
DE PRINCIPIIS OBIECTIVIS CHRISTIANAE COGNITIONIS 
AC THEOLOGIAE UNIVERSIM SPECTATIS. 


Divinae fidei obiectum materiale quod vocant, seu obiectum 
credendum sunt veritates a Deo de se ipso deque operibus suis 
revelatae ; fidei obiectum formale, seu ratio propter quam et 
sub qua creditur atque assensus praestatur veritati revelatae, est 
auctoritas (infinita scientia, veracitas, dignitas) Dei loquentis ; 
adeoque obiectum adaequatum fidei divinae est verbum Dei. 
Assensus in veritatem revelatam propter auctoritatem Dei reve- 
lantis est et dicitur fides subiectiva, seu Jides qua creditur. Re- 
velatum verbum Dei ipsum, qua late patet, est et dici solet usu 
ecclesiastico fides (rciarig) obiectiva, seu fides quae creditur. 

Theologia proprie dicta, ut a philosophia distinguitur, est 
scientia fidei seu scientia veritatum a Deo revelatarum sub for- 
mali ratione, quatenus revelatae sunt; adeoque est cognitio de- 
monstratione comparata, quae veritates contineantur, et quomodo 
contineantur in verbo Dei; quae sit genuina per revelationem 
explicite vel implicite determinata singularum notio ; quis mu- 
tuus earum habitus ac nexus; quae unius ab altera dependentia ; 
quae cum ideis et veritatibus rationalibus vel convenientia vel 
analogia ; quae denique veritates aliae ex ipsis revelatis pendeant 
et consequantur. 

Sicut ergo verbum Dei est, quo fides subiectiva nititur et 
fides obiectiva constituitur; ita scientia fidei seu theologia habet 
propriam sedem argumentorum et proprium locum, ex quo ducit 
demonstrationes, ipsum Dei verbum revelatum. Principia autem 
alia, ut sunt rationes ac veritates naturali tantum lumine co- 
gnitae et auctoritas mere humana, subserviunt theologiae, qua- 
tenus pertinent ad suadendas, illustrandas, analogis notionibus 
distinctius concipiendas ipsas veritates revelatas, et vicissim ad 
deducendas et confirmandas veritates alias, quae cura revelatis 
nectuntur. « Argumentari ex auctoritate est maxime proprium 
huius doctrinae, inquit s. Thomas, eo quod principia huius do- 
ctrinae per revelationem habentur. Et sic oportet, quod credatur 

auctoritati eorum, quibus revelatio facta est.... Locus qui fun- 
datur super auctoritate divina est efficacissimus. Utitur tamen 
sacra doctrina etiam ratione humana, non quidem ad proban- 
dam fidem.... sed ad manifestanda aliqua alia, quae traduntur 
in hac doctrina; cum igitur gratia non tollat naturam sed per- 
ficiat, oportet quod naturalis ratio subserviat fidei » i. q. i. 
a. 8. Cf. Melch. Canum 1. 1. cc. 2. 3. 

Quamdiu hoc modo universim dicitur verbum Dei esse ob- 
iectum fidei, et esse proprium locum, ex quo veritates in theo- 
logia demonstrantur, res est evidens ex ipsis notionibus fidei et 
theologiae, nec de ea ulla potest esse controversia inter homines 
Christianos. Disputatio vero cum aliis qui vel omnem revelatio- 
nem vel revelationem Christianam negant, est utique prior, sed 
non in praesenti a nobis habenda. Supposita igitur veritate facti, 
quod Deus in Christo et per Christum se revelavit, doctrinas, 
praecepta, instituta quae ad nostram salutem pertinent, adeoque 
religionem divinam credendam et observandam hominibus tra- 
didit, prima quaestio sponte sese offert, ubinam revelatio Chri- 
stiana integra et impermixta reperiatur ita, ut inde singulis ne- 
cesse sit haurire veritates credendas, praecepta observanda, media 
salutis adhibenda, religionem colendam. 

Deus quippe numquam omnibus et singulis hominibus, qui 
divinam religionem suscipere tenentur, ipse immediate sese re- 
velavit, sed se revelans aliquibus hos ipsos constituit suos le- 
gatos, ut characteribus divinae legationis, miraculis potissimum 
et adimpletis prophetiis, insigniti revelationem divinam promul- 
garent aliis cognoscendam et suscipiendam. Completa autem iam 
revelatione per ipsum Deum manifestatum in carne et per Apo- 
stolos, nulli amplius exstant legati huiusmodi, per quos nova 
hominibus tradatur revelatio necessaria ad salutem atque omnibus 
credenda et amplectenda. Quoniam igitur revelatio Christiana ita 
ante multa iam saecula est absoluta, ut tamen non fuerit desti- 
nata solis hominibus facto revelationis coaevis, sed hominibus 
omnibus futuris usque ad consummationem saeculi ; consequitur 
a) revelationem Christianam nunc adhuc et quavis aetate inte- 
gram permanere in genere humano, cum eam umquam deficere 
repugnet ipsi eius fini ac destinationi et intimae veritati; per- 
tinet enim ad ipsam propriam indolem et insitam perfectionem 
religionis Christianae perdurado eiusdem usque ad consumma- 

tionem saeculi. Hinc b) manifestum est eandem divinam reve- 
lationem esse totam acceptam a maioribus, et inde ab Apostolis 
ad nos usque per generationum seriem propagatam. Unde c) patet 
absurde exspectari novos revelatores, quemadmodum fit in multis 
sectis Protestantium nostrae aetatis (v. Edmundi lorg Historia 
Protestantismi T. II.); sed illud unice curandum esse, ut certo 
innotescat, quibus sive instrumentis ac monumentis sive organis 
viventibus ac custodibus revelatio ad nos usque conservata sit 
integra et sincera, sicut a Christo et ab Apostolis primitus pro 
universo humano genere fuerat tradita, et quomodo eadem, nobis 
sive ex illis monumentis sive ab his custodibus sit suscipienda. 

Haec autem ipsa appellamus, sicut revera sunt, principia 
cognitionis Christianae. Principium dicitur omne illud, a quo 
aliquid quocumque modo procedit, inquit s. Thomas (i. q. 33. 
3. i.). Unde principium cognitionis dici potest multipliciter; 
hic loquimur de principiis obiectivis cognitionis. Haec autem 
sunt supremae aliquae veritates, quae cognitae nobis norma sunt 
in cognoscendis aliis veritatibus (principia formalia), vel quae 
implicite in se continent alias veritates, ad quas cognoscendas 
ex illis progredimur (principia materialia). lam in cognitione 
Christiana, quae est cognitio veritatum innixa auctoritati Dei re- 
velantis, supremum principium dirigens ut norma sine dubio 
est cognita infallibilis auctoritas Dei; haec vero ipsa auctoritas 
nostrae cognitioni in concreto applicatur in infallibilibus, si quae 
exstant, mediis quibus revelatio ad nos derivatur. Unde in co- 
gnita auctoritate horum mediorum (sive monumenta sint, sive 
revelationis infallibiles custodes) continetur principium dirigens 
omnem nostram cognitionem veritatum revelatarum, sicut prima 
principia metaphysices sunt norma omnium cognitionum ratio- 
nalium. Porro principium abstractura sive quod auctoritas Dei 
revelantis est infallibilis in se et essentialiter, sive quod mediis 
infallibilibus ipsa Dei auctoritas nobis applicatur, non est qui- 
dem ita comparatum, ut ex eius analysi possint derivari omnes 
veritates revelatae, nihilominus in concreto spectatae res illo 
principio enuntiatae,, monumenta videlicet et infallibiles fidei cu- 
stodes, quibus tamquam mediis integra revelatio ad nos pervenit, 
huiusmodi sunt, ut ex iis omnes veritates revelatae sint cogno- 
scendae. Unde hisce mediis conservandae et nobis applicandae 
revelationis primo-quidem continetur principium formale diri- 

gens, sed aliquo deinde sensu verissimo etiam supremum prin- 
cipium materiale (quod vocant) totius cognitionis Christianae et 
theologicae. Ubi enim iam constiterit, unde, a quibus, et quo- 
modo veritas revelata cognoscenda sit, etiam haec ipsa sincera 
ac integra reperietur (1) ; in istis autem si erratum fuerit, non 
iam una aut altera veritas singularis in discrimen vocabitur, sed 
cognitio Christiana universa subvertetur, cum fundamentum ac 
principium ipsum cognitionis aut falsum aut saltem mancum 
futurum sit. 

Principium cognitionis, ut a Reformatoribus saeculi XVI. 
constitutum et a Protestantibus deinceps retentum est, ita habet, 
ut in eo indoles propria totius Protestantismi, quae est antichri- 
stiana negatio auctoritatis a Deo inter homines et in hominibus 
constitutae, contineatur ac ostentetur, atque hinc ultima eiusdem 
haereseos explicatio usque ad merum rationalismum et negatio- 
nem omnis revelationis supernaturalis iam praeparata sit. Prin- 
cipia contra Ecclesiae catholicae cum ipsa prima institutione , 
cum conservatione, cum natura ac indole religionis Christianae, 
quae est obedientia /idei .erga apostolatum in omnibus gentibus 
(Rom. I. 5.), intime cohaerent et, quemadmodum principiorum 
ratio exigit, ita universae revelationi supponuntur, ut haec in 
illis iam implicite contineatur, et ex illis ad certam atque ab 


Gi) Augustinus ita disputat in libello de utilitate credendi. « Fateor 
me iam Christo credidisse, et in animum induxisse id esse verum , quod 
ille dixerit, etiamsi nulla ratione (interna mihi perspecta) fulciatur.. Sine 
paululum mecum ipse considerem, quoniam... Christum ipsum non vidi, 
quibus de illo crediderim? Nullis me video credidisse nisi populorum atque 
gentium confirmatae opinioni ac famae admodum celeberrimae; hos autem 
populos Ecclesiae catholicae mysteria usquequaque occupasse. Cur non igi- 
tur apud eos potissimum diligentissime requiram, quid Christus praecepe- 
rit, quorum auctoritate commotus Christum aliquid utile praecepisse, iam 
credidi? Scriptis ait (haereticus) crede. At Scriptura omnis, si nova et 
inaudita proferatur vel commendetur a paucis nulla confirmante ratione, 
non ei, sed illis qui eam proferunt, creditur. Quamobrem Scripturas istas, 
si vos profertis tam pauci et incogniti, non libet credere. Rursum me ad 
multitudinem famamque revocabis. Cohibe tandem pertinaciam et mone 
potius, ut huius multitudinis primates quaeram, et quaeram diligentissime 
ac laboriosissime, ut ab his potius de bis litteris aliquid discam, qui si non 
essent, discendum omnino esse nescirem ». De util. cred. n. 31. Vide Tertull, 
Praescript. c. 19; Iren. 1. III. cap. 4. 

errandi periculo immunem cognitionem revelationis via pateat 
planissima omnibus, qui credere tenentur, non modo doctis sci- 
licet sed etiam indoctis; quae omnia in progressu nostrae tra- 
ctationis lient manifesta. 

Principium illud Protestantium fundamentale, et commune 
omnibus eorum sectis saltem praecipuis, in eorundem libris sym- 
bolicis et confessionibus ita exprimitur: « sola sacra Scriptura 
iudex, norma et regula agnoscitur, ad quam omnia dogmata 
exigenda sunt et indicanda » (Formulae concord, epitome apud 
Meyer Libri symb. Luth. p. 350; Solida Declarat, ibi p. 38g.). 
Consentiunt confessiones praecipue omnes, quae leguntur apud 
Niemeyr (Collect. Confess. Reform, p. ito. 330. 350. 362. 467. 
602.). Cf. Moehler Symbol. $ 44. 

In primis igitur, affirmatur, revelationem et religionem Chri- 
stianam , licet primitus praedicatione promulgatam a Christo 
eiusque Apostolis, non alia ratione quam per Scripturas conser- 
vatam esse et ad nos usque propagatam ita, ut tuto a nobis 
cognosci possit. Nisi enim ita esset, Scriptura non unica sed 
adhuc alia esset norma ac regula, ad quam dogmata exigantur. 
Licet ergo Protestantes et Anglicani nominarim admiserint in 
suis libris symbolicis antiqua symbola fidei et definitiones qua- 
tuor primorum Conciliorum , et adoptaverint libros suos sym- 
bolicos ipsos, id tamen ex consequentia sui fundamentalis prin- 
cipii non fit nec fieri potuit eo, quod in his documentis aucto- 
ritatem et regulam fidei agnoscerent; sed quia vel (ut magis sibi 
consistentes dicunt) quatenus huiusmodi monumenta, instituto 
a singulis examine, conformia reperiantur Scripturis. 

Praeterea in illo principio Protestantium aliud continetur, 
quod est omnium absurdorum gravissimum, et quo formalis 
ratio ipsius principii completur atque absolvitur. Scriptura non 
solum est norma obiectiva fidei, quod nemo negat, qui in ea 
agnoscit contineri verbum Dei, et non solum est norma obie- 
ctiva unica eo sensu, quod censeatur continere integram revela- 
tionem et adaequatum obiectum materiale fidei; sed etiam eo 
sensu, quod ad intelligendam Scripturam nulla datur alia norma 
authentica praeter ipsam Scripturam. Hinc non solum dicitur 
unica norma ac regula, sed etiam ipsa sola iudex agnoscitur. 
Instrumentum, documentum scriptum, cuiusmodi est etiam Scri- 
ptura sacra, potest continere doctrinam, legem, et si placet, sert- 

tentiam iudicis, atque adeo potest esse norma secundum quam 
iudicandum sit; sed prolecto non potest esse index. Quod ergo 
in illis professionibus sola Scriptura dicitur esse index, non 
potest intelligi nisi sensu negante; nempe nullum esse indicem, 
nullam auctoritatem visibilem et viventem, cui ius sit ferendi 
iudicium de dogmate, h. e. authentice declarandi, quid obie- 
ctivae regulae fidei (sive ea existimetur sola Scriptura, sive ad- 
huc alia praeter illam) sit consonum , quid ab ea alienum (t). 
Cum nihilominus Scriptura dicatur esse « norma, ad quam 
omnia dogmata exigenda sunt et iudicanda », et cum norma 
non possit esse Scriptura non intellecta sed eius sensus intelle- 
ctus (non Scriptura explicanda sed Scriptura explicata), reliquum 
est, ut quavis auctoritate sublata, singuli ad sensum Scripturae a 
se determinatum « omnia dogmata exigant et iudicent ». Unde non 
iam Scriptura, sed singuli quique homines iudices dogmatum 
constituuntur. Hoc sensu Protestantes suum fundamentale princi- 
pium saltem theoretice semper explicuerunt et explicant, nisi 
quando ab iis, qui illud practice prosequuntur usque ad ultimas 
consequentias, quas ipsi nollent, coguntur relicto suo principio 
appellare ad principium auctoritatis, cuius tamen negationi tota 
sic dicta Reformatio innititur. « Septimum officium (Christia- 
norum, qui omnes sunt sacerdotes) est iudicare et decernere de 
dogmatibus, aiebat Lutherus (de Institut. Minisi. Ecclesiae. T. III.- 
f. 584.)... Quisque pro se salutis rationem habens certus sit, 
quid credat et sequatur, ac iudex liberrimus sit omnium , qui 
docent eum, intus a Deo solo doctus. Prorsus eiusdem inris 
sumus omnes... ideo officium istud indicandi non modo recu- 
perare nobis licet; sed nisi recuperaverimus, Christum fratrem 
abnegabimus ». Confer declarationes similes ministri Claude 
(apud Bossuet, Conférence avec M. Claude ed. 1816. T. 20. 


(1) Quisque videt, proprium characterem harum omnium confessio- 
num esse illum quem diximus totius Protestantismi, nempe negationem 
auctoritatis. Professio principii fundamentalis, de quo agimus, constituta 
et edita est adversus lidem catholicam, qua agnoscitur tum Ecclesia in 
praesenti iudex controversiarum fidei ac veri sensus Scripturae, tum Tra- 
ditio seu praedicatio et iudicium Ecclesiae quavis aetate antecedente con- 
stituitur simul cum Scriptura ut obiectiva norma et regula fidei. Hinc tota 
vis professionis polemicae Protestandum est in particula sola seu in ne- 
gatione, dum dicunt: « sola Scriptura est iudex et norma ». 

p. 286.), et Protestantiuni in Germania annis i852. 1804. 1855. 
(apud cl. lórg Histor. Protestantismi T. 1. p. 41. j14. sqq. i3o. 
137. 140. 148.). 

Superest, ut quantum ad definiendum statum quaestionis 
requiritur, compendio proponamus catholica principia cognitio- 
nis; illorum enim amplior declaratio et demonstratio constituet 
ipsam totam nostram tractationem. Haec principia ab Ecclesia 
catholica in Concilio Tridentino sess. IV. in hunc sensum sunt 
definita, a) Evangelium praeparatum ac promissum in veteri 
Testamento, prout ex eiusdem V. T. Scripturis constat, postea 
promulgatum ipsius Christi ore, et iubente Christo tamquam 
fons omnis veritatis ac morum disciplinae ab Apostolis praedi- 
catum continetur libris scriptis veteris et novi Testamenti, cuius 
utriusque unus Deus est auctor; nec non sine scripto Zraditio- 
nibus. b) Modus quo Traditiones, sicut primitus a Christo vel 
dictante Spiritu Sancto ab Apostolis sunt promulgatae, ad nos 
usque pervenerunt sincerae et integrae , in eo est, quod quasi 
per manus traditae continua successione in Ecclesia catholica 
conservatae sunt, c) Ecclesiae est indicare de vero sensu et in- 
terpretatione Scripturarum sanctarum. Est ergo is sensus verus, 
quem tenuit et tenet sancta Mater Ecclesia, in rebus ad aedifi- 
cationem doctrinae Christianae pertinentibus; de his enim Ec- 
clesia est sollicita. Authentica autem interpretatio Ecclesiae in- 
notescit tum ex unanimi consensu veterum Patrum, tum ex con- 
sensu et iudicio praesenti ipsius Ecclesiae. 

Universa itaque doctrina et disciplina revelata obiective con- 
tinetur in Scripturis et in Traditionibus divinis. Organum con- 
servationis Traditionum, et in his etiam canonis Scripturarum 
ipsarum, est perpetua successio apostolica in Ecclesia catholica. 
Veri sensus Scripturarum et (ex paritate rationis) Traditionum, 
obortis dubiis vel controversiis, authentica interpres est ipsa Ec- 
clesia, quae Scripturas et Traditiones explicandas sive antecedente 
sive praesente consensu aut iudicio proponit explicatas. 

Secundum haec tractatio a nobis habenda de principiis, ex 
quibus catholica cognitio revelationis ac sacra theologia progre- 
ditur et quibus innititur, distribuitur in duas partes de Scriptura 
et de Traditione. Nomine enim Traditionis, quam in concreto 
et una cum successione apostolica tamquam organo conserva- 
tionis ac explicationis spectamus, comprehenditur etiam illud 


zs IO: e- 

tutum, quod tertio loco dictum est de authentica interpretatione 
et declaratione dogmatum. Porro a Traditione hoc modo spe- 
ctata pendet tum plenior Christiana cognitio auctoritatis , divi- 
nitatis et canonis librorum sacrorum, tum catholica interpreta- 
tio veri sensus Scripturarum ; imo universim Scriptura ut ali- 
quid traditum intelligitur. Hinc nobis prior habenda est tra- 
ctatio de Traditione, et huic subordinanda altera de sacra Scri- 
ptura. 


IRACTATUS 
DE DIVINA TRADITIONE 


SECTIO I. 


DE DIVINA TRADITIONE IN SE SPECTATA. 


CAPUT I. 


DE DIVINAE TRADITIONIS NOTIONE, 
EIUSQUE FORMALI RATIONE DEMONSTRATA EX IPSA INSTITUTIONE 
RELIGIONIS CHRISTIANAE, 
UT IN SCRIPTIS APOSTOLICIS EXHIBETUR. 


THESIS I. 


Notio multiplex Traditionis explicatur. 


« Traditio spectari potest vel sensu obiectivo vel sensu activo vel si- 
li niul utroque complexo. Cum Traditio sacra sensu obiectivo latius sumpta 
» dici possit doctrina vel institutio ad religionem pertinens, quae a maio- 
» ribus transmissa est Ecclesiae custodienda, distinguatur oportet ratione 
» originis Traditio divina a Traditione simpliciter apostolica et ecclesia- 
» stica, quarum singulis sua est. dispar tamen auctoritas et firmitas. Neque 
» deest certa norma, secundum quam Traditio divina ab alia inferioris 
» Ordinis dignoscatur ». 


I. Fere non indiget thesis haec nisi conceptuum declaratione. 
Sensu obiectivo Traditio est id ipsum, quod traditum est, do- 
ctrina vel institutum a maioribus transmissum . « depositum 
quod accepisti, non quod excogitasti, res ad te perducta non a 
te prolata » , ut loquitur s. Vincentius Lirinensis Cotnmonit. 
n. 27. Cum autem modus quo doctrina ad nos usque conser- 
vata et propagata est, possit esse varius, is nomine Traditionis 
hac significatione obiectiva per se non definitur, unde Patres 
aliquando ad aliquam modi declarationem epithetis utuntur, 
appellantque Traditionem scriptam (in sacris Scripturis nobis 
conservatam doctrinam) et non scriptam. Ita Clemens Alexan- 
drinus interpretationem seu intelligentiam profundiorem docui- 


nae Scripturarum a maioribus acceptam appellat lraditionis 
scriptae Traditionem non scriptam (r tz; syypoc^ou Æypaçoç 
*rcapáSoGig) Strom. VI. p. 679. ed. Paris 1641. 

Actus ipse sive potius tota series et complexus actuum ac 
mediorum, quibus doctrina sive theorctica sive practica ad nos 
usque propagata est et tradita, vocatur Traditio significatione 
activa. Hoc sensu a Tertulliano (de coron, c. 4.) dicitur Tra- 
ditio auctrix, consuetudo confirmatrix, fides observatrix »* 

Facile vero patet, 7raditionem activam includere obiectum 
traditum, et vicissim hoc nisi cum illa et per illam ad nos usque 
conservatum esse non posse. Plenius igitur si Traditio spectetur, 
considerari semper debet in complexu, obiectum videlicet cum 
modo Traditionis velut materia cum sua forma, quia secus eius 
conservatio, integritas, vis et auctoritas rite explicari et intelligi 
nequit, cum haec omnia a modo Traditionis seu a Traditione 
activa pendeant, ut in disputationis progressu apparebit. Ita 
PP. Tridentini (sess. IV.) Traditiones, h. e. obiectum traditum, 
considerarunt cum Traditionum origine ac modo seu cum Tra- 
ditione activa; et illarum auctoritas ex Traditionis modo bre- 
vissime sed efficacissime vindicatur, quando piofitetur synodus, 
doctrinam et disciplinam revelatam contineri (et constitui) etiam 
« sine scripto 7raditionibus, quae ipsius Christi ore ab Apostolis 
acceptae aut ab ipsis Apostolis Spiritu Sancto dictante quasi per 
manus traditae ad nos usque pervenerunt », et « Traditiones 
ipsas tum ad fidem tum ad mores perlinentes, tamquam vel 
oretenus a Christo, vel a Spiritu Sancto dictatas et continua suc- 
cessione in Ecclesia catholica conservatas pari pietatis allectu 
ac reverentia (sicut libros sacros) suscipit et veneratur ». 

II. Distinctiones in altera parte theseos indicatae etiam ideo 
commemorandae sunt, quia cum diversae origini Traditionis 
divinae, simpliciter apostolicae, ecclesiasticae diversus respondeat 
auctoritatis gradus, Protestantes tamen hanc per se satis eviden- 
tem Ecclesiae catholicae doctrinam dissimulare solent, et Catho- 
licos accusare, ac si verbo hominum parem cum verbo Dei tri- 
buerent auctoritatem, non solum eo quod ipsi Protestantes Tra- 
ditiones vere divinas habent velut humanas, sed etiam quod 
Traditiones mere ecclesiasticas confundunt cum iis, quae divinae 
sunt, ac deinde omnes promiscue pari fide credendas proponi 
calumniantur. 

i?. Traditiones divinae constituuntur doctrinis, praeceptis, 
institutis, quae a Deo ipso immediate revelata et ordinata sunt, 
quamvis in iis promulgandis intervenerit ministerium hominum 
fungentium legatione Dei revelantis. Nominarim quoad novum 
Testamentum divinarum Traditionum auctor est Deus ita, ut 
primus visibilis promulgator vel esset ipse Deus Christus lesus, 
vel primi visibiles promulgatores essent Apostoli revelante et 
dictante Spiritu Sancto. Ex hoc discrimine primi visibilis pro- 
mulgatoris nulla diversitas auctoritatis, distinctio tamen acciden- 
talis et historica petitur Traditionis divinae in Traditionem do- 
minicam et divino-apostolicam. In hac vero distinctione tam- 
quam fundamentum supponitur, non totam divinam revelationem 
N. T. ab ipso Christo visibiliter versante in terris, sed a Spiritu 
demum Sancto esse absolutam non modo suggerente omnia, quae- 
cumque dixerat Christus, sed etiam docente omnem veritatem 
(revelandam), quam Apostoli prius nondum potuerant portare, 
et quae ventura sunt annuntiante Io. XIV. 26.; XVI. 12. i3. 
Unde etiam Concilium Tridentinum verbis paulo ante citatis ex 
sess. IV. hanc distinctionem diserte indicavit, ubi appellat « sine 
scripto Traditiones quae ipsius Christi ore ab Apostolis acceptae 
aut ab ipsis Apostolis Spiritu Sancto dictante quasi per manus 
traditae ad nos usque pervenerunt »; et rursus « Traditiones vel 
oretenus a Christo, vel a Spiritu Sancto dictatas, et continua 
successione in Ecclesia catholica conservatas ». Vide Stapleton 
Controvers. 1. XII. c. 9. 

20. Ut declaretur distinctio altera inter Traditionem divinam 
(nominarim divino-apostolicam) et Traditionem simpliciter apo- 
stolicam, prae oculis habeatur oportet duplex munus Apostolo- 
rum. Erant enim Apostoli tum promulgatores divinae doctrinae 
et divinorum institutorum, quae a Christo vel a Spiritu Sancto 
acceperant revelata, tum rectores et pastores Ecclesiarum , qui 
auctoritate pastorali a Christo accepta sibi propria possent di- 
sciplinam Ecclesiarum moderari, et leges ferre, quas ad finem 
propositum sanctificationis et salutis fidelium  proficuas indica- 
rent. Quae igitur ad doctrinam pertinent religiosam, eo ipso, 
quod demonstrantur ab Apostolis tradita, etiam divinitus revelata 
esse constat. Unde semper in Ecclesia quaerere de doctrinae 
apostolicitate et de eiusdem revelatione divina prorsus unum 
idemque censebatur. Contra vero inter praecepta ac instituta ab 

Apostolis profecta alia divina sunt, quorum ipsi erant tantum- 
modo promulgatores, alia possunt esse et sunt apostolica ita, 
ut ipsi Apostoli potestate sua pastorali essent non modo pro- 
mulgatores sed legislatores. Cf. i. Cor. VII. ti. 12. 

Quoad doctrinam et instituta Traditionis divinae, potestati 
*apostolicae ius est et officium docendi et declarandi; praecepta 
autem et instituta Traditionis simpliciter apostolicae subsunt 
potestati apostolicae in Petri successoribus perpetuae, ut haec 
potestas apostolica non modo sicut in lege superioris ad decla- 
rationem , sed etiam sicut in lege sua ad modificationem , dis- 
pensationem et, si rerum adiuncta postulaverint, ad abrogatio- 
nem se extendat. 

Priora illa Traditionis divinae non possunt esse diversa in 
diversis Ecclesiis, sed necessario eadem valent pro omnibus', in 
posterioribus Traditionis mere apostolicae diversitas non repu- 
gnat. Exemplum luculentum esse potest diversa primis saeculis 
disciplina in observatione temporis paschalis, ubi tum Ecclesiae 
occidentis pro sua consuetudine, tum Ecclesiae Asiae pro con- 
suetudine diversa appellabant ad Traditionem apostolicam ; er 
in hac diversitate diu non abrupta ^^ace persistebant: « diver- 
sitas ieiunii (coniuncta cum diversitale celebrationis paschatis) 
fidei consensionem commendat », scripsit s. Irenaeus ad Victo- 
rem Pontificem. Vide Euseb. H. E. I. V. cc. »3. 24. At vero 
contra doctrinam et praxin Quartodcciinaimiuni allei ius speciei, 
qui scilicet errore Ebionitico et tempus el riliim iudaiciim ce- 
lebrationis ex legis Mosaicae praescripto etiam Christianis ser- 
vandum esse contendebant, non iani solum ad simpliciter apo- 
stolicam  Traditionem disciplinae; sed ad divino apostolicam 
Traditionem doctrinae appellandum erat, ex qua constat, ritus 
legales ac typicos post horum adimplemenium per Christum 
antitypum iam mortuos et, Evangelio salis propagato, etiam 
mortiferos esse. Exempla plura Traditionis mere apostolicae 
lege apud Canum (de Locis 1. III. c. 5.), qui tamen paulo con- 
fusius loquitur; distinctiora sunt apud Petavium (de Ecclesiast. 
Hierarch. 1l. l. c. 1.). 

3°. Ad Traditionem ecclesiasticam pertinent instituta post 
tempora apostolica Ecclesiae legitime tradita. Haec potest esse 
Traditio particularium Ecclesiarum, vel potest esse universalis. 
Ex charactere universalitatis constat, cius originem vel certe con- 


firmationem, si nun est ab Apostolis, esse a suprema auctoritate 
ecclesiastica, quae ad Ecclesiam universam protenditur. « Illa 
autem quae non scripta sed tradita custodimus, quae quidem 
toto terrarum orbe servantur, datur intelligi vel ab ipsis Apo- 
stolis. vel plenariis Conciliis, quorum est in Ecclesia saluberrima 
auctoritas, commendata et statuta retineri » s. Aug. ad lanuar. 
ep. 54. (al. ti8.) n. l. Quamvis enim defectus universalitatis 
non sit argumentum decretorium ad negandam originem Tra- 
ditionis vel ab Apostolis vel a suprema auctoritate ecclesiastica ; 
universalitas est tamen argumentum certum ad alterutram asse- 
rendam, ecclesiasticam quidem, si de ortu eiusmodi Traditionis 
post tempora apostolica vel ex natura instituti, de quo agitur, 
vel ex historia constet; apostolicam vero, si quousque memoria 
Christiana pertingit, ea semper observata reperiatur, nec posterior 
origo demonstrari aut rationabiliter colligi possit. Quae est ipsa 
regula notissima tradita a s. Augustino: « quod universa tenet 
Ecclesia nec Conciliis institutum sed semper retentum est, non- 
nisi auctoritate apostolica traditum rectissime creditur » de Ba- 
ptism. 1. IV. c. 24. 

Quamvis porro ex triplici hoc Traditionum ordine, solae 
divinae sint immediate et in se verbum Dei revelatum, atque 
ideo materiale fidei divinae obiectum ; nihilominus Traditiones 
mere apostolicae et ecclesiasticae pro fundamento habent super- 
naturalem potestatem et auctoritatem, quae ipsa revelata est et 
fide divina credenda. Lege Stapleton Controv. 1. Vili. c. 16. 17. 
Sicut ergo qui factis dogmaticis in se minime revelatis, attamen 
ab Ecclesia definitis assensum negaret, eo ipso negaret revelatam 
infallibilitatem Ecclesiae; ita qui e. g. sacras caerimonias in ad- 
ministratione sacramentorum et celebratione sacrificii, crucis si- 
gnationem in fronte, usura aquae lustralis aliasque Traditiones 
partira apostólicas partira ecclesiasticas reiiceret, eo ipso negaret 
revelatam auctoritatem et potestatem apostolicam et ecclesiasti- 
cam, quae ex assistentia Spiritus Sancti in his ad mores Chri- 
stianos et ad religiosum cultum pertinentibus et cum fide reve- 
lata intime nexis credenda prorsus est infallibilis ; proinde fidem 
ipsam divinam violaret, qui huiusmodi ritus pie et sancte ob- 
servari ac observandos esse inficiaretur. Merito ergo s. Basilius 
(de Sp. Sto. c. 27. n. 66.) de Traditionibus et observationibus 


non scriptis, inter quas multas enumerat mere apostólicas vel 

ecclesiasticas, si has, inquit, reiiciamus, « imprudentes evange- 
lium in ipsis rebus praecipuis laedemus, immo potius praedi- 
cationem ad nudum nomen contrahemus ». Hinc in ipsa catho- 
licae fidei professione spondetur: « apostólicas et ecclesiasticas 
Traditiones reliquasquc eiusdem Ecclesiae observationes et con- 
stitutiones firmissime admitto et amplector... receptos quoque 
et approbatos Ecclesiae catholicae ritus in...... omnium  sacra- 
mentorum solenmi administiatione recipio et admitto ». Haec 
etiam causa est, cur Paires aliquando Traditiones mere apostó- 
licas aut ecclesiasticas appellent Traditiones divinas. Ita Cypria- 
nus ep. 68. (ad Clerum et plcb. in Hispania ed. Baluz. p. 119.) 
formam electionis Episcopi per Episcopos proximos eiusdem 
provinciae et praesente plebe, quae certissime ex Traditione ec- 
clesiastica dumtaxat vel ad summum ex mere apostolica deri- 
vabatur, ait esse « de Traditione divina et apostolica observa- 
tione ». De his distinctionibus Traditionis videri etiam potest 
loannes Ant. Bianchi (Della Potestà della Chiesa T. III. 1. I. 
c. 4. $ 10). 

III. Ex dictis etiam intelligi possunt regulae, secundum quas 
divina Traditio ab alia vel mere apostolica vel ecclesiastica di- 
stinguatur. In primis si de doctrina agitur religiosa vel de hu- 
iusmodi instituto, quod non nisi Deum auctorem habere potest, 
ut sunt signa efficacia gratiae seu sacramenta N. T., dubium 
non potest esse, utrum ad divinam an ad inferioris ordinis Tra- 
ditionem sit referendum ; est enim vel divinitus vel omnino non 
traditum. Sic nunc omnes Catholici divinam credunt Traditio- 
nem immaculatum conceptum beatissimae Virginis; antequam 
autem de hac Traditione per definitionem Summi Pontificis certo 
constaret, omnes iam theologi et fideles, qui eam doctrinam 
asserebant, non ex alia quam ex divina Traditione asserendam 
esse intelligebant; contra alii non sane de Traditione, qualis 
esset, an divina an mere apostolica aut ecclesiastica, dubitabant, 
sed nulla esse vel certe non satis de ea constare illis videbatur. 
Pariter sentiunt omnes, perinde esse negare simpliciter traditam 
et negare divinitus traditam dignitatem sacramenti in minoribus 
Ordinibus; cum, si talis exstaret Traditio, non posset esse nisi 
divina, quia solus Deus potest esse auctor sacramentorum. 

In praeceptis vero et institutis ita comparatis, ut ex sua in- 
sita ratione non necessario divinae originis esse intelligantur, sed 

possint etiam profecta esse ex auctoritate mere apostolica vel 
ecclesiastica, primum quidem Traditiones ecclesiasticae ab apo- 
stolicis haud aegre discernuntur eá regula, quam superius ex 
s. Augustino descripsimus. Quando vero in huiusmodi institutis, 
de quibus nunc quaerimus, constat originem esse apostolieam, 
et non posteriorem solum ecclesiasticam ; in his pro discretione 
Traditionis divino-apostolicae et mere apostolicae fere sola norma 
eaque tutissima suppetit sensus, praxis et (ubi exstat) indicium 
ipsius Ecclesiae. Vide Bellarm. De verbo Dei W IV. c. g., Wir- 
ceburgens. De Tradition, art. 3. 


THESIS II. 


De strictiori Traditionis significatione, qua a doctrinis 
per sacram Scripturam traditis distinguitur. 


« Licet Traditio aliquando latiori sensu dicantur a Patribus omnia 
» dogmata et instituta ex antiquitate Ecclesiae transmissa, etiam quatenus 
» ut medium propagationis consideratur s. Scriptura; significatione tamen 
» strictiori et specifica nomine Zraditionis subintelligitur modus transmis- 
» sionis et conservationis a Scriptura sacra diversus, quae significatio no- 
» minis ità communis est, ut semper praesumatur, nisi altera latior in 
» singularibus contextibus demonstretur ». 


Non negamus, hoc nomen Traditio evangelica, Traditio 
Apostolorum, vel cum additione diserta, Traditio Scripturarum 
quandoque a Patribus usurpari de doctrina transmissa per ipsas 
ss. Scripturas (vid. Thesaur. Suiceri sub v. TVxpàSoctç); attamen 
significatio restrictior secundum quam Traditio opponitur Scri- 
pturae, diciturque, quatenus praeter Scripturam alius modus 
transmissionis indicatur, ità communis est, ut nomen si sim- 
pliciter enuntiatur, hoc et non alio sensu acceptum semper prae- 
sumatur. Unde Protestantes immerito exprobrant Catholicis, ac 
si Traditionem, quoties hoc nomen reperitur, acciperemus dis- 
tinctam a Scripturis; et multo magis falluntur et fallunt, cum 
illa vocabuli ambiguitate abutuntur ad negandam existentiam 
Traditionis a Scripturis distinctae, et ad impugnanda argumenta, 
quae pro Traditionis strictius acceptae veritate ex monumentis 
antiquitatis a theologis catholicis proferri consueverunt. 

Itaque in ipsis Scriptulis N. T. nomen Tradititi vel ver- 
bum tradere saltem duodecim locis occurrit in significatione 

huc pertinente, nec nisi semel 2. Thess. II. 15. ceito usurpatur 
promiscue tam de doctrina per Scripturam quam de altera ore- 
tenus tradita; in reliquis locis omnibus vel cerio vel saltem pio- 
babiliter significat Traditionem non scriptam Maith. XV. n.; 
Marc. VII. 3. 5. 8. 9. 13. ; Luc. I. 2. ; Act. XVI. q.; j.Coi 
2. 23.; XV. 3.; i. Pet. l. 18. ; 2. Pet. II. 21.; Imi. 3. ; dubia 
sunt Gal. 1. 14.; Act. VI. 14. 

2°. SS. Patres Traditionem diserte a s. Scriptura distinguunt, 
idque multipliciter, ci) Instituta a maioribus accepta. quae ex 
Scripturis probari non posse fatentur, in oppositione ad Scri- 
pturas appellant simpliciter 7raditionem, 7 raditionem apostoli- 
cam, Traditionem dominicam Tertull. de Corona c. q; Cyprian, 
ep. 63. ad Caecil. p. 104; August, de Baptism. I. IL c. 7.; 
l. V. c. 23. D) Traditionem a Scripturis diserte distinguunt non 
ratione doctrinae, quam contineat, sed ex modo propagationis. 
« Quid autem, inquit Irenaeus 1. lll. c. 4., si neque Apostoli 
quidem Scripturas reliquissent nobis, non oportebat ordinem 
sequi 7raditionis, quam  Uadiderunt iis, quibus committebant 
licclesias; Cui ordinationi assentiunt mullae gentes barbarorum... 
sine charta cl aliamento scriptum habentes in cordibus suis sa- 
lutem et veterem Ti'adilionem dilignlei custodientes ». Vide et 
Tertull. de coron, c. 3. hniiw Vincetiliu. Lii'mensis common, 
n. 3a. Traditionem etiam distinguit a suiptmta ecclesiasticis, la- 
tione habita organi piincipis ad lraditionih con-e'i vationem, quod 
non scriptis libris, sed perpetuo sibi sticcedonlibits custodibus 
fidei constituitur (1). c) Patres tamquam duo distimia exhibent 
Traditionem et Scripturam, dum unam cum aliena lungunl tam- 
quam duplicem fontem et duplex piilicipimu - "lititionis Chri- 
stianae, ut Iren. 1. lll. c. 5. n. 1.; l'eeitull. l'raesciipt. c. 19.; 
dum auctoritatem  Traditionis coinpaiatit ci | pialem dicunt 
auctoritati Scripturae, ut Basii, de Spillili Samio . 27.; Chry- 


(1) « Hoc semper, ncque qillilgiunii ptavieoat Jia« | ||, orum novitatibus 
excitata Conciliorum suorum decretis ..ilo»IL | p'lloli | desia, nisi ut 
quod prius a maioribus soia  Traditione ntisieperai . lim deinde posteris 
etiam per scripturae chirographum consignan l, imign.im rerum summam 
paucis litteris comprehendendo » Lirin. I. c. 

sost. in 2. Thess. horn. 4. n. 2.; dum postremo Traditionem 
et Scripturam conferunt, quatenus ea Latius, haec minus late 
patet, ut cum aliis Patribus Orígenes de Princip. 1. I. n. 2.; 
Epiphan. haeres. 61. c. 6.; Lirinen. commonit. n. 2. Atqui 
haec omnia partim supponunt, partim constituunt communem 
usum loquendi, ut Traditio intelligatur a Scripturis distincta vel 
materia simul et propagationis modo vel, si materia est eadem, 
saltem secundum considerationem diversi modi conservationis et 
propagationis. Unde etiam constat, hanc significationem nominis 
semper praesumi, nisi alia demonstretur; praesumitur enim si- 
gnificatio communis, rarior autem et minus frequens non prae- 
sumitur, nec asserenda est, nisi ex contextibus singulis demon- 
stretur. 


THESIS III. 


De ordine inter Traditionem active spectatam 
et inter Traditionem obiectivam in methodo tractationis. 


« Ubi de divina Traditione in se spectata eiusque auctoritate agitur, 
» quaestio non tam habenda est de veritatibus traditis quam de Traditio- 
» nis modo ac organo; huic enim alteri prior subordinatur, et hac so- 
» luta etiam illa soluta censeri debet ». 


In hac thesi quaerimus de ipsa tractationis methodo. Potest 
enim de Traditione divina sermo haberi dupliciter . a) ita, ut 
potissimum quaeratur de Traditionibus sensu obiectivo, utrum 
praeter veritates in Scriptura propositas existant, et ad nos usque 
pervenerint doctrinae revelatae aut omnino non comprehensae 
in Scripturis, aut non ita comprehensae, ut ex solis Scripturis 
intelligi possint; cui deinde quaestioni velut secundo loco subii- 
ciatur altera de modo, quo conservatae illae sint et ad nos us- 
que propagatae. Potest b) potissimum et primario quaeri de ipso 
principio, utrum Christus instituerit alium modum, aliud orga- 
num praeter Scripturas, quo doctrina ac instituta a se ipso vel 
a Spiritu Sancto per Apostolos revelata aeque tuto imo secun- 
dum quid etiam tutius quam instrumento litterarum perenniter 
propagentur et conserventur in sua integritate ac sinceritate. Hoc 
ubi ita esse demonstratum fuerit, eo ipso constabit, veritates 
omnes hoc modo et hoc organo divinitus instituto nobis trans- 

missas tamquam revelatas , si secundum hunc 


modum a Scripturis distinctum spectentur, esse 


transmissionis 


lladitiones di- 
vinas sensu illo obiectivo, et, si in Scripturis non contineantur, 


esse verbum Dei traditum tantum et non scriptum. 

lam vero si duplex haec quaestio in se spectetur, evidenter 
prior ac universalior est illa, utrum existát huiusmodi organon 
et modus propagationis praeter Scripturas, prae altera utrum 
existant veritates propagatae modo illo a Scripturis distincto. 
Ceterum quaecumque ex duabus quaestionibus in ordine tracta- 
tionis praeponatur, certe de auctoritate Traditionis sermo haberi 
nequit, quin ipse modus et organon Traditionis divinitus insti- 
tutum demonstretur, cum ea auctoritas ex ipso divinitus insti- 
tuto Traditionis modo derivetur, seu potius cum illo identih- 
cetur. Nihil ergo mirum, ss. Patres, ubi data opera de Tradi- 
tione eiusque auctoritate sermonem habent, in eo potissimum 


esse, ut modum et organon Traditionis declarent et divinitus 


institutum  demonstrent. Ita Irenaeus passim; Tertullianus in 


Praescript. c. i5. sqq. ; Augustinus de utilit. credendi; Lirinensis 
in comraonit. Cf. Cone. Trid. sess. IV. 


Porro si rem spectemus polemice, controversia generalis et 
longe praecipua cum Protestantibus est de ipso principio, utrum 
praeter instrumentum Scripturarum sit aliquis modus et aliquod 


organon, quo doctrina primitus tradita a Cluistoet ab Apostolis 


sincera et integra tuto conservetur (i). Ad hoc ipsum negandum 


(i Protestaris De Stahl ad arcendum Rationalismum 
libro edito adversus D. Bunsen hanc statuit propositionum : 
in hominibus singulis tuto producatur, Ecclesiae 
fidem in sua veritate conservare ». 


anno 18$6, in 
< ut vera fides 
ipsius munus est totam 
Hoc principium catholicum si ille sin- 
cera fide admisisset, profecto ex Induismo in quo natus erat, non ad se- 
ctam rebellem Protestandum, sed ad columnam et firmamentum veritatis 
Ecclesiam ei transeundum fuisset. Hinc nihil mirum, continuo a magistris 
sectae reclamatum fuisse, et facili negotio demonstratum, 


hac sententia 
subverti ipsum fundamentum  Protestantismi. 


Unus ex praecipuis eorum 
doctoribus D. Schenkel: « veritas evangelica ad sui conservationem nullo 
indiget speciali externo (i. e. distincto) instituto: 


mimo institutum exter- 
num (i. e. 


magisterium Ecclesiae) veritatem obscuravit et suffodit. Sicut 
autem veritas non pendet a conservatione, quae pertineat ad munus Ec- 
clesiae, ita etiam non pendet ab Ecclesiae interpretatione; est enim unum 
ex principiis Lutheranis, s. 


Scripturam esse sui ipsius interpretem » (apud 
Iftrg. I. c. T. I. p. 159). 


illi compulsi sunt, ut suani haeresim et negationem multorum 
capitum doctrinae catholicae tuerentur, quia viderunt scilicet, 
illo principio servato consequi sponte, doctrinam ab Ecclesia 
propositam et saeculo XVI a se reiectam, esse ipsam Traditio- 
nem divinam. Si enim illud organon conservationis est ipsa suc- 
cessio apostolica viventis semper et indefectibilis magisterii Ec- 
clesiae, hoc admisso iam veritates revelatae ab his ipsis depo- 
siti custodibus divinitus institutis discendae et cognoscendae sunt ; 
ac proinde, demonstrato principio illo generali, quaestiones par- 
ticulares de singulis Traditionibus divinis solutae censeri debent. 
« Ordo rerum postulabat illud prius proponi, quod nunc solum 
disputandum est: quibus competat tides ipsa, cuius sint Scri- 
pturae, a quo et per quos et quando et quibus sit tradita di- 
sciplina, qua Jiunt Christiani; ubi enim apparuerit esse veritatem 
disciplinae et fidei Christianae (hoc est legitima successio inde 
ab Apostolis, et ius atque auctoritas conservandi disciplinam et 
fidem Christianam), illic erit veritas Scripturarum (genuinus 
canon) et expositionum (genuinus sensus) et omnium Traditio- 
num Christianarum » Tertull. Praescript. c. 19. 


THESIS IV. 


De modo et organo propagandae doctrinae 
secundum ipsam oeconomiam Christianam 
divinitus institutam. 


« Dum de modo propagationis ac conservationis doctrinae et discipli- 
» nae christianae quaeritur, iam ex oeconomia institutionis et primae pro- 
» mulgationis historice spectata colligitur, organon conservationis esse 
» authenticum magisterium, cui Scripturae sint instrumentum aliquod do- 
» ctrinae; non autem Scripturas esse medium unicum conservationis do- 
» ctrinae, et multo minus esse fontem religionis christianae, quam singuli 
» independenter ab authentico visibili magisterio ex eis sibi hauriant ». 


Consideramus in hac thesi modum, quo Christus Dominus 
divinam religionem instituit et deinde per Apostolos inter omnes 
gentes propagari iussit, ut ex modo originis colligamus modum 
conservationis, utrum is sit, quem Ecclesia catholica theoretice 
docet et practice exhibet; an potius semen saltem aliquod aut 

vestigium appareat modi conservationis, ouem Protestantes omnes 
theoretice docent, practice vero solum in negatione dogmatum, 
numquam tamen in affirmatione et defensione eorum quae adhuc 
retinuerunt, contra adversarios itire logico sequuntur aut sequi 
possunt. 


i?. Dei Filius ipse homo factus ct cum hominibus conver- 
satus in terris modo ad persuadendum hominibus apto in primis 
se ipsum legatum divinum promissum per patriarchas et pro- 
phetas et tandem missum a Patre, divina auctoritate pollentem, 
atque ita iide dignum demonstravit. Id egit irrelragabilibus rao- 
tivis credibilitatis, miraculis (t), prophetiis a se editis et eventu 
confirmatis ac scrutatione cordium (2), prophetiis V. T. in ipso 
impletis totaque historia praecedentium aetatum, quae ad ipsum 
erat praeparatio et paedagogia (3), transfiguratione et prophetarum 
apparitione, voce paterna e coelo delapsa (4), tota ratione vitae, 
doctrinae ac mortis suae, habita praesertim ratione prophetiarum 
antecedentium et effectuum consequentium (5), tum velut omnium 
demonstrationum compendio et evidenti confirmatione, sua a 
mortuis resurrectione, quam tot ineluctabilibus argumentis et ap- 
paritionibus manifestam reddidit (6). 


(1) M ittli. XI. 5. cum parallelis; In. X. 37; XV. 24; XI. 42. seqq. Evan- 
gelium loannis integrum habet hunc scopum praecipuum: « multa quidem 
et alia signa (miracula sunt signa, quia sunt demonstrationes) fecit lesus 
in conspectu discipulorum suorum... Haec autem .cripta sunt, ut credatis, 
quia lesus est Christus l-ilius Dei, et ut credent-, vitam habeatis in nomine 
eius » lo. XX. 30. 31. 

(2) Matth. XXIV; Luc. XVIII. 31. sq.; lo. IL 19. sq.; XII. 32. sq.; 
XIV. 29. etc. Io. I. 48; II. 24. 25; XIII. 18 

(3) Matth. XXVI. 54; Luc. XXIV. 25. sq.; lo, V. to 4b; Evangel. 
Matthaei passim. Matth. V. 17; Luc. XVI. it; lo. I. 17. Cf. Gal. III. 2;. 
sq.; IV. 4; Eph. I. io. 

(4) Matth. HI. 16; XVII. 2; lo. XII. r<, |. Pet. I 16. sq. 

(5) « Incredibile est Christum resurrexisse In ! arile et in coelum ascen- 
disse cum carne; incredibile est mundum ri-m timi incredibilem credidisse ; 
incredibile est homines ignobiles, infirmos, pam is-.iim-., imperitos rem tam 
incredibilem tam efficaciter mundo et in Illo i tum ducti-, persuadere po- 
tuisse. Horunt trium incredibilium primum nolunt Isti quibuscum agimus, 
credere; secundum coguntur et cernere, quod .... Inveniunt, unde sit fa- 
ctum, si non credunt tertium » Aug. Civit Ilei XXII, , ;. Vide ibi reliqua. 

(6) In Evangeliis et tota praedicatione Apostolorum. Cf. 1. Cor. XV. 
3. seqq. 

Porro manifestata iam ac demonstrata sua divina legatione 
et auctoritate, pro singulis suis doctrinis, praeceptis, institutis 
plenam fidem exigebat et absolutam obedientiam praemio bea- 
-titudinis et poena damnationis aeternae propositis. « Ipsum (Chri- 
stum) videmus, quantum illa, cui et ipsi (haeretici) credunt, 
docet historia, nihil prius neque fortius quam credi sibi voluisse, 
cum illi nondum essent idonei, cura quibus ei res esset, ad di- 
vina percipienda secreta. Quid enim aliud arguunt tanta et tam 
multa miracula, ipso etiam dicente illa fieri non ob aliud, nisi 
ut sibi crederetur?... Ergo ille.... miraculis conciliavit auctori- 
tatem , auctoritate meruit fidem , fide contraxit multitudinem , 
multitudine obtinuit vetustatem, vetustate roboravit religionem, 
quam non solum haereticorum  ineptissima novitas fraudibus 
agens, sed nec gentium quidem veternosus error violenter ad- 
versans aliqua ex parte convelleret » s. Aug. de utilit. cred. 
c. 14. n. 32. 

Postremo oeconomia, quam elegit ad inserenda sua instituta 
humano generi, ad integram fidem ac religionem divinam per- 
petuo duraturam stabiliendam, non ea erat, ut doctrinam et 
praecepta scripto libro comprehenderet, ex quo singuli sibi fidem 
ac religionem conformarent; quin immo docendo ei praedicando 
instituit discipulos, et ex discipulis selegit doctores ac magistros, 
quibus suam communicavit auctoritatem et potestatem magisterii, 
imperii, et sacerdotii, atque ex his Apostolis (seu legatione a se 
instructis) ceterisque fidelibus sibi subiectam sibique tamquam 
capiti unitam constituit Ecclesiam, in quam quasi in deposito- 
riunt dives plenissime contulit omnia, quae sunt veritatis (cf. 
Iren. 1. HI. c. 4. n. 1.). Liber itaque authenticus, quem scripsit 
ipse Christus Dominus, erant Apostoli ; scriptus non atramento 
sed Spiritu Sancto (1), quibus charismate Spiritus Sancti, aucto- 
ritate et potestate instructis subiecit ceteros fideles docendos, re- 
gendos et sanctificandos. 

Prima igitur origo, ac velut primus gradus doctrinae et di- 
sciplinae Christianae, primus et supremus fons totius subsequentis 


(1) « Non enim Apostoli de monte descenderunt tabulas lapideas in 
manibus portantes sicut Moyses, sed Spiritum in mente circumferentes, et 
thesaurum quendam ac fontem dogmatum et charismatum effundentes; ita 
ubique circuibant libri et legum codices vivi per gratiam effecti » A xai 
v'.pot tí; ,ápiTo; t'pAQ'r. z. ?.. Chrysost. in Matth. hom. 1. n. 1. 

perpetuae successionis est ipse Deus factus homo, verbo prae- 
dicationis, personali vivente magisterio. Perpetuitati prospicit 
non litteris scriptis figendo doctrinam et praecepta , ex quibus 
litteris homines singuli sibi derivarent fidem et vitam Christia- 
nam; sed prospicit perpetuitati instituendo Ecclesiam, et Apo- 
stolis cum charismate Spiritus Sancti et cum tota doctrina com- 
municando authenticum magisterium, qui est traditae doctrinae 
ac disciplinae velut gradus secundus cum primo ut cum sua 
causa immediate nexus. Hunc alterum gradum consideremus di- 
stinctius. 

2?. Sicut Christus Dei Filius, quamdiu versabatur in vita 
mortali, sua divina auctoritate revelabat veritates et tradebat 
divina instituta; ita instituit, ut Apostoli post suum discessum 
legatione pro Christo fungentes evangelium ab ipso acceptum 
praedicando et cum potestate docendo propagarent inter omnes 
gentes; ut docerent observare omnia; ut sibi testes essent usque 
ad ultimum terrae', ut portarent nomen ipsius coram gentibus 
et regibus; ut praedicarent poenitentiam in omnes gentes; missi 
ea potestate qua ipse missus fuerat a Patre Matth. XXVIII. r8. 
sq.; Marc. XVI. 15.; Luc. XXIV. 47.; lo. XX. 21.; Act. I. 8; 
IX. 15. In hoc munere docendi et regendi eis promisit et misit 
Spiritum veritatis, qui doceret omnia (revelanda), et suggereret 
omnia quaecumque Christus ipse docuerat, et in omnem indu- 
ceret veritatem; promisit se eis docentibus omnibus diebus ad- 
futurum lo. XIV. 16.; XV. 16.; XVI. >3.; Luc. XXIV. 49.; 
Act. IL', i. Pet. I. 12.; Matth. XXVIII. 20. Unde ex diserta 
Christi asseveratione, qui Ap'ostolos audit et recipit, Christum 
audit et recipit, cum eorum doctrina et coiuni auctoritas sit 
ipsa doctrina et auctoritas a Christo accepta Luc. X. 10. 16. 
(cum parallelis). 

Modum hunc praedicandi evangelium et propagandi Eccle- 
siam a divino magistro praescriptum et institutum videmus in 
exsecutione rebus ipsis completum ab Apostolis. Ubique munus 
et auctoritatem legatorum Christi Dei sibi vindicant Rom. I. 5.; 
X. 14. sq. ; XVI. 18. ; 1. Cor. IL !(l.; III. 9. ; IV. 1.; 2. Cor. 
III. 6. ; V. 20.; i. Tim. L ii. Signis <t virtutibus Spiritus Sancti 
tamquam sigillis suae doctrinae, missioni'. auctoritatem confir- 
mant ad exemplum Christi ipsius Marc. XVI. 20.; 1. Cor. II. 4.; 
2. Cor. Xll. 12.; 1. Thess. I. 5. ; Ileb. II, 4. Hac auctoritate 

docentes integrae praedicationi ut verbo non suo sed Dei postu- 
lant fidem et obedientiam, atque ita congregant fideles in Eccle- 
siam , cuius una est fides et una professio, quia est fides et 
professio saltem implicita integrae praedicationis apostolicae 
Rom. XVI. 17.; Gal. I. 6-9.; 2. Tira. 1. 13. 14. ; IIl. io. 14. ; 
Eph. IV. 15.; Matth. XXVIII. 20. 

Huic igitur auctoritati ex adverso respondet obedientia jidei 
in credentibus non liberae optionis, sed sub discrimine aeternae 
salutis necessaria. « Praedicate evangelium... qui non crediderit, 
condemnabitur » Marc. XVI. 16. Obedientia fidei praestatur qui- 
dem ipsi auctoritati Dei revelantis: « cum accepissetis a nobis 
verbum auditus Dei, accepistis illud non ut verbum hominum 
sed, sicut est vere, verbum Dei » 1. Thess. IIl. 13. Verumtamen 
auctoritas revelatoris Dei immediata secundum suavem providen- 
tiam et secundum positivam Dei et Christi institutionem patefit 
et applicatur tum singulis tum omnibus per auctoritatem divi- 
nitus tributam et demonstratam legatorum Dei, qui mittuntur, 
ut per eos et divinitas locutionis et hac suppositá veritates re- 
velatae proindeque veritatum legitimus sensus suscipiantur. Obe- 
dientia ergo fidei non solum refertur ad auctoritatem Dei im- 
mediate in se spectatam, quae est fidei motivum et obiectum 
formale (ut appellari solet) ; sed etiam refertur ad auctoritatem 
legatorum Dei, per quam obiectum fidei formale et materiale 
applicatur. « Per quem (lesum Christum) accepimus gratiam et 
apostolatum ad obediendum fidei in omnibus gentibus pio no- 
mine eius » Rom. l. 5. (1). « Non enim audeo aliquid loqui eo- 
rum, quae per me non efficit Christus in obedientiam gentium (2) 
verbo et factis » ib. XV. 18. « Consilia (Xoyiap.oug) destruentes 
et omnem altitudinem extollentem se adversus scientiam Dei, et 
in captivitatem redigentes omnem intellectum in obsequium Christi 
(sig tvJv üwaxoriv tou Xpt<>TOÜ), in promptu habentes ulcisci 
omnem inobedientiam » 2. Cor. X. 5. 6. 

3°. Ex hac indole et historia originum Christianarum facile 


1) Ai' Oj iXipoptv yáptv zoù anoaroXtjv, ii; sj'azorlv nioTtio; iv niai 
T'Aç rOvsaiv ünsp -ou (vóparo; aüroS. Accepimus apostolatum , ut annun- 
tiemus fidem, et auctoritate nostri apostolatus exigamus obedientiam fidei 
in omnibus gentibus pro nomine eius, ut scilicet propter eius auctoritatem 
et nomen praestent obedientiam fidei. 

(2) Et; Cnazor.v lOvoiv, ut gentes praestent obedientiam fidei. 

patet id, quod ex illa inferendum esse diximus in enuntiatione 
theseos. Auctoritas, personale magisterium authenticum, aposto- 
lica praedicatio ex una parte, et respondens ex altera paite sub- 
lectio, obedicntia, et officium ab illis et per illos suscipiendi 
fidem quae traditur, fideique explicationem, non sunt aliquid 
religioni et oeconomiae Christianae externum et velut per acci- 
dens in certis quibusdam mutabilibus adiunctis superadditum; 
sed sunt aliquid intestinum et essentialis quaedam proprietas 
oeconomiae a Christo institutae. Non velut a priori cuivis re- 
ligioni , sed religioni Christianae secundum formam « Christo 
ei inditam et in superioribus demonstrat.un essentiale esse dicimus 
magisterium authenticum cum respondente sibi officio obedien- 
tiae Jidei. Nempe non agitur de essentia metaphj-sica religionis 
in genere, sed de uno ex elementis essentialibus ac velut de es- 
sentia physica huius religionis Christianae h. e. institutae in hac 
determinata forma a Christo, Verbo incarnato. 

lam hac relatione inter auctoritatem viventis magisterii et 
officium obedientiae fidei supposita, ut elemento essentiali in oe- 
conomia Christiana, evidenter consequitur eamdem formam di- 
vinitus institutam esse incommutabilem, nec posse transire in 
aliam prorsus diversam, qua ratio viventis magisterii et aucto- 
ritatis excludatur, quin ipsa propria a divino institutore impressa 
indoles religionis Christianae subvertatur. Atqui talis diversa et 
repugnans oeconomia certe ea est, qua Scriptura censetur esse 
fons unicus doctrinae ac religionis Christianae ita, m singuli in- 
dependenter ab authentico magisterio ex libiis solis eam hau- 
riant, et libri sint unica suprema norma secundum quam singuli 
iudicent, quid et quo sensu pertineat vel non pertineat ad do- 
ctrinam et disciplinam Christianam. Ergo oeconomia apostolica 
perse secundum suam primitivam formam spei tata demonstrat, 
illum solum modum conservandae et propagandae revelationis, 
qui in Ecclesia catholica viget el semper viguit, esse vere Chri- 
stianum, h. e. insitum ipsi naturae religionis Christianae, ut a 
divino fundatore instituta est et velut Incoi poratit in sua Eccle- 
sia, modum vero a Protestantibus confictum conservandae do- 
ctrinae in sola littera scripta, ex qua singuli in genere humano 
sibi suam fidem ac religionem exprimere ei conformare tenean- 
tur, esse antichristianum, quo ipsa propria indoles a Christo 

suae religioni impressa subvertitur (i). Concludimus igitur: sicut 
ipsimet Protestantes fateri coguntur, organon princeps ad primam 
promulgationem Christianae fidei exemplo, mandato et institu- 
tione Christi fuisse personale magisterium authenticum non autem 
solum instrumentum Scripturae, ita etiam ex eadem institutione 
conficitur, vivens authenticum magisterium manere organon per- 
petuae conservationis. Homogénea est origini conservatio, initiis 
progressio, non autem, ut ex principio Protestandum asserendum 
esset, diversa plane ratio apostolicae originis et subsequentis 
propagationis, nec transitus ab una oeconomia ad aliam prorsus 
diversam (2). 

Per se autem patet, istam quam demonstravimus divinitus 


(1) Viderunt Deformatores saeculi XVI eorumque successores deinceps, 
totum suum systema essentialiter repugnare fundamentis religionis Chri- 
stianae. ut ea hactenus viguerat et concreta exstabat in Ecclesia una, sancta, 
catholica et apostolica; hinc persentiebant, aut suam in orbe terrarum 
prorsus novam constructionem esse antichristiànam, aut antichristianam 
proclamari oportere antiquam illam Ecclesiam. Ex latratibus his conscien- 
tiae acti sunt in incredibilem illum furorem, quo per duo saeculi praedi- 
cabant, legeb.int expressum in Apocalypsi , ut fidei articulum credendum 
suis inculcabant, « Papam esse Antichristum », et quo adhuc nuperrime 
in comitiis Berolinensibus notam genuini evangeli! definiebant « odium 
contra Romam » (der Hass gegen Rom). 

(2) Concedit inter Protestantes Neander (in Histor. dogm. I. 76.), vi- 
ventibus adhuc Apostolis eorum Traditionem oralem iure habitam esse ut 
fontem principem cognitionis Christianae »; sed Apostolis defunctis iam 
solam Scripturam affirmat posse esse fontem cognitionis, quia Traditio non 
item Scriptura corruptioni est obnoxia, atque ita factam esse mutationem, 
cuius (ut ait) fideles ipsi initio « non erant conscii ». 

Ex demonstratis in thesi patet, hanc Neandri assertionem | absurdam 
aequivalere huic alteri: defunctis Apostolis ipsam a Christo institutam et 
essentialem oeconomiam Christianam nihil advertentibus fidelibus continuo 
periisse, et aliam esse substitutam nec a Christo nec ab Apostolis umquam 
indicatam nec a fidelibus exspectatam. 

Profecto Christus Dominus eo ipso, quod personale authenticum ma- 
gisterium instituit ut elementum essentiale suae oeconomiae, etiam insti- 
tuit ut hoc magisterium esset perpetuum, eoque providit, ne Traditio pe- 
riculum corruptionis subiret, utque per ipsam catholicam Traditionem etiam 
Scripturarum canon et sensus integer servaretur. Verum illud unum est, 
fideles non fuisse « conscios mutationis » , quia scilicet quoad organon 
conservationis nulla facta est nec fieri potuit ; quamvis quoad organon re- 
velationis facta sit mutatio, cuius tamen Ecclesia et Apostolorum succes- 
sores optime erant conscii, ut in sequentibus thesibus patebit. 

institutam relationem inter authenticum magisterium et obedien- 
tiam fidei, inter docentes et discentes, certe non impedire, quo- 
minus doctrina divina etiam scriptis libris comprehendatur, de- 
stinatis tum ipsi magisterio authentico, tum qui ab illo pendent, 
discentibus. Magisterium tamen ipsum et auctoritas personalis 
docentium debet censeri fundamentalis institutio Christi Salva- 
toris, cui ex speciali Dei providentia ut partialis fons et instru- 
mentum doctrinae superaddita est et commendata Scriptura. Hinc 
videmus institutionem illum fundamentalem diserte et multis 
modis declaratam a Christo et ab Apostolis (vide superius 11. cc.); 
praeceptum vero ad doctrinam litteris comprehendendam nec a 
Christo datum est Apostolis tamquam aliquid essentiale ac pto- 
prium apostolatui nec ita agnitum ab Apostolis, qui omnes certe 
munere a Christo instituto functi sunt, non omnes tamen libros 
scripserunt, multoque minus universam doctrinam libris consi- 
gnandam sibi esse putarunt. Sed de hac re postea dicemus. 


THESIS V. 


Vrvens magisterium demonstratur perpetuum organon 
Traditionis Christianae ex disertis verbis 
euangelicis et apostolicis. 


« Eadem perennitas et auctoritas magisterii demonstratur distinctiore 
» consideratione verborum Christi et Apostolorum. Nam t" verbis iisdem 
» quibus Christus Dominus Apostolos designavit authenticos suos legatos 
» supernaturali veritatis charismate instructos ad doctrinam a se vel a Spi- 
» ritu Sancto acceptam Ecclesiis tradendam, simul etiam instituit perpe- 
» tuam successionem legatorum cum promisso charismate veritatis ad do- 
li ctrinam ab Apostolis acceptam integre custodiendam et in posteros pro- 
» pagandam; 2' hoc sensu perennis successionis Apostoli suum munus 
» explicuerunt; attamen 3? in Apostolis distingui debet munus extraordi- 
» narium ipsis personale, et munus ordinarium in quo solo ex verbis com- 
» memoratis instituta intelligitur successio perpetua ^ 


In superiori thesi ex ipso modo primae revelationis et pro- 
mulgationis evangeli! et ex propria indole apostolatus divinitus 
instituti adeoque potius ex rebus et factis quam ex verborum 
analyst conclusimus, essentialem esse oeconomiae Christianae, 
atque ideo immutabilem auctoritatem personalis magisterii, cui 

respondeat obedientia fidei ; ac proinde sicut primae promulga- 
tionis ita et conservationis organon esse authenticum personale 
magisterium legatorum Dei, non autem Scripturas sive unicum 
sive princeps organon censeri posse. Nunc ex diligentiori con- 
sideratione verborum Christi et explicationis ab Apostolis factae 
demonstrandum est, in ipsa positiva institutione apostolatus tam- 
quam organi authentici ad primam  promulgationem evangelii 
etiam institutam esse perpetuam successionem apostolicam tam- 
quam organon authenticum conservationis et propagationis evan- 
geli. Considerabimus primum ipsam Christi institutionem , 
deinde eius exsecutionem quatenus in libris apostolicis exhibetur, 
postremo discrimen quod intercedit inter legatos divinos ad pri- 
mam fidei praedicationem, et inter legatos divinos ad fidei ab 
Apostolis traditae custodiam. 

l. Apostoli designantur ac constituuntur legati divini, eisque 
promittitur charisma infallibilitatis ad sinceram intelligentiam 
et intemeratam praedicationem totius doctrinae revelatae, ac pro- 
inde eis confertur auctoritas magisterii, cui respondet ex parte 
credentium officium obedientiae fidei. Testimonia potissima huc 
pertinentia leguntur Io. XIV. 16-18. 26; XVI. 13; Matth. XXVIII. 
20. (cum Marc. XVI. i5. 16. Luc. XXIV. 47-49; Act. I. 8.) 
Christus (ut diserte notant Matthaeus et Marcus) illos undecim, 
quos iam pridem selectos ex ceteris discipulis Apostolos seu le- 
gatos suos nominaverat (Luc. VI. 13), appellans ad suam supre- 
mam potestatem in coelo et in terra iubet docere, seu, ut habet 
verbum graecum, discipulos facere ([z.aO-/)TsuGXTe) omnes gentes, 
eos initiare sacramentis, et docere observare omnia sua praecepta; 
potestate ergo et auctoritate collata eos seiungit ab omnibus 
alis, qui eis subduntur docendi. Ordinantur ipsi testes lesu 
Christi in Jerusalem et omni Judaea et Samaria et usque ad 
ultimum terrae ; testes non scientia solum sed auctoritate et mu- 
nere imposito. Unde ii ipsi, qui omni tempore a baptismo 
loannis usque ad diem quo assumptus est Christus in coelum, 
cum ipso et cum Apostolis conversati erant, non ideo erant 
testes; sed necesse erat singularis assumptio et ordinatio in nu- 
merum testium Act. I. 21-26. Porro in hoc munere ab ipso 
Christo imposito docendi cum auctoritate, praedicandi, testifi- 
candi Christus promittit se futurum cum -eis: «docete omnes 
gentes... et ecce ego vobiscum » Matth. 1. c.; promittit ad hoc 

ipsum munus testandi Spiritum Sanctum : « accipietis virtutem 
supervenientis Spiritus Sancti in vos, et eritis (ut sitis) mihi 
testes » Act.; Luc. ll. cc. Efficientia Spiritus Sancti est quidem 
multiplex, sed quatenus spectatur munus a Christo impositum 
authentice docendi et testificandi, quod est pioprium Apostolo- 
rum , eis immediate promittitur Spiritus veritatis, ut doceat 
omnia, et suggerat omnia, quaecumque dixerat eis Christus; 
ut doceat omnem veritatem etiam eam, quam Christo adhuc 
cum cis visibiliter versante nondum potuerant pollare lo. 11. cc. 
Hisce promissis, hoc veritatis charismate certa redditur Aposto- 
lorum inlallibilitas ut legatoium Dei ad totius doctrinae revelatae 
praedicationem et testificationem. 

Supposito hoc fundamento constat evidenter, iisdem verbis, 
quibus instituti sunt Apostoli legati authentici, instructi charis- 
mate veritatis per Spiritum Sanctum et per praesentem tutelam 
lesu Christi, etiam institutam esse perpetuam successionem apo- 
stolicam instructam veritatis charismate per Spiritum Sanctum 
et per praesentem semper tutelam lesu Christi in munere lega- 
tionis divinae ad docendam et testificandam integram doctrinam 
revelatam. Nam verba ilia lesu Christi perlinent ad Apostolos 
non solum personalitei spectatos, sed quatenus repraesentant 
seriem perpetuam successurum usque ad consummationem sae- 
culi. « Data est mihi omnis potestas in coelo et interra: euntes 
ergo docete omnes gentes... ef ecce «go vobiseum sum omnibus 
diebus usque ad consummationem sacculi - (i) Matth. XXVIII. 
18. sq. « Et ego rogabo Patrem, et alium Paraclltum dabit vobis, 


(1) Consummatio saeculi rjvrlXrx : occurrit etiam Matth. 
XIII. 59. 40. 49; XXIV. j. Significit ubique lineili pi.a-.entis ordinis 
rerum et diem extremi iudicii. Igitur xtov i-.t tempii*. mundanum seu dura- 
tionis huius ordinis rerum; atque ita intelllgitur In ':equi mi t. au Iu. XIV. 16. 
permansio Spiritus veritatis cum Apostolis u In .leoinum uti; rm/ «fin, 


h. e. quamdiu durat hic cursus rerum. | 1.11 igitur comparatione inter 
locum utrumque, quoad rem ipsam synonyma >eliseti detieni duo incisa 
Ë0>5 ausTtXtlaç roti cüfüv'H apud Mutili, ci i ^y liióvs .quid Io., quam- 


vis modus significandi sit diversus. Directe imiti: 'limili, atur apud loannem 
ducatio per quam, apud Matthaeum /i'iMiáiin usque .id quem talis mansio 
Christi et Spiritus Sancti cum Apontnlis luium sil Qjiod Christus apud 
Matth. dicit « usque ad consummationem  sacculi ", ! Paulus 1. Tim. VI. 


14. aliis verbis exprimit: « usque ad adventum (pl/p tr4 :nufavsl«(, quae 
semper significat secundum adventum) Domini mintri lesu Christi ». 


ut maneat vobiscum in aeternum, Spiritum veritatis...... apud 
vos manebit et in vobis erit. Non relinquam vos orphanos; ve- 
niam ad vos» Io. XIV. 16. sq. Icsus Christus ergo et Spiritus 
veritatis est ac manet usque ad consummationem saeculi, in 
aeternum cum Apostolis docentibus, baptizantibus et baptizatos 
fideles in fide continentibus, h. e. cum Apostolis legatione pro 
Christo fungentibus, ne haec forte absurde detorqueantur ad do- 
ctrinam scriptam in libris manentem. Atqui Apostoli personaliter 
solum spectati non manserunt usque ad consummationem saeculi 
docentes, baptizantes, fideles in fide continentes, eo quod etiam 
ipsi « morte prohiberentur permanere » (Hebr. VII. 23.). Ergo 
verba Christi et proinde verbis enuntiata legatio, auctoritas ma- 
gisterii, et veritatis charisma pertinent ad totam successionem 
apostolicam, quae his ipsis verbis instituitur. 

11. In exsecutione huius institutionis Christi Domini, videmus 
Apostolos sibi substituere alios, qui depositi a se accepti custodes 
essent et doctores per Spiritum Sanctum eis communicatum et 
in eis manentem. «Formam habe sanorum verborum, quae a 
me audisti... bonum depositum custodi per Spiritum Sanctum, 
qui habitat in nobis» 2. Tim. I. i3. 14. Hoc aliisque modis 
multiplicibus Paulus instante iam tempore suae resolutionis re- 
petit Timotheo id, quod Christus ante suum reditum ad Patrem 
praeceperat Apostolis. Leg. 1. Tim. IV. 13. 14. 16; VI. i3. 14. 
20; 2. Tini. I. 6. 8; Act. XX. 28. 32. 

Porro hos suos immediatos successores iubent Apostoli iisdem 
conditionibus iterum sibi substituere alios, quibus depositum 
acceptura commendent ulterius custodiendum et propagandum. 
« Tu ergo fili mi confortare in gratia, quae est in Christo lesu; 
et quae audisti a me per multos testes, haec commenda fidelibus 
hominibus, qui idonei erunt et alios docere» 2. Tim. Il. 2; 
Tit. l. 5. 9. Apostolorum discipulus et Petri successor Clemens 
Romanus in sua ep. l. ad Corinth, n. 42. 44. ita hanc succes- 
sionem describit: «Missus est Christus a Deo, et Apostoli a 
Christo... Itaque cum plena vi persuasionis Spiritus Sancti (a 
Spiritu Sancto accepta xstoc w»^.7)po«popia; Tweuptarce óyíou cf. 1. 
| hess. I. 5.) egressi sunt annuntiantes regni Dei adventum. Per 
regiones igitur et urbes praedicantes verbum constituerunt primi- 
tias earum, cum Spiritu probassent, in Episcopos et diaconos 
eorum, qui credituri erant...... Constituerunt praedictos, et de- 

inceps ordinationem dederunt, ut, quum illi decessissent, mini- 
sterium eorum alii probati viri exciperent» (i). 
agunt de hac successione alii PP. vetusti, inter quos legendus 
Irenaeus 1. III. c. 3. n. i. Sed de PP. alibi. 


luxta hunc itaque ordinem successionis, quae u Christo in- 


Luculentissime 


stituta est in ipsis Apostolis ut in repraesentantibus iuridicis et 
in prima stirpe totius seriei (supra n. 1.) etiam Apostoli iubent 
suos successores immediatos servare mundatum « usque in ad- 
ventum Domini Nostri lesti Christi, quem (adventum) suis tem- 
poribus ostendet beatus et solus potens Hex Regum» t.Tim. 
VI. 14. 15; sicut Apostoli ipsi iussi 


« usque ad consummationem saeculi ». 


erant a Christo docere 


Pastotes et doctores ab 
ipso Christo dati ad aedificationem corporis Christi et ad exclu- 


dendos errores taradiu erunt, quamdiu corpus quod est Ecclesia, 


erit in hoc stadio, nondum consummatum scilicet in omnibus 


suis membris. «Ipse dedit quosdam quidem Apostolos... 


alios 
pastores et doctores ad consummationem 


sanctorum in opus 
ministerii, ad aedificationem corporis Christi, donec occurramus 


omnes in unitatem fidei... in virum perfectum in mensuram 
aetatis plenitudinis Christi » (2) Eph. IV. 11-16. Atque ad hos 


(1) Karx /^;»»( "úv zal nüXct; xZ |p4-iiov :xxO-aravov ri; artxp/ic 
iuTwv, SoxqxiaavT!; tà i$. -n;ix' nov; 1 v. Smàvou; :Siv 
-tartátiv... xaTÍarrpav tuég a =< =æ ā  paragli («(. Act. XXIII. 22) 
S'IV0pà)V ótStóxaatv, ó"«»; :iv xu-pr/ICno, «Ji3ll«ovrr ! 


Do à ioxiparp-lvot 
âvSpt; rr,v Xsiroupfixv aUTviv. 


De significatione vocis tmvop.i, lis est linei erudito-., utrum intelligen- 
dum sit praeceptum, U.v, dispositio (vópot), lll vero lus pascendi, pascendi 
simul cum alio, pascendi in fundo allei iti. ( ^ vIpr.). Prior mihi significa- 


tio magis obvia et vero similior videtur, tum es comestu tum ob parti- 


culam pt-xljá, quae certe significat deinceps, in postemm tempus, ut patet 
ex sequenti periodo in hoc ipso [|.. capite .Clementi-., Iam vero ius simul 
pascendi non in posterum sed continuo dedrrunt Apostoli Episcopis a se 
constitutis; mandatum autem constituendi .dio. et alios successores perpe- 


tua serie recte dicuntur dedisse pro lemptwe lutum, in omne nimirum tem- 


pus usque ad adventum Domini. Ceterum etiam admissa altera significa- 


tione, qua jztvop.Z|V alii interpretantur io pascnidi, vel alii seriem succes- 
sionis, sensus totius contextus mama Idem pio 


- ausa, quam nunc agimus. 
(2) Kai aüràg 0x: rolli p v «r4» 


«V; notp4vaç xái 0l- 
Sasxxloug.... |C/pt xarwT^awptv 9| rCv: , (universitas completa praede- 


stinatorum ).......... i; 5v5pa rlXuov, ^t plrpov iAixl«? roti nÀ»jpu»p.atog roti 


Kpiaroü. « Ecce qui est vir perfectu», «llllll .t corpus, quod constat omni- 

in perpetua successione munus et charisma custodiendi depositum 
transit; dati enim sunt a Christo pastores et doctores in opus 
ministerii, «ut iam non simus parvuli fluctuantes, et circum- 
feramur omni vento doctrinae in nequitia hominum, in astutia 
ad circumventionem erroris ». Igitur ad universitatem, ad totum 
corpus « pastorum et doctorum », de quo mox dicemus, usque 
ad consummationem saeculi, usque ad adventum D. N. 1. C. 
verba pertinent Christi et Apostolorum. « O Timothee depositum 
custodi...... quid est hodie Timotheus nisi vel generaliter uni- 
versa Ecclesia (in credendo) vel specialiter fotum corpus Prae- 
positorum (in docendo) (i), qui integram divini cultus scientiam 
vel ipsi habere debent vel aliis infundere » Vincent. Lirin, com- 
monit. n. 27. 

II. Unum reliquum est, ut demonstremus, quomodo cum 
praecedentibus componi possit discrimen, quod intercedit inter 
charisma Spiritus Sancti ut erat in Apostolis, et inter charisma 
eiusdem Spiritus ut est in successione apostolica. Si enim ultima 
declaratio voluntatis Christi Domini: « ecce ego vobiscum sum 
omnibus diebus usque ad consummationem saeculi », et pro- 
missio: « alium Paraclitum dabit vobis, ut maneat vobiscum 
in aeternum r Spiritum veritatis », pertinet non ad solos Apo- 
stolos personaliter spectatos, sed ad totam apostolicam succes- 
sionem ; videtur consequi, charismata omnia hisce verbis com- 
prehensa aequo modo ad omnes Apostolorum successores ac ad 
Apostolos ipsos protendi. Cum vero potestas in docendo et ope- 
rationes Spiritus veritatis in Apostolis longe ampliores fuerint, 
quam in eorum successoribus, quaeritur, qua ratione promis- 
siones illae, in aeternum et usque ad consummationem saeculi, 
ut verba Christi expresse habent, intelligendae sint. 


bus membris, quae suo tempore complebuntur, quotidie tamen eidem cor- 
pori accedunt, dum aedificatur Ecclesia.... Sicut est mensura uniuscuiusque 
partis, ita fotius corporis, quod omnibus suis partibus constat, est utique 
mensura plenitudinis » August. Civ. Dei XXII. c. 18. cf. ib. c. 15; in 
Ioan, tract. 21. n. 8. De illa copulatione pastores et doctores vide Augu- 
stinum ep. 149. n. it. ad Paulin. 

(1) « Obedite Praepositis vestris (rote üpwv) et subiacete 
eis; ipsi enim pervigilant quasi rationem pro animabus vestris reddituri » 
(avrot fàp «ypusvovaiv (üzép riov ij/oiv úpüiv, ó; Xóyov aso8<.'>vovTi{) 
Heb. XIII. 17. 


Franzeiin. De Divina Tradit, et Script. j 

Ut res explicetur, primum considerari oportet munera in 
ipsis A) ostolis, instituendo comparationem cum muneribus suc- 
cessorum ex aliis doctrinae capitibus, si quae suppetunt; in ci- 
tatis enim verbis de huiusmodi comparatione nullus est sermo, 
adeoque ea in istis verbis per se et seorsum spectatis nec inclu- 
ditur nec excluditur. Post hanc deinde comparationem facile in- 
telligetur, quomodo non omnia quidem numera Apostolorum , 
attamen illud quod hisce verbis directe exprimitur, promittatur 
in perenni successione perpetuum. 

o 


r°. Tria ad rem praesentem in Apostolis consideranda sunt: 


di ut revelationem immediate a Christo vel a Spiritu Sancto 
susceperunt, et ipsi constituti erant organa authentica novarum 
revelationum, quibus tota revelatio compleretur et consumma- 
retur; P) ut erant instructi a Christo auctoritate pastorum, do- 
ctorum et custodum fidei singuli pro universa Ecclesia; c) ut 
omnibus in communione et unitate cum Petro et sub Petro spe- 
ctatis, tamquam uni corpori episcopali concreditum erat munus 
pascendi et docendi, ac commissa fidei custodia pro universa 
Ecclesia. Hoc postremum in Apostolis non poterat esse seiun- 
ctum a primo et secundo, utpote charisma comprehensum in 
illo superiori; per se tamen separabile est, ac desinente primo 
et secundo permanere potest. In apostolatu inclusus erat epi- 
scopatus; attamen si ille erat personalis et incommunicabilis, 
poterat hic esse communicabitis et propagandus usque ad con- 
summationem saeculi. 

u) lam ex his tribus piimum personale fuisse Apostolis, ita 
ut nullo modo communicandum fuciit adeoque nec promissum 
successoribus, aliunde cello constat. Ili enim doctrinam reve- 
latam accipiunt ab Apostolis ut depositum custodiendum, et in 
ea iubentur permanere. « Tu autem assecutus es meam doctri- 
nam... permane in iis, quae didicisti et credita sunt tibi, sciens 
a quo didiceris » 2. Tim. Ill. ^0. iq; cf. 1. Tim. IV. 5; 2. Tim. 
I. 13. Ecclesiis nihil commendatur impensius, quam ut perma- 
neant in doctrina quam didicerant, in traditione quam acceperant 
ab Apostolis Rom. XVI. 17; 1. Cor. XI. 2; Coloss. II. 7; 2. 
Thess. IL. t5; Heb. XIII. 7-9. Christus pei se ipsum et per 
Spiritum Sanctum Apostolos docuit omnia, quae voluit compre- 
hendi in revelatione ad unitatem fidei pro sua Ecclesia Io. XIV. 
26; XVI. 12. 13; XVII. 17-21. Revelavit autem haec omnia h. e. 

totum depositum non solum ad credendum et sciendum; sed ut 
suis legatis ad docendum Matth. XVIII. 20; Io. XVII. 17. 20. 
Ergo praeter haec omnia ab Apostolis tradita, revelatio alia per- 
tinens ad depositum Ecclesiae futura post Apostolos non solum 
non promittitur, sed excluditur. Hinc sicut omnes fideles « su- 
peraedificati sunt super fundamentum Apostolorum et Prophe- 
tarum » Eph. II. 20; ita quavis aetate Christiana, semper habe- 
bantur velut synonima non modo doctrina apostolica et doctrina 
divinitus revelata ac credenda, sed etiam doctrina non aposto- 
stolica et doctrina non pertinens ad depositum revelationis ca- 
tholicae. Cf. Stapleton Controvers. 1. V. c. 7. Hoc caput de 
revelatione in ipsis Apostolis completa diligentius suo loco de- 
monstrabimus. 

b) Porro neque praerogativam alteram Apostolorum, quam 
indicavimus secundo loco, ad singulos successores transiisse aeque 
manifestum est. Restringitur enim singulorum Episcoporum au- 
ctoritas et ius pascendi ad singulas Ecclesias , vel certe non 
extenditur in Ecclesiam  universatri. lam Apostoli constituebant 
et iubebant constitui Episcopos per singulas civitates (xxrá tto'Xiv) 
Tit. I. 5. 7, vel ut loquitur Clemens Romanus (vide superius), 
« Apostoli praedicantes evangelium per regiones et civitates (xxt « 

zal ttÔXîiç), harum primitias probatas Spiritu constitue- 
runt Episcopos eorum, qui credituri (in illis) erant » ep. I. ad 
Corinth, n. 42. Unde Petrus monet « consenior seniores » et pa- 
stores, quorum omnium princeps est ipse Christus, non ut sin- 
guli pascant gregem Dei universum ; sed « pascite, inquit, qui 
in vobis est gregem Dei, providentes » (stt''TZotvoilvtsi i. e. fun- 
gentes sacro munere, ex quo iam ab Apostolis et deinceps semper 
Episcopi appellati sunt) 1. Pet. V. 1-4. Eodem fere modo Paulus 
cohortatur ,« seniores Ecclesiae » Asiae: « attendite vobis et uni- 
verso gregi, in quo vos Spiritus Sanctus posuit Episcopos re- 
gere (sTvia-xÓTrou; TTOttAxlvet) Ecclesiam Dei, quam  acquisivi! 
sanguine.suo » Act. XX. 28. Locus hic, praesertim si simul con- 
feratur cum altero Petri, mirificus est. Dum Paulus in ultimo 
inciso appellat Ecclesiam Dei cum articulo (ttjv sxxXvjciav toû 
Oeou), acquisitam ipsius Dei sanguine, profecto universa Ecclesia 
significatur, non solum singularis tamquam pars totius. Porro 
totum incisum « regere Ecclesiam Dei », pendet'a nomine « Epi- 
scopos » pluralis et indeterminati numeri, ita ut « regere Ec- 

desiarti Dei » exprimat proprium munus et charisma Episcopo- 
rum in communi, idemque sit sensus ac si diceretur: Spiritus 
Sanctus vos posuit Episcopos, quorum, si generatila et in com- 
muni spectentur, proprium munus est regere Ecclesiam Dei. At 
si singuli considerentur, et personaliter ii quos Paulus alloquitur, 
non sunt positi singuli ad regendam universam Ecclesiam Dei; sed 
iubentur pascere gregem illum quisque suum, in quo positus est 
per charisma Spiritus Sancti (t) (cf. Zaccaria Antifebron. disser- 
tat. ll. C.7; Antifebronius vindicatus T. 1. dissert. 111. c. 5. n.g.). 
Nam incisum « in quo vos posuit », evidenter restringens est ad 
gregem particularem; ac proinde Pauli verba: «gregi in quo vos 
posuit Spiritus Sanctus », parallela sunt illis Petri: « gregem qui 
in vobis est». Unde epitheton « universo gregi» (rcavrl tcot- 
ti,viXp) significat non absolute universum, sed totum illum gre- 
gem, in quo unusquisque est positus. De doctrina et praxi totius 
antiquitatis christianae vide Franc. Antonium Zaccaria in Anti- 
febronio 1. c. Cf. Cone. Trid. sess. 23. cap. 4; Cone. Vatican. 
Constit. l. de Ecclesia cap. 3. 

Igitur potestas Apostolorum quoad universam Ecclesiam iis 
singulis erat a Christo collata personalis, in qua nullos habituri 
erant successores. In solos singulos successores principis Aposto- 
lorum transit potestas regendi et authentice docendi Ecclesiam 
universam, quia in Petro non quidem simpliciter apostolatus, 
sed primatus tamquam petra et fundamentum totius Ecclesiae 
institutus est perpetuus, quamdiu ipsa Ecclesia, fundata in hac 
petra, portis inferi invicta permanebit Matth.X Vl. 19. Sed huius 
veritatis demonstratio ad alium tractatum pertinet. 


(1) Praeclare totam hanc doctrinam et distinctionem episcopatus in 
communi et Episcoporum singulorum tamquam eius partem tenentium 
expressit s. Cyprianus verbis illis notissimis: « Unitatem (Ecclesiae) simi- 
liter tenere et vindicare debemus maxime Episcopi, qui in Ecclesia praesi- 
demus, ut episcopatum quoque ipsum unum atque indivisum probemus... 
Episcopatus unus est, cuius a singulis in solidum pars tenetur... » Cypr. de 
unitate Ecclesiae ed. Baluz. p. 195. « Copiosum corpus est sacerdotum, 
concordiae mutuae glutine atque unitatis vinculo (caput visibile unitatis 
visibilis est gluten et vinculum) copulatura... Nam etsi pastores multi su- 
mus, unum tamen gregem pascimus (unam Ecclesiam pascit episcopatus in 
unitate copulatus), et oves universas quas Christus sanguine suo et passione 


quaesivit (cf. Act. XX. 28), colligere et fovere debemus » Id. ep. 68. al. 67. 
ad Stephan. 


c) Cum ex demonstratis in I et II parte huius theseos con- 
stet, munus authentice docendi universam Ecclesiam, et custo- 
diendi integrum fidei depositum sub promissa tutela lesu Christi 
et assistentia Spiritus Sancti, in ipsis Apostolis institutum fuisse 
perpetua successione usque ad consummationem saeculi propa- 
gandum ; ex dictis autem in hac III parte aeque certum sit, hanc 
perpetuitatem non fuisse institutam quoad ipsum apostolatum 
novarum revelationum et magisterii cum charismate veritatis 
in singulis; illud unum remanet, ut Apostoli quatenus in eis 
perpetua successio instituta est cum charismate docendi et cu- 
stodiendi depositum pro universa Ecclesia, spectari debeant eo 
dumtaxat modo, quem tertio loco indicavimus. Christus Dominus 
nimirum non modo singulis contulit charisma apostolatus; sed 
etiam totum collegium in unione cum Petro et sub Petro capite 
instituit ut primum corpus episcopale, dum huic corpori in hac 
unitate dixit: « docete... et ecce ego vobiscum sum omnibus 
diebus usque ad consummationem sae'culi » « alium Paraclitum 
dabit vobis, ut maneat vobiscum in aeternum, Spiritum veritatis». 
Hoc autem ipso corpus episcopale in illa unitate cum charismate 
veritatis instituit permansurum perpetua successione usque ad 
consummationem saeculi. 

2?. His declaratis difficultas, quae contra demonstrationem 
in I parte theseos datam promoveri solet, facile expedietur. Dif- 
ficultas ita habet. In verbis Christi Domini Matt. XXVIII; Io. XIV: 
« docete omnes gentes... et ecce ego vobiscum; dabit vobis 
Spiritum veritatis », confertur vel promittitur Apostolis potestas 
et infallibilitas in docendo. Si ergo illa verba dicta sunt Apo- 
stolis, quatenus repraesentabant totam seriem successorum suo- 
rum, eadem potestas et infallibilitas eodem modo, quo Apo- 
stolis, promissa est omnibus eorum successoribus. Atqui in Apo- 
stolis illud charisma pertinebat tum ad novas revelationes per 
Spiritum Sanctum, tum ad universalem potestatem et ad infal- 
libilitatem in eis singulis. Ergo eadem charismata singulis eorum 
successoribus promissa censeri deberent. Hoc autem cum aliunde 
manifesto falsum esse constet, verba non possunt intelligi dicta 
Apostolis, ut suos successores repraesentabant, ideoque pro his 
nulla ibi promissio continetur. 

Responsio patet ex iis, quae tum I. tum Ill. parte demon- 
stravimus. a) In verbis Christi Matt. XXVIII. et Io. XIV. diserte 

instituitur magisterium universale cum charismate veritatis per- 
petuum, adeoque futurum non modo in Apostolis sed in eorum 
heredibus, omnibus diebus usque ad consummationem saeculi, 
in aeternum. Ergo mandatum ac promissio Christi in hisce ver- 
bis, « docete omnes gentes baptizantes eos, et ecce ego vobis- 
cum sum usque ad consummationem sacculi », « ut maneat 
vobiscum in aeternum Spiritus veritatis», directe enuntiant tan- 
tummodo magisterium et cum eo nexum charisma veritatis or- 
dinarium h.e. perenniter ad successores propagandum, non autem 
omnia charismata, quae forte extraordinaria solis Apostolis col- 
lata esse aliunde constet. b) Verba diriguntur ad collegium apo- 
Stolicum in unione cum Petro, verba quidem promissionis lo. XIV, 
postquam iam Petro promissum erat, ipsum unum inter omnes 
Apostolos fore petram totius Ecclesiae, ut portae inferi numquam 
praevaleant adversus eam (Maith. XVI); verba autem mandati 
et institutionis Matth. XXVIII, postquam Petrus singulariter iam in- 
stitutus fuerat pastor et rector omnium ovium lesu Christi (Io. XXI). 
Hinc magisterium universale ordinarium, quod confertur verbis 
« docete omnes gentes; baptizantes eos, docentes eos (baptizaros) 
servare omnia », et charisma veritatis quod cum eo nexum promit- 
titur item ordinarium, Vet ecce ego vobiscum usque ad consumma- 
tionem », « Spiritus veritatis manebit vobiscum in aeternum ». 
potest intelligi promissum et collatum foti collegio seu corpori 
apostolico in unione cum suo capite et sub suo capite Petro, 
non autem singulis per sese ; debel ita intelligi, quia aliunde 
constat (ut demonstravimus), magisterium universale, et cum hoc 
nexum charisma infallibiiitatis, in singulis Apostolis (excepto ca- 
pite Petro), non fuisse ordinarium, de quo directe agitur Matth. 
XXVIII et Io. XIV, sed praerogativam apostolatus extraordina- 
riam. e) Eadem omnino valent de praerogativa novarum reve- 
lationum. Verba « docete omnes gentes.... docentes eos servare 
omnia quaecumque mandavi vobis, et ecce ego vobiscum », « Spi- 
ritus veritatis apud vos manebit in aeternum », per se promit- 
tunt et instituunt infallibile magisterium revelationis factae, non 
autem promittunt novas revelationes. Quando Christus Dominus 
Io. XVI. 12. i3. has per Spiritum Sanctum futuras promisit, 
non modo nihil dixit de perpetuitate in aeternum, omnibus die- 
bus usque ad consummationem saeculi; sed imo expresse spe- 
ctabat Apostolos personaliter, qui multa adhuc dicenda nondum 

poterant portare. Saltem ergo possunt verba Matth. XXVIII. et 
Io. XIV. intelligi de infallibili praedicatione revelationis factae 
et custodia depositi commissi, quin extendantur ad promissionem 
novarum revelationum; porro debere ita intelligi, constat, quia 
illis, verbis instituitur magisterium et charisma ordinarium per- 
petuo duraturum, charisma autem novae revelationis catholicae 
non esse perpetuum in Ecclesia lesu Christi, sed fuisse extra- 
ordinarium nullatenus permansurum ultra tempora apostolica, 
aliunde probatum iam est, et inferius data opera demonstrabitur. 

Ex dictis etiam liquet, non eodeiji omnino modo in Apostolis 
sese habuisse praerogativam universalis et infallibilis magisterii 
ac alteram promulgandae novae revelationis. Illud collegio apo- 
stolico in unione et subordinatone cum suo capite Petro, ut iu- 
ridice repraesentabar perpetuo futuram Ecclesiam docentem, h. e. 
episcopatum catholicum formatum et informatum suo capite, 
perenni Petri successore, erat ordinarium; pariter vi primatus 
sicut magisterium universale ita cum hoc nexum charisma in- 
fallibilitatis ordinarium erat Petro, atque adeo utrumque collatum 
hereditario iure transmittendum ad singulos suos in primatu 
successores ; reliquis Apostolis vi Apostolatus minime hereditarii 
utrumque erat singulis extraordinarium. Contra vero praeroga- 
tiva altera novae revelationis Petro non secus ac aliis Apostolis 
sive singulis sive omnibus simul spectatis erat extraordinaria, 
nec in successores Petri nec in totum episcopatum propaganda. 

Si nunc adhuc opus sit in forma respondere difficultati initio 
propositae, ita habeto.. Distinguo maiorem: illis verbis quae sunt 
apud Matth. XXVIII. et Io. XIV, promittitur Apostolis ea potestas 
et infallibilitas in docendo, quae permansura sit omnibus diebus us- 
que ad consummationem saeculi, et in aeternum, hoc est ordi- 
naria; et ideo haec verba directe referuntur ad totum corpus apo- 
stolicum in unione cum capite Petro, non autem ad singulos per 
sese, atque ad infallibiliter docendam et custodiendam revelationem 
factam, non autem ad novam revelationem, concedo maiorem. 
Directe enuntiantur hisce verbis omnia charismata potestatis et 
infallibiiitatis etiam extraordinaria, ^uae Apostolis vi apostolatus 
collata fuisse aliunde constat, nego maiorem. Unde etiam distin- 
guo consequens maioris: ea potestas et infallibilitas quae his 
verbis promissa est ordinaria collegio apostolico in unione cum 
Petro, etiam promissa est eodem modo successoribus h. e. totj 

corpori successorum in unione cum successore Petri, concedo con- 
sequens; promissa est quaevis potestas et infallibilitas etiam 
extraordinaria, de qua in Apostolis sive omnibus sive singulis 
aliunde non vero directe ex his verbis constat, nego consequens. 
Eadem ratione distinguo minorem : nova revelatio et potestas 
universalis ac infallibilitas in singulis Apostolis pertinebat ad 
charismata extraordinaria, de quibus non directe ex his verbis 
sed aliunde constat, concedo minorem; haec charismata extraor- 
dinaria directe enuntiantur his verbis, quibus promittuntur dona 
permansura in aeternum, omnibus diebus usque ad consumma- 
tionem saeculi, nego minorem. Unde patet, quid veri et quid falsi 
subsit in ultima conclusione. 

Dixi autem, verbis Matth. XXVIII. et lo. XIV. directe enun- 
tiari munus dumtaxat ordinarium in apostolico collegio, quatenus 
munus iungitur ibi cum promissione perennitatis; nam praescin- 
dendo ab hac institutione propagationis ad successores, non nego, 
mandatum docendi omnes gentes ac promissionem tutelae Christi 
et Spiritus veritatis in verbis eisdem indirecte et ampliori signi- 
ficatione simul etiam extendi posse ad charismata extraordinaria 
apostolatus. 

THESIS VI. 


De intimo nexu principii Traditionis cum necessariis 
proprietatibus religionis Christianae. 


« Oeconomia custodum fidei, quam ad integrae revelationis conser- 
» vatiouem et propagationem a Christo institutam esse ex historica ori- 
» ghie religionis Christianae probavimus, t" intimo causali nexu cohaeret 
» cum universalitate et unitate fidei, ita ut sine illo principio Traditionis 
» hae proprietates etiam solum spectatae, quatenus evidenter intelliguntur 
» necessaria postulata religionis Christianae, consistere non possint, nisi 
» concedatur in alio prorsus ordine, qui nuspiam existit, charisma infalli- 
» bilitatis omnibus fidelibus commune. Hinc a" intelligitur, Protestantismum 
» universum in multiplices sectas invicem contrarias distractum repugnare 
» essentiali proprietati religionis divinae, cum haec divisio consequatur ex 
» ipso eorum principio fundamentali, quin sectarum ulla ex censu comniu- 
» nionis Protestanticae iure excludi possit; sic dictam vero eorum corn- 
il munionem orthodoxam consistere non posse, nisi ita ut principium ipsum, 
» quo suam ab Ecclesia defectionem tuentur, iterum negent, sicque totam 
» causam manifestis contradictionibus implicent ». 


I In prima parte huius theseos ostendimus, modum Tradi- 
tionis superius demonstratum ex institutione Christi, custodes 

scilicet fidei tamquam organon perpetuum conservandae revela- 
tionis, cohaerere intime tamquam principium et causam cum 
necessariis characteribus Christianae revelationis, qui sunt uni- 
versalitas ac unitas. 

i?. Sumimus hanc revelationis universalitatem sensu latiori, 
quo eius necessitas, et ex hac necessitate etiam exigentia illius 
modi Traditionis evidentius intelligatur. Nomine itaque univer- 
salitatis significamus modum  proponendi revelationem accom- 
modatum iis omnibus, quibus proponenda est, ita ut sine periculo 
erroris possibilitate morali credere possint, et credere tenean- 
tur. Talem universalitatem in hypothesi, quod Deus aliquid, reve- 
laverit, et multo magis in hypothesi quod revelationem suam de- 
stinaverit omnibus gentibus, et omni creutz/r«2e(Matth.X XVIII. 20; 
Marc. XVI. i5.), exigi a sapientia et bonitate Dei, est prorsus evi- 
dens. Atqui exclusa revelatione immediate facta singulis, modus 
conservandi revelationem pridem completam et eandem propo- 
nendi omnibus gentibus ita, ut dictum est, omnibus accommo- 
datus, nullus est nisi per auctoritatem legatorum Dei, qui in 
hac sua missione et auctoritate sint facile cognoscibiles. Ergo ab 
ea oeconomia legatorum Dei, quae instituta est ad perpetuam 
custodiam et praedicationem revelationis pridem consummatae, 
tamquam a causa et principio pendet haec necessaria proprietas 
universalitatis. Probatur propositio minor. Seclusa enim revela- 
tione immediata et exclusa auctoritate facile cognoscibili lega- 
torum Dei, a quibus praedicatio et doctrina tamquam verbum 
Dei suscipi possit et debeat, non quia argumentis demonstratur, 
sed quia authentice ab eis proponitur, nullus alius restat pro- 
positionis modus nisi per demonstrationem, qua quis sine pe- 
riculo et sine prudenti formidine errandi argumentis convincatur, 
non solum generating revelationem et revelationem Christianam 
esse a Deo factam, in quo nulla esset insuperabilis difficultas; 
sed imo speciatim hanc determinatam seriem veritatum, prae- 
ceptorum, institutorum, et hoc determinato sensu esse revelatam, 
et sincere ac integre per saeculorum decursum ad nos usque 
conservatam ; omnes vero illos plurimos homines etiam fama 
ingenii et doctrinae celebres errasse et errare, qui vel non has 
omnes veritates, vel his plures vel non hoc sed alio sensu ad- 
miserunt et admittunt ut revelatas. Haec inquam omnia ita 
essent demonstranda singulis, ut non propter auctoritatem de- 


IA e 

monstrantis sed propter rationes perspectas, certa persuasione et 
sine errandi periculo aut formidine suscipi possint ac debeant. 
Paucis, seclusa auctoritate Ecclesiae ad conservandam et expli- 
candam revelationem quae non fiat immediate singulis, sola restat 
demonstratio scientiae. Atqui evidenter scientia non est accom- 
modata omnibus hominibus, et tanto oneii saltem longe maxima 
pars hominum est plane impar. Dixi saltem maximam partem 
imparem, quia hoc immediate evidens est, et ad praesentem no- 
stram thesim abunde sufficit; ceterum si de universa revela- 
tione agitur, facile moralis impossibilitas universim et quoad 
omnes demonstrari posset; quoad res enim fidei ante fidem 
susceptam omnes sfulti sunt, ut multis disputat s. Augustinus 
l. de util. credendi. Ergo praeter auctoritatem legatorum Dei nul- 
lus est modus accommodatus 'proponendi fidem revelatam omni- 
bus gentibus. 

Duplicem video posse et solere fieri exceptionem contra hanc 
demonstrationem : primam quidem, quod gratia illustrationis 
internae supplet defectum propositionis externae; alteram, quod 
rudibus et indoctis, qui inquisitioni et demonstrationi tam mul- 
tiplici et difficili pares non sunt, consuli potest auctoritate licet 
mere humana et scientifica doctorum. 

At enim gratia in primis internae illustrationis sane neces- 
sario coniungitur cum propositione fidei externa etiam maxime 
accommodata, ut assensus possit esse sicut oportet, supernaturalis ; 
gratia vero quae suppleat ipsam propositionem externam, quia 
haec aut nulla est aut, quod eodem fere recidit, non idonea, et 
qua ideo singuli uti non possunt, talis inquam gratia illustra- 
tionis est revelatio immediata vel simpliciter vel aequivalenter. 
Dari huiusmodi illustrationes etiam in praesenti oeconomia tam- 
quam charisma extraordinarium, quod Deus aliquando in ordine 
psychologico supernaturali concedit, nullum est dubium ; nec 
etiam contendimus, absolute repugnare oeconomiam, in qua cha- 
risma revelationis immediatae pro singulis esset ordinarium, ubi 
de propositionis externae necessitate iam nulla esset quaestio ; 
at realiter et historice talem ordinem revelationis nec promissum 
esse nec umquam exstitisse nec existere, prorsus constat. De 
modo, quo Protestantes talem revelationem sibi propriam vindi- 
cabant, inferius dicemus. 


Ad alteram propositam difficultatem non utemur illa respon- 

sione, in tali hypothesi fidem mere humanam fore, utpote in- 
nixam auctoritati tantum humanae ; existimamus enim auctori- 
tatem mere humanam posse esse medium, quo auctoritas reve- 
latoris Dei innotescat et nobis applicetur ita, ut in actu fidei 
assensus non praestetur propter auctoritatem humanam sed unice 
propter auctoritatem divinam ; quae controversia est alterius loci. 
Neque illud dicam, quamvis verissimum, hanc exceptionem po- 
lemice nomine Protestantium fieri non posse; illi enim aucto- 
ritatem etiam ipsius Ecclesiae in negotio fidei ex suo fundamentali 
principio reficiunt ideo, quia aiunt auctoritatem hanc esse hu- 
manam, in rebus fidei autem nulli humanae sed soli divinae 
auctoritati locum esse posse. Quamquam re ipsa, ut mox pa- 
tebit, auctoritati divinae a Protestantismi auctoribus et doctoribus 
substituta est auctoritas humana, quam saltem plebes Protestantes, 
quatenus contra auctoritatem divinam Ecclesiae catholicae pro- 
testantur, omnes sequuntur. Nunc autem non solum polemicam 
adversus Protestantes sed generaliorem ex ipsa rei natura quae- 
stionem habemus de necessaria et idonea fidei propositione, ut 
haec possit esse universalis. Responsio itaque est alia magis ge- 
neralis et evidens. In obiectione supponitur fundamenti instar, 
illos homines doctos, de quorum scientifica auctoritate sermo est, 
absque periculo et prudenti formidine erroris pervenisse sua in- 
quisitione scientifica ad plenam certitudinem, quae omnes et solae 
veritates et quo determinato sensu in revelatione contineantur, et 
praeterea ita illuc pervenisse, ut haec illorum plenissima scientia 
indoctis et rudibus certo innotescat, nec hi de aliquo illorum 
errore prudenter suspicari possint. Atqui hoc utrumque suppo- 
situm falsum esse convincitur ex natura et indole et difficultate 
veritatum fidei, ex diversitate ingenii et eruditionis hominum 
doctorum, ex nascente inde in omnibus difficilibus quaestionibus, 
in quibus auctoritatis norma deest, diversitate sententialum inter 
doctissimos quosque, ex impotentia rudium prudenter radicandi 
de illorum hominum, certa scientia, et multo magis discernendi 
inter verum et falsura in sententiarum diversitate et oppositione. 
Unde fit, ut haec mere humana et scientifica auctoritas erudi- 
torum pro rudibus non solum nullum .sufficientis certitudinis 
fundamentum foret, sed nova dubiorum seges, ex qua moralis 
impossibilitas propria inquisitione perveniendi ad liquidum pro 
eis augeretur, nihilque aliud certum remaneret praeter hoc unum, 

quid in negotio fidei verum, quid falsum sit, inveniri non posse, 
adeoque nec inquiri debere. Maneat ergo, quod probavimus, prae- 
scindendo ab immediata revelatione facta singulis nullum esse 
modum conservandae et proponendae revelationis accommodatum 
omnibus gentibus, praeter auctoritatem facile cognoscibilem cu- 
stodum et doctorum iidei, qui divinitus missi ac constituti per- 
petua successione sese excipiant; hanc ergo oeconomiam cum 
essentiali charactere universalitatis proprio, divinae revelationi 
cohaerere tamquam causam cum suo effectu (i). 

2?. De unitate lidei vix aliud reliquum est dicendum; argu- 
mentum enim demonstrans nexum authentici magisterii cum ne- 
cessaria fidei universalitate, etiam demonstrat eiusdem nexum 
cum fidei unitate, quae ab universalitate distingui quidem non 
tamen separari potest. Quando Deus veritates revelat, in facto 
ipso revelationis continetur divinum necessarium praeceptum ad 
rationalem creaturam, cui revelatio destinata est eas veritates 


(1) Est haec insignis argumentatio s. Augustini in toto libello de uti- 
litate credendi. « Nihil igitur nobis restare modo vides, quamdiu stulti su- 
mus, si nobis vita optima et religiosa cordi est, nisi ut quaeramus sapien- 


tes, quibus obtemperando dominationem stultitiae... evadere aliquando 
possimus... Si Dei providentia non praesidet rebus humanis, nihil est de 
religione satagendum. Sin vero et species rerum omnium.... et interior 


nescio quae conscientia Deum quaerendum Deoque serviendum meliores 
quosque animos quasi publice privatimque hortatur, non est desperandum, ab 
eodem ipso Deo auctoritatem aliquam constitutam, quo velut gradu certo inni- 
tentes attollamur in Deum. Haec autem, seposita ratione quam sinceram in- 
telligere, ut saepe diximus, difficillimum stultis est, dupliciter nos movet, 
partim miraculis partim sequentium multitudine... Cum igitur tantum au- 
xilium Dei, tantum profectum fructumque videamus (iuxta latius ibi enu- 
merata motiva credibilitatis, quibus auctoritas instituta divinitus, facile co- 
gnoscibilis est), dubitabimus nos eius Ecclesiae condere gremio, quae usque 
ad confessionem generis humani ab Apostolica Sede per successiones Epi- 
scoporum, frustra haereticis circumlatrantibus et partim plebis ipsius ludi- 
ciò, partim Conciliorum gravitate, partim etiam miraculorum maiestate 
damnatis, culmen auctoritatis obtinuit? Cui nolle primas dare, vel summae 
profecto impietatis est vel praecipitis arrogantiae. Nam si nulla certa ad 
sapientiam salutemque animis via est, nisi cum eos rationi praecolit fides ; 
quid est aliud ingratum esse opi atque auxilio divino, quam tanto labore 
(1. robore) praeditae auctoritati velle resistere? Et si unaquaeque disciplina, 
quamvis vilis et facilis, ut percipi possit, doctorem aut magistrum requirit, 
quid temerariae superbiae plenius, quam divinorum sacramentorum (myste- 
riorum) libros et ab interpretibus suis nolle cognoscere, et incognitos velle 
dammare? » Aug. l. c. n. 27. 54. 35. 

omnes credendi. Est id evidens ex ipsa notione auctoritatis, sa- 
pientiae et sanctitatis Dei revelantis, et ex notione dependentiae, 
indigentiae, ac ordinationis ad verum et bonum ex parte crea- 
turae rationalis. Proinde ex notionibus iisdem evidens est, Deum 
revelatorem necessario velle voluntate legifera unitatem fidei et 
professionis in eiusdem universalitate. Atqui cum hac unitate fidei 
institutio legatorum Dei, qui infallibili auctoritate fidem inte- 
gram conservent et doceant, ita cohaeret, ut illa ex hac sponte 
sequatur, et sine hac (praecisione facta ab hypothesi manifesto 
falsa revelationis immediatae, quae fiat singulis) esse non possit. 
Si enim et auctoritas magisterii et immediata saltem aequivalens 
revelatio (i) seponitur, totum negotium, ex superius demonstratis, 
necessario revocatur ad propriam singulorum inquisitionem, quae, 
ut pariter ex superioribus constat, spectata indole et difficultate 
veritatum de quibus agitur, et spectata ingenii, scientiae, cupi- 
ditatum varietate, non ad fidei unitatem, sed ad opinionum di- 
versitatem gignendam est idonea. 

II. Quae ex ipsis rerum naturis et velut a priori demonstra- 
vimus, confirmantur luculentissime a posteriori, factis scilicet 
patentibus, quibus componitur tota historia Protestantismi. Osten- 
dimus ex ipsis rerum naturis, sublata auctoritate legatorum Dei, 
qui continua successione fidei depositum conservent, nullum alium 
remanere modum quo fides proponatur singulis, quam sive for- 
malem sive aequivalentem revelationem immediatam ad singulos, 
aut inquisitionem per modum scholae a singulis instituendam ; 
hoc autem posito, fidei unitatem in eiusdem universalitate con- 
servari non posse. Atqui tota historia Protestantismi inde a sua 
origine usque ad hanc aetatem constanter, semper et ubique non 
solum in multiplicibus integris sectis, sed in singulis etiam ho- 
minibus has easdem conclusiones, rebus ipsis exhibuit et exhibet, 
quin ullum possit adferri factum, in quo illae verae non esse 
deprehendantur. 


G) Nomine revelationis immediatae, si id monere opus est, hic sem- 
per intelligimus manifestationem veritatis, quae a Deo ipso fiat nullo in- 
terposito medio. Adeoque hoc sensu revelatio aut revelationis interpreta- 
tio facta per legatos Dei est mediata. Alio longe sensu quandoque imme- 
diata revelatio dicitur omnis revelatio supernaturalis in oppositione ad ma- 
nifestationem Dei naturalem, quae aliter distinguuntur nomine revelationis 
proprie et improprie dictae. 

Sane primi iam sic dicti Reformatores cum auctoritatem ma- 
gisterii et custodiae fidei in Ecclesia negabant ei continuo sub- 
stituebant inspirationem singulorum, qui legunt Scripturas, sal- 
tem aequipollentem revelationi immediatae. Videbant enim inter 
haec tria, inter auctoritatem magisterii, inquisitionem relictam 
singulis, et immediatam revelationem seu inspirationem  singu- 
lorum nihil esse medium ; reiecta ergo prima, cum ad secun- 
dam simpliciter et sine temperatione appellare non auderent, 
reliquum erat, ut ad tertiam confugerent. Docebant ergo, Scri- 
pturam sacram esse omnibus perspicuam claritate supernaturali, 
eo quod verbum Dei scriptum, quando legitur vel auditur, vir- 
tute sua insita quae est virtus Spiritus Sancti, singulos illuminat 
et sanctificat, ut verum et genuinum sensum facile intelligant, 
atque ita pro singulis immediate ipsum Spiritum Sanctum esse 
interpretem et doctoren!: « quisque iudex liberrimus sit omnium 
qui docent eum, intus a Deo solo doctus » (vide supra p. 9.). 
Iluminatio itaque non est solum gratia ad supernaturalem 
fidem necessaria, quam Catholici concedunt et credunt; sed est 
illuminatio, quae externum excludit authenticum magisterium, 
et per quam singuli constituuntur iudices omnium docentium, 
quo nomine intelligitur praeprimis ipsa Ecclesia. Unde etiam 
theologi Protestantes e. g. Geihaidus (in Locis 1. 1. De Interpret. 
Script.) docere solent, illam sententiam, qua Scriptura sui ipsius 
interpres dicitur, idem valere ac Spiritum Sanctum esse inter- 
pretem sui proprii sensus. Cum vero hanc interpretationem fa- 
ctam a Spiritu Sancto asseiunt esse charisma ordinarium pro 
singulis Scripturam legentibus, ut excludant necessitatem authen- 
tici magisterii, evidenter asserunt singulorum inspirationem, seu 
revelationem immediatam saltem  aequivalentem. Modum huius 
illuminationis, ut eum primi ipsi Reformatores concipiebant, ita 
describunt. « quum primum aliquod Dei verbum (in Scriptura) 
existit, virtus Spiritus Sancti est cum illo inseparabiliter semper 
coniuncta ita, ut virtus et efficacia verbi cum virtute Spiritus 
Sancti sit prorsus una eademque, vere divina, nec magis verbum 
quam ipse Spiritus Sanctus sine hac virtute esse vel cogitari pos- 
sit » (Schmid Dogmatica Lutherana). 

Tali modo illuminationis per ipsum Spiritum Sanctum sup- 
posito, nihil opus esset auctoritate legatorum Dei ad certam et 
infallibilem intelligentiam verbi revelati. Unusquisque sibi suffi- 

ceret, et sibi ipsi esset Ecclesia; unitas porro fidei sponte seque- 
retur, cum singulis unus Spiritus veritatis, qui non potest sibi 
ipsi repugnare, cognitionem divinae revelationis et veri sensus in 
lectione vel auditione verbi ex opere operato infunderet. 

At vero hanc immediatam inspirationem tamquam ordina- 
rium charisma singulorum ita efficax, ut ad fidei universalitatem 
ac unitatem, authenticum magisterium non sit necessarium, me- 
rum esse figmentum, luculentissime suis gestis Reformatores ipsi 
et tota Protestantismi historia demonstrarunt, ne hic argumenta 
repetamus, quibus superius divinitus institutam ostendimus eam 
oeconomiam, ut obedientia fidei in singulis usque ad consum- 
mationem saeculi, respondeat authentico magisterio et custodiae 
fidei, quae concredita est successioni apostolicae. Enim vero, 
mendacium huiusmodi charismatis, quod Reformatores sibi suis- 
que sectatoribus vindicabant, demonstrant contrariae et contra- 
dictoriae sententiae horum hominum  inspiratorum in gravissimis 
Christianae doctrinae capitibus, et unius eiusdemque hominis e. g. 
ipsius Lutheri diversis temporibus diversa iudicia de sensu re- 
velatae doctrinae ; tum universim factum historicum, quod per- 
suasio huius inspirationis non principium erat unitatis fidei sed 
innumerabilium sectarum, quae omnes a Spiritu Sancto doctae 
non solum suas invicem et ipsorum Reformationis auctorum 
doctrinas oppugnabant et oppugnant, sed etiam igne et ferro 
grassantes olim Germaniam, Galliam, Belgium, Scotiam, An- 
gliam stragibus repleveiunt. 

lam si haec singulorum inspiratio re ipsa tamquam ordina- 
rium charisma nulla est, interpretatio illa independeos a quavis 
auctoritate revocatur, si non ad fanaticum furorem, ut in multis 
accidit, ad inquisitionem privatam et ad ingenium singulorum. 
Hac autem posita, fidei unitatem in universalitate ostendimus 
esse impossibilem. Id Protestantes ipsi, cum experientia evidenter 
inanem demonstrasse! singulorum inspirationem, facile intelle- 
xerunt. Hinc qui aliquam religionem positivam et communionem 
doctrinae salvam volebant, principium auctoritatis, cuius nega- 
tione suam defendebant defectionem ab Ecclesia, vel solum pra- 
ctice et modo agendi vel etiam theoretice et in doctrina postli- 
minio revocabant, sicut ipse Lutherus (r), nihil solliciti de evi- 


(i) Fatentur id nunc passim Protestantes ac discernunt duplicem Lu- 
therum, unum ante annum 1525, seu ante magnas rebelliones in Germa 

denti contradictione. Qui vero sibi constare volunt, ex ipso suo 
fundamentali principio independentis interpretationis concedunt, 
fidei unitatem esse impossibilem, et ideo affirmant eam non esse 
necessariam ad communionem religiosam et ad salutem (i). Con- 
sequentia haec non potest negari esse legitima; sed consequens 
est prorsus absurdum et repugnans omnibus notionibus, quas 
habemus certissimas de Dei revelatoris sapientia, sanctitate et 
auctoritate atque de hominis absoluta dependentia. Principium 
vero, ex quo legitime deducitur consequens absurdum, non potest 
non esse etiam ipsum absurdum. 

Ita hac nostra aetate eo deventum est, ut omnes Protestantes 
concedere cogantur, et re ipsa concedant saltem practice, plerique 
etiam theoretice, principium cui innititur tota Reformatio sae- 
culi XVI et defectio ab Ecclesia catholica, esse ita comparatum, 
ut eo adhibito unitas fidei et communio religiosa, in qua una 
omnium debeat esse professio, nulla exsistere aut conservari 
possit. In hoc theoremate per se satis claro et experientia de- 
monstrato consentire coacti, in reliquis omnibus dissentientes 
nunc discernuntur in sequentes factiones praecipuas: a) eorum, 
qui fundamentale principium independentis investigationis seu 
(ut loquuntur) liberi examinis sincere et secundum totam suam 
vim adhibendum et in usum deducendum esse censent. Hi ne- 
gant, Scripturas ipsas esse normam credendi, et affirmant id 


nia excitatas per illum spiritum qui fanaticos homines invaserat, alterum 
post annum 1525. Lutherus prior ad pertrahendos miseros populos in de- 
fectionem ab auctoritate Ecclesiae asserebat singulos « a solo Deo doctos », 
Lutherus posterior ad aliquam unitatem et communionem inter suos effi- 
ciendam ingeminabat « munus ecclesiasticum esse a Deo institutum, cuius 
fons Christus est agnoscendus Christique mandatum ac institutio ». Luthe- 
rus ille prior, ait Protestaos Schwarz, « seditiosi audaci.! sese opposuit 
auctoritati hierarchicae in conscientias ». Lutherus posterior « fluctuabat 
irrequietus inter illimitatam libertatem spiritus et inter rigorosam auctori- 
tatem authentici magisterii ». Vide cl. lórg. 1. c. T. I. p. 386.416 419. 
(1) Protestantes Berolinenses in ephemer. ecclesiasticis anno 1856. 
(apud lórg. I. p. 140.) ita disputant ex suo fundamentali principio ad- 
versus illos, qui adhuc vellent conservare aliquam communem  professio- 
nem fidei. « Confessio (communis fidei) sine hierafehia pendet in aere: 
quomodo sincera doctrina suum finem assequetur, undenam puritas do- 
ctrinae repeti, quomodo conservari potest, si nulla adsunt munia, nulli 
ordines, quibus sit potestas absoluta cum securitate liane doctrinae purita- 
tem efficiendi et conservandi, et salutem quaerentibus communicandi? » 

solum in rebus religionem spectantibus esse sequendum, quod 
quisque ratione sua sive de Scripturis et in Scripturis sive aliunde 
intellexerit, aut sibi intellexisse visus sit ut verum, seu potius 
ut opinionem interim fovendam, donec eliminatio omnium no- 
tionum Christianarum in dies ulterius promoveatur. Omnes et 
solos eos, qui ita sentiunt, esse genuinos Protestantes et sin- 
ceros defensores principii fundamentalis (Rationalistae qui nunc 
sub diversis formis et nominibus inter Protestantes eruditos vel 
aliquo eruditionis colore tinctos constituunt maximam partem) (t). 
b) His proxime accedunt, qui exigunt sensum nescio quem reli- 


(i) lidem Berolin. ephem. Protest. (lórg. I. p. 129. 130): « Si Biblia 
essent codex legum et norma doctrinalis, indigerent interpretatione authen- 
tica, ut scopus aliquis attingi posset; si Scripturae sunt norma obiettiva, 
logica consequentia postulat ineluctabili necessitate institutionem Ecclesiae 
cum infallibili confessione fidei, auctoritate et regimine. Protestans haec 
(ex suo principio) admittere nequit; ergo et ultima thesis systematis Ro- 
mani reiicienda est, videlicet auctoritas Scripturae tamquam normae obie- 
ctivae ; haec enim est radix, ex qua omnes assertiones Romanae necessario 
iterum progerminant ». 

Vis principii cui haeresiarchis saeculi XVI originem suam debet, quan- 
tum valeat ad destructionem totius religionis Christianae, nuper irrefraga- 
bili consequentia logica ab homine atheo Eduardo Hartmann demonstra- 
tum est in libro, qui inscribitur « Intestina dissolutio Christianismi » (Die 
Selbstzersetzung des Christenthums. Berlin. 1874). « Reformatores, inquit, 
non adverterunt, suam fidem qua creditur infallibilitas canonicarum Scri- 
pturarum, totam inniti fidei qua creditur infallibilitas testantis Ecclesiae ei 
ecclesiasticae traditionis. Protestando contra infallibilitatem Ecclesiae et tra- 
ditionis, nihil advertentes, subverterunt ipsum fundamentum, ita ut con- 
fracto lapide angulari munitissimi aedificii hierarchici, paulatina ruina to- 
tius necessario sequeretur. Ex una parte proclamabant libertatem examinis 
et conscientiae singulorum , et ex parte altera putabant, pro suo, arbitrio 
oppositis aggeribus, et quae pro lubitu invenerunt, humanis statutis, atque 
iactando suas adhuc conservatas reliquias dogmaticas se posse cohibere in- 
ceptum iam fluxum dissolutionis dogmatum, somniantes fieri posse, ut 
homines huiusmodi arbitrariis statutis velut sacris cancellis! continerentur, 
postquam ipsimet subverterant infallibilem auctoritatem Ecclesiae ex infal- 
libili perenni inspiratione (nempe .supernaturali assistentia Spiritus veritatis) 
derivatam. » « Principium Protestantismi contra dogmaticam Christianam 
totum dirigitur ad negationem, ad dissolutionem, ad destructionem ». Ex 
ipso principio Reformationis, teste Hartmanno, ventum est non solum ad 
negationem religionis revelatae, sed etiam ulterius ad scientiam recentis 
etatis, qua negatur ipsa existentia Dei, et secundum quam iste auctor inter 
suos non incelebris docet, res omnes existentes originem habere ex infausta 
aberratione vis cuiusdam occultae suique minime consciae, atque ita, cum 

giosum et fiduciam in Christum ut Salvatorem, doctrinam vero 
et dogmata habent ut àiacpopa (Pietistae) ; vel postulant gene- 
ralem quandam fidem in Christum et in Scripturas ut instru- 
mentum publicum religionis Christianae, in ceteris plenam vin- 
dicantes libertatem omnibus, qui iuxta fundamentale principium 
pertinere velint ad « Protestantismum oecumenicum » (sic dicti 
Unionistae universales) (i), c) His connectuntur alii, qui postu- 
lant unitatem professionis in iis, in quibus diversae sectae in 
unam communionem externam compingendae iam videntur con- 
sentire ; in ceteris, in quibus dissentiunt, permittunt iuxta prin- 
cipium fundamentale plenam libertatem. Hi ergo, sicut reliqui 
hactenus commemorati, inter homines diversissimae fidei et con- 
fessionis volunt esse communionem religiosam (sic dicti Unio- 
nistae positivi). His nunc propinquius accedunt illi Neoprote- 
stantes, qui àvTi<j>pa<TTix,wç se veteres catholicos dicunt, d) Se- 
quuntur ii, qui unitatem professionis fidei praeferunt principio 
fundamentali, et constitutam volunt auctoritatem ecclesiasticam, 
a cuius interpretatione deficere singulis sit nefas. Hi iterum mul- 
tipliciter discernuntur. Alii pro norma obiectiva habent aucto- 
ritatem primorum Reformatorum et librorum symbolicorum, 
atque adeo traditionem inde a saeculo XVI derivatam, quo 
huius traditionis auctores per ipsam negationem principii Tra- 
ditionis et omnis auctoritatis a Scripturis distinctae primum 
exorti sunt (Lutherani antiquae professionis); alii volunt aucto- 
ritatem Ecclesiae divinitus constitutam, haneque dicunt primitus 
a Christo et ab Apostolis fundatam, nihil advertentes, hoc ipso 


ipsa existentia censeri debeat malum fundamentale, linoni omnium unice 
desiderandum esse omnium redactionem ad nihilum primitivum , in quo 
solo requies tandem erit aeterna. 

Gi) lidem Berolinenses (ib. p. 137.) « Congruenter ad protestanticum 
conceptum fidei statuere licet hanc thesim: potest quispiam vere fidelis 
esse, etiamsi ne in unum quidem dogma ecclesiae (intelligunt ecclesiam 
protestanticam, ad quam pertinent) amplius consentiret », Darmstadienses 
ib. p. 126: « Ipse Dominus Ecclesiae vult varietatem; hanc nisi voluisset, 
clarius esset locutus ». At clarissime loquitur a Domino constituta inter- 
pres et custos doctrinae ipsa Ecclesia catholica. Ilac norma catholici intel- 
lectus negata consequitur utique varietas opinionum, non quia Dominus 
Ecclesiae eam voluit, quod opinari blasphemum est, sed quia homines 
nolunt audire, quam Dominus audire praecepit tamquam se ipsum (Luc. X. 
16; Matth. XVIII. 17.). 

damnari schisma et haeresim totius Reformationis (Neoluthe- 
rani); alii fanatici homines exspectant novum adventum Christi 
et novam abundantiorem effusionem Spiritus Sancti; alii serio 
affirmant, hanc effusionem et novam institutionem Ecclesiae iam 
nunc recentissime factam esse, habentque suos apostolos, pro- 
phetas, episcopos etc. (multiplices sectae, quas comprehendimus 
nomine Pseudoprophetaruni). 

Ex hoc compendio historiae Protestantismi puto cuique evi- 
dens esse, quod initio dixi, a posteriori ex universa recentiorum 
sectarum historia, quin ullum factum in contrarium adferri 
possit, confirmari, vel admisso principio Protestantium, totum 
negotium propositionis fidei reduci ad singulorum inquisitionem, 
qua unitas fidei reddatur impossibilis, vel fundamentum ipsum 
totius Reformationis esse subvertendum, et authenticum magi- 
sterium ad revelationis custodiam et explicationem admittendum, 
quod non potest esse nisi a Christo ipso institutum. 

Porro agnoscere principium auctoritatis a Christo institutae, 
quae eo ipso est perpetua, ac proinde ante sic dictam Reforma- 
tionem et tempore Reformationis continebatur in ipsa successione 
apostolica Ecclesiae, simul tamen non fateri impietatem rebel- 
lionis contra hanc divinam auctoritatem ; pariterque agnoscere 
falsitatem principii independentiae singulorum ab auctoritate Ec- 
clesiae conservantis et explicantis depositum fidei, simul tamen 
probare Reformationem, quae tota illi principio innititur et sine 
illius veritate non potest esse falsa ; haec, inquam, manifesta 
est et ingens contradictio. Atqui sic dictus Protestantismus or- 
thodoxus haec omnia saltem practice et modo agendi, ubi ad- 
versus indifferentismum et ! ationalismum sese tueri conatur, si- 
mul admittat necesse est, ita ut principium independentiae, cui 
suam debet existentiam, neget, et principium auctoritatis affirmet, 
transferendo auctoritatem docendi, cui obedientia fidei debeatur, 
ab Ecclesia catholica et apostolica ad suos Reformatores qui se 
ipsis fatentibus non nisi negando quamvis Ecclesiae auctoritatem 
Reformatores erant vel esse poterant; ac porro substituat Tra- 
ditioni a Christo et Apostolis acceptae traditionem, cuius origo 
saeculo demum XVI erat negatio ipsius principii Traditionis. 
Ita certe sic dicti Lutherani antiquae professionis (i). Qui vero 


(1) Ipsi Protestantes aliarum factionum contra hanc Reformatorum et 
librorum symbolicorutn auctoritatem passim argumentantur ita, ut ei au- 

paulo pudentiores et pertaesi huius auctoritatis Reformatorum 
concedunt ac defendunt auctoritatem Ecclesiae divinitus insti- 
tutam, simul tamen approbant Reformationem saeculi XVI; ii 
auctoritatem a Christo in sua Ecclesia institutam negant, simul- 
que affirmant auctoritatem Ecclesiae quae aut nullibi existit sed 
adhuc futura est, aut quae orta est ex negatione auctoritatis Ec- 
clesiae apostolicae. Ita, qui dicuntur Neolutherani. Totus ergo 
Protestantismus ille pseudoorthodoxus ingenti quadam contradi- 
ctione seu potius contradictionum serie regitur ac sustentatur. 


THESIS VII. 


De incommutabili perduratione eiusdem oeconomiae 
post libros N. T. conscriptos. 


« Magisterium authenticum divinitus institutum ad custodiam et pro- 
» pagationem doctrinae ex Apostolorum praedicatione acceptae neque sua 
» in functione mutatum neque auctoritate minutum est, ex quo N. T. libri 
» conscripti sunt et Ecclesiis traditi; quod quidem tum ex praecedentibus 
» corollarii instar consequitur, tum etiam speciatim ex ipsa ss. librorum 
» origine historica et nativa dispositione demonstratur ». 


1. In superioribus demonstravimus, magisterium successionis 
apostolicae a Christo ipso Ecclesiae conditore, tutore, sponso ac 
capite esse institutum ad divinae doctrinae integritatem servan- 
dam et propagandam ; esse institutum verbis ac promissis di- 
sertis perpetuum usque ad consummationem sacculi ; esse insti- 
tutum functione et auctoritate non pendente ex mutabilibus adiun- 
ctis rerum et dotibus humanis, sed promanante ex praesenti tutela 


ctoritatem Ecclesiae catholicae praeferendam esse fateantur: « malle se, 
aiunt, sequi sanctiorem  Traditionem et spiritualiorem Pontificem Eccle- 
siae catholicae quam has tabulas lapideas, quae non habent originem a 
monte Sinai » cf. lórg. I. p. 122. 130. etc. Contra eos vero, qui iuxta 
doctrinam Neolutheranam Ecclesiae auctoritatem in docendo vindicant, 
demonstrant hanc Ecclesiam docentem non posse esse nisi Ecclesiam ca- 
tholicam, atque ideo totam Reformationem esse rebellionem contra aucto- 
ritatem divinitus institutam : « si hanc auctoritatem Ecclesiae agnoscerem 
(ita concludit D. Schenkel adversus alterum  Protestantem D. Stahl), ipsa 
logica me cogeret transire ad Ecclesiam catholicam » Ib. p. 13$. Patet, 
eandem esse rationem Anglicanorum maxime vero Puseyistarum. 


i453. 
Christi et charismate Spiritus veritatis manentis cum  successo- 
ribus Apostolorum in aeternum ; esse institutum non tamquam 
aliquid accidentale, quod aliquando salva Christiana religione 
abesse possit, sed tamquam principium et causam conservantem 
essentialium characteium professionis Christianae. Atqui munus 
ita constitutum prorsus est immutabile in sua functione et au- 
ctoritate ; nec potest Deus sibi ipsi contradicere efficiendo vel 
permittendo, ut oeconomia sub disertis promissionibus perpe- 
tuitatis et indefectibilitatis ita a se fundata, transvertatur in aliam 
essentialiter diversam. Ergo sub quavis hypothesi eadem oeco- 
nomia manet immutabilis, ac proinde etiam sub hypothesi, quod 
doctrina praedicationi et custodiae legatorum Christi commissa 
successu temporis vel integra vel ex parte libris inspiratis con- 
signaretur. Immo ex ipsa descripta natura illius organi semper 
viventis divinitus instituti constat, sicut doctrinam sola praedi- 
catione traditam ita etiam doctrinam libris consignatam, et hu- 
iusmodi divinos libros ipsos fore sub custodia et authentica in- 
terpretatione eiusdem semper vigentis successionis apostolicae. 

II. Quod demonstratur ex characteribus successionis aposto- 
licae divinitus institutae, intelligi etiam potest ex consideratione 
alterius termini, qui sunt libri sacri N. T. 

i^. Considerentur adiuncta, in quibus libri scripti sunt. An- 
tequam libri N. T. existérent, multo magis antequam omnes in 
canonem collecti legerentur in omnibus Ecclesiis, sane iam ipsae 
Ecclesiae pridem iuxta mandatum et institutionem Christi prae- 
dicatione et ordinatione apostolica erant constitutae, in illis 
impositione manuum Apostolorum ordinati Episcopi, quibus 
praedicatio et Traditio Apostolorum commissa erat tamquam 
depositum fideliter custodiendum per charisma Spiritus Sancti, 
iisdemque erat iniunctum munus, ut et ipsi iuxta Christi manda- 
tum alios per civitates et regiones instituerent et ordinarent sibi 
successores eadem auctoritate eodemque charismate instructos (vide 
thés. V. n. 11.). Tum igitur fideles, tum cooptandi in Ecclesiam 
pendebant obedientiá fidei ab auctoritate successorum apostoli- 
corum tamquam legatorum Dei, a quibus doctrinam et disci- 
plinam Christianam susciperent praedicatam et explicatam. Haec 
itaque non erat solum dependentia discentium a scientia docen- 
tium, quod nondum existérent libri, ex quibus singuli haurire 
possent doctrinam ; sed erat authenticum magisterium, a quo 

ex Christ institutione pendebat obedientia fidei, et per quod 
continebatur unitas Ecclesiarum. Ergo cum ab Apostolis paulatim 
Ecclesiis tradebantur libri inspirati continentes doctrinam reve- 
latam, non sane constituta oeconomia Ecclesiae destruebatur ; 
sed documenta accedebant adhibenda iuxta oeconomiam illam 
divinitus institutam, atque adeo ab eisdem Episcopis Aposto- 
lorum successoribus. ac depositi custodibus conservanda et expli- 
canda, si quae de legitimo sensu oriretur dubitatio. 

2?. Historice constat et ex ipsa dispositione librorum evidens 
est, singulos scriptos fuisse oblata occasione et necessitate par- 
ticulari ad particularem aliquem scopum, plerosque directos im- 
mediate ad singulares Ecclesias vel ad singulares personas, in 
modo tractandi accommodatos particularibus tum existentibus 
adiunctis. Nulli autem ss. scriptorum fuit propositum integram 
institutionem in doctrina, disciplina, et cultu religionis chri- 
stianae in libro aliquo consignare. Inde fit, quod in nullo 
ss. librorum ex ordine et in didáctica connexione ad formam 
catecheseos tradita reperiatur universa christiana doctrina, et 
quod in singulis multa capita gravissima vel omittantur vel 
obiter indicentur vel deductione solum ex eis colligi possint, si 
iam aliunde innotuerint. Iam vero talis librorum origo ex par- 
ticularibus occasionibus et ad scopum particularem, et talis in- 
terna eorum dispositio evidenter demonstrat, sive in singulis sive 
in omnibus simul scribendis nec Spiritus Sancti consilium fuisse 
nec Apostolis umquam venisse in mentem, scripta ità comparata 
substituere ministerio pastorum et doctorum authenticorum, quos 
Christus iusserat docere omnia quaecumque ipse mandaverat, et 
docere omnes gentes usque ad consummationem saeculi, ut illa 
viventis magisterii oeconomia abolirà deinceps unusquisque non 
amplius, quemadmodum eousque ex Christi constitutione et mis- 
sione factum erat, doceretur ab authenticis Dei legatis, sed se 
ipsum ex libro scripto doceret. Id evidens esset, etiamsi interim 
concederetur, universam doctrinam revelatam fuisse illis libris 
consignatam ; argumentum enim ducitur non tam ex deficientia 
materiae quam ex forma docendi et modo proponendi et expli- 
candi doctrinam. 

Ceterum posita hac librorum historica origine et interna 
dispositione, quae origini respondet, comprehensio totius reve- 
latae doctrinae non nisi gratuita assertione affirmari potest. Cum 


33. = 


enim nec singuli sacri scriptores propositum habuerint totam do- 
ctrinam Christianam suis libris comprehendere, nec ad unum 
totum constituendum quisque suam partem initis inter se con- 
siliis conferre voluerint, sed ex diversissimis occasionibus singuli 
scripserint, quae in illis adiunctis necessaria erant vel oppor- 
tuna ; potuit quidem Spiritus Sanctus, qui est auctor princeps 
Scripturarum, ita omnia dirigere, ut integrum corpus doctrinae 
totius constitueretur etiam insciis scriptoribus et praeter eorum 
consilium, at hoc itu factum esse, argumento nullo demonstrari 
potest, nisi iam supponatur, quod est in quaestione, voluisse 
Deum, ut Scriptura esset unicus fons vel saltem completus codex, 
ex quo integra revelatio cognoscenda sit. Ex Christi mandato, 
ut Apostoli et eorum successores doceant usque ad consumma- 
tionem saeculi omnes gentes observare omnia quaecumque ipse 
mandaverat, et ex promissione Spiritus veritatis docentis omnem 
veritatem et manentis cum eis in aeternum, per quem Christo 
testes esse iubentur usque ad ultimum terrae, certo constat uni- 
versam revelationem per authenticum magisterium in perpetua 
successione esse praedicandam; at mandati, ut hanc eandem 
revelationem integram libris consignarent, nec in verbis Christi 
ipsius, nec in dictis Apostolorum, nec in modo agendi et scri- 
bendi Apostolorum eorundem et reliquorum ss. scriptorum, nec 
in dispositione, scopo et occasione librorum, nec in persuasione 
Christianorum usque ad saeculum XVI ullum est vestigium. Quo 
ergo quaeso argumento id demonstrabitur, nisi antea ponas non 
esse credendum verbo propagato per praedicationem, quam Chri- 
stus disertis et irrefragabilibus mandatis ac promissis instituit ee 
omnem revelatam veritatem comprehendere iussit; sed solum 
esse credendum verbo in Scriptura, quam  praedicationi super- 
addidit quidem, nec tamen umquam omnem veritatem revelatam 
in ea comprehendendam esse aut iussit aut promisit ? 

Sed quidquid de hac Scripturae materiali plenitudine sit, de 
qua inferius dicendi locus erit, forma librorum tum singulorum 
tum omnium ea est, ut evidenter non sint scripti ad universam 
religionem Christianam singulos iideles docendam independenter 
ab authentico magisterio (i). Cf. Stapleton T. I. 1. XI. c. 3. 


() Fatentur id nunc haud inviti Protestantes. « Non praeteriri hoc 
loco poterit, inquit Dóderlein (Instit. Theolog.), vetuisse consilium libro- 

3°. In hisce libris ipsis non solum supponitur authenticum 
magisterium in modo ipso scribendi, ex quo apparet eos dirigi 
ad Christianos fide iam imbutos per praedicationem, et velut in 
subsidium praedicationis in eis repeti aut etiam superaddi insti- 
tutiones, consilia, admonitiones, quae nisi iam praecognita reli- 
gione Christiana nec intelligi nec rite aestimari possent; sed etiam 
diserte fideles relegantur ad praedicationem iam  perceptam et 
susceptam, atque in ea permanere iubentur Rom. XVI. 17; i.Cor. 
VII. 17; XI. 23; XIV. 33; XV. 1; 2. Cor. 1. 18; Gal. I. 18; 
Phil. IV. 9; Coloss. IL. 6. 7; 1. Thess. IV. 2; 2. Thess. 
IL. 15; 2. Tim. II. 2; Heb. II. 3. Insuper in his ipsis libris de- 
signantur custodes depositi et doctores authentici perpetua serie 
sibi invicem successuri, per quos depositum fidei atque adeo 
etiam depositum, quod libris iisdem consignatum est, perpetuo 
custodiatur integrum et secundum verum suum sensum expli- 
cetur; hique ipsi in suo ministerio ac magisterio exercendo non 
primum vel certe non solum ad Scripturas, sed ad traditam et 
susceptam integram doctrinam praedicationis relegantur (vide 
thés. V. n. IL). Ergo editis libris inspiratis divinitus institutum 
perpetuum et semper vivens magisterium non est abolitum vel 
auctoritate diminutum ; sed ei divinum instrumentum doctrinae 
est traditum conservandum, explicandum, et adhibendum ad ef- 
ficaciorem praedicationem et accommodatiorem custodiam totius 
depositi fidei. 

Scholion. Reliquum est, ut difficultati occurramus, quae to- 
tam praecedentem demonstrationem impeditam reddere quibus- 
dam videtur, et quae serio et non sine supercilio a Protestandum 
doctoribus e. g. a Gerhardo movetur, a) Ex principiis catholicis 
supponitur et etiam in nostra argumentatione saltem indicatur, 
Scripturas ipsas suscipiendas et Scripturarum auctoritatem cogno- 


runi X. T. quin totum et luculentum doctrinae Christianae systema pro- 
poneretur; merito itaque ad monumenta doctrinae publicae refugimus, cum, 
quid vere tradiderint Apostoli, definiendum est ». Lessing id ipsum con- 
cedit et affirmat (Op. t. X. p. 242). « Demonstrari nequit, Apostolos et 
Evangelistas eo consilio sua scripta edidisse, ut religio Christiana integre 
et plene ex eis derivari et probari possit; multo vero minus demonstrari 
potest, Spiritum Sanctum nihilominus praeter consilium scribentium rem 
ita ordinasse ac disposuisse ». Vide illustrissimum . Ranolder Hermeneut. 
ed. 2. p. 330. 351. 


scendam esse ab auctoritate organi Traditionis seu successionis 
apostolicae; nihilominus tamen haec auctoritas organi Tradi- 
tionis unice hucusque probata est ex ipsis Scripturis, qui videtur 
esse circulus, ut aiunt, vitiosus. D) Dicitur interpretatio ac in- 
telligentia certa veri sensus Scripturarum non esse independens 
ab organo Traditionis et authentico magisterio successionis apo- 
stolicae, sed ab hoc ipso organo et magisterio petenda ; haec 
tamen ipsa auctoritas magisterii in interpretandis Scripturis pro- 
batur ex Scripturis. Vel ergo hunc Scripturarum sensum esse 
verum et legitimum creditur auctoritati magisterii; tum aucto- 
ritas magisterii probanda accipitur ut principium probationis, 
quae iterum est petitio principii: vel hic sensus legitimus cogno- 
scitur independenter a magisterio ; -tum independentia interpre- 
tationis admittitur et supponitur vera in praemissis, ut inferatur 
eius falsitas in consequenti, quo nihil potest esse absurdius. In 
forma utraque difficultas in unam contracta ita proponi potest: 
auctoritas organi Traditionis non potest demonstrari ex testimo- 
niis Scripturae, nisi cognitio auctoritatis et veri sensus Scriptu- 
rarum supponatur antecedens et independens ab auctoritate or- 
gani Traditionis ; atqui in thesibus auctoritas organi Traditionis 
demonstratur ex testimoniis Scripturae; ergo supponitur cognitio 
auctoritatis et ver sensus Scripturarum independens ab auctori- 
tate organi Tradiionis. Hoc autem ipsum propositum est hisce 
thesibus demonstnre falsum; ergo supponitur verum, quod pro- 
positum est demonstrare falsum. 

Respondeo, distinguo maiorem : non potest institui ea demon- 
stratio ex Scriptulis, nisi supponatur cognitio auctoritatis omnium 
librorum, in omtibus locis sacri textus, et in omnibus Jidelibus, 
nego maiorem; nisi supponatur cognitio auctoritatis quorundam 
librorum in quibusdam locis, et in quibusdam Jidelibus, subdi- 
stinguo maiorem: nisi supponatur cognitio auctoritatis, quae est 
ex veracitate Ibrorum, concedo maiorem ; nisi supponatur co- 
gnitio auctoriutis, quae est ex inspiratione librorum, nego ma- 
iorem. Ulterius non potest institui demonstratio, nisi supponatur 
cognitio veri lensus, distinguo maiorem: nisi supponatur cognitio 
veri sensus secundum totam amplitudinem doctrinae, et nisi sup- 
ponatur, integram religionem Christianam cx iis libris derivari 
posse a singulis independenter ab auctoritate organi Traditionis. 
nego inaiarmi; non potest institui demonstratio, nisi suppo- 

natur cognitio veri sensus quorundam singularium testimonio- 
rum, subdistinguo maiorem: nisi supponatur cognitionem hanc 
a quibusdam, qui huic demonstrationi instituendae vel perci- 
piendae sunt idonei, obtineri posse praescindendo non tamen 
deficiendo ab auctoritate organi Traditionis, concedo maiorem; 
nisi supponatur haec cognitio Scripturarum omnibus accommo- 
data, nego maiorem. Pariter distinguo minorem: haec demon- 
stratio in nostris thesibus instituitur tum fheologice, ut distin- 
ctius secundum scientiam reddamus rationem fidei nostrae, tum 
polemice ut eam defendamus contra adversarios assumendo libros 
aliquos sacros ex generali demonstratione Christiana saltem ut 
veraces, vel etiam ut inspiratos ex principio admisso ab ipsis 
adversariis, concedo minorem; instituitur tamquam necessaria 
omnibus et per sese ad acquirendam primam cognitionem au- 
ctoritatis in successione apostolica, nego minorem. Denique dis- 
tinguo consequens: supponitur quorundam librorum auctoritas 
veracitatis ex demonstratione Christiana generali, vel etiam inspi- 
rationis ex principio adversariorum, concedo; supponitur co- 
gnitio auctoritatis omnium librorum, nego Porro supponitur, 
sensum verum certo intelligi posse in hisce claris determinatis 
locis et ab iis, qui demonstrationi percipiendae sunt idonei, 
concedo; supponitur posse universam doctrinam revelatam ex 
Scripturis determinari a singulis independenter ab auctoritate 
magisterii, nego. Ad illud quod additur, respondeo : proposi- 
tum est demonstrare falsum, posse universam revelatam doctri- 
nam a singulis determinari ex solis Scripturis independenter ab 
organo divinitus instituto, et per charisma veritatis idoneo ad 
custodiam et explicationem depositi fidei, concedo; est propo- 
situm demonstrare, nulla esse in Scripturis teitimonia clara et 
evidentia vel generarim nullam posse ex eis instimi convincentem 
demonstrationem, non excludendo quidem aucoritatem organi 
Traditionis, ab ea tamen praescindendo, nego. 

Videlicet tractatio nostra antecedens integra potest spectari 
secundum obiectivum ordinem idearum, ut ex insita ratione sese 
excipiunt et aliae ab aliis pendent, vel potest spectari polemice. 
Priori modo ex generali demonstratione Christiani utique sup- 
ponimus, evangelia et scripta apostolica esse gemina ; pariter- 
que supponimus ex horum librorum genuinitate demonstratam 
evangelicae narrationis veracitatem, atque hinc ulterius ex factis 

et verbis Christi in evangelio consignatis consequi eiusdem Sal- 
vatoris divinam auctoritatem (vide prolegom. p. 4.). His autem 
positis verba et facta Christi intelliguntur divina esse, et intelli- 
gitur doctrina eius esse revelata, etiamsi libri solum ut veraces, 
non autem ut inspirati interim assumantur. Ex hoc iam prin-r 
cipio progreditur, et huic fundamento innititur tota nostra de- 
monstratio. Unde nihil nisi generalem demonstrationem  Chri- 
stianam  supponimus. Si vero tractatio spectetur altero modo 
polemice adversus eos Protestantes, qui adhuc christiano nomine 
censeri possunt, absque petitione principii ut commune utrimque 


fundamentum supponere possemus divinitatem et inspirationem 
librorum sacrorum. 


CAPUT II. 


DE DIVINAE TRADITIONIS FORMALI RATIONE UT EXHIBETUR 
IN CONSTITUTIONE ECCLESIAE INDE AB AEVO APOSTOLICO. 


THESIS Vili. 


Formalis ratio 7'raditionis demonstratur ex constitutione 
et ex principiis Ecclesiae. 


« luxta formam ac institutionem, quam ex evangelicis et apostolicis 
» scriptis demonstravimus, Ecclesia aevi apostolici et sequentium deinceps 
» aetatum constituta exhibetur in ceteris idoneis monumentis, et tum pro- 
» fessione diserta tum constante modo agendi semper et ubique hoc nixa 
» principio: successores esse Apostolorum, qui perpetua serie et mutua 
» communione cohaerentes per charisma veritatis custodiant depositum 
» fidei, ut « nihil detrahi, nihil addi possit coelesti dogmati, quod semel 
» revelatum esse sufficiat ». 


1. Cum agitur de ipsis principiis ac fundamentis religionis 
Christianae, de principiis quae non solum sunt in theoretica pro- 
fessione, sed quae practice in usum ita veniunt quotidie, ut ex 
lis universim lex credendi, tota fides et vita Christiana pendeat; 
prorsus evidens est, fieri non potuisse, ut Ecclesiarum consti- 
tutio, docendi et credendi norma, ab Apostolis secundum Christi 
mandatum in universo orbe tradita ac disposita, in omnibus 
Ecclesiis longe lateque diffusis corrumperetur et mutaretur in 
aliam plane oppositam, quando Apostolis paulatim defunctis 
eaedem Ecclesiae ab ipsis constitutae transierunt in successiones 
sequentes, non sane alia generatione repente substituta priori, 
sed continua serie pastoribus et plebibus prioris ac sequentis ge- 
nerationis inter se nexis, ac generationibus una alteri velut com- 
mixtis. Quare si in his sequentibus successionibus reperiuntur 
Ecclesiae ubique constitutae et gubernatae eo principio Tradi- 
tionis, quod ex scriptis evangelicis et apostolicis demonstravimus 
a Christo institutum, ab Apostolis secundum Christi disposi- 
tionem in usum deductum ; ineluctabili argumento totius histo- 
riae comprobabitur, verum sensum institutionis Christi et Apo- 

stolorum illuni esse, quem ex ipsis Scripturis superius pro- 
posuimus. Si igitur thesis nostra spectetur polemice adversus 
Protestantes, non appellamus ad testimonia et ad doctrinam 
antiquitatis Christianae tamquam ad authenticam  propositio- 
nem revelationis de principio et organo conservandae integritatis 
depositi, quam authentiam illi negant; sed appellamus ad 
antiquitatis sententiam unanimem tamquam ad historicum te- 
stimonium fidei, quod et illi et quivis homines sanae mentis 
agnoscunt et negare non possunt; ex quo scilicet testimonio intel- 
ligamus, quid universa antiquitas ut institutionem ac doctrinam 
Christi et Apostolorum crediderit, et semper ac ubique professa 
sit. Ex hac vero testificatione inferimus, sensum verbi Dei quod 
et ipsi in Scripturis agnoscunt, de Traditionis principio non 
posse esse alium, nisi quem universa antiquitas theoretice et 
practice semper et ubique professa est, et Ecclesia catholica 
adhuc profitetur; idque inferimus non propter supernaturalem 
auctoritatem  testantium ab adversariis negatam , sed propter 
historicam impossibilitatem mutationis et corruptionis, quae con- 
tinuo post Apostolos in ipsa fundamentalia principia Ecclesiae 
lesu Christi inducta supponi deberet. Hanc vim testimonii an- 
tiquitatis Christianae saltem practice ne ipsi quidem Protestantes 
negant, qui cum fide non etiam rationem exuerunt; hinc eorum 
sollicitudo corradendi testimonia veterum , quae ex contextibus 
abrupta suam in sententiam torqueant, et eádem arte eludendi, 
quae principium catholicum demonstrant. Ceterum nec unica nec 
praecipua ratio determinans modum et valorem  tractationis 
theologicae nobis est polemica, cum longe potior sit intelligen- 
tia distincta doctrinae fidei, et in praesenti fundamentorum fidei, 
ex quibus rite intellectis confutatio errorum sponte consequitur. 
Hisce declaratis ad demonstrationem theseos accedimus. 

i?. Apud Patres primae, secundae, tertiae successionis et 
deinceps in omnibus Ecclesiis orientis et occidentis, est axioma- 
tis instar constans sententia, continuam successionem pastorum 
et doctorum, divinitus ordinatam, non interrupta serie cum Apo- 
stolis cohaerentem, esse organon visibile ad doctrinam Christi 
integram intemerate servandam et propagandam ; hanc igitur ex 
Traditione, quae ab initio est, esse accipiendam. lam Patres 
apostolici Clemens Romanus, Ignatius, Polycarpus, et paulo post 
Hegesippus testantur, Apostolos iuxta Christi mandatum ordi- 

nasse sibi perpetua serie in ministerio futuros successores Epi- 
scopos (i); atque adeo ut vitetur haeresis et vera servetur do- 
ctrina, coniunctionem cum Episcopis esse necessariam, qui 
sequendi sint tamquam Christus ipse; hocque modo tenendam 
esse Traditionem ab initio acceptam. Per hanc itaque succes- 
sionem inde ab Apostolis perpetuam et cohaerentem, una et 
consentiens servanda erat doctrina in omnibus quamvis dissitis 
Ecclesiis (2). De nulla re magis sollicitus est s. Ignatius in suis 
epistolis, quam de consensu et unione cum Episcopis, ut inte- 
gritas doctrinae et Ecclesiae divinitus disposita constitutio ser- 
vetur. « Prius admonui vos, ut unanimes sitis in sententia Dei 
(YVw[]) cogitatio manifestata, verbum, doctrina); etenim lesus 
Christus, inseparabilis vita nostra, Patris est sententia (3), sicut 
et Episcopi per fines terrae' constituti in lesu Christi sententia 
sunt; unde oportet vos unanimes esse sententiae Episcopi...... 
Quemcumque enim paterfamilias mittit ad gubernandam fami- 
liam suam, hunc ita accipere debemus sicut ipsum, qui mittit. 
Manifestum igitur est, quod Episcopum oporteat respicere ut 
ipsum Dominum. Et ipse quidem Onesimus laudat vestrum in 
Deo ordinem, quod omnes secundum veritatem vivatis et quod 
nullus sit apud vos haeresi locus » ad Ephes, n. 3-6. Vide ad 
Philadelph. n. 2. 3; ad Trallian. n. 7; ad Smyrn. n. 8; ad 
Magnesios n. 6. 7. Scopum et materiam praecipuam epistola- 
rum Ignatii Eusebius (H. E. II. c. 36.) his verbis comprehen- 
dit. « Singularum civitatum Ecclesias monebat imprimis, ut 
maxime caverent haereses tum primum erumpentes et invale- 
scentes, hortatusque est, ut tenaciter inhaererent Apostolorum 


(1) Clem. Rom. ep. I. ad Corinth. 11. 42. 44. (Vide supra p. 33.), in 
qua epistola, ait s. Irenaeus (III. c. 3. n. 3), « reparat Clemens Corin- 
thiorum fidem, et quam nuper ab Apostolis acceperant Traditionem ». 

(2) « Hegesippus (medio saec. II.) in quiuque commentariorum libris... 
scribit, se Romam usque proficiscentem plurimos Episcopos adiisse et ab 
omnibus unam eandemque accepisse doctrinam.... Romae vero cum essem, 
inquit, successionis (Pontificum) seriem composui usque ad Anicetum, 
cuius diaconus erat Eleutherus, et Aniceto successit Soter, post hunc Eleu- 
therus. In singulis urbibus ita habet, sicut praedicant lex et prophetae et 
ipse Dominus » apud Euseb. H. E. 1. IV. c. 22. 

(3) Cf. Augustini dictum in Io. tract. 29. n. 6: « Filius est doctrina 
Patris ». Nazianzeno (or. 30. al. 36. n. 20) Filius est « definitio Patris » 
(ó>; ipo; zpó? -ò óp.QüjMvov). 

l iiiditioni, quam testificatis iam etiam scripto consignare secu- 
ritatis causa necessarium duxit ». Polycarpus ep. ad Philipp, 
n. 7. hunc tradit canonem ad haereses vitandas: « relinquentes 
vanitatem multorum et falsas doctrinas, ad traditam nobis ab 
initio doctrinam convertamur ». Quamvis modum Traditionis, 
obiter tantum mentionem .inficiens, non indicet, is non est alius 
quam declaratus ab Ignatio in litteris ad Polycarpi Ecclesiam 
(Smyrnensem) ei ad Ecclesias alias scriptis, quarum collectio- 
nem Polycarpus ipse instituit (vid. ep. Polycarpi n. i3. et 
Euseb. 111. 36) (1). 

Sub idem tempus saeculo adhuc II. Irenaeus et paulo post 
Tertullianus adversus haereticos disputantes necesse habuerunt 
data opera totam doctrinam de Traditione ac Traditionis or- 
gano multis declarare et defendere. Convenit Irenaeus cum Gno- 
sticis in principio communi, praeter Scripturas esse etiam Tra- 
ditionem a Christo et ab Apostolis acceptam. Verum haeretici 
Traditionem iactabant occultam ad solos Gnósticos per genera- 
tionum successionem derivatam ; Irenaeus ex opposito ostendit, 
Traditionem esse publicam in Ecclesia universa, eiusque organon 
esse successionem Episcoporum inde ab Apostolis, quo doctri- 
nae integritas semper servetur. « Cum ex Scripturis arguuntur, 
in accusationem convertuntur Scripturarum,,....... quia non pos- 
sit ex his inveniri veritas ab his, qui nesciunt Traditionem; non 
enim per litteras traditam illam, sed per vivam vocem... Cum 
autem ad eam iterum Zraditionem quae est ab Apostolis, quae 
per successiones presbyterorum in Ecclesiis custoditur, provo- 
camus eos; adversantur Traditioni... Z7raditionem itaque Apo- 
stolorum in toto mundo manifestatam, in omni Ecclesia adest 
respicere omnibus, qui vera velint videre; et habemus annume- 
rare eos, qui ab Apostolis instituti sunt Episcopi in Ecclesiis 
et successores eorum usque ad nos » 1. Il. c. 2. n. 2; c. 3; 
l. IV. c. 26. n. 4. 5; c. 33. n. 8. Eadem de modo Tradi- 
tionis adversus haereticos testatur Tertullianus. « Ceterum si 
quae (haereses) audent interserere se aetati apostolicae, ut ideo 
videantur ab Apostolis traditae, quia sub Apostolis fuerunt, pos- 
sumus dicere: edant ergo origines Ecclesiarum suarum, evol- 
vant ordinem Episcoporum suorum ita per successiones ab initio 


(1) De Polycarpo legendus est Irenaeus III. c. 3. n. 4. 

decurrentem, ut primus ille Episcopus aliquem ex Apostolis vel 
apostolicis viris, qui tamen cum Apostolis perseveraverit, habue- 
rit auctorem et antecessorem. Hoc enim modo Ecclesiae aposto- 
licae census suos deferunt... Si haec ita se habent, ut veritas 
nobis adiudicetur, quicumque in ea regula incedimus, quam Ec- 
clesia ab Apostolis, Apostoli a Christo, Christus a Deo tradi- 
dit, constat ratio propositi nostri definientis, non esse admit- 
tendos haereticos ad ineundam de Scripturis provocationem, 
quos sine Scripturis probamus ad Scripturas non pertinere » 
Praescripl. c. 32. 3y ; contr. Marc. 1. L c. 21; 1. IV. c. 5. 
Hoc idem fundamentum Orígenes supponit Christianae theolo- 
giae, quam exposuit in libris de Principiis. « Cum multi sint 
qui se putant sentire quae Christi sunt, et nonnulli eorum di- 
versa a prioribus sentiant; servetur vero ecclesiastica praedi- 
catio per successionis ordinem ab Apostolis tradita, et usque 
ad praesens in Ecclesiis permanens: illa sola credenda est ve- 
ritas, quae in nullo ab ecclesiastica et apostolica discordat Tra- 
ditione » de Princip. praefat. n. 2. 

Vide etiam Cyprian, epp. 27. 69; Athanas. de decret. Ni- 
caen. n. 27; Epiphan. haeres. 27. n. 6. (Carpocratianorum) ; 
haeres. 56. n. 3. (Melchisedechian.); Optatum contra Parmen. 
l. II. n. 2. 3. August, de utilit. credendi c. 17; contr. epist. 
fundamenti c. 4; ep. 53. al. 165. n. 2. ad Generosum; ep. 118. 
al. 56. n. 32. ad Dioscorum ; Vincent. Lirin. Commonit. c. 9. 33. 

Hinc Patres omnes, qui plerique ipsi pastores erant, vel 
saltem testes praesentes principiorum quibus Ecclesiae regeban- 
tur, repetunt et inculcant hoc esse munus, hanc sollicitudinem 
praecipuam Episcoporum, ut doctrinam a maioribus acceptam 


tradant integram tamquam depositum suis successoribus. « Agni- 
tio vera est (yvwaiç jX-Ovig) doctrina Apostolorum, et antiquus 
Ecclesiae status (to' àpyaiov tvig éxxXigiTÍa; gutttiu.c) in uni- 


verso mundo, et character corporis Christi secundum successio- 
nes Episcoporum, quibus illi eam quae in unoquoque loco est, 
Ecclesiam tradiderunt: quae pervenit usque ad nos custoditione 
Scripturarum tractatio plenissima, neque additamentum | neque 
ablationem | recipiens, et lectio sine falsatione et secundum 
Scripturas expositio legitima et diligens et sine periculo et sine 
blasphemia » Iren. IV. c. 33. n. 8; cf. 1. L c. 10. n. 2. 
« Nobis, inquit Tertullianus, nihil ex nostro arbitrio inducere 

licet, sed nec eligere (i), quod aliquis de arbitrio suo induxe- 
rit: Apostolos Domini habemus auctores, qui nec ipsi quidquam 
ex suo arbitrio quod inducerent, elegerunt ; sed acceptam a Do- 
mino disciplinam fideliter nationibus adsignaverunt » Tertull. 
Praescript. c. 6.; cf. c. 9. Augustinus appellans contra Pe- 
lagianos « ad sanctos et in sancta Ecclesia illustres antistites 
Dei », eorum auctoritatem hac potissimum ratione probat. « quod 
invenerunt in Ecclesia, tenuerunt; quod didicerunt, docuerunt ; 
quod a Patribus acceperunt, hoc filiis tradiderunt » contr. lu- 
lian. 1. II. n. 3q. Vide Recognitiones Clement. 1. Vili. n. 3y. 
(Galland. T. Il. p. 298.); Athanas. ad Serapion, ep. I. n. 28.; 
Basii, ep. 142. T. III. p. 233. ; Epiphan. haeres. 56. n. 3.; Li- 
rinens. Commonit. n. 12. 14. 26. 27. 32. 

20. Criterium integritatis doctrinae apostolicae, in Ecclesiis 
perpetua successione derivatae, semper habebatur Ecclesiarum 
communio et consensus inter se, cum Ecclesiis apostolicis et 
nominatim cura Ecclesia Petri; in quo ultimo, etiam solo et 
per se spectato, continetur et contineri semper credebatur de- 
monstratio tum sincerae apostolicae doctrinae tum communionis 
cum Ecclesia universa. 

Testimonium celebre est Irenaei 1. III. c. 3., qui ad demon- 
strandam « Traditionem Apostolorum in toto mundo manife- 
statam in omni Ecclesia », satis esse testatur indicare « maxi- 
mae et antiquissimae et omnibus cognitae, a gloriosissimis duo- 
bus Apostolis Petro et Paulo Romae fundatae et constitutae 
Ecclesiae eam, quam habet ab Apostolis Traditionem et annun- 
tiatam hominibus fidem per successionem Episcoporum perve- 
nientem usque ad nos », quoniam nimirum « ad hanc Ecclesiam 
propter potentiorem principalitatem (2) necesse est omnem con- 


(1) Alludit ad nomen a'ipsiig, quasi latine electio diceretur. 

(2) Massuetus legit: potiorem principalitatem, sed fatetur solum Cod. 
Claromont. habere potiliorem et littera n expuncta potiorem; in ceteris 
Codd. et edit, legi potentiorem. Quia textus graecus lrenaei desideratur, 
coniecturas diversas proposuerunt eruditi : Sil Tr(v txawrlpav àpyj.v Griesbach; 
ECaioéTov npniríTov Salmasius; -jrtjprspov repwrsíov Massuetus ; 8:a-;'poj«jav 
npwrtíav Thiersch. Verum P. Schneemann in praeclara dissertatione, qua 
verum sensum huius loci illustravit et adversus detorsiones Protestandum 
vindicavit (in Ephemeride Der Katholik 1867. T. XVII. p. 419.), compa- 
rando omnia loca in quibus vox principalitas occurrit, sin minus certum 

venire (i) Ecclesiam, hoc est eos qui sunt undique fideles, in 
qua semper ab his qui sunt undique, conservata est (2) ea quae 
est ab Apostolis Traditio ». Unitatem praedicationis et consen- 
sionem totius Ecclesiae vide egregie descriptam ab Irenaeo 1. I. 
c. 10. n. 2.5 1. V. c. 20. n. 1. Efficacissime Tertullianus: « Ec- 
clesias (Apostoli) apud unamquamque civitatem condiderunt, a 
quibus traducem fidei et semina doctrinae ceterae exinde Eccle- 


saltem probabilissimum ostendit, graece fuisse avOsvrlav. Ceterum quodcum- 
que ex his vel geminis nominibus supponatur, ex contextu et tota argu- 
mentatione lrenaei clarissimum est, non pesse significari nisi potiorem 
potestatem, principatum, primatum Ecclesiae Romanae; in hac enim prin- 
cipalitale Irenaeus constituit fundamentum et principium unitatis fidei 
omnium Ecclesiarum seu totius Ecclesiae universalis. Discrimen solum est, 
quod vox aiOcvvia etiam per se et etvmologice spectata non admittit aliam 
significationem, ic/r, et rptoriiov per se fortasse sensus ambigui determi- 
nantur ex ipso contextu ad hanc significationem principatus ac primatus, 
quam certe expressit vetustissimus et forte Irenaeo coaevus interpres per 
potentiorem principalitatem. Sicut Irenaeus Romanae Ecclesiae principali- 
tatem, ita Cyprianus (ep. 55. p. 86.) appellat «Petri cathedram atque Ec- 
clesiam principalem »; Augustinus « Romanam Ecclesiam, in qua sempér 
viguit apostolicae cathedrae principatus » (ep. 43. n. 7.5; « Apostolatus 
(Petri) principatum cuilibet episcopatui praeferendum, » ut adeo « distet 
cathedrarum gratia » de Bapt. IL IL c. 1. n. 2. 

(1) Sup)aiv;.v i. c. concordare. Confer: « qui ex variis et differentibus 
gentibus in unam cohortem Jidei convenientes fiunt homines » Iren. 1. IV. 
c. 21. n. 3. 

(2) Pronomen in qua pertinet ad Ecclesiam Romanam; sensus enim 
est, ab omnibus Ecclesiis seu ab omnibus qui sunt undique fideles, in Ec- 
clesia Romana tamquam in principio et in causa unitatis fidei conservatam 
esse Traditionem Apostolicam ; sicut Optatus dicit loco mox citando, «in 
una cathedra Petri unitatem ab omnibus servari ». Quoad rei summam non 
magni interesset, si quis concederet, particulam in qua referri ad nomen 
propinquius omnem Ecclesiam. Tum omnis Ecclesia in qua ab omnibus fide- 
libus ubique terrarum conservata est Traditio, non posset esse nisi tota 
universalis Ecclesia -Usa í; ixxl.rf.a, sicut paulo ante dixit « Traditionem 
Apostolorum in toto mundo manifestatam in omni Ecclesia », et alibi (1. 
II. c. 9. n. i.) dicitur « Ecclesia omnis per universum orbem accepisse ab 
Apostolis Traditionem. » Significaretur ergo: cum Ecclesia Romana ne- 
césse esse consentire Ecclesiam universalem, in qua Ecclesia universali 
semper integra conservata est Traditio; ratio autem huius necessarii con- 
sensus simulque consequentis ex hoc consensu conservatae unitatis et in- 
tegritatis in doctrina tradita collocatur in potentiori principalitate eiusdem 
Romanae Ecclesiae. Per se patet, distinctionem quae hic iniici videtur, in- 
ter Ecclesiam Romanam et universalem, non esse separationis sed unionis 
sicut inter caput et totum corpus. Huic testimonio Irenaei conferenda sunt 


siae mutuatae sunt, et quotidie mutuantur, ut Ecclesiae fiant; 
ac per hoc et ipsae apostolicae deputantur ut soboles apostoli- 
carum Ecclesiarum... Dum una omnes, probant unitatem, dum 
est illis communicatio pacis et appellatio fraternitatis et contes- 
seratio hospitalitatis, quae iura non alia ratio regit quam eius- 
dem sacramenti (professionis fidei) una Traditio.... Quid autem 
praedicaverint (Apostoli), id est quid illis Christus revelaverit, 
et hic praescribam, non aliter probari debere nisi per easdem 
Ecclesias, quas ipsi Apostoli condiderunt, ipsi eis praedicando 
tam viva, quod aiunt, voce, quam per epistolas postea. Si haec 
ita sunt, constat proinde omnem doctrinam, quae cum illis Ec- 
clesiis apostolicis matricibus et originalibus Jidei conspirat, ve- 
ritati deputandam, sine dubio tenentem quod Ecclesia ab Apo- 
stolis, Apostoli a Christo, Christus a Deo accepit.... Commu- 
nicamus cum Ecclesiis apostolicis, quod nulli doctrina diversa: 
hoc est testimonium veritatis» Tertull. Praescript. c. 20. 21.; 
cf. 32. 36. 

Consulantur Cyprian, de unit. Ecclesiae p. ig5.; ep. 42. 
. 37.; ep. 52. p. 73. (ed. Baluz.) ; PP. Antiochen, contr. Paul. 
Samosat. ep. synod, (inter Opp. Dionys. Alexand. ed. de Ma- 
gistris p. 280. 281.); Athanas. de decret. Nie. Synodi n. 4. ; 
Episcoporum Aegypti ep. apud Theodoret. Hist. Eccl. 1. IV. 
. 3.; Basii, ep. 251. al. 72. n. 4. ; Epiphan. haeres. 31. p. 202. 
(ed. Petav.) ; Optat. 1. VII. n. 5.; August, cont. litt. Petiliani 
1. I. c. 5i.; Cassian. de Incarnat. 1. I. c. 6.; Lirinens. Com- 
nionit. n. 4. 8. 23. 38. 3g. ; Leontius cont. Nestor. 1. I. (Gal- 
land. T. XII. p. 667.); Episcopi orientales ad exstinguendum 
schisma Acacianum et postea Photianum in Vili. Synodo sub- 
scribentes professioni fidei a Pontificibus Hormisda et Hadria- 
no II. propositae Hard. T. II. p. 1017. io3o. ; T. V. p. 773. 
785. 786. coli. 1029.; Agatho Pontifex ep. ad Impp. Hard. 
T. 111. p. 1080. 1081. 

Hanc a Christo ipso institutam unitatem et consensionem 


Episcoporum, quae per unionem et consensum cum successore 


verba Nicolai I. Pontificis, ep. ad Photium. « Cum universa credentium 
multitudo ab sancta Romana Ecclesia quae omnium caput est Ecclesiarum, 
doctrinam exquirat, integritatem fidei deposcat, delictorum veniam postulet, 
necessarium est, ut magnam nos curam qui ad hoc vocati sumus, adhi- 
beamus » (Hard. T. V. p. 1046.) 


Petri efficiatur et conservetur, tamquam  criterium integritatis 
doctrinae declarant praeterea ss. Patres, dum eandem describunt 
in ipsis Apostolis ut repraesentantibus totam suam successionem 
(vide supra p. 32. sq.). « Negare non potes, inquit Optatus Do- 
natistae Parmeniano, scire te in urbe Roma Petro primo cathe- 
dram episcopalem esse collatam, in qua sederit omnium Apo- 
stolorum caput Petrus, unde et Cephas appellatus est: in qua 
una cathedra unitas ab omnibus servaretur, nec ceteri Apostoli 
singulas sibi quisque (disiunctas) defenderet, ut iam schismaticus 
et peccator esset, qui contra singularem cathedram | alteram 
collocaret » Opt. 1. 1l. n. 3. (Galland. T. V. p. 471.). Cf. Ter- 
tull. contr. Marcion. 1. IV. c. 2.; Hieronym. ep. 112. n. 8. (ed. 
Vallarsi); August, contr. Faust. 1. XXVIII. c. 4.; Theophil. Ale- 
xandrin. ep. ad Episcopos Aegypti (Galland. T. VII. p. 617.), 
Sophron. ep. synod, ad Serg. CP. lecta in Synodo VI. (Har- 
duin. T. III. p. 1260). 

Sollicitudo ss. Patrum  enumerandi et demonstrandi perpe- 
tuam successionem apostolicam in Ecclesia Romana, « ad quam 
propter potentiorem principalitatem necesse est omnem conve- 
nire Ecclesiam » , profecta est ex eodem studio et directa ad 
eundem finem, ut scilicet immediate demonstrent successionem 
vere apostolicam custodum fidei, et mediate ex communione 
Ecclesiarum inter se et cum Ecclesia Romana omnium mem- 
brorum et totius corporis unitatem continente, ostendant integri- 
tatem fidei apostolicae. Ad hunc scopum continuam seriem suc- 
cessorum Petri se consignasse diserte profitentur Irenaeus 1. Ill, 
c. 3.; Ephraem Syrus apud Asseman. Bibl. Orient. T. I. p. 129.; 
Optatus 1. II. n. 3.; Epiphanius haeres. 27. n. 6.; Augustinus 
ep. 53. al. 165. n. 2. cf. Tertull. Praescript. c. 32. « Nemo mi- 
retur, inquit Epiphanius post descripta omnium Pontificum no- 
mina, quod singula tam diligenter percurrerim; per haec enim 
veritas perenniter manifesta ostenditur ». 

Enimvero petra super quam Christus suam aedificavit Eccle- 
siam , ut portae inferi non praevaleant adversus eam, Petrus 
nempe in sua perpetua successione iuxta institutionem Christi 
(Matth. XVI. 18.) est principium unitatis visibilis, qua tota Ec- 
clesia una est in communione et fidei consensione; atque ita 
petra a Christo posita intelligitur esse causa formalis, ut Ec- 
clesia docens sit unum corpus per assistentiam Spiritus Sancti 

tamquam per causam efficientem infallibile in suis definitionibus 
ad conservandum et explicandum fidei depositum. Corpus nempe 
Ecclesiae docentis non est simpliciter Ecclesia docens, cui pro- 
missa est assistentia Spiritus veritatis et tutela Christi in docendo, 
nisi quatenus suo visibili capite velut informatur, ut sit simpli- 
citer Ecclesia docens, eaque constituta sub assistentia Spiritus 
veritatis, per quam est infallibilis. Ideo dixi, causam formalem 
seu velut formam constituentem corporis infallibilis esse caput 
visibile ipsius corporis; causa vero efficiens infallibilitatis nec 
est nec esse potest alia nisi assistens Spiritus veritatis. 

Verum ut Petrus in perpetua sua successione principium acti- 
vum sit confirmando fratres ad fidei consensionem et continendo 
Ecclesiae unitatem in petra, ad hunc finem Christus rogavit, ut 
fides Petri perenniter permanentis non deficiat in suo hoc officio 
et munere divinitus iniuncto, contulitque petrae per se spectatae 
firmitatem, cui inniterétur perpetuo firmitas Ecclesiae, quae in 
hac unione cum petra et per petram a Christo Deo est consti- 
tuta columna et firmamentum veritatis. Ideo in successore Petri 
per se spectato infallibilitas ad doctrinas fidei sua definitione 
proponendas et decidendas eiusdem rationis est ac in toto cor- 
pore Ecclesiae docentis suo capiti unitae. Sed haec alium postu- 
lant locum et longe ampliorem tractationem. 

3?. Jam hoc principium, quod successio apostolica sic unita 
ac consentiens sub assistentia est Spiritus Sancti, inde ab Ec- 
clesiae primordiis constituit summam et fastigium totius doctri- 
nae de anthentico organo Traditionis. Semper et ubique expli- 
cita vigebat professio, causam efficientem, per quam in succes- 
sione perenni et in unitate custodum fidei conservetur integra 
doctrina, iuxta promissionem etiam in Scripturis consignatam 
ex donatione Christi esse ipsum Spiritum veritatis. Id enim fieri 
aiunt « per charisma veritatis certum » Iren. IV. c. 26. n. 2; 
« per operationem Spiritus » id. III. c. 24. n. 1. (1); « per 


(1) « Praedicationem Ecclesiae undique constantem et aequaliter per- 
severantem..... perceptam ab Ecclesia custodimus, et quae  .praedicatio) 
semper a Spiritu Dei, quasi in vase bono (in Ecclesia) eximium quoddam 
depositum, iuvenescens et iuvenescere faciens ipsum vas, in quo est. Hoc 
enim Ecclesiae creditum est Dei munus... et in eo disposita est commu- 
nicatio Christi i. e. Spiritus Sanctus.... In Ecclesia enim posuit Deus Apo- 
stolos, prophetas, doctores (1. Cor. XII. 28.) et universam reliquam ope- 

doctoren! veritatis, qui non sinit Ecclesias aliter intelligere 
aliter credere », quam ab Apostolis acceperint: Tertull. Praescript. 
c. 28. (1), « per Dominum Ecclesiae inhabitatorem , ne eat in 
errorem quamlibet studiosissima speculatio » August, in Ps. 9. 
n. 12.; « per suggestionem Spiritus sancti (ev-q^ouvTo; tou 
irveáp.(ZTO; áyíot»), ne a vero deficiant » Episcopi in consen- 
sione Cyrill. Alex. ep. ad Monach. (T. V. inter epistolas p. 4.); 
« per charisma acceptum ad docendum in eodem Spiritu, et 
per Spiritum Patris, qui in eis loquitur » Leontius contr. Aphthar- 
todocetas (Galland. XII. p. 682.). Consensionem in unam veri- 
tatem nihil impedit montium et marium disiunctio, quia con- 
sensionem ipsam unus efficit Spiritus, et dum in unitate manent, 
« omnes ab una Spiritus gratia edocti sunt » (2) Theodoret. dial, 
de Incommutabili (T. IV. p. 32.). Quocirca doctores et pastores 
« in Ecclesia Dei divinitus per tempora et loca dispensatos quis- 
quis in sensu catholici dogmatis unum aliquid in Christo sen- 
tientes contempserit, non hominem contemnit sed Deum » Li- 
rinens. c. 40. Quod « in Sede apostolica inviolabiliter semper 
catholica custoditur religio » , huius privilegii ratio est, « quia 
non potest D. N. lesu Christi praetermitti sententia dicentis: tu 
es Petrus, et super hanc petram aedificabo Ecclesiam meam » 
(Professio orientalibus proposita ' et ab eis subscripta tempore 
Hormisdae, et in Cone. Vili. 11. cc. supra). Cf. Basii, contr. Eu- 


rationem, cuius non sunt narticipes omnes, qui non currunt ad Ecclesiam... 
Ubi enim Ecclesia, ibi Spiritus Dei; et ubi Spiritus Dei, illic Ecclesia et 
omnis gratia; Spiritus autem veritas » Iren. III. 24. 

« Quapropter eis, qui in Ecclesia sunt, presbyteris obaudire oportet, 
his qui successionem habent ab Apostolis... qui cum episcopatus succes- 


sione charisma veritatis certum secundum placitum Patris acceperunt » 
Id. IV. 26. 


(1) « Age nunc omnes (Ecclesiae) erraverint, deceptus sit et Aposto- 
lus de testimonio reddendo, nullam respexerit Spiritus Sanctus, ut eam in 
veritatem deduceret, ad hoc missus a Christo, ad hoc postulatus de Pa- 
tre, ut esset doctor veritatis; neglexerit officium Dei villicus, Christi vica- 
rius (cf. alium Paraclitum mittam vobis Io. XIV.), sinens Ecclesias aliter 
interim intelligere, aliter credere, quod ipse per Apostolos praedicabat ; 
ecquid verisimile est, ut tot ac tantae in unam fidem erraverint? » Tertull. ibi. 

(2) pii; yap azavrr; nviaparizf, Dr,/p/lrjaav /ápiro;. Confer his 
locutionibus declarationem Concilii Tridentini: a sancta ipsa synodus a 
Spiritu Sancto.... ¿docta atque ipsius Ecclesiae iudicium et consuetudinem 
secuta » etc. Sess. XXI. c. 1; Sess. XIII. prooem. 

num. 1. I. n. 3.; Hieronym. in Araos IX. i5. (in fine); Au- 
gustin. sermon, de symbolo ad Catechum. n. 14. (T. VI.). 

40. Ex propositis capitibus consequitur id, quod Patres ve- 
tustissimi non minus inculcant, primum omnium quaerendum 
esse, ubinam sit Ecclesia a Christo instituta et ab Apostolis 
propagata ; in hac enim necessario rcperiri totam Christi doctri- 
nam, et ab Ecclesia eam sincere praedicari. « Fugere igitur opor- 
tet sententias ipsorum.... confugere autem ad Ecclesiam, et in 
eius sinu educari et Dominicis Scripturis enutriri » Iren. 1. 111. 
C. 4.; c. 24. n. i.; l. V. c. 20. n. 2. Legantur Ignatius ad Ma- 
gnes. n. 7. ; Theophil. Antiochenus ad Autolyc. 1. I. n. 14. ; 
Clemens Alexand. Strom. VII. p.755.; Tertull. Praescript. c. 19. 
37. ; Origen, de Prine, praefat. ; Cyrill. Hierosol. cateches. XVIII. 
n. 26. 27. ; Hieronym. dialog, contr. Lucifer, (ad finem) ; Au- 
gustin. de util. cred. ; contr. ep. fundamenti c. 4. 5. 

II. Si a constanti et universali doctrina hucusque exposita 
praescindatur, modus agendi et practice iudicandi de veritate 
vel falsitate dogmatum ac sententiarum quae in quaestionem 
vocabantur, semper et ubique observatus id ipsum quod diximus, 
evidenter demonstrat, totam nempe antiquitatem Christianam hoc 
principio informatam , hoc fundamento nixam: integre conser- 
vari et tradi revelationem per consentientes pastores et doctores 
Ecclesiae a Christo datos (Eph. IV. li.); ideo hunc consensum 
in doctrinam tamquam revelatam, esse criterium certum Tradi- 
tionis divinae inde ab Apostolis derivatae ; ac proinde quamvis 
doctrinam novam repugnantem tali consensui hoc ipso repugnare 
revelationi ac Traditioni divinae. 

i°. Tamquam argumentum princeps, contra quod nulla va- 
leret exceptio, ad demonstrandam doctrinam revelatam et ad 
convincendum errorem oppositum semper valebat illud: « sic 
credit quae sub coelo est, catholica Ecclesia, et omnes Episcopi 
consentiunt nobiscum » Cone. Antioch, contr. Paul. Samosat. 
(Mansi T. I. p. 1033.); Cone. Nicaen. in fine symboli; Con- 
cilia subsequentia. Vide Athanas. de Synodis n. 5.; ad Epictet. 3., 
Augustin, de Baptism. 1. Il. c. 9. n. 14.; 1. VII. c. 5.; Cyrill. 
Alex. ep. synodica 3. ad Nestor, n. 5. 7. (in ed. Garner. Opp. 
Marii Mercator. T. IL. p. 71.). 

Hinc ad singulorum sive Episcoporum sive fidelium ortho- 
doxiarn probandam appellatum est ad communionem cum Epi- 

scopis consentientibus Ecclesiae catholicae, vel cum Ecclesiis 
apostolicis et maxime cum centro ac vinculo unitatis et consen- 
sionis Pontifice Romano. Ita contra Gnósticos Iren, et Tertull. 
locis supra citatis (Iren. III. c. 4. n. 1.; cf. 1. I. c. 10. n. 2.; 
Tertull. Praescript. cc. 20. 21. 32.; contr. Marc. 1. IV. c. 2.); 
contra Novatianos Cyprian, ep. 52. ad Antonian, et alibi; con- 
tra Semiarianos Basii, ep. 204. al. 72. ad Neocaesareenses; con- 
tra Apollinaristas Gregor. Nazianz. ep. 1. ad Cledon. T. II. 
p.84. (ed.Maurin.); in schismate Antiocheno Hieronymus ep. i5. 
n. 2. ed. Vallarsi al. ep. 27. ; contra Donatistas Optatus 1. II. 
n. 3. 5. n. (Galland. V. p. 471-473.) et Augustinus ep. 42. 
al. 162. n. 1.7. 19.; ep. 44- al. 163. n. 3. 6.; contra Mono- 
physitas Episcopi orientales in professione fidei praescripta ab 
Hormisda Pontifice, et contra Photianos in Synodo VIII. (Har- 
duin. Cone. Collect. 11. cc. supra). 

2?. Quoniam doctrina fidei tradita est a Deo Apostolis, ab 
Apostolis Ecclesiae, et iugiter conservata a subsequentibus pa- 
storibus et doctoribus; hinc semper appellatum est ad antiqui- 
tatem doctrinae ab haereticis impugnatae ; antiquitas autem de- 
monstrabatur ex testimonio et consensione Patrum antecedentium. 
Vicissim eadem ratione demonstrabatur oppositae doctrinae no- 
vitas, et propter ipsàiü novitatem damnabatur, quod repugnaret 
fidei a maioribus acceptae. Unde principium alterum : sequen- 
dam antiquitatem, de qua constat ex Traditione; omnem do- 
ctrinae novitatem oppositam arcendam esse. « Id verum, quod 
prius; id prius, quod ab initio ; id ab initio, quod ab Aposto- 
lis » Tertull. cont. Marc. IV. c. 5. « Nihil innovetur, nisi quod 
traditum est » (1) Stephanus 1. Pontifex (apud Cyprian, ep. 74.) 


(1) Verba Stepbani in causa rebaptizantium quoad grammaticam con- 
structionem aliquantisper siugularem conferri possunt cum verbis Patrum 
Cbalcedonensium in vetusta versione latina (Hard. II. p. 650.), ubi aiunt 
de epistola Leonis Pontificis: « nihil praeter fidem quae clini a SS. PP. 
annuntiata est, venerabilis Romanus Pontifex innovavit » (gr. ovólv 
náXa. -aoi -Tiv zyicov natipwv za-xyYtXOsGr,; nlaTjtu; ó 0«ooiXrjc Tz; "Pdzjjir,; 
napaz-zlvz/.t noóíBpo?). Eusebius (IL E. VIL c. 5.) ait: « Stephanus nihil 
recens invectum praeter Traditionem quae ab initio obtinuerat, innovandum 
ratus est » (pr; 8s-v t; vró-spov napi tzjv zparr.aaaav  ap/zjOtv  napaBoa-iv 
sttixaivoTop-slv). Unde non facile concedam auctori « Defensionis Cleri Gal- 
licani » 1. IX. c. 3, istud nihil innovetur referri ad hominem  suscipien- 
dum in Ecclesiam, ut sensus sit, nihil praeter id quod traditum est, esse 

« Desinat incessere novitas vetustatem » Coelestinus 1. Pontii, 
ep. 2t. n. 2. « Nihil liceat novitati, quia nihil adiici convenit 
vetustati » Xystus III. Poncif. ep. 6. n. 7. cf. Vincent. Lirinen- 
sem c. 43. Hoc modo damnati sunt Gnostici aliique vetusti hae- 
retici (Iren. 111. 4.; V. 20.; Clem. Alex. Strom. VII. p. 762. 764.; 
Tertull. Praescript. 8. 9. 10. 25. 26.; contr. Praxeam c. 2.; contr. 
Marc. IV. 5.); dissentientes de valore baptismi haereticorum (Ste- 
phan. Pontifex apud Cyprianum ep. 74. ad Pompei, et Lirinens. 
n. 9. 10.); Novatiani (Pacian. ep. 3. n. 1. 2.); Ariani in Con- 
cilio Nicaeno (Athanas. de Synod, n. 4. 9. ; Hilar, ad Constant. 
1. I. n. 4.); Apollinaristae (Greg. Naz. ad Cledon. ep. 2. T. II. 
p. 97.); Nestoriani in Concilio Ephes. (Cyrill. ad Clericos suos 
n. 10. ed. Garner. Opp. Marii Merc. T. ll. p. 5i. ; Lirinens. 
n. 42.); Eutychiani in Concilio Chalced. (Hard. II. p. 650.); 


Pelagiani ac Nestoriani a Coelestino et Xysto Pontificibus (Coe- 


in homine innovandum, nempe ut reversis ab haeresi manus imponatur ad 
poenitentiam. Secundum modum loquendi Scripturae et PP. dici quidem 
potest hominis innovatio per baptismum, sed innovatio (avaxaiws-.;) seu 
regeneratio per poenitentiam nulla est (cf. Heb. VI. 6.). Stephanus itaque 
vetat innovationem circa Traditionem : nihil novi inducatur, nisi (sed) hoc 
tantum servetur, quod traditum est, ut manus imponatur in poenitentiam. 
Ita ipse Cvprianus verba intellexit. « Praecepit (inquit 1. c.) nihil aliud in- 
novari, nisi quod traditum est; quasi is innoevt, qui unitatem tenens unum 
baptisma uni Ecclesiae vindicat, et non ille utique qui unitatis oblitus men- 
dacia et contagia profanae tinctionis (baptismatis haereticorum) usurpat. » 
De impositione manuum in poenitentiam vide dissertationem Petri Con- 
stant (Epistolae RR. PP. p. 258. seqq.). 

Ceterum si verba Stephani per se spectentur, directe non definiunt 
quaestionem fidei; sed continent praeceptum traditae disciplinae inviolabi- 
liter servandae, quae pro fundamento habet doctrinam fidei « post Cypriani 
passionem » directe et in se definitam. Verba Stephani sunt: « si quis de 
quacumque haeresi venerit ad vos, nihil innovetur, nisi quod traditum est, ut 
manus illi imponatur in poenitentiam » (apud Cyprian, ep. 74. ad Pompei.). 
Nimirum ut Augustinus ait, « nondum erat diligenter illa baptismi quae- 
stio pertractata; sed tamen saluberrimam consuetudinem tenebat Ecclesia 
in ipsis quoque schismaticis et haereticis corrigere quod pravum est, non 
iterare quod datum est » (de Bapt. 1. II. n. 12.). Hanc saluberrimam con- 
suetudinem Romanus Pontifex servari praecepit, quin tamen ipsam de mi- 
nistro baptismi doctrinam , cui illa innititur, directe et explicite definiret. 
Ideo Cyprianus ab unitate Ecclesiae abscissus non est, atque hoc sensu 


dici potest, controversiam non directe ac immediate de fide, sed discipli- 
narem fuisse. 

lestin. ep. 21. ad Gallos; Lirinens. n. 43.); Monotheletae in 
Concilio Lateran. sub Martino 1. (Hard. III. 887.). In his et in 
aliis omnibus semper erat « negotii exitus usitatus et solitus, 
retenta est scilicet antiquitas, explosa novitas » (Lirinens. n. 9.). 
Cf. Stapleton T. 1. 1. VIL c. 4. 

Porro in appellatione ad Patres antecedentes non tam pro- 
positum erat Aistorice demonstrare doctrinae de qua quaerebatur, 
derivationem ab Apostolis, quam potius argumento fheologico 
ex consensu antecedenti inferre absolutam antiquitatem et apo- 
stolicitatem doctrinae ; quia videlicet ratum erat et apud Chri- 
stianos extra controversiam, Patres consentientes numquam tra- 
didisse tamquam fidei doctrinam nisi quod ipsi accepissent, nec 
docuisse nisi quod a suis antecessoribus didicissent (cf. supra 
p. 64.). Ideo in appellatione ad antecessores, etiam testificatio 
consentiens proxime antecedentium sufficere, non autem antiquis- 
simorum Patrum directa testimonia in medium adducere neces- 
sarium indicabatur, ut de sententia etiam antiquissimorum et 
de apostolicitate doctrinae constaret. Ita saeculo V. Patres Con- 
cilii Ephesini tamquam ad testes irrefragabiles doctrinae aposto- 
licae appellant ad Patres antecedentes decem, inter quos duo 
soli (Cyprianus et Felix Pontifex) sunt saeculi III., reliqui omnes 
IV. vel etiam V. (vide Lirinens. n. 42.). Leo M. ep. ad Leo- 
nem Augustum appellat ad sex Patres, quorum tres saeculi IV. 
alii tres V. Hard. II. p. 65. Inter ¿5 Patres citatos ab Augustino 
l. I. contr. lulian. duo soli (Irenaeus et Cyprianus) vetustiores 
sunt saeculo IV. Pariter saeculo VII. in Concilio Lateranensi sub 
Martino I. inter 20. Patres citatos nonnisi duo vel tres erant aut 
saltem putabantur esse superiores saeculo IV. (lustinus, Hippo- 
lytus, Dionysius Areopag.) Harduin. III. p. 858. In synodo sexta 
tum scilicet in epistola Agathonis ibi recitata, tum a Concilio 
ipso appellantur 15. Patres, quorum nullus iloruit ante IV. sae- 
culum Hard. 111. p. 1094. 1202. sq. 

Concludimus confessione hominis Protestantis Münscher, qui 
rei evidentia convictus, saltem factum agnoscit (Histor. dogmat. 
T. III. p. i32). « Etiamsi, inquit, nulla diserta testimonia in 
promptu essent de auctoritate et usu Traditionis, eius tamen 
vis et momentum ex multis indiciis se proderet. Inde enim orta 
est illa sollicitudo in quavis sententia immo in quovis termino 
theologico suspicionem novitatis amovendi; inde Episcoporum, 

synodorum et symbolorum protestatio tam frequens et expressa, 
nihil nisi acceptam a sanctis antecessoribus doctrinam proponi ; 
inde studium in controversiis fidei doctrinam confirmandi au- 
ctoritate veterum , et oppositam arguendi novitatis; inde dili- 
gentia in Conciliis colligendi testimonia antiquitatis, quibus suam 
definitionem conformarent...... Haec scilicet demonstrant, habi- 
tum fuisse criterium verae doctrinae, ut Athanasius ait (de De- 
cretis Nic. n. 4.), cum omnes inter se consentiunt, et nec inter 
se nec a Patribus discrepant ». 


THESIS IX. 


De constitutione visibili organi Traditionis 
accommodatissima muneri iniuncto. 


« Quamvis suprema ratio, ex qua perennis conservatio integritatis do- 
» ctrinae et certitudo ac securitas de hac conservatione oritur, sit promis- 
» sum et collatum a Christo perpetuum charisma veritatis ; ipsa tamen 
» visibilis constitutio et communio custodum fidei quovis tempore ita se 
» habuit, ut secundum suavem Dei providentiam muneri iugiter conser- 
» vandae Traditionis plene respondeat ». 


Sine dubio causa adaequata, qua per successores Apostolo- 
rum efficitur et infallibiliter certa redditur conservatio revelationis 
pridem consummatae, est Spiritus veritatis, qui successoribus 
Apostolorum perpetuo assistit iuxta promissiones Christi, quas 
et per se claras et hoc sensu ab universo nomine Christiano inde 
ab Apostolis intellectas esse in superioribus thesibus demonstra- 
vimus. Quia vero Spiritus Sanctus successoribus Apostolorum 
non adest tamquam praeconibus novae revelationis, sed tamquam 
custodibus depositi (th. V.), neque adest per continuas revela- 
tiones sed per assistentiam, directionem et tutelam, ne umquam 
« eat in errorem quamlibet studiosissima speculatio » et diligentia 
humana; ideo elementum humanum, humana inquam actio, in- 
quisitio, sollicitudo et solertia non excluditur, sed immo secun- 
dum suavem Dei dispositionem requiritur, estque hoc ipsum 
elementum humanum sub actione et directione Spiritus Sancti 
velut corpus visibile informatum spiritali charismate invisibili, 
Chiare operae pretium erit ipsum subiectum visibile ministerii 
instituti ad custodiam fidei, considerasse distinctius, ut intelliga- 

mus, qua perfectione ipsum hoc ministerium etiam secundum 
elementum visibile quovis tempore suo muneri responderit. 

Dicimus itaque «) unionem et communionera visibilem cu- 
stodum fidei, et t) eorundem indolem ac mores universim spe- 
ctatos, simul cum principiis quibus nitebantur, huiusmodi esse, 
ut suspicio defectionis a doctrina primitus tradita, et innovatio- 
nis in universali praedicatione ecclesiastica inductae, prorsus ex- 
cludatur. 

I. Ut intelligamus etiam humano elemento per se historice 
ac philosophice spectato repugnare innovationem contrariam 
apostolicae Traditioni, praecipuum locum sane obtinet unio 
ac communio hierarchica Episcoporum et fidelium totius Ec- 
clesiae. 

i^. Non solum semper observatum est apostolicum institu- 
tum, ut Episcopus non eligeretur, nisi prius de sinceritate eius 
fidei certis testimoniis constaret, « ne quis ad sacerdotalem lo- 
cum indignus obreperet », ut ait Cyprianus ep. 68.; sed etiam, 
praesertim Episcopi maiorum sedium, continuo post electionem 
aliis collegis suis, et maxime Pontifici Romano, per litteras svn- 
odicas exponebant distinctam suae fidei professionem. « Aposto- 
lica et prisca Traditio in sanctis Dei per totum orbem Ecclesiis 
tenuit, ut qui ad episcopatum provehebantur, iis qui ante ipsos 
regebant summa sacerdotia, omnia sincere exponerent, quid sen- 
tirent et quomodo circa fidem se haberent...... ne in vacuum 
currerent » s. Sophron. Episcop. Hierosolymitan. in epistola 
synodica ad Honorium Pontificem et Sergium Constantinopoli- 
tanum, in qua distinctam comprehendit fidei professionem (Con- 
cil. VI. Hard. III. p. 1259.). Ratio sanctae huius institutionis 
per se evidens est, et egregie declaratur a s. Gregorio M. « Nam 
cum vicissim nobis fidei nostrae confessionem transmittimus et 
charitatem nostram erga nos ostendimus, quid aliud in sancta 
Dei Ecclesia agimus, nisi arcam bitumine linimus, ne unda er- 
roris intret? Gregor. 1. VII. ep. 4. ad Gyriac. Constantinopol. 
Vide eiusdem Gregorii 1. IX. ep. 52. ad Secundin. ; Leonis M. 
ep. 69. al. 52. n. i.; ep. 70. al. 5q. n. i.; ep. 14. al. 84. 
n. 1.; Hilarii Pontificis epp. 5. et 6.; Gelasii epp. i.et 2. Per 
litteras communicatorias seu formatas invicem missas, nomina- 
titi! per communicatorias cum Pontifice Romano, Episcopi omnes 
de fidei communione cum toto orbe securi erant (Optatus 1. II. 

n. 3. 5. 13.) « Communicamus cum Ecclesiis apostolicis, quod 
nulli doctrina diversa: hoc est testimonium veritatis » Tertull. 
Praescript. c. 21. (cf. th. Vili.) Cui vero communio negabatur, 
is « quisquis esset, Christianus non erat, quia in Ecclesia non 
erat » (Cyprian, ep. 5i. ad Antonian.). 

2?. Sicut solliciti erant tum singuli tum omnes simul Epi- 
scopi, ut fides singulorum consentiens fidei communi omnium 
esset testatissima, et diligenter cavebatur, ne a fide communi 
quomodocumque dissidens, particeps videretur communionis ec- 
clesiasticae ; ex ratione eadem vigili studio curabant, ut de fide 
una Episcoporum in singulis sedibus sese excipientium certo 
constaret. Cf. supra p. 64. sq. Hinc series Episcoporum ortho- 
doxorum in diptychis singularum Ecclesiarum descripta diligen- 
tissime servabatur, reiectis iis qui defectionis a fide vel commu- 
nione universae Ecclesiae suspecti fuerant. Vide Leon. M. ep. 80. 
c. 3. ad Anatol.; ep. Episcoporum Aegypti ad eundem (Hard. 
T. Il. p. 698. 699.)). Quanti haec res aestimata fuerit, apparet 
ex diuturnis controversiis e. g. de nomine s. Chrysostorai resti- 
tuendo in diptycha; de delendis nominibus Aeacii et successo- 
rum eius in sede Constantinopolitana, quae lis tenuit a tempore 
Gelasii usque ad Hormisdam Pontificem. Cf. Card. Bona de Rebus 
liturgicis 1. II. c. 12. 

3°. Si quando in aliqua Ecclesia novitas doctrinae contra 
communem traditam fidem serpere coepisset, Episcopi erat non 
solum eam comprimere, sed etiam certiores reddere Episcopos 
alios et imprimis Pontificem Romanum, ut communi sententia 
ubique damnatus error ab. Ecclesia arceretur. Episcopi Aegypti 
adversus Monophysitam Timotheum Aelurum opem postulant 
Anatolii Constantinopolitani Episcopi, « quatenus sancta et in- 
temerata fides immobilis et intentabilis possit ab omni haeretica 
sapientia custodiri; nostrosque gemitus synodicis litteris sanctis- 
simo Ecclesiae Romanae Pontifici Leoni, nec non et Antiocheno 
et Hierosolymitano atque 1 hessalonicensi et Ephesino Dei mari- 
tissimis Episcopis, vel aliis quibus fuerit visum, Ecclesiis indi- 
cetis, quoniam hoc delictum laesio est communis, ut omnes to- 
tius orbis Episcopi cognoscentes ea quae praesumpta sunt a 
Timotheo, et quia novitates exercuit...,, dignam formam quae 
in hoc placuerit, praebere non differant » (Hard. T. II. p. 699 .). 
Ita Episcopi in Concilio Antiochiae collecti Paultim Samosate- 

num deferunt Dionysio Romano Pontifici et Maximo Alexandrino 
(apud Euseb. H. E. VIL c. 25.); schismaticos Felicissimum et 
Fortunatum, Cyprianus Cornelio Pontifici (ep. 55.); Arium omni- 
bus Episcopis catholicis, Alexander Alexandrinus (ep. inter Opp. 
Athanasii T. I. p. 397.). In causa Nestorii, Eutychianorum, Pe- 
lagianorum multae ultro citroque inter Episcopos datae sunt 
epistolae commonitoriae. Cf. Stapleton T. I. 1. VIL. c. 7. 

Ad eandem servandae fidei et praecavendi periculi sollicitu- 
dinem pertinet, quod tum Clericis tum aliis fidelibus transeun- 
tibus ab una Ecclesia ad aliam dari consueverunt a suis Epi- 
scopis litterae communicatoriae eorum sincerae fidei testes, ne 
homines a tradita fide devii, ullibi in communionem fidelium 
irrepere possent. Conferantur canones Apostol. 10. et 26. (in ver- 
sione Dionysii Exigui 13. 34.); Iliberitanus 58.; Laodicenus 41.; 
Chalcedonensis 11. (Act. XV.); Constitut. Apostolic. 1. II. c. 58.; 
Basilii ep. 191. T. III. p. 284.; ep. 203. p. 30i.; Zosimi Pon- 
tificis ep. i. n. i. ad Episcopos Galliae etc. 

4°. Praeterea extraordinarium quidem, sed ubi periculum 
novitatis imminentis vel necessitas alicubi iam exortae id postu- 
lare videbatur, efficax praesidium unionis et consensionis, pari- 
terque ad solemniorem confirmationem antiquitatis et damnatio- 
nem novitatis erant et sunt Concilia Episcoporum vel ex pro- 
vinciis singularibus, vel ex universa Ecclesia orbis terrarum. De 
hoc sicut etiam de unitatis glutino (ut Cyprianus loquitur) longe 
praecipuo atque ordinario per communionem omnium pastorum 
cum successore Petri, tamquam membrorum cum capite (Concil. 
Chalcedon.) distinctius hic agere non possumus, cum istius tra- 
ctationis alius proprius sit locus. 

Iam haec tantà communio omnium Episcoporum universae 
Ecclesiae inter se, et haec tanta sollicitudo communis et unius 
fidei, consideranda est simul cum principio fundamentali, cui 
omnes innitebantur et a quo totam fidei oeconomiam pendere 
apud omnes certum erat; retinendam scilicet esse fidem semel 
traditam, omnem novitatem oppositam esse subversionem fidei 
et salutis: «nihil innovetur, nisi quod traditum est». Vide 
supra th. Vili. His autem simul spectatis quis non videt, quam 
apte ministerium institutum ad conservandam Traditionem etiam 
secundum visibilem constitutionem suo respondeat muneri? Hac 
enim unione et his pastorum unitorum principiis positis fieri 

numquam potuit, ut vel repente et uno quodammodo impetu, 
vel paulatim serpendo novitas contra vetustatem praevaleret, et 
totam inficeret Ecclesiam, idque ita ut huiusmodi innovationis 
nec tempus nec modus nec historia ex certis et patentibus factis 
designari possit. Demonstratio haec erit adhuc plenior, si ad- 
datur consideratio altera, qui quantique viri fuerint in hac unione 
et inter se et cum suis antecessoribus per longam aetatum se- 
riem et in omnibus Ecclesiis orbis terrarum coniuncti. 

ll. Si mentem primum convertamus ad aetatem ss. Patrum, 
custodes illi fidei, divina providentia per universas Ecclesias inde 
ab Apostolis per multa saecula dispensati, insignes fuerunt mo- 
rali universalitate omnes amore et studio doctrinae ab Apostolis 
traditae ac detestatione pari omnis novitatis ; multi ex iis do- 
ctrinam, quam acceperant et tradebant ut apostolicam, martyrio 
sanguinis vel aerumnosae confessionis confirmarunt ; praestantes 
non solum cognitione doctrinae quam ab antecessoribus accepe- 
rant et cui innutriti erant, sed etiam sanctitate vitae Christianae ; 
multi ex iis clari ingenio et scientia amplissima rerum divina- 
rum et humanarum. Hi viri tot ac tanti omnes inter se conspi- 
rantes sententiis, uniti communione , in id omnem suam solli- 
citudinem , omnes suas curas conferebant, de quo paulo ante 
diximus, ut semper servaretur antiquitas et arceretur quaevis 
novitas doctrinae ceu subversio totius religionis Christianae. Ad- 
hibebantur igitur opes omnes 'maximae et aptissimae, adhibe- 
bantur ab hominibus aptissimis, adhibebantur modis aptissimis 
ad conservationem traditae doctrinae; ergo si divina providen- 
tia adest rebus maximis, a quibus pendet religio et salus po- 
puli christiani, fieri non potuit innovatio et traditae doctrinae 
corruptio. 

Haec porro consideratio saltem quoad suas partes essentia- 
les applicari potest omnibus aetatibus Ecclesiae et successionis 
apostolicae. Si quando sanctitatem et scientiam quod adtinet, 
nubes quaedam inductae sunt, certe idem semper mansit studium 
Traditionis servandae, idem horror novitatis, eadem consensio 
in doctrinam a ss. Patribus acceptam; atque adeo si aetate Pa- 
trum doctrina apostolica perseveravit integra, non minus inte- 
merata eadem ad nos usque perducta est. 

His rationibus, quae hic vix paucis indicavimus, omni tem- 
pore a sanctissimis Traditionis custodibus ipsis vindicata est 

auctoritas et fidelitas antecessorum suorum in eodem munere 
custodiae depositi. Patres Concilii Lateranensis sub Martino I, 
post antecedentium Patrum sententias unanimes recitatas, excla- 
marunt: « Domini Dei et Salvatoris nostri lesu Christi perfi- 
cientes cum summa devotione ss. Patres verbum, datam eis 
lucernam ab eo gratiae et scientiae non utique sub modio abs- 
conderunt infructuosae  obscuritatis, sed super candelabrum 
sustulerunt salutiferae doctrinae, quatenus resplendeat omnibus 
qui in domo sunt, id est populo catholicae Ecclesiae.... Quae 
utique et nos per lectionem venerabilium sermonum eorum per- 
spicientes, ipsum quidem glorificamus Patrem luminum, ex quo 
omne datum bonum et omne donum perfectum mandatum est 
eis ad plenitudinem catholicae eius et apostolicae Ecclesiae; 
accusatores autem eorum merito reprobavimus tanti luminis ob- 
umbrare nitentes veram confessionem per novitatis commentum » 
(Harduin. T. IIL p. 886.). Augustinus multis in locis eo quo 
diximus modo, auctoritatem Patrum antecedentium commendat 
eloquentissime. Sic postquam plurium sententiam adversus lu- 
lianum Pelagianum adtulerat: « isti Episcopi sunt, inquit, docti, 
graves, sancti, veritatis acerrimi defensores adversus garrulas 
vanitates, in quorum ratione, eruditione, libertate, quae tria 
bono iudici tribuisti, non potes invenire quod spernas. Si epi- 
scopalis synodus ex toto orbe congregaretur, mirum si tales 
possent illic facile tot sedere. Quia nec isti uno tempore fuerunt, 
sed fideles et multis excellentiores paucos dispensatores suos Deus 
per diversas aetates temporum locorumque distantias, sicut ei 
placet atque expedire iudicat, ipse dispensat... Tanto tibi sunt 
terribiliores, quia oppugnas catholicam fidem quam in lacte su- 
xerunt, quam in cibo sumpserunt, cuius lac et cibum parvis 
magnisque ministraverunt... Talibus post Apostolos sancta Ec- 
clesia plantatoribus, rigatoribus, aedificatoribus, pastoribus, 
nutritoribus crevit, ideo profanas voces vestrae novitatis expa- 
vit... Quaesiturus es indices, ubi tot sanctos doctores egregios 
atque memorabiles catholicae veritatis accuses... insuper et uni- 
versam Christi Ecclesiam, cui divinae familiae dominica cibaria 
fideliter ministrantes ingenti in Domino gloria claruerant » Au- 
gust. cont. lulian. 1. IL. n. 3y. Vide eundem contra lulian. 1. I. 
n. 3o-3q; 1. ll. n. 3r. 3q; Oper. imperf. 1. I. n. 37.; Cle- 
mem. Alex. Strom. VII. p. 762; Tertull. Praescript. c. 29; 

Athanas. de Synodis n. 4. 43. 47; Basil, contra Eunom. 1. I. 
n. 3; Gregor. Naz. ad Cledon. ep. 2. Opp. T. II. p. 97; Hi- 
lar. ad Constant. 1. I. n. 5; Lirinens. n. 33. 

Iam si simul omnia comprehendantur quae hac thesi diximus, 
modus et scopus communionis omnium pastorum, sollicitudo 
et praesidia servandae Traditionis, ardens studium unius semper 
et eiusdem doctrinae cum detestatione novitatis, sanctitas, scien- 
tia eorumdem pastorum ; evidens est successionis apostolicae 
secundum suum visibile elementum plenissima aptitudo ad ser- 
vandam integritatem traditae doctrinae, ita ut his per se spe- 
ctatis sub communi etiam providentia Dei mutatio et corruptio 
moraliter impossibilis appareat. At quoniam haec omnia dona, 
haec perpetua unitatis et consensionis conservatio iuxta Christi 
promissiones sunt et demonstrantur esse effectus tutelae Christi 
manentis cum successoribus Apostolorum omnibus diebus usque 
ad consummationem saeculi, et Spiritus veritatis manentis cum 
eisdem in aeternum (th. V.), certitudo oritur theologica, su- 
pernaturalis et absoluta. 

Corollarium 1"" ad duas theses antecedentes. Quando constat 
de existentia et auctoritate semper viventis magisterii et mini- 
sterii ad conservandam Traditionem iuxta modum in superiori- 
bus thesibus demonstratum ; sufficit demonstrasse aliquo tempore 
obtinentem consensum fidei in successione apostolica, quo vin- 
dicetur revelatio divina et apostolica Traditio cuiusvis capitis 
doctrinae. Inquisitio ergo veritatis revelatae, et disputatio cum 
heterodoxia non a singularibus doctrinae capitibus, sed a de- 
monstratione universalis principii cognitionis, videlicet ab au- 
ctoritate et munere successionis apostolicae ad conservandam ac 
propagandam integram revelationem exordienda est. « Ordo re- 
rum desiderabat illud prius proponi, quod nunc solum dispu- 
tandum est, quibus competat fides ipsa, cuius sint Scripturae, 
a quo et per quos et quando et quibus sit tradita disciplina, 
qua fiunt Christiani... Illic erit veritas Scripturarum et expositio- 
num et omnium traditionum Christianarum » Tertull. Prae- 
script. 19. Vide supra th. Vili. cf. p. 5. sq. 21. 

Nihilominus ut ad fructum scientiae theologicae demonstre- 
tur historice, et adversus eos qui negant principium auctoritatis, 
vindicetur polemice apostolica origo et revelata veritas singulo- 
rum dogmatum, non sufficit mera appellatio ad consensum prae- 

sentem ; sufficit tamen demonstrare consensum in eandem dogma- 
tis veritatem aliquot saeculis anteactis, quae tempora Patrum 
appellantur, quin necesse semper sit testimoniis disertis exhibere 
consensura aetatis apostolicae vel proxime sequentis ex parcis, 
quae nobis supersunt monumentis. Scientifice enim, etiam ad- 
versus negantes authenticum magisterium, ex consensu antiqui- 
tatis Christianae, licet paulo sequioris, potest inferri derivatio do- 
ctrinae ex tempore apostolico, et consensus praesens ostendi 
connexus cum doctrina aetatis apostolicae per demonstratura 
consensum temporis intermedii, dura doctrina quam nunc pro- 
fitemur, demonstretur identica cura doctrina Patrum quarti puta 
quintive saeculi ex testimoniis disertis, et haec ipsa ostendatur 
identica cum doctrina aetatis apostolicae ex impossibilitate mu- 
tationis et innovationis. 

Corollarium 2"" . Quamvis in doctrinis traditis quae omni- 
bus sunt explicite credendae, semper fuerit plenus consensus 
(Aug. contr. Iulian. 1. I. n. 31.) ; possunt tamen contineri in 
obiectiva revelatione capita doctrinae, in quibus aliquo tempore 
consensus vel non fuerit satis perspectus vel reipsa non obtinue- 
rit (August, ibid. n. 22.). Unde fieri quidem nequit, ut in suc- 
cessione apostolica post consentientem affirmationem et profes- 
sionem explicitant alicuius doctrinae fidei sequatur intra fines 
Ecclesiae eiusdem doctrinae negatio, vel vicissim post consentien- 
tem negationem et damnationem, eiusdem affirmatio; potest ta- 
men fieri, ut post discordes sententias sequatur plenissimus con- 
sensus. 

Ergo a) discors sententia de aliqua doctrina inter custodes 
fidei in communione mutua perseverantes non est argumentum 
per se sufficiens ad probandum, doctrinam non esse divinitus 
traditam; licet probet, de divina eius traditione saltem ad obli- 
gationem fidei pro omnibus seu fidei catholicae nondum satis con- 
stare. Contra b-) in quacumque communione demonstrari potest 
inducta post antecedentem consensum professionis fidei mutatio 


ex affirmatione in negationem vel' vicissim, ea non est Ecclesia 
Christi. 


THESIS X. 


De distinctione 
inter auctoritatem historicam et dogmaticam 
in testificatione Traditionis. 


« Discrimen inter principia Ecclesiae ante Concilium Nicaenum et 
WV Ecclesiae sequentis aetatis a Protestantibus quibusdam assertum, quod 
» Ecclesia uno tempore apostolica'M originem suae doctrinae testimoniis 
» mere historicis, tempore alio auctoritate sui magisterii vindicare consue- 
» verit, plane fictitium censeri debet. Quovis enim tempore elementum 
» historicum in antiquitate ac consensione et elementum divinum auctori- 
» tatis per assistentem Spiritum veritatis distinctum, numquam tamen 
» unum ab altero separatum intelligebatur ». 


Affirmant Protestantes (ut Twesten Dogmatic. T. I. p. 117.), 
antiquiorem Ecclesiam solum historice appellasse ad Traditio- 
nem, demonstrando scilicet in Ecclesiis apostolicis, quibus Apo- 
stoli ipsi praedicaverant, per continuam successionem Episcopo- 
rum usque ad sua tempora saeculi II. et III. fidem ab Apostolis 
traditam nondum fuisse corruptam, sed adhuc integram; poste- 
riori vero tempore Ecclesiam « id quod testimonio Traditionis 
historice considerato deerat, supplere studuisse auctoritate, quam 
sibi vindicabat ». Docent alii (Lessing , Delbrück), Ecclesiam 
antiquam ante Nicaena tempora sibi sufficere censuisse traditam 
regulam fidei; post Concilium Nicaenum vero habuisse Scri- 
pturas inspiratas ut unicum fontem et normam doctrinae fidei. 
Hanc temporum comparationem alii plerique invertunt affir- 
mantes, usque ad saeculum IV. vel etiam tardius usque ad sae- 
culum VII. unicam normam fuisse Scripturas, ex eo autem tem- 
pore coepisse appellari etiam ad Traditionem (cf. cl. P. Perrone 
de Tradit, n. 381 

l. Quam haec omnia non solum falsa sint sed prorsus ab- 
surda, patet cuivis comparanti doctrinam ss. Patrum in superio- 
ribus duabus thesibus propositam, ubi ad singula capita cita- 
vimus testimonia tam Patrum, qui ante Concilium Nicaenum, 
quam qui post illud tempus a II. ad VI. et VII. saeculum florue- 
runt. Vetustiores ac recentiores illi Patres uno ore plene consen- 
tiunt tum in usu Traditionis vclut demonstrationis historicae ex 

perpetua successione Episcoporum, ex connexione cum Apostolis 
et communione et consensione universali; tum in praedicanda 
Traditionis infallibili securitate et divina auctoritate, quae de- 
rivetur a Spiritu veritatis inhabitatore Ecclesiae; tum in asse- 
renda hac Traditione authentica tamquam norma interpretationis 
Scripturarum, quamvis de hoc ultimo inferius data opera nobis 
agendum adhuc sit. 

Sane si Patres apostolici et subséquentes II. III. saeculi Ire- 
naeus, Tertullianus etc. appellant ad doctrinam ab initio tra- 
ditam, ad Traditionem quae est ab Apostolis per successiones 
presbyterorum, ad census Ecclesiarum apostolicarum ; idem non 
minus frequentatur a Patribus post Concilium Nicaenum, Atha- 
nasio, Epiphanio, Optato, Augustino, Vincentio Lirinensi cete- 
risque, qui sanctos antecessores commendant, quia « quod a 
Patribus acceperunt, filiis tradiderunt », ut loquitur Augustinus; 
et ante eum Athanasius: « nos quidem sententiam, inquit, a 
Patribus ad Patres transiisse demonstramus...... vos synodum 
insectamini, quia videlicet non vestra sed illa definierit, quae 
ab initio tradidere testes oculati, qui et ministri verbi fuere » de 
Decret. Nicaen. n. 27. Nec minus quam Irenaeus et Tertullianus 
Patres quoque posteriores appellant ad continuam successionem 
in Ecclesia potissimum Romana ut centro et vinculo unitatis, 
« quoniam per eam successionem perpetuo manifesta veritas de- 
monstratur », ut testantem vidimus Epiphanium; et Augustinus: 
« tenet me, inquit, in Ecclesia ab ipsa Sede Petri usque ad prae- 
sentem episcopatum successio sacerdotum » contr. epist. funda- 
menti n. 5. Vide supra p. 64. sq. 

Vicissim Patres posteriores potissimum fundamentum con- 
stituunt. quidem in consensione, quatenus ea est et effectus et 
criterium Spiritus veritatis manentis in aeternum cura successione 
apostolica, atque adeo appellant ad auctoritatem magisterii de- 
rivatam ex promissa assistentia Spiritus Sancti. At vero non 
minus diserte Patres vetustissimi Ignatius, Irenaeus, Tertullianus 
supremam rationem, cur a communi doctrina Ecclesiae dissen- 
tire nefas sit, et qua constet, divinam doctrinam esse sincere et 
integre per successionis ordinem conservatam, tandem revocant 
ad auctoritatem divinitus derivatam a Christo in Apostolos et 
ab Apostolis in eorum successores, ad « charisma veritatis com- 
municatum cum episcopatus successione », ad « communicatio- 

nem Christi id est Spiritum Sanctum », ad promissum et missum 
« doctorem veritatis Spiritum Sanctum ». Vide p. 69. sq. 

In doctrina itaque Patrum de ministerio Traditionis distin- 
guitur disputatio duplex, de elemento scilicet visibili et de cha- 
rismate invisibili, quae duo sunt quidem connexa, cum visibile 
ab invisibili pendeat, in propria sua ratione constituatur, et 
quodammodo informetur; considerantur tamen a Patribus et de- 
bent considerari ambo distincta. Nimirum ut demonstrent con- 
servationem et derivationem doctrinae ab Apostolis, Patres ve- 
tustissimi tria distinguunt, successionem apostolicam, consen- 
sionem, et perpetuum charisma Spiritus Sancti. Successio Epi- 
scoporum inde ab Apostolis est necessaria, non tamen in Ec- 
clesiis singulis per se sufficit ad demonstrandam apostolicitatem 
doctrinae; negative ergo ex eius defectu probant, a sectis poste- 
rius exortis non teneri apostolicam doctrinam. Ut non solum 
materialis sed formalis sit successio apostolica, postulatur in per- 
petua successione personarum (Episcoporum) simul consangui- 
nitas et successio doctrinae; huius autem criterium est consensus 
et communio cum Ecclesia universali (1), cuius iterum com- 


(1) « Ubi tunc (sub Apostolis) Marcion....... ubi tunc Valentinus? 
Nam constat illos neque adeo olim fuisse, Antonini fere principatu, et 
in catholicam primo doctrinam credidisse apud Ecclesiam Romanensem, 
donec sub episcopatu Eleutheri benedicti... in perpetuum discidium rele- 
gati venena doctrinarum suarum disseminaverunt.... Cupio ostendant mihi, 
ex qua auctoritate prodierunt... Probent se novos Apostolos esse, dicant 
Christum iterum descendisse, iterum ipsum docuisse, iterum crucifixum, 
iterum mortuum, iterum resuscitatum; sic enim Apostolos solet facere; 
dare illis praeterea virtutem eadem signa edendi, quae et ipse... Ceterum 
si quae audent interserere se aetati apostolicae, ut ideo videantur ab Apo- 
stolis traditae, quia sub Apostolis fuerunt, possumus dicere: edant ergo 
origines Ecclesiarum suarum , evolvant ordinem Episcoporum suorum ita 
per successiones ab initio decurrentem, ut primus ille Episcopus aliquem 
ex Apostolis vel apostolicis viris qui tamen cum Apostolis perseveraverint, 
habuerit auctorem et antecessorem.... Confingant tale aliquid haeretici.... 
Sed etsi confinxerint, nihil promovebunt. IpSa enim doctrina eorum cum 
apostolica comparata ex diversitate et contrarietate sua pronuntiabit, ne- 
queApostoli alicuius auctoris esse neque Apostolici..... Ad hanc itaque 
formam provocabuntur ab illis Ecclesiis, quae licet nullum ex Apostolis 
vel Apostolicis auctorem suum proferant, ut multo posteriores, quae de- 
nique quotidie instituuntur, tamen in eadem fide conspirantes non minus 
apostolicae deputantur pro consanguinitate doctrinae. Ita omnes haereses 
ul utramque formam (successionis apostolicae, et consanguinitatis doctri- 

munionis vinculum simul et criterium est communio cura Ec- 
clesia Romana, quae unitatis radix est ac centrum (supra 
p. 64. sqq.). lam ex hac successione et consensione Patres ar- 
gumentum ducunt dupliciter a) magis historicum et philosophi- 
cum, quia historice constat, Episcopos sibi succedentes quorum 
memoria et nomina in Ecclesiae veneratione servata sunt, fideles 
fuisse custodes fidei; neque enim in serie Episcoporum eius 
nomen fuisset toleratum, qui depositum adulterasset (cf. supra 
p. 77.). Praeterea unanimis consensus omnium Ecclesiarum, quae 
per totum orbem constitutae sunt, est ipse argumentum etiam 
philosophicum  veritatis', error enim est multiplex, veritas una. 
« Ecquid verisimile est, inquit Tertullianus Praescript. c. 28, ut 
tot ac tantae (Ecclesiae) in unam fidem erraverint? Nullus inter 
multos eventus est unus exitus, variasse debuerat error doctrinae 
Ecclesiarum. Ceterum quod apud multos unum invenitur, non 
est erratum sed traditum ». Haec historica et philosophica con- 
sideratio instituitur potissimum  polemice et in oppositione ad 
varietates et dissensiones multiplicium haereseon. b) Argumentum 
proprium ac supremum ducunt, ut vidimus, ex consideratione 
theologica successionis et consensionis, quatenus a Christo ori- 
ginem habet ad custodiam depositi, et ad hoc infallibiliter ser- 
vandum ei promissa et semper praesto est tutela Christi et as- 
sistentia Spiritus Sancti (th. Vili. n. 3.). 

Non ergo in modo considerandi ministerium Traditionis et 
in methodo demonstrandi integritatem doctrinae traditae ullum 
est discrimen inter Patres vetustissimos et inter recentiores. Sed 
qui hoc confinxerunt, solum adtenderunt argumentationem histo- 
ricam apud vetustiores Patres, dissimulata argumentatione theo- 
logica, quae est potissima et non minus diserta apud eosdem; 
contra vero Patrum recentiorum solam partem theologicam, dum 
appellant ad auctoritatem manentem ex promisso et collato cha- 
rismate veritatis, selegerunt, neglecta eorum argumentatione hi- 


nae in consensione cum Ecclesiis apostolicis) a nostris Ecclesiis provocatae, 
probent se, quaqua putant, apostólicas. Sed adto nec sunt, nec possunt pro- 
bare quod non sunt; nec recipiuntur in pacem et communicationem ab Ec- 
clesiis quoquomodo apostolicis, scilicet ob diversitatem sacramenti nullo 
modo apostolicae » Tertull. Praescript. c. 30-32; cf. 36. 37; Clem. Alex. 
Strom. VII. p. 764. 765. 

storica et philosophica. Hac sane arte contradictiones et diver- 
sitates sententiarum ubique reperientur. 

II. Protestantes ex suo principio fundamentali neque in con- 
sentiente testificatione antiquitatis Christianae et Ecclesiae totius 
agnoscunt authenticam propositionem revelatae doctrinae, sed 
tantummodo historicum testimonium jidei, ut loquuntur, h. e. 
testimonium ex quo discamus, quae fuerit eorum attestantium 
fides; ita ut non fides nostra ad illud testimonium conformanda, 
sed testimonium ipsum ad normam unicam fidei, quae est Scri- 
ptura, examinandum et iudicandum sit (cf. supra p. 7.). Quo- 
niam vero vel inviti sentiunt, quantum sit ponderis in sententia 
ac iudicio antiquitatis christianae, conantur hoc ipsum suum 
principium obtrudere vetustis Patribus. Aiunt igitur, Patres illos 
ad Ecclesiarum et nominatim ad Ecclesiarum apostolicarum do- 
ctrinam tum vigentem solum appellasse, quia vel quatenus vi- 
debant eam actu consentire cum doctrina Scripturarum; adeo ut 
demonstratio apostolicitatis doctrinae ex Scripturis independenter 
a sensu et consensu Ecclesiarum praecedat et sola sit propria 
demonstratio, examen autem professionis Ecclesiae subsequatur, 
et si ea reperiatur conformis Scripturis, confirmationem  ali- 
quam praebeat demonstrationis propriae, quae instituta est ex 
solis Scripturis independenter ab auctoritate et Traditione Ec- 
clesiae. 

Quam hoc impudens sit mendacium, puto satis constare ex 
superioribus. Vide th. Vili. Nihilominus praeter iam demonstrata 
inquiramus sententiam vetustorum Patrum de hac re adhuc dis- 
tinctius. Statuunt unanimes et disertissimis verbis, praedicatio- 
nem et Traditionem ecclesiasticam esse normam supremam et 
necessariam, ad quam Scripturarum et canon et lectio et inter- 
pretatio exigenda sit. Non ergo Scripturae sensus erutus inter- 
pretatione independent! est eis norma, ad quam examinent et 
vel probent vel reficiant praedicationem et Traditionem Eccle- 
siae ; sed haec praedicatio ut ab Ecclesia proponitur, est eis 
fidei obiectum et norma, ad quam sententia de ipso Scripturarum 
canone et vero sensu exigenda sit. 

Per successionem Episcoporum, quibus Apostoli Ecclesiam 
quae in unoquoque loco est tradiderunt, ait Irenaeus, « pervenit 
usque ad nos custoditione sine fictione Scripturarum tractatio 
plenissima... et lectio sine falsatione, et secundum Scripturas 

expositio legitima » 1. IV. c. 33. n. 8. Eodem modo Tertul- 
lianus: « ergo non ad Scripturas provocandum est, nec in his 
constituendum certamen... Ordo rerum desiderabat illud prius 
proponi... quibus competat fides ipsa, cuius sint Scripturae, a 
quo et per quos et quando et quibus sit tradita disciplina, qua 
fiunt Christiani ; ubi enim apparuerit esse veritatem disciplinae 
et fidei Christianae, illic erit veritas Scripturarum et expositionum 
et omnium Traditionum Christianarum » Praescript. 19. Ut au- 
tem reperiatur, ubi sit verita? doctrinae, provocat Tertullianus 
cum ceteris ad consensum Ecclesiarum (supra p. 66 seq.). Unde 
monet ulterius Irenaeus, in Ecclesia a Domino ipso positos esse 
doctores: « ubi igitur charismata Domini posita sunt, ibi discere 
oportet veritatem, apud quos est ea, quae est ab Apostolis Ec- 
clesiae successio.. Hi enim et fidem nostram custodiunt... et 
Scripturas sine periculo exponunt » 1. IV. c. 26. n. 5., cf. ib. c. 32. 
n. i. Ita et Clemens Alexandrinus: « recta sunt omnia coram 
lis, qui intelligunt h. e. iis, qui ab ipso (Domino) declaratam 
expositionem Scripturarum secundum ecclesiasticam regulam ac- 
cipientes conservant » Strom. VI. p. 676. Verum et genuinum 
Gnosticum ait esse, « qui cum in ipsis consenuerit Scripturis 
servans apostolicam et ecclesiasticam dogmatum rectitudinem, 
rectissime vivit » Strom. Vil. p. 762. (cf. VI. p. 643. 679., VII. 
. 755., Origen. Princip. IV. n. 9., Euseb. Deraonstr. Evang. 1. I. 
. 8.). Clementis discipulus Origenes tum in praefatione ad libros 
de Principiis ut fundamentum totius theologiae et yvoirrce); Chri- 
stianae declarat praedicationem ecclesiasticam (cf. supra p. 64); 
tum diserte Traditionem definit esse normam supremam  inter- 
pretationis Scripturae. « Quoties (haeretici) canonicas proferunt 
Scripturas, inquit, in quibus omnis Christianus consentit et cre- 
dit, videntur dicere: ecce in domibus est verbum veritatis 
(Matth. XXIV. 26.). Sed nos illis credere non debemus nec 
exire a prima et ecclesiastica Traditione, nec aliter credere nisi 
quemadmodum per successionem Ecclesiae Dei traditum est. V 
Comment, in Matth. n. 46. T. III. p. 864. In Recognitionum 
libris nomine Clementis Romani suppositis sed scriptis sae- 
culo III. ineunte, inducitur s. Petri admonitio. « Multas, ut vi- 
deo, ingeniosi homines ex his quae legunt, verisimilitudines ca- 
piunt; et ideo diligenter observandum est, ut lex Dei cum 
legitur, non secundum proprii ingenii intelligentiam legatur. 

Sunt enim multa verba in Scripturis divinis, quae possunt trahi 
ad eum sensum, quem sibi unusquisque sponte praesumpserit, 
quod fieri non oportet. Non enim sensum, quem extrinsecus 
adtuleris, alienum et extraneum debes quaerere, quem ex Scri- 
pturarum auctoritate confirmes ; sed ex ipsis Scripturis sensum 
capere veritatis, et ideo oportet ab eo intelligentiam discere 
Scripturarum, qui eam a maioribus secundum veritatem sibi tra- 
ditam servat » |. X. n. 42. (Galland. II. p. 322.) cf. 1. VIII. 
n. 37. (ib. p. 298.). Ne prolixiores simus, omnium Patrum inde 
ab aevo apostolico ea est sententia, quae s. Vincentio Lirinensi 
saeculo V. « a quam plurimis sanctitate et doctrina praestan- 
tibus viris » confirmata est, unumquemque « duplici modo mu- 
nire fidem suam debere ; primo scilicet divinae legis auctoritate, 
tum deinde Ecclesiae catholicae Traditione ». Ratio autem, cur 
Scripturarum canoni « ecclesiasticae intelligentiae iungenda sit 
auctoritas», a Vincentio declaratur: « quia videlicet Scripturam 
sacram pro ipsa sua altitudine non uno eodemque sensu uni- 
versi accipiunt ; sed eiusdem eloquia aliter atque aliter alius 
atque alius interpretatur, ut paene quot homines sunt, tot illic 
sententiae erui posse videantur ». Nominatis aliquot haereticis, 
qui suas haereses ex ipsis Scripturis defendunt, concludit: « atque 
idcirco multum necesse est propter tantos tam varii erroris an- 
fractus, ut propheticae et apostolicae interpretationis linea se- 
cundum ecclesiastici et catholici sensus normam dirigatur » 
Lirin, cc. 1. 2. 38., cf. etiam August, de Genesi ad litter. Op. 
imperfect, n. 15., Rufin. Hist. Eccl. 1. Il. c. 9. Vide Stapleton 
Controv. 1. XI. c. 3. 


THESIS XI. 


Per synthesin ex praecedentibus colligitur 
proprius Traditionis conceptus, et ex Patrum sententiis 
confirmatur. 


« Doctrina fidei universa, quatenus sub assistentia Spiritus Sancti in 
» consensu custodum depositi et doctorum divinitus institutorum conti- 
» nua successione conservatur, atque in professione et vita totius Ecclesiae 
» sese exserit, sensu maxime proprio divina est Traditio. Hanc ss. Patres 
» dicunt praedicationem ecclesiasticam, inlelligendi regulam, regulam aposto- 
» licae veritatis, si directe spectatur doctrina ut obiectum, quod in successione 
» apostolica servatur ac traditur; est autem et dicitur conscientia fidei, 
» catholicus intellectus, ecclesiasticus sensus, fides scripta in cordibus, sa- 
it pientia non scripta, si directe ut subiectum spectatur Ecclesia sub as- 
ti sistentia Spiritus Sancti constituta et charismate veritatis imbuta ad in- 
» telligendum, custodiendum et explicandum depositum fidei n. 


I. Prima pars theseos est mera synthesis antecedentium. De- 
monstratum est, promulgationem revelationis a Christo ipso esse 
ita dispositam, ut Apostoli pro Christo legatione fungentes suo 
ministerio et auctoritate praedicationis, qua per Spiritum veri- 
tatis erant instructi, Ecclesias fundarent, eisque totam doctrinam 
revelatam velut hereditatem transmitterent ; atque adeo fit, ut 
religioni Christianae secundum divini sui auctoris institutionem 
essentialis sit « obedientia fidei » respondens supernaturali aucto- 
ritati docentium, proindeque essentiale sit magisterium authen- 
ticum (th. IV.). Insuper demonstratum est, verbis disertis insti- 
tuisse Christum, ut magisterium authenticum, cuius auctoritas est 
ex assistentia Spiritus Sancti inducentis in omnem veritatem, 
primo ordinatum ad infallibilem promulgationem revelationis, sit 
perpetuum usque ad consummationem saeculi ad eiusdem inte- 
grae revelationis conservationem et propagationem (th. V.). Unde 
constat ulterius, hanc oeconomiam a Christo institutam ex rei 
natura nexam esse cum charactere unitatis in universalitate fidei 
Christianae (th. VI.); nec posse censeri Scripturas substitutas ma- 
gisterio successionis apostolicae, sed eas esse instrumentum do- 
ctrinae, quod ipsis custodibus depositi est commissum  custo- 
diendum et explicandum (th. VIL). Tum demonstratum est, 
secundum hanc oeconomiam in Scripturis definitam et exhibitam 

evidenter inde a temporibus Apostolorum universam Ecclesiam 
esse constitutam, hocque nixam fundamentali principio, magi- 
sterium et ministerium ad custodiendam et praedicandam  inte- 
gram revelationem esse institutum in successione apostolica ; 
idque ita, ut huic magisterio, quatenus in consensu et commu- 
nione nominatim cum visibili unitatis centro spectatur, promis- 
sum sit semperque praesens supernaturale charisma Spiritus 
Sancti (th. Vili.). Huic muneri porro intelleximus elementum 
visibile totius constitutionis et actuum Ecclesiae tam in vita (si 
ita loqui fas est) quotidiana, quam in solemnibus gestis mira- 
biliter respondere; constanter tamen semper et ubique formalem 
rationem auctoritatis et plenae securitatis in servanda et expli- 
canda doctrina repetitam fuisse a charismate invisibili Spiritus 
Sancti (th. IX. X.). Ex quibus omnibus apparet, Ecclesiam uni- 
versam omnium aetatum et omnium locorum cum tota sua hi- 
storia esse magnum commentarium realera, ac perpetuam con- 
firmationem veri sensus, quem in verbis Christi et Apostolorum 
expressum Catholici credimus et demonstramus. 

Ergo demonstratum est, insitam naturam et propriam ratio- 
nem Ecclesiae a divino fundatore esse ita constitutam, ut fides 
et disciplina divinitus primum a Christo ipso et dictante Spiritu 
Sancto ab Apostolis tradita, per ministerium et magisterium 
authenticum semper vigens ac vivens a generatione in genera- 
tionem propagetur. « Et timebunt qui ab occidente, nomen Do- 
mini, et qui ab ortu solis, gloriam eius, cum venerit... Hoc 
foedus meum cum eis, dicit Dominus : Spiritus meus qui est 
in te (i), et verba mea quae posui in ore tuo, non recedent de 
ore tuo, et de ore seminis tui, et de ore seminis seminis tui, 
dicit Dominus, amodo et usque in sempiternum » Is. LIX. 19-21. 


(1) Allocutio Domini non est directa ad Isaiam, sed ad eos quibuscum 
suum hoc foedus futurum esse dicit, h. e. vel ad populum Christianum vel ad 
Christum simul et ad Ecclesiam. Ergo pronomen numeri singularis in fe, in 
ore tuo, seminis fui, non refertur ad Isaiam, sed est collectivum referendum 
ad eos, quos Dominus alloquitur. Quomodo enim secus intelligas incisum : 
de ore seminis tui? potestne Ecclesia et populus Christianus appellari semen 
isaiae? Promittitur igitur Spiritus Domini, promittuntur verba Domini per- 
mansura cum novo populo Dei a generatione in generationem usque in 


sempiternum. Cf. loca parallela in prophetiae iam implemento Io. XIV. 16; 
Matth. XXVIII. 29. supra th. V. 

« Traditionem Apostolorum, ut disputat Irenaeus, in toto mundo 
manifestatam in omni Ecclesia adest respicere... et habemus 
annumerare eos, qui ab Apostolis instituti sunt Episcopi in Ec- 
clesiis et successores eorum usque ad nos... Tantae igitur osten- 
siones cum sint (al. ostensionis cum sint haec), non oportet 
adhuc quaerere apud alios veritatem, quam facile est ab Ec- 
clesia sumere, cum Apostoli quasi in depositorium dives plenis- 
sime in eam contulerint omnia, quae sint veritatis, uti omnis 
quicumque velit, sumat ex ea potum vitae ; haec est enim vitae 
introitus » Iren. III. cc. 3. 4. Atqui doctrina et disciplina divina 
inde ab Apostolis conservata et propagata, si consideretur una 
cum modo et organo propagationis, quod ab instrumentis Scri- 
pturae distinctum ac diversum a Christo ipso est institutum, 
divina Traditio est ac dici debet sensu maxime proprio (th. II. IIL.). 
Ergo constat propositum in priori parte praesentis theseos. 

II. Quoad alteram partem theseos in primis ob oculos po- 
nenda est phraseologia Sanctorum, ubi loquuntur de doctrina ac 
disciplina divina, prout viget et vivit per omnes aetates in fide 
et professione, in vita et cultu totius Ecclesiae et nominatili! in 
consensu pastorum et doctorum. 

lam s. loannes ait: l Filius Dei venit et dedit nobis sensum 
(átávotav), ut cognoscamus verum Deum et simus in vero Filio 
eius » 1. Io. IL. V. 20.; et s. Paulus. « nos autem non spiritum 
huius mundi accepimus, sed Spiritum qui ex Deo est, ut scia- 
mus quae a Deo donata sunt nobis... Quis cognovit sensum 
Domini, qui instruat eum ? Nos autem sensum Christi (voüv 
XpuTTOti) habemus » 1. Cor. II. 10-16. 

loannis discipulum Ignatium audivimus supra (p. 62.) mo- 
nentem, ut omnes « unanimes sint in sententia Dei » ; ad quam 
unitatem vinculum sunt « Episcopi per fines terrae constituti, 
qui sunt in sententia lesu Christi » ; et quia lesus Christus est 
ipsa sententia, ipsum Verbum Patris, ideo qui sunt unanimes in 
sententia Episcopi (uniti cum Episcopis per fines terrae), sunt 
in sententia Dei. Sententia itaque Patris est lesus Christus; sen- 
tentia lesu Christi est in consensu Episcoporum, et per hos in 
consensu omnium fidelium ep. ad Ephes, n. 3. sqq. 

Irenaeus, ut vidimus, distinctissime Traditionem declarat ut 
integram doctrinam, quae per successiones Apostolorum pervenit 
usque ad nos, operante et charisma veritatis largiente Spiritu 

Sancto (supra p. 69. sq.), et cuius doctrinae compendium com- 
prehenditur atque omnibus Christianis semper tradebatur in sym- 
bolo apostolico. lam hanc in Ecclesia traditam et in tota eius 
vita sese exserentem fidem appellat « regulam veritatis immo- 
bilem b, per quam haereses et falsae interpretationes Scriptura- 
rum dignoscuntur 1l. I. c. 9. n. 4.; 1. III. c. 2. n. 1.; « veritatis 
praeconationem » to' ttję ,AyjOsiai; xvípuyp-oc III. c. 3. n. 3. 
« praedicationem | Ecclesiae undique constantem et aequaliter 
perseverantem » 1. III. c. 24. n. 1.; « Ecclesiae praedicationem 
veram et firmam, apud quam una et eadem salutis via in uni- 
verso mundo ostenditur» 1. V. c. 20. n. 1.5; « praeconium Ec- 
clesiae, quod prophetae quidem praeconaverunt, perfecit autem 
Christus, Apostoli vero tradiderunt, a quibus Ecclesia accipiens 
per universum mundum sola bene custodiens tradidit filiis suis » 
1. V. praefat. (cf. Cone. Trid. sess. IV.). 

Eodem sensu Tertullianus appellat « regulam Jidei unam 
omnino, solam immobilem et irreformabilem » de veland. virg. 
C. i.; contr. Prax. c. 2. et 3.; de Praescript. c. i3. 14.; « re- 
gulam quam Ecclesia ab Apostolis, Apostoli a Christo, Christus 
a Deo tradidit » Praescript. c. 3y. 

A Clemente quoque Alexandrino dicitur regula ecclesiastica, 
ex qua accipitur Scripturarum expositio, et qua novum et anti- 
quum Testamentum in concentum rediguntur, contra ac Gnostici 
inter Testamentum utrumque fingunt repugnantiam Strom. VI. 
p. 676. Ipsam yvcociv h. e. profundiorem mysteriorum et Scri- 
pturarum intelligentiam, docet traditam esse per successionem 
inde ab Apostolis, quae est « scriptae non scripta Traditio », 
1 Christo ad Apostolos, ab Apostolis ad nos usque perveniens, 
atque ideo pertinens ad ipsam regulam ecclesiasticam, secundum 
quam Scripturae sunt intelligendae ibid. p. 645. 679. Hanc ap- 
pellat etiam ecclesiasticam sapientiam (1) 1. VII. p. 759,; quae 
K verissima yvaeffu; in sola est antiqua Ecclesia » non autem 
apud haereticos ib. p. 755.; haeretici enim « depravant regulam 
Tcclesiae », habent scilicet « falsam clavim et non ingrediuntur 
sicut nos per Domini Traditionem, sed perfosso Ecclesiae muro 
veritatem transgrediuntur » ib. p. 764. 765. 

Sequitur Clementis discipulus Orígenes. In praefatione ad 

libros de Principiis, ut norma, ad quam omnes sententiae exi- 
gendae sunt, ponitur « ecclesiastica praedicatio per successionis 
ordinem ab Apostolis tradita et usque ad praesens'in Ecclesiis 
permanens » ; hanc dicit « regulam apostolicam veritatis » in 
Ps. 36. hom. 4. n. 1. T. II. p. 671.; « regitlam coelestis Ec- 
clesiae lesu Christi secundum successionem apostolicam » (1) de 
Princip. 1. IV. n. 9. T. 1. p. 166. 

Antiquus auctor libri adversus Artemonitas inscripti « Parvus 
Labyrinthus » Traditionem appellat sensum ecclesiasticum et pri- 
mitivaefidei regulam (2) apud Euseb. H. E. 1. IV. c. 28. Simil- 
limus est modus loquendi Athanasii, qui universalem doctrinam, 
qua Episcopi et tota Ecclesia informantur, dicit « intellectum, 
secundum quem nos sentimus » (3) or. II. contr. Arian, n. 34. 
T. L p. 5o2.; et « ecclesiasticum scopum, fidei anchoram » 
or. III. n. 58. Epiphanius nominat « regiam viam, quae est 
Ecclesia, et iter veritatis ù haeres. 5p. (Novatianorum) n. 12. 
coli. i3.; Hilarius «fidei conscientiam; conscientiam communis 
fidei » (4), quam opponit « impiae intelligentiae » haereticorum 
de Trinit. 1. VIII. c. 1. et de Synodis n. 65.; Rufinus « intelli- 
gendi regulam ex apostolica successione susceptam » Hist. Ec- 
cles. 1. II. c. 9.; Augustinus «fidei regulam, regulam sanitatis » 
in Io. tract. 18. n. 1.; de doctrina Christian. 1. III. c. 2.; « regulam 
pietatis » Genes, ad litt. 1. c. 21. n. 41. (ita et Pseudo-Augustin. 


(1) Kavüv 'lesoti XptaroS zatz 6O6ia80/r(v rióv 'A-ovtó).wv. oàpaviou 
izxXrjaiaj. 
(2) Ti» tzxLrjctaarizov itwrtwe àpyatag xavóvá. 


Recentiores eruditi auctorem Labyrinthi Eusebio incompertum, censent 
esse s. Hippolytum. 


(3) Aidvotav, w; 

(4) Hic modus loquendi a recentioribus quibusdam dictus est favere 
errori, ac si Ecclesia docens solum declararet id, quod in conscientia Ec- 
clesiae discentis continetur. Quomodo se habeat conscientia fidei in Ec- 
clesia discente dicemus in thesi sequenti. Ceterum haec s. Hilarii senten- 


tia omnino idem et eodem modo significat, quod ab aliis PP. dicitur 


« sensus ecclesiasticus », « sensus Ecclesiae », « intellectus catholicus », 


« ecclesiastica intelligentia », « ecclesiastica sapientia ». Neque vero nomine 
« conscientiae fidei » intelligitur solius discentis sed immo totius Ecclesiae 
sensus et consensus. Si qui vero appellationem per se aptissimam  detor- 
queant ad sensum alienum, non ideo appellatio ipsa censeri potest favere 


errori ; quae enim reperir! possunt vocabula nulli detorsioni ad alienos sensus 
obnoxia? 

de Praedest. et grat. c. 1.); « canonicum sensum » ; « catholicum 
intellectum » serm. 294. c. 20. (al. serm. 14. de verbis Apostoli); 
contr. ep. Parmeniani 1. II. c. 10. n. 20.; cf. contr. Faust. 1. IV. 
c. 2.; Vincentius Lirinensis « ecclesiasticae intelligentiae aucto- 
ritatem »; « ecclesiastici et canonici sensus normam » Commo- 
nitor. c. 2.; cf. c. 38.; Concilium Tridentinum « universum Ec- 
clesiae sensum-» sess. XIII. c. 1. 

Has omnes locutiones in duplicem classem, quam in thesi 
indicavimus, dispesci posse ex ipsa significatione nominum patet; 
alis enim iisque praestantissimis magis directe designatur do- 
ctrinae catholicae conscientia et intelligentia, quae est in Ecclesia 
docente sub charismate Spiritus Sancti, quando dicitur « con- 
scientia fidei communis, sensus ecclesiasticus, intellectus catho- 
licus, ecclesiastica intelligentia, scopus ecclesiasticus » ; aliis di- 
recte significatur ipsa tradita doctrina et fides obiectiva informans 
intellectum et conscientiam Ecclesiae, ubi appellatur « praedi- 
catio ecclesiastica, praeconatio Ecclesiae (to tí? éxxXvjffiac 
Zl)puy|;a) regula fidei, regula pietatis, regula veritatis apo- 
stolicae, intelligendi regula ». Patet autem, hanc non esse rem 
aliam et aliam; sed unius rei, Traditionis scilicet in complexu 
spectatae (vide supra p. 12.), aliam et aliam considerationem. 

Non puto, cuiquam dubium incidere posse, utrum revera id 
quod hisce nominibus designatur sit fradita fides et professio 
Ecclesiae; est enim hoc in locis citatis omnibus manifestissimum. 
Afferam tamen pro utraque classe locutionum exemplum in in- 
tegro contextu. Vincentius Lirinensis c. 1. et 2. postquam dixit, 
fidem muniendam esse « primo divinae legis (Scripturae) aucto- 
ritate, tum deinde Ecclesiae catholicae Traditione », continuo 
subdit: « hic forsitan requirat aliquis, cum sit perfectus Scri- 
pturarum canon sibique ad omnia satis superque sufficiens, quid 
opus est, ut et ecclesiasticae intelligentiae iungatur auctoritas ? » 
Respondet: propter difficultates et varias, quibus Scripturae ex- 
plicantur, interpretationes multum necesse est, « ut propheticae 
et apostolicae interpretationis linea secundum ecclesiastici et ca- 
tholici sensus normam dirigatur. » Hic Traditio Ecclesiae ca- 
tholicae, ecclesiastica intelligentia, ecclesiasticus et catholicus 
sensus evidenter rem unam eandemque significant et promiscue 
usurpantur. 

Augustinus in lo. tract. 18. n. 1. sentiens difficultates in 

interpretatione capitis V. Ioan, ita monet auditores: « Neque 
natae sunt haereses... nisi dum Scripturae bonae intelliguntur 
non bene, et quod in eis non bene intelligitur, etiam temere et 
audacter asseritur. Itaque carissimi, valde caute haec audire de- 
bemus, ad quae capienda parvuli sumus, et corde pio et tre- 
more, sicut scriptum est, hanc tenentes regulam sanitatis, ut 
quod secundum fidem qua imbuti sumus, intelligere valuerimus, 
tamquam de cibo gaudeamus; quod autem secundum sanam 
fidei regulam intelligere nondum potuerimus, dubitationem au- 
feramus, intelligentiam differamus... Etiam a me, carissimi, longe 
sit vana praesumptio, si volo sanus in domo Dei conversari, 
quae est Ecclesia Dei vivi columna et firmamentum veritatis. » 
Itaque fides qua imbuti sumus, dicitur regula secundum quam 
Scripturas interpretemur, ut si verba Scripturae videantur sen- 
sum praeseferre contrarium illi regulae fidei, non in fide vacil- 
lemus, sed fateamur nos Scripturas non intelligere. Illa autem 
fides qua imbuti sumus et illa regula fidei obiective conside- 
ratur in Ecclesia, a qua nos eam accepimus, ita ut securitas 
nostrae fidei sit per Ecclesiam, columnam scilicet et firmamen- 
tum veritatis. 


THESIS XII. 


De modo quo consensus fidelium in doctrinam fidei, 
sit criterium divinae Traditionis. 


« Conscientia ac professio fidei in toto fidelium coetu, a Spiritu veri- 
» tatis per magisterium authenticum successionis apostolicae semper con- 
» servatur ab errore immunis. Licet ergo sive singulis de plebe fidelium 
» sive plebibus integris non sit facultas authentice docendi sed officium 
» discendi, totius tamen populi Christiani « catholicus sensus » et consensus 
P? in dogmate Christianae fidei, censeri debet unum ex criteriis divinae Tra- 
» ditionis. » 


I. In prima parte huius propositionis duo dicuntur, conser- 
vari nempe per Spiritum Sanctum in fidelium coetu fidei inte- 
gritatem semper illaesam, tum vero Spiritum Sanctum id prae- 
stare non sola immediata sua operatione et sine visibili mini- 
sterio, sed per authenticum magisterium successionis apostolicae. 

Haec quae a quibusdam dicitur infallibilitas passiva Ecclesiae (i), 
facile intelligitur ex mutua relatione inter pastores doctoresque 
authenticos et inter greges fidelium, prout ea a Christo ipso dis- 
posita ac instituta exhibetur tum in evangelicis et apostolicis 
scriptis, tum per omnes subséquentes aetates in ceteris docu- 
mentis. 

i. Probatur itaque in primis argumento generali sed evidenti. 
Quando Christus Deus ac Dominus authenticum magisterium 
instituit, et cum legatis suis, dum eos baptizare et docere omnes 
gentes, atque initiatos in fidei integritate continere iussit, se fu- 
turum promisit omnibus diebus usque ad consummationem sae- 
culi, Spiritumque veritatis cum iis testantibus mansurum in 
aeternum, finis huius institutionis erat ipsa doctrinae ac testi-l 
monii suscepti conservatio et fidei integritas in fidelibus ; cha- 
rismata enim haec promissa et collata sunt in utilitatem et ne- 
cessitatem totius corporis i. Cor. III. 22. coll. Eph. IV. 16. Unde 
huic magisterio perpetuo, indefectibili, et infallibili ex ipsa Christi 
institutione respondet perpetua « obedientia fidei » in credentibus 
(th. IV.). Ergo sicut Spiritus Sanctus praedicationem et testifi- 
cationem in unitate pastorum et doctorum conservat semper im- 
munem ab errore ; ita per hanc ipsam infallibilem testificatio- 
nem docentium, conservat semper immunem ab errore fidem di- 
scentium, qui per fidei obedientiam manent in consensione et 
communione cum consentientibus pastoribus: Christus sententia 
Patris, Episcopi per fines terrarum (coniuncti per vinculum et 
glutinum unitatis) in sententia Christi, fideles in sententia Epi- 
scoporum (th. Vili. n. L). 

20. Argumentum ductum ex fine charismatum in successione 
apostolica, et ex relatione auctoritatis docentium ad obedientiam 
fidei in discentibus generatili! spectatum possumus considerare 
distinctius ex ipsis verbis Christi et Apostolorum. De apostolatu 
ac munere divinitus commisso praedicandi et docendi Christus 
et Apostoli numquam sermonem habent, quin simul considerent 
illi respondentem fidem ac professionem credentium tamquam 
scopum et effectum, ad quem illud ordinatur ; sicut vicissim 


(1) Mallem equidem distinguere Ecclesiae infallibilitatem in credendo et 
infallibilitatem in docendo, vel infallibilitatem in fidei obedientia (ri,; ixor^) 
et in fidei praedicatione ac definitione (roti xr|pófp.a-o:). 

hanc fidem et professionem exhibent in connexione cum praedi- 
catione tamquam cum sua conditione et causa (partiali utique, 
ministeriali et externa cf. t. Cor. 111. 4-9.). Si quando fidem et 
professionem spectant in connexione cum gratia interna utpote 
causa praecipua, huiusmodi testimonia abstrahunt quidem a 
gratia externa praedicationis, non vero eam excludunt, cum 
iuxta universalem et ordinariam oeconomiam a Christo institu- 
tam gratia interna invisibilis connexa sit cum gratia externa vi- 
sibili auditus fidei. Est hic divinus velut sorites: salutifera pro- 
fessio et invocatio, fides, auditus fidei, praedicatio divina, missio 
Apostolorum eorumque successorum, denique verbum Christi re- 
velatum. « Prope est verbum in ore tuo et in corde tuo; hoc 
est verbum jidei, quod praedicamus... Omnis enim quicumque 
invocaverit nomen Domini, salvus erit. Quomodo ergo invoca- 
bunt, in quem non crediderunt, aut quomodo credent ei, quem 
non audierunt, quomodo autem audient sine praedicante, quo- 
modo vero praedicabunt, nisi mittantur?... Ergofides ex auditu, 
auditus autem per verbum Christi » Rom. X. 8-17. Itaque sunt 
gentes edoctae servare omnia quaecumque mandavit Christus, 
sed quatenus ex altera parte sunt missi a Christo praedicantes et 
docentes, quibuscum Christus est omnibus diebus Matth. XXVIII. 
Rogat Christus oratione quae eiiectu carere nequit, uf omnes 
unum sint in Patre et in Filio; sed unum sint credituri per 
verbum Apostolorum lo. XVII. 20. 21. Unum corpus et unus 
Spiritus, in una spe vocationis; sicut unus Dominus ita una 
fides, unum baptisma; sed ad hanc unitatem perpetuo efficien- 
dam et conservandam, « ad consummationem /(zaTapTtcc.ov 
articulatam dispositionem et perfectionem) sanctorum, ad aedi- 
ficationem corporis Christi, ut iam non simus parvuli fluctuantes 
et circumferamur omni vento doctrinae », in hunc inquam finem 
ipse instituit munera tum extraordinaria in prima fidei revela- 
tione, tum ordinaria ad fidei conservationem et propagationem. 
« Ipse dedit quosdam quidem Apostolos... alios autem pastores 
et doctores... donec occurramus omnes in unitatem fidei, et 
agnitionis Filii Dei, in virum perfectum in mensuram aetatis 
plenitudinis Christi » Eph. IV. 4-14. Portae inferi non praeva- 
lebunt adversus Ecclesiam; sed hoc efficit Christus per aedifi- 


cationem eius super petram, et quatenus tota petrae innititur et 
a petra continetur Matth. XVI. 18. 

Non opus est, ut eandem operationem Spiritus Sancti in uni- 
versam Ecclesiam per ministerium successionis apostolicae, con- 
firmemus ex unanimi doctrina ipsorum custodum depositi inde 
ab aetate apostolica, cum haec demonstratio ex superioribus huc 
facile transferri possit. Vide th. Vili. IX. n. II. 

Spiritus itaque veritatis adest toti fidelium coetui « non si- 
nens Ecclesias aliter intelligere, aliter credere quod ipse per 
Apostolos praedicaverat » ; sed hoc exequitur suavi providentia 
per visibile ministerium pastorum et doctorum. Pastoribus in 
communione et consensione spectatis adest Spiritus veritatis in- 
ducens in omnem veritatem ut immediatum principium ad con- 
servationem catholici intellectus; et per horum ministerium ut 
per gratiam externam, quacum nectitur tamquam elementum 
longe praecipuum unctio et gratia interna, idem Spiritus veri- 
tatis est principium efformandi et conservandi infallibiliter « con- 
scientiam fidei » in grege adunato pastoribus. Hinc intelligitur, 
divinas promissiones quibus declarantur charismata et munera 
pastoribus propria, nominatim munus et charisma infallibiliter 
docendi (cf. th. V.), referri quidem immediate et tamquam ad 
subiectum, ad solos Apostolos eorumque successores; sed me- 
diate et tamquam ad finem, pertinere ad utilitatem ac fructum 
totius Ecclesiae. 

3?. Hinc porro Spiritus Sanctus quatenus est principium in- 
ternae gratiae et unctionis ad credendum verbum et ad servan- 
dum mandatum Dei ab authentico magisterio propositum, non 
iam pro diversitate munerum hierarchicorum, sed indiscriminatim 
promissus est fidelibus, « dividens singulis prout vult ». 

Si quando ergo interna haec gratia dicitur doctrina, revela- 
tio, testimonium, huiusmodi locutiones non ad exclusionem gra- 
tiae externae et authenticae praedicationis, sed immo cum huius 
adsignificatione intelligendae sunt. Ita intelligitur illud i. Io. II. 
:.0-27: « Nunc antichristi multi facti sunt... ex nobis prodierunt 
ied non erant ex nobis... Sed vos unctionem habetis a Sancto 
et nostis omnia. Non scripsi vobis quasi ignorantibus veritatem, 

W quasi scientibus eam... Vos quod audistis ab initio, in vobis 
peimaneat... Haec scripsi vobis de his, qui seducunt vos. Et 
vos unctionem quam accepistis ab eo, maneat in vobis, et non 
neccsse habetis, ut aliquis doceat vos; sed sicut unctio eius 
docet vos de omnibus, et verum est et non est mendacium. Et 

sicut docuit vos, manete in eo ». Qui docet est ipse Christus; 
docet autem dupliciter, per unctionem scilicet gratiae internae, 
et per verbum externum propositum ab iis qui legatione pro 
Christo funguntur, inter quos est ipse Ioannes, qui sane ad do- 
cendum praedicavit evangelium , et ipsam hanc epistolam fecit 
ad docendum (i). Hinc in eodem ipso loco Apostolus cum gratia 
illa interna coniungit ministerium externum : « vos quod audi- 
stis ab initio, in vobis permaneat » ; et in exordio huius ipsius 
epistolae'. « quod fuit ab initio, quod audivimus, quod vidimus 
oculis nostris... testamur et annuntiamus vobis » l. i-5. Vide- 
licet, praedicatione externa supposita, fideles unctionem habent a 
Sancto, et docti sunt et norunt omnia; quae omnia sunt illud 
ipsum, quod audierunt ab initio et in quo permanere iubentur. 
Unde loannes quidem scripsit et hanc epistolam et Evangelium 
quasi iam scientibus veritatem (vide supra th. VIL n. ll. 3'?.), 
scripsit tamen ad docendum et velut ad subsidium praedicatio- 
nis. At doctores, a quibus fideles « non necesse habent » doceri, 
sUnt docentes nova contraria illis, quae audierant ab initio; hos 
ergo fugere et repellere iubentur fideles, ut conservent unctionem 
quam acceperunt per internam gratiam cum praedicatione externa 
Apostolorum. « Haec scripsi vobis de his, qui vos seducunt. 
Et vos unctionem quam accepistis ab eo, maneat in vobis, et 
non necesse habetis ut aliquis doceat vos ». Uno verbo dici potest: 
in unctione praedicatio apostolica includitur, praedicatio haere- 
tica excluditur. 

Modo non dissimili intelligi debent illa prophetica: « Et 
ponam... universos filios tuos doctos a Domino » (2) Is. LIV. i3. 
quae Christus Dominus ipse Io. VI. 40. explicat de necessitate 
gratiae internae coniungendae cum externa praedicatione, etiam 
quando haec procedit ex ipso divino eius ore. « Nemo potest 


venire ad me, nisi Pater qui misit me, traxerit eum... Est scri- 


(1) « Et non habetis necessitatem, ut aliquis vos doceat... quid ergo 
nos facimus, fratres, quia docemus vosi... Ipsi Ioanni dico:... ut quid ta- 
lem epistolam fecisti? quid illos docebas, quid instruebas, quid aedifica- 
bas?... Magisteria forinsecus adiutoria quaedam sunt et admonitiones; ca- 
thedram in coelo habet, qui corda docet » s. August, in 1. Io. tract. III. 
n. 13. 


(2) IT1FÜ graec. S.Sazroüg Ocov. Matth. X X VIIL 19. p.aO»)Tsáaa". 

ptuin in prophetis: et erunt omnes docibiles Dei (àiàaxXTOl Oeoug 
omnis qui audivit a Patre et didicit, venit ad me ». Videlicet 
ut character proprius novi Testamenti declaratur gratia interna 
et sanctitas theologica in comparatione cum oeconomia Mosaica, 
quae, quatenus, peculiaris uni populo Israél, erat externa et ad 
iustitiam legalem. Non tamen ideo ministerium externum in novo 
Testamento excluditur, aut singulis revelatio promittitur imme- 
diate a Deo citra causas ministeriales proposita ; sicut vicissim 
in oeconomia externa veteris Testamenti non excludebatur, sed 
imo supposita et inclusa intelligi debet gratia et sanctificatio in- 
terna (1). 

Ita etiam secundum analogiam fidei et totius novae oecono- 
miae, aliunde manifestissimae, explicari debet oraculum alterum 
leremiae. « Ecce dies venient, dicit Dominus, et feriam domui 
Israel et domui luda foedus novum; non secundum pactum quod 
pepigi cum patribus eorum, ut educerem eos de terra Aegypti, 
pactum quod irritum fecerunt... Sed hoc erit pactum quod fe- 
riam cum domo Israel post dies illos, dicit Dominus: dabo le- 
gem meam in visceribus eorum et in corde eorum scribam eam, 
et ero eis in Deum et ipsi erunt mihi in populum; et non do- 
cebit ultra vir proximum suum et vir fratrem suum dicens: 
cognosce Dominum; omnes enim cognoscent me à minimo eo- 
rum usque ad maximum, ait Dominus » lerem. XXXI. 3i-34. 
Confertur hic id quod praevalet in antiquo pacto, scriptio sci- 
licet in tabulis lapideis atque oeconomia externa et temporaria 
cum eo, quod praevalet in novo Testamento, cum scriptione 
nimirum in cordibus per gratiam (non exclusa sed inclusa prae- 


(1) Sane in veteri Testamento gratia interna atque sanctificatio theo- 
logica non deerat; sed a) illa erat parcior quam in novo Testamento; 
b) ratione huius internae gratiae divina oeconomia non erat restricta ad 
unum populum Israël, sed erat universalis; ideo c) gratia et sanctificatio 
non pertinebat ad pactum antiquum, temporarium, quatenus hoc specifice 
differt a novo aeterno Testamento; sed erat gratia et sanctificatio iam 
tum haereditas Testamenti aeterni velut in antecessum tributa ante mortem 
testatoris Christi Dei. « Illi omnes (iusti) etsi pro temporis dispensatione 
veteris Testamenti ministrabant figuris, ad novum tamen Testamentum, 
quamvis nondum revelatum, per gratiam Dei pertinebant » Aug. contra 
adversar, leg. et prophet. 1. II. n. 30; ep. 140. n. 5. et alibi saepe. Cf. 
Tract, de Trinit. th. XLVIII., de Incarnat, p. 496. sqq. ed. 1; p. 499. ed. 2. 

dicatione per legatos Dei) (i), cum oeconomia sanctificationis 
internae et numquam desitura. Ita comparate ad vetus Testa- 
mentum etiam intelligi debent, non autem seorsum et absolute 
urgeri ultima verba. « non docebit ultra vir proximum suum... 
omnes enim cognoscent me », si ea restringantur ad hoc sta- 
dium, in quo Ecclesia adhuc « per fidem ambulat nondum per 
speciem ». Quoniam vero saepe in Scripturis propheticis verba 
eadem sensu minus pleno referuntur ad inchoationem nondum 
perfectam, sensu autem plenissimo significant consummationem 
perfectam, possunt cum Augustino ultima incisa prophetiae pro- 
tendi ad Ecclesiam consummatam in visione beatifica, ad étrt- 
yv<5<Tiv in qua omnes « cognoscent, sicut et cogniti sunt » i. Cor. 
XIII. i2. « Nunc certe,ait Augustinus (de Spirit, et littera n. 37-41), 
iam tempus est Testamenti novi, cuius per prophetam facta est 
promissio per haec verba, quae ex illa prophetia commemora- 
vimus. Cur ergo adhuc dicit unusquisque civi suo et fratri suo, 
cognosce Dominum?... Cum ergo nunc ista praedicatio usque- 
quaque crebrescat, quomodo tempus est novi Testamenti... nisi 
quia eiusdem Testamenti novi aeternam mercedem, id est ipsius 
Dei beatissimam contemplationem promittendo coniunxit? 
Comparatio itaque pro stadio fidei in novo Testamento ha- 
bet triplicem terminum : a) cognitio erit universalior extensione 
et longe amplior intensione; b) doctrina potior erit interna per 
gratiam quam externa: « neque qui plantat est aliquid neque 
qui rigat, sed qui incrementum dat Deus » (t. Cor. III. 7.); 
c) doctrina ipsa externa non merum hominem primum promul- 
gatorem, et ab eo (licet auctoritate divina) institutos homines 
habebit ulteriores propagatores ; sed eius primus promulgator 
visibilis erit Deus-homo, qui per ministerium legatione fungen- 
tium pro ipso, continuabit praedicationem omnibus diebus usque 
ad consummationem saeculi. « Multifariam multisque modis Deus 
loquens patribus in prophetis, novissime diebus istis locutus est 
nobis in Filio » Heb. I. 1. « Et Moyses quidem fidelis erat in 
tota domo eius tamquam famulus in testimonium eorum, quae 
dicenda erant; Christus vero tamquam Filius in domo sua » 


(1) Cf. 2. Cor. II. ;: « epistola estis Christi, ministrata a nobis et 
scripta non atramento sed Spiritu Dei vivi, non in tabulis lapideis sed in 
tabulis eordis carnalibus ». 

Heb. III. 5. Porro,« quid est Apollo, quid vero Paulus? Mini- 
stri eius, cui credidistis... Dei enim sumus adiutores (cuvspyot). 
Dei agricultura estis, Dei aedificatio estis » i. Cor. III. 4. 5. g. 
His addi potest d) sensus plenior, quod ipsa visio Dei facie ad 
faciem pertinet ad promissionem et mercedem novi Testamenti. 

IL. Pars altera theseos sequitur, ex demonstrata priori. Pro- 
fecto enim consensus fidelium in aliquam doctrinam tamquam 
dogma divinitus revelatum, est argumentum ac criterium reve- 
lationis et Traditionis divinae eo ipso, quod Spiritus veritatis 
totum fidelium coetum conservat semper immunem ab errore 
fidei adverso, licet id praestet per ministerium authentice do- 
centium. Praeterea huiusmodi consensum non posse continere 
errorem in fide ex eo etiam constat, quod universus populus 
Christianus aliquam doctrinam non potest credere revelatam, 
quin is sit catholicus sensus et intellectus totius Ecclesiae, ut 
tum per se evidens est, tum patet ex coniunctione plebium cum 
Episcopis (p. 61. 62.), tum ex officio pastorum longe praecipuo 
prospiciendi intégritati fidei. « Ecclesia enim Dei inter multam 
paleam multaque zizania constituta, multa tolerat; et tamen quae 
sunt contra fidem vel bonam vitam, non approbat nec tacet nec 
facit » Aug. ep. 55. n. 35. al. 119. ad lanuar. Hinc solent ss. Pa- 
tres absurditatem hypotheseos quod totus populus Christianus in 
rebus fidei errasset, assumere tamquam argumentum notissimum 
ad demonstrandam veritatem doctrinae antiquae et falsitatem 
doctrinae novae. Si novitates ab haereticis inductae et antiquitati 
contrariae recipiantur, « necesse est (ita argumentatur Vincentius 
Lirinensis ab absurdo'), ut omnes omnium aetatum fideles, omnes 
sancti, omnes casti, continentes, virgines, omnes clerici, levitae 
et sacerdotes, tanta confessorum millia, tanti martyrum exercitus, 
tanta urbium, tanta populorum celebritas et multitudo, tot in- 
sulae, provinciae, reges, gentes, regna, nationes, totus postremo 
iam paene terrarum orbis per catholicam fidem Christo capiti 
incorporatus, tanto saeculorum tractu ignorasse, errasse, blasphé- 
masse, nescisse quid crederet, pronuntietur » Commonit. c. 33. 
Similimis verbis idem argumentum versant Tertullianus Prae- 
script. c. 29.; Athanasius de Synodis n. 4.; Gregor. Nazianzenus 
ep. 2. ad Cledon. T. II. p. 97. Hinc ipsemet summus Pontifex 
Pius IX tamquam proximam praeparationem ad dogmaticam de- 
finitionem immaculatae conceptionis B. V. M. inter cetera etiam 

postulavit ab Episcopis orbis terrarum, ut ipsi indicarent, « quae 
esset suorum fidelium erga immaculatam Deiparae conceptionem 
pietas, et devotio »; atque inter criteria divinae traditionis ab 
eodem SSmo Domino Nostro numeratur « singularis catholico- 
rum Antistitum ac fidelium conspiratio » (in Bulla « Ineffabilis »). 
Cf. Gregor, de Valentia de Fide disp. I. q. i. P. 7. 8. 47.; Analys. 
Fidei 1. VIII. c. 9.; Bellarm. de Ecclesia 1. III. c. 14.; Suarez de 
Fide disp. V. sect. 6. 

Per se patet, consensum plebis christianae debere esse-certum 
et clarum, ut ex eo argumentum pro Traditione totam suam vim 
obtineat. Si consensus in doctrinam tamquam in dogma reve- 
latum ambiguus sit, potest quidem ac debet plus minusve eius 
ratio haberi, per se tamen solus non sufficit ad certum iudicium 
ferendum. Pariter manifestum est, ad huiusmodi plebis chri- 
stianae consensura appellari non posse nisi in iis capitibus, quae 
vel in explicita fidelium cognitione versantur vel certe in publica 
et constanti aliqua praxi et consuetudine continentur; quis enim 
posset demonstrari consensus in doctrinis aliis subtilioribus, quae 
a multitudine fidelium implicite solum creduntur in fide pasto- 
rum et doctorum i (1) In comprobandis autem doctrinis quae ca- 
tholicam eamque explicitam intelligentiam multitudinis fidelium 
non fugiunt, magna confidentia etiam in controversiis contra 
haereticos ad illum consensum et ad robur consuetudinis pro- 


(r) « Duo sunt rerum genera, quae ab Ecclesia creduntur. Unum quod 
ad omnes aeque pertinet; et in hoc genere non est valde difficile omnium 
fidem sensumque cognoscere... Alterum est genus earum rerum, quas 
cognoscere non rudium et imperitorum in Ecclesia, sed maiorum et sa- 
pientum interest. Quo in genere si vulgarem plebis sententiam roges, per- 
inde erit, ut si a caeco sensum colorum fpostules. Caute igitur atque pru- 
denter, cum huiusmodi fortasse res in sermonem popularem incidunt, qui 
in vulgo paulo modestiores sunt, nihil omnino affirmate asseveranterque 
pronuntiant; sed id se credere ac sentire in hisce rebus profitentur, quod 
Ecclesia credit ac sentit, quo profecto nomine sapientes Ecclesiae maio- 
resque designant... Nunc illud dicimus, in communi omnium controversia 
certum argumentum ex communi fidelium sensu depromi, quamvis non 
oporteat singiilatim omnium sensum perscrutari. In fide autem earum re- 
rum, quae proprie sunt doctorum atque sapientum, solam horum senten- 
tiam expetendam, vulgi ne exspectandam quidem. At vero in utrarum- 
que rerum decretis ac legibus nec vulgus nec sapientes omnes habere lo- 
cum; sed ii tantum, qui sint Ecclesiae pastores » Melchior Canus de Lo- 
cis 1. IV. c. 6. ad 14. argumentum. Cf. 1. V. c. 6. ad 12. 


— ijo5 — 

vocatum est. Ita e. g. Basilius (de Spiritu Sancto c. 29.) ait de 
()rigene: « non sanas habet in omnibus de Spiritu Sancto opi- 
niones, nihilominus et hic veritus consuetudinis robur pias voces 
emisit de Spiritu Sancto ». Augustinus ex consensu multitudinis 
adversus Pelagianos et eorum reliquias probat effectum Eucha- 
ristiae (de Peccator, merit, et remiss. 1. I. n. 34.) ; effectum ba- 
ptismi in parvulis (serm. 294. n. 14. 17.); peccatum originale 
(ibid, et contr. lulian. 1. 1. n. 3r. 32.); necessitatem gratiae ad 
initium fidei et ad perseverandum (de Dono persever. n. 63.). 
Cum conquestus esset lulianus, quod contra Pelagianam do- 
ctrinam tantummodo opponeretur « murmur » populi ; ostendit 
Augustinus (contra lulian. 1. c.) gravitatem huius testimonii. 
« Et ipse populus adversus vos propterea murmurat, quia non 
est talis quaestio, quae possit etiam cognitionem fugere popu- 
larem. Divites et pauperes, excelsi atque infimi... noverunt, quid 
cuique aetati in baptismate remittatur... Quasi parva sit istius 
veritatis assertio, quod in hoc Jidei .firmissimo et antiquissimo 
fundamento ipsa toto orbe diffusa non a se discrepat multi- 
tudo ! » Vide Stapleton 1. XI. c. 4. 

Corollarium. Dictum celebre s. Hilarii (contr. Auxentium 
n. 6. T. II. p. 597.): « sanctiores sunt aures plebis quarh corda 
sacerdotum », illum tantummodo sensum habet sanctissimum et 
desideratissimum, ut a populo communio et consensio cum sa- 
cerdotibus in unitate et consensu Ecclesiae manentibus, praefe- 
ratur doctrinae sacerdotum ab unitate et communi fide lapsorum ; 
esset autem absurdissimum, si corda sacerdotum sumerentur in- 
finite, vel populi constituerentur iudices sacerdotum. Ordine enim 
prorsus inverso corda sacerdotum, conscientia fidei et intellectus 
catholicus pastorum in unitate Ecclesiae manentium, sunt causa 
ministerialis et organon, quo Spiritus veritatis sanctas format 
aures populi, sensum scilicet et intellectum catholicum eorum, 
quorum est audire et discere et praestare « obedientiam fidei » 
uiraxovjv T-fl; TCictTee; Rom. I. 5. Potest quidem accidere, ut 
Episcopi etiam multi, etiam integrarum provinciarum a fide de- 
ficiant, et tamen maior pars gregum fidelium in orthodoxa pro- 
fessione constans praeferat communionem et consensionem cum 
successione apostolica, quae permanet in consensu et commu- 
nione cum centro unitatis i. e. cum Sede Petri; non tamen 
potest fieri, ut deficiat universus episcopatus, et ut hic non ma- 

neat sub assistentia Spiritus Sancti organon conservandae Tra- 
ditionis, per quod ut per magisterium ordinarium externum idem 
Spiritus communionem et fidem catholici populi contineat et 
conservet. Ut autem hoc verum sit, non necessario semper re- 
quiritur, ut episcopatus universus eximio ardore ac studio pro- 
fessionem orthodoxam contra adversarios defendat ac tueatur ; 
sed sufficere potest eius constantia in semel tradita doctrina, 
quá ipsá constantia manet vivens norma dirigens et vinculum 
unionis pro populo catholico. Hoc unum est, quod factis hi- 
storiae ecclesiasticae, nominarim ex historia invalescentis Aria- 
nismi saeculo IV. ad summum suaderi posset ; non autem illud 
quod anonymus auctor dissertationis < de consulendis fidelibus 
in rebus Christianae doctrinae » (i) ex illa historia deduci posse 
putavit: « Ecclesiam docentem non esse quovis tempore instru- 
mentum activum infallibilitatis Ecclesiae ». Immo exilia tot 
Episcoporum catholicorum, eorum adversus Arianos constan- 
tia, fidelis populi fuga ab Episcopis intrusis et communio cum 
exulibus ; relatio Sozomeni, perseverantiorem fuisse populum in 
urbibus, quarum Episcopi fortiores erant et in fide constantiores 
(Soz. VI. 2i.), comminatio populi Antiocheni, fraudes Episcopi 
Ariani Leontii manifestandi Episcopis occidentalibus (Theodor. 
H. E. II. 24.), et facta alia, quae omnia refert ipsemet auctor ano- 
nymus dissertationis, demonstrant etiam eo tempore « Eccle- 
siam docentem fuisse instrumentum activum infallibilitatis Ec- 


clesiae ». 


SCHOLION' I. 


Quae hactenus de magisterio et ministerio conservandae Tra- 
ditionis disputavimus, postulare videntur, ut distinctius principia 
saltem indicemus de subiecto et de obiecto potestatis infallibi- 
liter docendi ac iudicandi. Plenior enim gravissimi huius argu- 
menti expositio ac demonstratio, pertinet ad alium sibi proprium 
tractatum de Ecclesia et de Romano Pontifice. 

Principium I. Indefectibilitas in veritate fidei quae est una 
in catholicitate, seu infallibilitas in credendo divinitus promissa 
et collata est Ecclesiae universali, quae est « domus Dei, co- 


(1) In Ephemeride litteraria the Rambler lulv 1859. p. 218. seqq. 

lutnna et firmamentum veritatis » i. Tim. III. 15.; « aedificata 
supra petram, et portae inferi non praevalebunt adversus eam » 
Matth. XVI. 18. Quidquid ergo universalis Ecclesia fide credit, 
id ex promissione et institutione Christi constat infallibiliter ve- 
rum esse. Huius igitur infallibilitatis in credendo, quae etiam 
passiva dicitur, subiectum est ipsamet Ecclesia universalis. 

Ecclesia in indefectibili veritate unius fidei a Spiritu Sancto 
conservatur per ministerium et magisterium authenticum, per 
pastores et doctores, quos Christus dedit in aedificationem cor- 
poris Christi (Eph. IV. 11. 12.), ad docendam Ecclesiam Dei 
cum auctoritate, cui debeat respondere tamquam effectus ex parte 
omnium fidelium consensus et « obedientia fidei » (cf. th. IV. 
n. 20.). Propterea huic magisterio a se instituto Christus pro- 
misit et contulit infallibilitatem in docendo (1) omnia, quae 
ipse Christus Spiritusque Sanctus. docuerat. 

Subiectum ergo huius infallibiiatis in docendo sunt illi 
omnes et soli, quibus ius est et officium divinitus commissum 
authentice docendi universam Ecclesiam. 

i?. Ita infallibilis est Ecclesia docens, h. e. corpus pasto- 
rum et doctorum in unione, consensione, et subordinatione ad 
visibile caput Ecclesiae; idque a) in universali et consentiente 
praedicatione doctrinae de fide vel moribus; b) in solemnibus 
indiciis seu definitionibus eiusdem doctrinae. Ecclesiae enim do- 
centi sic constitutae dictum est: « Data est mihi omnis potestas 
in coelo et in terra; euntes ergo docete omnes gentes; baptizan- 
tes eos... docentes eos servare omnia quaecumque mandavi vobis, 
et ecce ego vobiscum sum omnibus diebus usque ad consum- 
mationem saeculi » Matth. XXVIII. « Et ego rogabo Patrem, 
et alium Paraclitum dabit vobis, uf maneat vobiscum in aeter- 
num, Spiritum veritatis... ille vos docebit omnia et suggeret 
vobis omnia, quaecumque dixero vobis » (â strcov ótxlv) Io. XIV. 
16. 26. Vide th. V. cf. Zaccaria Antifebron. dissert. II. c. 12. 

Istae namque promissiones non pertinent ad singulos succes- 
sores Apostolorum, quia singuli non succedunt Apostolis in mu- 


ffi Quia magisterium charismate hoc infallibilitatis instructum, actione 
^ua ministeriali custodit, proponit, explicat, tuetur doctrinam revelatam, 
et fideles omnes in fidei unitate conservat; ideo infallibilitas in docendo 
Ilici solet activa, finemque habet indefectibilitatem in credendo, quae per 
« obedientiam fidei » est totius corporis Ecclesiae infallibilitas passiva. 

nere authentice docendi universam Ecclesiam, quod in Apostolis 
(excepto solo Petro capite Ecclesiae, iugiter permansuro in suis 
successoribus) non erat ordinarium sed extraordinarium, et ipsis 
personale; verum factae sunt promissiones corpori successionis 
apostolicae in communi, quatenus sunt Ecclesia docens. At Ec- 
clesia docens non sunt, nisi quatenus uniti, consentientes, subor- 
dinati manent visibili capiti totius Ecclesiae. 

Quare causa efficiens infallibilitatem docentis Ecclesiae, sive 
in eius universali praedicatione, sive in eius solemnibus defini- 
tionibus ac iudiciis, est utique promissa assistentia Spiritus veri- 
tatis; sed conditio sine qua successores Apostolorum non sunt 
Ecclesia docens, et causa formalis per quam constituuntur in 
ratione docentis Ecclesiae, cui promissa est tutela Christi et as- 
sistentia Spiritus veritatis in docendo, est visibile caput Eccle- 
siae a Christo institutum et unio atque consensio membrorum 
cum hoc capite, sicut universim forma unitatis visibilis est ipsum 
visibile caput Ecclesiae. Hinc est, quod munus infallibiliter do- 
cendi ordinarium h. e. ad successores propagandum in Apostolis 
institutum, a Christo Domino declaratum est verbis, quae nun- 
quam ad singulos, sed semper ad totum collegium in unione 
cum Petro dirigebantur. Cf. th. V. Vili. 

2°. Ex opposita ratione verba Christi, quibus Petro prima- 
tus et in primatu comprehensa infallibilitas magisterii promitti- 
tur et confertur, ipsum solum designant non tantummodo diserte 
distinctum a ceteris, sed etiam in relatione ad ceteros ab ipso con- 
firmandos et pascendos. « Beatus es Simon Bar—Iona... et ego dico 
tibi, quia tu es Petrus, et super hanc petram aedificabo Ecclesiam 
meam, et portae inferi non praevalebunt adversus eam » Matth. XVI. 
« Simon, Simon, ecce Satanas expetivit vos... ego autem rogavi 
pro te, ut non deficiat fides tua: et tu aliquando conversus 
(sTtiTTpcipai) confirma fratres tuos » Luc. XXII. « Dicit Simoni 
Petro lesus: Simon loannis diligis me plus his?.... Dicit ei: 
pasce agnos meos... pasce oves meas » lo XXL 

Igitur Petrus munere ordinario pro se et pro singulis suis 
successoribus accepit a Christo potestatem et officium in fide et 
moribus pascendi et docendi universam Ecclesiam, ita ut haec 
ipsa potestas in Petro collata singulis eius successoribus, exigat 
ex divina institutione « obedientiara fidei » et consensum totius 
Ecclesiae ; et proinde infallibilitas totius Ecclesiae in credendo 

consistere non possit, nisi quatenus capiti Ecclesiae, successori 
Petri cum tali iure exigendi consensum fidei, simul collata est 
infallibilitas in docendo; dum nempe doctrinam de fide vel mo- 
ribus proponit definitiva sententia, quae totam Ecclesiam obli- 
get ad « obedientiam fidei ». Subiectum igitur infallibilitatis est 
ipse successor Petri per divinam assistentiam, quae ei promissa 
est per se spectato, quatenus docet Ecclesiam, non autem sub 
conditione concurrentis iudicii aut consensus aliorum pastorum 
et doctorum, qui prae Pontifice ita docente Ecclesiam sunt pars 
nobilissima Ecclesiae aedificatae super hanc petram, ut portae 
inferi non praevaleant adversus eam, sunt fratres confirmandi, 
sunt oves pascendae ; quamvis prae fidelibus maneant pastores 
et doctores ad ipsam doctrinam definitam eis authentice propo- 
nendam, docendam, defendendam. 

« Revelatum dogma fidei est, Romanum Pontificem cum ex 
cathedra loquitur, id est, cum omnium Christianorum Pastoris 
et doctoris munere, fungens pro suprema sua apostolica aucto- 
ritate doctrinam de fide vel moribus ab universa Ecclesia tenen- 
dam definit, per assistentiam divinam, ipsi in beato Petro pro- 
missam, ea infallibilitate pollere, qua divinus Redemptor Eccle- 
siam suam in definienda doctrina de fide vel moribus instructam 
esse voluit; ideoque eiusmodi Romani Pontificis definitiones ex 
sese, non autem ex consensu Ecclesiae irreformabiles esse » (De- 
finiio Concilii Vaticani Constit. I. de Eccl. Christi cap. 4.). 

Corollarium 1. Subiectum infallibilitatis a Christo promis- 
sae ad definitiones doctrinae de fide vel moribus, non est duplex 
adaequate distinctum; sed est tum visibile caput Ecclesiae per 
se spectatum, tura hoc ipsum visibile caput velut componens 
et informans corpus Ecclesiae docentis, quae ipsamet sic consti- 
tuta (corpus cum capite) est infallibilis per assistentiam  Spiri- 
tus veritatis. Hanc inadaequatam distinctionem in subiecto in- 
fallibilitatis indicat ipsa Vaticana definitio paulo ante descripta. 
Comparatur enim ibi infallibilitas Pontificis ex cathedra definien- 
tis, cum infallibilitate definientis Ecclesiae (1) ; illa directe et data 


(1) Ecclesia infallibilis est in credendo, in universali praedicatione, in 
doctrinae definitione; sub hac postrema dumtaxat ratione, comparatur infal- 
libilitas Pontificis definientis cum infallibilitate definientis Ecclesiae, quia 


Pontifex in definitionibus ex cathedra dumtaxat a Concilio declaratur infa- 
libitis. 

opera a Concilio declaratur, haec ut certa supponitur, et assu- 
mitur ut terminus comparationis. Si nimirum quaeratur de ob- 
iecto, quousque infallibilitas illa Pontificis extendatur, genera- 
tilo ut norma constituitur infallibilitas Ecclesiae definientis: 
« Romanum Pontificem... ea infallibilitate pollere, qua divinus 
Redemptor Ecclesiam suam in definienda doctrina de fide vel 
moribus instructam esse voluit ». 

Corollarium 2. Quidquid sive fide catholica credendum sive 
theologica certitudine tenendum est de extensione quoad obiectum 
infallibilitatis, si ea spectetur in definiente Ecclesia seu in gene- 
rali Concilio; illud ipsum eodem modo credendum ac tenendum 
est de infallibilitate, si ea spectetur in Romano Pontifice ex ca- 
thedra loquente. Patet ex dictis, hoc ipsum definitum esse a 
Concilio Vaticano. 

Corollarium 3. Consensus Ecclesiae antecedens potest qui- 
dem esse obiectivum medium, quo Pontifex perveniat in cogni- 
tionem doctrinae ut definibilis ; sed non est per se et ex natura 
rei unicum ef necessarium medium cognitionis; possunt enim 
doctrinae de fide vel moribus etiam ex aliis fontibus ac mediis 
cognosci definibiles, et possunt definiri quaestiones etiam intra 
fines Ecclesiae hactenus dubiae et controversae. Nullo autem 
modo huiusmodi Ecclesiae seu Episcoporum consensus, sive an- 
tecedens aut concomitans sive subsequens, necessarius est per 
modum iudicii authentici concurrentis cum indicio seu defini- 
tione Pontificis. Gallicana sententia hunc consensum Ecclesiae 
postulans velut necessarium ad infallibilitatem definitionum Pon- 
tificis ita, ut subiectum unicum infallibilitatis esset corpus Ec- 
clesiae docentis, Pontifex nempe cum Episcopis, iam haeresis 
est directe et explicite damnata a Concilio Vaticano. Consensus 
tamen subsequens totius Ecclesiae, semper est effectus definitio- 
nis Pontificis. 

Corollarium 4. Secundum ipsius Concilii Vaticani declara- 
tionem Pontifex dicitur loqui ex cathedra, « cum omnium Chri- 
stianorum Pastoris et Doctoris munere fungens, pro suprema sua 
apostolica auctoritate doctrinam de fide vel moribus ab universa 
Eccleskt tenendam definit ». Neque enim cathedra apostolica 
aliud est, quam supremum authenticum magisterium, cuius de- 
finitiva sententia doctrinalis obligat universam Ecclesiam ad con- 
sensum. Intentio haec definiendi doctrinam, seu docendi defini- 

tivù sententia et auctoritate obligante universam Ecclesiam ad 
consensum, debet esse manifestata et cognoscibilis claris indiciis. 
Non tamen essentialis est forma aliqua determinata, quam Pon- 
tifex adhibere debeat ad hanc suam voluntatem manifestandam. 
Quamvis enim sint modi aliqui solemnes, qui ex sese expri- 
munt locutionem ex cathedra, et quibus proinde Pontifex nun- 
quam utitur nisi loquendo ex cathedra, cuiusmodi sunt Bullae 
dogmaticae; haec tamen forma non est essentialis et exclusiva 
ita, ut sine illa Pontifex, tamquam omnium Christianorum pa- 
stor et doctor, definire doctrinam de fide vel moribus ab uni- 
versa Ecclesia tenendam, eique oppositos errores eodem hoc 
modo damnare, atque hanc suam voluntatem manifestam red- 
dere non possit. 

Corollarium 5. In ipsis documentis Conciliorum et Ponti- 
ficum, quibus certissime propositum est edere definitiones doctri- 
nae, possunt et solent contineri plura, quorum definitio non in- 
tenditur; ut sunt obiter vel incidenter dicta, quae indirecte enun- 
tiari solent, plerumque etiam argumenta allata ad probationem 
ipsius definitivae sententiae etc. Haec licet gravem habeant au- 
ctoritatem, non tamen sunt definitiones infallibiles. 

Pariter possunt esse et sunt Pontificum documenta non so- 
lum privata sed omnino profecta ex munere pastorali, quibus 
circa doctrinam de fide vel moribus aliqua. monere, suadere, 
iubere, reprehendere, prohibere propagationem alicuius sive opi- 
nionis sive erroris propositum est, quin intendant definitivam 
sententiam edicere, qua adstringatur tota Ecclesia; eoquo ipso 
non est locutio ex cathedra. « Respondent enim saepe Pontifices 
ad privatas huius aut illius Episcopi quaestiones, suam opinio- 
nem de rebus propositis explicando, non sententiam ferendo, 
qua fideles obligatos esse velint ad credendum » Melch. Canus 
l. VI. c. 8. ad 7. In hunc censum merito referuntur e. g. duae 
epistolae Honorii I. ad Sergium Constantinopolitanum (1). In- 
ter alia plura exemplum manifestissimum prostat in decreto Ste- 
phani I, de quo diximus th. Vili. n. II. In quaestione quae 
per se erat fidei, imperatum sane erat: « Nihil innovetur, nisi 
quod traditum est ». Sed nullo modo dici potest, definitionem 


(1) Dc sensu minime haeretico harlim epistolarum diximus in Tract, 
de Incarnat, th. XL. in Scholio. 

fuisse ex cathedra; secus enim Cyprianum et reliquos Africanos 
ac orientales Episcopos, qui in eodem haerebant errore, Pon- 
tifex non retinuisset in communione catholica, nec opus fuisset 
ut quaestio « post Cypriani demum passionem » ad liquidum 
deduceretur, de qua re saepe ad Cypriani excusationem, contra 
Donatistas agit Augustinus. 

Dubium oriri posse de quibusdam documentis Pontificum, 
utrum contineant locutionem ex cathedra et definitionem doctri- 
nae, non negamus; sed hoc idem accidit quandoque etiam circa 
documenta Conciliorum, cuius rei exemplum habemus in diver- 
sis sententiis, quae fuerunt, et inter aliquos adhuc sunt, de In- 
structione pro Arraenis edita in Concilio Florentino, utrum quae 
ibi docentur nominarim de materia et forma sacramentorum, 
sint definitiones dogmaticae, an solum instructiones in praxi ob- 
servandae. Si quando huiusmodi dubia incidunt, recte monent 
theologi, « in hac re diiudicanda multum valere tum virorum 
sapientum indicium, tum (multo magis) Ecclesiae sensura et con- 
sensum » Tanner de fide q. 4. dub. 6. n. 262. 

Haec de subiecto infallibilitatis pro nostro scopo satis sint ; 
ad nostram enim praesentem tractationem magis pertinet doctrina 
de infallibilitatis obiecto. 

Principium Il. Depositum Christianae fidei, stricto sensu acce- 
ptum, complectitur ea omnia et sola, quae humano generi a Deo 
explicite et implicite revelata sunt credenda, facienda, sequenda ; 
seu quae manifestata sunt revelatione catholica (in distinctione a di- 
vinis revelationibus privatis') ad aeternam salutem humani generis. 

Corollarium 1. In deposito fidei continentur tum doctrinae 
theoreticae de mysteriis et dogmatibus (in his etiam veritates, 
quae, quatenus ratione cognoscibiles, solent dici pertinere ad re- 
ligionem naturalem) ; tum leges practicae (et in his etiam lex 
naturalis scripta in cordibus hominum ratione utentium) ; tura 
constituta quaedam fundamentalia, ut sunt Ecclesia, eius pote- 
stas, eius forma regiminis ; tum instituta sanctificationis, conse- 
crationis et cultus divini (sacramenta, sacrificium et alia plura): 
revelatus ac supernaturalis ordo dogmaticus, ethicus, iuridicus, 
(rá woXtTelag), liturgicus. 

Corollarium 2. Solae veritates a Deo revelatae, quando suf- 
ficienter propositae sunt, possunt ac debent credi fide divina ; 
qliia haec est assensus propter auctoritatem Dei revelantis. 

Corollarium 3. In deposito iidei possunt obiettive contineri 
et continentur veritates, quae non semper erant vel nunc adhuc 
non sunt sufficienter propositae. Huiusmodi igitur veritates sem- 
per quidem, ex quo tempore revelatae sunt, et pro omnibus fi- 
delibus erant obiectum fidei implicitae, quae extenditur ad totum 
depositum revelationis; ante sufficientem propositionem tamen 
non erant aut sunt obiectum fidei explicitae, cuius obligatio 
pendet ab ipsa sufficienti propositione. Quamvis ergo post Apo- 
stolos nullum detur revelationis catholicae incrementum; locum 
tamen habet profectus in revelationis pridem completae explica- 
tione et propositione. De hac re alibi dicetur. 

Corollarium 4. Quae continentur in deposito revelationis, 
ea omnia semper, ubique, ab omnibus fidelibus credenda et cre- 
dita sunt fide saltem implicita; non tamen omnia ita credita sunt 
aut necessario credenda fide explicita. Quamvis ergo certissime 
revelata censeri debeant ea omnia, quae semper, ubique, ab omni- 
bus credita sunt fide divina explicita : absurdum tamen et toti 
fidei oeconomiae contrarium est dicere, ea sola contineri in de- 
posito revelationis (infra th. XXIV .). 

Principium III. Cum veritatibus revelatis connexae sunt et 
ad eas referuntur veritates aliae in se quidem non revelatae, sine 
quibus tamen ipsum depositum revelationis non posset in tota 
sua plenitudine rite custodiri, explicari, defendi. 

Multa sunt per se ad philosophiam, ad philologiam, ad hu- 
manam empiriam pertinentia, sine quorum infallibili certitudine 
nec ipsa veritas revelata infallibiliter proponi et explicari, nec 
quid credendum sit, intelligi posset: «nisi rationales animas 
haberemus, credere non possemus ». Praeterea facta in se mi- 
nime revelata frequenter ita supponuntur vel ipsi explicationi re- 
velationis, vel erroribus huic oppositis, ut in quibusdam adiunctis 
dogma revelatum custodiri, contra erroneas detorsiones defendi, 
vel sine periculo applicari nequeat, quin iudicium de dogmate 
revelato vel de errore opposito comprehendat etiam huiusmodi 
facta in se non revelata. Huc pertinent facta quae dici solent 
dogmatica, quando quaeritur de genuino sensu textuum huma- 
norum in determinatis libris, quatenus in eo contextu concor- 
dent vel opponantur deposito fidei; facta hagiographica verae 
sanctitatis et aeternae gloriae hominum defunctorum, qui sole- 
nini indicio proponantur universae Ecclesiae cultu religioso pro- 

sequendi; facta deinde per se historica, e. g. legitima celebra- 
tio determinati Concilii ; praeterea speciales quaedam dispositio- 
nes divinae providentiae, et universim « res ad generale bonum 
Ecclesiae pertinentes » (Encyclic. Quanta cura), e. g. si quae- 
ritur de opportunitate vel morali necessitate politicae indepen- 
dentiae Summi Pontificis, atque relationibus ad regna et nationes 
in ordine ad gubernationem Ecclesiae. 

Corollarium i. Depositum fidei non solum negatione veri- 
tatis revelatae ac haeresi, quantum in ipsa est, violatur; verum 
etiam potest oppugnari et in animo fidelium periculis obiici 
per errores contra veritates in se non revelatas, sed tamen con- 
nexas cum revelatis et eatenus theologicas. 

Corollarium 2. Quamvis depositum fidei stricte sumptum 
non comprehendat nisi vera revelata, attamen depositum custo- 
diendum in tota sua amplitudine cum omnibus suis munimen- 
tis et modis applicationis latius patet. « O Timothee deposi- 
tum custodi, devitans profanas vocum novitates » 1. Tim. VI. 20. 

Principium IV. Cui a Christo commissum est munus infal- 
libiliter custodiendi depositum et illud tuendi adversus errores 
ingruentes, eius auctoritas infallibilis sub promissa assistentia 
Spiritus Sancti valet in primis ad custodiendas, proponendas, 
explicandas veritates quae stricto sensu ipsum depositum fidei 
constituunt, nempe ad veritates revelatas, ac proinde ad arcen- 
dos errores his directe oppositos seu ad condemnandas haereses. 
Haec infallibilitas ad ipsum revelatum dogma fundamentale fi- 
dei catholicae pertinet; atque hinc eius negatio non solum hae- 
resis est, sed etiam radix omnium  haereseon. 

In hoc continetur atque inde immediate consequitur, infal- 
libilitatem promissam ad custodiendum depositum extendi ad 
totam custodiendi depositi amplitudinem, h. e. ad veritates etiam 
in se non revelatas, quatenus cum revelatis cohaerent, et ad ea- 
rum custodiam, propositionem, explicationem, defensionem re- 
quiruntur. Haec infallibilitatis extensio omnibus theologis con- 
sentientibus veritas est theologice ita certa, ut eius negatio error 
esset gravissimus vel ex plurium sententia etiam haeresis, quam- 
vis hactenus explicite haereseos damnata non sit. Vide Card, 
de Lugo de Fide disp. XX. n. 106-114; Bañez 2. 2. q. 11. 
a. 2. conci. 2; Suarez de Fide disp. V. sect. 6. n. 4. 5. 8; 
sect. 8. n. 4. 

Corollarium i. Non solum veritatis revelatae sed etiam ve- 
ritatis connexae quatenus ad revelatam refertur, definitio ab in- 
fallibili magisterio dari potest infallibilis; eàdemque ratione non 
solum condemnari haereses, sed etiam inferiores censurae ferri 
possunt auctoritate infallibili sub assistentia Spiritus veritatis. 
Quod ergo doctrina non definitur tamquam in se revelata, seu 
quod errores non singillatim damnantur nota haereseos; sed vel 
nulla determinata censura vel censuris inferioribus vel in globo 
censuris pluribus proscribuntur: ob has causas per se spectatas 
sine gravi errore negari non potest vel factum definitionis cano- 
nicae aut locutionis ex cathedra, vel consequenter ipsius defini- 
tionis infallibilitas. 

Corollarium 2. Constitutiones dogmaticas Concilii Constan- 
tientis contra articulos Wicleffi et loannis Hus confirmante Mar- 
tino V; Leonis X. contra Lutherum (« Exsurge »); Clemen- 
tis XI. contra lansenianos (« Unigenitus ») etc. ubi sub diver- 
sis censuris in globo propositiones damnantur, pariterque Con- 
stitutionem Pii VI. contra Pistorienses («Auctorem fidei»), 
ubi singillatim propositiones plurimae proscribuntur inferioribus 
censuris, nemini Catholico fas est negare esse definitiones infal- 
libiles. Hoc autem corollarium etiam aliunde certum vicissim 
demonstrat veritatem principii positi, quia sine illo ipsum con- 
sequens consistere non posset. 

Corollarium 3. Qualitas quae propositioni competere defi- 
nitur, illi infallibiliter competit eo sensu et modo, qui in defi- 
niendo intenditur. Unde qui putant e. g. femerariam dici pro- 
positionem, quae contra graves rationes et contra gravem au- 
ctoritatem sine sufficienti fundamento asseritur, ii etiam aiunt, 
hanc qualitatem, non autem per se falsitatem propositionis in 
censura femeritatis definiri. Hoc idem, non definiri falsitatem 
sed aliam damnabilem qualitatem propositionis, aeque affirmant 
quoad censuras, quibus notantur propositiones scandalosae, male 
sonantes, piarum aurium offensivae. Vide Card, de Lugo de 
Fide disp. XX. n. 114; Canum 1. XII. c. 11. ad finem. Certe 
quando Concilium Viennense « opinionem (de infusione gratiae 
et virtutum in parvulis) tamquam probabiliorem duxit eligen- 
dam », haec per se non est definitio .veritatis sed solum maio- 
ris probabilitatis (cf. de Lugo 1. c. n. 115-129). 

Corollarium /. Infallibilitas Ecclesiae et Pontificis Romani 

creditur fide divina propter auctoritatem Dei revelantis ; sententia 
quae per infallibilem definitionem Ecclesiae vel Pontificis pro- 
ponitur ut vera, non tamen ut revelata, creditur propter revela- 
tam auctoritatem proponentis. Unde hanc quam aliqui appellant 
fidem ecclesiasticam, possumus dicere fidem mediate divinam. 
Principium V. Si Ecclesia est infallibilis in custodiendo de- 
posito fidei saltem stricte sumpto, ac proinde in declarando vero 
sensu dogmatum revelatorum ; eo ipso est infallibilis in iudicio 
de vero sensu, de intensione et extensione suae propriae aucto- 
ritatis et infallibilitatis, seu, quod idem est, in iudicio de con- 
ditionibus et de obiectis, in quibus sibi divino iure competat 
auctoritas et promissa sit assistentia Spiritus veritatis. Haec enim 
auctoritas et infallibilitas in se profecto est dogma revelatum. 
Corollarium. Contradictionem involvit admittere infallibili- 
tatem Ecclesiae in dogmatibus revelatis, et simul auctoritatem 
definitionis quae supponatur actu existens, negare eo, quod res 
definita non pertineat ad dogmata revelata. Si enim Ecclesia 
vel Pontifex loquens ex cathedra actu definit veritatem in se non 
revelatam, eo ipso exercite etiam definit extensionem suae in- 
fallibilitatis ad huiusmodi veritates. Definit ergo vim ac verum 
sensum dogmatis revelati, cuiusmodi certe est infallibilitas Ec- 
clesiae et Pontificis. Atqui adversarius ipse admittit auctorita- 
tem infallibilem ad definiendum verum sensura dogmatum re- 
velatorum. Ergo in hypothesi existentis definitionis ex suis prin- 
cipiis admittat necesse est extensionem infallibilitatis etiam ad 
veritates in se non revelatas; eandem vero simul negat. Ergo 
contradictio inter principium et conclusionem est manifesta (1). 


Gi) Accipe specimen huius contradictionis quoad infallibilitatem Ec- 
clesiae; nam in Romano Pontifice auctor eam (utique ante solemnem eius 
definitionem in Concilio Vaticano) in dubium vocare non est veritus. « Le 
condizioni adunque che si richiedono, perché il giudizio del papa sia cer- 
tamente infallibile sono due: Io. che quel giudizio versi sopra materie ri- 
velate; 2°. che sia accompagnato dal consenso dell'episcopato. Mancando 
questa seconda condizione, non è certo che il giudizio sia infallibile ; man- 
cando la prima i certo che non è infallibile... Quantunque il papa ed i 
vescovi fossero unanimi (che noi sono) nel decidere che la Chiesa ha bisogno 
per ora del dominio temporale del papa, e nel dichiarare scomunicati tulli 
quelli che pensano diversamente, questa decisione come non proveniente dai 
maestri della Chiesa e dai custodi della verità rivelata, ma da dottori pri- 
vati, non avrebbe alcuna autorità per vincolar le coscienze ». 

Principium | VI. Sicut ex ipsius revelationis principiis, ut ab 
Ecclesia intelliguntur et declarantur, certum est, ad eius infal- 
libile magisterium pertinere veritates, et eius infallibili iudicio 
subiici errores solum in ordine ad custodiendum depositum re- 
ligionis Christianae, atque ad eam in fidelibus tuendam et pro- 
movendam ; ita aeque certum est, in plerisque scientiis ut ab 
hominibus ex principiis mere naturalibus et ex fontibus non re- 
velatis excoluntur et excolendae sunt, in philosophia potissimum 
tum theoretica tum practica, in iuris prudentia, in historia, geo- 
logia, ethnographia reperir! veritates, quae simul sunt revelatae 
vel cum revelatis connectuntur. Ratio est, quia revelatio conti- 
net non tantum veritates superrationales, sed multas ratione 
quoque et ex fontibus naturalibus cognoscibiles; seu aliis verbis, 
quia revelatio et disciplinae naturales in multis obiectum (ma- 
teriale) habent commune. Pariter evidens est, in hisce discipli- 
nis non quidem recto usu sed abusu rationis et ignorantia (i) 
posse statui hypotheses tamquam principia, et posse deveniri ad 
conclusiones, quae veritatibus revelationis, sive per se rationa- 
libus sive superrationalibus, vel simpliciter vel secundum aliquid 
adversentur, quae proinde (quia verum vero contradicere nequit) 
contineant errores ex principiis revelatis cognoscibiles et damna- 
biles. 

Magisterium itaque Ecclesiae huiusmodi veritates docet, et de 
huiusmodi erroribus iudicare potest infallibiliter, non docendo 
scientias humanas ex propriis earum principiis, sed indicando ex 
suis principiis (2). Quare Ecclesia infallibilis numquam iudicat, 
et vi promissae infallibilitatis neque potest umquam Spiritus 
Sanctus permittere, ut definiendo iudicet sive de veritatibus sive 


(1) « Sicut sacra doctrina fundatur super lumen fidei, ita philosophia 
super lumen naturale rationis. Unde impossibile est, quod ea quae sunt 


philosophiae, sint contraria iis quae sunt fidei... Si quid autem in dictis 
philosophorum inveniatur contrarium fidei, hoc non est philosophiae sed 
magis philosophiae abusus ex defectu rationis » s. Th. in Boéth. Trin. 


Prolog, q. 2. a. 5. 

(2) « Propria huius scientiae (theologiae) cognitio est, quae est per re- 
velationem, non autem quae est per naturalem rationem (obiectivam). Et 
ideo non pertinet ad eam probare principia aliarum scientiarum, sed solum 
iudicare de eis. Quidquid enim in aliis scientiis reperitur veritati huius 
scientiae repugnans, totum condemnatur ut falsum » s. Th. 1. q. 1. a. 6. ad 2. 

de erroribus, nisi in ordine ad depositum custodiendum et ex 
munere divinitus iniuncto custodiae depositi. 

Corollarium r. Quamvis philosophia et ceterae disciplinae 
naturales principiis suis propriis nitantur, quae cognoscuntur vel 
quatenus cognoscuntur non ex revelatione et ex magisterio 
authentico Ecclesiae, sed ratione et ex fontibus naturalibus ; ma- 
gisterium tamen Ecclesiae potest et vero debet ex principiis re» 
velationis praemonstrare errores cavendos, qui integritati et in- 
columitati depositi custodiendi adversantur. Catholici ergo scien- 
tiarum cultores hanc normam prae oculis habeant oportet ex 
praescripto rationis, ne incidant in errores ; ex praescripto fidei 
ne incidant in errores contrarios veritatibus fidei. 

Corollarium 2. Qui se profitentur catholicos adeoque agno- 
scunt authenticum Ecclesiae magisterium, et nihilominus affir- 
mant, philosophiam modo declarato subiectam non esse huic 
normae, per eamdem impediri progressum scientiae, Ecclesiam 
debere relinquere philosophiae ut suos errores ipsa corrigat (Syl- 
lab. Pontifie, prop. X. XI. XII. XIV.); ii postulant libertatem 
ad errores amplectendos per philosophiae abusum, et negant Ec- 
clesiae ius ac officium prospiciendi integritati ac sanitati doctri- 
nae fidei. Vide Concilium "Vaticanum Constit. de Fide cap. 4 
can. 2. 

Principium | VII. Sancta Sedes Apostolica cui divinitus com- 
missa est custodia depositi, et iniunctum munus ac officium pa- 
scendi universam Ecclesiam ad salutem animarum, potest sen- 
tentias theologicas, vel quatenus cum theologicis nectuntur, prae- 
scribere ut sequendas vel proscribere ut non sequendas, non 
unice ex intentione definitiváà sententia infallibiliter decidendi ve- 
ritatem, sed etiam absque illa ex necessitate et intentione, vel 
simpliciter vel pro determinatis adiunctis prospiciendi securi- 
tati (t) doctrinae catholicae (cf. Zaccaria Antifebronius vindica- 
tus T. IL. dissert. V. c. 2. n. 1.). In huiusmodi declarationi- 
bus licet non sit doctrinae veritas infallibilis, quia hanc deci- 
dendi ex hypothesi non est intentio; est tamen infallibilis secu- 
ritas. Securitatem dico tum obiectivam doctrinae declaratae (vel 


(1) Non coincidere haec duo, infallibilem veritatem et securitatem, 
manifestum est vel ex eo, quod secus nulla doctrina probabilis aut proba- 
bilior posset dici sana et secura. 

simpliciter vel pro talibus adiunctis), tum subiectivam quatenus 
omnibus tutum est eam amplecti, et tutum non est, nec absque 
violatione debitae submissionis erga magisterium divinitus con- 
stitutum fieri potest, ut eam amplecti recusent. Qui hanc dis- 
tinctionem inter ultimam definitivam sententiam Pontificis lo- 
quentis ex cathedra, et inter alias provisiones ac prohibitiones 
doctrinales negaret, cogeretur omnia edicta s. Sedis ad doctri- 
nam quomodocumque pertinentia in uno eoderaque censu defi- 
nitionum ex cathedra habere, quod quidem ex historia ecclesia- 
stica, ex praxi s. Sedis, et maxime ex studiosissima declaratione 
definitionis ex cathedra a s. Concilio Vaticano edita, manifesto 
falsum esse convincitur. Diligenter vero distinctio inter veritatem 
infallibilem et inter securitatem | doctrinae animadvertatur, se- 
cundum eam namque in principio positam intelligenda sunt, 
quae in deductis corollariis dicuntur (i). 

Corollarium i. Auctoritas magisterii a Christo instituti in 
Ecclesia, quoad rem de qua nunc agimus, dupliciter spectari 
debet: a) ut in singulis actibus est sub assistentia Spiritus San- 
cti ad infallibilem definitionem veritatis, seu ut est auctoritas 
infallibiiitatis; b) velut extensive, ut magisterium idem agit au- 
ctoritate quidem pascendi sibi divinitus commissa, non tamen 
tota eius intensione (si ita loqui fas est) nec ultimatim defi- 
niendo veritatem, sed quantum necessarium aut opportunum et 
sufficiens visum fuerit ad securitatem doctrinae, quam possumus 
forte dicere auctoritatem providentiae doctrinalis. 

Corollarium 2. Auctoritas infallibiiitatis non potest a Pon- 
tifice communicari aliis velut suis ministris et suo nomine agen- 
tibus. Si quando igitur definitio infallibilis dicatur edita per 
aliquam sacram Congregationem Romanam, hic modus loquendi 
non est proprius ; Congregatio enim in hac hypothesi se habet 
dumtaxat per modum  consulentis, definiens autem est solus 
Poiltifex. Debent ergo hic occurrere ea indicia, quibus supra 


(i) Post primam huius tractatus editionem, Traiecti ad Rhenum vul- 
gata est de Romani Pontificis infallibilitate in ferendis censuris dissertatio 
erudita, in qua auctor triginta fere paginas impendit impugnandae doctri- 
nae, quam ipse in hoc nostro septimo principio eiusque corollariis repe- 
risse sibi visus est; unde necessitas nobis orta est nostram opinionem paulo 
distinctius declarandi, ne alii quoque, quod erudito illi dissertatori subinde 
accidit, verba nostra in sensum alienum accipiant. 

diximus oportere intentionem Pontificis ex cathedra definiendi 
manifestam reddi. 

Auctoritas inferior providentiae doctrinalis, ut eam appel- 
lavimus, non quidem independeos sed cum dependentia a Pon- 
tifice, communicabitis est, et ab ipso Pontifice communicatur 
maiori vel minori extensione, quibusdam ss. Congregationibus 
Cardinalium. Unde etiam ss. Congregationum decisiones recte 
dici possunt, et usu ecclesiastico dici solent decreta sanctae 
Sedis. 

Ex dictis patet, omnem definitionem ex cathedra esse utique 
definitionem sanctae Sedis, quatenus nimirum tota intensione 
supremi magisterii agens « doctrinam de fide vel moribus ab 
universa Ecclesia tenendam definit »; non tamen omne' decre- 
tum sanctae Sedis licet pertinens ad doctrinam esse definitionem 
ex cathedra; postremo definitionem ex cathedra, quae solius 
est Pontificis quatenus ipsi in beato Petro promissa est divina 
assistentia, numquam sensu proprio et genuino dici posse deci- 
sionem Pontificiae Congregationis. 

Quod summus Pontifex sententias ss. Congregationum ratas 
habet et sua etiam suprema auctoritate confirmat, id non efficit 
definitionem ex cathedra, nisi ipse suum, faciat atque ex sese 
edat decretum cum necessariis signis intentionis definiendi do- 
ctrinam ab universa Ecclesia tenendam, ita ut sententia non 
amplius sit Congregationis tamquam iudicantis, sed per modum 
dumtaxat consulentis. Hoc solum sensu, praesertim post decla- 
rationem Concilii Vaticani, admitti potest ac debet doctrina eo- 
rum theologorum, qui ut Cardenas et Lacroix etiam a Zaccaria 
historice citati (delle Proibizioni de'libri Append. $ 2. n. 6.) 
dixerunt, decreta doctrinalia ss. Congregationum si specialiter 
approbata fuerint a Pontifice, esse definitiones ex cathedra. Ne 
vero insistatur illi expressioni, sententiam Congregationis esse 
confirmatam suprema auctoritate Pontificis, advertatur supremam 
posse dici auctoritatem sive intensione exercitii sive in sua sub- 
stantia; hoc altero modo Pontifex e. g. concedit indulgentias, 
privilegia, dispensationes, decernit servorum Dei beatificationes 
(citra ultimum  definitivum indicium) suprema potestate, quin 
ideo semper sit suprema  intensio in exercitio huius potestatis. 
Ita ergo etiam non potest esse Pontificia confirmatio decreti 
doctrinalis, quin sit ex suprema auctoritate, quae nimirum est 

Pontificia; sed potest esse sine suprema intensione huius aucto- 
ritatis ac magisterii, quae reperitur in solis definitionibus ex 
cathedra. 

Corollarium 3. Falsum est, auctoritatem propter quam pos- 
sit et aliquando debeat praestari assensus intellectus, solam esse 
auctoritatem Dei revelantis vel Ecclesiae aut Pontificis infallibi- 
liter definientis; sunt enim gradus assensus religiosi multiplices. 
In praesenti distinguendus est assensus Jidei proprie et imme- 
diate divinae propter auctoritatem Dei revelantis; assensus fidei 
quam supra diximus mediate divinam, propter auctoritatem in- 
fallibiliter definientis doctrinam ut veram, non tamen ut revela- 
tam ; assensus religiosus propter auctoritatem universalis pro- 
videntiae doctrinalis in sensu, quem in expositione principii 
paulo ante declaravimus. 

Nimirum non agitur in hoc assensu, quem dicimus religio- 
sum, de doctrina vi decreti tenenda ut infallibiliter vera, aut 
reficienda ut infallibiliter falsa vel per aliam censuram infalli- 
bilis auctoritatis notata; hoc enim esset contra hypothesin. 
Nihilominus vi supremi et universalis magisterii tam sacra est 
auctoritas, ut ei licet non ex cathedra definienti doctrinam ab 
universa Ecclesia tenendam, sed absque huiusmodi definitione 
praescribenti doctrinam aliquam sequendam vel non sequendam, 
obedientia debeatur. Hanc obedientiam adversarii non negant 
quidem esse debitam, sed eam restringunt mere ad omissionem 
actuum externorum, atque adeo ad reverentiale silentium, « ne 
quis aliquam doctrinam doceat, imo etiam in aliqua materia 
scribat vel iudicium suum proferat » ; numquam vero nisi per 
definitionem ex cathedra exigi posse « mentis obsequium, ita ut 
quis suam opinionem deponat et tam firma certitudine contra- 
riam amplectatur, ut iuramento se illi adhaerere profiteatur » 
(dissert. Traiectensis p. 134.). Si quando vero sacra Congrega- 
tio, ubi nondum exstabat definitio ex cathedra, huiusmodi men- 
tis obsequium postulavit, ut in causa Galilaei, « sacra Inquisi- 
tionis Congregatio potestatis suae limites excessit » (ibid. p. i38. 
citando D. Bouix de Papa T. II. p. 194.). Nos vero existima- 
mus, huiusmodi iudicia etiam citra definitionem ex cathedra 
posse esse ita comparata, ut postulent obedientiam, quae inclu- 
dat mentis obsequium, non quidem ut credatur doctrina infalli- 


biliter vera aut falsa (quemadmodum adversarius nostram sens 

tentiam intellexisse videtur); sed ut indicetur doctrinam in tali 
iudicio contentam esse securam, et nobis non quidem ex motivo 
divinae Jidei (propter auctoritatem Dei revelantis vel Ecclesiae 
infallibiliter docentis), attamen ex motivo sacrae auctoritatis (i), 
cuius munus indubitatum est prospicere sanitati et securitati 
doctrinae, mentis obsequio amplectendam ac contrariam rejicien- 
dam. Neque enim hic agitur de illis decretis, quibus aliquando 
nihil aliud quam silentium iniungitur (ut e. g. factum novimus 
a Paulo V. in doctrina de aüxiliis divinae gratiae), sed sermo 
est de decretis, quibus doctrina aliqua sequenda vel non sequenda 
praescribitur (2). Haec ergo iis ad quos pertinet, non tacenda 
solum sed in eo sensu et eatenus, quo sensu et quatenus prae- 
scribitur, docenda ac defendenda proponitur, in quo ipso inclu- 
ditur mentis obsequium. Cum porro in doctrina theologica, quae 
innititur vel cohaeret verbo Dei, locus proprius atque adeo ra- 
tio propria et praecipua, propter quam assensus praestatur, non 
sit intrinsecus perspecta veritas sed auctoritas proponens verita- 
tem, illa sacra auctoritas providentiae doctrinafis vi muneris 
sui sufficientissimum est motivum, ex quo possit, et si forma 
decreti id exigat, debeat pia voluntas imperare consensum reli- 
giosum seu theologicum intellectus (cf. infra in Appendice de 
habitudine rationis ad fidem cap. II.). Puto sententiam hactenus 
expositam niti validis argumentis. 

a) Hanc doctrinam summus Pontifex Pius IX. in litteris 
scriptis 21. Decembris 1863. ad Archiepiscopum Monachiensem, 
quarum initium est « Tuas libenter accepimus », verbis claris- 
simis complexus est. « Persuadere Nobis volumus, noluisse (eos 
qui conventui litterario Monachiensi adfuerant) obligationem, qua 
catholici magistri ac scriptores omnino adstringuntur, coarctare 
in iis tantum, quae ab infallibili Ecclesiae iudicio veluti Jidei 
dogmata ab omnibus credenda proponuntur. Atque etiam No- 
bis persuademus, ipsos noluisse declarare perfectam illam erga 


(1) Ratio propter quam praestatur assensus ceu obiectum formale de- 
terminat speciem actus ; unde vides, quomodo hic assensus merito dicatur 
religiosus, et specie differat a fide sive immediate sive mediate divina. 

(2) Per se facile intelligitur, decreta de quibus solis nos agimus, omnino 
diversa esse a litteris privatis, quibus forte auctoris vel scholae alicuius 
studia comendentur,. aut alia huiusmodi tractentur. Neque vero integra re- 
gesta e. g. Gregorii M. quispiam decretis Pontificiis accensebit. 

revelatas veritates adhaesionem.... Obtineri posse, si dumtaxat 
dogmatibus ab Ecclesia expresse definitis fides et obsequium 
adhibeatur. Namque etiamsi ageretur de illa subiectione, quae 
fidei divinae actu est praestanda, limitanda tamen non esset ad 
ea, quae expressis oecumenicorum Conciliorum aut Romanorum 
Pontificum, huiusque Apostolicae Sedis decretis definita sunt; 
sed ad ea quoque extendenda, quae ordinario totius Ecclesiae 
per orbem dispersae magisterio, tamquam divinitus revelata tra- 
duntur, ideoque universali et constanti consensu a catholicis 
theologis ad fidem pertinere retinentur. Sed cum agatur de illa 
subiectione, qua ex conscientia ii omnes catholici obstringun- 
fur, qui in contemplatrices scientias incumbunt, ut novas suis 
scriptis Ecclesiae afferant utilitates, idcirco eiusdem conventus 
viri agnoscere debent, sapientibus catholicis haud satis esse, ut 
praefata dogmata recipiant ac venerentur, verum etiam opus 
esse, ut se subiiciant tum decisionibus, quae ad doctrinam per- 
tinentes a Pontificiis Congregationibus proferuntur, tum iis 
doctrinae capitibus, quae communi et constanti catholicorum 
consensu retinentur ut theologicae veritates et conclusiones ita 
certae, ut opiniones eisdem doctrinae capitibus adversae quam- 
quam haereticae dici nequeant, tamen aliam theologicam me- 
reantur censuram ». 

Hoc argumentum auctor dissertationis Traiectensis (p. 136. 
seqq.), substituendo verbis sensum inauditum et ipsi contextui 
repugnantem, eludi posse putavit. Pontifex, ait ille, primum lo- 
quitur de definitionibus dogmatum revelatorum, tum agens de 
decisionibus quae a Pontificiis Congregationibus proferuntur, in- 
telligi voluit « solummodo illa decreta, quae suo nomine pro- 
mulgata ut suas definitiones ex cathedra profectas, assensu 
absoluto quemcumque catholicum venerari oportet », ita ut ergo 
in prima parte loci a nobis citati sermo sit de dogmatum de- 
finitionibus ex cathedra sub censura haereseos contra errores 
oppositos; in secunda parte « decisiones, quae a Pontificiis Con- 
gregationibus proferuntur », intelligantur solae definitiones 
Pontificis ex cathedra loquentis, sed sub aliis inferioribus cen- 
suris. Hunc sensum putat dissertator insuper etiam ex eo con- 
firmari, quod in litteris Pontificis decisiones a Pontificiis Con- 
gregationibus prolatae coniunguntur cum « iis doctrinae capiti- 


bus, quae communi et constanti catholicorum consensu retinen- 

tur ut theologicae veritates », in quibus (ut noster oppugnator 
testatur) « SuareziuS cum aliis, Ecclesiam consentientem infalli- 
bilem esse docet ». Praeterea tertio censet, illum quem nos pu- 
tamus sensum clarissimum litterarum ad Archiepiscopum Mo- 
nachiensem, non esse genuinum, quia theologi ex una parte 
docent, non posse exigi mentis assensum nisi per definitionem 
infallibilem (p. 136), ex parte altera Card. Gotti negat omnino 
ipsum nostrum principium, quemadmodum (p. i56) adversarius 
citat: « decreta Congregationum in materia fidei et morum ex 
se et ut a Congregatione ipsa prodeunt, multi quidem sunt fa- 
cienda, sed non praebent theologo firmum argumentum, » at- 
tamen « omnes in foro externo obedire tenentur ». 

At vero doctrina Pontificis in litteris, de quibus agitur, 
omnino manifesta est. a) Quis quaeso in animum inducat, no- 
mine « decisionum quae a Pontificiis Congregationibus profe- 
runtur », nullas comprehendi decisiones quae ab ipsis Congre- 
gationibus proferantur, sed solas definitiones ab ipso Pontifice 
ex cathedra prolatas? Decisiones quidem Congregationum pos- 
sunt dici et saepe dicuntur profectae a s. Sede, a qua in ipsos 
illos sacros consessus derivatur iurisdictio et magisterium par- 
ticipatum (sensu superius explicato), et cuius sunt organa ac 
veluti membra assumpta ad universalem providentiam pastora- 
lem et doctrinalem; eaedem, licet maneant iudicia edita a Con- 
gregatione et minime a Pontifice ex cathedra loquente, dicuntur 
etiam quandoque decisiones Pontificis, quatenus eas sua suprema 
auctoritate ratas habet et confirmst; sed profecto inauditum est, 
in stylo Curiae (ut vocant) et ab ipso Pontifice definitioni ex 
cathedra fieri appellationem decisionis, quae a Pontificia Con- 
gregatione profertur. 

p) Inspiciamus contextum. Dixerant viri docti in suo con- 
ventu Monachii habito, « omnes catholicos in doctis suis com- 
mentationibus debere ex conscientia dogmaticis infallibilis catho- 
licae Ecclesiae obedire decretis ». Pontifex laudat quidem hanc 
professionem veritatis, « quae ex catholicae fidei obligatione ne- 
cessario oritur »; sed partira quo sensu intelligi debeat, partira 
eam solam non sufficere declarat. Nam primo « obligatio qua 
catholici magistri ac scriptores omnino adstringuntur, non coar- 
ctatur in iis tantum, quae ab infallibili Ecclesiae indicio velut 
fidei dogmata ab omnibus ci edenda proponuntur ». Itaque ne- 

cessarium est, sed non sufficit adhaerere iis, quae sive formali 
sive aequipollente indicio infallibili Ecclesiae, ut dogmata reve- 
lata proponuntur credenda fide catholica immediate divina. 
Subdit Pontifex secundo et distincto inciso, ad perfectam illam 
erga revelatas veritates adhaesionem, quae necessaria omnino est 
ad verum scientiarum progressum assequendum, neque sufficere, 
« si dumtaxat dogmatibus ab Ecclesia expresse definitis fides 
et obsequium adhibeatur ». Haec secunda sententia Pontificis non 
esset a priori distincta et omnino diversa, ut in litteris exhibe- 
tur, si hic dogmata ab Ecclesia definita eodem sensu, quo in- 
antecedentibus dogmata fidei ab Ecclesiae indicio proposita intel- 
ligerentur. Agitur ergo in hoc secundo inciso etiam de illis dogma- 
tibus, quae non ut in se revelata definiuntur, cuiusmodi sunt 
illa e. g. contra Pistorienses, et in multis aliis Constitutionibus, 
non sub nota haereseos, sed sub inferioribus censuris definita, 
quibus ex motivo infallibilitatis Ecclesiae seu Pontificis fides 
praestanda est mediate divina; hocque ipsum satis indicatur 
illa locutione, fides et obsequium adhibeatur ». 

Si ad scientias rite excolendas (de hoc enim Pontifex agit) 
non satis est prae oculis habere tum dogmata fidei ab Ecclesiae 
indició sive formali (per definitionem) sive aequipollente (per 
consensum) proposita omnibus credenda, tum dogmata illa quibus 
fides et obsequium adhiberi debet ob expressam Ecclesiae definitio- 
nem, licet definita non sint ut in se revelata ; quid amplius viris 
catholicis « qui in contemplatrices scientias incumbunt », super- 
est praestandum ? Hoc declarat Pontifex verbis, ex quibus supe- 
rius citatis, nostrum desumpsimus argumentum. « Sed cum de 
illa subiectione agatur (diversa ab actu fidei sive immediate sive 
mediate divinae), qua ex conscientia ii omnes catholici obstrin- 
guntur, qui in contemplatrices scientias incumbunt...... reco- 
gnoscere debent, sapientibus catholicis haud satis esse, ut prae- 
fata Ecclesiae dogmata recipiant ac venerentur (quae vel totius 
Ecclesiae magisterio tamquam divinitus revelata proponuntur, 
vel definita sunt sive de fide, sive gradu inferiori expressis oecu- 
menicorum Conciliorum aut Romanorum Pontificum decretis) ; 
verum etiam opus esse, uf se subiiciant tum decisionibus quae 
ad doctrinam pertinentes a Pontificiis Congregationibus profe- 
runtur, tum iis doctrinae capitibus quae communi et constanti 
catholicorum consensu retinentur ut theologicae veritates et con- 

clusiones ita certae, ut opiniones iisdem doctrinae capitibus ad- 
versae quamquam haereticae dici nequeant, tamen aliam theo- 
logicam mereantur censuram ». Clare ergo decisiones a Ponti- 
Jiciis Congregationibus prolatae distinguuntur ab omnibus iis, 
quae expressis Romanorum Pontificum decretis definita sunt. 
Proinde illae intelliguntur non esse definitiones ex cathedra, 
et tamen eis (ut adversarius p. 143. fatetur) subiectionem per 
assensum mentis deberi, Pontifex declarat. Et sane si adversarii 
interpretatio admitteretur, iam Constitutiones Concilii Constan- 
tiensis contra Wiclefifum (approbante Martino V.), s. Pii V. 
contra Baium, Innocenti! XI. contra Molinos, Innocenti! XII. 
in causa Fenelonii, Clementis XI. contra Quesnellium, Pii VI. 
contra Pistorienses, ipsa illa posthac edita a Pio IX. (Quanta 
curd) vel minime vel saltem non ex integro comprehenderentur 
inter « expressa oecumenicorum Conciliorum aut Romanorum 
Pontificum decreta » ; sed omnes illae in litteris ad Archiep. 
Monachiensem dicerentur « decisiones a Pontificiis Congregatio- 
nibus prolatae », quo quid, quaeso, absurdius fingi posset? 

y) Contra clarum hunc litterarum textum et contextum nihil 
proficitur ex eo, quod decisiones a Congregationibus prolatae 
simul nominantur cum veritatibus theologicis, quae a catholicis 
communi consensu retinentur, et quarum negatio propterea ali- 
quam notam theologicam mereretur. Bene autem advertas velim, 
nullo modo hic sermonem esse in litteris Pontificis de censuris 
doctrinarum per iudicium Ecclesiae iam pronuntiatis, sed tan- 
tummodo de religiosa adhaesione, qua catholici illas doctrinas 
retinent non ut dogmata fidei, sed ut theologicas veritates con- 
sensu tam communi et constanti , ut (ex consentiente iudicio 
theologorum) sine erroris vel temeritatis vel aliis huiusmodi 
notis negari non possent. lam quoniam adversarius affirmat, 
Suarezium docere talem catholicorum consensum esse infallibi- 
lem, eius doctrinam describere operae pretium fuerit. De Ec- 
siae infallibilitate in credendo Suarez, (de Fide disp. V. sect. 6). 
tria docet, primo Ecclesiam non posse a fide deficere per hae- 
resim ; secundo neque posse errare per ignorantiam « in his quae 
credit tamquam certa de fide » ; tertio in his quae credit non 
tamquam de fide, sed ita ut contraria sententia mereretur ali- 
quam censuram, tenendum est eam non errare, de infallibilitate 
tamen, in his omnibus non tam certo constat; sed secundum 

diversos gradus, quibus doctrina propinquius vel remotius fidem 
attingit, erit magis vel minus certum Ecclesiam in his non er- 
lare (i). De auctoritate consensus theologorum quid nobis vi- 
deatur, inferius th. XVII. indicabimus; interim vero constat 
Suarezium et doctores plurimos , qui huiusmodi catholicorum 
consensum, licet in eo infallibilitatem non agnoscant, nihilomi- 
nus ad securitatem doctrinae et ad veritatis argumentum tam 
grave sufficere iudicant, ut ei repugnare sine nota temeritatis 
tas non sit, hos inquam doctores omnes nostrum tenuisse prin- 
cipium, quo ad assensum religiosum (distinctum ab assensu 
fidei- immediate vel mediate divinae) in rebus theologicis non 
requiri auctoritatem infallibilem affirmamus, sed sufficere (ut 
Suarez loquitur) « humano modo summam auctoritatem » ; aliud 
enim est indicare auctoritatem in proposita doctrina non errare, 
et aliud auctoritatem esse infallibilem. Quod vero ad rem spe- 
ctat, de qua nunc agimus, ex dictis quisque videt, quam apte 
in litteris ad Archiep. Monachiensem coniungatur obligatio con- 
scientiae, « ut qui in contemplatrices scientias incumbunt, se 
subiiciant tum decisionibus, quae ad doctrinam pertinentes a 
Pontificiis. Congregationibus proferuntur, tum iis doctrinae ca- 
pitibus quae communi et constanti catholicorum consensu reti- 
nentur ut theologicae veritates ». 


(1) Haec (ut iam monui) non dicuntur nec dici possent de infallibilitate 
Ecclesiae docentis vel Pontificis in ;ubicando et ferendis censuris ex cathe- 
dra; sed dicuntur a Suarezio de Ecclesiae infallibilitate dumtaxat in cre- 
dendo antelatam aliquam definitionem. In dissertatione Traiectensi p. 84. 85. 
locus citatur truncatus, ac dein p. 14c. ad illum appellatur in sensu mi- 
nime genuino. Verba Doctoris eximii (de Fide disp. V. sect. 6. n. 8.) haec 
sunt. « Dico tertio, quamvis certum non sit, quae Ecclesia credit tantum 
ut pia et probabilia, esse vera (quae tamen pia ita credit, ut contraria do- 
ctrina censeatur mereri notam aliquam theologicam, quemadmodum mox 
videbimus); si tamen tota Ecclesia in aliqua huiusmodi («conspirat, tenen- 
dum est in eo non errare, non solum practice (doctrinae Securitas) quod 
est manifestum, sed etiam speculative (doctrinae veritas). Ratio primae 
partis est, quia non constat in his omnibus rebus regi Ecclesiam ab Spiritu 
Sancto (quo solo efficitur infallibilitas supernaturalis), cum ad fidem ea non 
pertineant, nec sint ad salutem necessaria (ex qua necessitate ad salutem 
existit ratio theologica infallibilitatis in definienda doctrina morum). Ratio 
vero alterius partis (in qua dixit, tenendum esse Ecclesiam in his etiam 
rebus non errare) est, quia universa Ecclesia etiam spectata ut humana 
congregatio, in qua sunt plures viri sapientes, habet humano modo sum- 
mam auctoritatem; ergo si tota Ecclesia indicet (credendo) aliquid esse 

à) Haec quae ex Suarezio citavimus, satis ostendunt, quid 
sentiendum sit de dissertatoris affirmatione, theologos omnes 
quos ipse novit (ut ait), conspirare in contrariam sententiam, 
non posse nimirum obsequium mentis iuste postulari nisi ab 
auctoritate infallibili. Citat Bellarminum (de Eccles. 1. III. c. 14. 
argum. 3.), Suarez (de Fide disp. V. sect. 6. n. 8; sect. 8. 
n. 7. 8.), tum recentes D..Bouix, Murray, Knox, Weninger, 
illum qui nomine Rudis assumpto scripsit de Petra Romana, ac 
tandem D. Ward, quem nostrum principium defendendo sibi 
ipsi contradicere putat. Nihil nimirum distinguendo inter as- 
sensum fidei (sive immediate sive mediate divinae) et inter assen- 
sum religiosum, qui specifice diversae auctoritati respondet, fa- 
cile contradictionis accusabuntur non modo D. Ward, sed etiam 
Suarez et omnes illi veteres theologi, qui Suarezii doctrinam 
paulo ante descriptam sequuntur. At Bellarminus et Suarez, et 
generatim veteres theologi, ubicumque ex obligatione assensus infe- 
runt infallibilitatem auctoritatis obligantis, loquuntur de assensu 
fidei immediate vel mediate divinae. Et sane tum veteres tum 
recentiores theologi Murray, Weninger, Rudis, Ward ubi agunt 
vel de iis, quae tota Ecclesia credit de fide, vel de definitioni- 
bus sive Conciliorum sive Pontificis ex cathedra loquentis, recte 
arguunt, talem assensum qui huic doctrinae fidei vel hisce de- 
finitionibus ab universa Ecclesia praestandus est, necessario sup- 


probabile, evidenter probabile est, et inde in primis tollitur periculum pra- 
ctici erroris; et deinde fit maxime verisimile, illud etiam in re ipsa esse 
verum, praesertim quia verisimile est, etiam Spiritum Sanctum specialiter 
adiuvare et illuminare doctores Ecclesiae; si enim quoad veritates omnes 
naturales id conceditur, ut in 1. 1. de Gratia c. 2. n. 17. diximus, quanto 
magis in hac materia sentiendum erit (quod vero longe diversum est a pro- 
missa infallibili assistentia Spiritus veritatis, per quam efficitur proprie dicta 
infallibilitas Ecclesiae et Pontificis definientis ex cathedra). Sciendum est 
autem, in bis rebus (quas Ecclesia credit tantum ut pias et probabiles, quod 
initio proposuerat velut ánoxrípsvov seu disputationis subiectum) esse gra- 
dus, ut sumi potest ex dicendis disputat. XIX. sect. 2. (ubi agitur de di- 
versis gradibus censurarum theologicarum), namque quaedam illarum (re- 
rum), licet non sint tam certae ut contrariae sint haereticae, interdum sunt 
erroneae, quia proxime ad principia fidei accedunt; interdum sunt temera- 
riae propter magnum consensum Patrum, cui opponuntur; interdum vero 
sunt tantum probabiles vel probabiliores; et secundum | eosdem gradus erit 
magis vel minus certum, Ecclesiam in his non errare ». 

ponere auctoritatis proponentis ac definientis infallibilitatem. Sic 
Bellarrainus in loco, qui citatur, in primis declarat statum quae- 
stionis: « Ecclesia non potest errare, id est, id quod tenent omnes 
fideles tamquam de fide, necessario est verum et de fide, et simi- 
liter id quod docent omnes Episcopi tamquam ad fidem perti- 
nens, necessario est verum et de fide ». Tum hanc veritatem 
probat pluribus argumentis, quorum tertium ita habet. « Obli- 
gamur sub anathematis poena credere Ecclesiae in omnibus, ut 
patet Matth. XVIII. 17; et Concilia omnia dicunt anathema non 
assentientibus Ecclesiae decretis. At iniquum esset sub tam gravi 
poena obligari ad assentiendum rebus incertis et interdum  fal- 
sis ». Ait igitur, imponere obligationem credendi de fide, ita 
ut repugnans habendus sit haereticus extorris ab Ecclesia, non 
posse sine iniquitate, committi nisi auctoritati infallibili. At haec 
quomodo quaeso repugnant nostrae sententiae, ad quam  refel- 
lendam in opusculo Traiectensi ultimum dumtaxat Bellarmini 
incisum producitur, insuper habito toto textu et contextu ? 
Gemina citationis fallacia etiam contigit in textu Cardinalis 
Gotti, qui verbis, ut in dissertatione describuntur, videtur enun- 
tiare principium nostro directe repugnans. Citatur ita : « decreta 
Congregationum in materia fidei et morum ex se et ut a Con- 
gregatione ipsa prodeunt, multi quidem sunt facienda, sed non 
praebent theologo firmum | argumentum ». « Si abest specialis 
Pontificis confirmatio, omnes in foro externo obedire tenentur, 
non obstante quacumque opinionum probabilitate ». Atqui do- 
ctissimus Cardinalis tantummodo asserit, quod omnes concedunt, 
decisiones Congregationum ad doctrinam pertinentes, non habere 
eam firmitatem, quae in infallibilitate fundatur; nec per easdem 
constitui posse articulos fidei. Neque Cardinalis dicit, ut sensus 
exhibetur in citatione, fantum in foro externo deberi obedien- 
tiam ; sed ait: « omnes saltem in foro externo obedire tenen- 
tur ». Obedientia itaque quam Card. Gotti, cum aliis omnibus, 
negat et excludit praestandam huiusmodi decretis, non est alia 
quam obedientia fidei divinae. Quae quidem doctrina non solum 


non repugnat nostro principio, sed egregie cum eo conciliatur (1). 


(1) Ut videas, quam solerter dissertator voculas quasdam ex textibus 
exsciderit, accipe verba Card. Gotti (de Locis theol. T. I. q. ;. dub. 9. 
5 2. n. 12). '« Decreta Congregationum in materia fidei et morum eaC se 
et ut a Congregatione ipsa prodeunt, multi quidem sunt facienda ; sed non 

Verum quidquid dicas de horum theologorum opinionibus, 
sensus genuinus litterarum ad Arçhiep. Monachiensem ex ipso 


textu et contextu demonstratur; quod a nobis iam satis prae- 
stitum esse confido. 


b) Demonstratio haud absimilis ducitur ex aliis summi Pon- 
tificis litteris 15 lunii i85y ad Archiepiscopum Coloniensem 
Card. Geissel de decreto s. Congregationis Indicis, quo libri An- 
tonii Gunther, fuerant proscripti. Huiusmodi decreta quae ad 
proscribendam doctrinam eduntur, non eo evadunt definitiones 
ex cathedra, quod suprema Pontificis auctoritate confirmantur 
et publicari iubentur (i), quemadmodum in eis expresse notari 


praebent theologo firmum, id est infallibile argumentum ». Probat deinde 
magni esse facienda et auctoritatis forte tantae, quantae sunt decreta Con- 
ciliorum nationalium. « Quare omnes saltem in foro externo obedire te- 
nentur, non obstante quacumque opinionum probabilitate. Quod vero non 
praebeant theologo argumentum infallibile, probatur. Nam Cardinalium 
Congregationes neque ex se, nec virtute a summo Pontifice accepta, gaudent 
privilegio infallibilitatis... Ratio autem est, quia potestas iudicandi et de- 
finiendi in materia fidei et proponendi articulos eius, qui totam Ecclesiam 
ad credendum obligent, alligata est dignitati supremi capitis, pastoris et 
doctoris Ecclesiae... ergo sicut non potest delegare alterum, ut sit Eccle- 
siae supremum caput, pastor et doctor, nec Spiritus Sancti adsistentiam in 
alterum transferre, ita nec potest facultatem formandi decreta fidei alteri 
delegare aut communicare. Hinc Congregatio s. Inquisitionis, auctoritate 
sibi a summo Pontifice commissa, potest quidem quos Ecclesia haereticos 
dixit sive artículos sive homines ultima sententia condemnare (in quibus de- 
cretis damnationis articulorum nos dicimus deberi non solum silentium, sed 
religiosum mentis obsequium, non tamen vi decretorum assensum fidei di- 
vinae); ab ea tamen controversia aliqua fidei decidi non potest ita, ut transeat 
in articulum fidei, et qui dissentiant immediate sint haeretici, ex vi praecise 
indicii s. Congregationis ». 

Quoad duos alios citatos, libenter concedo adversarium iure pro sua 
causa appellare fortasse ad D. Knox, certe ad D. Bouix, cuius ego do- 
ctrinam in hoc capite sequi non possum. Neque enim haec duo, quae ipse 
asserit, conciliare valeo, «) posse s. Congregationem Inquisitionis « notas 
theologicas quae iustae videantur, etiam haereseos inurere » alicui opinioni 
seu doctrinae; b) nemine tamen « posse iuste adigi ut illi iudicio interne 
et ex animo adhaereat ». Conciliare haec, inquam, non valeo, si sermo sit 
(ut saepe dixi) de adhaesione non fidei divinae praecise ex vi iudicii Con- 
gregationis, sed de adhaesione religiosa inferioris ordinis. Neque ego con- 
cedam D. Bouixio, s. Congregationem in causa Galilaei « potestatis suae 
limites excessisse ». 

(x) Hac de re nullum prudentibus theologis potest esse dubium. Sane 
vero nisi ita esset, iam nullum foret discrimen inter huiusmodi decreta 

solet. Nihilominus Pontifex in litteris commemoratis declarat, 
ipsum decretum sufficere debuisse, ut omnes catholici non solum 
persuasum haberent, nemini deinceps fas esse doctrinam iis li- 
bris traditam tueri ac propugnare; sed ut etiam intelligerent 
« sinceram haberi non posse doctrinam | Giintherianis libris con- 
tentam » (1). 

c) His liceat addere, pro confirmando nostro principio, argu- 
mentum desumptum ex doctrina Benedicti XIV. privatum qui- 
dem theologum agentis, sed in re, in qua omnibus fatentibus, 
fere sine exceptione, maior eius est auctoiitas. Principium no- 
strum, quod iamdiu defendimus, hoc est: ad obligandum in- 
ternum assensum religiosum in re theologica non necessario re- 
quiritur infallibilitas auctoritatis proponentis. lam vero Benedi- 
ctus XIV. duo haec docet, x) In beatificatione servorum Dei in- 
dicium Pontificis non est infallibile, sicut infallibile censeri debet 
eius indicium ultimum in beatorum canonizatione (de Cano- 
nizat. SS. 1. I. c. 42.). p) Nihilominus qui assereret, in hac 
vel illa beatificatione formali, Pontificem actu errasse, atque adeo 
non esse beatum, qui beatus declaratus est, aut non esse ei, se- 
cundum Pontificiam concessionem, cultum exhibendum, si « te- 
meritatis Vel gravioris theologicae censurae nota afficiendus es- 
set » (ib. n. 10.). Atqui in his duabus Benedicti propositioni- 
bus ipsum nostrum principium continetur. Porro eadem est do- 
ctrina plurimorum theologorum, et puto post Benedictum XIV. 
esse communem; ergo principium nostrum, saltem per se spe- 
ctatum , et praescindendo ab eius applicatione in specialibus 
casibus iudiciorum-ecclesiasticorum ad doctrinam pertinentium, 
non est contra (ut in erudita dissertatione dicitur) sed iuxta com- 


Indicis et inter condemnationes librorum, quae ab ipso Pontifice per lit- 
teras Apostólicas quandoque fiunt. Hoc autem discrimen tum per sese sa- 
tis manifestum est, tum ex Constitutione cuius initium Apostolica» Sedis 
$ 2. deducitur. 

(1) Iam saepe monui, nostras demonstrationes de religioso assensu et 
mentis obsequio praestando, referri dumtaxat ad decreta, quibus doctrina 
vel praescribitur vel proscribitur. Si quando ergo liber aliquis inter prohi- 
bitos notatus sciretur non ob falsitatem theologicae doctrinae, sed ob pe- 
riculum charitatis et pacis violandae, vel ob doctrinae importunitatem in 
specialibus adiunctis, vel ob alias similes rationes oeconomiae ecclesiasti- 
cae; de huiusmodi disciplinaribus provisionibus ecclesiasticae prudentiae-in 
tota nostra praesenti tractatione non agitar. 

munem sententiam doctorum. Generatim Bellarminus (de R. Pon- 
ti". 1. IV. c. 2.) testatur: « Catholici omnes conveniunt inter 
se, Pontificem solum vel cum suo particulari Concilio aliquid 
in re dubia statuentem, sive errare possit sive non, esse obe- 
dienter audiendum ». Nominarim de decretis Congregationum et 
ipsius Pontificis, licet definitiones ex cathedra non sint, senten- 
tiam quam hactenus exposuimus, defendit Franc. Antonius Zac- 
caria (1), citando etiam Alexandri VII. litteras 7. Aug. 1660 ad Re- 
ctorem Universitatis Lovaniensis, simillimas in hoc capite litteris 
Pii IX. ad Archiep. Monachiensem, quas superius descripsimus (Zac- 
caria Storia delle proibizioni de’ libri 1. 11. dissert. 11. c. 2. 3.). 

d) At si haec ita sunt, nonne argumentum theologicum con- 
cidit, quo doctores, ad probandam infallibilitatem Pontificis ex 
cathedra loquentis, uti solent ? Nonne « tali modo perniciosum 
Gallicanismi systema caput abscissum iterum extollere posset » ? 
Huius periculi graviter nos commonet dissertatio Batava ; quod 
enim discernimus inter infallibiles definitiones ex cathedra et 
inter documenta sanctae Sedis, quibus debeatur religiosum men- 
tis obsequium, licet definitiones ex cathedra censeri nequeant, 
«tales distinctiones (ait adversarius p. 155. 156.) natae sunt 
infallibilem Pontificis auctoritatem in concreto inanem reddere, 
et ansam praebere in particulari aliquo decreto decisionis infal- 
libilitatem negandi.. Et quibus indiciis constare potest, Ponti- 
ficem ut infallibilem Ecclesiae doctorem, non vero ut guberna- 
torem tantum  fallibilem, doctrinalem sententiam pronuntiasse, 
nisi forsitan receptione et sensu Ecclesiae? » (2). 


(1) « Alle proibizioni di Roma se autori sono de'libri, si arrendano 
eglino con vera docilità e sommissione di spirito, riprovando ciò che ella 
riprova.... riconoscendone secondo le qualità di esse o per autore o al- 
meno per primo originai fonte il sommo Pontefice, la cui autorità quan- 
tunque egli non sempre la spieghi tutta nè la Mirici nelle più solenni 
maniere all'insegnamento della Chiesa universale, prevaler dee al giudizio 
di tutti i privati Dottori e Maestri » 1l. c. cap. ?. n. 4. « Sono io per- 
suaso, che alla Providenza appartenga di non permettere, che Roma anche 
fuori del caso in cui il Pontefice parli ex cathedra, condanni come errore- 
una dottrina, che tale non sia... La giustizia della proibizione non si ha 
da esaminare, ma sempre è da supporre, se non fosse, il che non sarà mai, 
evidentemente extra Dei praeceptum; e su questa supposizione, che rimane, 
se non ubbidire? » ib. Append. $ 2. n. 5. 4. 

(2) Habet ibidem p. 156. noster theologus ex historia quoque retor- 
sionem. Negari non potest, Honorium I. duas epistolas ad Sergium seri- 

Haec conviciis simillima a theologo scribi non debuissent. 
Nemo profecto catholicus umquam negavit, aut negare potest 
necessitatem distinguendi inter definitiones ex cathedra et inter 
alias declarationes etiam doctrinales sive ipsorum Pontificum 
sive Pontificiarum Congregationum. Hostes s. Sedis et impu- 
gnatores infallibilitatis soli hanc necessariam distinctionem, quae 
in ipso decreto definitionis Vaticanae continetur, semper conati 
sunt, et nunc Neoprotestantes (veteres catholici) maxime conan- 
tur eliminare. Unde consequens esset, infallibilitatem effici ac 
regi non assistentia divina, ut Concilium declaravit, sed velut 
habituali inspiratione. De hac hostium arte pluribus agit Mau- 
rus Cappellari (Gregorius XVI) in suo « Triumpho S. Sedis » 


psisse non mere privatas sed ex munere pastorali, nihil tamen definiendo 
(ut ex litteris ipsis demonstratur). Unde ex nostra doctrina sequi videtur, 
iliis litteris religiosum mentis obsequium fuisse deferendum. « Ergo (disser- 
tator exclamat) Sophronius et catholicae veritatis defensores peccaverunt 
non praestando firmum assensum!? » Imo ex principiis adversarii, quibus 
distinctio inter pastoralem Pontificis providentiam , in qua x non totam 
exserat auctoritatem » (ut Zaccaria loquitur) et inter definitiones ex cathe- 
dra negatur, epistolae Honorii habendae essent definientes ex cathedra ; 
aifeoque auctor Traiectensis (si sibi constet) non quodcumque « religiosum 
mentis obsequium », sed assensum fidei divinae eis vindicare cogeretur. 
Sed hac contradictione transmissa, vellem dixisset nobis, cuinam rei ex no- 
stra sententia assensum praestandum fuisse existimet. In illis epistolis di- 
stinguenda est pars dogmatica seu doctrinalis, et pars altera spectans ad 
oeconomiam et particularem disciplinam in particularibus adiunctis. Quoad 
doctrinam s. Sophronius et defensores catholicae veritatis pridem consen- 
tiebant iis, quae in duabus epistolis docentur; de iis vero quae in huius- 
modi litteris Pontifices forte suadeant circa particularem aliquam discipli- 
nam, nobis sermo non est. Docet nimirum Hohorius, secundum definitio- 
nes s. Leohis et Concilii Chalcedonensis, credendas ac profitendas esse duas 
Christi naturas integras, distinctas cum suis distinctis operationibus in uno 
operante tam divina quam humana; voluntates vero Christi non esse inter 
se contrarias, ut subdole Sergius nuntiaverat ab adversariis affirmari. In his 
a Sergio falso suppositis adiunctis suasit Pontifex, ut modus exponendi 
doctrinam catholicam retineretur ille, qui est in Leonis epistola ad Flavia- 

nec una voluntas diceretur, quia hoc nisi unitas dumtaxat consensionis 
intelligeretur, ad Eutychianismum vergit ; nec duae voluntates numerarentur 
hisce verbis, quibuf ex relatione Sergii intelligebant illi conficti adversarii 
modo Nestoriano vojuntates contrarias. Hanc dicimus partem epistolae 
oeconomicam et disciplinarem, eamque fundatam in falso supposito, obre- 
ptitiam et subreptitiam, cui nec assentiendum efttt nec obediendum. Vide 
Tract, de Incarnat, th. XL. in Scholio. 

cap. 24, quamvis ipse in omnibus documentis quae definitiones- 
ex cathedra haberi non debent, Pontificem appellet doctorem 
privatum, non eo sensu quo e. g. Innocentius IV. aut Benedi- 
ctus XIV. in suis commentariis privati doctores sunt, sed in 
oppositione dumtaxat ad supremam intensionem auctoritatis, qua 
definit doctrinam ab universa Ecclesia tenendam, seu qua ex 
cathedra loquitur; atque adeo in illis documentis ita est doctor 
privatus i. e. non definiens ex cathedra, « ut ei contradicere 
esset temeritas intollerabilis » (ib. n. 6.), cum contra privatis 
sententiis Pontificum in eorum libris non secus ac aliorum do- 
ctorum sine ulla temeritate contradicere omnino fas sit, quam 
libertatem Benedictus XIV. omnibus plenissimam tribuit (Prae- 
fat. ed. 2. de Synodo dioeces.). Quoniam igitur de distinctione 
agitur, non quae sit inter privatas lucubrationes, in quibus sacra 
auctoritas Pontificis locum nón habet, sed inter documenta pro- 
fecta ex munere quidem supremi magisterii, in quibus tamen 
Pontifex non proponat ultima definitiva sententia doctrinam ab 
universa Ecclesia tenendam, et inter huiusmodi definitiones quae 
ad assensum fidei immediate vel mediate divinae obligant Ec- 
clesiam ; propterea doctissimus auctor « Triumphi » tam solli- 
cite insistit necessitati certarum notarum, quibus dignoscantur 
definitiones ex cathedra, ne permiscendo priora illa cum his po- 
sterioribus documentis « confusiones et perturbationes inducantur 
in Ecclesia » (1). 


(1) « Siccome tutto ció che risolvesi nel Concilio, sebbene spettante 
alla fede, senza animo espresso di definire, non forma una dogmatica deci- 
sione; cosi senza questa espressa intenzione nei Padri, non potrà dirsi da 
essi rappresentata in quelle risoluzioni la Chiesa definiente. Chi ha fior di 
ragione puó senza fatica farne al Papa l'applicazione. Ma quando il Papa- 
consultato risponde e giudica, avrà conseguentemente l’ animo di giudicare. 
Si certamente, ma di giudicare da teologo e da privato dottore (h. e. sine 
definitione ex cathedra), qnaiora non assuma la pienezza di sua autorità.... 
Si é dimostrato, che il Papa puó parlare come capo della Chiesa (defi- 
niendo) e come privato dottore. Ora non venendo questa distinzione'esclusa 
dalla primazia, perché non s'introducano confusioni e disordini nella Chiesa, 
e necessario che si diano certe note indubitate e manifeste, merci le quali co- 
noscere si possa quando il Pontefice definisce solennemente, ossia ex cathedra, 
e quando altrimenti. L'esistenza di queste note è tanto certa quanto è certa 
la distinzione dimostrata, e quanto pure i certo il disordine che senza di 
esse necessariamente deriverebbe a danno della Chiesa, disordine essenzial- 
mente contrario al fine per cui fu istituito il primato ». Cappellai I.c.n.4.5. 


135 — 


Er sane doctor Neoprotestantium Fridericus Schulte ad hae- 
resim defendendam, et oppugnandum dogma infallibilitatis Pon- 
tificis, in id potissimum vires omnes intendit et sophismata 
construit, ut evincat inanem esse distinctionem definitionum ex 
cathedra ab aliis publicis documentis et declarationibus Ponti- 
ficum, adeoque omnes declarationes quae a Pontifice vi sui mu- 
neris pastoralis quomodocumque editae sunt vel eduntur, post 
Concilium Vaticanum a catholicis habendas esse definitiones in- 
falibiles (i). Cum nempe veritas catholica in medio consistat 
inter errores sibi invicem oppositos, ut Patres saepe explicant, 
haeretici semper consueverunt dogmata catholica detorquere in 
sensum extremum partis oppositae ; hoc enim modo imperitis 
imponi, et quod catholica Ecclesia minime docet, velut dogma 
catholicum, facile impugnari posse vident. 

Hanc itaque distinctionem  definitionum sive Pontificum ex 
cathedra loquentium, sive Conciliorum oecumenicorum ab aliis 
documentis s. Sedis cum nemo sine rerum confusione negare 
queat, quomodo, quaeso, adversarius audet obiicere periculum 
Gallicanismi ex eo, quod his posterioribus declarationibus ipsius 
mentis obsequium religiosum exigi posse affirmamus, et quomodo 
ipse ad hoc periculum arcendum nobis commendat erga easdem 
declarationes dumtaxa^ reverentiale silentium? Gallicanismus in 
eo erat, quod definitionibus ex cathedra negarent assensum Jidei 


Haec doctrina de necessitate distinctionis definitionum ex cathedra, ac 
proinde de necessitate et certitudine notarum distinguentium, per se clara 
est, et communis inter theologos catholicos, saltem quando quaeritur quae 
notae certo sufficiant, quamvis aliqua inter eos sit diversitas in modo potius 
loquendi quam in re ipsa, quando declarant, quae notae- non sufficiant. In 
hac re non sequimur modum Mauri Cappellari, ubi ipse notas definitionis 
assignat (1. c. n. >.) internas et externas; puto tamen eas recte se habere, 
dummodo a) fides quam auctor per definitionem ab universa Ecclesia exigi 
dicit, intelligatur etiam mediate divina, et fi) iuxta hunc sensum quoque acci- 
piatur, quod ibi dicitur de anathemate et damnatione haereseos contrariae, 
vel sufficienti Sudicio « che qualora il Papa ometta questa formóla, ad onta 
di tale omissione intende e vuol definire da sommo gerarca e da giudice 
della fede » ; dummodo f) locutio directa ad Ecclesiam intelligatur non de 
externa accidentali forma documenti, sed de re ipsa quam Pontifex satis si- 
gnificet a se definiri ut tenendam ab universa Ecclesia. 

(t) Schulte, Die Macht der rómischen Papste.... zur Würdigung ihrer 
Unfehlbarkeit. Prag. 1871. p. 65-88. cf. Die Stellimg der Conciben Papste 
and Bischófe etc. p. 514. 

divinae deberi, quoniam infallibilitatis subiectum non agnosce- 
bant nisi solam universalem Ecclesiam, vel dispersam vel 'reprae- 
sentatam in Concilis oecumenicis, quae intelligebant seorsum 
a suo capite informante, Romano Pontifice. Quod si nonnulli 
Gallicani excluso assensu fidei admittebant assensum religiosum 
debitum definitionibus ex cathedra; eo vehementius documentis 
aliis quae definitiones non sunt, ac nominatim decretis Congre- 
gationum doctrinalibus negabant deberi mentis obsequium, non 
tamen excludebant silentium rcverentiale. Videat ergo disserta- 
tor, quo recidant inauspicatae detorsiones. 

Quod denique spectat argumentum theologicum, a doctoribus 
efficacissime induci solitum, imo comprehensum iam in ipsa 
revelata doctrina , ad demonstrandam  infallibilitatem Pontificis 
ex cathedra definientis, illud non ita habet, ut adversarius sibi 
fingit; sed est illud, quo superius p. 116. definitionum infal- 
libilitatem ex testimoniis evangelicis demonstravimus. Suarez 
cum ceteris theologis argumentum hac ratione proponit. « Ve- 
ritas catholica est, Pontificem definientem ex cathedra esse re- 
gulam fidei, quae errare non potest, quando aliquid authentice 
proponit universae Ecclesiae tamquam de fide (immediate vel 
mediate) divina credendum.... Probari in primis potest ex testi- 
moniis proxime citatis (Matth. XVI; Io. XXL). Nam Christus 
dedit Petro et successoribus eius potestatem pascendi Ecclesiam 
maxime in doctrina... et singulari modo per potestatem iurisdi- 
ctionis interpretandi seu proponendi veritates credendas, et sub 
obligatione illas credendi (fide nempe divina, ut iam dixerat, 
et ut verbum hoc in theologia per se semper intelligitur) : ergo 
haec potestas habet necessario adiunctam infallibilitatem, et as- 
sistendam Spiritus Sancti ut non erret. Consequentia probatur, 
quia hoc necessarium est propter infallibilitatem | Ecclesiae in 
credendo ; nam si Pontifex docens illo modo, eam posset decipere, 
etiam ipsa posset decipi, imo cogeretur ad errorem, quia credere 
teneretur ». 

Atqui hoc argumentum, facto discrimine inter definitiones ex 
cathedra, quibus debeatur assensus fidei immediate vel mediate 
divinae, et inter alias decisiones, quibus praestetur assensus re- 
ligiosus (in sensu saepe explicato), non solum non labefactatur, 
sed imo ipsam distinctionem definitionum ab aliis etiam authen- 
ticis documentis Pontificum supponit, eique innititur. Hanc po- 

icstatein exigendi a tota Ecclesia assensum in veritatem per actum 
fidei, qui modus docendi est ac dicitur dejinitio ex cathedra, 
Neoprotestantium magister Fridericus Schulte intelligere noluit 
comprehensum in verbis evangelicis, ut ex eis per analysin fa- 
cile deduci queat; ac propterea dixit, distinctionem definitionum 
ex cathedra ab aliis publicis Pontificum documentis non aliud 
esse, quam saeculi XVI « figmentum scholasticum » (Schulte 1. c.). 

Si argumentum theologicum constituitur in hoc principio : 
omnis actus auctoritatis , qui exigit non solum silentium reve- 
rentiale et obedientiam externam sed assensum internum (sine 
distinctione gradus et qualitatis), necessario infallibilis sit oportet; 
hoc certe a nobis reficitur, sed negamus esse argumentum theo- 
logicum h. e. explicite aut implicite in revelatione contentum, 
vel quod ex revelatis veritatibus deduci queat, vel saltem in ve- 
terum theologorum consensu fundetur. Si istud principium admit- 
tatur, quomodo quaeso e. g. edictum Stephani 1. « nihil inno- 
vetur, nisi quod traditum est, » illa plurima quae tam in actis 
Conciliorum quam in Constitutionibus Pontificum, theologi de- 
finitiones stricte dictas esse inficiantur, et quibus tamen « sine 
intolerabili temeritate » (ut loquitur .Maurus Cappeilari) contra- 
dicere aut contrarium sentire fas non fuisse vel esse fidem theo- 
logi consentiunt, quomodo inquam huiusmodi omnia documenta 
adhuc distinguentur a ^definitionibus ex cathedra, et non prorsus 
iuxta Schultenam assertionem cum eis commiscebuntur? Huius- 
modi vero « confusiones et perturbationes in Ecclesia » equidem 
cum eodem beatissimo auctore « Triumphi » maxime cavendas 
esse puto. 

Corollarium 4. Auctoritas universalis providentiae eccle- 
siasticae et doctrinalis per se primo residet in solo pastore to- 
tius Ecclesiae et in nulla alia persona singulari. Attamen sicut 
singulis Episcopis dictum est, « pascite qui in vobis est gregem 
Dei », ita eis sine dubio in gregibus sibi subditis competit etiam 
quoad pabula sanae doctrinae auctoritas providentiae particula- 
ris, in subordinatone et unione cum supremo et universali pa- 
store, Romano Pontifice. Ex necessitate huius subordinations . 
et unitatis in doctrina fit, ut eorum authentia referatur dumtaxat 
ad praedicandam et tuendam doctrinam, vel explicita definitione, 
vel consensu Ecclesiae, vel per decisiones universalis providentiae 
iam propositam, non vero ad controversas inter catholicos quae- 

stiones ex sese decidendas. Propier eandem causam cum Episcopi 
auctoritas etiam quoad proprium suum obiectum suprema non 
sit, semper praesto est magisterium supremum s. Sedis, ubi con- 
tra doctrinam sive unius sive plurium Episcoporum merito su- 
spicio oriretur. Cf. Antifebron. dissert. II. c. 12. 

Imo in foro interno et in ordine ad directionem vitae spi- 
ritualis, auctoritas sacra h. e. vi muneris sacri a Christo insti- 
tuti, et non solum auctoritas scientifica competit suo modo etiam 
directoribus animarum, adeo ut fideles in rebus dubiis, quae 
conscientiam attingunt, possint et aliquando (ubi alia via tuta 
non patet) teneantur suum indicium practician conformare aucto- 
ritati ministrorum i)ei (cf. s. Alphonsum 1. I. n. 12. 13.). Ni- 
mirum totam Ecclesiam et singulas eius partes lesus Christus 
caput disponit ac regit in vita interna et externa, sed non sine 
suis visibilibus vicariis per omnes ordines a supremis usque ad 
infimos, ita ut principium auctoritatis et obedientiae spiritualis 
diversis gradibus, formis ac modis totum corpus ac omnia mem- 
bra pervadat. 

Universim consilium evangelicum obedientiae non modo vo- 
luntatis sed etiam intellectus luculentissime demonstrat, infalli- 
bilitatem praecipientis non esse conditionem necessariam, ut sub- 
iectio et obedientia intellectus praestari queat (1). Imo ex do- 
ctrina communi Sanctorum, quam multis Suarez (de Religione 
T. IV. tract. IX. 1. IV. c. 15. cf. T. lll. 1. X. c. 8. n. 2) 


(1) Haec sola obiter adnotavi in prima editione. Est porro ex ipsis 
verbis evidens, hic agi dumtaxat de principio generali, num infallibilitas au- 
ctoritatis sit conditio necessaria, ut obedientia intellectus, sane respondens 
diversa diverso gradui et naturae auctoritatis, possit locum habere. Disser- 
tator vero Traiectensis ex consilio evangelico obedientiae intellectus timens 
suarum opinionum libertati, paulo crassius monstra depingit. Postquam 
p. 144. citavit illa mea verba de consilio evangelico obedientiae intellectus, 
quae auctoritati etiam non infallibili praestari queat, territus conqueritur : 
« si non solummodo teneor assensum mentis praestare auctoritati infallibili, 
sed et fallibili et reformabili Providentiae sic dictae.... singuli Episcopi in 
quorum dioecesibus commoror, hoc sibi iure vindicare possunt; imo cuique 
confessarlo, licet non sit iudex opinionum, ut aiunt theologi, sed tantum dis- 
positionum, mihi mutare meam sententiam iniungere licebit, quo fieri potest, 
ut quavis vice, qua mihi loci vel confessarli vel superioris mutatio contingat, 
forsitan et opinionis cuiusdam mutatio necesse sit ». Relegat ingeniosus 
doctor mea verba pacatiori iam animo, et videbit nihil sibi periculi esse 
pertimescendum sive ab Episcopis sive a co^jfessariis. 

et compendio s. Alphonsus (1. IV. n. 47.) describunt, « subdi- 
tus dubitans an res praecepta sit licita nec ne, tenetur dubium 
deponere, et sic potest et debet obedire ». Docent enim ss. Ber- 
nardus, Bonaventura, Ignatius, bb. Humbertos Ord. Praedicat., 
Dionysius Carthusianus ceterique uno consensu: « quidquid vice 
Dei praecipit homo, quod non sit tamen certum displicere Deo, 
sic accipiendum est, quasi praecipiat Deus » (s. Bonavent. Specui, 
disciplin. P. I. c. 4.). At haec omnia prorsus falsa essent, nisi 
subditus teneretur in huiusmodi dubiis intellectum, non quidem 
in opinione speculativa, sed in iudicio practico de honestate suae 
actionis, subiicere auctoritati, licet ea nec speculative nec practice 
sit infallibilis. Haec ergo Sanctorum doctrina, quam s. Alphonsus 
appellat communem et certam, si vera sit, falsum est non posse 
aut numquam debere intellectum sese subiicere superiori aucto- 
ritati nisi infallibili. 

Corollarium 5. Auctoritas infallibilitatis et supremum ma- 
gisterium Pontificis definientis ex cathedra, omnino nihil umquam 
pertinuit ad causam Galilaei Galilaei, et ad eiurationem opinio- 
nis ipsi iniunctam. Non solum enim nulla vel umbra definitio- 
nis Pontificiae ibi intercessit, sed in toto illo decreto Cardi- 
nalium s. Officii, et in formula eiurationis ne nomen quidem 
Pontificis umquam sive directe sive indirecte pronuntiatum re- 
peritur. Legi possunt documenta desCripta in Ioannis Bapt. Ric- 
cioli Almagesto Novo P. IL 1. IX. sect. 4. c. 40. p. 496. seqq. 
Attamen in ilio statu quaestionis et re nondum eliquata, cum 
systematis astronomici veritas minime adhuc probata, nullum 
praeberet fundamentum loca Scripturae in alio quam in obvio 
sensu interpretandi, ipsique in physicis ac astronomicis pro ea 
aetate homines doctissimi ut Tycho Brahe, Alexander Tassonus, 
Christophorus Scheiner, Antonius Delphinus, lustus Lipsius (vide 
Ricciolium l. c. p. 495.) Galilaei opinionem indicarent contra- 
riam Scripturis, pertinebat omnino ad auctoritatem providentiae 
ecclesiasticae cavere, ne quid detrimenti caperet interpretatio 
Scripturae per coniecturas et hypotheses, plerisque tum temporis 
visas minime verosímiles (1). Non examen doctrinae institutum 


(1) Haud diu post causam Galilaei iudicatam, Honoratus Fabri S. I. in 
Basilica Vaticana Poenitentiarius, cuidam Copernicani systematis fautori in 
Haec verba rescripsit. « Ex vestris coryphaeis non semel quaesitum est, utrum 
haberent'aliquam pro terrae motu demonstrationem? Nunquam ausi sunt id 

est ad eius definitionem pro universa Ecclesia (1), de quo nemo 
cogitabat; sed habitus processus criminalis anno 1633, secundum 
quem pro illis adiunctis non potuit aliud iudicari, quam quod 
in finali iudicum sententia continetur. « Ne tuus iste gravis et 


perniciosus error ac transgressio (2) remaneat omnino impuni- 


asserere. Nihil ergo obstat, quin loca illa in sensu litterali Ecclesia intelligat, et 
intelligenda esse declaret, quamdiu nulla demonstratione contrarium evincitur; 
quae si forte aliquando a vobis excogitetur, quod vix crediderim, in hoc casu 
nullo modo dubitavit Ecclesia declarare, loca illa in sensu figurato et im- 
proprio intelligenda esse, ut illud poetae: terraeque urbesque recedunt». 
Rescriptum istud insertum est anno 1665. mense lunio Actis Societatis regiae 
Anglicae (Euseb. Amort in Philosophia Pollingiana T. III. P. I. p. 2.). In 
eadem sententia tempore Galilaei erant Romae alii theologi et astronomi, 
ut P. Scheiner, P. Riccardi Magister Palatii Apostolici (Nellius in vita Ga- 
lilaei T. II. p. 449). Ex litteris Marii Guiducci discipuli Galilaei datis 6. 
et 13. Sept. 1624. Nellius 1. c. haec refert: « In questo frattempo ebbe egli 
(Galileo) notizia, che il Gesuita P. Orazio Grassi di lui antagonista (Pro- 
fessor astronomiae in hoc collegio Romano) aveva detto, che aliar quando 
si fosse trovata una dimostratone che provasse il moto della terra, corne- 
rebbe interpretare la Scrittura Sacra altrimenti, che non si è fatto ne' luoghi 
dove si favella della stabilità della terra e moto dei cieli, et questo ex sen- 
tentia Cardinalis Bellàrmini ». Haec doctrinae expositio digna ingenio et pie- 
tate Bellarmini ac Fabri, egregie ostendit tum genuinum sensura, tum aequi- 
tatem sacri tribunalis, tum rationem, qua Galilaeus non solum potuit sed 
debuit sententiae acquiscere, ut nihil opus sit cum D. Bouix et cum scriptore 
Traiectensi arbitrari. « s. Inquisitionem potestatis suae limites excessisse », 
atque commentitium illud eppur si muove maxime eo modo, quo sine certe 
auctore rumor percrebuit, non ad laudem sed ad dedecus viri rapientis con- 
fictum esse videatur. 

(1) Celeberrimus Gassendus, in Ecclesia Divionensi Praepositus, et in 
Academia Parisiens! Mathematices Professor, Galilaeo amicissimus, ita scri- 
psit « In eo sum, ut placitum illud reverear, quo Cardinales aliquot ap- 
probasse terrae quietem dicuntur. Etenim licet Copernicani tueantur, loca 
Scripturae quae terrae statum sive quietem et soli motum tribuunt, expli- 
canda esse de ipsa, ut loquuntur, apparentia deque accommodatione ad captum 
moremque loquendi vulgarem.... nihilominus quod ea loca secus explicentur 
a viris, quorum, ut constat, tanta est in Ecclesia auctoritas, eapropter ipse 
ab illis sto, et hac occasione facere intellectum captivum non erubesco. Non 
quod propterea existimem articulum fidei esse; neque enim, quod sciam 
quidem, id assertum ab illis est, aut apud universam Ecclesiam promul- 
gatum atque receptum ; sed quod illorum iudicium habendum praeiudicium 
sit, quod non possit apud fideles non maximi esse momenti ». De motu im- 
presso a motore translato ep. 2. Opp. T. III. p. 471. ed. Florent. 1727. 

(2) Galilaeus violaverat mandatum ei iniunctum anno 1616, cui promi- 
serat se obtemperaturum, « ut in posterum non liceat ipsi dictam falsam 

tus, et tu in posterum cautior evadas et sis in exemplum aliis, 
ut abstineant ab huiusmodi delictis, decernimus ut per publicum 
edictum prohibeatur liber Dialogorum Galilaei Galilaei, te autem 
damnamus ad formalem carcerem huius s. Officii ad tempus 
arbitrio nostro limitandum, et titulo poenitentiae salutaris prae- 
cipimus, ut tribus annis futuris recites semel in hebdomada 
septem psalmos poenitentiales, reservantes nobis potestatem mo- 
derandi, mutandi, aut tollendi omnino vel ex parte supradictas 
poenas et poenitentias » (i). Vide Revue des sciences ecclé- 
siastiques 2a. serie T. II. p. io5. seqq.; 217. seqq. 


SCHOLION II. 


Postquam diximus de subiecto et obiecto authentici magisterii 
ad infallibilem custodiam, explicationem, et defensionem depo- 
siti adversus ingruentes errores, hic paucis declarabimus signi- 
ficationem censurarum, quibus propositiones veritati doctrinae 
repugnantes sive authentice a potestate ecclesiastica condemnari, 
sive scientifice a doctoribus designari solent. In Concilio Con- 
stantiensi sess. Vili, et XV. ac in Bulla confirmationis Martini V. 
damnati sunt q5 articuli loannis Wicleff et 3o loannis Hus sub 
hisce censuris: articuli « notorie haeretici et a ss. Patribus re- 
probati, alii non catholici sed erronei, alii scandalosi et blasphemi, 
quidam piarum aurium offensivi, nonnulli temerarii et seditiosi ». 
Censurae autem hae non singulae singulis propositionibus ap- 
positae sunt, sed adiectae toti elencho (ut aiunt) in globo, ita 
ut nulla esset propositio cui aliqua ex enumeratis notis non con- 
veniret, et nulla posita esset nota, quae ad aliquam ex iis pro- 
positionibus non pertineret. Hanc formam summi Pontifices, ubi 
multae simul propositiones damnandae erant, deinceps plerum- 
que servarunt, ita Leo X. in ipsa Bulla « Exsurge » contra 


opinionem defendere aut docere quovis modo, neque voce neque scriptis ». 
(Vide Riccioli 1. c. p. 498.). 

(1) De mendaciis, quibus diu post rem gestam et Galilaei obitum fingi 
coeperunt terricula ac tormenta contra ipsum adbibita, non est hic dicendi 
locus. Sufficiet legisse ad eorum confutationem vel solam narrationem Vin- 
centi!' Viviani, qui erat Galilaei discipulus ac familiaris amicus (in Opp. Ga- 
lilaei ed. Ticini 1744. T. I. p. LXIV). Vide etiam Marino Marini, Galileo 
e l'Inquisizione. Roma 1850; La vérité sur les procés de Galilée (Mélanges 
scientifiques etc. de M. Biot. Paris i8$8. T. IIL p. l. sqq.). 

Lutherum, Gregorius XIII. et Pius V. contra Baium, Innocen- 
tius XI. contra Michaélem Molinos pseudomysticum, Alexan- 
der Vili. contra 3i propositiones lansenianorum, Innocentius XII. 
contra 23 propositiones ex libro Fenelonii (quarum tamen nulla 
damnata ut haeretica], Clemens XI. contra 101 propositiones 
Quesnelli (in Bulla « Unigenitus ») etc. In Bulla dogmatica 
X Auctorem Fidei » ad  praecidendas lansenianorum fraudes 
Pius VI. doctrinae capitibus Pistoriensium apposuit singulis sin- 
gulas censuras. 

Quoad significationem diversarum notarum in primis consi- 
derandum est, quae dicantur propositiones haereticae, erroneae, 
temerariae, quia hae censurae frequentissime occurrunt, et iis 
determinatis aliae facilius intelliguntur. 

a) Haeretica est propositio, quae certo opponitur (sive con- 
trarie sive contradictorie) veritati, de cuius revelatione sufficienter 
in Ecclesia proposita certo constat. Duo ergo requiruntur et reve- 
latio et sufficiens in Ecclesia propositio, ut doctrina opposita sit 
haeretica. Non enim sufficit ut veritas contineatur in obiectiva re- 
velatione, quarudiu satis proposita non est; secus propositio in 
dubium revocans e. g. auctoritatem supremam aliquot librorum 
deuterocanonicorum semper etiam iam IV. saeculo, negahs im- 
maculatam Beatae Virginis conceptionem iam ante solemnem 
definitionem haeretica fuisse dici deberet. Qui modus loquendi, 
et quia odiosus est, consultius vitatur, et reipsa verus non est, 
quia haeresis includit notionem oppositionis contra professionem, 
de qua in Ecclesia certo constet. Quamvis si talis propositio 
contraria veritati revelatae sed nondum satis propositae, dicere- 
tur materialiter non formaliter haeretica, lis tota fere esset de 
modo loquendi. Non tamen requiritur ad hanc propositionis cen- 
suram , ut ipsi auctori de revelatione constet. Non enim hic 
agitur de peccato haereseos sed de propositione in se haeretica, ad 
cuius rationem bona fides auctoris nihil refert. Unde possunt 
damnari et saepe damnantur propositiones ut haereticae, quae 
non tum primum incipiunt esse sed iam ante erant tales, quin 
ideo auctor criminis haereseos necessario reus sit aut esse decla- 
retur. Vice versa is, cui satis constat de revelatione veritatis, licet 
nondum universaliter ita propositae, ut omnes credere teneantur, 
potest negando committere peccatum contra fidem, quin propo- 
sitio negationem enuntians sensu declarato sit in foro externo 

haeretica et censura haereseos afficienda (cf. de Tract. Deo Pro- 
legomen. n. III.). 

Per se patet et ex superioribus constat, ad eos qui sunt 
authentici doctores et iudices in doctrina fidei pro universa Ec- 
clesia, ad summum Pontificem et ad oecumenicum Concilium 
pertinere munus definiendi doctrinam in revelatione contentam, 
quae tamen hactenus non fuerit satis proposita. In tali defini- 
tione sane continetur sufficiens et omnium clarissima propositio 
fidei pro universa Ecclesia, et hoc ipso continetur vel (plerum- 
que) explicite additur censura haereseos contra doctrinam oppo- 
sitam, quae hactenus in sensu formali quem diximus, haeretica 
non fuerat. 

De exposita ratione primae illius censurae inter omnes con- 
venit, saltem ad rem ipsam quod spectat; nonnulla vero est 
sententiarum diversitas, ubi reliquarum censurarum non solum 
generica sed stricta et specifica notio declaranda est. Generice 
quaevis propositio falsa est erronea, atque adeo in re theologica 
de qua in censuris sermo est, omnis propositio repugnans ve- 
ritati theologicae de qua satis constet, ac proinde in supremo 
gradu etiam haeresis continet errorem; et omnis propositio 
haeretica ac dicto sensu erronea est etiam saltem in se femera- 
rid. At usu Pontificum et exinde usu theologorum, utraque po- 
sterior censura ab haeresi, et propositio femeraria ab erronea 
distinguitur ut gradus inferior a gradu superiori. Unde ulterius 
tam erronea quam femeraria propositio est damnabilis et sub 
his notis damnatur, quatenus modo aliquo opponitur veritati 
theologicae, non tamen ita ut certo opponatur veritati, quae 
certo sit vel definiatur esse veritas fidei, sed gradu aliquo in- 
feriori; et censura quidem temerariae propositionis est iterum 
inferior et minus gravis prae nota erroris. Iam in determina- 
tione propriae specificae notionis, qua utraque censura ab aliis 
'minibus distinguatur, simul conferendo theologorum diversas 
theorias et maxime praxim, ut eas adhibent, et ut potissimum 
ab ipso summo Pontifice adhibitae sunt in Bulla « Auctorem 
fidei », haec quae subiicimus, satis constant. 

b) Propositio erronea est propositio repugnans doctrinae 
theologicae, quae vel definitur vel in Ecclesia universaliter do- 
cetur et retinetur ut certa et saltem intime nexa cum doctrina 
Iulei, non tamen proponitur tamquam doctrina in se revelata 

er proinde de fide. Ratio itaque propria erroris desumitur ex 
ratione propria veritatis oppositae. Huius autem notae sunt al- 
tera positiva, videlicet certitudo ex universalitate consensus ut 
in propositionem theologice certam, et ex intimo saltem nexu 
cum doctrina fidei; altera negativa, quod doctrina non propo- 
nitur et praedicatur ut certo revelata ac de fide. Nota positiva 
inservit ad hanc censuram erroris distinguendam ab aliis infe- 
rioribus, ut postea constabit; nota negativa hanc distinguit a 
superiori, h. e. a censura propositionis haereticae (i). Ratio 
porro cur, licet universaliter teneatur ut certa, non tamen cen- 
seatur esse simpliciter de fide, potest esse duplex : vel quia non 
satis constet consensum esse non solum ut in propositionem ve- 
ram, sed etiam ut in propositionem revelatam et fide creden- 
dam, atque ideo antequam de illa definitio Ecclesiae existât, 
theologi generatim fateantur non posse dici simpliciter de fide; 
vel quia est conclusio theologica deducta ex una quidem pro- 
positione revelata, ex altera vero solum aliunde vel theologice 
vel lumine rationis certa. Igitur censura propositionis erroneae 
comprehendit tum eam quae ita, ut dictura est, opponitur con- 
clusioni theologicae certae, cuiusmodi praeter alias potest cen- 


G) Diligenter animadvertendum est magnum discrimen inter authenticos 
iudices de doctrina (Concilium seu Pontificem) et inter privatos doctores. 
Posteriores hi solum scientifice possunt determinare gradum censurae seu 
de eo opinionem edicere, et in hoc suo iudicio scientifico (nisi censura iam 
authentice fixa sit) habent pro norma eas notas, de quibus in textu loqui- 
mur. Ecclesia 'vel Pontifex, ut iudex authenticus in examine quidem prae- 
mittendo definitioni (de quo alibi dicemus) habet etiam prae oculis illas 
notas ; sed in ferendo iudicio est sub assistentia Spiritus Sancti, ita ut ab 
hac assistentia non vero ab examine praemisso, imo neque necessario a 
veritate fundamentorum, quibus forte movetur, pendeat ultimi iudicii et de- 
finitionis veritas ac infallibilitas. Unde authentice definiendo gradum cen- 
surae, hoc ipso definit, gradum certitudinis in doctrina opposita sallem illum 
esse, qui respondet censurae definitae, quamvis e. g. in censura propositionis 
erroneae consensus ille manifestans errorem, de quo diximus in textu, vel 
nexus cum doctrina revelata hactenus nondum satis fuisset cognitus. Cen- 
sura enim ipsa fertur ab Ecclesia ad manifestandum hunc nexum et gra- 
dum certitudinis. Dixi gradum certitudinis saltem definiri eum, qui respondeat 
censurae. Ubi enim non declaratur censura suprema baereseos, aliquando Ec- 
clesiae satis est definire gradum, qui saltem sit certus ac tenendus, ut patet 
ex pluribus propositionibus Pistoriensium, quae damnantur vehit « aci minus 
erroneae », et ex declaratione Concilii Viennensis de infusione gratiae et 
virtutum in parvulis, si conferatur cum doctrina Cone. Tridentini sess. VI. c. 7. 


—— 45 5— 

ti e. g. XXII. damnata in Bulla « Auctorem fidei; tum eam, 
.piae opponitur doctrinae ex universali consensione et praedica- 
tione indubitanter tenendae ut verae, quae tamen non simpli- 
citer et certo tamquam de fide proponitur, ut esset exempli 
causa X. quae in eadem Bulla dicitur ad minus erronea. Do- 
ctrina ita, ut ultimo loco diximus, proposita plerumque est 
proxima fidei, et propositio ei opposita dicitur proxima haeresi. 
Unde apparet, omnem propositionem proximam haeresi esse 
etiam erroneam, non tamen omnem propositionem affectam cen- 
sura erroris esse etiam proximam haeresi; latius enim patet 
censura propositionis erroneae quam proximae haeresi. 

c) Nota temeritatis, ut diximus, est inferioris gradus, quam 
praecedens censura erroris. Propositio in directo suo sensu te- 
meraria, debet repugnare alicui doctrinae theologicae non solum 
probabili sed communi ita, ut eam negare fas non sit. Quia est 
censura inferioris gradus quam error, propositio temeraria com- 
parata cum erronea erit in minus directa oppositione contra 
veritatem, vel opposita veritati minus stricte nexae cum doctrina 
fidei. Quia hoc plus et minus morali aestimatione et theologica 
prudentia diiudicandum est, nihil mirum quod theologi,-nisi 
forte Ecclesia ipsa definierit gradum, fere fluctuent inter duas 
has censuras, et propositiones easdem quas alii dicunt erroneas, 
alii appellent temerarias, atque etiam coniungere soleant utramque 
ita, ut dicant propositionem esse erroneam vel saltem temera- 
riam. Erit itaque propositio in suo sensu directo temeraria, 
quae vel repugnat doctrinae theologicae universaliter et constan- 
ter apud pios et doctos receptae tamquam tenendae ex gravibus 
fundamentis auctoritatis et analogiae fidei (quo e. g. pertinet XLI. 
Pistoriensium), vel aliquid affirmat contrarium approbatis in Ec- 
clesia institutis ac consuetudini licet in se non revelatis (ut es- 
sent XXVII. XXXI. LIV. ibid.). Praeterea propositio'potest esse 
temeraria modaliter eo, quod inique damnat doctrinam proba- 
bilem vel probabiliorem ; sic temeraria declarata est proposi- 
tio XXVI. Pistoriensium, qua explodunt doctrinam de « limbo 
puerorum » velut « fabulam Pelagianam ». 

Quoniam una propositio potest pluribus modis veritati opponi, 
hinc potest et solet eadem una affici pluribus distinctis censuris. Si 
(piando tamquam femerariae simul et erroneae sententiae damnan- 
tur (ut plures propositiones in citata Constitutione « Auctorem 
fidei X. XL VII. LXIV. LXXVII. LXXVIII), notandum est, quod 

supra monuimus de significatione magis generica temeritatis, qua 
utique propositio haeretica et erronea potest dici simul femera- 
ria. Postremo per se patet, ubi de censuris theologicis agitur, non 
intelligi temeritatem solum subieclivam quae opponitur pruden- 
tiae et consilio, quo sensu temere dicitur, quidquid dicitur tu- 
multuarie sine necessaria consideratione et perspecta ratione. 

d) Longe facilius determinatur propria significatio aliarum cen 
surarum, quae cum praedictis connectuntur, et sunt velut interme- 
diae. Haeresim sapiens propositio dicitur, quae grave praebet fun- 
damentum iudicandi, eam cohaerere cum principio haeretico, et 
profectam esse ex sententia haeretica auctoris; suspecta de haeresi, 
quae habet aliquid praeposterum ita, ut rationabilem pariat suspi- 
cionem implicitae haereseos. Facile patet, posse simul cum his dua- 
bus notis saporis et suspicionis haereseos coniungi strictiorem de- 
terminationem modi, quo sententia opponatur veritati ; sic utraque 
Pistoriensis XXII. et XXVIII. dicitur, suspecta de haeresi, eamque 
sapiens, et erronea. Propositio male sonans est, quae licet signi- 
ficatione minus usitata verborum sensum aliquem admittat inno- 
cuum, in significatione tamen communi verborum continet aliquid 
contrarium sanae doctrinae, quin ex contextu et adiunctis tem- 
poris, personae et rerum ad sensum innocuum determinetur. 
Unde quisque videt, propositionem male sonantem facile posse si- 
mul esse subiectam aliis censuris (vide Pistoriens. XLIV. LXV .); 
et intelligitur praeterea, propositionem aliquam, quae aliquando 
nondum fixa terminorum significatione vel alia significatione ver- 
bis adhaerente, apud vetustos Patres erat innocua, nunc sine 
explicatione prolatam posse esse male sonantem, cuiusmodi foret 
e. g. propositio simpliciter nunc affirmans in Deo tres substan- 
tias, sicut olim b. Hieronymo « venenum sub meile latere » vide- 
batur (ep. 15. n. 4. ad Damas.), si dicerentur simpliciter « sine 
suis interpretationibus » fres divinae hypostases. Propositio pia- 
rum aurium offensiva est, « quae repugnat communi fidelium 
existimationi, in quam ex pietate doctrinae sacrae conformi 
inducti sunt » (ita Kilber Tract, de Fide n. 228). Notae aliae: 
propositio schismatica, in schisma inducens, seditiosa; blasphema, 
impia; scandalosa, perniciosa; iniuriosa, captiosa etc. si qua 
explicatione indigent, legi possunt declaratae penes theologos. 
Vide Canum 1. XII. c. 11; Suarez de Fide disp. XIX. sect. 2; 
Card, de Lugo de Fide disp. XX. sect. 3; Henr. Kilber (inter 
Theol. Wirceburgenses) de Fide (ad calcem) et alios. 

SECTIO Il. 


DE CONSERVANDAE TRADITIONIS DOCUMENTIS 
ET INSTRUMENTIS. 


CAPUT L 


IE MONUMENTIS TRADITIONIS UNIVERSI»! SPECTATIS. 


THESIS XIII. 


De monumentis Traditionis quatenus exhibent 
consensum custodum depositi, et quatenus pro iisdem 
sunt instrumenta doctrinae. 


« Traditio hucusque secundum divinitus institutum et princeps suum 
» organon considerata, spectari porro potest, ut monumentis antiquitatis 
» ecclesiasticae, potissimum documentis scriptis conservata est; haec enim 
» monumenta, i^, suppeditant certum argumentum divinae Traditionis, seu 
» potius exhibent Traditionem ipsam, quatenus ex illis consensus custodum 
» depositi in aliquod doctrinae caput tamquam pertinens ad Christianam fidem 
» demonstratur; 2°. in comparatione autem cum organo semper vivente, mo- 
» niimenta eadem sunt intime cum illo nexum eique velut connaturale sub- 
» sidium conservandae Traditionis, et instrumenta doctrinae ». 


I. Monumenta universim appellamus opera antiquitatis, sive 
scripta sint sive res aliae, ex quibus in cognitionem ducimur 
idearum ac doctrinarum, morum, conditionis et totius historiae 
veterum, sive hominum singularium, sive maxime integrae socie- 
tatis. Monumenta igitur ecclesiastica dicimus hoc loco opera 
multiplicis speciei et ordinis ex antiquitate adhuc reliqua, ex 
quibus in cognitionem venimus sententiae, professionis et fidei, 
quae tum fuerit circa doctrinam et disciplinam christiauam, vel 
ex integro vel in singulis capitibus spectatam. Patet vero, pri- 
mum locum in his monumentis tenere opera scripta ; haec enim 
ceteris clarius, distinctius, explicatius ideas et sententias ac to- 
tum doctrinae ambitum referre possunt. Huc pertinent tabulae 
symbolorum et publicarum professionum fidei, conservatae vel 
singillatim vel in actis Conciliorum vel in scriptis Patrum ; acta 
et definitiones Conciliorum ; singulorum Patrum opera polemica 

et apologetica, dogmatica, catechetica et homiletica, esegetica; 
historica, ascetica; acta Martyrum et Confessorum ; libri litur- 
gici et Sacramentaria; libri poenitentiales, canones disciplinae, 
legum ecclesiasticarum et etiam civilium collectiones; historia 
ecclesiastica universim et historia haereseon ; ex obliquo scripta 
etiam haereticorum et hostium Christianae religionis. 

Monumenta ecclesiastica alia supersunt sculpta, picta, archi- 
tectonica in cryptis, sacrariis, sarcophagis, cathedris, scyphis, 
monilibus, supellectilibus diversissimis sacro vel profano usui 
Christianorum destinatis, in quibus saepissime etiam aliquid scri- 
pturae in epigraphis intervenit. Huiusmodi monumenta licet per 
se minus apta videantur ad distinctam notionem doctrinae ac 
professionis exhibendam quam libri scripti, aliquando tamen 
etiam vividiore luce velut percellunt animos, quia non solum 
litteris eo modo ut libri ideas menti exhibent, sed actus ipsos, 
vitam religiosam cultumque veterum Christianorum expressa artis 
repraesentatione oculis subiiciunt (1). 


(1) Speciminis causa in tabula adnexa exhibemus aliquot monumenta 
Christiana, quorum primum n. 1. est ex pictura saeculi. II. vel III. ineun- 
tis in coemeterio Callisti; alterum n. 2. j. ex caelaturis in sarcophago Are- 
latensi saeculi IV ; reliqua desumpta sunt cx fragmentis auro pictis vasorum 
crystallinorum saeculi III. et IV. ut habentur in Opere doctissimi P. Ra- 
phaels Garrucci (Vetri ornati di figure in oro trovati nei cimiteri cristiani 
di Roma. Roma 1864.), apud quem amplior explicatio legi potest (tab. I. 
III. VIL. IX. X). 

Figura i. In tripode seu in altari, de quo edere non possunt qui taber- 
naculo deserviunt (Heb. XV. 10.), propositus est simul cum pisce, vir habitu 
philosophi graeci adstat manu extensa super dona proposita; pone conspi- 
citur figura muliebris habitu orantis manibus ad coelum extensis. Ex adverso 
respondet depicta in pariete (sed hic omissa) imago alia, in qua cernitur sa- 
crificium Abrahami praeparatum, ipse vero patriarcha extensis pariter ad 
coelum manibus. Habes sacrificium eucharisticum, in quo Christus ipse sub 
speciebus panis offertur, oculis exhibitum fere non minus clare et distincte 
quam ab Ignatio, lustino, Irenaeo descriptum est, dummodo librum artis 
Christianae ac eius symbola legere scias. Qui videtur panis, est piscis I. X. 
O. Y. X. h.e. iuxta notissimam hieroglyphicam Christianam; lesus Christus 
Dei Filius Salvator, ex litteris initialibus 'I^trouc Xptçrô; 0eo5 Ytó; Swrrcp. 
Nomine Ecclesiae cx gentibus collectae per ministerium sacerdotum fit sa- 
crificium. (In omni loco sacrificatur et offertur nomini meo oblatio munda ; 
quia magnum est nomen meum in gentibus, dicit Dominus Mal. II. 11. « Et 


adducent omnes fratres vestros de cunctis gentibus donum Domino..... et 

Iam demonstratio theseos ex perspecta veritate antecedentium 
sponte consequitur. Distingui possunt in ipsa prima parte duae 
enuntiationes, una negans: monumenta ecclesiastica antiquitatis 
non praebent certum argumentum Traditionis divinae, nisi possit 
demonstrari consensus in doctrina, quam  praeseferunt; altera 
affirmans: praebent certum argumentum  Traditionis divinae et 
exhibent Traditionem ipsam, ubi consensus successionis aposto- 
licae demonstrari potest. 


Prolecto ad priorem negantem enuntiationem quod pertinet, 
ubi consensus vel antecedens vel svnchronus vel consequens di- 
recte. vel indirecte demonstrari non potest, huiusmodi monumenta 
solummodo exhibent privatam sententiam et intelligentiam sin- 


gulorum , vel saltem aliud in iis exhiberi non constat. Privata 
l 


assumam ex eis sacerdotes et levitas dicit Dominus ». Is. LXVI. 20. 21.). 
Ne de sacrificio repraesentato dubites, adest sacrificium typicum Abraham i. 

Figura 2. 3. Sacrificium idem eucharisticum eodem fere modo, sed re- 
praesentatione duplici distincta exhibetur in sarcophago Arelatensi. Christus 
multiplicat quinque panes et duos pisces tamquam symbolum Eucharistiae 
(Io. VI.); svmbolum sacrificii manifestum inde est, quod Dominus adstanti 
Apostolo ostendit panes et pisces arae impositos, idque ita ut simul in- 
nuat sacrificium pro peccato, quod repraesentatur per serpentem in arbore 
paradisi. 

Sequuntur picturae in fragmentis crystallinis. 

' Figura 4. In parte superiori exhibetur Christus redivivus stans in monte; 
ex una parte adstat s. Petrus, cui Dominus tradit volumen explicatum in 
sinum pallii eius. In volumine adhuc leguntur syllabae INUS, quas cl. P. Gar- 
rucei supplet Dominus legem dat, ex sarcophago Arelatensi, ubi Christus 
sedens in medio Apostolorum librum legis tenet istis verbis inscriptum. Tra- 
ditio autem libri legis signum est traditae potestatis regiminis et magisterii 
in regno Christi. Haec ipsa potestas significatur cruce super humerum Petri, 
tamquam sceptro regni lesu Christi: « solus novus rex saeculorum Christus 
lesus novae gloriae et potestatem et sublimitatem suam in humero extulit, cru- 
cem scilicet, ut secundum Davidis prophetiam (Ps. 95. 10. secundum LXX.) 
exinde regnaret» Tertull. adv. lud. c. 11. «Principatus super humerum 
eius ». Is. IX. 6.; « et dabo elavem domus David super humerum eius ». 
ib. XXII. 22. Huic nostrae picturae omnino geminum musivum opus exstat 
in Ecclesia Constantiae (Ciampini De sacris aedificiis a Cónst. M. con- 
structis p. 131. tab. XXXIL). nisi quod ibi s. Petrus manu gerit virgam, 
non crucem super humerum; in volumine autem ei porrecto scriptum est 
Dominus pacem dal. P. Garrucci iudicat has diversitates serius in aliqua.opcris 
instauratione inductas fuisse. Ceterum et virga est indicium potestatis, sive 
intclligatur virga (sceptrum) virtutis Ps. 109. 2, sint antitypus virgae Moy- 
sis. Quoad inscriptionem vero, pax est ipsum insigne ac propria nota regni 

autem sententia citra consensum spectata non est maioris au- 
ctoritatis, quam est vel auctoritas privata singulorum Patrum 
et doctorum, vel sunt argumenta quibus probatur. Poterit ergo 
esse sententia vera, poterit esse gravis, poterit esse probabilis ; 
attamen vi huiusmodi privatae intelligentiae et testificationis non 
demonstratur pertinere ad Traditionem divinam, quia Patres sin- 
guli citrà consensum successionis apostolicae aliquid docentes 
non testium Traditionis, sed doctorum privatorum munere fun- 
guntur (de quo inferius dicemus); et quia criterium deest assi- 
stentiae Spiritus Sancti et per hanc infallibilis intelligentiae, quod 
quidem criterium quando agitur de custodia Traditionis in Ec- 
clesia et per Ecclesiam universalem, positum esse vidimus in 


Christi Eph. II. 14. sqq. et locis aliis passim. Porro in nostra pictura ad 
alterum latus Christus mittit Paulum, ut portet nomen eius coram gentibus 
et regibus et filiis Israel. Ad marginem palma et in ea phoenix avis symbola 
sunt resurrectionis ; Christus enim suscitatus a morte hic exhibetur. Ex monte 
promanant septem flumina, nempe profluens a Christo gratiae plenitudo (in 
qua continentur septem dona Spiritus Sancti Is. XI. 2. 3; septem sacra- 
menta velut canales multiformis gratiae Dei). Sequitur pars inferior insignis 
huius monumenti. Agnus Christus in monte, ex quo.scaturiunt tamquam ex 
fonte uno quatuor flumina doctrinae evangelicae. Ab utroque latere duae civi- 
tates IERUSALE et BECLE pro BETLE, ex quibus accurrunt sex agni sub 
Spiritu Sancto in linguis igneis ad Christum ; fideles nempe ex ludaeis (leru- 
salem)et ex gentibus (in Bethlehem primum Christus manifestatus est Magis, 
qui erant primitiae gentium). Superne IORDANES est symbolum baptismi. 
Haec eadem omnia visuntur in opere musivo Ecclesiae ss. Cosmae et Da- 
miami (Ciampini Vetera monumenta T. II. p. 60. tab. XVI.), et (excepto 
Iordane) in Ecclesias. Marci (ibid. p. 122. tab. XXXVII.); nisi quod utro, 
bique pro ampliori spatio agni, symbolum fidelium, sunt duodecim. In Ba- 
silica Liberiana duae item sunt civitates HIERUSALEM BETHLEEM ; quin- 
que agni penes unam, quinque penes alteram (ibid. T. 1. p. 200. tab. XLIX.). 
In Ecclesia s. Sabinae sub effigie s. Petri est figura muliebris librum aper- 
tum manu tenens cum subiecta épigraphe ECCLESIA EX CIRCUMCI- 
SIONE; ex parte altera sub effigie s. Pauli respondet figura similis EC- 
CLESIA EX GENTIBUS (ibid. p. 188. tab. XLVIIL). Litterae in margine 
nostri monumenti PIE Z sunt inscriptio saepe repetita in scyphis zU 
(bibas vivas). 

Figura y. Christus virga percutiens petram in deserto. Christus ipse erat 
petra 1. Cor. X. 4; et Christus ex hac petra profundit aquam gratiae. Typo 
Moysi substituitur antitypus Christus significatus per illum. 

Figura 6. Christus virgam virtutis vel antitypum virgae Moysis manu 
tenens, convertit aquam in vinum. Verum cum Evangelista expresse nominet 
hydrias sex Yo. II. 6, nihilominus sicut in hoc ita in aliis pluribus monu- 

ipso consensu (supra th. VIII.) (i). Porro si sententia in monu- 
mentis relata non niodo esset citra consensum sed etiam contra 
illum, patet non Traditionis divinae sed veteris erroris testimo- 
nium fore. 

Non minus constat de veritate propositionis secundae, quae 
erat affirmans; ubi enim monumenta sententiam antiquitatis exhi- 
bent ita, ut ex iis consensus custodum fidei et successionis apo- 


mentis stint septem hydriae. Nempe quod non tam historiam quam rem si- 
gnificatam, h. e. transubstantiationem eucharisticam oculis exhibere propo- 
situm erat- (Tract, de Euchar. p. 216.), id numero mystico septenario ple- 
nitudinis gratiarum indicatur. 

Figura 7. Petrus dux et legislator populi novae Legis, substituitur Moysi 
duci et legislatori V. T. Immo locum occupat Christi tamquam eius Vica- 
rius (cf. figuram 5.). De litteris saepe occurrentibus in vestimentis, ut hic 
vides litteram q, consule Ciampini Monumenta vetera T. I. c. 13. 

Figura S. Est desumpta imago ex fragmento vitreo in museo Borgiano 
Congr. de Propaganda Fide. Cl. P. Mozzoni qui eam acceperat a b. m. 
P. Marchi, inseruit monumentis saeculi II. Certe est antiquissima ; et cum 
alis monumentis similibus demonstrat cultum in antiquitate Christiana erga 
Sanctos, nominatiti! per imagines, et cultum hyperduliae super sanctos ipsos 
Apostolos erga Virginem Matrem Dei. Beata Virgo habitu orantis pro nobis 
collocata visitur inter duos sanctos Apostolos Petrum et Paulum. 

Figura X) Daniel occidens draconem (Dan. XIV. 26.) typus idololatriam 
occidentis Christi, qui tamquam praefiguratus antitypus pone adstat virgam 
virtutis manu tenens, ut in plurimis aliis monumentis. 

Figura io. Tobias exenterat piscem : « cordis eius.... fumus extricat 
omne genus daemoniorum... et fel valet ad ungendos oculos, in quibus 
fuerit* albugo, et sanabuntur » Tob. VI. 4. sqq. Piscis symbolam Christi 
qui expellit daemonem, et illuminat oculos. Utrumque monumentum (9. 10.) 
pertinet ad ea plurima, quae ostendunt nullo discrimine eundem fuisse usum 
librorum deuterocanonicorum ac protocanonicorum tamquam Scripturarum 
sacrarum. 

Figura ii. Piscis sub cucurbita significat Christum praefiguratum in 
historia lonae prophetae Ion. II. 1; IV. 6; Matth. XII. 40. Ubi enim in 
vulgata versione legitur hedera, in Itala erat cucurbita (LXX. itoXwWIit] 
heb. Numerus septenar-ius in planta symbolica fecunditatis quid 
significet, constat ex dictis ad figuram 4. Etiam in aliis monumentis, ubi 
lonas humana figura repraesentatur dormiens sub planta, servatur numerus 
septenarius cucurbitarum (Op. cit. P. Carnicci tab. IV .). 

(1) Si monumentum referret definitivam sententiam etiam unitiSj cui 
in docendo promissa est infallibilis assistentia Spiritus Sancti, neganda esset 
'hypothesis non posse demonstrari consensum ; haec enim assistentia pro- 
missa est omnibus et solis ex Christi mandato docentibus universam Eccle- 


stolicae in aliquod fidei dogma demonstretur, eo ipso exhibent 
doctrinam sub eo charactere, qui est criterium certum Traditionis 
divinae. Tum quippe illis monumentis velut praesentes sistuntur 
custodes fidei non ut privati doctores, sed ut consentientes te- 
stes Traditionis ex diversis aetatibus diversisque Ecclesiis, et 
eorum non privatae sententiae referuntur sed unanime testimo- 
nium Traditionis. Ergo sicut consentiente testificatione succes- 
sionis apostolicae viventis, ita monumentis quae consentientem 
testificationem successionis apostolicae antiquiori aetate obtinen- 
tem referunt, divina Traditio demonstratur et exhibetur. Lege 
August, contr. Julian. 1. I. n. 30-34., 1. 11. n. 31-3/.; Op. im- 
perfect. 1. II. n. 32. 

Il. In altera parte theseos comparamus monumenta et do- 
cumenta antiquitatis ecclesiasticae cum ipso perenniter vivente 
magisterio. 

i°. Documenta illa universim spectata dicimus esse subsi- 
dium ad conservandam Traditionem cum organo principe in- 
time nexum eique velut connaturale. Sicut apostolatus a Christo 
est institutus per se non ad scribendos libros, sed ad promul- 
gandum evangelium regni auctoritate praedicationis, ad consti- 
tuendas Ecclesias, ad fideles conservandos in fide per ipsum 
vivens magisterium et ministerium authenticum; nihilo tamen 
secus aliqui ex Apostolis et discipulis Apostolorum inspirati erant 
a Spiritu Sancto ad praedicationem etiam scriptis documentis ex 
parte comprehendendam in subsidium praedicationis et viventis 
magisterii (th. IV.): ita successio apostolica ex se et directe a 
Christo instituta est ad doctrinam et disciplinam Christianam 
vivente semper magisterio ac ministerio in perpetua successione 
conservandam et propagandam; at ex hoc ipso munere divinitus 
iniuncto velut connaturaliter sequitur pro rerum ac temporum 
conditione et necessitate plus minusve ampla doctrinae ac disci- 
'plinae Christianae conscriptio et in monumentis consignatio. Cum 
enim Spiritus Sanctus non citra ministerium humanum, nec etiam 
per continuam immediatam revelationem nihil agentibus fidei 


siam, cuiusmodi persona singularis post Apostolos nulla est nisi Episcopus 
Ecclesiae universalis h. e, successor Petri ; ubi autem universa Ecclesia au- 
thentice docetur, iam etiam de « praedicatione ecclesiastica » et de consensu 
constat, qui consequitur tamquam effectus (vide supra p. 106. ssq.). 

custodibus afflatam depositum conservet; sed id praestet per as- 
sistendam dirigentem et iuvantem et ab errore praeservantem ; 
ideo opera etiam humana et elementum humanum sub hac Spi- 
ritus assistentia requiritur (th. IX.). Ad hanc autem humanam 
operam sub directione Spiritus Sancti positam pertinet etiam , 
atque ex ipsa natura societatis hominibus et pro hominibus con- 
stitutae secundum sapientiam et providentiam Dei consequitur, 
ut publicae fidei professiones, solemnia successionis apostolicae 
in Conciliis iudicia ac definitiones . vindiciae et declarationes 
doctrinae traditae adversus novitates exortas, catecheses et in- 
stitutiones populi catholici, expositiones Scripturarum, liturgia, 
ritus administrationis sacramentorum, ad summam actus quique 
praecipui vitae ecclesiasticae etiam scriptis consignentur, haecque 
omnia documentis et monumentis expressa posteris tradantur. 
Non est quidem haec scriptio et consignatio ipsi muneri succes- 
sionis apostolicae ex institutione Christi inhaerens, sicut inhaeret 
essentiale ei magisterium et ministerium personale; nihilominus 
magisterii non quidem in singulis sed generativo spectati aliqua 
functio, ex rerum et hominum natura moraliter necessaria adeo- 
que suavi providentiae Dei consona, haec quoque est, ut inte- 
gritati et perpetuitati doctrinae et disciplinae etiam documentis 
et monumentis consulatur (i). 

Porro ipsi actioni humanae magisterii semper viventis pro- 
pter eandem rationem quia non revelationibus semper novis sed 
assistentia Spiritus Sancti regitur, necessaria saepe est inquisitio 
in fidem et professionem suorum antecessorum et antiquitatis 
Christianae, ubi vel consensus praesens non est satis perspicuus, 
vel professionis praesentis connexio cum antiquitate adversus 
oppositos errores vindicanda, vel pro fidelibus ad luculentiorem 
confirmationem ac declarationem  perennitas doctrinae et unitas 
fidei per omnes aetates demonstranda est. Haec autem ad sen- 
sum et consensum antiquitatis appellatio, nisi ex monumentis et 
documentis, quae supersunt, directe institui non potest. Constat 
ergo, monumenta et documenta Christianae professionis-ac disci- 


G) Confer Euseb. de epistolis Ignatii supra p. 62. sq. de documentis 
Patrum universim, quos Deus « paucos multis excellentiores per diversas 
-aetates temporum locorumque distantias dispensare voluit, » vide p. 70. 
»q.; 79. 

plinae, tum origine tum morali necessitate ex ipsa natura cuiusvis 
societatis et nominatim societatis Christianae, esse cum magisterio 
perpetuae successionis apostolicae intime nexa, et societati Chri- 
stianae praesidia ad servandam  Traditionis integritatem velut 
connaturalia. Cf. Bellarmin. De verbo Dei 1. IV. c. 12. 

20. Licet haec ita sint, attamen si monumenta ecclesiastica 
formaliter spectentur, h. e. non loquendo de auctoribus quatenus 
eorum plerique Episcopi aut Pontifices, vel seorsim « per aetates 
temporum et locorum distantias dispensati » vel collecti in Con- 
ciliis ipsi constituebant pro sua aetate vivens magisterium ; sed 
considerando monumenta in se, quatenus sunt monumenta anti- 
quitatis, ea censeri non possunt organon princeps Traditionis ; 
sed sunt ipsi organo principi subsidium et instrumentum do- 
ctrinae, quantumvis modo declarato moraliter necessarium et con- 
naturale. 

Nam a-) ordine originis successores Apostolorum perpetua 
serie sese excipientes sub assistentia Spiritus Sancti, et t sub 
charismate veritatis certo quod cum episcopatus successione ac- 
ceperunt » (th. Vili.), sunt ex demonstratis organon servandae 
Traditionis simpliciter ac immediate a Christo institutum; hoc 
autem alterum praesidium ad servandam Traditionem habet ori- 
ginem in praecipuis suis elementis ab ipso organo principe, non 
ex immediata Dei institutione, licet sit ex speciali Dei erga Ec- 
clesiam suam providentia. Uno verbo dici potest: perpetuum 
semper vivens magisterium apostolicura est ipsa rei substantia 
a Deo instituta ad conservandam Traditionem, conservatio per 
monumenta est aliquis modus consequens ex re a Deo instituta. 

b) Ideo ordine necessitatis alterum est ex institutione Dei 
simpliciter necessarium et essentiale, alterum ipsi datum est ad 
rite fungendum suo munere sub suavi Dei providentia et quo- 
dammodo ad melius esse. 

c) Ordine doctrinae unum se habet ad alterum, ut instru- 
mentum doctrinae inanime ad doctorem viventem, qui eo utitur 
eiusdemque est authenticus interpres. Sicut Scriptura sacra con- 
tinet verbum Dei scriptum, atque ita constituit partem depositi 
seu obiectivae revelationis, cuius custodia, explicatio et praedi- 
catio divinitus concredita est semper viventi successioni aposto- 
licae sub directione Spiritus Sancti, proindeque huius ipsius suc- 
cessionis est authentice declarare verum sensum Scripturae; si- 


— 155 — 


mili fere modo monumenta omnia ecclesiastica, quatenus exhi- 
bent consensum vel definitivum iudicium successorum apostoli- 
corum quovis tempore praeterito, continent verbum Dei ac pro- 
inde pertinent ad depositum custodiendum et explicandum a 
continua et vivente successione apostolica. Si quando ergo vel 
de existentia consensus ex iis monumentis demonstrandi, vel de 
vero sensu doctrinae in iis exhibitae dubitatio aut controversia 
oriatur, ipsa vivens successio apostolica est authentica interpres 
et iudex sensus et consensus. 

Verbum Dei sive in Scriptura sacra sive in monumentis ec- 
clesiasticis contentum, sine dubio est regula ac norma credendi 
universae Ecclesiae; sed verbum Dei explicandum est norma 
velut in actu primo, verbum Dei explicatum est norma in actu 
secundo. Authentica vero explicatio pertinet ita ad vivum semper 
magisterium custodum revelationis, ut singuli in intelligendo 
verbo Dei sive in Scripturis sive in ceteris monumentis contento, 
sempér ab auctoritate et praedicatione huius ipsius magisterii 
pendere et iuxta illius catholicum intellectum verbum Dei intel- 
ligere et credere debeant. Hoc ipsum est, quod dici solet: Scri- 
ptura et Traditio (obiectiva, comprehensa in monumentis et do- 
cumentis) est regula fidei remota; Ecclesia (vivens Ecclesiae 
magisterium et praedicatio) est regula fidei proxima. Cf. Gre- 
go.. de Valentia de Fide disp. 1. q. i. punct. 7. $ 12. (1); 
Suarez de Fide disp. V. sect. 5.; Stapleton. 1. XII. c. 15-17. 


*(1) Gregorius de Valentia hanc statuit thesim : « Nec praeterita aliqua 
Traditio sine praesenti aliqua auctoritate est iudex fidei ». Eam probat, quod 
sicut de Scriptura ita de Traditione in monumentis comprehensa potest 
controversia oriri, quae postulet indicem et normam, qua fideles omnes 
certi reddantur, quid sit tenendum, quid respuendum ; huiusmodi vero iu- 
dex et norma non potest esse nisi vivens semper magisterium. Controversia 
postulans iudicem excitari potest triplex, videlicet de auctoritate Traditionis 
alicuius, de vero eius sensu, de eius existentia. Quae habet de controver- 
siis circa verum sensum notatu digna sunt. « Cum Traditio, inquit, scriptis 
lere doctorum orthodoxorum in Ecclesia conservetur, quaestiones ac dubia 
moveri possunt de sensu illius, sicut dubitatur saepe de sensu ac mente do- 
^ jorum (quorum videlicet scripta leguntur). Eiusmodi vero quaestiones, cum 
erunt ortae post Traditionem (in monumentis comprehensam) quae semel 
lintum, ut ita dicam, locuta est, neque praeterea amplius loquitur,-certe 
per eandem ipsam Traditionem definiri satis non poterunt » l. c. 

THESIS XIV. 


De demonstratione consensus directa vel indirecta 
ex documentis antiquitatis. 


.« Consensus testium de quo diximus, ex monumentis demonstrari po- 
» test dupliciter: i^. directis testimoniis, quae vel ex diversis aetatibus et 
» Ecclesiis deprompta, communem et universalem professionem ipso suo 
» consensu immediate exhibeant, vel contineant solemne et authenticum 
» de doctrina indicium ad Ecclesiam universam ; 2°. demonstrari potest il- 
n latione, quando paucorum etiam testimonia ex indole testium, causae, et 
» adiunctorum non nisi communem fidem referre intelliguntur. ». 


I. In priori parte nostrae propositionis agimus de demon- 
stratione directa consensus inter testes Traditionis ex monumentis 
depromenda, atque ita dupliciter de existentia Traditionis con- 
stare posse dicimus, conspiratione nimirum testimoniorum vel 
solemni iudicio. 

t°. Si ex monumentis proferantur diserta .testimonia omnium 
aetatum inde ab aevo apostolico vel certe ex eo tempore, quo 
primum doctrina de qua quaeritur, ab haereticis impugnari coe- 
pit, et propterea a doctoribus in unione ac consensione catholica 
perseverantibus tractari diligentius, et si testimonia haec perti- 
neant ad diversas paeneque omnes provincias; hoc sane idem 
est ac si universa Ecclesia cum omnibus suis pastoribus et do- 
ctoribus, martyribus ac populo fideli in sua connexione cum 
Apostolis et per Apostolos cum praedicatione Christi ipsius, per 
saeculorum decursum homogéneo semper progressu coram siste- 
retur, testans suam fidem fideique intellectum (cf. August, contr. 
lulian. 1. Il. n. 3y.; vide supra p. 79.). Atqui illustrior demon- 
stratio consensionis custodum fidei nulla reperiri potest. Ergo 
de valore et evidentia huiusmodi demonstrationis constat. 

20. Solemne atque authenticum iudicium de aliqua doctrina 
tamquam revelata et apostolica iam per sese demonstrat verum 
id, quod enuntiat, quando illius est iudicis, qui auctoritate a 
Christo accepta docet universam Ecclesiam ; sive iudex iam sit 
immediate successio apostolica in unitate et consensione, ut in 
oecumenicis Conciliis, sive sit Pontifex per se, qui est unitatis 


cl consensionis origo ac centrum (t) (cf. supra p. 106. sqq.). 
Huiusmodi ergo indicium semper vel in se exhibet et authentice 
manifestat, vel efficit consensum omnium in unitate catholica 
perseverantium, estque clarissima et solemnis expressio consen- 
sionis custodum fidei saltem eius aetatis, qua iudicium latum 
est, et omnium aetatum subsequentium. Ergo monumenta ex 
quibus tale iudicium innotescit, eo ipso exhibent consentientem 
doctrinam ac Traditionem in successione apostolica. 

Praecellit hic modus demonstrandi consensionem prae altero 
quem primo locó commemoravimus, quia facilior est, omnibus 
accommodatus et ad quodvis dubium de existentia consensionis 
excludendum aptior. Ideo saepe, ubi consensus testium « per 
aetates temporum et locorum distantias dispensatorum » est am- 
biguus vel in dubium vocatus, declaratio eius per authenticum 
iudicium redditur necessaria. « In ipsa vetustate, ut monet s. Vin- 
centius Lirin, c. 38., unius sive paucissimorum temeritati pri- 
mum omnium generalia, si qua sunt, universalis Concilii de- 
creta praeponant (matris Ecclesiae filii); func deinde, si id minus 
est, sequantur, quod proximum est, multorum atque magnorum 
consentientes sibi sententias magistrorum ». 

II. Persaepe ea est Patrum, controversiae, adiunctorum, et 
causae totius conditio, ut ex paucorum etiam doctorum insignium 
testificatione, consensus successionis apostolicae et communis do- 
ctrina facile intelligatur. Si de Patribus agatur licet paucis, qui 
in controversia aliqua adversus haereticos pro causa catholica 
veluti duces eminebant, et pro ea, inspectante atque laudante 
universa Ecclesia, decertabant, ut Athanasius, Basilius, Gregorius 
Nazianzenus, Hilarius, Augustinus pro mysterio SS. Trinitatis 
contra Arianos et Semiarianos; Cyrillus Alex., Leo M., Agatho, 
Sophronius pro mysterio incarnati Verbi, contra Nestorianos et 
Monophysitas horumque surculos; Augustinus, Fulgentius pro 
gratia Dei, contra Pelagianos et eorum reliquias etc. ; horum in- 
quam Patrum doctrina quoad rem ipsam, quam contra haere- 
ticos nomine totius Ecclesiae defendebant (praescindendo etiam 
ab authenticis iudiciis, quae aliqui eorum tamquam universalis 


(i) « Una Ecclesia a Christo Domino super Petrum origine unitatis et 
ratione (causa efficiente et continente) fundata ». Cyprian, ep. 70. ad lan. ; 
cp. 7J. ad lubai. 

Ecclesiae pastores et doctores tulerunt), sine dubio est expressio 
communis fidei ac professionis totius Ecclesiae. Non tamen idem 
dici potest de omnibus quaestionibus, quas Patres occasione de- 
fensionis fidei communis ex sua privata sententia forte pertra- 
ctarunt. « Profundiores difficilioresque partes incurrentium quae- 
stionum, quas latius pertractarunt qui haereticis restiterunt, sicut 
non audemus contemnere, ita non necesse habemus adstruere » 
Indic, auctoritatum Sedis Apostolicae in ep. 2!. Coelestini Pon- 
tificis ad Epp. Galliae. 

Generatim si Patres etiam pauciores, quorum tum in vita 
tum post obitum magna erat in Ecclesia Dei auctoritas (cf. Aug. 
cont. Iui. l. l. n. ii. 29.), doceant aliquid ad fidem catholicam 
pertinere, vel testentur de doctrina publice recepta et a maioribus 
tradita, sive verbis disertis sive modo tractandi id prodant; si 
hoc testimonium ferant iis in adiunctis, ut doctores coaevos vel 
certe subséquentes non potuerit latere, et receptum sit nemine 
contradicente, huiusmodi testimonium etiam pauciorum ita com- 
paratum est, ut spectata oeconomia, unitate et communione Ec- 
clesiae (th. IX.) consensus custodum fidei ex eo legitime et certo 
inferatur. Ita s. Augustinus ex singulorum etiam Patrum asse- 
verante modo loquendi, ex auctoritate, fama, meritis quibus in 
Ecclesia clarebant, infert, id quod tamquam fidem Christianam 
propbnunt, non posse esse nisi ex regula fidei et communi pro- 
fessione depromptum, quia secus neque ipsi ita docuissent, nec 
ita docentes -ab Ecclesia tanta celebritate fuissent recepti. Hac 
ratione appellat ad Cyprianum : « vides quanta fiducia ex antiqua 
et indubitata fidei regula vir tantus ista loquatur » (de Peccator, 
merit, et remiss. 1. III. n. ii.), ad Gregorium Nazianzenum: 
« est quidem tanta persona, ut neque ille hoc nisi ex fide Chri- 
stiana omnibus notissima diceret, neque illi eum tam clarum 
haberent atque venerandum, nisi haec ab illo dicta ex regula 
notissimae veritatis agnoscerent » (contr. Iui. IL. n. 16.); ad Hi- 
larium « tanta in Episcopis catholicis laude praeclarum, tanta 
notitia famaque conspicuum » (ib. n. 9.) ; ad Ambrosium, « cu- 
ius, inquit, pro fide catholica gratiam, constantiam , labores , 
pericula sive operibus sive sermonibus et ipse sum expertus, et 
mecum non dubitat orbis praedicare Romanus» (ib. n. 10.); 
negat Chrysostomum potuisse in communi dogmate aliud sen- 
tire quam universam Ecclesiam, quia secus non tanta gloria 


emineret: « absit, ut tu (loannes) aliud saperes, et in ea (Ec- 
clesia) tam praecipuus emineres » (ib. n. 22.); hac denique ra- 
tione inferendo demonstrat orientalium Episcoporum consensum 
cum occidentalibus in dogmate peccati originalis: « quia et ipsi 
utique christiani sunt, et utriusque partis terrarum fides ista una 
est, quia fides ista Christiana est » (ib. n. 14.). 


1ÓO ---- 


CAPUT IL 


DE SS. PATRUM ET DOCTORUM AUCTORITATE PRIVATA. 


THESIS XV. 
De auctoritate ss. Patrum, si singillatim spectentur. 


« Singulorum Patrum auctoritas per se spectata non quidem infallibilis 
» est et peremptoria ; persuadet tamen non modo pietas sed etiam manifesta 
» ratio, ut et singolorum sententiae theologicae non parvi fiant, et non nisi 
» cautissime in sensum accipiantur dissonum a communi aliorum Patrum 
» in dogmate et in rebus theologicis doctrina ». 


I. Quod continetur in prima parte enuntiationis, per se evi- 
dens est; neque enim hominibus certitudo ac securitas, quod 
numquam errent, et inde orta auctoritas irrefragabilis adesse 
potest ex quavis scientiae et sanctitatis praestantia ; sed ex solo 
charismate Spiritus veritatis et indefectibili eius assistentia. Haec 
autem non singulis sive Episcopis sive sanctis doctoribus pro- 
missa est, sed ut pridem demonstravimus, iis solis, qui ex 
Christi institutione munus acceperunt authentice docendi univer- 
sam Ecclesiam, et quatenus hoc munere funguntur; Petri inquam 
successoribus in quibus unitatis et consensionis origo est ac vin- 
culum , et Episcopatui universo, si in unitate ac consensione 
inter se et cum suo centro spectatur. Duo itaque animadverte- 
mus, primum ut tum in re ipsa tum in dictis et (si ita loqui 
fas est) in methodologia veterum quorundam doctorum, probe 
distinguamus consensum Patrum, quatenus exhibet consensura 
ipsius infallibilis Ecclesiae, et auctoritatem deinde singulorum 
Patrum; secunda animadversio erit de conditionibus, quas ad 
ipsius consensus auctoritatem nonnulli theologi requirunt. 

i?. Praeclare distinguit Augustinus Patres spectatos privatim 
singulos, et spectatos in unitate ac consensione ut testes Tradi- 
tionis. Citatis aliquot Patrum testimoniis, dogma peccati origi- 
nalis attestandum, quorum cum ceteris et cura universa Ecclesia 
consensum ex adiunctis et modo loquendi collegit (cf. th. XIV. 
n. IL), declarat discrimen inter eorum privatam auctoritatem et 
inter Ecclesiae Traditionem, pro qua illi testantur. « Haec, in- 

quit, non ideo commemoravi, quod disputatorum quorumlibet 
sententiis, tamquam canonica auctoritate nitamur, sed ut appa- 
reat, ab initio usque ad praesens tempus quo ista novitas orta 
est, hoc de originali peccato apud Ecclesiae fidem tanta con- 
stantia custoditum, ut ab eis qui dominica tractarent eloquia , 
magis certissimum proferretur ad alia falsa refutanda, quam id 
tamquam falsum refutari ab aliquo tentaretur » Augustin, de 
Peccator, merit, et remiss. 1. III. n. 14. 

Ipse igitur consensus Patrum in doctrinam lidei non ideo veram 
infallibiliter exhibet sententiam, quod singuli consentientium per 
se' et subiective sint infallibiles ; sed quamvis singuli possint er- 
rare, ex promissione Christi infallibiliter certum est, consensum 
omnium numquam posse esse in aliquem errorem contrarium 
fidei, numquam fuisse, et vi promissae divinae providentiae nec 
esse potuisse, cum huiusmodi communis consensus contra fidem 
Ecclesiae traditam, iam ipsius fidei ac Traditionis Ecclesiae cor- 
ruptionem vel supponeret vel induceret. 

De singulis itaque vel de pluribus etiam Patribus extra con- 
sensum spectatis, dicta sunt et intelligi debent, quae Augustinus 
aliique aliquando affirmare videntur, non auctoritate sed ratione 
et probatione Patrum se moveri. Nam ubi adest consensus, non 
quidem auctoritas singulorum probat, sicut auctoritas singulorum 
scriptorum inspiratorum sola sufficit; sed in consensu ipso ratio 
et probatio continetur Traditionis tam historica et philosophica, 
quam theologica (supra th. VIII-X.). Ita igitur intelligenda sunt 
Ila Augustini: « alios praeter Scripturarum libros ita lego, ut 
quantalibet sanctitate doctrinaque praepolleant, non ideo verum 
putem, quia ipsi ita senserunt; sed quia mihi vel per illos au- 
ctores canonicos vel probabili ratione, quod a veritate non ab- 
horreant, persuadere potuerunt » Aug. ep. 82. n. 3. ad Hiero- 
nym. cf. contr. Faust. 1. XI. c. 5. ; ep. 93. n. 35. ad Vincent. 
Eodem .sensu in suis ipsius litteris postulat liberos correctores 
non sane doctrinae, quam tradit in consensu cum successione 
apostolica, sed privatarum sententiarum. « In omnibus litteris 
meis, inquit, non solum pium lectorem sed etiam liberum cor- 
rectorem desidero... sicut illi dico, noli meis litteris quasi Scri- 
pturis canonicis inservire... quod certum non habebas, nisi cer- 
tum intellexeris, noli firmiter retinere ; ita illi dico, noli meas 
litteras ex tua opinione vel contentione, sed ex divina lectione 

vel inconcussa ratione corrigere » de Trin. 1. III. prooem. cf. de 
Dono persever. c. 21. n. 55. Hinc etiam intelligitur legitimus 
sensus verborum Tertulliani (Praescript. c. 3.), « personas pro- 
bari ex fide, non fidem ex personis ». Sensus scilicet est is ipse, 
quem expressit Vincentius Lirinensis c. 23: « magna profecto 
res et ad recolendum necessaria... ut omnes vere catholici no- 
verint se cum Ecclesia doctores recipere, non cum doctoribus 
(singularibus) Ecclesiae fidem deserere debere ». Pariter intelli- 
gitur, quo sensu verum sit, quod ait s. Thomas 1. q. 1. a. 8. 
ad 2: « utitur (theologia) auctoritatibus doctorum Ecclesiae quasi 
arguendo ex propriis sed probabiliter » tantummodo, non con- 
clusione necessaria, sicut arguitur ex auctoritatibus Scripturae 
sacrae. Postremo intelligitur, quam sit absurda, et Augustini 
ipsius sententiae adversa, lansenianorum propositio (30 inter dam- 
natas ab Alexandro Vili. 7. Dec. 1690), quae ita habebat: 
« ubi quis invenerit doctrinam in Augustino clare fundatam, 
illam absolute potest tenere, non respiciendo ad ullam Pontificis 
Bullam ». 

20. Locus hic, quo declaramus quandonam Patrum aucto- 
ritas irrefragabilis non sit, necessario adhuc postulat explicatio- 
nem duplicis conditionis, sub qua eis auctoritatis ille supremus 
gradus negari solet. 

a) Distinguunt quidam inter Patres, ut sunt festes Traditionis 
et ut sunt doctores; sub priori ratione omnes fatentur esse eo- 
rum auctoritatem ineluctabilem, sub ratione posteriori aiunt non 
esse tantam, ut piaculum sit debita cum reverentia ab eorum 
placitis discedere. Ut haec distinctio vera sit, fieri deberet inter 
Patres ut testes Traditionis doctoresque authenticos in unitate 
et consensu spectatos, atque inter eosdem si considerentur ut 
doctores privati. lidem nempe qui sunt depositi custodes, sunt 
etiam divinitus instituti doctores, hocque duplex munus licet 
forte distingui, non tamen potest separari, ut alio loco demon- 
strabimus. Sub eadem ergo conditione, sub qua Patres Traditio- 
nem infallibiliter custodiebant, etiam doctrinam revelatam assi- 
stente Spiritu Sancto explicabant, et secundum legitimum sensum 
declarabant infallibiliter; quam conditionem saepe diximus esse 
consensum inter se et cum unitatis centro. Ubi ergo Patres pro 
munere doctorum unanimes, constanter et asseveranter declarant 


sensum dogmatis qui fuerat obscurus, explicant quod fuerat im- 

plicitum, definiunt strictius quod videbatur ambiguum ; non mi- 
nus is ab eis traditus et explicatus sensus revelationis credi debet 
verus et genuinus, quam dum pro munere custodum, quod iam 
clarum ac explicatum acceperant a maioribus suis, posteris tra- 
diderunt. Si ergo dicuntur Patres, quatenus doctores sunt, « mo- 
dum tradere quo doctrina Ecclesiae ab ipsis subiective concipie- 
batur », et porro in hoc negotio eorum auctoritas negatur esse 
ineluctabilis, id intelligi non potest de modo concipiendi una- 
nimi atque constante ; hic enim unanimis conceptus doctrinae 
nihil est aliud, quam intellectus catholicus formatus et expolitus 
sub infallibili assistentia et directione Spiritus Sancti (th. XI. 
n. IL). Verum tamen est, singulos ut doctores privatos et citra 
consensum spectatos in modo concipiendi, in explicatione et il- 
lustratione doctrinae revelttae non esse infallibiles, de qua re 
satis dictum est. Ubi ergo de definienda auctoritate Patrum agi- 
tur, multo nobis aptior videtur simplex distinctio inter Patres 
in consensu, et inter eosdem singillatim spectatos. 

6) Alteram conditionem, sub qua Patrum auctoritas irrefra- 
gabilis esse negatur, adscriban! verbis Melchioris Cani, estque 
ea apud ipsum bipartita. Primo quidem ait, « sanctorum testi- 
monia referri posse ad philosophiae confirmanda dogmata ». 
De his ita statuit: « sanctorum auctoritas, sive paucorum sive 
plurium, cum ad eas facultates affertur, quae naturali lumine 
continentur, certa argumenta non suppeditat sed tantum pollet, 
quantum ratio naturae consentanea persuaserit ». His deinde ad- 
dit alias quasdam doctrinas auctorum ecclesiasticorum, « quae, 
inquit, citra jacturam pietatis ignorari non ab imperitis modo, 
verum a doctis etiam possunt, quod nec fidei dogmata sunt 
neque ex illis derivantur ». Huc refert quaestiones quasdam de 
natura gratiae sanctificantis, de modo operandi sacramentorum, 
quaestionem utrum loannes Evangelista e vita nendum excesse- 
rit; immo (pro illa aetate, qua Canus scripsit), etiam doctrinam 
de immaculata conceptione Beatae Virginis. De huius generis 
quaestionibus statuit hoc principium: « omnium etiam sancto- 
rum auctoritas in eo genere quaestionum, quas ad fidem diximus 
minime pertinere, fidem quidem probabilem facit, certam tamen 
non facit » Canus de Locis 1. VIL. c. 2. 3.; c. 3. n. 1. 9. 

Equidem ultro concedo, in quaestionibus mere philosophicis 
non auctoritatem Patrum per se valere, sed rationes, quibus quod 

affirmant, probari possit, esse spectandas; dummodo tamen prae 
oculis habeatur, quod diximus (p. ii3. sq.) et adhuc alibi di- 
cemus, quaestiones per se philosophicas propter intimum nexum 
cum veritatibus revelatis, posse esse et frequenter esse, secundum 
quid vere theologicas. At in quaestionibus ad religionem et ad 
propriam rationem ac intelligentiam dogmatum pertinentibus, 
quas Canus secundo loco commemoravit, numquam dicerem, nec 
sine petitione principii dici potest, quod ipse ait: « omnium 
sanctorum auctoritas in eo genere quaestionum, quas ad fidem 
minime pertinere diximus, certam fidem non facit ». Si iam in 
antecessum verum esse constaret, quod assumitur, has quaestio- 
nes ad fidem non pertinere, fateor consensum omnium Patrum 
non etfecturum, ut ad fidem pertinerent; sed hoc ipsum est 
quod quaeritur, utrum ad fidem non pertineant. Si autem Pa- 
tres unanimes, constanter et asseveranter, atque ita in iis consen- 
tiant, ut vel diserte vel modo tractandi prodant eas haberi tam- 
quam veritates fidei, in praedicatione ecclesiastica et in intellectu 
catholico comprehensas, profecto ipse eorum consensus probat 
ineluctabili auctoritate, eas quaestiones ad fidem pertinere, et in 
eo quod ita unanimes docent, certam fidem faciunt. Petitionem 
principii evidenter ostendit exemplum , quo Canus suam asser- 
tionem illustrare voluit. Continuo post illa verba « omnium 
sanctorum auctoritas... certam fidem non facit » (1. VII. c. 3. 
conci. 4. n. 9.), subiicit exemplum doctrinae de immaculata con- 
ceptione Beatae Virginis, « quae controversia, ut putabat, non 
sit ex illarum numero, quae catholicam fidem aut promovere 
aut immovere possint ». Poterat vir doctus, eo tempore nondum 
eliquata veritate, existimare, hanc quaestionem non pertinere ad 
fidem, quia nullum putaret esse sufficientem consensum Patrum, 
et nullam testificationem Scripturae in alterutram partem ; sed 
profecto non poterat dicere, hanc quaestionem esse ex iis, « in 
quibus omnium sanctorum auctoritas certam fidem non facit, 
quia est quaestio ad fidem non pertinens ». Si enim auctoritas 
omnium sanctorum affirmationem ratam et firmam habeat, ipse 
consensus id pro quo testantur, demonstrat pertinere ad fidem, 
sicut revera semper continebatur in obiectiva revelatione catho- 


lica, et nunc pertinet ad fidem etiam omnibus ab Ecclesia pro- 
positam. 


D 


Quoad hoc alterum igitur ita sentimus. Cum quaeritur, quae 


— i165 — 

sit omnium consentientium Patrum auctoritas in re theologica, 
non simpliciter et primo loco distinctio velut a priori repetenda 
est ex praesumpto discrimine inter res quae ad fidem pertineant, 
et quae non pertineant ; sed multo tutius distinguitur inter modos 
diversos, quibus doctrina a Patribus proponitur. Si consentiant 
ita, ut manifesto habeant doctrinam tamquam pertinentem ad 
communem Ecclesiae fidem, consensus ipse Traditionem divi- 
nam demonstrat, ut contra talem unanimem doctrinam sentire 
omnino nefas, et per se quidem haereticum sit. Si consensus 
existát in doctrinam, vel doctrinae explicationem tamquam reli- 
giosam seu theologicam et veram , quin tamen satis appareat, 
utrum eam proponant tamquam doctrinam fidei, vel si consen- 
sus ipse non sit adeo manifestus; contra huiusmodi communem 
doctrinam repugnare, erroris vel temeritatis nota plerumque non 
carebit. Immo licet non negem, posse plerumque ex ipsa rei in- 
dole discerni, utrum quaestio mere philosophica aut theologica 
sit, hoc tamen ipsum saepe tutius colliges ex ipso modo do- 
cendi Patrum. Neque enim res, quae fantummodo philosophicae 
sunt, reperies a ss. Patribus, communi aliquo consensu, tractatas 
et assertas tamquam ad religionem pietatemque Christianam per- 
tinentes. 

II. Pars altera theseos ubi singulorum etiam Patrum aucto- 
ritatem venerandam esse dicimus, constat ex eorum saltem ple- 
rorumque munere pastorum, ex singulari fidei, unitatis verita- 
tisque studio, ex scientia et eruditione in doctrina et disciplina 
Christiana, ex sanctitate eximia, qua peculiaribus Dei illustratio- 
nibus se aptiores reddiderunt, et Christianam doctrinam non so- 
lum verbo et scriptis sed vita ipsa expresserunt, ex vetustate 
qua ad initia rei christianae propius accedunt, et tempore cum 
ipsis Apostolis propinquius cohaerent, ex veneratione praecipua 
qua in Ecclesia Dei, tura viventes, tum post obitum semper ha- 
biti sunt, tamquam singulari Dei erga suam Ecclesiam providentia 
electi, et charismatibus doctrinae et sanctitatis abundantius in- 
structi, ad explicationem, illustrationem et defensionem fidei 
christianae. Huc transferenda sunt quae diximus th. IX. n. Il. ; 
th. XIV. n. II. 

Omnes istae notae, quae sunt ratio auctoritatis singulorum 
in rebus ad doctrinam Christianam pertinentibus, comprehendun- 
tur nomine Patris Ecclesiae. Quatuor enim postulantur, ut seri- 

ptor ecclesiasticus proprio sensu in numero Patrum Ecclesiae 
computetur, a) Requiritur, ut eius scripta magni sint momenti 
ad tuendam et illustrandam doctrinam ac Traditionem aposto- 
licam, quod aliquando non tam amplitudine et eruditione, quam 
simplici orthodoxa doctrina et vetustate obtineri potest, ut e. g. 
accidit in scriptis nonnullorum Patrum apostolicorum et apolo- 
getarum. E) Praeter doctrinam postulatur non modo ad finem 
usque communio cum Ecclesia catholica, sed etiam vitae san- 
ctimonia; in hac enim includitur peculiaris cum Deo omnis 
sapientiae fonte coniunctio, inde profundior et limatior fidei et 
disciplinae Christianae intelligentia, ardens Ecclesiae atque uni- 
tatis et sinceritatis doctrinae amor. Licet vero haec sanctitas- 
singulos non reddat infallibiles, tribuit eis tamen, etiam seorsim 
spectatis, auctoritatem in docendo, quanta aliis etiam antiquis- 
simis scriptoribus ecclesiasticis per se spectatis, non competit, qui 
ut testes historici, quatenus cum aliis consentiant, egregie adhi- 
beri possunt, minus autem ut doctores sua propria auctoritate 
valent; cuiusmodi sunt Tatiánus, Tertullianus, Orígenes, Arno- 
bius, Lactantius, Eusebius, Rufinus aliique. c) Characteres isti 
doctrinae ac sanctitatis connectantur oportet cum antiquitate. 
Veteres Episcopi et doctores appellabant hoc nomine Patrum 
omnes suos antecessores fidei integritate, doctrina et sanctitate 
insignes, per quos ipsi fidem et doctrinam Christianam accepe- 
rant. Ex pluribus autem iam saeculis usus invaluit, quoad hanc 
appellationem, distinguendi duplicem aetatem Ecclesiae. Prior 
aetas Christo et Apostolis propinquior, computatur per illud tem- 
pus, quo doctrinae et disciplinae Christianae explicatio, illustratio 
et adversus ingruentes haereses defensio, in plerisque praecipuis 
capitibus absoluta est. Sancti theologi maximam partem Episcopi, 
quorum opera, studiis, ac scriptis id effectum, et Ecclesiae do- 
ctrina in omnem posteritatem illustrata est, atque adeo quorum 
documentis illustratam et defensam doctrinam subséquentes aeta- 
tes acceperunt; qui igitur ex ipsa propinquiore connexione cum 
Apostolis, ex doctrina et sanctitate apud sequentes Episcopos 
et doctores, tamquam patres apud filios peculiari in auctoritate 
et veneratione erant, ita ut posteriores ab eis tamquam filii a 
patribus novas defensiones et declarationes forte necessarias de- 
rivarent, aut certe confirmationem doctrinae repeterent; isti in- 
quam sancti theologi et Episcopi vetusti appellantur Patres Ec- 

clesiae, et illud tempus dicitur aetas Patrum. At licet catholica 
revelatio obiectiva post Apostolos non amplius incrementum ac- 
cipiat, explicatio tamen, illustratio et defensio numquam sim- 
pliciter et absolute terminata dici potest; inde fit, ut aetas Pa- 
trum et proinde series Patrum non ab omnibus uno modo et 
eodem termino finita assumatur. Usu satis communi s. Bernar- 
dus (defunctus ix 53) postremus inter Patres censeri solet, d) His 
accedit Ecclesiae approbatio, quae ubi adsunt tria antecedentia, 
numquam deest et in illis iam includitur; neque enim solemne 
decretum est necessarium, sed sufficit practicus, si ita loqui fas 
est, consensus (i). 

III. Ubi de conciliandis inter se Patribus agitur, tripliciter 
potest sese offerre difficultas. Vel enim obiicitur, universalem 
consensum affirmantem unius aetatis opponi universali consen- 
sui neganti alterius aetatis; vel aliqui ex Patribus videntur con- 
trarii communi ceterorum doctrinae; vel cum uno tempore con- 
sensus non appareat, sed diversi videantur diversa sentire, tem- 
pore subsequent! omnes conveniunt in unam ratam et firmam 
sententiam. 

i^. Oppositio inter consensum unius et alterius aetatis in 
rebus fidei numquam potest esse vera, sed apparens tantum. 
Constat id ex principiis demonstratis th. VIII-X. ; quia videlicet 
cum consensu rato et firmo in proponenda et explicanda do- 
ctrina fidei, semper est coniunctum ex promissione Christi cha- 
risma veritatis; veritas autem manet una et eadem in aeternum. 


Ostendi igitur semper poterit, vel oppositionem esse non in re 


(i) Paulo alia est ratio Doctoris Ecclesiae quam Patris Ecclesiae. Prae- 
rogativa Doctorjs Ecclesiae non includit antiquitatem; sed supponit excel- 
lentiam et amplitudinem doctrinae magis quam appellatio Patris Ecclesiae. 
Ex hac diversitate patet, quomodo sancti nonnulli, qui nequaquam compu- 
tantur inter Patres, vel vicissim qui sine controversia semper inter Patres 
numerabantur, aliquando solemn! decreto a s. Sede declarentur Doctores 
Ecclesiae. Tales declarati sunt. s. Thomas a s. Pio V; s. Bonaventura a 
Xysto V; s. Petrus Damiani a Leone XII; s. Bernardus a Pio VIII; 
s. Hilarius Pictaviensis (rogante Concilio Burdigalensi) s. Alphonsus Li- 
gorius et s. Franciscus Salesius a Pio IX. Notum est praeterea, distingui 
solere secundum numerum Evangelistarum quatuor magnos Doctores Ec- 
clesiae inter ceteros eminentes, qui sunt Ambrosius, Hieronymus, Augu- 
stinus, Gregorius M. in Ecclesia occidentali ; Athanasius, Basilius, Grego- 
rius Nazianzenus, Chrysostomus in Ecclesia orientali. 

ipsa sed in modo loquendi; vel suppositum consensum aetatis 
antecedentis non esse realem, et non esse ratam ac firmam sen- 
tentiam communem, multoque minus professionem fidei, sed opi- 
nionem privatam, plus minusve late patentem, inter aliquot Pa- 
tres. Si quando vero ex solis praesidiis historicis et hermeneu- 
ticis alterutrum demonstrari liquido non posset, ex principio 
tamen theologico aliunde certissimo indubitatum maneret, non 
realem sed apparentem esse contradictionem. Principium theo- 
logicum revocatur ad illud, quod Leontius opposuit haereticis 
monophysitis, Patrum inter se dissensum fingentibus: « quia Pa- 
tres (in consensu spectati) charisma doctrinae acceperunt, nec 
ipsi erant qui loquebantur (suis studiis humanis unice relicti) ; 
sed Spiritus Sanctus loquebatur per ipsos » (Gallandi T. XII. 
p. 669. 682.). Vide supra p. 69. sq. 

Ariani aut Arianorura fautores saeculo IV. contendebant, con- 
substantialitatem, vel certe vocem consubstantialitatis Filii cum 
Patre definitam in Concilio Nicaeno, antea damnatam fuisse a 
Concilio Antiocheno adversus Paulum Samosatenum, atque adeo 
repugnare consensui praecedenti. Contra eos s. Athanasius im- 
primis statuit ipsum principium theologicum. « Non decet illos 
cum his committere, omnes enim Patres sunt' neque sanctum 
esset definire hos probe, illos male loquutos; omnes quippe in 
Christo obdormierunt... Neutros fas est culpare, omnes quippe 
res Christi curabant, omnes studia sua convertebant adversus 
haereticos » Athanas. de Synodis n. 43. q5. Generatili! monet 
n. i3. 14., si semel Patres consentientes erroris accusentur, 
omnem docendi auctoritatem, atque ita totam fidei oeconomiam 
subversum iri. Tum vero, quantum non data facultate inspi- 
ciendi litteras Patrum Antiochenorum ipsi videbatur (1), explicat 


(1) De damnatione vocis óp.oo4oiO; a PP. Antiochenis decreta contra 
Paulum Samosatenum, primum mentio occurrit in litteris, quas Semiariani 
ex Concilio Ancyrano 55S. scripserunt ad Episcopos Sirmii congregatos. 
Ex his litteris narrationem accipit Hilarius (de Synodis n. 81. 86.); Atha- 
nasius quoque eandem narrationem accepit ab adversariis, nec ipse viderat 
acta Antiochena, ut testatur n. 45. et 47 ; Basilius qui ep. 52. n. 2. T. III. 
p. 145. obiter eiusdem rei mentionem facit, poterat accepisse ex iisdem 
documentis vel ab hisce Patribus. Est igitur satis probabile, quod contendit 
Maranus Div. D. N. I. C. I. IV. c. 29. n. 2. et Simon de Magistris in 
prolegomenis ad Opp. Dionysii Alexand. n. 18. seqq., totam historiam 

h. .p., qua ratione Patres utriusque Concilii pro diverso scopo, 
diversa, non tanren contradictoria docuisse dicendi sint. Ita pa- 
lici confutati sunt a doctoribus catholicis ii omnes tum veteres 
mm recentiores, qui aliam doctrinam de SS. Trinitate apud 
Paties universiTM spectatos ante Concilium Nicaenum, et aliam 
apud Patres subséquentes viguisse contendebant. Ex ipso vide- 
licet principio theologico certum est, contradictionem non posse 
l sse nisi apparentem. Praesidiis deinde hermeneuticis et histo- 
ricis rite adhibitis, hoc ipsum demonstratur, modum scilicet lo- 
quendi et argumentandi fuisse diversum, rem autem doctrinam- 
que ipsam eandem, licet non ab omnibus eadem claritate et 
distinctione expositam. Cf. Tract. de Trin. th. X. XI. 

2?. Hypothesis de qua hucusque diximus, realis oppositionis 
inter consensum unius et alterius aetatis, per ipsum charisma 
piomissum indeficientis veritatis in magisterio authentico exclu- 
ditur, nec umquam potest esse nisi oppositio apparens; sed pos- 
sunt esse reales duae aliae hypotheses, ut nullus revera sit Pa- 
trum consensus circa aliquod caput doctrinae, vel pauci repe- 
riantur contrarii communi consensui ceterorum. Verum in his 
prudenter et caute procedendum est, ne temere dissensus confin- 
gantur, ubi in re ipsa fortasse plenus est consensus. 

a) Si Patres diversi videantur diversa sentire, nihil aliud in 


damnationis toj ópootiaíou contra Paulum Samosatenum, esse fabulam a Se- 
miarianis confictam; quamvis non modo Frohschammer, sed etiam illu- 
strissimus Hefele (Hist. Cone. T. I. p. 115.) huic doctorum virorum senten- 
tiae repugnet. 

In explicatione sensus, quo supposita historiae veritate vox damnata 
it, tres illi Patres non omnino consentiunt. luxta Athanasium ista fuerit 
argumentatio Samosateni: si Christus est verus Filius Dei, est Patri con- 
substantialis ; consubstantialia autem dicuntur, quae ortum habent ex una 
substantia per partitionem eiusdem; hoc cum in Deo sit absurdum, Chri- 
stus non potest esse verus Dei Filius. Patres ergo Antiocheni intelligendi 
'.sent hoc sensu negasse Filium Patri consubstantialem. Eodem fere modo 
condemnationem illam explicat Basilius, nisi quod, omissa argumentatione 
Samosateni, simpliciter Patribus Concilii tribuit opinionem, qua censuerint 
hunc sensum divisionis substantiae subesse vocabulo consubstantialis. Epi- 
copi Ancyrani contra apud Hilarium 1. c. n. 81. asserunt, haereticum 
ipsum usurpasse hanc vocem, ut unam tantum personam Patris et Filii, 
ku ut « Patrem et Filium solitarium » significaret, et in hoc sensu Sabel- 
liuno vocem fuisse damnatam a Concilio; idque ipse Hilarius n. 86. sine 
contentione admittit. Cf. Tract, de Trin. Scholion 1. ad thesim XI. 

interpretando est reliquum, quam ut sensus singulorum ex textu 
et contextu ac reliquis adiunctis determinetur, et si vere diversa 
est diversorum Patrum sententia, concludatur, ex Patrum dissen- 
tientium auctoritate non posse constare de veritate huiusmodi 
doctrinae. Verum inde nondum esset consequens, de doctrinae 
veritate aliunde constare non posse. Fieri enim potest, ut post 
dissensum inter doctores deinceps subsecutus sit eliquata quae- 
stione plenus in Ecclesia Dei consensus; de quo explicationis 
profectu inferius dicemus. 

h) Si pauci aliqui Patres videantur contradicere constanti et 
sua iam aetate communi doctrinae, tum sane characteres com- 
memorati hac thesi n. II. quibus singuli ss. Patres erant insignes, 
et principia quibus in Christianae doctrinae explicatione semper 
nitebantur, ac maxime auctoritas in qua ab universa Ecclesia 
semper habiti sunt (th. IX. et th. XIV.), omnino postulant, ut 
Patrum dicta ambigua, etiamsi significationes verborum minus 
propriae et insolentiores supponi deberent, in sensu explicentur 
consono communi aliorum doctrinae. Indoles enim, tota ratio 
sentiendi, et principia auctoris aliunde certo cognita, haberi de- 
bent ut norma praecipua interpretationis saltem sensu negativo, 
ut scilicet verbis non tribuatur sensus illi cognitae auctoris in- 
doli repugnans. Nihil autem cognitis ss. Patrum principiis et 
indoli magis potest esse repugnans, quam doctrina a communi 
consensu aliena. 

Hanc ipsam regulam tradit non solum Facundus Hermia- 
nensis, licet ipse in eius applicatione ad Theodorum Mopsueste- 
num erraverit (vid. Petavium Prolegom. c. 2. n. 8.); sed diu 
ante ipsum s. Ambrosius. « Verbum si offenderit, inquit (ep. 48. 
n. 4. ad Sabin. 3".), virtutem professionis interrogato.... etiam 
sermonem dubium mens non dubia obumbrat et defendit a 
lapsu ». Exemplum ex innumeris unum potest esse explicatio 
verborum Hilarii data ab Augustino. « Quidam cum vellet bre- 
vissime singularum in Trinitate personarum insinuare propria; 
aeternitas, inquit, in Patre, species in Imagine, usus in Munere. 
Et quia non mediocris auctoritatis in tractatione Scripturarum 
et assertione fidei vir exstitit; Hilarius enim hoc in libris suis 
posuit: horum verborum ..... abditam scrutatus intelligentiam 
quantum valeo, non eum secutum arbitror in aeternitatis vo- 
cabulo, nisi quod Pater non habet Patrem (principium) de quo 

"US * Aug. Trin. VI. c. io. n. n. Ita locutiones quasdam diffi- 
nies Dionysii Alexandrini de Filio Dei, in sanum sensum expli- 
» itas vide apud Athanasium 1. de sentent. Dionysii, et 1. de Syn- 
Idis n. 47.; locutiones similes Gregorii Thaumaturgi declaratas 
apud Basilium ep. 210. al. 64. n. 5.; Chrysostomi modum lo- 
quendi de innocentia infantium  baptizandorum explicatum, et 
simul fraudem luliani Pelagiani detectam, apud Augustinum contr. 
lui. 1. I. n. 22. Multae aliae quorundam Patrum locutiones con- 
ciliandae veniunt, de quibus in paene omnibus theologiae tra- 
ctatibus agitur, ut cum dicunt: Verbum insitum in Patre factum 
esse prolatitium in mundi creatione vel in incarnatione ; Patrem 
solum esse natura invisibilem ; Filium Patri ministrare ; Spiri- 
tum Sanctum non ex Filio procedere, procedere tamen per Fi- 
lium et esse Filii Spiritum; unam esse naturam trium persona- 
rum, sicut una est plurium hominum natura; personas in Deo 
discerni mentis tantum consideratione (ércivoiz). (De his singulis 
actum est in Tract, de Trin.). Ita pariter aiunt, consideratione 
tantum discerni duas naturas in Christo ; unam esse naturam 
Verbi incarnatam; in Christo virtutem corporis vim poenae, sine 
sensu poenae excepisse; naturam carnis in Christo esse absor- 
ptàm a divinitate, post resurrectionem transiisse in divinitatem 
(Tract, de Incarnat.). Porro: in operibus bonis nos incipere, 
gratiam subsequi; necesse esse ut secundum id operemur, quod 
magis delectat; gratili agi hominem  invincibiliter et insuperabi- 
liter (vel inseparabiliter). Ulterius: verbum accedens ad elemen- 
tum mundare, non quia dicitur, sed quia creditur; soli Deo ne- 
cesse esse confiteri peccata; infantibus necessariam esse commu- 
nionem Eucharistiae, ut ingrediantur vitam aeternam ; in Eucha- 
ristia manere naturam panis; eam esse signum corporis Christi ; 
Episcopos magis consuetudine quam dispositionis dominicae ve- 
ritate presbyteris esse maiores. Tum: peccatores non esse de 
Ecclesia; quando Christus promisit aedificationem Ecclesiae in 
petra, promisisse aedificationem in se ipso. Huiusmodi propo- 
sitiones omnes prolatae ab haereticis damnatae vel damnandae 
lint; apud Patres tamen in sanum et catholicum sensum expli- 
cantur ex contextibus, et ex eorum doctrina alibi clariori. 
Hinc patet, quam absurdi sint lanseniani, cum Baii et Que- 
snelli propositiones ab errore immunes esse defendunt eo, quod 
'arum quaedam paene verbis s. Augustini conceptae sint. Patet 

etiam, quantopere deceptus sit historicus ille, qui hoc tempore (i) 
ex simili prorsus ratione ausus est defendere, s. Augustinum esse 
« parentem lansenismi ». Par cum lanseniana est causa omnium 
fere haereticorum, Arianorum, Monophysitarum, Pelagianorum, 
Socinianorum, qui in suis erroribus tuendis, ad obscuriora quae- 
dam dicta ss. Patrum appellare solebant. 

Quamvis haec ita sint, non est tamen negandum, potuisse 
fieri et revera factum esse, ut in aliquo doctrinae capite ss. Pa- 
tres nonnulli a veritate aberraverint. Ratio vero et conditio, sub 
qua intra fines Ecclesiae diversitas sententiarum locum habere 
potest, et sub qua ergo etiam aliquando dissensus aliquis ss. Pa- 
trum invalere potuit, generatim est obscuritas quaestionis ex 
defectu solemnis iudicii antecedentis. Speciathn sententiarum di- 
versitas oriri consuevit ex modo quo caput doctrinae adhuc im- 
plicite in alio, nondum clare et explicite in se erat propositum ; 
vel ex modo, quo dogma magis in praxi et consuetudine, quam 
in distincta et « instanti praedicatione » continebatur. Ex altera 
parte huiusmodi dissensus ipse indicium est et argumentum quae- 
stionis eo tempore nondum eliquatae, et obscuritatis adhuc ob- 
tinentis. i 

Verum huiusmodi obscuritas nullo umquam tempore fuit 
in iis fundamentalibus doctrinis revelatis, quae omnibus explicite 
semper cognoscendae et credendae erant, atque ideo in publica 
professione et symbolo fidei continebantur; nec potest admitti 
in quibusvis aliis revelatis doctrinis post solemnem et publicam 
definitionem. Ergo etiam singulorum ss. Patrum a doctrinis, ipso- 
rum iam aetate ita eliquatis, dissensus admitti nequit, nec potest 
componi cum principiis quibus regebantur, et cum auctoritate 
qua semper eminebant in Ecclesia. 

c) In iis denique capitibus, in quibus realis ostendi potest 
singulorum aliquot Patrum dissensus a subsecuto deinceps uni- 
versali consensu, semper etiam demonstrari potest, istas dissen- 
tientes opiniones non esse derivatas ex Traditione. Spedalini 
fontes fere esse solent: a) praeiudicata interpretatio alicuius loci 
Scripturae (ut in opinione angelis corpora tribuentium; et alio- 
rum, si qui visionem beatificam usque ad resurrectionem differri 
putabant; vel qui duplicem resurrectionem , et inter utramque 


Ci) In ephemer. the Rambler, mense Decembri i858. 


regnum chiliasmi opinando statuebant); p) conclusiones perpe- 
ram deductae ex fidei analogia (ut in sententia rebaptizantium 
saec. III., et in opinione eorum qui Pastorem Flermae, ep. Bar- 
nabae etc. accensebant Scripturae divinae saec. II. III.)', y) facta 
particularia non rite explicata, vel argumenta interna perperam 
adhibita (quod utrumque accidit in haesitationibus saeculi III. IV. 
circa auctoritatem canonicam aliquot librorum Scripturae). 


THESIS XVI. 


Opinio de regno Christi millenario penes Patres ante saecu- 


lum quartum, comparatur cum consensu opposito Patrum 
subsequentium. 


« Quamvis plures Patres usque ad saeculi quarti initia secuti fuerint 
» sententiam de regno Christi in terra per mille annos, ante universalem 
» corporum resurrectionem futuro ; ea tamen erat privata singulorum opi- 
» nio, numquam autem communis consensio velut in doctrinam fidei. Id 


sié 


«constat i“. ex consensu contrario subséquente ; 2°. ex certis principiis, 
«quibus regitur Traditio apostolica; 3°. ex ipsa origine et tota historia 
» illius opinionis ». 


Aliquando accidere potuit, ut privatam opinionem unius 
plures Patres adsciverint; ex quo deinde fit ut, si praesertim id 
contigerit tempore antiquissimo, quod monumentorum inopia 
nobis est obscurius, viguisse videatur et a nonnullis iactetur una- 
nimis sententia Patrum priorum, adversus quam tamen consen- 
sus contrarius subsequentium aetatum invaluerit. At hic subse- 
quens consensus contrarius, etiam solus per se spectatus satis est, 
ut ex principio- theologico, et etiam philosophice ex principiis 
quibus Patres semper nitebantur (th. Vili. IX.) , certo constet, 
antecedentem consensum illum non potuisse esse universalem in 
ratam firmamque sententiam, sed meram fuisse singulorum do- 
ctorum opinionem. Ceterum munus erit theologorum hoc ipsum 
etiam historice demonstrare. 

Ad demonstrandum maximum discrimen inter privatam opi- 
nionem, licet latius diffusam, et inter consensum vere catholicum, 
in promptu quidem essent plura exempla, sed nullum ad rem 
praesentem aptius quam opinio chiliastarum, quos Augustinus 
iCiv. Dei XX. 7.) milliarios appellat, docentium ante resurrectio- 

nem universalem resuscitandos esse iustos, qui restaurata urbe 
Hierosolymorum, mille annis cum Christo regnaturi sint in terra. 
Diligens inquisitio in historiam huius opinionis, de qua nostro 
etiam tempore inter viros bonos et doctos non raro mentio in- 
cidit, non debet censeri digressio a praesenti nostro scopo; mo- 
dus enim quo illa doctrina vetustissimis temporibus orta est,, 
viguit, et interiit, proprietatem ac notas Traditionis genuinae 
prae traditionibus spuriis egregie illustrabit. 

I. Possunt coacervari nomina eorum, qui li. et III. saeculo 
sententiam de regno illo mille annorum interiecto inter resurre- 
ctionem primam iustorum et inter resurrectionem secundam uni- 
versalem amplexi fuerant, Papias (apud Euseb. H. E. III. 3g. et 
apud Iren. V. 33.), lustinus (Dial, cum Tryph. n. 80.), Irenaeus 
(1. V. c. 3i-36.), Tertullianus (cont. Marcion. 1. III. c. 24.), 
Methodius (Conviv. Virg. IX. n. 5.), Nepos Episcopus Aegyptius 
(apud Euseb. 1. VIL c. 24.), Victorious Petavionensis (teste Hie- 
ronymo de viris illust. c. 18. et in Ez. XXXVI.)), Commodia- 
nus (contra gentil, instruet, c. 43. 44. 80.), Lactantius (Instit. 
1. VII. c. 24. 26.), Quintus lulius Hilarión (de durat, mundi 
Bibi. Max. T. VI. p. 3y6.), Sulpitius Severus (1). 

Post Lactantium ineunte saeculo IV. nullus amplius auctor 
gravis et catholicus usque ad recentissimam aetatem huius sen- 
tentiae mentionem fecit, quin simul eandem improbaverit et re- 
iecerit. Improbant et reiiciunt eam Eusebius IL cc.; Basilius 
ep. 265. al. 293. ad Eulog.; Gregor. Nazianz. 1. IL. carm. 3j. 
al. 133. v. 175. sq. T. II. p. 876.; Epiphanius haeres. 77. n. 26. 
T. I. p. 1o3i., Theodoretus haeretic. fabul. 1. III. c. 6.; Nice- 
phorus H. E. 1. VI. c. 21.; Hieronymus de viiis illust. in Papia; 
in Is. XX. 23. ; XXV. 1. sq. ; XXX. 26.; XXXV. in fine; et in 


(1) Sulpitius in dialogo cum Gallo et Posthumiano, quem adhuc ha- 
bemus, chiliasmo favisse dicitur a s. Hieronymo in Ezech. XXXVI. T. V. 
p. 422; at in eo dialogo nunc saltem nihil huiusmodi comparet. Unde 
Hieronymus de Prato editor Opp. Severi (T. I. dissert. 5. ed. Veronae 1741.) 
censet, Doctorem maximum aut ex aliena dumtaxat relatione dialogum 
novisse, aut memoria lapsum esse. Forte ansam suspicionis praebuit, quod 
Sulpitius scribit, ab Antichristo regnum et templum Hierosolymis excita- 
tum iri. Hoc ipsum docet etiam Hippolytus in suo genuino commentario 
de Christo et Antichristo n. 6. ^7; nec video rationem, cur a recentiori- 
bus quibusdam dicatur in hoc commentario chiliasmum tradi, cum is po- 
tius n. 44. 64. 65. satis manifeste excludatur. 

l'raefat. in 1. Will, in Isaiam (cf. in ler. XX. 10.); in Ezech. 
XXXVL; ep. 120. q. 2. ad Hedib. et alibi; Augustinus Civ. 
Dei l. XX. c. 7.; Philastrius haeres. 29.; Gennadius de Eccles, 
«login, c. 25. (in append. Opp. August. T. VIIL). Hue perti- 
nent, qui in suis commentariis in Apoc. XX. resurrectionem 
primam et mille annos ibi memoratos, plane contra explicatio- 
nem chiliastarum interpretati sunt consensu unanimi, Andreas 
Caesareensis Bibl. Max. T. V.; Aretas ib. T. IX.; Primasius 
ib. T. X. ; Ambrosius Autpertus ib. T. XIIL; Beda Opp. T. V.; 
Berengaudus in Append. Opp. s. Ambrosii ; vulgatus Anselmus 
(qui non Cantuariensis sed probabiliter Laudunensis est). 

lam quamvis aliqui ex Patribus directe damnent regnum mil- 
lenarium, Ut Cerinthus et saeculo IV. Apollinarius haeretici il- 
lud asserebant, includitur tamen improbatio totius huius opina- 
tionis, etiam sub formis minus absurdis quam finxerant Cerin- 
thiani. Hoc vel inde evidens est, quod Patres non solum mo- 
dum sed rem ipsam improbant, et plerique diserte cum chi- 
liasmo haereticorum coniungunt illum assertum a quibusdam 
priscis catholicis velut accidentaliter non quoad rem ipsam di- 
versum. Ita fere semper Hieronymus. « Neque enim iuxta lu- 
daicas fabulas, quas illi osuTepwffsti appellant (1), gemmatam 
et auream de coelo expectamus lerusalem, nec rursus passuri 
circumcisionis iniuriam, nec oblaturi taurorum et arietum victi- 
mas, nec sabbathi otio dormiemus. Quod (non quidem secun- 
dum eandem formam ludaicarum cerimoniarum, sed quoad rei 
substantiam sub alia forma) et multi nostrorum, et praecipue 
Tertulliani liber de spefidelium (deperditus, sed superest III. cont. 
Marcionem), et Lactantii institutionum volumen septimum pol- 
licetur, et Victorini Petabionensis Episcopi crebrae expositiones, 
et nuper Severus noster in dialogo, cui nomen Gallo imposuit; 
et ut Graecos nominem, et primum extremumque coniungam, 
Irenaeus et Apollinarius. » Hieron. in Ez. XXXVI. (T. V. p.422.). 
Augustinus aperte alludit ad modum exponendi Papiae ac Ire- 
naei; Philastrius universim inter haereticos ponit chilionetitas 


(D f1310€ recte vertitur Oótursptusi; (etiam in Novellis lustiniani); me- 


morat nempe Hieronymus fabulas mischnicas seu talmüdicas. Mischna non 
serius saeculo IH ineunte conscripta est, ex vetustioribus ludaicis sive tra- 
ditionibus sive commentis. 

(millenarios), Gennadius diserte post haereticos nominat et reiicit 
opinionem Papiae, Irenaei, Tertulliani, Lactantii, Nepotis; Eu- 
sebius, Theodoretus, Nicephorus reprobant, et duo ultimi inter 
haereses recensent opinionem Nepotis, quae ut est exposita a 
Dionysio Alexandrino (apud Euseb. VII. 24.), nihil differre vi- 
detur ab illa Irenaei (t). 

Porro quae fuerit communis sententia tempore subsequent!, 
discimus ex unanimi doctrina theologorum. Scholastici constan- 
ter, sine contradictione, certa affirmatione et plerique verbis gra- 
vissimis, opinionem chiliasmi eiiciunt. S. Thomas « dicendum, 
inquit, quod occasione illorum verborum (Apoc. XX. 4.), ut 
Augustinus narrat 1. XX. de Civ. Dei (c. 7.), quidam haeretici 
posuerunt primam resurrectionem futuram esse mortuorum, ut 
cum Christo mille annis in terra regnarent (en substantiam 
opinionis, quam dicit haereticorum fuisse); unde vocati sunt 
chiliastae, quasi millenarii, et Augustinus ibidem ostendit verba 
illa aliter esse intclligenda, scilicet de resurrectione spirituali. » 
s. Th. 4. dist. 43. q. 1. a. 3. sol. 1. ad 4. S. Bonaventura: « de 
resurrectione secundum fidem catholicam tenendum est, quod 
omnia corpora hominum resurgent in generali indicio, non exi- 
stente in eis distantia (moraliter longa, multo minus mille an- 
norum) quantum ad ordinem temporis, sed potius quantum ad 
ordinem dignitatis. » Bonav. Centiloq. P. IV. sect. 2. cf. in 4. 
dist. 43. a. i. q. 3.; Breviloq. P. VII. c. 5. Dominicus Sotus 
ita habet: « illis verbis loannis (Apoc. XX.) Papias eius disci- 
pulus (2) seductus duas commentus est corporum resurrectiones ; 
quo errore Lactantius atque alii fuerunt subinde commaculati... 
sed haec fabula non diu in Ecclesia perstitit. » Sot. 4. disi. q3. 
q. 2. a. i. ad 3. Bellarminus, relata opinione Lactantii de duplici 
resurrectione, priori iustorum posteriori reproborum, et de regno 
millenario, subdit: * haec opinio fuit etiam multorum veterum 
ut Papiae, lustini, Irenaei, Tertulliani, Apollinaris... sed iam 


(1) Ita intelligitur Hieronymus, qui Praefat. in 1. XVIII. comment. 
Isaiae ait, Dionysium Alexandrinum scripsisse contra chiliasmum Irenaei, 
cum tamen certum sit ex Eusebio (VII. 24), Dionysium adversus Nepo- 
tem scripsisse. 

(2) Utrum Papias audierit ipsum loannem, dubitari potest; vide 
Euseb. 1. III. 59, ubi Papias ipsemet a discipulis Apostolorum non ab 
Apostolis se eruditum esse testari videtur. 


dudum explosa est tamquam error exploratus » Bellarm. de 
Rom. Pontif. 1. III. c. 17. Suarez de Incarti. T. II. disp. 5o. 
tota sectione 8a. data opera illam sententiam refellit. Post com- 
memoratam doctrinam millenariorum Papiae, lrenaei, lustini et 
ceterorum, cuius fundamentum constituebant ipsi in Apoc. XX. 
de duplici resurrectione, ita loquitur Suarez: « Dicendum est 
tamen, resurrectionem iustorum non esse futuram usque ad diem 
iudicii, et illa die omnes homines resurrecturos ; quare non in- 
tercedet magna mora inter resurrectionem iustorum et iniquorum. 
Haec assertio est certa, et quatenus repugnat citato errori (mil- 
lenario), existimo esse de fide ». Concludimus verbis Cornelii 
a Lapide in Apoc. XX. 2. « Hic itaque, inquit, est error mil- 
lenariorum ; haeresim dicere non audeo, quia apertas Scripturas 
aut Conciliorum decreta, quibus haec sententia quasi haeretica 
damnetur, non habeo. Unde et s. Augustinus 1. c. (Civ. XX. 7.) 
eam damnare non est ausus. Satis tamen illa erroris convincitur, 
et ab Ecclesia damnari posset ut haeretica, uti noster P. Salas 
et alii eam damnant... Denique posteriores Patres et Ecclesiae 
sensus hanc sententiam | reprobavit, unde illa iam evanuisse 
videtur ». 

Igitur de universali, constante et rata consensione Patrum et 
doctorum, inde saltem a V. saeculo usque ad hanc nostram ae- 
tatem, in reficienda illa opinione nullum potest esse dubium | 
quamvis non ita se habeat negatio, ut opinio improbata, ante- 
quam Ecclesiae definitio accedat, possit dici haeretica. Ex hoc 
autem ipso, iuxta principia saepe iam a nobis demonstrata et 
declarata evidens est, illam Patrum aliquorum II. et Ill. saeculi 
commentationem non esse sententiam traditam ab Apostolis, nec 
praeseferre posse universalem consensum, aut « intellectum ca- 
tholicum » locorum Scripturae, quibus nitebantur; sed esse prit 
vatam singularium doctorum intelligentiam, ac interpretationem 
doctrinae seu scriptae seu traditae, in qua interpretatione privata 
ac consensu destituta utique falli poterant et fallebantur, ut sub- 
sequens universalis sensus ac consensus oppositus demonstrat. 

II. Sane si consideretur status quaestionis, et sententia illa 
saeculo II. ac III. latius diffusa comparetur cum consensu con- 
trario saeculis subsequentibus invalescente, principia ipsa quibus 
Traditio et custodia depositi regitur, demonstrant illam senten- 


tiam non contineri in deposito revelationis, nec ex Traditione 

apostolica fuisse derivatam. Quae nostra assertio latiori diffusione 
illus doctrinae primis saeculis, auctoritate Patrum qui illam de- 
fenderunt, claritate ipsa verborum Scripturae, si in sensu imme- 
diato intelligantur, non solum non infirmatur, sed immo hae 
ipsae rationes comparatae cum consensu subséquente contrario, 
clariorem lucem affundunt demonstrationi. 

Enimvero supponamus paulisper, quod affirmant chiliastae, 
doctrinam de regno illo millenario esse a Deo revelatam et ab 
Apostolis traditam Ecclesiae, illamque genuinum continere in- 
tellectum sensus Scripturae, atque inde quid consequens sit, vi- 
deamus. Verbum Dei scriptum obvio, primum sese offerente, 
immediato, h. e. non tropico sensu acceptum, hanc sententiam 
clarissime exhibet. « Et vidi angelum.... et apprehendit draco- 
nem... qui est diabolus et Satanas, et ligavit eum per annos 
mille... et vidi sedes... et animas decollatorum propter testi- 
monium lesu... et vixerunt et regnaverunt cum Christo mille 
annis. Ceteri mortuorum non vixerunt, donec consummentur 
mille anni; haec est resurrectio prima », et reliqua quae sequun- 
tur Apoc. XX. i-i5. Adventus hic gloriosus Christi, et hoc eius 
regnum in terra cum sanctis resuscitatis per mille annos, aut 
saltem per longum tempus ante universalem resurrectionem et 
ultimum indicium ita habet, ut oracula plura psalmorum, pro- 
phetarum, Evangeliorum, epistolarum apostolicarum, sensu obvio 
et immediato accepta hoc ipsum regnum describere videantur; 
eo autem non admisso, interpretatio reddatur difficilior, sensus- 
que translatus in locis quam plurimis substituendus sit (dabo 
enim hoc millenariis). Porro in hac hypothesi Scriptura locis 
tam multis sensu obvio intelligenda ab Apostolis Ecclesiae tra- 
dita, hicque idem sensus ab Apostolis et a primis fidelibus com- 
pendio expressus esset in ipso symbolo apostolico illis verbis: 
« venturus est indicare vivos et mortuos *; ita enim asseverant 
millenarii redivivi. Certe Traditionem hanc (in hypothesi) apo- 
stolicam, et hunc sensum Scripturarum clarissime tenebant et 
exprimebant doctores catholici II. et III. saeculi; quorum nume- 
rus satis amplus est, ut etiam multos ex fidelibus iuxta eorun- 
dem Patrum doctrinam sensisse existimemus. At vero inde ab 
eo tempore, quo doctrinae et dogmatum Christianorum intelli- 
gentia maxime explicata et exculta est, inde a saeculo IV. in- 
eunte et saeculo V., quibus fere omnes maximi doctores Eccle- 


siae floruerunt, supposita haec Traditio apostolica et vera obvii 
sensus Scripturarum revelataeque doctrinae ipsiusque symboli 
intelligentia (i) magis magisque non solum obscurata esset et 
oblivioni tradita, sed impugnata et reiecta ab omnibus ductori- 
bus, in quorum operibus adhuc reliquis aliqua huius rei mentio 
occurrit. Conspirassent doctores unanimes ad Scripturam, non 
uno tantum alterove loco, sed in pluribus veteris et novi Testa- 
menti libris, quoties de novissimis diebus agitur, a claro et obvio 
sensu détorqbendam in difficiliores, translatas et (in hypothesi) 
falsas explicationes; in universa Ecclesia, dum sive in cateche- 
sibus et institutionibus populi sive in scholis secundus adventus 
lesu Christi, resurrectio mortuorum, ultimum iudicium explica- 
tur, veritas ab Apostolis tradita constanter et ubique inde a IV 
saltem saeculo occultaretur, et docerentur ea, quae cum illa ve- 
ritate componi non possunt. Atqui haec omnia quomodo cum 
oeconomia Traditionis et cum promissa assistentia Spiritus Sancti, 
catholicum intellectum praeservantis ab errore, et inducentis in 
omnem veritatem, consistere possint, nemo intelligat. Possunt 
esse sine dubio et sunt veritates, quae implicite et obscurius 
traditae in praedicatione Apostolorum, vel magis practica con- 
suetudine quam theoretica doctrina primitus comprehensae, ali- 
quando vocatae fuerint intra ipsos fines Ecclesiae in controver- 
siam ; hac autem exorta, paulatina explicatae et lucidius decla- 
ratae sunt, donec in universalem transierunt consensum totius 
Ecclesiae, de qua revelatae doctrinae explicatione alio loco 'di- 
cemus. At factum numquam est, nec ex oeconomia Traditionis 
fieri potest, ut ordine inverso fidei articulus primum explicite, 


() Pseudonymus Ben Ezra (Emmanuel Lacunza), ad finem vergente 
superiori saeculo ad resuscitandum chiliasmum scripsit quatuor volumini- 
bus opus prolixum de secundo adventu Christi in gloria, quod vidi manu 
scriptum, et audivi a nonnullis impense laudari. Ibi T. I. cap. VII. $, j. ita 
loquitur: « Posso ihettervi sotto gli occhi, quanto sopra questo particolare 
(super articulum symboli) hanno detto i primi teologi, e quanto hanno 
preso da essi quelli, che hanno messe assieme leggi di Dottrina Cristiana 
(Catecheses). Certo che essi sentivano il peso della grande difficoltà... in 
una cosa troppo insieme concordi. Voglio dire, che tutti affatto conven- 
gono nel negare a quell'articolo di fede il senso ovvio, genuino, e lette- 
rale sul punto del giudizio dei vivi, fanno ad esso una aperta violenza per 
dar luogo al loro sistema; e se mi è permesso parlare cosi, non vogliono 
ammettere l'articolo di fede, se non cede al sistema. 

claro et obvio sensu comprehensus in praedicatione ecclesiastica 
et in intellectu catholico, deinceps orta forte controversia invol- 
vatur in obscuritatem, transeat in dissensum, ac tandem prae- 
valeat contra illum consensus oppositus et negans, quae negatio 
absque contradictione dojninetur in universa Dei Ecclesia per 
multa saecula, per annos mille et quingentos. Ergo ex ipso 
primo principio interpretationis catholicae demonstratur, clari- 
tatem illam Scripturarum a chiliasti» iactatam non nisi appa- 
rentem esse, re autem vera illis locis ex ipsa sua apparente 
claritate plurimum subesse obscuritatis; nec minus demonstratur 
id, de quo nos in praesenti agimus, veterem nempe illam ante 
quartum saeculum doctrinam non fuisse consensum catholicum. 

III. Nobis vero non sufficit quaesivisse, an fuerit, sed de- 
monstrandum est, quomodo non fuerit consensus catholicus. 
Necesse ergo nobis est inquirere modum et originem vetustae 
istius doctrinae millenariae, ut historice etiam constet, non Tra- 
ditionem apostolicam sed alium esse eius fontem. 

i?. Ex ipso modo defensionis et impugnationis apparet, il- 
lam sententiam numquara fuisse universalem». lustinus et Ire- 
naeus ll. cc. simul defendunt duo capita doctrinae, resurrectio- 
nem mortuorum et regnum Christi in terra per mille annos, 
sed modo longe diverso. Haereticos qui negant resurrectionem, 
ait lustinus, non esse Christianos sed atheos et impios; contra 
vero doctrinam de regno millenario, non inter certa dogmata, sed 
inter liberas opiniones recenset. « Tibi et antea confessus sum, 
me quidem et multos alios ita sentire, sicut etiam (vos ludaei) 
omnino nostis hoc futurum esse (i); multos vero etiam Chri- 
stianorum qui purae et piae sententiae sunt, hoc non agnoscere, 
tibi significavi ». Ita etiam intelligi debet argumentatio Irenaei 
l. V. c. 3i. n. i.; c. 33. n. 4.; c. 35. n. 1. Eius nempe sen- 


(1) zaí rávriüf l-iaraaOs toííto yevijeojisvov. Maranus et Thiribius 
ezievasOs voluissent mutatum in trtiarasOat, « ut omnino hoc ita futurum 
esse nos (Christiani) sciamus. « Sed lectio inii-aaOe rectissime habet; a 


ludaeis enim opinio de illo regno glorioso Messiae in urbe lerusalem transiit 
ad Christianos, ad sectas ludaicis ritibus et doctrinis addictas, cuiusmodi 
erant Cerinthiani, Nazaraei, Ebionaei. Horum ex sententiis Papias facile 
induci poterat ad dicta quaedam Apostolorum praepostere intelligenda ; a 
Papia deinde alii catholici, praesertim in Asia minori, eandem interpretatio- 
nem acceperunt. 

lentia huc revocatur, ut negantes regnum millenarium habeat 
quidem in numero catholicorum , verumtamen eos arma mini- 
strare censeat haereticis ad negandam ipsam mortuorum resur- 
rectionem. Porro saeculo III. chiliasmus in Alexandrina Ecclesia 
adeo non probabatur, ut qui illam opinionem a Nepote Epi- 
scopo adoptaverant, in schisma delapsi, nec nisi eá reietta per- 
suasu s. Dionysii, iterum reconciliati fuerint. Summam opinionis 
a Nepote propositae et a se impugnatae Dionysius refert his 
verbis: «librum quendam proferunt (schismatici illi) Nepotis... 
quasi in eo certissime demonstratum sit, regnum Christi in terris 
futurum ». Hanc deinde ipsam sententiam significat falsam esse 
et refutandam. In specialibus etiam characteribus huius regni, 
ut a Dionyàio referuntur, nihil est quod Nepotis opinionem ab 
ea Papiae aut Irenaei diversam fuisse ostendat. Non ergo Nepos 
regnum depinxit refertum impuris voluptatibus vel ceremoniis 
ludaicis, sicut factum est ab haereticis ; neque enim si ita esset, 
tantis laudibus efferret Dionysius huius viri « fidem et studium 
Scripturarum », « magnaque reverentia se eum prosequi » di- 
ceret. Ipsa itaque sententia qualis fuit Papiae, lIrenaei, lustini, 
in Ecclesiis Aegypti saecukq&im III. non videbatur tolerabilis; 
tantum abest, ut fuerit in Ecclesia communis. Imo propterea 
quod millenarii et nominatiti! Nepotiani, tam confidenter ad Apo- 
calypsin appellabant, ipse hic sacer codex apud nonnullos ca- 
tholicos, perperam quidem, ut suo loco dicemus, in suspicionem 
venit libri supposititii, sed argumento manifesto, quantopere fi- 
deles plurimi ab opinione chiliastarum abhorrerent. Ante Dio- 
nysium contra millenarios pugnavit Orígenes 1. II. de Princip. 
c. ii.; Praefat. in Cantic. et alibi. In Ecclesia Romana opi- 
nionem umquahi luisse admissam , nullum apparet vestigium. 
Ostendi vero potest contrarium ex iis, quae ineunte saeculo III. 
Romae disputavit Caius presbyter adversus Cerinthum ; licet enim 
Cerinthus impuris commentis opinionem reddiderit detestabilio- 
rem, Caius tamen non solum haec adiuncta damnat, sed etiam 
rem ipsam regni illius non agnoscit. « Cerinthus, inquit, por- 
tenta quaedam inducit, affirmans post resurrectionem regnum 
Christi in terris futurum, et iterum carnem Hierosolymis cu- 
piditatibus servituram » etc. apud Eusebium H. E. III. 28. 

2?. Si auctores et originem opinionis consideremus diligen- 
tius, nümquara videtur opinio latissime diffusa aut magnae ae- 

stimationis fuisse. Fontem unde ad catholicos manavit, narrat 
Eusebius 1. III. c. 3g. « Papias alia nonnulla, quasi ex traditione 
non scripta ad ipsum pervenissent, in medium profert, peregri- 
nas (£évaç) scilicet quasdam parabolas Salvatoris ac doctrinas 
eius, et alia nonnulla fabulis propiora (p.uOtxwTipa). Inter quae 
et mille annorum spatium fore dicit post resurrectionem ex mor- 
tuis, regno Christi corporaliter in hac terra substituto. Haec 
quidem existimo ipsum, apostolicis narrationibus praepostere in- 
tellectis, supposuisse, cum quae in symbolis (i) mystice ab eis 
dicta erant, non perspexisset. Apparet enim admodum mediocris 
ingenio, sicut ex eius libris coniicere licet. Verum et perquam 
multis ecclesiasticorum (scriptorum) post ipsum auctor fuit eius- 
dem opinionis, antiquitate viri sese munientibus, ut puta, Ire- 
naeo et si quis alius eadem sentire visus est ». Ex hac itaque 
Eusebii explicatione Papias non ipsam doctrinam de regno mil- 
lenario a presbyteris seu Apostolorum discipulis accepit; sed 
audiverat ab eis et vero legerat in Scripturis nonnulla intelligenda 
symbolice, ex quibus ipse, sensu proprio et immediato intellectis, 
suam de regno Christi effinxit opinionem , quam deinde velut 
a presbyteris traditam, sua auctoritate Irenaeo aliisque persuasit. 
Millenarii redivivi hanc "Eusebii enarrationem explodunt velut 
calumniam. At vero si doctrina ipsa esset apostolica, quomodo 
Patres insignes saeculi IV. et deinceps, quomodo sequentes omnes 
theologi eam vel contempserunt vel oblivione et sensu ac con- 
sensu contrario obliterarunt? Ceterum quisquis Papiae expositio- 
nem legerit apud lrenaeum V. 33. facile intelliget, Eusebium 
nihil dixisse, quod non sit verissimum. Presbyteri et cum illis 
seu ex illis Papias haec referunt ib. n. 3. tamquam dicta ab 
ipso Domino. « Venient dies, in quibus vineae nascentur sin- 
gulae decem millia palmitum habentes, et in uno palmite dena 
millia brachiorum, et in uno vero palmite dena millia flagel- 
lorum, et in unoquoque flagello dena millia botruum (sic), et 
in unoquoque botro dena millia acinorum, et unumquodque aci- 
num expressum dabit viginti quinque metretas vini; et cum 
eorum apprehenderit aliquis sanctorum botrum, alius clamabit 
botrus: ego melior sum, me sume et per me Dominum bene- 


(1) 'Ev cf. Heb. Vili. 5; IX. 23. 

dic ». Similia dicuntur de spicis et granis tritici (i). iam quis 
non videt, haec esse symbolica ? Papias tamen ea accepit et 
tradidit tamquam sensu immediato et proprio intelligenda, sicut 
et illa, quae in prophetis dicuntur de leonibus aliisque feris ci- 
curandis et herba ac palea vescentibus. 

Satis igitur constat, opinionem quatenus a catholicis est ad- 
optata, originem habuisse in Asia minori; Hierapoli enim in 
Phrygia Papias erat Episcopus. Hinc videmus huius opinionis 
Patres, quorum auctoritas ceteroquin gravis est, fere omnes co- 
haerere cum Asia minori ; lustinus dialogum cum Tryphone, in 
quo chiliasmum adstruit, habuit Ephesi (Euseb. IV. 18.). Ire- 
naeus ortus et eruditus erat in eadem provincia; Methodius pri- 
mum fuerat Episcopus Olympi in Lycia. Ceterorum qui super- 
sunt, auctoritas in hac quaestione prorsus nulla est. Tertullianus 
libros 'adversus Marcionem scripsit iam delapsus ad sectam 
Montani (2), qui utique pertinet ad chiliastas. Hinc ille diserte 
appellat pro regno millenario ad testimonium novae prophetiae, 
quo nomine Montani, Priscillae et Maximillae deliria designare 
solet (cf. contr. Prax. c. 1. 3o. ; de ieiun. c. 1.; de resurrect, 


earn. cfcii.). « Confitemur, inquit, in terra nobis regnum re- 
promis; 7m... post resurrectionem in mille annos in civitate di- 
vini operis Hierusalem coelo delata... Hanc et Ezechiel novit, 


et loannes vidit, et qui apud fidem nostram est, novae prophe- 
tiae sermo testatur » (3) 1. III. c. 24. De Nepote a Dionysio 


(1) Unde et materiali sensu acceperunt centupla a Domino promissa. 
« Quae sunt in hoc saeculo centupla et prandia exhibita pauperibus, et 
coenae quae redduntur? Haec sunt in regni temporibus h. e. in septima 
die... in qua non facient omne terrenum opus, sed adiacentem habebunt 
paratam mensam a Deo, pascentem eos epulis omnibus » Iren. 1. c. n. 2. 
Ad haec alludens Augustinus Civ. Dei XX. 7. ait, a millenariis promitti 
cibum ac potum tantum, « ut non solum nullam modestiam teneant, sed 
modum etiam ipsius incredulitatis (i. e. infidelium) excedant ». Dicent mil- 
lenarii recentes, se spiritales solum delicias admittere. Respondeo : erit tum 
spectata solum interna ratione « opinio utcumque tolerabilis », sed desinant 
appellare ad Papiam et vetustos PP. nec porro Eusebium in hoc negotio 
calumniae accusent. 

(2) Ad Montafiistas defecit anno to?. vel 11°. Septimii Severi (205. 
vel 204), libros contra Marcionem coepit scribere anno ij". eiusdem prin- 
cipis, ut constat ex l. I. c. 15. 

(3) Fallitur certe Natalis Alexander, qui (dissert. 27. in saec. I. art. 2.) 
nomine novae prophetiae putat designari Apocalypsin; evidenter enim ab 

Alexandrino confutato post ea, quae superius dixi, nihil necesse 
est addere. « Opuscula Lactantii, Posthumiani et Galli (i. e. Sul- 
pitii Severi dialogus cum Posthumiano et Gallo), Commodiani, 
Victorini Petabionensis », sicut et « libellus qui appellatur Ne- 
potis » in decreto Gelasii Pontificis in Concilio Romano 70. 
Episcoporum edito, omnia relata sunt inter apocrypha, h. e. quae 
non suscipiuntur in auctoritatem sicut scripta ss. Patrum (Mansi 
Collect. Concil. T. Vili. p. i5i. 170.) (1). Remanet adhuc Q. 


lulius Hilarión scriptor ignobilis, et a nullo antiquorum nomi- 
natus (2). 

Haec demonstrant, nullum omnino esse latinum scriptorem 
seu Patrem Ecclesiae in auctoritatem receptum, qui eam opi- 
nionem defenderit; Patres graecos esse quidem tres quatuorve 
millenii assertores, sed eos fere Asianos vel certe cum A Asianis 
cohaerentes, ut totam hanc opinationem potissimum ex unius 
Papiae viri sanctissimi falsa intelligentia originem traxisse ap- 
pareat. Quod quidem non solum Eusebius sed etiam Hieronymus 
confirmat. « Hic (Papias) dicitur mille annorum Judaicam edi- 
disse ósu-rspcotnv, quem secuti sunt Irenaeus, et Apollinarius et 


Apocalypsi, quam Joannes -Adit, Tertullianus distinguit novam prophetiam. 
Multo magis falsus est Lacunza, dum T. I. c. 5. ar. 2. 8. 4. verba Na- 
talis Alexandri inserit in textum, ac si essent Tertulliani, atque ita legit: 
« novae prophetiae seu Apocalypsis sermo testatur ». 

(1) Probabilissimum est, rationem cur ad apocrypha reficerentur horum 
auctorum scripta, praecipuam, et in nonnullis unicam, fuisse chiliasmum ab 
iis defensum. Ita mihi persuadet maxime illud, quod in decreto plurimum tri- 
buitur s. Hieronymo, et quoad reficiendos scriptores fere eius sententia ado- 
ptatur. De Rufino c. 9. dicitur: « illa sentimus quae praefatum beatum 
Hieronymum sentire cognoscimus, et non solum de Rufino, sed etiam de 
universis quos vir saepius memoratus Velo Dei etfidei religione reprehendit » 
ib. p. 149. lam vero sunt illi ipsi scriptores, quos s. Hieronymus saepis- 
sime simul omnes enumerat, et Dei reprehendit unice ob mille anno- 
rum fabulam, ut eam appellare solet. Vix ergo dubitari potest, hanc fuisse 
rationem, cur istis opusculis millenariis, non inter Patrum scripta, sed inter 
apocrypha locus datus sit. Quod si verum est, facile intelligis, quo loco 
saeculo V. ea opinio fuerit in Ecclesia Romana. 

(2) Falsum est, quod aliqui asserunt, Tichonium Donatistam, teste 
Gennadio (in Catalogo c. 18.), docuisse regnum millenarium; immo Gen- 
nadius testatur contrarium, dummodo rite intelligatur. « Mille quoque an- 
norum regni suspicionem tulit (saepe pro abstulit) neque duas in carne 
resurrectiones futuras, unam iustorum et aliam iniustorum, sed unam et 
semel omnium » (Opp. s. Hieronvmi ed. Vallarsi T. H. p. 961.). 

ceteri, qui post resurrectionem aiunt in carne cum sanctis Do- 
minum regnaturum » Hieron. de viris illusi. c. 18. Non solum 
ergo ea sedtentia numquam fuit in communi consensu et « in- 
tellectu catholico » ; sed imo si comparetur cum multitudine 
aliter sentientium et docentium, dici debet fuisse paucorum ; 
quamvis per se spectata et maxime prae sua falsitate dici possit 
habuisse sectatores multos. Hoc sensu s. Hieronymus conqueritur 
de multis veterum, de multis ecclesiasticorum virorum, de multis, 
nostrorum, qui ita senserunt, et de plurima multitudine nostro- 
rum, qui « in hac dumtaxat parte sequebantur Apollinarium », 
quando iste haereticus eandem opinionem saeculo IV. resusci- 
ta vit. 

Veneratio autem erga illos nonnullos ss. Patres ac martyres, 
non approbatio doctrinae censeri debet, quod Hieronymus uno 
in loco (in lerem. XX. io.) ait: « damnare non possumus, quia 
multi ecclesiasticorum virorum et martyres ista dixerunt; et 
unusquisque in suo sensu abundet, et Domini cuncta reserventur 
iudicio». Aliis enim in locis multis id ipsum, quod illi viri 
ecclesiastici dixerant, passim appellat « ludaicum errorem, dog- 
ma ludaicum, ludaicam fabulam, somnia, doctrinam iudaizan- 
tium ». Ceterum ea opinio, propter sensum et consensum con- 
trarium omnium theologorum usque ad recentissimam hanc aeta- 
tem, sine dubio nunc longe in deteriori conditione est, quam 
fuerat saeculo IV. et V. tempore Hieronymi et Augustini. 

Haec tamen omnia, forte prolixius a nobis disputata, non ita 
velim intelligi, ac si mihi fas esse putarem censuram aliquam 
inurere opinioni millenariorum recentium (id enim nostrum non 
est); sed eo spectant omnia, ut quae sit in hac re Patrum con- 
sensio vel dissensio, atque inde status historicus et theologicus 
quaestionis cognoscatur, ne iactata veterum Patrum auctoritate, 
nobis illudi sinamus. Concludo verbis modestissimis Alphonsi 
Muzzarelli (Dissert, selectarum dissert. 3. de Regno millenario 
p. 324.) : « respondeo, me temperatam millenariorum sententiam 
non ut haereticam traducere, sed tamen contendo, quod in prae- 
senti tempore sit ad minimum improbabilis, quia ex una parte 
est destituta omni gravi auctoritate, ex altera vero habet aucto- 
ritates contra se gravissimas et ineluctabiles ». 

Forte opponet aliquis, de auctoritate praecipua ad quam 


millenarii appellant, et quae, si eorum sententiam continet, sola 

sufficit, de testimoniis inquam Scripturae, hic nihil esse dictum, 
adeoque remanere totam difficultatem insolutam. Respondeo: 
d) scopus nobis propositus et res de qua directe agimus, neque 
postulat neque permittit exegesin locorum Scripturae, quibus 
illi abutuntur. Verumtamen h) qui demonstrat intellectura catho- 
licum circa aliquod revelatae doctrinae caput, eo ipso demon- 
stravit, saltem negative, sensum Scripturae non posse esse eum, 
qui huic intellectui catholico contradicat. Unde c) possemus fa- 
teri, nos nescire quid aliquibus prophetiis Scripturarum nondum 
impletis et nominatilo Apoc. XX. singillatim et in ultima de- 
terminatione significetur, et simul affirmare, scire nos quid illae 
prophetiae secundum « ecclesiasticae intelligentiae auctoritatem * 
non significent. Ceterum secundum eandem intelligentiam catho- 
licam, quae est canon princeps interpretationis Scripturarum, 
satis etiam positive novimus, ad rei summam quod spectat, quis 
sensus illis prophetiis, et nominatilo Apoc. XX. subsit genuinus. 
Lege August. Civ. Dei XX. 7. sqq. et reliquos interpretes supra 
citatos. Itaque d) millenariis asserentibus se pro sua sententia 
habere sacram Scripturam , respondemus distinguendo : habetis 
litteram Scripturae explicandae, transmittimus; habetis sensum 
Scripturae explicatae secundum regulam principem catholicae in- 
terpretationis, negamus. Cf. Suarez de Incarn. T. II. disp. 5o. 
sect. 8.; Le Nourry Apparat, ad Bibl. Max. PP. T. I. 1. II. dis- 
sert. i. c. 2.; Muzzarelli 1. c. 

THESIS XVII. 


De modo quo scholarum consensus exhibere possit 
t Traditionem divinam. 


< A monumentis quae immediate exhibent authenticum iudicium vel 
» consentientem doctrinam successionis apostolicae, distingui debent docu- 
» menta privatae auctoritatis, quae mediate deducere possunt in iognitio- 
» nem doctrinae traditae in Ecclesia. Unde affirmandum est, unanimem et 
» constantem theologorum scholae sententiam de aliqua doctrina tamquam 
» ad fidem pertinente, exhibere mediate ipsam  testificationem successionis 
» apostolicae, atque ita legitimum esse testimonium divinae Traditionis. 
» Neque huic assertioni quidquam officiunt sententiae quaedam theologicae, 


» quae aliquando inter theologos communes, postmodum obsolevisse fe- 
» runtur ». 


l. Monumenta doctrinae possunt esse profecta ab ipsis cu- 
stodibus depositi, quatenus sive in Conciliis sive extra Concilia 
qiunere testium Traditionis et authenticorum doctorum fungun- 
tur, ita ut in iisdem monumentis exhibeatur vel solemne iudi- 
cium, vel alio modo sufficiens consensus ad doctrinam fidei au- 
thentice proponendam universae Ecclesiae. Manifestum est, in 
huiusmodi monumentis immediate sisti testimonium successionis 
apostolicae (sive in unitate corporis custodum depositi cum suo 
capite, sive in capite ad continendam unitatem fidei in corpore) 
sub ea ratione et conditione, sub qua « charisma veritatis cer- 
tum » promissum est a Christo (th. Vili. IX. XIII. XIV.). Est 
ergo in iis testificatio divino-humana, nimirum Spiritus Sancti 
assistentis et ab errore praeservantis testificatio per pastores et 
doctores divinitus constitutos. 

At quicumque sit consensus in documentis eorum, qui non 
pertinent ad testes praeordinatos a Deo (Act. X. 41.), in illis 
per se et secundum propriam auctoritatem spectatis non conti- 
netur testimonium eo, quo dictum est, modo authenticum. Ex- 
hibent tamen testimonium sufficiens de ipsa Ecclesiae doctrina, 
ut si necessariae adsint conditiones , ex eis in cognitionem ve- 
niamus sententiae authenticorum custodum et Ecclesiae totius; 
atque ita testimonia quae per se et immediate auctoritatem hu- 
manam vel historicam non excedunt, mediate sistunt nobis au- 
ctoritatem humano-divinam. Hoc fere modo Augustinus contr. 

lulian. 1. I. n. 24. ; 1. II. n. 33. 36. distinguit testimonium Hie- 
ronymi presbyteri a testimoniis Episcoporum, illudque urget, 
quod Hieronymus eruditissimus optime nosset Ecclesiarum orien- 
tis et occidentis fidem. Post enumeratas unanimes Episcoporum 
sententias, subdit: « nec sanctum Hieronymum, quia presbyter 
fuit, contemnendum putes... qui omnes vel paene omnes qui 
ante illum aliquid ex utraque parte orbis de doctrina ecclesia- 
stica scripserunt, legit, nec aliam de hac re tenuit prompsitque 
sententiam » (1). 

Ex his principiis iam patet, quae sit et quae non sit con- 
sentientium scholarum et theologorum catholicorum auctoritas. 

i^. Scholae catholicae inde a XII. saeculo usque ad medium 
saeculum XVIII. universim spectatae, et multo etiam magis scho- 
lae theologicae de quibus agimus, sub tutela erant et sub sol- 
licita providentia Ecclesiae. Consulto loquor de scholis antiquio- 
ribus, quia in illis relationes, de quibus dicturus sum, quoad 
ius et factum sunt evidentiores ; in recentioribus autem, quamvis 
ius fundamentale mutari non possit, factum tamen non semper 
et ubique pari evidentia claruit propter iuris violationem, qua 
potestas civilis scholas etiam theologicas ab auctoritate Ecclesiae 
et intimo cum ea nexu avellere studuit. Quidquid igitur sit de 
harum recentissimarum scholarum consensu, indole ecclesiastica, 
et consanguinitate cum intellectu catholico ipsius Ecclesiae ; Aca- 
demiae certe vetustiores omnes nonnisi auctoritate Sedis Apo- 
stolicae erant et censebantur legitimae. Pontificis diplomate ere- 
ctae ac munitae, sub continua ipsius Sedis Apostolicae vigilantia 
constitutae, ius suum omne, sua privilegia, suam in docendo 
auctoritatem derivabant ab Ecclesia. Porro secundum hanc cum 
Ecclesia intimam connexionem et relationem, scholae theologicae 
et doctorum integra collegia scopum praefixum habebant since- 
ram expositionem, explicationem, et defensionem ipsius doctri- 
nae et disciplinae ecclesiasticae. Si qui vero ex doctoribus ad 
sententias periculosas declinare viderentur, continuo tum ab ipsis 
Academiis, auctoritate velut subdelegata per propositionum pro- 


(1) S. Hieronymus ipse in eadem causa Pelagiana de se testatur ad 
Ctesiphont. ep. i;j. n. 12. (ed Vallars. T. I. p. 1034.): « multi anni sunt, 
quod ab adolescentia usque ad hanc aetatem diversa scripsi opuscula, sem- 
perque habui studio audientibus loqui, quod publice in Ecclesia didiceram ». 

scriptionem et scientificas censuras, tum auctoritate propria Epi- 
Sscoporum, et ipsius tandem Pontificis supremo magisterio coer- 
cebantur. Vicissim ex scholis ita constitutis velut ex almis ma- 
tribus prodibant, maximam saltem partem, ipsi Episcopi et prae- 
cipui quique in universo Clero, quibus certe institutio in scholis 
percepta elementum erat humanum ad intelligentiam doctrinae 
et disciplinae, qua instituebant et regebant populum Christianum. 
Insuper Episcopi iidem, tum singuli ipsique Pontifices, tum Con- 
cilia in doctrina declaranda et definienda, Academias ac schola- 
rum doctores in consilium adhibebant ita, ut communis scho- 
larum doctrina tamquam praeparatio quaedam esset authenticae 
definitionis Pontificum et Conciliorum (1). 

Iam hisce positis, spectatis scilicet principiis quibus scholae 
catholicae reguntur, et earundem relatione ac connexione cum 
summis pastoribus et cum Ecclesia universa, spectato scopo to- 
toque ingenio scientifico et morali doctorum si universim et in 
complexu considerentur, spectata auctoritate qua communis eo- 
rum doctrina apud Episcopos, Pontifices, in Conciliis et in Ec- 
clesia universa habetur, evidenter apparet, caput doctrinae in 
quod scholae omnes tamquam in doctrinam fidei conveniant 
rata et constanti sententia, esse doctrinam comprehensam in 
« intellectu catholico » et in « conscientia communis fidei » 
ipsius successionis apostolicae et Ecclesiae totius. Hoc ipsum est, 
quod docuit summus Pontifex Pius IX. in litteris ad Archiepi- 
scopum Monachiensem (21. Dec. 1863.). « Etiamsi ageretur de 
illa subiectione, quae fidei divinae actu est praestanda, limitanda 
tamen non esset ad ea, quae expressis oecumenicorum Conci- 
liorum aut Romanorum Pontificum huiusque Apostolicae Sedis 
decretis definita sunf, sed ad ea quoque extendenda, quae or- 


(1) Confer e. g. Concilium Viennense in Clement. de Summa Trin. 
a Patres Cone. Viennensis opinionem illam, inquiunt, quae dicit tam par- 
vulis quam adultis conferri in baptismo informantem gratiam et virtutes, 
tamquam probabiliorem et doctorum modernorum theologiae magis conso- 
nam et concordem, fore a catholicis eligendam. Si ergo in re, quae olim 
inter ipsos etiam scholasticos theologos controversa fuerat, opinio concors 
iuniorum tanti apud Patres in Concilio fuit, quanto magis nos res omni 
tempore ab schola praescriptas tenere ac revereri debemus » Melch. Canus 
de Locis 1. VIII. c. 4. conci. 2. (De re ipsa infusionis donorum, de qua 
Concilium hic loquitur, vide Cone. Trid. sess. VI. c. 7. can. n. cf. Tract, 
de Ineam, p. 405.). 

dinario totius Ecclesiae per orbem dispersae magisterio tamquam 
divinitus revelata traduntur, ideoque universali et constanti con- 
sensu a catholicis theologis ad fidem pertinere retinentur ». 
Quamvis ergo scholae et scholarum theologi non sint organon a 
Christo institutum, ad conservandam doctrinam revelatam sub 
assistentia Spiritus veritatis, ex unanimi tamen et constanti eo- 
rum sententia in rebus fidei, quando non solum docent aliquid 
ut verum sed ut credendum fide catholica, in cognitionem du- 
cimur intelligentiae catholicae et doctrinae, quam ipsa successio 
apostolica, ut custos et interpres authentica revelationis, conservat 
et tradit (1). 

2?. Distinxi unanimem scholae sententiam de re aliqua ut 
fidei, et sententiam de re ut vera; ex priori ducimur in certam 
cognitionem doctrinae totius Ecclesiae, ut dictum est; in poste- 
riori eam auctoritatem esse concedimus, ex qua propter eam, 
de qua diximus, connexionem scholae cum Ecclesia docente, pon- 
dus accedat gravissimum , nec fas sit ab huiusmodi communi 
ac constanti doctrina discedere. 

Schola universa spectari nimirum debet eo fere modo, quo 
superius th. XII. demonstravimus considerandam esse plebem 
Christianam seu Ecclesiam discentem; est enim, ad doctrinam 
quod attinet, schola universa theologica (quamdiu manet vere 
theologica et in debita subordinatione ad Ecclesiam docentem) 
insignis quaedam pars Ecclesiae discentis. Hinc ulterius distin- 
gui debet elementum supernaturale seu charisma veritatis et ele- 
mentum humanum. Charisma veritatis ac infallibilitas non est 
promissa scholae immediate in se; sed per successores Aposto- 
lorum « qui cum episcopatus successione charisma veritatis cer- 
tum acceperunt », integritas doctrinae fidei in schola universim 
spectata conservatur. Quatenus ergo unanimis consentit in ali- 


() Verba Christi « qui vos audit me audit, » et altera Pauli (Eph. 
IV. n.): « ipse dedit... pastores et doctores», non possunt ergo imme- 
diate transferri ad doctores scholasticos et ad horum auctoritatem demon- 
strandam, ut a Cano factum esse video (I. VIII. c. 4. conci. 3. argum. 3.), 
quamvis adhiberi possint ad demonstrationem mediatam; posita enim aucto- 
ritate docendi, quam successioni apostolicae a Christo collatam esse illis 
verbis demonstratur, potest ex eadem auctoritate et ex connexione ac re- 
latione scholae cum pastoribus et doctoribus a Christo institutis, ipsius scho- 
lae auctoritas deduci. 

quam doctrinam ut fide credendam, sicut populus Christianus, 
ita schola theologica universa non errat ex causa supernaturali, 
quia Spiritus Sanctus per ministerium et magisterium succes- 
sionis apostolicae, cui per obedientiam Jidei cohaeret et subiicitur, 
fidei integritatem in ea conservat (i). 

At quando doctores scholae inquisitione, studio humano, et 
scientia humana proponunt suas de doctrina revelata sententias, 
suasque deductiones ex fontibus revelationis ut veras unanimi 
consensu, non tamen ut fide catholica creditas ab Ecclesia et 
credendas; auctoritas, ex principiis superius positis, gravis quidem 
agnoscenda est, cui nemo sine nota saltem temeritatis audeat 
contradicere ; imo est hic scholarum consensus praeparatio quae- 
dam et elementum humanum, cuius ipsum magisterium infal- 
libile semper rationem habet, et quo sub directione Spiritus 
Santti uti et iuvari solet ad declarationes et definitiones authen- 
ticas. Non tamen possumus dicere, scholam ipsam in sua in- 
quisitione et suo studio humano esse immediate sub infallibili 
assistentia Spiritus Sancti, qua fiat, ut sub hypothesi consensus 
errare non possit; haec enim assistentia, modo in superioribus 
declarato, immediate solis successoribus Apostolorum in unitate 
et consensione spectatis, atque unitatis origini successori Petri 
a Christo promissa est. Hinc passim doctores gravissimi senten- 
tias theologicas, etiam unice ex principiis revelatis deductas, af- 
firmant certas propter consensum omnium scholasticorum, ne- 
gant tamen easdem esse de fide; proindeque contra unanimem 
huiusmodi sententiam pugnare, aiunt fore saltem temerarium , 
non tamen haereticum. Sic e. g. Vasquez in 3. q. 6. disp. 41. 
docet, « in Christo esse gratiam habitualem et charitatem (vi- 
delicet habitus infusos) idque indubitanter asserendum esse iuxta 
scholasticorum communem sententiam, et absque temeritatis nota 
id negari non posse ». Simul tamen contendit adversus Suare- 
zium, hanc doctrinam, licet absque ulla controversia communem 
inter scholasticos , non pertinere ad fidem ita, ut eius negatio 


posset dici error in fide. Vasquezio assentiuntur de Lugo, Mae- 


(1) Hoc sensu, non autem de infallibili assistentia Spiritus Sancti itn- 
imediata, verum esse concedimus, quod ait Canus l. c. conci. 2: « cum 
inter ipsos theologos scholasticos magna fere ubique dissensione certetur, 
ita ut in hac parte iure forsitan reprehendantur, certe non idem omnes as- 
sererent, nisi eodem divino Spiritu permoverentur ». 

ratius aliique. Ipsemet Suarez de communi in omnibus scholis 
doctrina, asserente animae Christi ab initio suae existentiae vi- 
sionem beatificam, eodem fere modo loquitur. « Quaeres, qua 
certitudine haec doctrina tenenda sit. Aliqui existimant, simpli- 
citer esse de fide. Sed non videtur, quia Scripturae testimonia 
non sunt adeo expressa, quin aliis modis explicari possint; et 
nulla etiam exstat de hac re Ecclesiae definitio, neque etiam 
Traditio est satis aperta; nam licet theologi in hac veritate as- 
serenda consentiant, non tamen illam affirmant ut dogma fidei, 
et fere eodem modo loquuntur ss. Patres; et ideo alii solum 
dicunt, esse opinionem ita veram, ut contrarium opinari teme- 
rarium sit. Et haec est censura mitissima omnium, quae, dari 
potest; existimo enim contrariam sententiam etiam erroneam » (i). 
Suarez in 3. q. 9. disp. 25. sect. 1. cf. Canum 1. XII. c. 7. prae- 
cept. 8. Eodem fere modo sentiendum est et ipsi scholastici 
sentiunt, quoad doctrinam communem et theologice certam de 
processione Verbi ac Spiritus Sancti per formalem rationem in- 
tellectus et amoris, de qua multis egimus in Tractatu de Trin. 
th. XXVI. 

3?. Ubi vero constans et consentiens doctrina non obtinet, 
sed theologi graves in diversa abeünt, multoque magis ubi non 
rata sententia, sed opinantium modo rem proponunt, ibi aucto- 
ritas non quidem continuo nulla est; verum dissensus ipse osten- 
dit, auctoritate rem confici non posse, sed rationibus standum 
esse, ut illud amplectamur, quod fidei analogiae, doctrinae sci- 
licet Scripturae, explicationibus Patrum, praedicationi ecclesia- 
sticae, sensui et consensui Ecclesiae, magis videatur consonum 
(de sententiis enim loquimur vere theologicis, non de meris pla- 
citis philosophiae). Quae quidem inquisitio ad tractationem vere 
theologicam, non solum in huiusmodi rebus ambiguis, sed ubique 
necessaria est, ut non solum constet, an doctrina de qua quae- 
ritur, pertineat ad depositum revelationis, sed etiam quomodo 
in eo contineatur et ad illud pertineat. Hoc autem examine 
rite instituto, perspicuum fiet, doctrinam principum scholae Lom- 
bardi, Halensis, s. Bonaventurae et maxime s. Thomae in sen- 
tentiis quidem constantibus ac communibus nonnisi compendium 


(1) De veritate theologica, harum sententiarum vide Tract, de Verbo 
incarnato th. XLI. 

esse ac summam doctrinae Patrum (1), et praedicationis eccle- 
siasticae; tutu vero in iis etiam capitibus, quae magis ambigua 
sunt et in opinione posita, congruentiam et nexum magis mi- 
nusve arctum cum eadem praedicatione ecclesiastica non deesse. 
Simul deinde patebit, inter magnos illos scholae magistros a 
partium studio vacuos diversitatem quidem, raro tamen in rebus 
maioris momenti pugnam esse et proprie dictum dissensum. 
Propter hanc intimam connexionem cum doctrina Patrum et cum 
intellectu catholico universim, auctoritas principum scholae, et 
prae ceteris s. Thomae, per se sola non quidem irrefragabilis est, 
veneranda tamen et inter privatos doctores praecipua. Fructus 
praeterea numquam  poenitendus illius, quod diximus, examinis 
is etiam erit, ut melius assequamur genuinum sensum magistro- 
rum scholae, et distinctius intelligamus non solum quid doceant, 
sed etiam rationes, quare ita doceant et ita docendum sit. Ne- 
que tamen ideo fas est in huiusmodi rebus, ubi viri graves et 
docti diversa opinantur, placitis unius viae, ut loquuntur, et 
lis quae tibi vera vel probabiliora videntur, ita insistere, ac si 
auctoritate totius scholae, immo etiam totius Ecclesiae, illa vera 
probarentur, vel quia unum aliquem ex magnis scholasticis no- 
minasti, iam omnis a tua opinione dissensus esset intolerabilis. 
« Theologorum scholasticorum, inquit Melchior Canus, etiam 
multorum testimonium, si alii contra pugnant viri docti, non 
plus valet ad faciendam iidem , quam vel ratio ipsorum vel 
gravior etiam auctoritas comprobarit. Videlicet in scholastica 
disputatione plurium auctoritas obruere theologum non debet, 
sed si paucos viros, modo graves, secum habeat (gravibus scilicet 
rationibus nixos), poterit sane adversum plurimos stare; non 
enim numero haec iudicantur sed pondere... Quo loco sane ar- 
guendi sunt scholastici nonnulli, qui ex opinionum quas in schola 
acceperunt, praeiudiciis viros alios catholicos notis gravioribus 
inurunt, idque tanta facilitate, ut merito rideantur... Alia sunt 
scholae placita, de quibus mox dicturi sumus (in quibus scilicet 
constans et unanimis est consensus, ut a nobis paulo ante est decla- 


Gi) Patres, quos scholastici vetusti velut duces sequuntur, et quorum 
imaginem exprimunt, sunt potissimum quidem Augustinus, Dionysius, Gre- 
gorius, Boethius, Damascenus; verum hos ipsos interpretantur vel quan- 
doque itiam eorum sensum temperant aut corrigunt secundum normam 
praedicationis ecclesiasticae. 

ratum), alia sunt praecepta sectae, de quibus modo loquimur. 
Quae ab illis dissident, ea notam habent ; quae ab his, non habent. 
Non enim si quid aut Scotisticis aut Thomisticis pronuntiatis 
contrarium est, error illico est ». Canus 1. Vili. c. 4. eundus. 1. 
Omnium quae hactenus disputavimus, haec summa est. u) Ex 
scholasticorum theologorum scriptis certo constare potest de do- 
ctrinae alicuius revelatione et divina Traditione, quando unanimi 
et constanti sententia in iis reperitur doctrina proposita, tam- 
quam pertinens ad catholicam fidem, quia ex consentiente te- 
stimonio certo constat de intellectu catholico ipsius successionis 
apostólicas et Ecclesiae totius, ty Ubi propositio et deductio ali- 
cuius theologicae doctrinae in iisdem theologorum scriptis rata 
et unanimi sententia proponitur ut vera ac legitima, ab ea sine 
nota saltem temeritatis vel etiam erroris dissentire fas non est, 
quia talis consentiens auctoritas et per se est gravissima, et ab 
Ecclesia ipsa communis theologorum doctrina, tum. in Conciliis, 
tum universim extra Concilia magni fit, et tamquam aliquod 
elementum praeparationis ad solemnes definitiones consideratur. 
Haec autem accipienda ita sunt, ut valeant de ipsa doctrinae 
veritate, non autem de modo eam explicandi et probandi; de 
doctrinis vere theologicis ad res fidei et morum pertinentibus, 
non autem de placitis mere philosophicis (1); de sententiis ratis 


(1) Constat, multas veritates, per se philosophicas et metaphysicas, esse 
tamen in strictissima relatione cum veritatibus fidei, ut hae sine illis rite 
intelligi et explicari non possint. Quod cum accidit, veritates illae meta- 
physicae, non quidem universim spectatae, sed in sua formali relatione ad 
veritates fidei, quibuscum complicitae sunt, vere theologicae censeri debent. 
Huiusmodi sunt notiones naturae et hypostaseos in relatione ad myste- 
rium unius naturae in tribus hypostasibus SS. Trinitatis, et duarum natura- 
rum in una hypostasi Christo (v. Tract, de Incarnat, th. XXVI. seqq.; 
Tract, de Trin. th. XXIII.); doctrina de accidentibus corporum in ordine 
ad eorum conservationem sine substantia ut subiecto inhaesionis in SS. Eu- 
charistia; de essentialibus corporum relationibus ad spatium in ordine ad 
idem mysterium Eucharistiae saltem negative, quaenam essentiales non sint 
(vid. Tract, de Euch. th. XI. XVI.); de habitibus et qualitatibus accedentibus 
et inhaerentibus in ordine ad doctrinam de gratia et de charactere sacramentali 
(v. Tract, de Sacram, in genere th. XIII.); de forma substantiali in ordine ad 
unitatem realem humanae naturae (cf. Tract, de Incarn. th. XII. n. II.); veri- 
tates denique aliae plures, quae ex sese communes sunt (quoad obiectum ma- 
teriale) philosophiae et theologiae, quia et per se rationales sunt et Simul in 
revelatione comprehenduntur (cf. Tract, de Deo Prolegom. theorem. II.). 

ac firmis cohaerentibus cum doctrina Scripturae vel ss. Patrum, 
non autem de theorematibus opinantium modo propositis ; de 
consensu non unius aetatis, multo minus unius aut alterius scho- 
lae, sed de consensu constanti et communi gravium theologorum, 
qui temporis progressu non desierit. Non certe repugnat, ut aliqua 
sententia, aliquandiu inter theologos communis, postea argumentis 
et documentis melius perspectis, communis esse desinat, vel etiam 
obsolescat. Talis autem mutatio ipsa argumentum est, consen- 
sionem illam antecedentem non fuisse ratam et firmam senten- 
tiam, quae securis et immutabilibus niteretur fundamentis; sed 
opinionem tantum pro praecedenti statu quaestionis probabilem. 
« Quae opinio, ait Card, de Lugo, hoc saeculo in scholis fre- 
quentissima est, et fere ab omnibus defenditur, saeculo proximo 
re melius examinata et novis fundamentis apparentibus, a paucis 
retinebitur. Non ergo repugnat, aliquamdiu maiorem scholasti- 
corum partem opinionem aliquam ut probabiliorem amplecti , 
quae reipsa falsa sit ». Lugo de Fide disp. 20. sect. 3. n. 128. 
c) Quando sententiarum et opinionum inter graves theologos 
diversitas est, ex eorum auctoritate certitudo comparari non 
potest; sed tum maiori auctoritate perpensa, tum multo magis 
rationibus ex theologiae fontibus deductis, statuendum quid ve- 
rum aut vero sit similius. 

Postremo, si id necesse est, moneo in tota hac declaratione 
nostra unice sermonem esse de auctoritate scholae per se spe- 
ctata. Nam si rationes spectentur, quibus doctrinam confirment, 
facile patet, has etiam a paucis propositas posse esse tales, ut 
doctrinam vel ad fidei revelatae depositum pertinere, vel saltem 
theologice certam esse demonstrent. 

IL Superest, ut satisfiat difficultati, quae contra declaratam 
auctoritatem theologorum scholae moveri potest, et vero a qui- 
busdam recentioribus etiam solet. Scholasticos communi con- 
sensu docuisse, aiunt, plures sententias quae iam a theologis 
aut falsae aut minus probabiles habentur. Ita e. g. ex eorum 
sententiis minores Ordines credere oporteret esse sacramenta , 
quae tamen doctrina nunc consensu fere aeque communi reficitur 
ut falsa. Pariter unanimes docuerunt, materiam in sacramento 
Ordinis esse traditionem instrumentorum, quod nunc post Mo- 
rini, Martenii aliorumque inquisitiones in vetera monumenta a 
non paucis, imo a maiori forte parte theologorum, sine temeri- 


tate negatur. Simili consensione feruntur docuisse, peccatorem 
iam contritione iustificatum ad sacramentum poenitentiae acce- 
dere debere, nec potestatem clavium ad absolvendum a culpa 
extendi; sed Deum immediate citra ministerium sacerdotis re- 
mittere culpam poenitenti, sacerdotem absolvere solum a poena ; 
de cuius quidem doctrinae falsitate saltem post Concilium Tri- 
dentinum constat. 

Non est nobis propositum singulorum scholasticorum genui- 
nam sententiam de hisce doctrinae capitibus examinare; solum 
nunc negamus, consensum circa illa, quicumque fuerit, eos chara- 
cteres praeseferre, sub quibus auctoritatem scholasticorum valere 
diximus ad plenam demonstrationem doctrinae fidei vel certitudi- 
nis theologicae. Nam a) in nullum ex commemoratis capitibus 
umquam exstitit scholarum consensus tamquam in doctrinam 
fide catholica creditam et credendam, nec etiam ut in doctrinam 
penes catholicos doctores certam et sine controversia tenendam ; 
sed consensus, si quis exstitit, erat communis quaedam opinio. 
Hoc, ne de aliis dicam, vel inde manifestum est, quod ii) con- 
sensus non erat universalis ; sed doctores magnae auctoritatis, 
motis et panilo eliquatis hisce quaestionibus, in diversas abibant 
sententias, quin ideo vel communi fidei vel certae doctrinae in 
re tanti ponderis repugnare censerentur, et in crimen umquam 
vocarentur violatae fidei vel gravis erroris, c) Si consensum ali- 
quamdiu fuisse demonstrari posset, certe is non erat constans, 
quod ipsum argumentum esse diximus, praecedentem , si quis 
fuit, consensum non firmae et ratae sententiae, sed opinionis 
fuisse. Sane iam tempore s. Thomae, quo post prima initia 
ingenium, doctrina, gloria scholae sua incrementa accepit, quoad 
priora duo capita quae commemoravimus, erat sententiarum di- 
versitas; quoad ultimum saltem communior esse coepit doctrina, 
quae posteriori aetate in scholis lucidius explicata, in Concilio 
ipso Tridentino confirmationem nacta est. 

i^. Ad Ordines minores quod spectat, non a Christo insti- 
tutos esse, sed procedente tempore « Ecclesiam sibi eos consti- 
tuisse », iam ante aetatem s. Thomae docebant Hugo a S. Vi- 
ctore, Lombardus, Gratianus ; ex qua institutione ecclesiastica 
sequitur, non esse veri nominis sacramenta. Post tempora s. Tho- 
mae, diu ante Morini inquisitiones, diserte affirmarunt et proban- 
dum susceperunt, minores Ordines non esse sacramenta, Duran- 

dus, Caietanus, Navarrus, Dominicus Sotus, qui posterior omi- 
natur s. Thomam, si in summa ad hunc locum pervenisset, sen- 
tentiam traditam in 4. dist. 24. mutaturum fuisse, et rationem 
sacramenti hisce Ordinibus negaturum. Quae quidem coniectura 
non aliud ostendit, nisi quod tempore Soti (unius ex theologis 
Concilii Tridentini) constabat, penes vetustos scholasticos totam 
hanc rem non in certa sententia, sed in opinione positam fuisse 
et ultro citroque disceptatam (1). De his doctoribus vide Vasquez 
in 3. P. disp. 237. c. 2. Inde a saeculo XVI. frequentissima et 
communior fieri coepit inter doctores sententia haec negans. De 
diversis opinionibus, utrum episcopatus sit Ordo et sacramentum, 
vide Vasquez ib. disp. 240. 

20. Venio ad id, quod dicitur de materia sacramenti Ordi- 
nis. Est in hoc capite fere eadem ratio ac in praecedenti; di- 
versi opinabantur diversa. Longe commmunior certe sententia erat, 
et multorum adhuc nunc est illa, quae in praxi et usu semper 
est tenenda, traditionem scilicet insttumentorum esse in Ecclesia 
latina partem necessariam materiae sacramenti. S. Bonaventura 
tamen defendit in Ordinibus sacris essentialem materiam esse 
solam manuum impositionem : « sicut omne instrumentum sive 
armatura in virtute manus est, sic etiam per impositionem ma- 
nuum, ubi deessent talia (instrumenta), possunt signari; unde... 
in impositione manuum in Ecclesia primitiva ceteri Ordines im- 
plicabantur ». 4. dist. 24. P. 2. a. i. q. 4. S. Thomas vero cen- 
suit, « per manus impositionem dari plenitudinem gratiae, per 
quam ad magna officia sint idonei....... in ipsa datione calicis 
sub forma verborum determinata characterem sacerdotalem im- 
primi » 4. dist. 24. q. 2. a. 3. Alii alio modo rem explicabant, 
ut manifestum sit, omnes quidem censuisse, practice, totum ri- 
tum esse accurate servandum, in theoretica vero determinatione 


essentialis materiae ac formae, non fuisse universalem consensum 


(1) S. Thomas in 4. dist. 24. q. 1. a. 2. sol. 2. tres adfert opinio- 
nes de Ordinibus, qui characterem imprimant. « Circa hoc fuit triplex opi- 
nio. Quidam enim dixerunt, quod in solo Ordine sacerdotii character im- 
primitur. Sed hoc non videtur verum (post Tridentinum iam non esset tutum 
id asserere)... alii dixerunt, quod in sacris Ordinibus imprimitur character 
non autem in minoribus.... Cum character sit signum distinctivum ab aliis, 
oportet quod in omnibus character imprimatur.... et haec est tertia opinio, 
i/iae communior est ». 

in unam sententiam, sive ut fide credendam, sive ut theologice 
absque controversia certam. (Vasquez l. c. disp. 239.). 

3°. Quoad postremum de potestate clavium ad absolvendam 
culpam, possent qui negasse videntur hanc potestatem, ita ex- 
plicari, ut non ministerialem ac instrumentaient, sed potestatem 
tamquam causae principis negaverint in ministris, et hoc sensu 
dixerint, solum Deum, non vero sacerdotem, remittere culpam. 
Ita certe s. Thomas explicavit Magistrum Lombardum. Doctrina 
Magistri 4. dist. 18. haec erat. « Varia a doctoribus traduntur 
super his, et in hac tanta varietate quid tenendum : Hoc sane 
dicere ac sentire possumus , quod solus Deus dimittit peccata 
et retinet; et tamen Ecclesiae contulit potestatem ligandi et sol- 
vendi. Sed aliter ipse solvit et ligat, aliter Ecclesia. Ipse enim 
per se tantum dimittit peccatum, quia et animam mundat ab 
interiori macula, et a debito aeternae mortis solvit. Non autem 
hoc sacerdotibus concessit, quibus tamen tribuit potestatem sol- 
vendi et ligandi, id est ostendendi homines ligatos vel solutos ». 
S. Thomas in hunc locum 4. dist. 18. q. 1. a. 3. sol. 1. ad 1. 
ita commentatur. « Sicut Magister dicit in littera, sacerdotibus 
commissa est potestas remittendi peccata, non ut propria vir- 
tute remittant, quia hoc Dei est; sed ut operationem Dei remit- 
tentis ostendant tamquam ministri. Sed hoc contingit tribus 
modis. Uno modo ut ostendant eam non praesentem, sed pro- 
mittant futuram.... sic sacramenta veteris legis operationem Dei 
significabant... Alio modo ut significent praesentem, et nihil 
operentur ad eam; et sic quidam dicunt, quod sacramenta novae 
legis significant collationem gratiae... Tertio modo ut significent 
divinam operationem in remissionem culpae praesentem, et ad 
ipsam aliquid dispositive et instrumentaliter operentur; et sic 
secundum aliam opinionem, quae sustinetur communius, sacra- 
menta N. L. emundationem ostendunt divinitus factam, et hoc 
modo etiam sacerdos N. T. ostendit absolutos a culpa ». (Haec 
doctrina non quidem de operatione dispositiva, sed de vera ef- 
ficacia instrumentali sacramentorum, quam pro suo tempore 
s. Thomas dicit communiorem, iam a Trid. Concilio sess. VII. 
can. 6-8.; sess. XIV. can. 9. definita est. Cf. Tract, de Sacram, 
th. X. XL). Disertius et asseverantius de hac ipsius culpae re- 
missione per absolutionem sacerdotis, ut per causam instrumen- 
talem, agit s. Thomas 3. q. 84. a. 3. ad 3. et in Opuse. V. ed. 

de Rubeis al. XXII. de Forma absolutionis. Richardus a S. Vi- 
ctore coaevus Lombardo, in Tract, de potestate ligandi et sol- 
vendi c. i2. ita loquitur: « Exstat quorundam de potestate li- 
gaudi atque solvendi sententia tam frivola, ut ridenda videatur 
potius quam refellenda. Putant enim et praedicant, sacerdotes 
non habere potestatem ligandi atque solvendi, sed ostendendi 
homines esse solutos sive ligatos.... Dicunt apostólicos viros pec- 
cata remittendi vel retinendi potestatem non habere, cum Domi- 
nus hoc dicat; dicunt, eos tantummodo habere potestatem utrum- 
que ostendendi, cum Dominus hoc non dicat ». 

Porro quisquis sensus fuerit Magistri et aliquot scholastico- 
rum illius temporis, ex ipso modo quo loquitur Lombardos, et 
ex verbis disertis s. Thomae aliorumque constat, illam doctri- 
nam nec fuisse umquam communem, nec fuisse firmae sententiae 
sed merae opinionis, et tempore iam s. Thomae obsolevisse, ita 
ut eliquata quaestione, veritas opposita in universali consensione 
ac professione iam sit totius Ecclesiae. Scholasticorum a sae- 
culo XII. ad XVII. hac de re doctrinam ipsis eorum verbis de- 
scriptam habes in dissertatione Caroli Du Plessis d'Argentrée : 
« De contritione et virtute clavium variae scholasticorum sen- 
tentiae » Parisiis 1712. Confer Morinum de Poenit. 1. Vili, et 
de Contritione et Attritione P. I., quibus locis etiam hic auctor 


de scholasticorum sententia agit. 

SECTIO III. 


DE RELATIONE INTER DIVINAM TRADITIONEM 
ET SCRIPTURAM 


THESIS XVIII. 


Praedicatio ecclesiastica est suprema norma 
interpretationis ss. Scripturarum. 


« Catholicus intellectus i". spectatus in authentico indicio ad uni- 
» versam Ecclesiam, ve! in consentiente doctrina successionis apostolicae 
» manifestatus, sub assistentia Spiritus Sancti est interpres infallibilis Scri- 
» pturarum sacrarum ; unde 2' huiusmodi authentica interpretatio quatenus 
» versatur circa singulares Scripturarum textus, simpliciter haberi debet 
» intelligendi regula; 3" universim spectata praedicatio ecclesiastica est canon 
» interpretationis significatione negante, quod sensus ei contradicens num- 
» quam potest esse verus, et significatione aiente, quod ad verum sensum 
» reperiendum vel confirmandum plerumque manuducit et non mediocriter 
» iuvat ». 


I. Veritas huius theseos consequitur ex iis omnibus, quae 
in Sectione I. demonstravimus de totius doctrinae revelatae con- 
servatione et explicatione per magisterium authenticum sub as- 
sistentia Spiritus Sancti. Quando docemur, totam « disciplinam 
qua fiunt Christiani », in perpetua successione custodum fidei 
conservari et propagari; « in Ecclesiam tamquam in deposito- 
rium dives collata esse omnia quae sunt veritatis, ut quicumque 
velit, hauriat ex ea potum vitae »; « in Ecclesia tamquam in 
vase bono esse eximium depositum fidei a Spiritu Dei semper 
iuvenesc.ens et iuvenescere faciens ipsum vas » , huius proinde 
vitae fidei semper iuvenescentis principium esse Spiritum San- 
ctum ! profecto non intelligitur conservatio tantummodo verbo- 
rum, formularum, et theorematum quae materialiter spectentur; 
sed intelligitur conservatio et propagatio sincerae intelligentiae 
veritatum revelatarum, cuius expressio in verbis, formulis, ac 
theorematibus continetur. Ideo praestantissimas esse vidimus ap- 
pellationes illas Patribus solemnes: catholicus intellectus, sensus 
ecclesiasticus, conscientia communis fidei; his enim insita pro- 

plia ratio Traditionis in complexu, h. e. cum suo organo spe- 
ctatae praeclare exprimitur. Iam vero ad depositum ab Ecclesia 
custodiendum pertinent etiam et in primis Scripturae, in quibus 
! disciplina Christiana et ea quae sunt veritatis », verbis et sen- 
tentiis, auctore Spiritu Sancto, ex parte consignata sunt. Ergo a 
Spiritu Dei conservatur perpetuo in Ecclesia non solum verbum 
materiale Scripturae, sed veritatum quae verbis Scripturae con- 
tinentur, catholicus intellectus hoc modo et ad hunc scopum, 
ut ipsum magisterium authenticum in indicando de vero sensu 
Scripturae, et in eius expositione non erret. Ergo Ecclesia, hoc 
intellectu catholico instructa, infallibilis est Scripturarum inter- 
pres, quae quidem infallibilitas ultimo revocatur ad assistentiam 
et directionem Spiritus Sancti. 

Ulteriori demonstratione haec non indigent. Quae enim th.V ili, 
demonstravimus de conservatione totius revelatae doctrinae , et 
universim intellectus catholici per charisma et per operationem 
Spiritus Sancti, pari modo demonstrant conservationem intelle- 
ctus catholici, dura ad doctrinam Scripturis consignatam refer- 
tur. Nominatimi vero conservationem et traditionem verae intel- 
ligentiae Scripturarum in successione apostolica perpetuam esse, 
ex communibus vetustissimorum PP. principiis ostendimus th. X. 
n. II. Quin immo ubi PP. sermonem habent de intellectu ca- 
tholico, de sensu ecclesiastico, de ecclesiastica intelligentia, po- 
tissimum considerant Ecclesiae intellectum in relatione ad inter- 
pretationem Scripturarum (vide th. XI. n. II). 

Sicut enim universa doctrina quae viget in communione et 
consensione totius Ecclesiae, a magisterio authentico continetur 
et conservatur, nihilque ratum est quod sit disiunctum et dis- 
sentiens; quod fiat privatira ioicf, ut loquitur Ignatius (ad Ma- 
gnes. n. 7.); ita Scriptura non est privatae interpretationis ('.Sia; 
jrriXuffsw;), sed Spiritus veritatis qui eius est auctor, ut arguit 
s. Petrus (2. Pet. I. 20. 21.), est etiam eius interpres (1) per 
idem ipsum ordinarium publicum magisterium, quod a Christo 


Cr) « Hoc primum intelligentes, quod omnis prophetia Scripturae pro- 
pria interpretatione non fit (iSiag &siXÜo«o»; où -pvtrai); non enim voluntate 
humana allata est aliquando prophetia, sed Spiritu Sancto inspirati (üró 
Ilviüxxto? 'Aftou cEpópLivo) locuti sunt sancti Dei homines ». Cur Scriptura 
non sit privatae interpretationis, Apostolus hanc rationem reddit, quia est 
Scriptura divinitus inspirata. 

institutum universim est organon Spiritus Sancti ad conserva- 
tionem et explicationem doctrinae. « His, inquit Orígenes, de 
Princip. IV. n. g., qui credunt sacros libros non hominum esse 
scripta, sed ex inspiratione Spiritus Sancti, voluntate Patris uni- 
versorum per lesura Christum eos scriptos esse et ad nos per- 
venisse , ostendemus vias quae videantur, intelligentiae, ut in- 
haereant regillae coelestis Ecclesiae lesu Christi secundum suc- 
cessionem apostolica?'M » (i). Eorum ergo, apud quos « manet 
Spiritus veritatis in aeternum » , et qui per charisma Spiritus 
Traditionem Apostolorum custodiunt, est etiam munus authen- 
tice declarandi verum sensum Scripturae a Spiritu Sancto inspi- 
ratae, et continentis doctrinam ac praedicationem Apostolorum. 
Vide Concilium Tridentinum Sess. IV. cf. Melch. Canum 1.XII. 
c. 7. praeceptione 1. 

IL Ex dictis itaque constat, praedicationem ecclesiasticam, 
sive per consensum in magisterio authentico, sive per definiti- 
vum indicium propositam, sicut generatim est ac dicitur regula 
/idei, ita esse etiam speciatim regulam intelligendi Scripturas, 
et canonem supremum interpretationis. 

i°. Si definitio ac solemne iudicium versatur circa determi- 
natum Scripturae locum, et propositum habet huius sensum au- 
thentice declarare, constat profecto hunc esse sensum verum et 
genuinum, quem Spiritus Sanctus scriptionem inspirando expres- 
sura voluit (2). Ergo huiusmodi definitio seu iudicium supremus 
est canon interpretationis, ita ut ceterae omnes regulae interpre- 
tandi ductae ex grammatica, philologia, archaeologia, contextu 
proximo et remoto, scopo auctoris, collatione aliorum loco- 
rum etc. ei subordinentur, h. e. eo-solum dirigendae et hoc fine 
adhibendae sint, ut sensus quem verum esse iam certo constat, 
etiam scientifico demonstretur verus esse, atque adeo cur et quo- 
modo verus sit, ostendatur. Quis enim, quaeso, cuiusvis interpre- 
tationis est scopus, nisi ut ad verum sensum intelligendum per- 


(1) Postrema verba ita reddit Rutinus: « conabimur demonstrare illam 
regulam et disciplinam, quam a lesu Christo traditam sibi, Apostoli, per 
successionem, posteris quoque suis, sanctam Ecclesiam docentibus, tradide- 
runt ». Verba graeca vide supra p. 94. 

(2) Sensus multorum textuum Scripturae hoc modo declaratus est e. g. 
Matth. XXVIII. 19; Io. X. 30; Io. I. 1. 14; XV. 26; XVI. 13. sq.; 
Luc. XXII. 19.20; Io.XX. 23; Iac.V.14; Io.III. 5. (Trid.Sess. Vll.can. 2.)etc. 

veniatur? Cum ergo verus sensus quis sit, iam aliunde constat, 
praesidia interpretationis rite adhiberi non possunt, nisi ad il- 
lum ipsum sensum intelligendum ut verum. Quod si ex regulis 
mere humanae et scientificae interpretationis, ad sensum  perve- 
niretur illi quomodocumque contrarium, vel etiam alium ab eo 
diversum, eo ipso constaret (in hypothesi quod unus tantum 
est loci sensus) de interpretationis fallacia, atque adeo praesidia 
adhibita vel non esse idonea et sufficientia, vel non esse rite 
adhibita. Si quando igitur disciplina humanae interpretationis 
Scopum suum non assequeretur, non ideo sensus ecclesiastica 
definitione determinatus minus certus redderetur ; sed humanae 
scientiae proderetur defectus, et scientia ipsa ac bene consulta 
ratio postularet, ut fateremur aliquid ad veram intelligentiam 
assequendam necessarium nos latere. 

2?. Patet porro, non solum solemn! deiinitione Conciliorum 
vel Pontificis, sed etiam ex aliunde perspecta consensione in 
determinatum sensum alicuius loci, posse constare de catholico 
intellectu, ad cuius normam « interpretationis linea » dirigenda 
sit. Sicut enim a Romano Pontifice vel a Concilio authentice 
definiri potest, quis sit verus loci alicuius sensus, ita etiam in- 
tellectus Ecclesiae sese manifestat in unanimi Patrum consen- 
sione, ubi in interpretationem loci alicuius dogmatici, vel ad 
legem morum pertinentis, certa et definita sententia conspirant, 
quamvis priori illo iudicio sensus ecclesiasticus apertius et fa- 
cilius innotescat quam hoc posteriori modo. Consensum Eccle- 
siae tum praesentem, tum antecedentium aetatum, synodus Tri- 
dentina statuit ut supremum canonem interpretationis suo de- 
creto sessionis IV. « Ut nemo suae prudentiae innixus, in rebus 
fidei et morum, ad aedificationem doctrinae Christianae pertinen- 
tium, sacram Scripturam ad suos sensus contorquens contra eum 
sensum, quem tenuit, et tenet Sancta Mater Ecclesia, cuius est 
indicare de vero sensu et interpretatione Scripturarum sanctarum, 
aut etiam contra unanimem consensum Patrum, ipsam Scriptu- 
ram sacram interpretari audeat ». Ex dictis vero constat, hoc 
decreto non aliud definitum esse, quam quod iam in oeconomia 
tradendae fidei, a Christo ipso instituta, coptinetur, et illa sup- 
posita, ex ipsis rerum naturis sequitur. « Nihil novi statuit Con- 
cilium, inquit Pallavicinus loquens de hoc decreto, nec novam 
voluit imponere obligationem , sed docere voluit et confirmare 

obligationem iam existentem, quam fides nostra ex sua natura 
inducit ». Hist. Cone. Trid. 1. VII. c. 18. n. 3. 6. 

3?. Non minus evidens est, praedicationem ecclesiasticam, 
sive solemni iudicio, sive unanimi consensu manifestatam, quando 
ad determinatum sensum singulorum textuum refertur, non modo 
esse canonem interpretationis sensu negante, h. e. ut nefas sit 
sensura tribuere Scripturis contradictorium doctrinae enuntiatae 
per intellectum catholicum ; sed esse etiam regulam intelligendi 
sensu affirmante, h. e. ut eum ipsum sensum textus Scripturae 
verum credere oporteat, qui ei subesse consensu Ecclesiae vel 
iudicio solemni definitus est. Huiusmodi enim definitione non 
modo declaratur, doctrinam enuntiatam esse veram et esse re- 
velatam, et non solum docetur, quis sensus Scripturae non sub- 
sit; sed etiam docetur, quis sensus subsit, doctrinam nempe 
enuntiatam contineri in ipso determinato Scripturae loco. Eccle- 
sia autem non minus per charisma veritatis est infallibilis in 
explicando sensu Scripturae, in qua depositum fidei consignatum 
est, quam generatim in custodia et explicatione depositi. Unde 
non modo interpretatio contradictoria vel contraria sensui defi- 
nito ab Ecclesia, sed etiam explicatio ita diversa , ut ille ab 
Ecclesia definitus sensus, in hoc determinato textu contineri ne- 
getur, convincitur esse « contra eum sensum, quem tenuit et 
tenet Sancta Mater Ecclesia ». 

Decretum Tridentinum forma negante: « ut nemo contra 
eum sensum... aut unanimem consensum... Scripturam sacram 
interpretari audeat», duo continet; ut videlicet a) nemo audeat 
interpretari Scripturam sensu repugnante doctrinae universali, 
etiamsi sensus loci Scripturae in quaestionem vocati non esset 
positive ab Ecclesia definitus, de quo mox dicturi sumus. Ita 
decretum habet sensum negativum. At fj) directe et explicite sta- 
tuit, ut nemo audeat Scripturam interpretari contra sensum de- 
finitum ab Ecclesia. Ita sensus decreti aequipollet affirmanti, ut 
nemo, nisi iuxta sensum Ecclesiae, Scripturam interpretetur, quia, 
ut diximus, interpretatio quae non est iuxta sensum definitum, 
eo ipso est contra eundem. Unde in professione Fidei a Pio IV. 
praescripta, adhibetur forma affirmans. « Sacram Scripturam 
iuxta eum sensum, quem tenuit et tenet Sancta Mater Ecclesia, 
cuius est indicare de vero sensu et interpretatione ss. Scriptura- 

nun, admitto, nec eam umquam, nisi iuxta unanimem consen- 
sum PP. accipiam et interpretabor ». 

Postremo hunc sensum genuinum decreti Tridentini, solemni- 
ter declaravit sacrum oecumenicum Concilium Vaticanum, Con- 
stit. de Fide cathol. c. 2. « Nos idem decretum (Tridentini Con- 
cilii) renovantes, hanc illius mentem esse declaramus, ut in rebus 
fidei et morum, ad aedificationem doctrinae Christianae perti- 
nentium, is pro vero sensu sacrae Scripturae habendus sit, 
quem tenuit ac tenet Sancta Mater Ecclesia, cuius est indicare 
de vero sensu et interpretatione Scripturarum sanctarum ; atque 
ideo nemini licere contra hunc sensum, vel etiam contra una- 
nimem consensum Patrum, ipsam Scripturam sacram interpre- 
tari ». 

Proscripta igitur est recentiorum quorundam criticorum sen- 
tentia, qui fas esse aiebant huiusmodi Scripturae loca sensu 
etiam diverso interpretari, et negare eum sensum his ipsis locis 
subesse, quem in eis Ecclesia intellexit, vel etiam solemni iu- 
dicio declaravit, dummodo nulla inferatur doctrina ceteroquin 
catholicae fidei adversa, hocque solo sensu negante, decretum 
Tridentinum esse accipiendum. Nec minus excluditur eorum opi- 
nio, qui in eodem decreto tantum cautionem quandam discipli- 
narem, non vero declarationem et doctrinam dogmaticam ac ir- 
reformabilem agnoscebant. Vide Ulmum Ranolder, Hermeneut. 
ed. 2. P. 111. § 56. 61. 

III. Ecclesiastica praedicatio universim spectata, quin ad de- 
terminandum sensum loci singularis Scripturarum per se et expli- 
cite referatur, est tamen canon interpretationis in primis sensu 
negante, ut nulla interpretatio possit esse vera, quae cuicumque 
Scripturarum textui, ex ipsa sacri scriptoris mente enuntiato, sen- 
sum tribuat repugnantem proximae regulae fidei, quia veritas non 
potest repugnare veritati. Praeterea iuvat eadem ecclesiastica prae- 
dicatio, etiam positive, ad sensum difficilium locorum tutius et 
plenius intelligendum. Profecto enim, doctrinam et intelligentiam 
apostolicam de aliquo fidei capite, iam aliunde perspectam ha- 
bere, plurimum iuvat interpretationem, tum universim in omnibus 
locis ad illud caput pertinentibus, tum maxime in iis textibus, 
qui facile quidem intelliguntur ad illud caput doctrinae posse 
referri, haud tamen ita sunt expliciti, ut sensus sine ulla ambi- 
guitate, ex iis solum per se spectatis determinari queat. In hu- 

iusmodi quippe locis, sacri scriptores ipsi in suis lectoribus ple- 
niorem doctrinae cognitionem, ad verum sensum assequendum 
praesupponunt (vide supra p. 56.). Conferatur e. g. praesuppo- 
situs intellectus catholicus de sacramento matrimonii, cum Eph. V. 
32, in contextu totius loci v. 23-32. ; de charactere sacramentali 
cum 2. Cor. 1. 22.; Eph. I. 13. (vide Tract, de Sacram, in ge- 
nere th. XII. n. IL.); de potestate relicta Ecclesiae concedendi 
indulgentias, cum Matth. XVI. 19.; de Filio Dei genito a Patre 
et subsistente in duabus naturis, cum Io. X. 36.', XIV. 28.; de 
perfectione scientiae Christi, cum Luc. II. 53.; de perfectione 
sanctitatis in Immaculata Virgine, cum Luc. I. 28. etc. Secundum 
haec Augustinus, de valore baptismi ab haereticis collati, fatetur 
(de Baptism. 1. Il. c. 4.): « nec nos ipsi tale aliquid auderemus 
asserere, nisi universae Ecclesiae auctoritate firmati » ; hac au- 
tem firmatus, tum interpretationes textuum Scripturae, a s. Cy- 
priano aliisque catholicis, et deinde a Donatistis, contra valorem 
huiusmodi baptismi prolatas refellit, tum ipse ex variis Scriptu- 
rae locis probare instituit veritatem, auctoritate et Traditione Ec- 
clesiae iam demonstratam (1). 

Facile quisque videt, totam rationem praedicationis ecclesia- 
sticae tamquam normae interpretandi Scripturas tum positiva 
tum negativa significatione heic declaratam, nihil esse aliud quam 
eam, quae dici'solet lex interpretandi secundum analogiam fidei. 
Eius vero applicationem passim videre est apud ss. Patres. Sic 
Augustinus, quoad ipsam ambiguam lectionem vel interpunctio- 
nem, monet interpretem, ut « consulat regulam fidei, quam de 
Scripturarum planioribus locis, et Ecclesiae auctoritate perce- 
pit » de Doctrin. christ. 1. III. c. 2. Distinctissime canonem ne- 
gativum alibi tradit. « Didici, inquit, non haerere homini in 
respondendo secundum fidem, quod respondendum est homini- 
bus, qui calumniari libris nostrae salutis affectant, ut quidquid 
ipsi de natura rerum veracibus documentis demonstrare potue- 
rint, ostendamus nostris litteris non esse contrarium. Quidquid 
autem de quibuslibet suis voluminibus his nostris litteris, id est 


(1) Haec est ratio, cur Patres certas quasdam veritates, aliquando sola 
Traditione cognitas haberi affirment, aliquando vero easdem etiam, ex Scri- 
ptura vindicare studeant ; non vero huius apparentis contradictionis solutio 
in defectu constantium principiorum quaerenda est, quo Patres laboraverint, 
ut imperite et calumniose asserunt recentiores quidam Protestantes. 

catholicae fidei contrarium protulerint, aut aliqua etiam facul- 
tate ostendamus, aut nulla dubitatione credamus esse falsissi- 
mum (t).... Et cum divinos libros legimus in tanta multitudine 
verorum intellectuum, qui de paucis verbis eruuntur, et sanitate 
catholicae /idei muniuntur, id potissimum deligamus, quod cer- 
tum apparuerit eum sensisse, quem legimus; si autem hoc latet, 
id certe quod circumstantia Scripturae non impedit, et cum sana 
fide concordat; si autem et Scripturae circumstantia pertractari 
ac discuti non potest, saltem id solum quod fides sana prae- 
scribit. Aliud est enim, quid potissimum scriptor senserit, non 
dignoscere; aliud autem a regula pietatis errare ». Genes, ad 
litt. I. c. 2i. n. 41. cf. in Io. tract. rS. n. 1. Vides hic regu- 
lam fidei commendari ut canonem necessarium et universalem, 
tum scientiae cuiusvis, tum interpretationis Scripturarum, si ca- 
non intelligitur sensu solum negante; non tamen tradi univer- 
sim ut cañonera sensu positivo et tamquam fontem, ex quo vel 
omnes veritates scientiae humanae, vel omnium locorum Scri- 
pturae interpretationes derivari possint. Discrimen inter regulam 
fidei, ut est canon interpretationis positivus, et ut est canon so- 
lum negativus, expressit idem Augustinus praeclare 1. II. de 
Peccatorum merit, et remiss, c. 4- n. 9., ubi agens de Rom. V. 
la.sqq. tantummodo illorum verborum, quibus Adam dicitur 
forma futuri », sensum ait manere ambiguum. « Nam et nos 
aliud inde aliquando diximus, et aliud fortasse dicemus, quod 
tamen huic intellectui (peccati originalis) non sit adversum (ha- 
bes canonem negativum). Cetera vero quae ibi dicuntur, si di- 
ligenter advertantur atque tractentur... etiamsi subobscurum pa- 
riant, rerum ipsarum necessitate, sermonem, non tamen poterunt 
alium sensum habere, nisi per quem factum est, ut antiquitus 
universa Ecclesia retineret, fideles parvulos, originalis peccati 
remissionem, per Christi baptismum consecutos » (habes in prae- 
dicaticfrie ecclesiastica canonem positivum interpretationis). Vide 
Stapleton 1. XI. c. 3. 
Corollarium r. Traditio quatenus est catholicus intellectus 


(1) His Augustini herbis expressam habes relationem inter scientiam 
ct fidem, ut fides tamquam norma, sensu saltem negativo, dirigat scientias 
omnes, et theologia, quemadmodum scholastici loquuntur, imperet omnibus 
iliis scientiis. Hac de re alio loco dicemus. 

doctrinae Scripturarum, perpetuo conservandus in successione 
apostolica, quam aliqui theologi Traditionem | inhaesivam et 
exegeticam appellant, ad distinctionem a Traditione (ut vocant) 
constitutiva, non minus esset necessaria, etiamsi daretur hypo- 
thesis Protestantium, totam revelationem obiective contineri in 
libris divinis. Hanc autem Traditionem Protestantes ex suis 
principiis adeo non admittunt, quemadmodum nonnulli catho- 
lici theologi, decepti quorundam Protestantium concessionibus, 
putarunt, ut controversia de illa sit longe praecipua, atque, hac 
legitime terminata, reliquae omnes facilem habeant solutionem; 
ante hanc vero finitam, disputationes cum haereticis multum 
laboris et parum utilitatis habere Patribus visae sint. Cf. Ter- 
tull. Praescript. 17-19. et reliquos-citatos th. Vili, et th. X. n. 11. 

Corollarium 2. Postulatum Protestantium , ut interpres ad 
Scripturas accedat, mente minime praeoccupata ullo dogmate, 
sequitur quidem ex eorum principiis ; est autem , quatenus ex- 
cludit etiam fidei doctrinam, sub authentico Ecclesiae magisterio 
praeconceptam, evidenter repugnans oeconomiae tradendae fidei, 
quam Christus instituit (1). Longe alia est Patrum doctrina, qui 
sicut ex una parte docent, verba Scripturae divinae reddi verba 
humana, licet retineantur materialiter eadem, si quis suum sen- 
sum praeconceptum inferat Scripturis, et non sensum Scriptura- 
rum faciat suum ; ita ex parte altera postulant, ut legens Scri- 


(1) Eiusdem speciei et absurditatis est principium Georgii Hermes, quod 
etiam Frohschammer, ex et parte Giintherus adoptarunt. Statuunt, illi, fas 
esse, imo et necessarium, ut etiam catholicus philosophus, suscepta iam et 
credita fide, accedat ad examen revelationis ac fidei, non ut quaerat solum 
scientificam demonstrationem eius, quod iam habet tamquam veritatem cer- 
tissimam, adeo ut ad nullam aliam conclusionem in inquisitione perveniri 
possit, omnisque conclusio contraria a priori habeatur fallax et erronea; 
sed examen esse instituendum, aiunt, nulla suppositá certitudine ipsius rei 
inquirendae, et adhuc, ignorando, ad quam conclusionem inquisitio deductura 
sit. Hoc autem nihil est aliud, quam instituere examen revelationis et fidei, 
cum dubio positivo de veritate fidei catholicae, hactenus susceptae et cre- 
ditae. Quod quidem dubium Hermes non modo concedit, sed impense com- 
mendat (Praefat. ad Introduci, philosophie, p. X. sqq.); alii post Herme- 
sianae doctrinae damnationem, negant quidem, se progredi a dubio positivo, 
re tamen vera, licet non progrediantur (ut Hermes) a dubio de omni veritate, 
nihilominus dubium positivum de veritate revelationis et fidei catholicae, in 
ipso principio et in ipsa methodo includitur. Vide definitiones s. Concilii 
Vaticani Constit. de Fid. cath. cap. 5. can. 6. 

pturas perspectum habeat intellectum catholicum, et instructus 
sit regula credendi ab Ecclesia sibi tradita, ad quam sensus Scri- 
pturarum exigendus est. Vide Recognition. Clementin. 1.X. n.42.; 
Athanas. contr. Arian, or. III. n. 28.; Hilar, de Trin. 1.1. n. 18.; 
ad Constant. 1. II. n. 9.; Hieronym. in Gal. I. 11. (T. Vil. 
p. 386.); Augustin, contr. Faust. 1. XXXII. c. 19.; ad Con- 
sent. ep. 120. n. 13. coll. n. 17.; Lirinens. c. 36-38. (cf. supra 
p. 87-88). 

Corollarium 3. Quod Protestantes adversus catholicos fre- 
quenter ingeminare solent, in Ecclesia catholica sacrae hernie- 
neuticae et exegesi nullum posse esse locum, vel certe nullum 
profectum, calumnia est absurda prorsus et ridicula. Ex eo enim 
quod per praedicationem ecclesiasticam et verbum Dei traditum, 
cognitae sunt veritates, quibus repugnans sensus non potest esse 
verus et proinde non potest subesse verbo Dei scripto, quod 
ergo constat de aliquo sensu, qui certo non est expressus in 
Scripturis; et quod praeterea per eandem certo constat, quis 
sensus in nonnullis locis « ad aedificationem doctrinae Christia- 
nae pertinentibus » sit expressus: ex hac, inquam, praesupposita 
certa cognitione ac fide, non solum non impeditur scientia in- 
terpretationis, sed etiam iuvatur et promovetur. Nihil enim cui- 
cumque inquisitioni scientificae potest esse exoptatius, quam ut 
iam aliunde perspectum habeatur, quid verum non sit, adeoque 
qui errores sint vitandi; vel etiam quid verum sit, et quo pro- 
inde inquisitiones dirigere oporteat, et quid sit argumentis de- 
monstrandum. Tota adversariorum cavillatio originem ducit ex 
duplici errore. 

Error primus est dogmaticus, quod praedicationem ecclesia- 
sticam et Ecclesiae indicium habent tamquam opinionem, quae 
ex ipsis Scripturis examinanda sit a singulis et indicanda. Certe 
si humana tantum opinio producatur de sensu Scripturarum, 
eaque ex una parte dicatur ex Scripturis ipsis examinanda et 
iudicanda utrum vera sit, et ex parte altera proponatur ut norma, 
secundum quam unusquisque Scripturas interpretari iubeatur, et 
iureiurando adstringatur; haec est absurda contradictio et into- 
lerabilis tyrannis, qua solis Protestantibus per duo fere saecula 
placuit, et sic dictis orthodoxis inter ipsos adhuc placet, dum 
in suos libros symbolicos iurant (supra p. 47. 48.) ; ab Ecclesia 
catholica autem explosa semper est et damnata. At si eadem 

infallibili certitudine, qua constat Scripturas continere verbum 
Dei, simul constet, quis sensus eis non subsit, vel etiam quis 
eis subsit; non modo tyrannis non est et intolerabile iugum, 
sed ex rei natura consequens obligatio, simulque felicissima ma- 
nuductio ad amplectendum verum et respuendum falsum, ad 
illud argumentis demonstrandum, et ad hoc refellendum. Hanc 
autem  infallibilitatem Ecclesiae nos demonstramus. Ceterum 
dum infallibilitatem negant, disputatio ad aliud iam devolvitur ; 
nec porro repetant in hypothesi, quae nobis est thesis certis- 
sima , infallibilitatis Ecclesiae et, ut ipsi loquuntur, in syste- 
mate catholico impediri scientiae hermeneuticae profectum et 
fractum. 

Alter error adversariorum, quo nititur cavillatio, est scien- 
tificus, quod non advertunt, aliud esse ex auctoritate infallibili 
certo novisse, quis sensus non subsit vel etiam quis subsit, et 
aliud intellexisse rationes ac modum ex textu atque contextu, 
cur et quomodo talis sensus sit verus ac genuinus. Hoc alterum 
proprius est fructus interpretationis scientificae, atque adeo in 
exegesi non minus quam in universa theologia locum habet 
« fides quaerens intellectum ». 

Corollarium 4. Per se patet, Ecclesiam non dici iudicem 
de vero sensu sive Scripturarum sive Traditionum , quasi ipsa 
eis insitam auctoritatem tribueret. Verbum Dei sive in Scripturis 
consignatum, sive Traditionibus constans, quae etiam per docu- 
menta et monumenta conservatae sint, habet auctoritatem ex 
sese, quia est verbum infinitae veritatis ; estque ideo universae 
Ecclesiae norma credendi. Ecclesia vero, sub assistentia Spiritus 
Sancti, solum discernit verbum Dei ab eo quod tale non est, et 
genuinum eius sensum authentice interpretatur. Non ergo con- 
stituimus Ecclesiam supra verbum Dei, ut Protestantes calu- 
mniantur; sed dicimus Ecclesiam dirigi verbo Dei in credendo, 
sicque esse sub verbo Dei; et eandem genuinum verbi sensum 
infallibiliter intelligere, et singulis proponere credendum, sicque 
esse supra privatam fallibilem intelligentiam singulorum. 

THESIS XIX. 


Sufficientia Scripturarum a ss. Patrilfus praedicatur, non ex- 
cludendo, sed supponendo  Traditionem ac ministerium | ad 
custodiam depositi. 


« In comparatione Scripturae cum Traditione haec in primis tenenda 
» sunt : Io. Inter ea quae clare in Scripturis continentur, eminet ipsa de- 
ft monstratio successionis apostolicae, divinitus institutae ad infallibilem cu- 
» stodiam et explicationem traditae doctrinae; 2°. licet concedatur, ea omnia 
» quae ab omnibus fidelibus explicite credenda sunt, contineri explicite in 
» Scripturis, non tamen continentur ita, ut controversiae de iis exortae, ex 
» solis Scripturis, independenter ab authentico magisterio, ad captum omnium 
ft finiri queant; neque ergo ad fidei unitatem in catholicitate servandam Scri- 
» pturae solae sufficiunt; p'. licet demonstrari semper possit, haereticorum 
» innovationes esse praeter Scripturas, et demonstrati plerumque possit, in- 
» novationes easdem esse contra Scripturas, utrumque tamen non fit inde- 
» pendenter a Traditione et citra respectum ad normam catholici intellectus. 
» Unde 4°. non absolute, sed triplici hac restrictione suppositi, praedicari po- 
ti test, et a ss. Patribus praedicatur, Scripturarum plenitudo ac sufficientia ». 


I. Quod fundamenti instar ponimus, clare contineri in Scri- 
pturis revelationem ministerii divinitus instituti ad conservan- 
dam et explicandam integram doctrinam fidei, demonstratum 
est th. IV. V. VII. Et sane, qui hoc dogma in Scripturis non 
vident, iis potius nulla quam omnia dogmata clare in Scripturis 
contineri affirmandum esset. 

Hoc igitur primum sensu potest praedicari, et a Patribus 
aliquando praedicatur, sufficientia Scripturae ad omnia dogmata 
demonstranda. Scriptura enim in hypothesi, quod eius divina 
auctoritas iam admissa est, plenissime exhibet et demonstrat au- 
thenticum magisterium Ecclesiae, tamquam principium dirigens 
(seu principium formale), quo perveniatur in cognitionem 
omnium veritatum fidei, et controversiae omnes decidantur. Aliis 
verbis idem dici potest: Scriptura clare continet hoc principium, 
successionem apostolicam esse divinitus institutam custodem et 
magistram totius revelatae doctrinae; hoc autem principium 
continet implicite omnes veritates revelatas, non quidem analjr- 
tice (tamquam principium materiale, ex cuius analysi evolvan- 
tur omnes veritates), sed directive (tamquam principium for- 
male, quo dirigamur ad cognitionem omnium veritatum). Vide 


supra p. 5. 6. Ergo hoc sensu Scriptura dici potest continere 
implicite omnia dogmata revelata. 

Huc pertinet Patrum doctrina exposita th. Vili. n. I. 4?. ; 
th. X. n. IL. Unde eodem hoc sensu Patres etiam eas veritates, 
quas sola Traditione nobis conservatas esse fatentur, Scriptura- 
rum auctoritate niti dicunt. « Quamvis huius rei, ait Augustinus 
de valore baptismi ab haereticis collati, certe de Scripturis ca- 
nonicis non proferatur exemplum, earundem tamen Scriptura- 
rum etiam in hac re a nobis tenetur veritas, cum hoc facimus, 
quod universae iam placuit Ecclesiae, quam ipsarum Scriptu- 
rarum commendat auctoritas ». Aug. contra Crescon. 1. I. c. 33. 
n. 3p.; de Unit. Ecclesiae c. 22. n. 63. 

II. Quod in altera parte theseos saltem hypothetice concedi- 
mus, concedunt theologi cum Bellarmino, De verbo Dei 1. IV. 
C. ii. ad obiect. 1. et 14.; cura fratribus de Wallenburg Con- 
trov. general. Tract. VI. de Testimoniis c. 4. n. 14. i5. Ex ea- 
dem ratione Patres symbolum apostolicum appellant compen- 
dium Scripturarum, atque ideo monent catechumenos, primum 
ipsam fidem in symbolo comprehensam « in latitudine cordis 
inscribendam esse »; et postea « opportuno tempore singulorum 
etiam adsertionem ex Scripturis excipiendam ». Cyrill. Hierosol. 
catech. V. n. 12.; August, serra, de symbolo ad catechum. c. 1.; 
Cassian. de Incarnat. 1. VI. c. 3. Quod vero in hac parte affir- 
mamus, illud est: neque in his articulis, qui explicite ab omnibus 
credendi sunt, intelligentiara Scripturae esse independentem ab 
authentico magisterio, ut singuli ex Scripturis doctrinam fidei 
sibi componant, et controversiae exortae, citra auctoritatem ma- 
gisterii et iudicis authentici, ex solis Scripturis ad captum omnium 
terminari possint. 

i°. Symbolum non eo sensu est, vel a Patribus dicitur com- 
pendium Scripturae, quod singuli privata sua intelligentia illud 
ex Scripturis sibi componant aut componere possint; sed imo 
ordine inverso, secundum oeconomiam ordinariam a Christo in- 
stitutam, symbolum ac fundamenta Christianae doctrinae ab Apo- 
stolis praedicata, et ut depositum commissa suis successoribus, 
singuli suscipiunt ab Ecclesia authentice docente, atque in tra- 
dita hac fide universali constituitur regula et norma ad inteli- 
gencias Scripturas, eo quo demonstratum est modo th. X. n. 11., 
th. XVIII. coll. th. XI. 

2°. Hoc ipsum manifestum est ex iis quibus demonstravi- 
mus, Scripturas ex nativa sua indole esse ita comparatas, atque 
ideo non eo fine datas, ut singuli ex eis independentcr a ma- 
gisterio authentico fidem sibi construant, sed esse datas ut sint 
in Ecclesia, et sub authentico magisterio successionis apostolicae, 
instrumentum doctrinae; th. Vil. n. II. 

3?. Idem demonstratur luculentissime ex historia haereseon. 
Haereses enim omnes, etiam contra articulos omnibus explicite 
credendos, non aliunde aut ortae aut defensae sunt, nisi quod, 
ut ait Augustinus, « Scripturae bonae intelliguntur non bene, et 
quod in eis non bene intelligitur, etiam temere et audacter as- 
seritur ». Aug. in Io. tract. j8. n. i. Orta autem controversia 
de vero sensu Scripturae, componi non potest nisi auctoritate in- 
fallibilis magisterii, cui obedientia fidei praestanda sit, vel scien- 
tifica demonstratione. Huic alteri percipiendae et aestimandae 
impar est maxima pars hominum, qui credere tenentur cf. th. VI. 
n. I; ergo securitas intelligentiae singulorum necessario pendet 
ab auctoritate magisterii infallibilis. Cf. Tertullianum Praescript. 
c. i5. seqq. et Patres reliquos, quos citavimus th. X. n. II. et 
th. XVIII. Coroll. i. 

II. Partis tertiae assertio prima per se evidens est, posse 
nempe semper demonstrari haereticorum innovationes esse prae- 
ter Scripturas; hoc enim idem est ac dicere, errores contra fi- 
dem non contineri in verbo fidei. 

Assertio secunda, posse plerumque demonstrari haereticorum 
errores esse contra Scripturas, revocatur ad hanc aliam, plera- 
que fidei dogmata ab haereticis impugnata, et generarim loquendo, 
plerasque veritates revelatas obiective contineri in ipsis Scriptu- 
ris. Cuius quidem assertionis demonstrationem indirectam exhi- 
bent omnia ss. Patrum opera, et theologorum omnium disputa- 
tiones; rarae enim sunt fidei veritates, quas non reperias apud 
ipsos demonstratas ex Scripturis, rarissimae cum haereticis con- 
troversiae, in quibus "iidem PP. et theologi ad Scripturas non 
appellent. 

At vero, quae est fertia assertio, in interpretandis Scripturis, 
singuli prae oculis habeant necesse est, tamquam principem nor- 
mam ac regulam intelligendi, praedicationem ecclesiasticam, ac 
doctrinam per viventem semper successionem apostolicam con- 
servatam, et ab authentico magisterio declaratam. Nam etiam 

veritates, quae obiective continentur in Scriptura, et ex ea a Pa- 
tribus ac theologis demonstrari solent, in primis non omnes 
clare in ea continentur ita, ut citra testimonium  Traditionis 
demonstrari possent; deinde quae etiam clare continentur, non 
continentur pro omnibus qui credere tenentur, ita ut ex Scri- 
ptura sola citra auctoritatem magisterii eas intelligere possent 
(praecisione interim facta a modo, quo Scripturae ipsius aucto- 
ritas cognoscatur) ; postremo non continentur pro statu contro- 
versiae ita, ut ortae de vero sensu controversiae ad captum 
omnium, et ad fidei unitatem in catholicitate servandam, citra 
iudicium authentici magisterii terminari possint (cf. n. II.). 

Etiamsi ergo pleraeque veritates revelatae clarius vel obscu- 
rius in Scriptura contineantur, immo etiamsi omnia dogmata 
credenda continerentur in Scripturis, ea tamen est Scripturae 
explicandae relatio ad praedicationem ecclesiasticam et ad authen- 
tici magisterii explicationem, ut 4 praedicatio ecclesiastica et 
authentica definitio, quatenus refertur ad sensum singularium 
textuum  determinandum, sit norma intelligendi simpliciter; ut 
b) praedicatio ecclesiastica et fidei regula, prout per custodes- 
depositi conservatur et explicatur, universim spectata habeatur 
norma in intelligendis Scripturis saltem sensu negativo; ut 
c) etiam universim spectata praedicatio sit in multis demonstra- 
tionibus, ex Scriptura" petendis, norma dirigens et positive iuvans 
securam et pleniorem veri sensus intelligentiam (th. XVIII.). 

Unde etiam in veritatibus Scriptura comprehensis ultimum 
iudicium de vero sensu et definitio, quae dogmata et quo sensu 
in Scriptura contineantur, et exortae forte dubitationis de vero 
sensu, authentica terminatio, omnium captui accommodata, revo- 
catur ad auctoritatem | magisterii. Proxima norma credendi 
proinde constituitur in hoc ipso iudicio et in consentiente prae- 
dicatione ecclesiastica, quae partira Scripturas ipsas exhibet se- 
cundum verum sensum explicatas, partira normam suppeditat 
directricem verae explicationis (1). 


(1) Ex his patet absurditas obiectionis Protestantium, qui catholicos 
theologos contradictionis accusare solent, quia ex una parte theoretice de- 
fendunt necessitatem Traditionis, ex parte altera practice ita habent contro- 
versias et demonstrationes theologicas, ut omnes fere suas theses in primis 
ex Scriptura probare instituant. Aliud enim est veritates, ex praedicatione 

IV. Iam triplici hoc sensu ss. Patres non raro praedicant 
Scripturarum sufficientiam, quod scilicet a) dogmata omnibus 
explicite cognoscenda, vel speciales veritates quaedam, ab haere- 
ticis in controversiam vocatae, obiective contineantur in Scriptu- 
ris; quod 7) supposito magisterio Ecclesiae et catholico intel- 
lectu, ex Scripturis et secundum Scripturas cognosci possint; quod 
denique c) ipsa auctoritas docentis Ecclesiae in Scripturis desi- 
gnatur tamquam norma universalis ad fidei susceptionem et co- 
gnitionem. 

i^. Illustrabimus haec principia aliquot exemplis desumptis 
ex Patrum locis, ubi plenitudinem et sufficientiam Scripturae 
maxime praedicare videntur. 

Clarissimum exemplum exhibet s. Vincentius Lirinensis, Com- 
monitor. c. i. et 2. Dicitur ibi « Scripturarum canon perfectus 
sibique ad omnia satis superque sufficiens ». At a) non agitur 
absolute de omnibus capitibus revelatae doctrinae, sed agitur de 
doctrinis tum in controversiam vocatis ab haereticis, quos no- 
minatilo recenset. Immo directe ibi agit Vincentius de necessitate 
Traditionis, illam autem Scripturae sufficientiam ponit in obli- 
quo per modum obiectionis (1); unde non erat necesse distin- 
ctius eam declarare, sed simpliciter potuit, in capitibus ab hae- 
reticis impugnatis, Scripturae sufficientiam admittere, dummodo 
tamquam norma interpretandi praesupponatur Traditio. Hinc 
b) diserte declarat, etiam adversus haereticos illos, fidem mu- 
niendam esse dupliciter: « primo scilicet divinae legis (Scriptu- 
rae) auctoritate, tum deinde Ecclesiae catholicae Traditione ». 
c) Causam cur etiam in his, quae verbo scripto continentur, 
necessaria sit Traditio, exponit notissima illa sententia: « quia 
Scripturam sacram, pro ipsa sua altitudine, non uno eodemque 
sensu universi accipiunt... idcirco multum necesse est, propter 
tantos tam varii erroris anfractus, ut propheticae et apostolicae 
interpretationis linea, secundum ecclesiastici et catholici sensus 
normam, dirigatur ». Immo d) nemo dubitat, Scripturam esse et 


ecclesiastica susceptas, et intellectu catholico tamquam norma supposito, pro- 
bare ex Scripturis, et aliud, his omnibus reiectis, suam privatam intelligen- 
tiam constituere normam ac iudicem unicam veri sensus universae Scripturae. 

(1) « Hic forsitan requirat aliquis, cum sit perfectus Scripturarum canon, 
sibique ad omnia satis superque sufficiens, quid opus est ut ei ecclesiasticae 
intelligentiae jungatur auctoritas?» Vincent. 1. c. 

dici posse absolute sufficientem, si « divinum canonem, secun- 
dum universalis Ecclesiae Traditionem, et iuxta catholici dogma- 
tis regulas, interpretemur », ut monet. Vincentius in recapitula- 
tione c. 38. Est igitur hic a Vincendo exhibitus ordo plane op- 
positus methodo Protestantium. Non agitur de sufficientia Scri- 
pturae, ut ex ea unusquisque totum complexum credendorum 
sibi construat; sed fides integra et catholicum dogma suscipitur 
a magisterio universalis Ecclesiae. Scriptura autem secundum 
Traditionem, et iuxta catholicum dogma explicata, sufficiens est 
velut divinum instrumentum doctrinae ad hoc ipsum dogma 
confirmandum et defendendum; vel enim Scriptura divina, iuxta 
catholicum intellectum explicata, exhibet ipsum dogma in se, vel 
certe demonstrat infallibile magisterium Ecclesiae, a quo dogma 
sit suscipiendum (cf. n. I.). 

Exemplum alterum sumi potest ex s. Augustino, de Doct. 
christ. 1. IL c. 9. n. 14. « In iis quae aperte in Scripturis 
posita sunt, inquit, inveniuntur illa omnia, quae continent fi- 
dem moresque rivendi; spem scilicet atque charitatem, de qui- 
bus libro superiore tractavimus ». Iam vero u) nomine Jidei non 
complectitur Augustinus, quidquid in verbo revelato continetur; 
sed intelligit veritates in symbolo apostolico, et publica ac explicita 
omnium professione comprehensas; moresque vivendi, non omnia 
morum praecepta, sed spem aeternorum bonorum ac dilectio- 
nem Dei et proximi universim intelligit, ut ex libro I, ad quem 
appellat, manifestum est. b) Ad haec ipsa ex Scripturis intel- 
ligenda, Augustinus Traditionem institutionemque Christianam a 
magisterio Ecclesiae acceptam supponit. Instruit enim hoc libro 
Christianum, quomodo pervenire possit ad « gradum scientiae », 
quae fidem supponit. Ad comparandam hanc scientiam, monet 
s. Doctor, oportere primum libros canonicos ex Traditione Ec- 
clesiae cognoscere et suscipere; deinde aliquam generalem eorum, 
quae libri continent, notitiam esse acquirendam. Tum distin- 
guendo inter ea quae aperte posita sunt, et inter obscuriora, 
« ila quae in eis (Scripturis) aperte posita sunt, inquit, vel 
praecepta vivendi vel regulae credendi, solertius diligentiusque 
investiganda sunt » ; postremo etiam « quae obscura sunt, ape- 
rienda et discutienda ». Quando igitur Augustinus dicit, * omnia 
quae continent fidem moresque vivendi aperte esse posita in 
Scripturis » ; his verbis nec omnia revelata in Scripturis conti- 

neri significat, multoque minus necessitatem excludit Traditionis 
et authentici magisterii. Ceterum quid senserit Augustinus de 
Traditione, aliunde ex fere omnibus eius libris et nominatili! ex 
disputationibus dé valore baptismi ab haereticis collati satis 
constat. Clarissime enuntiat tum principium formale Traditio- 
nis, custodiri nimirum  Traditionem apostolicam per magiste- 
rium et ministerium Ecclesiae, tum principium materiale, do- 
ctrinam traditam latius patere quam Scripturas, de quo poste- 
riori in sequenti thesi distinctius dicemus. « Consuetudinem (non 
rebaptizandi ab haereticis baptizaros) credo ex apostolica Tradi- 
tione venientem,, sicut multa, quae non inveniuntur in litteris 
eorum .neque in Conciliis posterorum, et tamen quia per uni- 
versam custodiuntur Ecclesiam, non nisi ab ipsis tradita et com- 
mendata creduntur ». Aug. de Baptism. 1. IL. c. 7. n. 2. 

Exemplum aliud non admodum dissimile est penes Chry- 
sostomum hom. 3. in 2. Thess. n. 4. (T. XI. p. 318.). « Quid 
opus est homilia? Omnia sunt clara et recta, quae sunt in di- 
vinis Scripturis; manifesta sunt, quaecumque sunt necessaria. ^ 
At scopus. Chrysostomi est hortari auditores, ut non solum ad 
sermonem oratoris conveniant in ecclesia; sed etiam lectionem 
prophetarum , epistolarum, et Evangeli!, quae fit a lectore et 
diacono, diligenter audiant. Itaque a) supponit^auditores in fide 
institutos secundum ordinariam Ecclesiae oeconomiam ; non 
autem in mentem ei venit illa, a Deformatoribus saeculi XVI. 
conficta, claritas Scripturarum, ut ex eis independenter a magi- 
sterio Ecclesiae, unusquisque symbolum ac fidem sibi componat. 
h) « Omnia illa necessaria et in Scripturis manifesta » apud 
Chrysostomum non sunt omnia revelata, immo neque ea quae 
omnibus sunt explicite credenda; non enim de his necessariis 
loquitur. Sed illis verbis significat omnes conditiones necessa- 
rias, ut fideles ad piam aedificationem, ex auditione lectionis, 
fructum capere possint; quia, ut ait, saltem historias possunt 
intelligere, vel saltem intelligere aliqua, « ut de iis quae sunt 
obscura, interrogent ». Ergo c) claritas Scripturae a Chrvso- 
stomo non opponitur necessitati Traditionis et auctoritatis Ec- 
clesiae in docendo, sed excusationi auditorum, qui socordiam 
audiendi divinam lectionem cohonestare volebant praetextu obscu- 
ritatis Scripturae. Si quaeris apud Chrysostomum comparatio- 
nem Scripturae cum Traditionibus, eam habes in sequenti hom. 4. 

in 2. Thess. 2. (p. 532.). « Perspicuum est, inquit, quod non 
omnia (Apostoli) per epistolam tradiderunt, sed multa etiam sine 
scriptis (,Ypoépwí); aeque vero haec et illa sunt fide digna; ergo 
et Traditionem Ecclesiae censeamus fide dignam'. Traditio est, 
nihil nitra quaeras ». 

2?. Sicut ubique, ita et hic ad genuinum sensum ss. Pa- 
trum  assequendum, prae oculis babendi sunt sermonum con- 
textus. 

d) Quando magnificis laudibus efferunt Scripturarum supre- 
mam et divinam auctoritatem, excellentiam et copiam doctri- 
nae, in his nihil est, quod non omnes catholici sentiant et am- 
plectantur, vel quod institutionem magisterii, ad authenticam 
declarationem veri sensus Scripturarum, aut divinas Traditiones 
etiam eas quae explicite Scripturis non continentur, in dubium 
adducat. 

b) Quando Patres plenitudinem et sufficientiam Scripturarum 
praedicant locutionibus affirmantibus, non excludunt sed sup- 
ponunt tum magisterium successionis apostolicae in Scripturis 
demonstratum, ut principium dirigens ad cognoscendam totam 
revelationem (n. I.), tum Traditionem obiectivam et praedica- 
tionem ecclesiasticam, tamquam regulam interpretandi verum 
sensum Scripturae. Agunt igitur de plenitudine obiectiva Scri- 
pturae explicandae. Hanc deinde ipsam obiectivam plenitudinem 
numquam censuerunt absolutam et quoad omnes et singulas 
veritates; sed relativam vel quoad praecipuas veritates ab hae- 
reticis impugnatas (ut Lirinensis 1. c., et Cyrillus Hieros. cat. IV. 
n. 17.), vel quoad singularia et specialia quaedam capita. Ita 
Athanasius orat. cont. gent. n. 1. ait, ad jidem in Christum 
indicandam « sufficientes esse sacras Scripturas » ; plurimos au- 
tem, subdit, existere libros magistrorum nostrorum, « quos si 
quis legerit, Scripturarum interpretationem aliquo modo intel- 
liget, et cognitionem quam desiderat assequi poterit ». Ita Ter- 
tullianus apud Hermogen. c. 22. de historia creationis coeli et 
terrae Gen. I. 1l. « adoro, inquit, Scripturae plenitudinem, qua 
mihi et factorem manifestat et facta (1) ». 


(1) Tertullianus ibi ex primis Geneseos capitibus ostendit, in Scriptura, 
ubi de rerum productione agitur, semper commemorari sicut causam effi- 
cientem et effectum, ita etiam causam materialem, si quae erat. Haec igitur 

c) Quando Patres praedicant sufficientiam Scriptuiae locutio- 
nibus excludentibus, ut dicere videantur, nihil esse divinum, 
nihil (ad religionem pertinens) verum, nihil credendum , quod 
scriptum non est; exclusio non refertur ad Traditionem, sed ad 
fontes spurios et ad argumentationes haereticorum, ex quibus 
doctrinas contrarias Scripturis vel diversas a tota, qua late 
patet, revelatione deducebant. Videlicet haeretici provocabant vel 
ad philosophiam et deductiones rationis, ut Sabelliani, Ariani 
maxime factionis Eunomianae, Nestoriani et alii plerique; vel 
ad facta quaedam humana particularia, ut Donatistae; vel ad 
libros apocryphos, ad fictas prophetias et traditiones, ut Mon- 
tanistae et Manichaei. Hinc Patres a fallacibus ratiociniis phi- 
losophorum, et a fontibus apocryphis provocabant ad Scripturas. 
Pariter quando haeretici, ad suam causam tuendam, inferebant 
quaestiones de factis quibusdam particularibus, quae poterant 
tricis et obscuritatibus involvi, e. g. quid Concilia Episcoporum 
Arianorum valeant auctoritate (cf. Augustin, contra Maximin. 
1. III. c. 14.) ; utrum Felix Aptungitanus, ordinator Caeciliani, 
fuerit traditor; utrum in ecclesiis Donatistarum fierent miracula 
(cf. August, contra Petilian. de unico Baptism, c. 17.; de unit. 
Ecclesiae c. 3. n. 5. 6.; c. 18. n. 48.; c. 19. n. 49.): Patres 
sapientissime sepositis huiusmodi factis, ad probanda specialia 
illa capita doctrinae ab haereticis impugnata, inducebant Scriptu- 
ras, quia has etiam haeretici agnoscebant ut fontem communem 
cum catholicis (1). Ad solas autem Scripturas non appellabant, 
nisi quatenus vetabant a) aliquid proferri ex fontibus apocryphis; 
vel *) urgeri aliquid contra Scripturas ex humanis inventis et 


quia nulla memoratur Gen. I. 1., concludit, nullam fuisse; idque concludit 
ex plenitudine Scripturae in illo loco, i. e. ex scopo enumerandi omnia, 
quae in productione intervenerant. 

(1) « Nunc nec ego Nicaenum, nec tu debes Ariminense, tamquam praeiu- 
dicaturus,*'proferre Concilium. Nec ego huius (Ariminensis) auctoritate, nec 
tu illius (Nicaeni) detineris, Scripturarum auctoritatibus non quorumque pro- 
priis, sed utrisque communibus testibus, res cum re... concertet ». Aug. contra 
Maximin. Arianum 1. c. « Non audiamus : haec dicis, haec dico (obiectionc 
traditionis librorum sacrorum, thurificationis, excitatae persecutionis); sed 
audiamus: haec dicit Dominus. Sunt certe libri Dominici, quorum aucto- 
ritati utrique cedimus, utrique servimus ; ibi quaeramus Ecclesiam ». De Unit. 
Ecclesiae contra Donatisi, c. 3. n. 5. 

sophisticis argumentationibus; vel y) haberi ut revelatum, quod 
singuli aliqui homines absque auctoritate proferebant. 

3°. Secundum haec principia facile sensum assequeris textuum 
quos ex ss. Patribus Protestantes coacervarunt, quosque collectos 
habes apud Bellarminum, De verbo Dei 1. IV. c. n. et apud 
alios. Quando ait Basilius: « infidelitatis argumentum est aliquid 
velle superinducere eorum, quae non sunt scripta » or. de Fide 
n. i. 2.), id s. Doctor ipse ibi (n. 2.) explicat, intelligi de iis, 
quae sunt « aliena a Domini doctrina » xXXoTpia ttj? tou 
xvpiou iuiaTZ.aXtx;: (cf. Basilii doctrinam de Traditione citatam 
supra pp. i5. i6.). Quando alii aiunt, « cogitationem auditoris 
claudicare, si quid dicitur sine Scripturis et ex sola animi ratioci- 
natione » ; « non esse quaerendum quid huic vel illi videatur, sed 
esse Scripturas consulendas »; « non ex propriis ratiocinationi- 
bus esse loquendum (in negotio fidei), sed ex Scripturarum con- 
sequentia »: satis patet opponi auctoritatem Scripturae inventis 
humanis, quae nulla nituntur sufficienti auctoritate, non autem 
esse sermonem de exclusione Traditionis. Ita Theophilus Ale- 
xandrinus, contra Origenistas negantes Christi regnum aeternum 
ait, « daemoniaci spiritus esse aliquid, extra Scripturarum aucto- 
ritatem, putare divinum », in oppositione ad commenta humana, 
ut declarat ipse Theophilus; accusat enim ibi Origenem, « quod 
philosophorum argutias propriis tractatibus miscuisset.... igno- 
rans daemoniaci spiritus esse instinctum, sophismata humanarum 
mentium sequi, et aliquid extra Scripturarum auctoritatem putare 
divinum ». (ep. paschal, n. 6. Galland. T. VII. p. 617.). Si- 
militer quod ait Origenes, duo Testamenta sufficere, « ex quibus 
liceat omnem rerum scientiam capi, et nullam aliam tertiam 
Scripturam debere ad auctoritatem scientiae suscipi » (in Lev. 
hom. 5. n. g.), id intelligitur de sufficientia Scripturae ut instru- 
menti doctrinae pro fidelibus Christianis, ad exclusionem libro- 
rum apocryphorum. Tum illud Hieronymi: « quod absque aucto- 
ritate et testimoniis Scripturarum, quasi Traditione apostolica 
sponte reperiunt atque confingunt, percutit gladius Dei » in 
Agg. I. ii, dictum est de « conciliabulis haereticorum », et 
testimonia Scripturarum opponuntur ad excludendas confictas 
traditiones. 

Peccant igitur Protestantes multipliciter, dum Patribus adscri- 
bunt suam sententiam, qua dogmata omnia ex Scripturis de- 

monstranda esse defendunt, ut Traditionis auctoritatem  infrin- 
gant. Nam a) generarim quod Patres dicunt de Scripturis, prae- 
suppositb magisterio authentico et catholico intellectu, illi detor- 
quent ad excludendum idem magisterium (i). Speciatim b) quod 
PP. negant haereticis fontibus profanarum novitatum, illi trans- 
ferunt ad negandam  Traditionem ; quod denique c) PP. affir- 
mant de sufficientia Scripturae, sub certis conditionibus et in certis 
quibusdam doctrinae capitibus, ipsi sumunt absolute et univer- 
sim quoad totam revelationem propositam ad credendum. 

Consule Bellarminum 1. c.; Gregor, de Valentia Analys. 
fidei 1. VII. c. 6; Stapletonum 1. XII. c. it; Card. Du Per- 
ron, contra Regem Angi. 1. IIl; Wirceburgens. de Tradit, n. 67. 
69. 71; P. Perrone, de Tradit, n. 38i. seqq. 

Scholion i. Quae a Protestantibus ex Scripturis ipsis ad 
exclusionem Traditionum proferri consueverunt, vix commemo- 
ratione digna sunt. Quid, quaeso, adversus necessitatem aut exi- 
stentiam  Traditionum divinarum inferas ex eo, quod « omnis 
Scriptura divinitus inspirata utilis dicitur ad docendum etc. »t 
2. Tim. III. 16. Nam a) affirmatio sive utilitatis sive necessi- 
tatis unius medii ad aliquem finem, non est exclusio necessitatis 
alterius medii, b) Non agitur ibi de Scriptura tamquam unico 
fonte, in quo revelatio contineatur et ex quo haurienda sit re- 
velationis cognitio ; sed de instrumento doctrinae, quo homo Dei 
in fide iam institutus perficiatur, c) Utilitas de qua ibi sermo 
est, enuntiatur non solum de tota Scriptura complexive, sed de 
unaquaque Scriptura distributive sumpta, i. e. saltem de quovis 
libro ad Scripturam pertinente, et cui hoc nomen Scripturae 
competat; neque enim subiectum est tota Scriptura, Wnv.sv. vi 

sed omnis Scriptura, i. e. quaevis Scriptura, — ica Ypo.4pri. 
Quis autem umquam dixit, quemvis librum Scripturae compre- 
hendere omnes et singulas veritates fidei? 

Quod Moyses in ultimo suo testamento Deut. VI. 2. monet 


populum: « non addetis ad verbum quod vobis loquor, nec 


(1) In hoc modo solas Scripturas admittendi, seposita auctoritate Con- 
ciliorum et Patrum, praeiverant Protestantibus Maximinus Arianus (apud 
Aug. Collát, cum Maxim, n. 1.), Pelagius (apud eund. de natur, et grat. 
c. 39. n. 46.), Pneumatemachi (apud Basil, de Spiritu Sancto c. 10. n. 25), 
liutyches in Concilio sub s. Flaviano (Harduin. Collect. T. II. p. 1 |2. 186.). 
Conf. Móhler, Symbolic. 1. i. c. 5. § 39. 

auferetis ex eo; custodite mandata Domini Dei vestri », h. e. 
quod iubet legem a Deo datam servari inviolatam, et quod vetat 
addere humana praecepta tamquam divina; id sicut neque uni- 
versim negat futurum incrementum revelationis, quae non per 
Moysen, sed post continuum in veteri lege progressum, a Filio 
Dei demum incarnato, et per Spiritum Sanctum in Apostolis 
completa est, neque excludit novas Scripturas inspiratas libris 
Mosaicis addendas: ita nec excludit Traditiones divinas. Pariter 
comminatio s. Ioannis Apoc. XXII. 18. 19: « si quis apposue- 
rit ad haec... et si quis diminuerit de verbis libri prophetiae 
huius » ; nihil continet aliud quam prohibitionem corrumpendi 
vel sensum vel textum ipsum libri divini. 

Quod denique non erubuerint appellare ad verba Christi, ubi 
d) traditiones et ácUTepwffitg a legis peritis inductas, docet man- 
dato Dei posthabendas, vel etiam inanes fuisse; et t) absolute 
reprobat eas traditiones et interpretationes scribarum, quae legem 
Dei in alienum sensum detorquebant, Matth. XV. 2. seqq.; 
Marc. VIL 5. seqq.; appellatio deinde ad monitum Apostoli, 
Coloss. Il. 8, ut fideles sibi caveant ab ea philosophia et iis 
traditionibus hominum, quae videntur semina et exordia fabu- 
larum Gnosticarum fuisse, de quibus Irenaeus aliique Patres 11. 
saeculi agunt: huiusmodi, inquam, appellationes nihil probant 
aliud, quam malam causam a pessimis et ineptis patronis defendi. 

Scholion 2. Quod in thesi n. II. diximus, concedi a catho- 
licis theologis, obiective contineri in Scripturis omnia, quae ab 
omnibus necessario sunt explicite cognoscenda et credenda, longe 
diversum habet sensum ac doctrina Protestantium, qua iureiu- 
rando profitentur: « Scriptura sacra omnia continet ad salutem 
necessaria, ita ut quidquid ibi non legitur nec possit per eam 
probari, non debeat ab aliquo exigi, ut credatur velut articulus 
fidei, aut censeri necessarium ad salutem », (ita articulus VI. an- 
glicanus). Nam praeter modum diversum probationis authenticae 
ex Scripturis, quem Christus in sua Ecclesia instituit, et cui Pro- 
testantes plane alium substituerunt, qua de re iam saepe dixi- 
mus; quoad ipsam comprehensionem obiectivam u) dum catho- 
lici concedunt, contineri in Scripturis omnia, quae nemini igno- 
rare licet; non ideo etiam concedunt, contineri in Scripturis 
omnia in Ecclesia necessario credenda. i) Cur cognitio et Jides 
explicita alicuius articuli non requiratur ab omnibus, non con- 

cedunt rationem esse illam, quod talis articulus non contineatur 
in Scripturis, c) Non concedunt, articulis in Scriptura non con- 
tentis posse ab aliquo, sine haeresi et defectione ab Ecclesia, fidem 
negari, si ei scilicet ab authentico magisterio, tamquam in divina 
Traditione contenti, sufficienter proponantur. Protestantes vero 
haec omnia affirmant in illa sua turata professione, contineri 
videlicet et probari posse (independenter ab auctoritate magisterii), 
ex Scripturis omnia ipsi Ecclesiae necessario credenda ; doctri- 
nam, èo ipso quod non continetur in Scripturis, non esse neces- 
sario bredendam; huiusmodi proinde doctrinam, quae in Scri- 
pturis et ex Scripturis solis probanda non contineatur, numquam 
et nullo modo cuiquam posse proponi ita, ut necessario sit 
credenda. Nihil ergo concessio illa catholicorum commune habet 
cum haeresi Protestantium. 


THESIS XX. 


De existentia Traditionum divinarunt, quae 
non continentur in Scripturis. 


« Quod spectat ad lactum ipsum exsistentiae Traditionum, quae scri- 
» ptae non sint; Io. evidenter constat, nec ex rerum naturis, nec ex ordine 
» divinae providentiae, in historia revelationis manifestato, requiri ad obse- 
» quium fidei exigendum hanc vehit 'conditionem, ut veritas credenda Seri- 
t pturis consignata sit; 2°. demonstrato principio Traditionis formali, de 
» instituta scilicet successione apostolica ad servandum integrum fidei de- 
» positum, negari non potest catholicum principium materiale, etiam post 
» absolutum canonem Scripturarum, verbum Dei Traditione conservatum, et 
» obiectum fidei Christianae latius patere, quam verbum Dei scriptum; Pro- 
ti testantes suum principium, ut in ipsorum libris symbolicis et confessio- 
» nibus expressum est, non latius patere verbum Dei credendum, quam ver- 
tí bum Dei scriptum, sine manifesta contradictione tueri non possunt ». 


I. Quod dicimus in prima assertione vix indiget demonstra- 
tione. Ex rei enim natura, evidenter idem obsequium fidei debetur 
infinitae veritati, quoties de facta aliqua revelatione certo constat, 
seu quoties verbum Dei sufficienter est propositum, sive propo- 
sitio fiat per divinam Scripturam, sive alio quovis modo. Re- 
velatio ipsa, quae exstat in Scripturis, revocatur ad revelationem 
immediatam patriarchis, prophetis, Apostolis primitus factam 
sine Scripturis. Sane Protestantes ipsi de hac re non dubitant ; 

sed asserunt, propositionem sufficientem revelationis mediatae, in 
praesenti saltem ordine, diu post primam promulgationem Beri 
non posse nisi per Scripturas. At vero, sicut Deus primos suos 
legatos, ad primam revelationis promulgationem, potuit reddere 
et reddidit fide dignos motivis credibilitatis ; ita profecto potest 
per omne tempus futurum constituere suos legatos ad conser- 
vandam et praedicandam revelationem j rimitus factam, eosdem- 
que, partim repetitis et continuo permanentibus motivis credibi- 
litatis immediate in se ipsis, partim, et potissimum, per conne- 
xionem cum primis illis legatis, et per promissiones infallibilitatis 
in hac connexione eis factas, demonstrare et exhibere fide dignos 
atque infallibiles testes. In hac autem hypothesi, profecto eadem 
est obligatio hisce legatis fidem adhibendi, conservantibus et at- 
testantibus veritatem pridem revelatam, sive in Scripturis sive 
sine Scripturis eam proponant, sicut fuit obligatio adhibendi 
fidem primis legatis, revelationem sibi factam etiam sine Scriptura 
attestantibus. Quamdiu ergo de rerum naturis solum quaeritur, 
id unum constat, Deum (si aliquid revelare velit et fidem postu- 
lare in omne futurum tempus) debere sibi, ut tum primam re- 
velationem reddat fide dignam, tum modum aliquem eligat 
conservandi integram et semper dignam fide, tamquam verbum 
Dei, eandem revelationem. Adeoque si modus conservandi est 
Scriptura, requiritur ut quovis tempore adsint sufficientia motiva 
credibilitatis, in ea contineri sincerum et incorruptum verbum 
Dei; si modus conservandi est auctoritas testium, pro Deo lega- 
tione fungentium, sine Scriptura, requiritur ut semper adsint suf- 
ficientia motiva credibilitatis, per eorum  attestationem proponi 
sincerum et incorruptum verbum Dei. Utrovis autem posito, idem 
sane fidei obsequium debetur verbo Dei, sive scripto sive non 
scripto; eo tamen discrimine, quod auctoritas testium, qua sine 
Scripturis credibile et credendum proponatur verbum Dei, facile 
intelligitur; auctoritas vero credibilis Scripturarum sine testibus 
innotescere et conservari non potest. Sed de hac re alibi. 
Nunc de eo quaeritur, quod in prima parte theseos habet 
secunda nostra assertio. Licet enim ex internis rerum naturis 
non requiratur, ut verbum credendum sit verbum scriptum ; 
posset nihilominus providentia Dei revelatoris voluisse media- 
tam revelationem, numquam proponere credendam, nisi scriptam. 
Quod si ex historia revelationis ostendi posset, non demonstra- 

ret quidem Scripturae necessitatem absolutam ex rerum naturis; 
sed tamen demonstraret, eam esse conditionem aliquam, sine 
qua Deus ex sua libera electione, in praesenti ordine humani 
generis, non proponeret revelationem. Contra vero si ex historia 
revelationis ostendi potest, saltem usque ad illud tempus de 
quo controversia movetur, veram a Deo revelatam religionem 
numquam exstitisse, quin ex dispositione divina aliquas verita- 
tes revelatas comprehenderit non scriptas et sola Traditione 
transmissas; si insuper ostendi potest, etiam post absolutum 
canonCm librorum divinorum, persuasionem de aequali oeconomia 
revelationis Christianae semper perdurasse certissimam theoretice 
et practice in ipsa societate Christiana inde ab Apostolis deri- 
vata: id per se spectatum est argumentum certum, spectatum 
polemice est saltem praeiudicium gravissimum, etiam in depo- 
sito revelationis Christianae contineri veritates credendas, quae 
Scripturis consignatae non sint. Atqui hoc utrumque ex historia 
revelationis certo constat. Ergo argumento per se certo, pole- 
mice praeiudicio gravissimo ex historia revelationis probatur, 
secundum dispositionem divinae providentiae, etiam in praesenti 
ordine, non requiri comprehensionem in Scripturis, ut aliquid ad 
verbum Dei credendum pertineat; sed imo, sicut antea semper 
latius patuit, ita etiam post canonem Scripturarum absolutum, 
latius patere verbum Dei credendum quam verbum Dei scriptum. 

Sane evidenter constat, populum Dei inde ab origine humani 
generis usque ad haeresim saeculi XVI. semper in sua fide ac 
professione habuisse aliqua dogmata ceu divinitus tradita, quae 
in Scripturis non continebantur. 

i°. Inde ab origine generis humani usque ad Moysen, reve- 
latio. primitus data de Deo creatore et sanctificatore, de cultu 
divino divinaque lege, de vita futura, de angelis bonis ac malis, 
et maxime de futuro humani generis reparatore, servabatur absque 
ulla Scriptura saltem penes eos, qui usque ad tempus fere uni- 
versalis depravationis regebantur Spiritu Dei, et sub nominefZ- 
liorum Dei distinguebantur a filiis hominum (Gen. VI. 2. 3.), 
sicut postea « populus Dei, populus Deo peculiaris, populus 
iustus et semen sine querela », cui « credita erant eloquia Dei », 
distinguebatur a nationibus (cf. Sap. X. i5; Rom. 111. 2; IX. 4.). 
Servabatur autem primitiva revelatio partim ministerio ordina- 
rio per successionem patriarcharum, partim extraordinario per 


Franzelix'. De Divina Tradit, et Script. »5 


-—-- 22Ó0 -- 


charisma Spiritus prophetici, quo tum conservationi tum expli- 
cationi et proficienti semper incremento revelationis consultum 
erat (cf. Cone. Trident, sess. VI. cap. 2.). 

De patriarchis ante diluvium paucissima quidem novimus; 
quae enim post revelationem factam Adamo de eis in Scriptura 
indicantur, ad haec fere reducuntur. De Enos filio Seth iuxta 
versionem vulgatam dicitur: « iste coepit invocare nomen Do- 
mini » Gen. VI. 26; seu, ut est in textu hebraico: « tunc 
coeptum est invocare nomen Domini » (t), quod non de prima 
institutione (facta iam in Adam, Abel, Seth), sed de propaga- 
tione et praedicatione publici cultus ac religionis intelligi debet. 
« Septimus ab Adam Enoch » dicitur prophetasse lud. 14. (2). 
Irenaeus (1. IV. c. 16. n. 2.) exhibet eundem Henoch ut Dei lega- 
tum, quamvis falso putaverit functum esse legatione ad angelos, 
commutans nimirum cum aliis antiquis, versione LXX. deceptis, 
filios Dei Gen. VI. 2. cum angelis lapsis. De Noe scriptum est: 
« octavum Noe iustitiae praeconem custodivit (Deus) diluvium 
mundo impiorum inducens ». (3) 2. Pet. II. 5. Si insistamus 
grammaticae formae verborum, hic appellaretur Noe octavus 
iustitiae praeco; unde tota series patriarcharum inde ab Enos, 
qui coepit invocare nomen Domini, Enos, Cainan, Melaleel, La- 
mech, Noe dicerentur praecones iustitiae, atque adeo custodes 
et praedicatores religionis. Ita verba Petri interpretati sunt inter 
vetustiores Mauclerus (Monarchia ecclesiast. T. I. p. 226.); inter 
recentes illustrissimus Haneberg (Hist, revelat, sect. I. c. 4.), 
Phillips (Ius ecclesiast. T. II. p. 347.) et alii. Hoc deinde sensu si 
intelligatur losephus, Antiquit. 1. I. c. 3. n. ), viderentur consue- 
visse ludaei considerare Traditionem antediluvianam, per has po- 
tissimum octo generationes, non computando Adamum et filium 

(2) Inter viros gloriosos Ecclesi. XLIV. laudantur etiam patriarchae 
qui floruerunt ante diluvium; nominatim Henoch et Noe. Laudes ergo ge- 
nerales quae V. 1-1$ celebrationi speciali singulorum praemittuntur, cur sensu 
accomodo non etiam ad primaevos illos patres referendae sint, non apparet 
ratio. Inter istas laudes praedicatur, quod fuerint « nuntiantes in prophetis 
dignitatem prophetarum » h. e. prophetiis in se exhibentes dignitatem pro- 
phetarum (graece ànïjyYtXxÔTsç sv repos^-siat;). 

(3) Kat ap/atou zóapou oüx sçttaa-o , à)). ofion'i Nóte oizatoaüvr,; za- 
puza écgüXaCi, xavaxJ.uap.Ov zóap.«o àatfióiv szàQa;. 


. D EP 


eius Seth. Verba losephi sunt: « Et isti quidem (posteri Sethi) per 
septem generationes (usque ad Noe) perseverarunt, Deum pro uni- 
versorum Domino agnoscentes virtutemque in omnibus respicien- 
tes. Deinde procedente tempore (sub Noe octavo) in peius mutati 
sunt a patriis institutis » èx twv ttktpíwv s9wp.j5v). Sed nihil 
opus est insistere sive illi interpretationi verborum s. Petri, sive 
huic Judaeorum persuasioni ex testimonio losephi. Tum enim Jo- 
sephus potest alio modo explicari, tum verba s. Petri, admittendo 
insolentiorem modum loquendi, simplicius intelliguntur, ut dicatur 
Noe octavus inter servatos in arca (cf. i. Pet. III. 20.). Manet 
nihilominus, quod in brevissimis illis notitiis patriarchae Enos, 
Henoch, Noe diserte exhibentur ut custodes religionis et prae- 
cones iustitiae. Ceterum cum religiosa revelatio, et promissiones 
generi humano in suo progenitore Adamo factae, usque ad diluvium 
semper conservatae sint, per se patet, eas non nisi per Tradi- 
tionem propagatas fuisse. Modus autem non sane fuit diversus 
ab eo, qui ut aetate patriarchal'! post diluvium se habuerit, 
distinctius nobis describitur (1). « Scio, ait Dominus de Abraham, 
quod praecepturus sit filiis suis et domui suae post se, ut cu- 
stodiant viam Domini et faciant indicium et iustitiam ». Gen. 
XVIII. 19. Moyses de temporibus antiquissimis inde a divisione 
populorum ait: « Memento dierum antiquorum, cogita genera- 
tiones singulas, interroga patrem tuum et annuntiabit tibi, ma- 
iores tuos et dicent tibig quando dividebat Altissimus gentes, 
quando separabat filios Adam, constituit terminos populorum 
iuxta numerum filiorum Israél (rationem habuit, in sua provi- 
dentia, praecipuam filiorum Israël, et terminos populorum ada- 


(1) Conservatio Traditionis, etiam historice tantum spectata, tempore 
pratriarcharum facillima apparet, cum propter vitam eorum longissimam 
paucae generationes ad millenos annos protenderentur. Ut numerus anno- 
rum extat in textu hebraico et in Vulgata, Abraham natus anno Adami 2008, 
potuit convixisse cum Sem, qui obiit anno Adami 2158; Noe pater Semi 
natus anno Adami toj6, potuit conversatus esse cum Enos, qui mortuus 
est anno Adami 1140; Enos autem natus anno Adami 235, vixit cum avo 
suo Adam per septem integra saecula. Ut sunt numeri apud LXX, series 
comprehendit paulo plures: Abraham vixit cum Thare, Thare cum Sarug, 
Sarug cum Heber, Heber cum Sem, Sem cum Mathusala, Mathusala cum 
Enos, Enos cum Adam. Iuxta Samaritanum exemplar Abraham iungitur 
cum Thare, Thare cum Sarug, Sarug cum Heber, Heber cum Noe, Noe 
cum Mathusala, Mathusala cum Adam. 

ptavit ad bonum huius populi adhuc futuri, atque terram nu- 
mero eius congruam destinavit). Deut. XXXII. 7. 8. Idem modus 
Traditionis universim spectatae exhibetur etiam extra familiam 
Abrahami. lob Vili. 9-12. 

Diximus alibi (cf. th. XII. n. 1.), distinguendum esse pactum 
aeternum, spirituale et universale a Deo constitutum cum genere 
humano continuo post lapsum, et pactum temporarium, tipy- 
cum, particulare cum uno populo Israel. Illud prius propaga- 
batur aetate patriarchali usque ad Moysen sola Traditione, 
deinceps Traditione simul et Scriptura propagatur, ut mox di- 
cemus. Alterum foedus particulare continebatur lege scripta. 
Hanc rem optime perspexit eximius Suarez. « Lex proprie sumpta 
non promittebat praemia aeterna... et nihilominus verissimum 
etiam est, homines sub lege constitutos habuisse promissionem 
vitae aeternae et spiritualium bonorum et fidem eorum... Ne- 
que hoc posterius cum priori repugnat, quia hanc promissionem 
non habuerunt ludaei ex lege, sed ex patribus, ut ita dicam, 
utique per Traditionem eorum; nam a principio Ecclesiae facta 
est hominibus fidelibus, et in eis per Traditionem permansit 
fides eius, et in Abraham revocata est et expressior facta.... 
Sic ergo ad populum Israeliticum pervenit, et postea per pro- 
phetas scripta est, non tamquam nova sed tamquam antiqua. 
Quod totum satis probat testimonium Pauli Heb. XI. ubi inci- 
piens ab Abel et progrediens per patriarchas usque ad prophetas, 
omnes dicit habuisse hanc promissionem. Lex ergo nullam pro- 
missionem spiritualem huic antiquae addidit ». Suarez de Legi- 
bus 1. IX. c. 6. n. 21. 

20. Ex tempore Moysis, quando iam libri aliqui divini scripti 
erant, in primis a Deo ipso institutum est ministerium ordina- 
rium Traditionis exegeticae, et authenticae interpretationis in 
sacerdotio. « Labia sacerdotis custodient scientiam, et legem re- 
quirent ex ore eius, quia angelus (legatus) Domini exercituum 
est ». (1) Mal. II. 7. Lege institutionem Deut. XVII. 8-12; cf. 
Ps. XLIIL 2; LXXVII. 5; Ecclesi. VIII. 9-12. Ministerium 
extraordinarium datum erat in successione prophetarum, quo- 
rum missio referebatur non solum ad novas promulgandas re- 
velationes, sed etiam ad custodiam et explicationem revelationis 

ct legis acceptae. At non solum esegetica erat Traditio, de qua 
nunc non agimus; sed per idem ministerium in suo complexu, 
ut nempe componebatur ministerio ordinario sacerdotii et extraor- 
dinario successionis prophetarum, sine dubio veritates divinae 
etiam non scriptae servabantur, vel obscurius indicatae in Scri- 
pturis, clare docebantur in Traditione, maxime ex illis quae, iam 
antiquitus sola Traditione conservatae, ad pactum spirituale et 
universale pertinebant. Epam inter ScuTspæœffstç seu traditiones 
plurimas, quas ludaei inde ab antiquis temporibus reterebant ad 
Moysei?, sibi una cum lege scripta datas in monte Sinai, non 
est improbabile aliquas fuisse genuinas (t). Sed quidquid de his 
sit, certe doctrina de canone, auctoritate et divinitate ipsorum 
librorum sacrorum non nisi Traditione transmissa erat, quod 
quidem per se patet, et etiam intelligitur ex discrimine a ludaeis 
statuto quoad libros, de quibus obscurior erat Traditio. Ita 
losephus (contra Appion. 1. 1. n. 8.) postquam libros scriptos 
usque ad Artaxerxem indicaverat, iuxta consuetam penes Judaeos 
divisionem in Legem, Prophetas, et Psalmos; de aliis posterio- 
ribus scriptis ait: « non in aequalem fidem recepta sunt ac priora, 
propterea quod non accurata esset successio prophetarum ». 
Tum de certa ludaeorum fide, qua hos libros susceperunt et 
custodiunt, testatur: « cum tot iam saecula effluxerint.... omni- 
bus ludaeis statim a prima nativitate hoc insitum est, ut haec 
credant Dei dogmata. » Fides porro haec ludaeorum, etiam ex 
doctrina et ex modo docendi Christi et Apostolorum, evidens 
est, nec aliter quam per Traditionem servata. 

3°. Ecclesiam Christi in suo exordio constitutam fuisse, et 
fidei doctrinam suscepisse praedicatione Christi et Apostolorum; 
doctrinae autem consignationem in Scriptura N. T. Ecclesiis iam 
longe lateque constitutis, paulatina subsecutam esse, adeoque 


(1) De his traditionibus inulta disputata sunt a recentioribus. Inter ipsos 
ss. Patres non desunt, qui aliquas earum ad Moysen revocandas esse puta- 
verint. Movses, inquit Hilarius in Ps. II. n. 2, quamvis veteris Testamenti 
verba in litteris condidisset, tamen separatiti! quaedam ex occultis legis se- 
cretiora mvsteria septuaginta senioribus, qui doctores deinde manerent, inti- 
maverat. Cuius doctrinae etiam Dominus in Evangelio meminit dicens, super 
cathedram Moysi sederunt scribae.... (Matth. XXIII. 2.). Doctrina ergo ho- 


rum mansit in posterum , quae ab ipso scriptore legis accepta, in hoc se- 
niorum et numero et officio conservata est ». 


primitivam Ecclesiam multa credidisse, quae verbo Dei non scri- 
pto sed tradito tantummodo continebantur, nemo Christianus ne- 
gare potest (vide th. IV.). Ergo saltem usque ad illud tempus 
de quo Protestantes controversiam movent, scilicet usque ad 
tempus adultae iam Ecclesiae Christianae, post obitum Aposto- 
lorum, nunquam exstitit revelata religio, quin eá comprehende- 
rentur aliquae veritates credendae, nullis divinis- Scripturis con- 
signatae. 

Quare si veram esset, in religione Christiana, post aetatem apo- 
stolicam, nullas existere veritates revelatas quae scriptae non sint, 
id non esset ex intestina necessitate, nec ex consueto divinae pro- 
videntiae ordine in historia revelationis manifestato; sed esset 
factum extra ordinem providentiae, qua Deus inde ab origine pro- 
mulgationi et conservationi suae revelationis consuluit. Imo si 
comparatur propria ratio ac forma novi Testamenti cum Testa- 
mento veteri, hypothesis ista videtur repugnare ipsi perfectioni 
novi Testamenti, in quo semper viventi magisterio, ad conserva- 
tionem et explicationem revelatae doctrinae, longe ampliores pro- 
missiones factae sunt quam sacerdotio veteris legis (cf. th. IV. 
Sqq.); adeo ut tamquam indoles propria et distinguens novae 
legis exhibeatur scriptio per Spiritum Sanctum in corde Eccle- 
siae (in intellectu catholico), prae lege veteri scripta in tabulis 
lapideis et litteris deformata. 2. Cor. III. 2. 3. 6. 7. 8. (cf. th. 
XII. n. I.). Certe hypothesis illa singularis Protestantium, cum 
non sit respondens, sed potius repugnans, naturae et congruen- 
tiae rerum, nullo alio modo probari posset, quam a posteriori, 
instituta nempe comparatione inter fidem et doctrinam Ecclesiae 
ab Apostolis derivatae, et inter ipsas Scripturas, evidenter demon- 
strando, nihil esse in doctrina Ecclesiae, quod non sit etiam 
in Scriptura; et contra analogiam omnium praecedentium aeta- 
tum, ac contra propriam a Christo suae Ecclesiae inditam for- 
mam, iam veluti fortuito et per accidens non latius patere ver- 
bum Dei revelatum ac credendum, quam verbum Dei scriptum. 
Atqui 

40. Ecclesia ab Apostolis derivata, quae, ipsis adversariis fa- 
tentibus, in sua origine, tempore Christi et Apostolorum, multa 
dogmata non scripta credebat fide divina, etiapr post Apostolos 
et post completionem librorum divinorum, constanter conserva- 
vit et tum theoretice tum practice manifestavit hoc principium, 


Qu 1 5 ie 2$I --- 


videlicet non solum non esse necessarium, ut veritas credenda 
contineatur in Scripturis, sed re ipsa esse veritates aliquas re- 
velatas et ab Ecclesia credendas ac creditas, quae scriptae non 
sunt. 

De hac Ecclesiae lide primum theoretics et principio gene- 
rali testantur omnes veteres Patres ac doctores, inter quos no- 
minandi sunt Ignatius per Asiam (Apud Euseb. III. 36.); Cle- 
mens Alexandriae (1. de paschate, apud Euseb. VI. 33.); Ter- 
tullianus in Africa (de corona cc. 3. 4.) ; Eusebius in Palaestina 
(Demonstrat, evang. 1. I. c. 8.) ; Basilius in Ponto (de Spiritu 
Sancto c. 27. n. 67; c. 29. n. 71.); Epiphanius Cypri (haeres. 61. 
n. 6.; Chysostomus Antiochiae et Constantinopoli (in 2. Thess. 
hom. 4. n. 2.5; Hieronynus in oriente et occidente (Dialog, adv. 
Lucif. n. 4.); Augustinus nomine totius Ecclesiae (de Baptism. 
l. Il. n. 12. et saepe alibi) Cf. Bellarmin. De verbo Dei 1. IV. 
c. 7. Horum omnium una sententia huc redit: « necessarium 
se putasse Traditiones acceptas, securitatis ergo etiam litteris con- 
signare ; non omnia observanda et credenda esse scripta ; Apo- 
stolos alia scriptis, alia sine scriptis tradidisse, utraque esse pa- 
ris auctoritatis; quando constat aliquid esse in Traditione, nihil 
ultra esse quaerendum, multa quae universa observat Ecclesia, 
esse ab Apostolis tradita, licet scripta non reperiantur. » Hoc 
idem principium Ecclesia declaravit solemnibus definitionibus in 
Conciliis. Ita in Concil. VII. Act. VII. multa exstant praeclara in 
hanc rem, quorum haec est summa. « Oriens et occidens et aquilo 
et meridies Spiritus Sancti inspiratione consentimus in unum... 
omnia recipientes, quaecuraquc sancta catholica Ecclesia anti- 
quitus scripta et non scripta recepit » (Harduin. T. IV. 478. 479) 
« Si quis Traditionem ecclesiasticam sive scriptam sive non 
scriptam irritam facit, anathema sit» (ib. p. 471.). Cf. Concil. 
VIII. Act. X. can. 1. (Hard. T. V. pag. 1098.). 

Praeterea practice et quoad dogmata quaedam specialia, uni- 
versa Ecclesia semper professa est eamdem unanimem sententiam. 
Sicut enim dogmata in Scripturis consignata semper tum fidelibus 
declarata sunt, tum adversus haereticos defensa, appellando ad 
fontem utrumque Scripturae et Traditionis; ita Patres, tum seor- 
sim tum in Conciliis collecti, de quibusdam Christianae doctrinae 
capitibus fatentur, ea ex Scripturis demonstrari non posse, nec 
tamen minus eadem ad fidei depositum pertinere ex sola Tradi- 

tione tuentur. Id verum est non solum de verbis non scriptis, 
quae tamquam solemnes formulae sancita sunt ad strictiorem 
dogmatum declarationem et definitionem, ut sunt formulae: una 
natura tres personae; personae consubstantiales ; unio secundum 
hypostasin; efficacia Sacramentorum ex opere operato ; transub- 
stantiatio, et aliae plurimae. Huiusmodi enim definitiones non 
tam existentiam 7raditionum probant, de quibus nunc loquimur, 
quam principium formale Zraditionis, de quo in superioribus 
actum est, successores scilicet Apostolorum custodes esse et do- 
ctores authenticos totius revelatae doctrinae. At eo quo diximus 
modo, ex sola Traditione agnoscunt et defendunt etiam dogmata 
non scripta. Ita defendunt divinitatem et integritatem canonis 
librorum sacrorum ad unum omnes, qui de hac re aliquid di- 
sputarunt, ut apparebit ex tractatione de Scripturis inferius 
habenda. Ita pariter defendunt baptismum parvulis conferen- 
dum e. g. Orígenes in ep. Rom. 1. V. n. 9. T. IV. pag. 565. 
« Ecclesia ab Apostolis Traditionem accepit etiam parvulis ba- 
ptismum daie ». Cf. hom. VIII. n. 3. in Lev. T. IL. p. 230; hom. 
IX. n. 4. in losue ib. p. 420. Augustinus de efficacia baptismi in 
parvulis, ex Scripturis non habet nisi * coniecturam » a circum- 
cisione petitam : argumentum autem convincens « si quisquam 
in hac re auctoritatem divinam quaerat », s. Doctor depromit 
ex hoc principio: « quod universa tenet Ecclesia, nec a Con- 
ciliis institutum sed semper retentum est, nonnisi auctoritate 
apostolica traditum rectissime creditur. » De Baptism. 1. IV. c. 24. 
Ad hanc Traditionem solam iterum appellat pro eadem re. « Par- 
vulos baptizandos esse concedunt (ipsi Pelagiani), qui contra 
auctoritatem universae Ecclesiae, procul dubio per Dominum et 
Apostolos traditam, venire non possunt. » de Peccator, merit, et 
remissione 1. I. c. 26. cf. ibid 1. III. c. 2; Serm. 294. 
n. 14. 17; de Gen. ad litt. 1. X. c. 23. (1) Eodem modo 


(1) Anabaptistae iam inde a saec. XVI. a reliquis Protestantibus postu- 
labant, ut sibi baptismum infantibus conferendum ex Scripturis demonstra- 
rent. Quod quia efficere non poterant, Lutherus tandem absurde conten- 
debat, etiam infantes per miraculum iam elicere actum fidei, atque ita 
negavit, quoad baptismum suscipiendum esse aliquos infantes. At reliquum 
erat, ut hoc miraculum ipsum ex Scripturis demonstrarent, quod nec Lu- 
therus, nec reliqui Protestantium theologi eius sententiae sectatores, umquam 
tentarunt. Nunc Protestantes sinceriores ultro fatentur, quod anno 1855. 

vel etiam luculentius disputat de Traditione, quoad dogma va- 
lons baptismi ab haereticis collati; (de Baptism, contr. Dona- 
tisi. 1. ll. c. 7. n. 12; 1. IV. c. 6; 1. V. n. 3o. 3i.; de unit. 
Ecclesiae c. 22. n. 63; contra Crescon. 1. 1. cc. 32. 33.). Locis 
omnibus una sententia, licet, verbis diversis repetit, quod habet 
de Baptism. 1. V. 1. c. Quae Cyprianus et alii eius collegae de 
hac re senserunt, « nullo modo praeferenda sunt adversus to- 
tius Ecclesiae catholicae confessionem, cuius se illi membra esse 
gaudebant, et unde se neque ipsi praeciderunt, neque diversa sen- 
tientes praecidi passi sunt, donec aliquando in Domini volun- 
tate, per plenarium Concilium, licet post multos annos, quid 
esset rectius eluceret, non aliqua novitate instituta sed antiqui- 
tate roborata.... Apostoli autem nihil quidem exinde praecepe- 
runt (in Scriptura); sed consuetudo illa quae opponebatur Cy- 
priano, ab eorum Traditione exordium sumpsisse credenda est, 
sicut sunt multa quae universa tenet Ecclesia, et ob hoc ab 
Apostolis praecepta bene creduntur, quamquam scripta non re- 
periantur. » Cf. Hieronym. dialog, adv. Lucifer, n. 23. 26. Imo 
ad multiplicia Scripturarum testimonia, ex quibus Cyprianus et 
Episcopi Africani deducere conabantur veritatem suae sententiae, 
non aliud responsum est efficacius quam illud Stephani Pontifi- 
cis ; « Nihil innovetur, nisi quod traditum est ». Lirinens. cc. 9. 
io. Cf. Card. Du Perron cont. reg. Angi. l. HI. cc. 7. 8. i3. 

Sicut ergo populus Dei inde ab origine usque ad Moysen, 
et a Moyse usque ad Christum, et tempore Christi ac Aposto- 
lorum habuit in sua fide ac professione veritates etiam non scri- 
ptas; ita non minus post Apostolos et post completionem libro- 
rum inspiratorum, Ecclesia ab Apostolis propagata semper theore- 
tice et practice profitebatur veritates aliquas tamquam divinitus 
revelatas, quas non in Scripturis sed sola Traditione acceperat. 

In historia igitur revelationis universa, non solum nihil est, 
quod' suadeat veritates omnes credendas esse veritates scriptas ; 


protestatus est condonator regis Borussiae Krummacher: « prorsus in con- 
fesso est, baptismum infantium ex Scriptura non posse demonstrari ». Neo- 
baptistae, cuidam, in Conventu ecclesiastico Fráncofurthiensi, eodem anno, 
demonstranti, « quemvis defensorem baptismi infantium tandem niti debere 
auctoritate infallibilis E.cclesiae », non poterant reliqui ministelli respondere 
aliter quam totum concedendo. Wide Edm. lorg Histor. recent. Protestan- 
tismi T. II. p. 39. 40. 

sed ex ea etiam ostenditur, a) comprehensionem in Scripturis non 
esse conditionem necessariam articuli fidei; b) divinam  provi- 
dentiam hunc ordinem in proponenda revelatione nunquam esse 
secutam, saltem usque ad tempus, de quo est controversia ; 
c) sicut tempore antecedenti, ita etiam tempore post Apostolos, de 
quo disputatur, Ecclesiam ab Apostolis propagatam habuisse 
semper in sua professione veritates aliquas non scriptas. Non pot- 
est ergo negari latius patere verbum Dei credendum quam ver- 
bum scriptum, quin toti historiae revelationis repugnetur , et 
Ecclesia universa semper, usque ad novos Apostolos saeculi XVI, 
perperam constituta, perperam credidisse, perperam functa mi- 
nisterio praedicationis impudentissime dicatur. 

II. His praemissis iam etiam secunda pars theseos demon- 
strata censeri debet. Dicimus, demonstrato et admisso principio 
formali 'Traditionis, consequi veritatem principii materialis, quo 
asseritur latius patere verbum Dei credendum quam scriptum. 
Sane ex principio Traditionis formali, ut in superioribus demon- 
stravimus, consensus successionis apostolicae, divinitus institutae 
ad custodiam totius revelatae doctrinae, exhibet testimonium au- 
thenticum et infallibile de dogmatibus revelatis. Atqui tempore 
quo Protestantes ab Ecclesia schisma fecerunt, ex multis saltem 
saeculis universalem fuisse consensum in plura dogmata tamquam 
divinitus revelata, quae tamen in Scripturis non continentur, 
vel saltem non ita continentur, ut ex eis solis probari possint, 
iidem Protestantes non modo concedunt verum etiam contendunt. 
Ergo haec dogmata divinitus revelata esse, negari non potest, 
nisi negando authentiam consentientis testificationis, h. e. ne- 
gando principium formale Traditionis. Hoc ergo admisso, ad- 
mitti necessario debet, illa dogmata pertinere ad depositum fi- 
dei per successionem apostolicam conservatum ac traditum, pro- 
indeque admitti debet, latius patere verbum Dei credendum quam 
verbum Dei scriptum. Controversia ergo cum Protestantibus (ut 
saepe iam monui), non est reducenda ad disputationem de singu- 
laribus quibusdam doctrinae capitibus, utrum ea revelata sint et 
divinitus tradita ; sed controversia princeps revocari debet ad 
ipsum principium formale Traditionis, ex cuius veritate sponte 
sequitur veritas « omnium Traditionum Christianarum », et cuius 
negatio est fundamentum omnium aliarum negationum Prote- 
stantismi. Vide supra th. IIl. et Coroll. i. ad th. IX. 


HI. In tertia parte theseos dicimus, principium  Protestan- 
dum, ut illud proponunt in libris symbolicis, et ut praetende- 
batur tamquam fundamentum et ratio praecipua sic dictae Re- 
formationis, sine manifesta contradictione defendi non posse. 

i°. Professio Protestandum, eaque fundamenti instar in libris 
symbolicis proposita, ad ostendendam necessitatem et iustitiam 
suae secessionis ab Ecclesia evidenter apostolica, his verbis con- 
cipiebatur. « Credimus, confitemur et docemus, unicam regulam 
et normam, secundum quam omnia dogmata omnesque doctores 
aestimari et iudicari oportet, nullam omnino aliam esse (i) quam 
prophetica et apostolica scripta, cum veteris tum novi Testa- 
menti ». Formul. Concord, epitom. $. i. Agitur de professione 
fidei divinae, et hac fide dicunt se credere: a) (affirmando) li- 
bros omnes et solos veteris et novi Testamenti, quos receperunt 
in suo canone, esse libros sacros, continentes sincerum verbum 
Dei credendum ; nisi enim illos omnes fide crederent sacros et 
divinos, non possent eos omnes habere ut normam dogmatum 
fide credendorum ; nisi eos solos crederent sacros et divinos, 
possent esse adhuc, in aliis forte libris, dogmata credenda, ac 
proinde non possent eos quos habent, credere ut unicam nor- 
mam omnium dogmatum credendorum, b) Credunt (negando), 
nullum esse aliud verbum Dei credendum, nullamque fidei do- 
ctrinam, quae illis libris non contineatur, et ex illis probari non 
possit; hanc suam fidem explicite exprimunt, dum solemniter 
profitentur : credimus nullam omnino aliam esse regulam et nor- 
mam. c) Credunt (affirmando et negando), singulos esse sibi suffi- 
cientes interpretes veri sensus huius verbi divini, et Ecclesiam 
non esse authenticam interpretem seu iudicern veri sensus; sed 
singulis suam interpretationem debere esse normam ad iudican- 
dam interpretationem Ecclesiae, et ad iudicanda omnia dogmata 
ab Ecclesia proposita. Credunt enim eadem illa fide, Scriptu- 
ram esse unicam regulam secundum quam omnia dogmata et 
omnes doctores aestimari et iudicari oportet ; qui vero Eccle- 
siae vel cuiuscumque iudicis interpretationem authenticam ad- 
mitteret, iam non indicaret omnes doctores secundum unicam 


G) Grammatica constructio paulo insolentior, « unicam regulam nullam 
omnino aliam esse », tribuenda est ardentissimo zelo horum sanctorum pa- 
trum in inculcandis principiis haeresiarchiae. 

regulam (vide supra p. 7-9.). Atqui harum trium assertionum, 
quas se fundamenti instar credere profitentur, nulla continetur 
in Scripturis. Ergo eo ipso, quod statuunt principium, nihil esse 
credendum quod scriptum non sit, credunt et fundamenti instar 
credenda esse statuunt plura tamquam sua peculiaria dogmata, 
quae non sunt scripta. In ipsa igitur enuntiatione principii, qua 
negant aliquid non scriptum esse credendum, simul affirmant ali- 
quid non scriptum esse credendum, quae est contradictio evidens. 

20. Praeter haec omnes communiones nominis Christiani, et 
Protestantium coetus praecipui, qui adhuc aliquid doctrinae Chri- 
stianae profitentur, ipsique primi Reformatores (« homines Dei », 
ut eos appellare adamant), quibus suam originem per scissio- 
nem ab Ecclesia catholica debent, a) retinuerunt et retinent ali- 
qua in sua professione et praxi, quae per solam Traditionem 
Ecclesiae catholicae transmissa, in nullis vero Scripturis consi- 
gnata, acceperunt. Crediderunt et (nondum delapsi in rationa- 
lismnum aut atheismum) adhuc credere se profitentur, libros sin- 
gulos Scripturae, quos non aliunde quam ab Ecclesia catholica 
acceperunt, esse inspiratos, vel saltem libros peculiari ratione di- 
vinos; baptismum valide conferri posse ab haereticis et infide- 
libus; infantes esse baptizandos ; celebrandum esse non sabba- 
tum sed diem sequentem', ob graves causas licitum esse Christianis 
iusiurandum ; non esse necessarium abstinere a suffocato et san- 
guine, et alia quae solii Traditione et auctoritate magisterii Ec- 
clesiae catholicae constant, nullibi autem sunt scripta; immo de 
tribus ultimis scriptum videtur contrarium, (Exod. XX. 10. 11. 
coli. Matth. XXIV. 20; ibid. V. 33-37; Act. XV. 28. 29), 
nisi verba secundum catholicae intelligentiae ac Traditionis li- 
neam interpretemur. b-) Credunt positive et negative contra fidem 
Ecclesiae catholicae multa, quae non sunt scripta ; inter haec 
ipsum duplex principium fundamentale totius systematis, unum 
quod dicunt principium formale, Scripturam solam esse regulam 
fidei, de quo satis iam diximus; alterum quod principium ma- 
teriale appellant, nempe sola fide (1) (i. e. fiducia et certa per- 


(1) Lutherus hoc suum dogma tamquam in Scripturis contentum per- 
suadere conatus est manifestis multorum textuum corruptelis, inter quas 
ila notissima Rom. III. 28, ubi inseruit in sua versione particulam, iusti- 
ficari hominem « per solam fidem », (alleili durch den Glauben). Epistolam 
canonicam lacobi, suae doctrinae evidenter repugnantem, impiis sannis ex- 

suasione, Deum non respiceie peccata nostra sed tantum Christi 
merita) hominem iustiticari. Praeterea, ubinam, quaeso, scriptum 
est discrimen inter articulos fidei fundamentales et necessario 
credendos, atque articulos non fundamentales, qui, quomodocum- 
que propositi negari possint, quin ideo quis excidat a fide et 
communione Ecclesiae? Ubinam est scriptum, qui sint illi arti- 
culi fundamentales? Ex negationibus autem, quas opponunt ca- 
tholicae doctrinae, nulla prorsus in Scripturis continetur. Cf. 
Hadriani et Petri de Wallemburg « Examen principiorum fidei », 
Examen I. methodus Augustiniana P. 11; de Testimoniis Prob. 5*. 
Est itaque principium illud fundamentale Protestantium, ut in 
symbolicis libris enuntiatur, tum in se contradictorium, tum re- 
pugnans reliquae eorum doctrinae. 


THESIS XXI. 


Multiplici ratione Traditio antecedit Scripturam. 


« Si comparatio instituatur universim inter Traditionem et Scriptu- 
» ram, Traditio censeri debet praecedere tum ordine chronologico, tum 
» ordine logico et cognitionis, secundum oeconomirfhi a Christo institutam, 
» tum ordine comprehensionis et amplitudine, qua Traditio spectari potest 
» tamquam totum, sub se velut partem continens doctrinam Scripturae et 
» de Scriptura ». 


Patet, hic non eo sensu, quo in duabus thesibus antecedentibus, 
quaestionem esse de Traditionibus quatenus scriptae non sunt; sed 
nomine Traditionis significari universam doctrinam et disciplinam 
revelatam, quatenus ut medium seu instrumentum eius conserva- 
tionis spectatur non littera scripta sacrorum librorum, sed perpetua 
series testium ac custodum fidei, per quos depositum revelationis 
integrum conservatum est, et inde a sua prima promulgatione ad 
nos usque transmissum. Quamvis enim existant revelatae doctrinae 
capita non scripta, quae per solani Traditionem transmissa sunt 
(th. XIX. XX.), nulla tamen existit doctrina scripta, quae non 


plosit velut « minime evangelicam », « non apostolicam », « vere strami- 
neam » (eine recht stróherne Epistel). (Doellinger « Reformatio » T. III. 
p. 139. sq. 356; Riffe], Hist. Eccl. T. II. p. 42; Móhler, Symbol. T. II. 
S 41; Bayle, Diction, v. Luther, nota O. P.; Lexic. Ecciesiast. Friburg. 
T. VI. p. 676.). 

etiam per Traditionem conservata sit; siquidem Scripturae ipsae, 
et proinde contenta in Scripturis, per Traditionem ad nos per- 
venerunt. Unde potest a Scriptura, ut partiali instrumento con- 
servationis, praescindi, seu potius potest Scriptura ipsa spectari 
ut res tradita, atque ita universa doctrina revelata considerari, 
quatenus est Traditio (vide th. I. et IL.). Sic Patres universam 
doctrinam, quamvis ex parte Scripturis consignatam , praescin- 
dendo a modo conservationis per Scripturas, appellant proprio 
sensu Traditionem. « Quid autem, inquit Irenaeus 1. III. c. 4, 
si neque Apostoli quidem Scripturas reliquissent nobis, nonne 
oportebat ordinem sequi Zraditionis, quam tradiderunt iis, qui- 
bus committebant Ecclesias? Cui ordinationi assentiunt multae 
gentes barbarorum... sine charta et atramento scriptam haben- 
tes in cordibus suis salutem et veterem Traditionem diligenter 
custodientes ». Hoc itaque sensu declarato divinam Traditionem 
comparamus cum divina Scriptura. 

I. Traditio praecedit Scripturas ordine chronologico. Hoc 
autem nemo sane ita intelligit, ac si primum universa revelatio 
fuisset absoluta et per Traditionem propagata, ac deinceps veri- 
tates traditae etiam Scripturis consignatae essent; pridem enim, 
ante completam revelationem, aliquae Scripturae existebant, immo 
in revelationis progressu Scripturae antecedentes praesupponeban- 
tur, et ad eas appellabatur, ut frequentissime factum est a Christo 
ipso et ab Apostolis. Neque etiam propositionis is sensus est, 
ut quaevis revelatio semper primum praedicatione, absque Scri- 
pturis, tradita dicatur, et postea demum scripta in sacro codice; 
hoc saepe quidem, non tamen semper ita factum est (cf. ler. 
XXXVI. 32; Apoc. L 3. 19; XXII. 7. 10. 19, ne quidquam 
dicamus de psalmis aliisque libris quibusdam, tum moralibus tum 
historicis). Sensus ergo est, quod primo quidem in oeconomia 
veteri revelatio, quae suo modo implicite continebat totam re- 
velationem paulatim explicandam et complendam (S. Th. 2. 2. 
q. i. a. 7.), praecessit, conservata usque ad Moysen persolam 
Traditionem ; in ulteriori vero eius explicatione, demum inspi- 
rati sunt sancti Dei homines ad libros scribendos. Porro etiam 
in novo Testamento institutio, et per traditam fidem informatio 
Ecclesiae lesu Christi facta est per praedicationem, antequam 
ullus liber N. T. scriptus esset; progressu vero temporis novi- 
mus doctrinam ex parte fuisse etiam scriptam, eidemque Eccle- 

siae iam pridem constitutae, et per apostolicam praedicationem 
mysteriis fidei imbutae, Scripturas N. T. una cum libris V. T. 
fuisse traditas tamquam instrumentum doctrinae « utile ad do- 
cendum , ad arguendum, ad corripiendum, ad erudiendum in 
iustitia ». 2. Tim. III. 16. Haec constant ex superioribus th. VII. 
n. IL; th. XX. n. L 

II. Diximus altero loco, Traditionem praecedere quoad nos 
ordine cognitionis, secundum oeconomiam a Christo institutam. 
Distingui hic debet Traditio spectata ut mere historica, quate- 
nus est fundamentum demonstrationis criticae ac philosophicae, 
et Traditio in sensu theologico formaliter ut religiosa et divina. 
De hac Zraditione divina nobis sermo est. In altero autem ter- 
mino comparationis distinguimus cognitionem de Scriptura ut 
monumento nobis conservato, et cognitionem doctrinae quae est 
in Scriptura. Utramque hanc cognitionem dicimus, secundum 
oeconomiam Christianam pendere aliquo sensu a Traditione divina, 
atque ita ordine logico Traditionem priorem esse Scripturis. 

i^. In cognitione de Scriptura spectari potest genuinitas, 
integritas, veracitas, divinitas doctrinae, inspiratio librorum sa- 
crorum. 

Genuinitas hic intelligitur origo operis ab eo scriptore cui 
tribuitur, aut saltem (si scriptor forte non sit compertus) quod 
opus scriptum sit eo tempore (late sumpto) et iis in adiunctis. 
quibus asseritur. Haec iam genuinitas potest, saltem de plerisque 
libris Scripturae, prorsus demonstrari historice et critice ex tra- 
ditione, quam diximus mere historicam, non secus ac genuini- 
tas aliorum librorum veterum demonstratur. Dixi, saltem de ple- 
risque libris id demonstrari posse, non quod negem fieri posse 
de omnibus, sed quod in quibusdam difficultates sunt maiores, 
quamdiu Traditio sensu non theologico sed mere historico spe- 
ctatur. 

Integritas, sin minus quoad singula quaeque, saltem quoad 
rei summam, eodem modo demonstrari potest. 

Veracitas ex demonstrata genuinitate in plurimis, ex veraci- 
tate autem divinitas doctrinae in nonnullis consequitur. Quando 
enim constat e. g. de genuinitate librorum Moysis, plerorumque 
librorum historicorum, Evangeliorum, Actuum, epistolarum apo- 
stolicarum, iam pariter etiam constabit de veracitate, saltem quoad 
praecipua quaeque. Porro ex veracitate e. g. Evangeliorum, con- 

stabit de divinitate personae, ac consequenter de divinitate do- 
ctrinae et promissionum Christi, quae in Evangeliis leguntur; 
et ex hac divinitate doctrinae et promissionum Christi conse- 
quetur, saltem quoad rei summam, divinitas doctrinae Apostolo- 
rum, in eorum epistolis consignatae. 

At vero veracitas, multoque magis divinitas doctrinae, quoad 
omnia et singula demonstrari nequit, nisi ex librorum inspira- 
tione, (vel saltem ex charismate infallibiiitatis inscriptione omnium 
et singularum sententiarum). 

inspiratio (idemque dicendum esset de infallibilitate) certo 
et sicut oportet, innotescere non potest nisi testimonio divino. 
Hoc autem testimonium, licet de aliquot librorum inspiratione 
etiam in Scriptura apostolica nobis conservatum sit, quoad to- 
tum librorum complexum tamen, qui inspirati credendi sunt, 
sola Traditione est transmissum. At haec Traditio testimonii 
divini non est mere historica, sed est Traditio Christiana, per 
ministerium divinitus institutum, et per consentientem praedica- 
tionem ecclesiasticam conservata ac definita ; de quibus inferius 
erit distinctius dicendi locus. 

Haec praemittenda erant ut intelligatur, quomodo cognitio 
nostra de Scripturis pendeat, et quomodo non pendeat a Tra- 
ditione sensu theologico accepta. Dicimus itaque, genuinitatem, 
integritatem, veracitatem, divinitatem doctrinae in libris Scriptu- 
rae posse quidem, praecisione facta ab authentica Traditione 
sensu christiano intellecta, historice et critice demonstrari, sed 
non quoad omnes textus Scripturae, qui credendi sunt his pro- 
prietatibus insignes; non pro omnibus qui credere tenentur, cum 
maxima pars hominum tali demonstrationi sufficienter percipien- 
dae non sit idonea; non pro statu controversiae, ut haec exci- 
tata, ad captum omnium historice et critice terminari possit. 
Pariter inspiratio librorum sacrorum, et inde consequens absoluta 
veracitas et divinitas doctrinae, potest quidem etiam demonstrari 
testimonio Scriptura apostolica comprehenso, sed sub eadem 
triplici limitatione, non quoad omnes libros, non sufficienter 
pro omnibus, et praesertim pro statu controversiae, non ad ca- 
ptum omnium (cf. supra th. XVIII. XIX .). 

Porro haec scientifica demonstratio, pertinens ad disciplinam 
apologeticam, sine dubio confert, et hypothetice necessaria est ad 
defensionem fidei; sed certe non est illa a Christo ipso imme- 


diate instituta oeconomia ad fidem integram et nominatili! ad 
doctrinam de instrumentis fidei quoad omnes eorum partes, pro 
omnibus, pro quavis conditione tuto et sine errandi periculo 
conservandam. Christus enim et Spiritus Sanctus per Apostolos 
quemadmodum doctrinam revelatam universam, sic etiam haec 
instrumenta doctrinae, una cum revelatione de eorum inspiratione, 
tradidit successioni apostolicae conservanda et adhibenda ita, ut 
eorum conservatio, atque de genuinitate, integritate, inspiratione 
authenticum iudicium ac definitio pertineat ad ipsius apostolicae 
successionis ministerium et magisterium sub assistentia et dire- 
ctione Spiritus veritatis, sicut ad idem magisterium universim 
pertinet custodia, explicatio et definitio depositi fidei, eorumque 
omnium quae ad depositi custodiam sunt necessaria. Ergo se- 
cundum oeconomiam a Christo institutam principium cognitio- 
nis, quae in Ecclesia de Scripturis habenda est et habetur, est 
haec ipsamet custodia et authentica praedicatio sub assistentia 
Spiritus Sancti, hocque principium unum et solum est univer- 
sale accommodatum omnibus, quoad omnes libros librorumque 
partes, ad controversias omnes iuxta Christi institutionem ad 
captum omnium definiendas, quantum opus est pro fine Eccle- 
siae. Demonstratio heic non alia requiritur praeter illam , qua 
ostendimus, universam doctrinam revelatam esse commissam 
custodiae successionis apostolicae; cum doctrina de Scripturis 
non sit nisi pars in tota doctrina tradita. Vide praesertim th. 
V. VIH. XI. n. IL. Atqui custodia illa depositi et perpetua ec- 
clesiastica praedicatio sub directione Spiritus Sancti, sensu theo- 
logico maxime proprio est "7raditio (th. XI.). Ergo secundum 
oeconomiam ordinariam a Christo institutam, cognitio Christiana 
de Scripturis universalis subiecto (quoad universitatem fidelium) 
et universalis obiecto (quoad omnes libros), praesertim vero co- 
gnitio de Scripturis formaliter ut divinitus inspiratis, pendet 
a Traditione proindeque haec logice et ordine cognitionis 
prior est. 

2°. Doctrina in Scripturis et Traditio quo ordine cognitio- 
nis sese excipiant, constat ex thesi XVIII. collatis thesibus VII. n. 1l; 
X.n. Il; XIX. Praedicatio videlicet ecclesiastica est norma ad in- 
telligendam doctrinam in Scripturis sensu illis thesibus demon- 
strato. Declaratum vero etiam est, hanc rationem normae non 
ita accipiendam esse, ac si praescindendo a Traditione Christiana 

nihil certi de Scripturis intelligi, aut verus sensus in Scripturis 
hermenéutica certitudine definiri nullibi posset. 

Ex hac autem ratione, quia praescindendo a Traditione Chri- 
stiana et, ab authentico magisterio possunt multa intelligi de 
divina auctoritate, saltem aliquorum librorum, et de vero sensu 
in Scripturis, vel quia polemice auctoritas divina et etiam inspi- 
ratio Scripturarum potest ex concessione adversarii supponi; ex 
hac, inquam, et sub hac ratione potest Scriptura assumi ut logice 
et in ordine cognitionis prior, atque ita ex ipsis Scripturis aucto- 
ritas ceteraeque proprietates tum Ecclesiae tum Traditionis de- 
monstrantur. 

Verum a) in illa praecisione a Zraditione Christiana, prae- 
sidiis mere historicis et criticis innixa cognitio de Scripturis erit 
et ipsa historica magis quam proprie theologica. b) Quando ex 
concessis ab adversario polemice assumitur inspiratio Scriptura- 
rum , quod altero loco diximus, ea non est prioritas logica 
Scripturae absoluta et ex obiectivo rerum ordine, sed ex aliqua 
hypothesi. c) Nec in hac hypothesi polemica assumitur, nec in 
illa praecisione quam diximus a Zraditione Christiana, obtineri 
potest velut antecedens cognitio auctoritatis, multoque minus 
inspirationis omnium librorum, et veri sensus fotius doctrinae, 
quae est in Scripturis ; sed vel ex demonstratione historica prae- 
supponitur, vel ex concessione adversarii assumitur ut prior co- 
gnitio divinae auctoritatis aliquot librorum, et demonstrabilis 
verus sensus aliquot peculiarium capitum doctrinae, quae clare 
in Scripturis consignata sunt. Ita sine petitione principii et quin 
ideo subvertatur logica prioritas Traditionis in hac thesi statuta, 
ir. superioribus usi sumus auctoritate Scripturae ad auctoritatem 
Traditionis demonstrandam. Vide Scholion ad th. VII. 

II. Pars ultima theseos, ubi dicimus Traditione tamquam 
toto comprehendi velut partem | doctrinam de Scriptura et do- 
ctrinam quae est in Scriptura, constat ex ipsa Traditionis de- 
finiione. Universa quippe doctrina revelata, proindeque tam do- 
ctrina non scripta quam doctrina scripta, conservatur etiam per 
magisterium semper vivens et per praedicationem successionis 
apostolicae (1). Doctrina autem spectata secundum hunc modum 


(1) Hoc non debet ita intelligi, ac si illud omne, quidquid est Scripturis 
consignatum, conservaretur etiam per Traditionem seorsum et independenter 

custodiae et propagationis per aetatum decursum, est ac dicitur 
proprio sensu Traditio. Cum igitur huius universae doctrinae, 
ita ad nos usque propagatae, pars sit doctrina de Scripturis et 
doctrina consignata inScripturis (th. XX.); merito dicimus, in 
ordine comprehensionis Traditionem esse totum, doctrinam de 
Scripturis et in Scripturis esse partem totius. 


a Scriptura. Sed a) Scriptura ipsa sub assistentia Spiritus Sancti conservatur 
et explicatur per successionem apostolicam, atque ita omnia etiam Scripturis 
consignata conservantur per Traditionem mudiate; licet in multis doctrinae 
revelatae capitibus instrumentum immediatum conservationis pro ipsa suc- 
cessione apostolica, seu pro Ecclesia docente, sit littera scripta. &) Distingui 
debent, quae sunt in Scripturis dogmata (theoretica et practica) revelata 
propter se, nempe propter suam dignitatem ac necessitatem a Deo manife- 
stata et proposita ad credendum, et quae sunt revelata per accidens, h. e. 
quae sunt inspirata ad scribendum et sub inspiratione Scripturis consignata 
non propter se sed propter alia, quibuscum connectuntur et ad quae rela- 
tionem habent, ut sunt e. g. adiuncta quaedam in historia et his similia. 
(S. Th. 2. 2. q. i. a. 6. ad 1; q. 2. a. 5.). Priora illa dogmata saltem 
ea quae sunt communiter omnibus explicite credenda, conservantur etiam 
Traditione seorsum a Scriptura, et de his valet quod ait s. Irenaeus: « quid 
si neque Apostoli quidem Scripturas tradidissent, nonne oportebat ordinem 
sequi Traditionis?». Nihilominus etiam quoad dogmata scripta et revelata 
propter se universim loquendo Scripturae sunt in praesenti ordine providen- 
tiae instrumentum necessarium magisterio divinitus instituto in successione 
apostolica. Quoad illa alia quae diximus revelata per accidens, ea conser- 
vata per Traditionem independenter a Scripturis intelligi non possunt; sed 
conservantur Scripturis, quas conservat Traditio. 

SECTIO IV. 


DE CATHOLICAE DOCTRINAE EXPLICATIONE. 


THESIS XXII. 


Revelatio catholica per [esum Christum 
et per Spiritum Sanctum in Apostolis completa est. 


« Revelatio catholica in plenitudine temporis a Christo Dei Filio per se 
ipsum et per Spiritum Sanctum in Apostolis completa censeri debet, ita ut 
non solum nova oeconomia perfectioris ordinis et amplioris revelationis Dei, 
ab antiquis nonnullis et recentioribus haereticis conficta excludatur, sed 
etiam in oeconomia praesenti nullum obiectivum incrementum depositi 
fidei catholicae sacris Scripturis et apostolica Traditione comprehensi, post 
Apostolos aut factum aut in Ecclesia militante adhuc expectandum sit ». 


Revelatio facta a Christo Dei Filio dum visibilis cum homi- 
nibus conversatus est, et per Spiritum Sanctum in Apostolis, 
potest dupliciter concipi velut adhuc complenda. Primo modo 
intellexerunt Montanistae, Manichaei, sectae plures medii aevi, 
ut Fraticelli et homines evangelii aeterni (saltem aliquatenus 
etiam Abbas loachira), sectae innumerabiles recentioris aetatis 
Anabaptistae, Schwedenborgiani, Irwingiani, homines ecclesiae 
futurae seu omnes illi, qui exspectant novam et abundatiorem 
effusionem Spiritus Sancti (cf. p. 5i.). Omnes enim isti, quam- 
quam alii aliter, statuerunt tertiam perfectiorem oeconomiam 
Spiritus Sancti, quae sit in simili fere relatione ad oeconomiam 
secundam a Christo Filio Dei institutam, sicut est haec secunda 
ad primam veteris Testamenti seu ad oeconomiam Patris, ut 
illorum aliqui eam appellabant. Exclusa hac manifesta haeresi 
posset profectus obiectivae revelationis concipi secundo modo, ut 
Ecclesia Christi in terris, quam haeretici illi dicunt vel destru- 
ctam vel destruendam, sit quidem iuxta divinas promissiones 
perpetua usque ad consummationem saeculi; sed in Ecclesia ipsa 
accipiat revelatio in dies nova incrementa, sicut in V. T. a prima 
inchoatione usque ad Christum et Apostolos continuo novae re- 
velationes antiquis accesserunt. 

In thesi profectum obiectivum revelationis post Apostolos 
Wsub utraque forma negamus. Est enim consummatio catholicae 

revelationis per Christum et per Spiritum Sanctum in Apostolis 
ipsamet caput doctrinae in divinis Scripturis et in Traditione ex- 
pressum, atque in successione apostolica totaque vita Ecclesiae 
theoretice et practice multipliciter manifestatum. 

l. Ad primum quod attinet, oeconomiam praesentem Eccle- 
siae lesu Christi esse statum ultimum atque supremum divinae 
manifestationis pro hac conditione mortali generis humani, plane 
manifestum est ex ipsa revelatione Christiana. 

i^. Generatine in Scripturis novum Testamentum a Christo 
conditum comparatur veteri tamquam perfectum et consumma- 
tum imperfecto et inchoato, tamquam firmum et immobile per- 
ficiendo et transferendo in hunc ipsum statum perfectionis. Sicut 
enim Foedus antiquum sempei exhibetur ut inchoatio sub spe et 
exspectatione novae oeconomiae, per quam perficiatur; ita ulterior 
divinae manifestationis perfectio, quae in novo Testamento expe- 
ctanda proponitur, non est alia, quam ut fides transeat in visio- 
nem facie ad faciem in patria. Huius rei demonstrationem data 
opera exhibet s. Paulus in epistola ad Hebraeos. 

d) Oeconomia legis Mosaicae (ita arguit Apostolus) imper- 
fecta erat, et tantummodo manuductio ad novam oeconomiam 
Christi perfectam ; unde et sacerdotium in veteri pacto erat inef- 
ficax et ideo abrogandum, proindeque etiam abroganda erat tota 
illa oeconomia quatenus erat imperfecta, ut patet ex intimo nexu 
sacerdotii cum religione universa. Succedere autem ei debuit sa- 
cerdotium Christi altioris ordinis, efficax, aeternum, et numquam 
abrogandum ; ex quo ipso constat, etiam oeconomiam in hoc ae- 
terno sacerdotio fundatam esse aeternam. « Si ergo consummatio 
per sacerdotium Leviticum erat... quid adhuc necessarium fuit 
secundum ordinem Melchisedech alium surgere sacerdotem ?.... 
Translato enim sacerdotio necesse est, ut et legis (oeconomiae 
totius) translatio fiat... Reprobatio (;9st7Kti; abolitio) quidem 
fit praecedentis mandati propter infirmitatem eius et inutilitatem 
(Òtà tò «zür$)( àffOsvé? xai propter inefficaciam) ; nihil 
enim ad perfectum adduxit lex; introductio vero (erat) melioris 
spei, per quam proximamus ad Deum... Hic autem (Christus) 
eo quod maneat in aeternum, sempiternum habet sacerdotium. 
Unde et salvare in perpetuum potest accedentes per ipsum ad 
Deum ». VII. 11. sqq. h) Antiquum Testamentum umbra erat 


et typus novi; ideo illi imperfecto debuit succedere hoc perfc- 

ctum. Illud propter ipsam imperfectionem debuit desinere, ergo 
huic propter perfectionem (supremam secundum actualem Dei 
providentiam) nullum perfectius succedet. « Nam si illud prius 
culpa vacasset (ei yàp si fuisset exemptum ab im- 
perfectione), non utique secundi locus inquiretur ». Vili. 5—13. 
c) Diserte ex historia fundationis antiqui et novi Testamenti de- 
clarat Apostolus, hoc secundum esse ultimum et immobile. Ita 
enim prophetiam, « adhuc semel (1), et movebo coelum et ter- 
ram » Agg. II. 7, interpretatur. « Quod autem adhuc semel di- 
cit, declarat mobilium translationem  (fz-iTizOsGiv) tamquam fa- 
ctorum, uf maneant ea quae sunt immobilia. Itaque regnum 
immobile suscipientes, habemus gratiam ». XII. 27. 28. Antiquum 
Testamentum est illud « quod evacuatur », novum illud « quod 
manet » 2. Cor. III. 11. cf. Rom. X. 4; Gal. II. 23. sq. 

IV. 3. 4. 

2?. Sicut novum Testamentum comparatur cum veteri tam- 
quam perfectum succedens imperfecto, ita ipsum tamquam imper- 
fectum cum succedente perfecto confertur numquam nisi cum 
visione beatifica. 1. Cor. XII. g—13. coli. 2. Cor. V. 7; 1. 
Io. III. 2. Triplex itaque status sibi respondet et per gradus 
cohaeret, umbra testamenti veteris, imago novi, res visionis 
beatae, quod indicat Apostolus Heb. X. 1. « Umbram habens 
lex futurorum bonorum, non ipsam imaginem rerum ». Habet 
se igitur vetus oeconomia ad Ecclesiam Christi in terris, sicut 
Ecclesia in terris se habet ad Ecclesiam coelestem ; atque ita 
Ecclesia Christi est media inter veterem umbram et consumma- 
tam promissionum possessionem. « Primum tabernaculum est 
Synagoga, secundum Ecclesia, tertium coelum... Primum in 
umbra fuit et figura, secundum in figura est et in veritate, tertium 
in veritate sola (al. in veritatis aula). In primo ostenditur vita, in 
secundo datur, in tertio possidetur ». s. Bruno Astens. hom. 04. 
ed. Romae 1791. T. IL p. 409. (exstat sub nomine Eusebii 
Gallicani in Bibi. Max. T. VI. p. 721.). Cf. s. Arabros. in 
Ps. 38. n. 25; Dionys. Hierarch, ecclesiast. c. 5. n. 2. 

3°. Idem demonstratur ex constanti modo loquendi Scriptu- 
rae, quo oeconomia haec praesens a Christo instituta appella- 


ti) In heb. «in 'OVO FIFIS 1ÍV Vulgata: « adhuc unum mo- 
dicum »; LXX. et Paulus £ri 

tur plenitudo temporis Gal. VI. 4; Eph. I. 10.; et revelatio iti 
Christo et per Christum dicitur facta in novissimis diebus | eb. 
IL 1; Act. I. 17; i. Pet. I. 20. (Cf. S. Th. 2. 2. q. 1l. a. 7. 
ad 4.). 

Il. Commentum perficiendae revelationis in aliqua tertia per- 
fectiori oeconomia, de quo diximus, excludetur a fortiori omni- 
bus argumentis, quibus revelationem novam ad incrementum 
depositi catholici pertinentem, ne in hac quidem perpetua Ec- 
clesia Christi amplius expectandum esse demonstramus. 

i?. Consideretur modus loquendi et doctrina Scripturarum 
de consummatione revelationis eiusdemque promulgatione per 
Apostolos, et de professione ac praedicatione fidei in eorum suc- 
cessoribus usque ad consummationem saeculi. 

u) In ultimo sermone Io. XVI. 12-15. Christus Dominus 
directe et immediate spectat Apostolos personaliter, cisque per 
Spiritum Sanctum totam veritatem salutarem revelandam pro- 
mittit, revelandam vero ut Apostolis h. e. ut suis legatis, non 
solum ad credendum et sciendum, sed ad praedicandum et testi- 
ficandum. « Adhuc multa habeo vobis dicere, sed non potestis 
portare modo. Cum autem venerit ille Spiritus veritatis, doce- 
bit vos omnem veritatem (1). Non enim loquetur a semet ipso, 
sed quaecumque audiet loquetur, et quae ventura sunt, annun- 
tiabit vobis. Ille me clarificabit, quia de meo accipiet, et an- 
nuntiabit vobis. Omnia quaecumque habet Pater, mea sunt ; pro- 
pterea dixi, quia de meo accipiet, et annuntiabit vobis. » x) Quod 
dicimus, directe et immediate spectari Apostolos personaliter, 
non solum in defectu praesenti infirmitatis sed etiam in perfe- 
ctione futura suscipiendae totius veritatis, manifestum est ex 
oppositione parallela in duobus primis incisis. Profecto enim qui 
non possunt portare modo, sunt personaliter ipsi illi homines 
ad apostolatum vocati; iam vero huic conditioni in qua modo 
sunt, opponitur altera in qua iidem ipsi erunt /unc, cum vene- 
rit ille Spiritus veritatis (2); infirmitati qua non possunt por- 


(1) *Er. aoÀZi 'i/M Ziyr.v jiXTv. ixÀ' où óivaaOs pao-ràQr.v -zpr.! orzo 51 
EZOrj ixrvoc, to livsvjxa ttj; üui; si; rioav Tr(o 
(2) Non utique ipso die pentecostes, sed tempore adventus Spíritys 
Sancti paulatina ac per gradus inducti sunt in omnem veritatem, ut ex ma- 
nifestis factis et ex ipsis verbis constat: inducet in omnem veritatem oír, 
üp.x;. 

tare, opponitur perfectio qua iidem docentur omnem verita- 
tem (1). p) Alterum quod diximus, Apostolis ita personaliter 
spectatis promitti revelationem totius vet 'atis salutaris, constat 
ex ipsis disertis verbis. Infinita veritas ct.m relatione ad extra, 
nempe ad omnem veritatem revelandam Ecclesiae, consideratur 
secundum ordinem communicationis in tribus personis SS. Tri- 
nitatis, in Patre, a Patre in Filio, a Patre Filioque in Spiritu 
Sancto, qui ideo est ac dicitur Spiritus veritatis in se et ad in- 
tra ob communicationem infinitae veritatis a Patre et Filio (2); 
Spiritus veritatis ad extra, ad Ecclesiam ut communicator omnis 
veritatis revelandae (3). Ipsa ergo substanstialis Veritas, Sancta 
Trinitas, in aeternis suis consiliis nullam habet aliam veritatem 
revelandam in tempore, ut veritatem Ecclesiae in terris, praeter 
hanc, quam omnem docere heic dicitur Spiritus veritatis. Atqui 
hanc omnem veritatem dicitur docere ipsos personaliter specta- 
tos Apostolos. Ergo tota veritas, quae est veritas Ecclestae in 
terris, ipsis Apostolis revelata est a Spiritu veritatis, y) Hanc 
esse veritatem Ecclesiae, hoc est, revelatam Apostolis non pro 
ipsis solis sed pro Ecclesia et ut Ecclesiae communicandam, 
manifestum est ex ipso fine revelationis catholicae, ex munere 
apostolatus, ex disertis mandatis Christi fundatoris Ecclesiae. 
Ideo dixi, directe et immediate spectari personaliter ipsos Aposto- 
los; nara Jinaliter sane in doctrina omnis veritatis, quam ipsi 
docentur a Spiritu veritatis, spectatur tota Ecclesia ab Apostolis 
docenda hanc omnem veritatem catholicam. 

Initio huius ipsius sermonis in quo Dominus Apostolis pro- 
mittit totam veritatem salutarem (wíaav áX-,9siav), expli- 
cuit hunc scopum quem diximus. « Mittam vobis a Patre Spi- 


(1) U'j óóvaaO; ¿aa-áíítv — jpic it; -iiav rriv «tav, 

apt: = O-av íXOrj sxetvoj' 

(2) Filius veritas r, à).f,0ita, Spiritus Sanctus Spiritus veritatis -r, zvsapa 
rfj? áXtjOiía;; Cf. Tract, de Trim 404. ad 2a. 

(3) Communicatio veritatis substantialis quae est ipsamet essentia di- 
vina, a Patre vero in Filium veritatem, a Patre et Filio in Spiritum ve- 
ritatis ; a SS. Trinitate quae est una veritas, communicatio analoga veritatis 
in Ecclesiam. Unde vides Ecclesiae novi Testamenti quae est regnum veri- 
tatis (Io. XVIII. 36. 37.) et firmamentum veritatis (1. Tim. III. 15) et san- 
ctificata in veritate (Io. XVII. 17.), intimam unionem et relationem ad SS. Tri- 
nitatem (Io. ibi 21-25.), quemadmodum etiam in symbolo apostolico et 
aliis deinceps significatur. 

ritum veritatis...... ille testimonium perhibebit de me; et vos 
testimonium perhibebitis de me, quia ab initio mecum estis ». 
(testimonium divino-humanum) lo. XV. 26. 27. Et mox in 
fine totius sermonis rogat sanctificationem Apostolorum in tota 
illa veritate, et omnium fidelium omnium locorum et tempo- 
rum, qui per verbum Apostolorum utique secundum totam 


illam veritatem credituri sunt in ipsum. « Pater sancte........ 
sanctifica eos in veritate Tvj aXvi9eÍ%), sermo tuus veri- 
tas est; sicut tu me misisti in mundum, et ego misi eos in 
mundum... non pro eis autem rogo tantum, sed et pro eis qui 


credituri sunt (sine discrimine temporis) per verbum ipsorum 
in me » Io. XVII. 17-20. Hoc verbum praedicandum totius ve- 
ritatis revelatae eisdem solemniter committit post resurrectio- 
nem suam. « Euntes docete omnes gentes.... docentes eos ser- 
vare omnia, quaecumque mandavi vobis » (quaecumque nimirum 
mandavit vel visibiliter docens vel invisibiliter mittens Spiritum 
veritatis, qui ab ipso accipitet quaecumque audit, loquitur). 
Matth. XXVIII. 20. Haec igitur « omnis veritas quam docuit eos 
Spiritus veritatis, » haec « omnia quaecumque eis mandavit » 
Filius veritas, sunt evangelium quod praedicare iubentur omni 
creaturae in mundo universo Marc. XVI. i5, et in quo evan- 
gelio per virtutem  supervenientis Spiritus Sancti testes consti- 
tuuntur in Jerusalem, et in omni ludaea, et Samaria, et usque 
ad ultimum terrae Act. I. 8. Hinc quoniam quod Apostoli ac- 
ceperunt et praedicaverunt, est totum evangelium h. e. tota ve- 
ritas annuntianda Ecclesiae, praeter illud « non est aliud evan- 
gelium » Gal. I. 6-9. 

b) Ex his iam evidens est, quo munere functuri sint succes- 
sores Apostolorum usque ad consummationem saeculi, quae fu- 
tura sit fides obiectiva (obiectum fidei quod creditur) in Ecclesia 
usque ad mensuram aetatis plenitudinis Christi. (Eph. IV. 13.) 
Totum evangelium, tota veritas Jidei revelata est Apostolis pro 
Ecclesia, ac proinde eadem tota veritas Jidei ab eis praedicata 
et transmissa est Ecclesiae. Praeter illam ergo totam veritatem 
ab Apostolis praedicatam, nulla datur alia veritas Ecclesiae Chri- 
sti, hoc est, veritas fidei catholicae. Aeque late ergo patet nec 
ulterius protensa intelligi potest veritas Jidei catholicae, quam 
veritas praedicationis apostolicae. 

a) Hinc totum aedificium spirituale Ecclesiae, fides cum 

Omnibus suis divinis institutis et virtutibus, dicitur aedificari ut 
templum sanctum in Domino, et omnes fideles dicuntur « su- 
peraedificati super fundamentum Apostolorum et Prophetarum, 
ipso summo angulari lapide Christo lesu ». Eph. II. 20. In or- 
dine igitur doctrinae et institutorum Ecclesia non habet aliud 
fundamentum quam revelationem veteris Testamenti per Prophe- 
tas et revelationem novi Testamenti consummatam per Aposto- 
los, cuius principium et finis est Christus lesus. Fideles ergo in 
tota sua fide innituntur fundamento praedicationis apostolicae 
(in qua, ut in consummatione, praedicatio prophetica includitur). 
Neque vero haec solum institutio temporaria, forte pro aetate 
dumtaxat primitiva Ecclesiae, censeri potest. Sed quamdiu fun- 
datio in lapide angulari Christo lesu, praeter quem fundamen- 
tum aliud nemo potest ponere (1. Cor. III. 10.) pro Ecclesia 
Christi manet essentialis; lamdiu haec connexio et fundatio in 
lapide angulari pro eadem Ecclesia Christi non perficitur nisi 
per « fundamentum Apostolorum et Prophetarum ». Hinc ipsa 
civitas sancta Jerusalem coelestis, quae velut lapidibus pretiosis 
construitur omnibus electis omnium temporum translatis a me- 
ritorio stadio fdei ad gloriosum praemium fdei, symbolice 
ostensa est s. loanni « habens fundamenta duodecim, et in ipsis 
duodecim nomina duodecim Apostolorum ». Apoc. XXI. 14. 
ià Quoniam ex demonstratis apostolatus institutus erat ad 
primam fundationem Ecclesiae per totius veritatis fidei praedi- 
cationem; hoc ipso successorum munus non potest esse alterius 
adhuc veritatis revelatio; sed illius « omnis veritatis » ab Apo- 
stolis acceptae in sua integritate, et in suo genuino sensu con- 
servatio et praedicatio. Quando igitur Apostolis, ut iuridice re- 
praesentantibus totam suam successionem usque ad consumma- 
tionem saeculi, praeceptum est: « docete omnes gentes... docentes 
eos servare omnia, quaecumque mandavi vobis »; munus impo- 
situm docendi totam veritatem catholicam utique pertinet aeque 
ad perennem successionem apostolicam ac ad collegium ipsorum 
Apostolorum. Verum ad Apostolos hoc magisterium pertinet ut 
ad primos promulgatores totius veritatis catholicae revelandae; 
ac proinde propter hanc fofietatem veiitatis ab ipsis Apostolis 
vi suae missionis iam promulgatam, ad successores magisterium 
pertinet ut praedicatores eiusdem totius veritatis catholicae re- 
velatae. Magisterium ergo illo mandato testamentario, docete... 

servare omnia quaecumque mandavi vobis, a Verbo incarnato 
institutum quoad obiectum doctrinae, tam late patet pro tota 
successione apostolica ac pro ipso collegio apostolico; sed in Apo- 
stolis ; est magisterium primae promulgationis quoad totam do- 
ctrinam revelandam, in successoribus magisterium praedicationis 
eiusdem totius doctrinae revelatione iam completa (cf. th. V .). 
Quapropter successores Apostolorum ubique exhibentur ut 
testes et doctores tantummodo eorum, quae acceperant ab Apo- 
stolis (th. V. n. III.) Eorum enim munus est et officium, « ut 
permaneant in iis quae didicerant et credita sunt illis » ab 
Apostolis, « scientes a quibus didicerint » ; eadem quae ab Apo- 
stolis « acceperunt per multos testes », iubentur « commendare 
fdelibus hominibus, qui idonei erunt et alios docere » ; monen- 
tur, ut « formam habeant sanorum -verborum, quae ab Aposto- 
lis audierant in fide », et « bonum depositum custodiant per 
Spiritum Sanctum » 2. Tim. 1. i3. 14; IIl. 2; III. 14. Fide- 
les omnes pariter iubentur « supercertare semel traditae sanctis 
fdei» lud. 3; « ambulare in Christo, radicati et superaedificati 
in ipso et confirmati fide, sicut et didicerant ». Coloss. II. 7. 
c) Quae hactenus demonstravimus , compendio ad haec ca- 
pita reducuntur, a) Ad munus extraordinarium apostolatus per- 
tinet prima promulgatio fofius revelandae veritatis, quam ipsi 
immediate a Christo vel a Spiritu Sancto acceperunt revela- 
tam. f) Hoc charisma non solum positive pertinet ad aposto- 
latum; sed est ei proprium exclusive eo ipso, quod a Spiritu 
veritatis docebantur « omnem veritatem » pro Ecclesia novi 
Testamenti, seu fotam veritatem catholicae revelationis. Unde 
fit, ut successores ab ipsis Apostolis ordinati iubeantur tan- 
tummodo custodire depositum, et docere ea quae didicerant ab 
Apostolis. Hinc porro y) tota Ecclesia in sua fide et doctrina 
innititur, omnesque fideles sunt superaedificati super fundamen- 
tum Apostolorum et Prophetarum; atque idcirco fidelibus omni- 
bus commendatur, ut non aliam admittant doctrinam fidei, nisi 
quae derivatur ab Apostolis. Quando igitur inculcatur fidelibus. 
€ observetis eos, qui dissensiones et offendicula praeter doctri- 
nam quam vos didicistis (1), faciunt » Rom. XVI. 17; huiusmodi 
sententiae declarant esse contra doctrinam Apostolorum, quid- 
quid tamquam fides revelata ab omnibus fidelibus credenda pro- 


(1) llucx tt^ ò.òa/r.v, riv ixáO»TS. 

ponitur praeter et supra doctrinam ab Apostolis traditam, 
0) Quamvis igitur tempore apostolico, quo testimonia citata 
Scripturarum sunt edita, revelatio cathoHca nondum fuerit con- 
clusa ; attamen nulla nova revelatio in deposito fidei suscipienda 
erat, quae non esset ab ipsis Apostolis vel promulgata vel con- 
firmata. Hinc intelligitur pertinens ad ipsum magisterium pro- 
prium apostolatus, id quod veteres tradunt, ipsos libros inspi- 
ratos Evangeli! Marci a s. Petro, Evangelii Lucae a s. Paulo 
fuisse probatos et Ecclesiae commendatos. (Euseb. H. E. Il. 
c. 15; III. c. 4; Hieronym. de viris illustrib. c. 7. et 8.). 
s) Ex his omnibus clarum est, quod suscepimus demonstran- 
dum. Quoniam munus extraordinarium apostolatus institutum 
erat a divino Salvatore ad primam fundationem Ecclesiae in suo 
fundamento ipsáque suá essentia, nempe in doctrina fidei, com- 
pletam ; idcirco promissus et missus Spiritus veritatis revelatio- 
nem fotius veritatis fidei catholicae in ipsis illis primis funda- 
toribus plantatoribusque complevit. Nulla ergo amplius revelatio 
catholica in militante Ecclesia Dei est exspectanda. 

20. Si quod dubium manere posset de vero sensu in allatis 
testimoniis Scripturae per se inspectis, res ipsa demonstratur ex 
diserta doctrina et practico agendi modo totius Ecclesiae. 

a) Diserta doctrina et praedicatio Ecclesiae quam in thesi Vili, 
et seqq. exposuimus, hanc ipsam totius revelationis catholicae 
incommutabilem completionem per Spiritum Sanctum in Apo- 
stolis absolutam, de qua nunc agimus, evidenter demonstrat. 

a) Semper et ubique in Ecclesia ratum erat principium, suc- 
cessores Apostolorum esse custodes doctrinae apostolicae, cui 
nihil addi a qua nihil detrahi possit. « Regula lucis est: custodi 
quae accepisti, neque addens quidquam neque detrahens ». s. Bar- 
nabas ep. n. 19. « Neque is qui multum de fide potest dicere, 
ampliat, neque is qui minus, diminorat ». Iren. I. c. 10. n. 2. 
« Vera cognitio Apostolorum doctrina est et antiquus Ecclesiae 
status » id. IV. c. 33. n. 8. « Nobis curiositate opus non est 
post Christum ducem, nec inquisitione post evangelium ; quum 
credimus, nihil desideramus ultra credere; hoc enim prius cre- 
dimus, nihil esse quod ultra credere debeamus.... Imprimis hoc 
propono, unum utique et certum aliquid institutum esse a Chri- 
sto, quod credere omni modo debeant nationes... Quaerendum 
est donec invenias, et credendum ubi inveneris ; et nihil amplius 

quam custodiendum quod credidisti, dum hoc insuper credis, 
aliud non esse credendum ideoque nec requirendum, cum id 
inveneris et credideris, quod ab eo institutum est, qui non 
aliud tibi mandat inquirendum, quam quod instituit ». Tertull. 
Praescript. cc. 8. 9. « Quod admonet Cyprianus (ep. ad Pompei.), 
ut ad fontem recurramus, id est ad apostolicam Traditionem, 
et inde canalem in nostra tempora dirigamus, optimum est et 
sine dubio faciendum ». Aug. de Bapt. contr. Donatisi. V. c. 26. 
« Neque nunc fides incepit, sed a Domino per discipulos ad nos 
usque pervenit ». Athanas. ep. encyclic, ad Episcopos n. 1. (T. I. 
p. iit.). « Nos praecipimus iis, qui in Christum sperant, ni- 
hil curiose praeter antiquam fidem inquirere ». Basii, ep. iy5. 
(T. HI. p. 262.) « Mirari satis nequeo tantam quorumdam 
hominum... errandi libidinem, ut contenti non sint tradita se- 
mel et accepta antiquitus credendi regula; sed nova ac nova 
in diem quaerant, semperque aliquid gestiant religioni addere, 
mutare, detrahere; quasi non coeleste dogma sit, quod semel 
revelatum esse sufficiat ». Vine. Lirin, n. 26. cf. n. 27. Vide 
reliqua th. Vili. p. 62. seqq. 

fi) Semper valebat principium universale, quidquid novum 
est, non ad fidem pertinere sed ad haeresim, si cum fidei de- 
posito confundatur. Hinc apostolicitas character necessarius do- 
ctrinae fidei. Lege th. IX. n. 1. 

y) Ideo synonymae semper habebantur appellationes « fides 
apostolica et fides Ecclesiae » Clem. Alex. Strom. VIL p. 76?; 
Pamphil. Apolog. Origenis c. 1. Nimirum, ut ait s. Irenaeus 
HI. i., « non per alios dispositionem salutis nostrae cognovi- 
mus quam per eos, per quos evangelium pervenit ad nos ». 

D) Consideretur modus agendi in Ecclesia. Quoties aliquod 
doctrinae caput ad fidem catholicam pertinere definitum est, id 
semper intellectum est esse prorsus idem ac definivisse, illam 
doctrinam revelatam ad nos pervenisse ab Apostolis, sive in di 
vina Scriptura sive sine scripto Traditione. « De fide nequaquam 
dixere (PP. Nicaeni) decretum est; sed: sic credit catholica 
Ecclesia; ut declararent, non recentiorem sed apostolicam esse 
suam sententiam ». Athanas. de Synod, n. 6. Cf. Concil. An- 
tiochenum (Mansi T. I. p. 1033.), Concil. Ephesin. (apud Li- 
rinens. Commonitor, c. 42.); Concil. VII. (Hard. VI. p. 479.482.); 
Tridentin. sess. IV. Hinc inquisitio omnis ad hoc unum sem- 


-—- 204 — 

per reducebatur, utrum doctrina contineretur in Scripturis vel in 
apostolica Traditione; quod quidem acta omnium Conciliorum 
et historia omnium definitionum fidei evidenter demonstrant. 

3°. Hoc ipsum principium, ad revelationem fide catholica 
credgndam nihil pertinere posse, quod non in Scripturis vel in 
apostolica Traditione contineatur, ab omnibus theologis tum 
supponitur in suis demonstrationibus, tum diserte etiam ab eis 
declaratur ad 3. dist. 25. et ad 2. 2. q. 1. seu in Tractatu de 
Fide. Consulantur S. Th. 1. q. 1. a. 8. ad 2; 2. 2. q. 1. a. 7. 
ad 4; q. 174. a 6. ad 3; Canus de Locis l. V. c. 5. q. 3. 
ad ultimum; 1. XII. c. 3. conclus. 3; Bellarmin. De verbo 
Dei 1. IV. c. 9. regula 1*. et 2“; Gregor, de Valentia in 2. 2. 
disp. I. q. 1. puncto 6; Suarez de Fide disp. II. sect. 6. n. i5. 
sqq. ; Card, de Lugo de Fide disp. III. sect. 5. n. 69. sqq. 
Benedictus XIV. de Canonizatione SS. 1. III. c. 53. n. 2. 15. 

Corollarium. Revelationes et prophetiae quae factae sunt 
post Apostolos, adhuc fiunt et fient in Ecclesia, non pertinent 
ad depositum Jidei catholicae, quod Ecclesiae custodiendum, 
praedicandum, et explicandum commissum est. Ratio est, quia 
huiusmodi revelationes non diriguntur ad universam Ecclesiam 
sed ad homines privatos. Privati autem ideo dicuntur, quia non 
constituuntur a Deo legati ad suam Ecclesiam, ut prophetae olim 
et Apostoli et sancti Dei homines inspirati ad divinos libros 
scribendos; sed accipiunt revelationem vel ad suam propriam, 
vel etiam ad aliorum privatam directionem et fructum. Itaque 
per se neque pertinent revelationes privatae ad depositi fidei 
catholicae explicationem promovendam, ad quam Christus Do- 
minus ministerium ordinarium in visibili capite Ecclesiae, ut 
principio et fundamento unitatis fidei, et in successione aposto- 
lica capiti unita, instituit sub promissione infallibilis assistentiae, 
non autem sub directione per novas revelationes. Hinc est, quod 
inter rationes ob quas privatae revelationes suspectae videri pos- 
sint, iuxta Benedictum XIV (de Canonizatione SS. 1. III. c. 53. 
n. 8.) recensetur illa, « si revelatum dicatur, quod adhuc sit 
sub Ecclesiae iudicio ». 

Ceterum sane non repugnat, ut Deus cuipiam revelet verum 
sensum alicuius veritatis in obiectiva revelatione apostolica con- 
tentae, et ab Ecclesia nondum definitae nec sufficienter omnibus 
propositae. Unde etiam posset aliquando Deus per revelationem 

privatam factam Pontifici, vel pluribus aut paucioribus Patribus 
Concilii, manifestare verum sensum dogmatis; hic autem esset 
modus extraordinarius ad dogmatis explicationem, ubi infallibi- 
litas definitionis ac propositionis pro fidelibus non ex tali pri- 
vata revelatione, sed semper ex promissa ordinaria assistentia 
Spiritus Sancti repeteretur, quia haec assistentia, non autem re- 
velatio privata, a Deo promissa est et universae Ecclesiae infal- 
libiliter certa. De tali modo extraordinario explicandi dogmatis 
intelligi fortasse potest, quod habet s. Augustinus de Baptism. Vil. 
n. 102. (1). 

Si quaeritur, qua fide huiusmodi revelationes privatae sint 
credendae, responsio theologorum haec est. Distinguatur in pri- 
mis inter Adem obiectivam seu materiale obiectum fidei, et inter 
fidem subiectivam seu habitum atque actum fidei. Ad fidem di- 
vinam obiective spectatam pertinet, quidquid a Deo revelatum 
est; ad obiectivam fidem catholicam pertinet, quidquid a Deo 
revelatum est universae Ecclesiae credendum. Unde latius patet 
obiectum fidei divinae quam fidei catholicae. Si iam etiam fidem 
subiectivam ex obiecto distinguere placet in fidem divinam et 
fidem catholicam, appellatio fidei divinae non designat habitum 
aut actum specie diversum; sed idem habitus et idem specie 
actus dicitur fides divina, quatenus refertur ad quodcumque obie- 


(1) Fatetur eo loco Augustinus se ignorare, utrum baptismus validus 
habendus esset, ubi tum conferens tum recipiens infideles essent, nec ulla 
existeret societas nominis Christiani; « sed totum ludicre et mimice et jocu- 
lariter ageretur ». Unde si de hac quaestione in Concilio sententiam roga- 
retur, ait sibi implorandum videri alicuius revelationis oraculum, nisi forte 
res aliis Episcopis iam esset explorata: « divinum iudicium per alicuius 
revelationis oraculum concordi oratione et impensis supplici devotione ge- 
mitibus implorandum esse censerem, ita sane ut post me dicturos senten- 
tias, ne quid iam exploratum et cognitum afferrent, humiliter expectarem ». 
Quamquam forte rectius nomen revelationis hoc loco apud Augustinum, 
sicut haud raro apud alios Patres, accipi potest in latiori significatione pro 
divina illustratione ad reperiendum verum sensum in monumentis et docu- 
mentis revelationis apostolicae; cuiusmodi illustrationes sane ad ordinem 
divinae assistendae pro explicanda revelatione antiqua, non ad ordinem m» 
vae revelationis in sensu stricto et proprio pertinent. Haec latior et strictior 
significatio nominis revelatio et aliorum similium notanda est, ne dictis 
quibusdam ss. Patrum, quod recentioribus nonnullis accidit,, inducamur in 
confusionem charismatis assistendae vel adiutorii illustrationis cum charismate 
revelationis proprie dictae. 

cluni a Deo revelatum, propter auctoritatem Dei revelantis cre- 
ditum; fides autem catholica dicitur quatenus refertur ad obie- 
ctum comprehensum in deposito revelationis catholicae. Unde 
revelatio privata a Deo facta potest, et saltem ab eo, cui fit vel 
pro quo fit, debet credi fide divina, si evidentia adsint motiva 
credibilitatis; non tamen ea fides dicitur catholica. Haec est sen- 
tentia communior et nobis quidem videtur vera, quamvis re- 
pugnent illi theologi, qui putant ad obiectum fidei divinae re- 
quiri, ut sit in Scriptura vel apostolica Traditione contentum, 
vel etiam ab Ecclesia propositum credendum ; qui proinde censent, 
huiusmodi revelationes privatas numquam posse credi fide di- 
vina, sed tantummodo teneri actu consilii et prudentiae Chri- 
stianae (vide Salmanticenses Tract, de Fide disp. I. dub. 4. 
§. i. 2.). Dixi posse et saltem ab eo, cui aut pro quo facta 
est revelatio, debere credi fide divina, si adsint evidentia motiva 
credibilitatis. Ex hac necessaria conditione evidentis credibilita- 
tis videtur orta illa diversitas opinionum inter theologos, quam 
commemoravi. Videntur nimirum aliqui negare umquam posse 
eoque magis debere credi revelationes privatas fide divina, eo 
quod in eis numquam adsint motiva credibilitatis ad talem fidem 
sufficientia. At posse Deum etiam privatas suas revelationes red- 
dere evidenter credibiles ut divinas, haud secus ac illas patriar- 
chis et prophetis factas, profecto negari non potest. Si Deus 
id potest, non perspicio, qua ratione constet actu numquam 
fecisse aut facturum huiusmodi revelationes ita credibiles, sal- 
tem iis in quorum mente Deus revelando operatur, ut sanctis 
illis, qui (quod de s. Ignatio traditum est) se paratos offerebant 
etiam ad testimonium sanguinis, pro veritate rerum privata re- 
velatione sibi manifestatarum. Si quando autem Deus re ipsa 
talibus motivis se manifestaret ut revelatorem, profecto obliga- 
tio credendi propter infinitam auctoritatem Dei revelantis h. e. 
fide divina, in dubium vocari non posset. At vero ita proposi- 
tas revelationes omnino raras esse constat ex biographiis sancto- 
rum et ex tota historia; et forte numquam fit privata revelatio 
iis motivis externis credibilitatis, ut alii possint aut omnino te- 
neantur credere fide proprie dicta divina. 

Quod pertinet ad Ecclesiae iudicium , quo huiusmodi reve- 
lationes privatae aliquando approbantur, illud non eo spectat, 
ut revelationes proponantur fidelibus fide divina credendae ; sed 

ut declaretur, a) in iis nihil esse quod fidei catholicae, bonis 
moribus et disciplinae Christianae adversetur; j^) sufficientia esse 
indicia veritatis, ut huiusmodi revelationes fide humana pie et 
prudenter ac sine superstitione credi et ad aedificationem a fide- 
libus legi possint. « Sermonem instituendo de earum approba- 
tione, inquit Benedictus XIV. de Canonia. SS. 1. II. c. 32. n. ii, 
sciendum est, approbationem istam nihil esse aliud quam per- 
missionem , ut edantur ad fidelium institutionem et utilitatem 
post maturum examen », et quemadmodum loquitur Card, de 
Turrecremata apud ipsum Benedictum |. lll. c. 53. n. i5. « ut 
possint legi in Ecclesia Dei eo modo, quo multorum aliorum 
doctorum libri et sanctorum historiae et legendae licentiantur 
legi fidelibus ». c) Post Ecclesiae huiusmodi approbationem, vel 
si etiam nullo adhuc lato iudicio graves adsint genuinitatis ra- 
tiones, certe fas non est tales revelationes contemnere, (cf. 
Bened. XIV. 1. c. 1. HII. c. 53. n. i5; Vasquez in 3. P. T. II. 
disp. 117. c. 6. n. 77 .). 

Vide S. Th. 2. 2. q. 174. a. 6. ad 3; Canum 1. XII. c. 3. 
conclus. 3; de Valentia T. 111. q. 1. puncto 1. $8. 5; Suarez 
de Fide disp. II. sect. 10; de Lugo de Fide disp. I. sect. 11; 
Benedictum XIV. de Canonizatione SS. 1. IIl. c. 32. n. 11. 12; 
l. IIl. c. 53. 


THESIS XXIII. 


De modo quo doctrina fidei aliquo tempore 
possit esse obscurius proposita, quae deinceps explicetur 
ac declaretur. 


« Rite constituta primum distinctione, qua veritates revelatae inter se 
» differunt, tum ratione obiecti materialis, tum modo diverso praedicationis 
» apostolicae et Traditionis, affirmandum est, posse esse et esse in depo- 
» sito obiectivae revelationis veritates, quae Io. non semper et ubique con- 
» tinerentur explicite in catholico intellectu et in manifesta praedicatione 
» ecclesiastica ; quae ideo 2?. aliquo tempore intra ipsos fines Ecclesiae 
» citra crimen haeresis in controversiam vocarentur; adeoque 30. posse 
» quasdam veritates revelatas aliquo tempore esse obscuras, numquam 


» tamen posse obscurari ita, ut adversus eas praevaleat oppositus et negans 
» consensus ». 


I. Ratio propter quam creditur et qua constituitur obiectum 
formale fidei, in omnibus veritatibus revelatis una est, aucto- 

ritas scilicet Dei loquentis seu locutio Dei sufficienter proposita ; 
non autem ratio credendi repetitur ex maiori veritatis creditae 
dignitate, insita necessitate et connexione cum ultimo fine ; haec 
enim omnia pertinent ad proprietates obiecti materialis seu rei 
quae creditur, non ad motivum ac rationem propter quam cre- 
ditur. Ideo distinctio post Hunnium et Georgium Calixtum a 
Protestantibus invecta inter articulos fundamentales et non fun- 
damentales seu ¿(Qìiaoópo'Jì absurda est. In illa nempe distin- 
ctione statuitur, consensum in articulis non fundamentalibus 
esse indifferentem et non necessarium, adeo ut huiusmodi arti- 
culos quomodocumque propositos, salva fidei integritate et com- 
munione ecclesiastica liceat non credere, et etiam negare propter 
ipsam inhaerentem minorem dignitatem et necessitatem , dum- 
modo consensus servetur in articulis fundamentalibus | maioris 
dignitatis et necessitatis. Haec sine dubio falsa sunt et haeretica 
commenta; at verissimum est, inter obiecta fidei materialia esse 
discrimen, quatenus non omnium aequalis est necessitas, ut 
explicite ac in se ab omnibus fidelibus cognoscantur, atque ita 
explicite credantur. « Aliqua sunt credibilia, inquit s. Thomas, 
de quibus est fides secundum se; aliqua vero sunt credibilia, de 
quibus non est fides secundum se, sed solum in ordine ad 
alia... Per se ad fidem pertinent illa, quae directe nos ordinant 
ad vitam aeternam, sicut sunt tres personae omnipotentis Dei, 
mysterium incarnationis Christi et alia huiusmodi ». 2. 2. q. i. 
a. 6. ad i. cf. a. 8. Haec itaque sunt explicite et in se co- 
gnoscenda et credenda omnibus, quia eorum cognitio vel ex sese 
absolute necessaria est ad ordinandum hominem ratione utentem 
in finem supernaturalem (necessitas medii), vel certe ita consti- 
tuunt fundamentum religionis Christianae, ut cuiusvis Christiani 
sit officium ea cognoscere (necessitas praecepti) Unde etiam 
quovis tempore in publica fidelium Christianorum professione 
continebantur. Alia multa continentur in revelatione, quae per- 
tinent « ad praedictorum manifestationem », ut l. c. ait s. Tho- 
mas; ad veritatis revelatae cognitionem scilicet intensive et 
extensive perfectiorem et ampliorem, et ad eiusdem fidei defen- 
sionem, quae amplior cognitio nec per se et absolute nec ra- 
tione alicuius praecepti omnibus Christianis est necessaria, nec 
moráliter possibilis. Unde neque necesse est, ut omnia reve- 


lata omnibus explicite proponantur credenda; sed sicut quoad 


aliqua implicita fides (i), ita implicita sufficit propositio et prae- 
dicatio. 

Declarata veritatum revelatarum distinctio secundum ipsum 
obiectum a) colligitur ex Scripturis i. Cor. II. 2. 6; III. 1. 2. 145 
Heb. V. ii, VI. |; 1. Thess. III. 10. b) Eadem demonstratur 
ex differentia semper agnita in Ecclesia inter simplicem fidem 
omnibus necessariam et inter yvwfftv et sapientiam Christianam, 
quae non solum intensive expressius et clarius cognoscit easdem 
veritates, quae a simplicibus fidelibus cognoscuntur confusius ; 
sed etiam extensive plures veritates complectitur cognitione expli- 
cita, quas ab aliis implicite credi sufficit. Cf. Iren. I. c. 10. 
n. 3; Clem. Alexand. Strom. V. p. 5q5 ; VI. p. 645. 676. 679; 
VII. p. 701. 755; Orig. contra Cels. Ill. n. 44. 43; de Princip. 
Praefat. et 1. VI. n. 9; Euseb. Demonstr. Evang. 1. c. 8. p. 29; 
Basil, de Spiritu Sancto c. 27. c) Idem discrimen patet ex pru- 
denti oeconomia semper adhibita in institutione catechumeno- 
rum et populi christiani. Lege Augustini tract. g8un in loannem. 

IL Hac veritatum revelatarum differentia supposita, in con- 
siderationem venit diversitas, quae sit in ipso modo praedica- 


I 


(1) Implicite credi dicitur veritas, quae in se ipsa non concipitur nec 
cognoscitur ut revelata; continetur tamen in alia veritate, quam quis in se 
ipsa explicite cognitam habet et credit. Illud alterum vero, in quo aliquid 
implicite credi dicitur, esse potest a) obiectum formate fidei seu auctoritas 
Dei revelantis (ita generalem et in confuso actum fidei eliciunt fideles: 
credo, quidquid Deus infinita veritas revelavit); 1>) potest esse Ecclesia pro- 
ponens revelationem : credo, quidquid credit et docet Ecclesia; c) potest 
esse aliquod obiectum materiale fidei explicite creditum , in quo alterum 
licet in se non cognitum includitur. Haec unius obiecti materialis com- 
prehensio in altero obietto materiali contingit a) ita, ut sine alia revela- 
tione unum ex altero posset deduci; sic credens definitum credit implicite 
omnes definitionis partes et omnia essentialia tali definito; credens propo 
sitionem universalem credit implicite omnes particulares sub ea compre- 
hensas; credens propositionem complexam credit singulas eius partes. 
i) Potest unum in altero contineri ita, ut sine alia revelatione eam com- 
prehensionem humana ratio intelligere non posset, vel quia comprehensio 
ipsa licet in se necessaria, est tamen supra rationem humanam, vel quia 
in se necessaria non est, sed pendens a libera Dei voluntate; sic credens 
unum verum Deum credit implicite Patrem, Filium, et Spiritum Sanctum; 
credens redemptionem per Christum, credit mortem Christi; credens re- 
missionem peccatorum, credit necessitatem sacramenti baptismi et poeni- 
tentiae etc. Vide Suarez de Fide disp. II. sect. 6. n. 2. 

tionis apostolicae et Traditionis. Ex thesi antecedenti constat, 
nihil pertinere ad depositum fidei catholicae, quod non iam con- 
tineretur in praedicatione et in instrumentis a Christo versante in 
terris atque a Spiritu Sancto per Apostolos traditis Ecclesiae. 
Attamen ex differentia veritatum revelatarum paulo ante in hac 
thesi explicata intelligitur, neque necesse esse neque expectan- 
dum, ut veritates omnes uno et eodem modo contineantur in 
primitiva praedicatione et in Traditione quovis tempore obti- 
nente. Nam quae omnibus fidelibus sunt explicite cognoscenda 
et credenda, sine dubio quavis aetate continebantur explicite in 
apostolica doctrina et in Traditione, clare quantum temporum 
adiuncta postulabant, diserte h. e. diligenti et instanti praedi- 
catione. Contra vero in iis quae ad explicatiorem intelligentiam 
et ulteriorem declarationem fidei obiectivae pertinent, possunt 
esse aliqua, quae in ipsa praedicatione apostolica implicite dum- 
taxat continerentur, et quae proinde etiam aliquo saltem tem- 
pore implicita in aliis doctrinis explicitis fuerint transmissa per 
Traditionem; possunt esse alia in Traditione obscurius propo- 
sita et minus diserta minusque instanti praedicatione, donec 
rerum et controversiarum adiuncta postulent, et Spiritus Sancti 
directio per magisterium authenticum efficiat explicationem im- 
pliciti, declarationem et expolitionem obscuri, disertam et in- 
stantem praedicationem seu definitionem minus diserti. 
Secundum hunc triplicem modum s. Vincentius Lirinensis no- 
tissimis illis locis sui Commonitorii diversitatem declarat, qua se 
habeat ecclesiastica praedicatio et Traditio tempore antecedente 
comparate ad profectum subsequentem. « Imitetur animarum re- 
ligio rationem corporum, quae licet annorum processu numeros 
suos evolvant et explicent, eadem tamen quae erant, permanent.... 
Hoc rectum et consequens est, ut primis atque extremis sibimet 
non discrepantibus, de incrementis triticeae institutionis, triticei 
quoque dogmatis frugem demetamus ; ut quum aliquid ex illis se- 
minum primordiis accessu temporis evolvatur, et nunc laetetur 
(nutriatur) et excolatur, nihil tamen de germinis proprietate mu- 
tetur... Christi Ecclesia sedula et cauta depositorum apud se 
dogmatum custos, nihil in his umquam permutat, nihil minuit, 
nihil addit.... sed omni industria hoc unum studet, ut vetera 
fideliter sapienterque tractando, si qua sunt illa antiquitus in- 
formata et inchoata, accuret et poliat; si qua iam confirmata 

et definita, custodiat ». Haec et alia plura de explicatione im- 
plicitorum nn. 27-32. Multa ibidem habet de declaratione eorum 
quae erant obscura. « Intelligatur te exponente industrius, quod 
antea obscurius credebatur; per te posteritas intellectum gratu- 
letur, quod ante vetustas non intellectum  venerabatur; eadem 
tamen quae didicisti, doce, ut cum dicas nove, non dicas nova ». 
n. 27. Postremo agit de instanti et diserta praedicatione eorum, 
quae antea minus diserte tradebantur. « Denique quid umquam 
aliud Conciliorum decretis enisa est (Ecclesia), nisi ut quod 
antea simpliciter credebatur, hoc idem postea diligentius crede- 
retur; quod antea lentius praedicabatur, hoc idem postea instan- 
tius praedicaretur; quod antea securius colebatur, hoc idem 
postea sollicitius excoleretur? » n. 32. 

Ita igitur de hac differentia in modo Traditionis habendum 
est. Cum dogmata divina quo sunt profundiora, eo sint fecun- 
diora, habeantque relationes prope infinitas ad omnium tempo- 
rum exigentias, atque oppositiones ad errores diversissimos, quos 
humana infirmitas vel perversitas excogitare potest; patet, nec 
factum esse nec moraliter fieri potuisse, ut dogmata singula se- 
cundum omnes illos respectus ab Apostolis explicite propone- 
rentur et enuntiarentur. Eo autem minus id erat necessarium, 
quod una cum dogmate etiam charisma veritatis ad dogma sin- 
gularum aetatum necessitati applicandum et explicandum, in suc- 
cessores Apostolorum ex Christi promissione et institutione pro- 
pagabatur. Hinc a) in praedicatione apostolica poterant proponi 
aliqua universalia, in quibus continerentur implicite singularia, 
progressu temporis, ortis dubiis, explicanda per magisterium Ec- 
clesiae; sic sufficiebat doctrina de necessitate gratiae ad omne 
opus bonum in via salutis, ut adversus Semipelagianos postea 
definiretur eadem necessitas ad initium fidei. Poterant contineri 
complexa, ex quibus explicanda essent elementa constituentia . 
Christus est Deus et homo, unde orta necessitate definiri poterant 
multa de utraque natura; suprema est potestas Petri ut visibilis 
fundamenti Ecclesiae et centri unitatis, unde explicanda multa 
iura et officia in particulari, b' Poterant contineri aliqua primum 
a fidelibus obscurius et solum confuse intellecta ; quae progressu 
temporis applicanda essent ad particularia et distinctius intelli- 
genda, cuiusmodi sunt multa praenuntiata de futuris e. g. de 
glorificatione Ecclesiae adhuc militantis in terra, et de aliis plu- 

ribas, quae in Apocalypsi contenta, forte distincte non intelli- 
gentur ante eorum complementum.  Poterant contineri aliqua 
simplicius enuntiata, quarum declarationem strictiorem in directa 
oppositione ad certam quandani errorum formam ipsae exortae 
postmodum haereses reddebant necessariam; inde a Patribus et 
Conciliis definitus modus loquendi et statutae formulae eccle- 
siasticae velut tesserae fidei, c) Poterant denique aliqua dogmata 
proposita esse magis usu practico et consuetudine Ecclesiarum 
quam diserbi doctrina et instanti praedicatione, quorum diserta 
praedicatio vel solemnis definitio progressu temporis fieret ne- 
cessaria; cuiusmodi exempla prostant luculenta in controversia 
de potestate conferendi valide sacramenta extra Ecclesiam, et in 
historia canonis librorum sacrorum, de quo postea dicturi su- 
mus. Cf. Suarez de Fide disp. Il. sect. 6. n. 16-18; Lugo de 
Fide disp. III. sect. 5. n. 70-73; disp. I. sect. 13. $. t. n. 270-274; 
$. 3. n. 302-304- 

II. Ex dictis evidens est, posse esse veritates obiective in 
deposito fidei comprehensas, quae tamen non semper essent in 
manifesta praedicatione ecclesiastica sufficienter propositae ad 
obligationem explicitae fidei catholicae. Revera esse tales aliquas 
veritates, demonstratur ex omnibus illis Conciliorum vel Ponti- 
ficum definitionibus, quae declarabant tamquam veritates fidei 
eas doctrinas, de quibus ante definitionem doctores catholici, 
absque dispendio fidei et communionis, diversas sequebantur sen- 
tentias, in hoc insuper consentientes, quod eas doctrinas ad de- 
positum fidei sufficienter manifestatum et necessario credendum 
nondum pertinere faterentur. Colligitur idem etiam inde, quod 
adhuc nunc plures sunt quaestiones theologicae minime defini- 
tae, et a Romanis Pontificibus ac Conciliis scientibus et volenti- 
bus relictae insolutae, quae tamen versantur circa sensum aliquot 
capitum doctrinae revelatae ita, ut ex eiusdem revelatae doctri- 
nae analysi solvi, atque adeo ab infallibili magisterio definiri 
posse videantur. 

Hinc sunt apud Patres distinctiones inter « substantiam fidei 
(üáwofhciv -r,' -.GTsitii) quae una est apud omnes, et inter 
quaestiones profundioris intelligentiae ». Iren. I. c. 10. n. 2. 3; 
inter ea « quae manifestissime in Ecclesiis praedicantur, quae 
definita sunt in ecclesiastica praedicatione, de quibus totius Ec- 
clesiae una est sententia, et inter alia quae sunt adhuc inqui- 

renda de sacra Scriptura et sagaci perquisitione investiganda, 
quae non manifeste discernuntur, quae non satis manifesta prae- 
dicatione distinguuntur, quae non sunt evidentia in ecclesiastica 
praedicatione ». Origen, de Princip. in praefatione. Distinguitur 
in Christianorum doctrina inter « regulam fidei quae apud'nos 
nullas habet quaestiones, et inter illud quod salva fidei regula 
potest in quaestionem venire». Tertull. Praescrip. c. 13. Aliud 
est « quod ad ipsa fidei pertinet fundamenta, et alia sunt in 
quibus inter se aliquando etiam doctissimi et optimi regulae 
catholicae defensores, salva fidei compage, non consonant, et alius 
alio de una re melius aliquid dicit et verius ». August, contr. 
Iulian. I. c. 6. n. 22. Distinguitur « error ferendus in quaestio- 
nibus non diligenter digestis, nondum plena Ecclesiae auctori- 
tate firmatis, et error non ferendus, qui ipsum Ecclesiae firma- 
mentum quatere molitur ». Id. serm. 294. n. 4. (T. V. p. 832.) 
cf. de Baptism. 1. c. 7. n. 9; VII. c. 53. n. 102. Distinguitur 
denique « portiuncula aliqua fidei nostrae minus lucide clara, 
et illud quod Dominus neminem in Ecclesia sua voluit ignorare ». 
S. Leo ep. 3o. c. 2. ad Pulcheriam Augustam (ed. Ballerini); 
ep. 3i. c..4. cf. ep. 60. 

Si contineri possunt et continentur in obiectiva revelatione 
(Scriptura et Traditione) doctrinae capita, quae non semper et 
ubique praedicatione ecclesiastica sufficienter sunt proposita tam- 
quam revelata; sive quod idem est, si continentur veritates in 
fidei regula remota, quae non semper et ubique sunt sufficien- 
ter applicatae per Jidei regulam proximam ; eo ipso constat esse 
posse et esse doctrinas in obiectiva revelatione, quae a docto- 
ribus catholicis, citra dispendium fidei et communionis, aliquando 
poterant in controversiam vocari vel etiam negari. Fidei enim 
unitas servatur integra, quamdiu a fidei regula proxima nullus 
est dissensus. Exemplum inter alia plurima est in errore re- 
baptizantium. « Et o rerum mira conversio! auctores eiusdem 
opinionis catholici, consectatores vero haeretici indicantur; ab- 
solvuntur magistri, condemnantur discipuli; conscriptores libro- 
rum filii regni erunt, adsertores vero gehenna suscipiet ». Vincent. 
Lirin, n. 11. Cf. August, de Baptism. 1. IL. n. 6. et alibi. 

IV. Ad clariorem intelligentiam huius rei, quomodo licii 
possit, ut de quibusdam veritatibus in revelatione Comprehensis 
aliquo tempore in ipsa Ecclesia non satis constet, consideran- 

dura est triplex veluti stadium explicationis quorundam dogma- 
tum, prout iam a Patribus, nominatiti! a s. Augustino lucidis- 
sime distinctum est. Primum stadium est, quando nulla adhuc 
urgente controversia, nec quaestione adhuc diligenter digesta, caput 
aliquod doctrinae tenetur vel implicite in professione proposi- 
tionis universalioris (e. g. ut ante definitionem habebatur do- 
ctrina, quousque omnimoda sanctitas Matris Dei, quousque ne- 
cessitas supernaturalis adiutori! gratiae protendatur cf. Aug. de 
Praedest. SS. n. 2. 7. 27.); vel tenetur usu et praxi magis quam 
theoretica et distincta propositione ac instanti praedicatione (cf. 
Aug. de dono Perseverant, n. 63. 65.) (1), cuius modi exem- 
plum habes in doctrina de baptismo ab haereticis collato usque 
ad tempora Agrippini ineunte saeculo 111, de canone Scriptura- 
rum sacrarum veteris Testamenti usque ad saeculum III. labens 
vel IV. iniens. Alterum stadium est, quando huiusmodi caput 
doctrinae incipit vocari in controversiam, et ideo examinari et 
inquiri diligentius. Orta et durante controversia, sine dubio iiu- 
ctuatio aliqua inducitur, et apud aliquos maior obscuritas quam 
fuerat ante controversiam, donec paulatim inquisitione ipsa sub 
assistentia et directione Spiritus Sancti res ad liquidum deduca- 
tur. « Quomodo enim potuit ista res, ait Augustinus de com- 
memorata controversia tempore Cypriani, tantis altercationum 
nebulis involuta ad plenarii Concilii luculentam illustrationem 
confirmationemque perduci, nisi primo diutius per orbis terra- 
rum regiones multis hinc atque hinc disputationibus et collatio- 
nibus Episcoporum pertractata constaret? » de Baptism. ll. 
n. 5. Sequitur itaque fertium stadium, quando magisterii authen- 
tici solemni iudicio, vel aliter consensu invalescente de dogmatis 
revelatione iam certo constat, illudque quaestione eliquata transit 
in explicitum intellectum catholicum et in manifestam  praedi- 
cationem ecclesiasticam. Hac autem manifesta consensione et 
explicita disertaque praedicatione posita, iam intra fines Eccle- 
siae nec dissensio nec obscuratio dogmatis locum habere potest. 
Unde in Bulla Auctorem jidei damnata est haeretica propositio 


(1) De gratia necessaria etiam ad initium fidei et ad perseverandum 
ita ibi n. 63. loquitur Augustinus. « De hac re quam nunc adversus no- 
vos haereticos non commemorare tantum, sed plane tueri et defendere 
compellimur, numquam tacuit (Ecclesia) in precibus suis, etsi aliquando in 
sermonibus exserendam nullo urgente adversario non putavit » etc. 

Pistoriensium n. i. qua affirmabant. « postremis hisce saeculis 
sparsam esse generalem obscurationem super veritates gravioris 
momenti spectantes ad religionem, et quae sunt basis iidei et 
moralis doctrinae lesu Christi ». 

Omnes tres illas conditiones et formas quaestionum de quibus 
agimus, memorat et clare designat s. Augustinus de Baptism. 
IIl. 12-14. « Nolite ergo nobis auctoritatem obiicere Cypriani ad 
baptismi repetitionem...... Nondum enim erat diligenter illa 
baptismi quaestio pertractata, sed tamen saluberrimam consue- 
tudinem tenebat Ecclesia in ipsis quoque schismaticis et haere- 
ticis corrigere quod pravum est, non iterare quod datum est. 
Quam consuetudinem credo ex apostolica Traditione venientem, 
sicut milita quae non inveniuntur in litteris eorum ». Habes 
primum stadium, ubi nulla ortá controversia Traditio est in 
consuetudine etlpraxi magis quam in diserta et instanti praedi- 
catione. Sequitur descriptio secundi stadii apud Augustinum. 
« Hanc ergo saluberrimam consuetudinem per Agrippinam prae- 
decessorem suum dicit s. Cyprianus quasi coepisse corrigi.... 
Irruente itaque tam magna quaestione, cum... difficile ratio 
redderetur, et praecederet auctoritas Agrippini et nonnullorum, 
qui ei consenserant, hominum in hac quaestione deficientium... 
irruerunt in oculos animae verisimiles rationes et intercluserunt 
iter pervestigandae veritatis... Cum fatigatum (Cyprianum) 
praecedentis Concilii, quod per Agrippinum factum est, exce- 
pisset auctoritas, maluit praedecessorum suorum (in sede Car- 
thaginensi inde ab Agrippino) tamquam inventum defendere quam 
inquirendo amplius laborare ». Vides in secundo hoc statu quae- 
stionis motas controversias et inductam aliquam obscuritatem. 
Sed audiatur rei exitus. « Postea tamen, dum inter multos ex 
utraque parte tractatur et quaeritur, non solum inventa est (ve- 
ritas) sed etiam ad plenarii Concilii auctoritatem  roburque 
perducta (r), post Cypriani quidem passionem (anno 258.), sed 
antequam nos nati essemus ». (anno 353.) Est hic ultimus status 


quaestionis eliquatae iam et plenissimi consensus in Ecclesia 


(1) Disputatur, utrum Concilium hoc pUnarjum et universae Ecclesiae, 
et (ut de Baptism. I. 7. loquitur) plenarium totius orbis saepe ab Augu- 
stino commendatum intelligi debeat Arelatense 1. anni 314. an Nicaenum 
anni 525. Vide Natalem Alexandrum in saec. III. dissert. 24. 

catholica, cui quia repugnabant Donatistae, schismatici erant et 
haeretici. Eadem fere triplicis stadii descriptio est ajaud Augusti- 
num ibid. 1. 1. n. 9; 1. I. n. 5. 6. 20; 1. IV. n. 12. 

Ex stadio secundo inquisitionis et fluctuationis si transitur 
ad stadium tertium pleni consensus, hunc ipsum consensum in 
doctrinam tamquam revelatam esse criterium certum ac infal- 
libile Traditionis divinae, adeoque numquam posse praevalere 
consensum negantem contra id, quod obiective continetur in re- 
velatione, demonstratum est in superioribus th. Vili. n. I; 
Coroll. i. et 2. ad th. IX. 

Scholion. Cavendum est, ne quod diximus de veritatibus 
quibusdam implicitis in praedicatione apostolica, et de necessa- 
ria ulteriori declaratione per magisterium ecclesiasticum adversus 
varias successu temporis exsurgentium errorum formas, prae- 
postere transferatur ad ipsam Apostolorum intelligentiam, atque 
intelligentia fidei minus perfecta in ipsis Apostolis quam in Pa- 
tribus et in posterioribus doctoribus fuisse putetur, quod Günther 
secundum suam falsam notionem Traditionis asserere ausus est. 
Longe aliud est, quod Apostoli dogmata non proposuerint sub 
omnibus formis, quibus enuntiari possunt directe opposita mul- 
tiplicibus erroribus, et quod ideo definitiones dogmatum eorun- 
dem aliis terminis et modis loquendi et novis explicationibus 
accommodis ad temporum  exigentias, adhibitis etiam analogis 
ideis rationalibus, sequioribus aetatibus necessariae fuerunt (i)', 
et aliud est, quod Apostoli ipsi fidei dogmata secundum totam 
intimam rationem scientia infusa (de hac enim, non de scien- 
tia humanis studiis acquisita sermo est) minus distincte cogno- 
verint quam doctores subséquentes. Hoc alterum theologi catho- 
lici communiter reprobant etiam ut temerarium, ait Suarez (de 
Fide disp. II. sect. 6. n. 10.), vel aliqui dicunt etiam erroneum, 
ut Valentia (T. III. disp. I. q. 1. puncto 6.). Nihilominus quoad 
explicitam Apostolorum intelligentiam sapienter distinguunt Sua- 


(1) Hoc sensu declarant e. g. Athanasius definitionem Nicaenam, Fi- 
lium esse ex substantia Patris et consubstantialem Patri (de decret. Nicaen. 
n. 19. 23), Nazianzenus explicationes doctrinae de Spiritu Sancto, ubi 
dicuntur « non formidandi calumniatores nominum, quae scripta non essent, 
ex Scriptura tamen intelligi possent ». (or. 31. al. 27. n. 24. T. I. p. 571.), 
Augustinus appellationes trium personarum et unius essentiae in Deo (de 
Trin. VII. n. 9.) etc. 

rez l. c. n. 18; de Lugo (de Fide disp. III. sect. 5. 1l. 71. 72.) 
inter ipsum proprium sensum dogmatis, quem Apostoli fide in- 
fusa explicite et sicut primis promulgatoribus religionis Christia- 
nae conveniens erat, perfecte cognoscebant, et inter contingentia 
particularia, ad quae illud ipsum quod in doctrina revelata pro- 
positum est, suo tempore esset applicandum. Haec particularia 
e. g. singulos comprehensos in serie successorum Petri, ad quos 
verba pertinent « super hanc petram aedificabo Ecclesiam meam », 
et alia multa huiusmodi Deus in sua revelatione utique distincte 
comprehendebat; Apostoli autem ea nonnisi confuse et in ge- 
nerali intellexisse dicendi sunt, nisi eis omnia futura revelata 
fuisse absque ulla ratione fingamus. 


THESIS XXIV. 


De vero sensu canonis Vincentiani. 


«Canon s. Vincenti! Lirinensis (Commonit. n. 3, 4. 38. 41.), quo 
«characteres doctrinae catholicae assignantur universitas, antiquitas, et 
» consensio fidei, si l'. per se spectetur, verissimus est sensu affirmante, 
» quod doctrina hisce characteribus insignis est certe dogma fidei catholicae; 
«non tamen verus est sensu excludente ita, ut ad depositum fidei nihil 
» pertinere possit, quod non ubique ei ab omnibus semper explicite credi- 
» tum sit. Si autem 2°. sensus regulae in contextu ipsius Commonitorii 
» quaeratur, nihil aliud exhibetur quam duplex nota, utravis sufficiens ad 
» dignoscendam antiquitatem absolutam seu apostolicitatem doctrinae, con- 
» sensus videlicet praesens Ecclesiae et consensus antiquitatis relativae 
» existens ante exortam controversiam ». 


I. Canonem de quo agimus, Lirinensis enuntiat his verbis. 
« In ipsa item catholica Ecclesia magnopere curandum est, ut 
id teneamus, quod ubique, quod semper, quod ab omnibus cre- 
ditum est. Hoc est etenim vere proprieque catholicum... Sed 
hoc ita demum fiet, si sequamur universitatem, antiquitatem, 
consensionem ». n. 3. Agitur itaque de capitibus, quae non quo- 
modocumque in Ecclesia tenentur et observantur, sed quae fide 
sunt credita (1). Creditum esse potest aliquid dupliciter, expli- 


(1) Extenditur quidem non modo ad divinas sed etiam ad mere apo- 
stólicas Traditiones regula ab Augustino de Bapt. 1. IV. c. 24. et alibi 
proposita: « quod universa tenet Ecclesia, nec Conciliis institutum sed 

cite scilicet vel implicite tantum (cf. th. XXIIL n. 1.) Quid- 
quid continetur in deposito obiectivae revelationis, sine dubio 
ubique, semper, ab omnibus catholicis creditum est saltem im- 
plicite, nec quidquam potest in deposito contineri, quin ita sit 
creditum; desineret enim iam esse catholicus, qui promptum 
non gereret animum ad credenda omnia, quae sibi tamquam 
divinitus revelata fuerint sufficienter proposita, seu cuius habitus 
fidei non extenderetur ad assensum praestandum omnibus in reve- 
latione comprehensis. At hoc sensu semper et ubique creditum esse 
non potest dari velut criterium et regula theologica ad discer- 
nenda ea, quae in revelatione continentur; obiecta enim fidei 
implicite dumtaxat credita non cognoscuntur in se ipsis tam- 
quam revelata. Sed immo quaerere, utrum aliquid sit ubique, 
semper, ab omnibus saltem implicite creditum, est idem ac quae- 
rere utrum aliquid in obiectiva revelatione et Traditione conti- 
neatur, quae res est inquirenda per aliud, non autem nota ad 
aliud inveniendum. Quamvis ergo verum sit tam sensu affir- 
mante quam excludente, id omne pertinere ad depositum fidei, 
quod ubique, semper et ab omnibus saltem implicite creditum 
est, et nihil ad depositum pertinere, quod ita creditum non sit; 
non potest tamen haec esse significatio regulae Vincentianae. 

Intelligi itaque criterium propositum non potest nisi de fide 
explicita. Iam vero constat ex thesibus superioribus, consensum 
universalem in aliquod dogma ut doctrinam fidei, quovis tem- 
pore is existát, esse criterium certum doctrinae divinitus traditae, 
(th. V. n. Ill; th. VIH. n. 1. Il; Coroll. I. ad th. IX; th. XI. 
n. IL) Ergo sine dubio- talis consensus antiquitatis, et splendi- 
dissime consensus universalis omnium aetatum demonstrat Tra- 
ditionem divinam, (th. XIV. XV.) Quod ergo ubique, semper, 
ab omnibus creditum est, non potest non esse revelatum et di- 
vinitus traditum. 

At vero ex superioribus pariter constat, posse aliqua doctrinae 
capita contineri in deposito obiectivae revelationis, quae non sem- 
per erant in manifesta et explicita praedicatione ecclesiastica, et 
quae proinde quamdiu sufficienter proposita non erant, intra ipsos 


semper retentum est, nonnisi auctoritate apostolica traditum rectissime cre- 
ditur » ; sed latius patet semper retentum esse apud Augustinum, quam sem- 
per creditum esse apud Lirinensera. Cf. supra p. 15. 

fines Ecclesiae in controversiam vocari poterant citra iacturam 
fidei et communionis, (coroll. 2. ad th. IX. et th. XXIIL) Ergo 
potest aliquod doctrinae caput contineri in obiectiva revelatione, 
et potest etiam successu temporis, facta sufficiente explicatione et 
propositione, pertinere ad veritates fide catholica necessario creden- 
das, quod licet semper contentum in deposito revelationis, non ta- 
men semper, ubique, et ab omnibus explicite erat creditum aut ne- 
cessario credendum. Quamvis ergo characteres in canone enumerati 
si adsint, evidenter demonstrent, doctrinam cui competunt, esse 
dogma fidei catholicae; non tamen si desint, eo ipso iam con- 
stat, doctrinam non contineri in deposito fidei, aut doctrinam 
hoc ipso quod aliquo tempore ob defectum  sufficientis propo- 
sitionis non erat explicite credenda, nullo tempore esse creden- 
dam. Canon ergo verus est sensu affirmante, non tamen potest 
admitti sensu negante et excludente. 

II. Si canon spectetur in contextu et una cum explicatione, 
qua declaratur a Vincentio, apparet sensum eius esse sequentem: 
4) Antiquitas absoluta seu apostolicitas doctrinae non proponitur 
ut nota, per quam aliud inquiratur; sed est ipsa res quae in- 
quiritur. b) Tamquam notae, per quas apostolicitas doctrinae 
cognoscenda sit, proponuntur duae proprietates : universitas quae 
est consensus praesens Ecclesiae, et consensus antiquitatis (1), 
relativae scilicet, i. e. consensus qui demonstretur exstitisse ante 
exortam controversiam. Ex utravis harum duarum notarum co- 
gnoscitur et infertur antiquitas absoluta. Quando enim sive per so- 
lemne iudicium magisterii authentici (Concilii oecumenici, vel 
Pontificis) sive per unanimem praedicationem ecclesiasticam, con- 
sensio praesens universitatis est clara et manifesta, haec sola 
per se sufficit; si vero orta iam controversia consensus hic esse 
minus perspectus, vel ab adversariis confutandis non agnosce- 
retur, tum, ait Vincentius, appellandum esse ad consensionem 
antiquitatis manifestam, vel solemnibus iudiciis vel conspirantibus 
sententiis Patrum. Postremo si in disputatione polemica haere- 


(1) Quod n. 3. 4. 38. a Vincentio videtur dici tribus membris: uni- 
versitas, antiquitas, consensio, revera non tria sed duo tantum membra 
continet realiter distincta, ut apparet ex ipsius auctoris explicatione; et 
n. 41. (h. e. in recapitulatione, quae sola nobis superest ex secundo Com- 
monitorio) ipsemet illa tria contrahit in duo membra: « diximus, inquit, 
universitatis et antiquitatis consensionem spectari oportere ». 

tici eo progrederentur, ut neque eam antecedentium Patrum au- 
ctoritatem venerarentur, non aliud remanere fatetur commune 
nobis et illis principium quam auctoritatem Scripturae. Veritas 
huius nostrae interpretationis elucet ex contextibus omnibus ipsius 
Commonitorii Vincentiani. 

i^. lubet tenere id, « quod ubique, semper, ab omnibus cre- 
ditum est », nihil discernens utrum ita creditum fuerit explicite 
an implicite, (n. 3.7] Tum vero proponit notas, ex quibus per- 
veniamus in cognitionem, utrum aliquid ita ubique, semper, ab 
omnibus sit creditum, quae notae sunt universitas, antiquitas, 
consensio. « Sed hoc fut teneamus id, quod ubique, semper, ab 
omnibus creditum est) ita demum fiet, inquit, si sequamur uni- 
versitatem, antiquitatem, consensionem ». Ergo ubique, semper, 
et ab omnibus creditum esse est res cognoscenda per aliud, non 
vero nota et criterium cognitionis ; notae autem sunt universitas, 
antiquitas, consensio. 

20. Iam vero Vincentius quid intelligat nomine universitatis, 
ita continuo declarat: « sequemur autem universitatem hoc modo, 
si unam fidem veram esse fateamur, quam tota per orbem ter- 
rarum confitetur Ecclesia ». Est itaque universitas consensio 
totius Ecclesiae et quidem, quatenus distinguitur a nota anti- 
quitatis, consensio Ecclesiae hac praesenti aetate, qua oritur 
quaestio. Id manifestum est ex n. 4, ubi universitatem tam- 
quam consensionem praesentem, quae ab aliquibus turbari potest 
inventis novis erroribus, confert cum antiquitate tamquam con- 
sensionem aetatis praecedentis, « quae prorsus iam non potest 
ab ulla novitatis fraude seduci ». Praeterea ibidem n. 4. ait, 
sequendam esse universitatis consensionem, « ne ab unitatis in- 
tegritate in partem schismatis abrumpamur », quod deinde n. 5. 
exemplo illustrat catholicorum in Africa, qui « detestato schis- 
mate (Donati) universis mundi Eccclesiis (utique in praesenti con- 
sentientibus) adsociati sunt ». 

3°. Antiquitatem, quatenus nota est, intelligi a Vincentio re- 
lativam, ut ex ea inferatur antiquitas absoluta seu  apostolicitas, 
constat ex toto modo disputandi. Antiquitatem enim semper con- 
stituit in praecedentium Patrum vel Conciliorum sententia, quae 
fuerat ante ortum haereseos confutandae vel controversiae de- 
cidendae. « Item in ipsa vetustate, inquit n. 38, unius sive pau- 
cissimorum temeritati primum omnium generalia, si qua sunt, 

universalis Concilii decreta praeponant; tunc deinde, si id minus 
est, multorum atque magnorum consentientes sibi sententias ma- 
gistrorum » (i). Et n. 3g. antiquis haeresibus vult opponi Con- 
cilia facta iam ante illas haereses exortas, aut si haec etiam ab 
eis haereticis contemnantur, tum demum polemice contra eos re- 
manere ut communem fontem Scripturas. 

40. Denique utramvis notam, vel scilicet consensionem uni- 
versitatis praesentis, vel consensionem atiquitatis sufficere ad de- 
monstrandam apostolicitatem doctrinae, luculenter docet Lirinensis 


(1) Ne quis forte ex hoc et aliis hisce similibus locis Lirinensem ac- 
cuset erroris contra infallibilem auctoritatem definitionum Romani Pontificis, 
haec animadvertenda sunt: 1°. Lirinerisi propositum est non solum pro ca- 
tholicis, sed etiam polemice contra novitates haereticorum exhibere notas 
apostolicitatis doctrinae a nemine recusandas. .2?. Proponit has notas contra 
X haereses novitias recentesque tantummodo, quam primum scilicet exoriun- 
tur ». n. 39. Hinc supponendo nullum adhuc contra eas nuper exortas directum 
iudicium prodiisse, neque poterat commode ad definitionem Pontificis ap- 
pellare. 3'. Notae quas affirmando adfert, sunt omnino verissimae; sed non 
propterea negat et excludit notas alias pro diversitate rerum et adiunctorum. 
40. In iis ipsis notis quas proponit, authenticum iudicium Apostolicae Sedis 
saltem implicite includitur. Quando enim huiusmodi iudicium exstat, illud 
universitatem aut antiquitatem consensionis authentice declarat, vel univer- 
sitatem certissime efficit. Adeoque si antiquitus edita extat definitio Pon- 
tificis (de antiquitate enim in hoc numero 38.,immediate agit), semper etiam 
potest provocari ad « multorum atque magnorum consentientes sibi sententias 
magistrorum ». 5°. Lirinensi, non secus ac pridem Irenaeo, satis esse pro- 
vocare ad auctoritatem Sedis Apostolicae, ut innotescat apostolicitas do- 
ctrinae, ipsemet non obscure indicat n. 9. « Mos iste semper in Ecclesia 
viguit, ut quo quisque foret religiosor, eo promptius novellis adinventionibus 
contrairet. Exemplis talibus plena sunt omnia. Sed ne longum fiat, unum 
aliquod, et hoc ab Apostolica potissimum Sede sumemus, ut omnes luce clarius 
videant, beatorum Apostolorum beata successio (Romanos Pontifices dicit) 
quanta vi semper, quanto studio, quanta contentione defenderit susceptae semel 
religionis integritatem ». Narrata deinde innovatione rebaptizantium inde ab 
Agrippino Carthaginensi, in haec verba prosequitur: « Cum ergo undique 
ad novitatem rei cuncti reclamarent, atque omnes quaquaversum sacerdotes 
pro suo quisque studio reniterentur; tunc beatae memoriae Papa Stephaniis 
Apostolicae Sedis antistes cum ceteris quidem collegis suis, sed tamen piae 
ceteris restitit, dignum, Ut opinor, existimans, si reliquos omnes tantum Jidei 
devotione vinceret, quantum loci auctoritate superabat. Denique in epistola 
quae tunc ad Africam missa est, bis verbis sanxit, nihil novandum, nisi 
quod traditum est... Quis ergo tunc universi negotii exitus? Qui; utique, 
nisi usitatus et solitus? Retenta est scilicet antiquitas, explosa novità. ». 

locis omnibus. « Quid igitur tunc faciet Christianus catholicus, 
interrogat n. 4, si se aliqua Ecclesiae particula ab universalis 
fidei communione praeciderit? » « Quid utique, respondet, nisi 
ut pestifero corruptoque membro sanitatem universi corporis 
anteponat? » Si vero de praesenti consensu ob ortas perturba- 
tiones esset dubitatio, alterum restat: « tunc item providebit, in- 
quit, uf antiquitati inhaereat ». 

Non potest igitur dubitari, quin is sit genuinus sensus s. Vin- 
centii, quem in thesi enuntiavimus. Doctrina autem cui desit 
utraque nota, debet censeri catholicae fidei saltem nondum satis 
proposita ; doctrina repugnans alterutri consensioni debet censeri 
novitas profana. 


THESIS XXV. 


De munere coniuncto custodum atque doctorum fidei 
et de modo explicationis depositi. 


« Ex dictis infertur, propriisque argumentis confirmatur, infallibiles fidei 
» custodes esse etiam infallibiles fidei doctores, ut in obiectiva revelatione 
» Scripturae et Traditionis implicita explicent, ambigua definiant, minus 
» diserta instantiori praedicatione proponant, erroribus impugnata defendant; 
» qua in functione, licet elemento humano inquisitionis et scientiae suus sit 
n locus, infallibilitas tamen explicationis et definitionis a promissa assistentia 
» et directione Spiritus veritatis repetenda est. Falsum est igitur, quod re- 
» cens quaedam schola asseruit, in explicatione dogmatum hoc unum esse 
d munus Ecclesiae docentis sub assistentia Spiritus Sancti, ut identidem 
» ferat iudicium, quaenam inter plures diversas intelligendi dogmatis rationes 
» pro quolibet scientiae stadio ceteris potior habenda sit ». 


I. Ut in superioribus declaratum est, conceptus Traditionis 
divinae non eo absolvitur, quod summa aliqua formularum fidei 
conservatur; sed essentialis ratio Traditionis posita est in perpetua 
infallibili conservatione veri sensus ac verae intelligentiae depo- 
siti fidei ac doctrinae revelatae, (cf. th. XI. n. IL) Porro in de- 
posito fidei possunt contineri et continentur veritates, quae sunt 
implicitae in aliis, quae aliquo tempore sunt adhuc obscurius 
et minus diserte propositae; unde de iis intra ipsos fines Ec- 
clesiae possunt oriri controversiae, et possunt eaedem ab aliqui- 
bus in dubium vocari, (th. XXIII.) Praeterea etiam dogmata quae 
iam clare proposita sunt, possunt ab errantibus vel ab haereticis 


praepostere intelligi, et perverti ad sensura alienum sub multi- 
plici forma erroris. Atqui ortis huiusmodi controversiis et im- 
minentibus erroribus, vera intelligentia doctrinae et integritas de- 
positi infallibiliter conservari, et pro fine quem Deus revelationi 
praestituit, rite proponi nequit, nisi custodes fidei simul sint in- 
fallibiles fidei doctores. In hoc ipso enim posita est vera ratio 
et functio doctoratus authentici, de quo agimus, ut quae erant 
in deposito implicita, exhibeant iam explicita; ut quae erant 
ambigua et minus diserta necdum satis proposita, secundum ve- 
rum sensum definiant, et expressius proponant; ut quae in alie- 
num sensum sub diversis errorum formis detorquentur, definitis 
veris conceptibus et statutis verborum formulis, adversus errores 
defendant. Non possuntergo intelligi divinitus instituti custodes 
infalibiles depositi, quin eo ipso iidem intelligantur divinitus 
instituti infallibiles doctores, quia custodia depositi exercetur et 
perficitur ipsis functionibus doctoratus authentici, adeo ut mu- 
nus hoc duplex custodum et doctorum fidei distingui, quidem, 
non tamen subiecto et functione separari queat. Cf. th. XXIII. 
Hinc Paulus Eph. IV. it. coniungit charisma pastorum et 
doctorum. Munera quae subiecto et functione inter se differunt, 
Apostolus ibi clare distinguit et seiungit, haec vero duo munia 
non minus clare connectit particula coniunctionis. « Ipse (Chri- 
stus) dedit quosdam quidem Apostolos, quosdam autem Prophetas 
(tcj; Esv-toüg Oe alios-alios), alios vero Evangelistas, alios au- 
tem pastores et doctores » (i). Hunc sensum Apostoli egregie 
declararunt ss. Hieronymus (commentar, in h. 1. et Augustinus 
(ep. 149. n. 1l. al. 39. ad Paulinum). « Pastores et doctores, 
quos maxime ut discernerem voluisti, eosdem puto esse, sicut 
et tibi visum est, ut non alios pastores, alios doctores intelli- 
garaus; sed ideo cum praedixisset pastores, subiunxisse docto- 
res, ut intelligerent pastores ad suum officium pertinere doctri- 
nam. Ideo enim non ait, quosdam autem pastores, quosdam 
vero doctores, cum superiora ipso locutionis genere distingueret 
dicendo, quosdam quidem Apostolos, quosdam autem Prophetas, 
quosdam vero Evangelistas; sed hoc tamquam unum aliquid 
duobus nominibus amplexus est, quosdam autem pastores et 


G) Kai ajró; iSwz- voit; jjlv zzOsróXouc, voü: S: KsomqTag, roù; SI 
'üaf'fA'aTàg, TOÙç Si xo-jxiva; zat StSaezàXoug. 

doctores ». Aug. l. c. Eadem ratione concludit s. Hieronymus: 
« Nec vero putandum, quod sicut in superioribus tribus alios 
dixit esse Apostolos, alios Prophetas, alios Evangelistas ; ita et 
in pastoribus et magistris officia diversa posuerit. Non enim ait, 
alios autem pastores et alios magistros, sed alios pastores et 
doctores, ut qui pastor est, esse debeat et magister ». Hieron. l. c. 
Ex ipsa ergo Christi institutione in munere pastorum includitur 
munus doctorum; unde idem Apostolus i. Cor. XII. 28. in 
enumeratione parallela utrumque uno nomine doctorum compre- 
hendisse videtur. « Quosdam quidem posuit Deus in Ecclesia pri- 
mum Apostolos, secundo Prophetas, tertio doctores ». Si quis 
tamen contenderet, hoc altero loco enumerationem esse tantum- 
modo charismatum extraordinariorum, parallelismus non esset 
adaequatus, sed nomen doctorum utroque loco positum solum 
generica non vero specifica significatione conveniret. 

Sed quidquid censeas de posteriore hoc testimonio, inseparabilis 
coniunctio pastoratus a Christo instituti et doctoratus authentici, tum 
ex ipso munere pastorum tum ex verbis citatis Eph. IV. manifesta 
est, tum ab ipso Apostolo aliis locis eadem unitas custodiae depositi 
et doctoratus, sensu, quo nunc loquimur, satis declaratur. Contra 
« errantes et in errorem mittentes » in primis commendat Ti- 
motheo custodiam depositi. « Tu vero permane in his, quae didi- 
cisti et credita sunt tibi, sciens a quo didiceris ». 2. Tim. 111. 14. 
Ad hoc ipsum vero munus custodiae depositi continenti con- 
textu subiungit officium doctoratus, commendans eidem Scri- 
pturam tamquam instrumentum doctrinae, quo nempe in ipsa 
custodia eorum, quae didicerat et quae ei erant credita, uteretur 
« ad docendum, ad arguendum, ad corripiendum, ad erudien- 
dum in iustitia, ut perfectus sit homo Dei ad omne opus bo- 
num instructus», ibid. v. 15-17. Functiones ergo doctoris coin- 
cidunt cum custodia eorum, quae tradita sunt et concredita. 
Eodem sensu iubet eundem Timotheum « recte tractare verbum 
veritatis » ib. II. i5; iubet attendere « lectioni et doctrinae », 
ut seipsum salvum faciat et eos qui ipsum audiunt, ad quod 
munus ei data est gratia per impositionem manuum  presbv- 
terii. i. Tim. IV. i3-i6. Sicut his locis in recto commendatur 
doctoratus per quem custoditur verbum traditum veritatis; ita 
alibi directe iniungitur custodia depositi, in qua includitur do- 
ctoratus, per formam sanorum verborum. « O Timothee, depo- 

situm custodi, devitans profanas vocum novitates (t) et oppo- 
sitiones falsi nominis scientiae ». i. Tim. VI. 20. « Formam 
habe sanorum verborum (2)... bonum depositum custodi per 
Spiritum Sanctum, qui habitat in nobis ». 2. Tim. I. i3. 14. 

IL. Ex hac unitate muneris custodiendae Fidei et doctoratus 
secundum functiones declaratas, seu ex eo ipso, quod munus cu- 
stodum fidei a Christo institutum est ita, ut exerceatur per fun- 
ctiones doctoratus nec possit sine his integrum consistere, evi- 
dens est, idem principium quod confert infallibilitatem in cu- 
stodia depositi, conferre eandem  infallibilitatem in functionibus 
doctoratus. Quae ergo demonstrant promissam tutelam Christi 
ac directionem et assistendam Spiritus veritatis, ut successio apo- 
stolica depositum fidei usque ad consummationem saeculi inte- 
grum semper infallibiliter custodiat (th. V-XI.), eadem omnia 
etiam demonstrant hanc tutelam Christi et assistentiam ac di- 
rectionem Spiritus veritatis esse causam efficientem, per quam 
custodes depositi sub iisdem conditionibus, sub quibus infalli- 
biles sunt in custodienda fide, reddantur infallibiles in expli- 
candis, clarius proponendis, distinctius definiendis, et hoc ipso 
sincere defendendis veritatibus revelatis. 

i°. Verba itaque Christi: « docete omnes gentes... et ecce ego 
vobiscum sum omnibus diebus usque ad consummationem sae- 
culi », « ego rogabo Patrem et alium Paraclitum dabit vobis, 
ut maneat vobiscum in aeternum, Spiritum veritatis » ; « Para- 
dinas autem Spiritus Sanctus ille vos docebit omnia et suggeret 
vobis omnia, quaecumque dixero vobis » (th. V.), non possunt 
pertinere ad successores Apostolorum ut perpetuos depositi cu- 
stodes, quin ad eos pertineant ut fidei revelatae doctores secun- 
dum functiones, quas commemoravimus, quia his ipsis custodia 
depositi exercetur. Hinc Patres quos citavimus th. Vili. n. 1, 
dum de assistentia et operatione Spiritus Sancti loquuntur ad 
infallibilem custodiam depositi per magisterium authenticum, ple- 
rumque has functiones doctoratus prae oculis habent. Rationem 


(1) Nunc in edd. graecis est ztvoytov'.a;; sed zatvotfomz; sicut Vulgata 
habent verss. Itala, Armena, plures Patres graeci et latini, nonnulli codd. 
graeci. 

(2) 'Y^o-üá-wnv zy- jytatv-ivtoiv Xófwv, formam expressam habe '-ana- 
tum doctrinarum ab Apostolis traditarum, non solum ad credendum sed 
BWetiam ad docendum. 

cur sit haereticum repugnare Ecclesiae consensu communi Scri- 
pturarum sensum declaranti, adeoque rationem infallibilitatis in 
expositione et explicatione dogmatum, refert Irenaeus IV. 26. n. 5. 
« ad charismata Domini, per quae Scripturas sine periculo nobis, 
exponunt ii, apud quos est ab Apostolis Ecclesiae successio ». 
Causa efficiens, ut in universali Ecclesia « non eat in errorem 
studiosissima speculatio » explicando verum sensum dogmatum, 
apud Augustinum (in Ps. 9. n. 12.) est « Dominus, qui ipsam 
Ecclesiam | inhabitat ». Causa  infallibilitatis definitionum do- 
gmatum, quae adversus haereticos fiunt in Conciliis, apud Cy- 
rillum Alex. T. V. P. IL. p. 4. 175. « est Christus qui prae- 
sidet », et « Spiritus Sanctus qui per Concilia loquitur ». Quod 
« in Sede Apostolica immaculata est semper servata religio », 
id inde est, « quia non potest D. N. lesu Christi praetermitti 
sententia dicentis: tu es Petrus et super hanc petram aedificabo 
Ecclesiam meam » (in Professione subscripta ab orientalibus sub 
Hormisda, et sub Hadriano II. in Cone. VIIL). Ratio auctori- 
tatis irrefragabilis consentientium Patrum, qui per temporum 
et locorum differentias dispensati, doctorum munere funguntur, 
apud Theodoretum T. IV. p. 33. et Leontium Galland. XII. 
p. 682. est « charisma Spiritus Sancti, quod acceperunt ad do- 
cendum in uno Spiritu », et « gratia Spiritus Sancti, per quem 
edocti sunt et inter se consentiunt ». 

20. Quae quamvis ita sint, hoc tamen promissum et ordi- 
narium charisma Spiritus veritatis non est per novam revelatio- 
nem, ut demonstravimus th. XXII; sed est per assistentiam et 
per directionem Spiritus Sancti ita, ut elementum humanum in- 
quisitionis, industriae, doctrinae acquisitae non excludatur, sed 
immo supponatur. Possumus quoad hanc rem distinguere tria, 
occasionem, praeparationem, ultimam conclusionem explicationis, 
clarioris propositionis, strictioris definitionis dogmatum. 

à) Occasionem externam frequentissime praebent controversiae 
exortae, errores, haereses, ut ss. Patres saepe animadverterunt. 
Ipsa enim custodia depositi necessariam reddit adversus errores 
doctrinae revelatae defensionem, ex qua explicatio, strictior de- 
finitio, et instantior praedicatio dogmatis consequitur: « a quibus 
proficiscuntur instituta doctrinae, ab iisdem (decet) discordes eru- 
ditionis repugnantias solvi », ait Gratianus Augustus. (Opp. s. Am- 
brosii T. II. p. 787.). Conferantur Patres Concilii Chalcedonensis 

in allocutione ad Marcianum Augustum (Hard. II. p. 646. sq.)i 
Athanas. de decret. Nicaen. n. 32; Hilar. Trin. 1. Il. n. 1. sqq.. 
Augustinus in Ps. 04. n. 22; de dono Persever. c. 20. n. 53, 
Civ. Dei 1. XVI. c. 2. n. 1; Confess. 1. VIL. c. ig. n. 25. 
« Ex haereticis asserta est Catholica, inquit Augustinus in Ps. 1. c., 
et ex his qui male sentiunt, probati sunt qui bene sentiunt. Multa 
enim latebant in Scripturis; et cum  praecisi essent haeretici, 
quaestionibus agitaverunt Ecclesiam Dei: aperta sunt, quae la- 
tebant, et intellecta est voluntas Dei ». « Multa quidem ad fi- 
dem catholicam pertinentia, dum haereticorum callida inquietu- 
dine exagitantur, ut adversus eos defendi possint, et considerantur 
diligentius, et intelliguntur clarius, et instantius praedicantur 
et ab adversario mota quaestio discendi existit occasio ». De 
Civ. Dei 1. c. 

DÒ) Praeparatio interna explicationis varia est et latissime patet. 
Ad elementum humanum hic sine dubio praeter alia pertinet scientia 
acquisita disciplinarum sacrarum, studium Scripturarum, operum 
ss. Patrum et università monumentorum ecclesiasticorum, litur- 
giae, rituum, consuetudinum ecclesiasticarum, theologiae denique 
universae, in quibus omnibus subsidium disciplinarum etiam 
mere rationalium et humanarum deesse non potest. Tota deni- 
que haec opera et industria considerari debet subdita et subser- 
viens auctoritati ac vigilantiae magisterii authentici. At non sola 
scientia constituitur hoc elementum praeparationis, quod dicimus 
humanum ; sed alia sunt quam plurima rerum ac eventuum, et 
totius vitae Christianae adiuncta, ad populum Christianum et ad 
universam Ecclesiam pertinentia, quibus explicatio, illustratio, 
distinctior definitio dogmatum praeparari potest. 

Non opponimus igitur hoc loco humanum diidno sicut dis- 
tinguitur' natura et gratia; sed elementum humanum dicimus 
tam naturalem quam supernaturalem dispositionem ac coopera- 
tionem ex parte hominum, quam Spiritus Sanctus sua providentia 
et assistentia moderatur ac dirigit ad fidei explicationem, defi- 
nitionem ac defensionem. Unde elementum istud quod dicimus 
humanum, quatenus pertinet ad praeparationem explicationis, con- 
siderari debet semper sub speciali providentia et directione Spi- 
ritus Sancti; adeoque in ipsa praeparatione humanum a divino 
distingui, non tamen separari po/Est. Possumus autem hanc prae- 
parationem spectare in universa Ecclesia, et ideo primo loco in ipsa 

Ecclesia docente et in magisterio authentico; vel possumus eam 
considerare ut est in hominibus et coetibus privatis, puta in 
scholis et theologis vel in populo Christiano. Primo modo debet 
dici directa praeparatio explicationis, sub providentia Spiritus 
Sancti inducentis in omnem veritatem ; altero modo debet dici 
praeparatio indirecta, quatenus coniungitur et subservit auctori- 
tati et actioni Ecclesiae docentis. 

c) Conclusionem explicationis appellamus ipsam authenticam 
propositionem, quando iam dogma explicite, clare, diserte pro- 
ponitur credendum ; sive id fiat per solemnem definitionem, sive 
per consensum universalem praedicationis ecclesiasticae aliter prae- 
valentem. Iam vero quae hactenus disputavimus, demonstrant, 
etiam in ipsa hac explicationis conclusione elementum huma- 
num suas partes habere, quoniam Ecclesia non novis revelatio- 
nibus regitur, sed per assistentiam et gubernationem Spiritus 
Sancti in professione revelationis ab Apostolis traditae infalli- 
biliter conservatur. Haec itaque assistentia et gubernatio, organa 
humana divinitus instituta horumque operam dirigit ad con- 
sensum vel definitionem veri revelati, eisque in sua inquisitione 
assistit ita, ut ad consensum vel definitionem numquam  perve- 
niatur, nisi secundum sensura genuinum in obiectiva revelatione 
contentum. Unde ad ipsam directionem et providentiam Spi- 
ritus Sancti pertinet efficere, ut sufficiens diligentia humana in 
fidei definitionibus numquam desit, quod recte animadvertunt 
Suarez (de Fide disp. V. sect. 8. n. n.), Bellarminus (de Rora. 
Pontif. 1. IV. c. 2.) et alii. Elementum humanum potest qui- 
dem esse varium in diversis aetatibus; sed infallibilitas propo- 
sitionis et definitionis tota nititur in promissa assistentia Spiri- 
tus Sancti, non vero pendet a perfectione elementi humani, di- 
ligentiae, inquisitionis, theologicae scientiae per se spectatae. 

Nihilominus verum manet, quod diximus de elemento hu- 
mano in explicatione fidei. Ecclesia nimirum sive ad universa- 
lem consensum in praedicatione, sive ad formalem definitionem 
dogmatum, quae prius in controversiam vocabantur, a Spiritu 
Sancto non deducitur per novas revelationes et per inspirationem 
propheticam, nec deducitur (saltem ex infallibili promissione) 
per miracula psychologica. Sed elementum humanum, sive illud 
pro diversis temporibus et adiunctis sit in se perfectius sive im- 
perfectius, habet primo indefectibiliter promissam tutelam Christi 

et Spiritus veritatis, ne umquatn a eat in errorem » (ut loquitur 
Augustinus), ut scilicet numquam deveniatur ad universalem con- 
sensum praedicationis in dogmate fidei, quod veritas revelata 
non sit, nec umquam deveniatur ad definitionem, quae non sit 
vera. Ad huiusmodi verum consensum aut veram definitionem 
secundo ipsum humanum elementum deducitur per supernatu- 
ralem gubernationem Spiritus Sancti, quae naturam non de- 
struit sed elevat et ordinat. 

Unde a) pro diversitate elementi humani potest aliquibus ae- 
tatibus explicatio fidei esse illustrior quam aliis, p) Pro eadem 
diversitate ipsae formales definitiones fidei possunt esse aliqui- 
bus temporibus pleniores, distinctiores, profundiores quam aliis, 
y) Imo fieri potest, ut ex imperfectione elementi humani (scien- 
tiae, inquisitionis, cooperationis, sanctitatis) non deveniatur ad 
definitionem, ad quam Spiritus Sanctus sub conditione maioris 
perfectionis deduxisset, ó) Sed fieri numquam potest, quaecum- 
que sint elementa humana, et quaecumque supponatur eorum 
imperfectio, ut ipse consensus praedicationis, de quo diximus, 
vel ipsa definitio ad quam deventum est, positive non contineat 
veritatem. Ad indefectibilitatem enim huius consensus horumque 
iudiciorum fidei, omnibus diebus usque ad consummationem sae- 
culi, promissa est assistentia eius cui data est omnis potestas in 
coelo et in terra, ac Spiritus veritatis tam incommutabiliter, quam 
incommutabiliter promissa est indefectibilitas Ecclesiae (i). 


(1) Lubet hic adscribere Ludovici Molinae lucidissimam huius rei expli- 
cationem. « Quamvis Spiritus Sanctus adfuerit semper Ecclesiae, ne in suis 
definitionibus erraret, omnesque proinde sint verissimae et inter se consen- 
tientes; negandum tamen idcirco non est, Deum, quando aliqua sese offe- 
runt definienda, exigere ab Ecclesia cooperationem ac investigationem eorum 
quae definienda sunt, et pro qualitate hominum qui in Conciliis conveniunt, 
investigatione et industria quae adhibetur, et pro maiori vel minori peritia 
ac notitia rerum quae uno tempore quam aliis habetur, confici definitiones 
magis aut minus perspicuas, exactiusque ac plenius definiri res uno tempore 
quam aliis. Etenim Spiritus Sanctus cum suaviter omnia disponat, ita Ec- 
clesiae ne erret, assistit, ut illius cooperationi et industriae, temporumque 
opportunitatibus ac circumstantiis suum locum relinquat. Neque propterea 
negare intendimus, ad Spiritum Sanctum pertinere illustrationibus aliisque 
auxiliis supernaturalibus adiuvare congregatos in Conciliis ad res definien- 
das, solereque abundantius uno tempore quam alio illa impertiri iuxta suae 
sapientiae ac providentiae ordinem ac dispositionem , prout Ecclesia plus 
uno tempore quam alio ad ea suscipienda seipsam disponit, atque iuxta 

3o. Si quae diximus, in summam  contrahamus, explicatio 
doctrinae fidei per doctores authenticos, in his fere capitibus con- 
stituta intelligitur. Vel a) solemn! definitione aut unanimi prae- 
valente consensu, authenticum magisterium proponit dogma in 
se ipso explicite, quod antea propositum erat in alio implici- 
tum ; vel b) sub determinatis conceptibus et respectó directe op- 
posito certis quibusdam erroribus dogma declaratur, hocque ipso 
statuuntur determinatae ecclesiasticae verborum formae, quibus 
tales conceptus exprimuntur; vel c) quod prius obscurius erat 
et ambiguum, aut usu magis ac consuetudine constabat quam 
diserta praedicatione, delinitur clarius et expressius. Ex his de- 
nique, ut patet, consequitur a) distinctior tum pro singulis, tum 
pro universa Ecclesia intelligentia ; hisque omnibus continetur 
instantior explicit! et definiti iam dogmatis praedicatio, et ad- 
versus hacieses validior defensio. 

Est hic, ut brevissime dixit Albertus M. (3. dist. 25. 
a. i. ad i.) « potius profectus fidelis in fide, quam fidei in 
fideli », h. e. profectus explicitae et distinctae cognitionis 
obiecti fidei, non incrementum ipsius obiecti in se. Eloquen- 
tius idem declarat Vincentius Lirinensis locis illis notissimis. 
« Crescat igitur oportet et multum  vehementerque proficiat 
tam singulorum quam omnium , tam unius hominis quam to- 
tius Ecclesiae, aetatum ac saeculorum gradibus, intelligentia, 
scientia, sapientia; sed in suo dumtaxat genere, in eodem scilicet 
dogmate, eodem sensu, eademque sententia... quodcumque in 
hac Ecclesiae Dei agricultura fide Patrum satum est, hoc idem 
filiorum industria decet excolatur et observetur, hoc idem ilo- 


suum beneplacitum, qui dona sua, ut vult, distribuit... Cum vero dispu- 
tationibus, assidua lectione, meditatione ac investigatione rerum, augeri 
soleat temporum progressu earum notitia ac intelligentia, Patresque in po- 
sterioribus Conciliis investigatione ac definitionibus priorum adiuventur, 
inde oritur, ut definitiones posteriorum Conciliorum esse soleant dilucidio- 
res, pleniores magisque accuratae et exactae quam priorum. Ad posteriora 
etiam Concilia spectat interpretari, exactiusque ac plenius definire, quae in 
prioribus Conciliis minus dilucide et non tam plene et exacte definita fuere. 
His de causis temporum progressu crescit in Ecclesia notitia rerum defi- 
nitarum, non solum quoad numerum sed etiam quoad perspicuitatem et 
exactionem, ut in dogmate illo, an parvulis in baptismo gratia et virtutes 
theologicae infundantur, et in plerisque aliis est manifestum ». Molina in i. 
P. q. 14. a. IJ. disput. XV. n. 7. 

reat et maturescat, hoc idem proficiat et proficiatur. Fas est 
enim ut prisca illa coelestis philosophiae dogmata processu tem- 
poris excyrentur, limentur, poliantur; sed nefas est, ut com- 
mutentur; nefas ut detruncentur, ut mutilentur. Accipiant licet 
evidentiam, lucem, distinctionem; sed retineant necesse est ple- 
nitudinem, integritatem, proprietatem ». Commonitor, n. 27-32. 
cf. Basii, ep. 223. al. 79. num. 3; Augustin. ll cc. 

Il. Güntherus distinguebat facta historica in Scripturis con- 
signata, et horum factorum intelligentiam. Hanc intelligentiam 
appellabat « traditionem doctrinalem » et « conscientiam Eccle- 
siae ». Porro intelligentiam eandem, statuebat, continua incrementa 
accipere ope scientiae philosophicae, adeo ut imperfectior fuerit 
in Apostolis quam in ss. Patribus, in his tamen minime per- 
fecta, immo admodum manca propter defectum verae philoso- 
phiae, donec tandem nunc reperta vera philosophia (Güntheriana) 
viam instravit, qua perveniatur ad supremam totius revelatae 
doctrinae intelligentiam, atque ita ad conclusionem « traditionis 
doctrinalis », seu, ut ipse loquitur, ad id quo non plus ultra 
procedi potest. In hoc scientiae profectu et veritatis explicatione 
per aetatum decursum, ad magisterium Ecclesiae spectat inter 
varios modos intelligendi dogmatis quovis tempore obtinentes de- 
finire illum, qui eo tempore est aptissimus. Hac in definitione 
Ecclesia sub assistentia Spiritus Sancti est infallibilis ; at non ideo 
definitus modus intelligendi dogmatis est simpliciter perfectus 
et verus. Imo proficiente humano intellectu in aliis scientiis, in 
philosophia generatim, in psychologia, in philosophia naturae, 
etiam illa ab Ecclesia pridem data dogmatis definitio apparebit 
imperfecta, et alia perfectior erit necessaria. Huiusmodi ergo de- 
finitiones quae ab Ecclesia diversis aetatibus editae sunt, ait 
Güntherus, agnoscendas esse ut continentes aliquam veritatem, 
non tamen veritatem et veram dogmatis intelligentiam simpli- 
citer. Ita definitio Ephesina de unitate peísonae Christi continet 
aliquam veritatem in eo positam, quod Christus homo fuit ab 
initio suae existentiae coniunctus Deo Verbo, sed non continet nec 
potuit continere supremam intelligentiam dogmatis (1), quia sae- 


(1) Suprema haec intelligentia iuxta Güntherianos in eo est, quod duae 
personae divina et humana, manentes duae personae, coniunguntur in unam 
personam compositam. Huius commenti confutationem vide in Tract, de 
Incarn. th. XXI. XXIV. XXV. 

culo V. defuit philosophia saeculi XIX ; Spiritus Sanctus vero 
hunc defectum noluit supplere iuxta sapientem | oeconomiam, 
qua nec Moysi in V. T. revelata fuit veritas SS. Trinitatis, et 
iuxta effatum illud Christi: « non potestis portare modo ». Ea- 
dem ratione etiam Concilium Tridentinum dicitur a Günthero (in 
Annalibus philosophicis quos inscripsit Lydia ;852. p. 348-350). 
« quoddam interim, cui wNsm'dejinitivum sit successurum, nemo 
novit ». Propaedeutica T. Il. p. 25q. sqq.; Aurorae australes 
et boreales p. 260-264; Lydia i850. p. 94. sqq. 

In tota hac theoria in primis conceptus Traditionis doctri- 
nalis pervertitur; tum consequenter ad hanc idearum perversio- 
nem relatio inter indiligentiam Apostolorum et sequentium do- 
ctorum perperam stabilitur; ss. Patrum etiam consentientium 
auctoritas, et generatim doctoratus authenticus ad explicationem 
dogmatum, vel negatur vel in alienum sensum detorquetur; hinc 
ministerium divinitus institutum in successione apostolica, ad con- 
servandam et explicandam Traditionem, fere eliminatur, atque 
in eius locum aliquo modo cultores scientiae rationalis substi- 
tuuntur; philosophia et scientia naturalis, quae non potest esse 
nisi aliquod subsidium elementi humani in praeparatione expli- 
cationis, assumitur ut causa princeps totius explicationis; quamvis 
enim concedatur per Spiritum Sanctum explicationem esse in- 
fallibilem, hoc ipsum non rite declaratur. Praeterea Traditionis 
ipsius in se et objective spectatae incrementum (utique ex falsa 
Traditionis notione) admittitur. Postremo conclusio explicationis 
et valor definitionis omnino praepostere concipitur. De hoc tan- 
tum ultimo hic agimus; reliqua enim ex superioribus thesibus 
confutata facile intelliguntur. 

i?. Definitiones fidei sub ea verborum forma et sub iis con- 
ceptibus, sub quibus proponuntur, credendae sunt fide irrefor- 
mabili ac immobili. Hoc enim ipsum efficitur per assistentiam 
Spiritus Sancti, ut hisce Ecclesiae definitionibus nihil subsit, quod 
non sit obiectite revelatum et immutabiliter verum. Quamvis 
ergo fieri possit, ut dogma prius directe explicatum et definitum 
sub uno conceptu, in oppositione adversus certum aliquem er-, 
rorem (e. g. distinctio personarum in Deo adversus Sabellianos; 
unitas personae in Christo adversus Nestorianos), postea directe 
declaretur et definiatur sub alio conceptu adversus errorem alium 
forte priori contrarium (e. g. unitas essentiae in tribus personis, 

adversus Arianos; distinctio naturarum in Christo adversus Mo- 
nophysitas); fieri tamen numquam potest, ut conceptus prior 
non maneat in omne tempus infallibiliter verus et credendus tam- 
quam dogma a Deo revelatum. Ita, exempli causa, postquam de- 
finitum £St, unam esse personam Christi eamque divinam, nec 
hominem Christum esse aliam distinctam personam quam Chri- 
stum Deum; non potest quovis tempore sequenti reperiri ut ve- 
rum et admitti, aliam personam esse Deum Verbum et aliam 
distinctam personam Christum hominem, quomodocumque per- 
sonae duae inter se unitae intelligantur. « Manet enim verbum 
fidei in aeternum », ut ait Athanasius de definitione Nicaena, 
(ep. ad Afros n. 2.) Sane nisi hoc fundamentale principium 
firmum sit, infallibilitas Ecclesiae tam in docendo quam in cre- 
dendo, et constans veritas omnium dogmatum subvertetur. 

20. Ex his ipsis consequitur, relationem inter definitiones fidei 
et inter scientiam humanam omnino inversam esse et ei oppo- 
sitam, quam Güntheriani conceperant. Post definitionem nefas 
est, ut scientia humana sensum dogmatis ad suas rationales ideas 
praeconceptas conformet; sed ordine inverso, sensus in defini- 
tione propositus norma sit oportet scientiae et intelligentiae. 
Scientiae itaque theologicae munus est, a) ut satagat dogma se- 
cundum formam definitam quam accommodatissime concipere; 
expoliendo etiam, si opus sit, ad sensum definitae veritatis no- 
tiones philosophicas. Qua ratione ex. g. notiones personae et 
naturae ad sensum dogmatis definiti de SS. Trinitate et Incar- 
natione; notio generationis ad sensum dogmatis de processione 
Spiritus Sancti a doctoribus catholicis expolitae sunt, non sine 
fructu ipsius etiam rationalis philosophiae, (vid. Tract, de Trin. 
th. XXX. XXXI.) p) Alterum et praecipuum deinde theologiae 
munus est, ut secundum sensum definitum veritatem ex monu- 
mentis revelationis demonstret, atque adversus errores et falsas 
intelligendi rationes tueatur, c) Haec ipsa necessaria defensio, 
et hoc studium verae intelligentiae postulat, ut dogmatis in defi- 
nito suo sensu nexus ac concentus cum aliis veritatibus sive theo- 
logicis sive etiam rationalibus et naturalibus (quantum myste- 
riorum indoles permittit) inquiratur et manifestus exhibeatur. 
Valet itaque axioma Patrum sicut universim, ita etiam in singulis 
capitibus pro scientia theologica: fides praecedit, ut sequi pos- 
sit rerum fdei scientia; in fide fundatur scientia ; fides quaerit 

intellectum. Non autem praecedit intellectus et scientia, ut fidei 
obiectum sub certa forma definitum ad suas ideas suumque ge- 
nium conformet, nec potest admitti principium a Giinthero in- 
dicatum ordine inverso: « intelligo ut credam », si de alia scientia 
quam de cognitione motivorum credibilitatis sermo sit. (S. Th. 
2. 2. q. i. a. 4. ad 2) 

Hanc ipsam doctrinam iam ab oecumenico Concilio Vaticano 
definitam habemus: « Neque enim fidei doctrina quam Deus re- 
velavit, velut philosophicum inventum proposita est humanis 
ingeniis perficienda; sed tamquam divinum depositum Christi 
sponsae tradita, fideliter custodienda et infallibiliter declaranda. 
Hinc sacrorum quoqVe dogmatum is sensus perpetuo est retinen- 
dus, quem semel declaravit sancta Mater Ecclesia, nec umquam 
ab eo sensu, altioris intelligentiae specie et nomine, recedendum ». 
Huic definitioni in cap. IV. Constit. Dei Filius, respondetcanon 3ills: 
« Si quis dixerit, fieri posse, ut dogmatibus ab Ecclesia propo- 
sitis aliquando, secundum progressum scientiae, sensus tribuendus 
sit alius ab eo, quem intellexit et intelligit Ecclesia; anathema 
sit ». 

Corollarium. Sicut historia populi Dei in V. T. ab Adam 
usque ad Christum, pariterque historia evangelica et apostolica 
est historia divinae revelationis; ita etiam inde a consummata 
obiectiva revelatione locum habere potest, et certe habuit, historia 
explicationis et propositionis dogmatum. Quoniam usu loquendi 
satis communi dogma fidei dici solet non tam veritas revelata 
in se, quam veritas revelata quatenus est sufficienter proposita 
in Ecclesia, sicut dici potest e. g. veritatem revelatam imma- 
culatae conceptionis B. V. non fuisse dogma fidei ante defini- 
tionem, nunc esse dogma fidei; propterea historia explicationis et 
propositionis veritatum revelatarum potest dici historia dogma- 
tum. Quamvis ergo erraret, qui hac appellatione affirmaret hi- 
storiam h. e. mutationem aliquam et profectum revelationis 
obiectivae post Apostolos, atque ita historiam dogmatum con- 
funderet cum historia revelationis; et quamvis gravius adhuc 
erraret, qui hoc nomine uteretur ad asserendam mutabilitatem 
sive veritatis revelatae in se, sive dogmatis sufficienter iam pro- 
positi: non est tamen quod quis offendatur nomine, licet recen- 
tius invecto, historiae dogmatum ; habet enim nomen praeter 
illan praeposteram significationem, aliam eamque verissimam. 


Quis enim dixerit, definitionum e. g. Tridentinarum, aut pro- 
positionis doctrinae de canone librorum sacrorum, aut definitionis 
nuper commemoratae de immaculata conceptione B. V. nullam 
esse historiam? Nihilominus ambiguitas et abusus nominis satis 
est, ut, ubi potest perperatn intelligi, non adhibeatur sine de- 
claratione, et potius dicatur historia explicationis quam historia 
dogmatum. Porro explicatio dogmatum, de qua in thesi egimus, 
non est idem ac theologia dogmatica seu schola theologica ; ergo 
etiam historia explicationis dogmatum et historia theologiae 
dogmaticae distinguuntur. 

Denique consideranti patebit, explicationem ac propositionem 
dogmatum eiusque historiam cohaerere cum historia revelationis 
ut cüm suo fundamento praesuppositoj necti intrinsecus cum 
historia theologiae ut cum suo consequenti, et aliquatenus ut 
cum aliquo antecedenti elemento praeparationis; copulari extrin- 
secus cum historia haereseon, a qua non tamquam a causa, sed 
tamquam ab occasione, explicatio et explicationis modus qua- 
dam ratione pendet; patebit postremo, eandem historiam expli- 
cationis dogmatum constituere partem intimam historiae eccle- 
siasticae. 


THESIS XXVI. 


De discrimine explicationis depositi fidei 
ante et post completam revelationem. 


« Explicatio et illustratio revelationis usque ad suum complementum 
» per Christum et per Spiritum Sanctum in Apostolis, facta est a Deo ipso 
» per novas continuo sibi succedentes revelationes. Instituta ergo compara- 
» tione inter diversas oeconomias, non autem inter singulas in his oeco- 
» nomiis personas, dici debet depositum fidei eo fuisse explicatius, quo 
» plenitudini temporis propinquius. Quod vero ait s. Thomas (2. 2. q. 1. 
» a. 7.), quantum ad substantiam articulorum fidei non esse factum eorum 
» augmentum per temporum successionem, sed quantum ad explicationem 
» crevisse numerum articulorum, non eodem sensu intelligendum est, ac 
» quando dicimus, in Ecclesia Christiana post Apostolos nullum obiectivum 
» incrementum depositi, eiusdem tamen explicationem locum habere posse ». 


1l. Sine dubio populus Dei unus est, et latiori aliquo sensu 
una Ecclesia Dei ab initio humani generis usque ad consumma- 
tionem saeculi, adhaerens Deo per fidem, spem et charitatem, 


atque ad hanc unionem cum Deo, sicque ad aeternam salutem 

pertingens per merita Christi redemptoris, pro uno statu adhuc 
futuri, pro alio statu iam praesentis; non enim aliud nomen 
est sub coelo datum hominibus , in quo oporteat nos salvos 
fieri ». (Act. IV. 12.) Vide Gregor, de Valentia Analys. fidei 
1. VI. c. 2. n. 2. Hinc Deus inde ab initio supernaturaliter seipsum, 
et redemptionem per Christum revelavit. (Gen. III. i5.) In fide 
autem in Deum et in Christum redemptorem consistit ipsa (ut dici 
solet a theologis) substantiafidei, sine qua Ecclesia Dei numquam 
fuit: « haec est vita aeterna, ut cognoscant te solum Deum verum 
et quem misisti lesum Christum ». (Io. XVII. 3.) Nihilominus 
discrimen est maximum inter modum revelationis, instituta, et 
sacramenta, ut se habuerunt ante Christi adventum, et ut com- 
pleta sunt a Verbo incarnato in sua Ecclesia; sicut discrimen 
est inter promissionem et praeparationem ac inter rem ipsam 
promissam et completam. Unde distincta sane est duplex oeco- 
nomia veteris ac novi Testamenti. In ipsa veteri oeconomia se- 
cundum ea omnia quae enumeravimus, discrimen non quidem 
eiusdem rationis sicut inter vetus et novum Testamentum, ma- 
gnum tamen est inter populum Dei peculiarem collectum et for- 
matum ministerio Moysis, et inter statum praecedentem ante 
Moysen, qui status pro ceteris gentibus etiam post institutionem 
populi peculiaris perduravit. Unde altera est distinctio, quae dici 
solet legis naturae et legis scriptae; seu oeconomiae patriar- 
chalis et oeconomiae Mosaicae. 

Iam si non singulas personas sed status diversos et oecono- 
mias conferamus; primum quidem constat, revelationem patriar- 
chalem, quatenus publica erat et communicanda aliis, penes 
Israelitas per Moysen collectos et formatos in peculiarem popu- 
lum Dei, conservatam fuisse aut renovatam; deinde vero revela- 
tionem eandem, tum quoad doctrinam directam de Deo, tum quoad 
veritates alias connexas et quoad doctrinam moralem, maxime 
autem quoad futurum Messiam fuisse explicatam, illustratam, 
disertius et instantius propositam per .Moysen, prophetas, et in- 
spiratos scriptores novis, et moraliter loquendo, continuo sibi suc- 
cedentibus revelationibus usque ad completionem per adventum 
promissi et exspectati .Messiae. Depositum ergo revelationis longe 
explicatius et amplius erat in lege scripta quam in oeconomia 
patriarchali, idque non per meram explicationem absque novis 
revelationibus; sed per incrementum ipsius obiectivi verbi Dei. 

Si veteris oeconomiae pars utraque seorsum spectetur, facile 
patet, incrementum per temporum successionem'in utraque fuisse. 
Nam revelationes et in serie patriarcharum, praesertim inde ab 
Abraham non defuerunt; potissimum vero in oeconomia Mo- 
saica missio prophetarum et inspiratio scriptorum sacrorum, usque 
ad tempora secundi templi luculentissima, ab eo tempore minus 
quidem perspecta ludaeis, sed tamen realis, numquam desiit (1). 
Hae vero revelationes novae, utique incrementum erant depositi 
ex praecedentibus aetatibus transmissi. « Fides nostra, inquit 
s. Thomas, in duobus principaliter consistit; primo quidem in 
veri Dei cognitione... secundo in mysterio incarnationis... Si 
ergo de prophetia loquamur, in quantum ordinatur ad fidem 
deitatis, sic crevit secundum tres temporum distinctiones, scili- 
cet ante legem, sub lege, et sub gratia. Nam ante legem Abraham 
et alii Patres prophetice sunt instructi de his, quae pertinent 
ad fidem deitatis. Unde et prophetae nominantur Ps. CIV. i5... 
Sub lege autem facta est revelatio prophetica de his, quae per- 
tinent ad fidem deitatis, excellentius quam ante ; quia iam opor- 
tebat circa hoc institui non solum speciales personas aut quas- 
dam familias, sed totum populum. Exod. VI. 2... Postmodum 
vero tempore gratiae, ab ipso Filio Dei revelatum est mysterium 
Trinitatis. Matth. XXVIII. 19. In singulis tamen statibus prima 
revelatio excellentior fuit. Prima autem revelatio ante legem facta 
est Abrahae (computando tompora generis humani velut reno- 
vati post Noe, et respiciendo immediatam connexionem cum po- 
pulo Israël ; -quoad revelationem ante diluvium posset idem dici 


(1) ludaei praeter modum sublimissimum quo Deus cum Moyse « ore 
ad os loquebatur» Num. XII. 18, distinguunt quatuor gradus: Io. prophe- 


tiam quae coniuncta est cum visione aliqua ; 2'. Spiritum San- 


ctum VilpH TTH*"! ubi est divina inspiratio interna sine visione (confer 
contra ordinem graduum S. Th. 2. 2. q. 174. a. 2. coli. a. 3.); 3". Urini et 
Tummim | l'ap* Lev. Vili. 8; Ecclesi. XLV. 12. (gr. io.) quo 


Deus se revelabat sacerdotibus ; 40. Filiam vocis 7p"Fl3 quae est revela- 


tio quaedam mediata, et concessa fuisse dicitur sapientibus et piis post 
tempora Malachiae sub secundo templo. « Praestantiores sapientum, dici- 
tur in libro Kosri P. III. c. 11, durante templo secundo, videbant figuras 
et audiebant Filiam vocis, qui gradus est piorum, quo gradus prophetarum 
est superior ». Haec saltem eatenus valent, ut demonstrent, ipsos ludaeos 
continuationem supernaturalis revelationis sub templo secundo, non negasse. 

de Adam, quod Angelicus hic dicit de Abraham)... Isaac vero 
facta est inferior revelatio quasi fundata super revelatione facta 
Abrahae, unde dictum est ei: ego sum Deus Abraham patris 
tui. Gen. XXVI. 24; et similiter ad lacob dictum est: ego sum 
Deus Abraham patris tui et Deus Isaac. Gen. XXVIIF. 12. Et 
similiter in statu legis prima revelatio facta Moysi excellentior 
fuit, supra quam fundatur omnis alia prophetarum revelatio, 
(sicut et ipsa fundatur super eam, quae facta est praecedentibus 
patriarchis). Ita etiam in tempore gratiae, super revelatione facta 
Apostolis de fide Unitatis et Trinitatis fundatur tota fides Ec- 
clesiae, (ipsa vero revelatio Christi et Spiritus Sancti per Apo- 
stolos est completio totius revelationis praecedentis). Quantum 
vero ad fidem incarnationis Christi, manifestum est, quod quanto 
fuerunt Christo propinquiores, sive ante sive post, ut plurimum 
plenius de hoc instructi fuerunt ». S. Th. 2. 2. q. 174. a. 6. 

Ceterum ne de propinquitate ad Christum difficultas oriatur, 
a) comparatio intelligenda est inter triplicem statum oeconomiae 
non inter personas singulas; ) adverti debet, totum novum Te- 
stamentum ut tempus hovissimum et temporis plenitudinem esse 
Christo semper aeque propinquum : « et ecce ego vobiscum sum 
omnibus diebus usque ad consummationem saeculi ». Itaque, sal- 
tem loquendo de statu ác fidei deposito, et praescindendo a sin- 
gulis personis, indubitatum est, quod eloquentissime prosequitur 
s. Gregorius M. « Hoc quoque nobis sciendum est, quia et per 
incrementa temporum crevit scientia spritualium Patrum. Plus 
namque Moyses quam Abraham, plus prophetae quam Moyses, 
plus Apostoli quam prophetae, in omnipotentis Dei scientia eru- 
diti sunt... quia quanto mundus ad extremitatem ducitur, tanto 
nobis aeternae scientiae aditus largius aperitur ». In Ezech. 1. II. 
hom. 4. n. 10-12. (al. in Ez. hom. 16.) Vide Suarez de Fide 
disp. II. sect. 6; de Lugo de Fide disp. III. sect. 5. 

II. S. Thomas 2. 2. q. 1. a. 7. duo docet, quoad substan- 
tiam scilicet articulorum fidei non esse factum augmentum, et 
solum quoad explicationem crevisse numerum articulorum. Con- 
stat vero tum ex ipsa explicatione s. Thomae, tum ex iis quae 
hactenus a nobis dicta sunt, hanc duplicem assertionem Angelici 
non esse intelligendam eo sensu, quo in N. T. post Apostolos 
nullum incrementum, sed solum explicationem depositi revelati 
locum habere posse in superioribus demonstravimus. 

i?. Quoad negationem augmenti articulorum, distinguantur 
oportet substantia fidei (obiectivae), et quae ad substantiam acce- 
dunt et cum ilk» connectuntur. Si consideremus fidem in sua 
completione, fidem inquam Christianam, substantia eius est my- 
sterium Dei unius et trini atque redemptionis per Verbum incar- 
natum: « opus evangelii, substantia novi Testamenti, quod exinde 
Pater et Filius et Spiritus Sanctus tres crediti unum Deum 
sistunt... ut coram iam Deus in suis propriis nominibus et 
personis cognosceretur , qui et retro per Filium et Spiritum 
Sanctum  praedicatus non agnoscebatur ». Tertullianus contr. 
Prax. c. 31. 

Animadvertatur deinde, credi aliquid posse dupliciter, expli- 
cite et in se, tum implicite in alio explicite cognito. Implicitum 
unum in altero esse potest iterum dupliciter, primo modo ut 
in principio dirigente (principio formali); ita revelata et reve- 
landa omnia creduntur implicite in auctoritate Dei revelantis, et 
omnia saltem satis proposita creduntur in fide Ecclesiae. Altero 
modo potest una veritas contineri in altera ut in principio in- 
cludente (principio materiali); idque vel solum obiective et in 
se, ita ut a nobis nonnisi per novam revelationem ea compre- 
hensio cognosci possit; vel etiam logice et quoad nos, ita ut 
comprehensio vel per analysin et deductionem vel alio modo 
e. g. ex historicis eventibus sine nova revelatione sit cognosci- 
bilis (vide p. 25g. nota). 

Quae non aliter in revelatione continentur quam in principio 
dirigente, vel implicita sunt in principio includente solum obie- 
ctive, non vero etiam quoad nos; ea revera nobis revelata non sunt, 
quamvis aliquid revelatum sit, in quo ut in principio illae ve- 
ritates alterutro modo contineantur. Sunt autem in se revelata, 
quae continentur in principio includente etiam quoad nos, quam- 
vis comprehensio nondum cognoscatur. 

Hisce positis a) semper erat aliquid supernaturaliter a fide- 
libus cognitum, in quo implicite credebantur omnia revelata et 
revelanda; cognitum nempe erat obiectum formale fidei seu au- 
ctoritas Dei, si ei aliquid revelare placuerit. Imprimis ergo vir- 
tus seu supernaturalis habitus fidei semper erat eiusdem talio- 
nis. Habet enim virtus fidei suam propriam speciem non ab 
obiecto materiali quod creditur, sed ab obiecto formali, pro- 


pter quod creditur; virtus nimirum est supernaturalis, qua a 

Deo revelata vera esse creduntur propter auctoritatem ipsius 
Dei revelantis. 

b) Inde áb origine generis humani erant aliquae veritates ex- 
plicite revelatae, in quibus saltem obiective continebatur impli- 
cita tota substantia fidei nostrae, et implicitae continebantur ve- 
ritates aliae multae, quae temporis progressu explicite sunt re- 
velatae. « Omnes articuli (per se ad fidem pertinentes; cf. supra 
p. 258. 259) implicite continentur in aliquibus primis credibi- 
libus, scilicet ut credatur Deus esse et providentiam habere circa 
hominum salutem, secundum illud Heb. XI. 6: accedentem ad 
Deum oportet credere, quia est, et quia inquirentibus se remu- 
nerator sit. In Esse enim divino includuntur omnia, quae cre- 
dimus in Deo aeternaliter existere, in quibus nostra beatitudo 
consistit; in fide autem providentiae includuntur omnia, quae 
temporaliter a Deo dispensantur ad hominum salutem, quae sunt 
via ad beatitudinem ». S. Th. 2. 2. q. 1. a. 7. Semper ergo 
erant aliqui articuli fidei revelati, qui saltem implicite conti- 
nebant substantiam articulorum totius fidei, et hoc sensu non est 
factum eorum augmentum per temporum successionem. 

c) At pertinentia ad ipsam substantiam, mysterium Trini- 
tatis, incarnatio Verbi et divinitas Messiae, licet cognita expli- 
cite hominibus specialiter a Deo illustratis, non tamen semper 
in revelatione publica et communi continebantur ita clare, ut in 
V. T. omnes ea credere tenerentur, aut non opus fuisset illu- 
stratione per claram revelationem novi Testamenti. Multae deinde 
veritates particulares de Christo , de modo et mediis sanctifi- 
cationis etc., ut nihil dicamus de historicis, ita successu tem- 
poris revelatae sunt, ut prius simpliciter non revelatae fuisse 
dici debeant, cum sine nova revelatione cognosci ut fide cre- 
dendae non potuerint. Unde simpliciter dicendum est, revelatio- 
nem veritatum obiectivam in V. T. per temporum successionem 
incrementa accepisse. Et hoc est discrimen in comparatione ad 
novum Testamentum, in quo huiusmodi obiectivum incremen- 
tum, post revelationis catholicae completionem per Apostolos, 
iam locum non habet, (th. XXII.) 

2?. Altera s. Thomae et reliquorum theologorum propositio 
erat de explicatione revelationis in V. T. « Quantum ad expli- 
cationem crevit numerus articulorum, quia quaedam explicite co- 


gnita sunt a posterioribus, quae a prioribus non cognoscebantur 

explicite ». S. Th. 1. c. Ex discrimine inter comprehensionem 
quarumdam veritatum, quae obiective quidem erant implicitae 
in revelatione nondum completa V. T. non tamen ita, ut sine 
nova revelatione fieri possent explicitae, et inter comprehensio- 
nem implicitam veritatum, quae est logica etiam quoad nos in 
revelatione N. T. iam completa; ex eo inquam discrimine in- 
telligitur quoque differentia inter modum utriusque explicationis. 
Prior illa nec facta est nec fieri potuit nisi a Deo per revelationem 
ipsius veritatis explicandae et nondum in se revelatae, quo ipso 
revelationi continuo novum incrementum accessit; posterior non 
est nisi veritatis iam pridem in se revelatae clarior propositio 
per explicationem verbi Dei in Ecclesia conservati et traditi, quae 
explicatio scientifice etiam opera et industria humana, authen- 
tice et infallibiliter per magisterium Ecclesiae sub assistentia Spi- 
ritus Sancti absque nova revelatione instituitur ac perficitur. 


TRACTATUS DOGMATICUS 
DE DIVINIS SCRIPTURIS 


SECTIO I. 


DE SACRAE SCRIPTURAE INSPIRATIONE. 


CAPUT IL. 


DE EXISTENTIA SCRIPTURAE INSPIRATAE UNIVERSI»!, 


ET DE VERA INSPIRATIONIS NOTIONE. 


THESIS I. 


Ex Traditione divina veteris Testamenti, 
atque ex doctrina Christi ipsius et Apostolorum 
libri omnes librorumque partes pertinentes ad s. Scripturam 
aequali modo divinae auctoritatis 
credi debent. 


i" 


« Certo constat, i", tempore Christi et Apostolorum penes Synago- 
» gam exstitisse collectionem librorum, in qua nonnisi libros divinos a 
» maioribus adeeptos contineri, populus Judaicus universus persuasum habe- 
» bat; pariterque constat, 2". Christum Dominum ipsum Christique Aposto- 
li los hanc Judaeorum fidem confirmasse ac libros in collectione nomine 
» Scripturae, Scripturae sacrae, Litterarum sacrarum comprehensos tam- 
ii quam divinos Ecclesiae commendasse ». 


Quaerimus cie nomine et significatione specifica, tum etiam 
de re Scripturae sacrae. Tria autem proponimus hac thesi de- 
monstranda, a) hoc nomen Scripturae apud populum Dei, tum 
ante Christum, tum tempore Christi et Apostolorum, et in ore 
Christi ipsius ac Apostolorum fuisse nomen proprium unius col- 
lectionis librorum, significans auctoritatem sacram solis et omni- 
bus scriptis inhaerentem, quae hoc nomine Scripturae compre- 
henduntur; t) hanc auctoritatem quae nomine Scripturae sacrae 
significabatur, fuisse a Judaeis creditam libris inesse omnino di- 
vinam tamquam verbo Dei ipsius; c) hanc ipsam auctoritatem 
divinam Scripturae ut verbi Dei Christum ipsum eiusque Apo- 
stolos supposuisse et docuisse. 

I. Summi momenti est in causa praesenti, ut signifie.itio no- 
minis Scripturae apud populum Dei et in ore Christi ac Apo- 
stolorum propria, uni soli et toti collectioni sacrorum librorum 
bene perspecta habeatur. Si enim certo constant haec duo, a 
populo Dei, ab ipso Christo Christique Apostolis nomine Seri 
pturae fuisse intellecta omnia et sola scripta unius sacrae col- 
lectionis, et fuisse ipso nomine significatam auctoritatem sacram ; 
fum sane ex ipsa revelatione a Christo et ab Apostolis data et 
confirmata constabit, hanc sacram auctoritatem, quae nomine 
Scripturae significatur, inesse omnibus et solis scriptis quae 
pertinere demonstrantur ad istam collectionem Scripturae. 

Est autem ex his ipsis clarum, dum loquimur de unitate 
collectionis librorum, formam unitatis h. e. formalem rationem 
sub qua omnes isti libri unum constituere intelliguntur, esse ipsam 
unam in omnibus parem auctoritatem. Probanda itaque in pri- 
mis nobis est haec unitas collectionis librorum, quae nomine 
proprio Scripturae significetur. 

i?. Quod spectat existentiani collectionis alicuius antiquis- 
simae librorum sacrorum velut in uno corpore iuris religiosi, 
sequentia animadvertisse sufficiet. 

a) Aliquos ex libris qui inde a remotissima antiquitate no- 
mine Scripturarum veteris Testamenti ab omnibus Christianis 
designantur, penes ludaeos diu ante Christum, imo ab ipsa prima 
librorum origine in una aliqua collectione publice recepta ex- 
stitisse, ex ipso librorum scopo qui ex interna eorum indole 
elucet, manifestum est, quamdiu de collectionis amplitudine non 
quaeritur, et de numero librorum qui omnes et soli in ea fue- 
rint comprehensi. Sunt enim saltem plures eorum librorum ita 
comparati, ut manifesto unum velut corpus constituant destina- 
tum ad usum publicum in tota vita religiosa et civili illius po- 
puli. Cf. Exod. XVII. 14; XXIV. 4; Deut. IV. i-i5; XVII. 
18. 19; XXVIII. 58-61 ; XXIX. 20; XXX. io; XXXI. 9-13. 26. (1); 


(1) « Scripsit itaque Moyses legem hunc fINtH ! ITIFin TIN 
et tradidit eam sacerdotibus filiis Levi, qui portabant arcam foederis Do- 
mini, et cunctis senioribus Israel; praecepitque eis dicens: post septem 
annos, anno remissionis, in solemnitate tabernaculorum convenientibus 
cunctis ex Israel... leges verba legis huius coram omni Israel... ut au- 
dientes discant et timeant Dominum Deum vestrum, et custodiant impleantque 
omnes sermones legis huius... Postquam ergo scripsit Moyses verba legis 

1. Reg. X. 25; 3. Reg. 11. 3; 4. Reg. XXII. 8. 10. sq.; 
Dan. IX. 2; 2. Esdr. VII. 8; 1. Mach. I. 5g. 60; 2. Mach. 11. 13; 
Luc. IV. 16. sq. ; Act. XIII. i5. 27; XV. 21; 2. Cor. III. 14. 

b) Mentio simul cum partitione unius totius collectionis oc- 
currit in prologo ad librum Ecclesiastici scripto tertio saeculo 
ante Christum (1). Partitio ter ibi commemorata est in Legem, 
Prophetas, et alios libros, « qui nobis a parentibus nostiis tra- 
diti sunt ». Simul satis clare (praesertim in textu graeco) indi- 
catur, totam eam collectionem, « Legem, Prophetas, ceteraque 
aliorum librorum », tum temporis non solum hebraice sed iam 
etiam in versione graeca exstitisse (2). Simillima est colle- 
ctionis distributio tempore Christi in Legem, Prophetas, et Psal- 
mos. Matth. XXII. 40; Luc. XXIV. 27. 44. 

Pariter apud Philonem Judaeum (de vita contemplativa ed. 


huius iu volumine atque complevit, praecepit Levitis... dicens: tollite li- 
brum istum mn minn isp na et ponite eum in latere arcae foe- 
deris Domini Dei vestri, ut sit ibi contra te in testimonium ». Deut. XXXI. 
Ilis aliisque locis dum « liber Torah » « omnia praecepta in libro Torah » 
«foedus scriptum in hoc libro Torah » (XXIX. 20. in textu hebraico) me- 
morantur, non solum Deuteronomium sed totum pentateuchum intelligen- 
dum esse, vide in Introductione ad libros V. T. edita a Benedicto Weltc 
P. II. sect. 1. c. 1. $. 13. Eadem appellatio etiam latius patet 1. Mach. 1. 
59. 60. ri jhflXía roti vópou.... jiipXíov ôtaOrçx»); (quod apud losephum Antiq. 
XII. c. 5. n. 4. redditur [íípXo; ispà zài vópo;). In sacra bibliotheca a Nehemia 
collecta ac tempore Machabaeorum restituta, continebantur libri historici, 
prophetici, et psalmorum: «construens bibliothecam congregavit.de regio- 
nibus fgr. regibus) libros, et prophet^fum, et David, et epistolas regum et 
de donariis ». (zara)JaXXóp:vo; ^iflXio6f,z»iv ri rrept rfiiv pabiXituv, 
zai “‘poor.rfiiv, xat ri roá Aauió zai sniaroXi; [íaatXsiov Ttspi avaOspárwv) 
2. Mach. IL 13. 

(1) Ex modo, quo describitur Ecclesi. L. summus sacerdos Simon fi- 
lius Oniae colligunt eruditi, scriptorem libri, qui erat lesus filius Sirach 
avus interpretis prologique auctoris, sub hoc sacerdote Simone adhuc su- 
perstite vixisse, et sacerdotis maiestatem suis vidisse oculis. Ille autem fere 
certe est Simon I. cognomento Justus, qui vixit 300. annis ante Christum. 
Unde liber scriptus fuerit circa annum 290. vel 280. ante Christum ; in- 
terpretatio ergo simul cum prologo prodierit a nepote circa annum 230. 

(2) Memorans interpres difficultatem transferendi libros sacros ex hebraica 
in aliam linguam ait: où yip LoSuvapsí aüri A sàuro"; s[ipaio-ri Xsyópsva, 
zai órav psra/Ojí si; srfpav yXwaaav. où póvov òs raura (videlicet non so- 
lum hic liber ab ipso translatus), áXXi zai ó vópo; zai ai zpocqrstai zai 
ci Xomi ríóv ptpXwv où pizpàv Z/si cqv Sia^opiv Èv sauro”; Xsyópsva. 


— 295 — 
Francofurth 1691. p. 893.) divisio est in leges, sermones per 
prophetas divinitus editos, et hymnos. Distinctius losephus con- 
ti. Appion. 1. I. n. 8. secundum eandem distributionem nume- 
rat libros ipsos. Locum adscribo integrum, quia saepius in se- 
quentibus totum contextum prae oculis habuisse iuvabit. « Apud 
nos, inquit, nequaquam innumerabilis est librorum multitudo 
dissidentium et inter se pugnantium, sed duo dumtaxat et vi- 
genti libri sunt totius temporis descriptionem continentes, qui 
merito creduntur divini. Ex his quinque quidem sunt Moysis, 
qui et leges continent et humanae generationis traditionem usque 
ad ipsius (Moysis) obitum...... A Moysis obitu usque ad im- 
perium Artaxerxis regis Persarum post Xerxem prophetae, qui 
Moysi successere, res sua aetate gestas conscripserunt fredecim 
libris; quatuor vero reliqui hymnos in Deum et praecepta vitae 
hominum complectuntur. Ab Artaxerxe autem usque ad nostram 
memoriam sunt quidem singula litteris mandata, sed non in 
aequali auctoritate libri habiti sunt cum praecedentibus, quia non 
accurate perspecta erat successio prophetarum (oix to yeveGOxt 
Tvjv tô T7TPo«pv)Twv àzpipv) Porro re ipsa manife- 
sturn est, quanta nos veneratione libros nostros prosequamur. 
Cum enim tot iam saecula effluxerint, nemo nec adiicere quid- 
quam nec ab iis demere aut mutare ausus est. Sed omnibus lu- 
daeis statini a prima nativitate congenitum est, ut haec scripta 
credant Dei dogmata et eis inhaereant ac pro eis, si opus sit, 
libenter mortem subeant ». Cum hac distributione librorum ad 
unam collectionem pertinentium convenit etiam ea, quae in Tal- 
mude ac penes Massoretas et nunc adhuc in Bibliis hebraicis 
observatur, in Legem, Prophetas, et Hagiographa iTlifi 
d ww im 

20. Unitas collectionis tamqum sacrae bibliothecae seiunctac 
ab omnibus aliis libris minus sacris iam ex dictis intelligi pot- 
est. Sed singillatim demonstrandum est id, in quo cardo prae- 
sentis quaestionis versatur, formam unitatis a populo Dei, ab 
ipso Christo Domino eiusque Apostolis fuisse constitutam in una 
pari auctoritate sacra omnium partium istius collectionis, et 
formalem rationem sacrae auctoritatis fuisse expressam nomine 
Scripturae tamquam proprio scriptis omnibus et solis istius sa- 
crae bibliothecae, adeo ut cuicumque documento nomen Scri- 
pturae wel huic geminum tribuatur, hoc ipso designetur ut pars 


— 296 — 


istius unius collectionis et eminens auctoritate sacra inhaerente 
huic toti et soli corpori Scripturae. 

ii) In novo lestamento a Christo et ab Apostolis libri trium 
classium (Legis, Prophetarum, Psalmorum), de quibus diximus, 
singulique librorum textus nemine collectivo Scripturae, Scri- 
pturae sacrae, et formula citationis scriptum est vel alia ae- 
quipollente designantur ita, ut appareat, esse hoc nomen pro- 
prium alicuius unius collectionis librorum notissimae, et esse 
nomen excellentiae, quo exsors et par omnibus illis libris et li- 
brorum textibus auctoritas significetur, ita ut appellatio ipsa per 
se habeatur velut certum pignus et ineluctabilis demonstratio ve- 
ritatis. 

a) A Christo Domino et ab Apostolis nomine Scripturae vel 
Scripturae sacrae, tamquam auctoritas cui serviat omnis fidelis 
intellectus, citantur libri ex singulis classibus plus quam  trige- 
sies, modo nempe ex prima, modo ex secunda, modo ex tertia 
classe, eademque appellatione excellentiae circiter decies provo- 
catur ad libros sacros in confuso et sine distinctione. Pariter sub 
formula aequipollente scriptum est indiscriminatim appellatur ad 
libros diversarum classium ferme nonagies, (3) In novo Testa- 
mento textus ex diversis classibus simul adferuntur ac si essent 
ex uno eodemque libro sub communi formula Scriptura dicit. 
« Nonne Scriptura dicit: quia ex semine David (Ps. LXXXVIII. 5; 
CXXXI. 11.), et de Bethlehem castello (Mich. V. 2.) venit Chri- 
stus? » Io. VII. 42. « Continet Scriptura: ecce pono in Sion la- 
pidem summum angularem, electum, pretiosum; et qui credi- 
derit in-eum, non confundetur (Is. XXVIII. 16.)... lapis quem repro- 
baverunt aedificantes, hic factus est in caput anguli (Ps. CXVII. 
22.), et lapis offensionis et petra scandali ». (Is. VIII. 14.) 1. Pet. II. 
6-8. Adferuntur textus ex diversis libris sub formula: « una Scri- 
ptura, altera Scriptura », ut lo. XIX. 36. 37. Sub formula 
scriptum est Lege, citantur loca ex libris diversarum classium (1), 


(1) Ita lit etiam a recentioribus magistris ludaeorum e. g. in Tractatu 
Sanhedrin (de Judiciis) fol. 91. coi. 2: « dixit R. losua, quomodo proba- 
tur resurrectio mortuorum ex Lege? Quia dicitur Ps. LXXXIV. 5. non 
laudaverunt, sed laudabunt te. Dixit R. Chaia, dixisse R. Iohanam : quo- 
modo probatur resurrectio mortuorum ex [.ege? Quia dicitur Is. LII. 8. 
simul laudabunt, oculo ad oculum videbunt ». etsten. ad. Io. X. 54.) 


Cf. s. Hilar, in Psalm, prolog, n. 8. 

atque ita nomine Legis proprio uni classi, designatur tota col- 
lectio lo. X. 34; XU. 34; XV. 25; Rom. 111. 19; 1. Cor XIV. 21. 
Praeterea y) diserte omnes tres classes connumerantur uno com- 
muni nomine Scripturarum l.uc. XXIV. 44. 45. coll. 27. et 32. 
Denique 5) s. Paulus 2. Tim. lll. i5. 16. primum totam col- 
lectionem appellat sacras litteras (rà ispà ypáy.u.aTa cum ar- 
ticulo), deinde distributive quemvis librum illius collectionis 
designat ut Scripturam, hocque ipso ut eminentem auctoritate ex 
inspiratione divina, quae proprietas est ipso nomine Scripturae 
significata. De inspiratione et de hoc textu enucleatius postea di- 
cemus; interim vero constat, nomen Scripturae esse nomen pro- 
prium designans exsortem et auctoritate eximiam collectionem li- 
brorum velut unum totum, in quo comprehensi libri omnes, 
librorumque singuli textus sunt Scriptura; et quia sunt partes 
aut singularia dicta Scripturae, propterea eis omnibus asseritur 
una eademque auctoritas nomine Scripturae designata. 

Exstabat igitur tempore Christi et Apostolorum una collectio 
librorum sacrorum, cuius unitatis ratio formalis non aliunde 
repetitur quam ab una auctoritate in toto et in omnibus par- 
tibus; haneque ipsam inhaerentem auctoritatem sacram nomea 
Scriptura in ore Christi et Apostolorum significat. 

b) Quoniam Christus Dominus et Apostoli fidem ludaeorum 
de Scripturis sacris supposuerunt et confirmaverunt ut veram , 
possumus ad ipsam doctrinam evangelicam et apostolicam dis- 
tinctius intelligendam inquirere, quid ludaei de unitate et aucto- 
ritate Scripturae sacrae, tempore quo Christus et Apostoli eorum 
fidem in hoc capite ratam habebant ac approbabant, senserint 
et crediderint; haec enim ipsa erit fides confirmata et Ecclesiae 
tradita ab ipso Christo et Apostolis. Assumemus expositionem 
istius persuasionis ludaeorum tum Hellenistarum ex Philone, tum 
Palaestinensium ex losepho. 

Philo in usu continuo et amplissimo sacrorum librorum qui est 
in eius operibus, indiscriminatim sive ad omnes sive ad singulos 
appellat ut ad Scripturas sacras, libros sacros, sacrum sermonem, 
sacratissimam litteram, propheticum sermonem, prophetica dicta, 
oraculum, dicta sanctius edita, eloquium Dei ispàg vpapác, ispâç 

ispov Ào'yov, ispalTarov ypáp.y.a, -po<p7)Tiz.ov Xóyov, 
-pocTjTtzà príftaTa, £prTjzóv,TÓ y p-/(G0;v, ispotpavT^aOivTa, 
i.oytov tou Otiou. (Eichhorn Repertor. T. V. p. 241-246.) 


ell Ug. 


Eodem modo losephus appellat sacros libros, illos sacrarum 
Scripturarum libros, sacras litteras ispàg (SifiXovç , rà<; twv 
ispwv vpa<p<5v pipXougc, ispoc ypap.izara. (Antiquit, praefat. p. 5; 
1. HI. c. 5. n. 2; 1. IV. c. 8. I. 48; 1. X. c. 4. n. 2; contr. 
Appion. 1. II. n. 4. ed. Haverkamp). Similiter (ut in N. T. fieri 
vidimus) quae sunt in libris Moysis et in libris Regum, com- 
prehendit sub communi formula, « ita scriptum esse in sacris 
libris ». Antiq. IX. c. 2. n. 2. Auctoritatem libri losue vindicat, 
quia est « inter libros in templo servatos» Antiq. V. c. 1. n. 17; 
auctoritatem libri Danielis , quia est « in sacris Scripturis ». 
Antiq. X. c. 10. n. 3. Manifesto autem Philo et losephus non 
aliud exprimunt quam communem fidem populi ludaici, atque 
adeo ex doctrina Synagogae a Christo et ab Apostolis confirmata 
nullum est dubium de unitate collectionis, quatenus par est et 
exsors auctoritas omnium librorum, qui nomine Scripturae com- 
prehenduntur. Quae igitur dicuntur et probantur de auctoritate 
Scripturae universim vel de libris Scripturae singulis, ea de- 
monstrant auctoritatem totius collectionis omniumque librorum 
et omnium partium ad Scripturam pertinentium. 

IL Diximus de unitate Scripturarum, et de sacra eis insita 
auctoritate tamquam unitatis forma ; sed quae sit et quanta 
haec auctoritas significata ipsis nominibus Scriptura, Scriptura 
sacra, sacrae litterae, nondum est explicatum. Huius rei de- 
clarationem paulatim sequentibus thesibus perficiemus. Nunc 
dicimus, in fide populi ludaici, quam Christus Dominus et Apo- 
stoli confirmarunt, creditam fuisse, ut dogma fundamentale , 
auctoritatem omnino divinam Scripturae. 

Inquiremus hanc fidem Synagogae iterum ex losepho et Phi- 
lone; neque enim inter ludaeos illius aetatis certiores testes nobis 
supersunt. Prior Palestinensis ex genere sacerdotali, alter ludaeus 
Hcellenista evidenter ita loquuntur ubique, ut circa hoc caput 
non suam opinionem privatam, sed notoriam et publicam totius 
populi fidem proponere intelligantur. 

Ipsae perpetuae appellationes Scripturae sacrae, librorum 
sacrorum, librorum Scripturae atque aliae, quas paullo ante 
commemoravimus, et modus provocandi ad eas Scripturas tam- 
quam ad divinum corpus iuris iam satis demonstrant, habitos 
fuisse libros auctoritatis prorsus divinae. Potest tamen propria 

vis ct significatio, qua constanter hisce nominibus excellentiae 
eos libros designant, ulterius determinari disertis testimoniis. 

«) Testimonium losephi, cuius verba supra citavimus cx 
1. I. n. 8. contr. Appionem, ad haec revocatur, ot) Eos libros, 
ait, tam didácticos et historicos quam propheticos, non a se solum 
sed a suo populo credi et merito credi divinos (t « ôtzaiwç 
Osia '";TiTüGTiup.éva); esse ludaeis omnibus velut congenitum 
credere hos libros et horum librorum doctrinam divina dogmata, 
ita ut pro hac fide prompto animo mortem oppetant. P) Haec 
divinitas ex eo repetitur, quod libri illi omnes scripti sunt a 
prophetis ex inspiratione divina, nec ullis aliis quam prophe- 
tarum libris in ea collectione poterat esse locus. Postquam .l. c. 
contr. Appion. n. 6. 7. dixit, solis « sacerdotibus et prophetis » 
penes Israelitas fuisse munus scribendi historiam populi, sacer- 
dotale autem genus semper servari impermixtum, concludit : 
« neque scribere omnibus fas erat, nec ulla in scriptis est discre- 
pantia; sed solis prophetis (1), qui antiquissima quidem et ve- 
terrima ex inspiratione divina (xocrá t -v sTrívotav ttjv 
tou Osou) didicerunt, res vero sui temporis clare descripserunt ». 
(cf. Aug. Civ. Dei XVIII. c. 41.). Unde y) nefas est in illis 
libris quidquam addere vel demere vel mutare. 43) Hanc fidem 
et venerationem erga divinos libros servant ludaei, quatenus 
manifesta est et perspecta successio prophetarum, qui tum libros 
scripserunt tum eosdem universo populo tradiderunt. 

ti) Philo tum modo, quo Scripturis utitur fere semper my- 
stico, demonstrat suae gentis fidem de earum divinitate; tum 
etiam diserte et frequenter docet, eos libros scriptos esse a pro- 
phetis, « quorum ore pater universorum oracula edidit » (de 
profugis p. 479.); « qui in persona Dei oracula ediderunt inspi- 
rati » (de Cherubim p. 116); « qui locuti sunt numine inspirati - 
(de confus, linguar. p. 326.). Quae quidem omnia non solum 
ad sermones ore prolatos, sed ad ipsa scripta referuntur; unde 
haec scripta appellat « eximia oracula prophetico ore edita ». (De 


(1) Notio prophetae non solum est specifica, .quam indicat etymolo- 
gia vocis graecae, futura praenuntiantis, sed multo frequentius generica 
hominis loquentis, agentis, scribentis sub supernaturali extraordinaria ope 
ratione et inspiratione Déi ad divina consilia divinasque voluntates mani 
testandas hominibus, ut clarius indicat ipsum nomen hebraicum N'QS cl. 
P. Patrizi in Evang. 1. III. dissert. 13. n. 12. 

nomin. mutat, p. 1066.) Locus insignis Philonis ad rem prae- 
sentem est 1. IH. de vita Moysis p. 658. 65g, ubi libros a LXX. 
interpretibus in graecam linguam translatos appellat « leges ex 
oraculis acceptas, in quibus nefas sit (in versione instituenda) 
quidquam vel demere vel apponere vel transponere. » Hinc ait 
necessc fuisse, ut LXX. interpretes in vertendis illis libris et ipsi 
prophetaverint: «quasi numine correpti prophetabant non alii 
alia, sed omnes eadem nomina et verba quasi quopiam invisi- 
biliter singulis dictante » (1). Historiam interpretationis Philo 
habet ex Aristea (vide in Bibi. Gallandi T. IL) ; sed fama illa 
de modo interpretandi si vera non sit, originem non aliunde 
habere potuit quam ex communi fide totius populi de divinitate 
verbi scripti in istis libris. Ne minoris dignitatis et auctoritatis 
existimaretur versio prae textu hebraico, Hellenistis videbatur 


(1) Eadem quae Philo, narrant de inspiratione LXX. interpretum eam- 
que ex divinitate ss. Scripturarum deducunt Patres bene multi, lustinus 
cohort, ad Graec. n. 13; Iren. III. c. 21. al. 25; Clemens Alex. Strom. 1. 
p. 342; Hilarius in Pss. praefat. n. 8; Cyrillus Hierosol. catech. IV. n. 34; 
Epiphanius de mensur. et ponder, c. 6; Augustinus Civ. Dei XVIII. 
cc. 42. 43; Theodoretus in Pss. praefat. T. I. p. 396; Olympiodorus Ca- 
tena in lob prooem. ed. Patrit. lunii; Chronicon Paschale ed. Paris p. 172; 
Georg. Syncellus Chronograph, ed. Venet. p. 216. 217. 

« Nec mirum, ait Clemens Alexand. 1. c., inspiratione Dei qui pro- 
phetiam dederat, etiam interpretationem tamquam prophetiam graecam esse 
effectam ». Augustinus vero ibi c. 42. post expositam interpretum inspira- 
tionem : « tam mirabile Dei munus acceperant, inquit, ut illarum Scriptu- 
rarum non tamquam humanarum sed, sicut erant, tamquam divinarum 
etiam isto modo commendaretur auctoritas credituris quandoque gentibus 
profutura». Sequenti capite 43. declarat, quam facili negotio ita conciliari 
queat discrepantia inter textum graecum et hebraicum. « Quidquid est in 
hebraeis codicibus, et non est apud interpretes Septuaginta , noluit ea per 
istos sed per illos prophetas Dei Spiritus dicere. Quidquid vero est apud 
Septuaginta, in hebraeis autem codicibus non est, per istos ea maluit quam 
per illos idem Spiritus dicere, sic ostendens utrosque fuisse prophetas ». 
Qui hanc opinionem voluerit tueri, poterit praeter sententiam Patrum in 
subsidium vocare, quod d) circa hoc tempus a primis Ptolomaeis usque ad 
posteriora tempora Machabaica (sub Ioanne Hircano I. vel eius tiliis cf. 
2. Mach. I. to.) plures fuerunt inspirati ad scribendos libros, ut lesus Sirach, 
scriptor libri Sapientiae, scriptores primi et secundi libri Mach, et plurium 
Psalmorum ; quod ^») certum est, editionem graecam fuisse adhibitam et 
non raro eius lectiones diversas a textu hebraico adoptatas ab ipsis Apo- 
stolis, atque ab eisdem libros sacros in ea editione et cum multis lectio- 
nibus diversis ab hebraica fuisse ut Scripturas inspiratas Ecclesiis traditos. 

necessarium supponere, non minus interpretes quam primos 
scriptores prophetando scripsisse. Nimirum sicut textus originalis 
communi fide populi Dei credebatur prophetia, ita ipsa versio 
vel erat vel ab Hellenistis supponebatur esse prophetica in si- 
gnificatione vocis generica, de qua diximus. Etiamsi ergo veritas 
famae de inspiratione interpretum negari possit, testimonium de 
fide communi populi Dei quoad inspirationem ipsius primae 
scriptionis librorum, ex qua fama illa originem habet, manet 
integrum ac indubitatum. 

Nondum quaerimus hoc loco de specifica notione inspira- 
tionis ; interim tamen ex dictis evidens est, ludaeos tempore 
Christi et Apostolorum communi fide sacram Scripturam, ac 
proinde libros omnes in ea comprehensos et librorum partes (cf. 
n. L) credidisse documenta scripta sub operatione Dei superna- 
turali ita, ut infallibiliter contineant verbum Dei, et documenta 
sint non humana sed divina, quibus credens ipsi Deo credat. 

111. Hanc de dignitate et auctoritate Scripturae in populo 
Judaico fidem, quae totam eius religiosam, politicam et dome- 
sticam vitam regebat ac sustentabat (cf. i. Mach. XII. o.), Chri- 
stus ¿Dominus ipse et eius Apostoli non modo non improbant 
vel corrigunt; sed immo dum ex una parte a ludaeis ita credi et 
sentiri vel supponunt in usu ipso Scripturarum, vel diserte testan- 
tur (Io. V. 3g.), ex parte altera ipsi fidem eandem confirmant, 
et cum ea totam suam institutionem conncctunt. 

i^. Confirmat Christus ipse, dum ad easdem Scripturas ap- 
pellat tamquam ad testificationem non humanam sed divinam, et 
auctoritatis supremae ac infallibilis contra ludaeos incredulos. 
« Ego autem non ab homine testimonium accipio.... Ego autem 
habeo testimonium maius loannc ». Hoc testimonium maius 
adfert triplex, opera quae dedit ei Pater ut perficeret ea, vocem 
Patris, Scripturas. Hoc tertium testimonium pluribus declarat. 
« Scrutamini Scripturas, quia vos putatis in ipsis vitam aeternam 
habere; et illae sunt, quae testimonium perhibent de me... Si 
autem illius (Moysis) litteris non creditis, quomodo verbis meis 
credetis ? » Io. V. 34-47. Vide lo. X. 34. 35; Matth. XXI. 42.43; 
XXII. 29.31. etc. Utitur eisdem Scripturis tamquam instrumentis 
irrefragabilis auctoritatis ad instituendos discipulos fideles; in- 
culcat necessitatem, ut impleantur Scripturae Matth. XXIV. | 5; 
XXVI. 24. 3i. 54; Luc. IV. 21; XVI. 29. 3i; XVIII. 3iJ XXIV. 


sip ines 


2Ó. 27; Io. XII. i8. Ipsi tentatori opponit sententias Scripturae 
(scriptum .est) Matth. IV. 4. 7. io. 

2.0 Confirmant eandem fidem Apostoli usu amplissimo, quo 
Scripturam adhibent tamquam instrumentum divinae doctrinae 
et divinae auctoritatis. Ex testificatione enim et auctoritate Scri- 
pturae probant divinam missionem et dignitatem Christi ipsius, 
et suae doctrinae ac praedicationis auctoritatem divinitatemque; 
quod sane aliis quam divinis testimoniis efficere nec poterant 
nec volebant. Quam late sese porrigat hic usus Scripturarum, 
patet vel ex solis citandi formulis Scriptura dicit, Scriptura 
continet, scriptum est etc. quae in N. T. longe plus quam 
centies occurrunt. Ut vis intelligatur argumenti, quod ex am- 
plissimo hoc usu ducitur, is considerandus est in triplici forma. 

a) Apostoli adhibent Scripturas sensu litterali tamquam ver- 
bum Dei (cf. Marc. VII. i3. coli. 10; Rom. III. 2), cui ser- 
viat omnis intellectus, quodque non vi argumentorum, sed sola 
sua insita auctoritate valeat; ita ut argumentum divinae et re- 
velatae veritatis et tota vis demonstrationis constituatur in for- 
mulis: Scriptura dicit, scriptum est Act. I. 16; III. 18, 21; 
VIH. 32. seqq; XV. i5; XVIIL. 2; XVIII. 28; Rom. I. 2; 
HI. io. seqq. IV. 23; IX. 17; X. 11; XV. 4; 1. Cor. XV. 
3. 4; Gal. III. 8. 

D) Utuntur Scripturarum textibus frequentissime secundum 
sensum typicum tamquam non minus verum et auctoritate verbi 
Dei efficacem ad probationes, quam est sensus litteralis Matth. 
Il. 15. coll. Ps. XI. 1; Matth. XIII. 35. coll. Ps. LXXVII. 2; 
Io. XIII. 18. coll. Ps. XL. io; Io. XIX. 36. coll. Exod. XII. 46; 
Act. I. 16. 20. coll. Ps. LXVIII. 26; CVIII. 8; Gal. IV. 22. 24; 
Heb. IL. i3. coll. Is. VII. 17. 18. At dum hac significatione 
typica ad exemplum Christi ipsius verba Scripturarum adhibent 
Apostoli, eo ipso supponunt et proponunt eas ut librum divi- 
num, quia constat ex ipsa natura sensus typici, solum Deum 
posse esse eius auctorem. « Spiritualis sensus sacrae Scripturae 
accipitur ex hoc, inquit s. Thomas, quod res cursum suum per- 
agentes significant aliquid aliud, quod per spiritualem sen- 
sum accipitur. Sic autem ordinantur res in cursu suo, ut ex 
eis talis sensus possit accipi, quod eius solius est, qui sua 
providentia res gubernat, qui solus Deus est... Unde in nulla 
scientia, humana industria inventa, proprie loquendo potest 

inveniri nisi litteralis sensus, sed solum in ista Scriptura, cuius 
Spiritus Sanctus est auctor, homo vero instrumentum ». S. Th. 
Quodlib. VII. a. 16. cf. i. q. x. a. io; cl. P. Patrizi Instil, de 
Interpret. Scriptur. c. 8; c. g. a. 4; c. 10.a. 1. Insuper modo 
ipso, quo Apostoli absque declaratione et praeparatione hoc in- 
terpretandi genus adhibent, supponunt et approbant certam per- 
suasionem ac fidem tam in ludaeis quam in primis Christianis, 
contineri in Scriptura huiusmodi sensus typicos, proindeque sup- 
ponunt et confirmant fidem de Scripturae divinitate, cum haec 
sit primum fundamentum sensus typici. 

c) Demonstrant Apostoli, ad exemplum Christi ipsius, Scri- 
pturarum divinitatem argumentandi ratione, qua eis utuntur. 
Singulas enim quandoque voces et phrases incidentes urgent 
tamquam auctoritatem divinam ad gravissima quaeque demon- 
stranda. Generatila Christus Dominus ipse enuntiat principium: 
« donec transeat coelum et terra, iota unum aut unus apex 
non'praeteribit a lege, donec omnia fiant». Matth. V. 18; 
Luc. XVI. 17. Huic principio innixae argumentationes Aposto- 
lorum passim occurrunt. Colligunt veritates fundamentales ac 
proponunt ut revelationem demonstratam ex particula adhuc 
semel Heb. XII. 17; ex adiecto novum Testamentum ib. VIII. 8. 
coli. 13; ex nominibus Melchisedech, Salem, et ex omissa huius 
regis genealogia ib. VII. 2. 3; ex numero singulari in semine 
tuo Gal. III. 16; ex adiectivo Jidelia ttwtá: « dabo vobis 
sancta (1) David Jidelia » Act. XIII. 34. Cf. Matth. XXII. 32. 4?. 
coli. Marc. XII. 36; 1. Cor. IX. 9. 10. coli. 1. Tim. V. 18. 
Atqui talis argumentandi ratio in rebus gravissimis evidenter 
supponit et declarat sententiam de suprema auctoritate et de 
divinitate instrumenti. Christus ergo ipse et Christi Apostoli 
fidem, quam de hac librorum collectione penes ludaeos fuisse 
vidimus, multipliciter usu ipso horum librorum confirmarunt ; 
nec ergo potest divina auctoritas librorum omnium et partium 
librorum, quibuscumque nomen proprium Scripturae competii, 
vocari in dubium, quin Christi ipsius et Apostolorum auctori 
tali et manifestae doctrinae contradicatur. 


(t) in textu hebraico Is. I.V. 3. nunc est: D12ÜH3H "IIT 


¿latías David fideles. Legerunt LXX. probabiliter HDn seu >T>Dn 

THESIS 11. 


Libri Scripturae inspirati sunt ita, ut Deus sit 
librorum auctor. 
» 


« Cum libri non una sed pluribus rationibus divini dici queant; ex do- 
» ctrina catholica tam in scriptis apostolicis quam in perpetua Traditione 
» conservata, Scripturae credi debent divinae eo, quod sunt libri Dei et 
» Deus est librorum auctor per suam supernaturalem actionem in con- 
» Scriptores humanos, quae usu ecclesiastico, ex ipsis Scripturis derivato, 
» inspiratio dicitur ». 


I. Divinus potest dici liber a) ratione materiae, quod do- 
ctrinam continet divinitus revelatam sive ipsi scriptori sive aliis, 
quamvis scriptio illius doctrinae ex humana solum opera et in- 
dustria profecta sit. Potest b) liber dici divinus ratione modi 
scribendi sub  assistentia supernaturali Spiritus Sancti infallibi- 
liter tantummodo errorem praecavente in iis saltem, quae ad 
scopum libri principem pertinent, quamvis ceterum scriptio ita 
sit ex mente, voluntate et opera humana, ut ipse homo scribens 
censeri debeat princeps, in suo ordine, auctor libri, c) Liber di- 
vinus est sensu strictiori ratione scriptionis, quae sit efficienter 
a Deo per hominem, in quem operetur ad scribendum et in 
scribendo, ita ut Deus ipse princeps auctor libri, sensu proprio 
huius vocabuli censeri debeat. Haec supernaturalis et extraordi- 
dinaria Dei operatio dicitur inspiratio. 

Dicimus in thesi, Scripturas non solum primo et secundo, 
sed etiam tertio modo, qui duos priores includit, secundum 
doctrinam catholicam credendas esse divinas. 

Sane haec sententia, Deus est auctor librorum sacrae Scri- 
pturae , solemnibus indiciis ab Ecclesia est proposita et decla- 
rata. In Concilio Florentino decretum pro lacobitis (cf. Pallavic. 
Hist. Cone. Trid. 1. VI. c. n. n. 15.) ita habet. « Firmissime 
credit, profitetur et praedicat (sacrosancta Romana Ecclesia) unum 
verum Deum, Patrem et Filium et Spiritum Sanctum esse omnium 
visibilium et invisibilium creatorem... Unum atque eundem Deum 
veteris et novi Testamenti, hoc est Legis et Prophetarum atque 
Evangelii profitetur auctorem, quoniam eodem Spiritu Sancto 
inspirante utriusque Testamenti sancti locuti sunt, quorum libros 


— 305 — 
suscipit et veneratur, qui titulis sequentibus continentur » (enu- 
merantur omnes libri canonici). Hanc definitionem repetit Con- 
cilium Trid. sess. IV. « Omnes libros tam veteris quam novi 
Testamenti, cum utriusque unus Deus sit auctor... (s. synodus), 
suscipit et veneratur... Si quis autem libros ipsos integros cum 
omnibus suis partibus, prout in Ecclesia catholica legi consue- 
verunt et in veteri vulgata Latina editione habentur, pro sacris 
et canonicis non susceperit.... anathema sit ». Si cui videatur 
ambiguum, quo sensu hic dicatur Deus auctor utriusque Testa- 
menti, attendat ad contextum et conferat decretum Florentinum, 
quod Patres Tridentini in sua definitione secuti sunt, ut constat 
ex historia Concilii (Pallavic. 1. c.). In contextu incisum, « cum 
utriusque Testamenti unus Deus sit auctor , continet rationem, cur 
libri utriusque Testamenti a Concilio suscipiantur pro sacris et ca- 
nonicis. Atqui haec solum potest esse ratio ad suscipiendos libros, 
quatenus Deus vel directe dicitur auctor librorum utriusque Testa- 
menti, vel dicitur auctor omnium institutorum utriusque Testa- 
menti generatila et in his inclusive etiam librorum. Ergo uno vel 
altero sensu, a Concilio Deus declaratur auctor librorum. InConcilio 
autem Florentino, ad cuius normam Decretum Tridentinum con- 
formatum est, locutio « Deus est auctor utriusque Testamenti », 
diserte declaratur in hunc sensum, ut intelligatur auctor librorum 
utriusque Testamenti ; neque enim explicatio adnexa, « i. e. au- 
ctor Legis, Prophetarum atque Evangelii », alium sensum ad- 
mittit, quod quidem evidens est praesertim ex secundo termino, 
ubi Deus dicitur auctor Prophetarum », et ex modo, quo au- 
ctor esse dicitur in ultimo inciso: « quoniam eodem Spiritu 
Sancto inspirante utriusque Testamenti sancti locuti sunt, quo- 
rum libros suscipit (Ecclesia) ». Per verbum locuti sunt desum- 
ptum ex 2. Pet. I. 21. cum possit intelligi locutio ore aut scri- 
pto edita, significari a Concilio locutionem scriptam patet ex 
contextu. Eandem fidem (appellationibus classium librorum pau- 
lisper mutatis) continet symbolum professionis catholicae Grae- 
cis propositum, et in Concilio Lugdunensi Il. a Michaele eorum 
Imperatore oblatum saeculo XIII; huic gemina professio saecu- 
lo XI. a Leone IX. missa est ad Petrum Episcopum Antioche- 
num (Hard. T. VI. P. I. p. 954.); saeculo IV. in Concilio Char- 
taginensi IV. (seu potius in antiqua collectione canonum | pro- 
fessio praescripta Episcopis consecrandis (Hard. 1. p. 978.), quae 

adhuc nunc ab Episcopis in sua consecratione editur. Formula 
in his omnibus documentis est: « credo (credimus) etiam novi 
et veteris Testamenti, Legis et Prophetarum et Apostolorum unum 
esse auctorem Deum et Dominum omnipotentem ». Brevius sed 
eodem sensu dicitur in professione ab haeresi Waldensiuni re- 
deuntibus praescripta ab Innocentio lll: « novi et veteris Te- 
stamenti unum eundem auctorem esse Dominum credimus ». 
Nunc haec fidei doctrina explicite et verbis disertis definita est 
ab oecumenico Concilio Vaticano « Eos vero (veteris et novi 
Testamenti libros integros cum omnibus suis partibus) Ecclesia 
pro sacris et canonicis habet.... propterea quod Spiritu Sancto 
inspirante conscripti Deum habent auctorem, atque ut tales 
Ecclesiae traditi sunt ». Constit. Dei Filius cap. 2. 

Formula igitur, Deus est auctor librorum Scripturae sacrae, 
dogmatica est ad exprimendum modum, quo Scriptura haberi 
debeat divina. 

IL. Iam in quaestione altera , quomodo haec fidei doctrina 
contineatur in revelatione, primum dicimus, hanc esse doctrinam 
Christi ipsius et Apostolorum, ut exhibetur in scriptis evange- 
licis et apostolicis. Argumentum ex hisce scriptis adferimus tri- 
plex, ex confirmatione scilicet fidei ludaeorum quoad hoc caput 
saepe repetita a Christo et ab Apostolis, ex modo citandi Scri- 
pturas, ex declaratione diserta. 

i°. Si expendantur ea, quae ex losepho et Philone prolata 
sunt in thesi antecedenti n. II, evidens erit, hanc fuisse com- 
munem fidem ac professionem gentis ludaicae tempore Christi 
et Apostolorum, scriptores librorum sacrorum in scribendo fuisse 
sub divina supernaturali actione ita, ut non modo doctrina et 
res scriptae censeri debeant divinitus propositae, sed etiam scri- 
ptio rerum tribuenda sit principaliter operationi Dei in homine 
et per hominem agentis. Tam losephus quam Philo ex fide cer- 
tissima suae gentis, sive in Palaestina sive inter alios populos con- 
stitutae, testantur, libros sacros haberi scriptos a prophetis per 
inspirationem. Notio autem huius inspirationis ad scribendum 
haec erat, ut non solum prophetae acceperint divinitus doctrinam, 
quam deinde suo marte conscriberent, sed ut ipsa scriptio esset 
per inspirationem divinam. Id evidenter patet a) ex eo, quod 
ipsam actionem scribendi appellant prophetiam, scribere est pro- 
phetare: interpretes LXX. in ss. litteris vertendis, inquit Philo, 


— 3«7 — 


« quasi numinc correpti prophetabant ». b' Patet ex modo, quo 
factam dicunt scriptionem « quasi alio invisibiliter suggerente ». 
c) Patet ex eo, quod res formaliter ut scriptas adeoque ipsos 
libros efficienter divinae operationi tribuunt; ipsos enim textus 
scriptos dicunt esse « oracula prophetico ore (t) edita ». Imo 
d) dum supremam auctoritatem librorum inde repetunt, quod 
scripti sunt per prophetas, eo ipso intelligunt, scriptionem ipsam 
esse a prophetis formaliter quatenus prophetae sunt. Notio au- 
tem prophetae est et penes ludaeos erat hominis non suo nomine 
suisque viribus naturalibus, sed in persona Dei et per superna- 
turalem divinum impulsum agentis, loquentis, aut scribentis. 
«Prophetae sunt interpretes Dei, qui illis utitur tamquam or- 
ganis ad manifestationem eorum, quae vult », ait Philo de mo- 
narch. I. p. 820; «propheta nihil de suo profert, sed omnia 
aliena, alio suggerente» Id. 1. quis rerum divin, heres p. 5,17 ; 
« propheta est interpres intus suggerente Deo, quae dicenda sunt ». 
Id. de poen. et praeni. p. 918. cf. Exod. VII. 1. coll. IV. 16. 

In huiusmodi declarationibus distingui debet utique id, quod 
pertinet ad ipsam essentiam charismatis, sub quo libri scripti 
esse dicuntur, quod est charisma prophetiae, et distingui debent 
speciales ac accidentales modi charismatis, qui possunt esse 
varii, et salva ipsa rei essentia possunt abesse. Ad essentiam 
certe pertinet, ut locutio prophetica vel (pro re, de qua agitur) 
scriptio prophetica sit ex supernaturali Dei instinctu ita, ut liber 
vi ipsius charismatis, sub quo scriptum est, contineat verbum 
Dei scriptum, atque adeo Deus per hominem a se inspiratum 
ad scribendum sit auctor libri. Hoc ergo modo ludaei tempore 
Christi et Apostolorum libros Scripturae credebant divinos eo, 
quod eos credebant scriptos sub inspiratione divina et sub cha- 
rismate prophetiae (2). Atqui Christus et Apostoli fidem ludaeo- 


(1) Os propheticum, ubi de libris sermo est, sane non est materialiter 
intelligendum, sed est expressio metaphorica significans ipsam actionem 
manifestationis et prolationis idearum per signa sensibilia, quae in libris 
sunt verba non dicta sed scripta. Ita est « Scriptura praedicta per os Da- 
vid » Act. I. 16; et Zacharias genitor Baptistae « postulans pugilaretn 
scripsit, dicens: loannes est nomen eius ». Luc. 1. 63. Qua eadem figura 
dicimus: ait, inquit, clamat Cicero ; loquitur Demosthenes ore rotundo etc. 
Os vero propheticum est, quatenus manifestatio idearum procedit ex super- 
naturali Dei actione, quae inspiratio dicitur. 

(2) Ex hac inspirationis potione penes ludaeos obtinente si praesertim 
simul conferantur quae indicat Josephus de modo, quo in libris Scripturae 

rum de sanctitate et auctoritate Scripturae luculentissime confir- 
marunt, ut ostendimus in thesi superiori n. 111. Ergo ipsius 
Christi et Apostolorum haec eadem doctrina est. 

2?. Christus et Apostoli ipso modo citandi Scripturas do- 
cent, textus quos adierunt, habere Deum auctorem, formaliter 
quatenus scripti sunt. Nam <t) Deus auctor Scripturae ponitur 
in recto, homo ut instrumentum in obliquo. «Oportet impleri 
Scripturam (rviv ypacvi'v rauv/jv), quam praedixit Spiritus San- 
ctus per os David» Act. L 16; «Domine qui Spiritu Sancto 
per os patris nostri David pueri tui dixisti: quare fremuerunt 
gentes etc. » Ib. IV. 25; « Deus promiserat (evangelium) ante per 
prophetas in Scripturis sanctis» Rom. 1. 2; «.Deus terminat 
(definit) diem in David dicendo etc. » Heb. IV. 7; « dicit 
Deus, dicit Spiritus Sanctus, contestatur nos Spiritus Sanctus » 
Heb. I. 6. sq., 111. 7; X. 15. coll. Vili. 8; « dixit (Deus) in quo- 
dam loco » Heb. IV. 4. Quod est apud Marc. XII. 26: « non 
legistis in libro Moysi super rubum (Exod. lll. 6.), quomodo 
dixerit illi Deus inquiens: ego sum Deus Abraham » etc., id 
apud Matthaeum declaratur Deus dixisse ipsis ludaeis, ad quos 
Christus loquebatur. At istis ludaeis haec verba non sunt dicta, 
nisi quatenus scripta sunt; ergo Deus dixit haec verba, quatenus 
ea scripta sunt, sunt verbum scriptum Dei: « non legistis quod 
dictum est a Deo dicente vobis, ego sum Deus Abraham » etc. 
Matth. XXII. 3i. b) Ordine inverso sed eodem sensu declaratur, 
scriptorem humanum in Spiritu Sancto dixisse ipsos textus scri- 
ptos: «Quomodo David in spiritu vocat (tempore praesenti, 
quod non potest intelligi nisi de verbis formaliter ut scriptis) 
eum Dominum dicens: dixit Dominus Domino meo» etc. Matth. 
XXII. 43; Marc. XII. 36. Eundem esse sensum hac forma inversa 


admittendis postulabant manifestam successionem prophetarum, et quae scri- 
bit de dubiis circa libros editos post Artaxerxem, demonstratur omnino 
falsa opinio quorumdam recentiorum, qui asseruerunt, omnes libros de re- 
bus sacris vel de historia populi Dei tractantes, a ludaeis accensitos fuisse 
Scripturis sacris. (Movers Loci quidam historiae canonis V. T. illustrati; 
I. A. Nickes de libro ludith; cf. Folia trimest. Tubingens. i18jj. p. 77.) 
« Omnes libri, ait Movers, qui de rebus divinis, de vita recte instituenda, de 
ludaeorum historia singulari numinis providentia ordinata, ad institutionem 
pietatisque excitationem conscripti erant, divinitus inspirati credebantur ». 
Atqui ex demonstratis longe diversa sunt, quae postulabant ludaei ad ra- 
tionem libri inspirati. 

ac quando Deus ponitur in recto, per se constat et apparet ex 
ultimo hymno Davidis, ubi declarat, quid sibi velit loqui in 
Spiritu, dicere in Spiritu Sancto: «Spiritus Domini, inquit, 
locutus est per me, et sermo eius per linguam meam ». 2. |«cg. 
XXIII. 2. Denique c) simpliciter Scriptura ponitur pro ipso Deo 
loquente, quod fieri nequit, nisi quatenus Deus est auctor Scri- 
pturae et loquitur per Scripturam. « Providens Scriptura  Tvpoi- 
àoutra fé — YPy-?';) praenuntiavit Abrahae ». Gal. III. 8. His igitur 
citationum formulis textus Scripturae, formaliter quatenus in 
Scriptura consignati sunt, tribuuntur a Christo et ab Apostolis 
Deo auctori. Atqui quod valet de divinitate singularum partium 
Scripturae, valet etiam de omnibus libris et de collectione libro- 
rum, quibus competit excellentia designata nomine proprio Scri- 
pturae, Scripturae sacrae (th. 1.). Ergo ex doctrina Christi et 
Apostolorum deducitur, Deum esse auctorem librorum Scripturae. 

3?. Conficitur idem ex diserta doctrina apostolica. Locus 
princeps est 2. Tim. II. 16. « Omnis Scriptura divinitus inspi- 
rata » z Sgec ypocofi Gsotcvsugto;. 

Vocabulum Oeotcveuctc? alibi nuspiam occurrit nec in novo 
Testamento nec apud LXX. interpretes; sed occurrit res ipsa et 
rei descriptio. Ex huiusmodi ergo locis notionem generalem deter- 
minabimus. Propheta dicitur « vir spiritualis » (âvOpwîüoç Ttrviuixa- 
Toccpoc FD'H ";"S) Hos. IX. 7. (1), vir Spiritüs i. e. vir, qui 
habet Spiritum et habetur ac agitur a Spiritu. Finis et effectus 
huius actionis Spiritus Sancti in hominem saepe describitur. « Spi- 
ritus Dei irruit, insilit in prophetas », eos «induit» ad hunc 
finem, ut populo annuntient Dei voluntatem, Dei consilia. Hinc 
propheta dicitur esse « velut os Domini », per quem nempe Deus 


velut movens, per sirum instrumentum motum loquitur: « quasi 


(1) Locum hunc Hoseae s. Hieronymus et alii intellexerunt de veris 
prophetis. « Prophetam tibi vere dicentem et prophetantem Spiritu Sancio, 
stultum et insanum vocabas, iuxta illud quod in Ramoth Galaad principes 
locuti sunt ad lehu 4. Reg. IX. 11: quid venit ad te iste vesanus? » 
Hieronym. in h. l. Quidquid vero de hoc censeas, certe nomen vir Spiritus 
est explicatio seu definitio nominis propheta. Hebraica habent: « venerunt 
dies visitationis, venerunt dies retributionis; sciet (comperici) Israel. Pro- 
pheta (reputatus est vel factus est) stultus, vir Spiritus insanus propter 


multitudinem iniquitatis tuae, propter magnam praevaricationem. » 


HÀH vea yaw N'oan 


os meum eris ». lerem. XV. jg. cf. Exod. IV. 16. Prophetis dicit 
Deus: « verba mea in ore tuo b lerem. 1. g, V. 14. cf. Is. VI. 7; et 
quae prophetae loquuntur, « os Domini locutum est » Is. LVII1. 14. 
et alibi. Consequenter quae in virtute Spiritus Sancti loquuntur, 
ea dicuntur et sunt non hominis verba, sed « verbum Domini » 
Num. XXIV. 2; t. Reg. X. 6. io; 2. Reg. XXIII. 2; Mich. III. 8; 
Zach. VII. 12; 2. Esd. IX. 3o. Hoc igitur proprio sensu passim 
prophetae dicuntur loqui « in Spiritu Dei», i. e. per Spiritum 
Dei tamquam causam efficientem. Clarissime 2. Pet. I. 21. loqui 
voluntate humana opponitur locutioni, quam proferunt sancti 
Dei homines inspirati, sive singulariter moti et acti (tpspoasvot) 
Spiritu Sancto; exclusio illius prioris et positio huius posterio- 
ris constituit propriam rationem inspirationis in homine, et ter- 
minative efficit prophetiam. « Non voluntate humana allata est 
aliquando prophetia, sed Spiritu Sancto inspirati (utro 
-vsjp.aTo; áyíou tpepo'jAsvoi) locuti sunt sancti'Dei homines ». 
Ex his satis apparet, inspirationem active esse ipsam su- 
pernaturalem actionem Dei in hominem, qua eum evehit, pro- 
movet et permovet ad manifestandum seu efferendum id, quod 
Deus vult; passive esse ipsum statum hominis ita affecti ; denique 
verbum ipsum, quod homo inspiratus effert sive per actionem 
symbolicam sive per locutionem sive per scriptionem, esse et dici 
inspiratum terminative, quatenus est effectus divinae operationis et 
inspirationis activae. Consequenter quando Scriptura ipsa dicitur 
inspirata, inspiratio seu actio Dei intelligi debet ferminative ut 
causa efficiens Scripturae, et Scriptura ut effectus Dei inspirantis. 
Hac notione inspirationis iam demonstrata (1), Paulus Apo- 
stolus docens Scripturam esse inspiratam, necessario intelligen- 
dus est de supernaturali operatione Dei ad ipsam Scripturam 
efficiendam seu de inspiratione ferminative spectata. Docet ita- 
que Apostolus, Scripturam esse opus et effectum supernaturalis 
actionis divinae in homines inspiratos, ac proinde Deum per 
homines inspiratos esse efficientem causam et auctorem Scripturae. 
Ad horum, quae diximus, veritatem, parvi interest utrum in 


(1) Deduximus generalem notionem inspirationis ex ipsis Scripturis non 
iam supponendo eas esse instrumentum divinitus inspiratum; sed quatenus 
in hisce libris doctrina Prophetarum et Apostolorum et Christi ipsius ve- 
raciter consignata repetitur. Nulla ergo hic est petitio principii. Cf. Tract, 
de Traditione th. XXI. n. II. 


ips 

verbis Pauli terminus divinitus inspirata (OióirvsVCTOgc) sumatur 
tamquam praedicatum, ut probabilissime in textu graeco (i), 
an tamquam adiectum subiecto huius proprietatem declarans, 
ut in versione vulgata: « omnis Scriptura divinitus inspirata 
utilis est ad docendum » etc. Utrovis enim modo proprietas 
quae iam in ipso nomine Scriptura comprehenditur implicite, 
sive per adiectivum sive per praedicatum explicite affirmatur de 
eadem Scriptura, esse scilicet inspiratam. 

Parvi etiam refert ad rem praesentem, utrum subiectum 
« omnis Scriptura » sumatur collective pro tota Scriptura, an 
distributive, ut persuadet phrasis graeca trasa ypatpvi sine ar- 
ticulo, pro quovis scripto cui nomen Scriptura ut proprium 
atque ut nomen excellentiae conveniat, (cf. th. I.). Priori enim 
modo immediate tota collectio, et proinde omnia in collectione 
comprehensa, dicerentur inspirata, altero modo immediate affir- 
matur inspiratio (terminative nempe inspiratum esse) de omni- 
bus et singulis, quae habent nomen excellentiae Scriptura ; hoc 
autem nomen, ut constat ex thesi I, proprium est non solum 
integrae collectioni sed partibus etiam et textibus singulis per- 
tinentibus ad illam collectionem (2). Lege cl. P. Patrizi Com- 
mentationem de divinis Scripturis §. V. 

111. Doctrina de hac inspiratione Scripturarum, ut Deus li- 
brorum sacrorum auctor credi debeat, in perpetua et universali 
praedicatione ecclesiastica antiquitatis Christianae multipliciter 
proposita et declarata est. Posset ex ipso usu et modo, quo sem- 
per et ab omnibus ad Scripturas provocatum est, facile demon- 
strari, fuisse inde ab aevo apostolico dogma extra controversiam, 
non solum verbum Dei contineri in Scripturis sed etiam verbum, 


(1) Hio-a Ypasij (sstl) Oiónvivc-oc zal nqdXqxo: r.'S: Stoztrzakiav x. A. 

(2) Recole citationum formulas evangélicas et apostólicas. « Nec Scri- 
pturam hanc legistis: lapidem quem reprobaverunt» etc. Marc. XII. 10; 
« impleta est haec Scriptura » (scilicet locus Is. LXI.) Luc. IV. 21 ; « oportet 
impleri Scripturam (i, Y?a?'l taátrjv), quam praedixit Spiritus Sanctus » 
(scilicet Ps. CVII. 8. Act. 1. 16; « locus autem Scripturae erat hic 
Is. LIIL. 7.).... et incipiens a Scriptura ista » Act. Vili. 32. 35. Porro: 
« interpretabatur in omnibus Scripturis, quae de ipso erant » Luc. XXIV. 27; 
« ceteras Scripturas » 2. Pet. III. 16. Insuper: « ut Scriptura (f ypa^»,) im- 
pleretur: os non comminuetis ex eo; et iterum alia Scriptura dicit: vide- 
bunt in quem transfixerunt ». Io. XIX. 36. 37: « in Elia (3. Reg. XIX.) 
quid dicit Scriptura? » Rom. XI. 2. 


m 


formaliter ut scriptum, esse ab auctore Deo. Hic tamen diser- 
tam solummodo doctrinam proponemus, quia et luculenta est 
et adversus omnes exceptiones munitissima. Exhibebimus autem 
unanimem doctrinam antiquitatis Christianae ita, ut non solum 
res ipsa inspirationis Scripturae auctoritate consensionis univer- 
salis demonstretur, an sit; sed etiam ex ipsa praedicatione ec- 
clesiastica proponantur elementa omnia ad distinctam notionem 
inspirationis librorum, quantum eam assequi possumus, quid sit. 
Unde in sequentibus, ubi ultimam tandem conclusionem de no- 
tione inspirationis deducemus, ad hanc tum Scripturae ipsius 
tum Patrum doctrinam praemissam appellabimus. Revocamus 
totam explicationem Patrum ad haec capita. 

i?. Scripturae conscriptae sunt per Spiritum Sanctum, per 
operationem Spiritus Sancti; ideo sunt litterae Dei, epistola Dei 
ad homines. Inter capita doctrinae quae sunt in manifesta prae- 
dicatione ecclesiastica, ponit Orígenes, « quod per Spiritum San- 
ctum Scripturae conscriptae sunt ». Praefat. de Princip. n. 8. 
coli. 4. ludaei et Christiani confitentur biblia « esse scripta Spi- 
ritu Sancto ». Cels. V. n. 60. « Scripturae divinae utpote Spi- 
ritu Sancto conscriptae magnum continent thesaurum abscondi- 
tum ». Chrysost. in Genes, hom. 21. n. 1. Nihil refert, quis 
homo singulos psalmos scripserit, « cum manifestum sit, omnes 
esse scriptos per operationem divini Spiritus » sz rv;Q tou Osco 
-vsu'v.aToc évópysla;. Theodoret. praefat. in Pss. In omnibus 
libris Scripturarum consensus est perfectus, « quia in eorum 
conscriptoribus erat idem Spiritus Sanctus » Theophil. Antioch, 
ad Autolyc. 1. lll. n. 12; 1. Il. n. 9; Athanas. praefat. in 
Pss. n. 2. 9. io; et quia « non immerito curn illa scriberent, 
eis Deum vel per eos locutum tot tantique populi crediderunt ». 
Aug. Civ. Dei XVIII. c. 41. n. 1. Inter errores Theodori Mopsue- 
steni in V. synodo recensitos et damnatos etiam hic est, quod 
libri Salomonis « scripti sunt non per gratiam propheticam 
sed per gratiam prudentiae, quae evidenter altera est praeter 


illam » ; quod reprobavit Theodorus librum lob « contra con- 
scriptorem eius id est Spiritum Sanctum dicens, quod pagana 
sapiens hunc librum conscripsit »; quod « non oportet collau- 


dare codicem Cantici Canticorum sicut habentem propheticam 
dictationem bonorum Ecclesiae ». Concil. V. Act. IV. nn. 63. 
66. 68. 71. Hard. III. p. 86. seqq. 

Universim Scripturae sunt « epistola omnipotentis Dei ad 
creaturam suam » Aug. Serm. II. in Ps. 90. n. | ; Enarrat, in 
Ps. 149. n. 5; Gregor. M. 1. IV. ep. 31. ad Theodor. « Deus qui 
velut longe absentibus litteras misit, quas quidem litteras dedit 
Deus, adtulit Moyses » (Deus auctor litterarum, Moyses tabel- 
larius'). Chrysost. in Genes, hom. II. n. 2. 

20. Scripturae dictae sunt a Deo. Sane « Scripturae sunt re- 
races dictiones Spiritus Sancti » Clem. Rom. ep. 1. ad Cor. n. 
45 ; « Scripturae sunt dictae a Verbo Dei et Spiritu eius » Iren. 
1. II. c. 38. n. 2; « sunt infideles, qui negant Scripturas esse 
a Spiritu Sancto » Anonymus (qui censetur Hyppolitus) contr. 
Artemonit. apud. Euseb. H. E. 1. V. c. 28; « Deus ipse voluit 
docere per sanctas Sripturas » Hippolyt. contr. Noet. n. 9; lauda- 
bitur interim Evangelium et Apostolus pro divinis oraculis (1) -. 
Theonas Alexandrin. (Routh Reliquiae sacr. T. Ill. pag. 443.) 

3°. Deus condidit, dedit Scripturas. « Accipitur ut certa demon- 
stratio vox Dei, qui dedit Scripturas » Clem. Alexand. Strom. II. 
. 3Ó2, « Deus prius per prophetas deinde per se ipsum postea per 
Apostolos locutus, etiam Scripturam condidit, quae canonica nomi- 
natur altissimae auctoritatis ». August. Civ. Dei XI. c. 3. cf. XVIII. 
. 41. In prologo Gelasii Pontificis ad suum decretum « de reci- 
piendis libris sive non recipiendis », ut exstat in codice Lucensi, 
ait Pontifex « ad discutiendas vel intelligendas Scripturas, quas 
in novo vel veteri Testamento a pluribus editas (accepimus, vel 
novimus vel verbum aliud excidit), illud apostolicum nobis con- 
venit serbare eloquium : prophetias, inquit, nolite spernere, omnia 
autem probate; uf plenius Dei operatione credamus illas esse 
conditas ». (Mansi Supplement, ad Concilia T. I. p. 35y.) 

40. Protenditur operatio et veracitas perfecta Spiritus Sancti 
ad omnes etiam minimas paries Scripturae. « Nos qui perfectam 
voracitatem Spiritus etiam usque ad levem apicem et lineam 
extendimus (2), non concedimus, neque enim fas est, vel res? 


(1) Quem admodum libri veleris Testamenti ab ipso Christo et Apostoli', 
numerabantur distributi in duas vel tres classes, in « Legem et Prophetas ». 
vel in «Legem, Prophetas et Psalmos»; ita ad hanc analogiam omnes 
libri novi Testamenti distingui consueverunt a veteribus in duos ordines, 
« in Evangelium et Apostolum ». 

(2) llipm; ò: 01 xai E-7.P| TíÉ rv/ov^r,; xspa.a; zzi yfiap.pí; rou r.v.ú» 
paroi TTjV àxpifitav Taxov-sc. 

minimas a scriptoribus esse temere positas ». Gregor. Nazianz. 
or. II. (de fuga sua) n. io5. T. I. p. Qo. Similia habent Origen, 
de Princip. 1. IV. n. 7; Hieronym. ep. 27. al. 102. n. 1. ad 
Marceli. ; praefat. in comment. Philem. T. VII. p. 742. ; August, 
cp. 82. al. 19. ad Hieronym. n. 3-7; Chrysostom, in Genes, hom. 
15. n. i; hom. 42. n. 2. etc. 

5°. Comparate tribuitur scriptio Spiritui Sancto, et negatur 
esse humana. « Christi conversatio in carne demonstravit , le- 
gem et prophetas scripta esse coelesti gratia, nec hominum esse 
scriptiones quae creduntur verba Dei ». Orig. de Prine. 1. IV. 
n. 6. (1). Nostri auctores « non secundum artem scripserunt, 
sed secundum gratiam, quae super omnem artem est; scripse- 
runt enim quae Spiritus iis loqui dabat ». Ambros. ep. 8. ad 
lustum n. i. « Has litteras non ratio humana reperti, sed homi- 
nibus sanctis virtus coelestis infudit ». Cassiodor. de institution, 
divinar, litter, c. i3. 14. 

6°. Hoc intelligendum est ita, quod Deus est princeps au- 
ctor librorum, homines vero sunt instrumenta Dei ad librorum 
scriptionem. Stciis scriptoribus non opus erat artificio sermo- 
num, «sed tantummodo se ipsos mundos exhibere operationi divi- 
ni Spiritus, ut ipsum divinum ple&trum e coelo subiens, ac 
velut istrumentum citharae vel lyrae adhibens viros sanctos, 
nobis revelaret cognitionem rerum divinarum et coelestium ». 
lustin. cohort, ad Graec. n. 8; Athenagor. Legat, pro Christianis 
n. 9. cf. Hippolyt. contra Noet. n. n. 12. « Cum Spiritum San- 
ctum auctorem tenemus, qui scriptorem (sacrorum librorum) 
quaerimus, quid aliud agimus, quam legentes litteras de cala- 
mo percontamur ? » Gregor. M. praef. in lob n. 2. 3. (cf. supra 
Theodoret.). 

70. Haec coniunctio specialis hominum cum Deo inspirante ad 
scribendum, declaratur ex coniunctione analoga in supernaturali 
ordine membrorum Christi cum capite Christo, et per eam il- 
lustratur doctrina, quomodo Deus sit auctor princeps librorum, 
homines vero instrumenta Dei ad scribendum. Prophetae enim 


G) ÜVX ivOptó-wv rivat asyvpa^xarx rob; nrntaT'jxlvou; 0;05 a'.-'oj-. 
Huius IV. libri de Principiis inscriptio in Philocalia (anthologia a ss. Gre- 
gor. Naz. et Basilio ex operibus Origenis collecta) ponitur: « de divina 
inspiratione divinae Scripturae » -tpt roi Oroavrjo-toj ry; Oria; ypap>,;. 


— 315 — 
et Apostoli etiam formaliter ad scribendos libros el in seri 
bendo erant membra Christi capitis. « Itaque cum isti scripse- 
runt, quae ille ostendit ac dixit, nequaquam dicendum est, quod 
ipse non scripserit; quandoquidem membra eius id operata sunt, 
quod dictante capite cognoverunt. Quidquid enim ille de suis 
factis et dictis nos legere voluit, hoc scribendum illis tamquam 
suis manibus imperavit. Hoc unitatis consortium quisquis in- 
tellexerit, non aliter accipiet, quod narrantibus discipulis Chri- 
sti in Evangelio legerit, quam si ipsam manum Dei quam in 
proprio corpore gestabat, scribentem conspexerit. » Augustin, 
de Consensu Evangelist. 1. I. n. 5q. 

Patres quorum luculentam doctrinam et testificationem ad- 
duximus, sunt ex diversis Ecclesiis , ex omnibus aetatibus a 
primo usque ad septimum saeculum. A saeculo l-IMI. Clemens 
Romanus, lustinus M., Athenagoras, Theophilus Antiochenus , 
Irenaeus, Hippolytus, Anonymus Eusebii, Clemens Alexandrinus, 
Orígenes, Theonas. A saeculo IV-VII. Athanasius, Gregor. Na- 
zianzenus, Ambrosius, Hieronymus, Augustinus, Chrysostomus, 
Theodoretus, PP. Concilii V, Cassiodorus, Gregorius M. Con- 
sensus insuper per symbola fidei et solemnia iudicia quaen. l. 
citavimus, declaratus est et confirmatus. 

Vides autem, in hac perpetua et universali praedicatione ec- 
clesiastica non aliud contineri, nisi declarationem et explicatio- 
nem doctrinae Christi et Apostolorum, quam in scriptis evan- 
gelicis et apostolicis expressam demonstravimus, Scripturas esse 
efficienter libros Dei, et Deum esse auctorem librorum Scriptu- 
rae. Universalis ergo consensus apostolicae successionis demon- 
strat illum quem diximus, esse verum sensum doctrinae evan- 
gélicas et apostolicae. 

THESIS 111. 
Declaratur distinctius notio inspirationis 
per analysin formulae dogmaticae: Deus est auctor 
librorum sacrae Scripturae. 


« Instituta analyst revelatae doctrinae qua Deum librorum sacrorum 
» Scripturae auctorem esse profitemur, simul collatis eiusdem doctrinae 
» declarationibus quae in Christianae antiquitatis monumentis continentur, 
» inspiratio ad scribendos sacros libros essentialiter constitisse videtur in 
» charismate gratis dato illustrationis et motionis, quo veritates quas Deus 
» per Scripturam Ecclesiae tradere voluit, mens hominum inspiratorum con- 
ii ciperet ad scribendum, et voluntas ferretur ad eas omnes solas scripto con- 
st signandas, sicque elevatus homo tamquam causa instrumentalis sub actione 
» Dei causae principis consilium divinum exsequeretur infallibili veracitatc. 
» Unde facta distinctione inter inspirationem et assistentium, illa ad veritates 
» et verbum formale, haec etiam ad signa et verba materialia necessario 
» pertinuisse dicenda est ». 


Ad declarationem theseos necesse nobis est in antecessum 
distinctius definire praenotiones quasdam tum de significatione 


nominis auctor libri, tum de elementis formalem rationem libri 
constituentibus. 

i°. Nomen auctoris per se et seorsum sumptum habet uti- 
que significationetn^enencant, eoque ipso comprehendit signi- 
ficationes plures specie inter se distinctas. Auctor enim generico 
is dicitur, a quo aliquid originem habet ut a causa efficiente. 
Cum vero efficientiae sint diversissimae , nec minus diversi ef- 
fectus, inde fit ut nomen auctoris induat significationes inter 
se specifice diversas. Significatio specifica determinatur vel ex 
contextu vel etiam simplicius epithetis, quibus efficientiae et ef- 
fectus species definiatur. Hoc modo terminus completus auctor 
libri ratam et fixam habet significationem  specificam. Ad cla- 
ritatem notionis a) distinguimus causam primam sine cuius con- 
cursu causa secunda agere nequit, causam per se deinde, quae 
etiam dicitur principalis, agens nimirum sua inhaerente virtute 
in distinctione a causa instrumentan, quae non inhaerente sibi 
virtute agit sed dumtaxat ex motione (uti aiunt) h. e. ex vir- 
tute derivata et transeunte causae principalis. lam dum dicitur 
auctor libri, numquam intelligitur efficientia dumtaxat per con- 
cursum generalem causae primae, nec sensu proprio efficientia 


= Bui 
causae instrumentons; sed semper significatur causa per se, quae 


potest esse prima vel secunda. Habitudo vero inter has causas 


est huiusmodi. Si Deus (causa prima) dicitur auctor (adeoque 


per se causa) libri, excluditur causa secunda agens ut causa 


per se h. e. virtute propria sibi inhaerente; unde vicissim si 


homo (causa secunda) sensu proprio est et dicitur auctor libri, 


eo ipso negatur Deum (causam primam) esse libri auctorem, 
non tamen excluditur, ut per 


causae primae, qui nullatenus 


se constat, generalis concursus 


importat Deum esse auctorem 
libri, nisi, absurde loquendo Deum dicere velis auctorem omnium 
librorum. Sive vero Deus sive homo sit auctor libri, in neutra 
hypothesi excluditur causa instrumentalis, per quam causa prin- 
cipalis (Deus vel homo) agat et efficiat sui libri existentiam. 
b) Spectando effectum, nomine libri intelligimus ampliorem ali- 
quem (i) contextum sententiarum seu sensuum scripto consi- 
gnatum. Unde significatio termini complexi auctor libri ea est, 
quod sit auctor (causa per se) tum conceptionis sensuum ad 
scribendum (2), tum eorum consignationis in scripto. 

20. Quoad formalem rationem libri, quam diximus alteram 
praenotionem necessariam, in libro quovis vel documento scri- 
pto u) spectari debent ideae et iudicia horumque totus com- 
plexus, quae in libro verbis et propositionibus significantur, atque 
ab aliis res et sententiae, ab aliis sensa, in thesi nostra veritates 
dicuntur. Cum enim agatur de ideis et iudiciis sive 


quae a Deo sunt, non possunt esse nisi veritates, 


sententiis 
sub ea sal- 
tem ratione reflexa, sub qua et quo sensu ex auctoris intentione 
sunt scripta in libro. Ab ipsis veritatibus et sensibus b) distin- 
guuntur Signa, quibus veritates et sensus exprimuntur, sub ra- 
tione grammatica et rhetorica, ad quam etiam pertinere potest 
ordo et connexio rerum. Haec quae possumus dicere otaTa^iv 


(1) Amplitudo in quaestione praesenti de auctore libri se habet ut aliquid 
accidentale. Sic epistolas, praesertim brevissimas, non solemus dicere libro." 
nihilominus illas Apostolorum etiam quae sunt paucorum commatum (ut 


ad Philem., 1. et 2. Io., et lud.), accensemus libris novi Testamenti. Imo 


quoad auctorem eadem est ratio singularum sententiarum, quae sinj^ilae 


(ut vidimus) dicuntur Scriptura; Deus vero sicut librorum ita et Scriptui a, 


et quidem cuiusvis Scripturae (r.íarfr ypatp^; auctor praedicatur, quod in 
thesi II. satis demonstravimus. 


(2) Ubi de-Deo sermo est, haec Osazpizw; intelligenda esse, opus non 
est monere. 


"UU itWaiVMV 

seu dispositionem libri, aliquando ab auctore per se intendun- 
tur tamquam suus sensus exprimendus, aliquando non ita per- 
tinent ad intentionem auctoris, sed possunt diversimode se ha- 
bere salva tota veritate et integris sensibus, quorum expressionem 
per suum librum auctor intendit. Unde c) spectandus est finis 
operis, seu finis ad quem auctor librum suum ex ipsa libri in- 
dole directum esse voluit; ab hoc enim pendet, quid ex omni- 
bus in libro comprehensis sit vel non sit ab auctore sapiente 
per se intentum. 

Iam illa omnia quae auctor in libro per se intendit, et sine 
quibus liber non esset talis qualem auctor esse voluit, consti- 
tuunt ipsam rationem formalem, per quam ab ipso inditam 
liber est et esse merito censetur opus huius auctoris. Sunt vero 
alia quae in genere quidem uno alterove modo debent adesse , 
cum sine illis ipsa forma ab auctore intenta exprimi nequiret ; 
possunt tamen alio et alio modo se habere, quin liber desinat 
esse talis qualem auctor esse voluit, quoniam ab auctore ad 
scopum sui libri non per se intenduntur, nec proinde necessario 
ab ipso singillatim determinantur. Haec itaque quamvis non de- 
terminentur ab auctore , ut vel uno vel alio modo se habeant, 
dum tamen apta sint ad illud exprimendum quod auctor in 
suo libro per se intendit, non impediunt, quominus liber vere 
sit huius auctoris. Propterea hanc appellamus partem materia- 
lem libri ad distinctionem a ratione formali, qua constituitur 
opus huius auctoris, (i). 

Ut concreta aliqua applicatione rem explicemus, e. g. in co- 


(1) Nomina haec formae et materiae desumpta sunt ex compositis phy- 
sicis. Quoniam in his forma dat ac determinat esse specificum in eo ordine 
sive substantiali sive accidentali, in quo forma consideratur ; materia autem 
necessario quidem aliqua subest formae, sed ad esse specificum indifferenter 
se habet, an in individuo haec vel illa sit; propterea in translatione horum 
nominum ad alios etiam ordines, illud quod propriam rationem sive rei 
sive notionis determinat, appellatur formale; illud vero quod in individuo 
ad istam propriam rationem indifferenter se habet, dicitur materiale. In 
praesenti itaque formale dicimus id omne, quo liber constituitur talis et 
sine quo non esset talis, qualem auctor pro libri'scopo esse vult; materiale 
vero appellamus, quod potest aliter se habere, quin liber desinat esse, qua- 
lem auctor pro eius scopo esse vult. Unde haec eadem, si mavis, poteris 
dicere essentialia et accidentalia libri. 

dice legum, in libro didáctico ad docendam veritatem specula- 
tivam vel practicara, in libro historico destinato ad docendam 
aliquam aliam veritatem per facta narrata, id quod ex scopo 
huiusmodi librorum per se intenditur, et quod ideo rationem 
formalem constituit, sunt sensa seu res et sententiae; totum vero 
illud quod ad rationem signorum retulimus, non excepta ipsa 
dispositione ordinis, non est necessario per se intentum, et pro- 
inde potest se habere velut pars materialis. Haec tamen ipsa 
quae ad partem materialem pertinent, signa inquam ipsa oportet 
esse apta ad veritates intentas exprimendas ; secus ipsum for- 
male libri non conservari posset. Dixi signorum electionem posse 
pertinere ad rationem materialem ; nam si quando ex scopo libri 
signa ipsa sint per se intenta, in hac hypothesi pertinerent utique 
ad rationem formalem libri. Ita in locis quibusdam dogmati- 
cis praesertim mysteria superrationalia continentibus, certa quae- 
dam vocabula et formulae ad exprimendum conceptum my- 
sterii possunt esse iuxta talium locorum scopum pars formalis; 
pariter in libro , cuius scopus esset rhetoricus et aestheticus, 
praeter res et sententias stylus quoque pertineret ad formalem 
seu essentialem rationem libri ; nec minus ordinis dispositio in 
historia destinata ad docendam chronologicam rerum successio- 
nem, esset ex ipso scopo per se intenta saltem quantum opus 
foret ad chronologiae veritatem, ac proinde pertinens ad forma- 
lem rationem libri. 

I. Hisce praenotatis patet, neminem posse esse sensu aucto- 
rem libri, nisi qui efficiat ut saltem id, quod est formale li- 
bri, a se mente conceptura consignetur litteris. Ut quis igitur 
per alterum tamquam per causam instrumentaient ratione tamen 
et voluntate agentem libri auctor sit, necesse est, ut alter ipso- 
met suggerente ad scribendum mente concipiat et ipsomet mo- 
vente feratur voluntate ad scribendum ea omnia et sola, quae, 
pertinentia ad formalem rationem talis libri ipse tamquam au- 
ctor princeps scribenda praeconceperat. Neque enim si unum 
horum deest, auctor libri esse poterit. Non sane est auctor libri, 
qui sua sensa communicat quidem alteri non tamen in ordine ad 
scribendum ea, nec alterum inducit ad illa scribenda; neque 
auctorem se agnoscet libri, si quod ipse voluit comprehendi ut 
formale libri, alter non totum excipiat; neque auctor est saltem 
totius libri et simpliciter, si rebus et sententiis ab ipso in suo 

libro intentis alter suo marte aliquid superaddat; certe auctor 
non est huius partis superadditae. 

Quando igitur profitemur Deum auctorem librorum sacrorum, 
auctorem autem per homines inspiratos, hac formula dogmatica 
exprimitur, quae operatio divina sit et quae non sit essentialis 
ita, ut ea posita Deus vere sit auctor libri, ac proinde liber sit 
divinitus inspiratus, ea autem negata negetur Deus auctor libri, 
et consequenter negetur librum pertinere ad Scripturam divini- 
tus inspiratam. 

t°. In ea formula itaque positive affirmatur, Deum effecisse 
ut, quas veritates ipse Ecclesiae per Scripturam tradendas mente 
comprehendit, easdem hominis inspirati mens conciperet scri- 
bendas, et voluntas ferretur ad eas omnes ac solas scribendas. 

Dixi eas veritates omnes et solas in libro inspirato consi- 
gnari, quas Deus auctor libri mente et voluntate sua compre- 
hendit scribendas. Si enim in libro scriberetur ab homine sen- 
tentia etiam vera, quam Deus scribendam consilio suo non 
comprehendit, et quam proinde homini ad scriptionem non in- 
spiravit, multo magis si in libro Scripturae, quod recentiores 
quidam de iis quae nos dicimus revelata per accidens, affir- 
mare ausi sunt, continerentur aliquae sententiae in se non ve- 
rae (i); huiusmodi sententiarum utique Deus non esset aucter, 
nec proinde illae essent verbum Dei, sed omnino verbum huma- 
num. Atqui a) dum s. Concilium Vaticanum post alias geminas 
Conciliorum et Pontificum definitiones declarat libros veteris et novi 
Testamenti pro sacris et canonicis ab ipsa Ecclesia haberi « pro- 
pterea, quod Spiritu Sancto inspirante conscripti Deum habent 
auctorem », profecto haec conscriptio intelligitur simpliciter et 


proinde secundum omnes sententias, quae ab inspirato scriptore 


(1) Conferri potest etiam Benedicti XII. elenchus errorum Armenorum, 
ubi (errore CX1V.) supponitur ut doctrina catholica explorata, subesse ve- 
rbatim credendam in Scriptura consignatis sententiis, etiam iis quae non pro- 
pter se sed per accidens revelatae dici solent (vide Rainaldi Annales ann. 1341. 
n. 69.). Apud SS. PP. sententias omnes Scripturae sine discrimine ac no- 
minatili! has scriptas de rebus non propter se revelatis, haberi divinitus in- 
spiratas, a nemine in dubium vocari potest. Vid. Aug. ep. 82. n. 3; Civ. 
Dei XI. 3; cont. Faust. XI. 5. 6; Gen. ad litt. I. c. 18-21; VII. c. 28; 
Hieronym. prolog. ep. Philem. ; ep. ad Paul. p. 708.: Apoi. I. III. p. 465 ; 
Chrysost. in Gen. horn. I. cf. Canum 1. II. c. 16. sq.; Bellarmin. de verb. 
Dei 1. I. c. 6. n. 16. sq. et supra p. 340. 

in libro consignatae sunt; neque enim inspiratio ad conscriptio- 
nem interrupta et per intervalla sed ad totam conscriptionem 
asseritur, b) Quando Ecclesia profitetur Deum auctorem libri 
sacri et canonici, hoc sacrum et canonicum non minus late pa- 
tet, quam significatio nominis Scriptura. Atqui Scripturae ac- 
censentur omnes et solae sententiae , quae ab homine inspirato 
Win libro consignatae sunt, ac porro in doctrina evangelica et 
apostolica et in communi Patrum praedicatione expresse singu- 
lae sententiae, eo quod et ipsae sunt Scriptura, tribuuntur Deo 
auctori, quod utrumque in th. 1. et II. demonstravimus. Ergo 
professione Ecclesiae et in eius formula synodali, Deus est au- 
ctor libri sacri et canonici, intelligitur Deus auctor libri secun- 
dum omnes partes quae sunt Scriptura, ac proinde auctor omnium 
sententiarum quae primitus ab homine inspirato sunt libro con- 
signatae, quoniam hae omnes et solae sunt Scriptura. 

2?. Ex eadem notione auctoris libri deinde deducitur, quid 
in ea etiam quoad partem formalem libri, de qua nunc loqui- 
mur, non requiratur, a) Non requiritur, ut veritates ipsae quas 
Deus Scripturis consignari voluit, homini inspirato aliunde iam 
cognitae non fuerint vel esse potuerint. Praecedens enim cogni- 
tio hominis non potest esse ratio, cur Deus illas veritates suo 
consilio comprehendere nequeat per Scripturam tradendas Ec- 
clesiae, et cur supernaturali sua operatione efficere nequeat, ut 
homo veritates ipsas aliunde sibi cognitas mente et voluntate 
concipiat ad eas scripto consignandas. 

D) Eadem ratione non excluduntur industria, studium , et 
praesidia, puta, documentorum et testium ab homine adhibita 
ad res et sententias seu ad veritates concipiendas, dummodo su- 
pernaturalis operatio et directio Dei efficiat, ut mens hominis 
inquirentis sensa ea omnia et sola ad scribendum concipiat, pa- 
riterque ad eadem omnia et sola scribenda voluntas supernatu- 
raliter moveatur, quae Deus ut scribantur, consilio suo compre- 
hendit. 

c) Si nomine revelationis intelligatur manifestatio rei oc- 
cultae, patet ex dictis, in inspiratione revelationem non esse ele- 
mentum essentiale ; potest enim esse inspiratio verissima sive 
ad eloquendum sive ad scribendum citra revelationem illo stri- 
cto sensu acceptam. Pendet ergo ex ipsa natura et indole veri- 


tatis inspiratae, vel ex modo quo veritas se habet ad hominem 

inspirandum, utrum inspiratio revelationem eo sensu intellectam 
includat necne (i). 

At vero si revelatio intelligitur sensu minus quidem stricto 
sed frequentatissimo, veritatis propositio ab ipso Deo facta, sane 
inspiratio quaevis ad scribendos libros sanctos erat revelatio, quae 
primum quidem fiebat interne in mente hominis inspirati, ut 
deinde per scriptionem tamquam verbum Dei proponeretur Ec- 
clesiae, et obiectum fidei constitueret tam pro ipso homine in- 
spirato quam pro aliis, quando tamquam verbum inspiratum 
satis propositum erat. 

II. Operationem divinam, quam explicuimus necessariam, 
ut vere sit ac dici possit liber Dei auctoris , et sine qua Deus 
auctor libri non psset, non eandem requiri quoad partem ma- 
terialem libri, ex ipsa notione auctoris libri clarum videtur. 
Est'enim ex dictis Deus auctor libri, quatenus sua operatione 
in mentem et voluntatem hominis scribentis efficit, ut hic ea 
omnia et sola scribat, quae Deus ipse in libro scribendo per se 


(1) S. Thomas agens de prophetia 2. 2. q. 174. a. 2. distinguit tres 
gradus principales; nobilissimam dicit esse illam, quae est manifestatio 
divinae veritatis secundum intellectualem visionem absque visis vel externis 
per sensus vel imaginariis; alteram esse, in qua veritas supernaturalis ma- 
nifestatur per similitudinem corporalium rerum, haneque licet inferiorem 
magis proprie dici prophetiam, quam illam primam sublimiorem ; tertium 
gradum esse cognitionem per lumen infusum supernaturale circa eá, quae 
humana ratione (licet diverso i. e. solum naturali modo) cognosci possunt. 
Hunc ultimum gradum cognitionis licet non sit proprie prophetia, sufficere 
docet ad inspiratam locutionem vel scriptionem, si utique simul coniungatur 
motio voluntatis ad loquendum vel scribendum modo supra explicato. 
« Magis proprie dicuntur prophetae, inquit (ibi ad 3.), qui vident per ima- 
ginariam visionem, quamvis illa prophetia sit nobilior quae est per intelle- 
ctualem visionem, dummodo tamen sit eadem veritas utrobique revelata. 
Si vero lumen | intellectuale alicui divinitus infundatur non ad cognoscendum 
aliü]ua supernaturalia, sed ad indicandum secundum certitudinem veritatis 
divinae ea, quae humana ratione cognosci possunt, sic talis prophetia intel- 
lectualis est infra illam, quae est cum imaginaria visione ducente in super- 
naturalem veritatem.... Qui hagiographa conscripserunt (id est libros tertiae 
classis secundum divisionem s. Hieronymi in prologo galeato, quamvis haec 
valeant etiam de libris pluribus aliarum classium), eorum plures loquebantur 
frequentius de bis quae humana ratione cognosci possunt, non quasi ex per- 
sona Dei (i. e. non sicut prophetae proprie dicti, expresse attestantes: haec 


dicit Dominus) sed ex persona propria, cum adiulorio tamen divini luminis ». 
cf. a. 3. O. 

intendit. Hoc autem  obtinebitur, quomodocumque se habeant 
ab auctore per se non intenta , signa inquam et reliqua quae 
diximus partem materialem libri, dummodo haec apta sint ad 
sensum ab auctore intentum exprimendum. Hoc autem ipsum 
demonstrat, non illam divinam operationem quae proprie inspi- 
ratio dicitur, et quae requiritur pro parte formali libri, neces- 
sario etiam extendi ad signa et ad alia partis materialis; esse ta- 
men aliquam operationem divinam necessariam etiam pro parte 
materiali, ut Deus infallibiliter sit auctor libri. Haec divina ope- 
ratio quae sit et quae non sit, nunc inquirimus. 


:o 


i?. Quoad signa seu vocabula evidens est, nec res ipsas h. e. 
sensaauctoris principis posse esse scripto expressa, nisi signaeligan- 
tur apta ad sensum exprimendum. Si ergo Deus sua inspiratione 
rerum et sensuum ita agit in hominem  inspiratum ad scriben- 
dum, ut liber scriptus infallibiliter vi ipsius operationis divinae 
vere et sincere contineat sensa Dei, cum ipsa inspiratione co- 
haereat necesse est seu in ea includatur talis operatio divina, ut 
homo scribens non solum actu eligat, sed etiam infallibiliter 
eligat signa apta ad res et sententias inspiratas vere et sincere 
exprimendas, atque adeo in signorum aliorumque quae ad par- 
tem materialem pertinent, apta electione reddatur infallibilis. 
Profecto enim homo mente et voluntate inspiratus quidem ad 
sensa Dei scribenda , sed in signorum electione plene sibi per- 
missus, maneret fallibilis in exprimendis conceptibus inspiratis; 
hoc autem ipso non esset infallibiliter consequens , librum sub 
tali inspiratione scriptum esse Scripturam ferminative inspira- 
tam et verbum Dei. Atqui ut crederetur esse infallibiliter ver- 
bum Dei, nunquam aliud argumentum quaesitum est, quam quod 
scriptor humanus esset inspiratus. Sicut ergo cum inspiratione 
activa infallibiliter nectitur inspiratio terminativa (inspiratum esse) 
ipsius operis, ita in notione inspirationis activae includitur ope- 
ratio divina, qua homo efficiatur infallibilis in exprimendis con- 
ceptibus inspiratis, h. e. in ipsa aptorum signorum ac termi- 
norum electione. 

2?. Ex dictis iam patet, qualis sit haec operatio divina, quam 
dicimus cum inspiratione connexam. Scopus sacrorum librorum 
saltem in plerisque talis est, ut formalis ratio librorum prae 
hoc scopo non mutetur, si aliis vocabulis, alio stylo eaedem 
res et sententiae exprimantur, dummodo termini qui possunt 

esse alii atque alii adhibeantur idonei et rebus respondentes. 
Pertinet ergo, saltem in plerisque, non ad rationem formalem sed 
ad rationem materialem Scripturarum, quod sententiae his po- 
tius quam aliis terminis aequipollentibus exprimantur. « Nec 
putemus in verbis Scripturarum esse evangelium sed in sensu, 
non in superficie sed in medulla, non in sermonum foliis sed 
in radice rationis ». S. Hieronym. in Gal. 1. ii. 12. T. VII. 
p. 386. Iam vero ut quis sit auctor libri, requiritur quidem, 
ut id omne quod prae libri scopo constituit eius rationem for- 
malem, ab ipso sit tamquam ab auctore principe; non autem 
requiritur, ut eodem modo ab ipso sit, quod in libro prae eius 
scopo materialiter se habet, nec eius propriam rationem con- 
stituit. Ergo potest quis per alium tamquam per causam instru- 
mentaient verissimus auctor esse libri, quin ipse terminos in 
individuo et stylum, totamque constructionem grammaticam et 
rhetoricam suppeditet. Ut tamen nihilominus per suppeditationem 
rerum et sententiarum certum efficiatur, librum scribendum fore 
ipsius tamquam auctoris principis, necesse est, praecaveat er- 
rorem scribentis in electione aptorum signorum. 

Ergo ex notione inspirationis seu ex eo, quod Deus est au- 
ctor Scripturarum per conscriptores humanos ita, ut ex ipsa actione 
Dei in homines inspiratos infallibiliter certum sit, Scripturas esse 
libros Dei ut auctoris; a) in plerisque, ubi videlicet horum potius 
signorum prae aliis aequipollentibus electio materialiter se ha- 
bet, nulla est ratio affirmandi, Deum ipsum supernaturali prae- 
veniente actione signa et modum scribendi suppeditasse, et in 
individuo determinasse. Est tamen b) ratio evidens affirmandi 
assistentiam Dei, qua scriptoribus humanis in ipsis eligendis si- 
gnis idoneis ita .aderat, ut in conceptibus inspiratis vere et sin- 
cere exprimendis essent prorsus infallibiles, c) In hac assistentia 
et directione quoad ipsum modum orationis includitur gratia 
sermonis, « quod quis efficaciter loquatur (scribat) ad instruen- 
dum intellectum, ad movendum affectum, ad flectendum audi- 
torem (vel lectorem) » (1), ut eam explicat s. Thomas 2. 2. 


(1) Per se patet, hanc gratiam sermonis pro diverso scopo librorum 
esse diversam , atque adeo ad ipsam essentiam inspirationis hoc charisma 
non aliter pertinere, nisi quatenus coincidit cum assistentia ad electionem 
locutionis sufficientis pro scopo libri. 

q. 117. a. 1. Si autem d) prae scopo alicuius loci vel contextus 
verba- ipsa et stylus in individuo pertinerent ad rationem for- 
malem, tum sane ex ipsa notione inspirationis et auctoris libri 
deduceretur, verba et stylum esse suppeditata a Deo non secus 
ac res et sententias. Quia vero huiusmodi formalis ratio diffi- 
cillime determinari potest, et singularis vis, efficacia ac profun- 
ditas ipsorum verborum, et quae Patres praedicant de valore 
eorumdem singulorum verborum Scripturae, partim magis per- 
tinent ad res significatas et ad verbum formale, et partim ex 
assistentia Spiritus Sancti in selectione verborum satis explican- 
tur; propterea ex notione ipsa inspirationis, nisi aliunde probe- 
tur, divina suppeditatio verborum in individuo in locis singulis 
vix discerni et statui poterit. 

Rerum ordo et dispositio pro diverso scopo libri aliquando 
constituit partem formalem et pertinet ad ipsa sensa auctoris, 
aliquando computatur ad stylum. Pro hac diversitate ordo rerum 
in priori hypothesi ad inspirationem proprie dictam, in poste- 
riori secundum paulo ante demonstrata, ad assistentiam divinam 
referendus erit. 

3?. Ex his quae diximus, tantummodo demonstratur argu- 
mento negativo, divinam suggestionem et velut dictationem ver- 
borum in individuo non esse essentialem in notione inspiratio- 
nis; ac proinde talem dictationem verborum non posse colligi 
ex eo, quod Deus est auctor Scripturae. Ex hoc autem ipso prae- 
sumi debet, ubi non demonstratur oppositum, revera ita factum 
esse, et Deum qui disponit omnia suaviter, permisisse, ut ho- 
mines divinis sensis iam collustrati et ad ea scribenda superna- 
turaliter moti, secundum diversam singulorum indolem et erudi- 
tionem ipsi sub divina assistentia reperirent et seligerent idearum 
inspiratarum signa. Ceterum suppetunt argumenta etiam posi- 
tiva, ex quibus deducitur saltem plerumque auctores inspiratos 
in verbis seligendis et in modo scribendi grammatico ac rheto- 
rico divina assistentia tantum adiutos et munitos, non autem 
divinitus accepta dictatione ad unum determinatos fuisse. Argu- 
menta haec potissima tria sunt. 

u) Evidens est in libris sacris elocutionis et styli diversitas 
respondens diversae indoli et eruditioni scriptorum. « De Isaia 
sciendum, inquit s. Hieronymus, quod in sermone suo disertus 
est, quippe (en rationem) ut vir nobilis et urbanae eloquentiae, 

nec habens quidquam in eloquio rusticitatis admistum ». Contra 
« leremias sermone quidem apud Hebraeos Isaia et Osee et qui- 
busdam aliis prophetis videtur esse rusticior, sed sensibus par, 
quippe qui eodem Spiritu prophetaverit. Porro simplicitas elo- 
quii a loco ei in quo natus est, accidit. Fuit enim Anathotites, 
qui est usque hodie viculus ». Hieronym. Praef. in Is. et lerem. 

b) Dum sacri scriptores diversi e. g. plures Evangelistae re- 
ferunt non solum eandem rem gestam sed etiam eosdem ser- 
mones ab aliis e. g. a Christo Domino dictos, utuntur tamen 
verbis diversis, quamvis certum sit illum, cuius verba recitare 
se profitentur, idem, non aliis et aliis verbis sed uno tantum 
modo dixisse. Sic verba, quibus usus est Christus in institutione 
ss. Eucharistiae, referunt quatuor sacri scriptores Matth. XXVI; 
Marc. XIV; Luc. XXII; i. Cor. XI. Singuli autem verba ea- 
dem Christi exhibent paulo aliter; ita tamen, ut Marcus magis 
conveniat cum Matthaeo, quippe qui huius Evangelium scriptum 
prae oculis habuisse creditur et ab eruditis probatur; vicissim 
Lucas propius accedat ad Paulum, cuius discipulus et sectator 
fuit. Huius discrepantiae rationem s. Augustinus pluribus explicat 
eandem, quam nos diximus (de Consens. Evangelist. 1l. 11. 
n. 27. 28). « Si ergo quaeritur, inquit, quae verba potius loan- 
nes Baptista dixerit, utrum quae Matthaeus, an quae Lucas eum 
dixisse commemorat, an quae Marcus... nullo modo hinc laboran- 
dum esse iudicat, qui prudenter intelligit, ipsas sententias esse ne- 
cessarias cognoscendae veritati, quibuslibet verbis fuerint explica- 
tae. Quod enim alius alium verborum ordinem tenet, non est utique 
contrarium; neque illud contrarium est, si alius dicit, quod alius 
praetermittit. Ut enim quisque meminerat, et ut cuique cordi erat 
vel brevius vel prolixius, eandem tamen explicare sententiam, 
ita eos explicasse manifestum est ». Obiicienti forte, « Evange- 
listis per Spiritus Sancti potentiam id debuisse concedi, ut nec 
in genere verborum nec in ordine nec in numero discreparent », 
respondet sanctus doctor, id fieri non debuisse tum ob alias ra- 
tiones, tum « simul etiam ut, quod ad doctrinam fidelem ma- 
xime pertinet, intelligeremus non tam verborum quam rerum 
quaerendam vel amplectendam esse veritatem, quando eos qui 
non eadem locutione utuntur, cum rebus sententiisque non dis- 
crepant, in eadem veritate constitisse approbamus ». Ita Augu- 
stinus l. c. 


c) Denique scriptor 2. Mach, quem sub inspiratione Spiritus 
Sancti scripsisse omnes catholici credimus, stylum et flexum 
sermonis satis manifesto sibi suaeque eruditionis modo ac fa- 
cultati attribuit. « Ego quoque, ita librum concludit, in his fa- 
ciam finem sermonis. Et si quidem bene et ut historiae com- 
petit, hoc et ipse velim ; sin autem minus digne, concedendum 
est mihi » (graece: sin autem tenuiter et mediocriter, tantum 
assequi potui ei Ss cüreXw; zai jxsTpitog, touto éetptzTOv vjv 
[X0'). 2. Mach. XV. 3q. Lege de his opusculum citatum cl. Patris 
Patrizi (de Scripturis divinis 8. IV.) (1). 

II. Reliqua quae in thesi enuntiavimus, non indigent nisi 
recapitulatione. 

1?. Analysis testimoniorum, quae sive evangelica et apostolica, 
sive ex ss. Patribus in superiori thesi adtulimus, demonstrabit, in 
illis semper vel supponi vel exprimi operationem divinam tarn in 
intellectum quam in voluntatem hominum inspiratorum. Ex una 
enim parte a) Deus declaratur dixisse Scripturas per prophetas; 
commendatur Scriptura dicta, scripta, condita, mentibus infusa a 
Spiritu Sancto, operatione Spiritus, gratia coelesti; sacri scriptores 
non arte humana opus habuisse, sed tamquam instrumenta opera- 


(1) Aliqui ex Scholasticis qui videntur asserere singulorum verborum 
inspirationem, nonnisi modo loquendi discrepant'a sententia, quam nos de- 
fendimus. Fatentur enim sufficere, ut scriptor in verbis eligendis per assi- 
stendam Spiritus Sancti ab omni errore praeservetur. Ita Suarez de Fide 
disp. V. sect. 3. n. 4. 5. « Adverto, inquit, duobus modis posse intelligi 
singula verba Scripturae esse a Spiritu Sancto, per specialem motionem an- 
tecedentem, vel tantum per assistentiam et quasi custodiam. Prior modus 
erit, quando Spiritus Sanctus vel imprimit conceptum verbi per species in- 
fusas saltem per accidens, vel peculiariter movendo et excitando species praee- 
xistentes... Non videtur autem necessarium, etsi eruditi quidam recentiores 
id contendant, ut semper dictentur verba hoc peculiari modo. Quando enim 
auctor canonicus scribit aliquid, quod secundum se humanum est et subiacet 
sensibus, satis videtur, quod Spiritus illi specialiter assistat, et custodiat ab 
omni errore et falsitate et ab omnibus verbis, quae non expediunt vel de- 
cent talem Scripturam, avertendo scilicet speciali providentia omnia oblecta, 
quae conceptus talium verborum excitare possunt; et in reliquis permit- 
tendo, ut scriptor sua memoria et suis speciebus et sua diligentia utatur 
in scribendo... satis, ergo est, ut uno vel altero modo iuxta exigentiam 
materiae verba sint a Spiritu Sancto ». Hucusque Suarez. Quoad inspira- 
tionem verborum materialium lege etiam Agobardum Lugdunensem I. con- 
tra Fredegisum n. 12. 13. in Bibi. Gallandi T. XIII. p. 446. 

tioni Spiritus sesepermisisse dicuntur; ex parte altera D) ipsi scripto- 
res sacri in Spiritu Sancto, inspiratione Spiritus Sancti, prophe- 
tando h. e. acti supernaturali operatione Spiritus (utro Tiveuy.aTo; 
áyíou ospoy.ivot) sacros textus, ut sunt in Scriptura, edidisse 
atque adeo scripsisse dicuntur; unde fit c) ut ipsi libri et textus, 
quos Spiritus Sanctus suo charismate inspirans homines, et ho- 
mines inspirati in virtute Spiritus Sancti scripserunt, sint omnes 
et singuli Scriptura divinitus inspirata (vv x ypa«pz Os Ótcvsucttag) 
et verbum Dei. Atqui illa inspiratio activa Spiritus Sancti in 
homines, ut sint prophetae (sensu biblico latiori) ad scribendum 
verbum Dei, non potest intelligi nisi ut supernaturalis operatio 
in mentem ad concipienda sensa Dei, et motio in voluntatem ad 
eadem scribenda ; nec status hic inspirationis passivae in ho- 
mine propheta potest intelligi nisi ut mentis et voluntatis af- 
fectio respondens inspirationi activae, tamquam  eflectus suae 
causae; nec denique ipsum inspiratum esse Scripturae potest 
intelligi nisi ut terminus, quem respicit et efficit Spiritus inspi- 
rans per hominem in mente et voluntate inspiratum. Porro d) haec 
analysis operationis duplicis aliquando diserte ab ipsis Patribus 
instituitur, ut quando sacri scriptores tum scribenda a Christo 
capite (illustratione mends') cognovisse dicuntur, tum Christus 
dicitur eis tamquam suis manibus, quod scriberent, (motione 
voluntatis) imperasse. 

2°. Cur inspiratio dicatur charisma, satis per se evidens est, 
cum sit donum spiritale indebitum ac supernaturale. Aeque con- 
stat, eam pertinere ad charismata, quae nomine generico sed 
significatione specifica dicuntur gratis data. Revocatur enim ad 
donum prophetiae generice acceptae (cf. Suarez, de Fide disp. Vili, 
sect. 4. n. 6.), et concessa est non ad personalem sanctifica- 
tionem accipientis, sed ad santificationem ac supernaturalem fru- 
ctum aliorum et totius Ecclesiae. (Cf. S. Th. 1. 2. q. in. a. 1.) 

Corollarium r. Patrum doctrina qua ab inspiratis scriptoribus 
artem humanam in scribendo excludunt, et eorum aliqui Spiritus 
Sancti operationem ad omnem apicem Scripturarum  protendi 
affirmant, tantummodo demonstrat ideas et sententias esse a Deo 
inspiratas in ordine ad scribendum, hisque exprimendis nulla 
signa, quibus aliud significaretur quam Deus voluit, sed ubique 
signa idonea fuisse adhibita sub assistentia Spiritus Sancti ; non 
autem significat, singula vocabula eodem modo ut sensa esse 

inspirata. Ex parte vero altera scriptorum sacrorum labor et in- 
dustria ac studium res scribendas investigandi ex documentis cl 
testibus, immo et excusationes de styli ac sermonis tenuitate 
ostendunt quidem, homines inspiratos non mortua sed viventia 
et rationalia fuisse instrumenta, qui et ipsi aliquid agerent; non 
tamen ostendunt, divinam inspirationem eis defuisse. Potest haec 
res commode illustrari ex modo, quo Deus generatila in ordine 
gratiae agere solet. Ad praeparandam et conferendam gratiam 
hominibus potest et solet Deus etiam uti instrumentis externis 
et sensibilibus (cuiusmodi sunt omnia media sensibilia salutis in 
Ecclesia, et inter haec ipsa sacramenta). Praeterea per gratiam 
elevat et viribus supernaturalibus instruit animam ad eos quoque 
actus virtutum, qui secundum substantiam possunt edi viribus 
tantum naturalibus; per vires gratiae autem fit, ut actus iam 
sint supernaturales et alterius plane ordinis, quam si ederentur 
ab homine suis naturalibus viribus permisso. Sic igitur intelligi 
potest, quod Deus ad inspirationem idearum et sententiarum, 
quas Scriptura consignari et ita tamquam verbum suum Eccle- 
siae proponi voluit, quandoque uteretur etiam instrumentis ex- 
ternis, suppeditando hominibus inspirandis documenta, testes, 
propriam rerum scribendarum inspectionem et naturalem cogni- 
tionem, quibuscum adiumentis suam internam illustrationem in- 
tellectus et motionem voluntatis coniungeret, atque efficeret, ut 
ea omnia et sola mente conciperent et complecterentur voluntate 
ad scribendum, quae ipse suo consilio comprehendit per Scriptu- 
ram Ecclesiae communicanda. Hinc nulla adversus inspiratio- 
nem existit difficultas, quod e. g. scriptor libri 2. Mach. 11. 24.27. 
ait, se « a Iasone Cyrenaeo quinque libris comprehensa tentasse 
uno volumine breviare », hocque in opere « negotium plenum 
vigiliarum et sudoris se assumpsisse »; quod pariter s. Lucas 1.2.3. 
protestatur, sibi assecuto omnia diligenter, a testibus scilicet re- 
rum gestarum, visum esse haec ex ordine scribere; quod Apo- 
stoli et nominatila lóannes XIX. 36; 1. lo. I. 1. appellant, 
tamquam ad historicum motivum credibilitatis, ad suam pro- 
priam rerum  inspectionem. Haec de ipsis rebus atque sen- 
tentiis. 

Ad vocabula autem et stylum in scribendo quod spectat, cum 
in his ut plurimum scriptores suo ingenio et eruditioni permissi, 
per assistentiam Spiritus Sancti tantummodo contra errores ipsi 

veritati et sinceritati rerum ac sententiarum obfuturos muniren- 
tur, poterat scriptor 2. Macch. XV. 3p, excusare tenuitatem et 
mediocritatem, et poterat Paulus 2. Cor. XI. 6. fateri se « im- 
peritum sermone sed non scientia » (i^twTr,; t « áXX' oü 
tí) yvwasi). Hoc eodem sensu s. Thomas declarat, quod dici- 
tur in glossa (ordinaria Walafridi Strabonis) de epistola ad He- 
braeos; non est mirandum (ita Walafridus), quod epistola ad 
Hebraeos maiore relucet facundia quam aliae; cum naturale sit 
unicuique plus in sua quam in aliena lingua valere » (putavit 
enim cum aliis, epistolam hanc a Paulo hebraice, ceteras vero 
graece fuisse scriptas). Unde Angelicus obiicit sibi difficultatem 
contra supernaturale donum linguarum Apostolis concessum, eam- 
que ita solvit: « dicendum quod, sicut dicitur 1. Cor. XIIL 7, 
manifestatio Spiritus datur ad utilitatem, et ideo Paulus et alii 
Apostoli fuerunt instructi divinitus in linguis omnium gentium, 
quantum requirebatur ad fidei doctrinam ; sed quantum ad quae- 
dam quae superadduntur humana arte ad ornatum et elegan- 
tiam locutionis, Apostolus instructus erat (scientia acquisita) in 
propria lingua, non autem in aliena ». S. Th. 2. 2. q. 176. 
a. l. ad i. Sermo est, ut patet, de elocutione et stylo in epi- 
stolis inspiratis. 

Corollarium 2. Sicut charisma prophetiae generatim specta- 
tum, ita etiam charisma inspirationis ad scribendum non com- 
plectitur velut elementum essentiale sive ecstasin mentis sive 
suspensionem libertatis (1). Quamvis enim homines inspirati 
recipiant charisma illustrationis et motionis sine sua libera coope- 
ratione, motio tamen non necessario est huiusmodi, ut volun- 
tatem agat antecedente necessitate; sed satis est, ut eam mo- 
veat infallibiliter ad obsequendum. Vide Bonfrerii Praeloquia 
c. 8. sect. 2. 4. cf. S. Th. 2. 2. q. 173. a. 3. ad 4. 

Corollarium 3. Sicut in instinctu prophetico ad loquendum, 


(1) « Dicunt aliqui, prophetas extra se raptos prophetare, humana mente 
a Spiritu obumbrata. Verum id abhorret a professione divinae praesentiae, 
ut amentem reddat, qui a numine corripitur, et cum plenus esse coeperit 
divinarum doctrinarum, tunc a propria mente excidat... Quin potius neque 
lumen caecitatem parit, sed videndi facultatem a natura insitam elevat; 
neque Spiritus tenebras inducit animis, sed ad rerum intelligibilium cogni- 
tionem mentem excitat a peccati maculis puram ». S. Basilius (vel alius) 
in Is. n. 5. T. I. p. 581. 

quern s. Thomas 2. 2. q. ty3. a. 4. et ceteri theologi distin- 
guunt a prophetia completa (cf. Aug. Genes, ad litt. 1. 111. n. 3~.), 
ita etiam in inspiratione ad scribendum non videtur quidem es- 
sentiale, ut homo cognoscat se esse a Deo inspiratum; non ta- 
men facile concedendum est, re ipsa alicui ex 'sacris scriptoribus 
suam inspirationem fuisse incompertam. Cf. lo. XI. 49-52. Vide 
Suarez de Fide disp. V. sect. 3. n. 15 ; disp. Vili; sect. 4. n. 2. 6; 
Bonfrerii Praeloq. c. 8. sect. 6. Per se patet, nostrae fidei de 
facto inspirationis non minus constare posse per revelationem 
illius a Christo vel Apostolis promulgatam, etiamsi factum ipsi 
homini inspirato non fuisset compertum (1). 

Corollarium 4. Licet praeter Scripturas alia exstent docu- 
menta ecclesiastica, quae et verbum Dei continent et edita sunt 
sub assistentia Spiritus Sancti errorem infallibiliter praecaventis, 
non tamen ideo praeter Scripturas alia sunt monumenta in- 
spirata. 

Corollarium 5. Cum propositio verbi per libros a Deo facta, 
saltem secundum ordinariam librorum destinationem non videatur 
posse concipi per modum revelationis privatae, sed ex sese pu- 
blica sit et directa ad populum Dei, vel certe hunc scopum ha- 
beant omnes libri, qui possint computari ad sacram Scriptu- 
ram secundum propriam huius nominis significationem (vide 
th. L); constat charisma extraordinarium inspirationis ad scri- 
bendo^ libros sacrae Scripturae cum ipsa consummatione reve- 


(1) Homini inspirato non solum certitudine humana sed certitudine 
supernaturali constare debet de sua inspiratione, si ipsemet a Deo desti- 
netur ad suum librum tamquam inspiratum proponendum, vel ad veritates 
sibi inspiratas tamquam revelationem divinam promulgandas. Sed haec 
ipsius hominis inspirati destinatio ac missio sane non pertinet ad essentiam 
inspirationis. Imo etiamsi e. g. de inspiratione librorum deuterocanonico- 
rum V. 'l. nec scriptoribus nec ulli hominum ante Christum et Apostolos 
certo constitisset, inde omnino nihil sequeretur difficultatis contra eorum ve- 
rissimam inspirationem nobis a Christo vel a Spiritu Sancto per Apostolos 
revelatam. Quod prophetia proprio ac pleno sensu non est aut dicitur, ubi 
deest homini inspirato conscientia supernaturalis charismatis, non probat, 
neque inspirationem ad scribendum sine hac conscientia posse consistere ; 
quamvis inde possit inferri non esse admittendam talem hominis inspirati 
ignorationem, nisi aliunde satis probetur. Huiusmodi autem probatio igno- 
rati charismatis revera non suppetit in ullo ex scriptoribus librorum sacro- 
rum, quos habemus in canone. Confer cl. Denzinger de Cognit. Relig. 
T. IL 1. IL. n. 126. 

lationis catholicae desiisse. Vide Tract, de Traditione th. XXII. 
Licet vero etiam in praesenti oeconomia consummatae revela- 
tionis catholicae non absolute repugnet inspiratio ad scriptionem 
aliquam privatam, huiusmodi tamen scriptio, si exstaret, ad 
Scripturam Ecclesiae consignatam et ab Ecclesia fidelibus pro- 
ponendam nullatenus pertineret; sed de illa eodem modo sen- 
tiendum esset, ut de revelationibus privatis generatim diximus 
in Corollario ad citatam th. XXII. 


THESIS IV. 


Confutatur notio inspirationis 
quae sit per meram assistentiam divinam, et quae 
dicitur inspiratio subsequens. 


« Falsum est, quod loannes lahn aliique docuerunt, sufficere ad ratio- 
» nem libri inspirati, et re ipsa inspirationem s. Scripturae in eo tantum 
» esse positam, quod Deus sua assistentia averterit periculum errandi et 
» homines reddiderit infallibiles in scribendo ; idque falsum est, sive veri- 
» lates ita scriptae iam prius revelatae fuisse dicantur, sive revelatae non fuc- 
« rint. Minori adhuc iure aliqui divinum testimonium de plena veracitate 
» libri, humana solum ope scripti, appellarunt inspirationem subsequenletn, 
» et libros aliquos s. Scripturae, praesertim in narrationibus rerum gestarum 
» quae scriptoribus humanitus erant compertae, hoc modo subsequenter tan- 
ti tum inspiratos censere haud nefas esse putaverunt ». 


I. Priorem inspirationis notionem inter duas quas confutamus, 
absolute et nullo inter libros Scripturae sive propheticos sive histori- 
cos facto discrimine, statuit loannes lahn. Ita enim ille definit. « Di- 
vinam assistentiam ad praecavendos errores appellamus suggestio- 
nem seu inspirationem, quae appellatio usu loquendi consecrata est, 
quamvis non valde apta sit; exprimit enim aliquid positivum, 
cum tamen notio ei subiecta sit negativa. In hoc ipso quippe 
haec divina praemunitio ab erroribus differt a revelatione, quod 
scriptori nullas novas cognitiones suppeditat, eum nihil docet; 
sed tantummodo impedit immixtionem errorum in iis, quae iam 
novit; revelatio autem doctrinas, cognitiones et intelligentiam di- 
vinorum consiliorum subministrat. Haec definitio inspirationis 
et distinctio a revelatione diligenter animadvertenda est; fre- 
quenter enim una cum altera permiscetur, ex qua confusione 
magnae deinde oriuntur difficultates ». Haec ille in Introductione 
ad divinos libros V. T. ed. 2n. T. I. 8$. ig. 

Bonfrerius, obiter legenti, eiusdem videri posset sententiae ; 
revera tamen eius opinio multum ab illa lahnii differt, licet 
etiam in Bonfreriana explicatione nequeat censeri genuina et in- 
tegra notio inspirationis expressa esse, nec ea praesertim post 
definitionem Vaticanam amplius possit sustineri. Distinguit Bon- 
frerius modum triplicem, quo se habeat Spiritus Sanctus erga 
sacros scriptores, antecedente/-, concomitanter et consequenter. 
De inspiratione sic dicta consequente agemus postea ; interim 
antecedentem appellat Bonfrerius, « cum Spiritus Sanctus inspi- 
rat, revelat, demonstrat, quae dicenda scribendave sunt, ita ut 
de suo marteve proprio nihil addat scriptor; sed ea dumtaxat 
scribat, quae a Spiritu Sancto inspirata revelataque sunt ». Hunc 
modum refert ad eas partes librorum, ubi res inspiratae sunt ex 
sese supra vim intelligentiae humanae, nec homini naturaliter 
vel cognitae vel cognoscibiles. Concomitanter existimat se ha- 
buisse Spiritum Sanctum cum ss. scriptoribus in libris histori- 
cis, qua parte narrantur res gestae aliunde scriptoribus compertae; 
« ita (inquit) Evangelia, ita Acta Apostolorum, ita Machabaeorum 
libri, ita ceteri libri historici a prophetis aliisve conscripti ». Vi- 
deri autem posset hic secundus modus concomitans Bronfrerii 
prorsus idem esse ac inspiratio illa a lahnio asserta, non tamen 
est. Ita loquitur: « concomitanter sese habet Spiritus Sanctus, cum 
non ad modum dictantis et inspirantis (intellige: suppeditantis 
res incompertas) se habet, sed ad eum modum, quo qui alterum 
scribentem oculo dirigeret, ne in re quapiam erraret. Hoc enim 
modo potest Spiritus Sanctus scriptorem hagiographum dirigere, 
ut irt nullo eum errare fallive permittat; cum enim praesciat, 
quid ille scripturus sit, ita ei adstat, uf sicubi videret eum er- 
raturum, inspiratione sua (suggestione rei incompertae) illi es- 
set adfuturus ». Porro in hominibus sub hac concomitante Spi- 
ritus Sancti actione scribentibus « est determinatio quaedam ab 
estrinseco, ut diversa vel contraria iis quae scribunt, scribere 
non possint, cum scribentes Spiritus Sanctus non patiatur er- 
rare, semper adstet scribentibus paratus in actu primo illis, quae 
scribenda sunt, inspirare, sicubi sibi relicti essent aberraturi ; ab 
intrinseco tamen liberi sunt, cum re ipsa illos Spiritus Sanctus 
non determinet, nec quidquam antecedenter in illis operetur, nisi 
sicubi operatio divina illis est necessaria ». Praeloq. c. 8. se- 

et. 1-4. Vide etiam Richardi Simon Hist. crit. N. T. P. L 
c. 23. 24; Calmet dissert, de Inspirat, art. 2. (ad 2. Pet. I. 21.). 

Discrimen itaque huius sententiae ab altera lahnii potissimum 
duplex est, quod a) Bonfrerius solam assistentiam ad praeca- 
vendos errores non extendit ad omnes libros et textus Scriptu- 
rae; quod ?) cum assistentia ubique in omnibus libris et locis 
coniunctam admittit inspirationem positivam in actu primo, quae 
quoties est necessarium, transeat in actum secundum, atque scri- 
ptori res ipsas et sententias scribendas suggerat; ex quibus tri- 
bus notionibus, assistentia ad cavendos errores, parata in actu 
primo suggestione scribendorum, suggestione scribendorum in 
actu secundo ubi necessitas postulet, consistit et absolvitur notio 
integra illius modi concomitantis; non ergo haec, ut apud lah- 
niuni, est notio solum negativa (1). Quae quamvis ita sint, 
existimamus tamen hanc etiam Bonfrerii sententiam et explica- 
tionem inspirationis concomitantis sine dubio falsam esse. Quam- 
vis enim inspiratio proprie dicta in actu primo ubique scriptori 
parata esse dicatur, re tamen vera in sacris libris multa exsta- 
rent scripta, quae in actu secundo proprie inspirata non essent, 
sed solum humanis viribus, licet sub assistentia Dei infallibili 
conscripta. Unde ex parte convenit cum lahnii sententia, atque 
adeo simul cum ea confutabitur. Sententia autem lahnii confu- 
tatur iis omnino omnibus argumentis, quibus II. et III. thesim 
probavimus. 

i°. Ipsemet lahn fatetur, nomine inspirationis significari actum 
positivum; unde hoc nomen ait minus esse idoneum ad expri- 
mendam notionem negativam a se statutam. Atqui nomen est 
biblicum adhibitum ab Apostolis ; eius notio positiva manifesto 
deducitur ex doctrina Christi, prophetarum et Apostolorum, ut 
ea exhibetur tam in Scripturis veteris Testamenti quam in scri- 
ptis evangelici» et apostolicis; est declarata in universali prae- 
dicatione ecclesiastica ; expressa in symbolis et in conciliorum 


(1) Si quis legat Du Pinii dissertationem praeliminarem in Scripturas 
T. L Ll L c. 2. $ 7. et citata ibi verba aliqua detruncata Cornelii a La- 
pide ex commentario in 2. Tim. III. 16, existimare posset, Cornelium in 
libris Scripturae historicis et moralibus assistentiam Spiritus Sancti ad scri- 
ptionem infallibilem admisisse, non autem inspirationem sensu proprio quo 
eam tenendam esse dicimus. At Cornelii doctrina de inspiratione eo ipso 
in loco est omnino sincera, dummodo contextus integer legatur. 

definitionibus (th. II. HI.). Ergo ex ipsa doctrina revelata quam 
in superioribus demonstravimus, Scripturae sunt inspiratae sensu 
proprio et positivo, non autem impropria et negativa solum si- 
gnificatione. 

2?. Ex demonstratis inspiratio talis est actio Dei in homi- 
nes, et libri Scripturae ita sunt opus hominum inspiratorum, ut 
Deus credi debeat librorum auctor. Atqui si divina assistentia 
solum impedivit errores, ceterum vero homines proprio marte 
libros scripserunt, Deus non est auctor librorum. 

3?. Si ea esset notio inspirationis et si Scripturae eo solum 
sensu essent inspiratae, oecumenica Concilia et summus Pontifex 
possent scribere libros vel certe documenta definitionum per in- 
spirationem, et charisma inspirationis proinde esset ordinarium. 
Re etiam vera alia praeter Scripturas existérent documenta in- 
spirata. Atqui haec omnia oppido falsa sunt. 

Per se patet, hanc inspirationis notionem manere falsam, sive 
agatur de locis Scripturae continentibus doctrinam extra actum 
inspirationis iam revelatam scriptoribus ipsis vel aliis, sive sermo 
sit de libris et locis, quorum doctrina et sententiae aliunde re- 
velatae non erant. Si enim doctrina revelata litteris consignetur 
ab homine marte proprio, et Dei assistentia solum praecavente 
errorem ; non propterea Deus erit auctor libri, licet infallibiliter 
continentis doctrinam revelatam, ut patet in canonibus et defi- 
nitionibus Conciliorum, in quibus infallibiliter continetur do- 
ctrina revelata, non tamen Deus est auctor scripti ipsius eo 
sensu proprio, quo Deus credendus est auctor Scripturae inspi- 
ratae (th. II. HI.). 

4°. Conceptu illo lahnii de inspiratione supposito, multa in 
Scripturis continerentur explicite, quae tamen non essent verbum 
Dei, nec a Deo explicite revelata. Si enim s. Lucas exempli 
gratia (quod idem valet de aliis narrationibus historicis et do- 
ctrinis moralibus Bibliorum) in Actis res gestas Pauli et alio- 
rum narravit tantummodo, quatenus eas novit scientia humana 
acquisita, et Deus solum impedivit errorem; illa facta in se 
ipsis non sunt a Deo manifestata sed ab homine tantum, licet 
ex divina assistentia infallibiliter certum sit, facta accidisse ita 
ut ab homine narrantur. Quia igitur haec assistentia supponitur 
revelata, poterit in revelatione divinae assistentiae censeri im- 


plicite revelata veritas factorum quae narrantur; non tamen facta 

erunt revelata explicite et in se ipsis. Qui ergo ea facta negaret, 
peccaret contra fidem, quia negaret verbum Dei revelantis assi- 
stentiam et in assistentia infallibilem veracitatem narrationis, non 
autem negaret verbum Dei explicite revelantis ipsa facta in se 
ipsis, quia huiusmodi verbum nullum existeret. Unde divina re- 
velatio ad huiusmodi facta et doctrinas morales sacrae Scripturae 
eo fere modo se haberet, quo e. g. se habet revelatio ad facta 
dogmatica, quae ab Ecclesia infallibili veracitate definiuntur. At- 
qui haec omnia sunt prorsus falsa et absurda. Ergo falsus est 
ille conceptus inspirationis, ex quo haec consequuntur. 

IL. In altera parte theseos agimus de opinione aliqua singu- 
lari, quae olim a paucissimis quibusdam theologis in Belgio pro- 
posita tamquam hypothesis possibilis, nostra aetate in lucem re- 
vocari coepit velut thesis de notione inspirationis reipsa obtinentis 
in quibusdam Scripturae libris. Bonfrerius 1. c. sect. 7. describit 
terium modum, quo Spiritus Sanctus se habere posset in libro- 
rum scriptione: « Consequenter se habere posset Spiritus San- 
ctus, inquit, si quid humano spiritu absque Spiritus Sancti ope, 
directione, assistentia a quopiam scriptore esset conscriptum, 
postea tamen Spiritus Sanctus testaretur, omnia quae in eo scripta 
essent, vera esse; certum enim est, tunc totum hoc scriptum fore 
Dei verbum, et eandem infallibilem veritatem habiturum, quam 
habent cetera, quae inspiratione vel directione eiusdem Spiritus 
Sancti conscripta essent ». 

Librum ita a Spiritu Sancto probatum fore Scripturam sa- 
cram, persuadere instituit duplici argumento. Nam a) decretum 
quod ab alio proprio marte scriptum rex approbat, fit verbum 
regis. ^) Sententiam aliquam ab homine prolatam Spiritus San- 
ctus « potest reddere Scripturam sacram et verbum Dei eam 
probando et veram esse asserendo; et ita de facto fecit » ap- 
probando sententiam aliquam poetarum profanorum Arati, Act. 
XVII. 28; et Epimenidis, Tit. I. 12; et Menandri, 1. Co. XV. 33. 
(vide s. Hieronymum ep. 70. n. 2. ad Magnum). Ergo « pari 
modo integram historiam vel librum aliquem, quamquam initio 
profano spiritu scriptum, posset Spiritus Sanctus Scripturam sa- 
cram reddere asserendo, vera esse omnia quae in eo libro ha- 
berentur ». Declarat vero Bonfrerius diserte, hanc suam hypo- 
thesin se nolle applicatam libro cuicumque Scripturae sacrae, 
quam nunc habemus. « Hoc tertio modo, inquit, etsi non exi- 


stimerà Spiritum Sanctum aliquando usum in iis quos habemus 
sacrae Scripturae libris, absolute tamen nihil vetat uti, vel etiam 
aliquando usum forte in iis libris nonnullis, quos diximus fuisse 
Scripturam sacram et postea tamen  intercidisse », quia scilicet 
in Scriptura quam habemus ipsa citatione et appellatione ad eos 
videntur approbati esse ut veraces. Ita etiam ut doctrina hypo- 
thetica et possibilitatis ante Bonfrerium a Lessio et Hamelio thesis 
proposita est (1): « si aliquod opus pium et salutare humana 
industria ex divino instinctu compositum (2) publico testimonio 
Spiritus Sanctus approbaretur tamquam in omnibus suis parti- 
bus verissimum, tale opus habiturum auctoritatem aeque infal- 
libilem, atque (habet) Scriptura sacra, et recte Scripturam sa- 
cram et verbum Dei appellatum iri. Nam eiusdem est auctori- 
tatis epistola a rege dictata, et (alia) ab eo subscripta; qui modus, 
etsi de facto putem eum non inveniri in aliquo Scripturae ca- 
nonicae libro, non tamen est impossibilis ». (Hist. Congreg. de 
Auxil. Livini de Meyer 1. I. c. 9. ed. Venet. 1742. p. 24.) 
At nostris hisce temporibus opinio de approbatione subséquente, 
qua liber aliquis fiat Scriptura sacra, proposita est formá longe de- 
teriori a nonnullis eruditis, qui censuerunt reipsa plures seu libros, 
seu librorum textus exstare in nostro canone Sripturarum, qui hu- 
mana tantum ope scripti, postnodum fuerint nihilominus aucto- 
ritate et approbatione Ecclesiae accensiti sacris Scripturis. Imo 
appellando ad Bonfrerium hanc approbationem dicunt inspira- 
tionem subsequentem, et librum ita approbatum fieri aiunt in- 
spiratum, quem quidem modum loquendi valde incommodum 
et vero ineptum, nec Bonfrerius nec ullus alius ante haec tem- 
pora adhibuit. Proponunt itaque et suam faciunt in primis dis- 
tinctionem  inspirationis antecedentis et concomitantis; tum ita 
prosequuntur: « Fieri etiam potest, ut scriptum aliquod primitus 
solis ordinariis humanis viribus confectum, eo demum ad di- 


(1) In thesibus ab adversariis obiectis, quas Lessius et Hamelius non 
agnoverunt ut suas, haec ita erat concepta : « liber aliquis, qualis forte est 
secundus Machabaeorum, humana industria sine assistentia Spiritus Sancti 
scriptus, si Spiritus Sanctus postea testetur nihil ibi esse falsum, efficitur 
Scriptura Sacra ». (Hist, de Auxil. 1. I. c. 7. p. 17.) 

(2) Si hic instinctus esset ea inspiratio, quam superioribus thesibus 
descripsimus, theoria haec nihil haberet commune cum altera Bonfrerii ; 
sed revera in contextu non videtur significari illa proprie dicta inspiratio. 


Franzelin. De Divina Tradit, ct Script. 22 


— 338 — 
gnitatem verbi Dei elevatum esset atque hoc ipso inspiration 
evasisset, quod canoni insertum est (i). In hac hypothesi scri- 
ptum aliquod factum esset verbum Dei eo modo, quo locus ali- 
quis a Cicerone scriptus fit verbum meum, quando illum in 
aliqua oratione vel epistola usurpo ad meum conceptum expri- 
mendum: haec est inspiratio subsequens. Quaenam ex hisce 
tribus speciebus inspirationis ad hunc vel illum librum, ad hunc 
vel illum versum referenda sit, vix potest singillatim definiri; 
dicere tantum possum, ea loca, in quibus expressum est: haec 
dicit Dominus, vel aliquid simile, probabilius ad primam  (ante- 
cedentem), narrationes vero historicas rerum quae subsunt expe- 
rientiae, ad posteriorem (subsequentem) pertinere posse. Libri 
poetici videntur potissimum ad secundam (concomitantem) cen- 


(1) Insertio in canonem non est nisi testificatio et declaratio librum 
esse inspiratum, ac proinde inspiratio non efficitur per insertionem in ca- 
nonem, sed ei praesupponitur ut obiectum declarationis. Est haec doctrina 
de modo, quo liber inspiratus fieri queat, eo magis mira, quod insertio in 
canonem seu in elenchum librorum, qui certo et indubitanter ab omnibus 
credendi sint inspirati, fieri potuit et quoad aliquos libros re ipsa facta est 
ab Ecclesia post tempora Apostolorum ex Traditione quidem apostolica. 
Quam insertionem posteriorem auctor non solum non negat, sed videtur 
non abhorrere a sententia, libros ab Apostolis nondum habitos tamquam 
inspiratos, posse deinceps ab Ecclesia declarari canonicos atque ita reddi in- 
spiratos. Existimat enim libros Paralipomenon, Esdrae, Nehemiae, Esther 
post aetatem demum losephi Flavii « usu magis magisque consecratos 
fuisse », Ilisque « ab Ecclesia circa idem tempus » additos fuisse libros deu- 
terocanonicos. (Histor. revelat, p. 697. 699.) Ex hac opinione conseque- 
retur, Ecclesiam posse efficere, ut liber antea non inspiratus, incipiat esse 
inspiratus, quod sane dici non potest. Aliquid huiusmodi indicavit Sixtus 
Senensis Bibi, sacrae 1. VIII. haeres. 12. ad obiect, 7. ed. 1742. T. II. 
p. 1098. « Nec quidquam, inquit, illorum (librorum Mach.) fidei derogatur, 
etiamsi ab auctore profano scripti sint, cum libri fides non ab auctore sed 
ab .Ecclesiae catholicae auctoritate pendeat, et quod illa acceperit, verum 
et indubitatum esse oportet, a quocumque dictum sit auctore, quem (au- 
ctorem Mach.) ego neque sacrum neque profanum ausim affirmare ». De- 
buisset advenere Sixtus, Ecclesiam infallibilem tradere hos libros ut aucto- 
rum inspiratorum, et ideo quia oportet indubitatum esse, quod illa ex Tradi- 
tione apostolica accepit, repugnare auctores fuisse profanos; et repugnare, 
ab Ecclesia infallibili tradi tamquam Scripturam sacram librum scriptum ab 
auctore profano. Ab Ecclesiae itaque auctoritate pendet nostra cognitio, li- 
brum esse inspiratum; non autem ab ea pendet, sed tamquam obiectum 


Traditionis et definitionis praecedit et praesupponitur ipsum factum inspi- 
rationis. 

sendi ». (Historia revelationis biblicae auctore D. Daniele Hane- 
berg. i850. p. 774.) 

Haec omnia praesertim post definitionem editam in oecu- 
menico Concilio Vaticano, sustineri nullo modo possunt. Defi- 
nitio ita habet: « Eos vero (libros integros cum omnibus suis 
partibus, prout in Trid. Concilii decreto recensentur, et in ve- 
teri vulgata latina editione habentur) Ecclesia pro sacris et ca- 
nonicis habet, non ideo quod sola humana industria concinnati, 
sua deinde auctoritate sint approbati; nec ideo dumtaxat, quod 
revelationem sine errore contineant ; sed propterea, quod Spi- 
ritu Sancto inspirante conscripti Deum habent auctorem, atque 
ut tales ipsi Ecclesiae traditi sunt ». (Constituf. Dei Filius cap. 2.) 
Ut patet, a) duplex error hac Concilii declaratione directe exclu- 
ditur, quod libri aliqui Scripturae sint scripti sola humana in- 
dustria, qui tamen ab Ecclesia deinde approbati et inserti in 
canonem Scripturarum, hac ratione habeantur sacri et canonici; 
vel quod aliqui libri Scripturae solum ratione materiae, non au- 
tem ratione ipsius scriptionis sint libri divini, b) Positive doce- 
tur, libros Scripturae esse sacros ratione ipsius scriptionis sub 
inspiratione Spiritus Sancti ita, ut Deum habeant auctorem. Ne- 
que tamen singulae notae, quibus constet inspiratio divina, et 
quae requirantur, ut Deus sit auctor librorum, a Concilio ipso 
explicantur. Hinc c) theologice demonstrando notionem inspi- 
rationis eiusque discrimen ab assistentia divina, atque decla- 
rando, quid requiratur vel saltem quid non sufficiat ad illud, 
ut Deus sit auctor librorum, ex hac definitione Concilii per con- 
clusionem theologicam infertur falsitas illius etiam sententiae, 
quae solam assistentiam divinam, qua Deus scribentibus adfuerit 
eos praemuniens ab omni errore, sufficere asserit ad rationem 
Scripturae sacrae, qualem Ecclesia nunc habet, reque ipsa in 
aliquibus libris sacris aut librorum partibus non aliam inspira- 
tionem ab hac assistentia distinctam locum habuisse, d) De sen- 
tentia vero mere hypothetica, ut eam Bonfrerius explicuit, Con- 
cilium non loquitur. Revera si tantummodo dicitur, librum 
humanitus scriptum, cuius in omnibus et singulis veracitatem 
Deus postmodum revelatione publica revelasset, posse dici sa- 
cram Scripturam et habiturum auctoritatem divinam, lis potest 
esse de verbis, dummodo agnoscatur diversitas huiusmodi libri 


a Scriptura divinitus inspirata, quam accepit et habet Ecclesia. 

Quod spectat ad intestinam fallaciam illius perperam appel- 
latae inspirationis subsequentis, ut rerum confusionem extrice- 
mus, distinguimus tria haec, liber est inspiratus', liber est Scri- 
ptura sacra, liber continet verbum Dei; postremo vero quaere- 
mus, quomodo non absolute repugnet, aliquem librum humanitus 
scriptum fieri scriptum divinitus seu inspiratum. 

i?. Inspiratio est divina supernaturalis actio in hominem 
scribentem, ex qua liber ab homine inspirato scriptus, est et 
appellatur ferminative inspiratus. Atqui divina approbatio et de- 
claratio, in libro aliquo humana solum ope scripto nihil esse 
non verum, non est actio Dei in scriptorem; nec per hanc de- 
clarationem fit, ut actus praeteritus scribendi desinat esse mere 
humanus, et liber iam pridem conscriptus ope mere humana, 
incipiat esse scriptus divinitus. Ergo talis approbatio non est nec 
esse potest inspiratio, nec talis liber potest esse inspiratus. 

2°. Nomen Scripturae et Scripturae sacrae est ex usu bi- 
blico et Christiano nomen proprium designans non aliud quod- 
cumque sacrum monumentum nisi libros et partes librorum , 
qui sub divina inspiratione scripti sunt. Ergo cum subsequens 
divina approbatio et declaratio veracitatis non possit efficere 
librum inspiratum et origine homogeneum libris Scripturae ; ne- 
que potest efficere, ut pertineat ad s. Scripturam proprio nomine 
dictam. Si scriptura sacra accipiatur significatione communiori 
et generica, efficiet utique divina revelatio veracitatis et sancti- 
tatis doctrinae, ut talis scriptura iam sit sacra; sicut definitiones 
Conciliorum vel Romanorum Pontificum propter infallibilem 
veracitatem, de qua ex revelatione divina constat, dici possunt 
scripta sacra. 

3?. Ex huiusmodi attestatione veracitatis libri a Deo ipso 
per revelationem catholicam facta consequeretur sane, ut quae 
in libro humanae originis continerentur, essent veritates divinitus 
revelatae et proinde verbum Dei credendum. Sicut enim gene- 
ratimi veritates ab hominibus naturaliter cognitas, ita etiam ve- 
ritates naturaliter ab aliquo homine cognitas et scriptas, posset 
Deus revelatione supernaturali proponere credendas, idque effi- 
ceret hoc ipso, quod per publicam revelationem attestaretur ve- 
racitatem libri. At non ideo liber ille humanitus scriptus esset 
liber inspiratus aut Scriptura sacra proprii nominis, quamvis dici 
posset liber divinus ratione materiae et veritatum, quas continet 

(cf. th. IL). De huiusmodi catholica revelatione Dei subséquente 
locuti sunt illi nonnulli theologi Belgae, de quibus diximus. Quia 
vero viderunt, libros quos habemus in canone, simpliciter et 
omnes una ratione esse traditos ut libros Dei auctoris, de ista 
vero alia diversa revelatione subséquente quoad aliquem eorum 
nullum esse vestigium ; ideo sapienter protestati sunt, se illam 
suam theoriam hypotheticam nulli prorsus libro canonico ap- 
plicatam velle. At quod Sixtus Senensis et quidam recentiores 
dixerunt de susceptione in canone per auctoritatem Ecclesiae, 
qua liber humana solum industria scriptus heri possit Scriptura 
sacra; imo re ipsa aliquos libros vel librorum partes hac in- 
sertione in canonem evasisse Scripturam inspiratam inspiratione 
subséquente, longe diversum est. Talis enim libri humani sus- 
ceptio in canone a) ab infallibili Ecclesia heri nequit, quia 
esset fallax testimonium de libri inspiratione, qui inspiratus non 
est. b) Infallibilis definitio Ecclesiae de veritate omnium quae 
in libro aliquo humano continentur, non repugnat quidem ; at 
per eam non solum liber non heret Scriptura inspirata, sed neque 
efficeretur ut veritates in eo libro contentae essent veritates di- 
vinitus revelatae. Talis enim dehnitio eodem modo se haberet 
ut dehnitio in factis dogmaticis; constaret scilicet de veritate 
omnium quae scripta essent in libro, non per immediatam reve- 
lationem Dei, sed per revelatam infallibilitatem testantis Ecclesiae 
vel Pontihcis ; credenda ergo essent hde non immediate sed me- 
diate divina (cf. supra p. 116.). 

Ceterum illi theologi nonnulli qui locuti sunt de subséquente 
revelatione Dei, per quam liber humanus heri posset Scriptura 
sacra, videntur decepti esse confusione divinitatis libri ratione 
materiae quam continet, et ratione scriptionis. Confundunt sci- 
licet comprehensionem verbi Dei, et divinam originem seu inspi- 
rationem ipsius scriptionis. Quia vident divina revelatione sub- 
séquente effici posse, ut quod continetur in libro veraci humanitus 
scripto, iam sit verbum Dei, concludunt, librum ipsum esse in- 
spiratum et esse Scripturam sacram, quod tamen nullo modo 
sequitur. 

Hinc etiam respondebis ad probationem, quam adferunt ex 
similitudine diplomatis regii. Si minister regius documentum 
suo marte scripsit, rege nec sensa suppeditante nec movente vo- 
luntatem ministri, nulla approbatione rex heret auctor scripti 

operis. Approbatione tamen regis leges, quae in eo documento 
scriptae essent, fierent leges regiae, quia lex suam formalem 
rationem et robur legis obtinet non a iureconsultis qui illam 
mente conceperunt, et scripserunt, sed ex manifestatione volun- 
tatis regiae et ex approbatione a rege facta. Hoc etiam sensu 
codices legum tribuuntur principibus e. g. Justiniano, Theodo- 
sio etc. non quod ipsi dicantur auctores librorum, sed quod 
contenta in codicibus ab auctoritate et voluntate principum vim 
legis habent. Néque enim eadem est significatio, quando dicitur 
auctor libri, et quando nominatur codex Theodosianus vel di- 
ploma regis vel testamentum testatoris; priori illa locutione 
significatur, ex cuius mente ipse sententiarum complexus ema- 
naverit et conscriptus fuerit; appellationibus posterioribus per se 
tantummodo dicitur, a quo codex, diploma, testamentum habeat 
auctoritatem et vim obligandi. 

4°. Quia adversarii provocant ad sententias aliquas gentilium, 
quas dicunt factas esse Scripturam sacram subséquente approba- 
tione veracitatis, et ad similitudinem, quod unus alterius e. g. 
Ciceronis sententias potest reddere suas ; ad huius rei declara- 
tionem inquirendum est, quomodo documentum pridem huma- 
nitus exaratum possit fieri inspiratum. Ex dictis iam constat, 
libium inspiratum et proprio nomine Scripturam sacram non 
posse esse nisi ex actione supernaturali Dei in hominem ad scri- 
bendum , ex qua liber existit origine inspiratus. Ergo a) nulla 
subsequens approbatio potest librum reddere inspiratum. D) Nec 
assumptio sententiae profanae facta ab auctore inspirato eam 
efficit in se inspiratam, quam.vis relatio et applicatio vel nar- 
ratio illius sententiae ab homine profano dictae sit inspirata. 
Sic e. g. relatio sermonum amicorum lob, immo etiam senten- 
tiarum hominum impiorum, « qui dixerunt cogitantes apud se 
non recte... coronemus nos rosis» etc. Sap. II, narratio dicti 
a caeco sanato: «Deus peccatores non audit» Io. IX. 3i , ap- 
plicatio versuum Arati et Epimenidis Act. XVII. 28; Tit. 1. 12. 
sine dubio inspirata est; at non ideo illae sententiae in se, vel 
ut exstant in libris poetarum, evaserunt veritas inspirata. Nihi- 
lominus c) non repugnaret, aliquam sententiam veram sed hu- 
manitus scriptam fieri inspiratam. Sicut enim praecedens naturalis 
cognitio veritatis non est ratio, cur Deus eam non possit inspirare 
ad scribendum , ita etiam praecedens naturalis scriptio non est 

ratio, quae ex sese impediat inspirationem eiusdem veritatis ad 
eam scribendam divinitus; tum vero neque repugnaret, ut ad 
sententiam eandem inspiratam exprimendam adhiberentui eadem 
verba, quibus usus est auctor profanus. Sic non repugnat, ut 
auctor inspiratus 2. Mach, compendium historiae lIasonis Cyre- 
naei sibi inspiratum ad scribendum, concepisset verbis ipsius 
Iasonis, quem supponimus auctorem non inspiratum. Hinc etiam 
concedimus non absolute repugnare, ut inspirarentur res et sen- 
tentiae omnes, quae iam exstarent scriptae humanitus in aliquo 
libro undequaque veraci. Si deinde res illae omnes et sententiae 
inspiratae ad scribendum exprimerentur iisdem verbis, quibus 
usus erat auctor non inspiratus; in hac hypothesi idem conceptus 
vel idem liber integer scriptus esset bis modo valde diverso, 
semel humanitus et iterum divinitus. Hoc vero licet ex ipsa 
notrone inspirationis per se non repugnans, attamen si de libro 
integro agatur, fere ludicrum videtur, nec satis conciliandum 
cum divina maiestate et sapientia. 


CAPUT I. 


DE MODO OUO LIBRI INSPIRATI NOBIS INNOTESCUNT. 


THESIS V. 


De inefficacia argumentorum internorum 
ad demonstrandam inspirationem librorum. 


« Nullo iure quidam Protestantes quoad libros novi Testamenti crite- 
» rium tum positivum tum exclusivum ad dignoscendas Scripturas inspiratas, 
» collocarunt in munere apostolatus, quo scriptores fuerint insignes. Fallax 
» pariter est argumentum, quo Protestantes alii eos libros omnes et solos, 
» quos in sua ab Ecclesia defectione ceu unicam fidei regulam conserva- 
» runt, tamquam divinitus inspiratos innotescere affirmant ex characteribus 
» internis librorum, tum ex eorum doctrina scilicet et forma, tum ex salutari 
» in legentium animos efficacia ». 


I. Joannes David Michaelis (Introduci, in N. Testam. T. I 
cap. 3.) hanc statuit doctrinam, a) Nemini Protestantium ex 
principiis suae Confessionis fas est appellare ad testimonium Ec- 
clesiae sive praesentis sive antecedentis aut etiam apostolicae 
aetatis, ad probandam inspirationem librorum sacrorum, quos 
suscipiunt velut unicam regulam fidei. Argumentum vero Pro- 
testantium ductum ex « sapore » et ex utilitate horum librorum 
inane est et inefficax ad probandam inspirationem (i), b) De 


Ci) De his argumentis Protestantium ex interna librorum indole ductis 
paulo post agemus. Interim confessio Michaélisii non caret suo valore et 
acumine. In versione gallica ita est. « Une sensation intérieure des effets 
du St. Esprit et la conviction de l'utilité de ces écrits pour améliorer le 
coeur et nous purifier, sont de critéres aussi incertains que le précédent. 
Quant à cette sensation intérieure, je dois avouer que je ne l'ai jamais 
éprouvée, et ceux qui la ressentent, ne sont ni dignes d'envie ni plus prés 
de la vérité, puisque les Mahométans l'éprouvent aussi bien que les Chré- 
tiens (haec valent-de sensu fanatico pietistarum et aliorum enthusiastarum); 
et comme cette sensation intérieure est la seule preuve sur laquelle Mahomet 
ait fondé sa religion, nous devons conclure, qu'elle est trompeuse. L'autre 
caractére est également insuffisant, puisque de pieux sentiments peuvent 
étre excités par des ouvrages purement humains, par les écrits des philo- 
sophes ou méme par des doctrines fondées sur l'erreur; et s'il était pos- 
sible de tirer une conclusion de ces prémisses, les prémisses elles-mémes 
sont incertaines, puisqu'on a l'exemple d'hommes souverainement mépri- 

inspiratione librorum V. T. possumus certi esse ex testimonio 
Christi et Apostolorum; huiusmodi vero testimonium disertum 
nullum exstat pro inspiratione librorum N. T. c) Criterium vali- 
dum pro inspiratione horum librorum unicum est, si sint scripti 
ab Apostolis. Unde inspiratio librorum N. T., qui ab aliis scripti 
sunt quam ab Apostolis, ut Evangelii Marci et Lucae, non potest 
demonstrari, d) Apostolos inspiratos fuisse vi muneris aposto- 
lici, a Michaélisio probatur argumentis, quae revocantur ad tria, 
oc) Apostolorum munus et charisma est excellentius quam pro- 
phetarum ; atqui prophetae erant inspirati’ ergo inspirati erant 
etiam Apostoli. ji) Christus promisit et misit Apostolis Spiritum 
Sanctum, ut doceret eos omnem veritatem, y) Fides nostra in- 
nititur doctrinae Apostolorum ; ergo eorum scripta in quibus 
doctrina fidei ad nos pervenit, debent esse inspirata. Habebant 
a Christo potestatem legiferam ; ergo eorum scripta quae con- 
tinent doctrinam moralem, sunt inspirata (i). Tandem appen- 
dicis instar subnectit argumentum ex 2. Pet. lll. 16, qui locus 
iam non agit de munere et charismate proprio apostolatus, cui 
nostra cognitio inspirationis innitatur; quatenus vero ex illo testi- 
monio inspiratio librorum N. T. probetur, alibi videbimus. 

Nisi sciremus, ad quas incitas Protestantes reiecta Traditione 
ex ipso suo fundamentali principio de Scriptura velut unica fidei 
regula redacti fuerint, videri posset Michaelis his argumentis non 
demonstrare inspirationem librorum N. T. sed ostendere voluisse, 
eam a Protestantibus nullo modo demonstrari posse; tam ea 
sunt inepta et a re prorsus aliena. Examinabimus criterium quod 
statuitur primum in suo sensu affirmante, deinde in sensu ex- 
cludente. 


sables, qui ont cru avoir atteint le plus haut degré de sainteté » (haec ontnia 
vera sunt, si sistitur in mero sensibili affectu, et vera fides tamquam norma 
dirigens non praesupponitur). 

(1) In verbis Christi Matth. XVI. 18. 19: « Tu es Petrus et super hanc 
petram aedificabo Ecclesiam meam.... Qpodeumque ligaveris super terram, 
erit ligatum et in coelis, et quodeumque solveris super terram, erit solutum 
et in coelis »; quibus Petri primatus super Ecclesiam Christi clarissime 
enuntiatur, de inspiratione autem librorum nulla est mentio, Michaelis il- 
lam significationem  manifestissimam negat, hanc alteram intrudit. Haec 
scilicet est ars hermenéutica « immunis a praeiudiciis », ut sensum obvium 
qui non congruit praeiudiciis^ tenebris involvant ; sensum qui placet, con- 
fingant. 


1°. Quod spectat affirmationem, munus apostolatus esse cri- 
terium positivum inspirationis ad scribendum, sequentia anim- 
advertenda sunt. Inspiratio ad scribendum non secus ac donum 
prophetiae et inspiratio ad loquendum est charisma gratis datum 
non permanens per modum habitus, sed transiens per modum 
actus (cf. S. Th. 2. 2. q. 17t. a. 2.. Est autem inspiratio ad 
scribendum, charisma distinctum tum a revelatione quae homini 
fiat immediate a Deo, tum ab infallibilijate ad revelationem seu 
voce seu scripto annuntiandam, tum etiam ab inspiratione ad 
loquendum, ut evidens est ex ipsa notione inspirationis ad scri- 
bendum superius demonstrata. Sane enim hisce omnibus positis, 
nondum habetur inspiratio ad scribendum ; unde videmus multos 
prophetas et Apostolos , quibus illa charismata non deerant, 
tamen ad libros scribendos non fuisse inspiratos. Vicissim potest 
esse inspiratio ad scribendum citra revelationem strictissimo sensu 
dictam (supra th. III. n. 1.), imo etiam citra missionem hominis 
inspirati ad revelationem simpliciter appellatam voce et prae- 
dicatione annuntiandam, et citra inspirationem ad loquendum. 
Quomodo enim probabitur, scriptorem e. g. libri Esther, quem 
et Protestantes in canone retinuerunt, necessario instructum fuisse 
aut omnibus illis donis aut eorum aliquo ? Est ergo charisma 
inspirationis ad scribendum ita ab illis donis distinctum et se- 
parabile, ut nec in illis includatur nec ex illis consequatur. 

lam vero demonstrari potest, et argumenta Michaélisii, si 
quid probant, demonstrant hoc unum, apostolatui secundum 
Christi institutionem propria fuisse et connexa charismata im- 
mediatae revelationis et infallibilitatis in praedicatione; nullum 
autem est argumentum, quo demonstretur ex Christi promissione et 
institutione muneri eidem essentiale seu cum illo necessario nexum 
fuisse charisma inspirationis ad libros scribendos. Nam a) sicut 
mandata omnia a Christo versante in terris facta Apostolis ad prae- 
dicationem referuntur, nullum autem ad scriptionem pertinet ; ita 
eodem etiam pertinent promissa cum mandatis coniuncta, et ex his 
promissis charismata apostolatui essentialia (vide Tract, de Tra- 
dit. th. IV. V. VIL). Unde t) Apostoli qui sane omnes mu- 
nere iniuncto fungebantur, erantque instructi charismatibus cum 
eo nexis, non omnes tamen scripserunt libros inspiratos. Ergo 
c) ex charismate apostolatus sequitur quidem Apostolos, si do- 
ctrinam revelatam vellent scripto proponere, fuisse infallibiles 

sicut in praedicanda ita in scribenda doctrina Christi; at ex 
munere apostolatus per se spectato non sequitur, ipsam scriptio- 
nem esse inspiratam ; nec sequitur, non potuisse Apostolos scii- 
bere alia ad doctrinam Christi nihil pertinentia, in quibus non 
solum non inspirati, sed neque infallibiles essent. Ex genuinitate 
igitur libri apostolici sequitur quidem divinitas revelatae doctri- 
nae, quae in eo proponitur, et infallibilitas in proponenda aut 
scribenda doctrina; non tamen per se consequitur, librum eo 
ipso, quod est genuinus et scriptorem habet Apostolum, esse 
inspiratum (cf. Tract, de Tradit, th. XXI. n. 11.). d) Argumen- 
tum assumptum a Michaélisio ex inspiratione prophetarum , non 
est aliud quam petitio principii, si genuina habeatur notio in- 
spirationis ad scribendum. Si enim dicuntur prophetae ad scri- 
bendum inspirati fuisse ex ipso munere prophetico, hoc ipsum 
versatur in quaestione, dum negamus huiusmodi inspirationem 
essentialiter connexam esse cum munere sive prophetico sive apo- 
stolico per se spectato. Si vero scriptio prophetica in sensu bi- 
blico nominis dicitur scriptio inspirata, hoc utique verum est 
(supra th. II. n. II.); sed hoc charisma nulli muneri aut statui 
est alligatum. Idem enim quod de Apostolis novi Testamenti 
diximus, valet etiam de prophetis veteris Testamenti; fuerunt 
nempe multi prophetae, quin essent inspirati ad scribendum, et 
vicissim erant aut poterant esse scriptores inspirati, quin essent 
insigniti munere prophetarum. Hinc e) charisma inspirationis 
extraordinarium est non solum in comparatione cum successo- 
ribus eo, quod non esset ordinaria aliqua successione propagan- 
dum; sed etiam in comparatione cum ipso apostolatu, quatenus 
cum munere apostolico non erat necessario nexum. Propterea in- 
spiratio libri etiam apostolici non certo innotescere potest, nisi 
de ea constet speciali testimonio fide digno; et siquidem liber 
proponatur fide divina credendus ut pertinens ad Scripturam in- 
spiratam, nonnisi testimonio divino seu revelatione sufficienter 
constare potest de facto inspirationis. Neque enim fide divina 
creditur, nisi propter auctoritatem Dei revelantis. 

Posset forte aliquis hanc doctrinam in dubium vocare eo quod 
inquisitio in auctoritatem canonicam seu inspirationem quorun- 
dam librorum N. T. e. g. epistolae ad Hebraeos, epistolarum 
quarundara ex septem sic dictis catholicis et Apocalypseos, apud 
veteres scriptores coincidere videatur cum inquisitione in eorun- 

dem librorum apostolicam originem et genuinitatem, ita ut po- 
sitive eo ipso haberentur libri inspirati, quod constaret eos ha- 
bere auctores Apostolos ; et vicissim negative, si liber non esset 
originis apostolicae, etiam de auctoritate canonica dubitaretur. 
Quin imo absurdum videtur fateri librum aliquem esse scriptum 
ab Apostolo, et tamen negare esse inspiratum. 

At in primis falsum est, sensu negativo has duas quaestiones 
apud veteres habitas fuisse velut ita connexas, ut necessario 
ex negatione apostolicae originis sequeretur negatio inspirationis. 
Non enim deerant, qui dubitarent de scriptore epistolae ad He- 
braeos sicut etiam Apocalypseos, utrum hic esset Joannes Apo- 
stolus an alius loannes presbyter, quin ideo in dubium vocarent 
inspirationem. Et quis umquam nisi haereticus de inspiratione 
Evangelii Marci et Lucae ac libri: Actuum Apostolorum dubi- 
tavit? In sensu deinde positivo non simpliciter ex apostolica 
origine inferebatur inspiratio ; sed illa origo et genuinitas adhi- 
bebatur tamquam confirmatio existentis Traditionis de inspira- 
tione libri, et ad removenda dubia de hac existente Traditione. 
Agebatur scilicet de libris qui, ut postea demonstrabimus, uni- 
versali usu, consuetudine et lectione, habebantur tamquam  per- 
tinentes ad Scripturam sacram ab Apostolis traditam. Si qui 
ergo hanc ipsam Traditionem apostolicam de aliquo libro tam- 
quam Scriptura sacra in dubium vocabant, iis nihil magis pro- 
num erat, quam ut valorem existentis consuetudinis et usus Ec- 
clesiarum | infirmare conarentur dubiis excitatis de ipsa libri 
genuinitate; vel ut orto iam dubio de valore existentis Tradi- 
tionis, etiam dubitaretur de genuinitate libri. Imo aliquando non 
simpliciter libros abiudicabant scriptoribus Apostolis, sed eos 
adtribuebant impostoribus haereticis, ut Apocalypsim Cerintho; 
ex quo sane consequens fuisset, eam non esse inspiratam. Sta- 
tus igitur controversiae is erat, ut valor existentis Traditionis, 
qua hi libri transmissi erant tamquam Scriptura sacra, impu- 
gnaretur suspicione, quod libri essent supposititii. In his ergo 
rerum adiunctis merito Patres vel diserte vel implicite ita ar- 
gumentari poterant: hi libri quos Ecclesiae acceperunt et retinent 
ut Scripturam sacram, sunt scripti ab ipsis Apostolis, non au- 
tem sub eorum nomine irrepserunt in Scripturas Ecclesiarum ; 
ergo ea Traditio Ecclesiarum est legitima et suum retinet valo- 
rem. Quae argumentatio non simpliciter et generatim tamquam 

per consequentiam intrinsecus necessariam ex apostolica origine 
concludit ad inspirationem librorum ; sed ex apostolica origine 
librorum confirmat valorem Traditionis, qua traditi sunt tam- 
quam libri inspirati. Praeterea utique semper viguit communis 
persuasio instar principii, ' quod nulli Apostolorum libri scripti 
exstant, vel certe nulli traditi sunt Ecclesiae nisi inspirati. Hoc 
autem erat testimonium non velut de rei essentia ex ipsa na- 
tura apostolatus, sed velut de facto historico ex Traditione con- 
sensu ecclesiastico confirmata. 

2?. Multo absurdius et sane haereticum est Michaélisii cri- 
terium sensu excludente, quod nulli libri N. T. probari possint 
inspirati, nisi qui scripti sint ab Apostolis. Charisma enim extra- 
ordinarium inspirationis ad scribendum nulli muneri aut con- 
ditioni personarum est alligatum, sed si ullo alio maxime hoc 
dono, quaradiu revelatio non est completa, « Spiritus ubi vult, 
spirat ». Sicut ergo ex nullo munere, quo scriptor functus sit 
in Ecclesia, potest demonstrari libri inspiratio; ita etiam mu- 
neris sive apostolici sive cuiusvis alterius defectus nihil obest 
demonstrationi, quae aliunde ex divino scilicet testimonio et re- 
velatione petenda est. 

II. Facile intellexerunt Protestantes suum principium funda- 
mentale, de verbo scripto velut immediata locutione Spiritus 
Sancti, et de Scriptura velut unica regula fidei, consistere non 
posse, nisi de inspiratione Scripturarum quas in suo canone reti- 
nuerunt, certo constet, et nisi de ea constet ex aliis fundamentis 
quam ex Traditione apostolica, per Ecclesiam catholicam con- 
servata et declarata. Ut ergo a necessitate reperiendi festimonium 
praeter Scripturas, quo de earundem inspiratione constaret, ali- 
qua ratione se expedirent, quia viderunt illud testimonium nul- 
lum esse posse nisi in Traditione conservata et declarata per 
successionem apostolicam in Ecclesia catholica, receperunt se ad 
argumenta et criteria ipsis libris canonicis interna, ex quibus eo- 
rum divina origo et inspiratio innotesceret. Distinguunt autem 
criterium triplex, a) historicum quod constituunt in miraculis 
et prophetiis in Scriptura comprehensis; D) alterum quod ipsi 
appellant internum, et quod melius dici posset dogmaticum, 
collocatum in sanctitate, sublimitate, et consensione doctrinae 
hisce libris contentae; c) aliud quod dicunt empiricum, quodque 
repetunt ex miris effectibus, quos animi legentium ex vi et effi- 

cacia verbi Dei experiantur (vide Card. Wiseman De praecipuis 
doctrinis Ecclesiae catholicae Lect. 2a.). Addunt aliqui d) quod 
possumus dicere argumentum aestheticum, coniungendum cum 
criterio dogmatico, illudque ponunt in sublimitate et simplicitate 
dictionis. Atqui vel obiter inspicienti evidens est, argumenta 
haec omnia non posse constituere principia ex quibus, sive ge- 
neratim spectentur sive singula examinentur, legitime inferatur, 
libros eos omnes et solos esse divinitus inspiratos. 

i?. Spectemus ea generativi. Ut ex huiusmodi characteribus 
certo innotescat librorum inspiratio, u) constare debet, harum 
notarum non posse esse aliam causam quam inspirationem. At- 
qui hoc falsum est, vel certe demonstrari et a nobis sciri nullo 
modo potest. Pone enim librum continere doctrinam revelatam, 
et iam nulla amplius inveniri potest ratio, cur illis omnibus 
notis liber humanitus scriptus insignis esse nequeat, ut apparet 
facile tum ex ipsa rei natura, tum ex multis libris sanctorum 
auctorum minime inspiratis. D) Vel characteres enumerati omnes 
simul sumpti et quatenus insint gradu eminenti, dicuntur tam- 
quam elfectus demonstrare inspirationem ut sui causam, vel id 
praestare possunt etiam singuli et quovis gradu libris insint. 
Atqui hoc alterum est evidenter absurdum, et eo posito libri 
inspirati essent non solum illi comprehensi in canone, sed prorsus 
innumerabiles. Si autem dicitur primum, determinari deberet ante 
omnia eminens ille gradus et modus quo hae notae inesse de- 
beant, quod nec a priori et ex ipsa rei natura, nec a posteriori 
et ex aliqua positiva ipsius Dei revelatione fieri potest, cum hu- 
iusmodi revelationis de notis internis, ex quibus cognoscenda sit 
librorum inspiratio, nullum exstet vestigium. Sed omissa etiam 
hac determinatione, characteres illi enumerati omnes simul sum- 
pti non omnibus insunt libris, quos etiam Protestantes habent 
in canone; et quatenus eis insunt, non insunt iis solis. Ut enim 
nihil dicam de plerisque libris historicis veteris Testamenti eo- 
rumque partibus, quomodo, quaeso, inspiratione nondum suppo- 
sita, demonstrabunt illas notas in illo gradu requisito inesse 
epistolis e. g. 2ac. et 3iac. loannis, epistolae ludae, illis Pauli ad 
Titum et Philemonem ; contra vero mirabiles epistolas e.g. Ignatii 
vel Polycarpi vel illam Clementis vel alteram ad Diognetum etc. 
his notis inspirationis carerer Neque dicant, has epistolas aliunde 
innotescere minime inspiratas, quippe quae scriptae sint post 

aetatem apostolicam. Nam praeter quam quod id de iis omni- 
bus verum non est, nunc non quaeritur de harum epistolarum 
inspiratione ; sed imo supponitur eas non esse inspiratas; cum 
tamen non appareat, notas quas dicunt indices inspirationis, his 
aliisque scriptis humanis minus inesse, imo cum longe magis 
inesse videantur, quam pluribus libris librorumque partibus, quos 
etiam Protestantes retinuerunt ut inspiratos, evidens est, per notas 
internas quas proferunt, hos libros canonicos a libris humanis 
distingui non posse. Evidens ergo est, ex iis characteribus co- 
gnosci non posse, libros qui a Protestantibus retenti sunt in ca- 
none, ojones et solos esse inspiratos. 

Ab hac de criteriis internis doctrina Protestantium longe di- 
versum est, quod apologetae catholici adversus incredulos ap- 
pellare solent ad sanctitatem, sublimitatem et puritatem doctri- 
nae in Scripturis, comparando eam cum indole, tempore et 
adiunctis sacrorum scriptorum, et ad alia criteria interna. Apo- 
logetae enim in primis de revelatione agunt non de inspiratione 
librorum; tum quatenus forte de inspiratione agunt, nemo eo- 
rum umquam huiusmodi internis criteriis probandum suscepit, 
omnes et solos libros quos habemus inter Scripturas, esse divi- 
nitus inspiratos ; sed adhibent loca quaedam singularia Scriptu- 
rarum ad persuadendam existentiam alicuius inspirationis; in 
hac vero ipsa probatione, et generatilo in demonstratione veri- 
tatis Christianae, criteria interna habent nec ut unica nec ut prae- 
cipua motiva credibilitatis; imo iis utuntur magis sensu nega- 
fivo, ut ostendant nihil esse in doctrina repugnans facto reve- 
lationis, quod verum demonstrant aliis criteriis positivis. 

Hoc sensu adhiberi possunt, et aliquando a Patribus et theo- 
logis catholicis adhibentur etiam criteria interna ad defendendam 
ab oppugnationibus veritatem inspirationis librorum. Supposita 
scilicet demonstratione inspirationis quae aliunde conficitur, con- 
sideratio internorum characterum tum hominum qui scripserunt, 
tum librorum sacrorum potest suppeditare motivum credibilitatis 
aliquatenus et in nonnullis locis sensu positivo, potissimum vero 
sensu negativo, quod in libris nihil est repugnas facto inspira- 
tionis; atque ita haec consideratio intestinae indolis librorum 
potest removere praeiudicia et difficultates, quae impedire pos- 
sent intelligentiam demonstrationis a testimoniis repetendam. 


Ita e. g. Augustinus, qui ubique divinitatem et inspirationem  li- 

brorum ex Traditione demonstrat, nihilominus ad doctrinae con- 
sensionem appellat in oppositione ad dissensiones et contradi- 
ctiones philosophorum, ut rationabilem persuadeat fidem popu- 
lorum. « Auctores nostri, in quibus non frustra sacrarum 
litterarum figitur et terminatur canon, absit ut' inter se aliqua 
ratione dissentiant. Unde non immerito, cum illa scriberent, eis 
Deum vel per eos locutum.... cum doctis atque indoctis tot tan- 
tique populi crediderunt ». Civ. Dei XVIII. c. 41. n. 1. 

Ita etiam Ecclesia in examine Traditionis de aliquo libro 
inspirato, utrum ea genuina sit et apostolica, potuit in subsi- 
dium vocare considerationem characterum internorum, coiicentum 
doctrinae et similitudinem libri cum aliis, de quorum inspira- 
tione ex constanti et certa Traditione nullum erat dubium. Multo 
etiam directius poterat rationem habere sensus populi christiani 
de huiusmodi libro; sensus enim ille est unum ex criteriis ad 
dignoscendam Zraditionem, ut Tract, de Trad. th. XII. demon- 
stravimus, et longe alterius rationis quam gustus Lutheri, qui 
libros inspiratos admittebat aut repudiabat, prout in iis ex sua 
privata interpretatione sibi gustare videbatur conformitatem cum 
suo praeconcepto systemate doctrinae repugnante universali con- 
sensioni. Hoc igitur modo intelligi debet doctrina Bellarmini, 
quando ait (de Verbo Dei 1. 1. c. 10. ad 2.): « Ecclesia pot- 
est declarare, quis sit liber habendus canonicus, et hoc non 
temere nec pro arbitratu, sed ex veterum testimoniis, et simi- 
litudine librorum de quibus ambigitur, cum illis de quibus non 
ambigitur, ac demum ex communi sensu et quasi gustu populi 
christiani ». 

20. Si quatuor commemorata criteria singillatim spectentur, 
quoad primum, quod dicunt historicum, absurde confunditur nar- 
ratio miraculorum et prophetiarum quae in libro descripta sit, 
eum patratione miraculorum et editione verarum prophetiarum 
ad comprobandam veritatem alicuius doctrinae. Miracula et pro- 
phetiae non ideo, quia referuntur in Scripturis, iam patrata sunt 
vel patrata intelliguntur ad comprobandam doctrinam de inspi- 
ratione et si ad hunc finem patrata essent, praerequireretur 
ipsum divinum testimonium de inspiratione, quod deinde con- 
firmaretur supernaturalibus illis signis. Tum vero tota maneret 
quaestio, quomodo illud testimonium conservatum sit et ad nos 
usque pervenerit. Ceterum argumentum ut a Protestantibus ad- 

hibetur (apud Em. Wiseman 1. c.), dum ex narratione et re- 
latione miraculorum et prophetiarum inferunt librum in quo 
scripta sunt, esse inspiratum, evidenter est absurdum. Argumen- 
tum secundum (dogmaticum) et tertium (empiricum), si omnia 
concedantur, quae argumenti auctores postulant, ad summum 
probare posset, hos libros in aliquibus partibus continere do- 
ctrinam revelatam. At ne id quidem probant illa duo argu- 
menta per se sumpta, nisi alia coniungantur, quibus librorum 
scriptores veraces er infallibiles fuisse demonstretur. Certe nullo 
modo demonstrant inspirationem ipsius scriptionis, imo neque 
veritatem narrationum et doctrinae in omnibus partibus librorum, 
qui in canone comprehenduntur. Ex argumento denique ultimo 
(quod dici potest aestheticum) nihil umquam aliud efficies, 
nisi quod res et doctrinae seu revelatae seu aliunde cognitae 
verbis et locutionibus aptis expressae sunt; hoc autem non nisi 
per inspirationem fieri potuisse, neque evidens est nec demon- 
strari potest, quin illud ipsum praesupponas, quod est in quae- 
stione. 


THESIS VI. 
De necessitate testimonii, quo innotescat inspiratio. 


4 Ex ipsa rei natura de facto inspirationis aliis praeter hominem inspi- 
» ratum constare nequit nisi testimonio ; hoc autem testimonium quoad Scri- 
» pturas, quae in Ecclesia ut verbum Dei inspiratum  suscipiuntur et cre- 
» duntur, non potest esse nisi testimonium divinum ». 


l. Inspiratio est factum supernaturale psychologicum in mente 
hominis, quod sicut alia facta interna immediate Deo notura est, 
et ipsi tantummodo homini inspirato; quamvis ne huic quidem 
sub formali ratione inspirationis et quatenus est supernaturale, 
necessario innotescat (vid. th. III. Coroll. 3.). « Quis enim ho- 
minum scit quae sunt hominis, nisi spiritus hominis, qui in 
ipso est? » i. Cor. II. u. Non potest itaque inspiratio aliis ho- 
minibus innotescere, nisi vel ex suis effectibus externis vel ex 
testimonio fide digna. Effectus externus inspirationis de qua lo- 
quimur, non est alius quam ipsa scriptio et liber scriptus. At- 
qui in his nulla est nota insita, quae ex sese manifestet inspi- 
rationem tamquam causam necessariam, ut paulo ante demonstra- 
tum est. Ergo non nisi testimonio fide digno factum inspirationis 
alis hominibus innotescere potest. 


Franzelin. De Divina Tradit, et Sr.riht. UU 

Hoc testimonium vel est mere humanum vel est divinum. 
Si est testimonium humanum dumtaxat, necessario in serie te- 
stantium, quaecumque illa supponatur, primus testis a quo ce- 
terorum auctoritas pendet, est ipsemet homo  inspiratus. quia 
illi soli immediate, ceteris vero, praescindendo a testimonio di- 
vino, non nisi ex ipsius testimonio innotescere potest. 

Quamvis testimonium humanum de facto interno superna- 
turali cuiusmodi est inspiratio, longe difficilius fidem mereatur 
quam testificatio de factis externis sensibus obnoxiis, et quam- 
vis tale factum internum eodem fere modo sicut veritas specu- 
lativa, non sit proprium obiectum humani testimonii propter 
facilitatem illusionis in testante, et difficultatem in aliis certo co- 
gnoscendi illusionis exclusionem; nolim tamen affirmare, absolute 
loquendo non posse esse talem auctoritatem testantis, ut huma- 
nam fidem mereretur. 

II. Quidquid vero de hac re sit, factum inspirationis ex hy- 
pothesi non a Deo sive immediate per se ipsum sive mediate 
per legatum divinum proponitur, sed proponitur testimonio mere 
humano (i); unde non propter auctoritatem Dei revelantis (qui 
supponitur minime revelasse hoc factum) sed unice propter au- 
ctoritatem hominis attestantis, atque adeo non divina sed hu- 
mana et fallibili fide creditur, ea quae sunt scripta in libro, 
esse verbum Dei. Quare si liber ita suscipiendus est, ut haec 
una ratio, quod aliqua sententia scripta sit in eo libro, satis 
esse debeat et obligationem inducat Jide divina credendi illam 
sententiam esse verbum Dei, multoque magis si hoc modo et 
ut talis auctoritatis liber propositum sit universae Ecclesiae; tum 
sane humanum testimonium de facto inspirationis non suffi- 


cit (2), sed prorsus requiritur testimonium divinum. 


(1) In hac thesi praescindimus ab infallibilitate Ecclesiae, ex cuius de- 
finitione infallibiliter constare posset de facto etiam in se non revelato 
sed cum revelatione connexo. Huiusmodi definitio Ecclesiae, non est testi- 
monium mere humanum ; si autem factum  inspirationis s. Scripturae spe- 
ctatur, quatenus illud ab Ecclesia proponitur ac praedicatur, iam etiam con- 
stat de testimonio divino, quia Ecclesia illud non solum ut verum sed 
ut a Deo revelatum proponit credendum fide divina h. e. propter auctori- 
tatem Dei testantis inspirationem. 

(2) Loquimur de testimonio mere humano', si vero testificatio hominis 
confirmaretur miraculis vel aliis signis divinis tamquam motivis credibilitatis 
a Deo ipso positis, illud iam non humanum sed divinum esset testimonium. 

lam vero a) Scripturae sacrae ab universali Ecclesia, imo ab 
omnibus qui Christiani aliquo iure appellantur, suscipiuntur ut 
suscipiendae sunt tamquam inspiratae ita, ut ex hac sola ratione, 
quod sententia aliqua in his libris continetur, fide divina creda- 
tur et credi debeat verbum Dei per ipsam scriptionem  revela- 
tum. Ergo etiam factum inspirationis continens rationem, cur 
comprehensa in libro verbum Dei esse, sit fide divina creden- 
dum, credatur oportet fide divina; ac proinde de eo constare 
debet non humana dumtaxat sed divina testificatione. Si enim 
auctoritate tantum humana constaret librum esse a Deo inspi- 
ratum, non solum existentia verbi Dei in eo libro constaret fide 
mere humana propter auctoritatem hominis dumtaxat; sed etiam 
fides in veritatem eorum quae scripta sunt in libro, resolveretur 
ultimatim in assensum propter auctoritatem hominis. Etiamsi 
namque quis diceret se credere illa vera esse, quia credit esse 
in libro verbum a Deo inspiratum, atque adeo se credere pro- 
pter auctoritatem Dei per librum loquentis; cum tamen hoc 
ipsum, Deum in eo libro loqui, non aliunde sive cognoscat sive 
credat nisi unice ex auctoritate et testimonio hominis, evidens 
est ultimum fundamentum talis fidei in veritatem eorum quae 
scripta sunt in libro, fore auctoritatem mere humanam (i), b) Si 
quaestio spectetur polemice in controversia cum iis Protestanti- 
bus, qui adhuc revelationem admittunt, ratio non est minus 
evidens. Illi enim postulant propositionem per librum inspiratum 
tamquam conditionem necessariam ad praestandam fidem divi- 
nam veritati propositae, quia per librum inspiratum Spiritus 
Sanctus nobis loquitur. Si ergo humano solum testimonio cre- 
deretur librum esse inspiratum, eo ipso etiam veritates contentae 
in libro tamquam inspirata verba Spiritus Sancti credi non pos- 


() Aliud omnino est, quod revelatio divina seu existens divinum te- 
stimonium potest nobis applicari, ut dici solet, per testimonium humanum. 
Hoc enim nihil est aliud, quam quod per hominem possumus venire in 
notitiam testimonii divini seu divinae locutionis insignitae et velut obsi- 
gnatae divinis factis ac motivis credibilitatis a Deo ipso positis, ut suam 
locutionem redderet cognoscibilem tamquam vere divinam. Tum supernatu. 
rali firmitate primum assentimur ac inhaeremus ipsi.existentiae locutionis 
divinae, atque inde propter auctoritatem Dei loquentis, nullo autem modo 
propter auctoritatem hominis cuius ope pervenimus in notitiam existentis 
locutionis Dei, credimus eadem firmitate supernatural! veritates illa divina 
locutione revelatas ac propositas. Sed de hac re alibi dicemus, ubi insti- 
tuemus analvsin actus fidei. Cf. Tract, de Deo uno th. IX. n. III. 

sent nisi testimonio humano; inniteretur ergo tota fides aucto- 
ritati hominis testantis de libri inspiratione, non autem aucto- 
ritati divinae. Hoc ipsimet fatentur, atque idcirco quaerunt alias 
rationes praeter testimonium humanum, ex quibus suscipiant 
libros tamquam  inspiratos. At illae rationes nullae sunt; sed 
sunt vel gratuitae assumptiones vel ad summum coniecturae, ut 
demonstratum est in thesi praecedenti. Cum ergo ex dictis in hac 
thesi de inspiratione librorum constare nequeat nisi per testimo- 
nium , hoc autem relate ad Scripturas ut fundamentum fidei 
divinae non possit esse mere humanum ; restat, ut omnes fa- 
teantur, de facto inspirationis Scripturarum, sicut oportet, con- 
stare non posse nisi testimonio divino. 

Per se patet, non esse sermonem de necessitate testimonii divini 
immediati, sed sufficere testimonium Dei mediatum per legatum 
divinum a Deo motivis credibilitatis insignitum , sive primus 
divinae attestationis promulgator sit ipsemet homo inspiratus, 
sive alius cui Deus libri inspirationem immediate revelaverit. 

Pariter constat, ubi agitur de criterio ad cognoscendam non 
iam essentiam sed existentiam inspirationis, sermonem non esse 
de inspiratione abstracte spectata quid ea sit, de quo superius 
dictum est, sed in concreto de ipsis libris inspiratis, quinam illi 
sint. De singulis ergo libris inspiratis valent omnia, quae dixi- 
mus de modo, quo inspiratio innotescit; neque aliter quam ex 
testimonio divino librorum numerus et libri singuli Scripturae 
inspiratae, sicut oportet, cognosci possunt. 


THESIS VII. 


De duplici modo, quo testimonium divinum de libris 
inspiratis nobis conservatum est. 


« Testimonium divinum de inspiratione quam plurium ex iis libris qui 
» inter Scripturas a Christianis communi consensione suscipiuntur, scriptis 
» etiam apostolicis conservatum nobis est; non tamen de integro canone 
» librorum quos etiam Protestantes retinuerunt, constare potest nisi testi- 
» monio sola Traditione conservato ». 


Eo ipso quod agitur de ss. Scripturis ab universa Ecclesia 
suscipiendis et credendis, testimonium divinum de his Scripturis 
certe pertinet ad depositum revelationis catholicae. Revelatio 
autem catholica completa est per Christum et per Spiritum San- 

ctum in Apostolis (de Tradit, th. XXII). Hoc ergo testimo- 
nium, haec revelatio de Scripturis inspiratis et Scripturarum 
libris non subsequent demum aetate Ecclesiae tradi potuit, sed 
ab ipsis Apostolis ad Ecclesiam pervenisse necesse est. Nulli 
ergo possunt esse libri pro ipsa Ecclesia inspirati, de quorum 
inspiratione nunc in novo Testamento, revelatione iam completa, 
testimonium divinum aut nondum existát in deposito revelationis, 
aut non iam aetate apostolica exstiterit; poterant tamen per se lo- 
quendo in veteri Testamento, cum depositum fidei adhuc com- 
plendum et explicandum erat per novas succedentes revelationes 
(de Tradit, th. XXV.), exstare libri inspirati, quorum inspiratio- 
nis revelatio a Christo demum vel a Spiritu Sancto per Apostolos 
facta sit et Ecclesiae Christianae tradita (supra th. Ill. Coroll. 3.). 

Hisce suppositis testimonium illud divinum nobis conservari 
non potuit nisi vel in sola Traditione vel praeter Traditionem (stri- 
cto sensu dictam cf. de Trad. th. IL.) etiam in scriptis apostolicis. 

I. Iam dicimus, testimonium divinum de inspiratione plu- 
rium librorum quos habemus in canone, conservatum esse etiam 
in scriptis apostolicis. Id evidenter constat ex dictis in superio- 
ribus thesibus I. et II. Ex iis enim conficitur, universam saltem 
Scripturam tempore Christi et Apostolorum a Synagoga admis- 
sam, confirmari et proponi ut inspiratam testimonio Christi ipsius 
et Apostolorum in scriptis etiam evangelicis et apostolicis con- 
servato, seu canonem Judaeorum eo tempore existentem, qua- 
tenus affirmans est, divino testimonio scripto confirmari. 

Licet vero in controversiam vocatum sit, qui fuerint libri 
omnes et soli in canone ludaeorum comprehensi; de multis 
tamen ex his libris quos habemus in canone Christiano, nullum 
est aut esse potest dubium, quin iidem tempore Christi et Apo- 
stolorum fuerint in canone ludaeorum , ad quos proinde certo 
pertinet divinum testimonium in scriptis apostolicis conservatum, 
proponens et confirmans Scripturas sacras ludaeorum tamquam 
inspiratas. Est hoc ita evidens, ut nulla indigeat probatione ; 
quid enim nisi multos certe ex libris qui in nostro canone sunt, 
indicat divisio in tres classes, et appellatio diserta ad libros 
singulos, ac citatio textuum ex eisdem (r), quae facta a Christo 
et ab Apostolis in scriptis apostolicis prostat? 

(t) Patet facile, hoc totum argumentum esse dumtaxat affirmans, libros 
scilicet ita citatos esse certe propositos ut Sacram Scripturam : non esse 

Imo cum in scriptis apostolicis disertum exstet testimonium 
(2. Tim. IMI. 15. 16.) pro inspiratione totius collectionis libro- 
rum, qui tum temporis a ludaeis agnoscebantur pertinentes ad 
Scripturam, definiri potest nominatim, ad quos libros omnes 
licet non propterea iam etiam ad solos scriptum illud testimo- 
nium certo referatur, si constet, quinam fuerint libri tum tem- 
poris comprehensi in Scriptura a ludaeis agnita tamquam divina. 
Atqui constat historicis argumentis, quantum satis est, in col- 
lectione ludaeorum tum temporis exstitisse saltem eos omnes 
libros, quos adhuc nunc habent in suo canone, et qui proto- 
canonici vocari solent. 

i?. Ex Patribus a IL ad V. saeculum, qui describunt sin- 
gillatim libros canonis ludaici, ut Melilo (apud Euseb. IV. 26.), 
Origenes (Euseb. IV. 25.), Epiphanius (de mensur. et pond, 
n. 4. 22. 2?; Haeres. VIII. n. 6.), Hilarius (Prolog, in Pss. 
n. i5.), Hieronymus (Prolog, galeat, et alibi); pariter ex scriptis 
Judaicis illius temporis (vide Buxtorf. in 1. Tiberias c. 11.) 
certissimum est, saltem a christiano saeculo II. hos omnes li- 
bros fuisse in canone ludaeorum. Est autem incredibile, ludaeos- 
intra tempus quod effluxit a Christo et ab Apostolis usque ad 
illan aetatem, suscepisse aliquos libros in canonem, quos tem- 
pore Christi et Apostolorum in eo nondum habuissent, quin 
tamen huius rei ullum in historia exstet vestigium. Incredibile 
id est, si spectes extensionem huius mutationis, quae nullo re- 
clamante fieri debuisset per universum orbem, ubi ludaei erant 
dispersi; idque multo etiam fit minus credibile, si simul com- 
putetur maxima eorum veneratio erga sacros libros, in quibus 
aliquid addere vel demere vel mutare summum nefas censebant (1). 

20. Accedit, quod canon iste prout illum primorum saecu- 


argumentum excludens, ac si aliunde constare non posset, etiam alios prae- 
ter sic citatos fuisse a Christo et ab Apostolis agnitos et traditos Eccle- 
siae: de qua re postea dicemus. Ceterum in N. T. disertae citationes neque 
omnium librorum protocanonicorum V. T. occurrunt; numquam citantm 
libri ludie. Eccles. Cantic. Esth. 1. et 2. Esdr. 

(1) Quanta fuerit circa illud ipsum tempus sollicitudo ludaeorum in 
servandis suis libris vel.ex eo uno apparet, quod singulorum librorum non 
modo versus et vocabula sed ipsas litteras numerarunt, diligenter adnotan- 
tes, quot sint vocabula, quot litterarum formae diversae, quae sit littera 
media in toto libro etc., quam  iapipswv ludaei ad suos antiquos scriba; 
referunt (vide Buxtorf. 1. Tiberias c. 8.). 

lorum Christiani Patres diligenter a ludaeis exquisitum, jpsique 
magistri Judaici recensent, facile ostenditur convenire cum eo 
ipso, quem losephus ex persuasione ac fide suae gentis refert 
paulo post Hierosolymorum eversionem, et quem ex longo iam 
tempore eundem sine mutatione permansisse testatur (cf. supra 
th. I.)). Numerantur a losepho viginti duo libri, videlicet quinque 
Moysis, tredecim prophetarum, quatuor qui hymnos continent 
et praecepta morum. Iam si inspiciatur appellatio et divisio li- 
brorum penes Judaeos, ut exhibentur a Melitene, Origene, Hi- 
lario, Hieronymo, Epiphanio, Talmudistas, ubique secündum 
numerum litterarum hebraicarum numerantur viginti duo libri 
ita, ut praeter quinque Moysis et quatuor morales (Psalmorum, 
Proverbiorum, Ecclesiastis, Cantici Canticorum! remaneant tre- 
decim prophetarum hac censione: i. losue, 2. Judicum cum 
Ruth, 3. Samuel (1. et 2. Reg.), 4. Regum (3. et 4. Reg.) 
5. Chronicon (i. et 2. Paralip.), 6. Esdras (1. et 2. Esd.), 
7. Esther (1), 8. Isaias, 9. Jeremías cum Threnis, 10. Ezechiel, 
ii. Daniel, 12. Prophetae duodecim minores (2), i3. lob. Qui 
existimant, libros duos Paralipomenon, duos Esdrae, et Esther 
non posse comprehendi apud losephum inter tredecim libros pro- 
phetarum, sed hos quinque libros serius fuisse susceptos, asser- 
tionisque rationem adferunt, quod hi libri prophetici non sunt 
(Haneberg Hist, revel, bibi. p. 696. cf. supra p. 338.), omnino 
videntur negligere testimonia veterum Patrum ac ludaeorum, nec 
adtendere ad alias rationes contrarias, quod nimirum losephus 
hisce libris non secus utitur quam ceteris, et quod nomen pro- 
phetarum sumit sensu biblico ac thelogico pro hominibus in- 
spiratis, quod postremo huiusmodi tarda insertio in canonem 
ineluctabilibus argumentis falsa ostenditur. Vide th. IV. n. Il. 

Quae cum ita sint, satis constat libros saltem eos, qui adhuc 
pertinent ad Hebraeorum canonem, in collectione Scripturarum 


(1) In catalogo Melitonis liber Esther omissus est. Huius rei ratio optima 
redditur ex eo, quod initium libri secundum editionem graecam (cap. XI. 
et XII. nostrae Vulgatae) in hebraico et penes ludaeos non habetur. Inde 
etiam liber idem desideratur in catalogis Athanasii, Synopsis Athanasia- 
nae, Nazianzeni, Amphilochii, Leontii, Nicephori, ut alibi explicabimus. 

(2) Apud Origenem hic liber XII. Prophetarum excidit, ut evidens est 
ex eo, quod promittit numerationem 22 librorum, tum vero hoc eraso non 
reperiuntur nominati nisi 21: praeterea in versione Rufini et apud Hilarium, 
qui suam numerationem desumpsit ex Origene, liber idem est expressus. 

comprehensos iam fuisse tempore Christi et Apostolorum. Atqui 
Christus et Apostoli eam collectionem tamquam librorum in- 
spiratorum approbarunt testimonio consignato in scriptis etiam 
apostolicis, ut patet ex testimoniis allatis th. 1. et II. et nomi- 
natili! ex 2. Tim. III. 15. 16. (de quo loco vide th. II. n. II. 3?.). 
Ergo testimonium divinum de inspiratione quam plurium libro- 
rum quos in canone habemus, etiam scriptis apostolicis ad nos 
usque conservatum est. Cf. cl. Welte in Periodic, trimest. Tu- 
bing. 1855. p. 68. sqq. 

II. Scripto illo divino testimonio constare quidem potest, eos 
libros V. T. pertinere ad Scripturas, et esse proinde inspiratos 
(cf. th. II.); at idem testimonium minime certiores nos facit, 
eos solos esse Scripturam inspiratam, nec quidquam docet de 
libris inspiratis novi Testamenti. 

i?. Ex illo testiinónio non constat, utrum Christus et Apo- 
stoli in completione ac consummatione revelationis praeter eas 
non adhuc alias quasdam Scripturas tradiderint; testimonium 
enim affirmans est, hos libros esse inspiratos, non autem exclu- 
dens, nullos alios esse libros V. T. inspiratos. Unde ex illa 
scripta attestatione non potest definiri, utrum canon ludaeorum 
fuerit completus et conclusus, an vero incompletus et nova re- 
velatione a Christo et Apostolis supplendus. Quae res eo minus 
definita censeri potest ex testimonio affirmante, quamdiu illud 
solum spectatur, quod a) omnes Christiani, etiam Protestantes 
ipsi, latentur Apostolos libros alios, videlicet Scripturas novi Te- 
stamenti licet harum in illo testimonio nulla sit mentio, tradi- 
disse Ecclesiis tamquam  inspiratos ; quod b') certo constat, apud 
ludaeos praeter commemoratos fuisse libros alios in magna ve- 
neratione, de quibus utrum eiusdem rationis et auctoritatis es- 
sent cum illis prioribus, dubii manebant propterea, quod « suc- 
cessio prophetarum non satis erat perspecta et continua » (p. 2q5.); 
imo c) saltem probabile censeri debet, ludaeos Hellenistas, quo- 
rum Bibliis graecis Apostolos usos fuisse constat, habuisse inter 
Scripturas libros alios praeter numeratos. Ergo in primis Pro- 
testantes testimonio in scriptis apostolicis consignato certi esse 
nequeunt, utrum ipsorum canon in quo solos libros protocano- 
nicos V. T. retinuerunt, non sit mancus, et ita pars aliqua 
verbi revelati, quod in solis Scripturis haberi putant, sibi desit. 
At de hoc canone inferius dicetur. 

20. Protestantes et Christiani omnes, qui hoc nomen aliqua 
ratione verosimili sibi vindicant, habent in canone libros novi 
Testamenti saltem protocanonicos (i). De horum igitur inspi- 
ratione testimonio divino ad nos usque conservato et nobis propo- 
sito constare debet (th. VI.), quod, ut iam diximus, non potest 
conservatum esse nisi vel sola 7'raditione vel simul etiam scri- 
ptis apostolicis. Atqui de inspiratione horum librorum, si non 
solum in confuso quaeritur de existentia aliquot Scripturarum 
novi Testamenti, sed si tota collectio et libri omnes ac singuli 
determinate spectentur, nullum exstat testimonium in scriptis 
apostolicis. Ergo de inspiratione Scripturarum omnium, quas 
' etiam Protestantes retinuerunt, constare nequit nisi testimonio 
divino sola 7'raditione conservato. 

Libri aliqui novi Testamenti in scriptis apostolicis tamquam 
ad Scripturas pertinentes adeoque (ex demonstratis th. 1. et IL) 
inspirati memorantur semel tantum vel summum bis. Locus 
certior est 2. Petr. III. iti, ubi epistolae Pauli a Petro adnu- 
merantur Scripturis: « Charissimus frater noster Paulus secundum 
datam sibi sapientiam scripsit vobis (Ecclesiis Asiae), sicut et 
in omnibus epistolis loquens in eis de his (ut expectantes ad- 
ventum Domini satagant immaculati inveniri, et Domini longa- 
nimitatem salutem arbitrentur), in quibus (2) sunt quaedam dif- 
ficilia intellectu, quae indocti et instabiles depravant, sicut et 
ceteras Scripturas (eg xal toig XoctoI? vpaçâç) ad suam ipso- 
rum perditionem. » Dum ait Petrus, indoctos homines depra- 
vare ea quae sunt in epistolis Pauli, sicut ceteras Scripturas, 
sane epistolas easdem connumerat Scripturis; hanc enim vim 
connumeratiohis habet partitivum ceferae. Concedam igitur, 


(1) Protestantes plerique secum asportarunt velut viaticum, in suo a 
paterna domo Ecclesiae discessu, libros N. T. omnes, quos habuit et habet 
Ecclesia catholica; alii facta etiam in hac re haeresi ac selectione, retinue- 
runt solos protocanonicos, si ita appellari possunt; multi inconstantes ac 
dubii fluctuabant inter libros deuterocanonicos N. T. retinendos vel reli- 
dendos. 

(2) In textu graeco recepto relativum refertur ad immediate antecedens 
pronomen neutrum de his, non ad epistolas; legitur enim -—SzN toátoiv, cv 
oí?, in quibus rebus sunt quaedam difficilia. Sed ad sensum parvi interest; 
sermo enim semper est de rebus et sententiis, quatenus sunt in epistolis 
Pauli. Praeterea haec lectio graeca minime certa est; habent quippe A a'c 
cod. non pauci, inter quos vetustissimi A. B. et Sinaiticus. 

epistolas Pauli tum temporis iam scriptas (quae erant vel 
plane omnes vel omnes, una 2. Tim. excepta) testimonio di- 
vino in epistola apostolica conservato, adnumerari Scripturis. 
Hanc vero Scripturae appellationem sufficere ad testandam in- 
spirationem, ex aliis scriptis testimoniis confici potest et in su- 
perioribus demonstratum est. 

Verum a) qui, quaeso, suadebis alios omnes libros novi Te- 
stamenti hoc testimonio Petri adnumerari Scripturis? Imo non 
omnes libros iis verbis comprehendi posse, plane evidens est, 
cum omnes ne scripti quidem adhuc fuerint. Petrus enim hanc 
2um epistolam paulo ante martyrium scripsit anno 66 vel 67 
aerae vulgaris, cum loannis scripta, tam Evangelium scilicet 
quam epistolae et Apocalypsis, non nisi viginti fere annis post 
prodierint. Insuper b) epistola ipsa haec Petri est ex illis libris, 
quorum genuinitas et origo apostolica certo probari et extra con- 
troversiam poni solum potest ex Traditione sensu catholico in- 
tellecta ; unde divinitas ipsa et valor testimonii scripti, quod ad 
aliorum librorum inspirationem probandam assumitur, et con- 
sequenter etiam haec aliorum librorum inspiratio ultimo ad pro- 
bationem ex Traditione revocari debet. Hinc denique c) illi Pro- 
testantes, qui hanc epistolam 2a, Petri repudiarunt, etiam 
testimonio hoc scripto ad probandam Scripturarum - novi Te- 
stamenti inspirationem destituti sunt. 

Alterum testimonium scriptum posset esse 1. Tim. V. 18, 
ubi ita legitur: «Dicit enim Scriptura: non alligabis os bovi 
trituranti; et: dignus est operarius mercede sua ». Prior sen- 
tentia est desumpta ex Deut. XXV. 4; altera autem, quae iuxta 
interpretationem Vulgatae est citatio alicuius loci Scripturae, his 
verbis concepta nullibi occurrit nisi Luc. X. 7. Quod si ita est, 
et nisi forte Apostolus solum applicet quoad sensum, quae de 
mercede operariis reddenda Deut. XXIV. 14. praescribuntur, 
s. Paulus hic adnurnerat Evangelium Lucae Scripturis. At res 
haec non est satis certa, et si admittitur, nihil inde convinces 
pro inspiratione omnium librorum canonis novi Testamenti. Ad 
hanc igitur probandam testimonium in scriptis apostolicis nullum 
reperire est; sed illud non aliter quam sola Traditione ad nos 
usque pervenit. 

Scholion. Nisi dicta rite intelligantur, videbuntur quae asse- 


rimus de libris novi Testamenti, non satis cohaerere cum iis, 

quae concedimus de libris veteris Testamenti. Non nemini vero 
minus adtendenti ad sensum, quo Traditionem hic intelligimus, 
videbimur praeterea nimis multa concedentes etiam contradictoria 
scripsisse. 

i?. Quoad libros' veteris Testamenti, solum  historice pro- 
bato numero et canone librorum, qui penes ludaeos tempore 
Christi et Apostolorum in auctoritate erant, concedimus, scri- 
ptis apostolicis consignatum testimonium Christi et Apostolorum 
de tota collectione in communi sufficere ut ex ipso testimonio 
scripto revelata censeri debeat inspiratio horum omnium libro- 
rum. Quare ergo, historice probata collectione librorum novi Te- 
stamenti, non eodem modo satis est testimonium Petri ad in- 
spirationem omnium librorum huius collectionis demonstran- 
dam ? 

Responsio non est difficilis: Nam tum scripta divina testi- 
monia, tum historica probatio quoad libros V. T. valde diversa 
sunt ab historia et divino testimonio scripto quoad libros N. T. 
Quoad illos priores diserta prostant testimonia in scriptis apo- 
stolicis, quibus omnes libri tum temporis in canone Synagogae 
exstantes a Christo et ab Apostolis confirmantur ut inspirati, 
et ad Scripturam inspiratam computantur. Expendantur testimo- 
nia allata th. I. et II. maxime 2. Tim. III. 15. ib. Tum vero 
historica evidentia demonstratur, saltem hos libros omnes quos 
ludaei adhuc habent in canone, iam eo tempore in eodem fuisse. 
Unde divinum testimonium scriptum evidenter ad hos omnes 
libros pertinet. Qua in argumentatione demonstratio historica 
est tantum applicatio propositionis revelatae universalis ad sin- 
gularia obiecta, quae sub universali propositione comprehendi 
demonstrantur. Si huiusmodi applicatio impediret, quominus 
obiectum singulare esset revelatum et tamquam revelatum satis 
propositum, revelatio mediata et fides università subverteretur: 
« nisi rationales animas haberemus, credere non possemus . ha 
in universali propositione, qua revelatum est omnes posteros 
Adae contrahere peccatum originale (excepto utique Christo et 
excepta sanctissima Dei matre), iam etiam revelatum est, sin- 
gulos determinatos homines contraxisse peccatum. Cognitio enim 
naturalis, quod et ipsi homines sunt ab Adam originem trahen- 
tes, est tantum (ut dixi) propositionis universalis ac revelatae 
applicatio ad singularia obiecta. Testimonio divino scripto re- 

velatum est, libros omnes tempore Christi et Apostolorum com- 
prehensos in collectione Scripturarum Synagogae esse libros Scri- 
pturae inspiratae; atqui in ea collectione evidenter comprehen- 
debantur saltem hi libri omnes, quos Judaei adhuc habent in 
canone; ergo scripto testimonio divino revelatum est, hos libros 
omnes esse libros Scripturae inspiratae. Huius syllogismi con- 
clusio continetur tota in maiori ; minor tantum evidenter ostendit 
consequentis comprehensionem in maiori. Imo si propositio mi- 
nor ita enuntiatur: atqui in ea collectione comprehendebantur 
saltem multi ex libris, qui adhuc sunt in canone; haec ipsa 
minor habet pro se divinum tistimonium scriptum, ut constat 
ex citationibus a Christo et ab Apostolis frequentissime factis. 

At vero quoad libros novi Testamenti, testimonium  scri- 
ptura 2. Pet. III. 16. non potest referri nisi ad libros tum iara 
existentes in collectione Scripturarum. Atqui a) aliqui ex libris 
N. T. quos habemus in canone, tum neque adhuc erant scri- 
pti; de aliis pluribus non potest evidenter probari solis argu- 
mentis historicis et seposita Traditione sensu catholico intellecta, 
eos iam tum fuisse habitos in censu Scripturarum. Ergo ex illo 
testimonio scripto non potest probari inspiratio totius collectio- 
nis librorum N. T. quam nunc habemus, et quam etiam Pro- 
testantes retinuerunt. 

2?. Altera difficultas quae sese otferre potest, est. sequens. 
Videmur concedere, ex Scripturis ipsis probari posse quam plu- 
rium librorum inspirationem, praecisione facta a Traditione ; id 
autem qui fieri potest, cum et libri probandi et libri probantes 
nonnisi Traditione nobis sint conservati, et tantummodo Tradi- 
tione de eorum genuinitate et integritate constare queatr Insuper 
videri posset hic concedi maior vis probationum ex Scripturis in- 
dependenter a Traditione, quam concessa sit in Tractatu de Tra- 
ditione. Responsio ad haec desumi potest ex iis, quae diximus 
de Tradit, th. XXI. n. I. 

d) Conservatio ac probatio genuinitatis et integritatis libro- 
rum intelligi certe nequit, nisi ex Traditione saltem historica; 
potest tamen institui haec probatio, et quoad plures libros inter 
quos certe sunt Evangelia et Pauli epistolae, evidens reddi prae- 
scindendo a Zraditione authentica sensu catholico intellecta. 
Probata autem horum librorum genuinitate, consequitur veritas 
et divinitas doctrinae in illis consignatae. Unde ex testimoniis 

Christi et Apostolorum, quae ex probata genuinitate librorum 
probantur esse testimonia vera et divina, potest aliorum  libro- 
rum inspiratio probari praescindendo a Traditione sensu catho- 
lico intellecta. 

b) Non autem supponuntur libri ex quibus testimonia desu- 
muntur, necessario inspirati; sed sufficit, ut probentur esse ge- 
nuini h. e. scripti ab Evangelistis et Apostolis, quibus adtri- 
buuntur: ex hoc enim ipso veracitas et divinitas doctrinae salis 
constat. 

c) Non dicimus, hanc demonstrationem  inspirationis libro- 
rum ex testimoniis scriptis esse accommodatam omnibus, pro 
omnibus adiunctis ad finiendas controversias, pro omnibus libris. 
Hic tantum quaerimus, utrum adsint apostolica testimonia scri- 
pta, in quibus aliquorum librorum inspirationem enuntiari de- 
monstretur pro iis, qui demonstrationi capiendae sint idonei, et 
qui doctrinam apostolicam ut revelationem divinam sine con- 
troversia se admittere profitentur. Hoc utique concedimus; si- 
mul tamen firma manent, quae dicta sunt in Tractatu de Tra- 
ditione. Videlicet sicut generatine quoad alia dogmata , ita et 
quoad hoc dogma de inspiratione et inspiratorum librorum nu- 
mero, propositio necessaria ad unitatem fidei in catholicitate 
servandam, est per authenticam Traditionem sensu catholico in- 
tellectam, haecque est oeconomia ordinaria a Christo instituta 
ad fidei conservationem et propagationem. Imo vero, ut ex di- 
ctis in hac thesi constat, inspiratio omnium librorum, qui sive 
in canone catholico continentur sive etiam a Protestantibus re- 
tenti sunt , est unum ex illis doctrinae capitibus , quae scripta 
non sunt, sed per solam  Traditionem sub assistentia Spiritus 
Sancti ad nos usque conservata. 

THESIS VIH. 


Principia Protestantismi repugnant piobationi canonis 
Scripturarum, quem Reformatores retinuerunt. 


« Protestantibus de hoc divino testimonio ac proinde de suo integro Scri- 
ii pturarum canone, sicut ad doctrinae fidei fundamentum oportet, neque 
» ex ipsa Traditione constare potest, quamdiu hanc eo solum sensu admit- 
» tunt, quam ipsi dicunt fraditionem historicam, et quae tota iudicanda et 
» exigenda sit ad Scripturam ceu unicam fidei regulam. » 


In suis libris symbolicis haec tria principia profitentur sic 
dicti Protestantes orthodoxi: i? libros quos habent in canone, 
omnes et solos credendos esse verbum Dei scriptum et divini- 
tus inspiratos : 2? testificationem divinam nullam fuisse conser- 
vatam aut conservari potuisse sola Traditione ita, ut ex ea de 
aliquo dogmate certo constare possit, et ut obiectum fidei con- 
stituat; 3° Traditionem circa dogmata et circa intelligentiam 
verbi Dei admitti dumtaxat posse historicam hoc sensu, quod 
ex Traditione tamquam ex testimonio historico discitur, quo- 
modo verbum Dei diversis aetatibus a Christianis fuerit intel- 
lectum; quae quidem Traditio per se nullius sit auctoritatis, 
sed exigenda et iudicanda a singulis ad normam unicam, quae 
est Scriptura. 

Nihilominus tamen iidem Protestantes, plerique saltem, dis- 
putando cum antichristis, quos habent in sua communione, ubi 
ratio exigitur, qua hos omnes libros habeant in canone tamquam 
inspiratos, ad Traditionem appellant, quia vident aliam viam 
demonstrationis nullam patere. Dicimus iam, demonstrationem 
hanc institui non posse nisi reiectis principiis quae tamquam 
fundamentalia a Protestantibus statuta sunt, admittatur catholi- 
cum principium Traditionis, atque adeo ex principiis Protestan- 
tismi viam nullam patere ad inspirationem librorum novi Te- 
stamenti saltem plerumque demonstrandam, quos tamen libros 
ut verbum Dei inspiratum habent ceu unicam fidei regulam. 

Sane, Traditio ex eorum principiis tantummodo refert senten- 
tiam veterum Christianorum, hpcque unum docere potest, hos 
libros omnes habitos fuisse a veteri Ecclesia velut pertinentes ad 

Scripturam sacram atque inspiratos. Haec autem veterum sen- 
tentia, utrum vera sit an falsa, a singulis iudicanda est ad uni- 
cam normam verbi Dei in Scripturis consignati. Iam hanc nor- 
mam unicam indicii si intelligerent solum negative ita, ut nihil 
possit admitti in Traditione, quod repugnet verbo Dei scripto; 
hoc esset utique verissimum, sed nihil confert ad demonstratio- 
nem, de qua agitur. Nam Traditionem veteris Ecclesiae de in- 
spiratione librorum novi Testamenti quos habent in suo ca- 
none, non repugnare verbo scripto facile quidem convincent; at 
nec magis repugnat Traditio de libris aliis, quos tamen Prote- 
stantes repudiarunt; et generatim ex sola non repugnantia cum 
verbo scripto non possunt concludere veritatem testimonii quod 
in Traditione continetur de suorum librorum inspiratione; sed 
haec veritas testimonii debet desumi ex auctoritate ipsius Tra- 
ditionis. Tum vero Scriptura iam non est norma unica, ad quam 
omnia dogmata iudicanda sint; nec iam verum est, nullum 
posse esse aut-esse dogma sola Traditione transmissum, sed re- 
licto principio Protestantismi, admittatur oportet principium lra- 
ditionis catholicum, et ex hoc adoptetur cum ceteris dogmatibus 
etiam integer canon Scripturarum secundum Traditionem Eccle- 
siae catholicae. 

Si autem, quod revera habet principium  Protestantismi, 
Scriptura unica sit regula fidei, et si Traditio ac veteris Eccle- 
siae sententia generatim, et consequenter etiam Traditio de in- 
spiratione librorum N. T. iudicanda sit ad normam Scripturae 
ita, ut positivum postuletur testimonium Scripturae ad proban- 
dum dogma contentum in Traditione et in sententia veteris Ec- 
clesiae, atque adeo silentium Scripturae sufficiat ad repudiandam 
Traditionem, et ad indicandam falsam aut saltem dubiam sen- 
tentiam veteris Ecclesiae; tum profecto inspirationem horum 
librorum neque ex Traditione probare possunt. Scriptura enim 
de numero et canone librorum N. T., quos Protestantes ado- 
ptarunt, omnino silet. Ergo si silentium Scripturae est ratio 
indicandi Traditionem falsam vel dubiam, iam pro eis nullus 
potest esse valor illius suae Traditionis historicae ad probandam 
inspirationem librorum novi Testamenti. 

Porro ex hoc ipso, quod in antecedente thesi demonstravi- 
mus, testimonium de inspiratione omnium librorum canonis 
etiam a Protestantibus admissi, sola Traditione ad nos usque 

servatum esse, facile videbis evidentem contradictionem in tri- 
bus principiis Deformatorum, quae initio commemoravimus. In 
primo enim principio continetur implicite affirmatio illius, quod 
in secundo principio explicite negatur, esse scilicet dogma ali- 
quod sola Traditione transmissum. Pariter in tertio principio 
statuitur norma ad iudicandam Traditionem, qua eiusdem Tra- 
ditionis valor explicite negatur, qui in principio primo impli- 
cite affirmatur. Vide de Tradit, th. XX. n. lll. 

SECTIO I. 


DE CANONE SCRIPTURARUM SACRARUM EX TRADIIJONE 
ECCLESIAE CATHOIACAE 


CAPUT I. 


DE LIBRIS SACRIS ET CANONICIS VETERIS TESTAMEN II. 


THESIS IX. 


Traditio Apostolica de omnibus libris Scripturae 
declarata est a Concilio Tridentino. 


« Suppositis principiis catholicis de divina Traditione, Concilii Tri- 
fl dentini solemnis definitio sess. IV. per se sola satis est, ut libri omnes 
» in canone eiusdem s. synodi enumerati demonstrentur ab Apostolis tra- 
» diti tamquam pertinentes ad sacram Scripturam et divinitus inspirati ; 
«nulla enim veri specie dici potest, quod non nemo asserere ausus est, 
» ex s. Concilii sententia supponi et admitti posse discrimen inter libros 
» protocanonicos, ut vocant, eosdemque  inspiratos et inter deuterocanoni- 
» cos, qui sint libri ecclesiastici inferioris auctoritatis. » 


IDemonstratio primae partis huius theseos continetur, ut 
in enuntiatione ipsa indicamus, in toto nostro Tractatu de Tra- 
ditione. Complectemur recapitulationem paucis verbis argumento 
generali de doctrina tradita, in qua includitur doctrina a Con- 
cilio definita de libris inspiratis, et argumento speciali pro Tra- 
ditione huius doctrinae a Patribus Tridentinis definitae. 

i°. Argumentum generale deducitur ex statutis principiis de 
Traditione. Demonstratum est, universam doctrinam a Christo 
et ab Apostolis traditam, ex Christi institutione conservari 1 
successione apostolica; ideo iudicium infallibile sub assistentia 
Spiritus Sancti, tum de genuinitate Traditionis tum de vero sensu 
doctrinae traditae, esse penes eandem apostolicam successionem ; 
criterium denique assistentis Spiritus Sancti et inde consequentis 
infallibilitatis esse consensum, qui sive alio modo sive modo 


Franzelin. De Divina Tradit, et Script. 24 

ceteris clariori per solemne indicium (1) manifestetur (vide de 
Tradit, praesertim th. V; VIH; XIV. n. I. 2?.). In fidei autem 
deposito continetur tamquam pars in toto etiam divinum testi- 
monium de libris inspiratis, quot et quinam illi sint (cf. de 
Trad. th. XXI. n. II.). Ergo custodia huius testimonii, et exortis 
dubiis, infallibile indicium de genuinitate Traditionis qua illud 
transmissum est, pertinet ad functionem custodum et doctorum 
fidei in successione apostolica, sub assistentia promissa Spiritus 
Sancti; proindeque sive per consensum sive per solemne indi- 
cium, quod ad illum tamquam causa refertur, infallibiliter ma- 
nifestatur divinum testimonium de libris inspiratis et genuinitas 
Traditionis, qua illud transmissum est. Atqui solemne hoc in- 
dicium in Concilio Tridentino latum est; est enim ea definitio 
non solum disciplinaris et mutabilis dispositio, sed definitio fi- 
dei irreformabilis, ut tum ex rei natura tum ex scopo praefixo 
evidenter constat. Ergo, demonstratis iam principiis catholicis de 
Traditione, decretum Tridentinum per se solum satis est, quo 
ducamur in cognitionem  genuinae Traditionis de libris in- 
spiratis. 

2?. Subiungere possumus argumentum speciale. Quamvis 
non semper omnibus de omnibus libris exploratum erat, utrum 
ab Ecclesia revera traderentur tamquam pertinentes ad Scriptu- 
ram inspiratam, principium tamen ipsum semper, ubique, apud 
omnes Ecclesiae filios erat inconcussum, ab ipsa Ecclesia discen- 
dum esse, qui sint libri Scripturae. « Agnitio vera est Aposto- 
lorum doctrina... per successiones Episcoporum, quae pervenit 
ad nos custoditione sine fictione Scripturarum ». « Omnis ser- 
mo ei constabit, si ef Scripturas diligenter legerit apud eos 
qui in Ecclesia sunt presbyteri, apud quos est apostolica do- 
ctrina ». Iren. IV. c. 32. n. i; c. 33. n. 8. Vide et Origenem 


Ci) Solemne iudicium seu definitio, saltem per se et essentialiter non 
refertur ad consensum iam existentem velut effectus ad causam, sed refer- 
tur ad consensum efficiendum velut causa ad effectum. Ideo criterium ad 
cognoscendam infallibilitatem indicii sub assistentia promissa Spiritus Sancti, 
per se non est iam existens consensus universalis; sed ut in Tractatu de 
Iraditione saepe ostendimus, criterium est ipsa potestas magisterii super 
universam Ecclesiam in definiente, et huius potestatis actus per definitio- 


nem, quae exigat assensum Ecclesiae. (Vide Scholion I. post th. XII. de 
Tradit.) 

ep. ad African, n. 4. Ubi Cyrillus Hierosolym. agit de libris 
canonicis, statuit principium : e eos solos (libros) studiose me- 
ditare, quos etiam in Ecclesia certa cum persuasione legi- 
mus... tu igitur filius Ecclesiae ne transponas terminos » (ab 
ea positos). Catheches. IV. n. 34. sqq. Disertissime id declarat 
Augustinus. « In canonicis Scripturis, inquit, Ecclesiarum catho- 
licarum quam plurium auctoritatem sequatur (solers indagator), 
inter quas sane illae sunt, quae apostólicas sedes habere et epistolas 
accipere meruerunt. Tenebit igitur hunc modum in Scripturis ca- 
nonicis, ut eas quae ab omnibus accipiuntur Ecclesiis catholicis, 
praeponat eis, quas quaedam non accipiunt » etc. Doctrin. Christ. 
1. 11. c. 8. Generatim Patres statuunt criterium, ex quo cognoscendi 
et credendi sint libri certo ad Scripturas inspiratas pertinentes, 
quod sunt libri agniti ab omnibus | Ecclesiis (iizcXcycjm.:voi] ; 
cum contra, nondum solemni iudicio Ecclesiae pronuntiato, et de 
quibusdam libris in nonnullis Ecclesiis adhuc vigente haesita- 
tione et inquisitione aliquorum Doctorum, de his minus eliquata 
res esset, quia minus manifestus consensus, qui ideo dicebantur 
i;ixoijaXkoy.rvQ., ávT'.A£vci/.£vci, h. e. libri qui in controversiam 
seu in dubium vocantur a nonnullis (1). Orígenes apud Euseb. 
VI. 25; Athanas. ep. testali; Cyrill. Hieros. 1. c. ; Synops. 
Athanasiana ; et data opera Euseb. Ill. 25. Clarum est igitur, 
hoc semper ratum fuisse principium , libros Scripturae a con- 
sensu et iudicio ipsius Ecclesiae esse discendos. Nihil ergo aliud 
egerunt Patres Tridentini, quam quod omni tempore ad munus 
ac magisterium custodum fidei sub charismate Spiritus Sancti 
imprimis pertinere agnoscebatur, quando dogmatica definitione 
librorum inspiratorum canonem proposuerunt. 

II. In altera parte theseos defendimus verum sensum decreti 
Tridentini contra falsam interpretationem Ioannis lahn (Intro- 
duci. ad libi. V. T. T. I. $8. 30.). Postquam narravit, aliquos 
Patres Concilii proposuisse, ut duplex classis librorum distin- 
gueretur, prima eorum qui semper ab omnibus recepti, altera 
eorum qui aliquando in dubium vocati erant, lahnius haec sub- 


(1) Dubia haec nonnullorum tantum fuisse patet manifesto inde, quod 
libri communi aut fere communi consensu relegati ex censu Scripturarum 
non «vrtXryógsvoi ac dubii vocabantur, sed constituebantur in tertia classe 
dicti apocryphi seu spurii (viOot), a quibus iterum distincti erant libri per- 
niciosi ab haereticis intrusi. Sed de his paulo post dicetur. 

iungit: « Reliqui vero (Patres Concilii) censebant, exemplum 
veterum Conciliorum esse sequendum, et libros sacros indiscri- 
mination. in una serie collocandos ; discrimen enim inter duplex 
librorum genus supponebant alioquin esse notum, et consequenter 
in hoc decreto, non minus quam in vetustioribus Conciliis, per 
se intelligi ; unde omnes concesserunt in hanc sententiam... Ergo 
iuxta ipsam Patrum Tridentinorum asseverationem, discrimen 
inter libros deuterocanonicos et protocanonicos non est sublatum ; 
nec etiam potuit auferri, ut Patres Tridentini optime intellige- 
bant, sicut nec factum ipsum, in quo illud discrimen fundatur, 
quod scilicet libri deuterocanonici antiquitus non ubique et non 
ab omnibus suscepti erant. Unde Bernardus Lamy suam tracta- 
tionem de hac re in Apparat. Biblic. 1. IL. c. 5. p. 333. ed. 
Lugd. 1723. concludit his verbis: idcirco libri, qui in secundo 
canone sunt, licet coniuncti cum ceteris primi canonis, tamen 
non sunt eiusdem auctoritatis » (t). Ita lahnius appellans con- 
fidenter pro veritate suae narrationis ad Historiam Pauli Sarpii 
1. II. et Cardin. Pallavicini 1. VI. 

Atqui tota haec narratio componitur mendaciis, doctrina 
vero ipsa est evidenter falsa. Tam  Pallavicinus 1. VI. c. 11. 
quam ipsemet Sarpius 1. II. p. 149. i50. ed. Londin. 1619. 
diserte testantur (2), inter opiniones quae in congregationibus 
particularibus in medium fproferebantur, praevaluisse et in con- 
gregatione generali adoptatam fuisse, ac tandem in sessione defi- 
nitam sententiam, ut libri omnes sine discrimine haberentur 
eiusdem auctoritatis. Qua de causa Sarpius more suo calumnias 


(1) In editione operis Lamiani anni 1696, haec verba noncomparent; 
habetur tamen aliquid simile 1. II. c. 2. p. 335. In posterioribus editioni- 
bus posthumis verba a lahnio citata leguntur quidem (ed 1771. 1. II. c. 5. 
p. 375.), sed ita, ut non satis manifestum sit, utrum referantur ad statum 
quaestionis, qui erat saeculo IV. et V, an vero ad aetatem etiam praesen- 
tem post editam definitionem Tridentinam. Sine dubio tamen nominatim 
in illo capite >°. plura sunt ambigue dicta et suspecta. 

(2) « La terza (sentenza) fu di fare un solo catalogo ponendo tutti i 
libri d'ugual autorità... La terza (in congregatione generali) fu approvata 
dalla maggior parte ». Sarpi 1. c. 

« Tal divisione quantunque fatta innanzi da qualche autore ed allora 
promossa dal Seripando in una scrittura eruditissima ch'egli compose per 
esaminazione di tutti i libri canonici, come in verità non avea sussistenza, 
cosi non ebbe apparenza; onde appena ritrovó approvatore ». Pallavic. 
l. c. n. 4, 

struit definitioni, ac si contrària esset antiquae doctrinae; et 
Pallavicinus ait, opinionem quae discrimen aliquod statuebat, 
Patribus Concilii nec verisimilem visam et reiectam fuisse. Sane 
inspiciatur ipsum decretum Tridentinum ; ex eo enim evidenter 
constat, eandem rationem Scripturae sacrae et eandem auctori- 
tatem verbi Dei scripti, omnibus libris ibi enumeratis assert.un 
esse, 

1°. Id evidenter constat ex iis, quae antecedunt librorum 
enumerationem. Ait synodus, se suscipere pari pietate ac reveren- 
tia omnes libros tam veteris quam novi Testamenti, nec non Tra- 
ditiones ipsas. Ad utrumque obiectum definitionis addit ratio- 
nem; ad Traditiones quidem, quia sunt vel a Christo vel a 
Spiritu Sancto dictatae et continua successione conservatae ; ad 
omnes libros veteris et novi Testamenti, quia unus Deus est 
auctor utriusque Testamenti (cf. supra th. IIL.). Ita Deus non 
distinctim aliquorum librorum esse, aliorum non esse, sed sine 
discrimine omnium librorum auctor declaratur. 

2?. In enumeratione ipsa, libri deuterocanonici intermiscen- 
tur protocanonicis secundum ordinem materiae vel temporis, sine 
ulla distinctione dignitatis; tum subditur: « si quis autem li- 
bros ipsos cum omnibus suis partibus... pro sacris et canonicis 
non susceperit, anathema sit ». Est hic prorsus evidens, prae- 
dicata quibus definiuntur libri sacri et canonici, non habere nec 
posse habere pro diversis libris diversam significationem, unam 
ab omnibus semper intellectam, alteram, saltem quoad epitheton 
canonici, numquam in Ecclesia auditam. Imo si ita esset, tota 
definitio inanis evaderet. Cum enim Concilium non distinguat 
ullo modo, quinam libri sint canonici significatione usitata, et 
quinam significatione illa alia supposita, quod scilicet sint libri 
.Quamvis non inspirati, tamen utiles ad aedificationem fidelium, 
vi huius definitionis non excluderetur dubium etiam de proto- 
canonicis singulis, utrum sint inspirati ; atque adeo huc tandem 
rediret definitio, ut inter omnes hos libros credamus alios inspi- 
ratos, alios solum pios ac utiles, quantum ex nostra eruditione 
nostroque ingenio nobis persuaserimus. Qui sensus definitionis in 
oecumenico Concilio editae sine ingenti absurditate supponi non 
potest. 

3?. Sensus verus decreti praeterea apparet etiam ex eius 
scopo. Aiunt enim Patres in ipso decreto, voluisse se Tradi- 

tionem, et Scripturam omnibus libris epumeratis constantem de- 
finire tamquam principia cognitionis Christianae et velut canales, 
quibus revelatio pridem promulgata ad nos usque derivata est, 
et ideo se praemisisse hanc definitionem de Traditione et de 
libris omnibus Scripturam canonicam constituentibus, ut « omnes 
intelligant, quibus potissimum testimoniis ac praesidiis in con- 
firmandis dogmatibus et instaurandis in Ecclesia moribus (s. syn- 
odus) sit usura. » His verbis evidenter libri omnes sine discri- 
mine in eadem auctoritate infallibilis verbi Dei scripti consti- 
tuuntur, et testimonia ex iis omnibus declarantur irrefragabilia 
ad confirmationem dogmatum. Hunc ipsum scopum declaravit 
'primus legatus Pontificis in proponendo decreto, videri necessa- 
riam enumerationem singulorum librorum, ut catholici certi red- 
dantur, quinam libri sint scripti divinitus et ideo regula fidei (1). 

Sine ullo igitur dubio sub poena anathematis proponitur 
credendum, libros omnes enumeratos esse canonicos, eo quod 
sunt libri divinitus inspirati. Quare fateor, me non intelligere, 
quomodo Melchiori Cano (de Locis 1. IL. c. 9; 1. XII. c. 7. ed. 
Lovan. 1564. pp. 63. 718.) visum sit minus gravi censura di- 
gnum, si quis librum Baruch quam si ceteros libros deutero- 
canonicos veteris Testamenti repudiaret ; et iterum-» si quis hos 
V. T. deuterocanonicos, quam si protocanonicos vel deuteroca- 
nonicos novi Testamenti ad censum Scripturarum inspiratarum 
pertinere negaret. Sensus decreti Tridentini, quem diximus, nunc 
solemniter definitus est ab oecumenico Concilio Vaticano Con- 
slit. Dei Filius cap. II. et can. IV. 

Corollarium. Distinctio librorum Scripturae in protocano- 
nicos et deuterocanonicos satis commoda est, et post saeculum 
XVI (2) passim a catholicis scriptoribus usurpata ad indicandam 
historiam definitionis canonis ; esse scilicet libros alios de quibus 


(1) « Il legato espose: parergli ottimo consiglio, che in primo luogo 
S'accertassero e si annoverassero i libri canonici della Scrittura, per įsta- 
bilire con quali armi si dovesse pugnare contro gli Eretici, ed in qual base 
dovessero Jondare la loro credenza i Cattolici; alcuni dei quali vivevano 
sopra ció in perplessità miserabile, veggendo che in uno stesso libro era 
da molti adorato il dito dello Spirito Santo e da altri esecrato il dito d'un 
falsatore della Divinità». Pallavic. 1. VI. c. il. n. 4. 

(2) Ante saeculum XVI. sane res ipsa designata his nominibus erat 
nota, nomina vero non erant in usu, et haud scio, utrum ante Sixtom 
Senensem (defunctum 1569) fuerint adhibita. «Libri canonici primi ordi- 


numquam in Ecclesia ortum erat dubium , quin pertinerent ad 
cartonera Scripturarum, et esse alios de quibus aliquando dubi- 
tatum est, et post aliquas haesitationes demum, eliquata quae- 
stione, inter omnes catholicos certo'constare coepit. At appel- 
latio et distinctio eadem falsa prorsus et intolerabilis evadit, si 
per eam internum discrimen librorum et diversus gradus aucto- 
ritatis designetur, ut duplex statuatur canon, primus in quo 
libri inspirati, secundus in quo alii libri ecclesiastici inferioris 
auctoritatis comprehendantur, ad quam significationem a loanne 
lahn, et fortasse a Bernardo Lamy, illa nomina detorta esse vi- 
dimus. 


THESIS X. 


Demonstratur Traditio apostolica de canone 
librorum sacrorum ex constanti et universali usu Ecclesiae. 


« Si ad vindicandam suisque in fundamentis distinctius intclligendam 
«Patrum Tridentinorum definitionem inquiratur modus, quo praedicatio 
» ecclesiastica de canone ss. librorum diversis aetatibus se habuit; certis- 
» simis conficitur argumentis, Io. ecclesiastico usu et universali consuetu- 
« dine ad ipsa tempora apostolica pertingente, praeter Scripturas censionis 
» hebraicae etiam reliquos veteris Testamenti libros, qui canone Tridentino 
» comprehenduntur, in Ecclesiis Christianis susceptos fuisse; 2". consuetu- 
» dinem, quam diximus, ecclesiasticam iis insignem esse characteribus, ut 
» hos libros omnes, tamquam ad s. Scripturam pertinentes, ab Apostolis 
» Ecclesiae traditos fuisse demonstret ». 

S 


Praemittimus factum Aistorice indubitatum, quod dogmatice 
in se continet totam veritatem, quam in thesi enuntiamus. Huius 


itaque facti distincta explicatio constituet ipsam demonstrationem 


nis, inquit, quos protocanonicos appellare libet, sunt indubitatae fidei libri, 
h. e. de quorum auctoritate nulla umquam in Ecclesia catholica fuit du- 
bitatio... Canonici secundi ordinis, qui olim ecclesiastici vocabantur, ef 
nunc a nobis deuterocanonici dicuntur, ilii sunt, de quibus... inter catho- 
licos fuit aliquando sententia anceps ». Bibi. Sanet. 1. I. sect. 1. 

Libri deuterocanonici numerantur septem V. T. et septem N. T. Baruch, 
Tobiae, ludith, Sapientiae, Ecclesiastici, 1. et 2. Machabaeorum ; Epistolae 
sex N. T. Heb. lac. 2. Pet. 2. et 5. Io. lud. et Apocalypsis. Praeter haec 
sunt deuterocanonicae aliquot partes librorum Danielis (in Vulgata 111. 
24-90; XIII. XIV.) et Esther (in Vulgata X. 4-XVI. 24); ab aliquibus huc 
etiam numerantur fragmenta Evangeliorum illa, quae in quibusdam codi- 
cibus exciderunt. Ceterum appellatio deuterocanonici magis in usu est pro 
libris veteris quam pro iis novi Testamenti. 

theseos. Factum historicum indubitatum est, tribus primis saecu- 
lis censionem Scripturarum penes Ecclesias Christianas fuisse in 
multis diversam a censione, ut exstabat penes ludaeos ; quae di- 
versitas non tantum ad singularia incisa, sed etiam ad ampliores 
partes librorum et ad libros integros referebatur, non secus ac 
nunc adhuc existit idem discrimen. Hic autem Ecclesiarum usus 
vi assistentiae, qua Deus adest Ecclesiae suae, ita auctoritate 
eminens credebatur a Christianis doctoribus, ut eis absurdum 
videretur a ludaeis discere velle genuinum Scipturarum canonem. 
Habes haec pluribus disputata apud Origenem in epistola ad 
Africanum. Quoniam Africanus dubium moverat de partibus 
deuterocanonicis Danielis, Orígenes et has partes Danielis et alias 
in libro Esther apud Hebraeos non esse, atque in multis aliis 
nostros libros ab iis quos ludaei habent, differre fatetur n. 2-6; 
imo agnoscit, etiam libros integros ut Tobiae et ludith, quibus 
utitur Ecclesia, a ludaeis non admitti n. i3. At vero apud Chri- 
stianos inauditum et non ferendum esse significat, imo crimen 
fore contra ipsa promissa facta Ecclesiae sanguine Christi emptae, 
ideo de hisce Scripturarum nostrarum partibus velle dubitare. 
« Tempus est igitur, exclamat, si haec nos non latent, abrogare 
quae in Ecclesiis feruntur exemplaria, et fratribus lege prae- 
cipere, ut abiectis quos penes se habent, sacris libris, adulando 
ludaeis persuadeant, ut nobis puros et qui nihil habeant fig- 
menti, impertiant. An etiam providentiae, quae in sacris Scri- 
pturis dedit omnibus Christi Ecclesiis aedificationem, curae non 
fuerunt empti pretio, pro quibus Christus mortuus est ?» n. 4. 
Ceterum ad usum polemicum, ait, oportere novisse discrimina 
inter utrumque canonem, idque se ipsum diligenti comparatione 
investigasse, « ut cum ludaeis disserentes non proferamus ea, 
quae in eorum exemplaribus desunt, sed simul utamur iis, quae 
penes se habent, licet in nostris desiderentur ». n. 5. 
Discrimina haec inter collectionem Scripturarum ut exstabat 
penes Ecclesiam, et inter illam ludaeorum commemorat etiam 
lustinus medio saeculo secundo, paulo post aetatem apostolicam, 
in dialogo cum Tryphone ludaeo n. 71-7?. Quamvis enim di- 
recte ibi agat de singularibus textibus vel corruptis vel truncatis 
a ludaeorum magistris, quia non erat ei propositum de ipso 
diverso canone Scripturarum disputare; conqueritur tamen, a 
ludaeis Scripturas aliquas penitus esse sublatas, quae exstant in 

exemplaribus Christianorum. His vero Scripturis quae penes Chri- 
stianos et non etiam apud Judaeos sunt, pollicetur non se usurum 
ad scopum polemicum , eodem modo ut post Justini tempora 
Origenem id commendasse vidimus. « Quod (magistri ludaeorum) 
multas Scripturas, ait Justinus, omnino sustulerunt (i) ex in- 
terpretatione apud Ptolomaeum facta a senioribus.... scire vos 
volo. Quas quia ab omnibus generis vestri negari scio, huius- 
modi quaestionibus non implicabor; sed ex iis quae etiam apud 
vos in confesso sunt, disputationes instituam ». n. 71. Hoc loco 
accusatio ablationis multarum Scripturarum ita generalis est, 
ut non ad singulares textus dumtaxat, sed ad libros etiam in- 
tegros protendatur, quos in canone Judaico non comprehensos 
penes Ecclesias fuisse luculenter deinceps demonstrabimus, et in 
quibus discrimen inter utramque censionem Justinus sane non 
ignorabat; licet in sequentibus deinde exempli causa afferat tan- 
tum textus singulares, quos de Salvatore Christo propheticos a 
ludaeis corruptos fuisse queritur. 

Iam si librorum veteris Testamenti qui in canone Hebraeorum 
desunt, et quos ideo (ut iam monui) ad compendium deutero- 
canonicos appellabimus, usum et frequentationem in Ecclesiis 
Christianis investigemus, facile apparebit, eos inde a temporibus 
apostolicis non secus ac libros protocanonicos in censu Scriptu- 
rarum sacrarum habitos, et ut Scripturas sacras usurpatos fuisse. 
Conficiemus id triplici argumento, t? ex modo quo libri hi omnes 
citantur a ss. doctoribus; 20 ex codicibus et versionibus; 3? ex 
publica eorum lectione; ex quibus demonstratis deinde 40 seque- 
tur sponte sua, non aliud in hoc universali usu ecclesiastico 
exhiberi quam eorundem librorum transmissionem et traditionem 
ab Apostolis ad Ecclesias. 

IL Usque ad initia saeculi IV. nulla comparet (2) de his 


(1) 'O-'. "oXkà; Ypasà; riXsov nrptsiXov. 

(2) Dubitatio, cuiusmodi proposita est Origeni ab Africano, potius 
clare demonstrat, nullam adhuc inter catholicos motam fuisse controver- 
siam. Africanus proponit dubium solvendum Origeni ut novum et ut suum, 
non ut commune aliis; dubium deinde ex indiciis quibusdam internis or- 
tum refertur ad solas partes deuterocanonicas Danielis, maxime ad histo- 
riam Susannae; nec adhuc videtur novisse Africanus, alios etiam libros qui 
sunt penes Ecclesiam, hebraice non exstare. Unde Orígenes de hac utriusque 

libris controversia alicuius momenti, sed deuterocanonici sicut 
protocanonici eodem prorsus modo absque ullo discrimine ci- 
tantur, ut manifestum sit, omnes habitos fuisse libros sacrae 
Scripturae et unius collectionis. Citant enim Patres illi vetusti 
textus deuterocanonicos permixtos cum protocanonicis, et citant 
iisdem formulis solemnibus: scriptum est, dicit (c-qci), secundum 
illud (zm ró), Scriptura, sacra Scriptura, divina Scriptura, 
Spiritus Sanctus in divina Scriptura dicit, dicit prophetia, dicit 
propheta, dicit lex, dicit Deus. 

0) Patres ipsi apostolici, quamvis in paucis monumentis quae 
supersunt, copia citationum exspectari nequeat, adierunt tamen 
non secus ac protocanonicos etiam libros deuterocanonicos, quan- 
tum satis est, ut hos aeque ac illos in usu fuisse et Scripturis 
adnumeratos intélligamus, praesertim si simul respiciamus cita- 
tiones solemnes et plenissimas sequentis aetatis, de quibus mox 
dicemus. Ita adhibentur apud Clementem Romanum ep. I. ad 
Cor. partes deuterocanonicae Esther n. 55; liber ludith ibid.; 
Sapientiae n. 27; tum in epist.II. ad Virgines n. i3. liber Ecclesi. 
et partes deuterocanonicae Danielis; in ep. Barnabae n. iq. liber 
Ecclesi.; in ep. Polycarpi n. 10. Tobiae; in Pastore Hermae 
1. HI. similitud. 9. n. 23. Sap. et Ecclesi. 

b) Frequentissimae et solemnes citationes librorum deutero- 
canonicorum eo modo, quo diximus, sine ulla distinctione a 
libris protocanonicis in oculos incurrunt apud omnes scriptores 
saeculi II. exeuntis et saeculi III, quorum opera prolixiora super- 
sunt. Quod si alii aliis frequentius citati reperiuntur, id provenit 
non ex diversa librorum auctoritate sed ex diversa materia, qua 
pro scopo Patrum magis aut minus citationibus opportuni erant. 
Haec librorum diversitas per se satis intelligitur, et non minus 
in citandis etiam protocanonicis usuvenit. Unde frequentissime 
libros Sapientiae et Ecclesiastici, minus frequenter libros histo- 
ricos Tobiae, ludith, Machabaeorum citatos reperimus, quod (ut 
diximus) non ex diversa auctoritate libris tributa, sed ex diver- 
sitate argumenti repetendum est. 

Modo quo iudicavimus promiscuo , occurrunt citati apud 


censionis diversitate eum docere in sua responsione opus habuit. Quae 
quidem clare ostendunt, de hisce libris qui penes Hebraeos desunt, nullam 
adhuc in Ecclesia auditam fuisse dubitationem. 

Clementem Alex, libri omnes deuterocanonici; Sapientiae plus 
quam vigesies, Ecclesiastici quinquagies et amplius, Bai licit 
(nomine leremiae) quater (i), Tobiae ter, ludith semel, 2. A/u- 
chabaeorum semel (2). Eodem modo libri adferuntur in Opp. 
Origenis (ed. de la Rue), Sapientiae fere vigesies, Ecclesiastici 
plus quam septuagies, Baruch (nomine leremiae) quinquies, 
Tobiae amplius quam decies, /udith ter, 1. Machabaeorum se- 
mel, 2. Machabaeorum decies et quinquies. Apud utrumque 
citantur etiam cum protocanonicis partes deuterocanonicae Da- 
nielis et Esther. Pariter occurrunt citationes omnium librorum 
(exceptis Tob. et Esther)^apud Tertullianum; omnium (excepto 
1. ludith) apud Cyprianum ; omnium (exceptis Ecclesi. et Esther) 
in Operibus Hippolyti (ed. Fabricii et in Bibi. Gallandi T. 11.). 
Citantur libri Baruch, Tobiae, Sapientiae, Ecclesiastici a s. Me- 
litene (saeculo II.) in Clavi s. Scripturae (si opus genuinum est), 
quam primus edidit Emus Pitra (Spicileg. Solesm. T. III.), libri 
Sapientiae, Baruch (nomine leremiae), partes deuteiocanonicae 
Danielis a s. Irenaeo; Sapientiae, Ecclesiastici, Baruch, Tobiae 
in Operibus Dyonisii Alexandrini (ed. de Magistris); Sapientiae, 
Ecclesiastici, Baruch (nomine leremiae) a .Methodio; Sapientiae, 
Ecclesiastici, Baruch, Tobiae, ludith, partes deuterocanonicae 
Dauielis in sex primis libris Constitutionum apostolicarum, qui 
a recentioribus criticis censentur scripti saeculo III; Sapientiae 
et Ecclesiastici in Testamento duodecim patriarcharum; item 
Sapientiae in disput. Archelai cum Manete; item Ecclesiastici 
ab anonymo contra Novatianum (Galland. 111. p. 3y6.), a Petro 
Alexandrino Fragni, de paschale n. 5. (3) et ab Alexandro Ale- 
xandrino ep. ad Alexandrum CP. n. 5; item r. Machabaeorum 
in Concilio II. Chartaginensi anni 253. (Hard. I. p. iP2.); item 


(1) Baruch citant veteres frequentissime sub nomine leremiae, cuius 
ille scriba erat; ita praeter Clementem Irenaeus, Tertullianus, Orígenes, 
Cyprianus, Methodius, Lactantius, Athanasius, Hilarius, Ambrosius, Leon- 
tius aliique. 

(2) Habet insuper Clemens quandam synopsim totius Scripturae Strom. I. 
p. 523-329 edit. Paris. 1641, ubi omnes omnino libros recenset, excepto 1l. 
ludith, cuius tamen historiam enarrat 1. IV. p. 521. Nomine leremiae 
comprehendisse et Baruch, patet etiam ex Paedagog. I. c. to; IL. c. 3. 

(5) De genuinitate huius fragmenti vide C. I. Hefele in Léxico Eccles. 
Friburgensi T. VIII. p. 341. 

.Sapientiae, Ecclesiastici (uterque nomine Salomonis), Baruch 
(nomine leremiae) a Lactantio (Divin, instit. IV. n. 8. i3. 16.) etc. 

c) Hic indiscriminatus ss. librorum usus perseveravit omnino 
idem saeculo IV. et V, postquam exorta erat nonnulla haesitatio 
de libris, qui penes Hebraeos non sunt recepti. Imo quo am- 
pliora supersunt ex hac aetate Patrum et scriptorum ecclesiasti- 
corum monumenta, eo evidentius demonstratur universalis et 
constans librorum deuterocanonicorum auctoritas tamquam ad 
sacram Scripturam pertinentium, quin inter eos et libros proto- 
canonicos in publico usu ullum factum fuerit discrimen. Affir- 
mari enim tuto potest, ex omnibus Patribus quorum scripta 
satis ampla supersint, nullum esse, qui libros deuterocanonicos 
tamquam Scripturam sacram non usurpaverit. Nos hic eos solos 
appellabimus Patres, qui ut postea videbimus, in suspicionem 
vocari possent truncati canonis. 

Athanasius citat librum Tobiae sub formula scriptum est una 
cum textibus protocanonicis (ed. Maur. Paris. 1698.) T. I. p. 133. 
305. Sub eadem formula, scriptum est, Scriptura (r, ypaovi) dicit, 
cum aliis textibus protocanonicis p. ji. 125, et ad probandam 
divinitatem Spiritus Sancti p. 674. 6y5. adfert librum Sapientiae. 
Tum citat Ecclesi. sub formula a Spiritu Sancto dictum est, 
iuxta illud, sacra Scriptura dicit p. 183. (1) 272. 1204. 1210. 
1214. Ad Baruch appellat sub nomine leremiae p. 188. et ad 
eundem textum nomine proprio Baruch p. 517, ad partes den- 
teras Dan. sub ipso Danielis nomine p. 417. et alibi. 

Gregorius Nazianzenus sub una formula, ait Scriptura, ad- 
fert Sap. simul cum textu Ps. (or. 28. al. 34. n. 8.); sub formula 
inquit (çztî) citat Ecclesi. cum Proverb, (or. 7. al. 10. n. 1.); 
Baruch (ep. 102. ad Cledon. al. or. 51.); partes deuterocanonicas 
Dan. (or. 36. al. 27. n. 3.). 

Amphilochius nomine prophetae citat Baruch, et admittit 
Ecclesi. ut Scripturam veteris Testamenti (Galland. T. VI. p. 5 io). 

Cyrilus Hierosolvmitanus adfert Sap. nomine Salomonis; 
simplici citatione Ecclesi. et partes deuterocanonicas Dan. (Ca- 
tech. IX. n. 2. cf. n. 16; VI. n. 4; XVI. n. 3i). 

Epiphanius sub formulis divina Scriptura (tj, Oslqv ypàix- 


Ci) Hic locus est Alexandri Thessalonicensis in ep. ad Athanas., quam 
ipse Athanasius recitat. 

y.x), Scriptura, Dominus per Salomonem, praestantissimus pro- 
phetarum, citat saepius Sap. et Ecclesi.; sub formula Scriptura, 
propheta dicit, aliquoties adfert Baruch; fudithae mentionem 
facit cum aliis rebus et personis Scripturae, quarum ibi nume- 
ros disponit: « tres mulieres prophetissae Maria, Debora, fudith ». 
(de mysterio numeror. T. 11. p. 305.) 

Hilarius nomine vocis propheticae et prophetae, citat Sap. 
in Ps. i35. n. 1l ; Trin. I. n. 7; sub formula dicit (Scriptura) 
et sub inscriptione Salomo/iis adfert Ecclesi. Prolog, in Pss. n. 20; 
in Ps. 140. n. 5; Baruch nomine leremiae in Ps. 68. n. 19; 
Tob. iri Ps. ;18. litt. 2ft. n. 6; Ps. 129. n. 7; denique 1. Judith 
citat librum Legis in Ps. 125. n. 6; ibi enim promittens testi- 
monium « ex Lege et Prophetis et Evangeliis et Apostolis », 
ex Lege non adfert nisi unicum textum, ludith XVI. 3. 

Hieronymus maiorem quam ceteri omnes Patres hac in quae- 
stione difficultatem creare solet, quando prae oculis habens ca- 
füonera Judaeorum loquitur de libris in eo non receptis, ut in- 
ferius videbimus. At vero Traditio ac consuetudo Ecclesiarum 
firmior erat et universalior, quam ut ipsemet in usu quotidiano 
horum librorum ab ea recedere potuisset. Videtur itaque Hie- 
ronymus respiciendo canonem ludaeorum deuterocanonicorum ae- 
quali cum protocanonicis auctoritate privatim minus certus fuisse; 
in usu tamen et praxi secutus communem Ecclesiae consuetu- 
dinem nullum ponit discrimen inter libros utriusque ordinis. Hoc 
autem ipsum argumentum est evidens constantis ac universalis 
consuetudinis Ecclesiae, quaecumque fuerit privata s. doctoris 
opinio et haesitatio tempore, quo res nondum undique eliquata 
erat et solenni Ecclesiae iudicio definita. Operae igitur pretium 
erit diligentius considerasse modum, quo s. Pater libris deute- 
rocanonicis utitur. 

Imprimis usurpat librum Sap. in suis operibus saltem  121', 
Ecclesi. saltem  igics. iis citandi modis, qui non possunt adhi- 
beri nisi de libris s. Scripturae. Utrumque enim citat frequenter 
sub formula scriptum est simul cum textibus ex libris protoca- 
nonicis, vel post huiusmodi textus sub formula: in alio loco, 
aut alibi dictum est ep. 66. n. 5. ad Pammach. (ed. Vallarsi): 
ep. 125. n. 19. ad Rustic.; contra Pelag. dialog. 1. 11. n. 11; 
in Ezech. T. V. p. 207; in.Is. T. IV. p. 27. 48. idque ad 
probanda dogmata, sicut e. g. divinitatem Spiritus Sancti pro- 

bat ex libro Sapientiae aeque ac ex aliis textibus biblicis in 
Gal. Ill. T. VII. p. 420. Citat Ecclesi. cum Proverb, sub una 
formula in nostris libris legimus in Is. T. IV. p. 50; in texti- 
bus huius libri agnoscit datum nobis praeceptum T. III. p. 462 ; 
T. IV..p. 55, imo ad eundem Ecclesi. provocat sub diserta 
appellatione Scripturae sanctae et divinae Scripturae: « divina 
Scriptura loquitur » ep. 118. n. 1. ad Iulian. (T. I. p. 786); 
« dicente Scriptura sancta » in Is. T. IV. p. 57. Librum utrum- 
que adfert sub nomine Salomonis; Sap. quidem ep. 58. n. 1. 
ad Paulin. (« Salomone testante »), Ecclesi. in cap. X. Eccl. 
T. Hl. p. 472. (1). 

Librum /udith computat ut sacrum cum protocanonicis Ruht 
et Esther. Ruth et Esther et /udith tantae gloriae sunt, ut sa- 
cris voluminibus nomina indiderint» ep. 65. n. j. ad Princi- 
piant T. I. p. 372; iterum citat ep. 79. n. 11. ad Salviti, 
p. 504. et cum aliqua significatione dubii ep. 54. n. 16. ad 
Fort. p. 291; in Agg. I. T. VI. p. 745. Librum Tobiae ad- 
fert in Eccl. VIII. T. III. p. 45i; illum testatur esse in usu 
Ecclesiae, licet non sit in canone ludaeorum : « liber Tobiae 
licet non habeatur in canone, tamen usurpatur ab ecclesiasticis 
viris » (in Ion. T. VI. p. 390.). Partibus deuterocanonicis Esther 
utitur non secus ac protocanonicis in Is. T. IV. p. 763. 774; 
in Ez. T. V. p. 302; in Amos T. VI. p. 319 ; ita et partibus 
deuterocanonicis Danielis in Os. T. VI. p. 73; in Nahum ib. 
p. 574. Ad libros Machabaeorum appellat sub nomine Scri- 
pturae in Is. T. IV. p. 227. cf. in Dan. T. V. p. 675. 

Denique in utraque praefatione ad libros "Tobiae et ludith 
satis diserte declarat diversitatem consuetudinis et sententiae ec- 
clesiasticae a canone ludaeorum quoad hos libros, quos ipse e 
chaldaica in latinam linguam transtulerat rogatu Episcoporum. 
« Arguunt nos Hebraeorum studia, inquit in Tob., et imputant 
nobis contra suum canonem latinis auribus ista transferri. Sed 


(1) Disputans cum Pelagianis semel indicat suspicionem, ne forte Ec- 
clesi. ab haereticis reficiatur eo, quod circa illum aliqua erat ambiguitas. 
« Ac ne forte huic volumini contradicas, audi Apostolum.... Et Ecclesiastes 
(protocanonicus) de quo certe libro nulla est ambiguitas, inquit » etc. 
Dialog. 1. I. n. 33. T. II. Simile aliquid de Semipelagianis habet Augu- 
stinus (de Praedestin. SS. c. 14.) quoad librum Sap. 

melius esse indicans Pharisaeorum displicere indicio et Episco- 
porum iussionibus deservire, institi ut potui». Et in ludith: 

quia hunc librum synodus Nicaena in numero sanctorum Scri- 
pturarum legitur computasse, acquievi postulationi vestrae ». In 
Apologia contra Rutinum indignabundus accusationem repellit, 
ac si ipse veterem editionem LXX. interpretum, quae eousque 
in Ecclesiis legebatur, non magni faceret, vel nominatim in Da- 
niele quae in hebraico textu non exstant, reiiceret (Apolog. con- 
tra Rufin. 1. II. n. 24. 33. T. 11. p. 518. 227.). 

Ex his omnibus clarum est, reperisse Hieronymum hos libros 
deuterocanonicos usu et consuetudine Ecclesiae consecratos, ac 
inter Scripturas sacras receptos. Cum tamen ex altera parte eos 
videret in canone Hebraeorura non exstare , hinc orta est ali- 
qua in eius privata opinione fluctuatio, cum solemne Ecclesiae 
iudicium nondum latum erat. Ad cuius explicationis confirma- 
tionem animadverte, epistolam 53""". ad Paulinum non serius 
anno 394, praefationes in libros Regum (prologum galeatum), 
in libros Salomonis, in Esdram, ex quibus locis maiores diffi- 
cultates petuntur, editas fuisse ab Hieronymo ante annum 3g3. 
(Vide praefat. Benedictinorum in s. Bibliothecam Hieronymi 
ed. Vallarsi T. IX. p. 21.) S. doctoris dubia igitur, vel certe 
difficiles modi loquendi de libris deuterocanonicis pertinent ad 
tempus, quo canon omnes hos libros comprehendens ab Hip- 
ponensi Concilio totius Africae (anno 3g3.) et a Carthaginensi 
(anno 397.) nondum erat editus, vel Hieronymo nondum inno- 
tuerat. At commendationes magnificae eorundem librorum ut 
pertinentium ad Scripturam sacram, quas ex Hieronymo recita- 
vimus, exstant omnes vel fere omnes in libris, quos scripsit ali- 
quamdiu post illud Concilium celebratum, quando propositus 
canon Scripturarum ei iam innotuisse potuit. Nam epistolae da- 
tae sunt ad Paulinum 58". anno 3g5; ad Pammachium et ad 
Principiara anno 397; ad Salvinam anno 399; ad Julianum 
anno 406; ad Rusticum anno 411 ; Commentarii in Is. non ab- 
soluti ante annum 410, post illos editi alii in Ezech.; in lunam 
scripsit anno 397; in Oseam 406; contra Rutinum anno 402; 
contra Pelagianos anno 413. 


Prosequimur scriptores adhuc reliquos, de quibus dubium 
moveri posset. 


Rutini pauca proprio marte scripta, sed interpretationes su- 

persunt multorum Operum Origenis, in quibus Scripturae de- 
uterocanonicae eodem in censu habentur ac protocanonicae. In 
Operibus suis propriis citat Ecclesi. sub formula « sanctae Scri- 
pturae sententia est », « Scriptura dicit » (de benediction, pa- 
triarch. p. 38. 46. ed. Vallarsi). In ipsa expositione symboli, 
ex qua creari solet difficultas, citat Baruch prophetam n. 5, et 
sententiam conflatam ex Sap. et protocanonico Dan. sub for- 
mula: « prophetae praedicarunt » n. 46. Partes deuterocanoni- 
cas Danielis data opera tuetur ut Scripturam sacram in 1. IL. 
n. 33. 33. 

Leontius Byzantinus citat Ecclesi. « ut ait Scriptura », et 
Baruch nomine leremiae (Galland. XII. p. 630. 664.). 

loannes Damascenus in sacris Parallelis cum ceteris libris 
tamquam pertinentes « ad veterem sacrorum oraculorum Scri- 
pturam » (T. 11. p. 279.) enumerat frequentissime libros Sap. 
(nomine Salomonis), Ecclesi. Baruch, partes deuteras Danielis. 
Diserte ut divina Scriptura (vi Oeta vpzo/) citantur Sap. (Fid. 
Orthod. IV. c. 15.) et libri Mach. (or. de defunctis n. 3. T. I. 
p. 585). 

Apud alios Patres occidentales et orientales diversarum Ec- 
clesiarum usus et citationes horum librorum sunt adhuc frequen- 
tiores (cf. cl. Vincenzi sess. IV. Trid. Cone, vindicata). Nobis 
sufficit appellasse eos, quos inferius videbimus quaestionem mo- 
visse de certitudine canonicae auctoritatis eorundem librorum. 
Ex ceteris unum adhuc testem saeculi IV. adfero pro Ecclesia 
syriaca s. Ephrem. Is in Operibus quae tantum habemus graece 
et latine, sub formula scriptum est frequentat Sap. Ecclesi. partes 
deuteras Dan. In paraenesi 3g. (inter edita a Vossio T II. 
p. 175.) citat 1. Tobiae. In Ezech. T. II. Opp. syr. lat. p. ig3. 
inducit Judith. In suo testamento Opp. syr. lat. T. I. p. 401, 
qui locus expressior exstat in Bibl.Orient. Assemani T. I. p. iq3, 
adhibet 2. Machabaeorum ad probandum dogma de offerendis 
sacrificiis et suffragiis pro defunctis, et diserte testatur, eos li- 
bros legi apud Syros inter Scripturas. Ait suis Syris: « si filii 
Mathathiae, qui solum in figura celebrabant festa et commemo- 
rationes, quemadmodum legistis in Scripturis (2. Mach. XII. 
47.) (1), oblationibus expiabant debita eorum qui in bello ce- 

ciderant.. quanto magis sacerdotes Filii Dei expiabunt debita 
defunctorum oblationibus suis? » Item inducit j. Mach. T. II. 
syr. lat. p. 228 ; 2. Mach, ibidem p. 308. (1). Saeculo igitur IV. 
non eos solos libros habebant Syri in sua versione ecclesiastica, 
qui nunc adhuc exstant in versione Peschilo seu simplici sic di- 
cta (2), sed etiam deuterocanonicos, quos habebant et habent ce- 
terae Ecclesiae. 

I!. Usus librorum deuterocanonicorum tam constans et uni- 
versalis etiam eo tempore quo dubitationes aliquae induci vi- 
debantur, et penes eos etiam doctores omnes qui has dubita- 
tiones commemorant, manifesto iam per se solus demonstrat, 
hos libros publica Ecclesiarum consuetudine habitos fuisse cum 
libris ceteris in collectione Scripturarum sacrarum, et inter Scri- 
pturas recensitos. Hoc idem argumento ducto ex codicibus et 
versionibus ecclesiasticis constat. 


(1) Quoniam non ita frequens erat occasio usurpandi textus ex libris 
Mach, sicut ex aliis nonnullis, et ideo rariores sunt horum librorum cita- 
tiones, in unum conspectum colligam aliquot PP. loca, quibus ad Mach, 
appellant. Clemens Alex. Strom. I. 529; Tertull. adv. ludaeos ed. Rigalt. 

. 210; Hippolyt. de Antichrist, ed. Fabricii p. 24; Orígenes (ed. De La 
Rue) Exhortát, martyr. T. I. p. 287. sq.; de Orat. ib. p. 213; de Princip. 1.1. 

i. n. 5. p. 79; in Exod. X. 27. T. ILI. p. 113; in Cant. Cantic. 
T. III. p. 75; in Ioan. T. IV. p. 273; in Rom. p. 540. 621; Cyprianus 
ep. 55. ad Cornei, p. 80. (ed. Baluz. Paris. 1726); ad Fortunat, de Exhort, 
martyr, p. 270; Concilium Carthag. Il. Harduin T. I. p. 152; Eusebius 
Praepar. Evang. 1. XIII. c. 3; Athanasius in Ps. 78; Lucifer Calarit. (ed. 
Colet. Venet. 1778.) De non conven, cum haeret, p. 15. 23; De non par- 
cendo in Deum delinquentibus p. T90. 197. 211. 236; Ephrem Syrus |l. 
cc.; Hilarius (ed. Veron. 1730.) in Ps. 134. n. 25. T. I. p. 537; contr. 
Constant. T. IL. n. 6. p. 505; Gregorius Na^. tota or. 15. al. 22; Am- 
brosius de lacob. 1. II. c. 10-12, et idem vel alius auctor De excidio Hie- 
rosolym. Galland. T. VII. p. 655; Q. lulius Hilarianus (Hilarión in Bibi. 
Max. PP. T. VI) De mundi durat. Galland. T. VIII. p. 237; Chrysosto- 
mus in homiliis in Machabaeos T. II. p. 622. sqq.; Augustinus Civ. Dei 
XVIII. c. 36; de cura gerend. pro mortuis n. 3; contra Gaudent. l. 1. 
n. 36-39; ep. 204. ad D'ulcitium  etc.; /dacius Clarus (vel alius) contra 
Varimad. Bibi. Max. PP. T. V. p. 735. 742; Cassiodorus Instit. div. liti, 
c. 6; loannes Damascenus de dormientib. n. 3. T. I. p. 585. 

(2) Si verum est, quod contendit I. L. Hug et confirmat cl. Le Hir 
(Études Bibliques T. I. P. II. art. 3. n. 4.), versionem syriacam V. T. 
esse profectam a ludaeis interpretibus ante Christi adventum, facile patet, 
quomodo in ea primitus non nisi libri canonis hebraici fuerint comprehensi. 


Fraxzelin. De Divina Tradit, et Script. 25 

Certuni est, Scripturarum codices publica auctoritate in Ec- 
clesiis diligentissime fuisse custoditos; unde memorantur ar- 
chiva (t) Ecclesiae ab Ignatio (ep. ad Philadelph. h. 8.); di- 
gesta Ecclesiae a Tertulliano (cont. Marc. IV. c. 3.): exemplaria 
Ecclesiae ab Origene (ep. ad Afric. n. 4.) ; codicum divinarum 
Scripturarum apparatus Ecclesiae maxime necessarius a Con- 
stantino M. (apud Euseb. vita Constant. l. IV. c. 36.), Eccle- 
siarum bibliothecae ab Hieronymo (ep. ad Augustin, inter Au- 
gustinianas 75. n. 19.). lam vero in his Scripturarum sacrarum 
collectionibus publicis et ecclesiasticis tam orientis quam  occi- 
dentis omnes continebantur libri, quos adhuc nunc servat Ec- 
clesia catholica, -et ad Scripturas inspiratas pertinere in Concilio 
Tridentino ac Vaticano iterum definivit. Nam praeter usum et 
modum citandi omnium Patrum de quo diximus, et praeter 
catalogos seu canones ecclesiasticos Scripturarum de quibus po- 
stea dicemus, constat id ex monumentis, quibus immediate si- 
stitur ipsa ecclesiastica editio Scripturarum eiusque indoles et 
velut facies exhibetur, qualis fuerit inde ab antiquissimis tem- 
poribus. 

Cassiodorus Institut, divinar, litt. c. 12-14. describit tripli- 
cem divisionem librorum Scripturae. Tertia est « secundum an- 
tiquam translationem », quam inter codices alios legavit suo 
monasterio Vivariensi « in codice grandiore.. in quo septua- 
ginta Interpretum translatio veteris Testamenti in libris qua- 
draginta quatuor continetur; cui subiuncti sunt novi Testa- 
menti libri viginti sex, fiuntque simul libri septuaginta ». Ordinem 
librorum V. T. secundum hanc « antiquam translationem » ita 
describit: « Dividitur in Qenesim, Exodum, Leviticum, Nume- 
rorum, Deuteronomium, lesu Nave, Judicum, Ruth, Regum libros 
quatuor, Paralipomenon libros duos, Psalterii librum unum, Sa- 
lomonis libros quinque, id est, Proverbia, Sapientiam, Ecclesia- 
sticum, Ecclesiasten, Canticum Canticorum, Prophetas, id est 
Isaiam, leremiam, Ezechielem, Danielem, Osee, Amos, Michaeam, 
loel, Abdiam, lonam, Nahum, Habacuc, Sephoniam, Aggaeum, 
Zachariam, Malachiam qui et Angelus, lob, Tobiam, Esther, Tu- 
dith, Esdrae duos, Machabaeorum duos ». Igitur in « antiqua 
translatione » et editione Scripturae habebantur libri deuteroca- 


(1) Fere certa lectio apud Ignatium est sv àp/sioi? non èv ip/aioic. 

nonici non forte solum adiuncti, sed sine ullo discrimine permixti 
cum protocanonicis, quod ipsum observatur in omnibus catalogis 
inferius adferendis, et in codicibus qui adhuc supersunt. 

Codices graeci vel praeseferunt collectionem totius Scripturae, 
vel sunt fragmentarii continentes solum aliquos libros, lutei 
priores nullus exstat, qui solos habeat libros protocanonicos ; seri 
omnes continent intermixtos etiam deuterocanonicos. Vetustissimi 
sunt Vaticanus (apud criticos B) et Alexandrinus (Londini, apud 
criticos A), Sinaiticus Tischendorfii, qui omnes continent libros 
nostros (i), nisi quod praeterea habent 1. apocryphum 3. Esdr. 
(ibi i. Esdr.), et Alexandrinus ac Sinaiticus 3. et 4. Mach. In 
Vaticano autem sicut initio totus fere liber Genesis vetustate 
periit, ita in fine desunt libri Mach. Codices fragmentarii, inter 
quos vetustissimi Parisiensis (dictus Ephremi C) et Friderico- 
Augustaeus Tischendorfii, siquidem plures continent libros, cum 
libris Salomonis coniungunt fere semper Sap. et Ecclesi.; inter 
ll. historicos protocanonicis commiscent deuterocanonicos omnes 
vel saltem aliquos Tob. ludith et (plerumque nisi mutili sint) 
Mach.; inter Prophetas iungunt Baruch cum leremia. 

Hinc omnes antiqua* versiones et editiones ecclesiasticae 
Scripturarum, quae fluxerunt ex editione graeca, continent eo- 
dem modo permixtos sine discrimine libros deuterocanonicos 
cum protocanonicis; ita versio aethiopica (saeculi IV.) (2), 
armena (saeculi V.), svriaca hexaplaris (3) (ex editione hexa- 


(1) In Vaticano post ll. Esd. sequuntur Tobiae, Judith, tum Esther; 
post Cantica Canticorum sequuntur ll. Sapientiae, Ecclesiastici, tum Pro- 
phetae minores postea maiores, ubi Bartich inter leremiae prophetiam et 
Lamentationes. 

In Alexandrino post 11. Moysis, losue, ludicum, Ruth, Regum, Para- 
lipomenon, sequuntur Prophetae minores, tum maiores, ubi eodem modo 
ut in Vaticano et in aliis codd. Baruch inter prophetiam et Lamentationes 
leremiae, licet in indiculo codici praefixo Baruch non nominetur, compre- 
hensus scilicet pro more sub leremiae nomine. Post Prophetas I. Esther, 
Tobiae, ludith, 11. Esdra, Machabaeoriini, Psalmi, lob, Prov.. Eccles., Cantic. 
Canticor., Sapientiae, Ecclesiastici. 

(2) Vide Hodium (de Bibliorum textibus p. 650.); I. A. Eabriciun 
(1. Lux Evangelica p. 717.). 

(3) Versio simplex continet tantum libros, quorum textus hebraicus 
exstat; sed tempore s. Ephrem Syros in sua editione habuisse Il. deutero- 
canonicos, constat ex superius dictis. Exstat versio syriaca alia, quae ineunte 
saeculo VIL ex graeca LXX. derivata continet etiam libros deuterocanoni- 

piari Origenis derivata), slavonica etiam ut servatur a schisma- 
ticis (3). 

In versione ecclesiastica latina, facta « primis fidei tempori- 
bus » (ut Augustinus ait) ex graeca LXX., constat libros omnes 
exstitisse sine distinctione duplicis ordinis; imo haec latina versio 
a veteribus (Hieronymo, Augustino, Cassiodoro) appellatur ipsa- 
met « Septuaginta interpretum » a suo exemplari, ex quo erat 
expressa. Ex illa libri, qui hebraice non exstant atque ideo a 
s. Hieronymo in sua translatione erant omissi (Baruch, Eccle- 
siastici, Sapientiae, i. 2. Machabaeorum), suscepti sunt in vul- 
gatam Hieronymianam, quamprimum haec usu communi coepit 
esse editio ecclesiastica. 

Hinc codices continentes editionem Hieronymianam, tum ve- 
tustissimi ante recensionem Alcuini, tum qui eam recensionem 
consequuntur, habent omnes nostros libros, si excipias quod in 
nonnullis desideratur liber Baruch. Quae (voptaXía consuetudini 
Patrum et codicum graecorum, imo totius Ecclesiae repugnans 
nescio unde explicari possit, nisi quod librarii haberent librum 
(ut multi Patres) velut partem leremiae, quam cum in Hieronymi 
bibliotheca sancta non reperirent, eam et ipsi omiserunt, quod 
in aliis libris integris et per se consistentibus ut Sap. Ecclesi. 
Mach, ausi non sunt. Codices omnium vetustissimi huius latinas 
editionis sunt Amiatinus (in Laurentiana Florentiae) scriptus 
saeculo VI, Toletanus, Cavensis (monasterii SS. Trinitatis Cavae 
in regno Neapolitano), S. Pauli (in via Ostiensi), Vallicellanus. 
(Vide cl. P. Vercellone in Apparatu biblico ad lectiones varias 
Vulgatae c. 2. p. 83. seqq.) 


cos, quos apud Syros haberi et ab eorum scriptoribus usurpari alioquin 
certum est (Assemani B. O. pluribus locis). Ad distinctionem a vetere sim- 
plici haec aliquando dicebatur figurata; nec alia est quoad substantiam quam 
hexaplaris. Hexaplaris istius versionis syriacae codex Mediolani servatur in 
Ambrosiana descriptus a pluribus (vid. Repertor. Eichhorn. T. III. p. 166. 
seqq.). Sed codex iste Ambrosiacus est tantum pars Ia. continens 11. Pss. 
lob, Prov. Eccl. Cantic. Sapientiae, Ecclesiastici, Prophetas minores, lerem. 
cum Baruch, Threnos, Dan. cum partibus deuterocauonicis, Ezech. Isai. 
Saeculo XVI apud Masium servabatur pars prior huius recensionis, ex qua 
ipse latine versum edidit librum losue; eaque, ipso Masio testante, continebat 
postrema capita Deuteronomii et ceteros II. historicos atque inter hos hidith 
et Tobiae, Sicut initio perierant ll. Pentateuchi, ita in fine 11. Mach, desi- 
derabantur. 
(1) V. Hodium 1. c. 

III. Constat ab ipsa aetate apostolica libros veteris et novi 
Testamenti in publicis Christianorum conventibus legi consue- 
visse (Justin, apolog. 1. n. 67; Tertull. apologetic, c. 39; Constituf, 
aposto!. 1. II. c. 57. Galland. lll. p. 76.). Quamvis porro etiam 
libri alii, ut acta Martyrum, epistolae Pontificum et ss. Patrum 
legerentur (cf. Euseb. H. E. 1. IV. c. 23. ad calcem), lectio 
tamen librorum Scripturae omnino distincta erat, ita ut publica 
huiusmodi lectio haberi debeat tamquam publica agnitio et pro- 
fessio , qua Ecclesia libros ita legi solitos, inter ss. Scripturas 
susceptos et suscipiendos esse declarabat. Ita iam in fragmento 
Muratoriano n. 4. dicitur de Pastore Hermae: « legi quidem 
eum oportet, publicare vero in Ecclesia populo neque inter 
Prophetas completum numero neque inter Apostolos in finem 
temporum potest » (Galland. II. p. 208.). In Concilio Hippo- 
nensi anni 393, in Carthaginensi lll. anni 39y et inde in cano- 
nibus Ecclesiae Africanae praecipitur: « ut praeter Scripturas 
canonicas nihil in Ecclesia legatur sub nomine divinarum Scri- 
pturarum... Liceat etiam legi passiones Martyrum, cum anni- 
versarii dies eorum celgbrantur » (Hard. 1. p. 968.). Huius de- 
creti opportuna mentio est apud Augustinum ep. 64. al. 235. 
n. 3. ad Quintianum Episcopum scripta anno 401. « Vos ipsi, 
inquit, prius nolite in scandalum mittere Ecclesiam legendo in 
populis Scripturas, quas canon ecclesiasticus non recepit.... 
Miror ego prudentiam tuam, quod... non memineris in Concilio 
institutum, quae sint Scripturae canonicae, quae in populo Dei 
legi debeant ». Docet deinde, legendis Scripturis sacris proprium 
ordinem lectorum ecclesiasticorum destinatum esse, ad quem 
non pertinent, quibus etiam in Ecclesia committitur lectio li- 
brorum aliorum, qui canonici non sunt. Secundum hot princi- 
pium auctoritatem canonicam libri Sapientiae probat duplici 
argumento, ex usu nempe tractatorum qui proximi fuerunt tem- 
poribus Apostolorum, et ex eiusdem libri lectione de gradu le- 
ctorum in Ecclesia: « Non debuit repudiari sententia libri Sa- 
pientiae, qui meruit in Ecclesia Christi de gradu lectorum 
Ecclesiae Christi tam longa annositate recitari et ab omnibus 
Christianis, ab Episcopis usque ad extremos laicos fideles, poeni- 
ientes, catechumenos cum veneratione divinae auctoritatis audiri 
de Praedest. SS. n. 27. 28. 


Iam vero Concilia et Patres Ecclesiae praesertim occidenta- 

lis (i) inter libros, quos ita « legendos a Patribus se accepisse > 
testantur, enumerant omnes et solos illos, quos Concilium Triden- 
tinum suo canone comprehendit, ut patet ex citatis decretis 
Conciliorum Africae et ex ceteris canonibus, de quibus paulo 
post dicemus. 

Ex modo itaque, quo Patres et doctores ad libros deutero- 
canonicos non secus ac ad protocanonicos quavis aetate ap- 
pellabant, ex ipsa complexione editionum ecclesiasticarum, ut 
codices et antiquae versiones eas exhibent, ex publica demum 
horum librorum in Ecclesia lectione velut pertinentium ad Scri- 
pturas divinas, conficitur hos omnes libros, inde ab antiquissimis 
temporibus, usu et consuetudine constanti in universa Ecclesia 
habitos fuisse inter sacras Scripturas. 

IV. Porro characteres huius consuetudinis ii sunt, qui illam 
ex apostolica Traditione derivatam esse demonstrent. Nam n) usus 
horum librorum ut pertinentium ad Scripturas non solum est 
privatorum hominum, sed usus publicus et ipsius Ecclesiae. 


(1) In Ecclesia orientali factum ipsum publicae lectionis horum libro- 
rum non minus constans est, ut praeter modum citationum penes omnes 
Patres, diserte testantur Athanasius ep. festali, Synopsis Athanasiana, Hie- 
ronymus (Praefat. in 11. Salomonis etc.) et Rutinus (Expos. Symb. n. ;8), 
qui duo, quamvis latini, hac in quaestione potius ad orientales accedunt. 
At saeculo IV’. et ineunte Vo. illi, qui haerebant ancipites de pari cum 
ceteris horum librorum auctoritate, publicae lectioni quae fieret etiam coram 
catechumenis, non eandem amplius significationem tribuebant. « Non sunt 
in canone positi, ait Athanasius de hisce libris, sed designati sunt a Pa- 
tribus, ut legantur recenter accedentibus et volentibus institui in doctrina 
pietatis ». Eisdem fere verbis loquitur auctor Synopsis. Simili modo Ruti- 
nus et Hieronymus. « Sicut ludith et Tobiae et Machabaeorum libros legit 
quidem Ecclesia, sed hos inter canonicas Scripturas non recipit, sic et haec 
duo volumina (Sap. et Ecclesi.) legat ad aedificationem plebis, non ad ve- 
ritatem ecclesiasticorum dogmatum confirmandam ». Hieronym. 1. c. At 
vero Patres occidentales hoc discrimen numquam noverunt, et in oriente 
ipso causa cur hi libri etiam catechumenis legerentur, ante ortas haesita- 
tiones saeculi IV. longe alia reddebatur. « Est aliquibus, ait Orígenes, etiam 
in verbo Dei cibus lactis, apertior scilicet simpliciorque doctrina, ut de 
moralibus esse solet, quae praeberi consuevit iis, qui initia habent in di- 
vinis studiis et prima eruditionis rationalis elementa suscipiunt. His ergo 
cum recitatur talis aliqua divinorum voluminum lectio, in qua non videatur 
aliquid obscurum, libenter accipiunt; verbi causa ut est libellus Esther aut 
ludith vel etiam Tobiae aut mandata Sapientiae ». Orígenes in Num. 
hom. 27. n. i. 

b) Est usus perpetuus fempore, universalis loco seu extensione, 
constans et uniformis frequentatione. Nam inde a temporibus 
apostolicis usque ad IV. saeculum videmus hos libros cum ceteris 
protocanonicis inter Scripturas recenseri et ut Scripturas usurpali, 
cum libris ceteris intermixtos in codicibus comprehendi, controver- 
siae nullum esse indicium usque ad istud tempus IV. saeculi, tum 
vero aliqua haesitatione ex causis externis, de quibus mox dice- 
mus, penes singulares doctores ortá, eundem usum publicum per- 
severare ita, ut illi ipsi doctores a communi et publica consuetudine 
discedere nec vellent nec possent. Eandem porro librorum susce- 
ptionem reperimus, saltem morali aestimatione, in omnibus Ec- 
clesiis latinis, graecis, syris, aethiopicis, armenis. Denique nop 
agitur de singularibus solum actibus sed de consuetudine, quae 
ex ipsa rei natura continuo et quotidiano exercitio sese manife- 
stabat. c) Est usus, qui nisi apostolica Traditione niteretur, 
fuisset magnus quidam et universalis abusus et error circa ipsos 
divinae revelationis fontes. Neque enim res talis est, quae ab 
Ecclesia posteriori tempore potuisset institui, sed quae tantum 
ab Apostolis tradita, custodiri et conservari a successoribus potuit 
ac debuit (cf. th. VIL). Postremo d) usus talis est, qui exorta 
controversia non solum non est infractus sed etiam confirmatus, 
dum statu quaestionis lucidius perspecto, controversia ipsa tan- 
dem in universalem consensionem et manifestam veritatis prae- 
dicationem * desiit. Atqui hi ipsi sunt Characteres Traditionis 
apostolicae. Ergo hac apostolica Traditione libros omnes quos 
habemus in canone, Ecclesiae consignatos esse documenta demon- 
strant, quae universalem exhibent horum omnium librorum usum 
tamquam librorum Scripturae. Confer Tract, de Traditione 
th. I. V. VIH. IX. XIV. XXIII. XXIV. 

Scholion. Quod libri nonnulli, qui non sunt in canone Ec- 
clesiae catholicae ut 3"'s. Esdr.; 3"ls. Mach.; AUS. Esdr. et 4"^. 
Mach, ex veteri Testamento (1); et ex novo Testamento Pa- 


(1) In codicibus graecis, in quibus tres continentur libri Esdrae, ille 
qui in Vulgata nostra appendicis loco reperiti solet, ponitur ut i*s Esd., duo 


vero canonici libri ut 2US et jils Esdr., vel ut 2% Esdr., et Neliem. 
Liber 4“» Esdr. non amplius exstat graece sed solum in versione latina, 
aethiopica et arabica. Librum pil"! Mach, canon apostolicus 85. (al. 76.) 


ponit cum reliquis duobus inter Scripturas canonicas ; quia vero ii canones 
a Concilio Graecorum in Trullo suscepti sunt, inde a Graecis schismaticis 

stor Hermae, epp. Barnabae er Clementis commemorantur a 
quibusdam Patribus velut libri sacri, aut etiam continentur in 
nonnullis codicibus s. Scripturae, id longe diversum est ab illo 
usu universali et constanti, quem quoad libros canonicos de- 
monstravimus. Nam a) numquam obtinuit consuetudo univer- 
salis libros illos memoratos connumerandi Scripturis, sed ea spe- 
ctabat ad singulares aliquos doctores vel particulares aliquas 
Ecclesias. Hinc in eo qui inter veteres canones est omnium ple- 
nissimus, in canone scilicet occidentalis Ecclesiae, ubi Concilio- 
rum et Pontificum mens fuit consignare ipsam Traditionem apo- 
stolicam de ss. Scripturarum libris, et in codice ecclesiastico 
versionis latinae, ut ex ipsis illis canonibus colligitur, a primis 
fidei temporibus usurpatae (i), nullus illorum librorum com- 
paret (2); in canonibus orientalibus unus vel alter aliquando 
inter libros àvr.Xzvop.évouc, plerumque inter àiroxpügouc locum 
habet, b) Temporis progressu, et quaestionibus de canone sacro- 
rum librorum magis magisque sub directione et assistentia' Spi- 
ritus Sancti eliquatis, sententia illa non modo robur universalis 
consuetudinis non obtinuit, sed in catholica Ecclesia penitus 
exstincta est; immo obsolevit etiam in Ecclesia schismatica 
orientali, si librum 3"l,n. Mach, excipias. 


numerabantur, et (etiam a Russis) adhuc nunc numerantur tres libri Macha- 
baeorum. In codice Alexandrino et Sinaitico (sed, ut videtur,- serius adiun- 
ctus) continetur, atque in synopsi pseudo-athanasiana inter libros ivrA;- 
youivo-j; memoratur cura tribus Machabaeorum etiam 4“, cuius auctor ab 
Eusebio et Hieronymo putabatur losephus Flavius (cf. Philostorg. in histo- 
ria a Photio in compendium contracta 1. I. n. 1. H. E. edit. Valesii 
T. III. p. 476.). 

(1) Vide Cassiodorum supra p. 419. 

(2) Augustinus, aeque ac Concilia Africana et reliqui Patres occiden- 
tales, in suo canone (de Doct. christ. 1. IL. c. 8.5, ut mox videbimus, re- 
censet libros « Esdrae duos ». Est autem apud hos saltem Patres latinos 
inauditum, quod duos canonicos libros Esdrae, contraxerint in unum ; unde 
nec Augustinus nec alii numerantes duos Esdrae, existimari possunt jiun» 
Esdrae habuisse in canone. Quod ergo Augustinus Civ. Dei XVIII. c. 36. 
appellat ad dictum aliquod ex 3. Esdr. III. 12, ut ostendat posse forte dici 
Esdram prophetasse de Christo, id demonstrat quidem hunc librum fuisse 
notum et etiam forte alicubi (apud plures in oriente) computatum cum ca- 
nonicis ; sed non potest inde inferri, ab Augustino aut ceteris PP. Africanis 
et occidentalibus habitum fuisse librum canonicum, quandoquidem canon 
tum ab Augustino tum ab aliis recensitus clarissime oppositum testatur. 


THESIS XI. 


Canones et diserta doctrina antiquitatis Christianae 
exhibent Traditionem apostolicam de omnibus libris divinis 
veteris Testamenti. 


« Sensum huius usus constantis, quo Ecclesia omnes Scripturae libros 
» Jideli custoditione semper servavit, diserta doctrina et praedicatio eccle- 
» siastica post obortas controversias expressius declaravit. Ad hanc decla- 
» rationem nominatim pertinent ss. librorum consignati indices cum ipsa 
» practica consuetudine conspirantes, quibus pastores doctoresque Ecclesiae 
P praesertim occidentalis Traditionem de sacri codicis amplitudine distin- 
ti ctius explicuerunt, et ab obscuratione quae imminere potuisset, clariorem 
» in lucem vindicarunt, donec ex eadem apostolica Traditione acceptum 
» Scripturarum canonem solemn! tandem iudicio definiverunt. » 


I. Ad canones in Ecclesia occidentali propositos merito con- 
numeratur ipsa vetus latina editio Scripturae, in qua omnes et 
libros canonis Tridentini *comprehensos, et deuterocanonicos cum 
protocanonicis permixtos fuisse constat tum ex diserta descri- 
ptione Cassiodori (vid. supra p. 386.), tum ex citationibus Pa- 
trum latinorum III. saeculi, Tertulliani, Cypriani aliorumque 
quos citavimus in thesi praecedenti, tum ex canonibus subse- 
quentibus Ecclesiae occidentalis, qui sine dubio 'ecclesiasticam 
ubique receptam editionem et publicum eius usum, tamquam 
normam  praestitutam habuisse dicendi sunt. Si iam ex hisce 
catalogis manifestum fit, saeculo IV. in omnium Ecclesiarum 
codicibus, qua late patebat latina lingua et latina Scripturae 
versio, habitos fuisse libros deuterocanonicos sine ullius discri- 
minis indicio cum protocanonicis permixtos ; haec sane Scriptu- 
rarum dispositio immediate ad ipsam originem versionis, et 
mediate ad aetatem apostolicam revocanda est. Neque enim in 
Scriptura publice in Ecclesia quotidie legi solita et omnibus notis- 
sima, integri libri serius demum inserti fuissent, nec tam gravis 
innovatio fieri ullo modo potuisset, quin et Episcopi et fideles 
tantae rei rationem aliquam postulassem. Si Episcopus in Africa 
populi tumultu Coactus est antiquam resumere editionem, eo 
quod in versione Hieronymi unum alterumve verbum aliter es- 
set positum quam populus audire consueverat (Aug. ep. 71. 


— gd — 


n. 5. ad Hieronym.) ; quanto minus libri integri induci potuis- 
sent, quin pastores et plebes saltem huius rei causam quaererent ? 
Atqui nec quando hi libri fuerint coniuncti cura ceteris in Ec- 
clesiarum editione et publica usurpatione, nec alicuius contro- 
versiae antecedentis ulla exstat memoria. Sine dubio ergo simul 
cum protocanonicis, tamquam ad unam Scripturam pertinentes, 
in linguam latinara versi sunt et latinis Ecclesiis traditi « primis 
fidei temporibus ». Hoc autem posito, publice et ubique receptus 
canon omnes nostros libros comprehendens ad ipsa « prima fi- 
dei tempora » pertingit, quibus pro latina Ecclesia latina Scri- 
pturae editio facta est- (1). Porro qui fieri potuisset, ut inter 
Scripturas divinas et verterentur in linguam latinara et publice 
reciperentur libri alii, quam qui exstabant in Ecclesiarum edi- 
tione graeca, ex qua illam veterem latinara fluxisse omnes no- 
runt? Exstabant ergo iidem libri omnes penes Ecclesiam in 
editione graeca ipsis temporibus apostolicis. Atqui graeca editione 
Apostolos ipsos usos fuisse, est ex ipsorum scriptis evidentis- 
simum, et ex parte altera primitivam Ecclesiam ab ipsis Apostolis 
una cum praedicatione etiam Scripturas sacras accepisse dubitare 
nemo potest. Ipsa igitur collectio Scripturarum ab Apostofls 
divinae revelationis et fidei primis promulgatoribus approbata, 
consecrata, Ecclesiis tradita constituit primum et fundamenta- 
lem canonem completum omnium librorum sacrorum, ex quo 
tamquam ex fonte promanarunt, et ad quem tamquam testimo- 
nia Traditionis referuntur omnes sequentium aetatum citationes, 
definitiones, statuti canones, ac denique universalis usus eorun- 
dem librorum in tota Ecclesia ut Scripturarum sacrarum. 
Cum haec traditio' et commendatio totius collectionis Scri- 
pturarum ab Apostolis ad Ecclesias perveniret velut in propo- 
sitione complexa, quae doctrinam de inspiratione singulorum 
librorum continebat implicitam, et proponeretur magis usu et 
praxi quam diserta et instanti de libris singulis praedicatione; 


hinc fieri potuit et factum esse novimus, ut posterioribus tem- 


(1) Latinas versiones « primis fidei temporibus s fieri coepisse, et per 
se valde est credibile et Augustinus testatur (Doctr. Christ. II. n. i6.). 
Inter omnes versiones unam, quae /fala dicebatur, eminuisse idem Aug. 
ib. n. 22. nos docet. Exeunte II. et ineunte III. saeculo eam in Africa iam 
« in usum exiisse » et ubique propagatam fuisse, disci potest ex Tertulliano 
De monogam. c. 11; contr. Prax. c. 5; contr. Marc. II. 9. 

poribus intra ipsos fines Ecclesiae ex causis externis, de quibus 
inferius dicemus, orirentur haesitationes quaedam ac dubia dc 
libris illis veteris testamenti, quos viri docti in ludaeoruin ca- 
none non haberi monebant. Ita a primo stadio consuetudinis 
ecclesiasticae in simplici fide fundatae, transitus factus est ad sta- 
dium secundum alicuius controversiae et obscuritatis. Recole, 
quae diximus Tract, de Tradit, th. XXIII. 

II. Ex hoc ipso periculo obscurationis necessitas orta est pa- 
storibus et doctoribus Ecclesiae ad custodiam et explicationem 
depositi iam etiam diserta doctrina expressisque decretis Tradi- 
tionem ab Apostolis et a Patribus antecedentibus acceptam mu- 
niendi, ac valorem consuetudinis ecclesiasticae vindicandi. 

i?. Celeberrimum est Hipponense Concilium totius Africae 
habitum Vili. Idus Octobris anno 3g3. (Hard. I. p. 882.). Ca- 
nonum huius synodi compendium miserunt Episcopi provinciae 
Byzacenae ad Concilium Cartilagineuse III. (sub Aurelio) anno 3gy, 
in quo lecti et iterum confirmati sunt. In his statutis Hippo- 
nensibus XXXVI" ita decernit « Ut praeter Scripturas ca- 
nonicas nihil in Ecclesia legatur sub nomine divinarum Scri- 
pturarum. Sunt autem canonicae Scripturae: Genesis, Exodus, 
Leviticus, Numeri, Deuteronomium, lesu Nave, ludicum, Ruth, 
Regnorum libri quatuor, Paralipomenon libri duo, lob, Psalte- 
rium Davidicum, Salomonis libri quinque, duodecim libri Pro- 
phetarum, Esaias, leremias, Daniel, Ezechiel, Tobias, Judith, 
Hester, Hesdrae libri duo, Machabaeorum libri duo. Novi au- 
tem Testamenti Evangeliorum libri quatuor, Actus Apostolorum 
liber unus, Pauli Apostoli epistolae tredecitn, eiusdem ad He- 
braeos una, Petri duae, loannis tres, lacobi una, ludae una, 
Apocalypsis loannis. Ita ut de confirmando isto canone transma- 
rina Ecclesia consulatur. Liceat etiam legi passiones martyrum, 
cum anniversarii dies eorum celebratur ». (Opp. Leonis M. ed. Bal- 
lerini T. 111. p. 98. et in Collect. Mansi T. lll. p. 924.) In 
Concilio Carthaginensi II. in edd. idem est canon XLVII. 
(Mansi ib. 8gr.) Idem decretum, eodem servato ordine libro- 
rum, repetitum est canone XXIX. in Concilio Carthaginensi 
anni 419 (quod vulgo dici solet VI.) celebrato ab Episcopis cir- 
citer 2t8 coram legatis Romanae Sedis Philippo et Asello pre- 
sbyteris. Solum conclusio mutata est in hunc modum: / lloc 
etiam fratri et consacerdoti nostro Bonifacio urbis Romae Epi- 

scopo, vel aliis earum partium Episcopis pro confirmando isto 
canone innotescat, quia a Patribus ita accepimus in Ecclesia le- 
gendum » (Dionvs. Exig.: « a Patribus ista accepimus in Ec- 
clesia legenda »). Opp. Leonis M. 1. c. p. 647. 

Circa tempus Concilii Carthaginensis lll. anno 097. s. Augu- 
stinus (Dòctr. christ. 1. II. c. 8.) (1) eosdem omnino libros tam- 
quam canonicos consignavit, licet ordine paulum diverso. Post 
numeratos libros Octateuchi, quatuor Reg. et duos Paralip. se- 
quuntur «lob et Tobias et Esther et Judith et Machabaeorum 
libri duo et Esdrae duo .... deinde Prophetae, in quibus David 
unus liber Psalmorum, Salomonis tres, Proverbiorum, Cantica 
Canticorum et Ecclesiastes. Nam illi duo libri, unus qui Sa- 
pientia et alius qui Ecclesiasticus inscribitur, de quadam simi- 
litudine Salomonis esse dicuntur; nam lesus Sirah eos (2) conscri- 
psisse constantissime perhibetur, qui tamen quoniam in aucto- 
ritatem recipi meruerunt, inter propheticos numerandi sunt, v 
Sequuntur postremo 12 Prophetae minores et 4 maiores (3). 
« His quadraginta quatuor libris veteris Testamenti terminatur 
auctoritas; novi autem quatuor libris Evangeli! (nominantur 
singuli Evangelistae), quatuordecim epistolis Pauli Apostoli (sin- 
gulae recensentur), Petri duabus, tribus loannis, uná ludae, et 
uná lacobi, Actibus Apostolorum libro uno, et Apocalypsi lo- 
annis libro uno. /n his omnibus libris timentes Deum et pietate 
mansueti quaerunt voluntatem Dei. » 

2*. In Romana Ecclesia, ad quam Patres Africani appella- 
bant, eundem viguisse canonem constat ex epistola, qua anno 402. 
Innocentius 1. respondit ad quaesita Exsuperii Tolosani. Ita habet 


(1) Libros primos duos et maiorem partem III. de Doctr. Christ, scripsit 
Augustinus paulo post susceptum episcopatum. Partem reliquam 1. III. et 
l. IV complevit diu postea circa annum 426, quando libris suis retractandis 
operam impendit. 

(2) Librum etiam Sap. a lesu Sirach scriptum esse Aug. tum putabat, 
quod postea retractavit (Retract. IL c. 4. n. 2.). 

(5) Ab Augustino, sicut a Conciliis Africanis ceterisque PP., Baruch 
comphrehensum fuisse sub nomine leremiae non solum inde constat, quod 
textum ex Baruch citat expresse nomine leremiae contr. Faust. XII. c. 43, 
sed ex diserta etiam attestatione. Citato enim Bar. III. 56. subdit: « Hoc 
testimonium quidam non leremiae sed scribae éius adtribuunt, qui voca- 
batur Baruch, sed leremiae celebratius (i. e. communiori usu) habetur 7. 
Civ. Dei XVIII. c. 35. n. 1. cf. supra p. 379. 

ep. 6. c. 7. (ed. Constant. p. 795.): « Qui vero libri recipiantur 
in canone, brevis (i. e. indiculus) annexus ostendit: Moysis libri 
quinque... Salomonis libri quinque, Psalterium; item histoiia- 
rum, Ipb liber unus, l'obi liber unus, Hester unus, /ndilli unus, 
Machabaeorum duo (1), Esdrae duo, Paralipomenon libri duo. 
Item novi Testamenti » etc. Sicut vero Episcopi Africani ad 
Traditionem a Patribus antecedentibus transmissam provocabant, 
ita Pontifex ipso initio epistolae protestabatur, se docere quod 
sequendum « custodita series temporum demonstraret ». 

Gelasius Pontifex in Concilio septuaginta Episcoporum an- 
no 406. in decreto de libris recipiendis eosdem nullo dempto 
nulloque addito enumerat. Ex diversitate inscriptionis codicum 
videtur colligi probabilissime, decretum idem fuisse iterum edi- 
tum ab Hormisda Pontifice (anno 5tq. ad 523.), cui tribuitur 
in antiquissimo codice Urgellensi et lutensi, in quo habet hunc 
titulum praefixum: «Incipit decretale in urbe Roma ab Hor- 
misda Papa editum.» In textu: «De Scripturis divinis quid 
universaliter catholica recipiat Ecclesia, vel post haec quid 
vitare debeat. Ordo de veteri Testamento, quem sancta et ca- 
tholica Romana suscipit et honorat Ecclesia, iste est: Geneseos 
l. I. » etc. Nihilominus in codicibus plerisque decretum istud 
tribuitur Gelasio et synodo Romanae 70 vel 72 Episcoporum, 
atque sub eius nomine susceptum est in collectionibus canonum 
Burchardi et Gratiani (2). Vide Mansi Cone. T. VIII. p. i5x. et 
Suppletu. Concil. T. 1. p. 355. sqq.: los. Blanchinium in Vitis 
RR. Pontificum T. IV. p. LXI; Hefele Hist. Concil. T. II. p. 597. 


(1) Adverte tam ab Augustino quam ab Innocentio libros Machabaeo- 
rum collocari ante libros protocanonicos Esdrae. 

(2) In cod. vetusto collectionis canonum Dionysii Exigui, et in cod. 
Frisingensi adseribitur hoc decretum Damaso Pontifici. Cf. Ballerini Opp. 
s. Leonis T. III. pag. CLI. sqq. 

In cod. Lucensi, ex quo illud vulgavit Mansius, et in Vaticano, ex quo 
edidit Fontaninius, deest tota prima pars continens catalogum Scripturae, 
haneque formam Mansius credidit primitivam, cui assentitur Hefele, ut adeo 
index Scripturarum censeri deberet additus ab Hormisda Pontifice. Mihi 
quidem videtur contextus huic hypothesi repugnare, praesertim ur est in 
cod. Vaticano. Incipit ibi decretum his verbis : « Post propheticas et evan- 
gélicas atque apostólicas Scripturas, quibus Ecclesia catholica per gratiam 
Dei fundata est, etiam illud intimandum putavimus, quod » etc. Ergo evi- 
denter praecessit enumeratio Scripturarum, quae a librario omissa est, forte 
quod eam notissimam esse sciret. 

3°. Ex Conciliis Africanis et decretis Pontificum idem Scri- 
pturarum catalogus cum aliis statutis susceptus est circa tempus 
Gelasii Pontificis in eas quae inscribuntur « Constitutiones Sedis 
Apostolicae » Opp. s. Leonis ed. Baller. T. Ill. p. 98, et deinceps 
in alias vetustas collectiones canonum, Dionysii Exigui saeculo VI. 
(Opp. s. Leonis T. III. p. CLXXIV. sq.), Ferrandi Carth. can. 228. 
item saec. VI; Cresconii can. 299. exeunte saeculo VII. (Bibl. Max. 
PP. T. IX. p. 486. 494.) ; tum in collectionem Hispanicam saec. 
VII. (Opp. Leonis p. CXCV. seq.), Burchardi ineunte saec. XL, 
Ivonis saec. XI. mediante, Gratiani saec. XII. Huiusmodi autem 
collectiones, praesertim Dionysiana et postea Gratiana, cum per- 
vulgatae essent et saltem Episcopis universoque Clero notissimae 
in tota Ecclesia occidentali, patet hanc ipsam Conciliorum et 
Pontificum doctrinam de canone Scripturarum in tota Ecclesia 
saltem latina de qua nunc loquimur, fuisse universalem. Unde 
saeculo Vili. s. Nicolaus 1. Pontifex ad decretum Innocentii I. 
ita appellabat, ut illud ubique et sine controveisia notum esse 
supponens, ex ipsa integri canonis Scripturarum per universam 
Ecclesiam receptione ab Innocentio imperata, argumentum duce- 
ret ad probationem alterius rei, de qua tum agebatur (j). 

4". Scriptores ecclesiastici latini qui in suis operibus exege- 
ticis, dogmaticis, liturgici» inde a saeculo VI. indices librorum 
sacrorum consignarunt, eundem habent canonem plenum, nullo 
libro dempto nullo addito, nec profecto consignarunt aliud, nisi 
quod suo tempore in Ecclesia repererunt a maioribus traditum. 
Ita ss. librorum catalogum conscripserunt Cassiodorus saec. VI. 
divin, institut, cc. t-O. i3. 14; Isidorus Hisp. saec. VIL qui ter 
eundem proponit ed. Arevali T. III. p. 241 ; T. V. p. 190; T. VI. 
p. 372; Ildephonsus Toletan. de ordine baptism, c. 79. in mi- 


(1) Probat videlicet Nicolaus, decretales epistolas Romanorum Ponti- 
ficum suscipiendas esse, etiamsi collectionibus canonum non sint insertae, 
hoc utens argumento: « si vetus novutnque Testamentum recipienda sunt, 
non quod codici canonum (corpori luris) ex loto habeantur annexa, sed 
quod de his recipiendis sancti Papae Innocenta prolata videtur esse sententia, 
restat nimirum, quod decretales epistolae Romanorum Pontificum sunt re- 
cipiendae, etiamsi non sunt canonum codici compaginatae, quoniam inter 
ipsos canones unum beati Leonis capitulum constat esse permixtum, quo 
ita omnia decretalia constituta Sedis apostolicae custodiri mandantur, ut si 
quis in illa commiserit, noverit sibi veniam negari ». Nic. ep. ad Episcop. 
Galliae (Hard. V. p. 592). 

scellan. Baluzii, T. VI. p. 5y, Eugenios Toleran, (apud Hodium 
l. c. p. 654.). 

Saeculi Vili, est decretum Leonis III. Pontificis editum a lo- 
sepho Blanchinio in Vindic. canon. Script, p. CCCV. « Legitur 
autem omnis Scriptura divina sancti canonis ab initio anni ad 
finem, in Ecclesia s. Petri hoc ordine » etc. A medio Octobri 
legi dicuntur. « liber Salomonis (quo comprehendebantur quin- 
que sic dicti sapientiales), et Mulierum (i. e. Ruth, Judith, E- 
sther) (1) atque Machabaeorum et liber Tobi usque Kal. Decem- 
bris » (2). Saeculi IX. ineuntis est catalogus versibus descriptus, 
et codex Scripturarum Theodulphi Aurelianensis in Opp. Sir- 
mondi T. II. p. 1046. Eodem saeculo floruit Rhabanus Maurus, 
qui 1. II. c. 53. de instit. Clericorum haec testatur: « Pronun- 
tiantur autem lectiones in Christi Ecclesiis de Scripturis sanctis... 
Hi sunt ergo libri V. T. quos ob amorem doctrinae et pietatis 
legendos recipiendosque Ecclesiarum Principes tradiderunt. » Se- 
quitur catalogus comprehendens omnes et solos libros, quos 
habemus in canone Tridentino. 

Ineunte saec. XII. Honorius Augustodunensis in Gemma ani- 
mae l. lll. c. 118. Bibi. Max. PP. T. XX. p. 1128. consignavit 
libros Scripturae in divinis officiis legendos, qui sunt iidem om- 
nes et soli comprehensi in canone Tridentino. Ex eodem saeculo 
habemus in Historia Scholastica Petri Comestoris enarrationem 
omnium librorum Scripturae. Ubi incipit enarrare librum losue. 
commemorat ex s. Hieronymo divisionem canonis hebraici in 
tres ordines cum hac adnotatione: « lob, David, tres libri Salo- 
monis, Daniel, Paralipomenon, Esdras, Hester (scilicet pertinent 
ad tertium ordinem Hebraeorum). Sapientia, Ecclesiasticus, lu- 


(1) In Sacramentario Gallicano cod. Bobiensis saec. VII. habetur « Ca- 
pitulas de vetere (Testamento) canonizaras... Liber Genesis... Libri Mu- 
lierum Ruth, Sterh (Esther), Judith, Machabaeorum libri duo, lob et Tobias 
libri singuli » etc. Mabillon. Museum Italie. T. I. p. 596. 

(2) In libro qui dicitur Comes et adscribitur s. Hieronymo, quamvis 
post Hieronymum auctus sit, ut illum edidit B. Card. Thomasius, reperiuntur 
assignatae lectiones ex plerisque deuterocanonicis. Ex Sapientia, quo nomine 
designantur tres libri Prov. Sap. Ecclesi., lectiones sunt frequentes e. g. Prov. 
n. 106. 108. etc. Sap. n. 80. no. etc. Ecclesiastic, n. il. 44. 107. etc.; 
praeterea ex 2. Mach. n. 43. 231 ; ex deuteroc. Esili. n. 49; ex deuteroc. 
Dan. n. 59. 71. 91 ; Toh. n. 217. In alio Lectionario a B. Thotnasio ex 
codicibus collecto, Baruch inducitur nomine leremiae num. 7. 

dith, Tobias Pastor (i), Machabaeorum apocrypha sunt, quod 
auctor ignoratur eorum; sed quod de veritate non dubitatur, 
ab Ecclesia recipiuntur. Si autem nec auctor nec veritas sciretur, 
non reciperentur, ut liber de Infantia Salvatoris et de Assum- 
ptione B. Mariae Virginis ». Fol. 82. ed. Lugdun. 1642. Clarius 
adhuc explicat, quid ipse nomine apocryphi intelligat, in prin- 
cipio enarrationis 1. Tobiae fol. 146. Ad animadversionem suam 
quod liber Tobiae a ludaeis inter apocrypha, a s. Hieronymo 
inter hagiographa computatur, addit: « Recole supra in prin- 
cipio Josué dictum, quod apocryphum dicitur, vel cuius auctor 
incertus, vel cuius materia incerta. De materia autem huius 
(libri) patet et constat. Hagiographum sacra Scriptura interpre- 
tatur, et sic quaelibet Scriptura (i. e. quivis liber pertinens ad 
Scripturam) sacra potest dici. » 

Petrus Blessensis hoc saeculo XII. enumerat primo secundum 
s. Hieronymum libros canonis hebraici triplici ordine Legis, 
Prophetarum et Hagiographorum. Sed monet de pleniore canone 
Christiano: « Quartus est apud nos (Christianos) ordo V. T. 
eorum librorum, qui in canone Hebraeorum non sunt. Quorum 
primus Sapientiae liber est, secundus Ecclesiasticus, tertius To- 
bias, quartus ludith, quintus et sextus Machabaeorum, quos 
licet ludaei inter apocrypha separent, Ecclesia tamen Christi 
inter divinos libros et honorat et praedicat. |n novo autem 
Testamento duo sunt ordines » etc. De division, et scriptor, 
libror, sacrorum (Bibi. Max. PP. T. XXIV. p. 1268.). Eundem 
canonem saec. XIII. Vincentius Bellovacensis (Specui, doctrin. 
1. XVII. 33.) aliique multi consignarunt usque ad Concilium 
Florentinum. ! 

In hoc Concilio summus Pontifex Eugenius IV. in Bulla seu 
decreto « Cantate Domino » declaravit lacobitis doctrinam Ec- 
clesiae catholicae, atque inter alia capita ibi sacrosancta Romana 
Ecclesia dicitur profiteri « unum atque eundem Deum veteris 
et novi Testamenti, hoc est Legis et Prophetarum atque Evangelii 
auctorem, quoniam eodem Spiritu Sancto inspirante utriusque 


(1) Si non est error editoris in coniunctione vocum, quod tamen pro- 
babilissimum videtur, Petrus Tobiam aut Tobiae librum Pastorem nomi 
nari putasset. Desumpta autem haec sunt ex s. Hieronymi Prologo galeato : 
« Sapientia... et Tobias et Pastor non sunt in canone ». 

Testamenti sancti locuti sunt, quorum libros suscipit et venera- 
tur; qui titulis sequentibus continentur: Quinque Moysis etc. 
Sequitur enumeratio librorum omnium eodem ordine ut in Cone. 
Tridentino (i) (Hard. IX. p. 1023 .). 

5°. Ad Ecclesiam graecam quod spectat, saec. VIIo. Conci- 
lium Trullanum a Graecis habitum velut continuatio oecumenici 
V. et VI. suscepit can. 20. cum aliorum Conciliorum et ss. Pa- 
trum statutis etiam centum triginta quinque canones Africanos, 
qui exinde penes Graecos partem constituunt iuris ecclesiastici 
ab eorum doctoribus Balsamone, Zonara, Alexio Aristeno etc. 
commentariis illustrati. Inter istos canones Africanos vigesimus 
septimus ponitur ipsum illud decretum Carthaginensis Concilii 
anni 41g. de canonicis Scripturis, quod superius retulimus, (Be- 
verege Pandectae canonum Ecclesiae graecae T. I. p. 549.) 
Graeci igitur catalogum librorum Scripturae, qui illic omnes et 
soli nunc adhuc in canone catholico comprehensi enumerantur (2), 
repererunt a fide et praxi oiientalis suae Ecclesiae minime dissen- 
tientem. Quod ibidem can. 2?. suscipiuntur etiam canones 85. 
apostolici et 60. Laodiceni, quorum in 85°. apostolico et 60?. 
Laodiceno alius catalogus Scripturarum continetur, nulla est 
contradictio, sed tantummodo canonis unius incompleti per al- 
terum completum explicatio vel integratio. Apposite hanc ad 
rem Cassiodorus animadvertit in comparatione huiusmodi ca- 
nonum inter se: Patres et Concilia « non contraria dixerunt sed 
diversa », quia scilicet canones incompleti non sunt excludentes 
sed opportune supplendi. (Cf. Cassiod. instit. divin, litt. c. 14.) 

Certe Ecclesia graeca etiam schismatica libros eosdem omnes 


(1) Solummodo libri Act. locus mutatus est; nam in Florentino sicut 
penes Augustinum aliosque penultimus ante Apoc., in Tridentino post 
Evangelia ante epistolas s. Pauli ponitur. 

(2" In nonnullis codicibus et editionibus huius canonis Africani etiam 
in editione Beveregii, et in sic dictis Constitutionibus Sedis Apostolicae 
ex ed. Quesneli can. XXXVI. omittuntur duo libri Mach. Id autem per- 
peram fieri ostendunt Harduinus (Concil. T. I. p. 878.) et melius Balle- 
rinii (Opp. s. Leonis T. III. p. 98. in nota ad can. XXXVI. Consi. Sedis 
Apostolicae). Ceterum si revera in editione graeca per errorem sint libri 
Machabaeorum in hoc canone Africano, habet tamen eos Ecclesia giacca 
certissime inter Scripturas sacras, eosque suscipiendi legem ipsum Cone. 
Trullanum agnovit in 85°. can. apostolico, in quo libri tres Mach, ponuntur 
inter canonicos. 

adhuc nunc servat in suo canone. Hinc saec. XVII. Cyrillum 
Lucarim qui reficiendo libros deuterocanonicos Protestantibus 
gratificari volebat, videmus etiam huius erroris causa damnatum 
esse in synodis coactis a Parthenio Constanlinopolitano, Dositheo 
Hierosolymitano, Macario Antiocheno schismaticis patriarchis. 
Sententia harum synodorum ita erat: « Sapientiam Salomonis, 
ludith, Tobiana, draconis historiam, historiam Susannae, Ma- 
chabaeos, Sapientiam Sirach cum ceteris genuinis s. Scripturae 
libris, ceu germanas eiusdem Scripturae partes censemus esse 
numerandas. Quoniam quae Evangelia..... tradidit antiqua con- 
suetudo seu magis Ecclesia catholica, et istos ceu s. Scripturae 
partes procul dubio tradidit ». (Hard. XI. p. 258.) Vide etiam 
attestationes in Opere « Perpetuitas fidei defensa » T. III. p. 462. 
463. 464. 465. 547. 

In eadem sententia esse alias orientis nationes iam pridem 
ab Ecclesia catholica divulsas probari potest, quantum praeva- 
lens inter eas gentes ignorantia permittit. Suscipiunt libros deu- 
terocanonicos Syri et Chaldaei (Assem. Bibi. Or. T. HI. p. 5-y; 
IV. p. 206; Hard. Cone. T. X. p. 306; Perpetuit. fidei defens. 
T. III. p. 551; Hodius 1. c. p. 650) ; Aethiopes seu Abyssinii 
(Ludolph. Histor. Aethiop. 1. Ill. c. 4, quae eadem ex Ludolpho 
describit Fabricius in libro « Lux Evangelica » p. 717. et Hodius 
1. c. p. 650) (1) ; Armeni (Perpetuit. fid. defens. T. III. p. 560. 566, 


(1) Gregorius Abyssinius anno 1652 ab Ernesto duce Gothano in Saxo- 
niam evocatus Ludolpho exposuit sententiam Abyssiniorum de libris Scri- 
pturae. « Libris canonicis, ait Protestatis Ludolphus, apocryphos (deutero- 
canonicos) miscent, incuria an ignorantia incertum. Gregorius certe fate- 
batur, se tale vocabulum nunquam audivisse. Primus tomus dicitur Lex et 
Octateuchus est; octo .enim continet libros (5. Moysis, los. ludie. Ruth). 
Alter tomus vocatur Reges, et continet libros tredecim (4. Reg. 2. Paralip. 
2. Esd. 'fob. ludith, Esth. lob, Psalm.). Tertius Salomon quinque libros 
continet (Prov. Eccl. Cantic. Sap. Ecclesi.) Quartus Prophetae continet 
libros octodecim (Is. lerem. Thren. Baruch. Ezech. Dan. duodecim minores). 
His addunt coronidis loco duos libros Machabaeorum. Novum Testamen- 
tum continet 27. et similiter in 4 partes dividitur » etc. Ludolph. 1. c. 
Quatuor partes N. T. sunt Evangelium i. e. 4. Evangelia ; Acta; Paulus 
14 epistolis ; Apostolus i. e. septem epistolae catholicae. « Pro additamento 
est illis Visio loannis Abukalamsis » (izozàXv&j»tc). Versio aethiopica facta 
est IV. saeculo ex editione graeca, eoque gravius suppeditat argumentum, 
omnes hos libros tamquam ad Scripturam pertinentes semper fuisse in 


graeca editione ecclesiastica, atque in illa ab Apostolis traditos Ecclesiae 
(th. X. n. IL). 

ubi referuntur testimonia Episcoporum monophysitarum in Ci- 
licia et in Persia). 

II. Si iam simul conferamus, quae in hac et in superiori 
thesi dicta sunt, evidens est conclusio totius demonstrationis. 
Libri sic dicti deuterocanonici V. T. omnes ab antiquissimis 
temporibus et ab ipsa aetate apostolica non solum appendicis 
instar adnexi, sed sine distinctione permixti erant cum libris 
protocanonicis Scripturae. In universa Ecclesia tam in oriente 
quam in occidente quavis aetate usus erat publicus, amplissimus, 
constans et quotidianus horum librorum tamquam s. Scripturae 
sine ullo discrimine a libris protocanonicis. In occidente publica 
haec consuetudo et persuasio diserte et expressis declarationibus 
confirmata est a Pontificibus et Conciliis tamquam Traditio pro- 
pagata inde ab origine rei Christianae et ab aetate apostolica ; 
idque factum est, quando alicubi theoria induci videbatur dis- 
sona a publico illo usu, et factum est per declarationes prorsus 
consentientes cum universali et perpetua illa praxi et persuasione. 
Sicut vero libri hi omnes cum ceteris permixti erant in editio- 
nibus Scripturarum, ita in occidentali Ecclesia numquam de illis 
controversia alicuius momenti mota est. S. Hieronymus enim. 
Rutinus et Hilarius in hac re, ut alibi dixi, ad orientales potius 
doctores respiciunt. In oriente aliqua Mhaesitatio orta quidem 
est IV. saeculo et aliquamdiu deinceps tenuit ; publica tamen pra- 
xis Ecclesiae etiam orientalis perseveravit semper eadem, donec ex 
evidentia publici usus et ex necessitate conciliandi doctrinam cum 
ipsa publica consuetudine in orientalibus quoque Ecclesiis omnis 
dubitatio desiit. Iam vero libros hoc modo semper in Ecclesia 
habitos inter Scripturas ac proinde ut libros divinos, etiamsi 
argumentum solum istorice spectetur, ab Apostolis traditos esse 
moraliter certum demonstratur, quia talis perpetua, universalis 
et constans praxis et persuasio aliunde quam ex Traditione apo- 
stolica originem habere nequit. Si autem Traditio spectatur sensu 
catholico, munus videlicet infallibiliter custodiendi depositum 
fidei sub assistentia Spiritus Sancti, absolute repugnat ut libri 
eo modo conservati, in veneratione habiti, usurpati, divini de- 
clarati in Ecclesia universa, non sint tamquam Scriptura sacia 
traditi ab Apostolis. Quoad methodum itaque et valorem de- 
monstrationis, Traditio Christiana probe distinguenda est ab hi- 
storia canonis librorum in veteri Testamento penes ludaeos. 

i^. Non ex historia canonis ludaici, sed ex Traditione Chri- 
stiana demonstratur, in collectione Scripturarum, quam Apostoli 
tamquam complexum librorum inspiratorum et tamquam verbum 
Dei scriptum Ecclesiis consignarunt, comprehensos fuisse hos 
omnes libros, quos Ecclesia inde ab aevo apostolico legit inter 
Scripturas et quos adhuc habet definitos in suo canone. Illa vero 
ipsa consignatio et Traditio Scripturae per Apostolos continebat 
revelationem Spiritus Sancti per suos praecones, hos omnes 
libios esse Scripturas divinitus inspiratas et verbum Dei scriptum. 
Haec revelatio et Traditio apostolica non necessario supponit 
revelationem et Traditionem iam praeexistentem penes Judaeos 
in veteri Testamento. Quia enim Apostoli non solum erant in- 
fallibiles in proponenda et declaranda revelatione iam facta in 
veteri Testamento, sed per eos Christus et Spiritus Sanctus etiam 
revelationem complevit, atque ita erant etiam promulgatores no- 
varum revelationum, quae in V. T. factae non erant; propterea 
ex doctrina quod Apostoli hos omnes libros tamquam Scripturam 
sacram tradiderunt, non potest certo inferri, iam in V. T. lu- 
daeis hos libros omnes fuisse propositos ut divinos, atque ab eis 
ut divinos creditos. 

2°. Attamen si non solum spectemus fundamentum dogma- 
ticum, cui demonstratio Christiana proprie innititur ; sed etiam 
historice examinemus in hac doctrina, quaenam fuerit relatio 
praedicationis apostolicae in hoc capite ad antecedentem Tradi- 
tionem penes Synagogam, d) certo constat, eosdem libros deute- 
rocanonicos ludaeis fuisse cognitos et apud ipsos in magna au- 
ctoritate, qua re revelationi apostolicae de eorum inspiratione 
via velut praestructa erat. Vide supra p. 245. testimonium lo- 
sephi de libris scriptis post Artaxersem, 'et ludaeorum sententias 
honorificas de singulis hisce libris deuterocanonicis apud lose- 
phum Voisin in Observationibus ad Pugionem Fidei ed. Pa- 
ris. i65i. p. 102—io5. SS. Patres etiam memorant hos libros 
velut notos ludaeis et in veneratione habitos. Ita Origenes penes 
ludaeos invenerat libros Machabaeorum sub nomine Sarbat San- 
baneel (i) (apud Euseb. VI. 2Ó.); Epiphanius libros Sapientiae 
et Ecclesiastici (haeres. Vili. n. 6. cf. Isidor. de div. Off. 1. 1. 


G) Alii aliter explicant hanc appellationem ab Origene allatam, proba- 


biliter Sn "IÜ rwro sceptrum principis filiorum Dei. 

c. i2.);.Hieronymus libros Tobiae et ludith (Prolog, in ll. cc. 
cf. Hilar. Prolog, in Pss. T. l. p. io.). Auctor Const. Apost. 
testatur, suo tempore librum Baruch in synagogis legi consue- 
visse. (Const. Apost. 1. V. c. 20. Coteler. T. 1. p. 324.) Vide 
Malou de Leet. Script, ling, vulgari T. II. p. 32-5 1. 

i) Imo probabile est, omnes hos libros a ludaeis Hellenistis 
tempore Christi et Apostolorum habitos fuisse cum libris ce- 
teris inter Scripturas, proindeque eosdem eis traditos fuisse ut 
divinos. ludaeos Hellenistas legisse Scripturas in editione graeca 
Alexandrina saltem usque ad versionem institutam ab Aquila 
saeculo Christiano II, non est dubium (1). Atqui in hac editione, 
quousque monumenta pertingunt, libri deuterocanonici reperiuntur 
(ut demonstravimus) non solum additi sed immixti libris pro- 
tocanonicis. Est quidem fatendum, haec monumenta stricte pro- 
bare solum illam permixtionem in editionibus Christianorum, 
adeoque potuit ea profecta esse ab Apostolis vel a Christianis 
ex doctrina apostolica. Quia tamen nullum exstat vestigium Ale- 
xandrinae editionis continentis solos libros protocanonicos, et 
quia Traditio ipsa Christiana ita se habet, ut potius suadeat Apo- 
stolos in exemplaribus suis iam contentos reperisse hos omnes 
libros, negari nequit huius sententiae a pluribus catholicis recen- 
tioribus defensae probabilitas. Si Apostoli exemplaria graeca cum 
permixtis iam antea libris deuterocanonicis tradebant Ecclesiis ut 
codicem librorum Scripturae, non erat necessaria alia explicita 
et distincta doctrina Apostolorum de singulis horum librorum. 
Tum vero eo facilius intelligitur, quod superius diximus de Tra- 
ditione hac quodammodo implicita et potius usu ac praxi primum 
conservata, atque inde de subsecuta posteriori tempore aliqua con- 
troversia intra ipsos fines Ecclesiae. 

Quae quamvis ita sint, manet tamen illud ratum ac firmum, 
demonstrationem canonis Scripturarum ab hac hypothesi historica 
minime pendere ; et certe falluntur gravissime, qui libros V. T. 
Christianis nonnisi a veteri Synagoga tradi potuisse, et nonnisi 
ex traditione ac sententia Svnagogae suscipiendos esse affirmant. 

Corollarium 1. Longe diversa erat conditio doctrinae de libi is 


(1) R. Azariae hanc citant sententiam : « cum permiserunt giaccam 
linguam (Magistri Judaeorum), non permiserunt nisi propter librum legis 
et propter opus Ptoloniaei regis ». De Voisin l. c. p. rrj. 

deuterocanunicis in Ecclesia Christiana etiam eo in stadio, quo 
non obtinebat plenus consensus, quam in veteri Testamento ante 
Christi et Apostolorum praedicationem. In V. T. propositio divini 
testimonii vel non exstabat, vel certe complenda et confirmanda 
erat ad novam revelationem ; in N. T. revelatio iam facta et 
semper in Ecclesia consei vata solum ab ipsa Ecclesia sub dire- 
ctione Spiritus Sancti explicatius erat proponenda et instantius 
praedicanda. Vide de Trad. th. XXII. n. Il", th. XXIII. n. I; 
th. XXV. 

Corollarium 2. Absurde doctrina catholica de inspiratione 
librorum deuterocanonicorum a Protestantibus impugnatur testi- 
moniis ludaeorum, quibus prophetiam et Spiritum Sanctum sub 
templo secundo subtractum fuisse probare contendunt. 

Nam d) nulla est auctoritas dogmatica horum testimoniorum, 
ut per se constat. Non probamus inspirationem deuterocanoni- 
corum librorum auctoritate veteris Synagogae, multoque minus 
testimonia requirimus ludaeorum, postquam populus Dei esse 
desierunt ; sed ex perpetua Traditione Christiana demonstramus, 
eam revelatam esse a Christo vel a Spiritu Sancto per Apostolos. 
Testimonia autem illa ludaeorum de cessatione prophetiae, si 
intelligenda essent de cessatione doni inspirationis et si fidem 
historicam de sententiis antiquitatis ludaicae mererentur, tantum- 
modo probare possent, Synagogam V. T. in hac opinione fuisse, 
ac proinde ei inspirationem librorum qui scripti sunt sub templo 
secundo, non fuisse compertum , nullo autem modo possent pro- 
bare, inspirationem non exstitisse vel a Christo et Apostolis non 
fuisse Ecclesiae revelatam. 

b-) Testimonia ludaeorum quatenus fidem historicam me- 
rentur, si rite examinentur, probant contrarium; demonstrant 
scilicet persuasionem Synagogae et factum ipsum charismatum 
prophetiae et continuae revelationis etiam sub templo secundo 
perdurantium; imo idem evangelicis testimoniis demonstratur. 

losephus commemorat omnino plures, qui dono prophetiae et 
divinis alloquiis fruebantur. loannes Hircanus Simonis filius tria 
maxima obtinuisse dicitur « principatum, summum sacerdotium, 
et prophetiam » de Bello 1. I. c. 2. n. 8. (ed. Havercamp); idem 
divina responsa in templo accepisse narratur Antiq. 1. XIII. c. 10. 
n. 3. Generatim nonnisi ducentis annis antequam losephus scri- 
beret suam historiam, ergo centum circiter annis ante Christum, 

responsa huiusmodi sacerdotibus heri desiisse dicuntur Antiq. 
1. HII. c. 8. n. 9. (1). Prophetiae dono insignes aiii sub secundo 
templo memorantur e. g. ludas Essaeus, « qui in praedictionibus 
suis numquam est lapsus aut mentitus » de Bello 1. 1. c. 3. n. ?; 
Samaia Antiq. 1. XV. c. 1. n. 1; Manahem ib. c. 10. n. 5; 
plures ex Essaeis (de Bello 1. 11. c. 8. n. 12); iuxta populi per- 
suasionem etiam Pharisaei Antiq. 1. XVII. c. 2. n. 4. Miracula 
et apparitiones supernaturales narrantur in libris Machabaeorum. 
Philoni de perduratione charismatum et ipsius nominatine inspi- 
rationis ad scribendum adeo pe;suasum erat, ut etiam LXX in- 
terpretes inspiratos fuisse crederet (vide supra p. 3oo.). Ipsi 
scriptores Talmudici et Rabbinici unanimes sunt in asserendo 
gradu prophetiae et divinae manifestationis temporibus secundi 
templi, quem dicunt « filiam vocis ». Cf. Tract, de Tradit, p. 287. 
nota, et Malou de Leet. Scrip, ling. vulg. T. Il. p. 42. sq. 

In Evangelio ipso, ne quidquam dicamus de Zacharia et 
Elisabeth Luc. I, memoratur Simeon homo iustus, « et Spiritus 
Sanctus erat in illo... et responsum acceperat a Spiritu Sancto... 
et venit in Spiritu in templum » ; pariter « Anna prophetissa » 
Luc. IL 25. 36. Immo indicatur, charisma extraordinarium 
mansisse pro certis adiunctis cum ministerio ordinario sacer- 
dotii connexum Io. XI. 5i. 

c) Denique si quae sunt testimonia, quibus affirmatur pro- 
phetas nullos amplius fuisse missos post Zachariam, Aggaeum 
et Malachiam, ea intelligi nequeunt de charismate extraordinario 
revelationis, prophetiae et inspirationis generatim sumpto, sed 
intelligenda sunt de publico munere prophetis illis vetustioribus 
divinitus iniuncto, populum Dei praenuntiatis praemiis et poenis 
monendi, confirmandi, castigandi et regendi. Quo sensu non 
modo losephus contra Apion. II. 8. dixit, « successionem pro- 
phetarum post Artaxerxem non fuisse patentem et accuratam » ; 
sed etiam 1. Mach. IX. 27. idem indicari videtur, ubi post ludae 
et lonathae interitum dicitur fuisse « tribulatio qualis non fuit 
ex die, qua non est visus propheta in Israel ». (Cf. loseph. Antiq. 


(1) Cum hac definitione temporis coinciderei scriptio postremi inter 
libros canonicos veteris Testamenti ; probabilibus enim argumenti- conii 
citur, 2 Machabaeorum ultimum inter libros V. T. scriptum esse uno cir- 
citer saeculo ante Christum natum. (Vide Welte Introduci. in libros dente- 


rocan. V. T. c. 2. $. 9.) 

l. XIII. c. i. n. i) Ceterum charisma inspirationis sub altero 
templo perdurasse fateantur necesse est illi omnes Protestantes, 
qui libros protocanonicos inspiratos esse concedunt simulque fa- 


tentur, aliquos ex Psalmis hac aetate et non ante tempora Ma- 
chabaica scriptos esse. 


THESIS XII. 


De origine controversiae circa libros deuterocanonicos 
veteris Testamenti. 


« Negandum non est, circa aliquos libros Scripturae veteris Testamenti 
» intra ipsos fines Ecclesiae controversiam aliquando exstitisse ; verum con- 
» tendimus, l’ quaestiones alicuius momenti de canone ecclesiastico Scri- 
» pturarum V. T. non ante saeculum IV. excitatas fuisse; 2°. hanc con- 
ii troversiam non ex maiorum Traditione originem habióse, sed ex instituta 
» comparatione Scripturarum Ecclesiae cum Scripturis canonis hebraici, 


» qua post editionem hexaplarem Origenis late diffusam potissimum pro- 
li mota est ». 


Duo dicimus in thesi, controversiam de libris sic dictis deu- 
terocanonicis nullam alicuius momenti fuisse ante saeculum IV ; 
contradictionem deinde non ex Traditione, sed ex comparatione 
Scripturarum Ecclesiae cum Scripturis hebraicis ortum  ha- 
buisse (i). Sive potius duplex adhibemus argumentum, quo 


(1) Facile concedimus, inter fideles Ecclesiae Hierosolymitanae usque 
ad urbis excidium (anno 70) non fuisse in usu libros V. T. nisi hebraice 
scriptos, cum illi Christiani ex circumcisione Hierosolymis non graeca sed 
syro-chaldaica (ut vocant) lingua uterentur. At haec res ad explicandam 
ambiguitatem canonis in aliis Ecclesiis saec. IV. et V. non solum non suf- 
ficit, sed mihi quidem nullius momenti esse videtur. Nam ai) post urbem 
excisam Christiani illi iudaizantes, qui iuxta monitum Domini ante obsi- 
dionem fuga sibi consulentes, in regiones trans Iordanem se receperant, 
partim abdicatis tandem ritibus ludaicis, sese commiscebant aliis Ecclesiis 
ex gentibus, partim degenerabant in sectas Ebionitarum et Nazaraeorum, 
ita ut saeculo II. iam nulli superessent catholici iudaizantes. (Quartodeci- 
mani enim catholici celebrabant quidem pascha 14'. mensis Nisan, appel- 
lantes ad auctoritatem Apostolorum loannis et Philippi, sed nullatenus ob- 
servabant ritus ludaicos). Hierosolymis cum imperator Hadrianus (anno tjj.) 
expulsis omnibus natione ludaeis induxisset colonos graecos, constituebatur 
Ecclesia Christiana ex gentibus, quorum primus Episcopus Marcus. Ab hoc 
igitur tempore status canonis in ista Ecclesia sine dubio idem erat ac in 
aliis Ecclesiis orientis, ut demonstrat etiam usus librorum deutemcanoni- 

demonstretur posterior origo controversiae, primum  negativum 
ex silentio antiquitatis, alterum positivum ex fonte huius con- 
troversiae. 

I. Agitur de facto historiae ecclesiasticae seu specialius hi- 
storiae dogmatum, utrum controversia quam circa aliquos libios 
veteris Testamenti nonnullam saeculo IV. et deinceps fuisse no- 
vimus, derivata sit ex tempore antecedenti, ac proinde idem 
status quaestionis iam fuerit III. et II. saeculo. Supersunt docu- 
menta satis multa II. et 111. saeculi, ut ex iis facti veritatem 
explorare liceat. 

i^. Constat ex thesibus antecedentibus X. et XI. tribus primis 
saeculis hos libros omnes fuisse inter Scripturas Ecclesiarum et 
in eodem censu habitos ac libros protocanonicos ; controversiae 
autem vel dubitationis nulla exstat memoria usque ad initia IV. 
saeculi. Atqui in tam frequenti horum librorum citatione penes 
Patres li. et III. saeculi, penes Clementem Alexandr., Tertul- 
lianum, Origenem, Cyprianum et alios (vide th. X.) non est 
credibile, numquam  indicatam fuisse controversiam, si aliqua 
iam exstitisset ; praesertim cum diversitas librorum Ecclesiae et 
librorum penes Hebraeos saltem nonnullis et maxime Origeni 
optime esset perspecta, et cum de aliis libris hinc inde inter 
Scripturas numeratis significare dubitationes non omiserint, ut 
de libro Enoch Tertullianus (de cultu feminar. l. I. c. 3.) (r); 
de Pastore Hermae idem Tertullianus (de Pudicit. cc. io. 20.), 
fragmentum Muratorianum (Galland. II. p. 208 ), et Orígenes 
(hom. 8. in Num. T. II. p. 294; hom. 1. in Ps. 07. ib. p. 681; 


eorum, ex catechesibus Cyrilli Hierosolymitani manifestus. Penes sectas 
iudaizantes non fuisse libros V. T. nisi iuxta canonem ludaeorum ultro 
concedimus, cum haeretici illi neque ex N. T. videantur admisisse nisi 
unum Evangelium « secundum Hebraeos » lingua syro-chaldaica (sive fue- 
rit Matthaei sive aliud interpolatum). At sectae istae, guae nullius aucto- 
ritatis et abominationi erant omnibus catholicis, quomodo, quaeso, quidquam 
valeant ad inducendam ambiguitatem circa canonem inter catholicos? 
b) Si ambiguitas a primitiva Ecclesia Hierosolymitana nationis ludaicae de- 
rivabatur, qui fit, ut nullus unquam Patrum aut scriptorum ecclesiasticorum 
pro canone breviori ad auctoritatem huius Ecclesiae appellaverit, et contra 
non raro indicent (ut videbimus) rationem dubitandi de quibusdam libris 
fuisse, quod illi inter Scripturas ludaeorum non exstarent ? 

(1) « Scio Scripturam Enoch non recipi a quibusdam, quia nec in ar- 
marium ludaicum admittitur ». Tertull. 1. c. 

in Matth. tract. 3o, ib. p. 872.), atque inde a III. saeculo etiam 
de libris deuterocanonicis N. T. ut Orígenes (apud Euseb. VI. 25.). 
Quin imo modus ipse privatae dubitationis lulii Africani de par- 
tibus Danielis, et modus responsionis Origenis clare indicat, 
nullam adhuc controversiam quoad ss. librorum numerum ex 
diversitate codicis ecclesiastici et Hebraici fuisse in Ecclesia au- 
ditam (vid. p. 077. nota 2'.). 

20. Dixi, nullam exstare memoriam controversiae aut dubi- 
tationis de hisce libris usque ad IV. saeculum. Nam Melilo 
saec. II. (Euseb. V. 26.) et Orígenes saec. III. (Euseb. IV. 25, 
et in Philocaiia c. 5.) consignarunt quidem canonem, qui solos 
libros protocanonicos comprehendit; at in illo non enumerare 
libros ab Ecclesia receptos propositum habebant, sed docere tan- 
tummodo, qui et quot libri etiam a ludaeis essent admissi. 

Quoad Origenem res est luculentissima ex disertis eius verbis: 
« Non est ignorandum, libros in Testamento positos (êvôia.9ïi)xovç) 
ut Hebraei tradiderunt, esse viginti duos, quantus penes ipsos 
numerus est litterarum... sunt autem hi viginti duo libri iuxta 
Hebraeos sequentes » etc. Est idem deinde evidens ex modo ipso 
numerandi ; non solum enim servat studiose numerum Hebrai- 
carum litterarum, et ad hunc finem, ita ut penes ludaeos mi- 
nime vero apud Christianos fieri constat, coniungit plures libros 
in unum ; sed etiam indicat singulorum appellationes Hebraeis 
solemnes: Genesis «apud Hebraeos ex libri initio Bresith;... 
ludices, Ruth apud ipsos in uno Sophetim; Reg. I. II., apud 
ipsos liber unus Samuel » etc. Denique non hunc Hebraeorum 
sed alium canonem ampliorem penes Christianos ab Origene 
agnitum fuisse, constat ex diserta eius doctrina in epistola ad 
Africanum et ex modo, quo libris omnibus s. Scripturae utitur 
(supra p. 379.) (1). 


(1) Quod legitur de Princip. l. IV. n. 55. librum Sapientiae non ab 
omnibus recipi in auctoritatem, non Origeni sed Rufino interpreti tribuen- 
dum est, qui maxime in his libris de Princip. vertendis liberius versatus 
est. Docetur ibi, materiam ülqv in'Scripturis numquam occurrere sensu 
philosophico nisi in Sap. quae Salomonis dicitur, quo in contextu pronum 
erat Rufino addere id, quod suo tempore aliqui et, ut videbimus, Rutinus 
ipsemet sentiebat de auctoritate libri. Orígenes quanta frequentia sine ulla 
dubitatione usus sit cum suo magistro Clemente hoc libro Sap. tamquam 
Scriptura divina, ostensum est supra l. c. 

Idem fuisse Melitonis consilium, designandi scilicet libio* t 
ludaeis admissos, colligitur ex adiunctis. Nam Onesimus l'pi- 
scopus, pro quo Melilo et catalogum et excerpta ex libris in ca- 
talogo indicatis composuit, desiderabat discere, quot et quales 
essent libri penes Synagogam. De veteris inquam Testamenti 
libris quaerebat Onesimus et respondebat Melilo, uterque nihil 
sollicitus de libris novi Testamenti; et ex Lege ac Prophetis po- 
stulabat ille excerpta « de Salvatore et universa fide nostra », idque 
ex studio fidei et doctrinae ad pugnandum pro religione Chri- 
stiana (wspi ttÍí  aiwvíou TWT-npía; ) Melito 
autem « profectus in orientem et ad ipsum locum, in quo haec 
G. e. illa quae Onesimus quaerebat) praedicata et facta sunt, di- 
ligenter exquisivit libros V. T. (nihil de novo Testamento) eorum- 
que indicem descripsit ». 

Atqui a) studium tam sollicitum de libris tantummodo ve- 
teris Testamenti, et cognoscendi accurate quae in illis libris sunt 
de Salvatore et religione Christiana, atque ardor pugnandi pro 
hac aeterna salute, ob quem Onesimus a Melitone laudatur, 
plane indicant scopum polemicum defendendi religionem Chri- 
stianam adversus ludaeos, eiusque veritatem demonstrandi ex 
libris ab ipsis ludaeis admissis, ut eadem aetate et in eadem 
Asia minori factum est prolixo opere a Justino, qui dialogum 
cum Tryphone Ephesi habuit, teste Eusebio 1. IV. c. 18. Ad 
hunc utique scopum opus erat perspectum habere canonem Ju- 
daeorum, ut lustinus et postea Orígenes monuerunt (cf. supra 
p. 076. 377). b) Quod Molito ad cognoscendos libros V. T. in 
Palaestinam profectus est non forte eo, quod inde religio et prae- 
dicatio Christiana exordium sumpserit, sed quod illic data fuerit 
et acta revelatio et historia veteris Foederis, pariter persuadet 
eum Judaeorum canonem exquisivisse ; quod enim ait, se ad 
locum profectum esse, in quo res illae praedicatae et gestae sunt, 
perinde est ac si diceret, se gentem ipsam adiisse, in qua prae- 
dicatio illa vetus primum facta est. De librorum scilicet numero 
non ex loco, sed a gente aliquid discere potuit (t). Canonem 


(1) Quomodo Melito canonem a ludaeis exquirens librum Esther omit- 
tere potuerit, causam indicavimus supra (p. 359. nota 1.). Si Rabbinorum 
narrationibus fidi posset, optima ratio redderetur alia. Auctor vetusti operis 
Judaici Bereschit Rubba narrat, tempore Rabbi Meir in tota Asia (penes 
ludaeos) ne unum quidem exemplar libri Esther inventum fuisse (Morin. 

profecto Christianum Melito et Onesimus Episcopi Asrae minoris, 
ubi Apostoli Petrus, Paulus, Joannes Ecclesias fundaverant, iam 
aliunde perspectum habebant; nec opus erat adire locum, ubi 
vetera illa praedicata et gesta erant, et illic « diligenter discere 
libros veteris Testamenti ». c) In canone Christianorum ab Apo- 
stolis tradito Melito non eos solos libros habuit, quos in canone 
a ludaeis accepto descripsit, quantum constat ex modo, quo in 
« Clavi s. Scripturae » citat libros deuterocanonicos absque discri- 
mine aeque ac protocanonicos tamquam partes s. Scripturae 
(vid. supra p. 379). Denique d) quinam erant Christiani medio 
saec. IL, qui libros tantum protocanonicos admitterent? Penes 
Ecclesias ex gentibus seu secundum harum ritum constitutas non 
reperisset Melito aliam Scripturam, quam quae ubique terrarum 
ab Apostolis tradita erat in editione graeca Alexandrina; Chri- 
stiani iudaizantes tempore Melitonis(i) iam nulli erant nisi se- 
ctarum haereticarum. At apud has canonem certe non quaesivit ; 
et si id contenderetur, perinde nobis esset ab his sectis vel a 
ludaeis catalogum ss. librorum repetiisse. Maneat ergo, quod 
diximus de recensione canonis ludaici et non christiani facta a 
Melitone. Quod vero Eusebius ait, Melitonem confecisse cata- 
logum librorum V. T. qui apud omnes in confesso sunt, twv 
óg.QÀoyoup.£v«i»v, nullam creat difficultatem ; ea enim distinctio in 
óp.oÀoyou[Xà' vou( et ju.«ptiiaAXüj;xívou; quoad libros V. T., non ad 
Melitonis sed ad Eusebii aetatem refertur. 

Fragmentum Muratorianum (Galland. II. p. 208.) non ve- 
teris sed novi Testamenti catalogum exhibet. De libris V. T. nihil 
ibi aliud habetur, nisi quod una cum libris novi Testamenti 
inter Scripturas computatur « Sapientia ab amicis Salomonis in 
honorem ipsius scripta ». 


Dubitationem singularem Africani nihil ad indicandam ortam 


Exercit. 1. II. exerc. 22. c. 6. n. 10; Branca de Vulg. auct. T. I. p. 424). 
Iste R. Meir in Talmude traditur mortuus circa annum mundi 5890. i. e. 
aerae Christianae anno 130. atque adeo aetate Melitonis (Bartolucci Bi- 
blioth. Rabbin. T. III. p. 302; Wolf Biblioth. hebr. T. II. p. 850.). Quod 
ergo tum temporis Melito librum Esther non reperit penes eos, a quibus 
canonem exquirebat, confirmat (si vera est narratio) egregie nostram sen- 
tentiam, Melitonem quaesivisse penes ludaeos canonem ludaeorum. 

(1) Defunctus est Melito post annum 170 aut 171. quo Marco Aurelio 
apologiam pro Christianis obtulit. 

iam tunc controversiam, sed magis ad oppositum peitincn-, iam 
supra demonstravimus. 

In Constitutionibus Apostolicis 1. II. c. 5y. non completum 
Sripturarum canonem describere, sed summatim libros in synaxi 
legendos indicare propositum est. Qui enim secus fit, ut nec 
protocanonici Ruth et Esther, et in N. T. nullae ex epistolis 
catholicis nominentur ? Ceterum quantum generalis ille modus 
indicationis permittit, etiam omnes deuterocanonici V. T. ibi 
comprehensi «reperiti possunt (i). Ubi enim dicitur, legendos esse 
libros qui pertinent ad reditum ab exilio (t¿ TîÎjç éitavoóou), 
facile intelligi possunt non modo libri Esdrae, sed etiam omnes 
historici scripti post Artaxersem. (Cf. losephum contr. Apion. II. 
c. 8) Nomine autem Salomonis comprehendi libros quinque 
G. e. etiam Sap. et Ecclesi) apparet ex ipsis Constitutionibus 
1. IV. c. 11; VI. c. i5. 3o. etc., ubi Eccles, et Sap. simul cum 
Prov. expresso etiam nomine Salomonis citantur ; librum Baruch 
more solito sub leremia includi, constat ex 1. V. c. 20; VI. c. 23. 

Canon apostolicus 85. huc non pertinet utpote, consentien- 
tibus criticis, saeculo lll. longe posterior. 

Nulla igitur ante saeculum IV. exstat certa memoria alicuius 
controversiae. 

]l. Putamus primam occasionem inquisitionis, cui usus et 
praxis Ecclesiarum in omnibus hisce libris V. T. recipiendis non 
amplius sufficere videretur, unde apud aliquos doctores dubia ex- 
citata sunt, utrum de libris in canone hebraico non exstantibus 
aeque certo constaret, atque adeo controversiam in suo exordio 
repetendam esse ex Origenis recensione et comparatione Scri- 
pturarum ut erant in graeca et ecclesiastica editione, cum textu 
hebraico. 

i°. Id probatur ex nexu synchrono ortus controversiae cum 
amplissima diffusione recensionis Origenianae. A saeculo III. 
exeunte ad medium saec. IV. hexaplaris editio Origenis, ubi, 


(1) Locus ita est: « Medium autem lector stans in loco excelso legat 
libros Movsis et lesu Nave, ludicum et Regum, Paralipomenon, et qui per- 
tinent ad reditum (ab exilio), ad haec lobi et Salomonis et sexdecim pro- 
phetarum. Binis autem lectionibus peractis alius canat Davidis hvmnos, et 
populus extrema versuum succinat. Postea actus nostri (Apostolorum) le- 
gantur et epistolae Pauli adiutoris nostri, quas scripsit Ecclesiis ductu Spi- 
ritus Sancti, et post haec diaconus vel presbyter legat Evangelia ». 

quae deessent in hebraico textu, obelis transfixa notabantur, 
propagata erat ita, ut non modo « in eruditorum libris reser- 
varetur » (Hieron. ad Sunn. et Fretel. ep. 106. n. 2.), sed etiam 
omnes Ecclesiarum bibliothecas occupaverit; et si quis eam abo- 
lere vellet, quemadmodum ait s. Hieronymus, « omnes Eccle- 
siarum bibliothecas damnare cogeretur; vix enim unus aut alter 
inveniebatur liber, qui ista non haberet» (ad Aug.ep. 112. n. 19); 
iamque « omnes Christi Ecclesiae tam Graecorum quam Latino- 
rum Syrorumque et Aegyptiorum hanc sub asteriscis et obelis edi- 
tionem legerent ». (Hieron. praefat. in Dan. T. V. p. 622.) In 
tanta autem horum exemplarium cum suis obelis propagatione, 
simul proposita erat velut provocatio, ut diligentius inquireretur, 
qua ratione tam multa legerentur in editione ecclesiastica, quae 
ab Hebraeis non agnoscerentur. Atqui hoc ipso tempore primum 
audita est divisio librorum veteris Testamenti in (ixoXoyou[isvqug 
qui essent in confesso apud omnes, et jvTiXsyojAsvou; quibus 
contradiceretur, quam forte primus explicite declaravit Eusebius 
1. VI. c. i5, homo assiduus in operibus Origenis. Accedit quod 
illa controversia et librorum distinctio se continuit intra limites 
Ecclesiae graecae, ubi graeca editio sola exstabat, et cum signis 
Origenianis propagata est in bibliothecis Ecclesiarum. Contra 
vero in occidente editio ecclesiastica latina, diu ante Origenis 
recensionem derivata ex graecis exemplaribus adhuc illa signo- 
rum supellectili destitutis, perseveravit in publico usu esse absque 
signis Origenianis saltem usque ad s. Hieronymum (1). Quod 
enim ipse de latinis lectoribus codicum Origenariorum ait, in- 
telligi debet de graecis codicibus apud Latinos etiam propagatis. 
Hinc eadem illa vetus editio latina, absque ullo discrimine cum 
libris protocanonicis immixtos continens deuterocanonicos, felici 
et fortissimo velut aggere irruptionem illius controversiae et hae- 
sitationis a doctoribus occidentalis Ecclesiae arcebat. Re etiam 
vera, nullam videmus umquam in occidente dissensionem nisi 


apud s. Hieronymum, qui evidenter nititur comparatione cum 


(1) Hieronymus antequam ipse ex textu hebraico biblia latine verteret, 
instituit etiam emendationem vetefis editionis latinae, additis siglis diacri- 
ticis ; sed in hoc labore non attingit ullo modo libros deuterocanonicos ; 
nec editio ita emendata nisi aliquot librorum in vulgus exiit, nec umquam 
videtur fuisse late diffusa, si Psalterium excipiatur, quod secundis curis 
Hieronymi iuxta LXX emendatum, adhuc nunc habemus in Vulgata. 

libris Hebraeorum, et aliquam controversiae indicationem ex 
Graecis translatam apud Hilarium et Rufinum. Quisque iam 
videt, tum conditionem graecae editionis Scripturarum eo tem- 
pore, quo primum occurrit vestigium controversiae, tum diversum 
statum quaestionis in occidente et in oriente conspirantem cum 
ipso diverso statu editionis ecclesiasticae in utraque parte Ec- 
clesiae, vehemens esse indicium, si non est certa demonstratio, 
controversiam exea quam diximus occasione, ortum habuisse (i). 

2?. Ad eandem controversiae originem suadendam liceat ad- 
dere animadversionem, quae saltem coniecturae loco valeat. Mi- 
rum videtur, graecos doctores omnino plures librum Esther, qui 
sine dubio est in canone hebraico, non computare cum libris 
canonicis, sed cum iis qui in quaestionem vocali sint (àvrtXj- 
yop-evot). Ita Athanasius, Nazianzenus, Amphilochius, Synopsis 
Athanasiana, Leontius, Nicephoros. Contra vero librum Baruch, 
qui iam diu inter hebraicas Scripturas non amplius extat, col- 
locant in suis catalogis expresso nomine inter libros ab omnibus 
admissos Athanasius, canon tío., Laodicenus, Cyrillus Hieioso- 
lym., Nicephorus Constantinopolitanus (inter scriptores Byzan- 
tinos post chronograph. Syncelli, apud Pithoeum cod. canon, 
p. 048; apud Montfauc. Bibi. Coislian. p. 204.); alii compre- 
henderunt Baruch sub nomine leremiae, ut ex modo citationum 
constat. Eadem ratione inter libros extra dubitationem positos 
referunt partes deuterocanonicas Danielis, ut tum ex Synopsi 
Pseudo-Athanasii et Chrysostomi (T. VI. p. 38g.), tum ex cita- 
tionibus clarum est. Atqui totus hic modus valde singularis li- 
brum unum, qui exceptis paucis capitibus est in canone Hebraeo- 
rum , collocandi inter eos qui apud Hebraeos non sint, et ita 


(1) Quisquis aliqua attentione comparavit statum quaestionis de canone 
V. T. ante et post Origenem, vel etiam solum consideraverit dubitationes 
Patrum saeculi IV. et V; imo quisquis noverit, quid fuerint et specta- 
rint hexapla, non poterit non mirari de hac recentiorum quorumdam 
sertione, audeo dicere, absurda: « Origenes praeprimis effecit, ut fixus canon 
Scripturarum constitueretur... Per eius hexapla horumque auctoritatem ct 
diffusionem libri deuterocanonici, exclusis dubitationibus, universalem usimi 
in Ecclesia nacti sunt. Quodvis dubium in eorum usu disparuit, atque 1l] 
canon integerjV. T. in ea extensione, qua illum adhuc habemus, potissi- 
mum operâ Origenis ab omnibus susceptus est ». Lexic. Eccles, liiburg. 
'T.VIL p. 835. sub V. Origenes. Ita eruditi aliquando historiam non tl.111.11tt 
sed confingunt. 

inter 4vtiXsvojjisvoug ; vicissim vero librum alterum qui in he- 
braeo non exstat, et libri adhuc tertii partes deficientes in canone 
Hebraeorum, connumerandi libris penes Hebraeos admissis et 
ita Op.GXcyou[z.evot(, totus inquam hic distributionis modus ple- 
nissimam habet explicationem in hypothesi, quod Origenis hexa- 
plaris editio illis doctoribus pro norma fuit in censione canonis ; 
hac autem hypothesi non admissa, explicari vix potest. 

Nam librum Baruch repererat Orígenes versum a LXX in- 
terpretibus in linguam graecam, atque ideo signa ei apposuit 
non velut libro deficienti sed velut exstanti in textu hebraico. 
Constat id ex celebri codice Chisiano, ex quo Simon de Ma- 
gistris edidit librum «Daniel secundum LXX ». Ibi p. 112 post 
leremiam extat liber Baruch « secundum LXX » (1). lamvero 
illic non singulae lineae obelo transfixae sunt, ut fit in libris 
hebraice non repertis; sed imo solum hinc inde in quibusdam 
locis per obelos ----- indicatur differentia versionis LXX ab he- 
braico textu, quem ergo Origeni adhuc praesto fuisse recte colli- 
gimus. lta mihi vir doctus bibliothecae Chisianae praefectus 
testatus est: « Obeli —L- solum hinc inde in quibusdam locis 
reperiuntur, rari admodum lemnisci. » Insuper in codice syriaco 
hexaplari bibliothecae Ambrosianae exstant huius eiusdem libri 
Baruch lectiones variae ex Theodotione, additis signis Origenianis. 
(Eichhorn Repertor. T. III. p. 170.) Theodotion ergo versionem 
graecam instituerat, ac proinde textum hebraicum saeculo II. 
superstitem fuisse dicendum est. Accedunt ad confirmationem 
dicta veterum. Ab ipso Origene in catalogo quem describit ab 
Hebraeis adoptatum (Euseb. VI. 25.), ponitur « leremias cum 
lamentationibus et epistola (i. e. cum nostro cap. VI. Baruch) 
in uno libro »; in Const. Aposto!. 1. V. c. 20. affirmatur, eo 
adhuc tempore (saeculo Ill.) Baruch legi consuevisse in synago- 
gis, et Epiphanius (forte ex Origene) ponit Baruch inter libros, 
quos habebant ludaei reduces ab exilio (Haeres. Vili, n. 6). 

Porro partes Danielis quae nunc hebraice non amplius super- 
sunt, non secus ac librum Baruch reperit Origenes versas a LXX, 
et eas non obelis sed partim lemniscis eòa notavit, partira 


(1) In fine libri adscripts est adnotatio Bacoü/. 0À0; ó^ÉXivra-, sarà 
-0ü; o. Nempe textus LXX per totum collatus est cum textu hebraico et 
suis locis obelis distinctus. 

reliquit absque siglis, ut designarentur velut exstantes in textu 
hebraico, quemadmodum palam facit idem codex Chisiatuts, ex 
quo Simon de Magistris versionem Danielis secundum LXX et 
securidum Theodotionem cum signis Origenianis edidit. Theo- 
dotionem illas partes vertisse in graecum alioquin constat (iuxta 
Theodotionem enim habemus eas in nostra Vulgata); extitisse 
autem etiam versionem Aquilae et Symmachi colligit de Ma- 
gistris ex ipso codice Chisiano, in quo primis versibus c. i3. 
h. e. historiae Susannae, adduntur lemnisci eó- cum litteris A. 
S. O. quibus significetur tres interpretes Aquilam, Symmachum, 
Theodotionem sensu convenire cum LXX. (Daniel secundum 
LXX. p. 77. 81.) 

In hoc igitur statu editionis hexaplaris (t) non est mirum, 
a doctoribus quibus illa pro norma erat, Baruch et partes deu- 
terocanonicas Danielis poni inter libros ab omnibus admissos. 
Contra vero initium libri Esther in hexaplari editione erat so- 
mnium Mardochaei (in Vulgata c. XI) (2) praefixis obelis per 


(1) Hexapla Origenis sex columnis continebant 1. textum  hebraicum 
litteris hebraicis, 2. eundem textura litteris graecis, 3. versionem Aquilae, 
4. Theodotionis, 5. Symmachi, 6. versionem ecclesiasticam LXX, ad cuius 
correctionem, et ad exhibenda ea omnia, quibus haec versio a textu hebraico 
discreparet, totum opus maxime spectabat. Ideo in hac versione ecclesia- 
stica si quid esset, quod deerat in hebraico, apposuit Orígenes obelos ' ; 
si quid in ea deesset, quod exstabat in hebraico, illud supplevit ex aliis 
versionibus, addito asterisco ; lemnisci autem (de quibus eruditi dis- 
putant) probabilius addebantur « iis locis, quae s. Scripturae interpretes 
eodem sensu, sed diversis sermonibus transtulerunt », ut ait s. Isidoros 
Origin. I. c. 20. (de Magistris 1. c. p. XXIV.). Iam vero non est putan- 
dum, ipsa hexapla quae ultra 50. volumina magnae molis implebant, tam 
late propagari potuisse, ut supra indicavimus ; sed solus textus graecus ver- 
sionis ecclesiasticae LXX cum suis signis diacriticis per Ecclesias diffun- 
debatur. Hinc patet, quomodo Baruch et partes Danielis, etiam quando textus 
Hebraicus non amplius supererat, ex additis vel non additis signis in versione 
hexaplari, a multis potuerint credi adhuc exstantes in canone ludaeorum. 

Praeter hexapla edidit Orígenes adhuc tetrapla et octapla, quorum priora 
comprehendebant quatuor columnis quatuor versiones graecas, in posterio. 
ribus ad hexapla additae erant in duabus ulterioribus columnis versione-, 
quinta (reperta in doliis Hierichunte sub Caracalla) et sexta (inventa Nico 
poli ad Act*tm sub Alexandro Severo). 

(2) Etiam in Synopsi Athanasiana, quae librum Esther seiungit a cano- 
nicis, diserte assignatur hoc libri initium : « Anno secundo, regnante Ar- 
taxerxe, prima dic mensis Nisan etc. » quod est nostrum caput XI. v. 2. sq. 

integrum caput, ut nunc adhuc comparet in codice Arundeliano 
edito ab Usserio (Syntagma de LXX versione etc. Londini i655. 
p. iti. 112.)- Obeli vero significabant, locum non exstare in 
textu hebraico. Inde pronum erat, ut illa hexaplari norma semel 
praestituta, doctores iidem librum Esther simpliciter ad avTt- 
Xeyo[xévouç numerarent. 

3°. Denique magna consensione doctores illi qui hanc de 
libris deuterocanonicis controversiam indicant, appellant ad nu- 
merum 22 litterarum hebraicarum, atque hoc ipso modo nume- 
randi ostendunt, se pendere a censione hebraica. Ita libros nu- 
merant non solum illi, qui evidenter canonem exhibent hebraicum, 
ut Orígenes, Epiphanius, Hilarius, quos imitantur Cassiodorus, 
Beda, Anastasius Sinaita iunior, Primasius, Agobardus; sed eidem 
numerationi insistunt etiam alii, qui de libris agunt quatenus 
apud Christianos unanimi consensu recipiuntur, ut Athanasius, 
Cyrillus Hierosol.,Synopsis Athanasiana, iidemque indicant illam 
plurium librorum in unum coagmentationem, quam in censione 
Hebraeorum observari ab Origene didicerant. Imo etiam disertis 
verbis aliquando significant, rationem ponendi librum inter ad- 
missos ab omnibus vel inter controversos ex eo pendere, utrum 
is liber sit vel non sit in canone hebraico. Ita auctor Synopsis 
Athanasianae primum ponit Esther inter libros, qui non cen- 
sentur in canone, leguntur tamen catechumenis; tum subdit: 
« aliqui tamen veterum dixerunt, apud Hebraeos etiam Esther 
poni in canone, hinc vero Ruth ut unum librum computari cura 
libro ludicum, atque ita iterum numerum 22 expleri librorum, 
qui apud ipsos sunt in canone ». Atqui utrum liber aliquis in 
canone Hebraeorum admissus sit an secus, iidem doctores im- 
primis intelligebant ex signis hexaplaribus Origenis. Omnibus 
igitur consideratis, omnino prima occasio controversiae ab illa 
Origenis editione repetenda esse videtur (1). 


(1) Hanc sententiam de statu quaestionis ante Origenem et de ortu 
controversiae non ante saeculum III. labens, aut IV. iniens, nos quidem 
convicti rationibus, quas exposuimus, veram aut saltem  probabilissimam 
putamus ; sed longissime absumus, ut existimemus ab ea pendere defensio- 
nem theologicam canonis Scripturarum. Eius certitudo nititur fundamentis 
multo firmioribus. Etiamsi enim dubia quae de libris deuterocanonicis com- 
parent saeculo IV. pertingerent usque ad saec. III. et II; id quidem mirum 
videretur, sed non ideo indicium Ecclesiae infallibilis minus firmum, et ex 

Patres-saeculi IV. et V. catalogos librorum Scripturae 
dejicientes exhibent non velut canones conclusos 
sed velut supplendos. 


« De libris veteris Testamenti, qui in hebraica censione non exstant, 
» hic IV. et V. saeculi erat status quaestionis : t°. Patres complures illius aeta- 
» tis indicant controversiam aliquam dehisce libris fuisse inter ipsos doctores 
» catholicos; attamen 2'. nullus Patrum rata sententia umquam negavit, 
» illos libros inter sacras Scripturas recensendos esse; unde canones defi- 
» cientes IV. et V. saeculi non ad negationem pertinent, sed ad stadium 
» inquisitionis ante definitum iudicium, et scopum habent complectendi solos 
» libros ab omnibus sine controversia admissos pro divinis, excludendi certo 
» non divinos, designandi controversos, prae quibus canones non conclusi 
» erant, sed postmodum, re eliquata, supplendi ». 


In hac thesi declaramus genuinum sensum illorum Patrum, 
equi canones Scripturarum exhibent deficientes. Et primum qui- 
dem ipsa eorum testimonia describemus, ex quibus manifestum 
erit, non posse probari illorum theologorum sententiam , qui 
affirmant omnes hos Patres nihil aliud quam historice tantum- 
modo canonem Hebraeorum referre voluisse; cum ipsa verba 
Patrum clarissime exhibeant controversiam, quae erat inter Chri- 
stianos. Tum altero loco statuemus certa principia ad verum 
sensum illorum canonum intelligendum. 

I. Sunt aliquot Patres, qui re ipsa non Christianorum sed 
tantummodo ludaeorum sententiam referunt de numero librorum 
Scripturae, et qui propterea ad praesentem quaestionem nullo 
modo pertinent, nec ullam circa canonem Ecclesiae creare pos- 
sunt difficultatem. Imprimis praeter Melitonem et Origenem 
(th. XII. n. I) a censu Patrum qui difficultatem creare possent, 


eo Traditio apostolica minus certa maneret. Haec animadversio non fuisset 
necessaria pro iis, qui dignantur nostras theses invicem conferre ; sed non 
defuerunt, qui obiicerent, nostram defensionem canonis totam niti hac expli- 
catione duplicis status controversiae prioribus saeculis, quam ipsi dicunt 
incertam hypothesin. Appelletur hypothesis, si placet, quamvis ea rationibus 
firmior videatur quam multae aliae sententiae, quae a nonnullis appellantur 
theses demonstratae; neque tamen ideo theologicam demonstrationem dog- 
matis, sed tantummodo aliquam explicationem obortae olim controversiae 
et modi Traditionis in ea constituimus. 


— 420 — 


seiungendus est Epiphanius, qui Haeres. Vili. n. 6. et 1. de 
Ponder, ac mensur. n. 4. 22. 23. profitetur se canonem descri- 
bere, ut a ludaeis receptus est. Haeresi vero LXXV1. confut. 
5. T. I. p. 941. solum summatim nominat libros viginti se- 
ptem V. T. ac cum illis libros Sap. Ecclesi. et dein in confuso 
« omnes universim Scripturas divinas ». Seiungçndus etiam Hi- 
larius, qui directe non agit de canone Scripturarum, sed de my- 
stica significatione et plenitudine numeri 22 secundum litteras 
hebraicas, eaque occasione describit 22 libros Hebraeorum, ut 
penes eos numerari ab Origene acceperat. Tantum vero abest a 
sententia, ac si illa plena esset numeratio omnium librorum di- 
vinorum, ut si numerus litterarum graecarum et latinaram as- 
sumatur, duos libros Tobiae et ludith illis 22 addi posse mo- 
neat ad numerum 24 complendum. (Hilar, praefat. in Pss. n. 15. 
T. I. p. 10.) 

Reliqui sunt, qui potissimum difficultatem creare existiman- 
tur ex IV. et ineunte V. saeculo, Athanasius ep. festali T. I. 
p. 961. ed. Maur. Paris 1698; Gregorius Naz. çarm. 12. al. 04. 
T. Il. p. 229. ed. Maur.; Amphilochius in iambis ad Selene, 
ibid. p. i103; Cyrillus Hieras, catech. IV. n. 33. sqq. ; Syno- 
psis Athanasio tributa (inter Opp. T. IL. p. 126); Canon Apo- 
sto!. 85us. (al. 84. vel 76. Coteler. PP. App. T. I. p. 448; 
Hard. Concil. 1. p. 3o); Concilium Laodic. can. 60. Hard. I. 
p. 791; Hieronymus Praefat. in ll. Salomonis (cf. Prolog, ga- 
leatum, Praefationes in Esdr., Tob., ludith, Paralipomen., 
Prolog, in lerem.); Rufinus de Symbol, n. 3y. 38. 

Quoniam interest ipsa verba prae oculis habuisse, testimonia 
praecipua transcribam. 

Athanasius l.c. ita loquitur (1): « Quia vereor, ne aliqui... 
de cetero impingere incipiant in libros dictos apocryphos decepti 
nominum cum genuinis libris similitudine,... monens scribo pro- 
pter necessitatem et utilitatem Ecclesiae... Evangelistae Lucae 
forma utar dicens et ego: quoniam quidem aliqui conati sunt 
ordinare sibi, quae apocrypha dicuntur, et haec immiscere Scri- 
pturae divinitus inspiratae, de qua plenam habemus persuasio- 


(1) Epistolam Testaient genuinum Athanasii foetum esse Maurini non 
dubitant T. I. p. 958. cf. etiam Ceillier T. II. p. 280; cl. Vincenzi contra 
suadere conatur, eam non esse Athanasii. (Sessio IV. Trident. Cone, vin- 
dicata p. 103). 

nem, sicut Patribus tradiderunt, qui ab initio ipsi viderunt et 
ministri fuerunt sermonis; visum est et mihi... ordine exponere 
libros in canone positos, et traditos, et divinos creditos... Sunt 
igitur V. T. libri omnes numero 22; tot enim etiam litteras, 
ut abdivi, apud Hebraeos esse traditum est. Ordine ac nomine 
singuli sunt ita. Primus Genesis... ludices et post hunc Ruth; 
rursum ex ordine quatuor Regum, quorum primus et secundus 
in unum librum computantur, tertius et quartus pariter in unum... 
Prophetae duodecim (minores) in unum librum numerati ; dein 
Isaias, leremias et cum ipso Baruch; Lamentationes, epistola... 
Hactenus V. T. libri sistuntur. » Numerat scilicet omnes pro- 
tocanonicos, excepto 1l. Ester, et addito 1. Baruch. Tum ponit 
catalogum omnium librorum N. T. et concludit. « Hi sunt sa- 
lutis fontes, ut qui sitit, horum eloquiis impleatur; in his so- 
lis pietatis doctrina annuntiatur; nemo iis addat, neque ab iis 
aliquid subtrahat. De his Dominus Sadducaeos pudore affecit... 
Sed maioris accurationis causa scribendo etiam illud necessario 
addo, quod scilicet sunt etiam alii libri extra hos, non in ca- 
nonem quidem redacti, sed a Patribus designati, ut legantur 
recenter accedentibus et volentibus institui in doctrina pietatis: 
Sapientia Salomonis, et Sapientia Sirach, et Esther, et ludith, et 
Tobias, et doctrina quae dicitur Apostolorum, et Pastor. At vero, 
dilecti, dum et illi sunt in canone et hi leguntur, nuspiam apo- 
cryphorum mentio habetur, sed haereticorum sunt commentum... 
ut velut vetera proferentes occasionem habeant fallendi simplices ». 

Synopsis Athanasiana in numerandis libris sequitur ipsum 
genuinum Athanasium. Nonnulla tamen singillatim circa illam 
observanda sunt. Statini initio declarat, sermonem esse de libris 
Scripturae, qui sunt penes Christianos. « Omnis nostra Chri- 
stianorum Scriptura divinitus inspirata est; libros autem non 
indefinitos habet, sed definitos et certo canone comprehensos. » 
Numerat deinde 22 libros ut Athanasius, indicans singulorum 
initium, ex quo videmus partes deuterocanonicas Danielis et 
Esther non distingui a partibus protocanonicis; l. Daniel enim 
incipit ab historia Susannae (Vulg. c. XIII.), 1. Esther a somnio 
Mardochaei (Vulg. c. XI. v. 2); ille totus inter 22, hic sicut 
apud Athanasium totus extra eum numerum ponitur inter libros, 
« qui non sunt quidem in canone sed leguntur tantum », et 
« quibus contradicitur » (1. c. p. 168. 201). Additur nihilomi- 

nus monitum pr. 129, « iuxta quosdam veterum hunc librum 
Esther apud Hebraeos inter canonicos censeri »; propterea ad- 
misso illo in canonem, iungendum esse librum Ruth cum libro 
ludicum, ut maneat numerus 22. In enumeratione librum Ba- 
ruch non nominat, sed in analysi subiecta catalogo recenset 
p. 167 cum leremia « et Baruch et Lamentationes et epistolam »; 
unde manifestum fit, in catalogo haec omnia comprehendi no- 
mine leremiae. 

Post libros in canone positos sequitur duplex alius ordo tam 
veteris quam novi Testamenti: ponuntur nempe a) libri quibus 
contradicitur (;BmXsyop.sw), b) apocryphi.. Ad libros contro- 
versos seu ;vTiXeYop-eMOu; pertinent « Sapientia Salomonis, Sa- 
pientia Sirach, Esther, ludith, et Tobias. Cum his etiam nu- 
merantur sequentes: Machabaeorum libri quatuor, Ptolomaici, 
Psalmi et canticum Salomonis, Susanna. Hi sunt libri contro- 
versi V. T. « Sequitur classis apocryphorum, inter quos sunt 
libri Sophoniae prophetae, Zachariae patris ioannis, Baruch, 
Habbacuc, Ezechiel, Daniel falso inscripti » («ps»jósiviYpa«pa (1). 

GregoriuS Nav et Amphilochius, si carmen ad Seleucum 
Amphilochii est, et non etiam ipsum Gregórii, monent imprimis- 
sicut Athanasius et auctor Synopsis, catalogum ss. librorum se 
designare, ut fideles ab apocryphis sibi caveant, librorum in- 
quam, quos in canone esse iam certo constet. Ita Gregorius. 
« ne peregrinis libris decipiaris mente ; sunt enim multa prava 
figmenta sub falsis inscriptionibus, accipe, amice, hunc a me 
numerum librorum, qui definito iudicio inserti sunt » rdv 
zy-ApiTcv jpi9p.o'v. Numerat eosdem 22, quos Athanasius, omit- 
tens et ipse librum Esther, et in N. T. recenset omnes, omissa 
Apocalypsi. Tum concludit: « habes omnes ; si quid extra hos 
est, non est in genuinis Scripturis » (oüx sv yv/ifftaig). In car- 
mine ad Seleuc. eadem est Scripturarum numeratio ; liber Esther 
vero dicitur poni a quibusdam in canone ut certus, vive; tvpo- 
Czy/.pi/wc'., in libris N. T. indicatur controversia de epp. 
Heb. 2. Pet. 2. et 3. Io. lud. et de Apocalypsi; epistola vero 


(1) Patet per se, libros Susannae, Baruch etc. hic memoratos diversos 
esse a genuinis, quos supra posuit inter canonicos. Liber Baruch apocry- 
phus syriace exstat in Polyglottis Parisiensibus et Londinensibus (T. IV.y 
sub nomine Epistolae primae. 

lacobi numeratur inter Scripturas indubitatas. Conclusio: « hic 
certissimus fuerit canon Scripturarum divinitus inspiratarum » 
oJtq4 ;(piuóctTTaTOc xxvtóv áv st-/) twv 96éotcvsáttt v. ypa'pii'v. 

Cyrillus Hieros. eodem prorsus modo ut Patres hactenus 
conjmtmorati, haec duo significat, videlicet in recensendo ca- 
talogo librorum sacrorum scopum sibi esse praefixum  praemu- 
niendi catéchumenos ab apocryphis, nec alios numerandi quam 
libros unanimi consensu ab omnibus admissos. « Studiose ab 
ipsa Ecclesia disce, qui sint veteris Testamenti libri, qui vero 
novi; nec quidquam apocryphorum legas. Qui nescis, quae 
apud omnes in confesso sunt, quid circa dubia frustra labo- 
ras (i)? Lege divinas Scripturas, illos 22 libros V. T. a LXXII 
interpretibus translatos.. Horum 22 libros lege, cum apocry- 
phis autem nihil habeto commune. Hos solos studiose meditare, 
quos etiam in Ecclesia cum certa fide ncLpfrooixg) legi- 
mus. Multo prudentiores et religiosiores te erant Apostoli et 
veteres Episcopi, Ecclesiae praesides, qui eos tradiderunt. Tu 
ergo, Ecclesiae filius cum sis, ne transponas terminos. » Sequi- 
tur recensio librorum V. T. secundum numerandi modum He- 
braeorum ; cum leremia vero ut librum unum ponit « Baruch 
et Lamentationes et epistolam », sicut ab Athanasio factum esse 
vidimus. Esther numerat inter 22 canonicos, et ideo ad nume- 
rum servandum iungit Ruth cum ludie, in unum. In N. T. 
ponit omnes excepta Apocalypsi. Concludit: « reliqua omnia 
extra sunto in secundo loco, et quae in Ecclesia non leguntur, 
ea neque privatim legas, sicut iam audisti ». Indicat videlicet 
Cyrillus, quod alii Patres illius aetatis distincte docent, tres esse 
ordines librorum, primo loco 22 ex canone Hebraeorum, secundo 
loco alios libros legendos, tertio apocryphos , qui in Ecclesia 
non leguntur, nec privatim legendi sunt. Quod ait editor Opp. 
Cyrilli Touttée, in secundo loco sv ósuTepip idem esse ac in 
nullo loco, tum per se absurdum est nec ullo modo exemplis 
ab eo allatis probatur, tum repugnat doctrinae omnium Patrum 
illius aetatis, ac praxi omnium Ecclesiarum et ipsius Cyrilli sen- 
tentiae, qui libris extra numerum 22 positis tamquam Scriptura 
sacra utitur in hoc ipso catecheseon opere (vide p. 380). 


Gi) 'O yàp ri nasi "ia'v jjAokoyoójxsva [xri dò" (. d. -> 'ixy'paX- 
Xópiva raXa' TCwpsti 

Hieronymus in Prologo galeato recenset solos libros V. T. 
qui adhuc extant in hebraico textu, quos omnes in latinum 
vertendi tum iam consilium inierat. His itaque libris qui he- 
braice supersunt, iste prologus, inquit, est «velut galeatum 
principium , ut scire valeamus, quidquid extra hos est, inter 
apocrypha esse ponendum. Igitur Sapientia, quae vulgo Salo- 
monis inscribitur, et lesu filii Sirach liber, et ludith et Tobias 
et Pastor (i) non sunt in canone. Machabaeorum tm. librum 
hebraicum reperi; 2US. graecus est, quod ex ipsa quoque phrasi 
probari potest. Quae cum ita se habeant, obsecro te lector, ne 
laborem meum reprehensionem existimes antiquorum ». Qui igi- 
tur libri inter hebraicas Scripturas et in censione etiam Hebraeo- 
rum reperiuntur, dicuntur a s. Hieronymo esse in canone; qui 
vero in usu quidem sunt ecclesiastico sed extra illum numerum, 
dicuntur apocryphi non absolute, sed prae illo canone h. e. in 
illo numero non comprehensi. Hoc sensu relativo ad canonem 
librorum, qui admittantur etiam ab Hebraeis et nullibi vocentur 
in dubium, nomen apocryphi h. 1. intelligi debere, patet tum 
ex contextu tum ex addita monitione, ne quis hunc laborem 
quo solos libros hebraicos vertit, reprehensionem existimet anti- 
quorum. His namque verbis satis indicatur, penes Christianos 
inde a prima antiquitate istud inter libros discrimen non fuisse 
agnitum. Patet deinde idem evidenter ex modo, quo ipse Hiero- 
nymus utitur libris extra ludaeorum canonem positis (p. 381. sq.), 
postremo ex diserta attestatione , qua s. doctor ipse hos libros 
in usu Ecclesiae Christianae fuissi*, confirmat in prologo ad li- 
bros Salomonis. 

Hoc in prologo ad 11. Salom. simul prae oculis habet ca- 
nonem ludaeorum et usum Ecclesiae , atque inter utrumque 


Ci) Quod nomine Pastoris Hieronymus non opus notissimum Hermae, 
sed librum iudaicum nemini auditum indicaverit, aut pro voce Pastor le- 
gendum sit Philopator et intelligatur zus Machabaeorum, haec nihili sunt ; 
quod in codice Urbinate nomen Pastor omittitur, commodum quidem sed 
vix probabile argumentum. Nihil succurrit melius quam quod Hieronymus 
aliud agens, inter dubios libros V.T. voluerit etiam obiter monere de hoc 
opere N. T. a nonnullis vetustis PP. citato sub nomine Scripturae. 

Ridiculum est, quod legitur apud loannem Sarisburiensem (ep. 172. Bibi. 
Max. T. XXIII. p. 468.), ubi lerendas et B. (Baruch) dicuntur vidisse et 
legisse librum Pastoris I!, qui ergo fuisset liber V. T. Sed probabiliter pro 
leretnia et B. legendum /eronymus et Beila. 

discrepantiam conciliare conatur. Postquam indicavit libros Ec- 
clesiastici et Sapientiae inter Hebraeorum Scripturas non ad- 
mitti, haec subiicit: « Sicut ergo ludith et Tobiae et Macha- 
baedrum libros legit quidem Ecclesia, sed eos inter canonicas 
Scripturas non recipit, sic et haec duo volumina legat ad aedi- 
ficationem plebis, non ad auctoritatem ecclesiasticorum dogma- 
tum confirmandam. Si cui sane LXX interpretum magis editio 
placet, habet eam a nobis olim emendatam; neque enim nova 
sic cudimus, ut vetera destruamus ». Videlicet hos omnes li- 
bros habet Ecclesia in sua lectione, siquidem omnes accepit sibi 
traditos in editione ecclesiastica graeca Alexandrina ; non tamen 
accepit eos in illo canone, qui hebraicas tantum Scripturas com- 
plectitur. Porro ex hoc ipso librorum defectu in canone hebrai- 
carum Scripturarum de pari illorum auctoritate apud quosdam 
tum temporis quaestiones ortae erant; unde Hieronymus (Prolog, 
in ll. Salom. iuxta LXX. T. X. p. q36) eos appellat libros 
dubios in comparatione cum certis, quales erant Scripturae he- 
braicae. « In Sap. Ecclesi. calamo temperavi , inquit, tantum- 
modo canonicas Scripturas vobis emendare desiderans, et stu- 
dium meum certis magis quam dubiis commendare ». Hinc factum 
est, ut non ubique et apud omnes pari confidentia adferri po- 
tuerint ad auctoritatem ecclesiasticorum dogmatum  confirman- 
dam. Ipsemet Augustinus, qui certe hos omnes libros habuit in 
canone Ecclesiae Africanae, fatetur tamen quaestione nondum 


plene liquida, « adversus contradictores non tanta firmitate pro- 
ferri, quae scripta non sunt in canone ludaeorum » Civ. Dei XVII. 
c. 20. n. i; idque fatetur simul attestans, libros eosdem « ab 


Ecclesia maxime occidentali antiquitus in auctoritatem recipi 
meruisse ». 

Ex dictis clarum est, longe diverso sensu libros apocryphos 
appellari ab Hieronymo in Prologo galeato quam in aliis locis 
pluribus, ubi apocryphas Scripturas plane repudiat. Quando in 
Prologo ad Matth. T. VII. p. 6. appellat « apocryphorum nae- 
nias mortuis magis haereticis quam ecclesiasticis vivis canendas - 
agit de apocryphis Evangeliis; quando in Is. LXIV. 4. T. IV. 
p. 761. et contr. Rufin. 1. II. n. 25. T. II. p. 619. praecipit; 
« apocryphorum deliramenta conticeant »*, respicit apocryphos 


, 


libros, quales erant « Ascensio Isaiac » et « Apocalypsis Eliae *. 
Simili modo loquitur de Pseudo-Esdra in Prolog, in Esdr. et 

contr. Vigilant, n. 7; de Evangelio lacobi contr. Helvid. n. 8; 
de apocryphis libris nomine Patriarcharum et Prophetarum in- 
scriptis contr. Rufin. T. IL. p. 523; contr. Vigilant. 1. c.; in 
Eph. V. 30. T. VII. p. 65g. Plane ergo erravit, qui has omnes 
apocryphorum reprehensiones ad illa etiam pertinere dixit, quae 
in Prologo galeato apocrypha nominantur (Folia trimestr. Tu- 
bing. i83g. p. 291). 

Vides apud s. Hieronymum eo fere modo, quo apud alios 
Patres huius aetatis et sententiae, distingui tres librorum classes: 
eorum qui sunt in canone hebraico et omnibus certi; eorum qui 
leguntur suntque in usu ecclesiastico, sed non sunt in. canone 
hebraico, atque ex hac ratione dubii et prae canone hebraico 
apocryphi; postremo eorum qui certo ad Scripturas non perti- 
nent, sed sunt apocryphi repudiandi. 

Rufinus eadem habet, quae Patres graeci paulo ante citati, 
et quae Hieronymus. Primum ait, velle se enumerare « novi ac 
veteris Testamenti volumina, quae secundum maiorum Tradi- 
tionem per ipsum Spiritum Sanctum inspirata creduntur et Ec- 
clesiis Christi tradita »; quae quidem sententia praefixa enu- 
merationi duplicis ordinis librorum Ecclesiae traditorum, videtur 
omnino pertinere ad illum utrumque ordinem. Sequitur catalo- 
gus protocanonicorum V. T. et, nullo dempto, omnium librorum 
N. T. cum conclusione: « Haec sunt, quae Patres intra cano- 
nem concluserunt, et ex quibus fidei nostrae assertiones constare 
voluerunt ». Patres hic appellati non possunt esse alii praeter 
eos IV. saeculi, quos nopiinavimus. Prosequitur Rufinus: « Scien- 
dum tamen est, quod et alii libri sunt, qui non canonici sed 
ecclesiastici a maioribus appellati sunt , id est Sapientia quae 
dicitur Salomonis, et alia Sapientia quae dicitur filii Sirah.... 
Eiusdem vero ordinis libellus est Tobiae, et ludith et Macha- 
baeorum libri... Quae omnia legi quidem in Ecclesiis volue- 
runt, non tamen proferri ad auctoritatem ex his fidei confir- 
mandam. Ceteras vero scripturas apocryphas nominarunt, quas 
in Ecclesiis legi noluerunt ». 

Ubinam ante Rufinum libri controversi a maioribus fuerint 
« ecclesiastici » appellati hoc expresso nomine, ad distinctionem a 
libris canonicis et extra controversiam positis, non apparet. Vi- 
detur Rufinus prae .oculis habuisse distinctionem Eusebii scri- 
ptoris ipsi notissimi, cuius historiam verterat in latinum; ex Eu- 

sebio ergo declaratio huius appellationis petenda est. Is luilciii 
distinguit Scripturas canonicas quae numquam in controversiam 
vocatae sunt, et Scripturas de quibus a nonnullis dubitatur, 
quae tamen « in plerisque Ecclesiis sunt publicae », « quae ple- 
risque sunt probatae », quae « plerisque ecclesiasticorum viro- 
rum sunt cognitae ». Euseb. H. E. 1. III. cc. 25. 3i. Redit ergo 
distinctio Rufini in libros canonicos et ecclesiasticos ad illam 
alteram in libros op.ciXoyouu.evou;, de quibus nulla umquam erat 
dubitatio, et in libros àvTiXsyo|*svouc, qui licet in usu essent 
publico tamquam Scriptura sacra, a quibusdam tamen in quae- 
stionem vocabantur. 

Reliqui sunt duo canones Laodicenus LX. et ultimus inter 
apostólicos. Laodicenus, sive sit genuinus huius Concilii cele- 
brati post medium saeculum IV. sive sit ei suppositus (1), nihil 
differt ab iis, quae ex aliis graecis PP. huius aetatis adtulimus. 
Primum scilicet severe proscribuntur libri apocryphi; tum recen- 
sentur libri, « quos legi oportet veteris Testamenti » 22 secun- 
dum numerationem hebraicam.'lungit autem, ut apud Athana- 
sium et Cyrillum fieri vidimus, uno libro cum  leremia « Ba- 
ruch et Threnos et epistolas ». In N. T. concors cum Gregorio 
Naz. et Cyrillo Hierosol. recenset omnes, excepta Apocalypsi. 

Ultimus inter sic dictos canones apostólicos et, ut recentio- 
res eruditi consentiunt, additus reliquis etiam tempore novis- 
simus, nullius est auctoritatis non solum dogmatice sed etiam 
historice spectatus. Non habet auctoritatem dogmaticam ; impri- 
mis enim canones hi apostolici sin minus a Gelasio certe ab 
Hormisda Pontifice (Decret, de libris recipiendis) recensiti sunt 


(1) Ratio qua plures vetustiores et recentiores eruditi hunc canonem 
non genuinum esse putant, una fere est, quod collectores canonum sae- 
culo VI, Dionysius Exiguus, Martinus Bracarensis, et inter Graecos loannes 
Antiochenus canones alios quidem huius Concilii, non tamen hunc 60" su- 
sceperunt in suas collectiones. Quod vero aliqui appellant ad vetustos graecos 
codices, qui habeant solum 59. canones Laodicenos, fallax est; in illis 
enim codicibus, ut etiam in Nomocanone Photii (Mai Spicii. Rom. T. VII. 
P. II. p. 151.) ponuntur »9US. et 60'l». ambo sub uno numero. (Hefele Hist. 
Cone. T. I. p. 7»0.) Porro plures eruditi hoc Concilium ab Arianis Epi- 
scopis celebratum dicunt, et Theodosium Arianum existimant potissimum 
auctorem canonum, qui tamen deinceps, ad disciplinam quod pertinet, ab 
Ecclesia sint adoptati. (Pagii Critica ad Annal. Baronii anno 314. n. 25. 
Baroni! T. II. p. 5S7.) 

inter libros apocryphos. Praeterea quamvis quinquaginta priores 
a Dionysio Exiguo latinitate donati paulatim etiam, in occiden- 
tali Ecclesia fuerint suscepti, posteriores tamen 35 numquam 
admissi sunt. Nullius est auctoritatis historice , saltem si acci- 
piatur ut recensio librorum sacrae Scripturae, multoque magis 
si intelligatur ut recensio plena. Sunt enim in hoc canone multa 
prorsus singularia, quae in nullo alio ss. librorum catalogo um- 
quam visa, huius auctoris, quisquis fuerit, specialibus adiunctis 
vel singulari ingenio tribui debent. Huiusmodi sunt, quod licet 
omittat alios libros deuterocanonicos V. T., tamen ponit tres 
libros Machabaeorum, et secundum quosdam codices etiam lu- 
dith in mediis libris protocanonicis ; quod extra numerum pro- 
tocanonicorum , ubi alii deuterocanonicos ponunt inter libros 
legendos, ipse memorat solum librum Ecclesiastici omittens et- 
iam l Sapientiae, licentia inaudita. Omnium vero alienissimum 
est, quod inter libros N. T. idque ante librum protocanonicum 
Actuum, ponit duas epistolas Clementis et octo libros Constitu- 
tionum apostolicarum. 

Ceterum ipsi Graeci, qui hunc etiam canonem in suo Con- 
cilio Trullano susceperunt velut ab Apostolis profectum, viden- 
tur illum intellexisse non ut recensionem librorum solius divi- 
nae Scripturae, sed ut catalogum librorum, qui sive ex libris 
Scripturae sive ex aliis maximae auctoritatis commendentur prae 
reliquis ad lectionem ; certe numquam eum habuerunt ut cano- 
nem plenum librorum Scripturae. Nam non solum in ipso Trul- 
lano susceperunt ex synodis Africanis libros, qui in hoc canone 
apostolico praetereuntur (supra p. 401); sed etiam diserte reie- 
cerunt Constitutiones apostólicas velut interpolatas ab haereticis, 
et neque has neque epistolas Clementis Ecclesia graeca umquam 
habuit velut partes Scripturae sacrae. 

IL. Expositis omnibus divergentibus catalogis librorum penes 
doctores orientales illius temporis, qui catalogi nec inter se consen- 
tiunt, nec cum canone Ecclesiae occidentalis, nec cum usu com- 
muni totius Ecclesiae conveniunt; nunc demum opportunitas imo 
et necessitas nobis oritur hos canones deficientes comparandi cum 
constanti praxi totius Ecclesiae, non exceptis his ipsis doctori- 
bus, in usu ss. librorum; pariterque cum unanimi doctrina Ec- 
clesiae occidentalis et cum subséquente universali consensu. Ex 
hac enim comparatione consequentur certa principia, sine quibus 

verus sensus eorundem canonum divergentium .inteliigi et vin- 
dicari non potest. 

ilin Principium. Nomine canonis et itomine canonicorum 
librorum intellexerunt Patres illi indicem eorum librorum et cos 
libros 22 Hebraeorum, qui etiam tum apud omnes inconfesso 
erant, et de quibus nulla erat mota qnaestio (ótx.aXoyoó[ievoi). 
Unde libri, qui tum in controversiam vocari coeperant (jvti- 
Xsyo[zsvot), erant quidem extra canonem collocandi eo sensu 
intellectum; at non ideo simpliciter negabatur, eos pertinere ad 
divinam Scripturam; sed tantum indicabatur de iis motam esse 
quaestionem, ac proinde eos non pertinere ad libros, de quo- 
rum pari cum ceteris auctoritate apud omnes citra controversiam 
constaret (i). 

Hic sensus canonum probatur multipliciter. Nam a) Euse- 
bius qui ceteris expressius sensum divisionis librorum in óÓjxo- 


Xoyoup.svoug et ávTiAgyq[z.;,váu4 declaravit, et post quem ceteri 


(t) Si opus est, denuo monemus, nequaquam nos sequi sententiam 
manifeste falsam eorum, qui totam difficultatem facili negotio expediri posse 
existimant dicendo, Patres non Christianorum sed ludaeorum canonem re- 
censuisse. Si Melitonem, Origenem , Epiphanium, Hilarium initio memo- 
ratos, Leontium et Damascenum de quibus, mox dicemus excipias ; Patres 
reliqui a nobis citati recensuerunt certissime canonem Christianorum et pro 
Christianis, ut ex contextibus evidenter constat. Sed in ipsis Scripturis sa- 
cris Christianorum distinxerunt duas classes, a) librorum qui absque con- 
troversia ab omnibus Christianis admitterentur ut s. Scriptura, et horum 
complexum appellabant canonem, i. e. catalogum Scripturarum extra con- 
troversiam. Quamvis vero hi libri (saltem maximam partem) sint fidem, 
qui admittuntur etiam a Judaeis, et imo ipsa distinctio in duas classes or- 
tum habuerit ex comparatione Scripturarum Ecclesiae cum catalogo ludaico; 
non tamen ideo PP. recensent canonem ludaeorum aut pro ludaeis. Quo- 
modo enim loquentes de ludaeorum sententia appellarent ad Traditionem 
Apostolorum, ad auctoritatem Ecclesiae et Patrum antecedentium, quibus 
argumentis ipsi confirmant canonem, quem recensent librorum extra contro- 
versiam seu rwv óp.oAovoup.vu)v ? Quomodo in canone ludaeorum ponerent 
libros N. T. quos adnumerant? b) Praeter hos libros in canone h. e. in 
catalogo indubitatorum positos enumerant alias Scripturas Christianorum, 
quibus a nonnullis contradicitur, seu quae sunt libri «vTiAtfójxsvot. Verum 
est, hos esse libros qui desunt in canone ludaeorum, et inde repeti primam 
originem controversiae inter ipsos Christianos ; at non propterea appellantur 
libri controversi (àvT.Ajfójiivüt), quia Judaei eis contradicunt; sed erant 
controversi, quatenus aliqui doctores Christiani de iis dubitabant, atque ideo 
numerabantur extra canonem h. e. extra catalogum indubitatorum, non autem 
solum extra canonem Judaicum, de quo isti Patres non erant solliciti. 

illam divisionem secuti.sunt, synonyma habet haec duo, librum 
esse canonicum vel esse in confesso apqd omnes; pariterque li- 
brum esse extra canonem, et esse probatum quidem et agnitum 
a multis sed tamen a nonnullis in controversiam vocatum. Ita 
1. lll. c. 3. promittit testimonia veterum « de Scripturis, quae 
canonicae et iri confesso sunt apud omnes » (irspl tóív èv^ia- 
Orixwv xal óu.oXoyou[Asvev ypa^wv); ibidem epistolam 2 Petri 
dicit « non canonicam, quae tamen utilis visa multis cum ce- 
teris Scripturis frequentatur 1. HI. c. 25. invicem opponit 
« Scripturas in confesso apud omnes, et alias non canonicas » 
« quibus contradicitur, sed quae nihilominus a plerisque eccle- 
siasticorum virorum sunt agnitae » ; ibidem memorat scripturas 
« quibus contradicitur, sed quae tamen probatae sunt plerisque ». 
Cf. c. 3i. Contra vero libri apocryphi ib. c. 3. sunt scripta, 
« quae omnino non novimus in catholicis tradita » oü^' 'o'Xtoc 
itrp.ev èv xaOoXtxaic wapaSs^op-eva. 

b) Nomina canon et canonica Scriptura etiam a Patribus 
latinis illa aetate usurpari consuevisse strictiori significatione de 
libris qui sunt in canone hebraico, quin ideo aliis libris aucto- 
ritas canonica apud Christianos negari intelligeretur, manifestum 
est ex s. Augustino Civ. Dei XVIII. c. 36. « Restituto templo, 
inquit, non reges sed principes fuerunt usque ad Aristobulum, 
quorum supputatio temporum non in Scripturis sanctis, quae 
canonicae appellantur, sed in aliis invenitur, in quibus sunt et 
Machabaeorum libri, quos non ludaei sed Ecclesia pro cano- 
nicis habet ». 

c) Declarant ipsi illi Patres orientales, in primo ordine quem 
secundum archetypum censionis hebraicae ab Origene exhibitae 
appellant canonem, eos solos libros se comprehendere voluisse, 
qui a nemine in quaestionem vocati sint, « de quibus plena est 
persuasio », ut ait Athanasius; « qui sunt apud omnes in con- 
fesso (op.oXoYOvp.svoi) », ut est apud Cyrillum et in Synopsi 
Athanasiana ; « qui definito iudicio inserti » (eyxpiTot) (i), ut 


(1) Nazianzeni lyxpirov prorsus idem significat ac ivóiáó»;xov apud Eu- 
sebium et alios; ivótàOrfxov autem est ex demonstratis idem ac (jxoXoyoj- 
prvov, nec adhibetur nisi de libris citra controversiam in canone positis. 
Multo melius antiqua versio Billii habet « certum numerum » quam nova 
Cailavii, qui perperam interpretatur « selectum numerum, » ac si graece 
esset sxxptTov). 

apud Nazianzenum; « quorum certissimus canon », ut apud Am- 
philochium ; qui sunt libri certi in oppositione ad dubios, Ut 
apud Hieronymum. 

d) Res extra omne dubium ponitur ex modo , quo  PalJ^s 
hi omnes libris quos ponunt extra canonem, usi sunt tamquam 
ad sacram Scripturam pertinentibus ex communi Ecclesiae per- 
suasione. Vide supra th. X. 

'2"" Principium sequitur ex antecedenti. Canones huiusmodi 
habent quidem propositum excludere a censu Scripturarum sa- 
crarum libros apocryphos; at libros secundi ordinis, (v TiXsyo- 
p.évou; ecclesiasticos et lectos in Ecclesia minime excludunt 
velut certe et definita sententia non pertinentes ad s. Scriptu- 
ram. Excludentes ergo locutiones additae libris in solemni nu- 
mero viginti duorum comprehensis, quando dicitur « in his solis 
esse doctrinam pietatis », « hos solos esse genuinam Scriptu- 
ram », « hos solos a fidelibus esse legendos », intelligi debent 
in oppositione ad libros apocryphos, non ad libros secundae 
classis, qui nondum eliquata quaestione erant dubii (i). 

Constat id rt) ex ipsa natura diversitatis inter libros certo, 
divinos, inter dubios, seu potius divinos habitos ex communi 
ecclesiastica consuetudine, qui tamen in dubium vocabantur a 
nonnullis, et inter certo non divinos. Constat b) ex praxi ho- 
rum ipsorum Patrum, qui frequentissime hisce libris utebantur 
ut Scripturis divinis, non secus ac protocanonicis. Constat c) ex 
diserta Patrum declaratione in his ipsis catalogis, in quibus sco- 
pum sibi propositum esse aiunt praemunire fideles contra libros 
apocryphos, qui undique ab haereticis obtrudebantur. 


(i) Nomen hoc quo dicuntur libri controversi. àv-tXsyópsvói, àjxoqiiA- 
Xipxvot, accipi potest dupliciter; sensu generico significat omnes libros a 
quibusvis, etiam a solis haereticis, velut Scripturas sacras adoptatos et inter 
ópoXofo-jpivou; non comprehensos , adeoque significare potest etiam libros 
apocryphos, quibus contradicitur universim ab Ecclesia catholica ; sensu spe- 
Cifico proprium est libris secundae classis, quamdiu scilicet de illis intra 
fines Ecclesiae fuit aliqua controversia. Ita Eusebius III. 25. post enume- 
ratos libros tum specifico sensu jvTiXsyéiüvoug tum libros apocryphos, con- 
cludit: « hi omnes fuerint inter controversos » -aii-a pdv -ávra tOv Wrr.'tf 
yopdviüv s"t). De apocryphis intelligendus videtur Cyrillus catech. IV. n. t.|, 
ne sibi ipsi et consuetudini totius Ecclesiae, etiam Hierosolymitanae con- 
tradicat, quando ait: «qui ignoras ópoXoyoópsva, quid frustra laboras circa 
controversos libros» -spt -à'àp.ptpa».).6[j.sva ; 

Quapropter inter canonem completum et canones illos defi- 
cientes non est oppositio contradictionis, sed diversitatis tantum- 
modo, sicut inter perfectum et perficiendum suoque tempore 
supplendum. Ita Cassiodorus, commemoratis diversis indicibus 
incompletis Hilarii, Epiphanii, Hieronymi, Rufini ex una parte, 
et canone completo codicum ecclesiasticorum atque Augustini ex 
parte altera, verissime animadvertit: « Patres non contraria di- 
xerunt sed diversa, ut non impugnare sed invicem se potius 
exponere videantur »; sicut etiam inter definitiones Conciliorum 
diversitas est, sed nulla contradictio. Divin, institut, c. 14. Pa- 
riter absque contradictione Concilium Trullanum suscipere, et 
secundum illud Graeci in suum Corpus luris inserere potuerunt 
una serie canones diversos, incompletum Concilii Laodiceni et 
completum Conciliorum Africanorum (in Nomocan. Photii apud 
Mai Spicii. Rom. T. III. P. IL. p. i3i.), ut scilicet unus sup- 
pleretur per alterum. 

3lllll Principium consequitur pariter ex primo. Quando aliqui 
Patres, ut Hieronymus et Rufinus, dicunt hos libros secundi or- 
dinis legi quidem ad aedificationem plebis, non tamen  profe- 
rendos esse ad auctoritatem fidei confirmandam ; id intelligi 
debet non ideo dictum, quod de eorum inferiori auctoritate iam 
constaret, sed quod ea aetate nondum omnibus constabat de 
pari auctoritate cum ceteris libris Scripturae. Erant igitur isti 
libri etiam tum praxi universalis Ecclesiae satis confirmati, ut 
tuto tamquam Scriptura sacra et eloquia Dei et oracula Spi- 
ritus Sancti ad fideles proferri possent; non tamen erant apud 
omnes extra controversiam ita, ut polemice etiam adversus con- 
tradictores eadem firmitate possent adhiberi. Patet hic sensus 
tum ex propria ratione libri, qui in quaestionem vocatus est, 
utrum certo sit liber Scripturae inspiratae, et qui proinde sit 
àvTiÀsyo'p.svo[ seu controversus, tum evidentissime ex modo quo 
iidem illi PP. his libris usi sunt etiam ad dogmata confirmanda. 
Cf. supra p. 380. 382. 384. 

Hinc non est mirum, Patres etiam eos qui ipsi hos libros sine 
dubitatione inter Scripturas habebant, tamen in eorum usu po- 
lemico aliquam cautionem commendasse, quamdiu res nondum 
undequaque liquida erat, nec solemne de ea iudicium latum. Ita 
Augustinus fatetur, ut paulo ante vidimus, « adversus contra- 
dictores non tanta firmitate proferri, quae scripta non sunt in 

canone ludaeorum ». Civ. Dei XVII. c. 20. n. 1. (1). In ipso 
loco (de Doctrina christ. 1. II. c. 8. n. 12.)), ubi exhibet iuxta 
consensum Ecclesiarum Africae, imo totius Ecclesiae latinac, ca- 
nonem librorum sacrorum, simul tamen indicat, non ubique 
aequalem esse de libris omnibus consensum et ideo, quamdiu is 
maneat status quaestionis, esse aliquod discrimen observandum 
in'usu polemico et dogmatico « Scripturarum canonicarum », ut 
solers indagator « eas quae ab omnibus accipiuntur Ecclesiis 
catholicis, praeponat eis quas quaedam non accipiunt ; in eis 
vero quae non accipiuntur ab omnibus, praeponat eas quas plures 
gravioresque accipiunt, eis quas pauciores minorisque auctoritatis 
Ecclesiae tenent ». 

S. Augustinus nomine. Scripturae canonicae nihil umquam 
aliud intellexit quam libros divinitus inspiratos et ideo auctori- 
tatis prorsus divinae, in qua non possunt esse gradus, ut unus 
liber canonicae Scripturae maioris, alius inferioris auctoritatis 
censeatur. Deus ipse, inquit, « Scripturam condidit, quae ca- 
nonica nominatur, eminentissimae auctoritatis ». Civ. Dei XI. 3. 
« Ita sibi omnia in canonica auctoritate concordat, ut tam- 
quam uno ore dicta justissima et prudentissima pietate cre- 
dantur ». Contr. Faust. XI. cc. 5. 6. cf. ep. 82. (a!.. 19.) n. 3. 
ad Hieronym. 

Quando igitur ex loco citato (de Doctr. Christian. II. c. 8. 
n. 12-14.) opponitur trita difficultas: Augustinus inter libros 
ipsos quos appellat canonicos, discernit alios maioris alios in- 
ferioris auctoritatis ; responderi debet distinguendo. Discrimen 
agnoscit in auctoritate insita librorum canonicorum, ita ut ali- 
quos eorum minoris auctoritatis esse, et tamen /ibros canonicos 
appellari posse existimaverit, nego. Constat ratio negationis ex 


(1) Immerito huc etiam trahi videtur illud, quod habet Augustinus 
Retract. 1. I. c. 10. n. 3. de libro Ecclesiastici : « Video, non recte appel- 
lasse verba prophetica, quibus scriptum est: quid superbis terra et cinis; 
quia non in eius libro legitur, quem certi simus appellandum esse prophe- 
tam ». Cum verba scilicet non sint prophetia futuri, possent dici prophe- 
tica ex munere prophetico scriptoris de quo non constat. Librum autem 
Ecclesi. computandum esse inter propheticos, quia in auctoritatem recipi 
meruit, seu quatenus liber est inspiratus, testatur de Doctrin. Christ. I. II. 
c. 8, nec illud corrigit in Retract. 1. II. c. 4. n. 2, quamvis ibi retractet, 
quod eo loco operis de Doct. Christ, dixerat de scriptore Ecclesiastici, quasi 
idem etiam scripsisset librum Sapientiae. Vide supra p. 396. 

paulo ante dictis. Discrimen indicat in modo quo libri canonici 
innotescant, subdistinguo : quasi ipsi Augustino non satis inno- 
tuissent ut canonici libri omnes quos enumerat, aut non con- 
sentiens et constans esset Traditio Ecclesiarum Africae et Ec- 
clesiae occidentalis universae, nego; discrimen in modo, quo 
libri alii omnium consensu, alii non sine aliquorum tum adhuc 
obtinente contradictione innotescebant, Augustinus indicat histo- 
rice et ad usum polemicum, concedo. 

Ratio huius negationis et concessionis patet ex ipsa lectione 
loci Augustini. Monet imprimis, ut solers indagator divinarum 
Scripturarum legat totas Scripturas, « dumtaxat eas quae ap- 
pellantur canonicae ». Proponit deinde totum canonem Scriptu- 
rarum complectentem libros omnes et solos, quos nunc adhuc 
habemus in canone Ecclesiae catholicae. Concludit: « In his 
omnibus libris timentes Deum et pietate mansueti quaerunt vo- 
luntatem Dei ». Testatur igitur Augustinus, hos omnes libros 
esse positos in canone Ecclesiae, esse Scripturas canonicas, quae 
appellatio non est ambigua, sed certa et rata significatione de- 
signat « Scripturas eminentissimae auctoritatis », ut constat ex 
dictis. Nihilominus quia novit s. doctor excitatas alicubi dubi- 
tationes de nonnullis ex his libris, utrum sint canonicae Scri- 
pturae ; ipse nec voluit nec potuit haesitationem et dissensionem 
illam quamdiu in Ecclesia tolerabatur, velut haereticam con- 
demnare. Unde in eo quaestionis statu fatendum sane erat, libros 
alicubi minus certos « non tanta firmitate adversus contradictores 
proferri ». Qua de re solers Scripturarum  indagator monendus 
erat et docendus. « Tenebit igitur hunc modum in Scripturis 
canonicis, ut eas quae ab omnibus accipiuntur Ecclesiis catho- 
licis praeponat eis quae quaedam non accipiunt » etc. 

Ex isto contextu simul patet, hoc loco sicut alibi (contr. 
ep. Manich. n. 6. et saepe contr. Faust.) constitui ab Augustino 
principium, Scripturas canonicas nonnisi auctoritate Ecclesiae 
catholicae cognoscendas et suscipiendas esse. Quo principio Au- 
gustini et reliquorum Patrum admisso iam pridem omnis de 
libris deuterocanonicis dubitatio sublata et causa finita est; uti- 
nam aliquando finiatur et enor. Cf. th. IX. n. I 

Partira ad hanc ambiguitatem indicandam, quae aliquando 
fuit inter doctores orientales, partira eo sensu, quo Augustinus 
loco superius citato Machabaeoruin libros seiunxit a canonicis 

Scripturis, potuit adhuc Gregorius M. Moral. 1. XIX. c. 21. n. 34. 
eosdem libros Mach, distinguere a Scripturis canonicis, ubi citans 
factum Eleazari ex r. Mach. IV. 46. ait: « non inordinate agi- 
mus, si ex libris licet non canonicis sed tamen ad aedificationem 
Ecclesiae editis testimonium proferamus ». Certe in Ecclesia Ro- 
mana post decreta praesertim  Innocenti!, Gelasii, Hormisdac, 
dubium nemini esse poterat, libros Mach, esse inter canonicos 
Ecclesiae ; non tamen erant inter viginti duos in canone He- 
braeorum , unde poterat Gregorius adhuc munere Apocrisiarii 
Constantinopoli fungens, cum haec scriberet, distinctionem orien- 
talium, Hieronymi et Rufini, prae oculis habere, et nomen libri 
canonici eo quo ab illis factum erat, sensu usurpare. 


THESIS XIV. 


Expediuntur difficultates, quae ex scriptoribus 
sequioris aetatis produci solent. 


« Si qui scriptores ecclesiastici inde a saeculo VI. et doctores scho- 
» lastici ante Concilium Tridentinum libros deuterocanonicos adhuc extra 
» canonem numerare videntur, ii vel solum historice referunt vetustiorum 
» sententias ; vel distinguunt canonem Hebraeorum a complexu Scriptura- 
» rum sacrarum in Ecclesia ; vel permoti alicuius antiqui doctoris sententiis 
» indicant, ante definitivum iudicium nondum penes omnes certo constitisse 
» de pari horum librorum cum protocanonicis auctoritate. Generatim vero 
» totius huius quaestionis ea est ratio, ut in triplici suo stadio necessita- 
» tem quidem demonstret infallibilitatis Ecclesiae in custodiendo deposito, 
» non autem (quod Ecclesiae hostes dixerunt) necessitatem novae revela- 
» tionis ad canonem Tridentinum constituendum ». 


Complanatis difficultatibus, quae ex PP. IV.' et V.| saeculi 
(addito Gregorio M.) opponi possent, superest, ut pauca subiun- 
gamus de scriptoribus ecclesiasticis sequioris aetatis. Reperiuntur 
enim ex iis aliqui, qui fere referunt catalogos quos penes Atha- 
nasium, Nazianzenum, Epiphanium, Hieronymum legerant. At 
ea est relatio historica potius status quaestionis ut fuerat IV". 
et Vo. saeculo, quam testimonium de dissensione adhuc horum 
scriptorum tempore permanente, licet lateamur etiam tum quae- 
stionem sententia definitiva et ab universa Ecclesia necessario 
tenenda nondum fuisse terminatam, vel potius ut terminatam 


nondum omnibus innotuisse ; unde fit, ut sequiori adhuc aetate 

fere usque ad Concilium Tridentinum vestigia aliqua antiquae 
haesitationis apud nonnullos doctores superesse potuerint. 

I. Ad hos quos dicimus enarratores historicos, pertinent lunilius 
Africanus saec. VI. (de Partibus div. leg. 1. I. c. 3-y. Galland. 
T. XII. p. 79.) ; Leontius Byzantinus saec. VII. (de Sectis Act. 2. 
Galland. ib. p. 627.); loannes Damascenus saec. Vili, (de Fide 
orthodoxa 1. IV. c. 17.); Nicephorus Constantinopolitanus saec. IX. 
(in Stichometria post Chronographiam edita a Goario Paris. 1622. 
p. 419. et a Pithoeo in Codice canonum p. 348.). 

lunilius sua didicit Constantinopoli a Paulo quodam gente 
Persa ex schola Nissibena. In divisione generica concurrit cum 
s. Hieronymo et aliis supra citatis Patribus saeculi IV. Distribuit 
libros omnes quoad auctoritatem in tres classes. In prima classe 
sunt libri « auctoritatis perfectae », qui unanimi consensu et 
quoad V. T. etiam ab Hebraeis suscepti sunt, appellanturque 
canonici. In altera classe ponuntur libri « auctoritatis me- 
diae » (1), qui a pluribus junguntur cum canonicis, non tamen 
ab omnibus in pari auctoritate habentur, « quoniam apud He- 
braeos quoque super hac differentia recipiebantur, sicut Hiero- 
nymus ceterique testantur ». Tandem « nullius auctoritatis » 
sunt libri apocryphi. At vero in distributione speciali singulorum 
librorum lunilius singularis est ita et manifesto falsus, ut non 
solum a sua Ecclesia Africana, sed etiam ab aliis omnibus du- 
ctoribus dissentiat, nec ullus umquam sive ante sive post ipsum 
simile quidquam dixerit. Collocat inter libros mediae auctori- 
tatis h. e. inter àvTiAeXCii.svouc non modo ludith (2), Esther, 
duos Mach., Sap.; sed etiam duos Paralipomenon, lob, duos 
Esdrae, Canticum Canticorum , qui posteriores omnes sunt in 
canone Hebraeorum et inter O[.oXoyou(li'vguc. Contra vero Ec- 
clesiasticum lesu filii Sirach adnumerat canonicis primi ordinis, 
quod aeque ceteris huius divisionis auctoribus repugnat. Potest 
itaque lunilius testis esse de divisione librorum in tres classes 
apud PP. nonnullos IV. et V. saeculi, ad quos appellat, et de 


(i) Simile aliquid est in Amphilochii iambis ad Seleuch. v. 255, ubi 
praeter Scripturas primi ordinis et canonicas, appellantur aliae mtdiae et 
aliae spuriae Ux p-tv tixutco;. ai 3s a» vófloi. 

(2) Liber Tobiae omissus est, ut equidem non dubito, errore librarii ; 
nam paulo post 1. IL. c. 9. lunilius diserte eum allegat cum Dan. ut Scri- 
pturam sacram. 

sensu huius divisionis, quae ceterum aliunde satis perspecta ha- 
bemus ; at quoad distributionem singulorum librorum nullius 
est frugis. 

Leontius libros N. T. omnes quidem recenset; ex V. T. 
autem nonnisi 22. qui sunt apud Hebraeos, omittens cum Atha- 
nasio, Nazianzeno aliisque librum Esther. Satis vero indicat 
suum consilium, non omnes Scripturas Christianorum, sed in 
N. T. solos libros ab Hebraeis etiam admissos enumerandi. 
Refert enim hunc canonem, ubi aggreditur confutationem lu- 
daeorum, ita concludens recensionem: « Veteris Testamenti hos 
libros omnes recipiunt Hebraei. Quae cum ita sint, decet He- 
braeorum dogmata primum exponere etc. ». 

Damascenus fere transcribit verba Epiphanii, ubi hic (de 
ponder, et mensur. n. 4.) recenset libros, quos ludaei in arcam 
sive, ut loquitur Tertullianus, suum in armarium admiserunt. 
Pariter Nicephorus libros omnium trium classium V. T. z-:x.a- 
vovK7[A' Voui, ;VTi^syojAsvous, jTCOzputpou; desumpsit ex Sy- 
nopsi Athanasiana ; in N. T. autem transcripsit catalogum Na- 
zianzeni, Cyrilli, et Concilii Laodiceni, in quo Apocalypsis 
omittitur. Neque igitur Damascenus neque Nicephorus, qui arabo 
scripserunt post Concilium Trullanum, possunt censeri statum 
quaestionis exhibere, ut erat in Ecclesia graeca Vili, et IX. sae- 
culo. Sed alter quidem ex Epiphanio recenset libros, ut sunt 
apud Hebraeos ; alter vero historice refert librorum divisionem, 
ut erat consignata ab illis doctoribus saeculo IV. et V. Quis 
enim, ut de aliis nihil dicam, in animum inducat, adhuc IX. sac- 
culo Apocalypsin in dubium vocatam fuisse, seu potius neque 
inter libros dubios numeratam ? Qui scilicet Nicephorus eam 
non reperit in catalogis deficientibus IV. saeculi quos tran- 
scribit, etiam ipse historicus fidelis eam omittit; sicut vicissim 
in V. T. describit libros omnes, ut eos invenit in suo auctore 
notatos velut controversos aut apocryphos, licet inter hos sint 
aliqua monstra nominum, de quibus saeculo IX. nemo amplius 
erat sollicitus. 

II. Specialem aliquam explicationem postulat vetustiorum 
Scholasticorum et scriptorum medii aevi modus sentiendi et lo- 
quendi quoad hoc caput doctrinae. Generatim eos inhaesisse uni- 
versali usui Ecclesiae et disertae doctrinae, ut explicite propositu 
est in Conciliis Africanis, a s. Augustino et aliis Patribus, et in 

decretis Romanorum Pontificum, iam demonstravimus in thesi XI. 
Nihilominus auctoritate potissimum s. Hieronymi factum est, ut 
plures sequerentur modum eius loquendi de canone tamquam 
complexu eorum tantummodo librorum, qui etiam ab Hebraeis 
admissi essent. Inde vero singuli aliqui magistri in suis lucu- 
brationibus et intra scholae cancellos, ubi intendebant distin- 
guere, quid stricte loquendo ad fidei iam tum definita dogmata 
pertineret, quid licet doctrina communis, supremum hunc gra- 
dum non attingeret, ancipites sese monstrabant de ipsa horum 
librorum pari cum canonicis primi ordinis auctoritate usque ad 
tempora fere Concilii Tridentini. Post decretum autem Triden- 
tinum, eoque magis post solemnem eius declarationem in defi- 
nitione Concilii Vaticani (Const. I. cap. 2. can. 4.) penes catho- 
licos iam nullus dubitationi locus esse potest. 

Itaque scriptores illi mediae aetatis, qui libros penes He- 
braeos non admissos videntur adhuc numerare extra canonem, 
fere unice pendent ex sententiis s. Hieronymi, ad cuius prologos 
plerique diserte appellant, ubi s. doctor hos libros dixit apo- 
cryphos, qui proferendi non sint ad fidei dogmata confirmanda. 
Dividi autem possunt illi magistri in duplicem classem. 
°, Plerumque ea quae legebant apud s. Hieronymum, com- 
ponebant cum communi Ecclesiae doctrina et praxi ita, ut no- 


mine canonis secundum genuinum Hieronymi et aliorum PP. sen- 

sum intelligerent canonem librorum, qui sunt etiam penes ludaeos; 
unde recte docebant alios libros non quidem in canone esse, sed 
tamen ab Ecclesia inter sacras Scripturas acceptos fuisse. 

Ita saec. XII. Petrus Blessensis supra citatus p. 400. 

Petrus Cluniacensis cognomento Venerabilis distinguit qui- 
dem modum probandi libros Scripturae V. T. quod, qui erant 
in canone ludaeorum, non solum Traditione Christianorum sed 
etiam codicibus et testimonio ludaeorum , alii vero auctoritate 
Ecclesiae demonstrantur. Priores « non solum Christianis sed et 
ipsis ludaicis litteris attestantibus.... paris auctoritatis sunt.... 
Restant post hos authenticos s. Scripturae libros sex non reti- 
cendi libri, Sapientiae, lesu filii Sirach, Tobiae, ludith, et uter- 
que Machabaeorum liber, qui etsi ad illam sublimem praeceden- 
tium dignitatem (quoad testimonia quibus probantur) pervenire 
non potuerunt, propter laudabilem tamen et perquam  necessa- 
riam doctrinam ab Ecclesia suscipi meruerunt... quod si, sicut 

ludaeis de Moyse Christus dixit, eius Ecclesiae non creditis, 
quomodo verbis meis credetis? » Petr. Cluniae, contr. Petrobrusian. 
Bibi. Max. PP. T. XXII. p. 1044. 

Petrus de Riga in manu scripta Paraphrasi metrica V. et N. T. 
(apud Hodium p. 655.) ait: « sed licet excepti (ex canone), ta- 
men hos authenticat usus Ecclesiae, fidei regula, scripta Pa- 
trum ». Similiter Foannes Beleth in Explicat, divinor, officior, 
c. 60. fol. 399. (ed. Venet. | cum Rationali Durandi) pri- 
mum numerat 22. libros, qui a ludaeis quoque habentur « au- 
thentici », inter quos recenset etiam ludith. Tum sequitur: 
« quatuor tandem enumerant apocrypha, libros videlicet Tobiae, 
Machabaeorum, Philonis cuius principium est Diligite iustitiam 
(i. e. librum Sapientiae), et lesu filii Sirach, appellaturque etiam 
Ecclesiasticus. Verum hos quatuor quidam non recipiunt, Ec- 
clesia tamen eos approbat, quod argumentum fere habeant li- 
brorum Salomonis, etiamsi eorum auctores pro certo ac vere 
non sciat (1). Alios duos credimus Esdram composuisse » (2). 

Eodem modo nomen apocryphorum, quod legitur in Pro- 
logo galeato s. Hieronymi, explicant alii, e. g. Petrus Comestor 
in historia Scholastica: « apocrypha sunt, quod auctor igno- 
ratur eorum ; sed quod de veritate non dubitatur, ab Ecclesia 
recipiuntur ». Vide supra p. 399. 400. Ipsis Comestoris verbis 
saec. XIII. utitur Hugo a S. Charo in explicatione Prologi ga- 
(leati initio Postillae in 11. Reg.) et alibi, iisdem loannes lanuensis 
(apud Hodium p. 65y.). Ex manuscripta Postilla Hugonis in 
i. los. refert Hodius versiculos: «Hi quia sunt dubii (sensu 
explicato quoad nomen scriptoris), sub canone non numerantur; 
sed quia vera canunt, Ecclesia suscipit illos ». In eumdem 
sensum explicari debet Hugo Victorious (saec. XII.), qui in 1. de 
Scriptur. et Scriptor, ss. c. 6. (inter Opp. Richardi Victorini 
T. I. fol. 156.) simpliciter recitat verba s. Hieronymi, ceterum 
vero libris deuterocanonicis utitur sine discrimine ut Scriptura 


sacra. 


(1) Manifesto absurda est horum verborum paraphrasis, ut citantur 
ab Hodio p. 655: «Hos quatuor non recipit Ecclesia, tamen authenticat, 
etsi eorum auctores nesciat, quia sententiam librorum Salomonis tenent ». 

(2) Vides, etiam hunc scriptorem libros deuterocanonicos immiscere 
sine distinctione auctoritatis inter protocanonicos, ad quos certe pertinent 
libri Esdrae. 

2?. Negari tamen non potest, aliquos ex magistris scholae 
ob s. Hieronymi sententias ante definitionem Concilii Tridentini 
ancipites haesisse, et videri tribuisse hisce libris inferiorem gra- 
dum auctoritatis quam iis, qui sunt in canone Hebraeorum, ut 
saec. XII. loannes .Sarisburiensis ep. 172. (Bibi. Max. PP. T. 
XXIII. p. 468.); Radulphus Flaviacensis in Lev. 1. XIV. praefat. 
(ibid. T. XVII. p. 177.) in multis fere sequeris lunilium Afri- 
canum; saec. XIV. Okam in Dialogo P. III. Tract. 1. 1. 3. c. 16, 
in quo alioquin sunt multa erronea (in Monarchia Goldasti T. II. 
p. 834-). Ambigue loquitur Lyranus praefat. in Tob., ubi tamen 
videtur posse explicari ita, ut hos libros solum sub inferiori 
gradu inspirationis scriptos esse censuerit, sicut ludaei docent 
de hagiographis. Difficilia pariter sunt, quae habet adhuc sae- 
culo XV. s. Antoninus in Summa theolog. P. III. titul. 18. c. 6. 
$. 2. Tostatus in Matth. praefat. q. 2. negat quidem  irrefraga- 
bilem deuterocanonicorum librorum auctoritatem ; alibi vero (in 
ll. Reg. praefat. qq. 28. 29.), ubi data opera explicat Prologum 
galeatum s. Hieronymi, clarissime sanam tradit doctrinam. Po- 
stremo Caietanus saeculo XVI. paulo ante Cone. Trid. in fine 
Commentarii in l. Esther ea habet, quae post Concilium nemini 
catholico fas esset sentire aut docere (1). 

Summa itaque totius causae haec est. Doctores medii aevi 
habuerunt hos libros omnes inter ss. Scripturas, eosdemque vi- 
derunt in ecclesiastico usu et in ipsis catalogis quos saltem ex 
Augustino et collectionibus canonum noverunt, indiscriminatim 
susceptos. Simul vero cum eis obversarentur sententiae quorun- 
dam Patrum maxime s. Hieronymi de differentia canonis hebraici, 
alii quidem iique plurimi, ut res ipsa postulabat, ex Ecclesiae 
ipsius sensu satis manifestato difficultatem componebant; aliis 
tamen usque ad solemnem Ecclesiae definitionem nondum satis 
constare videbatur de pari cum protocanonicis auctoritate eorum 
librorum, quos extra canonem hebraicum et apocryphos a tanto 
doctore dictos esse videbant. Et sane, ex concessione gravissi- 


(1) Ubi in Cone. Tridentino postulabatur sanctio anathematis adversus 
cos, qui omnes libros pro sacris et canonicis non reciperent, inter auctores 
catholicos quorum audacia accusabatur, norainatim etiam Caietani mentio 
facta est. Maior pars Patrum indicabat, anathema esse addendum «a fin 
di comprimere l'ardimento contrario d'alcuni Cattolici, fra cui numerasi 
ancora il Gaetano ». Pallavic. 1. VI. c. 11. n. 8. 

morum etiam doctorum illius aetatis apparet, rem nondum itu 
liquidam et omnibus satis propositam fuisse, ut citra fidei dis- 
crimen in dubium vocari non potuerit. Ita s. Thomas i. q. Ho. 
a. 8. ad 2. ait, Apparitionem Samuelis (i. Reg. XXVIII. 12. sq.) 
posse explicari sensu proprio ex operatione et revelatione divina, 
ut apparet ex Ecclesi. XLVI. 23; « vel illa apparitio, inquit, fuit 
procurata per daemones, si famen Ecclesiastici auctoritas non 
recipiatur propter hoc, quod inter canonicas Scripturas apud 
Hebraeos non habetur. » Cf. August. l. de cura pro mortuis ge- 
renda c. i5. n. 18. 

Ill. Ex omnibus quae in hac et in antecedentibus thesibus 
dicta sunt, manifestum est triplex stadium, quod in explicatione 
dogmatis de divinitate librorum deuterocanonicoium V. T. dis- 
tingui potest: u) simplicis fidei et susceptionis librorum in usu 
et praxi Ecclesiae usque ad initia IV. saeculi; b) ortae deinde 
ex comparatione Scripturarum Ecclesiae cum canone hebraico 
inquisitionis et haesitationis penes doctores, praesertim in Ecclesia 
graeca saec. IV. et V, quae paulatim, ad perseverantem usum 
Ecclesiae accedentibus decretis Conciliorum Africae, Pontificum 
Innocenti! 1. et Gelasii, desiit quidem in consensionem moraliter 
universalem, non tamen ita, ut adhuc media aetate non rema- 
nerent vestigia prioris controversiae, c) Sequitur denique solemnis 
definitio ac iudicium, quo controversia omnis terminatur et dis- 
sensio inter catholicos excluditur. Huc transferenda omnino sunt, 
quae de triplici stadio in explicatione dogmatum quorundam, 
praeeunte Augustino, diximus in Tractatu de traditione th. XXIII. 
n. IV. 

Ex demonstratis satis etiam constat, non nova profecto re- 
velatione opus fuisse ad horum librorum divinam inspirationem 
et auctoritatem definiendam ; sed iudicium versatum esse circa 
Traditionem apostolicam, cuius indicia, monumenta, et docu- 
menta exstant quam plurima inde ab aetate apostolica vel Apo- 
stolis proxima. Nihilominus tamen ea est inter catholicos aliquos 
doctores per plura saecula ambiguitas, ut, quamvis protestantes 
reficientes hos libros intolerabilis temeritatis convinci possint 
etiam ex solis monumentis Traditionis, plena tamen nostra se- 
curitas et exclusio cuiusvis dubitationis innitatur Ecclesiae inlal- 
libilitati in discernenda genuina Traditione apostolica. 

In thesibus totius huius capitis studuimus non modo statuere 

principia, sed etiam exponere speciales declarationes ad solutio- 
nes omnium difficultatum, quas contra Traditionem apostolicara 
librorum deuterocanonicoium Protestantes, ac prae ceteris Hum- 
fridus Hodius (De Bibliorum textibus originalibus), coacervarunt. 
Mirum vero est, quod Leibnitium non puduerit easdem velut 
demonstrationes refricare in ep. 3i. ad Bossuetum (Opp. Leibnitii 


ed. Dutens T. I. p. 626. sq.). Compendiaria responsio Bossueti 
videri potest ibidem ep. 37. p. 65/. sq. 


cdi 


CAPUT II. 


DE LIBRIS SACRIS ET CANONICIS NOVI TESTAMENTI. 


THESIS XV. 
Libri canonici omnes N. T. sunt ab Apostolis traditi. 


« Argumenta eadem, quibus divinum testimonium Traditione conser- 
» vatum de integro canone Scripturarum veteris Testamenti demonstratur, 
P non minus lucide demonstrant libros omnes novi Testamenti qui in de- 


» creto Tridentino enumerantur, Traditione Apostolica tamquam Scripturas 
» sacras Ecclesiis consignatos fuisse. » 


Argumenta ubi actum est de libris veteris Testamenti, revo- 
cavimus ad duplicem classem, ad usum scilicet ecclesiasticum 
et ad disertam doctrinam in ss. Scripturarum catalogis consi- 
gnatam ; iisdem nunc demonstrabimus Traditionem apostolicam 
quoad omnes libros novi Testamenti in canone Ecclesiae catho- 
licae comprehensos. 

Nihil necesse est probare, libros N. T. universim spectatos 
inde ab aetate apostolica, qua scripti erant, in Ecclesia Dei cre- 
ditos fuisse pertinere ad Scripturam inspiratam. De hac enim re 
partim dictum est, ubi de inspiratione egimus (vid. th. II. n. HI; 
th. VIL n. II. 20.), partim evidenter constat ex modo, quo saeculo 
iam II. ineunte et mediante, libri novi Testamenti una cum Scri- 
pturis propheticis in Ecclesiis legebantur; ex coniunctione eo- 
rundem librorum cum libris inspiratis veteris Testamenti (cf. 
Hug Introduci. T. I. $. 16. 17.); ex modo, quo PP. imo etiam 
haeretici ipsi semper usi sunt his libris ; ex diserta denique ac 
universali doctrina. Absque ulla enim controversia, quamdiu 
Scripturae N. T. ita generatim spectantur, inter Christianos sem- 
per ratum erat, quod Athanasius ait (ep. testali) de libris N. T. 
aeque ac de Scripturis V. T., eos esse « inspiratam Scripturam, 
sicut Patribus tradiderunt qui ab initio ipsi viderant et fuerant 
ministri sermonis », et quod repetit Augustinus contr. Faust. 
l. XL c. 5: « distincta est a posteriorum libris excellentia ca- 
nonicae auctoritatis veteris et novi Testamenti, quae Aposto- 
lorum confirmata temporibus per successiones Episcoporum et 

propagationes Ecclesiarum tamquam in sede quadam sublimiter 
constituta est, cui serviat omnis fidelis et pius intellectus. » 

Haec omnia utique valent non solum de Scripturis N. T. 
generation, sed etiam in concreto de omnibus et singulis illis 
libris N. T. qui (nisi forte a sectis ad ludaicas fabulas aut gen- 
tilium philosophemata declinantibus, Ebionaeis, Marcionitis, 
Manichaeis et Gnosticis aliis) numquam inter Christianos in du- 
bium vocati sunt, et ideo (si placet) protocanonici appellari 
possunt. De his scilicet libris absque speciali demonstratione ex 
generalibus argumentis paulo ante indicatis, assumere possumus 
ut evidens, eos semper et ubique et ab omnibus sacrae Scripturae 
adnumeratos fuisse. Rationalistac vero antichristiani et anticritici, 
quibus consensus perpetuus totius nominis Christiani de libris 
publicis societatis Christianae non sufficit, non hoc loco sed (quan- 
tum operae pretium est) in Introductione ad singulos libros con- 
futandi sunt. 

Verum sicut ex V. T. ita et inter libros N. T. sunt nonnulli, 
de quibus aliquando dubitatum esse veteres referunt, et quos 
etiam novatores aliqui saec. XVI, postquam iam pridem plenus 
in Ecclesia de iis omnibus obtinuerat consensus, in controver- 
siam revocare tentarum, ac versatili ingenio modo admittendos 
modo reficiendos esse statuebant. Sunt autem in hoc numero 
sex apostolicae epistolae, videlicet quinque ex sic dictis epistolis 
catholicis, lacobi, 2. Petri, ludae, 2. et 3. loannis, tum ep. ad 
Hebraeos, ac denique Apocalipsis. Hos igitur, sicut illos veleris 
Testamenti qui aliquando erant ;vTi^eyop-svoi, brevitatis causa 
appellabimus libros deuterocanonicos, eosdemque ut pertinentes 
ad sacram Scripturam 'Traditione apostolica Ecclesiae consi- 
gnatos fuisse, in thesi demonstrandum proponimus duplici ar- 
gumentorum classe. 

I. Ita se habet usus Ecclesiae antiquissimus in suscipiendis 
et frequentandis hisce libris, ut eos inter Scripturas divinas et 
in eadem auctoritate ac sunt libri protocanonici, ab Apostolis 
traditos esse convincatur. 

i^. Totam suam vim quoad libros deuterocanonicos novi 
Testamenti exserit argumentum, quod suppeditat vetus ecclesia- 
stica editio Scripturarum tam graeca scilicet, quam nominarmi 
latina et syriaca. Quae igitur diximus de libris veteris testa- 
menti (th. X. n. II. III), huc transferenda sunt. 

<) Monumenta antiquitatis, ex quibus discere possumus or- 
dinem quo libri N. T. in ecclesiastica et publica editione sese 
exceperint, cuiusmodi sunt codices et catalogi librorum, omnia 
exhibent insertos ac commixtos libros deuterocanonicos inter 
protocanonicos ita, ut pari omnino omnes auctoritate habitos 
fuisse demonstrent, et quodvis indicium diversae dignitatis exclu- 
dant. Codices qui non singulos tantum libros aut sola continent 
Evangelia (Evangelistaria dicti), comprehendunt vel omnes N. 
T. libros 7 vel Acta cum omnibus epistolis et Apocalypsi (to' 
àwoffToXix.óv), vel septem epistolas catholicas cum Apocalypsi. 
Iam vero ordo in plerisque hic est. ut post Acta ante epistolas 
Paulinas ponantur septeni catholicae, et in his primo loco epistola 
lacobi, quem locum teste Eusebio H. E. IL 23. retinere perse- 
veravit eo ipso tempore, quo a nonnullis haec cum aliis epistolis 
memoratis vocabatur in dubium. In catalogis etiam Athanasii, 
Synopsis Athanasianae, Nazianzeni, Amphilochii, Cyrilli, Con- 
cilii Laodiceni, Epiphanii, Leontii, Damasceni, Nicephori prima 
inter septem catholicas est haec /acobi. Canon ultimus apostó- 
licos inter Graecos, et inter Latinos Concilia Africana, Rufinus, 
Philastrius (haeres. 60.), Augustinus aliique primo loco popunt 
duas Petri; Innocentius 1. vero tres loannis. 

In epistolis Paulinis eam ad Hebraeos post 2. Thess. et 
ante epistolas ad singulares personas, ad Timotheum, Titum, 
Philemonem, collocatam habent multi codices, inter quos vetu- 
stissimi Vaticanus (B), Parisiensis Ephremi (C), et Sinaiticus. 
Eundem ordinem servant catalogi Athanasii, Synopsis Athana- 
sianae, Concilii Laodiceni, loannis Damasceni; item versiones 
Coptica et Armena; imo in versione Sahidica (Aegypti supe- 
rioris) haec ad Hebraeos erat post 2. Cor. ante epistolam ad 
Galatas. (Hug Introduct. T. IL. p. 476.) Quae quidem evidenter 
demonstrant, in publico et ecclesiastico usu libros hos quibus 
nonnulli contradicebant, retentos fuisse in eadem cum ceteris 
auctoritate Scripturae sacrae, nec illius contradictionis ullam 
rationem habitam fuisse. 

b' In versione syriaca veteri simplici ( Il — o) ut nunc in 
codicibus exstat, desunt quidem quatuor epistolae catholicae 
(2. Pet., lud., 2. et 3. Io.) et Apocalypsis; at primitus et saeculo 
adhuc IV. in ea fuisse, colligitur ex s. Ephrem, qui scribens 
syriace et pro Syris utitur omnibus his Scripturis non secus ac 

protocanonicis. Epistolam /udae recitat integram (serm. advers. 
impudicit. Opp. graec. lat. T. III. p. 61.); ex 2. Petri describit 
fere integrum caput 2. (ib. p. 60.); alibi citat verba. < clamat 
et Petrus, Apostolorum vertex et caput, de illa die dicens : dies 
Domini sicut fur... in qua coeli solventur igne » 2. Pet. 111. 10. 12. 
(Interrogat, et Respons. Opp. graec. lat. T. IL. p. 387. cf. T. II. 
syr. lat. p. 342.). Epistolam 2. et 3. loannis diserte adfert: 
< Non meus est hic sermo sed loannis Theologi sic dicentis: 
omnis qui recedit et non permanet in doctrina Dei, Deum non 
habet » 2. Io. 9. (Semi, de amore pauper, graec. lat. T. III. 
p. 52.) « ait Scriptura: maius gaudium non habeo, quam ut 
audiam filios meos in veritate ambulare ». 3. Io. 4. (Serm. de 
timore Dei graec. lat. T. I. p. 76.). Ad Apocalypsin appellat: 
« Vidit in Apocalvpsi sua loannes librum magnum » etc. (Serm. 
exeget. in Ps. CXL. 3. T. IL syr. lat. p. 332; item graec. lat. 
T. IL. p. 194. 252. 253.) Habuit ergo Ecclesia syriaca in sua 
versione facta Il. saeculo ineunte omnes novi Testamenti libros 
absque discrimine (1); neque enim alia praeter illam veterem 
cognoscitur versio syriaca usque ad VI. saeculum. Quod narrat 
Cosmas Indicopleustes circa annum 535, « apud Syros nonnisi 
tres reperiti epistolas (ex catholicis) videlicet lacobi, Petri unam, 
et loannis unam » (Galland. T. XI. p. 535.), non potest referri 
nisi forte ad veterem versionem simplicem in eo statu, quo erat 
saeculo VI; universim enim intellectum Cosmae testimonium 
manifesto falsum esset, cum eo tempore non solum simplex 
vetus, sed etiam altera versio iam exstiterit instituta anno 508 
(Philoxeniana h. e. iussu Xenaiae Mabugensis Episcopi mono- 
physitae adornata), in qua sunt omnes libri N. T. ut in canone 
Ecclesiae catholicae (2). 


(1) De mutationibus saeculo IV. aut V. inductis in veterem  versio- 
nem Peschito legendus est cl. Le Hir Etudes Bibliques T. I. P. II. prae- 
sertim art. 3. 

(2) In editione Oxoniensi huius versionis Philoxenianae deest quidem 
Apocalypsis; sed monophysitae qui hanc versionem in publico et liturgico 
usu habent, Apocalypsin certe comprehendunt inter suos libros canonicos. 
Dionysius Bar-Salibi Episcopus Amidae mohophysita saeculo XII. inter alia 
scripsit, ut in catalogo syriaco eius operum notatur, « librum magnum ex- 
positionis in novum Testamentum et in Apocalypsin loannis Apostoli ». 
(Assemani. B. O. T. II. p. 25. 157. 211.) Apocalypsis versio syriaca edita 
est ex codice losephi Scaligeri. 

c) Ad versiones latinas « primis fidei temporibus * factas 
quod spectat, illa non minus luculentum pro libris deuteroca- 
nonicis N. T. quam pro libris V. T. suppeditant argumentum, 
eos semper ab Ecclesia inter Scripturas sacras habitos et ab Apo- 
stolis acceptos fuisse (vide th. X. n. IL.). Latini codices saeculi IV, 
quibus Augustinus ceterique PP. usi sunt, et quorum textum 
Hieronymus graece fidei reddidit, continebant sane libros omnes 
N. T. sine distinctione inter j[zoXciyoup-evoug et (,vTtXsyog-svoug. 
Ex canonibus enim Conciliorum Africae, Innocenti! I, et ex in- 
numeris citationibus PP. latinorum evidens est, libros deutero- 
canonicos cum protocanonicis in pari omnino auctoritate fuisse 
receptos, eosque omnes quos Orígenes et Eusebius indicarunt 
esse àvriXáyoy.evouc, positos fuisse absque indicio controversiae 
inter sacras et canonicas Scripturas in Ecclesia legendas, qua 
late patebat usus codicum latinorum. Atqui non poterant septem 
illa scripta postliminio saeculo forte IV. intrudi in versionem 
et editionem latinara publicam divinae Scripturae in universa 
Ecclesia occidentis receptam. Transierant ergo illa scripta primis 
fidei temporibus una cum libris aliis absque ulla memoria aut 
mentione discriminis ex collectione primaeva aetatis apostolicae 
in hanc versionem destinatam usui Ecclesiae Romanae matricis 
et magistrae, ac ceterarum Ecclesiarum occidentis. Proindeque 
continebantur scripta illa omnia inter Scripturas primitus ab 
Apostolis Ecclesiae traditas. 

Non poterant, inquam, ea scripta postliminio intrudi in ver- 
sionem inter ss. Scripturas. Id constat imprimis ex ipsa rei de 
qua agitur, natura (vide p. 3gi.). Praeterea partes easdem sa- 
crarum Scripturarum iam saeculo lll. ineunte in suis latinis 
editionibus habebant Tertullianus et ceteri illius saeculi scri- 
ptores. Patres deinde saeculi IV. et inter hos s. Hieronymus 
ipse, qui antiquam versionem ad codices graecos correxit, quos 
maximae auctoritatis reperire poterat, nihil aliud noverunt, quam 
quod hi libri semper fuerint in latina versione cum ceteris com- 
mixti, et quod ita suscipi inter Scripturas non potuissent alii 
libri, nisi quos Apostoli tradidissent. Hoc PP. testantur in suis 
canonibus, quibus omnes libros ut canonicos et ab Apostolis 
acceptos enumerant non sane aliter, quam ut legebantur in ipsa- 
rum Ecclesiarum editione latina. « Statutum est ab Apostolis 
et eorum successoribus, ait Philastrius, non aliud legi in Ec- 

desia debere catholica nisi Legem et Prophetas et Evangelia et 
Actus Apostolorum et Pauli tredecim epistolas et septeni alias, 
Petri duas, loannis tres, ludae unam, lacobi unam, quae septem 
Actibus Apostolorum coniunctae sunt ». Philast. Haeres. LX. Ne 
forte putetur, epistolam ad Hebraeos et Apocalypsin defuisse, 
legantur ibi sequentia: « Epistola Pauli ad Laodicenses... non 
legitur in Ecclesia, et si legitur a quibusdam, non tamen in 
Ecclesia legitur populo, nisi tredecim epistolae ipsius et ad He- 
braeos interdum ». (i) Haeres. LXL De Apocalypsi quid sentien- 
dum sit, iam antea dixerat. « Sunt haeretici, qui Evangelium 
secundum loannem et ^Apocalypsim ipsius non accipiunt, et non 
intelligunt virtutem Scripturae». Haeres. XXXII. (Galland. T. VII. 
P- 4&9- 494-)- 

20. Usu et consuetudine publica ac universali libros hos omnes 
susceptos fuisse in Ecclesia diu ante Origenem et Eusebium, 
eandemque publicam consuetudinem perdurasse etiam eo tem- 
pore, quo controversia aliqua obtinuit, demonstrat ipse status 
quaestionis, ut ab Origene primum saeculo II. et deinde distin- 
ctius ab Eusebio saeculo IV. refertur. 

a) Primus inter scriptores ecclesiasticos quorum quidem mo- 
numenta supersunt, data opera catalogum librorum N. T. con- 
scripsit Origenes hom. VII. n. 1. in losue ; cf. hom. XIII. n. 2. 
in Genes., ubi sine ulla distinctione omnes enumerat. Supersunt 
quidem istae homiliae ex versione solum Rutini; modus tamen 
ipse enumerationis librorum is est, ut hic locus non videatur 
merito de interpolatione suspectus: « Sacerdotali tuba primus in 
Evangelio .Matthaeus increpuit; Marcus quoque, Lucas et loannes 
suis singulis tubis sacerdotalibus cecinerunt. Petrus etiam duabus 
epistolarum suarum personat tubis ; lacobus quoque et ludas. 
Addit nihilominus adhuc et loannes tuba canere per epistolas 
suas et Apocalypsim, et Lucas Apostolorum gesta describens. 
Novissime autem ille veniens, qui dixit: puto autem nos Deus 
novissimos Apostolos ostendit, et in quatuordecim epistolarum 
suarum fulminans tubis, muros lericho... ad fundamenta deiecit ». 

Nihilominus ab ipso Origene prima derivata est notitia, 
fuisse III. saeculo, qui de quinque ex epistolis catholicis aliquid 
dubii inferrent; unde ortum habuit distinctio in libros óp.oÀo- 


(1) De hoc discrimine dicemus inferius. 

YÓup.svcug et ;vTtXsYQ!j.cvoui, quae forma discernendi libios Scri- 
pturae ab Origene ad Eusebiurri et deinceps ad alios propagata 
est. Modus vero ipse quo hanc distinctionem referunt, manifesto 
ostendit, hos omnes libros iam pridem fuisse inter Scriptur is 
sacras, et a picrisque etiam tum habitos in auctoritate Scriptu- 
rarum; ipsosque contradictores huic auctoritati non rata sententia 
repugnasse, sed inquirentium more haesisse ancipites. 

Origenis locus ex deperdito quinto tomo in loannem, nobis 
conservatus est partira ab Eusebio (H. E. VI. 25.) partira in 
Philocalia Nazianzeni et Basilii c. 5. Ibi per modum obiectionis 
coqtra se ipsum probaturus non esse multos libros scribendos, 
inducit exemplum Apostolorum, qui paucissima scripserint; 
adeoque in eo est, ut quantum fieri potest, numerum scriptorum 
diminuat: « Paulus.. non omnibus Ecclesiis quas docuerat, 
scripsit ; sed et iis quibus scripsit, paucas admodum lineas exa- 
ravit. Petrus autem, cui tamquam fundamento superstructa est 
Ecclesia Christi... unam dumtaxat quae apud omnes in confesso 
est (p.(av ;p.oXoYoup.i'v7)v), epistolam reliquit. Concedamus vero 
et alteram, de hac enim ambigitur (Ictw z.al <^suT¿pav, 
áp.<pipáXXsTxi YaP)- Iani vero quid dicendum... de loanne? 
Qui quidem unum reliquit Evangelium... Scripsit praeterea Apo- 
calypsin... Scripsit etiam epistolam perbrevem. Concedamus 
vero etiam secundam et tertiam, neque enim omnes consentiunt 
has esse genuinas ('ctw òs zai òsuTepav zal Tpixr.v, stùsì où 
TvavTsç «patri yv®iouS eîvat Taûraç). Ambae tamen vix cen- 
tum versus continent ». ludae epistolam non ex omnium sen- 
tentia necessario admittendam esse indicat in Matth. (edition. 
De la Rue T. III. p. 814.): « si quis ludae quoque epistolam 
admittat » etc.; eodemque fere modo de epistola lacobi loquitur 
in Ioann. (T. IV. p. 3i8.). Alibi vero absque ulla existerais 
dubii significatione iisdem epistolis lacobi, ludae, 2. Petri utitur 
expresso etiam Apostolorum nomine. « ludas epistolam scripsit 
paucorum quidem versuum, sed plenam efficacibus verbis gratiae 
coelestis ». in Matth. III. p. 46a. cf. ib. 607. 692. 6g3. « Sicut 
lacobus Apostolus dicit » in Rom. T. IV. p. 604. et saepius 
alibi. «Iterum Petrus dicit: consortes, inquit, facti estis divinae 
naturae ». 2. Pet. 1. 4. in Levitic. hom. 4. T. II. p. 200. De epi- 
stola ad Hebraeos velut libro Scripturae N. T. nulla Origani 
nota erat controversia, sed propter styli a ceteris epistolis Pau- 

linis diversitatem quaeri tantum posse indicat, quis sit epistolae 
scriptor. « Antiqui homines (oi àp/aiot àv^psc), inquit, non 
temere ut Pauli eam tradiderunt » ; sententias et res certe esse 
Pauli, dictionem tamen a nonnullis adscribí Lucae vel Clementi 
Romano (apud Euseb. VI. 25.). Ita iam Origenis magister Cle- 
mens Alexandrinus (apud Euseb. VI. 14.) diversitatem styli ex- 
plicaverat, ut Paulus epistolam scripserit hebraice, Lucas vero 
graeco sermone eam interpretatus sit. Utitur Orígenes frequen- 
tissime in suis operibus hac epistola expresso Pauli nomine e. g. 
in Io. tom. II. n. 6. (T. IV. p. 60.); tom. X. n. 11. (ib. p. 174.); 
in Ps. IV. 7. (T. IL. p. 572.); in Ps. Vili. 6. (ib. p. 584.) ; in 
Thren. IV. 20. (T. III. p. 350)). 

Ex his apparet facile status quaestionis tempore Origenis. 
a) Libri omnes novi Testamenti iidem, quos adhuc habemus 
in canone, servabantur III. saeculo inter Scripturas sacras ab 
Apostolis acceptas, p) De Apocalypsi nulla, et de epistola ad 
Hebraeos nulla quoad auctoritatem sed solum quoad scriptorem 
usque ad haec tempora (Orígenes obiit anno 256.) audita erat 
controversia, v) Quinque sic dictae deuterocanonicae epistolae 
ex septem catholicis pariter comprehensae erant cum ceteris 
inter ss. Scripturas Ecclesiae, et in usu communi agnoscebantur 
ut Scriptura divina ; non tamen deerant aliqui, qui eas in du- 
bium vocarent. 

b) Verum Orígenes solum per incidens huius rei mentionem 
fecit ; distinctius et data opera Eusebius statum quaestionis non 
modo sui temporis, sed etiam aetatis antecedentis declarat. Locus 
princeps est Hist. Eccles. 1. III. c. 25. Discernit quatuor classes 
librorum, qui modo aliquo dicti fuerint ad Scripturam sacram 
N. T. pertinere. Terminus comparationis est Scriptura sacra, 
non autem per se genuinitas librorum. Distinguit nempe 'initio 
tres classes: libros in confesso apud omnes (óp.oXoyouy.évoug), 
in controversiam vocatos (;vTtÀiyop.evoug), et spurios (vo9ou«), 
quatenus vel omnium consensu pertineant ad Scripturam sa- 
cram, vel aliqui de hac eorum dignitate dubitent, vel communi 
sententia certum habeatur, eos ad Scripturam non pertinere ; 
non autem distinctio inde est, quod certus aut incertus sit scri- 
ptor, cui adtribuuntur. Id tum ex aliis tum ex eo non obscure 
colligitur, quod inter spurios ponit e. g. Pastorem, cuius auctor 
Hermas ; alios vero libros falsis nominibus Apostolorum sup- 

positos e. g. Evangelium Petri neque inter spurios sed in quarta 
classe numerat, de qua mox dicam. 

lam in prima classe ut libri omnium consensu inter Scri- 
pturas recepti (;y.oXoyoup.evoi) sunt quatuor Evangelia", Actus 
Apostolorum; epistolae Pauli (nulla facta exceptione); i. lo.; 
i. Pet.; « his adnumeranda, si videatur, Apocalypsis loannis *. 

In secunda classe continentur libri quibus contradicitur 
(ivTiXsyop-svoi); hi vero generatim sumpti dirimuntur in du- 
plicem ordinem. Ordo prior solus constituit secundam classem 
librorum, et continet illos qui, licet eis contradicatur a non- 
nullis, sunt tamen uf libri Scripturae agniti et approbati a 
plerisque (i); sive « qui sunt publici apud multos in plerisque 
Etclesiis » 1. III. c. 3i ; qui cum libris reliquis in plerisque Ec- 
clesiis sunt publici » 1. II. c. 23; « qui cum reliquis Scripturis 
sunt frequentati » 1. III. c. 3. 

Haec igitur secunda classis, teste Eusebio, comprehendebat 
libros, qui publico in usu et a plerisque erant agniti uf partes 
Scripturae divinae; nec ab illis primae classis distinguebantur, 
nisi quod a nonnullis vocaretur in dubium, ideo specifice dicti 
controversi (jvriXeyop-svot). Numerat in hac secunda classe epi- 
stolas quinque catholicas lacobi, ludae, 2. Petri, 2. et 3. loannis. 
Porro has omnes epistolas in una ecclesiastica collectione fuisse 
cum protocanonicis i. Pet. et t. Io. idque ita, ut epistola la- 
cobi primum locum teneret, manifesto indicat ipsemet Euse- 
bius IL. 23: « huius (lacobi fratris Domini) dicitur esse prima 
ex sic dictis epistolis catholicis... etiam ea quae ludae dicitur, 
una est ex septem, quae appellantur catholicae » (2). 

Tertia classis constituitur libris, qui pertinent quidem ad 
av-riXeyoy-svou; generatim dictos; sed sunt in alio ordine, et 
omnino diversi a libris secundae classis. Nomine specifico isti 
tertiae classis non dicuntur ivTiXsyo'ixivot, sed libri spurii 


(1) 'AvriXeyopivoi, yvdipipot 3'ouv ópu; ro“; rtoXXot;. Istud yviópipov non 
significat quovis modo cognitum, sed de quo est certa persuasio (vetus 
Lexicon apud Henr. Stephanum in Thesaur.); de libris usurpatum ipsi Eu- 
sebio idem significat ac genuinum 1. III. c. 38. 

(2) Où rj zco'irr, Tóiv ;vopaCopávtov xaOoXtx8v sztaroXóv rivai Xiyrrar 
où noXXol youv -üv rtaXaióiv aüvr'; épv^püvsuaav, <b; oüS: tt. Xtyopiv»); 
'loioa, pia; xai aüríj; ottave ?8v énrà Xryop-viuv xaOoXixffiv. 'Opta; ^ "tapiv 
xai raira; prrà t8» Xotirwv sv wXsiarai; ósór,poauupiva; ixxX»jaiai;. 

(v;9ot), h. e. quamvis non perniciosi tamen non solum in du- 
bium et quaestionem vocati, sed vel a plerisque, vel saltem a 
nonnullis, omnino exclusi ex censu Scripturarum (cf. 1. III. c. 3.)', 
ut sunt (teste Eusebio) Actus Pauli, Pastor, Apocalypsis Petri, 
epistola quae circumfertur Barnabae... & adhuc autem, si videa- 
tur, loannis Apocalypsis, quam aliqui, ut dixi, reiiciunt (ex nu- 
mero Scripturarum), alii vero rata sententia inserunt inter libros 
omnium consensu receptos » (syxpivouffi toI; óp.oÀoyaup-svotc). 
Quae duae sententiae de Apocalypsi quomodo consistere potue- 
rint, inferius patebit. 

Quartam classem denique nonnisi ab haereticis sub nomine 
Apostolorum intrusi et perniciosi libri componunt, « qui neque 
inter spurios numerandi sunt, sed prorsus repudiandi ut absurdi 
et impii ». 

Igitur Eusebius a) reperit epistolas quinque catholicas in 
publico Ecclesiarum usu et in una collectione cum protocano- 
nicis, et a plerisque approbatas tamquam pertinentes ad sacram 
Scripturam novi Testamenti. 3) Nemo eas definitiva sententia 
negabat pertinere ad Scripturas ; secus non in secunda illa classe, 
sed in eodem ordine cum Apocalypsi collocari debuissent, y) Ali- 
qui nonnihil dubitationis de eis inferebant, qui tamen publicam 
et communem earum receptionem non poterunt interturbare. 
&) De epistola ad Hebraeos nulla erat dubitatio, quae mentionem 
mereretur in enumeratione sedulo instituta librorum, qui sint in 
confesso apud omnes, et qui a nonnullis vocati in dubium. (Alibi 
1. HI. c. 3; 1. VI. c. 20. memorat de hac epistola quaestionem 
aliquam Latinorum, de qua postea dicemus), e) Apocalypsim 
pertinere ad Scripturas sacras aliqui post aetatem Origenis ne- 
gare coeperunt, et ideo iuxta principium ordinis ab Eusebio ado- 
ptatum ponenda fuisset in tertia classe. At ea negatio nullius fuit 
auctoritatis, et sin minus ad haereticos unice restricta, certe non- 
nisi paucorum inter catholicos ; unde nulla habita ratione istius 
erroris, liber Apocalypseos computatus est inter Scripturas omnium 
consensu admissas. 

Est igitur manifestum, etiam aetate Origenis et Eusebii hos 
omnes libros fuisse publico usu inter ss. Scripturas, atque ut 
tales a plerisque agnitos et approbatos ; dubitationes autem non 
ad Ecclesiam, sed ad scholam et ad paucorum aliquot doctorum 
cricticam inquisitionem esse referendas. 

3?. Quod pertinet ad Patrum citationes ante saeculum IV, est 
aliquod discrimen inter appellationes ad epistolas catholicas, ac 
frequentationem epistolae ad Hebraeos et Apocalypseos. Epistolas 
illas, animadvertit Eusebius 1. II. c. 23. non frequenter citari a ve- 
teribus ; in ipsa autem hac raritate citationum nonnulli saeculo 111. 
et IV. reperire sibi visi sunt rationem, cur illae in dubium vo- 
cari possent. Nihilominus praesto sunt testes satis multi ex Pa- 
tribus, quos ab aetate apostolica usque ad IV. saeculum iniens 
has epistolas velut Scripturas sacras in suis lucubrationibus prae 
oculis habuisse apparet ex modo, quo sive diserte appellant sive 
manifesto alludunt ad textus earundem epistolarum. 

Nominamus pro epistola lacobi Hermam propter expressas et 
manifestas allusiones (Pastor. 1. I. mand. XII. n. 4. 6; 1. lll. 
simii. VIII. n. 6.); Clementem Rom. ep. 1. Cor. n. 10. 12. 3i. 
coll. lac. II. 21. 25 ; in epistolis syriacis ad Virgines ep. I. n. 1l. 
12. coll. lac. III. 1.2. 5. 27; lIrenaeum 1. IV. c. 16. coli. lac. 
II. 23; Clementem Alex, qui, teste Eusebio (VI. 14.), in hypoty- 
posibus enarravit etiam libros àvTiXéyop.evGuc, « ludae et reli- 
quas catholicas epistolas» tvjv Toú'Ía zzi tx; Xgitcz; zzOoÀizà; 

(). Nomine catholicarum epistolarum intellectas esse 
septem easdem quas adhuc habemus, constat ex Euseb. 1. II. 
c. 23. De Origene diximus superius. Dionysius Alex, (de mar- 
tyrio c. 6. p. 32. ed. de Magistris) diserte ad lac. 1. 13. appellat 
tamquam ad Scripturam. In versione syriaca saeculi saltem II. 
etiam ut nunc est, hanc lacobi cura 1. Pet. et 1. Ioan, contineri, 
superius p. 446. vidimus. 

Pro 2. Petri praeter Clementem Alex, et Origenera afferri 
possunt Theophilus Antioch, ad Autolyc. 1. IL. c. i3. coli. 2. 
Pet. II. 19; Firmilianus ep. ad Cyprianum (inter Cypr. 75. 
p. 144. ed. Baluz.) (2); Novatianus de Trin. c. 8. coli. 2. 
Pet. III. 10. 12. Verba illa « dies Domini sicut mille anni », 
quae hac forma nullibi exstant nisi 2. Pet. III. 8. (longe enim 


(1) Quando igitur Cassiodorus (instit. divin, litt. c. 8.) ait, « Clemen- 
tem Alex, epistolam s. Petri primam, s. loannis primam et secundam, et 
lacobi attico sermone declarasse » ; intelligi debet, non has solas epistola-, 
a Clemente enarratas fuisse, sed harum commentarios expresse nominari 
a Cassiodoro, quia ipse eos « transferri fecit in latinum ». 

(2) Qpod ibi Firmilianus scribit: « Petrus et Paulus in epistolis suis 
haereticos exsecrati sunt », non ad primam sed necessario ad 2. Pet. refertur. 

diversa est sententiae conformatio Ps. LXXXIX. 4.) citantur iam 
in ep. Barnabae n. 15, tum a Instino dialog, cum Tryph. n. 81, 
et ab Irenaeo V. 23. 

Pro epistola /udae sunt inter testes expresso /udae et ludae 
Apostoli nomine Clemens Alex. (Paedagog. 1. III. c. 8. p. 239 ; 
Strom. IH. p. 43i; VI. p. 647.); fragmentum Muratorianum 
(Galland. II. p. 208.) ; Tertullianus (de Cultu femin. 1. I. c. 3.); 
nomine Scripturae anonymus 1. de lapsis n. 16. ad Novatianum 
nter Opp. Cypr. p. XVII). 

loannis epistolas plures una se inter Scripturas habuisse, de- 
clarant Irenaeus 1. 1. c. 16. diserte citans 2. Io. et ex 1. ac 2. 
textus coniungens, quasi utraque esset una epistola 1. III. c. 16. 
n. 5. 7; Clemens Alex. (Strom. IL. p. 38g.) a quo citatur 
« loannes in maiori epistola » ; fragmentum Muratorianum ubi 
dicitur: « epistola sane ludae et superscripti loannis duas (sic) 
in catholica habentur » (1). Dionysius Alexand. omnes tres ap- 
pellat (apud Euseb. VII. c. 25.). « loannes nec Evangelio, in- 
quit, nec epistolae catholicae suum nomen praescripsit ; sed nec 
in secunda quae habetur (2), et tertia sane brevibus loannis no- 
men prostat, verum sine nomine scriptum est presbyter ». Cy- 
prianus 2. Io. citat ad Quirin. 1. II. c. 27. p. 296 ; 1. IM. c. 78. 
p. 325., pariterque Aurelius a Chullabi in Concilio si^b Cypriano 
ünter Opp. Cypr. p. 33y.). 

De epistola ad Hebraeos Orígenes testis est (apud Euseb. VI. 
25.), eam « ab antiquis hominibus traditam esse ut Pauli epi- 
stolam ». Post Origenem Eusebius testatur, eam in omnibus 
Ecclesiis orientis in confesso esse, apud quas omnes « quatuor- 
decim epistolae Pauli publicae sunt et manifestae » TCpóòv$.ot 
xal catpei; (Eus. 111. 3.). Hieronymus repetit, « eam non solum 
ab Ecclesiis orientis, sed ab omnibus retro ecclesiasticis graeci 
sermonis scriptoribus quasi Pauli Apostoli suscipi ». (Ep. 129. 
ad Dardan. n. 3. T. I. p. 965.) Sane ante Origenem Clemens 
Alexandrinus, et ante hunc « beatus senex », qui Pantaenus esse 
creditur, testati sunt Epistolam esse Pauli (Euseb. VI. 14.). Ire- 


(1) Forte hic scriptor cum Irenaeo 1. et 2. Io. computavit velut unam 
epistolam. 

(2) "Ev OEWtlpa sspoplvífjv. Hoc verbum per se non indicare dubiam 
epistolam, patet ex Euseb. III. 25, ubi ipsam 1. Io. sane a nemine in du- 
bium vocatam dicit cépopivTjv 'Iwávvov npotipav. 

naeus item ea usus est (Euseb. V. 26.), et Romanus Clemens 
ex eadem « multas inseruit sententias » in sua l. ad Corinthios 
epistola (Euseb. III. 38; Hieronym. de vir. illust. sub verbo 
Clemens' Quamvis vero aliqui, ut reterunt Clemens Alex, el 
Origen. (Euseb. VI. 14. 25.) et s. Hieronymus (ep. ad Dardan. 
l. c.) dictionem graecam epistolae non Pauli sed Lucae vel 
Clementis vel Barnabae esse dicerent, nulli tamen erant in uni- 
verso oriente usque ad Arianos (Theodoret. praefat. in Heb.; 
Epiphan. haeres. LXIX. n. 27.), qui canonicam epistolae au- 
ctoritatem in dubium vocarent. In occidente saeculo III. primum 
occasione disputationum cum Montanistis aliquid dubii incidisse, 
seu verius aliquam oeconomiam in usu epistolae fuisse adhi- 
bitam, quae nonnullis ansam praebere potuit dubitandi de ipsa 
epistola, referunt Eusebius III. 3; VI. 20. 21. et ex Eusebio s. Hie- 
ronymus (de vir. illust. v. Paulus et Caius; comment, in 
Is. Vili. 18. T. IV. p. 125); Philastrius haeres. LX1 ; August. 
Civ. Dei XVI. 22; Exposit. inchoat, in Rom. n. it ; ex illis 
deinde Primasius praefat. in Heb. et Isidoros Etymolog. VI. 
c. 2; de Offic. I. c. 12. De hac dubitatione inferius dicemus. 

Apocalj'psin inde a tempore quo scripta erat, usque ad sae- 
culum III. labens Patres vetustissimi unanimi consensu testantur 
opus esse s. loannis Apostoli, pertinens ad Scripturam. In eam 
ut in divinum Apostoli librum, commentarios scripserunt Melito 
(Euseb. IV. 26), Hippolytus (ut testantur inscriptio in statua 
Vaticana, Hieronymus de viris illustr., lacobus Edessenus in 
Ephremi Opp. syr. T. I. p. 292, Andreas Caesar. Bibl. Max. 
PP. T. V. p. 590.). Papias qui fortasse ipsius loannis fuerat 
auditor, hunc librum « ut divinum et fide dignum tradidit ». 
(Andreas Caesar, in Apoc. l. c.) Praeterea diserte et expresso 
etiam loannis Apostoli et divinae Scripturae nomine citabant 
Apocalypsin usque ad aetatem Origenis, lustinus dialog, n. 81", 
Theophilus Antiochenus (Euseb. IV. 14); Irenaeus IV. 20; V. 
26. 3o; Apollonius Ephesinus presbyter (Euseb. V. 18); Ec- 
clesia Viennensis ep. ad Ecclesias Asiae n. i5. (Galland. I. 

704); fragmentum Muratorianum ; Clemens Alex. Paeda- 
gog. I- n. 12. etalibi; Tertullianus contr. Marc. IV. 5; Cypria- 
nus ad Quirin. et alibi saepe; Confessores Romani ep. ad Cy- 
prianum (inter Cyprianicas ep. 25. p. 36.). Imo Irenaeus 1. V. 

3o. provocat ad codices suo tempore iam vetustos , et ad 

discipulos tamquam testes, qui « facie ad faciem viderant loan- 
ncm ». Origenes vero eo ipso in loco, ubi dubia omnia dili- 
genter commemorat, quae suo tempore de nonnullis libris N. T. 
alicubi exstabant, Apocalypsin cum Evangelio et prima epistola 
absque ulla significatione controversiae collocat inter opera loan- 
nis Apostoli, de quibus apud omnes constabat unanimi consensu. 
(Euseb. VI. 25. supra p. 449. 400.) Primus qui in disputa- 
tione cum Nepotianis millenariis alicuius controversiae de hoc 
libro meminisse reperitur, est Origene posterior Dionysius Ale- 
xandrinus (Eus. Vili. 25.), de quo inferius dicemus. 

Ex modo igitur, quo Patres vetustissimi usque ad III. sae- 
culum labens usi sunt epistola Pauli ad Hebraeos et Apocaly- 
psi loannis Apostoli manifestum est, et ex modo quo usi sunt 
epistolis catholicis, quantum ex ipsa indole harum epistolarum 
et operum Patrum exspectari potest, apparet, hos libros omnes 
inde a temporibus apostolicis universali consuetudine fuisse in- 
ter ss. Scripturas receptos. 

II. Susceptio horum omnium librorum inter Scripturas di- 
vinas, et apostolica origo Traditionis confirmatur ex diserta do- 
ctrina, ut continetur in catalogis, quibus libros unanimi et uni- 
versali consensu in ecclesia sacris Scripturis adnumeratos con- 
signare propositum erat. 

!?. Canones omnes Ecclesiae occidentalis quos memoravi- 
mus th. XI, absque ullo discriminis indicio et deuterocanonicos 
libros commiscendo protocanonicis, ad significandam nempe eo- 
rum omnium identicam auctoritatem, comprehendunt omnes et 
solos libros N. T., quos adhuc habemus in canone Ecclesiae 
catholicae. Huiusmodi sunt collectio Scripturarum, qualis pro- 
batur fuisse in ipsa primitiva editione latina', tum canones Con- 
ciliorum Africae et Augustini, Pontificum Innocentii I, Gelasii l. 
vel Hormisdae, subsequentium deinde recensiones, nempe Cas- 
siodori, Isidori, Ildephonsi etc.; atque ex istis Patrum docu- 
mentis inde a saeculo VI. in corpus luris seu in diversas col- 
lectiones canonum inserti indices librorum sacrorum. 

20. Imo illi etiam Patres, qui in oriente quoad libros V. T. 
controversiam aliquam existentem suis in catalogis declarare ne- 
cessarium existimabant, consensum quoad libros N. T. invene- 
runt tam universalem, ut saltem plerique controversiam non 
putaverint mentione dignam, et libros nostros omnes numera- 

verint inter óu.oXoyoup.svoug et admissos unanimi conáensione. 
Ita quoad N. T. plenum referunt canonem, ut deinceps defini- 
tus est in Concilio Tridentino, Athanasius, Synopsis Athan.i- 
siana, Epiphanius (haeres. LXXI. confut. 5. T. I. p. 941.), 
Rufinus, Hieronymus (ep. 53. n. 8. ad Paulin.), Leontius, Da- 
mascenus (1) 11. cc. 

' 3°, Inter Patres reliquos , qui ratione dubitationis exortae 
aliquos ex his libris collocant extra numerum universali con- 
sensu receptorum (óp.oXoyoup.svci^v), nullus est, qui non retineat 
eorum saltem unum vel alterum. In libris deinde quos omit- 
tunt, plerique neque inter se consentiunt. Epistolam ad Hebraeos 
omnino omnes ponunt inter ceteras Pauli epistolas, si excipias 
fragmentum Muratorianum. De Origene et Eusebio primis ali- 
cuius distinctionis relatoribus superius satis dictum est. Ex ceteris 
habent inter libros communi consensu receptos omnes septe») 
epistolas catholicas, et solam omittunt Apocalypsin Nazianze- 
nus, Cyrillus, Concilium Laodicenum, canon ultimus apostoli- 
ca, Nicephorus (exscribens Nazianzenum vid. p. 422. 423. 437 .). 
Tres epistolas catholicas 1. Pet. 1. Io. lac. habent inter jp.o- 
Xoyovj/.évaç, remissis quatuor reliquis cum Apocalypsi ad àvT.- 
XsYop.év».cg, editio syriacae versionis simplicis (forte inde a sae- 
culo IV. aut V. cf. supra p. 443. seq.) tum Amphilochius et 
auctor Synopsis inter Opp. Chrysostomi T. VI. p. 318. Duas 
tantum 1. Pet. 1. Io. ponit in primo ordine lunilius Africanus, 
quibus, inquit, « adiungunt quamplurimi quinque alias, quae 
Apostolorum canonicae nuncupantur, id est lacobi unam, Petri 
secundam, ludae unam, loannis duas». De Apocalypsi, ait, 
« apud orientales admodum dubitatur ». (De Part. div. leg. I. I. 
c. 4. 6. Fragmentum Muratorianum (2) recenset quatuor Evan- 
gelia, Acta, tredecim epistolas Pauli, Apocalypsin loannis, qui 
dicitur Pauli praedecessor; ex epistolis catholicis illam Judae 
et duas loannis. Desunt igitur non solum ep. Heb. lac. 2. Pet. 
sed etiam /. Pet. (3), de qua nemo umquam dubitavit. Unde 


(1) Damascenus in eo abundat, quod ex Concilio Trullano ponit inter 
libros sacros N. T. etiam canones apostólicos. 

(2) Textum correctius edidit Wieseler (vid. Introduci, in N. T. Val- 
roger T. I. p. 76.). 

(3) Non videtur probabilis coniectura Hugii, qui (Introduci. T. I. p. 12$.) 
reperire voluit in fragmento utramque epistolam Petri, primam ut certam, 

quamvis in eo documento non pauca sint obscura, et scopus 
ipse particularis ad quem ibi librorum censio instituitur, non 
satis liqueat, illud tamen certum est, auctori, quisquis fuerit, 
non fuisse propositum distincte et sensu excludente designare 
catalogum omnium librorum, quos reperir in Ecclesia catholica 
admissos inter Scripturas. 

Si iam haec simul computes, Patres inde a saeculo II. et 
III, et adhuc frequentius ac disertius IV. et V. saeculo, ad libros 
omnes novi Testamenti tamquam ad Scripturam divinam ap- 
pellasse absque ullo discrimine; cum diserta deinde doctrina 
qua omnes iidem libri numerantur inter Scripturas unanimi con- 
sensu receptas in Ecclesia, plenissime conspirare universalem 
usum ecclesiasticum ; si insuper prae oculis habeas regulas , 
secundum quas scopus et genuinus sensus Patrum in canoni- 
bus deficientibus consignandis explicari debet (th. XIII. n. II.); 
manifestum est libros omnes N. T, in Ecclesia semper ita fuisse 
receptos tamquam sacras Scripturas, ut Traditione apostolica 
transmissi demonstrentur. Sane vero ad vim demonstrationis in- 
telligendam adtendatur oportet tum generatim ad principia, qui- 
bus Ecclesia in custodiendo deposito quavis aetate regebatur (de 
Trad. th. IX. n. I. 40.), tum nominatim ad sollicitudinem, qua 
Scripturae « apud presbyteros » Ecclesiarum custodiebantur, et 
privarim ac publice legebantur. 


alteram tamquam dubiam. Locus fragmenti hic est: « Epistola sane ludae 
et superscripti loannis duas (sic) in Catholica habentur; et Sapientia ab 
amicis Salomonis in honorem ipsius scripta. Apocalypse (Apocalypsis vel 
Apocalypses) etiam loannis. Et Petri (vel: etiam loannis, et Petri) tantum 
recipimus, quam quidam ex nostris legi in Ecclesia nolunt «. Iam Hug hoc 
ultimum incisum coniectat graece fere ita fuisse: xai Lltrcou aóvrjv rtapa- 

zapiC Ttve; íju.<3v avayivdiuzítjOai èv ézzX»)ala où OIXo jii, « et Petri 
unam solam (epistolam) suscipimus, praeter quam quidam nostrum aliam 
in Ecclesia legi nolunt ». At in fragmento omnino de Apocalypsi Petri, 
non de epistolis sermo esse videtur. 

Explicatur origo dubitationum circa libros 
deuterocanonicos N. T. 


« Si quae saeculo III. et IV. de aliquot novi Testamenti libris dubi- 
» tatio incidit, ea cum libri iidem iam manifesta Traditione suscepti erant 
» in Ecclesia, ex adiunctis quibusdam causam habuit et originem, ita ut 
» nec Traditionis constantiam interrumpere, nec certitudinem labefactare 
» potuerit, moxque quinto iam saeculo universali consensioni penitus cesserit. 


Vidimus th. X. dubitationes circa libros deuterocanonicos 
V. T. qui sane omnes simul ab Apostolis fuerant Ecclesiae tra- 
diti, unam et eandem originem habuisse ex comparatione Scri- 
pturarum Ecclesiae cum censione hebraica. Libros N. T. quos 
Apostoli non iam scriptos repererunt, sed paulatina longiori 
temporis decursu (inter annum 32. et 96. aerae vulgaris) ipsi 
conscripserunt, facile quidem intelligitur non fuisse simul omnes 
omnibus Ecclesiis traditos, atque potuisse plures paucioresve per 
aliquod tempus non valde diuturnum nonnullis Ecclesiis manere 
incompertos. At difficilius explicatur, quomodo III. saeculo post 
collectionem Scripturarum sacrarum iam pridem absolutam et' 
quotidiano usu confirmatam, ut ex ipsis relationibus dubitatio- 
num aperte colligitur, potuerint nihilominus intra fines Ecclesiae 
in controversiam vocari libri, de quibus agimus. Declaratio ori- 
ginis dubiorum simul demonstrabit labile eorum fundamentum, 
eoque magis patefiet firmitas et certitudo Traditionis. 

Si dubia illa III. saeculo commemorata penitius inspiciantur, 
apparet eorum originem revocari potissimum ad duplicem fon- 
tem ; ad applicationem criterii negativi ex raritate citationum 
penes antiquiores scriptores, et ad cautionem ac quandam oeco- 
nomiam inductam propter abusum errantium in interpretatione 
doctrinae libris contentae. Criterium negativum maxime ad epi- 
stolas catholicas applicabant; sublesta aut falsa interpretatio do- 
ctrinae librorum primum minus frequenti usui eorundem in non- 
nullis Ecclesiis, et deinde dubitationi de scriptore ac demum de 
auctoritate epistolae ad Hebraeos et Apocalypseos ortum dedit. 
Primo igitur de' catholicis epistolis, deinde de ep. Heb. et de 
Apocalypsi dicemus. 

I. Quamvis critici illi doctores saeculo III. et IV. repererint epi- 
stolas catholicas omnes in una collectione septenarii numeri cas- 
que numquam seiunctas, ac viderent sine discrimine hanc col- 
lectionem totam et singulas eius epistolas publico in usu Ec- 
clesiarum, putabant tamen Traditionem maxime exquirendam 
esse in citationibus veterum scriptorum; cuiusmodi diligentissi- 
mae inquisitionis exemplum habemus in Eusebio. Cum vero 
insuper nonnisi citationum expressarum rationem haberent, ubi 
has raro et a paucis factas esse reperiebant, existimabant ratio- 
nem esse sufficientem non quidem negandi genuinitatem et con- 
sequenter auctoritatem canonicam libri, sed tamen dubitandi, 
utrum de ea certo constaret; ac propterea librum non in prima 
sed in secunda classe inter ; VTiXivcusvoy; recensebant. « Scien- 
dum est, inquit Eusebius de epistola lacobi, quod suppositionis 
suspecta est. » Quomodo haec suspicio cadere potest in episto- 
lam, quam ipsemet fatetur ordine primam inter catholicas? En 
rationem : « scilicet non multi veterum eius meminerunt, sicut 
neque illius quae ludae dicitur, et est ipsa quoque ex septem 
catholicis sic appellatis ». Euseb. II. 23. At quis non videt, hanc 
rationem negativam nullius esse valoris, si de Traditione aliunde 
etiam constare potest quam ex citationum frequentia, et si ra- 
ritas citationum demonstrari nequeat causam habuisse in igno- 
ratione librorum aut in negatione canonicae eorum auctoritatis? 

i°. Argumentum negativum, etiamsi hypothesis esset veris- 
sima, id unum efficeret, Traditionem non potuisse probari di- 
sertis veterum testimoniis, quod profecto non sufficit ad eam 
dubiam reddendam, si aliis certis argumentis et indiciis proba- 
tur. Atqui publicus Ecclesiarum usus et immemorabilis compre- 
hensio harum epistolarum inter Scripturas sacras, quem usum 
et quam comprehensionem Eusebius ipse testatur, atque adeo 
semper vigens et constans Ecclesiae persuasio efficacius et cer- 
tius demonstrat apostolicam Traditionem, quam singulae cita- 
tiones hinc inde in veterum scriptis repertae. 

2?. Argumentum negativum nullam prorsus vim habet, nisi 
demonstretur ea fuisse adiuncta, et eam librorum de quibus 
quaeritur indolem, ut scriptores necessario ad talem librum ap- 
pellare debuissent, si eius auctoritatem  agnovissent. Nisi enim 
adiuncta ita habeant, ex silentio numquam inferri potest, quid 
scriptor de libro eiusque auctoritate senserit. Atqui generatim 

talia adiuncta et talis libri indoles non nisi rarissime demon- 
strari possunt; speciatim in causa praesenti aliqui ex his libi is 
ita comparati sunt, ut potius vehementer mirandum foret, si 
frequentes eorum apud PP. primae aetatis occurrerent citationes. 
Quomodo enim frequentem exspectes necessitatem aut opportu- 
nitatem appellandi ad epistolas paucis omnino versibus constantes, 
insuperque rebus ac sententiis fere cum aliis libris convenientes, 
ut sunt epistola ludae coincidens cum 2. Petr. II. et utraque 
loannfc;; quarum secunda fere ex integro, tertia quatenus non de 
privatis personis agit, convenit cum epistola prima loannis ? 

3?. Hypothesis ipsa non est undequaque vera, si non solum 
ad disertas citationes restringatur, sed ad usum harum episto- 
larum generatim apud vetustos Patres extendatur. Saltem ita res 
et verba ex his epistolis in sua scripta transtulerunt, ut ex Pa- 
tribus illis constans et communis usus Ecclesiae inde ab aetate 
apostolica confirmetur (vide supra p. 453. sq.). Tantum abest, 
ut ex silentio aliquid inferri possit contra universalem consue- 
tudinem et viventem in praxi Ecclesiae Traditionem. 

40. Alioquin fatentur illi ipsi, qui dubitationes ortas referunt, 
epistolas easdem in publico usu Ecclesiarum  perseverasse et a 
plerisque fuisse agnitas, atque ipsimet eis tamquam Scripturis 
sacris et apostolicis utuntur. Nemo autem umquam retulit aut 
explicuit, quando, a quibus, quomodo libri humani imo sup- 
posititii in Scripturas divinas intrudi, et inter Scripturas in Ec- 
clesiarum constantem et publicum usum adoptari potuerint. Et 
sane talis usus nisi ex Traditione apostolica explicari nequit. 

5?. Porro genuinitas Traditionis extra omne dubium ponitur 
per consensum universalem omnium Ecclesiarum tempore sub- 
séquente. Nam IV. et V. iam saeculo catalogi fere unanimes, 
exceptis paucissimis orientalibus (Amphilochii, synopseos Chry- 
sostomi) qui Eusebium sequuntur, habent omnes epistolas inter 
óp.oAovoujj.ivac, ut vidimus superius p. 437. 428. Deinceps vero 
vix amplius apparent dubitationis vestigia, nisi forte in extremo 
oriente inter Syros, unde lunilius Africanus (de Partibus divin, 
legis 1. 1. c. 6.) a suo magistro Paulo ex schola Nisibena ac- 
ceperat notitiam de aliqua controversia quoad has quinque epi- 
stolas catholicas, si tamen ea non sit potius erudita relatio ani- 
madversionum Origenis et Eusebii, quam expositio status quae- 
stionis Vo. saecuto. 

Ex dictis iam satis constat, dubia quoad epistolas catholicas 
non solum non universalia sed restricta fuisse ad scholam, quae 
nec usum in vita publica Ecclesiae interturbare, nec Traditionis 
constantiam- interpolare potuerunt. 

II. De epistola ad Hebraeos Eusebius, 1. III. c. 3; 1. VI. c. 20, 
et ex eo s. Hieronymus (in Is. Vili. 18. T. IV. p. 125; ad 
Dardan. ep. 12g. n. 3; de viris illustr. v. Paulus, Caius, et 
alibi); s. Augustinus (Expos, in Rom. inchoata n. 11; Civ. 
Dei XVI. 22.); ex illis deinde Primasius (praefat. in Heb. quamvis 
non sine stomacho contra dubitatores Bibi. Max. PP. T. X. 
p. 246.); Isidorus (Etym. 1. VI. c. 2; de Offic. 1. I. c. 12) 
referunt, eam unanimi consensu apud orientis quidem Ecclesias, 
non tamen ab omnibus occidentalibus esse receptam ut Pauli. 
Imo Hieronymus in Is. et ad Dardan. 1. c. ait: hanc epistolam 
« latina consuetudo inter canonicas Scripturas non recipit » ; 
etiam secundum opinionem Augustini in Rom. 1. c. quia no- 
men Pauli non est praefixum, « nonnulli eam in canonem Scri- 
pturarum recipere timuerunt ». 

Res est valde mira; tam multi post Eusebium sermonem 
habent de hominibus, qui huic epistolae contradicant , et illi 
homines uspiam comparent. Ipsi qui hoc narrant, eam sine ulla 
dubitatione recipiunt; nullus est catalogus sive occidentalis sive 
orientalis, qui eam non recenseat cum reliquis Pauli epistolis 
inter Scripturas unanimiter receptas, unico excepto fragmento 
Muratoriano, ex quo ipso quid eius auctor senserit, non est li- 
quidum; nullus potest proferri scriptor catholicus, cuius opera 
supersint et a nobis examinari queant, qui epistolae auctoritatem 
canonicam in dubium vocaverit (1); innumeri' eam citant non 
solum orientales sed occidentales Hieronymi et Augustini aetate, 
absque ullo dubio, ut librum Scripturae et ut epistolam Pauli 
Apostoli. Vix non suspicareris , Eusebium errasse, et reliquos 
simpliciter retulisse illius narrationem. Attamen re penitius in- 
specta non potest negari, fundamentum exstitisse huius narra- 


(1) Eusebius VI. 20. narrat quidem, Caium Romae disputantem ad- 
versus Proclum Montanistam tredecim solum numerasse Pauli epistolas ; 
sed ex omissionis appellatione nondum inferri debet dubitatio de ep. Heb.; 
potuit enim omissionis esse alia ratio. Ceterum quid Caius senserit, non 
possumus examinare, cum nulla eius scripta habeamus reliqua, nisi forte 
eius sit fragmentum Muratorianum, ut multi putarunt. 

tionis; apparet enim III. et alicubi adhuc IV. saeculo, ex quo 
tempore Montanistarum et Novatianorum haeresis Ecclesiam in- 
festam habuit, occidentales Patres caute hac. epistola usos esse. 
Cyprianus numquam in suis scriptis eam adhibet, Tertullianus 
ipse iam Montafiista quamvis pro more suae sectae ex illa er- 
rorem confirmare nitatur, tamen non Paulo sed Barnabae tri- 
buit (de Pudicit. c. 20.). Ex hoc autem usu minus frequenti 
poterant induci dubitationes, quas tamen necesse est dicere num- 
quam nisi ad paucos propagatas fuisse. 

Sane constat testimonio veterum, Novatianos suum errorem 
quo peccata aliqua potestati clavium subtracta et irremissibilia 
asserebant, potissimum ex Heb. VI. 4. 5. defendere consuevisse. 
Testantur id Epiphanius Haeres. LIX. n. 2; Hieronymus contr. 
lovin. 1. II. n. 3. T. IL p. 325; auctor l. de falsa et vera 
Poenit. c. 3. (in appendice Opp. August. T. VI.) Theodore- 
tus in h. 1.; Marcus Aegypt. opuse. 111. de Poenit. (Galland. Vili, 
p. 32.5; Eulogius Alex, (apud Photium cod. 280.). De Mon- 
tanistis Novatianorum praedecessoribus idem indicat s. Hiero- 
nymus l. c.; et sane Tertullianus iam Montaíiista (1. de Pudi- 
cit. c. 20.) pro eodem errore eundem locum urget non sine 
vehementia. 

Iam vero videmus, primum in disputatione cum Montaífiista 
Proclo hanc cum ceteris epistolis Pauli « non fuisse connume- 
ratam » a Caio presbytero, ut narrat Euseb. VI. 20; vel, ut 
s. Hieronymus narrationem Eusebii exprimit efficacius, eam 
Caius dixerit « Pauli non esse ». Hanc oeconomiam catholici 
alii videntur imitati esse. Certe Philastrius asserit, eam minus 
frequenter legi quam reliquas epistolas Pauli, et huius rei ra- 
tionem adfert ex difficultate nonnullorum textuum, nominatim- 
que commemorat periculum haeresis Novatianae, quod sane non 
ex verbis epistolae, sed ex praepostera haereticorum interpreta- 
tione timeri potuisse intelligendum est. (Haeres. LX. LXI.) « l-e- 
guntur, inquit, Pauli tredecim epistolae et ad Hebraeos inter- 
dum... Quia factum Christum dicit in ea (Heb. IHI. 2.), inde 
non legitur; de poenitentia autem propter Novatianos aeque ». 
Ceterum eos qui epistolam Pauli esse negant, ipse Philastrius 
(Haeres. XXXII.) haereticis accenset; unde evidens est, quod 
diximus, Philastrium errores, quos indicat, non ipsi epistolae 
sed detorsionibus haereticorum adseripsisse. 

Tota itaque historia ad haec fere capita revocari potest, 
a) Patres vetustissimi qui data opera de libris canonicis et de 
hac epistola nominatine disseruerunt, docent eam Ecclesiis inde 
a prima antiquitate (irapá twv  àpyalwv Orig.) tra- 
ditam esse ut librum Scripturae et epistolam Pauli. Doctores 
Alexandrini, ut Clemens et Orígenes, animadverterunt aliquam 
diversitatem a ceteris epistolis Paulinis, sed eam opportune con- 
ciliabant cum Traditione (supra p. 454. 4?5). D) In Ecclesiis 
orientalibus unanimis semper fuit consensus tum de auctoritate 
canonica epistolae, tum de scriptore Paulo saltem quoad res et 
sententias, c) In occidente eadem continebatur semper inter li- 
bros s. Scripturae, et in omnibus catalogis occidentalibus aeque 
ac orientalibus numerata est inter libros canonicos, d) Propter 
abusum tamen Montanistarum et Novatianorum Ill. saeculo ali- 
qui scriptores catholici occidentales libentius abstinebant ab ap- 
pellationibus ad illam, alicubi etiam cautius legebatur in Ecclesia. 
€) Inde nonnulli eam alteri quam Paulo tribuere malebant, non 
Traditione sed argumentis nixi internis; tum aliqui etiam ca- 
nonicam auctoritatem in quaestionem vocabant, qui nec multi 
nec magnae auctoritatis esse poterant, cum nullus scriptor su- 
persit qui ita senserit, sed id unice memoriae proditum sit ab 
aliis. Atqui talis ab externa occasione postliminio superveniens 
oeconomia et aliquorum dubitatio, profecto Traditionem aposto- 
licam et persuasionem communem  interturbare non poterat. 

III. Superius vidimus, Apocalypsin perpetua serie testium 
inde ab ipsis loannis discipulis usque ad Origenem in Ecclesia 
non modo occidentis sed etiam orientis habitam fuisse inter li- 
bros sacros, et genuinam Scripturam loannis Apostoli. Nec Ori- 
geni adhuc quidquam de dubitatione inter catholicos innotuerat; 
secus enim eam non cum Evangelio et prima epistola inter li- 
bros óxgXgyojj.svoj; et unanimi consensu susceptos , sed cum 
2. et 3. epistola inter libros potuisset, de quibus dubitabatur 
(vide supra p. 455.). 

Ultimis annis Origenis Episcopus Aegyptius Nepos conten- 
dens, Scripturas ubique sensu non tropico sed immediato in- 
telligendas esse, doctrinam de regno millenario ex Apocalypsi 
asseruit scripto etiam libro « adversus Allegoristas ». Cum multi 
in Arsinoitica praefectura Nepotis doctrinam amplecterentur, et 


res paulo post Origenis obitum in apertum schisma et defectio- 

nem Ecclesiarum vergeret (Origenis obitus contigit anno 256, 
schisma Nepotianum circa annum 264.), Dionysius Origenis in 
regenda schola catechetica successor et deinde Episcopus Alexan- 
drinus ad hos homines ab errore revocandos scripsit adversus 
Nepotem duos libros « de Promissionibus », quorum in II. egit 
de Apocalypsi. Admittebat ipse quidem eam ut librum « pro- 
phetae » et hominis « sancti ac divinitus inspirati » (1); ex ar- 
gumentis tamen internis, ex stylo et ductu sermonis, facta com- 
paratione cum Evangelio et epistolis loannis, eam alterius loannis 
non Evangelistae esse censuit. Quoad doctrinam autem libri, 
« arranum quemdam, ait, planeque admirabilem singularum 
rerum sensum latere existimo. Nam etsi ipse non intelligo, sed 
tamen assumo profundiorem quemdam sensum verbis subesse, 
caque non meo ipsius iudicio metior atque aestimo, sed plus 
fidei tribuens, sublimiora esse censeo, quam ut a me percipian- 
tur ». Ipse itaque Dionysius de inspiratione et divina auctoritate 
libri consentit cum ceteris, solum dubitans de homine libri scri- 
ptore, quis fuerit. Imo sicut quoad doctrinam libri confutavit 
Nepotis opinionem, ita de scriptore et divinitate libri ea quae 
commemoravimus, scripsit adversus libri calumniatores. Paulo 
enim ante, verba citata ita narrat: « Nonnulli ex iis qui fuerunt 
ante nos (rivèç tóv -på (x4), librum hunc repudiarunt pe- 
nitus ac refutarunt, singula eius capita refellentes eumque abs- 
que sensu et ratiocinatione (jauXXoytGTOv) esse monstrare vo- 
lentes... Non modo Apostolorum neminem sed neque omnino 
aliquem ex sanctis et Ecclesiae viris huius scriptionis esse au- 
ctorem; Cerinthum loannis nomen... operi suo indidisse » (apud 
Euseb. 1. VIL cc. 24. 25). 

Haec prima audita est adversus Apocalypsin non modo du- 
bitatio, sed plena negatio et atrox calumnia. Iam vero aio, hos 
calumniatores non fuisse homines Ecclesiae catholicae sed haere- 
ticos; nihilominus hanc Dionysii narrationem fuisse unicam ra- 
tionem Eusebio, cur Apocalypsin non certo et necessario inter 
libros cp.GÀoyoup-évGuc ponendam esse significaverit (1. Ill. c. 25.). 

Non possunt esse catholici, talem enim catholicorum sen- 
tentiam Orígenes, ut de aliis rationibus nihil dicam , non po- 
tuisset ignorare; et si eam novisset, non potuisset Apocalypsin 


(1)'Ayloj [|üv yzc. sivat -ivo; zai ÜOjoxveáotou sjvaivw. 

cum Evangelio et prima epistola numerare inter libros unanimi 
consensu susceptos, eo in loco ubi totus est in indicandis omni- 
bus dubiis, quae quovis modo de libris Scripturae existebani 
(p. 426.). Epiphanius (Haeres. LI. n. 3. 32. sq.) describit hae- 
reticos nomine Alogorum (twv ákóvtov), qui scripta omnia 
s. loannis respuentes, Apocalypsin nominatim adscribebant Ce- 
rintho, eamque velut absurdam per singula capita refutabant. 
Iam vero haec Epiphanii narratio plane coincidir cum iis, quae 
Dionysius refert de nonnullis, qui ante suam aetatem Apocaly- 
psin penitus repudiarunt, singula eius capita refellentes velut 
scripta absque sensu et ratione. Ergo hos Alogos vel his similes 
haereticos, non vero homines Ecclesiae catholicae, a Dionysio ut 
repudiatores libri sacri indicatos esse putabimus. (Vide Hug. In- 
troduci. T. IL $ 184) 

Alterum, quod dixi de Eusebio unice hanc Dionysii narra- 
tionem secuto, prorsus evidens est. Nam a) eo in loco ubi de- 
scribens libros N. T. ait, Apocalypsin posse poni vel inter re- 
ceptos unanimi consensu (ó|AoXóyOj[isvoug) vel inter spurios: 
« quam aliqui repudiant,' alii Vero definitive collocant inter 
susceptos unanimi consensu », eo inquam ipso loco (1. 111. c. 25.) 
promittit, se alibi expositurum, « quid de ea veteres siytserint ». 
Atqui nullo alio in loco quidquam exponit de veterum sententia 
circa Apocalypsin, nisi hisce capitibus 24. 25. 1. VIL, ubi refert 
narrationem Dionysii. Ergo haec sola narratio continet senten- 
tiam illam veterum, quae ei fundamentum erat affirmandi, Apo- 
calypsin ab aliquibus inter libros certo non divinos ac spurios 
recenseri. p) Solum ex narratione, ut est apud Dionysium, 
explicari potest illa sane mira affirmatio Eusebii, cum librum 
non in secunda classe inter dubios, sed vel in prima inter certos, 
vel in tertia inter spurios collocandum esse dicit. Ad hoc enim 
necesse est, ut neminem repererit dubium de libri auctoritate, 
sed plerosque illum certo asserentes divinum , nonnullos vero 
omnino respuentes eo prorsus modo, quo est in narratione Dio- 
nysii. In eo deceptus est Eusebius, quod illos nonnullos puta- 
verit fuisse catholicos. 

Post Eusebium IV. et. V. saeculo saepius narratum reperi- 
mus, apud orientales Apocalypsin non recipi, eo fere modo quo 
dicebantur occidentales non admisisse epistolam ad Hebraeos. 
« Quod si epistolam ad Hebraeos Latinorum consuetudo non 


— 467 — 

recipit inter Scripturas canonicas, ait s. Hieronymus, nec Grae- 
corum quidem Ecclesiae Apocalypsin loannis eadem libertate 
suscipiunt; et tamen nos utramque suscipimus non huius tem- 
poris consuetudinem, sed veterum scriptorum auctoritatem  se- 
quentes ». (Ep. «29. n. 3. ad Dardan.) Reipsa in nonnullis ca- 
talogis orientalibus eius aetatis omittitur, vel ponitur inter libros 
àvTiXiYoy.ivGj; (supra p. 427.). Aliqui etiam Patres, ut Cyril- 
lus Hierosolymitanus, ab eius citationibus abstinent. Nihilomi- 
nus non modo occidentales, sed etiam multi catalogi orientalium 
eodem tempore pergunt eam recensere inter ojxoXoYOuaevou; nulla 
habita ratione invectae dubitationis, et PP. graeci numero plu- 
rimi, auctoritate gravissimi saec. IV. eam sine ullo indicio con- 
troversiae adhibent ut librum s. Scripturae et librum loannis 
Apostoli, adeo ut quemadmodum  Philastrius in occidente (Hae- 
res. XXXII.) ita Epiphanius in oriente (Haeres. LI. impugna- 
tores Apocalypseos non alios noverit quam haereticos. 

Quamvis igitur IV. saeculo in oriente non idem unanimis 
fuerit consensus sicut tempore ante schisma Nepotianum, hu- 
iusmodi tamen non ex Traditione sed aliunde sero superindu- 
ctae haesitationes Traditionis constantiam labefactare non pote- 
rant; unde sicut de ceteris libris N. T. ita etiam quoad Apo- 
calypsin post saeculum V. nulla amplius reperiuntur vestigia 
dissensionis. 


THESIS XVII. 


Declaratur, quod s. Hieronymus dixit de consuetudine 
non suscipiendi epistolam ad Hebraeos et Apocalypsin. 


« Quod s. Hieronymus ait ep. ad Dardanum n. 3. « si Latinorum con- 
suetudo epistolam ad Hebraeos non recipit inter Scripturas canonicas, 
nec Graecorum quidem Ecclesiae Apocalypsin loannis eadem libertate su- 
scipiunt » ; id nec ipse s. doctor dixit, nec inspectis monumentis intelligi 


potest de consuetudine communi et publica, sed tam quoad epistolam 


quam quoad Apocalypsin accipi debet sensu restricto ad privatas dubi- 
tationes ». 


I. « Latinorum consuetudo » tempore s. Hieronymi, vel ut 
habet in Is. VIII. 18. « latina consuetudo », quae epistolam ad 
Hebraeos non receperit, u) non potest intelligi communis et pu- 
blica; sed privata aliquorum fuit dubitatio. Imo D) inter hos 

ipsos plerique magis de scriptore quam de divina auctoritate 
epistolae disputasse putandi sunt. 

i°. Quod spectat ad amplitudinem illius negativae consuetu- 
dinis, a) Hieronymus ipsemet eodem in loco ep. ad Dardani 
ubi contrariam Latinorum consuetudinem memorat, simul te- 
statur eandem epistolam « quotidie Ecclesiarum lectione cele- 
brari ». Opponit ergo s. doctor consuetudinem publicam Eccle- 
siarum consuetudini privatae quorundam Latinorum. b-) Hiero- 
nymus non simpliciter affirmat, Latinorum esse consuetudinem 
non recipiendi epistolam inter Scripturas canonicas ; sed loquitur 
velut permittendo et transmittendo argumentum petitum ex latina 
consuetudine, quam primus Eusebius asseruit (1. III. 3; VI. 20.), 
si ea quoquomodo existát. Patet hoc utrumque quod dicimus, 
ex obvia loci Hieronymi inspectione. « Illud nostris dicendum 
est, hanc epistolam quae inscribitur ad Hebraeos, non solum ab 
Ecclesiis orientis sed ab omnibus retro ecclesiasticis graeci ser- 
monis scriptoribus, quasi Pauli Apostoli suscipi, licet plerique 
eam (quoad dictionem) vel Barnabae vel Clementis arbitrentur; 
et nihil interesse cuius sit, cum ecclesiastici viri sit, et quotidie 
Ecclesiarum lectione celebretur. Quodsi eam Latinorum consue- 
tudo non recipit inter Scripturas canonicas, nec Graecorum qui- 
dem Ecclesiae Apocalypsin loannis eadem libertate suscipiunt ; 
et tamen nos utramque suscipimus, nequaquam huius temporis, 
consuetudinem (quae si quoquomodo existát, nec perpetua erat 
nec universalis est), sed veterum scriptorum auctoritatem se- 
quentes, qui plerumque utriusque abutuntur testimoniis, non ut 
interdum de apocryphis facere solent... sed quasi canonicis et 
ecclesiasticis ». c) Inter tot scriptores ecclesiasticos latinos sae- 
culi IV. et ineuntis V. usque ad annum 414. quo Hieronymus 
scripsit ep. ad Dardanum, nullus reperitur, qui de ep. Heb. du- 
bitaverit; scriptores omnes insignes et diversarum latinaram ec- 
clesiarum Episcopi, Pontifices, Concilia eam citant indubitanter 
ut Pauli epistolam et Scripturam sacram, atque in catalogis po- 
nunt cum reliquis Pauli epistolis inter Scripturas canonicas. Ita 
Lucifer Calaritanus (de non conven, cum haeret. Bibl. Max. 
PP. T. IV. p. 224.); Hilarius Pictaviensis (in Ps. 129. n. 7.); 
Marius Victorious Afer (contra Arium 1. I. B. M. PP. T. IV. 
p. 264; 1. IL. p. 272.); Ambrosius Mediolanensis (de Poeni- 
tent. 1. IL. c. 2.), etiam agens contra Novatianos; Pacianus 

Barcinonensis (ad Sympron. ep. 3. n. i3.); Faustinus Romanus 
presbyter (contr. Arian, .saepe Bibl. Max. T. V. p. 645. sq.)î 
idem Faustinus et Marcellinus presbyteri Romani (in libello ad 
Theodos, ilfc p. 639.); Philastrius Brixianus (Haeres, bj.); Gau- 
dentius Philastrii successor (de Pasch. B. M. T. V. p. 9455)» 
Ghromatius Aquileiensis (de octo beatitud, ib. p- 979.)Í Rufinus 
Aquileiensis (in Symbol, n. 3y.); Augustinus et ipse Hierony- 
mus frequentissime; Concilia Hipponense et Carthaginense IIT. 
Innocentius 1. Pontifex. Inter haec monumenta Concilium Hip- 
ponense et Carthaginense, s. Innocentius I, Rufinus, Augustinus, 
Wdata opera describunt catalogum Scripturarum canonicarum a 
maioribus acceptum, interque has Scripturas vel simpliciter 14 
Pauli epistolas ponunt, vel distincte epistolam ad Hebraeos in- 
ter reliquas Paulinas esse et in Ecclesia legi testantur (Concilia 
Africana). Evidenter ergo illa « consuetudo latina ? non reci- 
piendi ep. Heb. restricta ad paucos fuisse dicenda est. Eodem 
modo, seu potius tamquam versio et relatio ex Eusebio accipi 
debet illud, quod Hieronymus habet 1. de viris illustrib. v. Caius: 
« sed et apud Romanos usque hodie quasi Pauli Apostoli non 
habetur ». Eusebius paulo lenius dixit: « usque nunc a quibusdam 
Romanorum (1) non creditur Apostoli esse ». L. VI. c. 20. 
20. Apud illos ipsos dubitantes, saltem plerosque, non tam 
de auctoritate quam de scriptore quaestio fuisse dicenda est. 
Nam a) licet s. Hieronymus et s. Augustinus aliquando memi- 
nerint etiam dubiorum de receptione inter canonicas Scripturas, 
locis tamen aliis iidem (Hieron. de vir. illusi, v. Paulus et 
Caius: Aug. Civ. Dei XVI. 22), et plures alii scriptores, Phi- 
lastrius, Primasius, Isidorus solum mentionem faciunt contro- 
versiae de scriptore (locis citatis supra p. 455.). Porro b) ra- 
tiones quas adferebant occidentales ex nomine Pauli non praefixo, 
ex stylo ornatiore, et scriptores epistolae quos coniectando pro- 
ponebant, prorsus conveniunt cum iis, quae iam Alexandrini 


(1) Nomine Romanorum posse intelligi Latinos generaliori significa- 
tione, ex usu loquendi communi Graecorum certum est, et patet ex Eusebio 
ipso, qui l. II. cc. 2. 25. Tertullianum Romanum appellat. L. III. c. 3. ait Eu- 
sebius: « non est tamen ignorandum, quod aliqui epistolam ad Hebraeos de- 
iecerunt (f,OtTr,xaa-i) dicentes, illi contradici apud Romanorum Ecclesiam »; 
quem locum Rufinus ita vertit: « scio tamen apud Latinos de ea, quae ad 
Hebraeos inscribitur, haberi dubitationem ». 

Clemens et Orígenes dixerant (supra'p. 455.). Atqui Alexandrini 
illi certe non de auctoritate, sed de solo scriptore erant ancipites. 
Ergo idem de Latinis saltem plerisque, qui eorum vestigia se- 
quebantur, sentiendum est. 

II. Restringi etiam admodum debet, quod s. Hieronymus 
primo intuitu dicere videtur de consuetudine Ecclesiarum grae- 
carum quoad Apocalypsin. Usque ad Origenem nullam fuisse 
nec in oriente nec in occidente de hoc libro dubitationem, supra 
demonstratum est (p. 455. sq.). De occidentalis Ecclesiae con- 
sensu etiam ipse s. Hieronymus fatetur, non posse esse quae- 
stionem. Sane sicut ante Dionysii Alexandrini aetatem, qua 
primum mentio alicuius controversiae occurrit, ita et post il- 
lam nullus inventus est in occidente, qui dubium moveret. Pa- 
tres Romanae et ceterarum Ecclesiarum Italiae, Galliae, Hispa- 
niae, Africae, Concilia et ss. librorum indiculi, Apocalypsin 
inter Scripturas divinas et loannis Apostoli esse testari perrexe- 
runt. A Dionysii usque ad Hieronymi aetatem habemus testes 
Cyprianum Dionysio synchronum (ad Quirin. et alibi saepe), 
Confessores Romanos (ep. 26. inter Cypr.), Victorinum Peta- 
vionensem (Galland. T. IV. p. 52.), Hilarium (Prolog, in Pss.J 
comment, in Ps. 1. et 140. etc.) Pacianum (Galland. VIL. 

264. 270. 273.), Ambrosium (de Poenit. 1. 1. c. 9; de Vir- 
gin. 1. 1., Faustinum Romanum presbyterum (contr. Arian. 

3., Augustinum et Hieronymum (saepe), Orosium (Apolog. 
cont. Pelag.), latinos canones Scripturarum omnes, quotquot 
exstant. 

At vero, etiam in Ecclesia orientali de qua nunc agitur, eo- 
dem tempore non solum non praevaluit consuetudo contraria , 
sed imo Patres gravissimi ex diversis Ecclesiis non minus per- 
manserunt in consensione cum suis antecessoribus. Inter PP. 
orientales, qui post s. Dionysium usque ad tempora s. Hiero- 
nymi utuntur Apocalypsi ut libro divino, vel expresso etiam 
Apostoli loannis nomine, recensendi sunt Methodius (Conviv. 
virg. Galland. Ill. p. 677; apud Phot. cod. 234. 237; apud 
Andream Caesar. B. M. T. V. p. 590.); Gregorius Nazianzenus 
(or. 29. al. 35. n. 27. et apud Andr. Caesar. 1. c., quamvis 
ipse in catalogo ubi solos libros describere pro- 
positum erat, Apocalypsin omittat); Caesarius Gregorii frater 
(dial. 1. n. 29. Galland. VI. p. 19. si Caesarius est auctor); 

Basilius (cont. Eunom. 1. II. n. 14; 1. IV. n. 2.) (1) ; ex pa- 
triarchatu Alexandrino, unde prima audita est mentio contro- 
versiae alicuius de hoc libro, Athanasius (frequenter e. g. cont. 
Arian, or. Il. n. 23; or. IV. n. 28; ad Serapion, ep. II. n. 2; 
in epistola festali ponit Apocalypsin cum ceteris libris N. T. 
inter Scripturas .canonicas, absque significatione exortae contro- 
versiae); Didymus Alexandrinus (Trin. 1. I. c. 15; et in catena 
Corder, in 1. Io. et in Ps. 50.); Marcus Diadochus (cont. Arian. 
Galland. T. V. p. 243.5 Macarius Aegyptius (hom. 27. et 3o. 
ibid. T. VII. p. io3. 117-); non omittendus, quamvis Hieronymo 
posterior, Cyrillus Alexandrinus (de ador, in spiritu T. 1. p. 188; 
Glaphyf. in Exod. ibid. p. 233. et apud Andr. Caesareens. 1. c.); 
tum ex insula Cypro Epiphanius (Haeres. 51. n. 32. sq. data 
opera refellens Alogos qui Apocalypsin respuebant; Haeres. 76. 
confut. 5". T. I. p. 941, ubi ponit Apoc. in canone, cum ce- 
teris libris N. T.; citationes expresso nomine loannis habet fre- 
quenter); in Syria s. Ephrem (T. IL syr. p. 332; T. Il. graec. 
p. 194. 252. 253. etc.). 

Ex hac testium serie manifestum est, Apocalypsin etiam post 
Dionysii et Eusebii aetatem nominatim in Ecclesia Alexandrina 
permansisse inter Scripturas communi consensu receptas, ut li- 
brum canonicum et scriptum a loanne Apostolo; pariterque in 
ceteris Ecclesiis orientalibus perrexisse esse in publico usu, nec 
testes apostolicae Traditionis etiam in Graecorum Ecclesiis um- 


(1) S. Gregorius Nyssenus Basilii frater, Nazianzeni amicus orat, in 
suam ordinationem (Migne T. XLVI. p. 549.) ut est in editis, ita citat: 
« Audivi Evangelista!» loannem aenigmatice huiusmodi homines (haereticos) 
in apocryphis alloquentem : utinam, inquit, frigidus esses vel calidus » etc. 
Apoc. III. 15. Mihi quidem nomen apocryphorum h. 1. suspectum redditur. 
Nam alibi Nyssenus Apocalypsin citat simpliciter ut Scripturam sacratu. 
« Dicit alicubi verbum Scripturae (r^; 72*?^ ó Xóyo:;): ego sum princi- 
pium ». Apoc. I. 8. (Antirrhetic. cont. Apollinar. Migne XLV. p. 1208.) 
« Ante oculos habere oportet in Apocalypsi loannis scriptam condemnatio- 
nem contra eos, qui divina oracula immutant additione vel subtractione ». 
Apoc. XXII. 19. (in Psalmor. inscript, c. 10. Migne XLIV. p. 54t.). Prae- 
terea haud verisimile est, Nyssenum a Basilio fratre in hac re dissentire ; po- 
stremo modus ipse citandi suadet pro illo tv àzoxpüyot; legendum esse 
iv ; neque enim loannes Evangelista commode dici potest loqui 
in apocryphis. Si tamen vera esset lectio edita, necessario accipi deberet 
apocryphum in oppositione ad libros in confesso apud omnes, ut designa- 
retur liber tum temporis adhuc dubius apud aliquos. Cf. supra p. 425. sq. 

quam defecisse. Nihilominus fatemur, aliquot Patres orientales 
post Eusebium, tum in catalogis indicandam putasse dubitatio- 
nem alicubi exortam, et ideo Apocalypsin non posuisse inter 
libros universali consensu admissos (supra p. 467.), tum ob 
controversiam motam et ex rationibus polemicis a citationibus 
eiusdem abstinuisse, inter quos sunt s. Cyrillus Hierosolymita- 
nus et s. Joannes Chrysostomus. Sub hoc temperamento dumtaxat 
intelligi potest libertas, qua Graecorum Ecclesiae antequam di- 
serta quaestionis definitio data esset aut eis innotuisset, loannis 
Apocalypsin non suscepisse dicuntur. 


LET cs 


SECTIO III. 


BE AUTHENTIA EDITIONIS VULGATAE IN CONCILIO 
TRIDENTINO DECLARATA. 


THESIS XVIII. 


De notione authentiae, et de dogmatica declaratione 
authenticae editionis Scripturarum. 


« Quamvis authentia Scripturae universim spectatae, et authentia edi- 
» tionis alicuius aut versionis Scripturarum inter se differant ; ad idem tamen 
» munus custodiendi depositi, ad quod pertinet definitio canonis Scriptura- 
» rum, spectat etiam declarare authentiam determinatae editionis aut ver- 
» sionis. Argumentum vero theologicum, quod Patres Tridentini ad decla- 
» randam authentiam vulgatae editionis latinae aeque ac ad definiendum 
» ss. librorum canonem ex longo tot saeculorum usu deduxerunt, non aliud 
» tandem est quam appellatio ad supernaturalem providentiam et perpetuam 
» assistentiam Spiritus Sancti, sub qua Ecclesia depositum etiam quatenus 
» verbo Dei scripto continetur, infallibiliter custodit ». 


I. Nomen significat apud graecos scriptores eum, 
qui potestatem seu auctoritatem habet (i). In iure autem nomen 
transfertur ad scripta et instrumenta praesertim publica, quorum 
authentia idem est ac auctoritas ad faciendam fidem, non unius 
semper modi sed eam, ad quam faciendam proferuntur. 

Potest a) quaeri de auctoritate instrumenti in ipsa sua origine 
atque adeo in ipso aüroypaow, quam possumus dicere authen- 
tiam originalem. Haec revocatur ad auctoritatem eius, qui est 
ipse auctor instrumenti ; profecto enim instrumentum non aliun- 
de habet auctoritatem, sed eam sui auctoris exhibet ac reprae- 
sentat. Unde si constat de auctoritate eius, cui scriptum tribui- 
tur, quaestio de authentia originali instrumenti quod supponitur 
rite confectum, coincidit cum quaestione de eiusdem genuini- 
tate. Hinc factum est, ut authentia et genuinitas (yvTjffiOTtQc) 
documentorum saepe confundantur, licet notio utriusque non 
sit omnino eadem. 


G) AüQávni« /Oóvoí 6tjlaoí. Euripid. Supplie. 

Potest t) supposita authentia originali quam diximus, quaeri 
de authentia exemplarium, quae sint sive xwoypaoa sive ver- 
siones. Si scriptum originale habet auctoritatem, ut supponitur, 
sane exemplaria descripta et versiones, saltem intrinsecus et in 
se eandem habent, quatenus conformia sunt ipsi originali. Unde 
possumus hanc dicere authentiam conformitatis. Haec ergo, ori- 
ginali authentia supposita, coincidir cum integritate (exclusione 
interpolationis et corruptionis) in exemplaribus , et cum since- 
ritate in versionibus (ut nempe sensus instrumenti originalis 
sincere sit expressus). Sed si documentum originale ipsum aucto- 
ritatem non habet, integritas exemplarium et fidelitas versionum 
nonnisi improprie ex sola conformitate cum originali minime 
authentico dici potest authentia. Ita Serarius sensu improprio 
pro sola conformitate accepit authentiam, quando scripsit: « posse 
versionem esse authenticam, non scriptum  (originale).... cuius 
generis exemplum est, si quis falsam epistolam aut pseudepi- 
graphum et mendacem librum fideliter verteret ». Prolegom. Bibi, 
c. 19. q. ii. Hac generali significatione nominum supposita, 
deducimus notiones speciales de authentia sacrae Scripturae. 

i?. Authentia originalis Scripturarum, seu illa auctoritas di- 
vina, quae eis vindicatur, exsurgit et constat ex eo, quod libri 
sunt divinitus inspirati, et Deus est eorum auctor: « quid est 
autem Scriptura sacra nisi quaedam epistola omnipotentis Dei 
ad creaturam suam? » S. Gregor. M. 1. IV. ep. 3i. Vide th. II. 
Demonstratio itaque inspirationis est demonstratio divinae au- 
thentiae originalis, proindeque demonstratio canonis librorum ad 
Scripturam pertinentium, est demonstratio authentiae saltem ori- 
ginalis omnium horum librorum. 

At vero fides et definitio Ecclesiae, dum canonem ss. libro- 
rum credit et proponit, non solum declarat factum primitivum 
inspirationis, seu primitus exstitisse libros inspiratos his nomi- 
nibus censitos ; sed fides ac definitio refertur ad Scripturas ad- 
huc nunc in Ecclesia Dei existentes. Unde definitio canonis de- 
clarans has determinatas Scripturas esse inspiratas, duo includit: 
libros scilicet sub his nominibus cognitos primitus esse a Deo 
inspiratos, et libros quos in Ecclesia Dei habemus, esse eosdem 
ut primitus Deo inspirante scripti sunt; h. e. fides et definitio 
Ecclesiae pro obiecto habet tum authentiam originalem quam 
appellavimus, tum authentiam conformitatis. 

In hac tamen definitione per se declaratio authentiae con- 
formitatis nondum applicatur determinatae alicui editioni aut 
versioni; sed solummodo declaratur, libros primitus inspiratos 
adhuc nunc in Ecclesia Dei haberi, saltem ita, ut in omnibus 
recensionibus simul sumptis verbum primitivum exstet et di- 
gnosci possit. Aliud enim est loqui de conformitate in editione 
determinata et aliud de conformitate vel indeterminate in aliqua 
ex omnibus editionibus exstantibus, vel prout confici et haberi 
posset ex omnibus simul sumptis. 

Concedimus quidem et vero etiam vindicamus, usu ipso pu- 
blico et universali alicuius editionis aut versionis in Ecclesia 
iam satis proponi eius authentiam conformitatis simpliciter di- 
ctam. Hoc tamen non impedit, quominus declaratio authentiae 
recensionis singularis distincta sit a declaratione authentiae Scri- 
pturae università spectatae; sicut Scriptura ipsa quatenus consi- 
deratur in omnibus recensionibus simul sumptis, distinguitur a 
singulari aliqua editione vel recensione. 

Authentia itaque originalis potest quidem abstracte per se 
concipi, quin includatur et intelligatur authentia Scripturae nunc 
exstantis ; sed authentia Scripturae in Ecclesia Dei exstantis non 
potest concipi, quin duo includat, tum authentiam originalem 
tum authentiam conformitatis cum libris primitus Deo inspi- 
rante conscriptis. Hoc ipso etiam authentia singularis editionis 
aut versionis Scripturae eandem utramque authentiam origina- 
lem et conformitatis includit. 

2°. Alia distinctio in usum venit inter authentiam internam 
et externam.. Authentia interna est ipsa auctoritas, quae inest 
scripto vel instrumento ex sua origine et ex conformitate cum 
originali authentico; authentia externa omnino generice sumpta 
potest dici authentia interna, quatenus manifestata est. Haec 
igitur quae dicitur authentia externa, praesupponit et includit 
authentiam internam. Hinc patet, tam authentiam originalem 
quam authentiam conformitatis posse esse vel internam tantum, 
vel simul internam et externam; non posse vero esse authen- 
tiam externam sine interna. 

Quando de Scripturis agitur, authentia originalis interna 
constituitur ipsa inspiratione ; manifestari autem, sicut oportet, 
et ita evadere authentia externa non aliter potest nisi testimonio 


divino. De his superius dictum est (th. V. seqq.). 

Hic supposita authentia originali, quaeritur de authentia 
conformitatis in editione vel versione. Haec authentia confor- 
initatis interna est ipsum factum conformitatis cum authentico 
textu primitivo independeos a manifestatione aut declaratione ; 
externa authentia conformitatis generice sumpta ex dictis est 
conformitas cum textu originali, quatenus conformitas est ma- 
nifestata. Haec manifestatio potest et ipsa esse duplex, privata 
et publica. 

Scripta omnino privata, quorum auctores nullam habent au- 
ctoritatem iuridicam sed solum scientificam, habent et ipsa au- 
thentiam internam solum sensu scientifico, non autem sensu 
iuridico auctoritate publica valent; ita ergo etiam haec qualis- 
cumque eorum auctoritas solum scientifice per historiam et cri- 
ticam manifestatur. De his non est nobis sermo. 

Si instrumenta sint publica, quibus societas ipsa utitur, re- 
gitur, in suis legibus constituitur, potest quidem etiam historice 
et critice manifestari interna authentia eorum. At talis manife- 
statio nondum constituit authentiam | externam huiusmodi in- 
strumentis convenientem. Eorum enim auctoritas debet esse pu- 
blica pro tota societate; sed talis eius manifestatio est solum 
privata pertinens ad paucos, quatenus singuli ipsi eam intelli- 
gunt. Societas tota non regitur nisi auctoritate. Unde authentia 
externa proprie dicta publicorum instrumentorum constituitur 
tantum per declarationem vel expressam vel aequivalentem, quae 
fiat ab ipsa publica auctoritate societatis. 

Hinc editio aliqua vel versio Scripturae, quae est instrumen- 
tum publicum Ecclesiae a Deo ei consignatum, si.sit conformis 
originali primitus sub Dei inspiratione scripto , est intrinsecus 
authentica. Si haec conformitas mere scientifice demonstratur, et 
ab iis qui sunt idonei demonstrationi cognoscitur, poterit forte 
dici authentia externa privata vel authentia critica; non tamen 
erit authentia externa publica, quae tantummodo per declara- 
tionem conformitatis ab Ecclesia ipsa vel expresse, vel aequi- 
valenter per constantem publicum usum factam constituitur. 

3?. Ex praestructis notionibus haec de authenticis Scriptu- 
ris in Ecclesia catholica ex una parte et penes Protestantes ex 
parte altera consequuntur theoremata. 

u) Sicut authentiam originalem seu inspirationem Scripturae, 
ita etiam internam authentiam conformitatis declaratio Ecclc- 

siae non"efficit, sed supponit et iam praeexistentem manifestat, 
b) Authentiam publicam externam aequivalens vel expressa Ec- 
clesiae declaratio efficit, c) Quamvis alicuius editionis aut ver- 
sionis Scripturae authentia externa per usum publicum Ecclesiae 
iam constituta sit, ac per eum de authentia conformitatis in- 
terna simpliciter dicta, praescindendo a gradu perfectionis, pu- 
blice constet; possunt tamen adiuncta utilem vel necessariam 
reddere expressam authentiae et eius gradus declarationem, sic- 
ut non raro adiuncta opportunam vel necessariam reddunt dogma- 
tum de quibus ex praedicatione ecclesiastica iam pridem satis 
constabat, solemnem definitionem, d) Si aliqua editio aut versio 
per longum tempus desierit esse in publico usu catholicae Ec- 
clesiae, et ita custodia Ecclesiae corruptelis forte inducendis non 
amplius obsistat, potest accidere, ut de authentia externa quae 
fuerat aliquando per publicum usum satis constituta, non am- 
plius pari dogmatica certitudine constet, e) Cum in commu- 
nione Protestantium ex eorum principiis nulla extet potestas et 
auctoritas ecclesiastica, atque ideo non sit societas nisi materia- 
liter, formaliter vero singuli regendi sint indicio proprio (si 
practice sequerentur sua principia fundamentalia) ; hinc nulla 
apud eos potest esse Scripturae publica authentia externa. Sic- 
ut namque apud eos nullum potest esse iudicium publicae au- 
ctoritatis de vero sensu, ita nullum de authentia Scripturarum. 
Imo cum ex eorum principiis nulla publica auctoritas , et hoc 
ipso nulla formalis societas ecclesiastica existát, Scripturae non 
possunt esse instrumenta publica societatis legalis; sed sunt so- 
lum scripta destinata singulis. Quare iudicium sicut de sensu 
ita de authentia non potest esse nisi scientificum tantummodo, 
ac proinde ad scholam pertinet et ad paucos. Hinc saltem ma- 
ximae parti hominum, quippe qui scientificis et difficilibus de- 
monstrationibus idonei non sunt, non solum intelligentia veri 
sensus, de quo diximus in Tractatu de Traditione th. XVIII. XIX, 
sed etiam cognitio authentiae Scripturarum secundum eadem illa 
principia est impossibilis. 

11. Ex eodem iure et officio custodiendi depositum revela- 
tionis, ex quo Ecclesia definit canonem librorum sacrorum, ipsa 
etiam declarat authentiam determinatae editionis aut versionis 
Scripturarum. 


i?. Promissa assistentia Spiritus Sancti ad infallibilem cu- 

stodiam depositi fidei sine dubio extenditur ad infallibilem pro- 
positionem librorum canonicorum et verbi Dei scripti , ut ipso 
charismate infallibilitatis arceatur periculum, ne verbum huma- 
num pro verbo divino, libri humani pro libris divinis umquam 
fidelibus proponantur (supra th. IX.). Atqui in hoc ipso iure 
et officio infallibiliter proponendi verbum Dei scriptum includi- 
tur munus infallibiliter indicandi, utrum quod tamquam verbum 
Dei scriptum sub certa quadam forma , in certa quadam edi- 
tione vel versione exhibetur, sit ipsum verbum primitus inspi- 
ratum, h. e. utrum sit editio aut versio conformis suo prototy- 
pe originali. Non enim minus verbum humanum traderetur 
fidelibus pro verbo divino, si editio vel versio simpliciter diffor- 
mis a libris primitus Deo inspirante scriptis, vel etiam certa 
aliqua classis textuum  difformis ab originalibus proponeretur 
velut Scriptura divina, quam si libri et textus primitus humana 
tantum ope scripti definirentur esse scripti divinitus, Tlrgo ad 
munus idem custodiae depositi infallibile sub assistentia Spiritus 
Sancti, spectat sicut definitio canonis Scripturarum, ita decla- 
ratio conformitatis in editione vel versione cum primitivo textu. 
Idem argumentum distinctius declarari potest. 

Ecclesiae ex munere a Christo iniuncto docendi omnes gentes 
ius est et officium proponendi et tradendi etiam verbum Dei 
scriptum. Hoc munus non solum complectitur traditionem do- 
ctrinae abstractae, existere aliquod verbum inspiratum, sed etiam 
propositionem ipsius verbi scripti in concreto sub certa et de- 
terminata forma, praesertim quoad ea quae in hoc verbo per se 
spectant ad « aedificationem doctrinae Christianae ». Unde in hoc 
munere continetur etiam ius designandi aliquam editionem velver- 
sionem tamquam genuinam Scripturam sacram, ac proinde con- 
formem textui primitivo, praesertim in iis quae per se ad fidem 
et morum regulam pertinent; vel si una aliqua talis non exi- 
steret, efficiendi ut ex omnibus simul sumptis recensionibus talis 
restitueretur, eamque fidelibus proponendi. Atqui in munere do- 
cendi a Christo iniuncto promissum est Ecclesiae charisma in- 
fallibilitatis: «docete omnes gentes... et ecce ego vobiscum 
sum omnibus diebus » (de Tradit, th. V. sq.) Ergo tum ius 
declarandi, tum charisma infallibiliter declarandi authentiam edi- 
tionis vel versionis Scripturae, praesertim quoad ea quae diximus 
et postea distinctius declarabimus per se spectantia ad fidem et 

mores, in munere et charismate infallibiliter docendi continetur 
ut particulare in universali. 

2?. Imo in hypothesi, quod una aliqua recensio aut versio 
Scripturae sit in Ecclesia publico usu per longum tempus con- 
secrata eo modo, ut erat editio vulgata latina tempore Concilii 
Tridentini, in solemni definitione canonis Scripturarum iam con- 
tinetur definitio indirecta authentiae talis versionis et editionis, 
definitio inquam authentiae sufficientis et simpliciter dictae, (de 
determinando enim gradu perfectionis in authentia conformitatis 
alia est quaestio). Sane quando definiuntur libri pertinentes ad 
Scripturam  inspiratam, nominibus librorum non designantur 
aliae Scripturae, quam ut extant et ab omnibus cognoscuntur 
in usu publico Ecclesiae. Atqui in usu publico Ecclesiae omni- 
bus cognito ex hypothesi libri non sunt nisi sub forma talis 
versionis. Ergo sub hac forma declarantur pertinere ad Scriptu- 
ram inspiratam, ac proinde indirecte declaratur, sub hac forma 
seu versione libros mansisse idénticos, ut fuerant Deo inspirante 
primitus scripti. Si vero nominatim de Tridentina canonis de- 
finiione loquamur, ea hypothesis quoad vulgatam latinara edi- 
tionem non solum reipsa obtinebat; sed Concilium etiam ex- 
presse suam canonis definitionem referebat ad libros, ut exsta- 
bant sub forma illius editionis: « si quis libros ipsos integros 
cum omnibus suis partibus, prout in Ecclesia catholica legi 
consueverunt et in veteri vulgata latina editione habentur, pro 
sacris et canonicis non susceperit... anathema sit ». Ergo sal- 
tem indirecte iam per definitionem canonis authentica declarata 
est editio latina vulgata, sub cuius forma libri et librorum partes 
pro canonicis suscipi iubebantur. Hanc deinde authentiam Con- 
cilium paragrapho sequenti, declaratione etiam directa proposuit. 

III. In tertia parte agimus de argumento, quod Patres ipsi 
Tridentini tamquam suae definitionis fundamentum indicabant (j). 

Quoniam Ecclesia in suis iudiciis non regitur novis revelatio- 
nibus, sed assistentia Spiritus Sancti, hinc elementum humanum 
inquisitionis et examinis fundamentorum ad ferenda iudicia ab 


(i) « Sacrosanta synodus... statuit et declarat, ut haec ipsa vetus et 
vulgata editio, quae longo tot saeculorum usu iu ipsa Ecclesia probata est, 
in publicis lectionibus, disputationibus, praedicationibus, et expositionibus 
pro authentica habeatur; et ut nemo illam reiicere quovis praetextu audeat 
vel praesumat ». Sess. IV. 

ipsa etiam Ecclesia adhibendum est. (Cf. de Tradit, th. XXV.) 
iam sicut in definitione canonis librorum sacrorum duplex pa- 
tebat via, vel novae historicae inquisitionis in Traditionem apo- 
stolicam; vel appellationis ad manifestam consuetudinem et prae- 
dicationem universalis Ecclesiae, quae ipsa erat criterium certum 
apostolicae Traditionis; ita etiam in decreto de authentia edi- 
tionis vulgatae latinae poterat quidem institui novum criticum 
examen, quod tamen nec necessarium erat, nec a PP. Tridenti- 
nis opportunum existimatum est. Publicus enim et solemnis 
totius Ecclesiae occidentalis usus dogmaticus, liturgicus, pole- 
micus ex novem saltem saeculis obtinens, fundamentum iudicii 
suppeditabat dignitati et praxi Ecclesiae multo magis conveniens, 
cum ipsa divino-humana constitutione Ecclesiae intime nexum 
et ita certum, ut instituto examine non ad aliam conclusionem, 
quae quidem veritati consona esset, perveniri potuisset quam ad 
eam ipsam, quae universali illo tot saeculorum usu iam de- 
monstrata prostabat. 

Ratio suprema cur constans ille usus sit criterium certum 
sicut ad discernendos libros canonicos, ita ad dignoscendam 
saltem simpliciter dictam authentiam conformitatis insedinone 
librorum eorundem, atque adeo principium quo PP. Tridentini 
nitebantur in appellatione ad illum usum tam in definitione ca- 
nonis quam in declaranda authentia editionis vulgatae, tandem 
revocatur ad perpetuam assistentiam Spiritus Sancti, Ecclesiae in 
docendo et proponendo verbo Dei promissam. Principium scili- 
cet in utraque appellatione hoc erat, sub assistentia Spiritus 
Sancti promissa fieri non potuisse, ut universa Ecclesia theore- 
tice et practice per multa saecula susceperit et omnibus fidelibus 
credendos proposuerit libros re ipsa humanos tamquam Scriptu- 
ram divinam, eorumque testimoniis constanter tamquam divi- 
nitus scriptis usa sit ad fidei et morum doctrinam exponendam 
ac confirmandam. Hoc enim consequens fuisset, ut paulo ante 
dixi, in hvpothesi quod versio et editio, qua Ecclesia constanter 
utebatur, fuisset simpliciter difformis ab archetypo inspirato, ac 
proinde libri sub hac forma fuissent diversi ab inspiratis, atque 
non iam libri Dei auctoris, sed humani ac fallacis interpretis, 
non minus quam si libri propositi ut divini, iam in sua origine 
fuissent humani. Unde non modo assistentia Spiritus Sancti prin- 
cipium erat activum praemuniens ab errore Patres Concilii in 

ferendo iudicio; sed eadem assistentia, quatenus est perpetua in 
Ecclesia, erat eis etiam principium  obiectivum cognitionis ad 
indicandum de authentia versionis vulgatae. 

Ad intelligendum valorem criterii, quo Patres Tridentini usi 
sunt, distinctiorem considerationem postulat theoria et praxis 
universae Ecclesiae quoad Scripturas sub hac forma versionis 
vulgatae. 

In primis practice inde a saeculo VI. aut saltem VII. (j) in 
Conciliis sive Episcoporum occidentis, sive simul unitis occiden- 
talibus et orientalibus, in decretis Pontificum et Pastorum omnium, 
in sacra liturgia, in confutatione haereseon, in institutione po- 
puli christiani, in libris scriptis dogmaticis, polemicis, morali- 
bus, in seholis, publice et privatim Scripturae ut sacrae et ca- 
nonicae usurpabantur, earumque testimoniis confirmatio et ex- 
plicatio doctrinae fidei ac regulae morum nitebatur in tota Ec- 


G) S. Gregorius in epistola scripta haud diu post annum 590, qua 
opus Moralium (elucubratum Constantinopoli inter annum 578. et 585.) 
s. Leandro dedicabat, ait c. j, Sedem Apostolicam uti tum antiqua tum 
nova Hieronymi versione: « Novam translationem dissero (in enarrando 
libro lob); sed cum probationis causa exigit, nunc novam nunc veterem per 
testimonia assumo, ut quia Sedes Apostolica cui Deo auctore praesideo, 
utrdqtie utitur, mei quoque labor studii utráque fulciatur». S. Isidorus 1.1. 
c. 12. n. 8. de divin. Officiis (qui libri scripti sunt circa annum 620.) uni- 
versalem iam usum praedicat: « De Hebraeo in latinum eloquium tantum- 
modo Hieronymus presbyter sacras Scripturas convertit, cuius editione ge- 
neraliter omnes Ecclesiae usquequaque utuntur, pro eo quod veracior sit in 
sententiis et clarior in verbis ». Legendum est istud caput 12. Isidori etiam 
propter alia quaedam, de quibus nos suis locis diximus ; inter haec illud 
est praecipuum, quod egregie scriptores et auctorem librorum sacrorum di- 
stinguit: « Hi (quos singulos nominavit) sunt scriptores librorum sacrorum 
divina inspiratione loquentes... auctor autem earumdem Scripturarum Spi- 
ritus Sanctus esse creditur, qui (per) prophetas suos scribenda dictavit ». 
ib. n. 15. Hinc fit, ut Scripturae in versione quantumvis per humanam 
industriam facta, dummodo in ea sensus textus originalis sint expressi non 
minus quam in textu et forma primitiva, sint ac maneant libri Dei auctoris ; 
quia nimirum pars formalis, cuius ratione Deus est auctor Scripturarum, 
in versione humana quidem sed tamen sincera ac fideli, manet eadem, licet 
pars materialis quae est scriptoris humani, aliter se habeat. Discrimen tan- 
tummodo illud intercedit, quod in scriptore inspirato per divinam assisten- 
dam et a priori certum est, partem materialem respondere parti formali; 
hoc autem in inferprete sibi permisso non nisi a posteriori et ex facto con- 
stare potest (vide th. III.). 


Franzelin. De Divina Tradit, et Script. ^3l 

desia occidentali vel unice vel potissimum, ut exstant Scripturae 
in hac forma versionis vulgatae. Hic porro usus, saltem mediate 
ex ratione capitis Ecclesiae et ex principalitate ac supremo ma- 
gisterio in Ecclesia Romana, ac denique ex communione, con- 
sensu et approbatione omnium Ecclesiarum, pertinebat ad Ec- 
clesiam universam. Ergo certe vel fundamentum humanum in 
universa Ecclesia per multa saecula supponebatur tamquam di- 
vinum ad aedificationem fidei et morum, vel Scripturae, ut ex- 
stant in versione vulgata, sunt sincerum verbum Dei scriptum, 
saltem quoad rei summam et in iis partibus, quae ad scopum 
hunc principem Scripturarum spectant, ac proinde saltem in his 
versio est conformis primitivo textui librorum inspiratorum. Illud 
prius constitutioni Ecclesiae essentiali, et assistentiae perpetuae 
Spiritus Sancti a Christo promissae evidenter repugnat; ergo 
usus ille publicus et constans est criterium certum authentiae 
conformitatis in editione latina vulgata (i). 

Unde etiam fheoretice inde a tempore, quo diximus, argu- 
menta omnia quibus libri sacri proponebantur ut Scriptura di- 
vinitus inspirata, librorum sacrorum canones, demonstrationes 
pro Scripturarum divinitate consequentes ex solemni usu et Pa- 
trum ac doctorum citationibus, respiciebant immediate in Eccle- 
sia occidentali, mediate in Ecclesia universa Scripturas sacras 
sub hac forma editionis vulgatae. In occidente enim non sub 
alia forma Scripturae erant in publico usu; dum ergo legeban- 
tur, citabantur, enumerabantur Scripturae, id totum immediate 
referebatur ad libros, ut sunt in editione vulgata. Mediate autem 
haec propositio editionis vulgatae tamquam Scripturae inspiratae, 
ex rationibus paulo ante indicatis fiebat ab universa Ecclesia. 
Eadem ergo argumenta, quae libros exhibent ut sacros et divi- 


(1) « Si condusse (la Chiesa) a voler dichiarare in virtù dell assistenza 
promessale dallo Spirito Santo, per autentica e sicura qualche traslazione 
latina delle sacre lettere.... Ed in ció fare il Concilio, dovendo procedere 
con le diligenze umane, pensó che secondo esse non convenia tra le in- 
terpretazioni approvarsi altra allora che la Volgata, come quella che avan- 
zava tutte d'autorità, e che essendosi adoperata universalmente dal tempo 
di S. Gregorio fin a quest età nella Chiesa, toccó alla divina providenza 
di farla esenta da errori in cose di fede e costumi per tenerne esenta la 
Chiesa che di lei si valeva. E vide che se non bastava una tal ragione, 
tutte le nuove industrie non sariano bastate a schifar la medesima dubietà ». 
Pallavic. 1. VI. c. 17. n. 5. 

nos, eos exhibent hoc charactere insignes, quatenus sunt sub hac 
forma editionis vulgatae latinae. 

Corollarium i. ludicium de canone librorum sacrorum in 
Concilio Tridentino erat explicitum iudicium de dogmate reve- 
lato, hos libros omnes esse divinitus inspiratos, ef iudicium im- 
plicitum de facto dogmatico conformitatis cum textu primitivo 
in hac latina editione vulgata, longo saeculorum usu publice 
recepta. 

Quare etiam decretum alterum sess. IV. quo explicite decla- 
ratur authentia editionis vulgatae, censendum est decretum dog- 
maticum, definiens scilicet factum conformitatis huius versionis 
et editionis cura textu originali ita, ut sub hac forma vere per- 
manserit et habeatur in Ecclesia Dei s. Scriptura divinitus in- 
spirata. Huius sane facti veritas est intime nexa cum dogma- 
tibus ipsisque divinis documentis et (ut dici solet) fontibus dog- 
matum, seu cum obiectiva fide Ecclesiae. Haec itaque conformitas 
seu interna authentia vulgatae est factum eminenti sensu dog- 
maticum. Quare equidem non intelligo, quomodo recentiores 
quidam possint dicere, decretum primum quidem de recipiendis 
libris canonicis, prout in veteri vulgata editione habentur, esse 
dogmaticum; hoc vero alterum de authentia vulgatae esse di- 
sciplinare. Sicut definitio, e. g. in epistola Cyrilli (lecta in Con- 
cilio Ephesino) contineri doctrinam orthodoxam, in scriptis Ne- 
stori! doctrinam haereticam de Incarnatione, vel iri libro lansenii 
« Augustinus » contineri quinque propositiones haereticas, est 
decretum non disciplinare sed dogmaticum ; ita sensu etiam stri- 
ctiori dogmaticum decretum est, quo declaratur, versionem aut 
editionem aliquam s. Scripturae esse authenticam, h. e. exhibere 
sincerum verbum Dei scriptum. Quod in decreto explicite mentio 
fit publicarum lectionum, disputationum, praedicationum, et ex- 
positionum, hoc certe non tollit valorem dogmaticum. Aliud 
esset, si intelligeretur pro huiusmodi actibus solemnioribus usus 
vulgatae praescriptus prae textibus aliis genuinis e. g. prae ori- 
ginalibus ; haec posset dici consecutio disciplinaris deducta ex 
decreto dogmatico. Concilium vero hunc usum vulgatae in pu- 
blicis lectionibus, disputationibus, praedicationibus et expositio- 
nibus certe non praescripsit ad exclusionem textuum originalium, 
sed secundum eum modum, ut authentia vulgatae non in dis- 


crimen vocetur, sed integra retineatur ac nemo illam  reiicere 

quovis praetextu audeat. Sub hac vero ratione iam praescriptio 
et prohibitio non est disciplinaris, sed est pro determinatis acti- 
bus applicatio authentiae dogmatice declaratae. 

Corollarium 2. Cum veritas veritati non possit contradicere, 
examen criticum quod fallax non sit, authentiam internam edi- 
tionis vulgatae intra eos limites, quibus usus et diserta declaratio 
Ecclesiae eam definivit, numquam confutabit, sed in dies cla- 
riori in luce constituet. Poterunt tamen opiniones quaedam pri- 
vatae theologorum de amplitudine authentiae tali examine critico 
falsae demonstrari. Quare declaratio authentiae sensu , qui ex 
certis principiis ei inesse demonstratur, praelucere debet sine 
dubio in examine critico tamquam norma saltem negativa, quae 
studium demonstrandae et defendendae veritatis non solum non 
impedit, sed praemuniendo ab erroribus etiam iuvat. Non vero 
possunt haberi normae instar opiniones incertae vel etiam im- 
probabiles nonnullorum theologorum. 


THESIS XIX. 


De extensione authentiae editionis vulgatae 
a Concilio Tridentino declarata. 


« Ex contextu ac scopo decreti dogmatici de auctoritate canonica li- 
brortim integrorum cum omnibus suis partibus, prout in Ecclesia catholica 
legi consueverunt et in veteri vulgata latina editione habentur, demonstra- 
» tur, l'. vi declarationis Concilii Tridentini veterem editionem vulgatam 
» latinam habendam esse authenticam non solum velut indeterminate, qua- 
» tenus libri sistantur cum originalibus quoad rei summam identici; sed 
» etiam speciatim hoc gradu authentiae, quod in eius textibus ad fidem et 
» morum regulam per se pertinentibus, verbum Dei originale secundum 
» substantiam dogmatis sincere exhibeatur; non tamen 2'. authentia ver- 
» sionis declarata est in eo gradu perfectionis, ut in singulis etiam per se 
» non pertinentibus ad aedificationem doctrinae Christianae, vel secundum 
» modum quoque enuntiationis ubique cum originalibus conformis credi 
» iubeatur; neque vero 3". perfectissima huiusmodi conformitas in vulgata, 
» etiam iussu Pontificum hactenus emendata, aut vi decreti Tridentini aut 
» alia ratione probabili asseri potest ». 


Y 


Ante omnia ipse sensus quo decretum Tridentinum  intelli- 


gendum esse putamus, distincte exponendus est, ut constet de 
statu quaestionis. 


De vi et ratione istius decreti duae sunt opiniones extremae 

sibique invicem ex toto, nostrae mediae sententiae ex parte op- 
positae. Veteres enim plures theologi non contenti authentia edi- 
tionis vulgatae eo sensu, secundum quem ex scopo tum Scri- 
pturarum tum decreti declarata esse intelligitur et ex multis 
testimoniis confirmatur, contendebant, vi definitionis Tridentinae 
conformitatem versionis cum textu primitivo indiscriminatim in 
omnibus incisis et particulis tenendam esse. Cum enim Scriptu- 
ra sit verbum Dei inspiratum sicut in magnis ita et in iis, quae 
nobis possint videri parva, inde concludebant, authenticam edi- 
tionem ab Ecclesia declarari non potuisse, quin ea sit tam in 
minimis quam in maximis plene conformis Scripturae primiti- 
vae et originali. Si enim, aiebant, Scriptura sub hac forma vul- 
gatae editionis declarata authentica, quantumvis per se leves con- 
tineret errores sive amanuensium, sive multo magis interpretis 
defectu inductos, iam Ecclesia solemni suo decreto approbasset 
verbum humanum, imo hominum errata velut verbum Dei; quod 
sane qui dicit, Ecclesiam ipsam gravissimi erroris accusat. 

Ex adverso nostris temporibus sensus Tridentini decreti in 
significationem, ut nobis quidem videtur, iusto laxiorem a qui- 
busdam viris eruditis explicatur. Docent nimirum, quando de in- 
tensione et extensione authentiae versionis et editionis vulgatae 
sermo est, inter textus « dogmaticos et non dogmaticos » vel, ut 
melius cum veteribus dicere possumus, inter textus enuntiantes pro- 
pter se revelata fidei dogmata ac morum regulam, et inter alios 
continentes inspirata propter aliud, atque adeo revelata per ac- 
cidens (cf. Tract, de Tradit, th. XXIII. n. I.) distinctionem nul- 
lam admitti posse; non quasi distinctionem quoad res conten- 
tas in textibus simpliciter negarent, imo admittunt maiorem 
quam quae nobis concedi posse videtur; sed quod omnes textus 
Scripturae sunt aeque verbum Dei inspiratum, ac proinde supre- 
mae atque divinae auctoritatis. Nimirum, ut idem paucis dicatur, 
non negant inter textus Scripturae distinctionem materialem 
(quoad materiam comprehensam), sed negant cum omnibus sin- 
ceris catholicis distinctionem formalem (quoad formam aucto- 
ritatis). Statuunt itaque cum illis nonnullis theologis vetustis 
paulo ante commemoratis idem principium, in quo ceteroquin 
omnes consentimus : indiscriminatim omnes textus Scripturae 
(considerati in sensu auctoris Scripturae) sunt verbum Dei. Unde 
sicut veteres illi theologi, ita et hi recentiores inferunt conclu- 

sionem: ergo decretum Concilii de authentia editionis vulgatae 
ad omnes textus, quantumcumque differant materia, eodem modo 
extenditur. At hanc conclusionem sensu contrario intelligunt. 
Priores dicunt: vi decreti conformitas Vulgatae cum textibus 
primitivis necessario intelligitur in locis « per se dogmaticis », 
ut clare demonstratur ; ergo eodem modo vi decreti conformitas 
intelligenda est quoad omnia, quae extant in Vulgata. Posterio- 
res ex adverso concludunt: vi decreti illa conformitas non po- 
test intelligi de omnibus et singulis incisis ac particulis, ut clare 
demonstratur; ergo eodem modo etiam in textibus « per se dog- 
maticis » vi decreti non est intelligenda ; sed sufficit admittere 
conformitatem Vulgatae cum Scriptura primitus inspirata ita, ut 
maneant quoad substantiam libri identici; salva autem hac sub- 
stantiali conformitate, de singulis locis cuiuscumque argumenti 
etiam per se dogmatici, decreto Tridentino nihil definitum est, 
sed genuinitatis agnitio vel negatio in singulis ab examine critico 
pendere debet. 

Nos sensu mox declarando putamus verissimum tum illud 
quod priores probant, vi decreti conformitatem tenendam esse 
in iis, quae sunt per se res fidei et morum Christianorum ; 
tum illud quod posteriores demonstrant, conformitatem non 
esse decretam in supremo gradu et quoad singula incisa, 
etiam quae non continent dogma aliquod propter se revelatum. 
Qua in utraque sententia simul iuncta continetur negatio con- 
clusionis, quam tum priores tum posteriores ex vero principio 
per consequentiam non legitimam deducunt. Primum itaque pro- 
babimus sententiam priorem adversus recentes quosdam erudi- 
tos, tum alteram contra illos nonnullus vetustiores theologos. 

I Fundamenti instar a nobis supponitur distinctio diversa- 
rum classium locorum Scripturae. At hoc suppositum ipsum in 
vero suo sensu explicandum et demonstrandum nobis est, quo- 
niam et hoc in dubium vocatur, imo huius negatio vel detorsio 
in sensum alienum, ut ex dictis patet, constituit argumentum 
praecipuum adversariorum. 


i?. Nemo negare potest, in Scripturis universim loquendo 
et quantum ad praesens pertinet, contineri res et sententias du- 
plicis ordinis valde diversi, a) Quae spectant ad Deum, ad ho- 
minis finem, ad media et ad instituta in hunc finem, ad prin- 


cipia et regulas morum, ad facta quibus oeconomia revelationis 

innititur, aut quae cum ea speciali modo nexa sunt, aliaque 
multa quae in theologia tractantur, seu complectendo omnia 
formula generali, « quae sunt res fidei et morum ad aedifica- 
tionem doctrinae Christianae pertinentium » (Trid. Cone. sess. IV); 
haec, inquam, sunt huiusmodi, ut Deus ea inspiraverit ad scri- 
bendum, et humano generi per Scripturam proponere voluerit 
velut principali intentione eüóozía) propter res 
ipsas, seu quia sunt tales veritates ; et ideo dicuntur veritates 
propter se revelatae, b) Plurima alia Scripturis consignata re- 
periuntur, quae utique sunt et ipsa verbum Dei inspiratum (si- 
quidem « omnis Scriptura divinitus inspirata est »), adeoque ubi 
constat ea esse in Scripturis divinis, non minus quam priora 
illa propter auctoritatem Dei loquentis fide divina credenda 
sunt (i); at ditierunt a prioribus, quod non principali intentione, 
nec propter se inspirata ac revelata sunt, sed propter nexum 
historicum aut logicum (tempore, loco, notione etc.) cum aliis 
propter se inspiratis ac revelatis. Huiusmodi sunt plurima ad- 
iuncta historica, geographica; pertinentia ad physicam, ad zoo- 
logiam, botanicam, mineralogiam ; tum ad exornationem con- 
ceptus per se revelati; ad vitam, prudentiam, mores in ordine 
naturali ac civili etc. Haec sunt, quae dicimus revelata per ac- 
cidens vel propter aliud. 


(t) Ex his intelliges, posse quidem textus prioris ordinis per eminen- 
tiam dici dogmaticos, hos autem posteriores non simpliciter, sed in com- 
paratione cum illis prioribus appellari non dogmaticos. Unde facile solvitur 
obiectio a viro erudito nostrae doctrinae opposita. Ait nempe: « io non 
posso ammettere in teologia e molto meno in critica la distinzione, che 
costoro ci danno fra luoghi dogmatici e non dogmatici »; ex altera parte 
mox subiungitur distinctio his verbis: « la parola di Dio ha sempre eguale 
ed assoluta autorità, sia che ci parli di ció che dobbiamo credere ed operare 
per raggiungere il nostro fine, sia che ci esponga la storia della rivelazione 
o qualsivoglia altro fatto divino o umano ». (Sulla autenticità delle singole 
parti della Bibbia Volgata Roma 1866). Ex nostra sententia non modo cer- 
tissimum est, verbum Dei (quando de eo constat) semper esse aequalis au- 
ctoritatis, quodeumque sit eius obiectum materiale; sed etiam « historia 
revelationis et plurima facta divina vel humana » sunt propter se revelata, 
atque ideo textus huiusmodi facta referentes sunt eminenter dogmatici. At 
simul dicimus, multa esse in Scripturis revelata per accidens et propter aliud, 
et textus quibus huiusmodi res continentur, si constet esse textus s. Scri- 


pturae, non quidem simpliciter dicimus non dogmaticos, sed dogmaticos se- 
cundum quid seu per accidens. 


s E 


Duplicis huius ordinis rerum distinctio saepissime obvia le- 
ctione per se innotescit. Quis potest dubitare, utrum textus sicut 
in veteri vulgata editione leguntur, agentes de mysterio SS. Tri- 
nitatis vel de Filio Dei incarnato (e. g. 1. Io. V. 7; Ps. CIX. 3.), 
de institutione sacramentorum, de futura resurrectione, de facto 
peccati Adae, vocationis Abraham et Moysis, nativitatis, mortis, 
resurrectionis Christi etc. enuntient res propter se revelatas, 
atque adeo sint textus eminenti hoc sensu dogmatici? Contra 
quis non videt, minime ad res propter se inspiratas pertinere 
plurima adiuncta ut leguntur in eadem vulgata, quod Adam 
usque ad generationem Seth vixerit 130 annis, et patriarchae 
reliqui usque ad filiorum generationem vixerint tot annis, quot 
in vulgata numerantur; quod lapides pretiosi in pectorali sa- 
cerdotis fuerint illi ibidem nominati ; quod numerus occisorum 
post adoratum vitulum aureum fuerit 23000 hominum (1); quod 
virgultum sub quod obdormivit lonas, fuerit hedera; quod urbs 
Raguelis vocaretur Rages; quod urbi cuius templum depraedari 
molitus erat Antiochus, nomen fuerit Elvmais (2), et alia in- 
numerabilia.' (Gen. V. 3; Exod. XXVIII. 17; XXXII. 28; Ion. IV. 
6; Tob. III. 7. coll. IX. 3; i. Mach. VI. 1. coll. 2. Mach. IX. 
2. Saepe ad sensum textuum, prout sunt in vulgata, eruendum, 
ut intelligatur ad quam classem pertineant, opus erit subsidiis 
hermeneuticis externis et internis, ubi ante omnia respiciendum 
ad indicium Ecclesiae et ad consensum Patrum, si extat. Ali- 
quando poterit manere dubium, ad utram classem locus refe- 
rendus sit; sed profecto absurdum est, propterea distinctionem 
ipsam reficere, vel tum etiam negligere, quando de ea constat, 
quia aliquando ex nostra ignorantia eam in usum deducere non 
valemus. Distinctionem de qua loquimur, realem esse et in in- 


(1) Tam in textu hebraico quam in versione LXX numerantur fria 
millia, in vulgata viginti tria millia (cf. P. Patrizi de Interpr. SS. SS. P. I. 
n. 240.). Difficultas similis ex ipsa editione graeca nascitur 1. Cor. X. 8. 
Ibi nunc legimus, viginti tria millia hominum occisa fuisse ob fornicationem, 
quod non referri posse videtur nisi ad Num. XXV. 9: at hoc in loco Num. 
dicuntur occisa viginti quatuor millia hominum. Habent tamen pauci aliqui 
codices graeci et latini, versio syriaca Philloncxiana et armena in loco 
Paulino viginti quatuor millia. Probabiliter antiquum asiXpa librariorum 
est rtzoartpet; pro uzoririasaoi; ortum ex litterarum compendio ztzosirp;. 

(2) De hac urbe in libris Machabaeorum vide P. Patrizi de Consensu 
utriusque libri Mach. Annotat, ad $ XXVI. p. 255. 

terpretanda Scriptura adhibendam, ipsum Concilium Tridentinum 
satis indicavit, ubi edixit, « ut nemo suae prudentiae innixus, 
in rebus Jtdei et inorum ad aedificationem doctrinae Christianae 
pertinentium, sacram Scripturam ad suos sensus contorquens 
contra eum sensum, quem tenuit et tenet sancta Mater Eccle- 
sia... interpretari audeat ». Nec minus clare eandem distinctio- 
nem Concilium Vaticanum expressit (Const, de Fide cap. 2.). 
Quantum vero « res fidei et morum » in Scriptura determinari 
possunt ab interprete, cur tantumdem distingui nequeant a cri- 
tico? Sane non percipio, quomodo nostro tempore affirmari po- 
tuerit, eam distinctionem « theologice admitti non posse », eo 
quod « textus dogmaticos » ab aliis non semper valemus cum 
certitudine discernere. 

20. Quando dicimus, decreto Tridentino declaratam esse con- 
formitatem editionis vulgatae in textibus per se dogmaticis, non 
affirmamus, exemplar aut codicem aliquem fuisse designatum, 
in quo sit tenenda haec conformitas; sed decretum respicit edi- 
tionem veterem, prout « longo tot saeculorum usu in ipsa Ec- 
clesia probata est ». Textus itaque per se dogmaticus qui est 
in editione Clementina utique ex multis rationibus praesumitur 
esse veteris editionis, prout in Ecclesia longo saeculorum usu 
legi consuevit; sed si de aliquo tali textu posset demonstrari, 
non esse ex veteri vulgata editione, eius conformitas cum Scri- 
ptura primitiva non posset dici per decretum Concilii declarata. 
Qui ergo textum ita admittit vel non admittit, prout exstat vel non 
exstat in veferi vulgata editione, quae longo saeculorum usu in 
Ecclesia probata est, is nihil agit contra decretum Concilii. 

3?. Neque affirmamus, conformitàrem in singulis textibus 
per se dogmaticis declaratam esse in gradu supremo perfectionis; 
sed sufficit, quod dogma expressum in vulgata fuerit etiam ex- 
pressum in Scriptura primitiva. Unde dicimus, u) dogma quod 
expressum exstat in editione veteri vulgata, non deerat in Scri- 
ptura primitiva; b) adeoque etiam non erat expressum aliud 
dogma in textu,, et aliud in loco respondente editionis vulga- 
tae; c) multo minus dogma quod in vulgata affirmatur, ibi 
erat negatum, aut vicissim. Sed non dicimus, d) vi decreti Con- 
cilii credendum esse dogma in vulgata eodem modo expressum, 
ut erat in Scriptura primitiva, dummodo dogma maneat idem', 
propterea neque dicimus, e) in huiusmodi locis nullum posse 


— 490 — 
esse errorem versionis, dummodo non sit huiusmodi, qui sub- 
stantiam dogmatis mutet vel obliteret ita, ut etiam adhibitis 
praesidiis necessariis et opportunis intelligi nequeat. Sic non 
censendus esset contra decretum Tridentinum reiicere authentiam 
vulgatae, qui veram lectionem in textibus quibusdam etiam per 
se dogmaticis putaret esse aliam, qua idem quidem dogma, 
sed non eodem modo ut in vulgata enuntiaretur. Exempla esse 
possunt, si quis contenderet textus: Gen. II. i5. « ipsa con- 
teret caput tuum »; Ps. CIX. 3. « ante luciferum genui te »; 
Luc. XXII. 20. «qui pro vobis fundetur »; Rom. V. 12. « in 
quo omnes peccaverunt »; 1. Cor. XV. 51. « omnes quidem re- 
surgemus, sed non omnes immutabimur », et si qui sunt alii, 
iuxta Scripturam primitivam legi oportere: « ipse conteret caput 
tuum » fi); « sicut ex matutino ros est, genui te »; « qui pro 
vobis effunditur »; « quia omnes peccaverunt » ; « omnes qui- 
dem dormiemus (ad resurgendum cf. Io. XI. 11; Matth. IX. 24; 
XXVII. 52; 2. Mach. XII. 40. 45.), sed non omnes immuta- 
bimur imo etiam si legeretur: « omnes quidem non dormie- 
mus (vel diuturno vel perpetuo somno mortis cf. l. Thess. IV. 
14-16.), sed omnes immutabimur » (vel omnes iusti ad gloriam, 
vel omnino omnes non quidem ad gloriosam sed tamen ad im- 
mortalem vitam corporis) (2). Utrovis modo scriptum primitus 
fuisse dicas, dogmata eadem promissi Redemptoris et immacu- 
latae eius Matris; aeternae generationis Filii; sacrificii euchari- 
stici relativi ad sacrificium crucis; peccati originalis ; universalis 
resurrectionis, utrimque licet paulo aliter reperies enuntiata. Hu- 
iusmodi varietates modorum Apostoli ipsi frequenter admiserunt 
in citationibus, non solum suas sententias aeque inspiratas sub- 
stituendo sententiis inspiratis V. T., ut aliqui persuadere vellent; 
sed ubi profitentur se citare ipsam scripturam V. T., adhibent versio- 
nem LXX modaliter diversam a textu primitivo, ut e. g. Heb. X. 5. 
Postremo f) neque contendimus, vi decreti Tridentini constare et 
tenendum esse, nullum textum dogmaticum extitisse in Scriptura 


(1) De hoc loco vide eruditissimum opusculum cl. P. Franc. Xaverii 
Patrizi «De N''T h. e. de immaculata Mariae origine». Romae 1853. 

(2) De tribus variis lectionibus huius loci conciliandis, quae mihi maio- 
rem omnibus aliis discrepantiis afferre videntur difficultatem, legendus omnino 


est Suarez in 3. P. q. $6. a. 2. disput. 50. sect. 2. Cf. Melch. Canum 1. II. 
c. 14; Sabatierii Italam h. l. 

originali, qui desit in editione vulgata. Advertatur autem plu- 
rimum differre haec duo, quod tali declaratione, qualis est Tri- 
dentina, decerneretur authentica editio, in qua textus exprimens 
dogma exstaret non sacer et canonicus; vel quod in editione 
ita declarata authentica aliquod dogma (de quo aliunde consta- 
ret) non esset expressum, licet fuerit in Scriptura originali. Di- 
cimus, Spiritum Sanctum non permissurum fuisse, ut tali de- 
creto declararetur authentica vulgata editio, si e. g. i. Io. V. 7. 
textus esset spurius et proinde non canonicus (cf. Tract, de Trin. 
th. IV.); sed non affirmamus, versionem in qua ille textus desit 
e. g. syriacam, si adsint cetera requisita, non posse etiam tali 
decreto approbari ab infallibili Ecclesia. Uno verbo dicimus, 
vi decreti Tridentini in textibus per se dogmaticis, ut sunt in 
veteri vulgata latina editione, comparate cum Scriptura originali 
non posse admitti difformitatem contradictionis, nec difformita- 
tem diversitatis positivae in dogmate; non tamen negamus, 
posse adesse et in pluribus locis revera adesse in ipsis etiam 
dogmatibus exprimendis difformitatem modalem. 

Quod vero spectat difformitatem diversitatis negativam in 
ipso dogmate, dicimus eam vi decreti Tridentini uno sensu ex- 
cludi, alio sensu non excludi. Excluditur talis difformitas, quod 
dogma expressum in vulgata defuerit in Scriptura originali, et 
proinde in vulgata textus sit spurius et humanus; non tamen 
excluditur, quod dogma aliquod expressum in Scriptura originali 
forte exciderit in editione vulgata. 

Ill. Hunc quem declaravimus, genuinum esse sensum decreti 
Tridentini, nunc demonstrandum est. 

Intelligitur hic sensus ex ipso contextu ac scopo defini- 
tionis. Iam primum decretum sess. IV. de libris canonicis, ut 
diximus in thesi antecedenti, saltem indirectam continet decla- 
rationem authentiae veteris editionis vulgatae. Concilium ait: 


i? 


« si quis autem libros ipsos integros cum omnibus suis par- 
tibus, prout in Ecclesia catholica legi consueverunt et in ve- 
teri vulgata latina editione habentur, pro sacris et canonicis 
non susceperit... anathema sit». Igitur Concilium libros enu- 
meratos cum omnibus suis partibus determinate sub hac forma 
vulgatae editionis latinae declarat canonicos, h. e. divinitus in- 
spiratos (i). Inspiratae autem non sunt nisi partes illae, quae 


(t) Cf. Concilii Vaticani Const, de Fide cap. 2. can. 4. 

secundum res et sententias, seu secundum sensum, habent origi- 
nem a primo scriptore, qui solus erat inspiratus; neque enim 
quisquam dicet, interpretem seu interpretes latinos fuisse inspi- 
ratos. Ergo partes omnes prout in veteri vulgata latina editione 
habentur, ad quas haec declaratio extenditur, declarantur secun- 
dum sensum profectae a primo scriptore inspirato, h. e. secun- 
dum sensum conformes primitivae Scripturae. Quaestio igitur tota 
ad illud revocatur, quid in definitione Concilii nomine partium 
librorum intelligatur. Ostendemus primo negative, quae extensio 
partium non sufficiat; tum demonstrabimus, quousque positive 
significatio omnium partium librorum sacrorum, quae ibi no- 
minantur, sese porrigere intelligenda sit. 

a) Solent quidam extensionem declarationis Concilii restrin- 
gere affirmantes, nomine partium fuisse a Tridentinis Patribus 
intellectas partes deuterocanonicas libri Esther et Danielis, de 
quibus cum Protestantibus erat controversia. Hinc putant, utrum 
e. g. partes Evangeliorum iam antiquitus a quibusdam etiam 
Patribus notatae velut deficientes in codicibus sive pluribus sive 
paucioribus, et a recentioribus nonnullis criticis Protestantibus 
omnino repudiatae (i) habendae sint genuinae et canonicae, 
nondum vi decreti Tridentini certum esse; sed si id constare 
debeat auctoritate Ecclesiae, aliam eius declarationem esse ex- 
spectandam, quae donec edatur, causam integram criticis ratio- 
nibus commissam manere. Si quis ergo nixus argumentis criti- 
cis ea loca reficeret, non ideo quidquam contra decretum Tri- 
dentinum agere censendus esset (2). 


(1) Partes istae sunt Marc. XVI. 9-20; Io. V. 4.; VII. 53-Vili, it; 
quo etiam ob similem rationem referri possunt Luc. XXII. 42. 43 ; 1. Io. 
V. 7. de quo agimus in Tract, de Trin. th. IV. 

(2) Ita statuitur in opusculo « Sulla autenticità delle singole parti della 
Bibbia Volgata ». p. io. 45. 46. De hoc opusculo eruditissimi viri Caroli 
Vercellone plura inferius dicemus ; heic aliquam eius sententiam adnotare 
iuvat, quae mihi in tota disputatione de Vulgatae authentia velut principium 
videtur tenenda ; ibi vero solum obiter et per incidens occurrit. Sententia 
haec est p. 13: aquando sorge un dubbio sull'autenticità d'una parte di 
quei libri, si deve esaminare se quella parte sia stata solita leggersi nella 
chiesa cattolica, e se si trovasse nell'antica edizione Volgata. Verificandosi 
queste condizioni, noi dovremo ricevere quella parte controversa come por- 
zione de' libri sacri e canonici ». Si hoc principium a cl. auctore tenetur, 
plenus inter nos erit consensus. Sed fateor, me hanc sententiam de sensu 

At vero a) verba decreti restrictionem ad partes deutcro- 
canonicas Esth. et Dan. non permittunt. Enumeratis enim 
omnibus libris veteris et novi Testamenti, de its omnibus sub- 
ditur: « si quis autem libros ipsos (enumeratos) cum omnibus 
suis partibus, prout in Ecclesia catholica legi consueverunt et 
in veteri vulgata latina editione habentur, pro sacris et canonicis 
non susceperit........ anathema sit ». Ergo omnium librorum 
omnes partes, quae ex tenore et contextu decreti merito partes 
libri dici queant, prout in veteri vulgata legi consueverunt, de- 
clarantur canonicae. Scopus non erat unicus declarare cano- 
nicas partes, quas tum temporis Protestantes reficiebant; sed sco- 
pus praecipuus ab ipso Concilio indicatus in hac ultima con- 
clusione decreti erat, editionem vulgatam declarare veram Scri- 
pturam sacram in omnibus suis partibus, prae fine nominatim 
ad quem synodus ipsa erat usura testimoniis tamquam divinis 
ex eadem hac editione. Insuper controversiae inductae a Prote- 
stantibus de partibus ss. librorum et notae Patribus Tridentinis 
non erant de solis illis Esth. et Dan. (Cf. Tract. Trin. th. IV.) 
y) Maxime in hac re tenendum est principium certum et evi- 
dens. Quod error contra unam veritatem particularem praebet 
occasionem definitioni universaliori, in qua proinde etiam ille 
error, sed non solus, damnatus reperitur ; non ideo propositionem 
universaliorem definitionis restringere fas est ad solam damna- 
tionem illius erroris particularis. Quod Dominus lo. XX. 21. 
propositionem universalem « sicut misit me Pater, et ego mitto 
vos », adhibet, ubi subiungit et confert Apostolis potestatem 
specialem: « quorum remiseritis peccata, remittuntur eis » (cf. 
Matth. XXVIII. 18. sq.); non propterea missio Apostolorum 
restringitur ad unum hoc munus remittendi peccata. Pariter si 


decreti Tridentini, quam puto omnino esse sequendam, non posse conciliare 
cum iis, quae ibidem dicuntur de valore eiusdem decreti quoad loca Evan- 
geliorum paulo ante memorata. Numquid forte non satis constat vel con- 
stare non potest, utrum Mr. XVI. 9-20. pars sit libri sacri, « prout in Ec- 
clesia catholica legi consuevit et in veteri vulgata latina editione habetur » ? 
Si id constat vel saltem constare potest, quomodo decretum Trid. non suf- 
ficit, sed alia exspectanda est declaratio ad partis illius canonicam aucto- 
ritatem decidendam? Si cl. auctor forte hoc solum sibi voluit, pro catholicis 
quoque non fore certam athentiam horum locorum vi declarationis Triden- 
tinae, nisi legi consuevissent inveteri vulgata editione latina; res tam clara 
potuisset dici verbis clarioribus. 

occasione negantium valorem sacramenti ab apostatis aut tradi- 
toribus ss. codicum administrati, definitur valor sacramenti col- 
lati extra Ecclesiam catholicam ; non ideo definitio solum er- 
rorem attingit eum specialem, cuius occasione prolata est. Sic 
ergo licet concederetur, negationem partium Esth. et Dan. fuisse 
occasionem et moventem rationem decreti Tridentini, non pro- 
pterea restrictio admitti posset, quam significatio et contextus 
verborum respuit. 

>) Nunc dicendum, quid positive nomine partium ibi com- 
prehendatur. 

oc) Non tam ex significatione verborum quam potius ex scopo 
decreti, quem Concilium ipsum expresse declarat, consequitur 
ad partes declaratas canonicas pertinere in primis loca omnia 
prout in veteri vulgata latina editione habentur, quae per se 
« testimonia ac praesidia » continent ad « confirmanda dogmata 
et instaurandos in Ecclesia mores », sive quae per se sunt te- 
stimonia de « rebus fidei et morum ad aedificationem doctrinae 
christianae pertinentium ». Nanique Concilium ex definita divi- 
nitate librorum cum omnibus suis partibus prout habentur in 
veteri vulgata editione latina, (et ex divinitate Traditionis) con- 
cludit, ex hisce fontibus adeoque ex omnibus libris se usurum 
esse testimoniis (utique nonnisi divinis) ad confirmanda dogmata 
et instaurandos in Ecclesia mores. « Omnes ifaque intelligant... 
quibus potissimum testimoniis ac praesidiis in confirmandis dog- 
matibus et instaurandis in Ecclesia moribus (ipsa synodus) sit 
usura ». Ergo significavit Concilium, divinitatem librorum omnium 
nominatim in omnibus partibus, quae per se pertinent ad hunc 
duplicem scopum, suo decreto esse stabilitam. Ratio scilicet Con- 
cilii haec est: primo definit infallibili decreto libros enumeratos 
omnes cum omnibus suis partibus, prout habentur in veteri la- 
tina editione vulgata, esse libros divinos; inde habet et propo- 
nit eosdem ut documenta, ex quibus tuto depromi possint te- 
stimonia tamquam divina, quaecumque ex sensu quem habent, 
sint valida ad duplicem illum scopum (i). Ergo Concilium 


(1) Hanc rationem explicat etiam Pallavicinus: « Perché nel sentenziar 
di cotanti articoli contro Eretici pertinaci e sofistici convenia levare ogni 
dubbio sopra i fondamenti delle future decisioni, come ben parla il decreto... 
si condusse (la Chiesa) a voler dichiarare in virtù dell'assistenza promes- 

ipsum iudicavit, vi sui decreti stabilitam esse divinitatem et au- 
ctoritatem canonicam (inspirationem) omnium testimoniorum ut 
habentur in vulgata veteri latina editione, quae ex suo sensu prae- 
beant normam ad confirmanda dogmata et instaurandos inores, 
seu quae per se enuntient res fidei et morum ad aedificationem 
doctrinae christianae pertinentium. At nisi testimonia, prout ha- 
bentur in veteri editione vulgata, sensu saltem quatenus enun- 
tiant dogma, essent conformia Scripturae originali, non essent 
testimonia divina et canonica. Ergo testimonia omnia in veteri 
editione vulgata, quae sunt dicto modo per se dogmatica, de- 
clarata sunt a Concilio quoad sensum conformia Scripturae ori- 
ginali; seu in his omnibus versio habenda est authentica vi de- 
creti Concilii. 

Hac igitur significatione intelligi debet authentia in secundo 
decreto, in quo explicite declaratur, veterem hanc vulgatam edi- 
tionem longo saeculorum usu in ipsa Ecclesia probatam « pro 
authentica » habendam esse, nominarim in iis actibus, quorum 
unica vel praecipua pars est exponere, declarare, defendere dog- 
mata Christiana morumque regulas, « in publicis lectionibus, 
disputationibus, praedicationibus et expositionibus ». 

3) Quamvis contextus decreti sit maxime proprius locus et 
sufficiens ad hunc sensum probandum, constat tamen praeterea 
adhuç testimoniis, talem extensionem authentiae intellexisse ac 
tenuisse Patres ipsos Concilii et theologos, qui vel interfuerant, 
vel paulo post secuti sunt. Legati nomine Pontificis praesiden- 
tes Concilio in suis litteris Romam scriptis aperte indicant, 
agnovisse quidem Patres Concilii imperfectiones et errores Vul- 
gatae in rebus minoris momenti, non autem in iis quae per se 
spectant ad fidem et morum regulam (i). De theologis non ló- 


sale dallo Spirito Santo, per autentica e sicura qualche traslazione latina 
delle ss. lettere essendo, quell'idioma l'unico universalmente noto a tutti i 
bene intendenti di Teologia e peró capaci di giudicare intorno a' dogmi 
della fede ». Hist. Cone. Trid. 1. VI. c. 17. n. 5. 

(1) In litteris ad Card. Alexandrum Farnese Pauli III. nepotem legati 
respondent difficultatibus Romae motis eo, quod in decreto de authentia 
vulgatae nihil dicatur de necessaria aliqua eius correctione. Aiunt legati : 
« Quanto alla incorrettione sua, se ben s'é conosciuta, in lochi però che 
non mutano le cose essentiali della fede » etc. Rationes cur de correctio- 
nibus adhibendis Patres maluerint nullam mentionem facere, sunt: a perché 
altro è a dire essere incorretta l'edizione, altro essere incorretti i libri (co- 

quor illis, qui iustos limites transgressi, et fere dixerim fanatici, 
conformitatem asserebant in singulis particulis et paene syllabis; 
sed sapientiores qui fatebantur, non esse declaratam omnimo- 
dam conformitatem cum textibus originalibus, ut in ultima parte 
huius theseos ostendam ; unanimes tamen retinebant hunc sen- 
sum decreti de conformitate non solum velut abstracte in sub- 
stantia librorum, sed nominatim in locis quatenus per se exhi- 
bent res fidei et morum regulas. Fere omnes expresse eam de- 
clarant; pauci sunt, qui non diserte de ea loquuntur, sed ta- 
men toto suo modo argumentandi eam supponunt, dum aiunt 
non esse contra decretum, si « in minimis » quibusdam error 
in Vulgata esse dicatur. At inter veteres multos quos consului, 
hactenus nullum inveni, qui expresse dixerit vel indicaverit, vi 
decreti non esse determinatam Vulgatae authentiam in textibus 
huiusmodi per se dogmaticis. In re autem tam gravi a doctri- 
na et interpretatione communi non est recedendum. 

y) Ad rationem nostri argumenti bene advertendum est, ne 
nobis supponatur opinio quae nostra non est, et deinde ratio- 
nibus contra hanc forte validis nostrum argumentum confutatum 
putetur. Aliud est loqui de authentia versionis vel editionis ge- 
nerarim, aliud de gradu seu de intensione et extensione authen- 
tiae; nulla de priori, saltem inter catholicos, potest esse disputa- 
tio, sed tota quaestio est de hac altera. Poterit versio aut editio 
Scripturae dici adhuc simpliciter conformis originali, licet in 
locis paucis quibusdam etiam per se dogmaticis esset discre- 
pantia negativa, vel etiam positiva; h. e. licet alicubi in ver- 
sione aut editione aliud dogma (quod tamen aliunde revelatum 
constaret) esset expressum quam in originali; dummodo non sit 
difformità! contradictionis in dogmate, talis enim versio foret 
haeretica. Quod si ita est, neque repugnaret, ut versio vel edi- 


dices) più o meno ». Tum vero maxime, quia ex confessione incorrectionis 
Scripturae qua Ecclesia utitur, haeretici potuissent inferre, esse mendosam 
etiam in locis per se fidem spectantibus, quod legati habent ut calumniam 
intolerabilem : « Né saria bastato a dire che le mende fussero dove non 
importava alla fede, perché da uno errore si potria (ab haereticis) arguire 
a infiniti ». Ex hac defensione contra accusationes apparet commune prin- 
cipium tum Romae tum Tridenti fuisse, errores in editione vulgata non 
reperir!, « dove importa alla fede ». Vide litteras legatorum editas a cl. 
P. Vercellone: Dissertazioni Accademiche p. 79. sqq. 

tio Scripturae adhuc simpliciter, licet illo inferiori modo ac gradu 
conformis textui originali etiam usu publico in Ecclesia, qua- 
tenus simpliciter conformis, approbaretur; quatenus vero secun- 
dum quid difformis est, toleraretur. Ratio ergo, cur putemus 
tenendam esse authentiam Vulgatae in eo gradu superiori, quo 
diximus, non est, quia quomodocumque ab Ecclesia proposita 
est tamquam authentica vel usu publico vel etiam expressa de- 
claratione ; sed argumentum ducitur ex modo declarationis. 
Unde concedimus quidem, versiones alias e. g. latinam ante- 
hieronymianam, syriacam, armenam usu ecclesiastico probatas 
esse ut simpliciter authenticas ; sed si quis in iis posset demon- 
strare alicubi difformitatem ab originali Scriptura negativam vel 
forte etiam positivam in aliquibus textibus per se dogmaticis 
(sensu explicato), atque inde contenderet, talem difformitatem 
neque obesse authentiae veteris latinae editionis vulgatae; nega- 
remus consequentiam. Non enim eodem modo, non decreto si- 
mili declarata est authentia illarum versionum, quo authentiam 
vulgatae definitam habemus non solum generatine, sed ex decreti 
contextu et scopo secundum talem gradum intensionis et exten- 
sionis. 

2?. Ex omnibus dictis patet, quid sentiendum sit de diver- 
sitate inter textum hebraicum et graecum ex una parte, et inter 
editionem vulgatam versionis latinae ex parte altera in iis, quae 
per se ad fidem et morum regulam spectant, a) Negamus in 
his umquam reperiti diversitatem contradictionis, ut in textu 
affirmetur quod in versione negatur vel vicissim, quin omnibus 
praesidiis adhibitis demonstrari possit, lectionem genuinam esse 
eam, quae in sensu dogmatis non discordet ab editione vulgata, 
prout longo saeculorum usu in Ecclesia catholica legi consuevit. 
b) Idem putamus dicendum de diversitate positiva discrepantiae 
realis, ubi non est eiusdem affirmatio et negatio, sed affirma- 
tio aut negatio discrepantium, hic quoad unum illic quoad aliud 
dogma, c) Eodem etiam pertinet diversitas negativa discrepan- 
tiae, si in editione vulgata exstet textus dogmaticus, qui in 
graeco aut hebraico (in praesenti conditione lectionum) videretur 
deesse. Si quando verificaretur hypothesis, quod loci genuinitas 
in veteri editione vulgata ut in Ecclesia legi consuevit, saltem 
secundum substantiam dogmatis praesidiis criticis demonstrari 
non posset, insistendum esset principiis theologicis, ut conce- 

dendo vetustam aliquam in textu hebraico vel graeco corrupte- 
lam, is ex Vulgata supplendus intelligeretur. d) Non eadem esset 
ratio, si textus per se dogmaticus exstaret in hebraico vel graeco, 
qui deesset in latina Vulgata; hic enim defectus perse minime 
demonstraret hebraicum aut graecum textum interpolatum. Po- 
stremo e) in discrepantia modali, seu quoad modum solum si- 
gnificandi eandem veritatem, textus hebraicus et graecus pluri- 
mum confert et adhibendus sane est ad vim et genuinum sensum 
versionis vulgatae rite aestimandum. 

III. Ut de veritate non solum ex argumentis directis, sed 
etiam comparate cum sententia contraria iudicari possit, ne- 
cessarium hic putamus examinare recentium adversariorum ar- 
gumenta, licet pleraque in superioribus praeoccupata iam fuerint. 

Ne eorum vim dissimulasse videar, ipsa fere verba viri do- 
ctissimi, a nobis in hac re dissentientis, describam ex opusculo 
superius citato (Sulla autenticità delle singole parti della Bibbia 
Volgata). Eius disputatio haec est p. 23. sqq. 

i°. Distinctio inter « textus dogmaticos et non dogmaticos » 
(ita enim cl. auctor loquitur) fheologice non potest admitti, 
d) quia omnes textus Scripturae sunt inspirati, et proinde omnes 
aeque verbum Dei et divinae auctoritatis. « Verum quidem est, 
verbum Dei non exprimere semper sententiam pertinentem ad 
doctrinam revelatam; sed non ideo desinit esse verbum  infalli- 
bile, auctoritatis supremae, et divinum ; ergo pro theologo non 
datur distinctio quoad auctoritatem inter diversas partes libro- 
rum divinitus inspiratorum ». Ad hoc argumentum a priori ac- 
cedit b) alterum a posteriori. « Si quis in Scripturis velit dis- 
tinguere ea, quae plus minusve directe pertinent ad doctrinam 
fidei et morum », id in concreto fieri nequit', quia plerumque 
nequeunt discerni huiusmodi loca ab aliis; « saepe enim, ma- 
xime in latina vulgata et in graeca versione LXX, primo intuitu 
locus videtur indicare doctrinam dogmaticam vel moralem, qui 
penitius inspectus nihil huiusmodi continere deprehenditur ». 
Nihilominus fatetur cl. auctor, « saepe sine periculo errandi af- 
firmari posse, in textu enuntiari vel non enuntiari doctrinam 
dogmaticam ». Imo concedit, distinctionem inter textus qui ver- 
santur in rebus fidei et morum et inter loca alia, saepe esse 
utilem in hermenéutica sacra; vidit enim ipse nimis clare hanc 
distinctionem indicatam in Concilio Tridentino sess. IV. decret. 2. 

In summa asseritur, textus dogmaticos a non dogmaticis saepe 
quidem facillime, vel saltem adhibita diligentia discerni, hancque 
distinctionem in hermenéutica esse adhibendam ; esse tamen tex- 
tus « praesertim in libris sapientialibus et propheticis », quorum 
valor dogmaticus cum certitudine determinari nequit. Ex his 
praemissis infertur conclusio: « ergo distinctio illa fheologice 
in suo complexu saltem est impossibilis, et practice nulli usui 
pro studiis criticis ». Argumentum utrumque ab ipso auctore 
in hanc summam contrahitur. Universa Scriptura est verbum 
Dei; atqui verbum Dei in omnibus est aequalis et supremae au- 
ctoritatis; ergo etiamsi cum certitudine discerni possent omnia 
loca, quae « referuntur ad fidem et ad mores », non tamen pos- 
semus affirmare his locis competere maiorem auctoritatem quam 
locis aliis Scripturae (1). 

2?. Critice spectata distinctio inter textus Scripturae « dog- 
maticos et non dogmaticos » est absurda, a) quia amanuenses 
et correctores aeque in illis ac in his poterant errare et reipsa 
errabant, nec id sine miraculis perpetuis poterat impediri. Ergo 
non apparet, cur errores in locis « qui praetenduntur non dog- 
matici », liceat emendare, « in locis vero aliis (dogmaticis) de- 
beant conservari et intacti relinqui ». Mox vero h) subiungitur, 
nullos esse in editione vulgata errores « qui repugnent sanitati 
fidei » ; sed esse « errores innocuos », hosque (in locis « dog- 
maticis », de quibus agitur) emendari posse « corrigendo voces 
erroneas, resecando additamenta, supplendo lacunas ». Ad haec 
C) facto constat, etiam loca nonnulla ex iis quae dogmatica ap- 
pellant, fuisse post Concilii decretum adhuc emendata. 


Gi) Quia nemo facile perspiciet vim argumenti quo videtur probari, 
quod certum apud omnes sinceros catholicos non indigebat probatione, et 
non probari (ut ostendam) quod solum in quaestionem venit, describam 
ipsa cl. auctoris verba. « In breve: la S. Scrittura é parola di Dio, la quale 
ora c'insegna il dogma, ora c'insegna altre cose che Iddio volle fossero 
scritte dagli autori inspirati a benefizio della Chiesa. Ma la parola di Dio 
ha sempre eguale ed assoluta autorità sia che ci parli di ció che dobbiamo 
credere ed operare per raggiungere il nostro fine, sia che ci esponga la 
storia della rivelazione o qualsivoglia altro fatto divino o umano. Dunque 
quand'anche si potessero conoscere sempre con certezza tutti i luoghi che 
piü o meno direttamente si riferiscono alla fede e ai costumi, noi non po- 
tremmo mai affermare, che a questi luoghi debba attribuirsi maggior peso 
di autorità che non al rimanente dei libri inspirati ». l. c. p. 25. 

3o. Custodia et vigilantia Ecclesiae a) solum refertur ad sub- 
stantiam ss. librorum, ne scilicet libri prae eorundem scopo cor- 
ruptelis inductis essentialiter alii evadant, quam primitus lue- 
rant. Scopus autem ss. librorum non solum est dogmaticus ; 
certe « in nonnullis libris historicis V. T. substantia et pars 
praecipua non spectat doctrinam ». Insuper b) Scripturae per se 
sunt littera mortua, spiritus vivificans non potest contineri in 
litteris sed in authentica doctrina, qua Ecclesia litteram mor- 
tuam vivificat. « Unde apparet, quomodo Ecclesia non sit custos 
Scripturarum quatenus mere sunt littera mortua », sed quatenus 
continent verbum Dei vivum et vivificans, quo in munere Ec- 
clesia numquam potest deficere. 

4°. « Etiamsi a) Ecclesia nequeat tribuere Scripturae sen- 
sum falsum et errare in illa interpretanda, potest tamen uti 
etiam textu non legitimo ad confirmandum sensum legitimum ». 
b) « Textus dogmatici critice certi sunt necessarii solis Prote- 
stantibus negantibus auctoritatem Ecclesiae et Traditionis, non 
autem nobis qui nullum dogma primario in Scripturis fundatum 
esse novimus » (p. 26. 28. 3o.). 

5?. Multae versiones sunt legitime receptae in Ecclesia, puta 
versio giacca V. T., latina antehieronymiana, syra, armena, 
coptica. lam vero istae versiones inter se comparatae habent 
plurimas lectiones « diversas quoad sensum in locis, qui putan- 
tur dogmatici » ; necessario ergo ibi sunt errores vel interpretum 
vel amanuensium. Attamen « omnes versiones legitime usur- 
patae in Ecclesia catholica dogmatice pares sunt, et proinde 
dogmatice etiam pares sunt textui (originali), quamvis critice 
differant tum a textu tum inter se » (p. 28. 38.). 

6?. Si textus dogmatici non essent supponendi examini artis 
criticae, hermenéutica deberet praecedere criticam, et haec illi 
subiiceretur atque ab illa dirigenda esset. At haec est perversio 
ordinis logici scientiarum; primum enim stabilienda est vera 
lectio per examen criticum, et tum demum sequi potest eius 
interpretatio. « Ergo ordo scientiarum non sinit, ut textus quos 
volunt esse dogmaticos, subtrahantur examini critico » (p. 27.). 

Hae videntur esse omnes et solae rationes, quibus sententia 
theologorum quam sequimur, in erudito opusculo impugnata 
est; reliqua enim argumenta quae ibi proferuntur, non nostrae 


sed illorum doctrinae opponuntur, qui conformitatem versionis 

vulgatae cum textu primitivo indiscriminatim in omnibus incisis 
et particulis, atque adeo authentiam in gradu supremo vi de- 
creti Tridentini tenendam esse censuerunt. Hanc opinionem a cl. 
auctore invicte confutatam esse video, et plene quoad hanc par- 
tem ei consentio; sed vim argumentorum contra nostram sen- 
tentiam nondum perspicio, neque ab ea recedendum esse puto. 
Rationes exponam respondendo brevissime ad singula. 

Ad i"m. Probatur optime, distinctionem inter textus qui sunt 
canonicae Scripturae, non esse intelligendam ratione diversae au- 
ctoritatis, quod hic non indigebat probatione; sed non probatur, 
nullam posse admitti distinctionem neque ratione rei seu ma- 
teriae quam continent. Imo hanc distinctionem, quae sola a no- 
bis supponitur, adversarius ipse diserte admittit verbis longe 
efficacioribus, quam quibus nos eam explicamus, et extensione 
multo ampliori quam admitti posse videtur. Porro ex principio 
certissimo, in textibus, si sunt canonici, auctoritatem non esse 
diversam, quamvis diversa sit materia, non sequitur quod unice 
probandum erat, a sacra synodo in editione veteri latinae ver- 
sionis fuisse declaratos conformes originali et ideo canonicos 
non alio sensu textus primae classis, quibus expresse dicit se 
usuram tamquam verbo Dei, quam singula incisa secundae clas- 
sis, de quibus non loquitur. Nemo ex diversa auctoritate textuum 
qui sunt Scripturae inspiratae, probare umquara instituit diver- 
sam relationem decreti ad loca diversa; sed nostra demonstratio 
longe alia est. Concilium in declaratione authentiae editionis 
vulgatae expresse indicat, se prae oculis nominatila habuisse 
testimonia pertinentia ad « confirmanda dogmata et instau- 
randos in Ecclesia mores », et ideo concludimus, hos textus 
per se dogmaticos omnes, ut sunt in editione veteri vulgata, 
comprehensos esse in declaratione authentiae huius eiusdem 
editionis. Hoc autem de aliis textibus et incisis Concilium non 
dicit; et ideo pro his non valet idem argumentum, sed vi de- 
creti sufficit in his admittere conformitatem eam, quae requi- 
ritur, ut versio non sit quoad substantiam difformis et simpli- 
citer non authentica. Si propter aequalem auctoritatem omnium 
textuum qui sunt canonici, sequeretur, versionem in omnibus 
pari modo conformem originali declaratam esse, potius conce- 
dendum foret in sententiam contrariam, qua affirmatur authen- 


tia conformitatis in omnibus incisis, etiam enuntiantibus quae 

per se non pertinent ad aedificationem doctrinae Christianae in 
rebus fidei et morum. Hoc autem quia et nos et pariter ad- 
versarius noster certis argumentis falsum demonstrari putamus, 
idcirco necessario tenendum est, declarationem authentiae a Con- 
cilio alia intensione de textibus unius, et alia de textibus alterius 
classis intellectam fuisse, et intelligendam esse; atque adeo cum 
authentia veteris latinae editionis vulgatae dicitur declarata fuisse 
quoad substantiam, in hac substantia Scripturae in primis com- 
prehendi ea loca, quibus synodus « ad confirmanda dogmata et 
instaurandos in Ecclesia mores se usuram esse » tamquam sa- 
cris et canonicis, utique prout exstant in veteri latina editione, 
et quorum causa se inductam esse dicit, ad libros omnes cum 
omnibus suis partibus sub forma, « prout in Ecclesia catholica 
legi consueverunt, ef in veteri vulgata latina editione haben- 
tur », definiendos sacros et canonicos. 

Altera pars argumenti quae inducitur a posteriori, vix in- 
diget responsione. Eo quod a nobis privata interpretatione non 
semper potest certo determinari sensus alicuius loci, utrum sit 
de rebus per se fidei et morum, et utrum proinde pertineat ad 
partes Scripturae nominatim comprehensas in decreto, nullate- 
nus sequitur, vel distinctionem ratione diversae materiae uni- 
versim reiiciendam esse, vel usui esse non posse ac debere, ubi 
de valore dogmatico textus constiterit; adeoque etiam non se- 
quitur, hunc quem diximus, non esse sensum decreti Triden- 
tini. Si propter rationem adversarii distinctio potest reiici a cri- 
tico, non video cur eodem iure non posset seponi ab interprete, 
pro quo tamen ipsemet eam admittit; nec video, quomodo Con- 
cilium ipsum eandem distinctionem nobis ob oculos ponere po- 
tuerit: « ut nemo in rebus fidei et morum ad aedificationem 
doctrinae Christianae pertinentium sacram Scripturam ad suos 
sensus contorquens, contra eum sensum quem tenuit et tenet 
sancta Mater Ecclesia . . . aut etiam contra unanimem consen- 
sum Patrum interpretari audeat ». Quam quidem distinctionem 
Concilium Vaticanum in authentica declaratione decreti Triden- 
tini iterum repetiit. (Const, de Fide c. 2.) 

Ad 2um. Quod hic dicitur in prima parte argumenti, non 
est in quaestione. Concedimus, in codicibus sive scriptis sive 
excusis posse esse errores amanuensium et correctorum etiam in 
locis dogmaticis, imo posse esse haereses, hosque errores posse 

et debere modo opportuno emendari. Quaestio non est de sin- 
gulis codicibus, sed de veteri vulgata editione, prout longo sae- 
culorum usu in Ecclesia Dei legi consuevit. Et in hac iterum 
non quaeritur, utrum velut a priori interpres, vel antiquissimis 
temporibus omnes aut fere omnes amanuenses (i) errare po- 
tuerintin textibus etiam dogmaticis; concedimus, id fieri utique 
potuisse. Quaestio est unica, utrum re ipsa sint in editione ve- 
teri vulgata errores in textibus per se dogmaticis, iique non 
qualescumque, sed qui transmutent ipsam substantiam dogmatis, 
ut erat in originali divinitus inspirata Scriptura. Affirmamus, 
huiusmodi errores nullos esse; idque constare dogmatice, quia 
Spiritus Sanctus non permisisset, ut Ecclesia eo modo quo fa- 
ctum est, versionem ita mendosam atque adeo in huiusmodi 
locis continentem non verbum Dei inspiratum, sed verbum hu- 
manum, declarasset authenticam. Si supernaturalis divina pro- 
videntia et assistentia Spiritus Sancti, in conservatione verbi Dei 
scripti, et in indicio Ecclesiae de integritate ac puritate huius 
verbi scripti removetur vel non attenditur, et insuper Scriptura 
consideratur in conditione libri privati ; tum sane non aliud re- 
manet ad conservationem integritatis et sinceritatis Scripturae, 
quam industria humana (in qua totum fere negotium redit ad 
solertiam interpretum ex una lingua in aliam, amanuensium, 
correctorum), et ad indicandum de eadem integritate ac since- 
ritate remanet unum atque ideo independeos examen criticum 
et historicum. At suppositis principiis catholicis, de facto in- 
tegritatis et sinceritatis Scripturae sub hac determinata forma 
versionis ac editionis, seu de authentia conformitatis eiusque 
gradu certi reddi possumus per iudicium Ecclesiae. Demonstrato 
igitur iudicio Ecclesiae de tali gradu authentiae veteris vulgatae 
editionis, ut in eius textibus « ad confirmanda dogmata et ad 
instaurandos in Ecclesia mores », seu ad « aedificationem do- 
ctrinae Christianae » pertinentibus, exhibeatur sincerum verbum 
Dei scriptum secundum substantiam saltem dogmatis, iam etiam 
dogmatice demonstrata est conformitas eiusdem editionis cum 
primitiva Scriptura in omnibus huiusmodi textibus. Hic quo- 
niam veritas veritati non repugnat, ipso hoc iudicio Ecclesiae 


(t) Nisi supponatur error antiquus et universalis, iam non esset in 
vulgata veteri editione, sed in aliquot mendosis exemplaribus. 

securi reddimur, numquam critice demonstratum iri talem ali- 
quem errorem in veteri vulgata editione, ut longo saeculorum 
usu in Ecclesia legi consuevit. Potest tamen fieri, ut ob defe- 
ctum praesidiorum necessariorum, vel ob alias causas, sola critica 
per se aliquando non possit demonstrare veritatem lectionis vul- 
gatae etiam in huiusmodi locis; tum vero quod critice non li- 
quet, constabit nihilominus ex principio theologico. Hoc modo 
dicimus, sicut alias scientias humanas ita etiam criticam subesse 
theologiae Ecclesiae, hancque oportere velut normam saltem ne- 
gativam, et velut stellam rectricem ad praecavendos errores prae 
oculis haberi. 

Ad alteram partem huius obiectionis respondemus. Si agitur 
de « erroribus innocuis », mutatur status quaestionis. Sermo 
nobis est de erroribus, qui transmutent sensum dogmatis, ut 
erat in Scriptura originali inspirata, cuiusmodi non putabimus 
« errores innocuos ». Eadem valet responsio de eo, quod am- 
bigue dicitur « emendatio vocum erronearum ». Porro non con- 
tendimus, vi decreti credi debere in editione vulgata nullas esse 
lacunas textuum dogmaticorum , adeoque non negamus, eas 
posse suppleri (si revera demonstrentur esse). Negamus vero, 
in editione veteri vulgata, ut longo saeculorum usu in Eccle- 
sia Dei legi consuevit, et quae eo modo quo ostendimus, de- 
clarata est authentica, haberi textus dogmaticos spurios. Ratio- 
nem dedimus, quia scilicet decretum ex suo contextu et scopo, 
nominatili! testimonia ad « confirmanda dogmata » declarat esse 
canonica ; unde si textus essent spurii, declaratum fuisset scri- 
ptum verbum hominum pro scripto verbo Dei. Ideo negamus, 
quod dicitur de « resecandis additamentis », si haec intelligantur 
per se dogmatica, et quae exstent in veteri vulgata editione. 
Nec profecto video, quomodo hoc ius critices ex veteri vulgata 
editione « resecandi additamenta » per se dogmatica, possit con- 
ciliai cum verbis ipsius cl. adversarii, quae superius in nota 
p. 492. citavimus. 

Ad partem tertiam desiderassemus exemplum emendationis 
textus per se dogmatici post Concilium Tridentinum, sed emen- 
dationis, de qua sola disputamus; videlicet a) textus certo ex- 
stantis in veteri vulgata editione, b) emendationis non secundum 
modum solum exprimendi dogma, sed secundum ipsam rem et 
substantiam dogmatis. Huiusmodi vel uno exemplo prolato, cl. 

auctor suum propositum efficacius demonstrasset quam omnibus 
argumentationibus; donec proferatur, negabimus tale aliquod 
idoneum exstare. Nam talis emendatio non posset esse alia nisi 
tum inducta, quando correctiones in editione vulgata iussu Pon- 
tificum institutae sunt (emendatio enim alia privatorum nihil 
probaret). At non credam, correctores contra suum primum 
principium mutasse textum certo exstantem in veteri editione 
vulgata, idque inducendo mutationem substantialem sensus dog- 
matici, qui fuisset enuntiatus in illa editione, quam ipsimet 
« suae pristinae integritati ac puritati, quoad eius fieri potuit, 
restituere » propositum habebant. (Praefat. ad edit. Clemen- 
tinam). 

Ad 3unl. Huius difficultatis primam partem, ubi dicitur custo- 
dia Ecclesiae referri solum ad substantiam librorum sacrorum, 
possumus transmittere. Neque enim nostra demonstratio extensio- 
nis et gradus authentiae, quae referenda sit ad omnes textus per se 
dogmaticos, innititur simpliciter huic muneri custodiae Scriptura- 
rum, sed ducitur ex modo definitionis, quo Concilium authentiam 
editionis vulgatae declaravit. Ceterum scopus princeps Scripturae, 
atque ideo prae hoc scopo substantia sacrorum librorum, con- 
stituitur in rebus fidei et morum h. e. in iis, quae (iuxta su- 
perius exposita) propter se revelata sunt in Scripturis, non au- 
tem solum per accidens et propter aliud inspirata ad scribendum. 
Unde illud quod cl. auctor in libris V. T. dicit substantiam e. g. 
complexum historiae et prophetiae etc., nos comprehendimus 
inter partes dogmaticas. Adeoque possemus dicere', custodia Ec- 
clesiae hoc ipso, quod (fatente adversario) refertur ad substan- 
tiam librorum sacrorum, in primis pertinet ad partes omnes 
« fidei ac morum », seu ad ea quae per se revelata sunt, ac 
spectant ad « aedificationem doctrinae Christianae »; de his enim, 
non autem de minimis adiunctis historiae, geographiae, botani- 
cae, zoologiae hisque similium, Ecclesia pro munere suo directe 
et per se est sollicita, et sub hac ratione ei est per se com- 
missa non minus custoditio quam interpretatio verbi Dei scri- 
pti. Ex hoc munere custodiae non sequitur quidem, non po- 
tuisse textus aliquos etiam per se dogmaticos, imo libros in- 
tegros inspiratos intercidere, quoniam doctrina revelata non 
in solis Scripturis, sed imo etiam  principalius in Traditione 


conservatur; omnino autem ex munere custodiae verbi Dei sub 

assistentia Spiritus veritatis consequitur, non posse fieri ut Ec- 
clesia custos verbi Dei proponat verbum humanum tamquam 
verbum Dei in Scripturis. At haec propositio verbi Dei per Ec- 
clesiam non ex eo adhuc intelligitur, quod verbum contineatur 
in aliqua editione Scripturae, sed intelligitur ex diserta vel sal- 
tem aequipollente declaratione authentiae editionis; et haec au- 
thentia declarata ipsa quousque extendatur, ex sensu et modo 
declarationis discendum est. Ideo munus custodiae verbi Dei sub 
assistentia Spiritus veritatis est quidem ratio, cur Ecclesia in- 
fallibiliter etiam authentiam seu conformitatem versionis et edi- 
tionis Scripturae discernere et declarare queat, sed non ex eo 
munere per se, sine huiusmodi declaratione, authentiam eiusque 
extensionem cognoscere possumus. Quare frustra in argumento 
adversarii illud munus custodiae Scripturarum inducitur, cui 
nostra demonstratio de authentia vulgatae editionis, et eo magis 
de eiusdem authentiae amplitudine, minime innititur. Possumus 
ergo nunc haec omnia omittere, quia authentiam editionis vul- 
gatae in omnibus locis per se dogmaticis, non deducimus sim- 
pliciter ex munere custodiendi Scripturas, sed ex modo quo au- 
thentia declarata est. 

Pars altera obiectionis si urgeretur, deveniendum esset ad 
absurdum, ab Ecclesia totam doctrinam revelatam conservari 
tantummodo in Traditione, atque ideo non magni interesse, si 
scripta humana habeat ac proponat pro divinis. Sine dubio, Ec- 
clesiae transmissa est, et sub assistentia Spiritus veritatis in ea 
conservatur, intelligentia verbi Dei; quae res tota pertinet ad 
Traditionem et ad infallibilem interpretationem Scripturarum. 
Sed ideo non potest negligi, imo in praesenti providentia ne- 
cessario supponitur custoditio ipsius verbi Dei scripti, quod a 
cl. auctore « littera mortua » appellatur. « Agnitio (yvôifftç) vera 
est,.. quae pervenit usque ad nos tractatio plenissima neque 
additamentum neque ablationem recipiens, et lectio sine falsa- 
tione et secundum Scripturas expositio legitima ». Iren. IV. c. 33. 
n. 8. (cf. th. IV. n. I.) Licet non absolute et ex rei natura, 
attamen in praesenti providentia Scriptura est necessaria Eccle- 
siae, neque independenter a Scripturis Traditione distincta con- 
servatur totius revelationis depositum : sed Scripturae ipsae sunt 
pars magna depositi custodiendi, et vicissim medium ad custo- 
diam depositi; ex eis enim utpote verbo Dei scripto, Ecclesia 

sub assistentia Spiritus Sancti veram intelligentiam, explicatio- 
nem, defensionemque veritatum revelatarum depromit. «Sicut 
illis (haereticis) non potuisset succedere'corruptela doctrinae sine 
corruptela instrumentorum eius, ita et nobis et a nobis integri- 
tas doctrinae non competisset sine integritate eorum , per quae 
doctrina tractatur ». Tertull. Praescript. c. 38. Uno verbo: quia 
Scriptura sine vera intelligentia et « verbo vivificante » nec suf- 
ficit nec prodest, non ideo Scriptura « littera mortua » ad ve- 
ram intelligentiam et praedicationem « vivificantem » non ne- 
cessaria censeri potest, aut eius conservatio maxime in « rebus 
fidei et morum » ibidem divinitus scriptis, minus pertinet ad 
munus custodiendi depositum. 

Ad 4"nl Si prima pars obiectionis dirigitur contra nostram 
explicationem decreti Tridentini, responsio in promptu est. Pot- 
est quidem fieri, ut Ecclesia verbis alicuius versionis Scripturae 
utatur ad piam accommodationem, ad exornationem, sub certis 
conditionibus etiam ad argumentum , quin ideo iam declarare 
velit, aut verba esse genuina, aut hunc esse verborum sensum. 
At Concilium in decreto de quo agimus , testimonia quorum 
usum ex editione vulgata ad confirmanda dogmata sibi vindicat, 
evidenter declarat divina ac proinde authentica, ut satis demon- 
stravimus. 

Si in secunda parte textus critice certi dicuntur solis Pro- 
testantibus necessarii eo sensu, quod Protestantes non nisi per 
criticam et historiam, atque ideo plerique ex ipsorum principiis 
nullo modo possunt certi fieri de genuinitate Scripturarum, nobis 
autem sicut de vero sensu, ita de genuinitate et authentia Scri- 
pturarum constare potest per infallibilem auctoritatem Ecclesiae, 
id nos maxime contendimus et saepe iam demonstravimus. At 
si dicitur, necesse non esse ut Ecclesiae catholicae et per Ec- 
clesiam nobis constet de genuinitate textuum per se dogmati- 
corum, hoc ita universe dictum quam falsum sit, ex paulo ante 
disputatis constat, et etiam per se evidens est. 

Ad 5unl Admittimus , versiones in eo statu, quo sunt et 
quamdiu sunt in publico usu Ecclesiae catholicae, esse simpli- 
citer authenticas authentia etiam manifestata seu externa, quae 
internam supponit et includit, ut thesi superiori explicatum est. 
Dixi pro statu, in quo et quamdiu manent in publico usu Ec- 
clesiae', quia si versio per longum tempus desierit esse in tali 


— 508 — 


usu catholicae Ecclesiae, pro hoc tempore auctoritas Ecclesiae 
nullum facit vadimonium contra inductionem errorum, atque 
hoc ipso integritas non amplius authentice manifestata est et 
theologice cognoscibilis. (Cf. supra p. 477-79-) Quamvis vero 
illis versionibus pro statu et tempore, quo diximus, concedamus 
competere authentiam generice et simpliciter dictam, quae ma- 
nifestatur publico usu ecclesiastico ] attamen quoad gradum et 
extensionem  authentia nulla fali declaratione determinata est, 
sicut definitam esse vidimus authentiam editionis veteris vulga- 
tae latinae; non ergo eodem modo constat de illarum sicut de 
huius authentia. Quoad illas authentia simpliciter et generatim 
atque usu tantum, quoad hanc specifice et in aliquo determi- 
nato gradu, per solemne Ecclesiae decretum manifestata gst. 
Ceterum revera putamus, versiones illas (pro statu quo diximus) 
demonstrari non posse in locis per se dogmaticis « positive di- 
versas quoad sensum » ita, ut aliud dogma quoad substantiam 
(multo vero minus sensus contrarius, qui esset haereticus) ex- 
primatur, quam fuerit in Scriptura originali inspirata. 

Quidquid vero sit de gradu illarum authentiae, de quo dis- 
putare nolumus, in obiectione non valemus conciliare haec duo, 
quod d) versiones illae in locis dogmaticis « differunt sensu », 
utique (si aliquid dicitur ad rem pertinens) quoad dogmatis sub- 
stantiam, ac proinde vel illae omnes, vel omnes, una excepti, 
habent errorem quoad substantiam dogmatis; nihilo tamen mi- 
nus 2) omnes cum vulgata editione et cum textibus originalibus 
theologice pares sunt. Quomodo, quaeso, instrumentum quoad 
substantiam alicuius vel aliquorum dogmatum exhibens textum 
humanum (talis enim profecto est, si est error quoad sensum 
ipsius dogmatis, licet supponatur non esse sensus haereticus, 
quia non negationem dogmatis, sed aliud diversum enuntiat), 
quomodo, inquam, tale instrumentum theologice par dici pot- 
est alteri, quod exhibet textum divinum ac inspiratum? 

Ad 6lini Si textus genuinitas dubia est, et de ea nullo alio 
ex fonte quam per regulas critices constare potest, debet prae- 
cedere critica hermeneuticam, ut constet, hanc versari circa te- 
xtum genuinum. In textibus dubiis ergo profanis et privatis hic 
ordo inter criticam et hermeneuticam semper consistit, quia de 
eorum genuinitate non nisi ex historia et critica constare potest. 
At si agitur de instrumento publico, et quidem theologico ac 

dam classis textuum iudicari potest ex fonte duplici, a) ex au- 
ctoritate Ecclesiae tamquam ex fonte theologico, superiori, in- 
fallibili, qui propterea sit pro fonte altero sibi subordinato instar 
normae dirigentis, et b) ex critica tamquam fonte mere humano 
et priori subordinato ; in hac hypothesi logicus ordo postulat, ut 
in huiusmodi textibus primum consulatur auctoritas tamquam 
norma prae oculis habenda, per quam critica dirigenda est. 
Unde hermenéutica solum praecedit, quando et quatenus neces- 
saria est, ut constet, num locus pertineat ad eam classem tex- 
tuum, de quorum genuinitate secundum substantiam sensus ex 
duplici fonte iudicari potest. Porro ubi etiam ex auctoritate et 
declaratione custodis Scripturarum certiores reddimur de genui- 
nitate secundum substantiam dogmatis, possunt in textibus dog- 
maticis nihilominus remanere aliae difficultates lectionis quoad 
modum enuntiandi dogma, quae ante exegesim pleniorem totius 
enuntiationis et ex sola critica solvendae sint. Ordo ergo hic 
est", si oritur dubium de genuinitate substantiae sensus dogmatici, 
praecedit auctoritas et quadamtenus, h. e. quando et quatenus 
requiritur ad dignoscendum valorem dogmaticum, praecedit et- 
iam hermenéutica; succedit et subservit critica auctoritati. Si 
dubium est de genuinitate pertinentium (salva substantia sensus) 
ad modum enuntiationis ; praecedit critica, sequitur applicatio 
plenior hermeneuticae et exegesis. Absoluta antecessio criticae 
prae auctoritate theologica (Ecclesiae), ubi indicatur de genui- 
nitate textuum dogmaticorum, non magis admitti potest, quam 
absoluta antecessio aliarum scientiarum humanarum, e. g. phi- 
losophiae, prae theologia Ecclesiae in materiis etiam ad hanc 
pertinentibus, et secundum aliquam rationem communibus. De 
hac re dicemus in Appendice horum Tractatuum. (Vide Con- 
cilii Vaticani Constit. de Fide cap. 4. cf. Coroll. 2. ad th. XVIII.) 
IV. In postrema parte theseos impugnamus alteram opinio- 
nem, hactenus confutatae contrariam, qua nonnulli vetustiores 
theologi contendebant, vulgatam editionem esse a Concilio de- 
claratam authenticam in gradu supremo conformitatis cum ori- 
ginali textu quoad singula incisa et paene verba, quaecumque 
sit materia, in qua textus versentur. At talem sensum profecto 
vix credibilem decreti vel colligunt ex ipsa appellatione authen- 
ticae editionis simpliciter dictae, vel ex speciali aliqua ratione 

vincuntur. 

De priori nihil opus est multis dicere. Sane diuturno Eccle- 
siae usu authentica demonstrabatur versio latina usurpata usque 
ad s. Hieronymum, et deinceps adhuc simul cum nostra Vulgata, 
saltem usque ad Gregorium M. Nihilominus nemo ex illo usu 
inferri posse putabat conformitatem cum textu primitivo in sin- 
gulis quibusque minutioribus rebus et verbis. Imo ss. Patres illo 
ipso tempore, quo versio erat in usu universali, passim plura 
adnotabant in illa minus recte posita, s. Hilar, in Ps. 118. 
V. 96. T. I. p. 354; in Ps. 138. n. 43. p. 582', Marius Vi- 
ctorinas contr. Arian. l. Il. Bibi. Max. PP. T. IV. p. 273; 
s. Hieronym. in Gal. IV. 5; V. 4. T. VIL p. 449. 481 ; ep. 
ad Sun. et Fletei, passim et alibi saepe. Universim s. Augu- 
stinus ep. 82. n. 3. ad Hieronym. et 1. XI. c. 6. cont. Faust, 
statuit: « ibi (in Scripturis) si quid velut absurdum moverit, 
non licet dicere: auctor huius libri non tenuit veritatem ; sed 
aut codex mendosus est, aut interpres erravit, aut tu non in- 
telligis ». Tandem vetus illa editio, licet publico usu demon- 
strata authentica, paulatim seposita est, et ei substituta haec no- 
stra, in multis minutioribus huiusmodi rebus non solum modo 
enuntiandi, sed etiam sensu ab illa discrepans. Quae quidem di- 
versitas demonstrat, non potuisse saltem utramque perfecte re- 
spondere archetypo textui, non tamen impedivit, quominus utra- 
que esset authentica, quantum ad scopum Scripturarum satis 
erat. Simile aliquid dicendum est de versionibus vetustis pu- 
blice per multa saecula usurpatis in Ecclesiis catholicis aliarum 
linguarum. Opportune unus ex deputatis ad correctionem Vul- 
gatae Dr. Vaiverde in libello supplici ad Pontificem Clemen- 
tem VIII. (apud cl. P. Vercellone in Prolegom. ad Lectt. var. 
Vulg. T. I. p. LXVIL) ita loquitur: « Multa, Pater Sancte, per- 
misit Ecclesia legi publice, non quod omnino probaret, aut re- 
ctius legi non posse statuerit... neque ideo dicenda est errores 
tolerasse in Bibliis, cum haec neque sanam fidem neque mores 
corrumpant. Plura quidem et maiora multa toleravit Ecclesia, 
antequam Hieronymus Biblia emendaret, et nemo Ecclesiae hoc 
exprobravit ». 

In declaratione igitur authentiae universim spectatae, certe 
haec opinio nullum habet fundamentum; probari itaque deberet 


— Sii — 
ex specialibus rationibus et adiunctis decreti Tridentini. At ex 
his omnibus potius evidenter falsa convincitur. 

t°. Ex fine declarationis Concilii. Finis propositus est « non 
parva utilitas accessura Ecclesiae Dei », quae distincte assignatur 
in eo, ut omnibus innotescat sinceritas fontium , ex quibus in 
Ecclesia et a synodo ipsa depromenda sint « testimonia in con- 
firmandis dogmatibus, et instaurandis in Ecclesia moribus ». At- 
qui ad hunc finem nihil pertinent minutiora quaeque geogra- 
phiam, chronologiam, adiuncta infima historiae, botanicam, zoo- 
logiam, etc. spectantia; sed ad hunc finem satis est versionis et 
editionis, qua Ecclesia ad fidei et inorum aedificationem, tam- 
quam genuino verbo Dei utitur, authentia conformitatis in rebus 
fidei et morum, ac in ceteris quoad rei summam. Ergo hanc 
non autem illam strictiorem conformitatem declarare proposi- 
tum erat. 

Alia inflexione idem dici potest. Indicium Ecclesiae de au- 
thentia Vulgatae est indicium infallibile de facto dogmatico, et 
eatenus assistentia Spiritus Sancti, atque per eam infallibilitas 
in indicando promissa est, quatenus factum est dogmaticum h. e. 
proxime nexum cum conservanda integritate fidei et regulae 
morum, de quo propterea, non secus ac de dogmatibus in se 
revelatis infallibiliter, constare magni interest totius Ecclesiae. 
Atqui huiusmodi factum est utique editionis Scripturae in pu- 
blicum catholicae Ecclesiae usum adoptatae conformitas cum 
archetypo in iis, quae saepe iam diximus, non autem confor- 
mitas in minutissimis quibusque. Ergo de illa, non de hac au- 
thentia, Ecclesia infallibilis iudicium tulit. 

2°. Ex circumstantiis declarationis. Synodus declaravit au- 
thenticam editionem vulgatam tum temporis existentem ; eam 
enim tamquam authenticam Concilium ipsum in suum usum 
adoptavit. Simul vero agnovit in ea aliqua posse emendari, hoc- 
que negotium Romanorum Pontificum curae commendatum vo- 
luit; qua quidem in agnitione defectuum et erratorum levioris 
momenti, tam Cardinales ac theologi Romae deputati et con- 
sulti a Pontifice, quam Patres Concilii consentiebant (vide episto- 
las Legatorum supra citatas p. 495. seq.) (1). Nihilominus tamen 


(1) De magna varietate in codicibus et exemplaribus illius temporis ita 
loquitur Bellarminus (opuse, posthumo edito a Zaccaria in Proleg. ad T. I. 
Tirini 1795): «Testatur Nicolaus Cardinalis (apud Bessarionem in com- 

etiam in hoc statu editio vulgata declarata est authentica, et 
tamquam authentica adhibita ab ipso Concilio. Ergo de authen- 
tia in huiusmodi minutioribus, Patres Concilii in sua declara- 
tione non agebant. 

His iam etiam responsum est ad id, quod patroni strictis- 
simae conformitatis dicere solebant, non utique errores librario- 
rum esse approbatos , sed vulgatam editionem expurgatam a 
mendis, ut nunc eam habemus, etiam in omnibus minimis de- 
claratam esse authenticam. At a) declaratio non ad futuram 
tantummodo editionem referebatur, quae est calumnia Protestan- 
tium, sed ad Vulgatam ut tum exstabat et a Concilio ipso po- 
tuit adhiberi. b) Concilium nulla indicavit speciatim principia, 
secundum quae emendatio esset instituenda. Non ergo potuit 
velle in antecessum declarare, futuram emendationem, quae pro- 
fecto plus minusve a perfectione abesse poterat, talem fore, ut 
etiam in minimis archetypo primitivo responderet. Propterea 
c) Ecclesia non modo post solemnem illam authentiae declara- 
tionem, sed etiam post emendationem auctoritate Pontificum in- 
stitutam, adhuc permittit et ratum habet usum publicum et li- 
turgicum non solum editionum in aliis linguis, sed etiam ali- 
cubi versionis latinae a Vulgata in rebus huiusmodi minoribus 
multum diversae. Ita Psalterium vetustissimum , quod in non 
paucis differt a Psalterio Vulgatae, retentum et in ecclesia Va- 
ticana S. Petri, in Ambrosiana, in sacello Mozambico Toleti, 
et usque ad annum 1808 in Ecclesia S. Marci Venetiis (cf. Bru- 
ttati disseti. Della Volg. n. 8.); Psalmus 94. (Venite exultemus) 
ex illa antiqua recensione quotidie in officio divino recitatur, 
et solum in festo Epiphaniae ex recensione vulgata (1); chro- 


mentar. in illa verba: sic eum volo manere), se scrutatum esse plurima 
armaria, et invenisse tantam codicum latinorum varietatem, ut paene tot 
essent exemplaria quot codices. Cum autem veritas non possit esse nisi 
una, certum est, in tanta varietate plurimos contineri errores ». 

(1) Psalterium versum ex graeco iuxta recensionem, ut erat ante curas 
a s. Hieronymo impensas, adhibetur (paucis mutatis) in Ecclesia Ambrosiana 
et in sacello Toletano. Psalterium primis curis ab Hieronymo emendatum, 
quod dici solet Romanum, usui est Basilicae Vaticanae, olim erat etiam 
Basilicae S. Marci; ad idem pertinet Ps. 94. in nostro quotidiano Officio 
Matutino, Gradualia et Tractus, Antiphonae ad Introitura , Offertorium, 
Communionem in Missa. Alterum denique ab Hieronymo secundis curis 

oologia in annis patriarcharum iuxta LXX diversa ab ea, quam 
habet Vulgata, conservata est in Martyrologio Romano, nec in 
eius correctione a Benedicto^XIV. circa illam quidquam  muta- 
tum. (Cf. 1. B. Branca de latinae vulg. auctoritate p. 541. Me- 
diolani 1781.) Quis autem non videt, talem liturgicum usum 
textuum in rebus huiusmodi minutis etiam sensu discrepantium 
manifestissime demonstrare , Ecclesiam auctoritate sua neutros 
textus in huiusmodi rebus voluisse declarare certe conformes 
archetypo primitivo ? 

3'?. Apertissime patroni absolutae, etiam in minimis, authen- 
tiae supponunt multa miracula minime necessaria, et quae facta 
esse nullis probabilibus rationibus suadere possis. Unum ex his 
commemorasse satis est. Versio nostra vulgata in longe maxima 
parte librorum V. T. auctorem habet s. Hieronymum, estque 
immediate derivata ex textu hebraico, ut tempore s. Hieronymi 
exstabat, et consequenter in multis discrepans a versione latina 
vetustiori, quae facta erat ex graeco LXX. In quibusdam libris, 
in Psalmis, Baruch, Sap., Ecclesi., Mach, conservata est versio 
Hieronymo vetustior. Psalmos licet verterit s. doctor ex hebraico, 
tamen Ecclesia non eius versionem adoptavit, sed ne aures po- 
puli offenderentur, retinuit interpretationem veterem ex grae- 
co LXX, modice a s. Hieronymo secundis curis emendatam, 
et a versione ipsius Hieronymi non parum diversam. His positis 
ad asserendam plenam illam conformitatem affirmari debet, 
translationem s. Hieronymi perfecte in omnibus particulis re- 
spondisse textui primitivo in ceteris libris, solo excepto Psalte- 
rio; vicissim vetustiorem versionem quae eo usque fuerat in 
usu Ecclesiae, non fuisse saltem perfecte authenticam, nisi in 
solo Psalterio et in iis libris, quos s. Hieronymus non attigit. 
Insuper consequitur, textum hebraicum aetate Hieronymi fuisse 
corruptum in solo Psalterio, in ceteris libris perfecte conformem 
archetypo ; interpretes LXX non accurate libros ceteros, perfe- 
ctissime Psalterium vertisse, vel certe eorum versionem solum 
in Psalterio perfectissimam et incorruptam ad vetustum in- 
terpretem latinum pervenisse. Haec omnia et alia plura quae 
supponi debent, nemini persuadebis sine manifestis argumentis; 


emendatum, quod Gallicanum appellatur, exstat in nostra editione vulgata. 
Psalterium autem versum ab eodem s. doctore ex textu hebraico publice 
receptum non est, sed exstat in editionibus eius Operum. 

argumenta autem non solum nulla suppetunt quae haec de- 
monstrent, sed suppetunt, quae ostendant has hypotheses esse 
falsas. Certe illi theologi si rem melius considérassent , vel 
adacti fuissent ad suam opinionem deserendam, vel debuissent 
affirmare, authentiam internam et libros inspiratos per decla- 
rationem Ecclesiae non solum manifestari sed etiam effici, quod 
quam falsum sit, alibi demonstravimus. 

4°. Testes gravissimi qui ipsi interfuerant vel suppares erant 
Concilio Tridentino, et theologi paulo post Concilium magno 
numero consentiunt, eá qua diximus, non autem strictiori signi- 
ficatione, authentiam editionis vulgatae a Tridentinis PP. fuisse 
declaratam. Id manifestum imprimis est ex epistolis legatorum 
Romam scriptis, quas supracommemoravimus. (Cf. Pallavic. 1. VI. 
c. 17. n. 15. 16.) Praeterea Card. Cervinus hoc idem theologo 
Concilii Andreae Vegae pridie quam firmaretur decretum, et 
postea non semel diserte testatus est, ut gravissimis verbis Cer- 
vino adhuc superstite scripsit Vega in opere dedicato Cardinali 
Paceco, qui et ipse illius IV. sessionis magna pars fuerat. (Vega 
de lustificat. 1. XV. c. 9.) Idem P. loanni Marianae significavit 
lacobus Lainez postea Societatis lesu Praepositus Generalis, qui 
iussu Pontificis Concilio adfuerat. (Mariana de Editione vulgata 
c. 2t. p. 101.) Consentiunt Salmeron (Opp. T. 1. p. 24. 25. 
ed. Colon. 1602.) amplissime Didacus Payva de Andrada (De- 
fens. Cone. Trid. 1. IV. fol. 247. sqq.), alii multi quos no- 
minant Bellarminus opuse, citato, Mariana 1. c., Serarius (in 
Prolegom. Bibl.), Ioan. Bernardus de Rossi (de Causis negle- 
ctae linguae hebraicae c. 4.), Hodius describens ultra octoginta 
catholicorum theologorum conspirantes sententias (de antiquis 
Biblior. versionib. P. II. 1. 3. c. 15.). Ex Scholasticis confer 
Dominicum Bañez in S. Th. l. q. t. a. 8; ex recentioribus W ir- 
ceburgenses T. I. c. 1. a. 4; Trivultianorum Ephemerides 1750. 
mense Iulio, 1753. mense Septembri et Octobri: losephum Bru- 
ttati (opusculo supra citato, inter dissertationes bíblicas ed. Me- 
diolani 1838,). 

5?. Argumenta enumerata nemo suspicabitur de editione tan- 
tum valere nondum emendata, nunc autem post correctionem 
iussu Pontificum institutam, iam vi decreti Tridentini in singu- 
lis etiam minimis plenam conformitatem cum archetypo esse 
asserendam. Huiusmodi suspicio evidenter excluditur. 

a) Argumenta nostra omnia ita sunt comparata, ut valeant 
etiam supposita emendatione. 

b) Talem mirabilem conformitatem, quae nonnisi per inspi- 
rationem divinam et interpretis et theologorum a Pontifice ad 
corrigenda Biblia deputatorum constitui potuisset, profecto PP. Tri- 
dentini non prophetice praedixerunt; sed sicut vulgatam editio- 
nem theoretice declararunt et practice adhibuerunt tamquam au- 
thenticam etiam ante correctionem, ita desiderabant expurga- 
tionem mendorum, quantum fieri posset, ut uniformitas lectionis 
in Ecclesia constitueretur. Non ergo decreto Tridentino perfe- 
ctissima illa emendatae editionis conformitas cum archetypo in 
antecessum declarata est. 

c) Neque vero alia ulla exstat Pontificum declaratio, ex qua 
talis authentia conformitatis in supremo gradu asseri deberet. 
Imo ex historia correctionis Bibliorum constat, ab ipsis viris 
gravissimis ad hoc negotium deputatis, non solum tantam emen- 
datae editionis perfectionem non fuisse agnitam, sed etiam plura 
quae viderant corrigi potuisse, ob prudentes rationes consulto 
fuisse relicta. Id monetur in praefatione ad lectorem emendatae 
editioni praefixa, cuius auctor est Bellarminus, certe mandato et 
consensu reliquorum ad opus correctionis deputatorum, atque 
ut res ipsa loquitur, etiam ipso summo Pontifice annuente. Ibi 
disertis verbis amovetur in primis praeiudicium, ac si haec 
vulgata editio post institutam emendationem iam necessario ha- 
beri deberet « omnibus numeris absoluta ». Deinde succincte red- 
ditur ratio methodi observatae in correctione, ubi duo dicuntur: 
non solos codices latinos editionis vulgatae fuisse adhibitos, sed 
etiam textus hebraici et graeci rationem habitam ; tum vero in 
pervulgata lectione esse aliqua consulto mutata, « alia quae mu- 
tanda videbantur, consulto immutata relicta ». Huius consilii 
tres causae adferuntur, <z) vitanda iuxta PP. monitum offensio 
populorum, P) quod incertam nobis sit, utrum vetusti inter- 
pretes non meliores codices hebraicos et graecos habuerint, 
quam nunc sint; unde fit, ut aliquando non constet, utrum ve- 
tus latina interpretatio non melius referat textum  originalem, 
quam textus ipse hebraicus et graecus in praesenti suo statu ; 
y) postremo quod scopus correctionis non erat novam cudere 
editionem, respondentem scilicet in omnibus originali textui, 
« sed ipsam veterem et vulgatam editionem latinam a mendis 

veterum librariorum, nec non pravarum emendationum errori- 
bus repurgatam, suae pristinae integritati ac puritati, quoad 
eius fieri potuit, restituere ». Haec certe omnia clarissime enun- 
tiant, emendationem non ita institutam esse aut institui potuisse, 
ut vulgata editio iam etiam in omnibus minutioribus verbis ac 
sententiis, quae ad fidem et morum regulam firmandam per se 
non pertinent, textui archetypo perfecte respondere vi decreti 
Tridentini ac subsecutae emendationis credi debeat. 

In eandem sententiam, correctione et editione iam a decen- 
nio ad finem perducta, scripsit Bellarminus anno i603 ad Lucam 
Brugensem: « scias velim Biblia vulgata non esse a nobis ac- 
curatissime castigata; multa enim de industria iustis de causis 
pertransivimus, quae correctione indigere videbantur ». Et ut 
subdit Brugensis, í similia scripsit I. B. Bandinus praefectus 
typographiae Vaticanae litteris iussu Ulmi Card. Baronii ad Mo- 
retum Romae datis pridie kal. Augusti 1604 ». 

d) Idem demonstratur ex modo, quo sequentes theologi et 
interpretes catholici, sciente et annuente Ecclesia, Scripturas tra- 
ctare et explicare solebant. Huc faciunt, quae ad insigne opus 
variarum Lectionum editionis vulgatae summo Pontifici Pio IX. 
dicatum  praefatur cl. P. Carolus Vercellone T. I. p. CVIII. 
« Interim lectorem rogamus, ut obiter animadvertat, singulas 
huius nostri operis paginas relpsa luculentissime retundere ca- 
lumniam heterodoxorum, qui Romanam Ecclesiam errores libra- 
riorum tamquam veram lectionem ita comprobasse affirmant, 
ut iam nobis non liceat de vera versionis lectione sollicitos esse, 
sed quamvis lectionem, etiamsi a textu graeco et hebraico aber- 
ret, pro vera nobis agnoscendam esse. (Mash Bibl. Sacr. vol. 3. 
p. 5o.) Haec, inquimus, re ipsa nostro volumine satis super- 
que refutantur. Neque enim nobis fas esset varias lectiones 
expendere, si catholica Ecclesia cui ex divina institutione Ro- 
manus Pontifex praeest, vel errores librariorum  comprobasset, 
vel quamlibet vulgati lectionem pro vera ita habendam  iussis- 
set, ut nunquam vel minimus error ei subesse possit ». 

Corollarium 1. Patet tum ex- auctoritate qua correctio et edi- 
tio est instituta, tum ex eius scopo qui inter reliqua etiam erat, 
ut uniformitas lectionis ecclesiasticae in omnibus et ubique ser- 
varetur, nemini fas esse in vulgatae editionis lectionibus quid- 
quam mutare, nisi forte ipsius s. Sedts auctoritas aliquando tale 
aliquid fieri iuberet. 

Ex eadem auctoritate, et ex modo quo facta est correctio, 
et lectiones sunt in usum susceptae, aeque patet, vulgatae edi 
tionis lectiones ut nunc sunt, etiam in accidentalibus et minutis 
caute et prudenti reverentia esse tractandas, quamvis, ut iam 
Bellarminus indicavit Lucae Brugensi (i), laude digni sint vili 
docti, qui a scientia ceterisque praesidiis satis comparati, suam 
conferunt operam ad genuinas lectiones in minutissimis quibus- 
que explorandas et stabiliendas. 

Si quando ipsi genuinae vulgatae lectioni in huiusmodi ac- 
cidentalibus realis discrepantia a textu originali subesse certo 
demonstrari possit, non sane ideo « praetextu aliquo editio vul- 
gata reiicitur », quod prohibuit Concilium; sed sacri textus ex- 
plicatio iuvatur et suppletur ex aliis praesidiis, quae suppetunt. 
Tiletanus qui inter theologos adfuerat Concilio, ita loquitur: 
« Non vetant Patres Tridentini, ut vetus et vulgata editio latina 
diligenter ab explanatoribus cum fontibus conferatur, et si quid 
certa ratione comperiatur cum fontibus non satis quadrare, id 
commodius ac magis proprie aut etiam magis vere explanare et 
transferre. Sed hoc solum est, quod synodus constituit, ut vetus 
et vulgata editio latina, quae per multa saecula cum reverentia 
et honore usitata est in omnibus Ecclesiis, nullo praetextu reii- 
ciatur... Hoc est autem editionem aliquam reiicere, eam de suo 
loco quem obtinet, destituere, et tamquam publico usu et ho- 
nore indignam reiicere, aspernari et contemnere. Quod non est 
censendus facere, qui editionem in omnibus Ecclesiis receptam 
et multorum saeculorum usu approbatam et commendatam 
sic suscipit et veneratur, ut tamen eam ad fontem diligenter 
conferat; et ex fonte illustrat, quae obscura sunt, et explicat 
quae ambigua, aut denique etiam corrigit, ubi certo deprehen- 
ditur vel vitium aliquod irrepsisse, vel interpretem Scripturae 
sensum non plene assecutum, nihil tamen temere aut mutat aut 
corrigit ». (lodocus Ravesteyn Tiletanus in Apologia pro Cone. 
Trid. 1568. T. 1. fol. 99.) 

Corollarium 2. Absurdi plane sunt qui, ut olim Anglicanus 
Thomas lames (in libro inscripto « Bellum Papale »), contra 


(1) « Tu ipse plane vides, scripsit Bellarminus Brugensi 1. Nov. 1606, 
non facile huiusmodi mutationes in sacro textu esse faciendas, quamvis 
utilissimum sit, ut viri docti tum de variis lectionibus, tum de indicio pe- 
ritorum hominum tui similium admoneantur ». 

infallibilitateTM Pontificum argumentum deduci posse putant ex 
eo, quod editio vulgata iussu Sixti V. typis iam impressa, ite- 
rum ad incudem revocata, et iuxta canones criticos paulum 
mutatos correcta, tandem in lucem prodiit iussu Clementis Vili. 
Ut enim omittamus reliqua, totum illud negotium diversitatis 
inter utramque recensionem, nihil ad res fidei et morum  perti- 
nebat. 

Corollarium 3. A^uthentia editionis vulgatae non est decla- 
rata in comparatione cum textibus hebraico et graeco nec cum 
antiquis versionibus, multoque minus ad excludendam auctori- 
tatem horum textuum; sed declarata est in comparatione cum 
versionibus latinis, quae recentius ab haereticis plerumque ho- 
minibus procusae tum circumferebantur, ut constat ex verbis 
decreti, ex historia Concilii (Pallavic. 1. VI. c. i5; c. 17. n. 5. 
8.), ex testimonio theologorum qui interfuerunt Concilio, sunt- 
que iidem supra a nobis citati. Manserunt ergo illi textus et 
illae antiquae versiones in tota externa auctoritate, ut fuerant 
ante editum decretum, in quo de illis nullo modo agebatur. 
Porro licet nullo explícito Ecclesiae decreto declarata sit authen- 
tia textus hebraici in V. T. et textus graeci in N. T. ut nobis 
adhuc praesto sunt, de ea tamen certo constat non solum cri- 
tice et historice, sed de authentia quoad rei summam etiam 
dogmatice. Ipsa enim authentia editionis vulgatae, quae dogma- 
tice declarata est, supponit audientiam textus hebraici et graeci, 
saltem ut in omnibus exemplaribus simul sumptis in Ecclesia 
Dei adhuc exstat et dignosci potest. Ad quam intimam conne- 
xionem cum Vulgata accedit quoad textum graecum N. T. ipse 
multorum saeculorum publicus usus in Ecclesia inde ab aetate 
apostolica. Utrumque hoc argumentum suo modo valet etiam 
pro authentia versionis LXX. « Profecto, inquit Bellarminus 
in opusculo superius citato, valde male merentur de Ecclesia, 
qui tam insignem thesaurum illi eripiunt, quique de scriptis 
originalibus Apostolorum et Prophetarum tam contemptibiliter 
loquuntur, ut ea authentica esse negare non vereantur ». Anim- 
advertendum nihilominus est, non eandem vigilantiam catho- 
licae Romanae Ecclesiae, et ex multis iam saeculis non eundem 
publicum usum ad textum graecum, multoque minus ad textum 
hebraicum referri, sicut ad versionem et editionem latinara, nec 
utrimque eundem esse modum declarationis ecclesiasticae, per 


— Sig — 
quam ipsa authentia et praesertim extensio et gradus authentiae 
nobis proponitur et manifestatur. 

Scholion. Decretum, quod velut a s. Congregatione Cardi- 
nalium Concilii Trid. interpretum die 17 lanuarii 1076 sanci- 
tum circumfertur, Serarius Prolegom. c. 19. q. 11. memorat 
editum ab haereticis Francofurthi 1608; Leo Allatius in « Ani- 
madversionibus ad antiquitates Etruscas » nuraquam a se editis, 
sed post ipsius obitum publicatis (Parisiis 1640) idem decretum 
n. 101. descripsit ex scheda reperta in bibliotheca Cardinalis 
Biscia. Dicitur autem ibi: « Congregatio generalis censuit, nihil 
posse asseverari, quod repugnet vulgatae editioni, etiam quod 
esset sola periodus, sola clausula, vel membrum, sive vox, vel 
dictio sola, vel syllaba, iotave unum ». At iam Serarius l. c. 
suspicatus est illud supposititium ; pluribus id contendunt Branca 
(de Vulg. T. I p. 3i) et Brunati (Dissert, della Volg. p. 79. 
80.). « Aut commentitium est, inquit Branca, quod nullae nisi 
transalpinae editiones quaedam privata fide ex variis privatorum 
schedis collectae, aliae aliter, hocque etiam uno suspectae, protu- 
lerunt, aut expers auctoritatis, quod ex alicuius e Cardinalibus 
eorumque anagnostis vel theologis parata scripto sententia, quale 
ego in rem hanc ipsam nonnihil olim in Ms. quodam vidi, 
fortasse excerptum, neque vel totius Concilii vel, ut opus est, 
summi Pontificis auctoritate firmatum ». Certe in Archivis Roma- 
nis ultimis his annis diligenter quaesitum, nuspiam hoc docu- 
mentum repertum est. Ceterum si vere aliquando prodiit, intel- 
ligi debet prohibere, ne quid asseratur repugnans editioni vul- 
gatae in rebus fidei et morum. Quod quidem responsum ante 
paucos annos (anno 1859), summo Pontifice per- vivae vocis 
oraculum approbante datum esse, b. m. P. Perrone mihi atte- 
status est. 


AD TRACTATUM 


DE DIVINIS SCRIPTURIS 


21'MBOAH 
ANIMADVERSIONUM 


IN DISSERTATIONEM INSCRIPTAM 


« De Bibliorum inspiratione eiusque valore ac vi 
pro libera scientia ». 


Novam quandam de extensione inspirationis librorum sacro- 
rum opinionem, in opusculo lingua germanica scripto explicatam 
ac propugnatam, viri boni mihi indicarunt, ut quae sentirem, 
edicerem. Eam sine dubio falsam et cum gravioribus periculis 
coniunctam vidi, quam ab auribus et animis catholicorum om- 
nino arceri oporteat. Cum vero ipse dissertationis auctor ab illa 
tanti discriminis sententia iam discessisse dicatur, gratulandum, 
non crimen inferendum est. Et certe nisi scirem eandem doctri- 
nam alicubi latius serpere coepisse, abstinuissem a movenda hac 
quaestione; at falsae opinionis propagatio mihi persuasit, operam 
necessariam et auctore non invito me impensurum, si ad ea, 
quae ipse iam improbat, ego quoque nonnullas conferrem anim- 
adversiones. Nec sane a theologi eruditi et catholici laude quid- 
quam detractum velim, dum non hominem accuso, sed disser- 


tationis in lucem publicam editae argumenta oppugno. 


I. Nova etfalsa doctrina dissertationis. 


i. Disceptatio in opusculo cl. Doctoris non est illa critica, 
quae subinde haberi solet, utrum partes omnes librorum sacro- 
rum ut nunc nobis prostant, genuinas censeri oporteat et ab 
ipsis primis librorum conscriptoribus profectas ; sed quaestio 
nunc inducitur alia, inter catholicos fere nova, eaque prorsus 
theologica, an libri canonici secundum omnes suas partes ge- 

nuinas, credi debeant conscripti Deo inspirante? Insuper quaestio 
non est, utrum nomine partium librorum necessario itilelligi 
debeant singula vel minutissima incisa, cuiusmodi sunt e. g. sa- 
lutationes ab Apostolis adnexae epistolis, vel quae habet Paulus 
de paenula relicta Troade, vel (ut auctor ait) de vino modico, 
quod Apostolus commendat discipulo. Non ignoro, unum vel 
alterum theologum (loquor de paulo vetustioribus) repertum 
fuisse, qui ad huiusmodi minutissima inspirationem extendi, 
ausus fuerit negare (i). Verum nunc nostra dissertatio longe 
ulterius progreditur, doctrinamque proponit, cui equidem censeo 
auctoritatem repugnare ineluctabilem, ex qua insuper pericula 
intelligo consequi gravissima, et ab auctore certe numquam in- 
tenta, quam denique nullo argumento sed meris coniecturis ful- 
ciri video. 

2. Examinemus summa capita huius novae commentationis. 
In sacris libris, ibi dicitur, distinguenda est doctrina fidei et mo- 
rum, quae etiam ab auctore verbis Magistri (non rite intellectis) 
appellatur « scientia animae » (die V issenschaft der Seele) (2), 
tum vero discernendae sunt (ut ait) « res profanae » in iisdem 
Scripturis comprehensae. In rebus fidei et morum scribendis au- 
ctor humanus a Deo supernaturali ope praeservabatur ab omni 
errore; utrum homines in iis scribendis non modo per assisten- 
dam divinam ab errore praemuniti, sed etiam per inspirationem 
fuerint illuminati in intellectu, et moti in voluntate ad ea omnia 


(1) De hac opinione legi possunt Canus <ie Locis 1. II. c. 16. sqq. et 
Bellarminus de Verbo Dei 1. 1. 6. n. 16. sqq., qui eam simpliciter appellat 
haeresim. Cf. Benedictum XII. loco quem citavi in Tractatu de Scripturis 
p. 320. nota. 

(2) In illa phrasi toties a nostro Professore repetita « scientia animae », 
apud Magistrum 2. dist. 23. anima non accipitur pro obiecto, ut dissertator 
interpretatur, sed pro siibiecto scientiae. Agit enim ibi Lombardus de quae- 
stione, « qualis fuerit primus homo (in statu originalis iustitiae) secundum 
animam ». Fuit autem in illo statu multiplex scientia animae, scientia na- 
turalis ad usum vitae, scientia praeternaturalis, et supernaturalis. Iam, ait, 


scientiam naturalem ad usum vitae, « ut sciret animalibus ac propriae carni 
providere necessaria », per peccatum non periisse generi humano ; sed per- 
didimus scientiam supernaturalem. « Hanc scientiam (naturalem) homo non 


perdidit; et idcirco in Scriptura homo de huiusmodi non eruditur, sed de 
scientia (supernaturali) animae, quam peccando amisit ». Etiamsi enim in 
Scriptura doceantur aliqua ratione obiecti naturalia, haec tamen non ibi do- 
centur propler se, sed in ordine ad supernaturalia et modo supernaturali. 


id ds 


et sola scribenda, quae Deus voluit per Scripturam hominibus 
proponere tamquam verbum suum scriptum, cl. disputator nul- 
libi satis declarat. Hypothetice dumtaxat proponit notionem ali- 
quam « inspirationis strictiori sensu » p. 102, quae vero notio 
vel admodum obscura est vel, si sumitur in obvio verborum 
sensu, minime sincera, et quae, maxime post definitionem Va- 
ticanam, non amplius possit sustineri. 

3. Certissimum quidem est, in inspiratione ad scribendum 
gradus fuisse diversos; sed aeque certum haberi debet, neque 
veritatis revelationem per se esse inspirationem ad scribendum, 
neque ad huius essentiam sufficere praemunitionem ab errore per 
divinam assistentiam, cuiusmodi requiritur etiam in infallibili- 
bus definitionibus Conciliorum vel Romanorum Pontificum, quin 
propterea definitiones istae constituantur Scriptura inspirata. 
Omnium vero minime admitti potest, quod auctor p. ;00. 101. 
docet de discrimine inter « infallibilitatem Ecclesiae et inspira- 
tionem Scripturae », quasi istud tantummodo in diversitate ob- 
iecti consisteret, quatenus per inspirationem novae veritates re- 
velentur, per infallibilitatem Ecclesiae non novae sed iam pridem 
revelatae veritates proponantur. Nec revelatio stricto sensu, ma- 
nifestatio nempe rei occultae, nec nova revelatio sensu latiori, 
prima videlicet veritatis propositio divinitus facta, pertinet ad 
essentialem notionem inspirationis. Multa inspirabantur ad scri- 
bendum, quae hominibus inspiratis per humana subsidia et per 
humanam industriam comperta erant: « qui hagiographa con- 
scripserunt, ait s. Thomas (2. 2. q. 174. a. 2. ad 3), eorum 
plures frequentius loquebantur de his, quae humana ratione co- 
gnosci possunt, non quasi ex persona Dei, sed ex persona pro- 
pria, cum adiutorio tamen divini luminis ». Hoc lumen explicat 
« lumen intellectuale divinitus infusum non ad cognoscendum 
aliqua supernaturalia (ut in superiori prophetiae vel inspirationis 
gradu), sed ad indicandum secundum certitudinem veritatis di- 
vinae ea. quae humana ratione cognosci possunt ». Pariter 
doctrina evangelica pridem erat revelata, in Ecclesia praedicata 
et quotidie in praxim deducta, antequam eadem  inspiraretur 
Evangelistae s. Matthaeo ad scribendum ; imo plurima quae 
iam etiam in Scriptura erant proposita, denuo sub charismate 
inspirationis consignabantur ab aliis sacris scriptoribus, quod, 
ne de reliquis dicam, ex comparatione quatuor Evangeliorum 

omnibus compertum est. Discrimen itaque inter propriam latio- 
nem infallibilitatis Ecclesiae et inter essentiam inspirationis ne- 
quaquam eo modo, quo auctor asserit, positum est in obiecto, 
sed omnino in diversitate ipsius charismatis in subiecto, quoniam 
ad infallibilitatem sufficit assistentia divina, qua error in defi- 
nitione excludatur, ad inspirationem scriptionis praeter munitio- 
nem ab errore essentialiter requiritur positiva supernaturalis 
operatio Dei in intellectum et voluntatem scriptoris, qua fiat, ut 
Deus ipse per hominem inspiratum proprio sensu sit auctor libri, 
ac proinde liber non quomodocumque contineat verbum Dei sine 
errore, sed quatenus est liber scriptus, sit efficienter a Deo au- 
ctore, et verbum Dei scriptum. Hanc inspirationis notionem ex 
Scripturis ipsis, ex Conciliis et ex consentiente doctrina PP. sa- 
tis demonstravimus in Tract, de Scripturis sect. 1. 

4. Verum nunc non tam de notione et essentia inspirationis 
quam de eius amplitudine, non de intensione sed de extensione 
inspirationis disceptatio est. Facta enim distinctione, quam com- 
memoravi, inter doctrinam « religiosam » et inter « res profa- 
nas » in Scripturis sacris, dissertatio affirmat, in his « rebus pro- 
fanis » scribendis homines fuisse omnino sibi relictos adeo, ut 
in his etiam errare potuerint, ac proinde ad harum rerum scri- 
ptionem nec inspiratio (quaecumque eius notio statuatur) nec 
assistentia divina praecavens errores extenderetur. Secundum 
omnes ergo has partes, quae non continent « doctrinam fidei 
vel morum », si novae theoriae fidendum esset, Scriptura ha- 
beretur mere humana, viribus nimirum dumtaxat humanis exa- 
rata, quae propterea in hisce partibus nec inspirata credi posset, 
nec a priori haberi immunis ab erroribus ; consequenter in hisce 
omnibus partibus, sive actu insint sive non insint errores, neque 
Scriptura canonica censenda foret. In hac doctrina porro quae- 
rentibus nobis certam normam, qua partes has humanas distin- 
guamus ab illis, quae vel inspiratae sunt vel saltem infallibiliter 
continent verbum Dei, hanc regulam auctor proponit p. 98. 99. 
« Si narratio aliqua historica (inquit) necessarium fundamentum 
constituit veritatum religiosarum, ita ut ipsae hae veritates pen- 
deant a veritate historiae, quemadmodum e. g. commoratio po- 
puli Israel ad montem Sinai, veritatem legislationis sustinet ac 
communit; tum debuit Deus in gratiam veritatis religiosae scri- 
ptorem immunem servare ab errore. Si autem huiusmodi connexio 

facti narrati cum veritate religiosa non obtinet; tum ab humana 
critica pendet, utrum veritas huiusmodi historiae agnoscenda an 
repudianda sit (1) ». 

Haec normam praebent satis claram, quam vero nemini ca- 
tholico fas fuerit adoptare. Libri sacri sub charismate infallibi- 
litatis (an etiam inspirationis, non dicitur) scripti sunt in iis 
partibus dumtaxat, quae continent « veritates religiosas » vel 
facta historica ut « fundamentum necessarium, sine quo ipsa 
veritas religiosa concideret » ; reliqua igitur omnia in iisdem 
libris scripta sunt mere humanitus; ac proinde de his omnibus 
sicut de aliis libris humanis, ad criticam pertinet indicare, non 
iam utrum divinitus an humanitus sint scripta (constat enim 
secundum normam propositam, opera esse omnino humana), 
sed utrum vera sint an falsa. Si examine critico vera fuerint 
reperta, sine dubio credenda sunt fide humana h. e. propter 
demonstratam scientiam et veracitatem hominis narrantis, sed 
numquam possunt credi Jide divina tamquam verbum Dei pro- 
pter auctoritatem Dei, quoniam in iis omnibus non Dei, sed 
tantummodo hominis verbum est et auctoritas. Hinc apparet, 
quid valeant, quae ibi infert cl. auctor: « Si animo sincero exa- 
men instituatur, rarissime eveniet, ut narrationem biblicam, etiam 
cum religione non connexam, cogamur repudiare (2) ». Nempe 
sicut in Thucidide vel Tacito, ita in hisce libris rarissime reii- 
ciemus huiusmodi narrationem ut falsam, sed tamen semper 
negabimus inspiratam, vel ex divina saltem assistentia infallibi- 
lem, et admittemus documentum dignum fide humana, quan- 
tum scientia et veracitas testis humani fuerit demonstrata. 

5. At hac ratione magna pars librorum et libri integri, prae- 
sertim veteris Testamenti, censebuntur libri mere humani, quan- 


(1) « Entweder bildet eine historische Darstellung das nothwendige 
Fundament religioeser Wáhrheiten, mit dem diese stehen und fallen, wie der 
Aufenthalt am Sinai die dortige Gesetzgebung stützt und traegt, und dann 
muss Gott den Schriftsteller ini Interesse der religioesen Wahrheit vor 
Irrthum schüt^en; oder solcbes ist nicht der Fail und dann haengt die 
Verwerjung oder Anerkennung der fraglichen Darslellung von der men- 
schlichen Kritik ab. » 

(2) « Indent wir gewissenhaft zu Werke geben, gelangen wir nur in 


den seltensten Faellen dazu, eine auch nicht religioese Mittheilung der Bibel 
fallen zu lassen ». 

tumlibet fide humana veraces demonstrari queant. Quaeso enim 
e. g. in libris Ruth, Esther, in epistola ad Philemonem aliisque, 
quaenam proponuntur in sensu nostri auctoris « veritates reli- 
giosae », quae facta « sine quibus veritas religiosa consistere 
non posset »? luxta novam igitur doctrinam isti libri cum ma- 
gna parte aliorum non possent haberi canonici in sensu eccle- 
siastico huius appellationis. Atqui de fide est in Conciliis Flo- 
rentino, Tridentino, Vaticano definitum, ne de aliis dicam, libros 
ibi enumeratos veteris et novi Testamenti « integros cum omnibus 
suis partibus » esse sacros et canonicos? ipseque sensus huius 
appellationis est a Concilio Vaticano diserte declaratus: « eos 
(integros cum omnibus suis partibus) Ecclesia pro sacris et ca- 
nonicis habet... propterea quod Spiritu Sancto inspirante con- 
scripti Deum habent auctorem, atque ut tales Ecclesiae traditi 
sunt ». 

6. Error in ipsa re et doctrina viri eruditi, nisi ego fallor, 
originem habet ex errore methodico. Voluit nimirum ex rerum 
intestina necessitate et a priori decernere de amplitudine inspi- 
rationis, cum tamen de ea non nisi a posteriori ex testimonio 
divino constare queat. Notio enim inspirationis tota theologica 
est, ac proinde inquirenda in divina revelatione, ut haec in Ec- 
clesia Dei traditur et declaratur, ex eademque revelatione ab 
Ecclesia proposita discamus oportet inspirationis extensionem. 
Omissa quaestione de genuino conceptu inspirationis, quoad eius 
extensionem omnino certum est, a) nomine excellentiae Scri- 
ptura, Scriptura sacra, et formulis scriptum est, Scriptura dicit 
hisque geminis, non modo totam collectionem vel integros libros, 
sed singulas eorum partes et singulos etiam textus fuisse ab ipso 
Christo, ab Apostolis, ab universa Ecclesia designatos; b) hoc 
nomen Scripturae fuisse semper intellectum pro Scriptura in- 
spirata Ttirsa. OsoicgveuaTOC, et illas formulas fuisse ae- 
quipollenter ac promiscue adhibitas cum aliis: Deus dicit, Spi- 
ritus Sanctus dicit, homo in Spiritu Sancto dicit; c) hanc 
excellentiam Scripturae, ut omnis Scriptura tum nempe in in- 
tegris libris, tum in singulis partibus declararetur et crederetur 
inspirata et verbum Dei scriptum, non fuisse repetitam ab ex- 
cellentia materiae, sed formaliter a modo, quo scripta est, ut 
nomen ipsum inspirationis satis manifestum reddit. Haec in 
Tractatu de Scripturis divinis satis demonstrata nunc assumo. 

lam vero ex hac universali doctrina consequitur, illas partes 
historicas, de quibus loquitur cl. auctor, tam certo et indu- 
bitanter ab Ecclesia fuisse habitas et haberi ut scriptas sub cha- 
rismate inspirationis, quam certo accensebantur et accensentur 
Scripturae sacrae. Atqui numquam in Ecclesia catholica dubi- 
tatum est; sed semper in homiliis, in commentariis, in citatio- 
nibus Patrum et Doctorum, in synopsibus et indiculis librorum 
sacrorum est expressum et praedicatum, e. g. caput I. Gen. 2-25, 
de quo auctor dissertationis nominatiti! agit, omnino pertinere 
ad Scripturam sacram, ut profecto caecus sit oporteat, qui hac 
de re dubium non dico praevaluisse, sed permissum aut tole- 
ratum aut aliquando auditum fuisse dicat. Ergo partes istae, ac 
singillatim Gen. I. 2-20, ab Ecclesia catholica creditae sunt et 
creduntur scriptae sub charismate inspirationis, in quo a for- 
tiori charisma infallibiiitatis includitur. 

7. Legantur, quaeso, homiliae Basilii et his gemini libri Am- 
brosii, ac iterum homiliae hexaemeron Chrysostomi, libri deinde 
Augustini in Genesin ad litteram, aliorumque Patrum frequen- 
tissimae lucubrationes in historiam creationis, in quibus inter- 
pretatio verborum ac sententiarum diversa quidem et multiplex, 
at persuasio non iam privata sed publica Ecclesiae de inspira- 
tione Moysis in his scribendis, expressa prostat velut per se certa 
ac indubitata omnibus Christianis. Chrysostomus exordiens enar- 
rationem « has litteras, inquit, quasi longe absentibus Deus mi- 
sit, attulit autem Moyses... Quasi ad omnes nos clamat; qui 
haec cum non essent, fecit ut essent, is et linguam meam ad 
horum enarrationem impulit. Igitur ita auscultemus, ut quae 
non a Moyse, sed per linguam Moysis ab omnium Deo audia- 
mus ». Horn. I. in Gen. Aequipollentia invenies apud Basilium 
et Ambrosium. 

8. Sed quoniam adversarius, nescio quomodo, ad Hierony- 
mum et Augustinum provocavit, de utroque hoc doctore singil- 
latim dicendum est. Hieronymus in Scripturis agnoscit « nor- 
mam veritatis » pro ipsa scientia « de naturis rerum », quatenus 
nempe de his in Scripturis aliquid contineatur. « Urges, ait contra 
Rufinum (Apol. 1. 111. ed. Martian, p. 465), ut respondeam de 
natura rerum. Si esset locus, possem tibi vel Lucretii opinio- 
nes iuxta Epicurum, vel Aristotelis... vel Platonis atque Zeno- 
nis... dicere. Et ut ad Ecclesiam transeam, ubi norma est veri- 

tatis, multa et Genesis et prophetarum libri et Ecclesiastes nobis 
de huiusmodi quaestionibus suggerunt ». Eodem sensu disserit 
in epistola ad Paulam (T. II. p. 708): « Dixi, quomodo philo- 
sophi solent disputationes suas in physicam, ethicam, logicamque 
partiri, ita et eloquia divina aut de natura disputare, ut in 
Genesi et in Ecclesiaste, aut de moribus, ut in Proverbiis et in 
omnibus sparsim libris, aut de logica pro qua nostri (scriptores 
sacri) theologicen sibi vindicant, ut in Cantico Canticorum et 
in Evangeliis ». Aeque igitur eloquia divina credit Hieronymus 
in disputationibus de natura ac in illis de moribus et de theo- 
logia. Generati'M Hieronymus explicat, quomodo etiam quae 
minutiora videantur in sacris libris, sint habenda vere ut Scri- 
ptura divina atque hoc ipso, ut quae Christus loquatur in ho- 
mine, et quae homo loquatur per Spiritum Sanctum. Refellens 
enim homines sine dubio haereticos, qui ob eandem rationem 
quam nunc noster adversarius inducit, repudiabant epistolam ad 
Philemonem, et similia « humanae imbecillitatis exempla » in 
aliis libris veteris et novi Testamenti negabant esse dicta per 
Spiritum Sanctum, doctor maximus responsum profert, quod 
prorsus argumento praecipuo recentis dissertationis occurrere vi- 
detur: « Quod si non putant eorum esse parva, quorum et ma- 
gna sunt, alterum mihi conditorem, iuxta Valentinum, Marcio- 
nem et Apellen, formicae, vermium, culicum, locustarum, alterum 
coeli, terrae, maris et Angelorum debent introducere. An potius 
eiusdem potentiae est (divinae), ingenium quod in maioribus 
(n « rebus fidei et morum » iuxta nostrum auctorem) exercue- 
ris, etiam in minoribus non negare? » (Prolog, ad ep. Philem. 
T. IV. p. 442). 

Cur vero pro nova vindicanda doctrina ad Hieronymum in 
ler. XXVIII. provocare, imo s. doctoris verba ex contextu avulsa 
praefigere placuerit velut totius dissertationis compendium, nemo 
facile intellexerit. Nec Hieronymus nec ullus umquam ss. Pa- 
trum sensit aut dixit, scriptores sacros quandoque sibi relictos 
opiniones falsas sui temporis combibisse, bosque errores ut suam 
sententiam in libris canonicis perscripsisse. Inter doctrinas enim, 
quae in universa Ecclesia a nemine in controversiam vocatae, 
constanti et unanimi praedicatione traderentur, omnes cum Ori- 
gene (Praefat. in ll. de princip.) etiam hanc habebant: « Scri- 
pturam sacram (sine distinctione) esse a Spiritu Sancto inspi- 

ratam ». Hieronymus in loco citato, et in Matth. XIV. 9. non 
aliud dicit, nisi quod aliquando in Scripturis res exprimuntur 
verbis ac nominibus, quibus non ab auctore Scripturarum et 
secundum rei veritatem, sed ab aliis secundum apparentiam cen- 
sentur. Idque locum habet non modo in « rebus profanis » sed 
aeque in dogmaticis, ut exempla a s. doctore inducta satis de- 
monstrant. Ananias pseudopropheta ibi appellatur propheta, quod 
nomen LXX omisisse Hieronymo non probatur. « Prophetam 
(Septuaginta) non dixere Ananiam, ne scilicet prophetam vide- 
rentur dicere, qui propheta non erat; quasi non multa in Scri- 
pturis sanctis dicantur iuxta opinionem illius temporis, quo gesta 
referuntur, et non iuxta quod rei veritas continebat. Denique et 
loseph in Evangelio pater Domini vocatur, et ipsa Maria quae 
sciebat se a Spiritu Sancto concepisse... loquitur ad filium : ego 
et pater tuus dolentes quaerebamus te ». 

9. Multo magis miror, viro docto opportunam visam fuisse 
appellationem ad s. Augustinum. In loco quem citat (de actis 
cum Felice Manich. 1. I. c. 10), nullum est vestigium senten- 
tiae, de qua nunc quaeritur. Non enim de textibus agit Augu- 
stinus, qui sint in Scriptura, sed de doctrinis quae nec in Scri- 
ptura ullo modo reperiuntur, nec in praedicatione ecclesiastica 
traduntur. Porro non dicit, nihil omnino in doctrina Christiana 
doceri de sole et luna; sed ea quae Felix affirmaverat per pa- 
racletum Manichaeum esse revelata « de initio, medio et fine, 
de fabrica mundi, quare facta est, et unde facta est, et qui fe- 
cerint, quare dies et quare nox, de cursu solis et lunae », haec 
inquam dogmata Manichaei, negat Augustinus contineri in Evan- 
gelio, non autem dicit aut somniavit, ea ibi legi quidem et ni- 
hilominus posse censeri falsa. 

Quid doctor Hipponensis senserit de inspiratione et infalli- 
bili divina veritate omnium textuum in libris canonicis, ipse 
declaravit locis pluribus, in quibus repetit illud notissimum: 
« ego solis eis Scripturarum libris qui iam canonici appellan- 
tur, didici hunc timorem honoremque deferre, ut nullum eorum 
auctorem scribendo aliquid errasse firmissime credam. Ac si 
aliquid in eis offendero litteris, quod videatur contrarium veri- 
tati, nihil aliud quam vel codicem mendosum esse, vel inter- 
pretem non assecutum, quod dictum est, vel me non intellexisse, 


non ambigam... De prophetarum et Apostolorum scriptis, quod 

omni errore careant, dubitare nefarium est &. Aug. ad Hicronym. 
ep. 82. n. 3; Civ. Dei XI. 3; contr. Faust. XI. 5. 6. 

Speciatim autem in re, de qua nunc disputamus, in iis in- 
quam testimoniis, quae de historia creationis aliquid continent, 
Augustinus testatur: « Scripturam veracem esse nemo dubitat, 
nisi infidelis aut impius ». In Gen. ad litt. 1. VII. c. 28. Prae 
ceteris vero lectu dignissima sunt, quae disputat l. I. quatuor 
ultimis capitibus c. 18-21, in quibus- haec potissimum adver- 
tantur a s. doctore inculcata, a) Aliud est quaerere de interpre- 
tatione, aliud de sensu libri; illa saepe est incerta vel erronea, 
hic semper est infallibiliter verus, b) Interpretatio in locis Scri- 
pturae quae agunt de rebus naturalibus, multum iuvari potest 
per scientias naturales (1). c) At si constat, in scientiis natu- 
ralibus aliquam sententiam proferri contrariam genuino et in- 
dubio sensui Scripturae, illa certissime pro errore haberi debet; 
adeoque studendum est, ut etiam ex propriis principiis scientiae 
naturalis refellatur, quod si nondum fieri potest, ex principio 
fidei « nulla dubitatione credamus esse falsissimam ». Nara 
d) « quiquid his nostris litteris profertur contrarium » (agitur 
de rebus naturalibus), id « contrarium est catholicae fidei ». 
e) Eo maiori «turione opus est, ne nostram interpretationem 
temere venditemus ut certam, cum ea fortasse sensum nostrum 
falsum, non sensum Scripturae verum contineat, quae quidem 
temeritas et fidelibus molestiam tristitiamque ingerit, et infide- 
lium salutem impedit; « si namque hos libros putaverint fal- 
laciter esse conscriptos de his rebus, quas ipsi infideles indu- 
bitatis numeris percipere potuerunt, quo pacto iisdem libris 
credituri sunt de resurrectione mortuorum, de spe vitae aeter- 
nae regnoque coelorum? » 

Plurium ss. Doctorum testimoniis non opus esse existimo, 


(1) Hinc ait: « esse lucem corporalem coelestem, aut etiam supra coe- 
lum vel ante coelum, cui nox succedere potuerit, tamdiu non est contra 
fidem, donec veritate certissima refellatur. Quod si factum fuerit, non hoc 
habebat divina Scriptura, sed hoc senserat humana ignorantia (interpretis) ». 
Qui igitur sentit in hisce rebus, aliquam sententiam esse veritatis certissimae 
contrariam, et nihilominus errorem hunc putat inesse ipsi Scripturae, is 
ab Augustino iudicatur sentire « contra fidem ». Quis autem non videt, in 
nova doctrina quam impugnamus, omnino illud ipsum statui, quod Augu- 
stinus damnat? 


Franzelin. De Divina Tradit, et Script. ji» 

manifeste enim hi quos obiter citavi, modo ipso loquendi de- 
monstrant, doctrinam quam proponunt, esse universalem et com- 
munem omnibus Christianis, quae nefarie et non nisi ab impiis 
et infidelibus negetur. Concludam ergo ex omnibus praestitutis, 
novam doctrinam quae proponitur, nec cum integritate canonis 
Scripturarum consistere, nec cum manifesta praedicatione eccle- 
siastica conciliari posse. 


II. Fallacia argumentorum pro nova doctrina. 


io. Reliquum est, ut brevissime inspiciamus auctoris argu- 
menta, quorum potissimum, et si verum fateamur, unicum con- 
stituitur in ratione finis, quem Deus dicitur propositum habuisse 
in scribendis libris sacris. Neque vero finis iste velut fundamen- 
tum novae theoriae ab auctore assumptus, probationem ullam 
habet sive in ipsa sacrorum librorum indole sive in explicita 
aut implicita doctrina revelata; sed ex generali dumtaxat prin- 
cipio circumscribitur, quod nimirum Deus revelationem suam 
dederit ad nostram aeternam salutem; unde continuo infertur, 
nullas veritates quae ex sese cum aeterna hominum salute nexum 
non habent, esse aut posse esse a Deo nobis propositas, atque 
adeo nec scriptas sub inspiratione aut saltem sub assistentia di- 
vina praemuniente ab erroribus. 

Consequens istud, Deum nec voluisse nec potuisse inspirare 
scriptionem rerum non per se pertinentium ad religionem, ex 
principio posito velut per gradus quosdam ab auctore deducitur. 
Primum ex eo, quod « finis Dei inspirantis unice est commu- 
nicatio veritatis religiosae », tantummodo infertur, Deum poittisse 
sine contradictione cum fine proposito scriptores in rebus aliis 
sibi ipsis relinquere (p. g8), quod quidem fortasse concedi posset, 
quamvis in hac hypothesi finis paulo aliter quam in praesenti 
providentia revera est, se habere dicendus foret. At mox ab auctore 
absque ulla ratione addita ex eodem principio (p. roo) longe 
aliud concluditur: non potuisse Deum, quin insipienter (qwecklos) 
ageret, nobis velle proponere, quae praeter res fidei et morum 
in ss. libris continentur. Denuo (p. tot) repetitur eadem illa- 
tio: sicut Ecclesia ita et revelatio universim (i. e. Deus revelans), 
si tractaret huiusmodi res profanas, « merito videretur tractasse, 
quae sunt extra artem », et egisse contra suum finem. Verum 

haec duo, « potuisse Deum sine contradictione cum fine res, 
quas profanas dicere placuit, non inspirare », et « non potuisse 
Deum sine contradictione cum fine eas inspirare », quantum 
inter se differant, quisque videt et a logicis docetur. 

Hoc alterum dumtaxat, non potuisse Deum ratione finis sibi 
in inspirandis Scripturis praestituti extendere suum charisma 
inspirationis ad illas « res profanas », validum esset ad demon- 
strandam thesim adversarii ; at in hoc ipso error continetur, et 
absurditas a nemine umquam probanda. Ad summum in hac re 
dici posset, nos non intelligere omnes rationes ac fines, cur Deus 
veritates etiam per se rationales et empiricas ac historicas im- 
mediate ad ordinem naturalem pertinentes nobis veibo suo et 
supernaturali revelatione proponere voluerit, sicut generatili! ra- 
tiones divinae providentiae in ordine naturae, multoque magis in 
ordine gratiae, non nisi imperfectissime assequimur. Sed profecto 
intolerabile est, hanc ipsam nostram ignorantiam convertere in 
temerariam sapientiam, qua nos « consiliarios Dei » constitua- 
mus, et a priori definiamus, quas veritates nobis verbo suo tra- 
dere potuerit, quas sine laesione finis, quem ipse sibi liberrime 
in ispirandis Scripturis praestituit, scribendas inspirare non po- 
tuerit. De supernaturali facto divino agitur, quod an et quo- 
modo locum habuerit, h. e. secundum existentiam et essentiam, 
secundum intentionem et extensionem, non a priori coniectan- 
dum est, sed a Deo ipso discendum , quatenus id nobis vel 
expresse in doctrina tradita Ecclesiae declarare dignatus sit, vel 
ex doctrina tradita nobis deducendum reliquerit. Methodo illa 
decernendi a priori de huiusmodi factis supernaturalibus, si qui- 
bus forte cum D. Hirscher « dogmata speculativa » non magni 
momenti pro regno Dei esse videantur, pervenietur tandem ad 
commentura Kantianum, in Scripturis sola « praecepta moralia » 
retinenda, reliqua vero vel insuper habenda, vel tamqtfam mo- 
ralium praeceptorum symbolica involucra aestimanda esse. 

ii. Ceterum ut directe respondeamus, ordo gratiae et reve- 
lationis supernaturalis non destruit, sed evehit et consecrat or- 
dinem naturae et scientiae naturalis; et ordo uterque naturae et 
gratiae in praesenti statu elevationis finem habet gloriam Dei in 
fide, spe, et charitate rationalis creaturae pro hac vita, in beata 
glorificatione pro vita futura. Ex hac coniunctione utriusque or- 
dinis fit, ut quemadmodum elementa naturalia evehuntur ad 


statum  supernaturalem sacramentorum , et « animale ac terre- 
num » aliquando transformabitur in « spiritale ac coeleste », ita 
etiam veritates quae per se sunt in ordine rationis et scientiae 
naturalis, eleventur secundum beneplacitum Dei sanctificatoris 
ad supernaturalem ordinem revelationis et fidei. Hac autem ipsa 
elevatione per verbum Dei supposita, veritates istae attingunt 
duplicem ordinem. Per se spectatae sunt ordinis naturalis et 
« profanae », atque ita obiectum rationis ac scientiae naturalis; 
quatenus verbo Dei proponuntur, sub hac formali ratione iam 
pertinent ad ordinem  supernaturalem , sunt « veritates religio- 
sae », constituunique obiectum fidei et theologiae. Quamvis igi- 
tur etiam in libris inspiratis rite distinguantur ea, quae per se 
sunt « res fidei et morum ad aedificationem doctrinae Christia- 
nae pertinentium », et alia quae per se et ex insita sua natura 
non pertinerent ad ordinem religiosum fidei et morum Christia- 
norum ; haec tamen distinctio non ita intelligi potest aut um- 
quam in Ecclesia intellecta est, ac si alia in Scripturis proposita 
haberentur verbo Dei infallibili, alia fallibili verbo humano; sed 
quod alia ibi sunt per sese et ex sua intima ratione ordinis su- 
pernaturalis et ordinis religiosi, haecque dicuntur per se et 
propter se revelata, h. e. quia sunt tales veritates; alia ibi 
sunt ex sese et ex propria sua indole ordinis naturalis et ratio- 
nalis, quae a theologis post s. Thomam (2. 2. q. 1. a. 6. ad i) 
dicuntur inspirata aut revelata per accidens, quoniam scripta 
quidem sunt Deo inspirante, atque ita proposita per verbum Dei, 
non tamen propter se sed propter alia (1), quibuscum  histo- 
rice vel logice cohaerent, cuiusmodi sunt illa, quae cl. auctor 
commemorat p. 98 et alia innumerabilia. Priores illae veritates 
sunt revelatae, quia sunt religiosae; posteriores sunt religiosae, 
quia et quatenus sunt ad scriptionem inspiratae, ac propterea 
revelatae. 

Ad difficultatem igitur adversarii patet responsio. « Finis Deo 
propositus in revelatione unice est communicatio veritatis reli- 
giosae; ergo non potuit velle in revelatione comprehendere ve- 
ritates profanas». Respondemus. Distinguo antecedens, unicus 


(1) Non dico, omnes veritates per se naturales et rationales esse in 
Scripturis inspiratas tantummodo per accidens; sed aio, dari in Scripturis 
veritates, easque plurimas, hoc tantum modo inspiratas. 

finis est communicatio veritatis, quae ex sese et natura sua re- 
ligiosa sit; nego. Qui hoc assumeret velut concessum pro prin- 
cipio demonstrationis, is committeret petitionem principii; hoc 
enim ipsum est demonstrandum, noluisse Deum ullas alias ve- 
ritates hominibus in sua revelatione proponere, nisi per se et ex 
natura sua religiosas. Finis est communicatio veritatis religiosae, 
quae vel ex sese talis sit, vel per ipsam inspirationem ad ordi- 
nem religiosum revelationis ac fidei evehatur; concedo. 

12. Non puto necessarium multis contendere de tribus aliis 
argumentis, quae in dissertatione adduntur deprompta ex exten- 
sione infallibilitatis Ecclesiae ad solas res fidei ac morum, ex 
deperditis aut corruptis Scripturarum textibus, ex quibusdam 
Patrum dictis. 

i?. Si concederetur, infallibilitatem Ecclesiae tantummodo 
extendi ad ea, quae ex sese pertinent ad fidem et mores; inde 
nullo modo sequeretur, inspirationem in scriptoribus sacris fuisse 
ad haec sola restrictam. Charisma enim utrumque omnino di- 
versum est, ac propterea ex limitibus unius non posset demon- 
strarij eosdem esse limites alterius. Sicut ex eo, quod Deus in- 
falibilem auctoritatem instituisset dumtaxat ad conservationem 
veritatum per se revelatarum, non sequeretur has veritates omnes 
necessario esse conservandas im Scripturis; ita neque consequens 
esset, in Scripturis nullas esse veritates inspiratas, nisi per se 
revelatas. Ceterum longe diversa sunt haec duo, magisterium 
Ecclesiae primo et maxime sollicitum esse de custodienda inte- 
gritate ac sinceritate depositi per se revelati, quod quidem ve- 
rissimum est; tum vero ad Ecclesiae indicium non pertinere 
veritates in Scripturas inspiratas non propter se sed propter 
alia, quod ita absolute ac simpliciter dictum theologus catho- 
licus numquam  concedet, quoniam veritates illae per ipsam 
inspirationem (ut paulo ante dixi) elevantur ad ordinem reli- 
gionis ac fidei. Potest sane Ecclesia de his indicare infallibiliter, 
maxime si opus sit propter alia, ad custodiam nempe depositi 
per se revelati. 

2°. Ex eo quod sententia aliqua in Scripturis ad nos usque 
incorrupta non pervenerit, aut saltem an pervenerit, non con- 
stet; tantummodo sequitur, eam sententiam, ut nunc legitur, 
non pertinere ad Scripturas inspiratas, vel dubium esse, an ad 
eas pertineat; sed nullo modo inde confici potest, ut adversa- 


— 534 — 
rius putavit, sententiam primitus scriptam non fuisse inspiratam. 
Sine temeritatis nota potest affirmari et affirmarunt magni theo- 
logi, libros aliquos integros Scripturae inspiratae tam novi quam 
veteris Testamenti nobis periisse, quin ideo eorum  inspiratio 
negari debeat aut divina providentia accusari possit. 

3?. Doctores qui p. to3-io6 inducuntur, evidenter nihil di- 
cunt, quod ad tem praesentem pertineat. Specimen habes in iis, 
quae potissimum ex ss. Hieronymo et Augustino ab auctore ad 
confirmationem suae sententiae prolata, superius confutavimus. 

13. Argumento, quod unum superest ex Concilio Vaticano 
depromptum, non diffiteor animum meum fuisse commotum; 
tam manifesto falsa est interpretatio. In dissertatione contorquetur 
textus Concilii in hunc sensum, ut a) revelatio in sacris libris 
intelligenda sit tantummodo « de rebus fidei et morum », h. e. 
de iis quae sunt per se revelata; ut b") revelatio et inspiratio a 
Concilio fuerit restricta ad nonnullas partes Bibliorum, quae 
solae contineant revelationem sine errore, et propterea (ratione 
nempe materiae contentae) credi debeant inspiratae. Incredibili 
rerum perturbatione haec dicuntur contineri in verbis Concilii: 
« Eos (libros cum omnibus suis partibus) Ecclesia pro sacris et 
canonicis habet, non ideo quod sola humana industria concin- 
nati, sua deinde auctoritate sint approbati; nec ideo dumtaxat, 
quod revelationem sine errore contineant; sed propterea quod 
Spiritu Sancto inspirante conscripti, Deum habent auctorem, at- 
que ut tales Ecclesiae traditi sunt ». Sess. 3. cap. 2. Tres istas 
propositiones Concilii putat auctor ita inter se nexas, ut in 
prima quidem excludatur error (libros esse scriptos humanitus 
et postmodum ab Ecclesia approbatos); in secunda vero unita 
cum tertia determinetur extensio inspirationis , ac si diceretur: 
libri tum revelationem, in quibusdam nempe partibus, sine er- 
rore continent, tum in his partibus Deo inspirante conscripti 
sunt (p. 102. io3). Atqui verba Concilii, tum in se spectata, 
tum prae indole duplicis erroris, qui reficitur, tam clara sunt 
ac manifesta, ut sententiam Professoris de restrictione verbi Dei 
scripti omnino excludant, atque adeo ipsa sola ad eam confu- 
tandam sufficiant. 

1°. Repetit Concilium definitionem Tridentinam, « libros in- 
tegros cum omnibus suis partibus, prout in Cone. Tridentini 
decreto recensentur, et in veteri vulgata latina editione haben- 

tur, pro sacris et canonicis suscipiendos esse ». Sine tergiver- 
satione igitur pro canonicis et sacris habendae sunt partes omnes 
absque ulla distinctione materiae, quae primitus scriptae erant 
in istis libris. Quia vero de genuinitate singularum partium ali- 
quando dubia excitata erant et excitari poterant, ideo Concilia 
pro norma statuunt veterem editionem latinara vulgatam. In iis 
omnibus, quae vere partem libri in sensu Concilii constituunt, 
libri habendi sunt pro sacris et canonicis. At quis umquara 
dubitavit aut dubitare potest, quin caput Gen. I. 2-25 exempli 
causa evidenter constituat, et in Ecclesia Dei semper creditura 
sit constituere partem libri Geneseos? Haberi ergo debet idem 
caput ex definitione utriusque Concilii pro Scriptura sacra et 
canonica. 

2°. Post hanc definitionem verbis a nostro auctore citatis 
et paulo ante descriptis, Concilium declarat sensum, quo isti li- 
bri integri cum omnibus suis partibus haberi debeant pro sa- 
cris et canonicis, a) Definitio in se secundum id, quod affir- 
mando docet, declarat libros esse sacros et canonicos ratione 
modi supernaturalis, quo scripti sunt, « ideo quia Deo inspi- 
rante conscripti, Deum habent auctorem ». Unde hoc existir ar- 
gumentum. Ex paulo ante definitis a Concilio omnes partes 
librorum sunt sacrae et canonicae. Atqui sacrae et canonicae 
sunt, quatenus sunt scriptae Deo inspirante. Ergo partes libro- 
rum omnes sunt scriptae Deo inspirante, b) Quoniam declaratio 
a Concilio data est in oppositione ad errores nostrae aetatis, 
consideremus eandem prae istis erroribus, secundum id quod Con- 
cilium negando excludit. Non unus, ut noster auctor p. io3 
existimat; sed duplex error excluditur: primo non sunt libri 
cum suis partibus sacri et canonici ex ea, quam inepte dixerunt 
inspirationem  subsequentem, quod nimirum humana tantum 
ope scripti, postmodum fuerint auctoritate Ecclesiae approbati ; 
neque secundo sacri et canonici sunt ideo dumtaxat, quod re- 
velationem sine errore contineant. 

Prior ille error non est Rationalistarum, qui libros Scriptu- 
rae universim dicunt humana tantum industria concinnatos; illi 
enim nullam agnoscunt approbationem Ecclesiae, qua libri con- 
stituantur sacri. Sed error est quorundam eruditorum catholi- 
corum, qui non iam libros universim , sed in quibusdam  tan- 
tummodo panibus et textibus, « in narrationibus histoiicis te- 

rum quae subsunt experientiae », dixerunt scriptos humana in- 
dustria, et postmodum auctoritate Ecclesiae approbatos. Loque- 
bantur ergo de iis partibus et textibus, de quibus noster auctor 
asserit homines in scribendo fuisse relictos suae industriae. Dum 
ergo Concilium hanc reiicit sententiam, eique opponit affirma- 
tionem, libros cum omnibus suis partibus esse habendos Deo 
inspirante conscriptos ; clarissime eas ipsas partes, in quibus illi 
eruditi et nunc auctor noster dicunt scriptores suae industriae 
relictos fuisse, asserit et docet credi debere sub divina inspira- 
tione conscriptas. 

Si error alter, quod libri vel universim (ut loquebantur 
lahnius et alii) vel in quibusdam partibus, nominatim in par- 
tibus quibusdam poeticis (ut alii aiebant), sint sacri dumtaxat, 
quatenus « revelationem sine errore contineant », si hic inquam 
error consideretur simul cum antithesi Concilii, non ex hac so- 
lum ratione, sed ex inspiratione libros esse sacros, deducitur 
assistendam divinam ad praecavendos errores non sufficere pro 
genuina notione inspirationis, qua omnes libri Scripturae cum 
omnibus suis partibus habendi sunt sacri. Verum haec missa 
facio, quoniam de notione inspirationis nunc directam discepta- 
tionem non instituimus. Ad rem praesentem pertinet, quod no- 
ster adversarius non rite intellexit « revelationem in Scripturis », 
de qua in condemnatione istius erroris sermo habetur. Conci- 
lium dum his verbis errorem describit, nomine « revelationis 
contentae in Scripturis » non potuit intelligere dumtaxat per se 
revelata (ut adversarius putat); sed necessario intellexit omnia, 
quae in Scripturis continentur, atque hoc ipso vel per se vel per 
accidens pertinent ad revelationem verbo Dei propositam, imo 
potissimum intellexit, quae non per se (quia sunt tales veritates) 
sed per accidens (quia scripta sunt) ad revelationem pertinent, 
quoniam illi, quorum error exprimitur, de his posterioribus re- 
bus directe et maxime asserebant, libros esse sacros dumtaxat, 
quatenus revelationem (propositionem harum rerum sub divina 
assistentia) sine errore contineant. 

Sive igitur spectes generalem definitionem Tridentinam a 
Vaticano Concilio repetitam, libros integros, cum omnibus suis 
partibus pro sacris et canonicis suscipiendos esse; sive consi- 
deres condemnationem duplicis erroris et declarationem, quo 


sensu libri habendi sint pro sacris et canonicis; non eo nimirum 

sensu sunt sacri et canonici, quod libri sive integri sive in ali- 
quibus suis partibus scripti sola humana industria, deinde Ec- 
clesiae auctoritate fuerint approbati ; nec eo sensu, quod in li- 
bris sive integris sive quibusdam eorum partibus non alia ha- 
beatur praerogativa quam infallibilis veritas revelationis ; haec 
enim in Scripturis requiritur quidem , sed non sufficit; verum 
sacri sunt et canonici libri integri cum omnibus suis partibus, 
de quibus ut de subiecto Concilium loquitur, quia Spiritu San- 
cto inspirante conscripti, Deum habent auctorem : haec, inquam, 
sive simul omnia sive singula respicias, constat novam  doctri- 
nam de partibus librorum sacrorum sola humana industria scri- 
ptis, atque adeo minime inspiratis, subinde etiam erroneis, un- 
dequaque et evidenter per definitionem Vaticanam excludi. 

Unum itaque rogo et obtestor, ne innovationibus contra cer- 
tam in Ecclesia doctrinam aditus aperiatur' hoc autem vitari 
qui possit, nisi continuo prae oculis habeatur, quod tam solli- 
cite monet sacrosanctum Concilium Vaticanum? « Ecclesia ipsa 
non vetat, ne huiusmodi disciplinae (humanae) in suo quaeque 
ambitu propriis utantur principiis et propria methodo; sed iu- 
stam hanc libertatem agnoscens id sedulo cavet, ne divinae do- 
ctrinae repugnando errores in se suspiciam , aut fines proprios 
transgressae, ea quae sunt fidei, occupent et perturbent ». 

APPENDIX 
DE HABITUDINE RATIONIS HUMANAE 


AD DIVINAM FIDEM 


Non est nobis propositum hoc loco in tota sua amplitudine 
tradere doctrinam de habitudine, quae sit inter scientiam mere 
rationalem ac naturalem, et inter supernaturalem cognitionem 
fidei, quamvis de ea etiam necessario aliquid dicendum erit ; 
sed scopus princeps est declarare ipsas rationis humanae per 
gratiam elevatae functiones in supernaturali cognitione fidei. In 
superiori duplici Tractatu habuimus pro obiecto fidem quae 
creditur, eiusque fontes, organa, ac praesidia; hic appendicis 
instar subnectimus praecipua quaedam capita doctrinae de fide 
subiectiva qua creditur, eiusque internis principiis. 


CAPUT IL. 


DE NOTIONIBUS QUIBUSDAM PRAEYVIIS. 
I. De veritate. 


i. Veritas definiri solet « assimilatio rei et intellectus ». Po- 
test ergo veritas considerari in rebus sive obiectis, et in in- 
tellectu. 

Veritas ut est in obiectis, est eorum habitudo ad intellectum 
quatenus, sicut sunt, cognosci possunt, seu est eorum cogno- 
scibilifas. Quidquid habet rationem entis, prae aliquo intellectu 
est cognoscibile ; et vicissim quidquid cognoscibile est, habet 
rationem entis. Tam late ergo patet haec veritas , quam ratio 
entis, unde ens ef verum convertuntur. 

Quia ratio entis ac proinde entis habitudo ad intellectum 
transcendit omnes categorias, haec veritas dicitur ftrascendentalis. 

Quia cognoscibilitas non est formaliter sed tantum funda- 
mentaliter assimilatio rei et intellectus, haec veritas etiam dici- 
tur fundamentalis. 

Veritas ut est in intellectu h. e. in actu intelligendi seu in 
cognitione, consistit in conformitate cognitionis cum obiecto seu 
cum veritate fundamentali. Haec conformitas est veritas for- 
malis, quae in definitione initio posita declaratur. 

2. Si cognoscens manifestat suam cognitionem, conformitas 
manifestationis cum cognitione est veritas moralis seu veracitas, 
quae magis pertinet ad voluntatem quam ad intellectum. Prae- 
supposita veritate formali in intellectu, in manifestatione co- 
gnitionis est etiam conformitas cum obiecto. Haec conformitas 
manifestationis cum obiecto est veritas manifestationis simpli- 
citer, quae oritur ex veritate formali in intellectu et ex veritate 
morali seu veracitate pertinente ad voluntatem. 

3. Deus quatenus est Esse infinitum et necessarium (ó «bv) 
infinite cognoscibile, a quo ut principio et fine essentialiter pen- 
det omnis ratio entis, est prima veritas fundamentalis. Quatenus 
est intellectus infinitus identificatus cum infinita essentia, et ideo 
substantialis intellectio veri infiniti, atque ineo omnis veri, pa- 
riterque quatenus sub hac ratione infinitae intellectionis est exem- 
plar, fons et origo omnis luminis intellectualis participati; Deus 
est substantialiter prima veritas formalis. Quatenus est ipsa re- 
ctitudo, norma, exemplar, principium et finis omnis .rectitudi- 
nis, Deus est prima veritas moralis. Propterea omnis Dei ma- 
nifestatio, omne verbum Dei est necessario verum veritate mo- 
rali, et veritate manifestationis simpliciter dicta. Deus est veritus 
(vi àÀ/Osta). Per appropriationem posset praedicari Pater prima 
veritas fundamentalis, Verbum prima veritas formalis, Spiritus 
Sanctus prima veritas rectitudinis seu sanctitatis. Vide Tract, 
de Deo th. XXVIII. XXXVI. seqq. 

Intellectus (r) creatus non est ipsa veritas, est tamen na- 
turalis imago Dei, quatenus ex natura sua factus est ad veri- 
tatem, quam cognoscendo possidet, et per quam ex potentia 
(i. e. possibilitate et ordinatione ad ulteriorem connaturalem 
perfectionem) fit in actu (h. e. in sua propria perfectione). Ve- 
ritas ergo est proprium bonum intellectus, eoque maius, quo 
veritas est nobilior; unde veritas suprema i. e. Deus obiettive, 


Gi) Intellectum in hac tractatione non sumimus stricto illo sensu quo 
distinguitur a ratione, sed generalius tum pro facultate intellectuali et ra- 
tionali, tum pro eadem facultate ut est in actu seu actu cognoscens. 

et possessio Dei per cognitionem  subiective, est ultimus finis 
intellectus (t). 

Corollarium r. Veritas formalis quadamtenus est etiara in 
simplici obiecti apprehensione. Est enim apprehensio simplex 
conformis et quidem semper suo obiecto; unde simplex perce- 
ptio sive sensuum sive imaginationis sive intellectus, nulla pot- 
est esse in se falsa, quamvis praebere possit occasionem falsi 
iudicii. Quia tamen huiusmodi simplex repraesentatio est potius 
inchoatio et elementum cognitionis humanae quam cognitio, 
quae demum per iudicium completur; ideo aliquando dicitur 
in simplici perceptione nec veritas esse nec falsitas. Cognitio 
itaque sensu magis proprio in praesenti nostra conditione per- 
ficitur per compositionem et divisionem seu per iudicium, dum 
unum conceptum comparamus cum altero, et sic unum cum 
altero convenire vel non convenire indicamus. In indicio potest 
esse conformitas vel ditformitas intellectus cum obiecto, i. e. 
potest esse veritas formalis aut falsitas. Haec igitur iudicii con- 
formitas magis proprie quam conformitas simplicis perceptionis 
est et dicitur veritas formalis. « Intellectus nostri, inquit s. Tho- 
mas , duplex est operatio. Una qua format simplices rerum 
quidditates, ut quid est (to tI z, etvai) homo, vel quid est 
animal; in qua quidem operatione non invenitur verum per se 
nec falsum, sicut nec in vocibus incomplexis. Alia operatio in- 
tellectus est, secundum quam componit et dividit affirmando et 
negando, et in hac iam invenitur verum et falsum sicut et in 
voce complexa (enuntiatione seu sententia), quae est eius si- 
gnum ». S. Th. de Veritat. q. 14. a. 1. O. 

Corollarium 2. Veritas in rebus, ut diximus, est earum 
habitudo ad intellectum; unde patet, quae possit et quae non 
possit rebus subesse falsitas. In ordine ad ideas divinas et ad 
divinum intellectum practicum veritas rerum est earum confor- 
mitas cum intellectu divino, qui (ut practicus) vel efficiens est 
vel praecipiens. Repugnat ditformitas ab ideis divinis effeclrici- 


(1) Per se patet, hic solum in confuso sermonem esse de ultimo fine. 
In praesenti ordine elevationis finis ultimus nobis praestitutus est superna- 
turalis, excedens scilicet sicut exigentias ita vires omnes intellectus creati, 
possessio Dei per visionem intuitivam. De hac visione agimus Tract, de 
Deo sect. II. cap. Il. 

bus (Xoyoi oütrtoirotoi Dionys. div. nomin. c. 5. n. 8). Sed 
supposita libera voluntate creata, potest esse in ordine inorali 
ditformitas a ratione divina praecipiente et a divina norma re- 
ctitudinis. Unde omne peccatum in Scripturis dicitur mendacium. 
In ordine ad ideas intellectus creati etiam practici potest esse 
et saepe est ditformitas in rebus ab illo practico intellectu pen- 
dentibus. In ordine ad intellectum speculativum sive divinum 
sive humanum, nulla potest rebus ipsis subesse falsitas proprie 
dicta, quamvis possint esse occasio falsitatis in intellectu creato. 
In ordine ad intellectum divinum id, quod dicimus, per se pa- 
tet; est enim intima' essentia et perfectione suá determinatus ad 
comprehendendum omne verum. In ordine etiam ad intellectum 
creatum facile intelligitur, quod affirmavimus. Veritas enim in 
rebus est entis cognoscibilitas, cui falsitas non contradictorie 
sed contrarie opponitur. Negatio ergo cognoscibilitatis nondum 
esset falsitas; deinde haec ipsa negatio non est in obiecto, sed 
est ex imperfectione intellectus creati ; ens enim in se tantum 
est cognoscibile, quantum ens est. Falsitas autem contraria ve- 
ritati esset talis ex ipsa entis natura habitudo, ut ab intellectu 
recte cognoscente eliceret iudicium falsum; hoc autem est evi- 
denter absurdum. Nulla ergo in rebus secundum habitudinem 
ad intellectum speculativum potest esse falsitas. Possunt tamen 
esse et sunt multae res ita comparatae, ut intellectui imperfecto 
facile et frequenter occasionem praebeant eis tribuendi praedicata, 
quae reapse non competant, aut vicissim negandi quae compe- 
tant. Illa quibus alia et praesertim nobiliora praedicata quam 
conveniant, tribuuntur, si facile praebeant occasionem ita erran- 
di, a scientibus denominantur eo praedicato ut falso, quod 
ab errantibus eis tribuitur ut verum: falsi dii, falsi amici, falsa 


virtus, falsum aurum. 


II. De assensu, certitudine, evidentia. 


i. Assensus est adhaesio seu conquiescientia mentis in obie- 
cto iudicii tamquam vero. In simplici apprehensione nullus est 
assensus. 

Assensus proprie est facultatis intellectivae; conquiescientia 
autem voluntatis in suo obiecto quod est bonum, dicitur potius 
consensus, quia voluntas ad inhaerendum suo obiecto praere- 

quirit aliquam propositionem obiecti per indicium intellectus, 
ut ipsa quasi sentiat cum ilio. « Voluntas, inquit s. Thomas, 
respicit aliquam praecedentem potentiam scilicet intellectum, non 
autem intellectus; et ideo assentire proprie pertinet ad intellectum, 
quia importat absolutam adhaerentium ei cui assentitur; sed con- 
sentire est proprie voluntatis, quia consentire est simul cum 
alio sentire, et sic dicitur in ordine vel per comparationem ad 
aliquid praecedens ». S. Th. Veritat. q. 14. a. t. ad 3. 

2. Certitudo obiectiva rei est ipsa veritas rei, manifestata iis 
rationibus, quae postulent firmum assensum; seu aliis verbis: 
certitudo obiectiva est dignitas rationum postulans firmum as- 
sensum absque formidine erroris. 

Unde certitudo subiectiva simpliciter dicta erit firmitas as- 
sensus absque formidine erroris, respondens obiectivae dignitati 
rationum, quibus veritas menti manifestatur (1). Certitudo mere 


(1) Dignitas rationum postulans assensum intellectus habet suos gradus 
superiores et inferiores, quod maxime attendendum est, ubi ratio assen- 
tiendi non est veritas intrinsecus manifestata et perspecta, sed auctoritas 
extrinsecus manifestans. Hinc sicut sunt gradus in certitudine obiectiva, ita 
his respondeant Decesse est gradus in certitudine subiectiva seu in firmitate 
assensus. Ad veritatem igitur perfectam assensus requiritur, ut gradus fir- 
mitatis eius respondeat gradui dignitatis rationum, ut nimirum nec maior 
sit nec minor firmitas assensus, quam postulet dignitas rationum, relata 
non modo ad intellectum sed etiam ad voluntatem. (Cf. Propos. XIX inter 
damnatas 2 Martii 1679.) Unde porro duo consequuntur magni momenti 
corollaria, a) Ubi ratio assensus est auctoritas Dei revelantis veritatem, 
firmitas assensus debet esse super omnia, quod fieri nequit nisi ex inclina- 
tione seu (ut dici solet) ex imperio voluntatis et ex elevatione ac viribus 
gratiae, de qua re alibi sermo recurret, b) Ubi ratio assensus est auctoritas 
non infallibilis, digna tamen assensu in relatione tum ad intellectum tum 
ad voluntatem, fieri potest, ut firmitas assensus ex imperio voluntatis re- 
spondeat dignitati rationum h. e. auctoritatis re ipsa existent!, atque adeo 
sit simpliciter certitudo licet solum in gradu inferiori, qui respondet gradui 
inferiori auctoritatis; veritas autem in indicio h. e. adaequatio intellectus 
cum suo obiecto manifestato sit solum secundum praesentem manifestatio- 
nem, non autem secundum omnem manifestationem possibilem. Hoc Ipso 
ibi semper est veritas in iudicio reflexo, licet aliquando forte non sit veritas 
in iudicio directo; seu exactius loquendo, veritas ibi semper est in iudicio, 
in quo mens proprie acquiescit; de eo autem, quod supponitur esse falsum, 
mens proprie non iudicat. Sic in ordine naturali dignitas rationum hic et 
nunc existentium potest esse talis, ut ex iustitia tenear credere homini 
affirmanti. Judicium meum respondens dignitati rationum solummodo est, 
rem affirmatam esse tenendam ut veram secundum praesentem rei mani- 

subiectiva autem poterit forte dici firmitas assensus absque foi- 
midine erroris, praescindendo a dignitate rationum (motivorum), 
quae assensum postulent. 

Ex his intelligitur repugnantia, ut assensui simpliciter certo 
subsit error. Si enim obiectiva et realiter exstans dignitas ratio- 
num manifestata intellectui postulat firmum assensum mentis, 
et mens assentiens secundum dignitatem rationum adhuc falle- 
retur, falsitas inesset ipsis rebus, quod paulo ante vidimus re- 
pugnare. Profecto enim in illa hypothesi res ipsae eam habe- 
rent habitudinem ad intellectum, ut ipsá illa sui manifestatione, 
qua sunt cognoscibiles tamquam verae, postularent falsum in- 
dicium intellectus. Vicissim intellectus operans secundum ordi- 
nem veritatis ad ipsum et secundum naturam suam, qua factus 
est ad veritatem, falleretur in ipso fine suae naturae, amplecteris 
errorem pro veritate; nec iam ad veritatem, sed ipsá facultate 
cognoscendi verum ad errorem ordinatus esset, sicque non ima- 
go Dei esset sed metaphysica contradictio. 

Hinc certitudo etiam dici solet necessarius nexus iudicii cum 
veritate. Videlicet intellectus reflexe certitudinem cognoscit, qua- 
tenus videt necessarium nexum sui iudicii cum veritate: hoc 
autem ipsum ideo videt, quia cognoscit dignitatem obiectivam 
rationum exigere firmum assensum prae quovis intellectu. 

3. Evidentia obiectiva est ipsa cognoscibilitas obiecti sese 
manifestans intellectui ea claritate, ut assensum per se et necessario 
determinet. Quamvis evidentia (èvapysta) ab auctoribus classicis 
forte solum dicta sit ista claritas obiectiva, et evidens solum 
obiectum cognitionis ; a posterioribus tamen etiam evidens (quasi 
videns) cognitio, et evidentia (quasi videntia) in intellectu esse 
dicitur. 

Evidentia itaque subiectiva est ipsa claritas intellectionis, 
cum necessitate assensus respondens evidentiae obiectivae. 


4. Iam his positis possumus declarare originem certitudinis 


testationem, et in hoc non erratur, etiamsi res affirmata forte non sit in se 
vera; neque enim exigitur aut fertur indicium, rem absolute et infallibiliter 
esse in se veram. In ordine supernaturali haec doctrina suo modo appli- 
cationem habet in iis, quae alibi diximus de obedientia intellectus erga au- 
ctoritatem providentiae doctrinalis, cum doctrinam aliquam proponit te- 
nendam vel proscribit non tenendam, quin eam definiat ut infallibiliter ve- 
ram aut falsam (in Tract, de Tradit, p. 122. sqq.). 

sübiectivae. Aio certitudinem simpliciter dictam quae sola est 
vera certitudo, nasci dupliciter: naturaliter quidem ex modo, 
quo dignitas rationum menti se manifestat; supernaturaliter 
etiam ex modo speciali, quo mens tendit in veritatem seu assen- 
titur veritati. 

Modum priorem ita declaramus. Potest certitudo generari 
naturaliter ex evidentia veritatis, et etiam citra evidentiam ve- 
ritatis ipsius quae certa redditur. Sane dignitas rationum (mo- 
tivum formale) postulans firmum assensum, potest intellectui ma- 
nifestari dupliciter, a) ita ut claritas manifestationis per se de- 
terminet et rapiat assensum in ipsam veritatem, quae rationibus 
manifestatur; ac proinde veritas manifestata menti sit evidens, 
quo ipsa possibilitas formidinis sive prudentis sive imprudentis 
excluditur, |-) Potest manifestatio talis esse, ut prae quovis in- 
tellectu dignitas rationum postulet firmum assensum, non tamen 
rapiat assensum in veritatem manifestatam, eo quod excludit 
quidem possibilitatem prudentis formidinis de errore, non ta- 
men formidinis imprudentis. Hac in hypothesi manet ergo in- 
tellectus ex sese indeterminatus inter firmum assensum veritati 
praestandum, respondentem cognitae dignitati rationum et inter 
negationem talis assensus.  Determinatio autem facultatis ex 
sese non determinatae ad unum pertinet ad voluntatem. Volun- 
tas habet motivum sufficientissimum, ut inclinet intellectum ad 
firmum assensum et excludat formidinem imprudentem seu, quod 
dici solet, ut imperet assensum firmum intellectus. Habet in- 
quam voluntas motivum sufficientissimum ad imperandüm fir- 
mum assensum in eo ipso, quod intellectus ei exhibet dignitatem 
rationum, quae postulet firmitatem assensus; hoc vero bonum 
recti ordinis insuper habet saepe coniuncta bona alia efficacissima 
ad movendam voluntatem (i). Voluntas autem manet libera ad 


G) Hoc tantum sibi vult s. Thomas, cum ait: « quandoque intellectus 
determinatur per voluntatem, quae eligit assentire uni parti determinate et 
praecise propter aliquid sufficiens ad movendum voluntatem, non autem ad 
movendum intellectum, utpote quod videtur bonum vel conveniens huic parti 
assentire... Sic etiam movemur ad credendum dictis in quantum nobis re- 
promittitur, si crediderimus, praemium aeternae vitae; et hoc praemio mo- 
vetur voluntas ad assentiendura his, quae dicuntur, quamvis intellectus non 
moveatur per aliquid intellectum ». S. Th. Verit. q. i.|. a. t. O. cf. j. dist. 25. 
q. 2. a. 2. sol. t; et 2. 2. q. 1. a. 4. ad 2; q. 2. a. 9. ad ;. 


em 


imperandum vel non imperandum assensum, quia ab intellectu 
non ei proponitur consensus ut bonum absolutum clare cogni- 
tum. Quod si ergo voluntas inclinat intellectum non ad firmum 
assensum postulatum a dignitate rationum seu motivi formalis, 
sed ob bonum aliquod apparens potius ad negandum assensum ; 
ordo intellectus ad veritatem ut suum finem et rectus ordo vo- 
luntatis ad bonum violatur levius vel gravius, quando nempe et 
quantum veritas proposita et motiva manifestantia inducunt of- 
ficium assentiendi maioris vel minoris gravitatis ac necessitatis. 
Ex his denuo intelligitur, quod iam supra dixi, firmum assen- 
sum respondentem obiectivae dignitati rationum, quamvis libere 
praestitum, habere nexum necessarium cum veritate, atque adeo 
esse assensum simpliciter certum. 

Porro ex dictis intelligitur, omnem cognitionem evidentem 
esse etiam certam, non tamen omnem cognitionem certam esse 
necessario evidentem. Latius igitur patet certitudo quam evidentia 
veritatis. Nihilominus in omni cognitione quam ex ipso modo 
manifestationis rationum certa sit, necessario adest aliqua evi- 
dentia, videlicet evidentia dignitatis rationum. 

5. Dixi allero loco, certitudinem supernaturaliter posse oriri 
ex ipso modo, quo tendit intellectus in obiectum. Hoc autem 
non est ita intelligendum, ac si assensus supernaturalis non pos- 
set esse et per sese deberet esse certus obiective ex modo etiam 
manifestationis, qua vel veritas in se evidens sit intellectui su- 
pernaturaliter elevato, vel evidens sit dignitas rationum postulans 
firmitatem assensus, quorum unum aut alterum diximus esse 
semper necessarium ad certitudinem naturalem. Sed aio, super- 
naturalem certitudinem, h. c. nexum necessarium cognitionis cum 
veritate, oriri ex modo supernaturali, quo mens supernaturaliter 
elevata tendit in obiectum, etiamsi dignitas rationum non eo 
modo esset manifestata, ut prae quovis intellectu postularet fir- 
mum assensum. Hoc ita declaramus. 

Ex dignitate rationum manifestata quae postulet firmum as- 
sensum, et ex firmitate assensus respondente dignitati rationum 
constituitur certitudo simpliciter dicta, quia talis assensus nexum 
habet necessarium cum veritate, nec umquam ei potest subesse 
error. At hoc verum est, si dignitas rationum manifestata ex- 
cludat absolute et prae quovis intellectu possibilitatem formidinis 
prudentis, ac postulet firmitatem assensus. Si autem manifestatio 

Pranzelin. De Divina Tradit, et Script. 35. 

talis sit, ut non prae quovis intellectu, sed solum prae aliquo 
intellectu et quasi per accidens excludat formidinem prudentem ; 
sane talis assensus non habet necessarium nexum cum veritate, 
nec repugnat subesse errorem, quamdiu actus assensionis elicitur 
viribus naturalibus intellectus. At si actus subiectivus assensionis 
procedat ab interno principio supernaturali, et ideo ex natura 
sua elici numquam possit supposito errore, sed solum adhae- 
rendo veritati ; profecto talis assensus intrinsecus et ex sua na- 
tura habet nexum necessarium cum veritate ; et si talis assensus 
existát, prorsus repugnat ei subesse errorem. 

Unde firmus assensus supernaturalis respondens dignitati mo- 
tivi ita manifestati, ut prae hoc determinato intellectu licet non 
prae quovis intellectu excludat formidinem prudentem, est sim- 
pliciter certus; non tamen in iisdem adiunctis assensus natura- 
lis esset certus simpliciter. Ratio discriminis est, quia firmus 
assensus naturalis non ex natura sua excludit possibilitatem er- 
roris, sed solum quatenus eius firmitas respondet manifestationi 
motivorum, quae evidenter et prae quovis intellectu excludit for- 
midinem prudentem ; assensus autem supernaturalis ex sua ipsa 
natura excludit possibilitatem erroris, etiamsi manifestatio mo- 
tivi per accidens ita sit comparata, ut non prae quovis sed tamen 
prae hoc determinato intellectu excludat formidinem prudentem. 
Supplet igitur supernaturalis modus actus, quod per accidens deest 
modo obiectivae manifestationis ad constituendam certitudinem 
simpliciter. Cur autem postuletur manifestatio excludens formidi- 
nem prudentem prae hoc saltem determinato intellectu, facile 
patet. Neque enim assensus imprudens posset esse supernaturalis. 

Nondum agimus de fide supernatural!; sed quoniam haec 
omnia per se spectant ad declarationem ipsius actus fidei, nec 
ullum aliud exemplum suppetit talis supernaturalis assensus, 
principia exposita applicamus ad actum fidei, ut in concreto 
considerata facilius intelligantur. Sine dubio motivum fidei, au- 
ctoritas scilicet Dei et locutio Dei, sive auctoritas Dei has veri- 
tates determinatas revelantis, per se manifestatum est et potest 
in Ecclesia catholica facile applicari singulis credentibus ita, ut 
prae quovis intellectu modus ipse manifestationis excludat pos- 
sibilitatem formidinis prudentis; atque ideo dignitas rationum 
postulans respondentem firmissimum assensum est simpliciter 
evidens. Nihilominus pro rudibus obiectiva manifestatio aliquando 
ita se habet, ut non prae quovis intellectu sed tamen prae illis 

excludat formidinem prudentem. Tum vero non ex modo ma- 
nifestationis repugnat, ut sub tali modo posset etiam proponi 
error; repugnat tamen error in actu fidei, quae est virtus theo- 
logica, ex ipsa propria ratione assensus supernaturalis. 

« Assensus fidei, ait Card, de Lugo, habet certitudinem et 
infallibilitatem imprimis a suo principio (quo elicitur), quod 
cum sit habitus supernaturalis vel auxilium supplens pro habitu, 
exigit concursum Dei ad solos assensus veros. Deinde habet in- 
fallibilitatem ex obiecto formali saltem proximo, quod diximus 
esse revelationem Dei mediatam adaequate sumptam... cura non 
minus repugnet Deum decipere per alios quam per se immediate. 
Loquendo vero de propositione parochi exempli gratia, illa qui- 
dem licet secundum se non habeat infallibilem connexionem cum 
veritate rei revelatae, adhuc dici posset, quod prout attingitur 
ab assensu fidei, habet infallibilitatem. Nam licet parochus possit 
proponere falsum, fides (habitualis) tamen exigit non concurrere 
ad suum assensum, nisi quando parochus proponit revelationem 
veram, et hoc sufficit ad infallibilitatem fidei ». Lugo de Fide 
disp. 1. sect. 8. n. 171. Eodem pertinet, quod ait idem Cardi- 
nalis disp. VI. sect. i. n. 21. « Adverte, inquit, nec etiam re- 
quiri ad assensum certum, quod obiectum taliter proponatur, 
ut iudicari prudenter possit, non posse sub tali motivorum gradu 
proponi aliquid falsum ; nam hoc indicium plerumque in rusti- 
cis ante assensum fidei esset falsum, siquidem aliquando cum 
aequalibus motivis proponitur eis aliquid falsum tamquam per- 
tinens ad fidem... Unde id requiri diximus et sufficere, quod 
proponatur obiectum taliter, ut iudicari evidenter possit repu- 
gnantia hic et nunc cum prudenti dubitatione, quod indicium 
etiam in rustico datur ante actum fidei;... nam evidens ei est, 
taliter proponi obiectum credendum, ut hic et nunc ipsemet non 
possit prudenter dissentire vel dubitare de veritate obiecti ». 

Corollarium 1. Non omnis assensus praestitus absque for- 
midine erroris est assensus simpliciter certus. 

Corollarium 2. Licet certitudo negative spectata, quatenus 
est exclusio formidinis actualis, non habeat gradus diversos ; 
possunt tamen, spectatis elementis posifivis, esse diversi gradus 
tum certitudinis obiectivae quoad dignitatem rationum, tum cer- 
titudinis subiectivae quoad firmitatem adhaesionis. Non ergo ex- 
cluditur comparatio inter certitudinem maiorem et inferiorem, 
quae ceteroquin penes theologos communis est. 

CAPUT II. 


HE DISCRIMINE RATIONIS FORMALIS IN SCIENTIA 
ET IN FIDE UNIVERSI»! SPECTATA. 


Ut veruni (veritas fundamentalis i. e. obiectum ipsum) co- 
gnoscatur, rationes eius intellectui sese manifestent oportet ac 
velut illucescant. 

Rationes quibus veritas sese manifestat intellectui, dicuntur 
cognitionis obiectum formale sub quo. Sunt autem illae rationes 
vel internae vel externae. Rationes manifestantes internae iterum 
vel identificantur cum veritate manifestata, atque ita ea se ma- 
nifestat per se ipsam; vel sunt veritates aliae praecognitae, per 
quas veritas cognoscenda in illis inclusa manifestatur. Est ergo 
omnino generice loquendo triplex modus diversus, quo veritas 
nostro intellectui manifestatur; huicque modo diverso manife- 
stationis respondet triplex modus diversus cognitionis, intellectio 
specifice dicta, quae est immediata cognitio veritatis in se ipsa; 
scientia quae est rationalis cognitio veritatis per rationes inter- 
nas praecognitas; fides quae gencratim est cognitio veritatis per 
rationem externam auctoritatis. 


L De veritatibus per se notis. 


i. Ratio interna in nonnullis veritatibus lucet immediate ex 
ipsis terminis perceptis. Sunt nimirum veritates, in quibus vel 
omnis intellectus sui compos vel saltem paulo excultior com- 
prehensionem notarum in una et altera idea, quae comparantur 
suntque termini iudicii ac propositionis, facili intuitu percipit 
sufficienter, ut ex ipsa percepta notione immediate ei evidens 
sit earum convenientia vel discrepantia. Cuivis intellectui hoc 
modo evidentia sunt illa vera, quorum elementa sunt ideae uni- 
versalissimae et ideo comprehensione notarum  simplicissimae, 
quas primo format intellectus exiens in actum. Haec sunt prima 
principia, ex quibus intellectus ad alia intelligenda progreditur. 
Unde apparet, cur nobis sit principium simpliciter primum (in 
ordine logico) illud, « non posse idem simul esse et non esse »* 


In idea scilicet entis, quam intellectus omnium primam format, 

istud principium fundatur, et ex ea immediate intelligitur; in 
ipso autem fundantur omnes cognitiones subséquentes. Omnes 
enim conceptus subséquentes formantur ex additione ad ens uni- 
versalissime et ideo abstractissime acceptura, non quidem ex ad- 
ditione alicuius quod sit extra rationem entis, extra quam nihil 
est, sed per expressiorem conceptionem modorum qui afficiunt 
omne ens (res, unum, aliquid, verum, bonum), vel per conce- 
ptionem graduum entis, secundum quos sunt diversa rerum ge- 
nera. Vide S. Th. de Verit. q. i. a. i. O. 

Quia lumen intellectus seu vis intellectualis nobis congenita 
huiusmodi fundamentales conceptus et prima principia conna- 
turaliter format sine studio et cultura disciplinae, quam primum 
sese exserit in proprios suos actus, et quia tota activitas subse- 
queris intellectui connaturalis ex illis primis principiis progredi- 
tur; ideo illa dicuntur principia nobis innata. « Praeexistunt in 
nobis quaedam scientiarum semina, scilicet primae conceptiones 
intellectus, quae statim lumine intellectus agentis cognoscuntur 
per species a sensibilibus abstractas, sive sint complexa, ut di- 
gnitates (á»tü)jy.ara seu principia), sive incomplexa, ut ratio en- 
tis, unius et huiusmodi, quae statim intellectus apprehendit. Ex 
istis autem principiis universalibus omnia principia sequuntur 
sicut ex quibusdam rationibus seminalibus ». S. Th. de Verit. 
q. ii. (de Magistro) a. r. cf. q. to. a. 6. 

‘2. Aliquando ideae conferendae, seu termini iudicii et pro- 
positionis, non a quovis intellectu qui sui compos sit, sed so- 
lum ab intellectu iam pluribus notionibus praeformato et exculto 
sufficienter percipiuntur secundum suas notas, ut ex ipsis ter- 
minis perceptis convenientia vel discrepantia earumdem evidenter 
intelligatur. Huiusmodi veritates non omnibus sed, solum doctio- 
ribus immediate evidentes, multae sunt in omnibus, disciplinis. 

Utramque classem veritatum quae sunt per se notae, decla- 
rat s. Thomas: « Sicut dicit Boethius, quaedam sunt dignita- 
tes (áiiójxxrx) vel propositiones per se notae communiter omni- 
bus, et huiusmodi sunt illae propositiones, quarum termini sunt 
omnibus noti.. Quaedam vero propositiones sunt per se notae 
solis sapientibus, qui terminos propositionum intelligunt, quid 
significent... In his autem quae in apprehensionem hominum 
cadunt, quidam ordo invenitur. Nam illud quod primum cadit 
in apprehensionem, est ens cuius intellectus includitur in omni- 

bus, quaecumque quis apprehendit; et ideo primum principium 
indemonstrabile est, quod non est simul affirmare et negare, 
quod tundatur super rationem entis et non entis, et super hoc 
principio omnia alia fundantur ». S. Th. 1.2. q. 94. a. 2. 

3. In veritatibus quae ex ipsis terminis perceptis intelligun- 
tur, seu quae sunt per se notae, obiectum materiale (quod ma- 
nifestatur intellectui et quod cognoscitur) est etiam obiectum 
formale (sub quo illud manifestatur et cognoscitur); recte ergo 
dicuntur veritates cognitae se ipsis. Nihilominus tamen etiam 
in his obiectum materiale et formale potest ratione et conside- 
ratione mentis distingui. 

Cognitio veritatis per sese manifestatae seu per se notae, ut 
patet, est cognitio immediata, haecque a veteribus specilice di- 
citur intellectio seu intellectus in distinctione a scientia (de qua 
mox); unde aiunt: intellectus est principiorum. Hinc etiam fa- 
cultas mentis seu mens ipsa, quatenus refertur ad intuitionem 
veritatis per se notae, dicitur intellectus ad distinctionem a ra- 
tione, quae refertur ad scientiam veritatum cognitarum ex aliis 
ut ex principiis. 

Corollarium. Quando simpliciter et sine addito loquimur de 
veritatibus per se notis, significamus veritates per se notas quoad 
nostrum intellectum humanum. Quoad se ipsas omnes veritates 
necessariae essent per se notae; sufficienter enim intellecta quid- 
ditate terminorum, eo ipso intelligeretur eorumdem convenientia 
vel discrepantia. Sed quando humanus intellectus quidditatem 
terminorum non satis penetrat, inde fit, ut neque convenientiam 
et discrepantiam ex ipsis terminis possit intelligere ; atque ita 
huiusmodi veritates quoad nos non sunt per se notae. S. Th. 
de Verit. q. 10. a. 12. 


II. De veritatibus cognitis per alias. 


i. In ordine ontologico exstat connexio, dependentia, et re- 
latio entium inter se. Generalissima significatione nominum pos- 
sumus pro re praesenti revocare omnes relationes ad connexio- 
nem causae ac principii cum effectu et principiato. Unde etiam 
in ordine cognitionis veritates, seu entia quatenus cognoscibilia, 
mutuo nectuntur, ut a cognita veritate una ad cognitionem al- 
terius mens humana progredi possit. Causa enim secundum 

suam perfectionem spectata continet in se effectum saltem in 
potentia, et quatenus est causa univoca, h. e. operans secundum 
perfectionem naturae ad producendum effectum homogcncum ei 
eiusdem rationis cum ipsa, eius perfectio determinat simpliciter 
perfectionem effectus; quando vero est causa aequivoca, h. e. noti 
agens secundum totam perfectionem virtutis, et producens effe- 
ctum heterogeneum ac diversae rationis a se ipsa, eius perfectio 
quadamtenus determinat perfectionem effectus. Porro causa ne- 
cessaria, et causa quatenus est in actu quamvis non necessario 
agens, nectitur cum existentia effectus; causa vero in potentia 
et non necessario agens cohaeret cum possibilitate effectus. Vi- 
cissim perfectio effectus nectitur cum perfectione causae, et ef- 
fectus existens cum existentia causae ac seriei causarum usque 
ad primam, quae non habet causam. Hinc in ordine cognitio- 
nis potest effectus cognosci ita, ut intelligatur eius nexus et re- 
latio ad causam, et supposito hoc nexu ex cognita natura et 
perfectione effectus cognoscatur perfectio causae, quantum haec 
ex illo nexu et ex perfectione effectus manifestatur ; vicissim et 
causa potest in sua perfectione et formali ratione ita cognosci, 
ut cognoscatur eius nexus cura effectu, et ex eius perfectione et 
actione cognoscatur propria ratio et perfectio effectus. Quod 
dicimus de causa efficiente, suo modo valet de causa formali 
in ordine ad ea quae ab ipsa pendent, et de causa finali in or- 
dine ad ea, quae sunt ad finem, et generatim de quavis rela- 
tione principii ad principiatum. 

Dum ratio humana ex eo, quod est solum in cognitione 
prius sed ontologice posterius, cognoscit illud quod est ontolo- 
gico prius et solum in cognitione posterius, dicitur cognitio a 
posteriori. Cognitio a priori descendit ab eo, quod tum in esse 
tum in cognitione prius est, ad cognitionem posterioris. 

Quatenus causa seu principium est medium, ex quo cogno- 
scitur effectus seu principiatum vel vice versa; in summa qua- 
tenus una veritas est obiectum formale, sub quo manifestatur 
et cognoscitur altera, cognitio est mediqta. Facultas autem men- 
tis quatenus pertingit ex una vel pluribus veritatibus cognitis ad 
alias cognoscendas, specifice ratio vocatur, saltem apud scripto- 
res ante hanc nostram aetatem, ut iam supra dictum est. Cf. 
S. Th. i. q. 79. a. 8. 


2. Cognitio eorum quae pendent ab aliis tamquam causis et 

principiis in ordine ontologico, numquam est perfecta nec menti 
cognoscenti plene satisfactum est, nisi cognoscantur ex ipsis suis 
causis et principiis. Tum vero non iam solum causae et verita- 
tes quae sunt cognoscendi medium in quo, ut vocant, sed ipsi 
effectus et veritates ex principiis intellectae cognoscuntur in se 
ipsis et secundum intestinam suam rationem. Quo vero altiores 
causae usque ad supremam cognoscuntur, et quo plenius ex ipsis 
cognoscuntur dependentes effectus et consequentia, eo perfectior 
est cognitio. 

Cognitio ex causis a veteribus proprie dicitur scientia. Haec 
si sit scientia* ex causis altissimis, ex quibus pendent omnes or- 
dines scibilium, adeoque si sit scientia ex eminenti universali- 
tate principiorum, quae sub se velut norma continent principia 
inferiora particularium scientiarum, nomen babet sapientiae. 

« Verum est dupliciter considerabile, ait s. Thomas: uno 
modo sicut per se notum, alio modo sicut per aliud notum. 
Quod autem est per se notum, se habet ut principium et per- 
cipitur statini ab intellectu, et ideo habitus perficiens intellectum 
ad huiusmodi veri considerationem vocatur intellectus, qui est 
habitus principiorum. Verum autem quod est per aliud notum, 
non statini percipitur ab intellectu, sed per inquisitionem ratio- 
nis, et se habet in ratione termini. Quod quidem potest esse 
dupliciter; uno modo ut sit ultimum in aliquo genere, alio modo 
ut sit ultimum respectu totius cognitionis humanae. Et quia ca 
quae sunt posterius nota quoad nos, sunt priora et magis nota 
secundum naturam... ideo id quod est ultimum respectu totius 
cognitionis humanae, est id quod est primum et maxime co- 
gnoscibile secundum naturam. Et circa huiusmodi est sapientia, 
quae considerat altissimas causas... Ad id vero quod est ulti- 
mum in hoc vel illo genere cognoscibilium, perficit intellectum 
Scientia; et ideo secundum diversa genera scibilium sunt diversi 
habitus scientiarum, cum tamen sapientia non sit nisi una ». 
S. Th. i. 2. q. 57. a. 2. 

Advertes ex his obiter, quomodo Deus etiam hoc sensu sit 
ipsa sapientia (-; aUTO«ro«pla, quatenus nimirum in sua essentia 
ut in suprema ratione intuetur totam amplitudinem, omnes or- 
dines, et omnes relationes cognoscibilium. Omnis vero creata 
sapientia est divinae illius quaedam assimilatio et participatio. 
(Vide Lessium de Perfection, divin. 1. IV.) In Deo non est sicut 

in nobis sapientia rationis progredientis ab intellectis causis ad 
intelligendum effectus et quidquid a causis et principiis pendet; 
sed est sapientia intellectus omnia intuentis in sua ipsius essen- 
tia ut repraesentatione omnis veri; non autem intuentis solum 
ut est omne verum in divina essentia tamquam in suprema ra- 
tione, sed etiam ut est in se ipso. (Cf. Tract, de Deo th. XXXVI 
XXXIX.) 

3. Omnes illi qui assumunt, modum nostrae cognitionis csse 
perfectissimum, et eius ordinem inde a primis suis initiis re- 
spondere ordini ontologico cognoscibilium, eo ipso etiam sta- 
tuunt, primam inchoationem ac progressum cognitionis nostrae 
incipere ab immediata intuitione entis absoluti, quod est suprema 
causa et ratio omnium cognoscibilium; et consequenter sub ra- 
tione et per ideam entis absoluti omnium primam cognosci a 
nobis, quidquid cognoscimus. Cum vero ex una parte ens ab- 
solutum immediate in se intellectu conspici non possit, quin 
propter ipsam suam simplicitatem conspiciatur secundum omnem 
perfectionem ut in se est (Tract, de Deo th. XVIL), et cum ex 
altera parte prorsus evidens sit, illam rationem entis quam pri- 
mum cognoscimus, ex qua progredimur ad omnes gradus entis 
cognoscendos, et sub qua omnia cognoscimus, esse ens abstra- 
ctum universale; sane periculum imminet, ne ens absolutum 
intensione perfectionis infinitum, unum ac singulare, et eminens 
super totam rationem entis, quam nos naturaliter immediate in 
se ipsa cognoscere possumus, confundatur cum ente universali, 
intensione perfectionis omnium quae cogitali possunt minimo, 
utpote quod abstractissimum unica constet nota. (Tract, de Deo 
th. XXIV.) Cf. Concil. Vatican. Constit. de Fide cap. i. 
can. 3. 4. 

Modus itaque nostrae rationalis cognitionis non ita habet, 
ut ab altissima causa incipiat et ex ea progrediatur ad intelli- 
genda cetera, quae ab illa causa suprema pendent; sed imo quae 
sunt ontologice posteriora, sunt priora in cognitione nostra. Ex 
phaenomenis et operationibus primum intelligimus substantiam 
eis substantem, ex effectibus causam, ex sensibilibus incipit pro- 
gressus cognitionis ad supersensibilia, ex inferioribus ad supe- 
riora quadamtenus intelligenda. Maxime vero ipsam primam 
causam non nisi a posteriori, quatenus in effectibus et in omni- 


bus ab ipsa pendentibus sese manifestat, possumus naturali lu- 

mine rationis cognoscere. Ex cognita realitate posterioris, possu- 
mus cognoscere realitatem prioris, ex existentia effectus existentiam 
causae; perfectio autem et quidditas causae ex effectu eatenus 
solum cognoscitur, quatenus perfectio actionis transeuntis seu 
effectus eam manifestat. Ubi ergo effectus est aequivocus h. e. 
alterius plane rationis, ac est essentia causae, cognitio causae ex 
effectu, quid illa sit, non potest esse nisi imperfecta, concludendo 
ex .perfectionibus praecognitis effectus vel actionis ad perfectio- 
nes analogas sed eminentes ipsius causae. (Tract, de Deo th. X. 
Sqq.) Insuper effectus ipsi et ea quae a causis pendent, non 
perfecte cognoscuntur, ut menti plene satisfactum sit, quaradiu 
non cognoscuntur ex suis causis. 

Haec igitur cognitio a posteriori, quamdiu unice in ea sisti- 
tur, imperfecta quidem in ratione scientiae, necessaria autem est 
scientiae humanae inchoatio; potest tamen sine dubio simplici- 
ter appellari scientia, licet hoc nomen ei competat sensu minus 
stricto quam cognitioni ex causis. Cognita autem saltem ali- 
quatenus iam causa ex effectu, potest ratio ipsa diligentiori con- 
sideratione perfectionum causae proficere ad cognitionem earun- 
dem profundiorem , ex eis progredi ad cognoscendas alias, et 
denique regredi ac velut descendere ad scientiam effectuum ex 
causis. Vide S. Th. in Boeth. de Trin. lect. 2. q. 2. a. 1. so- 
lut. 3. 

Ex dictis etiam patet, quomodo rationalis cognitio mediata, 
ubi una veritas intellectui manifestatur per alteram , sit tamen 
cognitio ex rationibus internis. Lumen enim rationis unam ve- 
ritatem quae ei est principium cognitionis, ita intelligit, ut simul 
videat eius intestinum nexum cum alia veritate, et hanc inlel- 
ligat vi sua ex perspecto illo nexu interno cum veritate instar 
principii praecognita. Est tamen verum, magis in se ipso et ideo 
magis ex ratione intima cognosci effectum ex sua causa, quam 
causam ex effectu. 


III. De formali ratione fidei generativi spectatae. 


i. Verum cognoscere possumus non solummodo, quatenus 
in se per rationes internas immediate vel mediate intellectui 
nostro sese manifestat; sed etiam ex ratione externa, quatenus 
certi reddimur, ab aliquo alio intellectu illud cognosci tamquam 

verum. Sic quivis etiam expers scientiae astronomicae potest co- 
gnoscere futuram solis eclipsin, quatenus certus redditur, eam 
ab astronomis futuram cognosci ex fixis et (physice) immutabi- 
libus legibus. Cognitio astronomi est cognitio veritatis in se ips«t 
ex perspectis causis, adeoque est scientia ex rationibus internis ; 
cognitio hominis rudis nititur unice scientia et veracitate prae- 
cognita astronomorum. Quamvis scientia astronomorum dici pos- 
sit nexa cum futura eclipsi velut posterius cum priori, hic tamen 
nexus praecognitus non efficit ut homo rudis intelligat verita- 
tem (futuram tali hora eclipsin) in se ipsa, cur sit et quomodo 
sit; sed pro eius intellectu illa auctoritas astronomorum est ra- 
tio externa cognoscendi existentiam obiecti, de quo testantur. 

Hic modus cognitionis non est proprie dicta scientia et in- 
telligentia veritatis, quia non intus legit, ut dicere solent Scho- 
lastici; sed est fides, quia fidens scientiae et veracitati alterius 
praestat assensum veritati, quae ipsa assensio significatur per 
verbum credere. Quatenus respicitur obiectum formale, credimus 
alicui; quatenus est assensus in obiectum materiale, credimus 
aliquid (i). Comprehendendo utrumque dicimur credere in ali- 
quem; sed id proprie non dicitur nisi relate ad primam  veri- 
tatem quae Deus est, quatenus fide in Deum tendimus ut in 
supremam veritatem et ultimum finem; unde et in symbolo 
credimus in Deum, et credimus sanctam Ecclesiam. (Cf. S. Th. 2. 
2. q. i. a. g. ad 5.) Vide de toto modo distinguendi Gregor. 
Nazianz. or. 3i. (al. 3y.) n. 6; Rufinum in Symbol, n. 36; 
s. Aug. in lo. tract. 29; serra. 144. c. 2; theologos in 3. dist. 23; 
in S. Th. 2. 2. q. 2. a. 2. 

Sicut ergo in intellectu specifice sic appellato obiectum for- 
male seu motivum assensus est inferna ratio veri immediate 
sese manifestans intellectui, et in scientia specifice sic dicta obie- 
ctum (ormale sunt principia a priori vel saltem a posteriori 
manifestantia veritatem cognoscendam intrinsecus et in se ipsa, 
licet mediate et per aliud; ita obiectum formale seu motivum 
assensus in fide est praecognita scientia et veracitas (auctoritas) 


(>) Ita distinguit etiam s. Thomas credere Deum, quatenus est mate- 
riale obiectum fidei, et credere Deo, quatenus est obiectum formale, propter 
quod creditur 2. 2. q. 2 a. 2. Res est per se manifesta; sed in celebri 
editione Romana 1570. errore typographico legitur ordo inversus. 

alterius, quae quia non reddit veritatem in se intelligibilem pro 
intellectu assentientis, prae hoc intellectu est ratio externa po- 
stulans assensum in veritatem. Est igitur lides generatili! spe- 
ctata assensus in obiectum iudicii tamquam verum  praestitus 
propter auctoritatem testantis. Cf. S. Th. de Verit. q. 14. a. 1. 

2. Constat ex dictis, cognitionem veritatis credendae ex ipsa 
fidei natura esse semper mediatam; cognoscimus scilicet verita- 
tem credendam tamquam obiectum materiale per veritatem aliam 
praecognitam tamquam per obiectum formale, quo illa ut cre- 
denda manifestatur. 

Praesupponitur ergo ad quemvis assensum fidei (sive natu- 
ralem sive supernaturalem, sive divinae sive humanae fidei) mul- 
tiplex cognitio. Praerequiritur enim a) cognitio, alterum in no- 
titia seu scientia veritatis non falli, et in eius manifestatione non 
fallere; b) cognitio existentiae talis manifestationis; c) ut aliquo 
modo, sin minus distincte saltem in confuso, intelligatur sensus 
testimonii; quod fieri nequit, nis] mens res ipsas terminis seu 
verbis externis vel internis significatas, conceptibus saltem ana- 
logicis apprehendat. Manifestum est autem, has ipsas praere- 
quisitas cognitiones nominatim in fide divina, praestanda sci- 
licet propter auctoritatem Dei loquentis supponere mentem iam 
pluribus ideis et principiis intellectualibus informatam. Unde 
evidenter repugnat eorum doctrina, qui vel primam cognitionem 
mentis humanae tamquam conditionem ad explicandum usum 
rationis et tamquam fundamentum totius certitudinis, vel omnino 
omnem cognitionem certam derivandam esse putant ex fide, in 
qua formale obiectum ac motivimi assensus sit auctoritas sive 
divina sive humana (auctoritas consensus, ut putant, generis 
humani). Ad fidem divinam quod spectat, huc pertinet propo- 
sitio iussu s. Sedis subscripta (8. Sept. 1840. et | 1. lunii 1855): 
« Rationis usus fidem praecedit, et ad eam hominem ope re- 
velationis et gratiae conducit ». Cf. Encycl. S. P. Pit. IX. 9. 
Nov. 1846. 

Corollarium 1. Fides obiecto formali, quo manifestatur et 
propter quod credendum est obiectum materiale, ac consequenter 
modo cognitionis differt a scientia. Neque tamen inde sequitur, 
non posse esse aliquam scientiam fidei, nominatim fidei divinae 
quae creditur. Potest enim esse scientia fundamentorum fidei ; 
et fide supposita potest esse aliqua scientia ipsarum veritatum 

fidei, dum aliae assumuntur velut principia ad alias velut ex 
eis consequentes intelligendas ; ac denique veritates fidei possunt 
esse instar principiorum ad veritates alias, quae per se fidei non 
sunt, amplius et profundius intelligendas. Cf. Concil. Vatican. 
Constit. de Fide cap. 4. Haec fidei divinae scientia est sacia 
theologia, quae secundum formam accidentalem, secundum am- 
plitudinem etiam et profunditatem potest esse varia variis ae- 
tatibus, simpliciter tamen numquam potest in Ecclesia Dei de- 
ficere, quia custodes fidei ex divina institutione sunt etiam do- 
ctores fidei, et quia ex suavi divina providentia ad custodiam 
depositi elementum humanum requiritur sub assistentia Spiritus 
Sancti eo ipso, quod Ecclesia non perpetuis novis revelationibus 
et proprie dicta inspiratione, sed per assistentiam Spiritus San- 
cti regitur (de Tradit, th. XXV .). 

Corollarium 2. Rationalistae omnium diversissimarum clas- 
sium fidem, quae sit assensus propter auctoritatem Dei revelan- 
tis, nullam possunt admittere, cum ipsum fundamentum, reve-^ 
lationem scilicet, negent. Quando igitur nihilominus multi sunt 
in commendanda fide religiosa, eius notionem essentialem ne- 
cessario pervertunt. Distinguunt illi fidem prout est in vulgo 
hominum, tamquam cognitionem religiosarum veritatum sub 
involucris symbolicis citra cognitionem scientificam et ideo in 
infimo gradu; tum fidem rationalem quam alii appellant me- 
taphysicam, prout est in hominibus doctis ac philosophis fides 
iam eliquata et elevata ad scientiam. Cum ergo fides haec cui soli 
puram veritatem attribuunt, non sit aliud quam scientia rerum 
divinarum ad religionem pertinentium, pro diversa ratione qua 
religionem et divinorum scientiam declarant, etiam alias atque 
alias tradunt definitiones fidei religiosae. Rationalises specula- 
tivis non alia fides est in sua plena veritate, quam scientia spe- 
culativa; unde pantheistis suprema perfectio religionis et ultima 
eliquatio fidei in eo est, quod homo se ipsum scit identicum 
cum Deo. Kantiani fidem non aliam agnoscebant, quam idearum 
religiosarum (moralium) approbationem propter exigentiam pra- 
cticara, ut homo servet suam propriam dignitatem. Qui dicun- 
tur Pietistae, fidem constituunt in religioso quodam animi sensu 
vel interiori sensibili experientia, quae ad caecum quondam in- 
stinctum revocatur, sive eam derivent fanatice a Spiritu Sancto 
(Methodistae, Quakeri etc.), sive cam rationalistice reponant in 

vago quodam sensu dependentiae, qui cum rationali natura co- 
haerens dicitur esse unica essentialis nota verae religionis (Schle- 
iermacher). Rationalistae qui vulgares appellantur, fidem gene- 
ratin) dicunt mentis assensum in obiectum, quod non immediate 
in se, sed mediate ex demonstratione verum intelligitur; unde 
Jidem religiosam declarant esse persuasionem rationis de rebus 
divinis. (Wegscheider Instit. § 2. et alii plurimi). 

Ab his quoad ipsam fidei notionem parum differt doctiina 
Georgii Hermes. Is enim omnem firmam persuasionem rationi- 
bus cogentibus theoreticis vel practicis inductam dicit esse fidem 
proprio sensu. « Exclusa falsá credulitate, inquit, etiam illa quae 
per accidens verum credit, sed secundum rationem non minus 
reprehensione digna est, fidei definitio haec esse debet: fides est 
in nobis status certitudinis seu persuasionis de veritate rei co- 
gnitae, in quem statum inducimur per necessarium assensum 
rationis theoreticae, vel per necessarium cansensum rationis pra- 
cticae. Haec fides rationalis est finis supremus totius philoso- 
phiae, unica vera norma hominis in hac vita, et conditio ne- 
cessaria ad eius elevationem ». (Hermes Introduci, philos, in 
theolog. p. 259.) 

Alii recentiores cognitionem immediatam veritatum, quae non 
deductae sint ac demonstratae ex principiis saltem logice priori- 
bus, fidem appellant. Ordine inverso alii (nominalim Girnthe- 
riani) eodem nomine fidei significant cognitionem causae ex effectu, 
fundamenti ontologici ex phaenomenis, ontologjce prioris ex po- 
steriori; nempe quae ab ipsis fides dicitur, non aliud est quam 
scientia a posteriori. Huiusmodi cognitionem causae cx effectu, 
ubi pro obiecto habet veritates religiosas, putant esse fidem eam, 
qua fideles nominamur et sumus. Ita unus ex illis (in Léxico 
Ecclesiastico Friburg. T. IV. p. 522.): « Quid est fides sensu 
sublimissimo? Fides est apprehensio eorum, quae phaenomenis 
et experientiae substant. Christianus cognoscit et credit Dei exi- 
stentiam, dum in universo eius maiestatem et divinitatem con- 
Spicit ». Atqui haec certe non est virtus fidei Christianae; imo 
cognitio causae ex effectibus ipsis supernaturalibus, formaliter 
ut est illatio rationis, non est fides proprie dicta; sed pertinet 
sub una ratione ad scientiam, sub alia ratione ad motiva cre- 
dibilitatis, et iterum sub alia ad fundamenta fidei. (Tract, de 
Deo th. Vili.) 

In hisce omnibus theoriis obiectum formale fidei divinae, 
quae nempe assensus est propter auctoritatem Dei revelantis, tol- 
litur ei substituendo obiectum formale scientiae. Hoc autem ipso 
essentialis ratio fidei proprie dictae, quae virtus est theologica, 
omnino pervertitur, et pro Christiana inducitur fides philosophica, 
si illam scientiam improprie et ex aliqua analogia fidem appel- 
lare placet. Vide Cone. Vatican. Constit. de Fide cap. 3. can. 2. 

Est quidem inter duplicem modum cognitionis, quam dixi- 
mus ab his recentioribus fidem appellari, et inter fidem proprie 
dictam analogia aliqua, quae causa esse potuit permutationis 
nominis. Quoad modum priorem enim, ubi intellectio imme- 
diata veritatis nomine fidei appellatur, aliqua analogia in eo 
est, quod sicut veritas immediate evidens, ita veritas verbi Dei 
non demonstratur ex alio principio ontologice priori. Hoc sensu 
a Clemente Alexandrino fides dicitur « gratia ex indemonstra- 
bilibus deducens ad principium universorum ». Strom. 1. II. p. 36g; 
1. VII. p. 757. 772. cf. inter Opp. s. Basil, comment, in Ps. 115. 
n. i. Modus alter, cognitio nempe causae ex effectibus, compa- 
rari potest cum /ide, quod sicut substantia ut principium onto- 
logicum se manifestat in suis phaenomenis et operationibus, at- 
que ex his manifestationibus eam intelligimus (èZ tcuv oaivop.svojv 
to vooUjUevov). Cf. S. Th. 2. 2. q. 8. a. t; ita Deus se suamque 
veritatem manifestat in verbo auditus fidei, et ex hoc Deum co- 
gnoscimus. Porro sicut cognitio substantiae ex suis phaenomenis 
est directa et secundum quid immediata, quantum pro praesenti 
conditione fieri potest, in comparatione tamen cum  intuitione 
substantiae in se ipsa, est cognitio imperfecta et mediata; ita 
cognitio per fidem in comparatione cum cognitione Dei ex crea- 
turis est magis directa et immediata, in comparatione autem 
cum visione intuitiva est et ipsa mediata et imperfecta « per 
speculum in aenigmate ». 1. Cor. XIII. 12. At huiusmodi ana- 
logiae non tollunt essentiale discrimen inter fidem et rationalem 
cognitionem causae ex effectu, secundum obiectum formale; quod 
discrimen multo etiam maius est, si fides formaliter quatenus 
est supernaturalis, conferatur cum cognitione naturali, de qua 
re nunc non est dicendi locus. Nomen itaque fidei non univoce 
sed solum analogice commune censeri potest utrique cognitio- 
nis modo. 

CAPUT III. 


DE NECESSITATE FIDEI TUM GENERATI!! SPECTATAE 
TUM SPECIATIM FIDEI DIVINAE. 


Potest spectari a) necessitas fidei sive in communi et abstra- 
hendo a specifica ratione fidei humanae aut divinae, sive spe- 
dalini fidei divinae, universim in ordine ad cognitionem cuiusvis 
veritatis. b-) Singillatim considerabimus necessitatem fidei, quae 
asseritur inclusa in necessitate absoluta institutionis socialis et 
doctrinalis ad explicandum usum rationis, et quae fides ultima- 
tim ad primitivam Dei revelationem revocanda sit. c) Potissi- 
mum considerationem postulat necessitas fidei divinae ac proinde 
revelationis, qua continetur fidei obiectum, tamquam medii ad 
assecutionem ultimi finis hominis in hoc praesenti ordine su- 
pernaturalis elevationis, d) Huic doctrinae connectitur quaestio 
altera de necessitate revelationis, et fidei ad hominis finem na- 
turalem assequendum pro hypothesi, quod humana natura non 
esset elevata ad finem supernaturalem. Tota vero haec disquisi- 
tio pertinet ad designandos generatili! limites humanae rationis, 
ne vires negemus quae revera ei insunt, et sine quibus fides ipsa 
consistere non posset; et ne ex parte altera ei adscribamos vires 
confictas, quibus necessitas et beneficium revelationis ac fidei la- 
befactaretur. Non sane nobis propositum est hoc compendio ar- 
gumentum amplissimum pro dignitate tractare; sed principia 
solum indicasse contentis nobis esse licebit. 


l. De asserta a quibusdam necessitate Jidei 
in communi et nominatim Jidei in revelationem relate 
ad totum ordinem nostrarum cognitionum. 


Ad hanc priorem quaestionem quod spectat, prorsus repu- 
gnat, primam cognitionem velut fundamentum totius certitudi- 
nis esse cognitionem fidei ; nullus enim potest esse assensus fidei, 
quin in mente praevertat sin minus tempore saltem ratione prius 
intellectualis cognitio plurium veritatum, quae non sit per as- 
sensum ex motivo externo auctoritatis in testante, sed omnino 


sit per assensum ex intrinsecus perspecta veritate vi insiti lumi- 

nis; huius autem principii negatio accommodata est ad omnem 
certitudinem et fidem ipsam labefactandam. 

i. Profecto fides non est assensus in veritatem creditam ex 
perspecta interna ratione, et multo minus assensus in veritatem 
notam per se et immediata sui manifestatione; sed est essen- 
tialiter et ex formali sua ratione assensus mediatus in veritatem 
propter veritatem aliam fundamenti instar praecognitam, propter 
praecognitam scilicet auctoritatem testimonii. Unde necessario 
quemvis et ergo etiam primum assensum fidei praevertunt in 
mente multiplices intellectuales conceptus seu ideae requisitae 
ad intelligendum aliquatenus sensum testimonii, tum cognitio 
certa auctoritatis testantis, et cognitio celta existentiac testimo- 
nii, ut paulo ante dictum est. « Nemo credit aliquid, nisi prius 
cogitet esse credendum ». Augustin, de Praedcst. SS. c. 2. 
« Quamvis nisi aliquid intelligat, nemo possit credere in Deum, 
tamen ipsa fide qua credit, sanatur ut intelligat ampliora ». Id. in 
Ps. CXVIIL serm. 18. n. 3. « Etiam credere non-possemus, nisi 
rationales animas haberemus.... Si rationabile est ut ad magna 
quaedam, quae capi nondum possunt, fides praecedat rationem, 
procul dubio quantulacumque ratio quae hoc persuadet (ut cre- 
damus), etiam ipsa antecedit fidem ». Id. ep. 120. n. 3. Nempe 
« fides non habet inquisitionem rationis naturalis demonstrantis 
id quod creditur; habet tamen inquisitionem quandam eorum, per 
quae inducitur homo ad credendum, puta quia sunt dicta a Deo 
et miraculis confirmata ». S. Th. 2. 2. q. 2. a. 1. ad 1. 

Si quis forte exciperet, illam praevertentem cognitionem au- 
ctoritatis testimonii esse ipsammet cognitionem fidei, aequivo- 
catio dilucidanda esset. Poterit dici cognitio fidei, quatenus tam- 
quam fundamentum supponitur, et ita ut elementum necessarium 
ingreditur omnem assensum fidei; at non potest esse per se co- 
gnitio fidei formaliter, h. e. assensus propter cognitam aucto- 
ritatem alterius testimonii, quin ultimo tandem sistendum sit in 
cognitione ex intrinsecus intellecta ratione. Quaero enim, si au- 
ctoritatem testimonii A credis et suscipis propter auctoritatem 
testimonii B, quomodo cognoscis hanc auctoritatem ? An ex co- 
gnita ratione interna? Tum habeo quod contendo. An propter 
auctoritatem tertii testimonii C? Tum eadem redibit quaestio, 
et progressus erit in infinitum. Hoc autem ipso evidens est, 
nullius testimonii auctoritatem fore certo cognoscibilem, eodem 

prorsus modo, quo in singulis entibus contingentibus cuiuscum- 
que seriei nulla est ratio sufficiens existentiae, nisi perveniatur 
ultimo ad ens necessarium. Est ergo evidens, non posse affir- 
mari primam cognitionem esse cognitionem fidei propter aucto- 
ritatem testimonii, quin fundamentum ipsum fidei subtrahatur (1). 
Eadem argumentatio recurrit in quaestione, quomodo certo co- 
gnoscatur existentia testimonii, et undcnam originem habeant 
praecognitiones necessariae ad intelligendum sensum cuiusvis pro- 
indeque etiam primi testimonii. 

Haec ratio omnino evidens et ineluctabilis est, saltem quam- 
diu agitur de fide solum naturali. Nihilominus ad eam eluden- 
dam invenerunt aliqui novam theoriam de cognitione immediata. 
Dixerunt scilicet, primam cognitionem esse utique per fidem, 
non tamen esse ex praecognita auctoritate testimonii, sed ex 
quodam animi instinctu, quod quidem negotium obscurissimum 
docto vocabulo appellarunt cognitionem immediatam. At ille as- 
sensus in verum vel est ex perspectione veritatis in se ipsa, tum 
ea non erit fides proprio sensu, de qua agitur, sed cognitio im- 
mediata veritatis per se notae lumine intellectus (cap. II. $8 I.), 
nec opus est alio animi instinctu; vel si dicitur assensus esse, 
quin verum ulla ratione interna vel externa sese intellectui ma- 
nifestet ut verum, huiusmodi assensus esset utique ex instinctu 
eximie caeco, sed nec fides esset (quamvis lacobius hoc nomine 
illum assensum appellaverit), nec ulla veri cognitio, multoque 
minus cognitio certa (cap. I. $ IL). Perinde absurdum est, si 
dicitur esse assensus in rem testimonio propositam, ex caeco ta- 
men instinctu, quin cognoscatur credibilitas et veritas testifica- 


tionis (scientia et veracitas in testante) (2). Sane talis assentiendi 


(r) Haec labefactatio fundamentorum fidei certe praeparatur sententiis, 
cuiusmodi sunt sequentes: « Toute certitude repose sur la foi »; « la cer- 
titude n'est qu'une foi pleine dans une autorité infaillible ». Lamennais Essai 
sur l'indifférence etc. T. IL. p. 41. 152. 184. 225. « Le principe d'autorité 
ou de foi étant la base de la certitude méme, la raison de chacun ne peut 
exister, que par l'adhésion à ce principe. Ce n'est pas la foi qui nait de 
la raison, c'estla raison qui nait de la foi ». Gerbet Doctrines philos, sur 
la certitude p. 70. 

(2) « Il faut que la vérité se donne elle méme à l'homme.... Quand 
elle se donne, il la reçoit; voilà tout ce qu'il peut; encore faut-il qu'il la 
recgoive de confiance, et sans exiger qu'elle montre ses litres; car il n'est 
pas meme en état de les vérifier ». Lamennais Pensées diverses p. 488. 

modus indifferenter se habet ad verum et ad errorem proposi- 
tum, nec potest esse ullatenus certus seu necessario nexus cum 
veritate. Proinde quomodocumque concipias assensum fidei (sal- 
tem quamdiu agitur de assensu naturali rationis), cui non sup- 
ponatur aliqua cognitio certa ex interna veri ratione sese mani- 
festante intellectui, cognitio videlicet saepe iam commemorata 
auctoritatis testimonii, certitudo cognitionis fidei consistere non 
potest; et quando talem fidei cognitionem nullo certo nixam 
fundamento ponunt ut fundamentum vel necessariam conditio- 
nem omnis certitudinis, haec ipsa subvertitur (i). 

2. Aiunt alii, fundamentum fidei esse certissimum ipsam re- 
velationem Dei infinitae veritatis ; hanc enim fidem se ponere 
ut fundamentum omnis certitudinis. At <r) iuxta hanc doctrinam 
revelatio positiva et fides in illam dicenda esset complementum 
absolute necessarium humanae rationis, quo haec compleatur et 
reddatur idonea ad suas naturales functiones; in hoc autem prin- 
cipio continetur radix confusionis ordinis naturalis et superna- 
turalis. 7) Quaero, quomodo certo cognoscatur auctoritas Dei 
revelantis et cxistenlia revelationis? Veritas enim formaliter est 
in intellectu; nec de obiecto, quidquam affirmare possumus, nisi 
quatenus est cognitum. Si certo cognoscitur auctoritas revelatio- 
nis ex rationibus internis sese manifestantibus intellectui, non 
ergo prima cognitio ac fundamentum omnis certitudinis est vel 
esse potest fides formaliter accepta, quae est assensus propter 
testimonium ; si ea auctoritas revelationis cognoscitur per aliam 
revelationem, redibit eadem quaestio, donec sistatur in cogni- 
tione aliqua ex rationibus internis, ut superius declaratum est. 

Verum reponunt; si ita est, certitudo reducitur ad cognitio- 
nem subiectivam, nec iam Deo sed sibi ipsi homo credit. Ipsa 
huius difficultatis propositio patefacit confusionem omnium no- 


(r) L'évidence méme emprunte sa force du témoignage, par lequel 
nous nous assurons que l'évidence affecte les autres hommes de la méme 
manière que nous et à l'égard de mêmes objects »; « y a-t-il quelque 
chose? toute raison humaine est impuissante à résoudre cette question ». 
Id. Pensées p. 485. 491. « Soutenir que chaque homme (consideré isolé- 
ment) a en soi méme la certitude rationelle de son existence, c'est déclarer 
qu'on adopte la philosophie Cartésienne avec toutes scs conséquences. C'est 
se rejeter dans les inconvénients, les contradictions, les absurdités inhé- 


rentes à cette philosophie ». Id. Défense de l'Essai etc. p. 19). 

tionum. Certitudo formaliter est in cognitione, cognitio autem 
est actus vitalis intellectus; adeoque repugnat certitudo formalis, 
quae non sit subiectiva, h. e. quae non sit in subiecto cogno- 
scente; at certitudo simpliciter non est, nisi quatenus firmus 
assensus respondet dignitati obiectivae rationum  postulantium 
firmitatem assensus; adeoque certitudo subiectiva respondens co- 
gnitae auctoritati divini testimonii est certitudo fidei, de qua 
agitur. Non autem est certitudo mere subiectiva, quam non 
nos admittimus, sed adversarii admittere coguntur, si asserunt 
firmum assensum in testimonium absque cognitione rationum 
obiectivarum, quibus veritas testimonii sese intellectui manifestet 
(cap. l. $ IL). Porro hominem credere sibi ipsi est locutio ab- 
surda ex eo derivata, quod certitudo formalis et reflexa cognitio 
certitudinis confunditur cum motivo seu formali obiecto assen- 
sus. In omni cognitione certa utique homo ipse cognoscit cum 
certitudine, et potest reflexe cognoscere hanc certitudinem ; nemo 
autem credit vel credere potest nisi alteri, cum credere propria 
significatione nihil sit aliud, quam assensum praestare propter 
auctoritatem cognitam alterius testantis. 

3. Postremo dici posset, non naturalem sed supernaturalem 
fidem esse illud fundamentum omnis certitudinis; in hac autem 
fide ipsum infusum lumen fidei determinare intellectura ad as- 
sensum in veritatem revelatam, et ideo non requiri praeviam 
cognitionem rationum postulantium assensum. At a) si hoc modo 
supernaturalis fides constituitur necessarium fundamentum omnis 
certitudinis, eo ipso asseritur talis fides naturae rationali debita, 
atque adeo naturalis, non supernaturalis. Cum vero fides su- 
pernaturalis sit fundamentum et radix totius supernaturalis iu- 
stitiae (Cone. Trident, sess. VI. cap. 8.), ex illa doctrina con- 
sequitur subversio totius ordinis vere supernaturalis ac indebiti, 
h) Quoniam tamen verbis saltem appellatur fides supernaturalis, 
dicimus assensum huiusmodi, absque cognita ratione postulante 
assensum, non posse esse supernaturalem, quia imprudens est. 
Quamvis enim lumen fidei possit supplere, quod in modo pro- 
ponendi obiectum per accidens forte deest, dummodo cognitio 
rationum praecedat hic et nunc excludens formidinem pruden- 
tem (cap. II. $ 111.), non tamen lumen fidei potest concurrere 
ad assensum , quin obiectum ut credibile manifestetur, c) Imo 
assensus fidei absque cognitione formalis obiecti, et absque co- 

gnitione aliqua qua percipiatur verus sensus obiecti materialis, 
est impossibilis. «Sequeretur enim, inquit Suarez, fidem (hn 
bitutn fidei) non praebere assensum rationali et intellectuali modo, 
sed per modum naturalis agentis, quod nec dici nec cogitali 
potest; quomodo enim intellectus praebebit assensum, nisi videat 
et cognoscat aliquod sufficiens motivum assentiendi ? » De Fide 
disp. III. sect. 3. n. 2. Unde (T) lumen fidei adeo non ordinatur 
ad excludendam necessariam cognitionem obiectivarum rationum 
(auctoritatis Dei et Dei revelantis), ut imo detur et necessarium 
sit ad supernaturalem elevationem et confortationem cognitionis 
earundem rationum. Vide Cone. Vatican. Constit. de Fide cap. 3. 
can. 3. 


IL. De necessitate Jidei, quae dicitur inclusa 
in necessitate institutionis socialis. 


Omnem nostram cognitionem, saltem ordinis mctaphysici, 
theologici, ethici ex fide suscipi vel tamquam ultimo fundamento 
necessario fidei inniti, contenderunt aliqui probare ex illa opi- 
nione, quae absolutam statuit necessitatem institutionis et eru- 
ditionis in societate humana ita, ut sine hac institutione homo 
perpetuo et necessario maneret expers omnium huiusmodi idea- 
rum et cognitionum, atque ita destitutus usu rationis (j). Ple- 


(1) Sacra Congregatio Indicis anno 1843. et 1844. in Theodicea et in 
i.ogica Professoris Lovaniensis cl. Gerardi Ubaghs « emendans indicavit » 
propositiones nonnullas, inter quas huc maxime pertinent sequentes: « Haud 
posse nos in cognitionem cuiusvis externae metaphysicae veritatis venire 
(nempe quae respiciat ea, quae sub sensus nostros non cadunt), absque al- 
terius instructione, ac in ultima analyst absque divina revelatione ». « Pro- 
bationes exsistentiae Dei reduci ad quamdam Jidem aut fundari in hac fide, 
qua non tam videmus quam credimus, seu naturaliter persuasum nobis est, 
ideam hanc esse fidelem, id quod evidentia mere interna cernere non pos- 
sumus ». « Veritatem internam immediate cognoscere possumus, externam 
non sine interposita fide ». « decesse est, ut institutio aliena nobis manife- 
stas faciat veritates, quae nec merae animi affectiones sunt, nec sub sensus 
nostros externos cadunt ». Vide Revue des sciences ecclésiastiques. T. X. 
p. 568; T. XI. p. 184; T. XII. p. 168. 

Ut in contextu distinctius intelligi possit doctrina auctoris, describam 
aliqua ex Theodicea ed. 3. 1852, ubi recentiora systemata ontologismi (ut 
vocant), idearum innatarum, tradilionalismi simul coniunguntur: u Idea Dei 
est illud lumen intelligibile menti nostrae semper praesens, quo fit ut Deus 


— 566 — 


niore disputatione de his sententiis ad psychologiam remissá, 
ubi de origine idearum agitur, nobis ad praesentem scopum suf- 
,ficiet declarare munus institutionis ordinatae ad cognitionem veri 
ex rationibus internis, quam brevitatis causa dicemus scientiam, 
huiusque institutionis discrimen a traditione, qua proponitur 
obiectum credendum propter auctoritatem testimonii, cui respon- 
det Jides. 


i. Institutio quaevis, seu quae extrinsecus fit veritatis pro- 
positio , vires intelligendi subiectivas non efficit sed supponit. 
At vero, respondent adversarii, institutio necessaria est ad vires 
rationis humanae explicandas ; sine institutione enim, ut constat 
experientia, homo numquam pervenit ad usum rationis. Sit ita', 
quaero iam, quid sibi vult, hominem habere usum rationis ? 
Puto non aliud, quam quod supposita sana harmonia faculta- 


a nobis cognosci possit, etiamsi non semper cognoscatur... Nobis haec 
idea Deus ipse esse videtur menti nostrae numquam non praesens, etsi non 
semper notus... Cognitio seu notitia Dei est actus mentis, quo sibi insitae 
Dei ideae vere conscia fit. Ut Dei cognitio in nobis aperta gignatur, aeque 
ac ut rationis usus acquiratur, hae conditiones necessariae sunt: i*, ut Dei 
idea nobis insita sit; 2". ut aliquot rerum sensibilium perceptiones habea- 
mus; 5'. ut ope instructionis excitemur ad mentem elevandam a rebus sen- 
sibilibus ad ideas, quae supra sensus sunt, utque mens ita excitata sua ipsius 
alacritate ad ideam Dei sibi insitam attendat, eam distincte percipiat atque 
ita Deum vere cognoscat. Cum porro huiusmodi instructio vera primaevae 
revelationis continuatio sit, et sicut nos instructione, ita primi homines divina 
revelatione indiguerint, ut ad Dei notitiam pervenirent; hoc sensu revela- 
tione divina homini opus esse dicimus, ut ad veram Dei cognitionem per- 
tingat... Homini mente sano naturaliter certum fit Deum esse, hoc ipso 
quod huius ideam aperte percipit... Ratio autem qua tunc vere ducitur et 
nititur, etsi eam nondum reflexe advertat, ipsa illa est intuitio divinae ideae, 
quam videt et agnoscit, at non distinguit; sicut etiam fieri potest, ut lumen 
physicum ^ere intueamur et reflexa cogitatione non distinguamus. (Quomodo 
cl. auctor non intellexit, fieri quidem posse ut quod sensibus videmus, mente 
non cogitemus; sed fieri nullo modo posse, ut aliquid mente videamus, 
et idem tamen non cogitemus ?) Itaque haec naturalis nostra de Deo in- 
stitutio vera et proprie dicta certitudo est, certitudinem philosophicam an- 
tecedit, atque huius fundamentum seu rationem vere continet. Haec enim 
posterior certitudo, quae argumentis philosophicis ad scientiae regulas exactis 
perficitur, tunc tantum in nobis oritur, quum mediate cogitando et scientifico 
ratiocinando eo pervenimus, ut rationum momenta, propter quae Deum esse 
iam naturaliter credebamus, sit ita loqui licet, recogitemus et recognosca- 
mus... Deum esse philosophice probare seu demonstrare non possumus 
aliter quam idoneis verbis exponendo ea rationum momenta, quibus is ni- 

tum cognoscitivarum eius intellectus iam informatus est suffi- 
cienti amplitudine idearum et veritatum (iudiciorum in habitu), 
quibus pro vi insita rationis recte uti possit, atque ex iis pro 
gredi ad veritates alias cognoscendas. Quod ergo institutio, sive 
connaturalis et communis in societate humana, sive artificialis et 
scientifica, necessaria esse dicitur ad explicandum usum talionis, 
non potest significare aliud, nisi quod institutio necessaria est 
ad acquirendam sufficientem amplitudinem idearum et cognitio- 
num veri (seu iudiciorum). Institutio ergo considerari debet in 
ordine ad acquirendas ideas seu conceptus intellectuales, et in 
ordine ad formanda iudicia seu cognoscendas relationes idearum 
et obiectorum quae ideis exhibentur. 

d) Ideae formari non possunt nisi ab ipso intellectu vi sua 
insita ex obiectis ei logice praesentibus, h. e. cognoscibiliter ex- 
hibitis (i). Institutio ergo ad formandas ideas non aliud potest 


titur, cui naturaliter certum est Deum existere.... Aliud igitur est primam rei 
cuiusdam notitiam acquirere, aliud rem quomodocumque cognitam probare. 
Prius si de Deo agitur, sine ullo institutionis alque adeo divinae revelationis 
auxilio a nobis fieri non posse censemus (et proinde censet etiam auctor, ut 
mox patebit, nullam supersensibilem veritatem quae sub experientiam non 
cadit, sine revelatione cognosci posse); posterius, ubi prima illa notitia 
acquisita iam est, non invocata revelationis auctoritate fieri posse existima- 
mus (i. e. ad cognitionem quam ope revelationis acquisivimus, reflectere, 
et rationum momenta, quae sunt revelatio et divinae ideae seu Dei ipsius 
intuitio, idoneis verbis exponere possumus sine nova revelatione)... Haec 
idea, quae ipsa entis vere infiniti idea est, nulli posterior aut inferior dici 
potest, siquidem in nulla alia tamquam  generaliori includitur, nec ex ulla 
alia tamquam priori consequitur. Sed contra omnium idearum realium ipsa 
maximae comprehensionis et ordine prima est, a cuius veritate pendet ve- 
ritas omnium aliarum , seu quidquid veri in quibusvis aliis deprehenditur, 
proindeque ipsa veritas omnium prima dici stricte debet (committitur nempe 
nota illa confusio ordinis ontologici cum ordine logico)... Hinc sequitur : 
t". eam veritatem primum recta seu immediate percipi debere, quia veritas 
prima, non derivata est; sequitur 2°. eandem eo apertius certo veram esse, 
quod sine ipsa nihil aliud verum esse aut philosophice probari queat, aut 
alterius veritatis ratio reddi possit; sequitur J0. argumenta philosophica 
quae ratiocinando et inferendo procedunt, huius veritatis certitudinem non 
gignere sed vere confirmare ». l. c. p. io. n. 12. 23. 24. 

(1) Non posse formari aio ideas nisi operatione intellectus , praescin- 
dendo ab hypothesi, quod Deus ideas actuales vel habituales iam ad usum 
expeditas menti infunderet, ad quas acquirendas sane iam nulla instiltitione 
opus esset. Si qui vero ideas sic dictas innatas admittunt, quae ab aliis 

conferre, quam quod apto modo facultatibus cognoscitivis ob- 
jecta exhibeat, primum quidem ea quae cadunt sub experientiam; 
deinde vero formatis ab insita vi intellectus illorum conceptibus 
intellectualibus, et hoc ipso perspectis iam relationibus et for- 
matis ab intellectu sponte sua iudiciis ac primis principiis, apta 
connexione cum praecognitis repraesentet cognoscibiliter intelle- 
ctui obiecta alia, etiam quae nulli subsunt experientiae, ut sua 
vi intellectus eorum ideas concipiat. In summa totum negotium 
institutionis in concipiendis ideis unice revocatur ad aptam obie- 
ctorum exhibitionem. Non igitur ex auctoritate testimonii, ac 
proinde non per actualem fidem idea concipitur aut concipi pot- 
est; sed intellectus vi sua naturali vel supernaturaliter elevata 
format conceptum ex obiecto sibi repraesentato. 

Dantur quidem obiecta, quae sola revelatione divina exhi- 
bentur intellectui, et ad quotum apprehensionem numquam per- 
venisset sine revelatione; attamen apprehensionem simplicem, 
qua nihil affirmatur vel negatur, intellectus non format ex au- 
ctoritate revelationis ; sed dum per revelationem obiectum in 
connexione cum aliis ideis et cognitionibus iam praehabitis ex- 
hibetur, aliquem format analogum conceptum ipsius obiecti ex- 
hibiti. Ita formamus ideam aliquam e. g. de generatione Filii 
Dei, de processione Spiritus Sancti, de persona constituta per 
relationem, de natura humana unita Verbo secundum hyposta- 
sim etc. « Intellectus nostri duplex est operatio, una quae for- 
mat simplices rerum quidditates, ut quid est homo vel quid est 
animal; in qua quidem operatione non invenitur verum per se 
nec falsum, sicut nec in vocibus incomplexis. Alia operatio in- 
tellectus est, secundum quam componit et dividit affirmando et 
negando; et in hac iam invenitur verum et falsum sicut et in 
voce complexa (in propositione), quae est eius signum. Non au- 
tem invenitur credere in prima operatione, sed in secunda; 
credimus enim vera et discredimus falsa ». S. Th. de Verit. 
q. 14. a. i. O. 

Est igitur prorsus evidens, institutionem et doctrinam ex- 
ternam quoad formationem idearum non posse ita se habere, ut 


aliter, sed ab omnibus obscurissime, describuntur, parvi refert ad praesens 
negotium; ad eas enim excitandas requiruntur omnia, quae nos dicimus 
sufficere ad formandas ideas. 

ideae concipiantur per fidem seu per assensum propter auctori- 
tatem, cum ibi nullus adhuc sit assensus; sed institutionem pci- 
tiere unice ad aptiorem obiecti exhibitionem. 

7) In ordine ad iudicia seu ad cognitionem veritatum pro- 
prie dictam, quam altero loco posuimus, institutio potest se ha- 
bere dupliciter; potest videlicet tendere ad ingerendam scientiam 
vel ad provocandam Jidem. Hic alter modus propositionis ac 
institutionis locum utique habet in quam plurimis obiectis no- 
strae cognitionis, quae nonnisi fide vel divina vel humana no- 
vimus; sed nec est nec potest esse universalis quoad universas, 
ac nominatilo quoad eas cognitiones veritatis, quae fidei neces- 
sario supponuntur velut eius fundamenta eamque praecedunt, ut 
superius satis demonstratum est. In propositione vero ac institu- 
tione ad scientiam veritatum omnia eadem valent, quae diximus 
de institutionis munere relate ad concipiendas ideas. Totum sci- 
licet negotium consistit in apta veri exhibitione ad intellectum, 
ut vi sua propria verum perspiciar ex rationibus intestinis. 

2. Possumus hanc institutionem tam relate ad ideas quam 
ad scientiam veritatum considerare distinctius, ut perficitur re- 
bus vel signis. Quatenus perficitur rebus, non est aliud quam 
obiectorum sensibilium et signorum naturalium (horum enim 
eadem est ratio ac rerum), repraesentatio ad sensus, ut vis in- 
sita intellectus conceptus formet intellectuales et prima quaedam 
iudicia ac principia ; qua in institutione, si tamen hoc nomine 
appellanda est, auctoritas et fides nullam habet partem, non se- 
cus ac quando obiecta exhibentur per sese nemine monstrante. 

Institutio proprie dicta tum incipit, quum iam signis utitur 
arbitrariis, inter quae primum locum tenent verba et verborum 
contextus (sermo scilicet). De hac proprie dicta institutione se- 
quentia sunt manifesta. 

a) Repugnat, institutione per signa arbitraria, cuiusmodi 
praeprirais sunt verba, concipi primas ideas et primas cognitio- 
nes intellectuales. Nisi enim mens discentis iam informata sit 
pluribus conceptibus intellectualibus et cognitionibus veritatum, 
signa arbitraria (e. g. vocabula) non erunt ei signa formaliter 
sed res tantummodo, sonus inquam. « Cum primum istae duae 
syllabae, cum dicimus caput, aures meas impulerunt, tam ne- 
scivi, quid significarent, quam cum primum audirem legeremve 
saraballas. (Dan. III. 27.) Sed cum saepe diceretur caput, no- 

tans atque animadvertens, quando diceretur, reperi vocabulum 
esse rei, quae mihi iam erat videndo notissima. Quod prius- 
quam repetissem, tantum mihi sonus erat hoc verbum ; sighum 
vero esse didici, quando cuius rei signum esset inveni, quam 
quidem, ut dixi, non significatu sed aspectu didiceram. Itaque 
magis signum re cognita, quam signo dato ipsa res discitur ». 
S. Aug. de Magistro n. 33. Lege ibi reliqua. 

b) Cum mens iam novit rationem signi, et quid verba au- 
dita significent, adeoque plures ideas iam  praehabuit, et plu- 
rium veritatum ac principiorum intellectione instructa est, oratio 
ordinata ad ingerendam scientiam tantum potest in connexione 
cum veritatibus iam praecognitis discenti exhibere per signa nota 
veritates alias modo apto, ut eius intellectus has alias veritates 
ex illis praecognitis et ex rationibus intestinis perspiciat. Insti- 
tutione igitur per verba quae sit ad scientiam directa, nihil aliud 
efficitur nisi apta exhibitio veri in connexione cum veritatibus 
praecognitis; lumen autem intellectus a Deo datum, conserva- 
tum, adiutum (naturali vel supernaturali concursu) veritatem ex 
intima ratione perspicit. Ergo hac institutione nec primae ideae 
et primae veri cognitiones acquiri possunt, sed illae tamquam 
fundamentum aut conditio necessaria ei supponuntur; nec scien- 
tia, ad quam institutio iuvat, auctoritati innititur aut rationem 
habet fidei. 

De tota hac re subtilissime disputat s. Augustinus 1. c. n. 38. 
Sqq., cuius sensum explicatum habes apud doctorem Angelicum: 
« In scientiae acquisitione eodem modo docens alium ad scien- 
tiam ignotorum deducit inveniendo, sicut si aliquis deducit se 
ipsum in cognitionem ignoti. Processus autem rationis perve- 
nientis ad cognitionem ignoti in inveniendo est, ut principia 
communia per se nota applicet ad determinatas materias, et inde 
procedat in aliquas particulares conclusiones et ex his in alias. 
Unde et secundum hoc unus alium docere dicitur, quod istum 
discursum rationis quem in se facit ratione naturali, alteri ex- 
ponit per signa; et sic ratio naturalis discipuli per huiusmodi 
sibi proposita, sicut per quaedam instrumenta peivenit in cogni- 
tionem ignotorum... Cognitio rerum in nobis non efficitur per co- 
gnitionem signorum sed per cognitionem aliquarum rerum magis 
certarum scilicet principiorum, quae nobis per aliqua signa propo- 
nuntur et applicantur ad alia, quae prius erant nobis ignota simpli- 

citer, quamvis nota secundum quid (in principiis piaecognilih).,,.. 
In discipulo describuntur formae intelligibiles, ex quibus scientia 
per doctrinam accepta constituitur, immediate quidem pei in 
tellectum agentem (discipuli), sed mediate per cum qui docci. 
.Proponit enim doctor rerum intelligibilium signa, cx quibus 
intellectus agens accipit intentiones intelligibiles et describit eas 
in intellectu possibili (1); unde ipsa verba doctoris audita vel 
visa in scripto, hoc modo se habent ad causandam scientiam 
in intellectu, sicut res quae sunt extra animam... Quod aliquid 
per certitudinem sciatur, est ex lumine rationis divinitus inte- 
rius indito, quo in nobis loquitur Deus, non autem ab homine 
exterius docente, nisi quatenus conclusiones in principia resol- 
vit nos docens; ex quo tamen nos certitudinem scientiae non 
acciperemus, nisi inesset nobis certitudo principiorum, in quae 
conclusiones resolvuntur ». S. Thomas de Veril, q. ii. a. i. H. 
et ad 2. n. 13. 

Ex omnibus hactenus dictis ita concludimus. Longe alia est 
quaestio, utrum ideae et primae nostrae cognitiones veritatum, 
vel omnino omnes cognitiones certae suscipiantur aut suscipi 
possint per fidem, h. e. propter auctoritatem testimonii; et alia 
est quaestio, utrum et quatenus necessaria sit institutio sive con- 
naturalis in humana societate sive artificialis per disciplinam 
ad informandum intellectum sufficienti amplitudine idearum 
et cognitionum veritatis in quovis ordine. Illud prius evidenter 
falsum est, et negandum esset, etiamsi necessitas institutionis 
absoluta affirmaretur. Necessitas enim haec consequeretur ex eo, 
quod obiecta cognitionis nullo alio modo quam per institutio- 
nem cognoscibiliter intellectui exhiberi possent, ut ex declarata 
functione institutionis constat; non autem inde ortum haberet, 
quod veritas nonnisi ex auctoritate et per fidem nobis sit certo 
cognoscibilis. 

3. Reliquum est, ut de hac ipsa institutionis necessitate ad 
sufficientem cognitionum amplitudinem acquirendam dicamus, 
quid nobis verum videatur. Necessitas institutionis ad sufficien- 
tem amplitudinem idearum et principiorum acquirendam, ut 


usus rationis humanae satis explicatus censeri possit, non oritur 


(t) Intellectus quatenus agens, format rerum intellectuales conceptus; 
quatenus possibilis recipiens et perficiendus, illis informatur. 


ex defectu vis intellectualis ad verum intelligendum in obiectis 
rite propositis; si enim ita esset, omnis etiam institutio esset 
inutilis. Sed quaecumque tandem sit necessitas positivae doctri- 
nae ac institutionis, ea prae veritatibus rationalibus et naturaliter 
cognoscendis revocatur ad necessitatem aptioris modi in propo- 
sitione et exhibitione obiectorum, ut intellectus facilius et prom- 
ptius, et ideo etiam ad ampliorem et distinctiorem veritatum co- 
gnitionem perveniat. 

Status hominis connaturalis, ad quem ex ipsa sua natura fa- 
ctus est, certe est socialis in communione et coniunctione cum 
alis hominibus. Cum homo ex ipsa conditione naturae compo- 
sitae animalis rationalis indigeat praesidiis externis ad explica- 
tionem sicut aliarum ita et intellectualium virium, praesidia con- 
naturalia ad congruam facultatis cognoscitivae explicationem 
habet in ipsa humana societate, ut obiecta in primis proponantur 
sufficienti amplitudine et varietate, ut excitetur et foveatur con- 
stans attentio ad obiecta, ut apta eorundem copulatione ratio 
ex aliis ad alias cognitiones deducatur. Si iam supponatur, qua 
hypothesi nonnulli mire abutuntur, homo inde ab infantia ab 
humana societate extorris, eo ipso supponitur destitutus praesi- 
diis connaturalibus ad aptiorem obiectorum propositionem, ad 
attentionis excitationem, ad idoneam idearum et iudiciorum in- 
ter se invicem comparationem. Obiecta quam plurima, ex qui- 
bus facilior est et promptior idearum et principiorum praesertim 
moralium eflbrmatio, proponentur ei numquam; ex iis obiectis 
quae ei per sese obgerentur, ideas abstrahet et iudicia efformabit 
fere non alia, quam quae vi insita intellectus sponte enascun- 
tur; consideratio enim et constantior aliqua attentio in praesenti 
naturae conditione, ubi appetitus inferiores multo vehementius 
trahunt et distrahunt, exspectari non potest in homine ita, ut 
supponitur, destituto externis praesidiis, nisi Deus quod in ex- 
ternis subsidiis deest, suppleat specialibus adiutoriis internis. 

Ad distinctiorem declarationem possumus considerare in ho- 
mine facultates subiectivas intellectus et voluntatis, deinde vero 
externam obiectorum propositionem ad intellectum et excitatio- 
nem voluntatis, ac postremo interna Dei adiutoria. Facultates 
physicae adsunt homini tum intellectus tum voluntatis ex ipsa 
sua natura, ita tamen ut necessaria sit pro intellectu obiectorum 
conveniens propositio, ut a voluntate deinde figatur et cominea- 

tur satis constans attentio et consideratio; voluntas vero monili 
necessitate indigeat excitatione et praesidiis etiam externis, lam 
in statu illo abnormi propositio obiectorum pro intellectu non 
quidem omnino deficit, sed est admodum manca; externa ex- 
citatio et subsidia pro voluntate, quae in societate sunt plurima, 
ibi fere desunt. Conceptus igitur intellectuales et prima rationa- 
lia iudicia intellectus eflormabit, quantum sponte et necessario 
enascuntur ex obiectorum licet manca propositione. Amplitudo 


harum idearum et horum iudiciorum non potest certa aliqua 


norma definiri. Sine dubio illuc pertinent rerum sensibilium ideae 
universales; conscientia sui suorumque actuum, et iudicia ex his 
sponte enascentia. Ad huiusmodi spontaneas cognitiones referri 
debere etiam obscuram et confusam notitiam entis superioris 
alicuius, a quo omnia pendent, et inde similiter confusam co- 
gnitionem boni et mali moralis, tum philosophice persuadetur 
ex natura humanae rationis imaginis Dei, et ex naturali eius de- 
stinatione, tum theologice deducitur ex modo, quo ss. Patres 
praeeuntibus Scripturis constanter describunt primam confusam 
notitiam Dei velut insitam et congenitam naturae rationali, spon- 
taneam, nulla indigentem institutione (sp.tpuTOv, auTop-a-vov, 
á^fSazTOV ^p9)[z.a). Vide Tract, de Deo th. VI. VII. Cum mens 
primis ideis et indiciis iam informata est, posset homo (possi- 
bilitate physica) libera et deliberata voluntate, attentionem figendo 
in obiecta et reflectendo ad se ipsum suasque iam acquisitas co- 
gnitiones, pervenire ad ulteriorem aliquem profectum et expo- 
litionem cognitionum; attamen ex ipsa confusione et obscuritate 
cognitionum, ex modo minus accommodo quo obiecta conside- 
randa sistuntur, ex defectu omnis excitationis externae pro vo- 
luntate, ex sensualium cupiditatum vigore, difficultates tantae 
sunt, ut oriatur moralis impotentia perveniendi in conditione 
tam abnormi et connaturalibus externis praesidiis destituta ad 
gradum aliquem sufficientem claritatis et distinctionis 
ac cognitionum. 


idearum 


At in hac consideratione facta est abstractio ab adiutoriis 
Dei specialibus internis. Haec adiutoria interna consideranda 
sunt, quatenus hominem  excitarent ac dirigerent, ut moraliter 
posset adhibere sufficientem attentionem ad comparandam cla- 
riorem cognitionem Dei et actionum moralium, ut deinde mo- 
raliter posset adhibere diligentiam in observanda lege naturali 

secundum cognitionem iam acquisitam; quod si praestaret, Deus 
abundantioribus adiutoriis eum promoveret, et in praesenti ordine 
supernaturalis elevationis ei vel provideret externam revelationis 
doctrinam, vel gratiam externam suppleret interna extraordina- 
ria illustratione. Ita certe docents. Thomas et alii theologi. Illi 
nimirum huiusmodi homines in ordine ad divinam providentiam 
non spectant velut infantes rationis usu destitutos, de quibus 
baptismo praemonentibus quomodo sentiendum sit, explicatur in 
Tractatu de voluntate Dei salvifica (Tract, de Deo th. LUI.); 
sed considerant eos ut rationis satis compotes ad merendum ac 
demerendum, atque ideo capaces ac indigos gratiae actualis. Ad 
obiectionem, quod si fides explicita necessaria est ad salutem, 
consequenter homo « nutritus in sylvis » careret necessariis ad 
salutem, hunc in sensum respondet s. Thomas: « Non sequitur 
inconveniens, posito quod quilibet teneatur aliquid explicite cre- 
dere, si in sylvis vel inter bruta animalia nutriatur; hoc enim 
ad divinam providentiam pertinet, ut cuilibet provideat de ne- 
cessariis ad salutem, dummodo ex parte eius non impediatur. 
Si enim aliquis taliter nutritus ductum naturalis rationis seque- 
retur in appetitu boni et fuga mali, certissime est tenendum, 
quod ei Deus vel per internam inspirationem revelaret ea quae 
sunt ad credendum necessaria, vel aliquem fidei praedicatorem 
ad eum dirigeret ». S. Th. de Verit. q. 14. a. 11. ad |; 3. dist. 25. 
q. 2. a. i. sol. ad 2. Eodém modo loquitur Hugo a S. Charo 
in Scholiis ad Rom. ll. 12: « Sit aliquis nutritus in nemore ab 
aliqua bestia, et post fuerit ibi diu; talis nihil scit de Christo, 
talis videtur excusari.. Respondeo, in talibus indicia Dei abys- 
sus multa; verumtaraen quod nec talis excusatur, quia habuit 
rationem naturalem, qui si secundum eam fecisset, quod in se 
esset, Dominus contulisset gratiam ». 

Ceterum de tota hac hypothesi status abnormis extra socie- 
tatem homini connaturalem haec tenemus, a) Inepte assumitur 
talis conditio velut terminus comparationis ad iudicandum de 
naturalibus viribus humanae rationis; non secus ac si quis vim 
vegetalem et animalem discendam esse contenderet ex conside- 
ratione hominis inde ab infantia arctissimis vinculis toto corpore 
constricti. b-) Explicatio rationis in huiusmodi hominibus erit 
varia pro diversa indole et pro diversis conditionibus externis, 
in quibus versantur. Quaecumque vero futura sit illa explicatio, 

hoc unum discere possumus, quod aliunde est certissimum, in- 
digere hominem accommoda obiectorum cognoscibilium propo- 
sitione, et pro diverso gradu magis minusve aptae propositionis, 
diversos etiam esse gradus explicationis rationis, acquisitionis 
idearum et cognitionum. Si obiecta intellectui proposita essent 
paucissima et omnino uniformia, ut ante quinquaginta fere an- 
nos accidit misero illi iuveni Gaspari Hauser in Germania inde 
ab infamia tenebricoso carcere incluso, et si inde homo reipsa 
maneret expers omnium idearum ordinis superioris, id non pro- 
baret absolutam necessitatem institutionis in societate humana 
ad eas acquirendas; sed solum demonstraret aliquam satis am- 
plam requiri obiectorum propositionem, c) Inepte provocatur ad 
experientiam, qua probetur nullas posse acquiri ideas ordinis 
metaphysici, theologici, ethici citra institutionem in societate 
humana. Nam exempla tamquam termini comparationis sunt 
paucissima; si vero in illis etiam concederetur factum supposi- 
tum defectus omnium huiusmodi idearum, nondum probaretur 
non posse aut potuisse acquiri, cum praeter privationem insti- 
tutionis multa sint, quae acquisitionem impedire potuerint. At 
probatio ipsa facti ex sola experientia haberi non potest; con- 
stat enim, recordationem idearum et cognitionum obscurarum 
et confusarum obliterari supervenientibus ideis claris ac distin- 
ctis; illorum ergo hominum posterius testimonium edicentium, 
se omnibus huiusmodi ideis fuisse destitutos, non pluris est quam 
nostra oblivio, quod non recordamur nostrarum idearum et co- 
gnitionum obscurarum ex prima pueritia. 


111. De revelationis et respondentis 
ei/idei supernaturalis necessitate 
ad assecutionem ultimi finis in ordine 
praesenti elevationis. 


i. Finis ultimus creaturae rationalis non potest esse consti- 
tutus nisi in cognitione Dei supremae veritatis, et amore Dei 
summi boni ita, ut destinationi intellectus et voluntatis ad ve- 
rum et bonum plene satisfiat, atque hoc ipso creatura suam 
ultimam perfectionem consequatur, et in suo ultimo fine veri 
et boni plene beata sit. Modus autem cognitionis et amoris fi- 
nalis potest dupliciter se habere, 0) ita ut exigentiam creatae 

naturae rationalis non excedat, sed eius viribus in ultima natu- 
rali perfectione constitutis sit accommodatus; b) ita ut supra exi- 
gentiam omnem naturae et facultatum naturalium per donum 
superadditura et per singularem participationem (assimilationem) 
divini luminis quo Deus videt se ipsum, creatus intellectus ele- 
vetur ad divinam essentiam, infinitam veritatem intuitive in se 
ipsii (non ideis aliunde comparatis) clare videndam ut in se est, 
et consequenter voluntas supernaturaliter elevata Deum infinitum 
bonum amet amore respondente intuitivae visioni; atque ita 
creatura fruitione Dei supernaturali beata sit. Priori modo spe- 
ctatus finis ultimus creaturae est finis naturalis, supposita crea- 
tione consequens non ex libera Dei destinatione, distincta et di- 
versa a voluntate creante, sed ex necessario obiectivo ordine, ex 
necessariis nempe Dei perfectionibus, et ex perfectione creaturae 
rationalis. Unde hic finis ex ipsa perfectione Dei, quatenus in 
operibus creationis se manifestat, et ex perfectione creaturae 
rationalis, lumine rationis cognosci potest. Spectatus posteriori 
modo estfinis supernaturalis, ad quem supposita etiam crea- 
tione potuit creatura non destinari, et ad quem non nisi libera 
Dei largitione elevata est; adeoque hic finis non nisi ex revela- 
tione Dei per fidem a nobis cognosci potest. 

Iam si creatura rationalis et, quoniam de homine solum nunc 
agimus, si homo constituitur in via ad illum terminum, necesse 
est ut status viae aliqua proportione respondeat statui termini; 
ut media quibus a Deo homo dirigitur ad finem, apta sint fini 
ad quem ordinantur; ut hominis dispositiones, quibus praepa- 
ratur fini assequendo, tum in intellectu tum in voluntate per- 
tineant ad illum ordinem tamquam inchoatio, in quo est visio 
et fruitio finalis tamquam consummatio. 

Quoniam igitur in ordine praesenti homo non est relictus 
in sua destinatione solum naturali, sed elevatus ad eum, quem 
diximus, finem supernaturalem, et ad hunc in via constitutus; 
cognitio et cognitioni respondens dilectio naturalis non sufficit, 
sed cognitionem et dilectionem directam ad illum finem oportet 
esse supernaturalem in primis subiective, ratione principii eli- 
cientis ac virium, quae superadditae intellectui et voluntati con- 
stituant facultates idoneas ad actus supernaturales proportionatos 
illi fini. Tum vero obiective praeter manifestationem Dei in suis 


operibus creationis, respondentem hominis fini naturali, requiritur 

alia Dei manifestatio immediata respondens finali ll5.ti»ilW:.i.n D >ill 
facie ad faciem, in qua videbimus eum siculi est. llaec aiilcm 
manifestatio in via non est ita, ut Deum intueamur siculi est ; 
talis enim intuitio est finis, non medium et praeparatio ad li- 
nem; sed revelatio in via est per ipsius Dei testimonium , quo 
(ut ait s. Thomas 1. q. 1. a. 2.) veritas tamquam nota in 
scientia Dei nobis innotescat, cui proinde revelationi non iam 
visio sed Jides respondet. « Est igitur triplex cognitio hominis 
de divinis. Quarum prima est, secundum quod homo naturali 
lumine rationis per creaturas in Dei cognitionem ascendit ; se- 
cunda est, prout divina veritas intellectum humanum excedens, 
per modum revelationis in nos descendit, non tamen quasi de- 
monstrata ad videndum, sed quasi sermone prolata ad creden- 
dum; tertia est, secundum quod mens humana elevatur ad ea 
quae sunt revelata, perfecte intuenda ». S. Th. contr. Gent. 
1. IV. c. i. 

2. Distinctius necessitas revelationis et respondentis ei fidei 
supernaturalis in hypothesi elevationis ad finem supernaturalem 
considerari potest tam secundum ipsum finem quam secundum 
media fini proportionata. 

d) Finis ipse supernaturalis ad quem homo rationali modo 
dirigendus esset, erat ei necessario cognoscendus , nec cognosci 
nisi per revelationem et revelationi respondentem fidem potuit. 
Insupei sin minus absolute necessarium, certe naturae ipsius finis 
valde conveniens erat, ut homo Deum finem suum obiectivuni 
in termino possidendum fruitione immediatae visionis ei respon- 
dentis amoris, iam in via ad hunc finem cognosceret secundum 
perfectiones etiam illas, quae ex operibus creationis lumini ra- 
tionis non manifestantur; non solum secundum 4 notum Dei » 
Rom. I. 19. quod per se respondet fini naturali, sed etiam se- 
cundum « profunda Dei » j. Cor. II. 10, quae respondent fini 
supernaturali, ubi « videbimus Deum sicuti est », et « cogno- 
scemus sicut et cogniti sumus ». Haec autem profunda Dei sicut 
sola supernaturali et immediata visione innotescere possunt ad 
intelligendum, ut in se sunt; ita solo testimonio Dei et reve- 
latione possunt innotescere ad credendum (1). Hinc etiam post- 


(1) « Est autem duplex hominis bonum ultimum.... quorum unum est 
proportionatum naturae humanae, quia ad ipsum obtinendum vires natu- 
rales sufficiunt... aliud est hominis bonum naturae humanae proportionem 

quam revelata sunt fidei nostrae, non tamen lumine intellectus 
in se ipsis ex sua propria ratione intelliguntur, quia cum crea- 
turis, ex quibus intellectus suas cognitiones accipit, non ita ha- 
bent nexum intestinum, ut intellectus sive eorum essentiam quid 
sint, propriis notionibus perspicere, sive existentiam an sint, ex 
suis principiis demonstrare valeat. Ideo veritates sunt simplici- 
ter superrationales, quae proprio sensu appellantur mysteria. 
(Vide Tract, de Trin. th. XVII). 

b) Media ad finem supernaturalem ordinata eidemque pro- 
portionata, atque adeo saltem in formali ratione mediorum sunt 
supernaturalia. Patet horum cognitionem homini tendenti ad 
finem esse necessariam ; attamen nisi per revelationem et fidem 
innotescere non poterant. Nam partim sunt non ex sese et ex 
natura finis necessaria, sed libera Dei voluntate in ratione me- 
diorum constituuntur, hocque ipso manifestum est, quod dici- 
mus. Partim sunt quidem necessaria ex sese et ex natura finis, 
at primo finis ipse non nisi revelatione cognoscitur, unde co- 
gnitio mediorum ultimo nititur revelatione ; deinde quoniam 
natura finis, etiam supposita revelatione, non cognoscitur in sua 
propria ac intestina ratione, non est consequens, ut revelato fine 
iam sine explicita et speciali revelatione cognoscatur necessitas 
talium mediorum, quantumvis ex sese pertinentium ad talem 


excedens, quia ad ipsum obtinendum vires non sufficiunt, nec ad cogitan- 
dum vel desiderandum ; sed ex sola liberalitate homini repromittitur I. 
Cor. II. 9.... Nihil autem potest ordinari in aliquem finem, nisi praeexistat 
in ipso quaedam proportio ad finem.... Unde oportet etiam, quod ad hoc 
quod homo ordinetur in bonum vitae aeternae, quaedam  inchoatio ipsius 
fiat in eo, cui repromittitur. Vita autem aeterna consistit in plena Dei co- 
gnitione Io. VIII. 5. Unde oportet huiusmodi cognitionis supematuralis ali- 
quam inchoationem in nobis fieri, et haec est per fidem, quae ea tenet ex 
infuso lumine, quae naturalem cognitionem excedunt ». S. Th. de Verit. 
q. 14. a. 2. cf. a. 10. 

Obiter animadverte, quam clarum sit ex hisce verbis, s. Thomam 
quoties loquitur de desiderio naturali videndi Deum, intelligendum esse 
loqui ex supposita revelatione et ordinatione ad hunc finem supernaturalem, 
vel agere non de desiderio naturali visionis beatificae, qualis nobis promissa 
est, sed de desiderio elicito et inefficaci, quo homo in confuso vellet cogno- 
scere Deum, sicut in se est. Quomodo enim Angelicus censuisset naturale 
desiderium illius finis, ad quem ne cogitandum quidem et desiderandum 
vires naturae sufficere diserte docet? 

finem; multo vero minus est consequens, ut intclligatur insita 
ratio ac natura mediorum (t). 

Quae diximus, confirmantur verbis summi Pontificis Pii IX. 
in litteris ad Archiepiscopum  Monachiensem (it. Dec. i8bu), 
ubi postquam locutus est de rebus fidei superrationalibus, sub- 
dit continuo: « atque ad huiusmodi dogmata ea omnia maxime 
et apertissime spectant, quae supernaturalem hominis elevatio- 
nem ac supernaturale eius cum Deo commercium respiciunt, 
atque ad hunc finem revelata noscuntur. Et sane cum haec dog- 
mata sint supra naturam, idcirco naturali ratione ac naturalibus 
principiis attingi non possunt ». 

Constat igitur supposito ordine elevationis ad finem super- 
naturalem, fuisse humano generi simpliciter necessariam aliquam 
revelationem mysteriorum fidei, saltem ipsius finis supernatural!»; 
et fuisse necessariam revelationem in ea extensione, qua Deus 
voluit ratione obiecti inchoatam cognitionem « profundorum 
Dei » in via respondere visioni in patria cognitionem « in ae- 
nigmate » sperandae visioni « facie ad faciem ». Quae neces- 
sitas revelationis ut medii et principii obiectivi ad cognitionem 
illarum veritatum absoluta, atque ut dici solet pAj'sica censeri 
debet, quoniam mysteria sunt supra ambitum luminis naturalis, 
et proinde simpliciter desunt rationi vires ad ea ex suis princi- 
piis cognoscenda. 

3. At erraret omnino , qui factum ipsum vel necessitatem 
revelationis ad solas veritates per sese superrationales seu proprie 
dicta mysteria restringeret. Alia quidem sed tamen verissima 
in praesenti ordine est necessitas revelationis etiam quoad eas 
veritates ad religiosam ac moralem doctrinam perlinentes, quae 
per se vires rationis non transcendunt. 

Sine dubio tam de Deo, qui omnium creatorum ultimus finis 
est etiam in ordine naturali, quam de mediis necessariis ad 
hunc finem multa lumine rationis humanae citra revelationem 


(1) Possunt media ita esse comparata, ut proprio sensu superius indi- 
cato adnumerentur mysteriis; possunt vero etiam ita se habere, ut postquam 
revelata sunt, secundum suam insitam rationem et naturam .intclligantur 
(quo pertinent e. g. plures notae ac proprietates Ecclesiae, primatus Romani 
Pontificis etc.) Posterioris ordinis dogmata possunt dici supra rationem 
veritate existential, sicut priora sunt supra rationem veritate tum existential 
tum essentiae. 

per se loquendo intelligibilia sunt, ut Dei existentia et attributa 
absoluta, naturalis hominis ordinatio ad Deum, lex naturalis, 
quae ideo in se simpliciter sunt veritates rationales. Quaeritur 
ergo, quae sit necessitas revelationis et fidei quoad has veritates. 
Dicimus necessitatem esse triplicem: ex nexu harum veritatum 
cum superrationalibus; ex modo quo cognoscendae sunt; ex ipsa 
necessitate cognitionis simpliciter et (ut loquuntur) quoad sub- 
stantiam spectatae. 

d) Essent hae veritates cognoscendae etiam in hypothesi, 
quod finis tantum naturalis homini praestitutus esset, unde dici 
solent constituere religionem naturalem. lam vero sicut finis ho- 
minis supematuralis non est negatio sed elevatio finis naturalis, 
ita etiam religio naturalis per religionem supernaturalem revela- 
tam non exclusa, sed ad superiorem ordinem elevata censeri 
debet. Unde veritates huiusmodi in ipsa revelatione veritatum 
superrationalium et praeterrationalium saltem implicite revelatae 
continentur; non ergo possunt hae revelari, quin et illae reve- 
latae sint. 

b) Omnes huiusmodi veritates, quatenus iam referuntur ad 
finem hominis supernaturalem, cognoscendae sunt modo pro- 
portionate fini, adeoque cognitione supernaturali. Quia vero mo- 
dus proprius supernaturalis cognitionis in via est fides, vel sal- 
tem habet fidem pro fundamento (i); ideo etiam hae veritates 
fide credendae sunt, ac proinde ut modus cognitionis nostrae 
responderet fini, etiam harum revelatio divina erat necessaria. 

c) At non solum spectato modo supernaturali cognitionis, 
sed etiam cognitione simpliciter per se spectata, debet in prae- 
senti ordine affirmari necessaria revelatio veritatum licet per se 
rationalium, quae brevitatis causa possumus dicere veritates re- 
ligionis naturalis. Non est sermo de veritatibus omnibus ratio- 


nalibus, quas omnes in complexu spectatas a nemine cognosci 


(t) Utrum rationalis cognitio Dei et ordinis moralis ex obiectiva na- 
turali manifestatione per creaturas etiam ante fidem in ordine praesenti sit 
supernaturalis per illustrationem supernaturalis gratiae, disputatio aliqua est 
inter theologos; plurimi graves doctores negant. Certum est, talem cogni- 
tionem Dei non sufficere ad iustificationem ; damnata est enim a s. Sede 
haec propositio: « Fides late dicta ex testimonio creaturarum similive mo- 


tivo ad iustificationem sufficit ». (Prop. 25. inter damnatas ab Innocentio XI. 
2. Martii. 1679). 

posse sine charismate extraordinario tam evidens est, ut mirum 
sit a theologis argumenta conquiri ad probandam  tlicsim, qua 
statuunt, « neminem sine gratia posse assequi omnes veritates 
naturales in complexu ». Sermo nobis est de veritatibus theo- 
reticis et practicis religiosis ac moralibus per se rationi humanae 
non imperviis. Porro de his ipsis non quaeritur, utrum omnes 
in complexu ab omnibus ac singulis hominibus solo rationis 
lumine possint cognosci; id enim nec necessarium est, et fieri 
moraliter non posse, fere aeque evidenter constat ac illud, quod 
paulo ante diximus. Postremo neque quaeritur, ad quas verita- 
tes singuli rationis lumine absque revelatione possent et deberent 
pertingere, ita ut ignorantia ceterarum excusaretur in illis tam- 
quam invincibilis; haec enim invincibilitas ignorantiae in maiori 
vel maxima parte hominum, quoad veritates per se necessarias, 
licet singulos posset excusare a peccato, esset tamen ipsamet 
ratio, cur revelatio veritatum etiam rationalium humano generi 
censeri deberet necessaria. Status itaque quaestionis hic est, utrum 
in praesenti ordine veritates rationales religiosae et morales hu- 
mano generi in communi spectato sufficienter manifestatae cen- 
seri possint per lumen rationis ita, ut ad substantiam cognitio- 
nis consequendam revelatio non sit necessaria. Quae sit et quae 
non sit necessitas revelationis ita spectatae, ex certis principiis 
declaratur. 

a) Revelatio eo, quo diximus, modo considerata est adiuto- 
rium quoddam ad cognitionem veritatum ; gradus autem neces- 
sitatis adiutorii ad actum respondet gradui impotentiae in sub- 
iecto ad actum eundem. In humano genere non est impotentia 
physica ad veritates rationales assequendas ; ideo enim dicuntur 
rationales, quia vires rationis humanae eas assequi possunt; 
ergo spectata solum substantia cognitionis, i. e. abstrahendo a 
modo supernaturali cognitionis qui in praesenti ordine requira- 
tur, non esset quoad has veritates rationales necessitas physica 
revelationis. Attamen, saltem pro maxima parte hominum, adeo- 
que pro genere humano in communi spectato, ad assequendas 
has veritates debito tempore, sufficienti amplitudine, sufficienti 
claritate et plena certitudine, sine admixtione errorum, difficul- 
tates tantae sunt, ut pro more modoque quo homines in huius- 
modi difficultatibus semper agunt, potentia physica saltem in 
maxima parte hominum, sine speciali adiutorio numquam ad 

actum secundum talis cognitionis perventura sit. Difficultates ita 
comparatae constituunt impotentiam moralem. Impotentiae mo- 
rali respondet moralis necessitas adiutorii. Ergo in praesenti 
conditione humani generis, ad sufficientem illam veritatum etiam 
rationalium cognitionem, est moralis necessitas adiutorii specia- 
lis. Quamvis porro adiutoria sufficientia plura divinae omnipo- 
tentiae praesto essent; ubi unum prae aliis omnibus possibilibus 
elegerit, illud sane debet dici adiutorium necessarium. Cum ergo 
Deus prae aliis adiutoriis in praesenti ordine elegerit revelatio- 
nem, revelatio etiam quoad has veritates rationales, spectata co- 
gnitione simpliciter et secundum substantiam, debet dici hu- 
mano generi in praesenti ordine moraliter necessaria. 

(3) Scriptura ipsa in locis, quibus docet manifestationem Dei 
pro lumine rationis per ea quae facta sunt (vide Tract, de Deo 
th. II. sqq.), distinguit ubique possibilitatem cognitionis ipsam- 
que actualem aliquam cognitionem imperfectam a facto cogni- 
tionis sufficientis ad cultum Deo naturaliter debitum exhibendum. 
Possibilitatem affirmat; sed simul docet, universim homines (sua 
utique culpa) ad talem sufficientem cognitionem et ad practicam 
applicationem non pervenisse, atque huic infirmitati et indigen- 
tiae tamquam salutarem ac necessariam medicinam opponit mi- 
sericors Dei auxilium per revelationem, quae in praesenti ordine 
utique etiam prae his veritatibus per se naturalibus datur ad fi- 
nem supernaturalem. « Nam quia in Dei sapientia (effusa super 
omnia opera eius) non cognovit mundus per sapientiam (per sa- 
pientiam humanam, qua potuisset et debuisset cognoscere) Deum; 
placuit Deo (euSoxvidev ó Oeo'ç misericorditer decrevit Deus) per 
stultitiam praedicationis salvos facere credentes», i. Cor.l. 21. (1); 
Act. XIV. i5; XVII. So; Sap. IX. 14-19. 


(1) « Quia mundus, id est mundani non cognoverunt Deum per sa~ 
pientiam ex rebus mundi acceptam, et hoc in Dei sapientia, divina enim 
sapientia faciens mundum sua indicia in rebus mundi instituit, secundum 
illud Ecclesi. I. 10: effundit illam super omnia opera sua; ita quod ipsae 
creaturae per sapientiam Dei factae se habent ad Dei sapientiam, cuius 
indicia gerunt, sicut verba hominis ad sapientiam eius quam significant. 
Et sicut discipulus pervenit ad cognoscendum magistri sapientiam per verba, 
quae ab ipso audit; ita homo poterat ad cognoscendum Dei sapientiam 
per creaturas ab ipso factas inspiciendo pervenire secundum illud Rom. I.20: 
invisibilia Dei per ea quae facia sunt intellecta conspiciuntur. Sed homo 
propter sui cordis vanitatem a rectitudine divinae cognitionis deviavit; unde 

Causae ex quibus oritur moralis illa impotentia et consegimii 
ter respondens ei moralis necessitas revelationis, decimaii «mimi 
verbis notissimis s. Thomae i. q. i. a. i; 2. 2. q. a. 4; 
Verit. q. 14. a. 10. O; contr. Gent. 1. I. c. 4. « Necessarium 
est homini accipere per modum fidei non solum ea quae sunt 
supra rationem, sed etiam ea quae per rationem cognosci pos- 
sunt; et hoc propter tria. Primo quidem ...... scientia ad quam 
pertinet probare Deum esse, et alia huiusmodi de Deo, ultimo 
hominibus addiscenda proponitur praesuppositis multis aliis scien- 
tiis, et sic non nisi post multum tempus vitae suae homo ad 
Dei cognitionem perveniret. Secundo ut cognitio Dei sit commu- 
nior; multi enim in studio scientiae proficere non possunt...... 
Tertio propter certitudinem ; ratio enim humana in rebus divi- 
nis est multum deficiens... Ut ergo esset indubitata et certa 
cognitio apud homines de Deo, oportuit quod divina eis per 
modum fidei traderentur, quasi a Deo dicta qui mentiri non 
potest ». S. Th. 2. 2. 1. c. Conferenda est th. VI. Tract, de Deo, 
ubi n. Ill explicatum etiam reperies, quomodo s. Thomas ali- 
quando « de facili », aliquando non nisi « magno labore » Deum 
cognosci posse affirmet. 

4. Omnia itaque quae de necessitate revelationis ac fidei su- 
pernaturalis pro praesenti ordine elevationis hac paragraphe di- 
cta sunt, ad hanc summam rediguntur. Modus proprius super- 
naturalis cognitionis tendentium ad finem supernaturalem visionis 
Dei in praesenti ordine est fides. Veritates revelatae verbo Dei 
sunt in triplici differentia; veritates scilicet simpliciter secundum 
existentiam et essentiam superrationales ; superrationales secun- 
dum existentiam; per se rationales. Unde ad modum superna- 
turalem cognitionis, h. e. ut fide divina apprehendantur veri- 
tates, earum omnium revelatio est necessaria; ut exstet sufficiens 
earum manifestatio, ac proinde ut cognitio simpliciter quoad 
substantiam (abstractione facta a modo) locum habere possit, 


dicitur Ioan. I. to: in mundo erat, et mundus per ipsum factus est, et mundus 
eum non cognovit. Et ideo Deys per quaedam alia ad sui cognitionem sa- 
lutiferam fideles adduxit, quae in ipsis rationibus creaturarum non inve- 
niuntur... Et huiusmodi sunt fidei dogmata. Et est simile sicut si aliquis 
magister considerans sensum suum ab auditoribus non accipi per verba 
quae protulit, studeat aliis verbis uti, per quae possit manifestare, quae 
habet in corde ». S. Thomas in 1. Cor. I. Leet. III. 

revelationis necessitas absoluta est in veritatibus primi et secundi 
ordinis, necessitas moralis pro humano genere in communi spe- 
ctato quoad veritates tertii quoque ordinis. Obiectorum primi 
ordinis, etiam supposita revelatione, nec existentia ex solis prin- 
cipiis rationalibus demonstrari, nec essentia (tò tí tjv stvai 
seu quidditas) ideis propriis, sed analogicis tantummodo appre- 
hendi potest; obiectorum alterius ordinis existentia quidem non 
nisi ex revelatione certo demonstratur, sed essentia (quid sint) 
notitiis propriis intelligi potest; obiectorum tertii ordinis existen- 
tia etiam ratione demonstrari potest, licet essentia aliquando 
ideis solum analogicis apprehendatur. Vide Concil. Vaticani 
Constit. de Fide cap. 2. 

Corollarium 1. Pro omni intellectu finito qui non compre- 
hendit omnem veritatem, absolute loquendo potest locum habere 
fides propter testimonium Dei, intellectus infiniti comprehenden- 
tis omnem veritatem. In praesenti ordine, ubi fides divina est 
praeparatio ad visionem beatam tamquam via ad terminum, fi- 
des evacuabitur in visione, sicut inchoatio quatenus est aliquid 
imperfectum et in potentia ad perfectionem, desinit succedente 
perfectione 1. Cor. XIII. io. sqq. c. S. Th. de Verit. q. 14. 
a. 10. ad 8. 

Corollarium 2. Comparatione instituta inter scientiam et fi- 
dem, si sunt in eodem ordine, scientia magis perficit intellectum 
quam fides; si autem fides est superioris ordinis, ex ea maior 
oritur intellectui perfectio quam ex scientia inferioris ordinis. 
« De rebus nobilissimis quantumcumque imperfecta cognitio ma- 
ximam perfectionem animae confert; et ideo quamvis ea quae 
supra rationem sunt, ratio humana plene capere non possit, ta- 
men multum sibi perfectionis acquiritur, si saltem ea qualiter- 
cumque teneat fide ». S. Th. contr. Gent. 1. 1. c. 5. Id si verum 
est ratione nobilitatis obiectorum, multo magis fide quae tum 
habitu tum actu supernaturalis est, inhaerendo primae veritati 
anima perficitur supra scientiam naturalem. 


IV. De necessitate revelationis et fidei naturalis 
pro hypothesi purae naturae, utriim ea ex hactenus dictis 
consequatur. 


Ex antecedentibus videri posset consequi, revelationem, etiam 
supposito fine solum naturali, fore humano generi necessariam 

necessitate morali. Quod si concedatur, ulterius inferendum esse 
videbitur, revelationem immediatam Dei non esse supeniatura- 
lem, utpote debitam humanae naturae ex ipsa creatione et de- 
stinatione essentiali ad suum finem naturalem; vel si nihilomi- 
nus revelatio dicitur supernaturalis, concedendum videbitur, statum 
purae naturae fore talem, ut in eo humano generi consecutio finis 
naturalis esset moraliter impossibilis. Hoc autem posito status 
huiusmodi, spectatis perfectionibus divinis, dicendus esset simpli- 
citer impossibilis, cuius tamen possibilitas negari non potest sine 
perturbatione, distinctionis inter ordinem naturalem et superna- 
ralem (i). 


() Non desunt aliqui catholici, qui asserant Deum potuisse quidem 
hominem condere mortalitati ac concupiscentiae subiecrum , si sola con- 
sideretur absoluta Dei potentia, sed non potuisse s.v decentia. (Noris Vindic. 
s. Augustini c. 3. § J. Opp- T. I. p. 923.) Hanc vero decentiam explicant 
distinguendo potentiam Dei absolutum et ordinatam. Potentia absoluta Deus 
potest facere, quidquid in suo conceptu entis non involvit contradictionem, 
atque id solum non potest, quod non habet rationem entis; potentia vero 
ordinata Deus non potest facere quod, licet habeat rationem entis, repu- 
gnat tamen divinis perfectionibus, puta sanctitati vel iustitiae. luxta hanc 
distinctionem Bellelius ait: « nulla impossibilitas aut repugnantia relate ad 
potentiam emergit, quin ad tartara Beatum quemlibet detrudere possit Deus, 
aut damnatos quotquot inde libuerit, ad coelum trahere. Sed id iustitiae 
repugnat; nam repugnantia ex iustitiae legibus sobolescit ». (Mens Augu- 
stini etc. T. II. ad Propos. LXX. § 2.) Iam hoc modo dicunt repugnare non 
quidem potentiae sed sanctitati ac iustitiae divinae, creationem hominis in 
statu purae naturae subiecto concupiscentiae. « Neque instent, ait Noris, 
damnatam esse hanc Baii propositionem (55am.): non potuisse Deum con- 
dere ab initio hominem, glialis modo nascitur. Nam reponitur cum Grego- 
rio Ariminensi (l. dist. 42. q. 1. a. ad argum. cont. 2. conclus.) Deus 
non potest de iustitia, quae potest de potentia. Ita nulla est impossibilitas 
ludam in coelum trahi ; sed id contra Dei iustitiam est. Qjuare licet sit 
possibile potentiae, non est possibile iustitiae talem condi hominem, qualis 
modo nascitur; in priori vero tantum sensu qui negat, cum damnata Baii 
propositione sentit. Et certe, uti superius dicebamus, Deus ab initio non 
potuit condere hominem cum peccato originali, cum quo modo nascitur ». 
Noris 1. c. p. 931. At Baius 1. de Peccato Origin, c. 5, unde illa propo- 
sitio desumpta est, hominem qualis nunc nascitur, intellexit obnoxium con- 
cupiscentiae, atque ita condi potuisse negat, quia concupiscentia est ma- 
lum et vitium naturae corruptae, atque ideo sanctitati et iustitiae Dei re- 
pugnaret hominem condere obnoxium concupiscentiae. Non dicimus, ean- 
dem ex integro esse sententiam Norisii ac Baii; hic enim ipsam concupi- 
Sscentiam dixit esse peccatum damnabile, quod Norisius negat (l. c. p. 924.); 

i. Ad hanc difficultatem solvendam remque totam declaran- 
dam oportet prae oculis habeatur notio, quid sit donum super- 
naturale. Supernaturale est quidquid, supposita creatione, superat 
exigentiam ac vires naturae (sensu theologico acceptae, ut est 
complexus substantiarum creatarum et accidentium, quae eis ex 
sese conveniunt); naturae inquam totius exigentiam et vires su- 
perat vel in se ontologice spectatum (entitative et quoad sub- 
stantiam dicunt), vel quoad modum quo efficitur et confertur. 
Potest itaque donum tripliciter se habere. 

a) Potest esse donum huiusmodi, ut ontologice in se superet 
exigentiam naturae, adeoque creaturam perficiat ultra totum 
ordinem naturae. Quemadmodum enim sunt in natura ipsa gra- 
dus diversorum ordinum toto genere differentium a substantia 
materiali inorganica et eius accidentibus usque ad purum spiri- 
tum, ita est ordo aliquis communicationis divinae et consortii 
divinae naturae superior omnibus ordinibus naturalibus. Secun- 
dum haec intelliguntur illae definitiones theologorum, quorum alii 
supernaturale dicunt, quod est in ordine divino constitutum, alii 
quod participat divinam naturam ut est in se, alii quod perti- 
net ad ordinem intuitivae visionis Dei. (Vide Ripaldam de Ente 
supernat. disp. IV. sect. 3. n. 22.) Huc pertinent imprimis 
ipsa visio beatifica, et deinde dona omnia illi proportionata tam- 


verum si immunitas a necessitate moriendi et a concupiscentia ita perlinet 
ab bonum naturae humanae, ut (supposita creatione) Deus sine iniustitia 
homini innocenti illam negare non posset, profecto ea sunt bona omnino 
naturalia et debita secundum exigentiam naturae. Porro eodem sensu di- 
cunt, potentia Dei ordinata (h. e. spectatis perfectionibus Dei sapientissimi 
provisoris) hominem rationalem factum ad imaginem Dei non potuisse non 
destinari ad visionem Dei intuitivam, qualis nobis in revelatione promitti- 
tur; ac proinde eadem ratione debitas fuisse docent gratias, sine quibus 
homo ad illum finem pertingere non potuisset. Vide Laurentium Berli de 
theolog. disciplin. T. II. Append, ad 1. XII. At quomodo cum hisce sen- 
tentiis ratio ordinis vere supernaturalis, qui nempe est supra exigentiam 
totius naturae creatae, adhuc concipi ac defendi possit, ingenue fateor, me 
non intelligere. lamvero tota ista doctrina non est aliud quam per partes 
distincta negatio possibilitatis purae naturai, et vicissim affirmatio huius 
possibilitatis non est aliud quam compendiosa negatio totius iustius do- 
ctrinae. Quare patet, genuina notio et solida vindicatio possibilis status 
naturae purae quanti sit momenti ad declarandam ac defendendam verant 
rationem ordinis supernaturalis nostris temporibus multipliciter perturbatam 
ac impugnatam. 


— 58y — 
quam inchoatio et praeparatio ad consummationem. Haec esta 
ss. Patribus praedicata deificarlo (OettSa-tí) per 'gratiam, ei ado- 
ptio filiorum per intimam transformationem ac impressionem 
similitudinis cum Deo, et per inhabitantem Spiritum Sanctum, 
qui datus est nobis. Vide Tract, de Trin. th. XLII1. Cum hac 
gratia nectuntur vel ad eam referuntur alia dona et adiutoiia 
et charismata et virtutes et actus sive ut dispositiones sive ut 
effectus et consectaria. Praeter haec ontologice supernaturalis in 
supremo, licet diverso, ordine est humanae naturae Christi unio 
hypostatica, et quidquid cum ea intrinsecus cohaeret. 

b) Potest esse donum indebitum et ultra exigentiam naturae, 
quod ex nullis quidem principiis naturae aut consequitur aut 
exigitur, non tamen elevat naturam ad superiorem illum ac di- 
vinum ordinem. Haec dici possunt dona praeternaturalia vel 
supernaturalia secundum quid, vel ab aliis dicuntur supernatu- 
ralia quoad modum, quamvis haec appellatio aptius servabitur 
modo donorum, de quo statim dicemus. Ita secundum quid su- 
pernaturalis esset habitualis exemptio ab imperfectione conse- 
quente ex principiis naturae, quae exemptio fieret a Deo non per 
qualitatem infusam in se supernaturalem sed solum naturalium 
facultatum contemperatione et directione, idque in natura totius 
speciei. Quo modo supernaturalis erat status integritatis (1) (im- 
munitas a concupiscentia et a necessitate moriendi) in natura 
humana. 

c) Supernaturale solum quoad modum est, quod in se qui- 
dem naturale, efficitur tamen modo qui superet exigentiam et 
vires naturae, ut sunt plurimi effectus miraculosi proprie dicti. 

Porro supernaturale distingui praeterea potest in id, quod 
intrinsecus, et quod solum extrinsecus supernaturale est. Illud 
prius est supernaturale in se aliquo ex tribus modis indicatis ; 
hoc alterum erit, quatenus ex divina voluntate ad finem super- 
naturalem ordinatur. Quare in praesenti ordine etiam bona na- 
turalia sunt extrinsecus supernaturalia; unde patet, id quod so- 
lum extrinsecus supernaturale est, simpliciter et proprio sensu 
non esse supernaturale. Contra vero in alio ordine etiam prae- 


(i) Si nempe status integritatis et originalis iustitiae (rectitudinis) per 
se spectetur, praecisione facta ab eius fundamento congruentiae, quod in 
primis parentibus erat sanctitas simpliciter et ontologice supernaturalis. 

ternaturalia et supernaturalia quoad modum, possent dirigi da 
finem naturalem, adeoque non esse etiam extrinsecus supernatu- 
ralia. 

Insuper ex dictis colliges, non ideo iam aliquid esse super- 
naturale, quia est beneficium indebitum et gratuitum ei cui con- 
fertur, nisi simul sit supra exigentiam et supra vires totius na- 
turae. Qui secus existimaret, is pleraque bona animi et corporis, 
quin et bona externa supernaturalia dicere deberet, eo fere modo 
quo Pelagiani dona naturalia, imo naturam ipsam humanam 
nomine gratiae appellabant, quo nulla maior ordinis utriusque 
confusio excogitari posset. (Vide Ripaldam 1. c. disp. I. sect. 4. 
n. 27.) 

2. Cum statu et donis supernaturalibus hactenus declaratis 
comparandus est status purae naturae. 

Pura natura dicitur in oppositione tum ad naturam inte- 
gram per dona supernaturalia secundum quid, tum ad naturam 
elevatam per dona supernaturalia simpliciter; intelligitur ergo 
natura absque omnibus hisce donis, instructa solis donis cohae- 
rentibus cum interna exigentia et cum internis principiis ac vi- 
ribus ipsius naturae. Esset ergo imprimis natura destinata ad 
finem naturalem cognitionis et amoris Dei secundum naturae 
exigentiam. Esset sub providentia Dei creatoris et ultimi finis 
naturalis, qua ad hunc finem suum dirigeretur. Deus creans ad 
hunc finem, infinite sapiens et infinite bonus, qui nihil odit eorum 
quae fecit (Sap. XI. 25.), voluntate antecedente velle: omnes ho- 
mines pervenire ad suum finem ; coque ipso praeparasset media 
sufficientia, quibus assecutio finis redderetur moraliter possibilis. 
Quia finis longe alius esset quam in praesenti ordine superna- 
turali, etiam media ad finem aliter se haberent, ac proinde alius 
esset ordo providentiae. Media responderent omnia indoli ipsius 
finis formalis (cognitionis et amoris naturalis), et insitae indoli 
naturae humanae compositae (animalis rationalis). Adiutoria ex- 
terna multiplicia ad aptam obiectorum propositionem, ad insu- 
perabilium difficultatum remotionem; adiutoria interna per hone- 
stas cogitationes et affectiones excitatas ab ipsis obiectis propositis, 
sufficientem Dei ac legis naturalis cognitionem , et legis adim- 
pletionem redderent moraliter possibilem, ut homines finem suum 
naturalem assequi possent. Neque esset supernaturale donum, si 
Deus in hominibus pro specialibus adiunctis operatione immediata 

excitaret bonas cogitationes affectionesque naturales it eiusdem 
rationis, cuius sunt affectiones excitatae per repraesentationem 
obiectorum; imo nec supernaturale donum esset, si Deus sub 
conditione contritionis naturalis in illo statu vellet remittere pec- 
cata commissa. Quamvis enim haec essent singulis personis be- 
neficia gratuita, non tamen excederent pro tota natura naturalem 
providentiam Dei dirigentis homines ad suum naturalem finem. 
Unde in illo statu sine dubio locum haberet etiam impetratio 
beneficiorum a divina misericordi providentia tum per oratio- 
nem tum per bona opera ordinis naturalis. Nec valet obiectio, 
quod beneficia haec sunt indebita et eo ipso supernaturalia. Nam 
quod naturalia dicuntur debita naturae, profecto non est ita in- 
telligendum, ac si Deus obligaretur humanae naturae', sed no- 
mine debiti intelligitur tum exigentia connexionis ex principiis 
insitis naturae, tum exigentia necessitatis. Unde si moralis ne- 
cessitas horum subsidiorum ad finem naturalem obtinendum con- 
sideretur in relatione ad providentiam Dei infinite boni dirigentis 
ad hunc finem, huiusmodi adiutoria quae utique in se et on- 
tologice non essent supernaturalia, essent in illo statu secundum 
exigentiam naturae et simpliciter naturalia; atque adeo neque 
quoad modum supernaturalia censeri possent ita, ut per illa sta- 
tus desineret esse purae naturae. Quamvis enim singulis con- 
cederentur gratuito, esset tamen in natura humana, pro sua ad 
finem naturalem destinatione, moralis quaedam eorum exigentia, 
quod satis est iuxta superius dicta, ut quae sunt (ex hypothesi) 
ontologice naturalia, neque quoad modum stricto sensu super- 
naturalia censeri possent. Vide Suarez de Gratia Prolegom. IV. 
c. 2. n. i5. et in i. 2. disp. XV. sect. 2. n. 11; Ripaldam de 
Ente supernat. disp. I. n. 27; disp. V. n. 17. 3i; disp. CXIV. 
n. 26-29; disp. CXVI. 

3. Nunc tandem ex praestitutis notionibus ad ipsam quae- 
stionem initio propositam de revelatione veniendum est. 

a) Intelligitur ex dictis, revelationem veritatum  superratio- 
nalium esse in se et ontologice supernaturalem, quia non solum 
modus talis manifestationis, sed etiam manifestatio ipsa talium 
veritatum est supra exigentiam totius naturae. Id tum patet ex 
eo, quod principia naturae cognitionem  veritatum simpliciter 
superrationalium non exigunt; tum eo magis constat, quod tali 
revelationi, sin minus ex intestina necessitate saltem ex magna 

convenientia, fides supernaturalis respondere debeat, ac proinde 
cum tali gratia externa connexa sit supernaturalis gratia interna, 
atque hinc porro etiam destinatio ad finem supernaturalem. 
Ubi ergo talis datur revelatio, ibi iam non est status purae 
naturae, sed status ordinis supernaturalis. 

p) Revelatio veritatum rationalium per se spectata est saltem 
quoad modum supernaturalis ; licet enim manifestatio et cogni- 
tio talium veritatum non sit supra exigentiam naturae, est ta- 
men supra exigentiam talis modus manifestationis. Hoc ipso 
etiam acquisitio cognitionis, quae supponitur esse per externam 
revelationem et per actus internos naturales, deberet dici super- 
naturalis quoad modum. In praesenti autem ordine, et ut re ipsa 
facta est, certe etiam haec revelatio est simpliciter et ontologice 
supernaturalis, quatenus intestinam habet relationem ad actum 
fidei supernaturalem, et tota directa ad finem hominis super- 
naturalem est unum ex elementis constituentibus hunc ordinem 
in se et ontologice supernaturalem. In alio providentiae ordine, 
ubi finis solum naturalis praestitutus esset homini, posset qui- 
dem huiusmodi revelatio veritatum rationalium locum habere 
tantummodo ut adiutorium ad assecutionem finis naturalis, ipsa 
tamen in se, utpote supra exigentiam naturae, esset supernatu- 
ralis saltem quoad modum, atque ideo talis status non esset 
simpliciter purae naturae, sed secundum quid supernaturalis (t). 

c) Iam ex his omnibus colligitur, cur in praesenti ordine 
revelatio veritatum etiam per se rationalium sit necessaria et 
tamen supernaturalis, in statu autem purae naturae necessaria 
non esset; et si necessaria affirmaretur, eo ipso negaretur esse 
supernaturalis. In ordine scilicet praesenti necessaria est impri- 
mis quia cognitio debet esse supernaturalis, ut superius de- 
claravimus (p. 580. 581.). Deinde est pro humano genere ne- 
cessaria necessitate morali etiam ad cognitionem sufficientem 


(1) Non possumus consentire iis, qui docent hanc revelationem per se 
et pro natura immuni a peccato pertinere tamquam elementum necessarium 
ad providentiam naturalem, et « solum supposita turbatione ordinis per 
peccatum, et quatenus est extraordinarius modus collationis bonorum na- 
turalium, posse dici supernaturalem quoad modum ». Hac in sententia talis 
revelatio omnino et simpliciter ingrederetur etiam constitutionem status 
purae naturae, quod nos non concedimus. Cf. cl. Denzinger de Cognit. 
relig. T. I. p. 117. 

harum veritatum simpliciter et in se spectatam, abstrahendo n 
modo cognoscendi supernaturali, quia in ordine praesenti Deus 
humano generi in communi . sufficientem cognitionem hai uni 
veritatum non aliis adiutoriis naturalibus citra revelationem, sed 
per ipsam revelationem reddere voluit moraliter possibilem ; ad- 
iutoria autem remota alia quae singulis impertit, eo diriguntur, 
ut homines ad cognitionem revelationis et in hac ad proportio- 
natam huic supernaturali statui cognitionem fidei perducantur. 
Contra vero in statu purae naturae, licet insitae vires naturales 
essent eaedem quae nunc sunt, providentia tamen Dei in dire- 
ctione huius naturae esset alia, respondens scilicet praestituto 
fini naturali, ut adeo adiutoriis naturalibus finis assecutio red- 
deretur moraliter possibilis. In his adiutoriis naturalibus proinde 
continerentur maxime illa, quae ad sufficientem religionis na- 
turalis cognitionem praepararent ac perducerent, ut haec humano 
generi redderetur moraliter possibilis. Sine dubio igitur falluntur, 
qui praesentem ordinem providentiae cum statu purae naturae 
ita comparant, ut statum praesentem considerent detractis omni- 
bus auxiliis supernaturalibus et nullis substitutis aliis, quam 
quae nunc sunt, adiutoriis naturalibus; tum vero talem fore 
statum purae naturae sibi persuadent. Hoc posito sane conse- 
quens est, ut revelatio veritatum rationalium, sicut nunc est 
moraliter necessaria humano generi ad solam substantiam suf- 
ficientis cognitionis, ita etiam moraliter necessaria existimetur 
pro statu purae naturae; unde sequitur, vel talem revelationem 
esse naturalem et secundum exigentiam naturae, vel quod fere 
eodem recidit, statum simpliciter purae naturae impossibilem 
esse secundum sapientem et benignam Dei creatoris providen- 
tiam. At si prae oculis habeatur diversa in utroque statu pro- 
videntia modo declarata, tota haec difficultas desinit. Vide Ri- 
paldam 1. c. disp. CXIV. 

CAPUT IV. 


DE ACTU FIDE! DIVINAR. 


I. Notio rei, quid sit analysis actus Jidei. 


1. Omnis assensus nostri intellectus est vel immediatus, ubi 
veritas obiectiva ex se ipsa, non autem per aliam veritatem prae- 
cognitam intellectui manifestatur, vel est assensus mediatus, ubi 
veritas manifestatur non per se ipsam, sed per aliam veritatem 
praecognitam. Cognitio igitur veritatis mediata eatenus solum 
locum habere potest, quatenus nititur veritate alia praecognita 
tamquam principio; adeoque nisi aliqua sit veritas immediate 
cognita, cui ut principio innitantur cognitiones sequentes me- 
diatae, nulla omnino cognitio (per indicium) locum habere pot- 
est (vide supra cap. II.). Declaratio, quaenam sit in singulis 
cognitionibus mediatis veritas illa immediate cognita, est et di- 
citur resolutio cognitionis in sua principia. 

Omnis fidei proprie dictae assensus est necessario mediatus, 
adeoque nixus altero assensu immediato in veritatem aliquam , 
quae est principium seu obiectum formale, propter quod as- 
sensus fidei praestatur (supra cap. Il. $8. IIIL.). Inquisitio igitur 
et determinatio veritatis immediate cognitae, cui non amplius 
propter aliud distinctum motivum formale praestatur assensus , 
et quae est motivum formale assensus fidei divinae, dicitur ana- 
lysis actus Jidei seu resolutio assensus Jidei in sua principia 
(intestina). 

2. Veritas revelata quam credimus, e. g. tres esse personas 
divinas, est obiectum materiale Jidei. Assensus in veritatem re- 
velatam innititur veritati alteri praecognitae. Haec autem est 
duplex; u) quod Deus est infallibilis in cognoscendo et in re- 
velando (infinita scientia et veracitas, quae ut infinita maiestas 
et dignitas cui debeatur assensus, appellatur uno verbo aucto- 
ritas Dei et b) quod Deus hanc veritatem credendam e g. 
Trinitatem personarum revelavit. Utrumque complexum dicitur 
et est auctoritas Dei revelantis. Haec igitur auctoritas Dei re- 


velantis est ratio, propter quam creditur, seu est obiectum for- 
male fidei divinae. 

Omnis ergo actus fidei divinae necessario includit asr.cnsiim 
in tres veritates inter se distinctas; in veritatem ipsam  icvela- 
tam (in obiectum materiale), qui est formalis actus fidei; in 
auctoritatem Dei, et in existentiam talis revelationis divinae, 
qui posterior assensus in hanc utramque veritatem potest dici 
assensus in principia fidei. Sive iam hic actus sit duplex di- 
stinctus sive unicus complexus habens pro obiecto auctoritatem 
Dei hoc illudve revelantis; semper requiritur saltem ratione prior 
cognitio duplicis huius veritatis. Neque enim auctoritas Dei per 
se spectata nisi consideretur in revelatione huius determinatae 
veritatis, neque existentia revelationis nisi cognoscatur ut Dei 
infallibilis in sciendo et in revelando, potest esse ratio fide di- 
vina credendi hanc talem veritatem  revelatam. Unde in omni 
actu fidei est virtualis discursus, ut aiunt, seu assensus in unam 
veritatem propter duplicem veritatem aliam fpraecognitam, in 
quam assensus vel explicitus praecedit, vel implicite includitur 
in ipso actu fidei. 

3. De hac re numquam, multoque minus post definitiones 
s. Concilii Vaticani, debuisset esse inter viros catholicos disce- 
ptatio. Quid enim ? Nonne evidens est, fidem Deo revelanti hanc 
illamve veritatem, e. g. SS. Trinitatem aut Verbi incarnationem, 
praestari nullo modo posse, nisi in hunc articulum revelatum 
assensus mentis praestetur propter auctoritatem h. e. propter 
infinitam veritatem (in cognoscendo et in loquendo) Dei reve- 
lantis hunc ipsum articulum credendum ? Nonne omnes cate- 
chismi docent, et omnes fideles semper et ubique elicuerunt et 
eliciunt actum fidei hoc uno modo: credo hanc rem proposi- 
tam, hunc articulum e. g. tres esse divinas personas, Verbum 
esse incarnatum, quia Deus infinita veritas, qui nec falli nec 
fallere potest, hanc ipsam rem revelavit? Definitio s. Concilii 
tam lucida est, ut nullus ambiguitati locus relinquatur. * Fidem 
quae humanae salutis initium est, Ecclesia catholica profitetur, 
virtutem esse supernaturalem , qua , Dei aspirante et adiuvante 
gratia, ab ep revelata vera esse credimus, non propter intrin- 
secam rerum veritatem naturali rationis lumine perspectam, sed 
propter auctoritatem ipsius Dei revelantis, qui nec falli nec 
fallere potest ». « Si quis dixerit, fidem divinam a naturali de 
Deo et rebus moralibus scientia non distingui, ac propterea ad 
fidem divinam non requiri, ut revelata veritas propter aucto- 


Franzelin. De Divina Tradit, et Script. 

ritatem Dei revelantis credatur; anathema sit ». Cone. Vatic, 
sess. Ill. cap. 3. et de Fide can. 2. 

Jam vero evidens est, haec tria ad quae actus fidei referri 
dicitur, rem revelatam e. g. incarnationem Verbi, auctoritatem 
Dei qui nec falli nec fallere potest, factum Dei actu revelantis 
seu factum revelationis, esse tres veritates inter se omnino dis- 
tinctas. Porro declaratur: rem revelatam veram esse credimus, 
mentis ergo assensum praestamus in unam ex tribus illis veri- 
tatibus distinctis, propter duas alias veritates, nempe propter 
auctoritatem ipsius Dei revelantis, qui nec falli nec fallere 
potest; non propter auctoritatem Dei infallibilis tantummodo in 
se spectatam, nec propter factum revelationis spectatae seorsum 
ab auctoritate Dei infallibilis, sed propter auctoritatem Dei re- 
velantis, qui nimirum non solum possit revelare veritates, sed 
qui actu revelet hanc veritatem credendam, adeo ut auctoritas 
Dei infinitae et substantialis veritatis veluti informet factum re- 
velationis seu verbum Dei. 

Nam a) veritati infinitae tantummodo in se spectatae nec 
debet nec potest in ordine ad revelationem alius mentis assensus 
praestari nisi hic universalis: quidquid Deus veritas revelaverit, 
necessario verum est et credendum a ratione creata increatae 
veritati penitus subiecta. Hic autem, facto revelationis nondum 
supposito, tandem est assensus conditionatus: si Deus veritas 
aliquid revelet, id necessario verum est ac credendum ; nullate- 
nus autem est aut esse potest assensus absolutus in hanc illamve 
veritatem e. g. in Trinitatem personarum aut Verbi incarnatio- 
nem. Hinc s. Thomas concedit, etiam infideles tenere, « quod 
Deus (si loquitur) non loquitur nisi verum » ; sed discrimen 
inter fidelem et infidelem in eo ponit, quod infidelis « non cre- 
dit Deo in homine (actu) loquenti ». 3. dist. 23. q. 2. sol. 2. 
ad 3. Pariter Angelicus velut unum inclusum in altero coniun- 
git haec duo, « adhaerere Dei loquentis testimonio, in quo in- 
fallibiliter veritas invenitur » ; et « adhaerere veritati, quae in 
divina cognitione consistit ». S. Th. de Veiitat. q. 14. a. 8. O. 
Ex altera igitur parte b) ratio credendi fide divina (ut per se 
patet) non est nec concipi potest testimonium, nisi formaliter 
spectatura ut revelatio seu verbum ipsius Dei. « Ego dedi eis 
sermonem fuum... sanctifica eos in veritate, sermo tuus veritas 
est... non pro eis autem rogo tantum, sed et pro eis qui ere- 


dituri sunt per verbum eorum in me » (i) (per verbum qn<»<l 
eis a Christo, et Christo, licet aliter, a Patre datum est), lu. XVII. 
14. sqq. « Cum accepissetis a nobis verbum auditus »&» (a), 
accepistis illud non ut verbum hominum, sed, sicut est vere, 
verbum Dei ». i. Thess. II. i3. Porro c) cum actus fidei a nobis 
ipsis eliciatur (interne aspirante et adiuvante gratia Dei), sane 
non possumus propter auctoritatem Dei revelantis, qui necfalli 
nec fallere potest, credere vera esse ab eo revelata, e. g. my- 
steria Trinitatis aut incarnationis Verbi, nisi quatenus nobis co- 
gnita est auctoritas Dei (actu) revelantis, propter quam credi- 
mus. « Obiectum formale munus obiecti excercere non potest.... 
nisi ab intellectu cognoscatur sub illa ratione, sub qua potest 
illum movere, quia ab obiecto incognito non movetur intelle- 
ctus ». Suarez disp. 3. sect. 6. n. r. Adeoque Deus veritas in- 
falibilis, et Deus credendas veritates actu per verbum suum 
revelans est ratio obiectiva, eademque nobis per cognitionem 
(supernaturalem) applicata est ratio formalis in nobis (subie- 
ctiva), propter quam credimus vera esse ab eo revelata (3). 


(r) Ayixaov aüroü; : rf, iXrfizf. Nunc in editione recepta legitur iv 
-f, iXrft-f jou, sed hoc pronomen omittunt codices antiquissimi; versiones 
Vulgata, Itala, Gothica, Sahidica; Patres plures graeci et latini. Ait ergo: 
sanctifica eos in ipsa verilate (tv rf, àXtjOeia); Filius autem cum Patre est ipsa 
veritas : « ego sum veritas » q stiXr(Oa« Io.XIV.6. Unde subdit (XVII. 21.25.): 
« sicut tu Pater in me, et ego in te, ut et ipsi in nobis unum sint... ego 
in eis, et tu in me, ut sint consummati in unum ». Pater ergo et Filius 
est ipsa veritas », atque hinc « sermo tuus (quem dedisti mihi) ve- 
ritas est » áXfj0.-a tsrt, quia nimirum est sermo ipsius veritatis. -f 
Hic sermo a Patre principio datur Filio in aeternitate generando (veritas 
a veritate), in temporis plenitudine (secundum humanitatem) mittendo ; a 
Filio misso datur Apostolis, et fit verbum ipsorum ut legatorum Dei, ma- 
nens tamen verbum Dei veritatis; et per hoc ipsum verbum a Patre, a 
Christo, ab Apostolis communicatum credituri sunt, quotquot sunt fideles 
sanctificandi in veritate. « Ego dedi eis sermonem (tuum róv Xóyov «jov).. 
sicut tu me misisti in mundum, et ego misi eos in mundum.... pro eis 
(rogo), qui credituri sunt per verbum eorum (5ii tou Xóyou aürtSv) in me ». 

(2) Ilapakap ivreç Xóyov àxoïjç ttap' 7ipOv rod Otou. Credidistis accipientes 
verbum auditus a nobis quidem, at non auditus nostri sed Dei, adeoque 
obedientes per nos ministros audivistis Deum. 

(5) Conferri potest quod docere solent theologi, Deum summum bo- 
num in se esse nostram beatitudinem obiectivam, idem summum bonum 
possessum seu possessionem (visione et fruitione) summi boni esse nostram 
beatitudinem formalem. Vide Tract, de Deo th. XXIX. 

Haec non video, quomodo a quopiam theologo in dubium 
vocari queant, cum sint quoad rem ipsam doctrina catholica a 
s. Concilio Vaticano iterum declarata ac definita. Quare indu- 
bitatum est, quod diximus, assensum fidei proprie dictae ne- 
cessario ex ipsa sua essentia esse assensum mediatum, h. e. as- 
sensum in unam veritatem propter veritatem aliam, eamque non 
modo obiective existentem, sed etiam subiective cognitam, cui 


ipse formalis actus fidei innititur: « revelata vera esse credimus 
propter auctoritatem Dei revelantis ». Quod idem ita exprimit 
s. Thomas. « Fides de qua loquimur, non assentir alicui, nisi 


quia est a Deo revelatum; unde ipsi veritati divinae (nimirum 
revelanti, ut habet membrum antecedens) Jides innititur tam- 
quam medio ». S. Th. 2. 2. q. l. a. i. 

4. Nomine discursus in actu fidei, de quo nunc iterum qui- 
dam theologi multa minus recte disserunt, non intelligitur aliud 
quam assensus in unam veritatem propter cognitam veritatem 
aliam, quoniam nimirum una nobis non patefit nisi per alteram. 

Si uno actu mentis praestatur assensus uni veritati propter 
alteram, quoniam una, e. g. incarnatio Filii Dei, patefit ac velut 
nobis illuminatur per cognitam alteram, videlicet per infallibi- 
lem veritatem hoc mysterium revelantem, hunc dicimus discur- 
sum virtualem ; si actibus distinctis assensus praestatur in in- 
fallibilem auctoritatem Dei, in existentiam verbi Dei revelantis 
hoc mysterium, ac denique propter auctoritatem Dei revelantis 
in ipsum hoc mysterium, appellatur discursus formalis. (Vide 
Card, de Lugo disput. 7. sect, i.) Igitur in omni actu fidei 
proprie dictae saltem virtualis discursus continetur eo ipso, quod 
a Deo revelata vera esse credimus propter auctoritatem ipsius 
Dei revelantis. « Quid enim est discursus virtualis circa incar- 
nationem, nisi moveri ab auctoritate divina ad illam credendam; 
aut quomodo potest divina auctoritas movere ad credendam in- 
carnationem, nisi quatenus apparet talis connexio inter unam et 
alteram, ut non possit esse Deus summe verax revelans incar- 
nationem, quin incarnatio vera sit? » Card, de Lugo disput. 7. 
sect. i. n. 7. « Actus fidei licet videatur simplex, in illo in- 
cluditur virtualis discursus ». Suarez disput. 3. sect. 12. n. io. 

Huiusmodi discursus virtualis, videlicet ab una veritate co- 
gnita et propter eam veritatem quam praecognoscimus (saltem 
ratione prius), ascensus ad aliam veritatem, quae unice per 


xg. m 
illam nobis patefit, hic inquam discursus virtuali* profiMx .l.! 
claratur in doctrina Concilii, qua dicitur « ad fidem divinam 
requiri, ut revelata veritas propter auctoritatem Dei terebinti* 
credatur ». Nam « illud propter significat connexionem, alioquin 
non crederetur unum propter aliud », ut recte monet de Lugo 
disp. i. sect. 13. n. 2g3. 

5. Recentiores quidam theologi, plus minusve pervertendo 
aliorum sententias, magna contentione demonstrandum sibi esse 
putant, actum fidei non esse « logicam conclusionem ». Non 
est otium novas horum theologorum sententias examinandi (i); 
sed ne quos supponunt et impugnant errores « conclusionis lo- 
gicae », nobis aut veteribus theologis tribuant, tria adhuc, licet 
per se clara, animadvertam. 

a) In analysi actus fidei non agitur de « iudicio practico », 
quod fidem antecedit, dum ex motivis credibilitatis homo iu- 
dicat, has veritates esse credibiles et credendas tamquam a Beo 
infallibili veritate revelatas. Videtur recens theologus impugnando 
« conclusionem logicam », statum quaestionis ita exhibere, ac 
si Card, de Lugo aut quispiam alius umquam dixisset, infide- 
lem ex motivis credibilitatis efformare iudicium practicum, rem 
propositam esse credibilem et credendam, atque inde per « con- 
clusionem logicam » consequi actum fidei. At profecto id nemo 
veterum theologorum umquam dixit, nec quispiam mente sana 
dicere potest. Ex eo enim iudicio practico non sequitur « con- 
clusio logica »: est officium credendi, ergo Deus est trinus per- 
sonis, quia ipse Deus veritas hoc revelavit ; sed « conclusio lo- 
gica » foret tantummodo haec: ergo nisi libera voluntate incli- 
nem intellectum ad fidem propter auctoritatem Dei revelantis, 
quae mihi satis proposita est, violo meum gravissimum officium 
erga Deum, meque expono aeternae damnationi. Quaestio itaque 
non est de actibus, qui antecedunt, nequaquam vero ingrediuntur 
ipsum actum fidei; sed in ipsa fide, dum iam credimus ve- 
ritatem revelatam non sane propter motiva credibilitatis, sed 
propter auctoritatem Dei revelantis, quaeritur, utrum et quis sit 
ordo obiectorum fidei, in quae assentimur sive uno actu com- 


(1) Id accurate et plene praestitum est a viro de theologia et philoso- 
phia optime merito P. losepho Kleutgen in Appendice (fasciculo III.) ad 
sua Opera insignia « de Theologia et Philosophia antiquitatis ». 


plexo sive pluribus actibus distinctis. Hic igitur dicimus, assen- 
sum fidei in rem revelatam inniti veritati alteri, quae in ipso 
actu fidei praecognoscitur, quod Deas infallibilis hanc rem cre- 
dendam revelavit; atque ideo formalem fidei assensum non esse 
nec posse esse immediatum, sed necessario esse mediatum  ni- 
pote praestitum propter veritatem aliam (prioritate rationis) 
praecognitam (i). 


Gi) Theologus qui nuper multis disputavit contra « conclusionem logi- 
cam », considerat assensum fidei in relatione ad antecedens iudicium pra- 
cticum de credibilitate et officio credendi, ac per illud iudicium ait praesentari 
rem credendam ad eum modum, quo in iudicio immediate evidenti (e. g. 
idem non potestsimul esse et non esse) sese habet apprehensio terminorum. 
Unde concludit: « assensus fidei secundum suum characterem logicum non- 
est assensus mediatus, sed considerandus est et habendus ut assensus imme- 
diatus ». At profecto haec totum statum quaestionis pervertunt, et in se 
vera non sunt, nec video quo sensu intelligi queant. Iudicium illud practicum 
praesupponitur quidem ante actum fidei, sed ipsum formalem assensum fidei, 
de cuius elementis quaeritur, non ingreditur; et si ingrederetur, profecto 
non se haberet per modum apprehensionis terminorum in iudicio evidenti, 
sed ut iudicium de una re ad iudicium connexum de alia re. Verum ut di- 
ximus, quaestio est de elementis ipsius actus fidei, dum revelatam verita- 
tem credimus (atque adeo ei assensum  praestamus) « non propter intrin- 
secam rei veritatem perspectam, sed propter auctoritatem Dei revelantis ». 
Ubi sane auctoritas Dei revelantis non solum obiective ut existens, sed 
etiam subiettive a nobis per assensum apprehensa, enuntiatur ab ipso Con- 
cilio Vaticano ut causa h. e. ut ratio, propter quam assensum praestamus 
veritati revelatae. Atque adeo veritas una (seu potius duplex, Deus infalli- 
bilis actu revelans) assensu (supernaturali) apprehensa, nobis est ratio pro- 
pter quam assentimur (formali actu fidei) veritati alteri (e. g. Verbum esse 
incarnatum); qui proinde assensus fidei essentialiter est mediatus. 

Unde etiam nec sequi possumus, nec (ingenue fateor) intelligere valeo 
doctrinam aliquot theologorum, qui « discursum  virtualem » in actu fidei 
excludi putant hac ratione. « Cum divina revelatio non sit causa rei reve- 
latae, sed pura attestatio, neque fidelis credens perspiciat ullam colligatio- 
nem inter revelationem et rem revelatam ; sed revelatio sit quasi lux sub 
qua rem revelatam cognoscit, et fidelis immediate credat ratione divini te- 
stimonii : ideo sicut oculus videndo colores media luce, non discurrit vir- 
tualiter etiam ex parte obietti; ita neque fides credendo ratione divini te- 
stimonii ». Card. Gotti de Fide q. I. dub. IV. $ 2. n. 12. Profecto divina 
revelatio non est quidem causa efficiens rei revelatae, sed est tamen creden- 
tibus causa obiettiva seu ratio, et quidem unica, per quam eis manifestatur 
veritas rei revelatae, et propter quam cognitam assentiuntur credendo rei 
revelatae, ut verae. Unde fidelis non quidem perspicit colligationem ut inter 
causam et effectum, sed profecto perspicit in omni actu fidei saltem virtua- 

&) Videntur adversarii quandoque ita disputare, ac si quamdio 
esset, an actus fidei sit logicus in veritatem consequent ni as- 
sensus propter naturaliter perspectam legitimam consequentiam. 
Huius enim erroris suspicionem videtur obtrudere illa saepi' Ke 
petita monitio: actum fidei non esse « conclusionem logicam 
At illi ipsi theologi, qui docent in actu fidei esse aut esse posse 
discursum formalem (ut Card, de Lugo, Vasquez et alii), hu- 
iusmodi absurditatem « conclusionis logicae » numquam som- 


niarunt. Nimirum mens elevata per lumen fidei tenet firmitate 


liter mente sua credente colligationem absolute necessariam inter attestatio- 
nem Dei qui nec falli nec fallere potest, et inter veritatem rei quam atte- 
statur. « Non potest credi fide certa, nisi credatur certo propter auctoritatem 
Dei, nisi credatur certo (id est teneatur firmissime) connexio auctoritatis 
divinae cum veritate mysterii revelati ». Card. De Lugo disp. 7. sect 3. 
n. 40. Porro similitudines a nobis excogitatae non sunt probationes, sed 
possunt adhiberi ad veritatem aliunde demonstratam illustrandam, si rite 
usurpentur; si vero applicentur praepostere, nec probant nec illustrant, sed 
obscurant et pervertunt. Oculus sane non visa luce procedit ad visionem 
corporis, sed corpus reflectendo lucem in oculum imaginem sui efibrmat; 
unde haec similitudo potest adhiberi ad illustrandum modum, quo verum 
ex intrinseca sua ratione menti nostrae sese manifestat. Quoad fidem vero 
valet, quatenus nihil potest esse obiectum fidei, nisi quod nobis manife- 
statur ac velut illuminatur testimonio divino. (S. Th. Verit. q. 14. a. 8. ad 4.) 
At testimonium Dei non illuminat rem revelatam ita, ut haec ex intrinseca 
sua ratione nobis illucescat, (quod fiet in lumine gloriae); in actu enim 
fidei mens non assentitur rei propositae propter perspectam eius rationem 
intrinsecam (qui non esset actus fidei), sed unice propter auctoritatem Dei 
revelantis, quae est ratio rei illi e. g. facto incarnationis extrínseca, et ve- 
ritas distincta ; adeoque « fides credendo ratione divini testimonii », asseti 
titur uni veritati ita, ut hic assensus totus innitatur alteri veritati tamquam 
rationi, propter quam assentitur. Hic autem est assensus mediatus, huneque 
nos appellamus discursum virtualem. Fidelis « immediate credere ratione 
divini testimonii » dici utique potest, quatenus non aliud est medium (sub «j1I0)) 
non alia obiectiva formalis ratio credendi praeter testimonium Dei revelan- 
tis; at per hoc ipsum assensus non est immediatus, quia non est ex ipsa 
rei veritate intrinsecus perspecta, sed rmediatus quia est ex infallibili testi- 
monio extrínseco. Hoc modo etiam s. Thomas indicat in fide esse discur- 
sum. Primam enim ex rationibus cur Apostolus (Heb. XI. 1.) fidem dicat 
argumentum, Angelicus hanc assignat: « Argumentum quandoque signi- 
ficat ipsum actum rationis discurrentis de principiis in conclusiones... | ides 
potest dici argumentum primo (hoc) modo (nempe ut actus discurrens), in 
quantum ratio assentii alicui ex hoc, quod est a Deo dictum, et sic « v aucto- 
ritate dicentis efficitur assensus in credente; quia etiam in dialecticis aliquod 
argumentum ex auctoritate sumitur ». S. Th. de Verit. q. 14. a. 2. ad 9. 

super omnia tum veritatem Dei essentialiter infallibilem tum 
existentiam divini testimonii (obiectum formale fidei) de re cre- 
denda (obiecto materiali fidei), seu in complexu auctoritatem 
Dei, actu hanc veritatem credendam revelantis. Hoc est quod 
s. Thomas dicit a intellectu adhaerere veritati, quae in divina 
cognitione consistit », et « adhaerere alicui testimonio, in quo 
infallibiliter veritas invenitur ». S. Th. Verit. q. 14. a. 8. O. 
In qua quidem adhaesione iam implicite continetur adhaesio ad 
ipsam rem revelatam testimonio, sicut assensus in praemissas 
continet implicitum assensum in consequens. At non ideo fide- 
lis assentimi- rei divino testimonio propositae, quia naturali ra- 
tione regulas logicas earumque firmitatem perspicit; sed intel- 
lectus ex imperio voluntatis sub lumine gratiae supernaturaliter 
et firmitate super omnia adhaerens testimonio Dei revelantis 
qui nec falli nec fallere potest, propter auctoritatem Dei atte- 
stantis in particulari hanc illamve veritatem, ut propter ratio- 
nem formalem assentiendi, sub eodem lumine gratiae assentitur 
etiam veritati a Deo revelatae. Eodem igitur actu supernaturali 
quo tenet infallibilem revelationem Dei ut motivum formale cre- 
dendi veritatem revelatam, etiam tenet connexionem  infallibilis 
revelationis cum veritate rei revelatae; nam esse motivum  for- 
male credendi veritatem, et habere hanc connexionem  necessa- 
riam cum veritate credenda unum idemque est. Esse autem 
necessarium ad divinam fidem, ut revelata veritas propter au- 
ctoritatem Dei revelantis credatur, constat apud omnes catho- 
licos et a s. Concilio iterum declaratum est. (Vide de Lugo 
disput. 7. sect. 3.) 

c) Postremo disceptatio ista ac cautio contra « conclusionem 
logicam » ita doctrinam theologorum quos impugnat, exhibere 
videtur, ac si illi actum fidei reducerent ad conceptus quosdam 
abstractos veritatum, atque ita tandem non Deus vivus veritas 
revelans, sed conceptus abstractus in mente nostra tamquam 
logicum antecedens intelligeretur motivum formale assentiendi 
logico consequenti. Unde doctrinam Cardinalis de Lugo et alio- 
rum redigi dicunt ad « conceptionem logicam et mechanicam », 
qua corrumpatur « indoles transcendentalis propria ac necessaria 
fidei, ut sit elevatio ad intimam unionem cum Deo ». Verba 
haec ne significationem urgendo graviores errores eis adscríbete 
cogamur, ad hunc sensum reducenda videntur. Fides transcen- 

dit modum naturalem cognoscendi; neque enim inuiiiim pio 
priis viribus rationis in cognoscenda veritate, sed stipei n.mn ull 
firmitate innititur atque ita unitur veritati ipsius Dei levclam 
tis (i). Quoniam hanc « indolem transcendentalem » divinile li- 
dei Card, de Lugo et alii viri docti a recenti, de quo agimus, 
theologo impugnati corrumpere dicuntur, videtur consequi con- 
tra eos accusatio nimis gravis, ac si illi tum  generatilo super- 
naturalem indolem fidei in discrimen vocarent, de quo paulo 
ante diximus, tum speciatim reducentes fidem « ad logicum et 
mechanicum modum concipiendi per conclusiones logicas » in 
credendo non inniterentur substantiali increatae veritati revelanti; 
sed conceptu in mente etformato tamquam motivo formali « per 
logicam conclusionem » inducerentur ad tenendam veritatem 
aliam ex illo conceptu consequentem. 

At profecto haec posterior obiectio, quam iam olim factam 
Card, de Lugo commemorat (disp. 7. sect. 2. n. 23. cf. sect. 3. 
n. 38.), totum modum humanum cogitandi et cognoscendi sus- 
que deque vertit. Nimirum  infallibilem veritatem et revelatio- 
nem Dei ut certam et realiter existentem non possumus concipere, 
nisi mentis iudicio (quod in actu fidei elicitur sub lumine gra- 
tiae et viribus supernaturalibus), sicut eam enuntiare non pos- 
sumus nisi aliqua propositione et affirmatione ; illud autem cui 
adhaeremus et cui innitimur in credendo, non est conceptus 
noster ac nostrum iudicium, sed ipsa substantialis veritas actu 
revelans, quam iudicio nostro supernaturali apprehendimus ut 
realiter existentem. Haec ergo infallibilis veritas revelans est 
motivum formale sub quo rem ab illa revelatàam veram esse 
credimus. Et eodem modo id quod credimus, est res ipsa re- 
velata e. g. SS. Trinitas, quam tamen credere seu (ut loquitur 
Augustinus) cum assensu cogitare! non possumus nisi aliquo 
(supernaturali) mentis nostrae iudicio. « Actus credentis non ter- 
minatur ad enuntiabile, sed ad rem ; non enim formamus enun- 
tiabilia, nisi ut per ea de rebus cognitionem habeamus, sicut 
in scientia ita et in fide ». S. Th. 2. 2. q. 1. a. 2. 


(1) « Neque hominis neque angeli testimonio assentire infallibiliter in 
veritatem duceret, nisi quantum in eis loquentis Dei testimonium conside- 
ratur; unde oportet quod fides quae virtus ponitur, faciat intellectum ho- 
minis adhaerere veritati, quae in divina cognitione consistit, franscendendo 
proprii intellectus veritatem ». S. Th. de Verit. 1. c. 

6. Supposita iam doctrina catholica a s. Concilio iterum 
definita, « revelatam veritatem propter auctoritatem Dei reve- 
lantis credendam esse », magna oritur quaestio, quae non qui- 
dem apud veteres, sed inter paulo recentiores theologos inde a 
saeculo XVI. magnis contentionibus habita est, et nunc iterum 
a nonnullis excitata , quomodo haec ipsa veritas auctoritatis et 
locutionis Dei cognoscenda sit. Si utraque cognoscitur per se 
ipsam, atque adeo assensus in illam est immediatus, in ea si- 
stit analysisfidei tamquam in ultimo principio. Si autem etiam 
illa utraque veritas vel alterutra cognoscitur per aliam veritatem 
tamquam per principium formale, propter quod assensus prae- 
statur, atque ita assensus est mediatus, ulterius quaeratur opor- 
tet, quaenam sit illa altera veritas praecognita, donec perveniatur 
ad assensum aliquem immediatum, non amplius praestitum pro- 
pter aliam distinctam veritatem, cui tamquam principio ac motivo 
innitatur. (Cf. supra cap. lll. $ I. n. į.) 

Si assensus praecedens in obiectum formale fidei dicitur esse 
mediatus et praestitus propter veritatem aliam  praecognitam, 
difficillimum erit illam definire, quaenam sit, et quomodo tum 
non admittatur progressus in infinitum, quin umquam perve- 
niatur ad ultimum assensum immediatum. Si vero dicitur uter- 
que ille assensus esse immediatus, duplex oritur difficultas; nam 
primum videbitur esse assensus ex solis viribus rationis et ideo 
naturalis, quod nullo modo potest admitti; tum vix concipi 
posse videtur, quomodo iste assensus, praesertim quoad existen- 
tiam revelationis seu locutionis Dei, sit immediatus. De hoc ergo 
utroque in primis dicendum est. 


II. De cognoscenda auctoritate Dei. 


i. Assensus fidei divinae est ontologico supernaturalis, ut- 
pote proportione respondens visioni beatificae in patria velut 
inchoatio suae perfectioni (cap. lll. $ 11). Unde fides dicitur 
divina ad distinctionem fidei humanae non solum obiective ra- 
tione obiecti formalis et ratione obiecti principis materialis, quod 
Deus est; sed etiam subiective ob rationem intimam superna- 
turalem actus ipsius. Porro ex ipsa hac supernaturali ratione 
assensus eliciti viribus supernaturalibus est etiam supernatura- 
lis firmitas adhaesionis; pia enim voluntas elevata per gratiam 

imperat adhaesionem in veritatem revelatam aestimative super 
omnid, et formalis adhaesio ipsius intellectus supci natui ulcm 
firmitatem habet ex elevatione intellectus per superadditas vires 
gratiae; quae quidem duplex ratio elevationis est tum per su- 
pernaturalem infusum ac permanentem habitum fidei, tum pei 
gratiam actualem (auxilium transiens) illuminationis in intel- 
lectu et inspirationis in voluntate. (Cf. Cone. Arausic. II. can. 7. 
Concil. Vatican, cap. 3.) Quoniam vero formalis assensus fi- 
dei includit, et tamquam principium cui innititur, supponit as- 
sensum in obiectum formale (in auctoritatem Dei revelantis) ; 
etiam hic assensus, quatenus ingreditur actum fidei, supernatu- 
ralis sit oportet, et per vires gratiae firmissimus aestimative su- 
per omnia. Neque enim formalis assensus fidei supernaturalis 
posset velut principio inniti assensui naturali inferioris ordinis 
et minoris firmitatis. 

Haec fuit ratio Suarezio, ut ipsemet latetur (disp. 3. sect. 6. 
n. 6.), cur putaverit ipsum assensum in auctoritatem Dei lo- 
quentis necessario debere esse per formalem actum fidei propter 
auctoritatem Dei loquentis. Ex una scilicet parte statuit princi- 
pium, ante formalem actum fidei non dari cognitionem super- 
naturalem; ex parte altera certum est, illum assensum in au- 
ctoritatem Dei loquentis debere esse supernaturalem ; unde con- 
sequens erat, hunc assensum esse formalem actum fidei. Hoc 
vero si ita intelligatur, ut auctoritatem Dei revelantis necesse 
sit in omni actu fidei iterum credere ob formale motivum lo- 
cutionis Dei revelantis suam auctoritatem et suam locutionem ; 
sane manifestissime inducitur progressus in infinitum, quin um- 
quam ad aliquem assensum immediatum perveniatur. Cf. supra 
cap. III. § I. Unde ita intellectam doctrinam Suarezii (l. c. n. 8.), 
ubi ostendere conatur assensum in auctoritatem Dei esse actum 
fidei et nihilominus esse assensum immediatum, Cardinalis de 
Lugo paulo acrius refellit. « Quantumcumque hoc explicetur, 
inquit, totum est ludere verbis, cum numquam assensus redu- 
catur ad aliquem assensum immediatum alicuius obiecti, cui 
non propter aliud sed propter se ipsum assentiamur , quod ta- 
men in omni assensu intellectuali necessarium est ». Lugo de 
Fide disp. I. sect. 6. n. 82. 

Sane, si verba Suarezii urgeantur in sua propria significatione, 
qua fateor ea intelligi a theologis tum approbatoribus tum im- 

pugnatoribus mirae istius opinionis, nimis manifesto aut pro- 
cessum in infinitum inducunt, aut involvunt contradictionem ; 
nec etiam a recentissimis defensoribus opinionis Stiarezianae 
quidquam prolatum reperio validum ad elucidationem, nisi quod 
tandem coincida! cum nostra sententia, intellectum nempe per 
habitum et lumen fidei, supernaturali assensu adhaerere primae 
veritati non ut obiecto materiali propter testimonium ut obie- 
ctum formale, sed propter se ipsam quatenus se sistit et ma- 
nifestat in ipso actu supernaturalis revelationis , adeo ut haud 
secus ac in veritatibus per se cognitis, obiectum materiale as- 
sensus identificetur cum obiecto formali (cap. IIl. 8 IL). Non 
assero, hanc esse ipsam doctrinam Suarezii; sed aio eius doctri- 
nam, recisis contradictionibus, ad hanc sententiam reducendam 
esse, quod si fiat, duumviri Suarezius et Card, de Lugo, ex- 
plicationibus utriusque coniunctis, splendidam exhibent veritatis 
illustrationem. 

2. Doctrina Suarezii, quae nisi temperetur, ut dixi, pro- 
cessum in infinitum aut contradictionem continet, ad haec ca- 
pita revocatur. Concedit, obiectum formale fidei propter quod 
creditur , et obiectum materiale quod propter illud creditur, 
saltem ratione inter se distingui. Obiectum formale in omni 
actu fidei divinae est testimonium primae veritatis (Dei) cogni- 
tum ; obiectum materiale est omne et solum illud, de quo te- 
statur. Ergo essentiale est in omni actu fidei, ut cognitione uti- 
que supernaturali praecognoscatur (saltem ratione prius), tum 
Deum esse veritatem infallibilem in cognoscendo et in loquendo 
(nec falli nec fallere posse); tum Deum hanc veritatem e. g. in- 
carnationem Verbi revelasse, quia hoc utrumque praecognitum 
est unicum et necessaiium obiectum formale, propter quod cre- 
ditur obiectum materiale, e. g. incarnatio (t). 


Gi) « Deus sub ratione primae veritatis non potest exercere, ut sic di- 
cam, munus obiecti formalis fidei, nisi a credente cognoscatur ut testis in- 
fallibilis in loquendo; nam illud est obiectum formale assentiendi, in quod 
ultimo resolvitur assensus tamquam in primum motivum assentiendi; unde 
huiusmodi obiectum tunc censetur actu exercere munus obiecti, quando 
movet et de se sufficienter inclinat intellectum ad assentiendutn. Hoc autem 
praestare non potest, nisi ab intellectu cognoscatur sub illa ratione, sub 
qua potest illuni movere, quia ab obiecto incognito non movetur intelle- 
ctus. Ad credendum ergo necessarium est, ut qui credit Deo, efiam cogno- 

lam vero post declaratam et demonstratam liane lucidissi- 
mam doctrinam, idem Suarezius contendit, illam praecognitionem 
tum veritatis Dei tum existentis revelationis, quae ut fundamen- 
tum ct motivum formale supponitur in omni actu fidei, esse et 
ipsam per actum fidei. Proinde in hoc actu fidei, quem possu- 
mus dicere fundamentalem, dum credo Deum esse veritatem, 
unice propter testimonium, quo dicit se esse veritatem, neces- 
sario iterum distinguitur saltem ratione obiectum formale, pro- 
pter quod credo, nempe testimonium  infallibilis veritatis reve- 
lantis, se esse veritatem , et obiectum materiale, nempe Deum 
esse veritatem, quod credo propter testimonium. Sine hac enim 
distinctione nullus concipi aut esse potest actus fidei qui, fatente 
Suarezio, essentialiter est assensus in rem revelatam propter in- 
finitam veritatem revelantem. Primus ergo actus fundamentalis 
esf. credo Deum esse infallibilem veritatem (obiectum materiale), 
quia Deus infallibilis veritas hoc revelavit (obiectum formale). 


scat Deum esse omnino testem veracem, qui nec falli nec fallere potest... 
Certitudo fidei tota nititur in suo obiecto formali, atque adeo in cognitione 
eius; nam ut cognitum movet ad credendum ». Haec Suarez docet de ea 
quae in omni actu fidei necessaria est, cognitione obiecti formalis, quate- 
nus hoc obiectum constituitur infallibili veritate Dei (disp. 3. sect. 6. 
n. i. 6. 7). Nec minus clare asserit in omni actu fidei necessariam su- 
pernaturalem praecognitionem (prioritate rationis) obiecti formalis, quatenus 
hoc obiectum est ipsa actualis revelatio. « Dependentia fidei et certitudo 
eius ab hoc principio, Deus dicit hoc, non est minor quam sit dependentia 
eiusdem fidei ab alio principio, Deus est verax; ergo si evidentia (naturalis) 
ilius principii non sufficit ad obiectum fidei, nec potest sufficere humana 
credulitas divinae revelationis (sed requiritur supernaturalis cognitio exi- 
stentiae revelationis)... Revelatio divina non quomodocumque est ratio 
obiectiva, sed tamquam medium et motivum credendi. Credimus enim 
mysteria fidei, quia Deus nobis illa revelavit; impossibile autem est ali- 
quid esse motivum assentiendi, nisi sit cognitum; ergo qui credit aliquid, 
quia dictum a Deo, necesse est ut cognoscat et iudicet Deum id revelasse 
seu dixisse... Supra ostensum est, cognitionem primae veritatis et quod non 
possit fallere, necessariam esse ad credendum aliquid tamquam | certum pro 
pter testimonium eiusdem veritatis; ergo non minus necessarium est prae- 
cognoscere, ipsam primam veritatem hoc vel illud credendum asseruisse. Pro- 
batur consequentia, quia non minus pendet assensus jidei ab hoc principio 
quam ab illo, et quia parum nobis confert ad credendam hanc vel illam 
propositionem, quod Deus in se verax sit, nisi cognoscatur ipsam primam 
veritatem suo testimonio talem propositionem confirmasse ct quasi infor- 
masse ». ibid. sect. 12. n. 4. 6. 

Hoc obiectum formale quod enuntiatur in propositione causali, 
ex ipsius Suarezii diserta doctrina praecognoscitur prioritate ra- 
tionis ante assensum formalem fidei, qui huic ipsi veritati prae- 
cognitae innititur tamquam suo medio (ut ipse loquitur). Porro 
haec praecognitio debet iterum esse actus fidei, quoniam est 
praecognitio obiecti formalis fidei, quod ex sententia Suareziana 
praecognoscendum est per actum fidei. Proinde secundus hic 
fundamentalis actus fidei denuo resolvitur in obiectum formale 
praecognoscendum alio actu fidei, atque ita in infinitum, a) Credo 
ss. Trinitatem, quia Deus infinita veritas eam revelavit; i») credo 
Deum esse infinitam veritatem, et credo Deum revelasse Trini- 
tatem, quia Deus dicit se esse infinitam veritatem, et se reve- 
lasse Trinitatem; c) credo Deum hoc utrumque dixisse iterum 
propter testimonium, quo dicit se dixisse; et hoc testimonium 
iterum credo propter testimonium ratione distinctum; necessa- 
rio enim (ut diximus et Suarez fatetur) omnis actus fidei habet 
obiectum formale propter quod creditur, saltem ratione distin- 
ctum ab obiecto materiali, quod creditur. Atque ità numquam 
ad terminum  peivenitur, nisi sistatur tandem in amplectenda 
veracitate et locutione Dei non propter testimonium ratione dis- 
tinctum, quod sit motivum assensus, ac proinde non per for- 
malem actum fidei, sed per assensum immediatum in veracita- 
tem Dei et existentiam locutionis Dei sese per se ipsam sistentem 
cognoscibilem intellectui (elevato lumine gratiae). 

3. Perspexit sane doctor eximius absurditatem huiusmodi 
processus in infinitum, quae suae doctrinae subesse videbatur. 
In explicatione autem qua illam amoliri conatur, ita loquitur, 
ut vel suis ipsis principiis de analysi actus fidei contradicat, vel 
tandem quoad rei summam, licet verbis obscurioribus, illud ipsum 
sibi velit, quod postea Card, de Lugo luculentissime declaravit. 
Explicatio Suarezii ita habet: « Si comparetur obiectum foi male 
ad materiale, sic ordine naturae (si utrumque cognoscitur diver- 
sis actibus) vel rationis (si utrumque cognoscitur uno actu com- 
plexo) supponitur obiectum formale cognitum ad materiale.... 
Si vero obiectum formale et materiale cognitum sit idem (sci- 
licet eadem res sub diversa tamen ratione), ut quando directe 
credo Deum esse primam veritatem, propter se ipsum et quia 
ipsemet hoc dixit, tunc multo minor est prioritas naturae, sed 
rationis sufficit per quandam reflexionem, quae virtualiter in 

ipsomet actu includitur, atque etiam in obiecto, quin (Ileus) 
dicendo verum, consequenter dicit se esse veracem in eo, quod 
dicit, ut explicavi.... Neque repugnat huic fidei ille modus ie 
solutionis, qui obiicitur (i), sive illa resolutio fiat medianti: dis 
cursu sive absque illo; semper enim fatendum est, resolutionem 
fieri ex obiecto materiali ad formale; ipsum autem formale ob- 
iectum non in aliud resolvitur, sed per se ipsum creditur, quia 
potest de se ipso testificari, et ita in se ipso reflectitur, et tali 
modo de se testificatur, ut faciat credibilia non solum alia quae 
dicit, sed etiam quae de se ipso testificatur, quod pertinet, ut dixi, 
ad infinitam excellentiam divinae veritatis ». Disp. 3. sect. 6. n. 8. 

Imprimis non est quaestio, utrum Deus sive explicite sive 
implicite (in omni actu revelationis) etiam revelaverit se esse 
veracem (de quo Suarez hic agit), et se revelasse mysteria (de 
quo alio loco inferius disputat). Concedimus sane haec esse re- 
velata, et proinde posse et debere credi formali actu fidei pro- 
pter auctoritatem Dei revelantis, sicut dicimus, ipsam existen- 
tiam Dei fide credendam esse etiam ab illis, qui eam naturali 
evidentia cognoscunt (Tract, de Deo th. IX). Quaestio itaque haec 
una est, an in omni actu fidei ipsum obiectum formale (Dei ve- 
racitas et existentia revelationis) ultimatim iterum actu fidei sive 
virtualiter sive realiter distincto credendum sit. Suarez id affir- 
mans verbis citatis haec statuit, a) In omni actu fidei obiectum 
formale propter quod credo, ordine saltem rationis praecogni- 
tum supponitur obiecto materiali, quod creditur; idquc utpote 
actui fidei essentiale sane non minus verum est, etiamsi quoad 
rem idem sit obiectum formale et materiale; e. g. sub una ra- 
tione praecognosco (prioritate rationis) ut obiectum formale Deum 
veracem revelantem, sub alia ratione unice propter voracitatem 
Dei ita praecognitam qui dicit se esse veracem, credo Deum esse 
veracem. Ergo in omni actu fidei virtualiter distinctus est da- 


ft) Obiectio haec erat. Si in omni actu fidei ipsum fidei formale obie- 
ctum et motivum fide credendum esset, resolutio foret huiusmodi : « credo 
Deum esse trinum quia ipse dicit; credo autem illi dicenti, quia est verax; 
credo autem illum esse veracem, quia ipse etiam dicit. Hic autem modus 
resolutionis videtur incredibilis, tum quia in eo committitur vitiosus circu- 
lus... tum quia fides cognosceret, Deum esse veracem, per se el sine alio 
medio, quod videtur excedere virtutem cognitionis obscurae et abstrictivae ». 
ibid. n. 2. 

plex assensus, unus in obiectum formale ut in fundamentum et 
motivum credendi, alter in obiectum materiale proptei illud 
motivum: « semper fatendum est resolutionem fieri ex obiecto 
materiali ad formale ». 7) Ipsum obiectum formale in omni actu 
fidei iterum per actum fidei credendum est; et tamen quamvis 
ex paulo ante assertis in omni actu fidei « semper fiat resolutio 
ex obiecto materiali ad formale », nunc repente nobis dicitur, 
in hoc actu fidei quo credendum est obiectum formale actus prio- 
ris, nullam fieri resolutionem: « sed per se ipsum creditur ». 
Atqui haec est contradictio manifesta: omni actui fidei essentiale 
est, ut credatur obiectum materiale propter obiectum formale 
praecognitum (prioritate rationis), atque ita fiat resolutio ex 
obiecto materiali ad formale; nihilominus datur, actus fidei, in 
quo nulla huiusmodi resolutio locum habet, ac proinde non cre- 
ditur obiectum materiale propter obiectum formale. Si haec ita 
sunt, iste assensus in quo talis resolutio negatur, non est assen- 
sus fidei proprie dictus, quia id quod credi dicitur, non creditur 
propter aliam veritatem praecognitam; sed est veritas, quae perse 
ipsam cognoscibilem menti se sistit et per se ipsam cognoscitur. 

Si itaque illud, quod dicitur: « obiectum formale non in 
aliud resolvitur, sed per se ipsum creditur », habet hunc sen- 
sum : veracitas Dei revelantis, quae est obiectum formale pro 
alis mysteriis revelandis, credenda est actu fidei proprie -dictae, 
ita ut propter praecognitam (prioritate rationis) veracitatem Dei 
dicentis, se esse veracem, credenda sit veracitas Dei, et nihilo- 
minus asseratur, non fieri resolutionem ab obiecto materiali ad 
formale, h. e. non credi veracitatem sub una ratione propter ve- 
racitatem testimonii praecognitam sub alia ratione; tum manet 
evidens contradictio, quam modo demonstravi. Si conceditur 
fieri hanc resolutionem, et nihilominus asseritur in omni actu 
fidei obiectum formale esse iterum credendum fide proprie dicta, 
evidens est processus in infinitum ex superius demonstratis. 

4. Quia haec res mihi tam manifesta videtur, propterea non 
quidem alios quosdam theologos, qui doctrinam Suarezii contra 
Card, de Lugo se tueri profitentur; sed eximium doctorem ipsum 
alio sensu forte intelligi posse putavi, quem initio huius disquisi- 
tionis (p. 603. seq.) indicavi, vel certe eius doctrina non nisi hac 
temperatione adhibita admitti potest. Quando nimirum dicitur, 
« obiectum formale (praecognita veracitas et locutio Dei) non in 

aliud resolvitur, sed per se ipsum creditur »; hoc verbum cre- 
dere sensu paulo latiori accipiendum est, quo etiam a ('axlinuli 
de Lugo in hac disputatione et ab aliis theologis saepe a.linia- 
tur de supernaturali assensu per habitum fidei et pei giuliani 
elicito in veritatem, quae in ipsa revelatione mysterii ut loi male 
obiectum menti se sistit per se ipsam et non per aliam verita- 
tem praecognitam, cui tamquam motivo assensus innitatur. Itu 
non modo absurdus ille processus in infinitum et omnis contra- 
dictio excluditur, sed veritas habetur lucidissima in eo, quod 
dicitur: «.formale obiectum non in aliud resolvitur, sed perse 
ipsum creditur », nimirum per se ipsum et non per aliud co- 
gnitione apprehenditur ut obiectum formale in actu fidei, atque 
adeo propter illud (prioritate rationis) praecognitum creditur obie- 
ctum materiale revelatura. 

Sane quod Suarez potissimum, imo unice spectat in tota ista 
disputatione (disp. 3. sect. 6.) illud est, ut conficiat ac obtineat, 
cognitionem obiecti formalis in fide divina non posse esse na- 
turalem, sed necessario esse supernaturalem; quem suum sco- 
pum proponit in ipsa istius sectionis inscriptione: « utrum prima 
veritas sit obiectum formale fidei, ut cognoscitur lumine natu- 
rae, vel ut supernaturaliter cognita? » In hac autem assertione 
supernaturalis cognitionis, profecto ab omnibus est ei plenissime 
assentiendum. 

Hoc etiam solo sensu potuit appellare ad doctrinam s. Tho- 
mae; profecto enim absurdum est Angelico tribuere sententiam, 
formale obiectum fidei, quatenus est veritas Dei quae nec falli 
nec fallere potest (de quo solo ibi disputat Suarez), necessario 
esse actu fidei proprie dictae credendum (i). Nam ex una parte 


(t) Citationes Suarezii ex s. Thoma sunt omnino .mirae. « Sola evidens 
cognitio, inquit, quod Deus sit prima veritas, non sufficit pro fundamento 
et obiecto formali fidei, sed necessaria est fides infusa eiusdem veritatis. 
Hanc assertionem sumo ex D. Thoma 2. 2. q. 1.a. 5. ad 1. et 3, quatenus 
dicit, principia quae naturaliter cognosci possunt, et ad alia credibilia sup- 
ponuntur, etiam per fidem posse cognosci; et q. 2. a. 4. quatenus abso- 
lute dicit, ad certitudinem fidei necessarium fuisse nobis revelari de Deo 
etiam quae naturaliter cognosci possunt». Suarez disput. 3. sect. 6. n. 5. 

Animadvertimus sequentia. Verissimum est et in doctrina Cardinalis 
de Lugo clarissimum, non sufficere in actu fidei naturalem cognitionem 
veracitatis Dei, sed oportere esse hanc cognitionem supernaturalem ex fidei 
habitu infuso ; sed inde non sequitur, eam esse per actum fidei proprie di- 

haec infallibilis veritas Dei non minus « demonstrative probari » 
potest quam existentia Dei, et ex parte altera Angelicus 2. 2. 
q. i. a. 5. atque alibi saepe disertissime docet, « impossibile 
esse, quod ab eodem idem sit scitum et creditum », et tantum- 
modo « ab his qui demonstrationem non habent, per fidem prae- 
supponi oportere ea, quae demonstrative probari possunt ». (Vide 
Tract, de Deo th. IX.) Quam quidem s. Thomae sententiam 


esse, Suarez ipse (ibi sect. g. n. 1.) fateri cogitur. Unde,qui 
adscriberet s. Thomae opinionem, in omni actu fidei ipsum 
obiectum formale, quatenus continetur infallibili veracitate Dei, 


necessario fide proprie dicta credendum esse, is profecto assere- 


ctae, quia infusus habitus fidei seu lumen tum habituale tum actuale fidej 
valet non modo ad materiale obiectum credendum propter auctoritatem 
Dei revelantis, sed etiam ad principia fidei supernaturaliter cognoscenda 
actu cognitionis immediatae, sicut intellectus naturalis valet non modo ad 
intelligendas conclusiones, sed a fortiori etiam ad intelligenda principia, 
sine quorum intellectu repugnaret scientia conclusionum. Quod s. Thomam 
attinet, ipse numquam dixit, nec ex suis principiis dicere potuit, in omni 
actu fidei veritatem primam ut obiectum formale fide credi, et non cognitione 
immediata cognosci oportere; sed (ut paulo post videbimus) clarissime do- 
cuit contrarium. Imo in ipsis articulis a Suarezio citatis doctrina contraria 
continetur, ut demonstrant, quae indicamus in textu 2. 2. q. 1. a. 5, ad 
quem articulum ille provocat. In locis a Suarezio citatis sensus est longe 
alius, quam ipse refert. In q. 1. a. 5. ad j. doctor Angelicus loquitur de 
obiectis fidei materialibus, quae «non possunt esse scita»; fideles vero 
« eorum notitiam habent non quasi demonstrative, sed in quantum per lu- 
men fidei vident esse credenda » (e. g. mysteria Trinitatis aut Incarnationis). 
Ibidem ad 3. etiam agit de obiectis materialibus, et minime dicit, quod 
Suarez refert, naturaliter cognita posse etiam fide credi; sed imo docet, 
non posse fide credi ab omnibus, sed ab iis solis, « qui eorum demonstra- 
tionem non habent ». In q. 2. a. 4. nequaquam docet, quod Suarez in- 
dicat, naturaliter cognoscibilia nobis revelari necessarium fuisse, ut de iis 
certitudinem fidei per actum fidei haberent illi, qui ea per demonstrationem 
sciunt. Hac enim doctrina s. Thomas evidenter sibi ipsi contradiceret ; 
sed semper sibi constans etiam hic ad 2. repetit: « de eodem non potest 
esse scientia et fides apud eundem, sed id quod est ab uno scitum, potest 
esse ab alio creditum ». Necessitatem vero revelationis eorum quae abso- 
lute et per se loquendo ratione cognosci possunt, repetit s. doctor « pro 
humano genere » (ibi ad 1.) ex causis, quas indicavimus superius p. 583.* 
Haec igitur loca s. Thomae a Suarezio citata si quid ad rem praesentem 
pertinent, potius demonstrant, ex doctrina Angelici minime necessarium 
esse, imo nec fieri posse ut in omni actu fidei ipsa etiam cognitio obiecti 


formalis, quatenus veracitate Dei seu « veritate prima » constituitur, sit per 
actum fidei proprie dictae. 

retex doctrina s. Thomae consequi, neminem qui demom.iia- 
tive sciat » infallibilem Dei veracitatem, posse quidqtiam «ic .Ii'h: 
fide divina, quoniam ipsum motivum formale fulci, neinp' 1> i 
veracitatem, « cuius demonstrationem habet », credete non pot- 
est. Haec autem non solum falsa, sed risu digna esse, nemo 
non videt. Vel igitur Suarez omnino praepostere ad s. Thomae 
doctrinam appellavit, vel haec ipsa appellatio suadet, Suareziuin 
ribn esse intelligendum de actu fidei proprie dictae, qua moti- 
vum formale veracitatis Dei « non per aliud sed per se ipsum » 
credere oporteat. 

Mihi itaque doctrina Cardinalis de Lugo (de Fide disp. 1. 
sect. 6.) omnino vera videtur, quam argumentis sive vetustio- 
rum sive recentiorum theologorum, qui eam omni molimine ex- 
pugnandam susceperunt, non solum non labefactatam, sed potius 
magis confirmatam esse existimo, cum nihil hactenus ab eis 
actum esse videam, nisi ut vel manifesto falsa aut nihil ad rem 
pertinentia dicant, vel sententiam Cardinalis in alienum sensum 
deflectant, ac tandem  ipsiraet in explicationibus consistere co- 
gantur, quae cum vero sensu huius principis inter theologos co- 
incidan!. In hoc itaque capite sicut in pluribus aliis, verum puto 


quod ait Doctor Ecclesiae s. Alphonsus: « doctissimus Lugo, qui 
post D. Thomam non temere inter alios theologos facile prin- 
ceps dici potest,.... saepe nullo praeeunte falcem ita ad radi- 


cem ponit, ut rationes quas ipse in medium adducit, difficulter 
solvi queant ». (S. Alphons. 1. HI. n. 552.) Si aliorum theolo- 
gorum requiras auctoritatem, in eandem sententiam  concessere 
post Card, de Lugo doctores gravissimi, Petrus Hurtado disp. VIL 
sect. 6. (diversus a Gaspare Hurtado, cui cum Card, de Lugo 
nonnulla lis erat); Ripalda de Fide disp. Ill; Card. Pallavici- 
nus in Cursu theol. de Fide n. 56-58; Haunoldus de Fide cap. I. 
controv. V. $ 5; Amicus disp. Il. sect. i. n. 27 ; Mastrius in 
1. III. sent. disp. VI. q. 7. a. 4. n. 3g. et alii. Totius porro 
propositae quaestionis explicatio quam adoptamus, ad hanc sum- 
mam revocatur. 

5. Auctoritas seu veritas Dei tam in cognoscendo quam in 
loquendo, quatenus est formale obiectum fdei, non potest ul- 
timativi esse credita propter auctoritatem Dei-revelantis hanc suam 
veritatem in cognoscendo et loquendo. Quamvis enim dicas cum 
Suarezio, Deum ipso actu revelationis, quo dicit e. g. tres esse 


-— 612 -- 


personas divinas, revelare etiam suam veracitaiem, semper quae- 
rendum manet: si creditur veracitas Dei propter formale moti- 
vum et unice, quia Deus eam revelat, quomodo cognoscis vera- 
citatem Dei in hac ipsa revelatione, qua explicite vel implicite 
dicit se esse infinite veracem? Si hanc veracitatem credis iterum, 
quia Deus eam revelat, redibit eadem quaestio; sicque in infi- 
nitum progrediendum erit, quin umquam perveniatur ad funda- 
mentum , cui omnes subséquentes assensus in Dei veracitatem 
et in mysterium revelatum innitantur. Si autem dicitur: Deus 
revelans e. g. SS. Trinitatem, hac eadem locutione revelat exer- 
cite suam veracitatem, quam assentiendo teneo non ex alio motivo 
distincto (puta, quia Deus verax est in revelando suam veracitatem ), 
sed immediate propter se ipsam; hoc tandem nihil est aliud, quam 
quod tali assensu veracitatem Dei teneo non assentiendo propter te- 
stimonium ut motivum formale sive re sive ratione distinctum, quia 
Deus dixit se esse veracem, sed quia veracitas Dei in actu reve- 
lationis mihi se sistit per se ipsam immediate ut certissimam. 
Atque ita video officium pro debita submissione latriae erga Deum, 
firmissime et super omnia tenendi inanitam Dei veracitatem; et 
inde simul video officium eadem firmitate assentiendi veritati 
propositae (puta SS. Trinitatis), non quod haec veritas imme- 
diate per se ipsam mihi sistatur ut obiectum adhaesionis, sed 
propter formale motivum infinitae veracitatis Dei eam revelan- 
fis. Ideo hic secundus est certe formalis actus fidei; utrum vero 
prior illa assensio in veracitatem Dei immediate per se ipsam 
mihi se sistentem ut obiectum adhaesionis dicenda sit Jides, quae- 
stio erit potius de nomine, de quo postea aliquid dicam. 

Videlicet assensus in auctoritatem Dei est immediatus, ubi 
idem est obiectum formale et obiectum materiale (cf. supra cap. Il. 
$ L); quare veracitas Dei in cognoscendo et in loquendo nobis 
primitus certa sit oportet, non ex testimonio tamquam ratione 
externa assensus, sed ex sua intestina ratione. Attamen hic as- 
sensus licet sit ex perspecta intima ratione, non est naturalis; 
sed quatenus ingreditur actura fidei, elicitur viribus supernatu- 
ralibus, dum voluntas per gratiam elevata imperat assensum 
super omnia (i), et intellectus adhaeret veritati non iam natu- 
ralibus sed supernaturalibus viribus. 


(1) Infallibilis auctoritas Dei vel menti solum obscure proposita est, 
vel evidenter illucescit; in priori hypothesi voluntatis imperium necessarium 

Haec supernaturalitas assensus in veracitatem Dei, quatenus 
est principium fidei, necessario admitti debet, tum .1) quia (ut 
diximus) formalis assensus fidei supernaturalis ac stipet omnia 
elicitus propter testimonium Dei, innititur illi priori assensui; 
assensus autem supernaturalis ac super omnia non potest pro 
fundamento habere assensum naturalem ac proinde ordinis in- 
ferioris et minus firmum ; turné) adhuc evidentius, quia assen- 
sus fidei ex integro debet esse supernaturalis, non esset autem 
ita supernaturalis, si in suo fundamento quod est cognitio vera- 
citatis Dei, esset naturalis; tum c) quia intellectus supernatura- 
liter elevatus non potest versari circa obiectum materiale e. g. 
mysterium Trinitatis credendum, quin simul versetur circa obie- 
ctum formale (h. e. circa veracitatem Dei in testando), propter 
quod creditur; sicut voluntas non potest amare proximum cha- 
ritate supernaturali propter Deum, et in Deum non charitate 
supernaturali sed amore solum ferri naturali. Quamvis igitur 
auctoritas Dei non ex testimonio sed ex intestina ratione cogno- 
scenda sit, refertur tamen ad intellectum elevatum supernaturali 
lumine fidei. Sicut enim lumen seu vis intellectus naturalis, quod 
iam superius animadvertimus, non modo valet ad scientiam con- 
clusionum ex principiis et propter principia, sed hoc ipso et a 
fortiori etiam ad principiorum quibus conclusionum veritas in- 
nititur, intelligentiam ex se ipsis; ita habitus et lumen fidei su- 
pernaturale non solum valet ad credendas veritates revelatas pro- 
pter auctoritatem Dei revelantis, sed etiam velut a fortiori ad 
supernaturalem assensum in auctoritatem Dei revelantis, propter 
se ipsam, ac proinde in se ipsa et non per aliud apprehensam. 
« Ipsum testimonium veritatis primae se habet in fide ut prin- 
cipium in scientiis demonstrativis ». S. Th. Verit. q. 14. a. 8. 
ad 16. Probe autem advertendum ac tenendum est, in praesenti 
ordine dari actus supernaturales ante fidem formalem et velut 
completam, qua fideles nominamur et sumus; constat enim prae- 
cedere pias supernaturales cognitiones et volitiones tendentes ad 
fidem, supernaturalia fidei desideria, orationes, credulitatis affe- 
ctum, voluntatem credendi. Qui has primas velut conceptiones 


est non solum ad firmitatem sed ad ipsam determinationem assensus; in 
hypothesi altera locum habet liberum voluntatis imperium ad assensus fir- 
mitatem super omnia. 


= 614 — 
fidei negaret oportere esse ex gratia supernaturali, cum Semipe- 
lagianis saperet, et incideret in propositiones 26. 27. 29. damna- 
tas in Bulla « Unigenitus »; 5. damnatam ab Alexandro Vili.; 
22. Pistoriensium. A fortiori admitti debet supernaturalis co- 
gnitio auctoritatis Dei et locutionis Dei, quae ingreditur ipsum 
actum fidei (1). 

6. Si iam conceditur, auctoritatem divinam, quatenus est 
obiectum formale fidei, non ex motivo formali testimonii divini, 
sed ex se ipsa apprehendi cognitione supernaturali; ulterius quae- 
ritur, quomodo haec auctoritatis cognitio sit immediata, et non 
potius deducta ex alia veritate praecognita. Difficultas in eo est, 
quod auctoritas Dei non videtur cognosci posse nisi ex praeco- 
gnita divina natura eaque existente, existentia autem Dei (ante 
fidem divinam) videtur solum cognosci lumine naturali ex crea- 
turis vel ex fide humana; unde ultima resolutio fidei divinae 
fieret in naturalem cognitionem, quod plane falsum esse constat. 

Theologi fortasse subtilius quam opus esset, de hac re dis- 
putant; responsio vero eorum fere ad duplicem formam revoca- 
tur. Primum sufficit cognitio veritatis conditionatae: Deus si 
loquitur, est infallibilis. Haec cognitio non includit iam affir- 
mationem Dei existentis, sed solum hypothetice affirmat: si Deus 
infinite perfectus existit et aliquid revelat, est infallibilis. Hoc 
modo veritas est sine dubio ex ipsa (licet acquisita) idea Dei 
immediate evidens, vel saltem ab omnibus immediate cognita 
cognitione obscura et confusa. Hoc autem sufficit, ut sub lumine 
supernaturali possit esse assensus immediatus supérnaturalis et 
firmissimus. Unde non est quaerenda alia veritas praecognita. 
Ipsa actualis existentia Dei et auctoritatis divinae deinde affir- 
matur in altero principio fidei, in propositione scilicet: « Deus 
hoc revelavit ». Quae revelationis existentia quomodo cogno- 
scenda sit, paulo post dicemus. Essent igitur tres veritates co- 
gnitae: si Deus loquitur, est infallibilis (cognitio immediata); 
Deus revelavit e. g. SS. Trinitatem (de qua propositione infra) ; 
propter Dei infallibilem auctoritatem credo tres esse divinas per- 


(1) Quando theologi multi, de quibus supra dixi (p. 580. in nota), negant 
cognitionem et actus supernaturales ante fidem, hoc intelligi debent de actibus 
non per se ordinatis ad concipiendam fidem. Doctrinam luculentissime de- 
claratam et probatam lege apud Card, de Lugo disp. XII. 

sonas (formalis assensus fidei) Ita de Lugo (disp. I. *'c 4 
n. loo.); Ripalda (de Fide disp. III. sect. 1.) et alii. 

Altera responsio est Petri Hurtado, quae bue redil. Potest 
admitti, auctoritatem Dei realiter existentem primum cognosci 
mediate ex praecognita natura divina; nec minus prima cognitio 
existentis naturae divinae seu Dei entis perfectissimi est mediata 
ex praecognitis creaturis vel ex fide humana. Tum vero post- 
quam cognitio iam acquisita est, homo nihil cogitans de medio 
demonstrationis potest immediate ex ipsis terminis iudicare: Deus 
existit; Deus existons est infinite verax. Haec cognitio immediata 
per se posset esse naturalis; sed ad constituendum fundamen- 
tum actus fidei supernaturalis, Deus lumine infuso elevans in- 
tellectum efficit, ut actus cognitionis sit supernaturalis. Ita Hur- 
tadus disp. VI. sect. 4. n. 41. 

Posterior haec Hurtadi explicatio ut admitti queat, in hunc 
sensum intelligenda est. Naturalis aliqua notitia Dei ordinarie 
praerequiritur non utique velut fundamentum, sed velut conditio, 
ut supernaturalis actus assensionis in auctoritatem Dei elici possit, 
eo fere modo quo aliqui dicunt (Suarez disp. III. sect. 12. n. 13), 
ordinarie praerequiri notitiam acquisitam ac naturalem de exi- 
stentia revelationis, velut conditionem, ut elici possit assensus 
supernaturalis in eandem revelationis existentiam. Hoc modo 
etiam s. Thomas loquitur de « praeambulis fidei », cuiusmodi 
sunt naturalis cognitio existentiae Dei, et aliorum quae per ra- 
tionem naturalem nota possunt esse de Deo. « Sic enim fides 
praesupponit cognitionem naturalem, sicut gratia naturam, et 
ut perfectio perfectibile ». S. Th. 1. q. 2. a. 2. ad 1. Actus vero 
cognitionis et assensionis qui ut fundamentum continetur in ipso 
actu fidei, cum sit ex lumine superaddito supernaturali, ipse- 
met ontologice seu secundum substantiam (ut loqui solent) su- 
pernaturalis est, adeoque essentialiter seu secundum suum esse 
omnino differt a cognitione naturali auctoritatis Dei. Hoc ergo 
sensu spectatis viribus quibus elicitur, spectata origine, et se- 
cundum suum esse potest ac debet dici nova cognitio, non vero 
secundum obiectivum modum cognoscendi, quod theologus re- 
centior contendit, ita ut auctoritas Dei, quatenus per se ipsam 
ex intestina ratione et non per testimonium ultirnatim se ma- 
nifestat, nihilominus ultirnatim (ide credatur propter testimonium. 
Hoc enim primo quidem in se repugnat, tum vero de lumine 

supernaturali quod nobis in via donatur, ubi etiam supernatu- 
ral cognitio est adhuc per speculum et in aenigmate, omnino 
certum manet, quod s. Thomas de nostra cognitione « per ra- 
dium revelationis » dixit, per illum non fieri, ut aliter quam 
« secundum modum nostrum » cognoscamus, secundum quem 
« divinus radius nobis superlucet » (i). 

Haec quamvis ita sint, non puto tamen in sola explicatione 
Hurtadi etiam hoc sensu intellecta consistendum, sed ei superad- 
dendam esse declarationem Cardinalis de Lugo, in quam incidit 
etiam illa Suarezii, si eo modo, quo superius dixi, intelligatur 
vel temperetur. Nimirum non solum subiectiva illuminatio, sed 
ipsa etiam obiectiva manifestatio auctoritatis Dei, quatenus ob- 
iectum formale fidei constituit, supernaturalis est. Nam aucto- 
ritas Dei cognoscitur per se ipsam et ut obiectum immediatum 
adhaesionis in ipsa locutione divina supernaturali, quae nobis 
sese sistit ut locutio divina. Hac ratione Card, de Lugo dixit, 
auctoritatem Dei immediate cognoscibilem esse in ipso facto 
revelationis, quod enuntiatur propositione : « Deus hoc revela- 
vit ». At de modo, quo factum revelationis ex se ipso imme- 
diate ac supernaturaliter cognoscatur, potissima oritur difficultas 
diligenter explicanda. 


111. De cognoscenda existentia divinae revelationis. 


i. Non sufficit ad formalem actum fidei cognovisse infinitam 
Dei veracitatem tamquam obiectum formale propter quod as- 
sensus fidei praestatur, nisi cognoscatur veracitas Dei ut revelans 
aliquam veritatem, h. e. nisi simul cognoscatur existentia reve- 
lationis. Neque enim quia Deus verax est, possum credere e. g. 
SS. Trinitatem, nisi cognoscam Deum veracem revelasse hoc 
mysterium. Credimus ergo determinatam veritatem propter au- 
ctoritatem Dei revelantis hanc veritatem. (Vide supra p. 5g3.sq.) 


G) « Divinae revelationis radius ad nos pervenit secundum modum 
nostrum, ut Dionvsius dicit, quamvis enim per revelationem elevemur ad 
aliquid cognoscendum, quod alias nobis esset ignotum, non tamen ad hoc, 
quod alio modo cognoscamus nisi per sensibilia; unde Dionysius dicit 
(cap. i. caelest. Hierarch.), quod impossibile est nobis aliter superlucere 
divinum radium, nisi circumvelatum varietate sacrorum velaminum ». S. Th. 
in Boéth. de Trin. lect. II. q. 2. a. 3. 

Unde remanet quaerendum, quomodo cognoscatur existentia ie 
velationis, quatenus ingreditur ipsum actum fidei. Noti posse 
ipsam existentiam revelationis ultimatim (i) credi proplei te- 
stimonium divinum sive re sive ratione distinctum, quia Dem. 
dixit se hanc illamve veritatem revelasse, sed esse cognoscen- 
dam ex se ipsa et ex sua ratione intestina, pariterque hanc co- 
gnitionem debere esse supernaturalem, eo modo probatur, quod 
id de auctoritate divina demonstravimus. 

Dum Deus hominibus loquitur, sive immediate ut prophetis 
et primis suis legatis, sive per legatos suos, debet utique sibi, 
ut verbum suum quibusdam characteribus et velut sigillis reddat 
hominibus, quibus destinatur, cognoscibile tamquam divinum ; 
seu quod perinde est, ut reddat hominibus cognoscibile, Deum 
ipsum esse, qui vel immediate vel per suos legatos loquitur. 
« Posuit in nobis verbum reconciliationis ; pro Christo ergo le- 
gatione fungimur, tamquam Deo exhortante per nos ». 2. Cor. 
V. 20. « Cum accepissetis a nobis verbum auditus Dei, acce- 
pistis illud non ut verbum hominum, sed sicut est vere, ver- 
bum Dei, qui operatur in vobis, qui credidistis ». i. Thess. Il. 
i3. Signa autem et characteres, quibus verbum velut insigni- 
tum ut verbum Dei revelantis cognoscibile sistitur, sunt multi- 
plicia facta et charismata supeinaturalia, quae intelliguntur non 
posse esse nisi a Deo testante per illa pro verbo suo. « Fidu- 
cialiter agentes in Domino testimonium perhibente verbo gratiae 
suae (stcl t í xupíq», tw  p.apTvpouvTi t $ koyq^ Tvjc papiro; 
aÜTOu), dante signa et prodigia fieri'per manus eorum ». Act. XIV. 
3. « Si tantam neglexerimus salutem , quae cum initium acce- 
pisset enarrari per Dominum, ab eis qui audierunt, in nos con- 
firmata est contestante Deo (ffuveTtipiapTupoüvTOC tou Oeoui si- 
gnis et portentis et variis virtutibus (Xuvacpuct) et Spiritus Sancti 
distributionibus ». Heb. 11. 3. 4. 

2. Ut paulo distinctius concipiatur, quod dicimus de cha- 
racteribus conspicuis locutionis divinae, et quomodo divina re- 
velatio existens manifestetur ex se ipsa, animadvertendum est, 


(1) Dico ultimatim et regrediendo ad primum actum , in quem fides 
resolvenda est; ceterum posse et debere credi etiam actibus fidei formalis 
existentiam revelationis ipsamque auctoritatem Dei, quia utraque veritas est 
etiam revelata, iterum dicemus inferius. 

locutionem divinam esse complexam ex verbis enuntiantibus ve- 
ritatem, et ex factis quibus verba exhibentur ut locutio divina. 
« Sicut humana consuetudo verbis, ita divina potentia etiam 
factis loquitur; et sicut humano sermoni verba nova vel minus 
usitata moderate et decenter aspersa splendorem addunt, ita in 
factis mirabilibus aliquid significantibus quodammodo loculen- 
tior est divina eloquentia ». Aug. ad Deogratias ep. 102. q. 6. 
n. 33. Unde etiam sensu eodem dictum est: « fides nostra nisi 
auditu non constat ef visu ». (S. Maximus vel alius, serm. in 
Epiphaniam n. 3. Opp. s. Ambrosii Append, serm. 10.) 

Si consideretur fastigium divinae revelationis in Christo, 
imprimis tota vita lesu Christi, miracula, mors, et prae ceteris 
resurrectio, electio paucorum rudium hominum ad conversionem 
generis humani, missio Spiritus Sancti spectata in evidentibus 
effectibus; tura tota historia humani generis, et maxime historia 
populi Israel cum omnibus suis manifestationibus supernatura- 
libus ut praeparatio et paedagogia ad Christum, atque tota hi- 
storia Christiana subsequens ut effectus promanans ab ipso Chri- 
sto; apostolica praedicatio, mirabilis religionis propagatio, me- 
dia ad finem propositum, omnia contraria iis quibus homines 
utuntur, et quae humanitus spectata non tam ad obtinendum 
quam ad impediendum etfectum viderentur idonea; effectus au- 
tem ex nulla humana causa ingens et universalis in humano 
genere, inter ferrum et ignem, inter tormentorum omnia genera, 
quibus per tria saecula et amplius saevitum est, conversio omnium 
idearum ordinis theologici et moralis, commutatio totius vitae 
publicae et privatae; non minus mirabilis totius institutionis 
conservatio per saeculorum decursum, omnibus aetatibus mora- 
liter perpetua sanctitas et virtutum nuspiam extra hanc religio- 
nem cognitarum, constans exercitium heroicum in multis, aesti- 
matio in omnibus, charismata supernaturalia effectibus externis 
etiam sese manifestantia ; postremo totus hic rerum divinarum 
complexus tura universim tum in factis singulis diu antáa pro- 
missus et praenuntiatus; haec inquam omnia simul spectata 
sunt totidem radii, quibus verbum propositum ut divinum re- 
splendet, et suam originem divinam manifestat. (1) (Cf. Tract. 

(1) Locutio cum omnibus his factis divinis composita sese sistit ut 


sublectum, utique non sine consideratione elementorum quibus constat; ei 
autem convenire praedicatum locutionis divinae intelligitur ex ipsa natura 

de Deo th. Vili.). Vide Concil. Vatican. Const, de Fide cap. ». 
can. 3; Encycl. litt. S. P. Pii IX. 9 Nov. 1846. 

3. Secundum haec declarat s. Thomas actum fidci, quod 
fidelis Deum loquentem cognoscit « ceitis experimentis ?& atque 
ita suscipiens verbum ut verbum Dei, credit ipsi DeO (hoc nem- 
pe est obiectum formale et motivum fidei) ea, quae hoc verbo 
dicuntur (obiectum materiale fidei). Difficultas proposita haec 
erat « Nullus est ita infidelis, quin credat, quod Deus non lo- 
quitur nisi verum; ergo credere vera esse quae Deus loquitur, 


non est actus fidei; sed magis credere vera esse, quae nuntius 


subiteti ita considerati et ex notione praedicati. (Vide Card, de Lugo disp. I. 
sect. 7. n. 124.) Non mihi videtur haerendum in vepribus difficultatum, quae 
nuper promotae sunt contra doctrinam Card de Lugo, quasi in ea non 
satis sibi constaret resolutio fidei in solam auctoritatem Dei revelantis, eo 
quod ad intelligendum locutionem propositam esse locutionem Dei, opus 
sit consideratione multorum factorum, quae sunt aliquid creatum, et licet 
a Deo supernaturaliter operante profectum, tamen non in se ipso divinum. 
Sed profecto Deus in hac vita nec naturaliter nec supernaturaliter sese nobis 
manifestat sine factis creatis, ex quibus test cognoscendus, atque ita etiam per 
huiusmodi facta sese nobis exhibet cognoscendum ut loquentem seu reve- 
lantem ; neque ideo minus est cognitio ipsius Dei revelantis. Unde etiam 
motivum seu obiectum formale solum ac proinde primum et ultimum, pro- 
ximum et supremum, propter quod credimus rem dictam a Deo, est aucto- 
ritas ipsius Dei revelantis, non autem illa facta quatenus sunt aliquid crea- 
tum, per quae Deus ut revelantem se nobis manifestat. In theophaniis ve- 
teris Testamenti Deus Moysi ac prophetis sese loquentem manifestavit per 
signa et ostenta sensibilia (e. g. in rubo ardente); cui autem credebant, 
erat Deus ipse revelans et per ea signa se revelantem  manifestans. In fa- 
stigio revelationis Dei, Deus in carne se ut Deum revelantem et revelatum 
exhibuit suis factis divinis. « Opera quae dedit mihi Pater ut perficiam ea, 
ipsa opera quae ego facio, testimonium perhibent de me, quia Pater misit 
me ». « Pater in me manens ipse facit opera ». «Vidimus gloriam eius, 
gloriam quasi unigeniti a Patre ». « Magnum pietatis sacramentum, quod 
manifestatum est in carne (ôç = 6a0c tv «a,xi) iustificatum est 
in spiritu, apparuit angelis, praedicatum est in gentibus, creditum est in 
mundo, assumptum est in gloria ». (Io. I. iq ; V. 56; XIV. 10; 1. Pim. III. i6.) 
Quod illis qui ab initio ipsi viderunt, erant facta divina per physicam prae- 
sentiam, idem nobis sunt toto suo valore permanentia in Ecclesia ; atque 
sicut illi, in factis cognoverunt Deum revelantem, et non alteri quam ipsi 
Deo crediderunt revelata, ita et nos cognoscimus et credimus. In modo per- 
veniendi ad cognitionem factorum diversitas accidentalis est, sed Dei reve- 
lantis cognitio in factis, et fides qua propter auctoritatem Dei revelantis 
credimus revelata, utrobique eiusdem est rationis : « quia vidisti me | horna, 
credidisti; beati qui non viderunt, et crediderunt ». Io. XX. 29. 

Dei loquitur; et sic credere homini magis est actus fidei quam 
credere Deo. » Respondet Angelicus. « Dicendum, quod fidelis 
credit homini non in quantum homo, sed in quantum Deus in 
eo loquitur, quod ex certis experimentis colligere potest; infi- 
delis autem non credit Deo in homine loquenti ». S. Th. 3. 
dist. 23. q. 2. a. 2. sol. 2. ad 3. Insuper ex doctrina Ange- 
lici fides quoad obiectum materiale non habet inquisitionem 
lationis, quia nimirum ei assentimur unice propter veritatis pri- 
mae testimonium ; sed quoad locutionem Dei quae est obiectum 
formale propter quod creditur, eatenus inquisitionem habet, qua- 
tenus locutio divina, non propter testimonium credenda, sed ex 
factis divinis cognoscenda est. « Fides non habet inquisitionem 
rationis naturalis demonstrantis id quod creditur; habet tamen 
inquisitionem quandam eorum, per quae inducitur homo ad 
credendum, puta quia sunt a Deo dicta et miraculis confirmata ». 
2. 2. q. 2. a. i. ad i. Dixerat autem paulo ante, hoc ipsum 
quod sunt a Deo dicta, esse formale obiectum fidei in omnibus 
quae creduntur: « in fide si consideremus formalem rationem 
obiecti, nihil est aliud quam veritas prima; non enimfides as- 
sentii alicui, nisi quia est a Deo revelatum ». ibi q. r. a. i. O. 

4. Quando igitur verbum characteribus divinae locutionis 
insignitum sistitur homini, illud ex sese non quidem evidenter 
sed certo (ut mox explicabimus) cognoscibile est tamquam ver- 
bum non hominum, sed, sicut est vere, verbum Dei. Est igitur 
obiectum sufficienter propositum , non ut necessario determinet 
assensum intellectus, sed ut voluntas mota et confortata per 
gratiam, pio credulitatis allectu et ex debito infinitae veritati ob- 
sequio imperet assensum firmissimum ; atque ita intellectus iti- 
dem illuminatus et confortatus gratia, firmissime assentiatur ve- 
ritati, Deum esse, qui hoc (e. g. dogma SS. Trinitatis) revelavit. 
Unde apparet et bene notandum est, non esse hunc assensum 
mere philosophicum (ut Hermesiani rationabili obsequio fidei 
substituerunt fidem rationis naturalis ex argumentis evidentibus 
necessariam), nec minus quoad hunc assensum, quam quoad 
actum fidei formalis, damnabilem esse propositionem : « volun- 
tas non potest efficere, ut assensus fidei in se ipso sit magis 
firmus, quam mereatur pondus rationum ad assensum impel- 
lentium ». Prop. XIX. inter damnatas 2. Martii 1679. 

Si quaeritur de nomine, utrum talis assensus supernaturalis, 

de quo loquimur, appellandus sit actus fidet; dicimus, non esse 
fidem formaliter, quia non est ex motivo formali testantis; tu- 
que enim hic ideo creditur, Deum  revelasse Trinitatem , quia 
Deus dicit se eam revelasse. Potest quidem sine dubio etiam 
talis actus fidei elici, de quo postea dicemus; sed tum pro illo 
obiecto materiali fidei: a Deus dicit se Trinitatem revelasse », 
iterum motivum formale assentiendi debet esse locutio Dei ex 
sese cognoscibilis, vel saltem debet sisti ultimatim in locutione Dei 
ex sese cognoscibili, ne progressus sit in infinitum, ut superius de 
cognitione auctoritatis Dei declaratum est. Quod vero spectat 
illum immediatum assensum, de quo agitur; si nomine Jidei 
intelligitur assensus supernaturalis ex habitu ac lumine fidei, 
imperatus a libera voluntate ex debito obsequio erga supremam 
maiestatem, atque assensus in divinitatem locutionis quae ut 
divina cognoscibilis sistitur, imo assensus ingrediens ipsum 
actum fidei formalis velut principium ac fundamentum ; istae 
omnes proprietates tali immediato assensui conveniunt. Ex his 
rationibus etiam Card, de Lugo ait, melius istum assensum 
designari per verbum credere quam per verbum scire (disp. 1. 
sect. 7. n. 129), quemadmodum et s. Thomas et alii theologi 
verbum credere saepissime latiori sensu accipiunt. Verum quia 
ille assensus est immediatus, non est proprie et formaliter actus 
fidei, qui deberet esse elicitus ex motivo formali, quia Deus 
dicit hanc locutionem esse suam, non autem quatenus locutio 
ut divina ex se ipsa cognoscitur. Testimonium itaque divinum 
ex se ipso apprehensum per assensum supernaturalem se habet 
ut principium, per quod et propter quod veritates testimonio 
enuntiatae creduntur formali actu fidei. 

5. S. Thomas certissime numquam docuit, ipsam  testifica- 
tionem divinam ut formale obiectum in omni actu fidei esse 
credendam fide proprie dicta. Solvendam sibi opposuit hanc 
difficultatem: « Veritas prima (Deus) comparatur ad fidem du- 
pliciter, scilicet ut testificans, et ut id de quo est fides (ut ob- 
iectum formale testificando, et ut obiectum materiale testimonio 
revelatum e. g. Deum esse trinum personis). Sed non potest 
poni ut obiectum fidei, ut est testificans; sic enim est extra 


fidei essentiam (1); nec iterum ut id de quo est fides, quia sic 


(1) Videlicet non assentimur in existentiam testimonii propterea quod 

de quocumque enuntiabilia formentur de veritate prima, essent 
credibilia, quod patet esse falsum. Ergo veritas prima non est 
proprium fidei obiectum ». In hac obiectione dicuntur duo, unum 
supponitur per se clarum, Deum videlicet formaliter uf festifi- 
cantem, seu existentiam testimonii divini non esse id, de quo 
est fides; alterum intenditur probari, Deum veritatem primam 
neque esse obiectum fidei ut obiectum materiale, de quo est 
fides, quia sic omnis propositio enuntiabilis de Deo esset fide 
credenda. Iam in responsione, quicumque sequeretur sententiam 
a nobis impugnatam, necessario simpliciter negaret suppositum, 
relate ad fidem distingui posse Deum ut testificantem de quo 
non sit fides, et eundem ut id de quo est fides; nam in hac 
sententia Deus ut testificaos imprimis et maxime est id, de quo 
est fides. In nostra vero sententia haec distinctio debet admitti, 
scilicet Deum, quatenus est testificatis, ultimatiti! non esse id de 
quo est fides formaliter et proprie dicta. Additum vero in ob- 
iectione, « ut testificatis est extra essentiam fidei », distinguitur: 
est extra essentiam fidei ut obiectum materiale fidei, concedo; 
ut principium et obiectum formale, nego. Propterea solutio tota 
vel saltem praecipue referenda est ad id, quod dicitur de ob- 
iecto materiali; scilicet Deum non esse id, de quo est fides. At- 
qui haec ipsa est responsio s. Thomae. « Dicendum, quod pro 
tanto veritas prima dicitur esse fidei obiectum, quia de ea est 
fides (i); nec tamen oportet quod quodlibet cnuntiabile de Deo 
formatum sit credibile, sed illud solum de quo veritas 'divina 
testificatur (haec est solutio rationis allatae in obiectione).... 
Ipsum autem testimonium veritatis primae se habet in fide ut 
principium in scientiis demonstrativis ». S. Th. de Verit. q. 14. 
a. 8. ad 16. Ait nempe: sicut in scientiis demonstrativis prin- 
cipium est obiectum intellectus immediate cognitum, consequens 
est obiectum scientiae cognitum ex principio (vide supra p. 550.); 
ita in fide testimonium veritatis primae est obiectum per se co- 


Deus dicit, hoc testimonium esse suum; sed id ex certis experimentis col- 
ligere possumus, ut paulo ante audivimus ex Angelico. 

(1) Ad obiectionem ergo, qua dicebatur: non potest Deus poni ut 
obiectum fidei (materiale), ut est testificaos, quia sic est extra fidei essen- 
tiam (spectando obiectum, quod creditur), nec iterum ut id, de quo est 
fides; hic respondet Angelicus: concedo primam partem ; nego secundam 
partem. 

gnitum ab intellectu supernaturaliter elevato per gratiam ; illud 
de quo veritas divina testificatur, est obiectum fidei forniiln& i 
dictae (j). 


() Vix oculis creditur, quando apud quosdam theologos, etiam hac 
nostra aetate, leguntur citationes ex hac ipsa quaestione 14. art. 8.'de V erit., 
ex quibus serio affirmant demonstrari s. Thomam diserte docuisse, primam 
veritatem in quavis revelatione principaliter testari de se ipsa et de facto 
revelationis seu de existentia divini testimonii, ita ut secundum doctrinam 
s, Thomae in omni actu fidei non solum obiectum materiale, sed etiam 
obiectum formale (nempe Dei veracitas in cognoscendo et loquendo atque 
existentia divini testimonii) fide proprie dicta credatur, quia Deus dicit se 
esse veracem et se revelasse e, g. mysterium incarnationis. Si haec diserte 
docet s. Thomas, mirum profecto Suarezium qui, ut vidimus, tam infeli- 
citer praesidium quaesivit a doctore Angelico, ad haec loca diserta quae- 
stionis 14. numquam appellasse; multo magis mirum, quomodo isti theo- 
logi s. doctorem nobis exhibeant tam aperte sibi ipsi contrarium suaeque 
doctrinae, quam in ipso articulo et aliis locis citatis defendit, atque verba 
ex textu et contextu avulsa proferant velut diserta testimonia pro opinione, 
cuius nec in illo nec in alio loco s. Thomae ullum est vestigium. Quae 
tam confidenter producunt, verba haec sunt: « divinum testimonium primo 
et principaliter est de se ipso.» ibi q. 14. a. 8. ad 2; tum haec altera: 
« veritas prima principaliter de se testificatur; unde se habet in fide et ut 
medium et ut obiectum ». Ibidem ad 9. 

Iam quaeso legatur textus et contextus. Toto illo articulo Angelicus 
declarat quaestionem, utrum Deus ipse sit obiectum fidei principale seu sub- 
iectum attributionis , ita ut principaliter revelata ac credenda sint divina, 
alia autem quae creaturas spectant, revelata et credenda sint in ordine ad 
Deum, quod s. Thomas etiam alibi saepius tractat. (Vide 1. q. 1. n. 7. cf. 
Tract, nostrum de Deo Proleg. $. I.) Fides, inquit, est quaedam partici- 
patio scientiae divinae; unde sicut «veritas divinae cognitionis primo et 
principaliter est ipsius rei increatae, creaturarum vero quodammodo conse- 
quenter, in quantum quidem cognoscendo se ipsum omnia alia cognoscit ; 
ita fides quae hominem divinae cognitioni coniungit per assensum, ipsum 
Deum habet sicut principale obiectum, alia vero quaecumque sicut conse- 
quenter adiuncta ».(De Verit. q. 14. a. 8. 6). cf. t.q. 1l. a. 3 ; prolegom. in 1. 
sentent, q. 2; in Boéth. de Trim prooem. q. 2. a. 2.) Ad ulteriorem huius 
doctrinae illustrationem Angelicus (ut solet) sibi opponit difficultatem, qua 
contenditur, aequo modo pertinere ad obiectum fidei creata sicut divina: 
« medium fidei est hoc, quod credit Deo aliquid dicenti (obiectum formale 
fidei; Deo autem credendum est non tantum de veritate prima, sed de quali- 
bet alia veritate; ergo quaelibet veritas est per se materia et obiectum fidei ». 
Huic obiectioni s. doctor iuxta sensum expositum in corpore articuli, et paulo 
ante a nobis descriptum, respondet: « dicendum quod quamvis divino testi 
monio sit de omnibus credendum; tamen divinum testimonium sicut cognitio 
primo et principaliter est de se ipso, et consequenter de aliis, loan. XII'. S: 

de quocumque enuntiabilia formentur de veritate prima, essent 
credibilia, quod patet esse falsum. Ergo veritas prima non est 
proprium fidei obiectum ». In hac obiectione dicuntur duo, unum 
supponitur per se clarum, Deum videlicet formaliter ut testifi- 
cantem, seu existentiam testimonii divini non esse id, de quo 
est fides; alterum 'intenditur probari, Deum veritatem primam 
neque esse obiectum fidei ut obiectum materiale, de quo est 
fides, quia sic omnis propositio enuntiabitis de Deo esset fide 
credenda. Iam in responsione, quicumque sequeretur sententiam 
a nobis impugnatam, necessario simpliciter negaret suppositum, 
relate ad fidem distingui posse Deum ut testificantem de quo 
non sit fides, et eundem ut id de quo est fides; nam in hac 
sententia Deus ut testificans imprimis et maxime est id, de quo 
est fides. In nostra vero sententia haec distinctio debet admitti, 
scilicet Deum, quatenus est testificans, ultimatim non esse id de 
quo est fides formaliter et proprie dicta. Additum vero in ob- 
iectione, « ut testificans est extra essentiam fidei », distinguitur: 
est extra essentiam fidei ut obiectum materiale fidei, concedo; 
ut principium et obiectum formale, nego. Propterea solutio tota 
vel saltem praecipue referenda est ad id, quod dicitur de ob- 
ietto materiali; scilicet Deum non esse id, de quo est fides. At- 
qui haec ipsa est responsio s. Thomae. « Dicendum, quod pro 
tanto veritas prima dicitur esse fidei obiectum, quia de ea est 
fides (i); nec tamen oportet quod quodlibet enuntiabile de Deo 
formatum sit credibile, sed illud solum de quo veritas 'divina 
testificatur (haec est solutio rationis allatae in obiectione).... 
Ipsum autem testimonium veritatis primae se habet in fide ut 
principium in scientiis demonstrativis ». S. Th. de Verit. q. 14. 
a. 8. ad 16. Ait nempe: sicut in scientiis demonstrativis prin- 
cipium est obiectum intellectus immediate cognitum, consequens 
est obiectum scientiae cognitum ex principio (vide supra p. 550.); 
ita in fide testimonium veritatis primae est obiectum per se co- 


Deus dicit, hoc testimonium esse suum ; sed id ex certis experimentis col- 
ligere possumus, ut paulo ante audivimus ex Angelico. 

(1) Ad obiectionem ergo, qua dicebatur: non potest Deus poni ut 
obiectum fidei (materiale), ut est testificans, quia sic est extra fidei essen- 
tiam (spectando obiectum, quod creditur), nec iterum ut id, de quo est 
fides; hic respondet Angelicus: concedo primam partem; nego secundam 
partem. 

gnitum ab intellectu supernaturaliter elevato per gratiam ; illud 
de quo veritas divina testificatur, est obiectum fidei l'ormalitei 
dictae (i). 


() Vix oculis creditur, quando apud quosdam theologos, etiam hac 
nostra aetate, leguntur citationes ex hac ipsa quaestione 14. art. 8.'de Veril., 
ex quibus serio affirmant demonstrari s. Thomam diserte docuisse, primam 
veritatem in quavis revelatione principaliter testari de se ipsa et de facto 
revelationis seu de existentia divini testimonii, ita ut secundum doctrinam 
s, Thomae in omni actvjfidei non solum obiectum materiale, sed etiam 
obiectum formale (nempe Dei veracitas in cognoscendo et loquendo atque 
existentia divini testimonii) fide proprie dicta credatur, quia Deus dicit se 
esse veracem et se revelasse e. g. mvsterium incarnationis. Si haec diserte 
docet s. Thomas, mirum profecto Suarezium qui, ut vidimus, tam infeli- 
citer praesidium quaesivit a doctore Angelico, ad haec loca diserta quae- 
stionis 14. numquam appellasse; multo magis mirum, quomodo isti theo- 
logi s. doctorem nobis exhibeant tam aperte sibi ipsi contrarium suaeque 
doctrinae, quam in ipso articulo et aliis locis citatis defendit, atque verba 
ex textu et contextu avulsa proferant velut diserta testimonia pro opinione, 
cuius nec in illo nec in alio loco s. Thomae ullum est vestigium. Quae 
tam confidenter producunt, verba haec sunt: « divinum testimonium primo 
et principaliter est de se ipso.» ibi q. ij. a. 8. ad 2; tum haec altera: 
« veritas prima principaliter de se testificatur; unde se habet in fide et ut 
medium et ut obiectum ». Ibidem ad 9. 

Iam quaeso legatur textus et contextus. Toto illo articulo Angelicus 
declarat quaestionem, utrum' Deus ipse sit obiectum fidei principale seu sub- 
jiectum attributionis , ita ut principaliter revelata ac credenda sint divina, 
alia autem quae creaturas spectant, revelata et credenda sint in ordine ad 
Deum, quod s. Thomas etiam alibi saepius tractat. (Vide 1. q. 1. a. 7. cf. 
Tract, nostrum de Deo Proleg. $. I.) Fides, inquit, est quaedam partici- 
patio scientiae divinae; unde sicut « veritas divinae cognitionis primo et 
principaliter est ipsius rei increatae, creaturarum vero quodammodo conse- 
quenter, in quantum quidem cognoscendo se ipsum omnia alia cognoscit; 
ita fides quae hominem divinae cognitioni coniungit per assensum, ipsum 
Deum habet sicut principale obiectum, alia vero quaecumque sicut conse- 
quenter adiuncta ». (De Verit. q. 14. a. 8. Q. cf. 1l. q. 1.a. 3; prolegom. in 1. 
sentent, q. 2; in Boéth. de Triti, prooem. q. 2. a. 2.) Ad ulteriorem huius 
doctrinae illustrationem Angelicus (ut solet) sibi opponit difficultatem, qua 
contenditur, aequo modo pertinere ad obiectum fidei creata sicut divina : 
« medium fidei est hoc, quod credit Deo aliquid dicenti (obiectum formale 
fidei; Deo autem credendum est non tantum de veritate prima, sed de quali- 
bet alia veritate; ergo quaelibet veritas est per se materia et obiectum fidei ». 
Huic obiectioni s. doctor iuxta sensum expositum in corpore articuli, et paulo 
ante a nobis descriptum, respondet: « dicendum quod quamvis divino testi 
monio sit de omnibus credendum; tamen divinum testimonium sicut cognitio 
primo et principaliter est de se ipso, et consequenter de aliis, loan. XIK. 8: 

Forte quoad rem ipsam etiam Suarez, ut superius de as- 
sensu in veracitatem Dei diximus, non multum distat ab hac 
explicatione; licet obscure loquatur propter illud suum princi- 
pium, assensum qui sit supernaturalis et ex gratia fidei, debere 
esse assensum fidei. Accipimus sane, quod dicit in sua expli- 
catione principali. « Inter homines etiam, quamvis qui loquitur 
per expressum actum reflexum non dicat se loqui, loquendo id 
satis dicit actu exercito ; et hac ratione, quando aliquid suffi- 
cienter proponitur ut dictum a Deo, eo ipso locutio illa suffi- 
cienter proponitur ut verbum Dei; et ideo non tantum res di- 


cta, sed etiam locutio ipsa accipienda est et credenda (res dicta 


ego testimonium perhibeo de me ipso; unde fides est principaliter de Deo, 
consequenter de aliis ». Ibi ad 2. Evidenter in his verbis, quorum nonnullis 
particulis ex contextu abruptis adversarii abutuntur, sermo non est de modo, 
quo ipsum testimonium divinum ut medium fidei cognoscendum sit, ut illi 
fingunt; sed agitur unice de ordine inter obiecta materialia fidei: sicut co- 
gnitio Dei ad intra, ita etiam eius testimonium ad extra est principaliter 
de Deo ipso, quemadmodum in corpore articuli non solum eodem sensu 
sed etiam simillima constructione grammatica dixerat: « veritas divinae co- 
gnitionis cognoscendo se ipsum omnia alia cognoscit ». 

Eadem fallacia in citatione altera adversariorum recurrit non minus pa- 
tens, dummodo contextus s. Thomae ob oculos habeatur. Nempe in obie- 
ctione 9'| quam sibi opponit, iterum asseritur, veritatem primam esse qui- 
dem medium cognitionis fidei, non tamen veritates de Deo esse obiectum 
fidei principalius quam veritates de creaturis: « in qualibet cognitione illud 
in quod deducimur, obiectum est; illud autem per quod in illud deducimur, 
medium est. Sed in fide deducimur ad assentiendum aliquibus veritatibus 
de Deo et creaturis per veritatem primam, in quantum credimus (assensu 
tenemus) Deum esse veracem. Ergo veritas prima non se habet ut cogni- 
tionis (fidei) obiectum » (principale, de quo tota ista Thomae disputatio est). 
In responsione concedit Angelicus, veritatem primam esse motivum seu 
obiectum formale fidei, quatenus attestons est, quae attestatio quomodo co- 
gnoscenda sit, hoc loco non dicit; sed simul ait, veritatem primam (Deum) 
esse princeps obiectum materiale fidei, quia veritates credendas principal- 
liter de se ipsa et consequenter de creaturis revelat. « Dicendum, quod 
quamvis per veritatem primam deducamur in creaturas, principaliter tamen 
per eam deducimur in se ipsam, quia ipsa principaliter de se testificatur; 
unde veritas prima se habet in fide et ut medium (quatenus testatur) et 
ut obiectum » (quatenus de ea principaliter est testificatio seu revelatio) 
ibi ad 9. Quaenam vero sint illa, quae veritas prima de se ipsa testetur, 
et in quae per ipsam veritatem primam attestatitelo deducamur, s. doctor 
declarat articulo 9. sequenti, sicut et alibi saepissime. Sunt nimirum pro 
omnibus fidelibus illa omnia et sola, quae a Deo revelata simpliciter humanam 


formaliter credenda, locutio ut divina accipienda pct giutiam 
fidei et ex libero mentis obsequio erga Deum, non tatiieu ulti 
matim credenda ex motivo formali, quia Deus dicit, se loqui) 
iuxta illud Pauli i. Thess. IL 13: cum accepissetis a nobis 
verbum' auditus Dei, accepistis illud non ut verbum hominum, 
sed sicut est vere, verbum Dei. Hoc ergo modo divinum ver- 
bum et rem dictam et se ipsum dicit, et hac ratione per lidem 
infusam creditur non per resolutionem in aliud verbum sed per 
se ipsum ». Disp. IIL sect. J2. n. 12. 

6. Postremo ne quae de locutione Dei composita ex verbis 
et factis diximus, praepostere intellecta occasionem praebeant 
confundendi motivum formale fidei cum motivis credibilitatis, 
pluies rationes diversae factorum divinorum distinguendae sunt. 
Complexus ille factorum, de quibus diximus, quatenus referun- 
tur ad hoc verbum, quo determinatae veritates credendae pro- 
ponuntur, potest ac debet spectari tripliciter, a) Possunt consi- 
derari facta ut referuntur ad veritatem , quae proponitur tam- 
quam revelata; ita exhibent intellectui veritatem illam evidenter 
credibilem, et consequenter intellectus exhibet voluntati evidens 
officium credendi. Hoc indicium, veritatem esse credibilem et 
credendam, sub consideratione motivorum non est liberum im- 
mediate sed necessarium, quia est evidens. Hoc modo si spe- 
ctantur illa facta, sunt et dicuntur proprie motiva credibilitatis; 
non autem sunt formale motivum fidei, quod est unice prima 
veritas revelans. Neque enim credimus fide divina e. g. Tri- 
nitatem ex motivo formali, quia patrata sunt miracula et signa 
cetera ad confirmandam veritatem, sed unice quia Deus hanc 
veritatem revelavit. Miracula sic spectata solum reddunt evi- 
dentem credibilitatem huius veritatis. 72) Possunt considerari 


rationem superant, et pro aliquibus sunt etiam illa, quae licet per se ra- 
tionis vim non excedant, excedunt tamen eorum actualem cognitionem ; 
constanter enim tenet Angelicus opinionem, non posse simul consistere 
scientiam et fidem de eodem obiecto. Unde iam superius diximus, quam 
falso ei tribuatur ista recentiorum inde a saeculo XVII. sententia, qua in 
omni actu fidei etiam infallibilitatem Dei fide proprie dicta credi oportere 
contendunt. Vide cl. P. Kleutgen in Appendicibus ad « Theologiam anti- 
quitatis » fascicul. III. $ XI. p. 197 sqq. (Beilegen zu den Wcrlten Ciber 
die Théologie und Philosophie der Vorzeit), in qua Appendice et multo 
amplius in ipso opere Theologiae T. IV. tract. III. reperies, quae ad do- 
ctrinam de Fide pertinent, egregie probata et declarata. 

facta per se, ut referuntur ad existentiam revelationis manife- 
standam. Ita sunt ratio, qua intellectui exhibetur ut certa, non 
tamen ut evidens, existentia revelationis, ac proinde sunt ratio 
propter quam intellectus ex imperio voluntatis assentitur exi- 
stentiae revelationis. Hoc etiam modo spectata solent dici mo- 
tiva credibilitatis, quamvis ita existentiam revelationis seu divi- 
nitatem locutionis potius exhibeant certo intelligibilem, uf di- 
ctum est, quam fide credibilem et credendam. Denique c) pot- 
est spectari complexus factorum, formaliter ut in coniunctione 
cum verbo complet locutionem divinam. Ita ingrediuntur et com- 
ponunt locutionem Dei, quae est motivum formale fidei; non 
enim solis verbis sed una cum verbis etiam factis illis omnibus 
loquitur ipse Deus. Cf. de Lugo disp. I. sect. 7. n. 130. i3i; 
Ripalda de Fide disp. III. sect. 4. 

7. Totam seriem actuum intellectus et voluntatis in ordine 
ad actum fidei quos distincte consideravimus, iam possumus 
connumerare. 

à) Infallibilitas Dei in cognoscendo et loquendo ex intestina 
sua ratione menti affulget sive sub forma hypothetica: « si 
Deus loquitur, eius verbum est infallibile » ; sive sub forma 
absoluta (praesupponendo acquisitam cognitionem Dei existentis 
velut conditionem); « Deus est infallibilis in loquendo ». Mens 
non naturalibus viribus sed lumine supernaturali fidei, quo 
credit ipsam veritatem revelatam, assentitur actu supernaturali ; 
et per idem lumen fidei hic assensus ex submissione erga su- 
premam maiestatem est aestimative super omnia. Haec aucto- 
ritas Dei per se est quidem evidens, per accidens pro aliquibus 
potest esse non evidens, sed certa tantummodo. Imperium vo- 
luntatis supernaturaliter elevatae requiritur quoad ipsum  assen- 
sum simpliciter, si manifestatio non est evidens; etiamsi vero 
haec sit evidens, locus tamen est imperio voluntatis elevatae 
quoad firmitatem assensus. Adeoque iam hic actus vel simpli- 
citer vel secundum quid liber est, atque adeo meritorius. 

b) Locutio aliqua (e. g. tres esse divinas personas) complexa 
xe verbo formali et ex rebus ac factis divinis, proponitur intel- 
lectui tamquam locutio divina. Res et facta referuntur tum ad 
manifestandam divinam originem locutionis, cuius in complexu 
spectatae sunt elementum internum ; tum ad manifestandam 
credibilitatem veritatis enuntiatae (e. g. Trinitatis personarum), 

et ad manifestandum officium credendi. Nam quoad primum 
ilis rebus et factis tamquam rationibus internis eviilciitci exclu- 
ditur formido prudens, ne forte talis locutio non sit divina, et 
postulatur firmus assensus in divinitatem locutionis. Quoad se- 
cundum per res illas et per illa facta, quatenus referuntur ad 
veritatem enuntiatam (Trinitatem personarum), intellectus tam- 
quam per motiva credibilitatis evidenter cognoscit, hanc verita- 
tem esse credibilem et esse credendam. Utrumque hoc iudicium, 
videlicet iudicium de dignitate rationum  postulantium firmum 
assensum in divinitatem locutionis, includens alterum de credi- 
bilitate rei dictae et officio credendi, utrumque aio est ex evi- 
dentia; utrumque tamen supernaturale, quia intellectus non 
viribus naturalibus sed viribus gratiae confortatus elicit assen- 
sum (i). At licet evidenter cognoscatur utrumque obiectum 
quod diximus, dignitas nempe rationum pro divinitate locutio- 
nis et credibilitas rei dictae; non tamen directe nobis evidens sed 
solum obiective certa est ipsa divinitas locutionis, de quo mox 
dicemus. 

c) Dum igitur intellectus sub supernaturali illustratione videt 
hanc dignitatem rationum pro divinitate locutionis et credibili- 
tatem rei dictae atque officium credendi; voluntas per inspira- 
tionem gratiae libere concipit pium ac supernaturalem  creduli- 
tatis affectum. 

d) Voluntaos supernaturaliter elevata ex submissione erga 
divinam maiestatem libere inclinat intellectum | ad assensum 
firmissimum in divinitatem locutionis exclusa omni formidine 
de opposito; et intellectus ex imperio voluntatis per vites su- 
peradditas gratiae assentitur firmissime, aestimative super omnia, 
veritati: « hec talis locutio est locutio Dei. » 


(t) Iudicium de credibilitate debere esse supernaturale, non est dubium, 
quatenus pertinet ad initium fidei, et requiritur ad concipiendam voluntatem 
credendi, quae sane iuxta Conciliorum et PP. doctrinam est ex gratia su- 
pernaturali. Neque Suarez solas apprehensiones dixit supernaturales, ipsum 
vero iudicium credibilitatis tantummodo naturale, ut alicui legenti relatio- 
nem criticam Cardinalis de Lugo videri posset; docet enim Suarez loco 
citato a Cardinali disertissime, ipsum iudicium credibilitatis posse quidem 
elici viribus naturae, sed non posse esse sicut oportet, nisi elevetur per 
illuminationem gratiae. Suarez disput. VI. sect. 8. n. 14; Lugo disp. XL 
sect. i. n. 2. 

Gratia tum voluntatis tum intellectus ad actus antecedentes 
omnes datur in ordine ad ipsum formalem assensum fidei. 

e) Denique supposito assensu supernaturali in obiectum 
formale: «Deus est infinite verax, et Deus revelavit hanc do- 
ctrinam e. g. tres esse personas divinas », sequitur, illustrante 
et inspirante divina gratia, assensio supernaturalis aestimative 
super omnia in ipsam veritatem revelatam ex motivo formali 
auctoritatis Dei loquentis, atque adeo unice inhaerendo primae 
veritati. Hic iam est formalis actus fidei. 


IV. De libertate actus fidei formalis. 


1. Ad libertatem assensus fidei formalis necessario praesup- 
ponitur et requiritur, ut liber sit assensus in obiectum formale 
saltem secundum eius partem alterutram divinae auctoritatis et 
revelationis. Nam sub evidentia non habet'locum libertas assen- 
sus; atqui omnino evidens est, posita infallibilitate Dei et po- 
sita locutione Dei, id quod continetur in hac locutione , esse 
verum. Ergo quando necessarium est utrumque actuale hoc in- 
dicium: «quidquid Deus dicit, non potest non esse verum; 
Deus dicit tres esse personas divinas »; profecto etiam necessa- 
rius est assensus in veritatem: tres esse personas divinas. Ut enim 
assensus liber sit libertate specificationis, de qua hic agitur, necesse 
est, ut in potestate mentis sit etiam obiecti negatio vel de eodem 
dubitatio. At negatio vel dubitatio in conclusione (tres sunt di- 
vinae personae) iam continet negationem vel dubitationem de 
alterutra praemissarum; hoc scilicet ipso, quod quis dubitat 
vel negat tres esse divinas personas, iam etiam dubitat vel ne- 
gat, quidquid Deus dicit, esse verum ; aut Deum hoc dixisse ; 
aut utrumque simul. Nemo enim potest dubitare de evidenti 
consequentia: si quidquid Deus dicit est verum , et si Deus 
dicit tres esse divinas personas , evidenter consequi verum esse 
hoc a Deo dictum, tres esse personas divinas. Iam vero ex hy- 
pothesi iudicium illud utrumque in praemissis esset evidens, et 
proinde necessarium absque possibilitate dubitationis vel negatio- 
nis; ergo etiam in consequenti dubitatio vel negatio esset im- 
possibilis, et hoc ipso nulla libertas specificationis. 

2. Posset forte aliquis concedendo totum quod diximus, ul- 
terius contendere, cum actuali assensu in obiectum formale quan- 

tumvis necessario, adhuc posse consistere non quidem libeiiatein 
contrarietatis, sed tamen libertatem exercitii in actu loi mali 
fidei, quia potest assensus in ipsam veritatem revelatam sm.pcmli 
propter specialem difficultatem, quae in ea reperitili. At lime 
suspensio assensus estne solum mentis diversio ab obiecto, an est 
dubitatio de veritate? Ubi agitur de libertate assensus propter 
defectum evidentiae, numquam est quaestio de libertate avertendi 
cogitationem ab obiecto ; tali enim modo sumus etiam liberi 
in iudicio 2H-2-4. Dubitatio autem de veritate propositionis 
singularis una cum iudicio actuali et firmissimo, eam contineri 
in propositione generali et propositionem generalem esse certis- 
simam, puta dubitatio de veritate Trinitatis una cum iudicio 
actuali, Trinitatem esse revelatam a Deo. et quidquid est re- 
velatum a Deo esse necessario verum, profecto consistere non 
potest. Nam dum assentiris obiecto utrique formali, iam vir- 
tualiter assentiris veritati ipsi revelatae; si ergo assensus ille 
prior esset necessarius, posterior non posset esse liber, nisi forte 
ill libertate divertendi cogitationem, de qua non agitur. Cete- 
rum haec ipsa diversio cogitationis ab obiecto revelato est ne- 
cessario simul diversio ab obiecto formali; ergo haec ipsa qua- 
liscumque libertas exercitii componi non posset cum actuali 
consensu necessario in veritatem utriusque praemissae. Neque 
enim potest actu iudicari: Deus infinite verax dicit hoc verum; 
et simul diverti iudicium ab hoc vero. Ad summum posset 
esse iudicium non explicitum sed solum implicitum. 

Quod dicitur de speciali difficultate, quae reperiti solet in 
obiecto materiali, ea certe efficere potest ut negetur vel suspen- 
datur assensus, si hic liber est; eo ipso autem iam etiam sus- 
penditur vel negatur assensus in alterutram ex praemissis. 
Potest sane aliquis speciali difficultate induci ad dubitandum 
e. g. de unitate naturae in tribus personis, at hoc ipso iam 
dubitat utrum haec doctrina sit a Deo revelata; nam de altero, 
utrum Deus sit verax in revelando, nemo nisi forte valde igno- 
rans vel delirans dubitare potest (1). 


(1) Disputationes theologorum etiam prolixae ad probandam absolutam 
veracitatem Dei, et ex altera parte sophisticae rationes contra eam inductae 
hoc unum ostendunt, veritates etiam evidentes (exceptis primis principiis) 
licet demonstratione non indigeant, tamen eam admittere. Quod autem 

Dici solet, libertatem assensus fidei inde esse, quod obiectum 
materiale in se et intrinsecus non intelligimus. At hoc imprimis 
universim admittere nequeunt, qui nobiscum tenent posse etiam 
fide divina et libera credi, quae aliunde ex ratione intestina sunt 
evidentia (cf. Tract, de Deo th. IX. n. ID ; tum etiam in veri- 
tatibus quas in se minime intelligimus, potest quidem ex hac 
ratione specialis difficultas in assentiendo ortum habere, sed 
non potest inde explicari libertas fidei, nisi quatenus simul sup- 
ponitur inevidentia et libertas assentiendi in alterutro obiecto 
formali. Si enim obiectum formale in utraque sua parte esset 
evidens, etiam cum evidentia manifestaret existentiam, quamvis 
non declararet internam rationem obiecti, quod creditur; unde 
iam non esset libertas in credendo existentiam talis veritatis ut- 
pote evidenter manifestatam. Quando igitur s. Thomas vel alii 
theologi considerant libertatem fidei in relatione ad illam inter- 
nam inevidentiam obiecti materialis, intelligendi sunt supposita 
inevidentia obiectiformalis loqui de illa speciali difficultate, quae 
oritur ex non perspecta ratione -ipsius veritatis credendae. Evi- 
dentiam locutionis divinae sufficere ad tollendam libertatem as- 
sensus etiam in rem revelatam, licet haec in se maneat obscura, 
vide penes sanctum Thomam 2. 2. q. 5. a. 2. Ceterum, ut iam 
dixi, interna inevidentia veritatis credendae seu obiecti materialis 
neque necessaria est, ut possit esse obiectum liberi actus fidei, 
dummodo sit non evidens obiectum formale. Licet enim aliquis 
evidenter cognoscat veritates rationales, potest tamen eas credere 
libero actu fidei, si simul sunt propositae revelatione, quam certo 
non tamen evidenter cognoscit ut divinam ; tum vero non quidem 
ratione obiecti materialis sed tamen ratione obiecti formalis di- 
cetur fides « argumentum non apparentium ». Heb. XI. 1. 

Itaque ipsa possibilitas dubiorum de veritate doctrinae reve- 
latae, quae dubia oriantur ex insita doctrinae difficultate, sup- 
ponit et ostendit libertatem assensus in alterutram ex duabus 
veritatibus constituentibus obiectum formale. Vide Suarez disp. III. 
sect. 8. n. 19-21 ; de Lugo disp. II. sect. 1. n. 9. sqq. Iam vero 
cum actus fidei sit ex sua natura actus liber, ut non solum ex- 


dicuntur fuisse disputatores theologici, qui dubitari posse putaverint de ab- 
soluta repugnantia falsitatis in revelatione vere divina, probat sophisticam 
subtilitatem quandoque vicinam esse delirio. 

perientia et factis heu nimis confirmatur, sed omnino Mjii.iai n 
Scriptura, ex doctrina PP. et consensu theologorum, et n intima 
eius ratione, quia est actus meritorius virtutis (vide Stiate/, 
disp. VI. sect. 6), ex diserta denique definitione ('.oncilii oren- 
menici Vaticani (Constit. de Fide cap. 3. can. 5.); cum deinde 
veracitas Dei forte omnibus sit vel saltem possit esse evidens, 
ac proinde assensus in eam, spectatus in se et non spedata vins 
supernaturali firmitate super omnia, necessarius sit vel saltem 
esse possit; consequitur divinitatem locutionis non esse, et qua- 
tenus pertinet ad obiectum formale liberi actus fidei, non posse 
esse evidentem, licet sit et cognoscatur certissima. 

3. Quomodo vero divinitas locutionis certa sit, nec tamen 
evidens, ex superius declaratis facile explicatur. Si verbum seu 
doctrina consideretur illo sacro velut apparatu circumvestita, de 
quo diximus, evidenter dignitas rationum prae quovis intellectu 
postulat firmum assensum et excludit formidinem prudentem de 
opposito, est ergo certitudo obiectiva (supra cap. I. n. 1l 2.) 
relucens intellectui ex ipsa intestina ratione revelationis spectatae 
in complexu, ut constat verbis et factis. Quamvis vero tot splen- 
deant rationes manifestantes existentiam revelationis, ut sit evi- 
dens exclusio prudentis formidinis de opposito, adeoque dum 
perspiciuntur et saltem dum actu considerantur rationes, rapiatur 
assensus in hanc veritatem : « prudenter absque formidine erroris 
teneri posse ac debere existentiam revelationis » ; et quamvis 
proinde in sensu composito cum actuali consideratione rationum 
non maneat libertas ad iudicium hoc alterum : « prudenter posse 
dubitari de existentia revelationis » ; nihilo tamen minus exi- 
stentia ipsa revelationis non est directe evidens, sed tantummodo 
obiective certa, h. e. manifestatio rationum non est clara eo 
gradu, ut excludat etiam possibilitatem formidinis imprudentis. 
Ideo assensus intellectus non rapitur sublata libertate in hoc iu- 
dicium : « existit revelatio » ; non rapitur inquam necessario, 
saltem ubi non de revelatione in abstracto et generatim spectata, 
sed de revelatione singularum veritatum in concreto agitur. (1) 


(r) De hac claritate certitudinis, non vero de claritate evidentiae quar 
tollat libertatem, loquitur S. P. Pius IX., quando describit splendorem ra- 
tionum, quibus divinitas revelationis illucescit ita, ut omnino cuiusque mens 
et cogitatio intelligat Christianam fidem Dei opus esse, ac proinde teneatur 
« quavis difficultate ac dubitatione (quae sane imprudens et ideo impia locum 

Unde intellectus manens per se indeterminatus ad assensum prae- 
standum vel negandum, per voluntatem inclinandus est ad al- 
terutrum; si tamen perspectis rationibus negat assensum, neces- 
sario simul iudicat, imprudenter et contra certum officium se 
agere. Dum igitur locutio Dei complexa, h. e. locutio formalis 
per doctrinam et realis per facta menti exhibetur, illa ex se 
ipsa et ex sua insita ratione, non autem per aliud motivum di- 
versum, atque ideo immediate intelligitur cum certitudine, non 
tamen per evidentiam ut verbum non hominum, sed sicut est 
vere, verbum Dei. Primum iudicium : « debetur assensus firmus, 
hanc locutionem esse divinam », iudicium est ex evidentia; al- 
terum iudicium: < haec locutio est divina, » debet esse iudicium 
certum exclusa formidine de opposito, non tamen est ex directa 
evidentia, et ideo ad firmum assensum requiritur imperium li- 
berae voluntatis. 


habere potest) penitus abiecta atque remota, omne eidem fidei obsequium 
praebere ». Verba Pontificis haec sunt: « Humana quidem ratio, ne in tanti 
momenti negotio decipiatur et erret, divinae revelationis factum diligenter 
inquirat oportet, uf certo sibi constet, Deum esse loquutum (diligentia ab 
omnibus est adhibenda, sed tamen pro diversitate hominum diversa, et omnino 
in animis omnium debet esse de divinitate locutionis certitudo; quis vero 
suspicetur a Pontifice doceri pro omnibus necessitatem evidentiae ?).... Sed 
quam multa, quam mira, quam splendida praesto sunt argumenta, quibus 
humana ratio luculentissime evinci omnino debet (cf. tXsy/o; convictio ut 
est in Itala et penes PP. Hebr. XI. i.), divinam esse Christi religionem .... 
ac proinde nihil fide nostra certius, nihil securius, nihil sanctius exstare, 
et quod firmioribus innitatur principiis ». Enumeratis argumentis prosequi- 
tur: « Quae certe omnia tanto divinae sapientiae ac potentiae fulgore un- 
dique collucent, ut cuiusque mens et cogitatio vel facile inlelligal, Chri- 
stianam fidem Dei opus esse. Itaque humana ratio ex splendidissimis hisce 
aeque ac firmissimis argumentis, clare aperteque cognoscens, Deutp eiusdem 
fidei auctorem esistere, ulterius progredi nequit, sed quavis difficultate ac 
dubitatione penitus abiecta atque remota, omne eidem fidei obsequium prae- 
beat oportet, cum pro certo habeat, a Deo traditum esse, quidquid fides 
ipsa hominibus credendum et agendum proponat ». (Encycl. 9 Nov. 1846.) 
Quod ad persuadendam opinionem de stricte dicta evidentia facti revela- 
tionis animadvertunt, in hisce S. Pontificis litteris « non agi de sola evi- 
dentia credibilitatis, sed de evidentia veritatis religionis nostrae », omnino 
concedimus Pontificem agere non solum de credibilitate, sed de veritate 
facti revelationis; negamus autem, doceri evidentiam facti illam stricte di- 
ctam, quae tollit libertatem assensus. (Vide supra c. I. $ II.) Quomodo porro 
quispiam in illam sententiam cogere possit Suarezium, equidem non intel- 

Si quis existimet, aliquando saltem primis fidei promulga- 
toribus, prophetis et Apostolis fuisse stricto sensu evidentem di- 
vinitatem revelationis; in hac hypothesi assensus in rem dictum 
posset quidem appellari actus fidei, quia fuisset assensus proptei 
cognitam auctoritatem Dei revelantis; attamen assensus liber non 
fuisset, et ideo alterius rationis censeri deberet ac est virtus fidei 
nostrae; unde aliqui talem assensum malunt dicere cognitionem 
propheticam quam fidem. Ex hoc autem ipso apparet, etiam 
illos sanctos Dei homines saltem non in omnibus veritatibus 
revelatis habuisse talem stricte dictam evidentiam revelationis, 
quia sane virtutem fidei meritoriam et eiusdem rationis ac fidem 
nostram in eis nemo negare potest. Suarez disp. III. sect. 8. n. 5. 
sqq.; de Lugo disp. 11. sect. i. 


Ex omnibus dictis constat, quomodo se habeat voluntatis 


ligo. Tota ratio ad illud reducitur, quod Suarez iti uno loco (disp. 3. sect. 8. 
n. 3.) eam quam nos dicimus certitudinem, appellavit evidentiam moralem, 
distinguens illam ab evidentia metaphysica, quam nos appellavimus evidentiam 
stricte dictam. Ceterurii fidem nostram, qua fideles nominamur et sumus, 
et de qua sola agimus, non posse consistere cum evidentia sive naturali 
sive supernaturali de Dei veracitate simul et de facto revelationis, Suarez 
(bid. sect. 8. punct. 3.) multis probat, et ex suis principiis quae statuit 
de analysi et de propria ratione fidei nostrae, necessario defendere debuit. 
Nec aliud quam plenam certitudinem et evidentiam moralem (ut appellat 
Suarezius) facti revelationis enuntiat alter theologus, ad quem provocatur, 
Aegidius Coninck, dum ait (de Fide disp. II. dub. 2. n. 68.), viros doctos 
et pios post diuturnam meditationem et exercitationem eo pervenire posse, 
ut ex motivis credibilitatis « veritatem tanta certitudine et evidentia colligant, 
quae eorum intellectum quasi convincat, ut de ea dubitare non possint, 
iuxta illud (Ps. 92), testimonia tua credibilia facta sunt nimis ». Aeque 
vere dicere liceret, homines sanctos tanta gratia saepe muniri, ut mortale 
peccatum committere quasi non possint. Postremo non puto, auctoritatem 
s. Thomae 2. 2. q. 5. a. 2., merito induci pro ista evidentia demonstra- 
tionis in fide ea, ex qua fideles laudantur et de qua nobis sermo est, cum 
Angelicus ibi clarissime doceat, fidem in qua intellectus convinceretur evi- 
dentia signorum, « ut cognosceret manifeste hoc dici a Deo, qui non men- 
titur », non esse eam « quae in fidelibus Christi laudatur »; sed hoc modo 
fidem esse non liberam, ut e. g. in daemonibus; « vident enim, inquit, 
multa manifesta (i. e. eis evidentia) indicia, ex quibus percipiunt doctrinam 
Ecclesiae a Deo esse », et ideo non libere credunt, « sed magis coguntur 
ad credendum ex perspicacitate naturalis intellectus », cui nempe evidentia 
signorum ad demonstrandam veritatem facti revelationis illucescit, « quam- 
vis res ipsas quas Ecclesia docet, non videant ». 

imperium in formali actu fidei. Voluntas per gratiam confortata 
inclinet oportet intellectum ad firmissimum assensum in veri- 
tatem revelatam propter Dei loquentis auctoritatem praestandum; 
unde voluntatis imperium non potest inclinare intellectum ad 
assensum in veritatem revelatam, quin simul inclinet ad assen- 
sum in divinitatem locutionis; et ideo locum habet actus liber 
voluntatis quoad obiectum materiale fidei, quia intercedit eius- 
dem voluntatis actus liber quoad obiectum formale, h. e. quoad 
divinitatem revelationis propositae. 

Corollarium i. Peccatum internae negationis fidei non com- 
mittunt homines ita, ut retento assensu in existentiam verbi re- 
velati, negent vera esse quae illo verbo suo Deus dicit; neque 
enim id fieri potest. Unde vidimus s. Thomam concedere, « quod 
nullus est ita infidelis, quin credat quod Deus non loquitur nisi 
verum ». Peccant vero infideles eo quod, revelatione sufficienter 
proposita ut evidenter credibili et credenda, negant tamen assen- 
sum in existentiam talis revelationis, et consequenter negant as- 
sensum in veritatem revelatione propositam. Exigit enim suprema 
Dei maiestas atque auctoritas hoc absolutum obsequium creaturae 
rationalis, ut quando verbum Dei sufficienter est propositum, as- 
sensus praestetur firmissimus. « Fidelis credit homini, in quantum 
Deus in eo loquitur, quod ex certis experimentis colligere potest; 
infidelis autem non credit Deo in homine loquenti ». S. Th. 
3. dist. 23. q. 2. Hinc etiam patet, auctoritatem Dei, ut obiectum 
formale fidei, relate ad intellectum credentis esse quidem (ut 
diximus) infinitam veritatem in cognoscendo et veracitatem in 
revelando ; sed relate ad voluntatem, ut imperet assensum, mo- 
tivum inclusum in auctoritate esse etiam supremam Dei maie- 
statem. Ita etiam a s. Thoma loco mox citando « ratio inclinans 
voluntatem » dicitur « ipsa veritas prima sive Deus » (i). 

Ex his ulterius sequitur, fidem habitualem consistere in ea 
animi dispositione per supernaturale permanens donum effecta, 
secundum quam homini veluti connaturalis est voluntaria sub- 


Ci) Relate ad voluntatem debent utique etiam spectari ut obiective mo- 
ventia bona ipsi credenti promissa et mala non credenti intentata, quae 
saepe commemorat Angelicus. Quoniam vero fides formaliter est in intel- 
lectu, non sane haec quae movent voluntatem, sed sola veritas prima re- 
velans, propter quam intellectus (imperante voluntate) praestat assensum, 
est formale obiectum fidei, ut saepe dictum est in superioribus. 

iectio intellectus sub auctoritatem Dei, et prompliimlo >.ub au- 
xilio actualis gratiae credendi, quidquid ut divinitus revehiltim 
sufficienter proponitur. Ex quo intelligitur, (idem habitualem 
manere eandem, sive amplior sive minus ampla sit cognitio ex- 
plicita obiectorum fidei materialium ; et simul redditur intima 
ratio, cur habitus fidei penitus amittatur, quando delibetate ne- 
gando assensum etiam in unicam veritatem sufficienter propo- 
sitam peccatur contra fidem. 

Corollarium 2. Firmitas assensus potest intelligi dupliciter; 
primo ita, ut ex ipso modo cognoscendi excludatur physica pos- 
sibilitas formidinis de opposito; secundo quatenus assensus liber 
est, adeoque non ex sua natura excludit physicam possibilitatem 
formidinis, sed ex imperio voluntatis adhaeret suo obiecto cum 
exclusione cuiusvis formidinis actualis. Prior illa firmitas est 
propria evidentiae, adeoque de ea in actu fidei non est sermo. 
Altero modo spectata firmitas in assensu fidei divinae est aesti- 
mative super omnia, h. e. voluntas per gratiam confortata ita 
imperat assensum firmum intellectus supernaturaliter illustrati 
cum exclusione formidinis de opposito, ut quantum a libertate 
pendet (t), omnia quae cognoscuntur scientia naturali, vellet ha- 
bere falsa, si opponerentur veritatibus fidei sufficienter propositis, 
quia infinita Dei auctoritas digna est hoc absoluto mentis obse- 
quio. « Certitudo quae est in scientia et intellectu est ex ipsa 
evidentia eorum, quae certa esse dicuntur ; jertitudo autem fidei 
est ex firma adhaesione ad id, quod creditur. In his ergo quae 
per fidem credimus, ratio voluntatem inclinans, ut dictum est, 
est ipsa veritas prima sive Deus, cui creditur, quae habet ma- 
iorem firmitatem quam lumen intellectus humani, in quo conspi- 
ciuntur principia, vel ratio humana, secundum quam conclu- 
siones in principia resolvuntur; et ideo fides habet maiorem cer- 
titudinem quantum ad firmitatem adhaesionis, quam sit certitudo 


(1) « Regula generalis haec esse potest, ait de Lugo, ut per fidem as- 
sentiatur intellectus firmissime, ea scilicet firmitate, ut promptus sit ad ne- 
ganda potius omnia obiecta contraria, quae saltem ex imperio voluntatis 
negare potuerit; neque enim potest esse paratus negare quae nullo modo 
negare potuerit... Chimaericum est proponi per fidem id, quod omnimoda 
claritate et undequaque constet esse falsum, et quod intellectus non posset 
credere esse verum, cum evidentia perfectissima cogat illum ad assentien- 
dum eius contradictorio». De Lugo disp. VI. n. 5t. 53. 

scientiae vel intellectus ; quamvis in scientia et intellectu sit 
maior evidentia eorum, quibus assentitur ». S. Th. 3. dist. 23. 
q. 2. a. 2. sol. 3. Cf. Ripalda de Fide disp. XI. sect. 3. n. 3y. 
43. 42. sq. Ex his intelliguntur duo. 

d) Apparet ratio, cur haeretici formales qui recusant assen- 
sum alicui veritati fidei eis sufficienter propositae, neque circa 
alias fidei veritates quibus assentiuntur, eliciant actus fidei super 
omnid, quales actus supernaturales fidei divinae esse oportet. 
Sicut enim repugnat, ut Deus summum bonum ametur charitate 
super omnia in observatione ceterorum mandatorum, dum unum 
violatur, et eo ipso Deus appretiative alicui bono non praefertur; 
ita Deus prima veritas non potest coli mentis obsequio et subie- 
ctione appretiative super omnia in credendis ceteris veritatibus, 
dum hoc obsequium in una aliqua veritate satis proposita ne- 
gatur. In hoc enim ipso consistit animi dispositio per fidem 
habitualem et firmitas super omnia, quae includitur in quovis 
actu fidei divinae, ut homo propter solam auctoritatem Dei 
promptus sit aequali modo sese subiicere cuivis veritati, quam- 
primum tamquam revelata sufficienter est proposita. Cf. de Lugo 
disp. XVII. sect. 6. n. 122. (1). 

b) Pariter ex dictis constat, cur possibilitas dubii, imo etiam 
actualis indeliberata dubitatio non obsit firmitati fidei. Exclusio 
enim formidinis de opposito, ut diximus, est ex imperio liberae 
voluntatis ; quamdiu ergo perseverat deliberata voluntatis repu- 
gnantia adversus formidinem erroris, manet etiam firmitas fidei 
propria. Cf. S. Thom. 1. c. ad 2.; Ripalda disp. XI. sect. 2. 
n. 18. 19. 

Corollarium 3. Quamvis auctoritas Dei et locutio divina sint 
motivum et obiectum formale fidei, atque sub ista ratione haec 


(1) Inter veteres scholae theologos solus Durandus censuit, haereticos 
errantes culpabiliter circa unum articulum adhuc elicere actus fidei theolo- 
gicae circa articulos alios. Ripalda de Fide disp. IX. sect. 4; disp. VI. sect. 4. 
n. 34. 35. valde propendet in sententiam, elici ab illis haereticis actus fidei 
supernaturales, licet imperfectos ; concludit tamen n. 63: « equidem affir- 
marem , si praeter Durandum duces essent nostri secundi scriptores ; sed 
cohibeo sententiam, donec alii praeluceant ». Sane conspiratio theologorum 
adeo constans satis est, ut illis quibuscumque actibus imperfectis propria 
ratio fidei divinae ac theologicae neganda sit, nec modus deest, quo haec 
res explicetur, ut apparet ex dictis in textu. 

motiva, saltem in primo actu fidei, non per assensum fidei pmplci 
auctoritatem Dei revelantis, sed ex manifestatione inti insectu» 
cognoscibili intelligantur modo quo declaravimus; nihilominus 
sub alia ratione tum auctoritas Dei, tum existentia locutionis di 
vinae sunt etiam obiectum materiale fidei, atque adeo veiitas 
credenda propter auctoritatem Dei revelantis. Revelavit enim 
Deus sive explicite sive saltem actu exercito tum suam infinitam 
veracitatem tum suae revelationis existentiam. In hoc autem actu 
fidei auctoritas et locutio Dei ut obiectum formale propter quod 
creditur, cognoscitur modo supra explicato ex rationibus internis, 
et eadem auctoritas atque locutio creditur ut obiectum materiale. 
Est ergo in tali actu fidei duplex assensus supernaturalis in idem 
obiectum sub duplici diversa ratione spectatum. Praecognosco 
uno actu auctoritatem Dei revelantis ex rationibus internis ; tum 
alio actu saltem virtualiter distincto (actu fidei), propter aucto- 
ritatem Dei revelantis assentior utrique huic veritati ; « Deus est 
infinita veracitas », « Deus se manifestavit supernaturali revela- 
tione ». Vide Tract, de Deo th. IX. 

Corollarium 4. Quamvis ex dictis cognitio obiecti formalis 
ultimatim non sit mediata per actum fidei propter motivum au- 
ctoritatis Dei revelantis, sed immediata ex rationibus intestinis; 
potest tamen ille supernaturalis firmissimus assensus in aucto- 
ritatem Dei, et adhuc magis assensus inevidens et liber in divi- 
nitatem locutionis propositae, latiori nominis significatione ap- 
pellari assensus fidei, tum quia veritas utraque est obiectum 
formale fidei et ingreditur ut motivum ipsum fidei actum, tum 
maxime quia assensus uterque elicitur ab intellectu sub lumine 
fidei supernaturali. Cf. de Lugo disp. l. sect. 7. n. 129. 

CAPUT V. 


bE NECESSITATE PROPOSITIONIS VERITATIS PER ECCLESIAM. 


Declarandus primum est status praesentis quaestionis. Aliqui 
theologi docuerunt, ultimam fidei analysin fieri in auctoritatem 
infallibilem Ecclesiae. Quaerenti enim cur hanc illamve veritatem 
credamus, respondemus : quia Deus infinita veritas revelavit ; 
porro interroganti quomodo constet, Deum revelasse, reddimus 
rationem fidei nostrae : quia Ecclesia infallibilis id docet. Refe- 
runtur in hac opinione fuisse Durandus, Gabriel Biel, Almainus 
in 3. dist. 23-23 ; Michael Medina 1. V. de recta in Deum Fide 
aliique, quorum sensum non adeo extra controversiam certum 
explicat Petrus Hurtadus de Fide disp. VII. sect. 2. Communis 
theologorum consensus hanc doctrinam improbat. Si enim au- 
ctoritas Ecclesiae assumitur ut infallibilis sub assistentia Spiritus 
Sancti; ita ipsamet est obiectum materiale fidei quod creditur, 
nec ergo potest esse principium, in quod ultimo fides resolvitur. 
Quaerendum scilicet superest, cur credatur haec ipsa assistentia 
Spiritus Sancti ad constituendam infallibilem Ecclesiam ; et sane 
respondendum, eam credi propter auctoritatem Dei revelantis. 
Si vero auctoritas Ecclesiae intelligitur humana tantummodo, 
quatenus constituitur sapientia, integritate vitae, constantia, con- 
sensu tantae multitudinis per omnes aetates ; ita haec auctoritas 
constituit utique motivum credibilitatis, non tamen obiectum for- 
male, propter quod fide divina credatur veritas proposita ab Ec- 
clesia, et in quod proinde fiat resolutio fidei, cum assensus fidei 
divinae esse non possit nisi propter auctoritatem Dei revelantis. 
Quomodo de hac re sentiendum sit, et quid veri quid falsi subsit 
illi pauciorum theologorum doctrinae, prout referri solet, hic de- 
clarare conabimur iuxta principia paulo ante in analysi fidei et 
in Tractactu de Traditione demonstrata. 

Tria considerabimus, a) quomodo Ecclesia velut factum di- 
vinum pertineat ad ipsam locutionem divinam ; H) quomodo 
propterea per Ecclesiam divinitas revelationis sit omnibus cogno- 
scibilis ; denique c) quomodo ad fidem divinam ac catholicam 


se habeat ipsum formale testimonium Ecclesiae. 


I. Quomodo Deus per Ecclesiam 
tamquam per factum suutn, seu tamquam per verba realia 
coniuncta cum suis verbis formalibus, 
loquatur omnibus diebus usque ad consummationem saeculi. 


i. Locutio quae nunc proponitur ut divina, et cuius divi- 
nitas ex rationibus internis cognoscenda est modo quo diximus 
toto antecedenti capite IV., haec inquam "locutio nunc proposita, 
non nunc primum a Deo prodiit, sed ante multa saecula a Deo 
profecta, ad nos usque conservata est. Unde cognoscere hoc ver- 
bum (e. g. « Deus est unus et trinus ») tamquam divinum, idem 
est ac cognoscere, hoc verbum quod nunc proponitur, pridem 
a Deo revelatum ad nos usque conservatum esse. lam vero 
organon a Deo institutum ad promulgationem, propagationem 
et conservationem totius revelationis est docens Ecclesia, h. e. 
constituti a Christo Apostoli et eorum perennes successores. Hinc 
Deus rebus et factis cognoscibiles reddidit primum Apostolos 
tamquam suos legatos in promulganda revelatione. « Euntes in 
mundum universum praedicate Evangelium omni creaturae...... 
Ili autem profecti praedicaverunt ubique Domino cooperante et 
sermonem  confirmante sequentibus signis ». Marc. XVI. 20. 
Heb. 1l. 4. etc. Successores serie perpetua immediate nectuntur 
cum ipsis Apostolis, et in mundo universo communione et do- 
ctrina inter se coniuncti, velut unum corpus ad nos usque per- 
tingunt. Ex connexione cum Apostolis et cum Christo ipso res 
illae et facta Christi et Apostolorum pertinent ad totam Eccle- 
siam subsequentem, quae et ipsa insuper novis rebus et factis 
quavis aetate insignitur, tamquam sigillis demonstrantibus eius 
institutionem divinam et connexionem cum Christo et Apostolis. 
Res enim et facta indicata superius (p. 617. sq.) pertinent omnia 
ad Ecclesiam, et cum Ecclesia cohaerent vel tamquam eius prin- 
cipia efficientia et constituentia, vel tamquam effectus ei, si ita 
loqui fas est, tamquam eius actus vitales, quibus Ecclesia ipsa 
ut societas divinitiis instituta et supernaturalis manifestatur. Lege 
s. Augustini mirabilem epistolam 137. n. 15. seqq. ad Volusia- 
nutn, et libellum de utilitate credendi n. 32. 35. 

Ita ergo Ecclesia, corpus cum capite Christo, inde ab ori- 
gine humani generis usque ad nos exhibetur tamquam moraliter 

unum grande quoddam factum divinum, in quo Christus histo- 
rice cognoscibilis in sua vita, suis miraculis, impletis prophetiis, 
doctrinae sanctitate, sublimitate, modo docendi, sua morte et 
resurrectione et glorificatione est principium et finis, A et Q; 
multiplices autem series factorum antecedentium et consequen- 
tium, quae sunt ipsius Ecclesiae manifestationes, progrediuntur a 
Christo et ad Christum convergunt tamquam radii ad centrum, 
sive ut praeparationes sive ut effectus, atque Christum ipsum 
partim ut supernaturalem suam causam demonstrant, partim ex 
Christo cognito in se perfectius intelliguntur, sicut generarim 
causa ex effectibus, et vicissim effectus ex causa cognoscuntur. 
Sicut ergo Christus Dominus ipse, sicut deinde Apostoli rebus 
et factis sese exhibebant cognoscibiles ut legatos divinos, ita Ec- 
clesia tum per ipsam connexionem cum Christo tamquam capite 
ac tundatore et cum Apostolis tamquam primis suis plantatori- 
bus, rigatoribus ac membris, tum per novas et perpetuas series 
rerum et factorum, sese exhibet velut continuationem legationis 
Christi et Apostolorum. Cf. Tract, de Traditione th. IV. sqq. 

2. Hinc iam apparet, quomodo Ecclesia spectata secundum 
res et facta, quibus divina eius institutio et missio cognoscibilis 
redditur, sit velut elementum componens locutionem divinam 
perpetuo permanentem et perpetuo cognoscibilem. Praedicatio et 
prima promulgatio revelationis, loquendo nunc de novo Testa- 
mento, peracta a Christo et ab Apostolis, componebatur verbis 
et rebus, et per res locutio erat cognoscibilis ut divina, « Do- 
mino testimonium perhibente verbo gratiae suae, dante signa » 
Act. XIV. 3.; hoc est, revelatio composita verbis et rebus ex 
sua insita ratione erat cognoscibilis ut divina, postulans assen- 
sum in hanc veritatem: talem locutionem (quae est subiectum) 
esse locutionem divinam (quod est praedicatum). Vide supra 
p. 618. in nota. Pari ergo modo revelatio, quae nunc ab Ec- 
clesia proponitur tamquam revelatio derivata inde a Christo et 
ab Apostolis, non tantum verbis constat, sed etiam tota serie 
rerum et factorum, quibus Ecclesia exhibetur ut divinitus in- 
stituta, et pro Christo legatione fungens ad conservationem et 
praedicationem doctrinae. Ergo non solum in personali praedi- 
catione Christi et Apostolorum, sed etiam perpetuo in Ecclesia 
res illae et facta, connexio inquam Ecclesiae cum Christo et 
Apostolis, mirabilis propagatio et conservatio, consensio, super- 

naturalia charismata sese manifestantia, constanti.| in fide aece 
pta, martyria, tota spiritualis vita Ecclesiae manifestata, omnia 
scilicet illa quae diximus Ecclesiam spectatam secundum les et 
facta, componunt ipsam divinam locutionem, quatenus constai 
duplici elemento verborum ac rerum. 

3. Est autem hic sedulo adtendendum ad triplicem diver- 
sam considerationem rerum et factorum, quam supra p. 625. 
declaravimus, ne quis in re tam gravi fallatur, vel modo lo- 
quendi occasionem praebeat errandi. Ut saepe diximus, motivum 
formale fidei est unice auctoritas Dei loquentis. Unde si res et 
facta per se et seorsum spectentur, sunt in ordine ad locutio- 
nem divinam signa manifestantia intellectui cius divinitatem, in 
ordine ad rem credendam signa manifestantia eius credibilita- 
tem, atque adeo modo utroque sunt motiva credibilitatis. Solum 
tertio modo considerata, ut Deus suam locutionem et divinam 
suam eloquentiam iuxta dictum Augustini componit verbis et 
factis, lacta ingrediuntur ipsam locutionem divinam ex suis in- 
ternis rationibus cognoscendam, hocque modo ingrediuntur ipsum 
motivum formale. Ita dum rex loquitur per suum legatum, mo- 
tivum formale credendi fide debita verbo regio est auctoritas re- 
gis loquentis, non diploma et sigillum regium vel apparatus, 
quo legatus comparet. At si res illae considerantur ut elemen- 
tum componens cum verbis unam locutionem regiam, quae ita 
in complexu spectata ex sese est cognoscibilis; hoc modo res 
illae ingrediuntur ipsum motivum formale. 


IL. Quomodo divinitas revelationis 
per Ecclesiam tamquam per factum divinum 
omnibus facile sit cognoscibilis. 


i. Diligens consideratio doctrinae paulo ante expositae ma- 
gni momenti est propter consectaria, quae ex ea consequuntur. 
Inde enim intelligitur facile esse, et etiam rudibus obvium, in 
Ecclesia catholica cognoscere revelationis propositae divinitatem, 
sine cuius utpote obiecti formalis certa licet inevidenti cognitione 
fides locum habere non potest. Dico cognitionem hanc in Ec- 
clesia catholica etiam rudibus esse obviam, quia Ecclesia ut com- 
plexus rerum et factorum (tamquam motivum credibilitatis) evi- 
denter ostendens credibilitatem doctrinae et officium credendi, et 

quatenus componit ipsam locutionem divinam, reddens locutio- 
nis divinitatem certo cognoscibilem, etiam a rudibus facile co- 
gnoscitur modo forte confuso sed certe sufficienti, Ut eis evidens 
sit officium assentiendi in existentiam locutionis divinae, et evi- 
dens credibilitas rei in tali locutione propositae. Facile enim 
omnes possunt cognoscere e. g. suos sacerdotes cohaerere in fide 
et doctrina cum Episcopis, a quibus missi sunt ad docendos et 
pascendos fideles, Episcopos esse unitos cum Pontifice Romano 
et cum Ecclesia in toto orbe terrarum. Unde facile eis innote- 
Scit, doctrinam propositam esse in fide totius Ecclesiae. Nec 
minus obvia eis est confusa saltem notitia aliquot proprietatum 
Ecclesiae et miraculorum, quibus revelatio confirmata est. Haec 
autem cognitio rerum et factorum per'se sufficiens plane est, ut 
pariat evidentiam credibilitatis et officii ad firmissime creden- 
dum propter auctoritatem Dei revelantis; nec quoad rei summam 
cognitio alia est per scientiam philosophicam et theologicam. 
In doctoribus amplior et distinctior scientia motivorum credibi- 
litatis potissimum requiritur ad defensionem fidei et ad detegen- 
das fallacias (1). 

2. Divina nempe bonitas et sapientia verbum suum ita red- 
didit cognoscibile, et veritates revelatas ita motivis credibilitatis 
exhibet credibiles in Ecclesia catholica, ut in hac et in hac sola 
Ecclesia omnes, etiam rudes, habeant modo sibi accommodato 
fundamenta certitudinis, qua omne prudens dubium excludatur 
non solum relative pro praesenti sua mentis cultura, sed abso- 
lute pro quovis stadio scientiae; ac proinde etiam pro ipsis ex 
motivis quae actu cognoscunt, incommutabiliter certum sit ac 
maneat, rationes oppositas, quaecumque illae sint, non posse 
esse nisi apparentes. 

Sane, quoniam Deus revelationem suanl per Christum et per 
Spiritum Senctum missum in Apostolos completam destinavit omni- 
bus gentibus et omnibus temporibus; ideo pro omnibus gentibus 
usque ad ultimum terrae, et pro omnibus temporibus usque 
ad consummationem saeculi (Matth. XXVIII. 19; Act. L 18) 


(1) Ex eadem ratione evidens est, quam gravis urgeat necessitas am- 
plioris et distinctioris institutionis quoad simplices fideles quibusdam lu- 
ctuosis temporibus, ubi acerbior imminet hostium fidei impugnatio et maius 
perversionis periculum. 

misit legatos suos in perpetua successione ct mulini coiiscriíluiic 
insignitos characteribus divinae missionis et auctoritatis. Quae 
tandem est institutio Ecclesiae in sua apostolicitate, calholii il.ile, 
unitate et sanctitate facile cognoscibilis ut per eam Chiislii:. u 
put perpetuo conservet, praedicet, et explicet totam doctrinam 
revelatam. 

In hac igitur Ecclesia et per hanc solam voluit Deus propo- 
sitionem totius revelatae doctrinae reddere accommodatam omni- 
bus gentibus et omnibus temporibus; est enim Ecclesia a Christo 
ita instituta iisque insignita characteribus, ut ipsamet verissime 
sit ac dici debeat magnum quoddam ac perpetuum motivum 
credibilitatis, seu potius compendium omnium motivorum, qui- 
bus divina revelatio cognoscibilis, et revelata doctrina credibilis 
ac credenda exhibetur. Motiva namque credibilitatis omnia qui- 
bus Christus ipse, et quibus Apostoli in virtute Spiritus Sancti 
suam praedicationem collustrarunt, ad Ecclesiam catholicam in 
sua manifesta connexione cum Christo et Apostolis et ad nullam 
aliam communionem pertinent, sicut ad eam solam pertinet mo- 
tivorum continuatio in mirabili propagatione et conservatione 
religionis Christianae, in eiusdem effectibus omnes naturales cau- 
sas excedentibus, in martyriorum modo ac multitudine, in mul- 
tiplici charismatum  manifestatione. (Cf. s. Augustin, de utilit. 
credendi c. 17.) 

Quae omnia licet fideles catholici rudiores non noverint 
distincte nec ipsi explicare valeant, noverunt tamen modo ipsis 
accommodato unam, sanctam, catholicam et apostolicam Eccle- 
siam, atque in hac semper eis ob oculos versatur incommuta- 
bile, plene sufficiens ac certum credibilitatis motivum motivo- 
rumque complexus ita, ut fundamentis innitantur firmissimis parati 
semper, quantum ad singulos pro eorum conditione spectat, per 
Ecclesiam ad satisfactionem omni poscenti rationem de ea, quae 
in eis est spe. 

3. Quoniam itaque modus locutionis divinae omnibus ac- 
commodatus, et quoad omnes veritates revelatas secundum prae- 
sentem oeconomiam et institutionem Christi, non reperitili nisi 
in sola Ecclesia catholica, et quoniam facta omnia divina quae 
tum motiva credibilitatis tum elementum componens ipsam di- 
vinam locutionem constituunt, intime pertinent ad Ecclesiam 
catholicam , per quam solam omnibus gentibus cognoscibilis et 

credibilis revelatio divina integra per omnes aetates conservata 
est et conservabitur; inde consequitur, etiam illos qui Ecclesiam 
catholicam ignorant, saltem indirecte huic ipsi Ecclesiae debere 
cognoscibilem et credibilem, si quae eis fit, revelationis propo- 
sitionem et exhibitionem. Nominatim illis, qui in communione 
haeretica sunt extra Ecclesiam et hanc invincibiliter adeoque in- 
culpabiliter ignorant, revelationis divinitas velut per radios ex 
Ecclesia catholica progredientibus illustratur et redditur cogno- 
scibilis. Praesertim rudibus ordinarie praesens locutio ut divina 
non est alio modo cognoscibilis nisi per Ecclesiam, quatenus 
haec rebus et factis sese exhibet in connexione cum Christo et 
Apostolis custodem depositi; adeo ut etiam ad eos, qui incul- 
pabiliter extra corpus Ecclesiae versantes fide divina credunt, 
verbum Dei per Ecclesiam catholicam pervenire dicendum sit. 
Quamvis enim huiusmodi haeretici materiales instituantur a mi- 
nistris suae sectae, divinitatem tamen locutionis in dogmatibus 
vere revelatis quae eis proponuntur, cognoscunt quatenus com- 
ponitur praesens locutio cum perpetua successione et cum serie 
factorum divinorum pertinentium ad Ecclesiam catholicam, quam 
Romanam esse ipsi ex hypolhesi inculpabiliter ignorant. 

4. Verum in tota hac causa propositionis fidei, tum pro iis 
qui sunt in corpore Ecclesiae, tum pro aliis qui ad illud non- 
dum pertinent, primum et praecipue spectari debet supernatu- 
ralis gratia interna, sive quatenus est infusio virtutis permanen- 
tis (Cone. Trid. sess. VI. cap. 7.), sive quatenus est adiutorium 
« illuminationis et inspirationis » ad actus fidei salutares ipsumque 
eius initium. Fides itaque non est naturalis convictio, tantummodo 
« quantum mereatur pondus rationum ad assensum impellentium » 
(Propos. XIX. inter damnatas ab Innocent. XI. 2. Martii 1679.); 
sed fidei assensus eiusque firmitas est supernaturalis ex gratia 
elevante ac confortante tum voluntatem , ex cuius imperio seu 
inclinatione elicitur, tum intellectum qui propter veritatem pri- 
mam revelantem adhaeret veritati revelatae assensu respondente 
dignitati auctoritatis divinae (supra cap. IV. § IV. coroll. 2.). 

a) Ex hac supernaturali gratia explicatur, quomodo fides di- 
vina firmissima locum habere possit, etiamsi propositio externa 
non sit huiusmodi, ut per se et absolute evidens reddatur credibi- 
litas veritatis propositae. Si quando per accidens revelata veritas 
rudibus ita proponitur, ut non prae quovis intellectu parere posset 

evidentiam credibilitatis, necesse tamen est ut saltem pro ipso- 
rum captu eis evidens fiat exclusio formidinis prudentis et offi- 
cium credendi. Hoc autem posito voluntas aditila per gratiam 
potest et tenetur inclinare intellectum ad assensum super omnia 
propter auctoritatem Dei loquentis, et assensus ipse intellectus 
per gratiam confortati erit supernaturalis. In hac itaque hypo- 
thesi Deus illustratione interna supplet, quod deest propositioni 
externae. Sicut enim generatimi etiam ubi plenissima est propo- 
sitio externa locutionis divinae, requiritur tamen illustratio su- 
pernaturalis interna; ita facile est Deo illustrare intellectum ad 
assequendam cum plena certitudine existentiam revelationis, etiam 
ubi per accidens modus externae propositionis veritatem non red- 
deret prae quovis intellectu evidenter credibilem. Ita docent Sua- 
rez disp. IV. sect. 5. n. 9. et alii appellantes etiam ad doctrinam 
s. Thomae 2. 2. q. 2. a. 9. ad 3. Qui credit, inquit Angelicus, 
« inducitur auctoritate divinae doctrinae miraculis confirmatae et, 
quod plus est, interiori instinctu Dei moventis; ideo non levi- 
ter credit ». Plura vide apud S. Th. Quodlibet. 2. a. 6. 
Quamvis igitur sub huiusmodi motivis externis, per se in- 
sufficientibus ad absolutam evidentiam credibilitatis, possit ali- 
quando rudibus falsum proponi nomine revelationis; imo possit 
simul sub motivis iisdem proponi credendum unum obiectum 
verum et reipsa revelatum, alterum falsum et non revelatum (si 
e. g. eis proponeretur tamquam doctrina Ecclesiae tres esse per- 
sonas divinas et omnes tres esse incarnatas); non tamen ad as- 
sensum utrumque motiva inducentia eodem modo se habent, 
quia supernaturalis suasio interna supplet defectum in externa 
propositione quoad revelationem veram, non autem potest re- 
ferri ad revelationem falsam, ut per se constat. Assensus ipse 
in utramque propositionem non erit eiusdem firmitatis, in ve- 
ritatem enim revelatam firmitas erit assensionis supernaturalis, 
in errorem vero mere naturalis (1). Tum igitur propositio ex- 
terna in se est diversissima, una vera altera falsa, quae diver- 
sitas ex magisterio Ecclesiae ut regula proxima fidei etiam a 


(1) Voluntas credendi poterit esse supernaturalis ct meritoria, etiamsi 
per errorem invincibilem existimata solum et non vera sit revelatio obiecti ; 
non tamen potest esse supernaturalis ipse assensus intellectus utpote erro- 
neus. Cf. de Lugo disp. IX. n. 22. 

rudibus inquisitione facta, saltem ordinarie poterit facile cognosci; 
tum etiam ratione adiutorii gratiae in hominibus, qui simul cre- 
dunt veritatem revelatam et propositionem falsam, quam errore 
invincibili putant revelatam, dispositio quoad utramque non cen- 
senda est aequalis. In supernaturali fidei adhaesione ad veritatem 
revelatam iuvantur a gratia, nec umquam iustam causam habere 
possunt eam in dubium vocandi (1); contra vero quoad adhae- 
sionem in propositionem falsam iuvantur a gratia ita, ut data 
opportunitate per doctrinam Ecclesiae externam et per adiutorium 
internum, abea persuasione retrahantur, ipsique optime intelligant, 
in hac retractatione non contra sed iuxta suum officium se 
agere (2). 

b) Ex eadem supernaturali gratia fidei eo darius intelligitur, 
quomodo non sane par sed omnino opposita sit conditio cre- 
dentium fide divina ac sectatorum religionis falsae. Ili enim per 
gratiam inducuntur ad examen apparentium rationum sui erroris 
et rationum veritatis, atque in hoc examine quo sincerius divina 
illustratione implorata coram Deo ex desiderio salutis consulta- 
verint, eo magis Deus, qui omnes homines vult salvos fieri et ad 
agnitionem veritatis venire (1. Tim. Il. 4.), per suam gratiam 
eos deducet ab errore, et adducet ad agnitionem veritatis. Ex 
adverso quoniam « Deus non deserit, si non deseratur, ut pie 
semper iusteque vivatur » (s. Aug. de natur, et grat. contra 
Pela. c. 26.; Concil. Trid. sess. VI. cap. 11. i3., Cone. Vatican, 
de Fide cap. 3.), a vera fide sub lumine gratiae iam suscepta 
et credita ad deliberatam dubitationem, vel omnino ad negatio- 


(1) « Aliqui habentes gratiam gratum facientem possunt hebetudinem 
pati circa aliqua, quae sunt praeter necessitatem salutis, sed circa ea quae 
sunt de necessitate salutis, sufficienter instruuntur a Spiritu Sancto secun- 
dum illud i. Io. II. 27: unctio eius docet vos de omnibus... Etsi non 
omnes habentes fidem plene intelligant ea quae proponuntur credenda, iu- 
telligunt tamen ea esse credenda, et quod ab eis nullo modo est deviandum ». 
S. Th. 2. 2. q. 8. a. 4. ad 1. et 2. 

(2) Non tamen defendimus, quod docuerunt Antonius Perez (disp. II. 
c. 3.) et alio modo Pallavicinus (Curs. theol. de Fide n. 666.), ordinarie 
posse ab homine credente discerni firmitatem assensus supernaturalis ab 
assensu naturali, et hoc ipso posse cognosci vocem Dei internam ita, ut ex 
modo illius suasionis internae tamquam ex motivo credibilitatis cognoscatur 
veritas obiectivae revelationis. Huius sententiae refutationem prolixam habes 
apud Haunoldum Controv. II. c. 2. 

nem homines infelices negligendo gratiam eique resistendo do- 
labuntur. Naufragia circa fidem antecedit et semper comitatur 
repulsio bonae conscientiae. « Milites in illis bonam militiam, 
habens fidem et bonam conscientiam, quam quidam repellentes 
circa fidem naufragaverunt», (i. Tim. I. 19. cf. Heb. VI. 4. 
sq.; 2. Pet. II. 21.) 

c) Ex utroque capite, tum scilicet ex modo propositionis 
fidei in Ecclesia et per Ecclesiam catholicam, proportionate 
omnibus etiam rudibus, ad evidentiam credibilitatis gignendam, 
quae ulteriori examine ct ampliori doctrina solum distinctius 
explicari et confirmari potest; tum maxime et proprie ex super- 
naturali lumine, quo Deus neminem deserit nisi deseratur, et 
ex supernaturali firmitate fidei intelligitur, quam falsa sit do- 
ctrina Hermesii, qui iubet catholicos saltem eruditos et theologos 
fidem a Matre Ecclesia susceptam ct iam creditam ita exa- 
mini subiicere, ut fidem hanc ipsam serio in dubium vocent 
atque incertam habeant, donec sollicita inquisitio eis persuaserit, 
quid sequendum , quae religio amplectenda sit. Ab hoc com- 
mento re ipsa ac principiis non multum differt aliorum quo- 
rumdam doctrina. Quemadmodum, inquiunt, instituto examine 
potest homini illucescere officium transeundi a religione falsa 
in qua educatus erat, ad Ecclesiam catholicam ; eodem modo, et 
(ut aliqui loquuntur) iure suo posse hominem catholicum, insti- 
tuto examine, per errorem invincibilem et absque culpa deficere 
a fide catholica hactenus credita. Quasi nempe veritas divina 
et error, supernaturalis fides in Ecclesia catholica et adhaesio in 
errore paris aut similis essent conditionis! 

Hic error explicite damnatus est ut haereticus a sacrosancto 
Concilio Vaticano l. c. c. 3. et can. 6. Praeterea ad confirma- 
tionem doctrinae hac paragraphe expositae perpendatur proscri- 
ptio propositionum  igaa. 20ac. 2i"e. inter damnatas ab Inno- 
centio XI. « Voluntas non potest efficere, ut assensus fidei in 
se ipso sit magis firmus, quam mereatur pondus rationum ad 
assensum impellentium ». « Hinc potest quis prudenter repu- 
diare assensum, quem habebat supernaturalem ». « Assensus 
fidei supernaturalis et utilis ad salutem stat cum notitia solum 
probabili revelationis, imo cum formidine, qua quis formidet, 
ne non sit locutus Deus». Vide Dominicum Viva, « Theses 
damnatae » T. I. p. 203. sqq. 

d) Postremo ex dictis consequitur , necessitatem gratiae in- 
ternae in relatione ad externam propositionem fidei dupliciter 
spectandam esse. Locutio divina realis, sive ut componitur re- 
bus et factis, obiettive et in se ita habet ut talis atque hoc modo 
facta locutio sit et cognosci possit necessario divina. « Nonne 
cum omni confidentia, inquit Richardus a S. Victore de Trin. 
l. I. c. 2., Deo dicere poterimus: Domine si error est, a te ipso 
decepti sumus ; nam ista in nobis tantis signis et prodigiis con- 
firmata sunt et talibus, quae nonnisi a te fieri possunt? » At- 
tamen ex una parte perspectis rationibus evidens est tantum- 
modo officium tum divinitati locutionis tum veritati rei revela- 
tae assentiendi, seu evidens est credibilitas; liber tamen manet 
assensus in existentiam divinae revelationis et in veritatem rei 
revelatae, atque adeo ad eum praestandum requiritur imperium 
piae voluntatis ; ex altera autem parte supernaturalis ordo re- 
velationis ipsaque indoles veritatum superrationalium rerumque 
supersensibilium, ac denique oppositio contra inclinationes sen- 
sualis naturae difficillimum et moraliter impossibilem reddunt 
viribus naturae firmum et immutabilem assensum in veritates 
omnes sufficienter propositas, etiamsi de assensu fidei solum na- 
turali ageretur; assensum autem fidei sicut oportet, proportio- 
natum scilicet revelationi divinae ac fini supernaturali, atque 
adeo supernaturalem constat naturalibus viribus esse absolute 
impossibilem. Quapropter, spectatis etiam solummodo difficul- 
tatibus, praescindendo ab ordine fidei supernaturali, gratia ex- 
terna revelationis et propositionis fidei cum omnibus quantum- 
vis evidentibus motivis credibilitatis, non sufficit ad sublectionem 
debitam intellectus et voluntatis sub auctoritatem Dei loquentis; 
sed requiritur speciale adiutorium Dei internum ad hanc animi 
dispositionem, ad promptitudinem scilicet amplectendi firmissi- 
me quasvis veritates sufficienter propositas. Habitus autem fidei 
proportionatus ad finem praesentis elevationis est ontologice su- 
pernaturalis et per se infusus, h. e. qui non actibus acquiri sed 
a solo Deo in anima effici possit operatione supernaturali. Prae- 
terea ad actum fidei supernaturalem, ut credatur sicut oportet, 
absolute necessaria est gratia supernaturalis interna tum illustra- 
tionis pro intellectu tum  excitationis et confortationis pro vo- 
luntate. Patet proinde, fidem quae est fundamentum et radix 
totius vitae spiritualis ac salutis aeternae, donum Dei esse spe- 

ciale non solum ratione vocationis externae sed maxime iitione 
vocationis et unctionis internae (i. Io. II. 20.). 

Quatenus Deus in donis suis cum effectu conferendis postu- 
lat nostram quoque cooperationem, sine dubio requiritur etiam 
motivorum diligens consideratio sub lumine gratiae tum ad am- 
plectendam tum ad conservandam fidem (cf. Cone. Vatican. 
l. c.; Encyclic. S. P. Pii IX. 9. Nov. 1846.); at falleretur per- 
niciosissime, qui putaret, philosophica inquisitione vel sola vel 
potissimum se posse sibi aut aliis fidem divinam persuadere. 
Cooperatio nostra sub gratia et cum gratia in toto hoc negotio, 
ut perveniatur ad fidem et maneatur in fide, consistit maxime 
et ante omnia et post omnia in magna animi humilitate, in 
profundissima reverentia erga divinam maiestatem, in instanti 
et constanti oratione: « nisi efficiamini sicut parvuli, non in- 
trabitis in regnum coelorum ». 


III. De necessitate testimonii Ecclesiae ad fidem divinam 
et ad fidem catholicam. 


i. In declarationibus praemissis iam etiam continetur, quo- 
modo festimonium Ecclesiae in se ipso spectatum ad fidem di- 
vinam se habeat, quod erat tertium hoc capite propositum. In 
primis certum est testimonium Ecclesiae formaliter, quatenus 
est Ecclesiae, sicut et testimonium Apostolorum et prophetarum 
quatenus est ab hominibus, non esse obiectum formale et mo- 
tivum fidei divinae , cum huiusmodi motivum non possit esse 
nisi auctoritas Dei loquentis, adeoque verbum Dei formaliter ut 
Dei est: « cum accepissetis a nobis verbum auditus Dei, acce- 
pistis illud non ut verbum hominum sed, sicut est vere, ver- 
bum Dei, qui operatur in vobis qui credidistis ». 1. Thess. II. 
13. Quaeri igitur solum potest, quomodo propositio verbi Dei 
per Ecclesiam sit necessaria, ut revelatio seu verbi divinitas co- 
gnoscatur atque ita sit obligatio credendi. Haec propositio per 
Ecclesiam, ut initio diximus, potest spectari dupliciter, vel qua- 
tenus infallibilitate nondum supposita spectatur testimonium 
Ecclesiae formaliter, ut proficiscitur ab Ecclesia instructa cha- 
racteribus seu motivis credibilitatis; vel quatenus Ecclesia est et 
fide creditur infallibilis sub assistentia Spiritus Sancti. 

<i) Ex natura rei et absolute propositio Ecclesiae neutro 

modo spectata est necessaria, ut obligatio credendi et fides di- 
vina locum habere possit. Non enim aliud requiritur, quam ut 
locutio divina sufficienter cognoscibilis reddatur; id autem per 
se et absolute multis aliis modis fieri potest. Ita penes omnes 
illos, qui fidem susceperunt ex revelatione Dei immediata et 
constituti erant primi revelationis promulgatores, profecto nulla 
intercessit Ecclesiae propositio; ita etiam nunc absolute loquendo 
revelationis pridem factae divinitas miraculis vel aliis motivis 
credibilitatis potest reddi cognoscibilis. 

b) Si testimonium Ecclesiae spectatur nondum supposita fide 
infallibilitatis, tantummodo ut est testimonium huius societatis 
instructae tot ac tantis motivis credibilitatis; ita illud proprie 
loquendo non est aliud quam rerum et factorum, quae saepe 
iam diximus, applicatio ad determinatas veritates et ad earun- 
dem revelationem. Sicut enim res et facta quae sunt aliquid 
ipsius Ecclesiae, per se spectata reddunt existentiam revelationis 
cognoscibilem et veritates in ea contentas credibiles ; ita per te- 
stimonium Ecclesiae proponuntur ipsae determinatae veritates, 
ad quarum revelationem demonstrandam illa motiva credibili- 
tatis pertinent. Haec igitur non tam est necessitas testimonii 
formaliter spectati seu testimonii verbalis, de quo nunc quaeri- 
mus, quam necessitas factorum divinorum in Ecclesia, de qui- 
bus dictum est in superioribus. 

c) Si testimonium Ecclesiae intelligitur iam supposita in- 
fallibilitate sub assistentia Spiritus Sancti; certe talis Ecclesiae 
auctoritas non potest esse sive necessarium motivum sive ne- 
cessaria conditio ad omnem actum /idei. Nam hic modus in- 
fallibilitatis et haec assistentia Spiritus Sancti non potest cogno- 
sci ex rationibus internis, sed tantum credi per actura fidei pro- 
pter auctoritatem Dei eam revelantis. Unde si hic actus fidei 
in talem infallibilitatem Ecclesiae necessario supponeretur omni- 
bus aliis actibus fidei, saltem ipse ille primus actus non posset 
supponere iterum alium actum fidei in infallibilitatem Ecclesiae 
per assistentiam Spiritus Sancti. At neque ad alios omnes actus 
fidei cognitio infallibilitatis Ecclesiae, quae pendet ab assistentia 
Spiritus Sancti, necessaria est. Possunt enim sine dubio homi- 
nibus, nondum cognita hac Ecclesiae infallibilitate, alii articuli 
fidei sufficienter proponi, ut possint et teneantur fide divina 
eos credere. Nec est ratio, cur negentur actus fidei divinae iis, 

qui absque sua culpa in aliqua secta nutriti, infallibilitateiu qui 
dem hanc Ecclesiae invincibiliter ignorant, alias tamen vciiiub -. 
revelatas habent sufficienter propositas per res et facta, quae 
ab Ecclesia eis incognita et ipsis insciis ad eos derivantur. 
Huiusmodi enim homines quamdiu graviter contra fidem non 
peccant, et promptum gerunt animum revelationem quamvis 
ac proinde etiam Ecclesiam veram, ubi sufficienter erit proposita, 
credendi et practice sequendi, solum materialiter haeretici, dis- 
positione autem ac habitu vere fideles sunt (i). 


() Modum, quo homines invincibiliter adeoque inculpabiliter ignorantes 
veram Ecclesiam , possint Dei adspirante et adiuvante gratia elicere actus 
fidei supernaturales, et consequenter gratia auxiliante Deum amare super 
omnia et pervenire ad iustificationem ac salutem aeternam, explicat Card, 
de Lugo disp. 12. n. 50. 51; idque supposita communiori theologorum 
sententia, ante fidem non dari grarias supernaturales , nisi quae directe 
spectant ad fidem consequendam, et supposita veritate, fidem late dictam seu 
cognitionem Dei ex creaturis non sufficere ad iustificationem , cum radix 
iustificationis et salutis sit fides stricte dicta propter auctoritatem Dei lo- 
quentis. Verba doctissimi Cardinalis ita habent: « Qui cum catholica Ec- 
clesia non credunt, dividi possunt in plures classes. Nam in iis aliqui sunt, 
qui licet non credant dogmata omnia catholicae religionis, agnoscunt ta- 
men Deum unum et verum, quales sunt Tureae et omnes Muhammedani 
atque etiam ludaei; alii agnoscunt etiam Deum trinum imo et Christum, 
ut plures haeretici; quibus omnibus non redditur facilior salus et iustificatio 
in illa sententia (omnia opera moraliter bona ab eis fieri praeveniente gratia 
supernatural! quam in nostra (non admittente ante fidem gratiam super- 
naturalem nisi tendentem directe ad fidem). Nam vel excusantur a peccato 
infidelitatis et incredulitatis circa nostram fidem, vel non excusantur. Si non 
excusantur, in neutra sententia salvari possunt, quamdiu fidem catholicam 
non amplectuntur. Si vero excusantur propter ignorantiam invincibilem, in 
utraque sententia salvari possunt. Nam errantes invincibiliter circa aliquos 
articulos et credentes alios, non sunt formaliter haeretici ; sed habent fidem 
supernaturalem, qua credunt veros articulos, atque adeo ex ea possunt pro- 
cedere actus perfectae contritionis, quibus justificentur et salventur. Quod 
idem dicendum est de ludaeis, si qui sunt, qui invincibiliter errent circa 
Christianam religionem ; possunt enim adhuc habere veram fidem superna- 
turalem circa Deum et alios articulos fundatam in Scriptura sacra, quam 
recipiunt (ex traditione), atque ideo ex ea fide possunt habere contritionem, 
qua iustiCrearentur et salvarentur, si fides explicita ('liristi non sit necessaria 
necessitate medii..... Denique Muhammedani si qui essent, qui etiam in- 
vincibiliter errarent circa Christum et eius divinitatem, non est cur non 
possent vera fide supernaturali credere unum Deum remuneratorem super- 
naturalem; hoc enim ipsi non credunt propter argumenta ex creaturis na 
turalibus desumpta, sed dogma hoc ex traditione habent, quae traditio pro- 

2. Quae quamvis ita sint, nihilominus sub alia ratione, se- 
cundum ordinariam Dei providentiam, verissima est necessitas 
testimonii Ecclesiae per assistentiam Spiritus Sancti infallibilis. 
Est enim hic modus propositionis omnibus credentibus ad ve- 
ritates fidei omnes in complexu sine admixtione erroris cogno- 
scendas ex natura rei aptissimus, atque in praesenti oeconomia 
ad unitatem fidei in catholicitate conservandam necessarius et a 
Christo ipso institutus. (Vide de Tradit, th. VI.) 

Quare revelatae veritatis propositio per Ecclesiam secundum 
providentiam Dei ordinariam et secundum oeconomiam a Christo 
institutam est necessaria, ut sufficienter innotescat, quaenam sint 
veritates revelatae. Quoniam communiter atque eo modo, ut 
omnes credere teneantur, veritas tamquam revelata sufficienter 
proponi non potest nisi per Ecclesiam sive solemni iudicio sive 
publica professione ; inde est, quod propositio facta ab Ecclesia 
requiritur, ut veritas pertineat ad fidem catholicam. Quamvis 
ergo veritas nondum ab Ecclesia proposita omnibus ad creden- 
dum, pro illis quibus sufficienter innotescat tamquam compre- 
hensa in deposito revelationis, sit obiectum Jidei divinae; imo 
quamvis etiam revelatio privata praesertim ab iis, quibus fit, 
possit credi fide divina, quando de divina locutione sufficienter 
eis constat (de Tradit, th. XXII. corollar.); nihilominus nec 
priori modo ante propositionem Ecclesiae, nec altero modo um- 
quam constituitur obiectum Jidei catholicae seu universalis. 

3. Porro ubi Ecclesia iam cognoscitur ut organon infallibile 
Spiritus Sancti ad proponendam doctrinam revelatam ; facile pa- 
tet, talem testificationem non esse humanam tantummodo, sed 
esse locutionem Spiritus Sancti per Ecclesiam, dum locutio Spi- 


ccisi/ a vera Ecclesia fidelium et ad ipsos usque pervenit ». Hoc modo etiam 
putat de Lugo traditionem sufficientem ad gentiles philosophos pervenisse. 
« Unde si aliqui eorum dolorem de peccatis super omnia et veram con- 
tritionem conceperunt, non fuit ex assensu per discursum philosophicum 
comparato, sed ex illo alio quem de Deo ex fide vera potuerunt habere ». 
Ita ille. At sane probabilius videtur, praesertim si agitur de infidelibus nutritis 
inter idololatras, qui de revelata religione nihil audierunt, Deum, quando eorum 
miseretur, simpliciter supplere defectum externae propositionis per illustra- 
tionem internam, ut docent s. Thomas aliique veteres theologi (supra p. 574.), 
quam quod incerta illa traditio universalis tamquam sufficiens externa pro- 
positio in subsidium vocanda sit. 

ritus Sancti olim facta per prophetas et Apostolos (cf. Heb. 1. i.) 
nunc eadem proponitur a Spiritu Sancto per Ecclesiam. Locu- 
tio autem divina est motivum formale fidei. Ergo hoc modo 
spectatum testimonium Ecclesiae non quatenus est hominum, 
sed quatenus est Spiritus Sancti, pertinet ad formale motivum 
fidei. Hunc sensum exprimit s. Thomas in explicatione discri- 
minis inter fidelem ac infidelem, quam superius ex Angelico 
descripsimus. « Fidelis credit homini non in quantum homo, 
sed in quantum Deus in eo loquitur, quod ex certis experi- 
mentis colligere potest; infidelis autem non credit Deo in ho- 
mine loquenti ». S. Th. in 3. dist. 23. q. 2. a. 2. sol. 2. ad 3. 

CAPUT VL 


DE HABITUDINE INTER FIDEM AC SCIENTIAM. 


Generatili) omnes haereses quae umquam adversus fidem 
catholicam excogitatae sunt, originem et incrementa sumpserunt 
ex perversione subordinationis et genuinae relationis, quam Deus 
auctor naturae ac gratiae esse voluit inter manifestationem na- 
turalem et revelationem supernaturalem, inter rationem et au- 
ctoritatem, inter scientiam et fidem. At nostris temporibus non 
modo haeretici, sed quidam etiam eruditi inter catholicos sta- 
tuere ac vindicare conati sunt falsum principium plenae liber- 
tatis in scientiis tractandis, a quo maxime dependere aiebant 
tum validam fidei defensionem adversus incredulos, tum prae- 
sertim humanarum disciplinarum omnium ac nominatilo phi- 
losophiae perfectionem (i). Postulabant nimirum, ut plena li- 
bertas et autonomia inquisitionis et sententiarum in scientiis 
independeos a quavis auctoritate, nominatimque independens a 
doctrina fidei admitteretur, atque ab Ecclesia ipsa agnosceretur. 
Haec vero autonomia non solum in eo est, quod scientiae hu- 
manae suis propriis nitantur principiis rationalibus vel empiricis, 
diversis a principiis fidei; et quod philosophia non possit pro- 
gredi nisi ex principiis ratione perspectis « nihilque in se ad- 
mittere, quod non fuerit ab ipsa suis conditionibus acquisitum 
aut fuerit ipsi alienum », quae sane esset « iusta philosophiae 
libertas » (2); sed id obtinere volebant, ut doctrina fidei neque 
instar normae haberetur, qua errores cavendi praemonstrarentur, 
quemadmodum summus Pontifex Pius IX. (litt. 21. Dec. 1860.) 
edixit, « catholicis naturalium disciplinarum cultoribus divinam 
revelationem velut rectricem stellam prae oculis habendam esse, 
qua praelucente sibi a syrtibus et erroribus caveant ». Unde etiam 
negabant, in veritatibus quae tum fide constant tum ratione de- 
monstrari possunt, revelationem respiciendam esse ita, ut in 
antecessum debeat esse ratum ac fixum, non posse in scientifica 


(1) Günther Lydia 18.49. P- 35- 38- 33*' sq. 357» Lydia 1851. p. 310; 
Propaedeut. I. p. 122; Euryst, ct Heracles p. 251. etc. 
(2) Litter. Apostolic. Pii IX. ad Archiep. Monadi, il. Dee. 1862. 

investigatione statui principia vel deduci ac teneri conclusiones, 
nisi quae cum fide praehabita ac praelucente consentiant, vel 
illi saltem non adversentur ; hanc enim aiebant non seriam sed 
ludicram fore scientiae tractationem (j). Ex eorum quippe prin- 
cipiis libertas est scientiae ita essentialis, ut sine ea consistere 
non posset, et scientia esse desineret , libertas inquam  essen- 
tialis est quae constituitur « in iure sequendi sine ullo impedi- 
mento solummodo leges scientiae, ut non aliunde quovis modo 
limitetur vel circumscribatur » (2). Atque hinc propositio XIV. 
in Syllabo damnata consequitur I « Philosophia tractanda est, nulla 
supernaturalis revelationis habita ratione ». Porro, facta distin- 
ctione inter philosophum et philosophiam, concedebant pro phi- 
losopho posse fortasse oriri ius et officium sese submittendi au- 
ctoritati, quam veram ipse probaverit ; at scientiam nec debere 
nec posse subiici fidei et auctoritati, quoniam ita in ipsa sua 
essentia et ratione formali destrueretur. Non est auctoritatis scien- 
tiam etiam errantem corrigere ; sed scientia ipsa ex propriis suis 
principiis errores optime emendare valet (3). 

Cum vero iidem philosophi simul negarent, latius patere ve- 
ritates revelatas quam vim luminis rationis ad veritatum intelli- 
gentiam ac demonstrationem, ex positis eorum principiis evi- 
denter consequebatur, in tota amplitudine veritatum etiam reve- 
latarum | inquisitionem philosophicam eo modo, quo dictum est, 
debere esse autonomam et independentem a praelucente lumine 
revelationis ita, ut per se et directe non revelatio, sed solae 
propriae leges rationis humanae constituant normam  investiga- 
tionis ac scientiae, quamvis revelatio indirecte vim suam exserat 
in ipsam scientiam, quatenus iuvat ac promovet historicam cul- 
turam generis humani (4). Hoc sensu Propositiones Vili. IX. 
damnatae sunt in Syllabo. « Quum ratio humana ipsi religionid 


(1) Frohschammer Introduci, in philos, p. 307. 514; de Libertate scien- 
tiae p. 82. m. Hic autor infelix deinceps ad plenam fidei catholicae ne- 
gationem delapsus est. 

(2) Frohschammer de Libert, scient, p. $00. 

(3) Cf. Litt, Apóstol, ii. Dec. 1862; Syllab. Proposit. X. XI. 

(4) Günther lani Capita Il. p. 272. sq. 412; Euryst. et Heracl. p. 527; 
Propaedeut. I. p. 122. 347. 393. sq.; Lydia 1849. P- 3?1. sib; l-ydia 1851. 
p. 310; Thomas a Scrupulis p. 196. 213 ; Aurorae austr. et boreal, p. 134. 
Pabst lani Capita I. p.6; Frohschammer Introduci. in Philosoph. p.277. sqq. 

aequiparetur, idcirco theologicae disciplinae perinde ac philoso- 
phicae tractandae sunt ». « Omnia indiscriminatim dogmata re- 
ligionis Christianae sunt obiectum naturalis scientiae seu philo- 
sophiae ; et humana ratio historice tantum exculta, potest ex 
suis naturalibus viribus et principiis ad veram de omnibus etiam 
reconditioribus dogmatibus scientiam pervenire, modo haec dog- 
mata ipsi rationi proposita fuerint ». 

In oppositione igitur ad hos errores dupliciter considerabimus 
rationis humanae ac scientiae subordinationem ad fidem et au- 
ctoritatem custodis fidei, ut ea se habet i?. in scientiis mere na- 
turalibus ; 2°. in scientia veritatum fidei seu in sacra theologia. 


I. De modo quo fides et auctoritas infallibiliter proponens 
doctrinam fidei sit, et quo non sit norma  respicienda 
in rationalibus et naturalibus scientiis. 


i. Subordinatio intestina sicut in diversis scientiis inter se 
mutuo, ita inter scientias ac fidem intelligi nulla potest, nisi 
quatenus aliquo modo commune habent obiectum formale vel 
obiectum materiale (i). Quae enim cognitiones sive scientiae tum 
ratione formali, sub qua suum obiectum considerant, tum ipso 
obiecto cognoscendo nihil haberent commune, illae omnino dis- 
paratae essent et absque ulla connexione; neque ergo una alteri 
subordinata esse posset (2). In scientiis vero quae obiectum for- 
male habent commune ita, ut quae in una intelliguntur aut de- 
monstrantur, altera assumat tamquam principia quibus innitatur, 
ea est subiectio, ut inferior non suis propriis sed superioris prin- 
cipiis regatur; unde huiusmodi scientiae subalternae a veteribus 
dicebantur. (3). 


(1) Loquimur de subordinatione infestina, quae sit in ratione cogni- 
tionis seu scientiae; nam respectu finis, praesertim finis ultimi, subordinatio 
potest aliunde derivari. De hac subordinatione inferius aliquid dicemus. 

(2) Patet hoc modo disparatas esse non posse scientias proprie dictas, 
quae omnes habent communia saltem principia metaphysices, cui propterea 
merito nomen factum est philosophiae primae. 

(3) Ita multi veteres theologiam seu scientiam fidei in viatoribus dixe- 
runt scientiam subalternam ad scientiam Dei et beatorum in patria iuxta 
doctrinam S. Thomae. « Quaedam sunt scientiae quae procedunt ex prin- 
cipiis notis luminis superioris scientiae, sicut prospectiva procedit ex prin- 

Hinc factum est, ut recentiores illi qui obiectum formale 
fidei ac scientiae non rite distinxerunt, alii totam cognitionem 
rationalem ac scientiam supersensibilium revocaverint ad fidem, 
de quibus diximus cap. III. $. 1.; alii vero, contra quos hoc 
capite disputamus, fidem ipsam converterint in meram scientiam 
rationalem. Quoniam utrique unicam rationem formalem totius 
nostrae intellectualis cognitionis admittunt, priores illi auctori- 
tatem ac traditionem , hi posteriores veritatem lumini rationis 
evidentem et intrinsecus perspectam; hinc prioribus omnis ra- 
tionalis scientia est subalterna ad fidem, cui tota innititur ; po- 
sterioribus fides religiosa, quam dicunt, est subalterna ad scien- 
tiam, seu potius est pars aliqua philosophiae. 

Doctrina catholica nec talem subiectionem scientiae ad fidem, 
eoque minus subiectionem quam isti induxerunt, fidei sub scien- 
tiam, admittit. Talis enim subordinatio solummodo locum habet, 
quatenus (ut diximus) utrimque idem est obiectum formale. At 
secundum doctrinam catholicam obiectum formale utrimque est 
diversum. Nec scientia potest esse rationalis aut naturalis phi- 
losophia sub ea formali ratione, qua veritas creditur propter 
auctoritatem Dei revelantis; nec fides proprie dicta, multoque 
minus fides divina potest esse sub ea formali ratione, qua ve- 
ritas intelligitur ex sua intrinsecus perspecta ratione (supra cap. II.). 
Nisi igitur in obiecto materiali sit nexus aliquis inter fidem ac 
scientiam, solo spectato obiecto formali scientia naturalis non 
potest dici intrinsecus subordinata fidei divinae. 

Iam vero materiale obiectum, non quidem adaequate in omni- 
bus, attamen in multis commune habent fides et scientia. Ve- 
ritates enim a Deo revelatae in triplici diversa habitudine ad hu- 
manam rationem referuntur: sunt revelata mysteria, quae nec 
quoad existentiam (an sint), nec quoad essentiam (quid sint) 
nisi analogice, etiam revelatione supposita, ex principiis rationis 
intelligi possunt; sunt revelata dogmata, quorum existentia qui- 
dem ex sola revelatione innotescit, essentia tamen (postquam 
revelata sunt) notionibus propriis intelligitur ; sunt denique ve- 
ritates, quae tum naturali lumine rationis intelligibiles, tum su- 


cipiis notificaos per geometriam, et musica ex principiis per arithmeticam 
notis. Et hoc modo sacra doctrina est scientia, quia procedit ex principiis 
notis lumine superioris scientiae, quae scilicet est scientia Dei et beatorum » 
S. Th. i. q. i. a. 2. cf. a. 6. ad i. 


Franzelin. De Divina Tmrtu 

pernaturali revelatione credendae proponuntur, atque ideo con- 
stituunt obiectum materiale commune rationis ac fidei, licet sub 
alia formali ratione quatenus intrinsecus intelligibiles ad lumen 
naturale mentis, et sub alia formali ratione quatenus revelatae 
ad lumen supernaturale fidei referantur. Sicut autem in mysteriis 
auctoritas Dei revelantis et ipsa natura fidei divinae exigit, ut 
veritates credantur certissimae, licet ratione non intelligantur, 
imo etiamsi rationi occurrant apparentes contradictiones ; ita 
omnino idem valet etiam in veritatibus revelatis, quae per se 
sunt intelligibiles rationi, si per accidens non intelligantur vel 
occurrant contradictiones, quae non nisi apparentes esse possunt. 
Nempe quaecumque sit materia dogmatis, motivum formale fidei 
semper idem est, auctoritas Dei revelantis ; quapropter qui fide 
divina credit, eo ipso omnia quae dogmati sufficienter proposito 
contradicere videntur, credit falsa esse vel simpliciter vel saltem 
sub ea ratione, qua dogmati opponuntur, de quocumque dog- 
mate sive ad mysteria sive ad veritates per se rationi non im- 
pervias pertinente agatur. Discrimen solum est, quod in prioribus 
ignoratio est ex ipsa natura intellectus humani, atque ideo 7e- 
gatio quidem perfectionis superioris, non autem privatio perfe- 
ctionis naturalis ; in posterioribus ignorantia est privatio, et est 
vincibilis sin minus proxime, potentia morali et pro singulis 
hominibus, saltem remote, potentia physica, pro ratione humana 
per se spectata. (Cf. cap. 111. §. III. IV.) 

Ex his iam deducitur, quomodo revelatio revelationemque 
in genuino sensu proponens ac declarans auctoritas Ecclesiae et 
fides divina non sit, et quo sensu sit norma ac « stella directrix » 
respicienda in scientiis mere naturalibus. 

2. Ecclesia pro suo munere infallibiliter custodiendi integrum 
depositum fidei de iis quae in scientiis humanis traduntur, non 
iudicat nisi ex principiis revelatis, quatenus illa cum doctrina fidei 
ac Christiana morum disciplina congruunt aut eidem adversantur. 
Vicissim scientia mere rationalis ac philosophica non potest pro- 
gredi ex principiis quatenus fide creduntur, sed unice ex principiis 
rationalibus, quatenus lumine rationis intelliguntur ; nec potest 
quidquam admittere velut obiectum sibi proprium, « quod non 
fuerit ab ipsa suis rationibus acquisitura». Adeoque revelatio et 
revelationem proponens Ecclesia, theologiae quidem non autem 
philosophiae suppeditat principia, ut his fide creditis innitatur; 

hoc enim ipsum essentiale est discrimen inter philosophiam ac 
theologiam fidei. Cf. S. Th. 1.4. 1l. a. 1. ad 2. Quoniam nempe 
obiectum formale fidei ac scientiae mere rationalis diversum est, 
illic revelatio supernaturalis per verbum Dei, hic manifestatio 
naturalis per veritatem intrinsecus perspectam; propterea sensu 
declarato revelatio et fides non potest esse principium ac norma 
positiva ad scientiam rationalem ac philosophicam. « Naturales 
illae disciplinae suis propriis ratione cognitis principiis nituntur » 
S. P. Pius IX. (litt. 21. Dec. 1863.); « nec sane ipsa (Ecclesia) 
vetat, ne huiusmodi disciplinae in suo quaeque ambitu propriis 
utantur principiis et propria methodo ». (Cone. Vatican. Const, 
de Fide cap. 4.) 

3. At si spectentur veritates, quae revelatae sunt et consti- 
tuunt materiale obiectum fidei, et cum his comparentur sen- 
tentiae ac opiniones, quae in disciplinis humanis ex fontibus ac 
praesidiis naturalibus statuuntur ; evidens est posse fieri, et lu- 
ctuosa experientia ostendit saepe fieri, ut vel tamquam principia 
assumantur vel tamquam conclusiones deducantur, quae doctrinis 
fidei eo sensu, quo ab Ecclesia catholica intelliguntur ac pro- 
ponuntur, directe vel indirecte repugnent. Ratio humana in iis 
quidem, in quibus veritatis evidentia vel vera certitudo ei illu- 
cescit, numquam fallitur, nec in actu evidentiae et verae certi- 
tudinis potest falli (cap. I. 8. II.), atque adeo in his numquam 
potest esse realis oppositio contra veritatem revelatam ; Deus 
enim, auctor luminis rationis creati et ordinati ad verum cogno- 
scendum, et infinite verax revelator veritatum per verbum suum, 
non potest sibi ipsi contradicere, nec verum vero potest repu- 
gnare (1). At plurima sunt cognoscibilia, quae pro lumine hu- 
manae rationis limitato ac infirmo evidenti,» et vere cena vel actu 
non sunt vel etiam fieri non possunt, et de quibus homo nihi- 
lominus saepe praesumit iudicare, ac si eorum manifestatio esset 
plena et adaequata. Saepe enim quod certo verum cognoscitur 
sub una ratione, iudicatur verum sub rationibus aliis, sub quibus 


(1) « Ea quae naturaliter rationi sunt insita, verissima esse constat, 
in tantum ut nec eá esse falsa sit possibile cogitare, nec id quod fide te- 
netur, cum tam evidenter divinitus confirmatum sit, fas est credere esse 
falsum. Quia igitur solum falsum vero contrarium est... impossibile est 
ilis principiis quae ratio naturaliter cognoscit, praedictam veritatem fidei 
contrariam esse ». S. Th. cont. gent. I. c. 7. 

nec certo cognoscitur nec verum est; vel quod est verum hypo- 
thetice, iudicatur verum absolute ; vel ex rationibus apparentibus 
assumitur falsum pro vero, quia comparatio cum rationibus op- 
positis vel non instituitur, vel aliquando etiam institui non potest. 
Hinc fit ut in omnibus fere scientiis sicut generatim quandoque 
falsum pro vero assumi (i), ita etiam sententiae vero revelato 
oppositae statui possint. 

Res est per se clara, si de scientiis contemplativis agitur quae 
Deum et spiritum, operationes Dei creaturarumque relationes ad 
Deum ac inter se, doctrinam proinde religiosam et moralem pro 
obiecto habent; haec enim omnia, etiam quatenus lumine ra- 
tionis investigari possunt, simul continentur in revelatione su- 
pernaturali (cap. III. $ III). Verum cum facta plurima quae la- 
tiori nominis significatione possumus dicere historica, verbo Dei 
vel per se vel per accidens revelata contineantur (cf. Tract, de 
Scriptura th. XIX.), imo cum revelatio ipsa tota facium sit hi- 
storicum et magnam partem factis historicis componatur; inde 
scientiae etiam historicae, et quae his accenseri possunt (archaeolo- 
gia, ethnographia, geologia) (2), non infrequenter obiecto concur- 
runt cum doctrina revelata. Universim nemo negare potest, quod 
Güntherus fatetur (Symposion Peregrini p. 365.), « nullam scien- 
tiam esse absolute ab aliis omnibus separatam, et propter hunc 


(1) Excipi solum possunt scientiae, quae totae ideis simplicissimis et 
propterea iudiciis evidentibus constant, ut est mathematice; quamdiu nempe 
illae intra suum proprium obiectum sese continent. 

(2) Inter multa exempla quae adferri possent, memoro illud notissimum. 
Homines eruditi sed increduli, ad finem elapsi et initio huius saeculi, glo- 
riabantur, narrationem biblicam de diluvio se falsam demonstrasse ex zo- 
diacis Aegyptiis (Tentvrensi et Latopolitano, Dcnderah et Esne). Ex posi- 
tione enim signorum astronomicorum in illis monumentis constare aiebant, 
templa illa fuisse aedificata saltem ter mille annis ante Christum. At mox 
cum temerariis affirmationibus diligentius examen successisset, ex aedificio- 
rum structura, ex sculpturis et picturis, ex inscriptionibus graecis et hiero- 
glyphicis manifestum erat, templum Latopolitanum sub Antonio Pio saec. II. 
post Christum, zodiacum Tentyrensem pariter sub aliquo ex Imperatoribus 
Romanis (AYTOKPATOP) constructum fuisse. Vide Letronne Recherches 
pour servir à l'histoire de l'Egypte (p. XXVIII. 449); Champollion Systéme 
hiéroglyphique (p. 64). Sors simillima, ubi scientia ex statu infantiae paulum 
profecerit, sine dubio manet plurimas hypotheses « praehistoricas » quas 
nonnulli ex levibus coniecturis iactant, doctiores autem et prudentiores iam 
nunc aut rident aut incertas esse fatentur. 

nexum organicum in unaquaque disciplina posse occurrere oppo- 
sitionem contra obiectum theologiae ». 

Huiusmodi igitur sententiae non solum philosophice fuis.le, 
sed etiam errores sunt theologici, atque ex principiis icvelutis 
quibus opponuntur, iudicari possunt, et vero a custodibus de- 
positi pro suo munere divinitus iniuncto iudicari ac proscribi 
debent. Quo quidem in munere custodiae et in definitionibus ad 
illud pertinentibus magisterium Ecclesiae infallibile esse a nemine 
catholico negari potest, ut in toto Tractatu de Traditione satis 
demonstratum est, sive magisterium illud spectetur in corpore 
docentis Ecclesiae, sive in solo capite ac centro unitatis fidei, 
Pontifice Romano. 

4. Scopus quidem altior praefixus est revelationi et Ecclesiae 
custodi atque interpreti revelationis, quam humanarum discipli- 
narum doctrina; verumtamen Apostoli eorumque in munere in- 
fallibiliter docendi successores usque ad consummationem saeculi, 
sicut acceperunt « apostolatum ad obediendum fidei in cunctis 
gentibus » (Rom. l. 5.), ita in ipsa hac fidei praedicatione ha- 
bent « arma militiae non carnalia... consilia destruentes et omnem 
altitudinem extollentem se adversus scientiam Dei, et in capti- 
vitatem redigentes omnem intellectum in obsequium Christi » (1). 
2. Cor. X. 4. 5. Eodem apostolatus munere confirmant fideles, 
ne « decipiantur in sublimitate sermonum, per philosophiam et 
inanem fallaciam secundum traditionem hominum » Col. II. 4. 8., 
et proscribunt « falsi nominis scientiam, quam quidam promit- 
tentes circa fidem exciderunt ». 1. Tim. VI. 20. 21. 

Sane, sententiae repugnantes veritatibus a Deo revelatis non 
ideo desinunt esse errores contra fidem, sed imo eo maius pe- 
riculum creant, quod forma scientifica producuntur. Hinc prin- 
cipium ipsum iam a Concilio oecumenico Lateranensi V. da- 
mnatum est tamquam haereticum. Neoperipatetici saeculo XV. 
et XVI. philosophiam autonomam  dividebant a theologia, ita 
ut leges secundum quas de vero indicandum sit in philosophia, 
possint esse oppositae legibus, secundum quas verum credendum 


Ci) Anyiipov? zaBatpouvrs? xai rtSv ü«po»[xa ETtatpó|xtvov xxrá yvtí» 

ToS 0:05, xai ai/px&xktutl£ovr»( r.iv vóri|xa ri( rf,v üxaxot)v roü V,ji-»-,olí. 
Singula verba Xoyiajxoi (ratiocinia), ü«|xu|ia xarà rífe yvoixitu; roti Otoli, v6r,(i 
indicant falsi nominis scientiam; haec per doctrinam revelatam vincenda 
est, et intellectus subiiciendus fidei ab Apostolis annuntiatae. 

sit in theologia. Quae igitur secundum leges philosophicas de- 
ducuntur, ea dicebant habenda esse philosophice vera, licet se- 
cundum leges alterius plane ordinis, quibus theologia regatur, 
non vera sed fheologice falsa sint habenda. Sic aiebant, secun- 
dum philosophiam esse unam numero animam rationalem (in- 
tellectum agentem), animas vero humanas distinctas in singulis 
hominibus esse mortales; atque huiusmodi conclusiones postu- 
labant, ut impune tradere liceret velut consequentes ex principiis 
philosophicis. Si demas absurdam compositionem veri et falsi, 
quae non nisi per simulationem umqiiam induci potuit, ut re- 
centius a Petro Bayle (Dictionn. T. IV. Eclaircissement II. et III.) 
factum est, in ceteris omnino idem statuitur, cum nostris tem- 
poribus assertum est: « philosophiam tractandam esse nulla su- 
pernaturalis revelationis habita ratione ». Hoc itaque principium 
in Concilio Lateranensi (Constit. Apostolici regiminis') praeda- 
mnatum censeri debet. « Cum verum vero minime contradicat, 
omnem assertionem veritati illuminatae fidei contrariam, omnino 
falsam esse definimus ; et ut aliter dogmatizare non liceat, di- 
strictius. inhibemus ; omnesque huiusmodi erroris assertionibus 
inhaerentes velut damnatissimas haereses seminantes... vitandos 
et puniendos fore decernimus ». (Hard. IX. p. J719.) 
Distinctissime errores de relatione inter fidem ac rationem 
damnati sunt in Sy/labo iussu summi Pontificis edito, ac demum 
ab oecumenico Concilio Vaticano (Constit. de Fide cap. 4.). 
5. Jam etiam constat, quid de essentiali illa libertate sen- 
tiendum sit, sine qua scientiam consistere non posse dicunt. Ex 
dictis subordinatio rationis et scientiae ad auctoritatem et fidem 
non in eo est posita, ut philosophia ac scientia profana suas 
leges, sua principia, suas conclusiones suscipiat a fide et per fi- 
dem. Hoc qui generatim de cognitione humana affirmant, ii 
sane tum ipsius fidei fundamenta labefactant, tum universim 
certitudine sublata in scepticismum deferuntur (cap. Ill. $8 I.). 
Multo etiam minus subordinatio est huiusmodi, ut quod ratio- 
nis lumine evidenter aut proprie dicta certitudine cognoscitur 
verum, haberi umquam debeat falsum, quia contrarium fides 
doceat. Qui ita loquuntur, statuunt, seu potius simulate obten- 
dunt hypothesin absurdam Neoperipateticorum in Concilio La- 
teranensi damnatam, qua dicitur verum in philosophia posse 
esse falsum in theologia. « Etsi enim fides sit supra rationem,. 

nulla tamen vera dissensio nullumque dissidium intci ipsas in- 
veniri umquam potest, cum ambae ab uno codcmque immutabi- 
lis aeternaeque veritatis fonte Deo Optimo Maximo oliatimi ». 
(S. P. Pius IX. Encyclic. 9. Nov. 1846.) His itaque sepositis, 
subiectio rationis ac scientiae tota revocatur ad illud, quod vei- 
bum a Deo revelatum et ab Ecclesia (sive ordinaria praedica- 
tione, sive formali definitione) propositum, tum ratione Dei re 
velantis, tum ratione Ecclesiae proponentis infallibiliter veruni 
est, et incommutabili fide credendum aestimative super omnia 
(cap. IV. § IV. coroll. 2.); hoc igitur ipso eadem infallibilitate 
falsum est, et eadem certitudine habendum ut falsum, ac proinde 
non demonstratura secundum genuinas leges cuiusvis scientiae, 
nec demonstrabile nec probabile, quidquid veritati ita propositae 
et credendae re ipsa et non solum apparenter contradicat (1). 

Antevertens haec certitudo fidei scientiam veri, quae utique 
sola nomen scientiae meretur, non tantum non destruit aut im- 
pedit, sed etiam magnopere iuvat ac promovet. 

a) Quae in revelatione continentur per se quidem etiam lu- 
mine rationis cognoscibilia, attamen magnis quandoque impe- 
dita difficultatibus (cap. III. $ III.), ea per fidem praemonstran- 
tur infallibiliter vera; unde fit, ut ratio ex suis principiis eadem 
facilius et securius intelligere ac demonstrare valeat. Quae au- 
tem revelatae veritati opponuntur, ea etiamsi quandoque magnam 
speciem veritatis praeseferre videantur, per fidem praecognoscun- 
tur (ut revera sunt) falsa, hocque ipso ratio tum  praemunitur 
ab errore, licet forte nondum intelligat cur et quomodo sil error, 
tum iuvatur ut lumine proprio expeditius et profundius intelli- 
gat veritatem in directa oppositione contra errorem, « Quidquid 
autem de quibuslibet suis voluminibus his nostris litteris, id est 
catholicae fidei, contrarium protulerint, aut aliqua etiam facul- 
tate ostendamus, aut nulla dubitatione credamus esse falsissi- 


(1) « Aliarum scientiarum principia vel sunt per se nota et probari non 
possunt, vel per aliquam rationem naturalem probantur in aliqua scientia. 
Propria autem huius scientiae (sacrae doctrinae) cognitio est, quae est per 
revelationem, non autem quae est per naturalem rationem. [|t ideo non 
pertinet ad eam probare principia aliarum scientiarum (propter diversum 
obiectum formale), sed solum indicare de eis (secundum commune obiectum 
materiale). Quidquid enim in aliis scientiis invenitur veritati hums scientiae 
repugnans, totum condemnatur ut falsum». S. Th. 1l. q. 1. a. 6 nd 2. 
(Cf. Tract, de Tradit, p. 117. sq.) 

mum ». August, de Gen. ad litt. 1. I. n. 41. Unde in Concilio 
Lateranensi Constit. cit. mandatur philosophiae magistris, « ut 
cum philosophorum principia aut conclusiones in quibus a recta 
fide deviare noscuntur, auditoribus suis legerint aut explanave- 
rint, teneantur... omni studio huiusmodi philosophorum argu- 
menta, cum omnia solubilia existant, pro viribus excludere at- 
que resolvere ». Cf. S. Th. 1. q. 1. a. 8; inBoéth. Trin. prooem. 
q.2. a. 3. 

7) Per revelationem et fidem veritatum superrationalium non 
minus praemunitur ratio contra errores in scientiis etiam mere 
naturalibus et rationalibus; quae enim veritati licet superratio- 
nali repugnant, ea necessario simpliciter falsa sunt, neque pro- 
fecto philosophice verum esse potest, quod fheologice falsum 
est. Deinde etiam positive huiusmodi veritatum cognitio per fi- 
dem non solum mentem humanam altieri in ordine illustrat et 
perficit (cap. III. $ III. coroll. 2. ), de qua theologica scientia nunc 
non loquimur; sed etiam plurimum iuvat ad ampliorem ac pro- 
fundiorem scientiam veritatum rationalium. Sicut enim in ordine 
ontologico, gratiae dona quae sunt supra naturam, hanc non de- 
struunt sed evehunt et nobilitant; ita in ordine logico veritates 
superrationales non sunt omnino disparatae a rationalibus, sed 
cum his multiplici analogia cohaerent; atque ideo quod per fi- 
dem cognoscimus veram in superrationalibus, deducit nos ad 
profundiorem penetrationem veri in analogis rationalibus. Ita 
notiones per se rationales naturae et hypostaseos, generationis, 
sacrificii, extensionis corporum, sensibilium phaenomenorum ex 
revelatis veritatibus multipliciter expoliri posse ac debere, saepe 
vidimus in Tractatibus de Trinitate, Incarnatione, Eucharistia. 

Hoc quo diximus sensu (praeter efficaciam in voluntates ac 
mores hominum), revelatio supernaturalis intellectualiter iu- 
vat et promovet ipsas scientias naturales ac rationales; hocque 
sensu verum est, rationem humanam  istorice excultam per 
revelationem, proficere in scientiis etiam humanis, et omnino 
recte philosophia Christiana comparatur, ac multis modis prae- 
cellere ostenditur philosophiae paganae, nisi forte rectius haec 
comparatio institueretur inter philosophiam Christianorum et phi- 
losophiam paganorum (1). Illud autem dictum, quo aliqui ni- 


fi) Valor huius comparationis etiam plenius percipitur, si respiciamus 
philosophiam neopaganorum (baptizatorum et non baptizatorum), qui abie- 

mium delectantur, alii nimium  offenduntur, philosophiam «1 
Christianam esse nec paganam sed tantum rationalem, verum 
quidem est, si spectetur formale obiectum et principium philo- 
sophiae; sed quoad priorem sui partem verum non est, si spe- 
ctentur omnia adiumenta quae tum materialiter ac remote per 
mentis culturam, tum formaliter et proxime conferunt ad vetant 
philosophiam. Sic enim omnino datur philosophia | Christiana, 
non in oppositione ad philosophiam rationalem, sed quae ipsa- 
met perfectiori modo rationalis est. 

6. Ex dictis omnibus aestimari potest, quid valeat illa a qui- 
busdam recentioribus inducta distinctio inter philosophiam, quae 
numquam possit subiici fidei vel auctoritati Ecclesiae , et inter 
philosophum singularem, « qui fortasse possit etiam suae con- 
victioni imperare, eamque subdere externae auctoritati ». (Froh- 
schammer Introduci, in phil. p. 272.) 

a) Si philosophia accipitur obiective, ut est (metaphysice) 
summa mutuusque nexus veritatum rationalium, et (dialectice) 
complexus legum quibus scientia regitur; hoc sensu in philoso- 
phia est mera veritas, quamvis non tota veritas, atque ideo 
nulla ibi potest esse oppositio contra veritatem et auctoritatem 
fidei revelatae. « Sicut sacra doctrina fundatur super lumen fidei, 
ita philosophia super lumen naturale rationis. Unde impossibile 
est, quod ea quae sunt philosophiae, sint contraria iis quae sunt fi- 
dei; sed deficiunt ab eis, continent tamen quasdam similitudines 
eorum (superrationalium) et quaedam ad ea praeambula, sicut na- 
tura praeambula est ad gratiam. Si quid autem in dictis philoso- 
phorum inveniatur contrarium fidei, hoc non est philosophiae sed 
magis philosophiae abusus ex defectu rationis ». S. Th. in Boéth. 
Trin. prooem. q. 2. a. 3. (Cf. S. P. Pii IX. Encyclic. 9. Nov. 1846. 
Tract, de Tradit, p. 117. sqq.) 

b) Si philosophia sumitur subiective, ut mente humana in- 
vestigatur, acquiritur, tenetur; hoc sensu non solum omnes ve- 
ritates superrationales ab ambitu philosophiae excluduntur, quod 


ctis et conculcatis omnibus principiis Christianis, hoc ipso etiam concul- 
carunt principia rationis, ac suam philosophiam, quam dicunt, reddiderunt 
quanto strictius logice consequentem, tanto absurdius ex absurdis principiis 
mataphysice irrationalem, atque (ut ipsimet fatentur) contrariam intellectui 
et rationi communi (dem gemeinen Verstandc widersprechend); quae utique 
(ut dixit s. Thomas) « non sunt philosophiae, sed philosophiae abusus ». 

ad priorem iam significationem philosophiae obiective ac per se 
spectatae pertinet; sed in primis ad multas veritates per se ra- 
tionales philosophia seu scientia philosophica vel omnino non 
pertinget, vel eas assequetur imperfecte, modo incerto et solum 
probabili ex imperfectione rationis humanae. Ex eadem deinde 
causa, ut superius (n. 3.) declaratum est, accidere potest et fre- 
quenter accidit, ut humana ratio sibi permissa errando suscipiat 
tamquam principiti vel tamquam conclusiones scientiae, quae re- 
vera talia non sunt; sed sunt errores contrarii infallibili veritati 
revelatae, proindeque etiam contrarii veritati scientiae. Unde quum 
supposita fide secundum ipsam rationem et obiectivam philoso- 
phiam evidens sit officium gravissimum vitandi huiusmodi er- 
rores, hoc ipso iam fides et infallibilis auctoritas custodum de- 
positi constituitur norma dirigens prae oculis habenda eo modo, 
quo dictum est. Non igitur solum singularis philosophus, qua- 
tenus Christianus est et manere velit, potest fortasse (ut aiunt) 
se subiicere auctoritati fidei; sed ex infallibilis fidei et auctori- 
tatis, atque ex fallibilis rationis et ingenii humani natura conse- 
quitur, atque adeo in ipsa obiectiva philosophia continetur lex 
et officium subordinations pro rationali inquisitione veritatis et 
pro scientiis, ut excoluntur a fidelibus, qui verum revelatum te- 
nent per fidem, et verum naturale quaerunt per rationem. 

Hoc ipsum edicitur verbis summi Pontificis (litt. ad Archie- 
piscop. Monach. ii. Dec. 1862.). « Numquam non solum phi- 
losopho, verum etiam philosophiae licebit aut aliquid contra- 
rium dicere iis, quae divina revelatio et Ecclesia docet, aut 
aliquid ex eisdem in dubium vocare, propterea quod non iti- 
teliigit, aut iudicium non suscipere, quod Ecclesiae auctoritas 
de aliqua philosophiae conclusione, quae hucusque libera erat, 
proferre constituit. Accedit etiam, ut idem auctor (Frohscham- 
mer) philosophiae libertatem, seu potius effrenatam licentiam 
tam acriter, tam temere propugnet, ut minime vereatur asse- 
rere, Ecclesiam non solum non debere in philosophiam um- 
quam animadvertere, verum etiam debere ipsius philosophiae 
tolerare errores, eique relinquere, ut ipsa se corrigat (1); ex 


(1) Vides profecto, non de philosophia obiective spectata, in qua nulli 
sunt nec esse possunt errores, ut evidens est et paulo ante ex s. Thoma a no- 
bis dictum, sed de philosophia ut subiective excolitur et in mente philosopho- 
rum suscipitur, apud istum auctorem, ac proinde etiam in eiusdem doctrinae 
condemnatione, sermonem esse. 

quo venit, ut philosophi hanc philosophiae libertatem necessario 
participent, atque ita etiam ipsi ab omni lege solvantur... Ia 
desia ex potestate sibi a divino suo Auctore commissa, non so- 
lum ius, sed officium praesertim habet non tolerandi sed pio 
scribendi ac damnandi omnes errores, si ita fidei integritas et 
animarum salus postulaverint, et omni philosopho qui Ecclesiae 
filius esse velit, ac etiam philosophiae officium incumbit, nihil 
umquam dicere contra ea, quae Ecclesia docet, et ea retractare, 
de quibus eos Ecclesia monuerit. Sententiam autem quae con- 
trarium docet, omnino erroneam et ipsi fidei Ecclesiae eius- 
que auctoritati vel maxime iniuriosam esse edicimus et decla- 
ramus ». 

Corollarium. Sicut dantur veritates revelatae tamquam princi- 
pia, secundum quae doctrinae ac propositiones eis oppositae, quae 
in scientiis naturalibus statuantur vel deducantur, iudicari possunt 
et ab Ecclesia authentice ac infallibiliter iudicantur; ita nihil 
impedit, quominus fideles etiam privati qui a scientia satis pa- 
rati sint, de huiusmodi propositionibus etiam ante formale in- 
dicium Ecclesiae scientifice et theologice iudicent secundum prin- 
cipia fidei. Huiusmodi iudicia theologica vel certa sunt vel solum 
probabilia, prout ceno vel solum probabili ratione cognoscuntur 
haec tria: verus sensus principii revelati secundum quod iudi- 
catur; verus sensus doctrinae quae iudicatur; realis et non solum 
apparens oppositio inter haec duo. Quando haec tria, ut fre- 
quenter facillimum est, vera certitudine cognoscuntur, cui num- 
quam potest subesse falsum (supra n. 3.), profecto etiam ante 
directum et formale indicium Ecclesiae obligatio est doctrinas 
ita repugnantes veritati fidei iam sufficienter propositae habendi 
non ut legitimas deductiones scientiae, sed omnino ut falsas, li- 
cet ex ipsis principiis scientiae forte nondum  liqueat, ubi et quo- 
modo sit erratum: « quidquid... his nostris litteris, i. e. catho- 
licae fidei contrarium  protulerint, aut aliqua etiam facultate 
ostendamus (ex ipsa scientia) aut nulla dubitatione credamus 
(ex solis principiis fidei) esse falsissimum ». Quod itaque GCin- 
therus suadet (Euryst. et Heracles p. 251.), ut in hypothesi 
huiusmodi oppositionis inter fidem et scientiam, quemadmodum 
loquuntur, h. e. inter veritatem fidei et errorem in systemate 
scientifico, indicium suspendatur sperando profectum scientiae, 
idem est ac suadere dubium in fide, ac proinde saltem virtuti- 

lem defectionem a fide; quando nempe illa tria, de quibus di- 
ximus, certo cognoscuntur. Tum enim suspensio iudicii non 
potest sine crimine admitti quoad veritatem principii revelati et 
falsitatem doctrinae oppositae, sed solum quoad rationes cur et 
quomodo sit oppositio, quarum elucidario ex profectu scientiae 
(ut historia scientiarum ostendit) merito speratur. 

At vero quamdiu illa tria quae diximus, clara non sunt, 
caute omnino in rebus huiusmodi obscuris et difficilibus proce- 
dendum est, ne temere affirmando sensum aliquem in verbo Dei, 
qui forte nec sensus revelationis nec in se verus est, oppositiones 
confingamus velut inter fidem et errorem in scientia, ubi revera 
non inter fidem et doctrinam iudicandam est oppositio, sed 
fortasse inter nostram falsam opinionem et inter veritatem scien- 
tificam. De his sapientissime et gravissime monet s. Augustinus 
Gen. ad litt. 1. I. n. 37.: sqq.; « In rebus obscuris atque a no- 
stris oculis remotissimis si qua inde scripta etiam divina lege- 
rimus, quae possint salva fide qua imbuimur (salva praedica- 
tione ecclesiastica et intellectu catholico), alias atque alias parere 
sententias, in nullam earum nos praecipiti affirmatione ita pro- 
ficiamus, ut si forte diligentius discussa veritas eam recte labe- 
factaverit, corruamus; non pro sententia divinarum Scripturarum, 
sed pro nostra ita dimicantes, ut eam velimus Scripturarum esse 
quae nostra est, cum potius eam quae Scripturarum est, nostram 
esse velle debeamus ». Ponit deinde exempla ex rebus physicis. 
Geneseos I. sermo est de creatione lucis, de die ac nocte ante 
creationem firmamenti et solis; quaeritur ergo, utrum lux cor- 
poralis creata dicatur in Scripturis ita, ut antequam sol et fir- 
mamentum existeret, dies ac noctes sibi succederent; an potius 
ibi agatur de luce et creaturis spiritualibus? Audi responsiones 
cautissimas ad hanc et huic similes quaestiones: « Esse spirita- 
lem lucem in creatura spiritali fides nostra non dubitat (hoc 
nempe ex fide certo constat); esse autem lucem corporalem coe- 
lestem, aut etiam supra coelum vel ante coelum, cui succedere 
nox potuerit, tamdiu non est contra fidem, donec veritate cer- 
tissima refellatur (1). Quod si factum fuerit, non hoc habebat 


(1) Nimirum, si veritate certissima demonstretur esse falsum, contra 
fidem erit asserere id, quod falsum cognoscitur dictum esse in divina 
Scriptura. 

divina Scriptura, sed hoc senserat humana ignorantia. Si autem 
hoc verum esse certa ratio demonstraverit, adhuc incertum erit, 
utrum hoc in illis verbis sanctorum librorum scriptor sentire 
voluerit, an aliud aliquid non minus verum... Plerumque acci- 
dit, ut aliquid de terra, de coelo, de ceteris mundi huius ele- 
mentis, de motu et conversione vel etiam magnitudine et inter- 
vallis siderum, de certis defectibus solis ac lunae, de circuitibus 
annorum et temporum, de naturis animalium... atque huiusmodi 
ceteris etiam non Christianus ita noverit, ut certissima ratione 
vel experientia teneat. Turpe est autem nimis et perniciosum ac 
maxime cavendum, ut Christianum de his rebus quasi secundum 
Christianas litteras loquentem ita delirale quilibet infidelis audiat, 
ut quemadmodum dicitur, toto coelo errare conspiciens risum 
tenere vix possit... Quid enim molestiae tristitiaeque ingerant 
prudentibus fratribus temerarii praesumptores, satis dici non pot- 
est, cum si quando de prava et falsa opinione sua reprehendi 
et convinci coeperint ab eis, qui nostrorum librorum auctoritate 
non tenentur, ad defendendum id quod levissima temeritate et 
apertissima falsitate dixerunt, eosdem libros sanctos, unde id 
probent, proferre conantur... non intelligentes neque quae loquun- 
tur, neque de quibus affirmant ». Haec certe monita prae oculis 
habuerunt prudentes illi theologi, de quibus diximus in Tract, 
de Traditione (p. 13g. 140. in nota). 


II. De usu ac subordinations scientiarum in ipsa 
explicatione doctrinae fidei. 


l. Aliud est loqui de relatione ac subordinatione rationis ad 
fidem, et aliud loqui de usu ac subordinatione scientiarum in 
explicatione doctrinae fidei, seu in sacra theologia. De, priori 
in tota hac tractatione satis diximus. « Credere non possemus, 
nisi rationales animas haberemus ». Ratio enim ipsa, seu anima 
quatenus rationalis est, elevata et confortata per gratiam credit 
veritates revelatas propter auctoritatem Dei revelantis. Unde fide 
explicita, quae sit virtus et fides divina, credere nemo potest, 
quin haec tria cognoscat: a) infallibilem veracitatem Dei; />) fa- 
ctum revelationis divinae ; c) quae sint veritates revelatae, coque 
ipso quis sit sensus veritatis credendae. Aliqua nempe analogica 
et saltem confusa notitia sensus verbi Dei, necessario requiritur 

ad explicitam fidem ; neque enim sonus verborum, sed sensus 
proponitur credendus (1). Verum ut fides eiusque firmitas sit, 
sicut oportet, supernaturalis nempe ac proportionata tum fini 
tura obiecto formali, necessaria est voluntatis et intellectus ele- 
vatio per gratiam. Rationis igitur usus fidem (actualem) prae- 
cedit, et ad eam hominem ope revelationis et gratiae conducit. 
(Propos. 3. s. Congreg. Indic. 1855.) 

Iam vero harum rerum cognitio, quantum opus est ad sim- 
plicem fidem qua fiunt Christiani, in oeconomia a Christo in- 
stituta per se non praesupponit nec postulat naturalem mentis 
culturam per scientias humanas. Sicut enim praedicatio aposto- 
lica non est « in persuasibilibus humanae sapientiae verbis, sed 
in ostensione spiritus et virtutis » (fuváp.ew;); ita et « fides non 
est in sapientia hominum, sed in virtute Dei ». 1. Cor. ll. 4. 5. 
(Confer super cap. V. $. IL) 

Attamen triplex illa cognitio quae iam ipsam fidem comi- 
tatur et in fide explicita includitur, potest, et ad explicationem 
ac defensionem ipsius revelationis debet in Ecclesia Dei excoli 
ad distinctiorem et ampliorem scientiam fidei, quae est sacra 
theologia. (Vide Tract, de Deo Prolegomen, $$. II. II.) Haec 
scientia tum secundum obiectum formale, tum secundum obie- 
ctum materiale, fidem supponit eique tota innititur, quoniam 
omnes veritates considerat, quatenus a Deo nobis revelatae sunt 
aut cum revelatis connectuntur, nec nisi sub hac ratione est 
scientia proprii nominis et theologia sacra. (Tract, de Deo 1. c. 
$. I.) Sicut vero fides ipsa (actualis) sine usu rationis et sine 
triplici illa, de qua diximus, partira praeambula partira funda- 
mentali cognitione esse non potest; ita mens humana ad exco- 
lendam scientiam sacram indiget subsidio multiplicium  scien- 
tiarum naturalium et rationalium. (Cf. de Tradit, th. XXV. n. II.) 
Potest igitur doctrina revelata seu, ut s. Thomas loqui solet, do- 
ctrina sacra spectari tripliciter : obiective et in ratione veri re- 
velati; quatenus fide creditur; quatenus fides quaerit intellectum. 
Primo et secundo modo si spectetur, non requiritur, tertio modo 


(1) « Ne putemus quasi consecratis sonis ita muniri veritatem, tam- 
quam Deus nobis, quemadmodum ipsam rem, sic verba quae propter illam 
sunt dicenda, commendet ». S. Aug. de consens, evangel. 1. II. c. 66 ; 
s. Hieron. in Gal. 1. 11. 12. (T. VII. p. 386). Cf. August, in Ps. 118. 
serm. 18. n. 3. 


—. X» ee 
requiritur subsidium scientiarum naturalium. Licei (nini vina i. 
velata in se ipsis sint maxime intelligibilia, nobis tamen mtelligibilia 
non sunt nisi secundum modum nostrum. Hoc ipsum esi quod ait 
s. Thomas i. q. i. a. 5. ad. 2: « Haec scientia accipeic potest ali- 
quid a philosophicis disciplinis, non quod ex necessitati' eis indi- 
geat, sed ad maiorem manifestationem eorum, quae in hac scientia 
traduntur. Non enim accipit sua principia ab aliis scientiis, sed im- 
mediate a Deo per revelationem. Et ideo non accipit ab aliis scien- 
tiis tamquam a superioribus, sed utitur eis tamquam inferioribus 
et ancillis; sicut architectonicae utuntur subministrantibus, et ci- 
vilis militari. Et hoc ipsum quod sic utitur eis, non est propter 
defectum vel insufficientiam eius (obiectivc spectatae), sed propter 
defectum intellectus nostri, qui ex his quae pei naturalem ra- 
tionem, ex qua procedunt aliae scientiae, cognoscuntur, facilius 
manuducitur in ea, quae sunt supra rationem, quae in hac 
scientia traduntur » (1). Veimu haec ampliori aliqua indigent 
explicatione, ut quae sit habitudo ac subordinano scientiarum 
naturalium ac rationalium ad theologiam, distinctius intelligatur. 

2. Scopus ad quem aliae scientiae in sacra theologia in usum 
veniunt, non est ut veritates sub ea formali ratione, quatenus 
demonstrantur ratione et natuialibus praesidiis in aliis scientiis, 
assumantur et habeantur tamquam obiectum proprium theologiae. 
Hoc modo theologia subordinata esset aliis scientiis; seu potius 
haec ex ipso suo obiecto formali esset philosophia, non autem 
theologia fidei. Scopus ad quem per scientias alias tenditur in 
theologia, supposita fide est « amplior et manifestatio eorum, 
quae in doctrina sacra traduntur » ; adeoque non intellectus 
quaerit fidem, quae praesupponitur in sua supernaturali certitu- 
dine ac firmitate ; sed fides quaerit intellectum. 

u) Illa « amplior manifestatio » considerari potest in cogni- 
tione facti revelationis, ac proinde niotivorum credibilitatis in 
tota historia supernaturalis providentiae ac revelationum Dei; 
pariterque in cognitione modi, quo revelatum Dei verbum ad 


nos pervenit ac perpetuo intemeratum conservatur (in Scriptura 


(1) Non dicit Angelicus, quod Dr. Kuhn (Introduci, in Dogmatic, 
p. 268-282.) ei attribuit, ipsam scientiam speculativam theologiae o-.e im- 


mediate a Deo infusam, et ideo non egere subsidio philosophiae ; ad potius 
dicit contrarium. 

ac Traditione per ministerium Ecclesiae divinitus institutae) ; ac 
proinde in cognitione fundamentorum, fontium, et regularum 
fidei, ex quorum omnium scientifica demonstratione constituitur 
theologia apologetica. 

è) Spectanda est « amplior manifestatio » per intellectionem 
et demonstrationem, quae veritates sive theoieticae sive practicae 
et quomodo contineantur in verbo Dei, prout in Scriptura ac 
Traditione conservatur et ab Ecclesia proponitur. Scientia haec, 
quid et quomodo in verbo Dei contineatur, est theologia dog- 
matica (et moralis), quae dici solet positiva. 

c) Porro « amplior manifestatio » dogmatum secundum in- 
timam eorum rationem (quantum intellectus fide illustratus per 
speculum et in aenigmate cognoscere potest), perficitur per 
theologiam speculativam. Potest enim intellectus fide illustratus 
etiam superrationalia per notiones rationales analogice, seu (ut 
s. Thomas loquitur) secundum similitudinem cognoscere quid 
sint; eorum mutuum nexum, unius veritatis ab altera consecu- 
tionem, unius cum altera convenientiam, atque aliquam cum 
ipsis veritatibus rationalibus congruentiam perspicere. « Ratio 
manuducta per fidem crescit in hoc, ut ipsa credibilia plenius 
comprehendat ; et tunc ipsa quodammodo intelligit, unde di- 
citur Is. VII. 9. secundum aliam litteram (LXX): nisi credi- 
deritis, non intclligetis ». S. Th. prolog. ad ll. sentent. q. 1. 
a. 3. sol 3. 

d) Cum his omnibus denique cohaeret, et in eis includitur 
theologia polemica ad defensionem doctrinae revelatae adversus 
errores contrarios, sive ii versentur circa ipsos fontes doctrinae 
ex perversione fundamentorum fidei, sive circa singula dogmata 
ex falsa interpretatione verbi Dei, sive circa verum intellectum 
eorundem ex abusu philosophiae. 

Iam ad haec omnia rite praestanda non modo opportunum, 
sed intra certos limites omnino necessarium subsidium repeti 
ex omnibus fere scientiis naturalibus et rationalibus per se evi- 
dens est. Critica, philologia, hermenéutica, scientiae historicae, 
maxime vero sana philosophia ubique fere in usum veniunt (1); 


(1) « Etiam philosophia e longinquo (-óópwfhv) opem fert assecurationi 
veritatis variis notionibus tendens ad nostram scientiam (christianam), quae 
proxime (npoe;/wc) apprehendit veritatem ; sed opem fert ei, qui studet 


quod si in prioribus illis defectus propriae scientiic a lhei»l<>n<. 
aliquatenus mentalibus oculis aliorum eruditorum potest suppleri, 
in philosophia non potest. 

3. Quoniam veritates credendae non ab his lationalibus 
scientiis desumuntur, sed immediate a Deo manifestantur ; s< ien- 
tiae autem se habent velut subsidia ac instrumenta ad distin- 
ctiorem aliquam intelligentiam earumdem veritatum, ideo theo- 
logia « non accipit ab aliis scientiis tamquam a superioribus, 
sed utitur eis tamquam inferioribus et ancillis» (t). Scientiarum 
subordinatio sub fidem in earum applicatione ad theologiam 
dupliciter spectari debet, Jinaliter tamquam mediorum ad finem 


superiorem, et formaliter in ratione scientiae dirigendae a fide 
tamquam norma. 


a) Sicut inter omnia entia subordinatio est pro fine inferiore 
vel superiore, ad quem singula ex sua natura diriguntur ; ita et 
in ordine cognitionis inter scientias, quae obiectum aliquo modo 
commune habent, hierarchia quaedam est et subtectio unius ad 
alteram, prout finem immediatum habent inferiorem vel supe- 
riorem. Ex hoc principio s. Thomas id, quod dicimus de sub- 


ratione apprehendere sapientiam (Xoyizd,; àvOi-rsadai yvo'xrwug)... A Deo 
enim docti sumus, qui litteras vere sacras a Filio Dei didicimus.... Si pro- 
pter litigiosos distinctius loquendum est, dicemus philosophiam, ut quae in 
indaganda veritate versatur, esse concausam et adiutricem comprehendendae 
veritatis, ac fatebimur eam esse disciplinam praeviam hominis gnostici (theo- 
logi) -po-atStlav to5 pioarixoü.... non ita tamen, ac si sine philosophia esse 
non posset nostra veritatis apprehensio (per fidem), cum vix non omnes 
sine cyclo disciplinarum et sine philosophia graeca, aliqui etiam sine lit- 
teris omnino... susceperimus fidei doctrinam de Deo, eruditi sapientia 
per se efficaci (aü-oupyty ao«pla TZEiiaiSsupdvot)... Est quidem per se perfecta 
et nullius indiga Salvatoris doctrina, cum sit Dei virtus et sapientia. Ac- 
cedens autem graeca philosophia non veritatem facit potentiorem, sed de- 
bilem adversus eam facit sophisticam argumentationem, et propulsans do- 
losas adversus veritatem insidias, dicta est vineae apta sepes ac vallum » 
(cpaypóc oixsio? xcü Opiyxo; tou ipzAwvoc). Clem. Alex. Strom. I. p. 318. 319. 

(1) De re ipsa, quomodo naturales scientiae sint ancillae theologiae, agi 
mus toto hoc capite; nomen vero ac modum loquendi scholastici mutuati 
sunt ex Patribus, qui Saram dominam et Agar ancillam, dicunt allegoriam 
esse relationis inter theologiam et philosophiam. Clem. Alex. Strom. I. 
p. 2. 84; Gregor. Naz. (vel Amphilochius) carni. 8. ad Selene, al. carni. 125. 
V. 240. sqq.; Hieronym. ep. 70. al. 84. n. 2. ad Magnum; Damascen. dia- 
lectic. c. i. T. I. p. 8. cf. Philo de congressu eruditionis quaerendae causa 
p. 340. ed. 1613. 

ordinatione scientiarum ad theologiam Jidei, ita declarat: « Omnes 
qui recte senserunt, posuerunt finem humanae vitae Dei contem- 
plationem. Contemplatio autem Dei est dupliciter, una per crea- 
turas, quae imperfecta est (quia procedit ex effectibus non pro- 
portionalis ad cognitionem causae, ut in se est), in qua con- 
templatione philosophus (Ethic. X. 9.) felicitatem contemplativam 
posuit, quae tamen est felicitas viae ; et ad hanc ordinatur tota 
cognitio philosophica, quae ex rationibus creaturarum procedit. 
Est alia Dei contemplatio, qua videtur immediate per suam es- 
sentiam ; et haec perfecta est, quae erit in patria, et est homini 
possibilis secundum fidei suppositionem. Unde oportet, ut ea 
quae sunt ad finem, proportionentur fini, quatenus homo ma- 
nuducatur ad illam contemplationem (in patria) in statu viae 
per cognitionem non a creaturis sumptam, sed immediate ex' 
divino lumine inspiratam (obiective per revelationem, subiective 
per fidem supernaturalem), et haec est doctrina theologiae. Ex 
hoc possumus habere duas conclusiones: una est, quod ista 
scientia (fidei) imperat omnibus aliis scentiis tamquam  princi- 
palis ; alia est, quod ipsa utitur in obsequium sui omnibus 
aliis scientiis quasi vassallis (1); sicut patet in omnibus artibus 
ordinatis, quarum finis unius est sub tine alterius, sicut finis 
pigmentariae artis, qui est confectio medicinarum, ordinatae ad 
finem medicae, qui est sanitas; unde medicus imperat pigmen- 
tario, et utitur pigmentis ab ipso factis ad finem suum. Ita cum 
finis totius philosophiae sit infra finem theologiae et ordinatus 
ad ipsum, theologia debet omnibus aliis scientiis imperare 
(cf. $. I. huius capitis), et uti his, quae in eis traduntur. » (2) 
S. Th. in 1. sent, prolog, a. i. 


(1) Nostra aetate ex perversione finis hominis consecuta est necessario 
etiam inversio ordinis inter scientias. Primum locum obtinent illae, quae 
circa materiam versantur. Istae tamquam norma imperant omnibus aliis 
scientiis, ipsi etiam philosophiae, omnesque alias in servitutem mancipare 
conantur. 

(2) « Quemadmodum liberales disciplinae (-à syzixXta paftf^xa-ra) in- 
serviunt philosophiae, quae est ipsarum domina; ita etiam ipsa philosophia 
inservit ad parandam sapientiam (theologicam)... Est enim sapientia do- 
mina philosophiae, sicut haec domina est propaedeuticarum disciplinarum » 
(rífe zpoiratSàac). Clem. Alex. Strom. I. p. 284. cf. Origen, ep. ad Gregor, 
n. 5. T. L p. 20; Gregor. Naz. (vel Amphilochius) ad Seleuc. carm. 8. 
V. 240. sqq. 

b) In inquisitione et scientia theologiae, ut dictum **< (n. .N.), 
tamquam fundamentum supponitur lides eiusque supci natunilis 
firmitas, ac proinde etiam supponitur supernaturalis cognitio iam 
inclusa in ipsa fide, tum nempe Dei revelantis seu cxistcntiac 
revelationis divinae, tum sensus veritatum revelatarum, in quo 
ab Ecclesia catholica proponuntur. Haec cognitio ante omnem 
inquisitionem scientificam eandem certitudinem ac firmitatem 
supernaturalem habet sicut ipsa fides, quacum comrplicita est. 
Sicut ergo in scientiis naturalibus et rationalibus praevertit co- 
gnitio principiorum et veritatum quarundam, quae per scientiam 
subsequentem intelligi quidem distinctius et explicari amplius, 
numquam autem labefactari possunt, sed imo sunt norma totius 
scientiae subsequentis, adeo ut haec illis innitatur, et quidquid 
illi adversatur, verum esse nequeat; simili omnino ratione fides 
atque in ea inclusa cognitio veritatum praecedit scientiam theo- 
logicam, atque illae ipsae veritates per fidem supernaturali fir- 
mitate apprehensae ac creditae principia sunt, quibus innititur 
et quibus tamquam normis regitur tota scientia theologiae (i). 
« Haec scientia accipit sua principia immediate a Deo per reve- 
lationem ». Hinc ea quae tractantur in aliis scientiis, non sunt 
principia ac normae, quibus accommodentur veritates fidei; sed 
tamquam subsidium assumuntur ad illas in eo sensu, quo ab 
Ecclesia proponuntur, distinctius intellectu nostro apprehendendas 


(1) « Fides est compendiosa eorum, quae necessaria sunt, cognitio ; 
sapientia (yvwrif) autem est firma et stabilis demonstratio eorum, quae 
per fidem assumpta sunt: sapientia per doctrinam Domini super fidem aedi- 
ficatur » (f| fvwitg àià t?; xuptsxrfc BiBaaxaXÍía; :noixoSop.ou|x:vf) rr, nia-íi) 
Clem. Alex. Strom. VIL. p. 732. cf. p. 757. « Sapientia fidelis, et fides 
sapiens est divina quadam consecutione mutua » marr; toivuv », yviüaic, 
WpwaTT) 3- rj nía-15 Osla zxoXouOio: te xai avTaxoXouOia fívsxai. Id. Strom. 11. 
p. 365. cf. Anonym, in Ps. 115. n. 1. (inter Opp. s. Basilii T. I. p. 471.). 
« Quamvis nisi aliquid intelligat, nemo possit credere in Deum (vide su- 
pra cap. III. §. I.), tamen ipsa fide qua credit, sanatur, ut intelligat am- 
pliora. Alia sunt enim (praecognita et praesupposita ante fidem ), quae nisi in- 
telligamus, non credimus; et alia sunt, quae nisi credamus, non intelligimus... 
Nisi essent aliqua, quae intelligere non possumus, nisi ante crednmir., pro- 
pheta non diceret: nisi credideritis, non intelligetis. (Is. VII. 9. I XX.) Pro- 
ficit ergo noster intellectus ad intelligenda quae credat, et lides proficit ad 
credenda quae intelligat ; et eadem ipsa ut magis magisque intelligantur, In 
ipso intellectu proficit mens. Sed hoc non fit propriis tamquam naturalibus 
viribus, sed Deo iuvante atque donante ». August, in Ps. 118. serin. 18. n. 3. 


et copiosius defendendas. Propterea ille ipse sensus dogmatum 
fide apprehensus et creditus in applicatione eorum, quae ex aliis 
scientiis assumuntur ad theologiam, praelucet tamquam « stella 
directrix », ut ad intelligentiam ac probationem illius sensus ac- 
commodentur, et ubi opus est, secundum illum expoliantur aut 
etiam corrigantur. (Cf. de Tradit, th. XXV. n. 111.) 

Sicut igitur intellectus « ope revelationis et gratiae ad fidem 
conducit » (Propos, s. Congreg. Indic. 1840. 1855); ita fides 
quaerit intellectum. Qua quidem rationis per revelationem, scien- 
tiae per fidem velut consecratione, regitur et sustentatur sacra 
doctrina seu theologia, quam ss. Patres et catholici doctores tum 
verbis tum multo magis exemplo suo commendarunt, et ad ma- 
gnum Ecclesiae fructum tot fidei ac sapientiae monumentis illu- 
strarunt. Quomodo haec intelligentia quaerenda sit, s. Augustinus 
prudentissime monet tota epistola 120. ad Consentium, quae 
potest dici tractatus de relatione fidei ac scientiae theologicae. 
« Absit ut ideo credamus, ne rationem accipiamus sive quaera- 
mus ; cum etiam credere non possemus, nisi rationales animas 
haberemus. Ut ergo in quibusdam rebus ad doctrinam salutarem 
pertinentibus, quas ratione nondum percipere valemus, sed ali- 
quando valebimus, fides praecedat rationem, qua cor mundetur, 
ut magnae rationis capiat et perferat lucem, hoc utique rationis 
est. Et ideo rationabiliter dictum est per prophetam: nisi cre- 
dideritis, non intelligetis. (Is. VII. 9. LXX.) Si autem iam fidelis 
rationem poscat, ut quod credit, intelligat, capacitas eius in- 
tuenda est, ut secundum eam ratione reddita sumat fidei suae, 
quantum potest, intelligentiam ; maiorem, si plus capit, mino- 
rem, si minus ; dum tamen quousque ad plenitudinem cogni- 
tionis perfectionemque (in visione beata) perveniat, ab itinere 
fidei non recedat... Iam ergo si fideles sumus, ad fidei viam 
pervenimus, quam si non dimiserimus, non solum ad tantam 
intelligentiam rerum incorporearum et incommutabilium, quanta 
in hac vita capi non ab omnibus potest, verum etiam ad sum- 
mitatem contemplationis, quam dicit Apostolus facie ad faciem, 
sine dubitatione perveniemus... Haec dixerim, ut fidem tuam ad 
amorem intelligentiae cohorter, ad quam ratio vera perducit, et 
cui fides animum praeparat ». August. 1. c. n. 3-6. De hac eadem 
subiectione rationis ad primam veritatem revelantem ac reve- 
latam , scientiae ad fidem, loquitur s. Anselmus paucis multa 

complectens. « Non tento, Domine, penetrare altitudinem tu.un, 
quia nullatenus comparo illi intellectum meum i sed desidero 
aliquatenus intelligere veritatem tuam, quam credit et .unat cor 
meum. Neque enim quaero intelligere, ut credam ; sed credo, 
ut intelligam; nam et hoc credo, quia nisi credidero, non intcl- 
ligam ». Anselm. Proslog. c. i. Hoc modo sacrum Concilium Va- 
ticanum cap. 4. Constit. de Fide, cui tota haec nostra expositio 
innititur, desiderat ac verbis Vincenti! Lirinensis (Common, n. 28.) 
filiis Ecclesiae commendat, ut « crescat et multum vehementerquc 
proficiat tam singulorum quam omnium, tam unius hominis 
quam totius Ecclesiae, aetatum ac saeculorum gradibus, intelli- 
gentia, scientia, sapientia ; sed in suo dumtaxat genere, in eodem 
scilicet dogmate, eodem sensu, eademque sententia ». 

